
Előszó 


A klasszikus szociológia kialakulásának és eltűnésének áttekintését írva kettős célt tűz- 
tem magam elé: egyfelől arra törekedtem, hogy használható, nem túlbonyolított, vilá- 
gosan tagolt, tankönyvként is használható szöveget adjak a szociológiával ismerkedők 
kezébe. Ebből a szándékból következnek a könyv jellegzetességei: az ismertetett és 
elemzett munkák körét leszűkítettem, az elemzésekben csak a leglényegesebb vonáso- 
kat emeltem ki, lemondtam a részletes bibliográfiai dokumentálásról, az irodalomjegy- 
zékbe a legfontosabb és a további olvasást elősegítő munkákat vettem fel. Az ábrázolás 
ezért leegyszerűsítő. 

Ugyanakkor törekedtem arra is, hogy elősegítsem valamiféle átfogó, egységes elvek 
szerint felépülő kép kialakulását a szociológiai tudomány történetének klasszikus sza- 
kaszáról. A munka szerkezetéből első pillantásra látható, hogy ezt az áttekintést nem a 
különféle szociológiai elméletek (pozitivizmus, organicizmus, a cselekvéselmélet kü- 
lönféle variánsai, formális szociológia) történeti előzményeinek áttekintése köré szer- 
veztem (van több szociológiatörténet, amely így jár el). Nem is úgy jártam el — amire 
egyébként számos példa van -, hogy néhány nagy (nagynak tartott) szociológus (szocio- 
lógusnak tartott személy) nézeteinek bemutatása köré csoportosítottam volna az anya- 
got (bár természetesen konkrét személyek időben és térben azonosítható hozzájárulása- 
iról fogok beszélni). A tagolás földrajzi elvet követ, a fő egységek a klasszikus szocioló- 
gia német, francia és amerikai történetét mutatják be. De nem a földrajz vagy a politi- 
katörténet a vezető szempont. Arra törekedtem, hogy egy szaktudomány kialakulását 
és működésének első szakaszát mutassam be, mégpedig úgy, hogy egyaránt hangsú- 
lyos legyen a tudomány mint intézmény, a tudomány mint tevékenység és a tudomány 
mint tudományos teljesítmény, mint gondolati világ bemutatása. 

A könyv elkészítését sokan segítették. Mindenekelőtt szeretném megköszönni köz- 
vetlen munkatársaimnak, az ELTE Társadalomtudományi Kar Szociológiai Intézet El- 
mélettörténeti Tanszéke tagjainak segítségét és a kézirat előző változataihoz fűzött meg- 
jegyzéseiket. E tekintetben külön köszönet illeti Rényi Ágnest és Somlai Pétert. 1997 és 
2001 között Széchenyi Professzori Ösztöndíjban részesültem, és ez nagyban hozzájárult 
ahhoz, hogy elmélyülhessek a klasszikus szociológia történetében. A kutatómunkában 
a Fővárosi Szabó Ervin Könyvtár szociológiai gyűjteményére tudtam támaszkodni. Kü- 
lön is szeretném megköszönni azt a segítséget, amelyet a Könyvtár munkatársaitól kap- 
tam. 2003 őszén a Fulbright Bizottság jóvoltából 3 hónapot a Yale Egyetemen tölthettem. 
E helyen kívánom megköszönni a Bizottság támogatását, valamint a Yale Egyetem ta- 
nárainak, Szelényi Ivánnak és Jeffrey C. Alexandernek a segítségét. E könyv aligha ké- 
szülhetett volna el a jelen formában, ha nem tudtam volna használni a Yale Egyetem 
nagyszerű könyvtárait. Végül, de nem utolsósorban szeretném megköszönni könyvem 
szerkesztőjének, Gellériné Lázár Mártának kritikáit, javításait és tanácsait, amelyek rend- 
kívüli mértékben hozzájárultak e munka olvashatóbbá és használhatóbbá tételéhez. 

Végül néhány, a könyv használatával kapcsolatos gyakorlati megjegyzést kívánok 
tenni. 

A könyvben elemzett szerzőknek a szociológiatörténet szempontjából legfontosabb 
munkáit a rövid életrajz után felsorolom. A többször hivatkozott munkákra egy kóddal 
és oldalszámmal hivatkozom. A kódokat (rövidítéseket) külön jegyzékben az előszó 
után is megtalálja az olvasó, az életrajzot követő rövid irodalomjegyzékben ugyancsak, 
valamint a kötet végén található bibliográfiában szintén. Ahol a hivatkozott munkának 
van fellelhető magyar fordítása, ezt használtam. Minden esetben jeleztem, ha a fordítást 
kénytelen voltam módosítani. 

A kötet végén található bibliográfia nem tekinthető a klasszikus szociológiatörténet 
átfogó bibliográfiájának. Csak azokat a munkákat soroltam fel, amelyeket valóban hasz- 
náltam. Az olvasó e munkákban találhat további irodalmi adatokat. A szövegben oly- 
kor hivatkoztam olyan munkákra is, amelyeket a bibliográfiába, minthogy nincs általá- 
nosabb szociológiatörténeti jelentőségük, nem vettem fel. 

A kötet végén található névmutató csak a klasszikus szociológia történetének sze- 
replőit tartalmazza, a róluk szóló irodalom szerzőit nem. 

Bevezetés 


A XIX. század — a liberalizmus százada 


A társadalmi-politikai tekintetben 1914-ben véget ért XIX. század az európai-észak- 
amerikai társadalmak életében egyfajta "aranykor" volt. A napóleoni háborúk és a két 
összefüggő XX. századi világháború között voltak ugyan háborúk, de ezek lokálisak 
voltak, és az észak-amerikai polgárháború kivételével nem fajultak szélsőséges öldök- 
léssé. Ebben a században az élet- és társadalmi viszonyok páratlanul mélyreható és 
gyors átrendeződése következett be. Marx már a század közepén így írt: 


,:..4 burzsoázia alig százéves osztályuralma alatt tömegesebb és kolosszálisabb ter- 
melőerőket hozott létre, mint valamennyi letűnt nemzedék együttvéve. Természeti 
erők leigázása, gépi berendezés, a vegyészet alkalmazása az iparban és földműve- 
lésben, gőzhajózás, vasutak, villamos távírók, egész világrészek megművelés alá vé- 
tele, folyók hajózhatóvá tétele, lábdobbantásra a földből előpattanó egész népessé- 
gek — mely korábbi század sejthette, hogy a társadalmi munka méhében ilyen ter- 
melőerők szunnyadnak! "! 


Mit írt volna ugyanerről 1914-ben, amikor az ipari átalakulás Európa nagy részén és 
Észak-Amerikában már valóban végbement, amikor már valóban összefüggő vasútháló- 
zat szőtte be a világ fejlett harmadát, amikor a kémiai és az elektromos ipar már valóban 
teljesen átformálta természet és ember, tudomány és termelés viszonyát. S mindez úgy 
ment végbe, hogy Marx jóslata a dolgozó tömegek elnyomorodásáról nem vált valóra, 
legalábbis Nyugat-Európában és Észak-Amerikában nem. Itt az életszínvonal addig el- 
képzelhetetlen emelkedése következett be. 

A korszak bővelkedett a pesszimista jóslatokban, átkozódó kordiagnózisokban, de 
eközben azok a polgári rétegek, amelyekből a hivatásos pesszimista irodalmárok és 
értelmiségiek kikerültek, hatalomban, gazdagságban, műveltségben egyaránt gyara- 
podtak. Maguk az fértelmiségiek" is egyre többen lettek, s ezzel párhuzamosan bővült 
az az irodalmi-közéleti nyilvánosság, amely őket éltette. A XIX. században született 
meg a nemcsak az irodalomnak, hanem az irodalomból élő író, és a sokféle publicistá- 
nak, közírónak, szerkesztőnek is egyre több tér nyílt a gyorsan növekvő nagyvárosok- 
ban. E városokban ráadásul a polgárok és értelmiségiek békéjét és vagyonát korábban 
fenyegető "veszedelmes osztályok" is egyre nyugodtabbak, megfontoltabbak és szelí- 
debbek lettek. 

A XIX. század a liberalizmus százada. A XIX. század második felében a liberális, 
tehát individualisztikus megalapozású politikai elvek egyre inkább érvényesültek az 
európai államokban. Mégis, a század második feléről írva, visszatérően a liberalizmus 
válságáról szokás beszélni. Három olyan fejlemény ismerhető fel, amely alááshatta a li- 
berális értékrend megvalósíthatóságában való hitet. 


! Marx, Karl — Engels, Friedrich: A kommunista párt kiáltványa, in: MEM 4. Budapest: Kossuth, 1959, 446. 

Az első az volt, hogy a nagy európai államokban nemcsak erős konzervatív had- 
állások voltak felfedezhetők, hanem az is, hogy ezek az államok modernizálódva egyre 
hatékonyabb, egyre nagyobb eszközkészlettel rendelkező hatalmi gépezetekké váltak, 
és az individuális ellenállás velük szemben egyre reménytelenebb volt. A Foucault-féle 
"fegyelmező" társadalom kiépülése miatt eloszlani látszott az individuális szabadság li- 
berális álma. Erősítette ezt a benyomást az, hogy a liberális elveken alapuló gazdasági 
berendezkedés olyan nagy ipari és kereskedelmi szervezetek kialakulását tette lehető- 
vé, amelyek aláásták az egyén gazdasági szuverenitását. A monopóliumokról, kartel- 
lekről, ezek hatalmáról nem csak a radikális szocialisták írtak. 

A második a tömegek és a tömeges politikai akciók megjelenése volt. Ezek a mozgal- 
mak számonkérték, hogy a proletárok, a kisemmizettek miért nem élvezhetik az új in- 
dividualizmus által ápolt értékeket, s ezért a polgári világ szemében olyan erőnek tűn- 
tek, amelyek éppen ezeknek az értékeknek a megsemmisítésére törnek. A szocialista 
politikai tanok mintha az egyén értékét vonták volna kétségbe, más antiindividualista 
áramlatokkal együtt mintha egy több évszázados fejlődés eredményeit akarták volna 
megsemmisíteni. 

A harmadik fejlemény maga a XIX. század büszkesége, a tudomány volt. A tudomá- 
nyos felfedezések nemcsak az ember természet feletti hatalmát terjesztették ki, hanem azt 
is sugallták, hogy az ember sem kivételes, szabad lény, maga is alá van vetve a természe- 
ti törvényeknek. A darwinizmus az embert az állatvilág részévé tette, s erkölcsi önállósá- 
gát a létért folytatott harcra redukálta. A század utolsó évtizedeiben a pszichológia az em- 
beri viselkedés determináltságát sugallta, az ösztönökkel és az öröklődéssel magyarázta 
azt a viselkedést, amelyben a liberalizmus klasszikusai még az ésszerűség megnyilvánu- 
lását látták. A történeti kutatás aláásta a felvilágosodástól örökölt haladáshitet. 

Mindezek a liberalizmus válsága" címszó alá foglalható fejlemények egyúttal a szo- 
ciológia belső problémái is lettek. 


A tudományos tudás új termelési módja 


A XIX. század az európai kultúra igazi nagy százada. Igaz ez a tudományra is, amely 
ebben az időszakban döntően megváltozott. Jelen munka nem általános tudománytör- 
ténet, így nem sorolom a nagy felfedezéseket. E könyv szempontjából fontosabb most 
annak a szemügyre vétele, hogy miként alakult át már a század első évtizedeiben a tu- 
domány művelésének módja, a tudományos tudás termelési módja. 

A tudomány művelése a XVIII. században egészen más formákban történt, mint 
amilyeneket a XX. század kezdetének tudósai ismertek. A középkortól örökölt egyete- 
mi rendszer a XVIII. század elejére elveszítette korábbi tekintélyét, és a kortársak véle- 
ménye szerint is siralmas állapotba került. A tudományosságnak már a XVII. században 
sem az egyetemek voltak a központjai. A XVII. század közepétől sorra alakultak az aka- 
démiák. A legfontosabb francia akadémiákat 1635 és 1666 között alapították, a Royal 
Societyt 1660-ban, és a német államokban is követték a példájukat, mi több, Nagy Péter 
orosz cár is szükségét érezte, hogy új fővárosában akadémia is legyen. Ezek az akadé- 
miák jelentősen különböztek a maiaktól, amelyek a legmagasabb szintű tudományos el- 
ismerést elnyertek testületei. A régi akadémiák a tudományos kommunikáció intézmé- 
nyei voltak, azt a keretet jelentették, amelyen belül a tudományos kutatómunka folyt 
(kísérleteket mutattak be, előadásokat tartottak, pályadíjakat tűztek ki). Ennek megfele- 
lően az akadémiák nem kívánták meg és nem is segítették elő a kutatók közti tudo- 
mányági, diszciplináris specializációt. Valamennyi tudós egy közösség tagja volt. 
A specializáció ellen hatott az is, hogy szoros kommunikáció létezett a tudósok és a mű- 

velt (alapvetően arisztokrata és gazdag polgári és hivatalnoki) közönség között, példá- 
ul az ekkor virágzó szalonok keretében. A tipikus (párizsi) szalon nem a magánszféra 
része volt, ahol közeli személyes kapcsolatban álló emberek találkoztak (mint a XIX. 
század polgári világában), hanem többé-kevésbé a nyilvános tér része, ahol hasonló 
érdeklődésű emberek számára nyílt lehetőség arra, hogy műveiket megismertessék, kö- 
zönségüket megtalálják, és ismertségre tegyenek szert. A szalonok vendégei természe- 
tesen elsősorban nem a nagy tudósokat, hanem a szellemes irodalmárokat rajongták 
körül, de néha a tudósok is arathattak sikereket. Hozzá kell tenni, hogy ebben a korban 
nem vált el olyan élesen egymástól a csak a szakembereknek szóló tudományos iroda- 
lom és a közönség érzelmi és esztétikai igényeit kielégítő szépirodalom, mint a XIX. szá- 
zad második felében. Montesguieu és Rousseau például egyaránt írt tudományos érte- 
kezéseket és szépirodalmi műveket, de e két tevékenységet nem választotta el egymás- 
tól. Társadalomra vonatkozó nézeteik kifejtésében nem becsülték le az irodalmi művek- 
kel elérhető hatást sem. 

Az egyetemek egészükben kimaradtak ebből az eleven szellemi életből. Ennek egyik 
oka az volt, hogy a középkorból örökölt egyetemi rendszer elsősorban papi, jogi-igaz- 
gatási és orvosi szakképzést nyújtó intézmény volt (s ezt is alacsony színvonalon telje- 
sítette), ennek megfelelően ez a három ( felsőbb") kar uralkodott benne. A filozófiai kar 
megmaradt a középkorból örökölt helyén, a magasabb tanulmányokra előkészítő, a 
hallgatók műveltségbeli hiányosságait orvosló alacsonyabb rangú fakultás volt. Nem 
csoda, hogy a tudományt művelők nem egyetemi karrierre törekedtek, az elismerést 
nem onnan várták. Az egyetemi oktatók pedig minden tudományos ambíció nélkül a 
sokszor hivatalosan előírt tananyag előadására szorítkoztak, egyebekben pedig szűkös 
és bizonytalan egyetemi jövedelmeik kiegészítésével törődtek (például jogi praxist foly- 
tattak, magántanítványokkal foglalkoztak, bor- és sörkimérést tartottak fenn). 

A XIX. század ezen a téren radikális változásokat hozott, s kezdetben kétféle modellt 
fejlesztett ki a tudomány művelésére, a tudományos tudás termelésére: a francia 
"főiskolai és a német egyetemi modellt. 

A francia egyetemi rendszert, amely a katolikus egyház uralma alatt állt, a forradalom 
a régi rendszer tartozékainak tekintette. 1793-ban a konvent feloszlatta az egyetemeket. 
1795-ben egy új oktatási rendszer törvényes kereteit teremtették meg, amely a középfokú 
Écoles centrales-ból és a felsőfokú Écoles spéciales-ből állt volna. Az egyetem válságát a for- 
radalom úgy kívánta megoldani, hogy helyére szakképzést nyújtó, a társadalom számá- 
ra hasznos hivatásokra felkészítő felsőfokú szakiskolák rendszerét akarta állítani. Ez a 
rendszer ténylegesen nem épült ki, több reform után 1808-ban az Université impériale lé- 
pett a helyére. E rendszerben az leegyetem nem hasonlított sem a középkori korporációk- 
ra, sem a modern felsőoktatási intézményekre. A napóleoni "egyetem!" valójában az álla- 
mi oktatási rendszer egészét jelentette a községi elemi iskoláktól a középfokú oktatáson 
át a felsőfokú oktatási intézményekig. Leglényegesebb eleme a középiskolák (Zycéé) háló- 
zata volt, és ezek feladata volt a speciális tanulmányokra való felkészítés. A rendszer cent- 
ralizált volt, a tanárok kinevezése, az oktatás kereteinek kialakítása, a fegyelmi kérdések 
eldöntése mind végső soron az egész egyetemet felügyelő és irányító Grand Maitre kezé- 
ben volt. Ez a reform alapozta meg a francia oktatási rendszernek azt a maradandó sajá- 
tosságát, hogy benne a közép- és felsőoktatás között nagyon szoros a kapcsolat, a közép- 
fokú oktatás sokszor a felsőoktatás bizonyos funkcióit is ellátja. 

A felsőoktatásban végül is a régi rendszer, a forradalmi elképzelések és a napóleoni 
centralizáció sajátos elegye valósult meg. Nyilvánvaló okokból a régi egyetem szakkép- 
ző karait, a jogi és orvosi kart a napóleoni tegyetem! visszaállította — de igazi korporatív 
önállóság nélkül. A jogi kar tevékenységét a joganyag besulykolására redukálta, ennek 
megfelelően ez a kar teljesen alkalmatlan volt a század folyamán jelentkező modern tu- 

dományok és gondolatok (gazdaságtan, jogfilozófia, alkotmányjog) befogadására. 
Az orvoskar viszonya a modern tudományossághoz — gyakorlati okokból — más volt. 
A régi filozófiai kar helyére (olykor egyesítve, olykor elkülönítve) a bölcsész (Zettres) és 
természettudományi (sciences) karok léptek. A rendszer ebben a tekintetben mutatta a 
legkülönösebb vonást: ezeknek a karoknak a fő funkciója nem az oktatás volt, hanem a 
vizsgáztatás. Ők adták mind az érettségi (baccalauréat) bizonyítványt, mind a felsőbb 
osztályokban való oktatásra jogosító licence-t, mind a doktori fokozatot. Ennek megfe- 
lelően igen sok (elvileg 27) fakultás volt, egyetemi hallgató ezzel szemben alig. A kur- 
zusok látogatásának igazolása formális volt. Az egyetemi oktatóktól — a dolog termé- 
szeténél fogva — tudományos munkát tulajdonképpen nem követeltek meg. A króniku- 
san alulfinanszírozott, csak vizsgáztató feladatkörrel rendelkező fakultások alkalmatla- 
nok voltak a tudományos újítások befogadására is, nem beszélve új tudományos ered- 
mények létrehozásáról. 

A rendszer erőssége a speciális főiskolák, az ún. nagy iskolák" rendszere volt. Töb- 
bük már az ancien régime idején létrejött (a College de France-ra átkeresztelt College Royal 
már a XVI. században), a két legfontosabb, a természettudományi-mérnöki képzést 
nyújtó École Polytechnigue és a tanárképző École Normale Supérieure a forradalmi korszak 
terméke volt. Ezek nemcsak magas szintű, specializált képzést adtak, számos területen 
a legmodernebb tudományos eredményeket adaptálva, hanem képesek voltak meg- 
nyerni a legkiválóbb tudósokat is. Leginkább ezeknek az intézményeknek köszönhető, 
hogy Párizs a XIX. század elején az európai tudományosság központja volt, ahol annak 
vezető képviselői koncentrálódtak. Ugyanakkor a "nagy iskolák" tudományos termékeny- 
ségét korlátozta némelyikük túlzott specializáltsága, és az, hogy a közvetlenül haszno- 
sítható ismeretek átadására törekedtek. 

A német egyetemek helyzete a XVIII. században igen változatos volt. Általában a he- 
lyi uralkodó felügyelete alatt álltak, többnyire nyomorúságos anyagi körülmények kö- 
zött működtek, tudományosnak nevezhető tevékenységet alig néhány tanár folytatott. 
Az egyetemi rendszer funkcionális problémáját jól jelezte, hogy míg 1700 körül (a Habs- 
burg-tartományok intézményeit nem számítva) 28 német egyetemre mintegy 9000 hall- 
gató iratkozott be, a század végén a 31 működő egyetemnek a növekvő népességszám 
ellenére is csak 6000 hallgatója volt (658 professzor mellett). Voltak egyetemek, ahol a 
hallgatók létszáma 100 alatt volt. A professzorok korporációiként működő karok a leg- 
több helyen hatékonyan akadályozták a változásokat és a felkészültebb oktatók bevo- 
nását. Ezen az elszomorító helyzeten gyökeresen az sem változtatott, hogy elsősorban 
a felvilágosult bürokráciák kezdeményezésére létezett néhány színvonalasabb és újító 
szellemű egyetem is, így a göttingeni, az erlangeni vagy a centralizáló jozefinizmus 
szellemében szigorú központi ellenőrzés alá vont bécsi egyetem. 

Nem csoda, hogy Franciaországhoz hasonlóan Németországban is felmerült a gon- 
dolat, hogy a javítgatás helyett az egész egyetemi rendszert fel kell számolni, és helyet- 
te specializált főiskolákat, akadémiákat kell létrehozni. Végül mégis az egyetemeket re- 
formálták meg. Ennek a reformnak lett az eredménye a XIX. század végére a kutató 
egyetem, és az egész világon ezt a modellt másolták. Ez az egyetem adott otthont — ál- 
talában jókora késéssel — a modern társadalom- és embertudományoknak, így a gazda- 
ságtannak, a pszichológiának és a szociológiának is. Tévedés lenne azt hinni, hogy az 
átalakulást elindító elit célja a kutató egyetem létrehozása lett volna. A változást hagyo- 
mányosan a berlini egyetem 1810-ben történt megalapításához, személy szerint 
Wilhelm von Humboldt és Johann Gottlob Fichte működéséhez kötik,? de reformok ter- 


? Humboldt 1810-ben csak rövid ideig irányította a porosz oktatásügyet, Fichte pedig pár héttel azután, 
hogy kinevezték a berlini egyetem rektorává, le is mondott, mert több professzorral végzetesen összeveszett. 
Az egyetemet ténylegesen a sokkal alkalmazkodóbb Friedrich Schleiermacher szervezte meg. 

mészetesen nem csak Berlinben voltak. A reformok mozgató ereje a Napóleontól ka- 
tasztrofális vereséget szenvedett porosz állam válsága volt, és azokat a részben arisz- 
tokrata, részben polgári származású felvilágosult-humanista államhivatalnoki elit kez- 
deményezte. A megújulásnak szerintük nemcsak a gazdaságra, a szűken vett állam- 
igazgatásra és jogrendszerre kellett kiterjednie (bár arra is), hanem az államot fenntar- 
tó művelt rétegeknek is meg kellett szabadulniuk a szégyenletes kudarcot vallott frigye- 
si "mechanikus! szellemtől. A felsőbb oktatás, és főleg a filozófiai karok, elé ennek meg- 
felelően azt a feladatot tűzték, hogy a személyiséget nevelje: nem szakismereteket kell 
átadnia, hanem az önálló, idealista, humanista embert kiképeznie, aki nemcsak a porosz 
államot, hanem az egész német nemzetet fel fogja emelni. Az egyetem legfontosabb fa- 
kultása ebből következően a filozófiai lett, azon belül a legfontosabb tárgy a filozófia. 
Az oktatás feladata nem csak a tudás átadása volt. A képzett és tudományosan (filozó- 
fiailag) produktív tanárnak a hallgatókkal közvetlen kapcsolatban állva, személyes mó- 
don a tudásban rejlő szellemet kellett átadnia, ezen keresztül alakítva a karaktert. Egy- 
szóval az egyetem feladata nem a szakképzés, hanem — későbbi szóval — a Bildungsbür- 
ger (szó szerint: műveltsége okán polgár ; jó magyar fordítása hiányzik) nevelése volt. 

Ez a neohumanista egyetemi modell eredetileg szemben állt a szakosodással, a szak- 
tudományos diszciplínákra való tagolódással. Szellemének igazi megtestesítője Hegel 
volt, aki filozófusként egyaránt diktált természettudósoknak, történészeknek, jogászok- 
nak és teológusoknak. A személyiség alakítását, a humanista ideált, az eszmék szabad 
kibontakozását hangsúlyozó berlini egyetem (és a többi őt utánzó német egyetem is) 
szorosan függött az államhatalomtól, mert az alakította ki költségvetését, az nevezte ki 
a professzorokat. 1819, néhány kisebb diákmegmozdulás után az államhatalom arról is 
gondoskodott, hogy az igazi tudományos személyiségformáló szellem ne tévedjen a 
rend szempontjából veszedelmes utakra, ezért egyes tanárokat el is bocsátottak. Ráadá- 
sul ez a megfélemlített egyetem nem is nevelt túl sok "személyiséget: 1825 körül Né- 
metországban mintegy 10 000 egyetemi hallgató volt, azaz alig valamivel több, mint 
1700-ban, 1830-ban mintegy 16 000, és számuk aztán egész 1860-ig 12 000 alatt maradt. 

Mindennek ellenére az állami gyámkodás alatt működő és misszióját a neohuma- 
nista idealizmus nyelvén megfogalmazó német egyetem legyőzte vetélytársát, a francia 
"főiskolai rendszert. Igazság szerint a győzelem a specializálódás és szakoktatás elvé- 
nek részleges elfogadását jelentette. Az eredeti neohumanista koncepció eleve csak a 
hallgatók kisebbségét befogadó filozófiai karokon érvényesülhetett volna teljességében 
(az orvosi és jogi karokon, az 1825 után létrejövő műszaki karokon, főiskolákon nem). 
De a filozófiai karokon is a szakképzés váltotta fel vagy szorította második helyre a hu- 
manista nevelést. 

Ahogy a kortársak is látták, a német egyetem erőssége abból származott, hogy a ta- 
nártól nemcsak az oktatást, hanem a tudományos munkát is megkívánta, valamint azt 
is, hogy a tudomány művelésére is képesítse hallgatóit. Ennek eszköze a humán tudo- 
mányokban a szeminárium? lett, ahol tanár és diák közösen dolgoztak a tudományos 
kérdések megoldásán, illetve a természettudományokban a laboratórium, ahol a hallga- 
tónak is kísérleteznie kellett. A professzorokat a tudomány művelésére az is sarkallta, 
hogy a nyomukban ott voltak a "magántanárok" (Privatdozent), az egyetemi előadások 
tartására jogosult "habilitált doktorok, akik magánvagyonukra vagy a hallgatók által fi- 
zetett óralátogatási díjakra utalva vártak a professzori helyek megüresedésére. Az egye- 
tem éppen nem a jellem formálásában, hanem a tudományos specializáció, új diszciplí- 


3A XIX. században a szeminárium szó egyszerre jelentett egyfajta egyetemi órát és azt az intézményt (ter- 
met, könyvtárat), ahol ezeket az órákat tartották, és amelynek az arra érdemes hallgatók tagjai lehettek. 

31A német tudományosság több nagysága gyenge előadó volt, de jó szeminárium- vagy laboratóriumve- 
zető, így a történész Ranke vagy a vegyész Liebig. 

nák kialakítása terén jeleskedett. A filológia, a tudományos történetírás, az új természet- 
tudományok terén a német egyetemek jelentették a csúcsot a XIX. század második 
felében. Ebben az értelemben a humboldti egyetem éppen nem felelt meg az újhu- 
manista humboldti szellemnek; éppenséggel kudarcról is beszélhetnénk, ha e "kudarc! 
eredménye a XIX. század végén nem egy olyan egyetemi rendszer lett volna, amelyet 
az egész világon irigyeltek. 

A tudomány művelése tehát a szakosodást gátló értelmiségi körökből és akadémi- 
ákról átkerült a szakszerűség elvére épülő "főiskolákra (a francia modellben) és az 
egyetemekre (a német modellben). Ez az újkori tudománytörténet legfontosabb esemé- 
nye. Régóta ismert, hogy a XIX. század elején jelent meg számos új szaktudomány, a ter- 
mészettudományok területén a kémia, a biológia, a geológia. A mai értelemben vett hu- 
mán- és bölcsésztudományok — a nyelvészet és az irodalomtudomány, a történettudo- 
mány, a pszichológia és a gazdaságtan, de az egyetemi filozófia is — kivétel nélkül eb- 
ben az időben alakultak ki, és kiszorították a tudás művelésének hagyományosabb, 
nem szakszerű és a személyes erudícióra alapozott formáit. A fentebbi egyetemtörténe- 
ti fejtegetés célja az volt, hogy alátámassza: az új szaktudományok létrejötte nemcsak 
első", kognitív fejlődés eredménye, hanem szorosan összefüggött az intézményi vál- 
tozásokkal, amelyek annak nem pusztán külső keretét, burkát alkották, hanem érdem- 
ben is befolyásolták a tudományos történéseket. 

Az új tudományok megjelenése, a szaktudományok rendszerének kiépülése (ame- 
lyet a német típusú egyetemek karainak tagolódása képezett le), mint említettem, a tu- 
domány művelésének, a tudás termelésének új módját jelentette. 

Érdemes tételesen összefoglalni, hogy miben állt ez az új termelési mód". Központi 
alakja a professzor vagy tanár volt, akitől korszerű szaktudást vártak el (nem általános 
műveltséget és retorikai képességet). Hivatásszerűen kellett művelnie szakmáját, azaz 
visszaszorult a jómódú érdeklődő amatőr urak, széles tájékozottságú értelmiségiek, 
mellékfoglalkozású kutatók szerepe. A hivatásszerűség azt jelentette, hogy a tudomány 
művelője egy többé vagy kevésbé erősen az állami bürokrácia mintájára alakított szer- 
vezet tagja lett. Bármennyire is őrizték korporatív kiváltságaikat például a német pro- 
fesszorok, bürokraták voltak ők is, akik hivatali alárendeltségben működtek. A tudo- 
mány művelése összekapcsolódott a szakoktatással. A professzor nem azért tanított, 
hogy így szerzett jövedelme biztosítsa a lehetőséget a kutatásra, hanem az ideális felte- 
vés szerint tanítva kellett a tudományt művelnie és a tudományt művelve tanítania. 
Ez ideál maradt, de a valóság azért igazodott hozzá: a tudományos kutatás és a tudo- 
mányos utánpótlás képzése összekapcsolódott. Ez lett a XIX-XX. századi tudományos- 
ság egyik legjellemzőbb vonása, amelynek hatékonysága csak a XX. század utolsó har- 
madában kezdett kétségessé válni. 

Az egyetemi tudományosság művelésével párhuzamosan a század elejétől megje- 
lentek a szakmai folyóiratok. Ezek a régebbi, vegyes tartalmú akadémiai közleménye- 
ket váltották fel. Közönségük általában már nem a széles értelmiségi nyilvánosság volt, 
hanem az adott szakmát és a rokonszakmákat művelők szűk köre. Ezek a folyóiratok 
idővel egyfajta minőségellenőrző és -biztosító szerepet kaptak, "kapuőrzők" lettek, akik- 


5 A német egyetem sikeréhez az is hozzájárult, hogy már a század első felében viszonylag sokat költöttek 
rá, így a kutatásra is. 1820 és 1870 között a berlini egyetem költségvetése (nagyjából változatlan hallgatólét- 
szám mellett) 3,2-szeresére nőtt, a professzori fizetések összege 1,7-szeresére, a szemináriumi és intézeti ku- 
tatási kiadások viszont tízszeresükre nőttek. A "viszonylag sok" persze már akkor is gyakorlatilag nagyon ke- 
vés volt: Liebignek, aki 1825-ben az első egyetemi kémiai laboratóriumot megteremtette Giessenben, magá- 
nak kellett megvásárolnia a felszerelést. Az, hogy a német államok az európai viszonyokhoz képest többet 
költöttek az egyetemekre, csak az érme egyik oldala. Ennek fejében ugyanis erőteljesen beleszóltak az egye- 
temek életébe, a kinevezésekbe, s minthogy a német államok többsége tekintélyelvű berendezkedésű volt, ez 
a beleszólás a professzori kar és a diákság politikai megrendszabályozását is jelentette. 

nek a dilettánsokat kellett távol tartani. Ugyancsak a XIX. század termékei azok az in- 
tézmények, amelyek e tudományos termelési mód eszközkészletét biztosították: a nagy 
tudományos könyvtárak és a szemináriumi könyvtárak, a laboratóriumok. A fentiek 
még a XXI. század elején is a tudomány magától értetődő, természetes" kellékei, meg- 
jelenési formái. "A tudomány már csak ilyen." Ismétlem: a XIX. század előtt a tudomány 
nem ilyen volt, és minden arra utal, hogy a XXI. században a tudomány nem ilyen lesz. 
A termelés módja! állandóan átalakul. 

Ennek a XIX. századi tudománynak, az új termelési módnak" a központi szereplője 
— kezdetben riválisok nélkül — a "professzor. Ő rendelkezik a legfontosabb eszközök 
felett, és tőle várhatók a legfontosabb termékek": az új felismeréseket tartalmazó pub- 
likációk, találmányok. Ő dönt az utánpótlás sorsáról. Nagyon sok esetben az adott 
egyetemen ő szaktudománya, később szakága egyetlen képviselője. A tudomány min- 
dig kooperáció terméke. A "klasszikus, XIX. századi tudomány mégis az individuális 
kutató-tanító szerepét emelte ki. A professzor elvileg képes az adott szaktudomány egé- 
szének a művelésére. Ebben az értelemben karizmatikus figura kellett volna hogy le- 
gyen. A XIX. század a professzori tudomány aranykora (anyagi értelemben is: a német 
professzor másokhoz viszonyított anyagi helyzete sosem volt olyan jó, mint a század- 
fordulón). 

A "termelési mód" kifejezést használom, és nem az "intézményesedést. A kettő 
nagyjából hasonló jelenségekre utal. De az "intézményesedés" terminus használata arra 
hajlamosít, hogy egyik oldalon a külső" feltételeket vegyük számba (egyetem, tanszék, 
folyóirat, laboratórium), a másik oldalon pedig a belsőket, a tudomány kognitív tar- 
talmát. A "termelési mód" arra utal, hogy az új ismeretek, a tudás termelésében! ezt a 
két elemet nem szabad mintegy két külön világra szétosztva elválasztani. 


A szociológia "születése" 


A "szociológia szó tulajdonképpen egyidős az új tudományos "termelési móddal. 
1839-ben egy párizsi magántudós, Auguste Comte (1798-1857) terjedelmes, A pozitív fi- 
lozófia tanfolyama (Cours de philosophie positive) című munkája IV. kötetében kényszerű- 
ségből, hogy megkülönböztesse az általa javasolt tudományosságot egy vetélytársáétól, 
kitalálta ezt a fattyú!" latin-görög elnevezést. A névnél fontosabb volt Comte szándéka. 
Azzal foglalkozott, hogy kialakítsa az újfajta szaktudományosság racionális rendszerét. 
E rendszer megalkotására a társadalomról szóló tudományt tartotta hivatottnak, ame- 
lyet előbb szociális fizikának", majd szociológiának nevezett. Comte rendszere a maga 
korában a legigényesebb és a legtájékozottabb volt. A szociológia születése — vagy in- 
kább keresztelője — tehát összekapcsolódott az új tudományos rendszer létrejöttével. 

Valóban megszületett-e szociológia 1839-ben, Comte párizsi, rue Monsieur le Prince 
10. szám alatti lakásán? A kérdésre igen nehéz válaszolni, mert az újszülött valójában 
hol aggastyánnak, hol meg még csak tervezett gyermeknek látszik. 

Azokról a jelenségekről, intézményekről, folyamatokról, amelyeket a XX. században 
elsősorban a szociológia vizsgált, természetesen már a régebbi időkben is rendelkeztek 
az emberek egyfajta tudással. Ez a tudás azonban, még akkor is, amikor valamilyen ér- 
telemben tudományosnak volt tekinthető, nem alkotott önálló, a mai értelemben vett 
tudományos tudást. Minthogy minket annak a tudástermelési formának, intézménynek 
a története érdekel, amelyet szociológiának nevezünk, sem a görögök, sem a középko- 
ri skolasztika, sem Machiavelli, sem Hobbes és kortársai nem szerepelhetnek ebben a 
történetben. Nem vitás, hogy ma is lehetnek a felsoroltak vagy mások inspiráló hatás- 
sal a tudományos gondolkodásra, ez azonban nem változtat azon, hogy nem a szocio- 

lógia történetének, hanem egy másik történetnek a részei — ugyanúgy, ahogy a modern 
gyáripar történetében nem kell tárgyalni az ókori ergasztérionok és a középkori kézmű- 
vesipar történetét. 

A XVIII. századi gondolkodással már bonyolultabb a helyzet. A francia felvilágoso- 
dás, elsősorban Montesguieu vagy a skót felvilágosodás állításai bizonyos fokig össze- 
hasonlíthatók mai tudományos fejtegetéseinkkel. De ezekben az állításokban nyoma 
sem található annak, hogy a szerzőik ezeket valami különös, a társadalomra vonatkozó 
tudományosság részének tekintenék. A releváns munkák a XVIII. század értelmiségi- 
akadémiai nyilvánosságában születtek (még a skót felvilágosodás egyébként egyetemi 
állást bíró tagjai esetében is). Az emberi viszonyokra irányuló filozófiai-erkölcsi reflexi- 
ót voltak hivatva szolgálni, és ennek az ügynek a támogatására mozgósították egyéb- 
ként igen kiterjedt irodalmi ismereteiket és személyes tapasztalataikat. 

Láttuk, hogy a szociológia szó az új tudományos működésmódra irányuló reflexió 
keretében született meg. Ennek ellenére az a helyzet, hogy a társadalomra! irányuló el- 
mélkedés még hosszú ideig megmaradt abban az állapotban, amely inkább a régi, mint 
az új tudományosságra volt jellemző. Ez könnyen belátható, ha sorra vesszük azokat, 
akik 1890 előtt a szociológia művelőinek számíthatnának.§ Többségük nem a hivatalos 
tudományosság intézményeiben, hanem a politikai-értelmiségi nyilvánosság keretei- 
ben, az új típusú nagyvárosi polgári kultúra világában működött. 

Az első csoportban magántudósokat találunk, azaz olyanokat, akik ugyan saját akara- 
tukból vagy sorsuk szerencsétlen alakulása miatt kívül maradtak az új tudományosság 
intézményein, de ahhoz képest határozták meg magukat. A magántudós különös jelen- 
ség volt és maradt: az új tudományosság körülményei között elkerülhetetlenül különc- 
nek látszott, mulatságosnak vagy olyannak, aki valamilyen rögeszme megszállottja. 
A magántudós nem veszett ki a klasszikus szociológia korszakában sem. Nyilvánvaló 
példaként Németországban a bankár Alfred Schützre lehet utalni, de Ferdinand 
Tönnies vagy akár Max Weber életvitelében is voltak magántudósi vonások. Franciaor- 
szágban Durkheim kortársai közül Gabriel Tarde, Gustave Le Bon és René Worms kör- 
nyezetének sok tagja volt ilyen, sértett vagy ellenkezőleg: világi sikereire sokat adó és 
az egyetemmel nem törődő magántudós. Róluk később részletesebben lesz szó. 

A XIX. században az említett Comte volt az, aki leginkább hasonlított a magántudós 
ideáltípusára. Nagyon szeretett volna az École polytechnigue tanára lenni — de matemati- 
kából, írásai tele vannak az igazságtalanul háttérbe szorított tehetség keserűségével. 
Voltak tanítványai, de őket inkább a társadalom megreformálására vonatkozó tervei 
elősegítése és nem a tudományos munkálkodás kedvéért gyűjtötte maga köré." Magán- 
tudós volt saját akaratából Herbert Spencer is (1820-1903), aki Comte-hoz hasonlóan 
(de annak elveit elutasítva) a tudományok átfogó rendszerét kívánta kidolgozni. Ő nem 
a kívül rekesztett sértettségével, hanem a tudatosan kívül maradt fölényével tekintett az 
egyetemi tudományosságra — intézményes magasabb szintű képzésben soha nem része- 
sült. A szociológia az ő rendszerében is fontos szerepet játszott, de Spencer már nem rá, 
hanem a pozitív filozófiára bízta a rendszer összefoglaló elveinek a meghatározását. 
Spencer a fontos irányzatnak bizonyuló szociáldarwinizmus ősatyjának számít, és a 
XIX. század végén őt tekintették a legjelentősebb szociológusnak.? A magántudósi és ér- 
telmiségi lét peremén mozgott John Stuart Mill (1806-1873), aki ugyan sokat tett Comte 
gondolatainak népszerűsítéséért s így a szociológiáért is, de tudományos tekintetben a 


6 A következőkben inkább csak felsorolom, kik jöhetnének számba egy olyan kötetben, amely a XIX. szá- 
zad szociológiai szempontból legérdekesebb szerzőit tárgyalná. 

7 Comte-ról lásd Némedi Dénes: Auguste Comte: A szociológia megalapítója? In: Felkai Gábor (szerk.): 
A szociológia kialakulása. Tanulmányok, Budapest: Új Mandátum, 1999 224-247. 

§ Spencerről lásd Pál Eszter: Herbert Spencer, in: Felkai Gábor (szerk.): i. m. 149-179. 

gazdaságtan és a filozófia érdekelte. A liberális publicisztikája a leginkább maradandó 
értékű." Lewis Henry Morgan (1818-1881) ügyvédi praxisa mellett, műkedvelő antro- 
pológusként és tiszteletbeli irokézként írta könyveit, amelyek átalakították az ősi társa- 
dalomról való gondolkodást. Gustav Ratzenhofer (1842-1904) katonából lett magánszo- 
ciológus, ma az osztrák szociológia egyik alapítójának számít.!9 

Külön csoportba kell sorolni azokat, akik sem magántudósok nem voltak, sem szo- 
ciológiát nem kívántak művelni, de írásaiknak már a kortársak is vagy az utókor szoci- 
ológiai jelentőséget tulajdonítottak. Ide tartoznak elsősorban a politikus közírók. Vannak 
köztük, akiket csak a legutóbbi időben soroltak a szociológia előfutárai közé. Ilyenek pl. 
a francia forradalom újabban preszociológusnak tekintett konzervatív kritikusai, a brit 
Edmund Bürke (1729-1797) és a francia emigráns Joseph de Maistre (1753-1821) és 
Louis Gabriel Ambroise de Bonald (1754-1840)." Nagyobb az egyetértés Alexis de 
Tocgueville (1805-1859) esetében. Igaz ugyan, hogy az ő nevezetes könyvében (Az ame- 
rikai demokrácia) nincs szó semmiféle szociológiáról, és semmilyen más szaktudományos 
szándék sem ismerhető fel, de ma mégis fontos belátások szülőjének tartják. S ha már 
Tocgueville-t a preszociológusok közé soroljuk, miért ne tekinthetnénk Eötvös József 
(1813-1871) először 1851/54-ben németül megjelent munkáját (A XIX. század uralkodó 
eszméinek befolyása az államra) is ebbe a műfajba tartozónak? 

A szociológia alakulására nagy hatással voltak a különféle szocialista eszmék, a for- 
radalmárok vagy reformerek. Itt elsősorban Karl Marxra (1818-1883) kell gondolni, aki 
ma már egyetlen átfogó szociológiatörténetből sem hiányzik (de ebből igen, lévén, hogy 
Marx jóval a szociológia intézményesülése előtt meghalt). Marx szociológiai szempont- 
ból lényeges munkái igen vegyes képet mutatnak: vannak köztük társadalomfilozófiai 
értekezések, többnyire töredékek (Párizsi kéziratok; Német ideológia), politikai publiciszti- 
kák (Kommunista Kiáltvány; Louis Bonaparte Brumaire 18-ája), közgazdasági tanulmányok 
(Grundrisse; A tőke). Nem lebecsülhető más szocialisták, így Comte egykori patrónusa, 
Claude-Henri de Saint-Simon (1760-1825),  Pierre-Joseph Proudhon (1809-1865), 
Charles Fourier (1772-1837)2? vagy a sokoldalú Pierre Leroux, a szocialista, szocializ- 
mus szavak megalkotója (1797-1871) szerepe sem. Amennyiben a preszociológiát ilyen 
mértékben kiterjesztjük, akár a politikai közgondolkodás egészét bevonhatnánk az 
előzmények közé. 

Külön meg kell említeni, hogy a XIX. században nagyon sokféle szándékkal, mód- 
szerrel és sokféle intézményi keretben végeztek empirikus társadalomkutatást."? Frédéric 
Le Play (1806-1882) esetében ez egy félig magántudósi, félig politikai publicisztikai te- 
vékenységgel kapcsolódott össze. A későbbi szociológiai vállalkozásokra leginkább 
Charles Booth (1840-1916) jómódú vállalkozó gigantikus londoni felmérése (Life and 
Labour of the People in London) emlékeztetett. Erről azért kell valamivel részletesebben 
beszélnünk, hogy legyen összehasonlítási alap, amikor a későbbi fejezetekben az intéz- 
ményesült szociológián belüli különböző empirikus kutatási vállalkozásokról esik szó. 
Bootbh-t a szegénység okai és mérete érdekelte, s e célból, mint mondta, létre kell hozni 
,egy nagy statisztikai keretet, amelyben felhalmozhatok a tények". Csak ennek eredmé- 


9 Lásd Krokovay Zsolt Millt inkább rokonszenvvel (Utószó, in: John Stuart Mill: 4 szabadságról. Haszon- 
elvűség, Budapest, Magyar Helikon, 1980, 369-407.) és Molnár Attila Károly Millt inkább ellenszenvvel (John 
Stuart Mill és a kánon, in: Felkai Gábor (szerk.): i. m. 92-148.) tárgyaló tanulmányait. 

10 Ratzenhoferről lásd Felkai Gábor: A német és osztrák szociológia a századforduló előtt, in: Felkai Gá- 
bor (szerk.) i. m. 398. sk. 

! Burke-ről Id. Molnár Attila Károly: Edmund Burke, Budapest: Századvég, 2000; de Bonald-ról és de 
Maistre-ről Ludassy Mária: A trón, az oltár és az emberi jogok, Budapest: Magvető, 1984, valamint Haskó Kata- 
lin: A francia szociológiai gondolkodás kezdetei, in: Felkai Gábor (szerk.): i. m. 183-223. 

12 Saint-Simonra, Proudhonra és Fourier-re lásd Haskó Katalin i. m. 

bor (szerk.) i. m. 429-454. 


10 


nyeként képzelhető el, hogy , kifejlődik egy elmélet, megfogalmazódnak a törvények, 
és meglesz az értelmes cselekvés alapja." Azt kívánta vizsgálni, hogy hányan élnek 
elsődleges" (primary), vagyis a jövedelem hiányának betudható, s hányan "másodla- 
gos, azaz káros szokásoknak, az előrelátásra való képtelenségnek stb. betudható sze- 
génységben (ezek a terminusok csak később kerültek használatba). 1886-ban elkezdett 
óriási méretű vizsgálódása először a kb. 900 000 lakost számláló East London-i kerüle- 
tek teljes felmérését vette célba. Pontos keresztmetszetet, pillanatfelvételt akart kapni 
a társadalomról. Booth kutatási módszere nagyon különbözött a maitól. Az empirikus 
vizsgálatok XIX. században szokásos eljárását követte. Mint elődei, ő is abból indult ki, 
hogy minden tényt, amire kíváncsi, valaki már ismer. Ez azt jelentette, hogy nem azo- 
kat kereste meg, akiknek az életét vizsgálni akarta, hanem azokat, akik hivatásuk vagy 
körülményeik miatt ismerték azt. Megkérdezte tehát az iskolalátogatási felügyelőket, s 
ezekkel folytatott hosszan tartó interjúkat az egyes családokról a családlátogatási jegy- 
zőkönyvek alapján. A jövedelmek és életfeltételek áttekintő, jövedelmi csoportok és 
szakmák szerinti leírása mellett a fizikai és szociális környezet bemutatására törekedett, 
egyfajta társadalmi topográfiára, amelyben áttekintő képet kívánt adni Londonról is. 
A leírást méltán híressé vált térképek egészítették ki, utcánként mutatva be, hogy az 
egyes lakásokban milyen státusú egyének élnek. 

Végül, de nem utolsósorban rá kell mutatni, hogy az egyetemi tudományosság kü- 
lönböző ágaiban is megjelentek szociológiai eszmék. Ez kétféle formát ölthetett. Egy- 
részt voltak olyan rokon szakmák, amelyek művelői olyan kérdéseket tárgyaltak, olyan 
állításokat fogalmaztak meg, amelyek alapján ma őket a szociológiába sorolnánk, de ők 
maguk ezt nem tették. Ebben a tekintetben elsősorban a történetírást, különösen a 
Comte után felvirágzó pozitivista történetírást kell kiemelni. Thomas Buckle-nak 
(1821-1862) a század közepén írt és akkor nagyon népszerű civilizációtörténete a törté- 
nelem egyes szintjei közötti összefüggéseket kereste, Hyppolite Taine (1828-1893) az 
események mögött a faj, a környezet és az időpont általi meghatározottság szabálysze- 
rűségeit kutatta. Sir Henry (Sumner) Maine (1822-1888) jogászprofesszorként a jog- 
rendszer történeti típusainak megalkotásával gyakorolt nagy hatást a társadalomelmé- 
leti gondolkodásra. Lorenz von Stein (1815-1890) német jogásznak a szocialista eszmék- 
ről írt könyve számos társadalomelméleti kérdést is érintett. A német és az amerikai 
szociológia alakulására is nagy hatással volt a század közepétől kialakuló német törté- 
neti gazdaságtan, annak is elsősorban a második, már a szociológia Németországon kí- 
vül intézményesedését megélő nemzedéke, pl. Gustav Schmoller (1838-1917) és Karl 
Bücher (1847-1930). A történeti gazdaságtan vizsgálódásai nagyon közel álltak a későb- 
bi szociológiáéhoz, és a Schmollert követő nemzedékben többen voltak, akik olykor pá- 
lyájuk egészében a történeti gazdaságtan és a szociológia határvidékén mozogtak (Max 
Weber, Werner Sombart). 

Voltak olyan egyetemi emberek, akiknek a felhatalmazása ugyan más tudományok 
oktatására szólt, de tevékenységüket intézményi felhatalmazás nélkül a szociológiára 
is kiterjesztették. Ők a jelen könyvben szereplő szociológusok közvetlen előfutárai. 
Az ilyen szakmaváltók közé tartozott például az egy időben Durkheim pályáját is segí- 
tő és rá bizonyos hatással bíró filozófus, Alfred Espinas (1844-1922), a jogászprofesszor 
Ludwig Gumplowicz (1838-1909), aki a szociáldarwinizmusnak volt még Amerikában 
is olvasott képviselője, vagy az egyetemi tanárságot politikai szerepvállalással páro- 


4 Idézi Bulmer, Martin — Bales, Kevin — Sklar, Kathryn Kish (eds): The Social Survey in Historical Perspective 
1880-1940. Cambridge: Cambridge University Press, 1991, 67. 

I5LLtásd R. Várkonyi Ágnes: A pozitivista történetszemlélet a magyar történetírásban I. A pozitivista történet- 
szemlélet Európában és hazai értékelése 1830-1945, Budapest: Akadémiai, 1973. 

sító Albert Scháffle (1831-1903), az organicista szemlélet egyik legismertebb képvise- 
lője.!§ 

Ez a lexikonszerű felsorolás azt kívánta demonstrálni, hogy a XIX. század java részé- 
ben nem beszélhetünk szociológiáról mint szaktudományról. Nem létezett intézményes 
értelemben, de nem létezett a foucault-i értelemben vett diszkurzív formációként sem. 
Nem létezett (csak a konstruáló emlékezet utólagos alkotásaként) olyan összefüggő be- 
szédmód, amelynek tárgya a "társadalom! lett volna. A tudományos ismeretek termelé- 
sén belül nem különült el egy sajátos társadalomismereti termelési mód". A szociológia 
szó tehát létezett ugyan, de tudományként a szó szoros értelmében nem jött létre. A "tár- 
sadalomnak! a szociológia szempontjából központi jelentőségű fogalma is nagyon el- 
mosódott volt, és éppen a XIX. század legkiemelkedőbb gondolkodóinál, Comte-nál, 
Marxnál vagy Tocgueville-nél csak nagyon bizonytalan értelemben szerepelt. A történe- 
ti emlékezet egyesítette a különböző, egymásról tudomást nem vevő, társadalommal! 
kapcsolatos beszédmódokat — ha egyesítette, mert a (szociológia)történeti emlékezet az 
említettek közül sokakat elfelejtett vagy kizárt magából. 

Feltétlenül megemlítendő, hogy mindezek a tevékenység- és személytípusok fenn- 
maradtak az intézményes szociológia létrejötte után is. Ezek közül egyesekkel fogunk 
találkozni, másokkal nem. Ilyen kései szakmaváltó volt pl. az olasz-svájci közgazdász 
Vifredo Pareto (1848-1923), akiről ebben a könyvben azért nem esik szó, mert kívül állt 
mind a három, itt tárgyalt nemzeti tudományos mezőn. 

Az egyetemi hivatásos szociológia nagyjából egy időben, 1890 körül jelent meg 
Franciaországban és az Egyesült Államokban, ezért e könyv érdemben ettől az időpont- 
tól kezdve tárgyalja a történteket. Az időbeli egybeesés nyilvánvalóan véletlen. Német- 
ország példája, ahol elmaradt a szociológia egyetemi legitimálása, mutatja, hogy nem 
volt semmi "dialektikus" szükségszerűség, valamiféle mennyiségi felhalmozódás, amely- 
nek "át kellett volna csapnia" egy "minőségi átalakulásba. A sokféle szociológiai vagy 
később szociológiainak tartott tevékenység nem hozott létre olyan tudományos kijelen- 
téshalmazt, amely megkívánta volna az egyetemi otthon megteremtését. Az egyetemi 
szociológia későbbi története mutatja, hogy az első években a probléma éppen a tudo- 
mányos tartalom katasztrofális hiánya volt. Nem a meglevő és meggyőző tudás kere- 
sett magának szószéket, hanem a szószékre felkapaszkodottak keresték kétségbeesve, 
hogy mi is a textus, amelyről beszélniük kellene. 

Úgy tűnik, hogy az egyetemi szociológia az egyetemek növekedésének és differen- 
ciálódásának a terméke volt, és bizonyos fokig véletlen, hogy sikerült megkapaszkod- 
nia és tudományként kiépülnie. Sajátos tárgya, a társadalom" mint tudományos kate- 
gória csak ennek az intézményesülésnek az eredményeként szilárdult meg. Ha idealis- 
ta túlzásnak tetszik is Tenbruck azon állítása, hogy a társadalom a szociológia szelle- 
méből született ,!" annyi kétségtelen, hogy ezt az elmosódó és bizonytalan státusú fo- 
galmat, amelyben a társaság, a "társadalmi (szociális) kérdés és a politikával és gaz- 
dasággal szembeállítható "polgári társadalom jelentésköre összemosódott, a szocioló- 
gia intézményesülése alakította át tudományosan jól meghatározható kategóriává. Eb- 
ből a szempontból az intézményesülő szociológia túlterhelt volt: túlságosan nagy 
anyag halmozódott fel a XIX. század különböző diskurzusaiban. Másfelől viszont a szo- 
ciológia "üres" volt: ez az anyag nem volt semmilyen diszciplináris keretbe rendezhető; 
az első szociológusok a rendelkezésre álló anyag érdemi feldolgozása helyett — érthető 
módon — azzal voltak elfoglalva, hogy valamiféle diszciplináris fogalmi keretet teremt- 


16 Gumplowiczról és Scháffleről lásd Felkai i. m. 332. sk. 
"Lásd Tenbruck, F. H.: Emilé Durkheim oder die Geburt der Gesellschaft aus dem Geist der Soziologie, 
Zeitschrififür Soziologie, 10 (1981,4), 333-350. 

senek, ami üres fogalomállványzatok sokaságához vezetett. Sok téma, amelyet a XIX. 
században erősen vitattak, az intézményes szociológiában háttérbe, peremre szorult. 
Ilyen volt elsősorban a társadalmi egyenlőtlenségek és osztályok kérdése, amely csak az 
I. világháború körül jelent meg újra hangsúlyosan. Ilyen volt a modern nagyipar társa- 
dalmi szerkezetének a kérdése, amelyet az amatőr társadalomkutatás a legfontosabb 
problémának tartott, és az intézményes szociológia hosszú ideig egyáltalán nem vett ró- 
la tudomást. Ilyen volt a kapitalista anyaországok és a gyarmatok viszonyának a kérdé- 
se egy olyan időszakban, amikor a gyarmati rendszer legnagyobb történelmi kiterjedé- 
sét érte el. 

Az egyetemek adott állapotának megfelelően ez a szociológia mint "professzori szo- 
ciológia" alakult ki. A tudástermelés professzori módjáról fentebb beszéltem. A szocio- 
lógiára alkalmazva ez azt a kényszert jelenti, hogy a professzornak a szociológiai tudás 
teljességét vagy annak látszatát kellett produkálnia. Az "eredetiség" követelménye ab- 
ból is adódott, hogy a körülmények szerencsés találkozása folytán létrehozott egyetemi 
szociológia kognitív szempontból "üres" volt. Nem volt olyan elfogadott tudományos 
hagyomány, amelyre támaszkodni lehetett volna. Mindenkinek mindenre saját választ 
kellett találnia. Az első idők szociológus professzorai magányos kutatók voltak, és mi- 
nimális tudományos eszközkészlet állt a rendelkezésükre. A kooperatív kutatás felté- 
telei a legtöbb helyen hiányoztak. Az Egyesült Államokban és valamivel később a 
weimari Németországban ez olyan nemzeti egyetemi rendszerben valósult meg, ahol 
(gyengébb vagy erősebb) verseny alakult ki egyes központok között, és csak erősítette 
a késztetést arra, hogy mindenki saját márkanévvel!" is ellátott rendszert dolgozzon ki. 

A szociológia helyzete nagymértékben különbözött más, kikristályosodott előzmé- 
nyekre építeni képes szakmáktól, mint a történelem, amely a történetírás évezredes ha- 
gyományára támaszkodhatott, vagy a hasonló helyzetben levő filozófia. A gazdaságtan 
ugyan hasonlóan új jövevény volt, de arra az időre, amikor az egyetemekre bevonult, 
jól körülhatárolt modelljei alakultak ki (ez összefüggött azzal, hogy a gazdaságtani esz- 
mék másként épültek be a nyilvános diskurzusba, mint a "társadalomra" vonatkozók). 
A XIX. század uralkodó tudománymodellje, amelyet professzori tudománynak! nevez- 
tem, sokféle lehetőséget rejtett magában. A szociológia több esetben ennek a modellnek 
a legrosszabb változatát valósította meg. 

A szociológia az egyetemekre főleg azok nyomdokán haladva lépett be, akiket fen- 
tebb a rokon szakmák képviselőinek" és "szakmaváltónak" neveztem. Sem a politiku- 
sok, sem a forradalmárok nem számíthattak szíves fogadtatásra. A korábbi korszak em- 
pirikus kutatói — a külön szakmába tömörült statisztikusok kivételével — többnyire ama- 
tőrök voltak, akiket az egyetemiek lenéztek, akárcsak a magántudósokat. Ezért meg is 
szakadt a XIX. századi empirikus kutatási hagyomány. A véletleneknek köszönhetően 
létrejött szociológiai tanszékeken a többi professzor csak a saját soraiból kikerülőket lát- 
jellegzetességéhez, amely más társadalomtudományokban ilyen mértékben nem volt 
megfigyelhető. A korai szociológia szinte kizárólag másodkézből vett, más tudomá- 
nyok által feldolgozott tapasztalati anyagra támaszkodott (s ezért sokan meg is vetet- 
ték) egyszerűen azért, mert ez volt a legegyszerűbb módja annak, hogy a kognitív 
üresség" körülményei között a tudományosság minimumát előállítsák. Erős volt a 
kontraszt a történettudománnyal például, amely éppen a XIX. században alakította ki a 
történeti forrásanyag feldolgozásának modern technikáit. De különbözött a pszicholó- 
giától is, amely — részben az orvosi fiziológiával kialakult kapcsolatai révén — ki tudta 
dolgozni saját kísérleti technikáit. 

Ez a sajátos kutatási önállótlanság nem volt szükségszerű. A politikatudomány, 
amely szintén küzdött ugyanezzel, például az Egyesült Államokban, a választási rend- 

szer nyújtotta kézenfekvő lehetőséget kihasználva, a szociológiánál hamarabb kialakí- 
totta a saját tapasztalatszerzési technikáit. 

A klasszikus szociológia története sok tekintetben nem más, mint annak története, 
ahogy a szociológia megküzdött a professzori termelési mód korlátaival és kényszere- 
ivel. Ezt az egyes szereplők a különböző országokban váltakozó szerencsével és eltérő 
stratégiával folytatták. A történet végén egyfajta megoldás vált általánosan elterjedtté, 
de ez nem jelenti azt, hogy ez volt az egyetlen lehetséges kiút az egyetemi szociológia 
csapdáiból. 


A klasszikus szociológia formái 


A klasszikus szociológia legfontosabb produktumai három országban születtek meg: 
Franciaországban, Németországban és az Egyesült Államokban. Ebben az időben az 
egyes országok tudományos rendszerei még nem fonódtak annyira össze, hogy ez 
szükségessé tenné a "tudományos termelés" országhatárokat figyelmen kívül hagyó 
elemzését. Az egyes nemzeti szociológiák nem voltak persze egymástól elszigetelve, 
és a szövegben utalni is fogok a lényeges kapcsolatokra. Röviden összegzésként a kö- 
vetkező kép rajzolható fel: a francia klasszikus szociológia élénken érdeklődött a német 
szociológia és társadalomtudományok iránt (néhány jellegzetes hiány persze szembetű- 
nő), kevésbé az amerikai fejlemények iránt; a német szociológiában sokkal kisebb volt 
a nyitottság akár a francia, akár az amerikai irányban; az amerikai szociológia igen erő- 
sen érdeklődött a német, lényegesen kevésbé a francia iránt. A klasszikus szociológia 
legfontosabb teljesítményei mindhárom országban a helyi feltételekhez és hagyomá- 
nyokhoz igazodtak. 

A szociológia intézményesülése az Egyesült Államokban volt a leglátványosabb és 
a leggyorsabb. Viszonylag rövid idő alatt kialakultak a szociológia egyetemi intézmé- 
nyei, megindult az egyetemi szociológiai képzés, megszületett a szociológia mint hiva- 
tás, elkezdődött a rendszeres kutatómunka. Ennek eredményeképpen itt jöttek létre elő- 
ször a szociológia üzemszerű működésének formái. Másfelől az eredeti XIX. századi 
problematika is itt tűnt el leginkább a szociológiai diskurzusból. A gyors intézménye- 
sülés, a rendszer nagy méretei és az egyetemi szerkezet miatt erős versenyhelyzet ala- 
kult ki, amelyben az említett "professzori tudomány" legrosszabb változata valósult 
meg. De ebben a rendszerben jöttek létre annak a feltételei is, hogy ebből a csapdából 
kijussanak. A XX. század második felének szociológiája az itt kialakuló üzemi modellt 
vette át. Kezdetben kétes sikerű intézményesülés és a modernitás végeredményében túl 
sikeres domesztikációja — ezekben a kulcsszavakban lehet összefoglalni az amerikai 
modellt. 

A francia klasszikus szociológia mérete (a kutató- és oktatólétszám, a megszervezett 
tanszékek száma) nem hasonlítható az amerikaihoz. Itt oldódott meg a legsikeresebben 
a klasszikus szociológia problémája — a szaktudományosság megteremtése a modernitás 
kérdése körül — az Émile Durkheim körül kialakult iskolának köszönhetően. Ugyanak- 
kor a szaktudományosság megteremtésének nehéz stratégiai döntései ahhoz vezettek, 
hogy az iskola nem tudta megőrizni helyét a francia tudományos rendszerben. 

A német szociológia alakulása nagyban eltért az előzőektől. Noha itt is felmerült a 
speciális szaktudomány igénye, s e tudomány kereteinek megteremtésére több elképze- 
lés is körvonalazódott, intézményesült szociológia Németországban az 1920-as évekig 
nem jött létre. Intézményi szempontból a német szociológia megrekedt a XIX. századi 
mintában, s ezen Max Weber, Georg Simmel, Ferdinand Tönnies, Werner Sombart nagy- 
szabású kutatási eredményei sem változtattak. Noha később kialakult bizonyos egyet- 

értés arról, hogy e korszak intellektuális teljesítményeiből melyek tekinthetők szocioló- 
giainak és melyek nem, valójában rendkívül nehézen körülhatárolható a szociológia te- 
rülete az I. világháború előtti Németországban. A világháború után késve megindult in- 
tézményesülés többféle modellt is létrehozott: egy versengő, de kétséges tudományos 
teljesítményt nyújtó egyetemi, professzori szociológiát és egy, az egyetem peremén ki- 
alakuló kultúrtudományi szociológiát. A politikai katasztrófa ezután megszakította a 


német szociológia történetét. 
xk 


A klasszikus szociológia korszaka nagyjából ugyanakkor, 1933-1945 között ért véget a 
három országban, de ebben az egybeesésben nincs semmiféle szükségszerűség. A szo- 
ciológia konjunktúrája eltérő volt a három területen. A történeti visszatekintés sajátos 
perspektivikus torzítása az, hogy a végül megtörténtet az egyedül lehetségesnek minő- 
síti egyszerűen azért, mert nem lehetséges alternatív történetek írása. Ha a történet is- 
mert eredményének magyarázatát keressük, azt nem annyira az egyedi döntésekben, 
inkább a tudományos mező (társadalmi-politikai okokból eltérően alakuló) struktúrái- 
ban találhatjuk meg. Ez az oka annak, hogy ennek a tudományos mezőnek a kérdései 
fontos szerepet kapnak a következő fejtegetésekben. 

A klasszikus szociológia korszakának főszereplői, Durkheim, Simmel, Weber, 
Mannheim, Thomas, Mead és mások, máig jelen vannak a szociológiai közbeszédben. 
Nem hiányoznak a következő lapokról sem. De ez a könyv nem róluk mint egyedekről 
kíván szólni, hanem egy társadalmi képződményről: a klasszikus szociológiáról. 

Összefoglalva: szerintem háromféle szociológia létezett: a XIX. század megfoghatatla- 
nul sokféle proto-szociológiája, a klasszikus szociológia a maga nagyigényű elméleteivel, 
szűkös intézményesültségével és sajátos, a maitól nagyban elütő kutatási módszereivel, 
valamint a modern, intézményeit tekintve egyre nagyobb és egyre internacionálisabb 
szociológia, a maga iparszerű empirikus kutatási módszereivel és tartós elméleti tájéko- 
zódási zavaraival. Ez a könyv a három szociológia közül csak a középsőt, a klasszikus 
szociológiát tárgyalja. 


I. rész 


A klasszikus szociológia 
Franciaországban. 
Emile Durkheim és köre 
(1887-1939) 


Társadalom, politika és tudomány 
a Harmadik Köztársaságban 


Modernizáció, republikanizmus, oktatás 


A francia klasszikus szociológia a modern Franciaország stabilizálódásának időszaká- 
ban született. A XIX. század vége a III. Köztársaság megszilárdulásának és viszonylag 
hosszú időre szóló berendezkedésének az időszaka. Az oktatás, ezen belül a felsőokta- 
tás ügye az Egyesült Államokban, Németországban és Franciaországban is fontos ügy 
volt, de mindhárom országban másképpen volt fontos. Politikai és társadalmi okokból 
minden modern társadalom rákényszerült örökölt oktatási és tudományos rendszeré- 
nek átalakítására. Franciaországban ez az általános probléma összekapcsolódott a köz- 
társasági rendszer politikai problémáival. 

A Köztársaság az 1870-ben elszenvedett vereségből született, és 1871 elején két drá- 
mai fejlemény is jelezte, hogy nem áll biztos alapokon. Az 1871. februári választások a 
(különböző) monarchisták elsöprő győzelmét hozták, márciusban pedig Párizs népi ne- 
gyedei kerültek szembe egy véres polgárháborúban az új kormánnyal. A III. Köztársa- 
ságra mégsem elődei sorsa várt. A restaurációs kísérletek elvetéltek, a republikánusok 
a "70-es években lépésről lépésre meghódították a vidéket, 1876-tól hosszú időre kezük- 
be került a kormányzati hatalom. A történtek azonban megmutatták, hogy hiányzik az 
a politikai és morális egyetértés, amely a republikánus meggyőződés szerint a politikai 
rendszer stabilitását biztosíthatta volna — és ezt előbb a Boulanger tábornok körüli jobb- 
oldali populista mozgalom (1886-1889) időleges sikere, majd a Dreyfus-ügy kapcsán ki- 
alakult heves összeütközések és antiszemita agitáció (1898-99) is bizonyította. A morá- 
lis egyetértést természetesen a kormányzati hatalom tartós birtoklásával együtt járó 
botrányok (pl. a Panama-botrány, 1889-1893) is aláásták. 

A politika és a társadalmi élet színterén megjelentek a tömegek; nemcsak a munkás- 
tömegek, hanem a kispolgári tömegek is. A nacionalista jobboldal és a katolikus egyház 
15 mozgósítani tudta városi híveit (nem utolsósorban az ekkor megjelenő tömegsajtó se- 
gítségével). Boulanger mellett is tömegek tüntettek Párizsban, a Dreyfus-ügy során is 
sor került jobboldali és antiszemita tömegmegmozdulásokra. A tömegek megjelenése 
volt a modern korszak egyik legszembetűnőbb újdonsága. Nem csak a Veszedelmes 
osztályok" állandóan érezhető jelenlétéről volt szó, mint még a XIX. század elején. A tö- 
megek nem csak a lázongó! tömegek voltak, a felkelésre kész külvárosok népe. A szer- 
vezkedő munkásosztály új minőségű tömeget jelentett. A szociális kérdés, a szocializ- 
mus mint a rendszerrel szembeni kihívás létezett, noha a Kommün veresége után egy 
időre úgy látszott, hogy a francia szélsőbaloldal halott. Fokozatosan újjáalakultak a 
szakszervezetek, mindenekelőtt a bányavidékeken. 1879-ben már szocialista kongresz- 
szust tartottak Marseille-ben. A munkásmegmozdulások időnként véres összecsapá- 
sokba torkolltak a kivezényelt katonasággal (1886: Decazeville, 1891: Fourmies). A kü- 
lönböző ideológiákat valló munkáspártok a "90-es években egyre sikeresebben szerepel- 
tek a választásokon, és egyre több városházat hódítottak meg az iparvidékeken. 
1891-ben jelent meg a Rerum Novarum című pápai enciklika, amely új lendületet adott a 
különböző katolikus szociális törekvéseknek, megbontva ezzel az egyházi konzervati- 
vizmus frontját. 

A tömeg jelenléte mindenütt egyre inkább érzékelhető volt: a nagyvárosi élet min- 
dennapjaiban, a különféle kiterjedt tagságú egyesületek megjelenésében, a sárga sajtó" 
azaz a műveletlen közönségnek szóló lapok feltűnésében, a lassacskán demokratizáló- 
dó politikai élet eseményeiben. A tömegakciók a politikában újfajta jelentőségre tettek 
szert. Régen a tömeg könnyen vált felkelő, lázongó tömeggé. Most megjelent a békés tö- 
megtüntetés mint politikai akcióforma. Megjelentek azonban a nagy tömegeket mozga- 
tó szimbolikus politikai események is, mint pl. a francia forradalom centenáriuma, a po- 
litikai jellegű nemzeti ünnepek mintapéldája. A tömeg a társadalmi létezés új minősé- 
gét jelentette, és nem csak a viszonylag demokratikus III. Köztársaságban. Ennek a 
ténynek mindenütt nagy hatása volt a kialakuló új szociológiára. 

A századfordulóra a radikálisok köztársasága" tartósan berendezkedett. A Dreyfus- 
ügy a republikánusok számára kedvezően oldódott meg, az 1890-es évek elején a kato- 
likus hierarchia és sajtó egy része elfogadta a köztársaságot mint politikai rendszert, a 
szocialista szélsőbaloldal fokozatosan módosította a rendszert radikálisan elutasító ál- 
láspontját, és a reformok kezdtek beérni. Igaz, a katolikus egyházzal a konfliktus a szer- 
zetesrendeket sújtó és az állam és egyház végleges elválasztását célzó törvények miatt 
1904-ben újra kiéleződött, de ez már nem fenyegette magát a politikai rendszert. Nagy- 
jából ez, a XX. század első évtizede az az időszak, amikor az egyetemi szociológia is tar- 
tósan berendezkedett. 

A republikánus baloldal hagyományosan egyenlőségelvű volt. A radikális sans-cu- 
lotte jakobinus követelések természetesen már nem kerültek szóba. A republikánusok 
elég sokat beszéltek szociális reformokról, demokratikus és szociális köztársaságot kí- 
vántak. Tenni jóval kevesebbet tettek. A hatalomra került "opportunista" köztársasági- 
ak nem siettek a szociális törvénykezéssel: csak 1898-ban született meg az első szociális 
törvény (a munkahelyi balesetekről). Ennek egyik oka a francia társadalom szerkezeté- 
nek sajátosságában kereshető. 

Franciaország és főleg a csillogó főváros a modern kapitalista világ egyik központja 
volt. Párizsban emelkedett a késő XIX. század anyagi kultúrájának a szimbóluma, az 
Eiffel-torony. A gazdasági mutatókat nézve azonban a hozzáértő megfigyelők számos 
nyugtalanító jelet vehettek észre. Franciaország iparosodása a XIX. században viszony- 
lag lassan haladt előre (például Németországhoz képest). Az ország fokozatosan hát- 
rébb szorult az európai hatalmak sorában: népessége alig gyarapodott, az ipari terme- 
lés tekintetében a XIX. század közepén elfoglalt második helyről a negyedikre szorult, 
mert Németország és az Egyesült Államok is megelőzték. A XX. század elején a moder- 
nizációs folyamat kezdett felgyorsulni, amit a kortársak nem mindig érzékeltek. 

A modernizálódás ellenére a századfordulón az ország egésze inkább vidéki, mint 
városi volt (1911-ben a 2000 lakosnál kisebb településeken élt a népesség csaknem 
5690-a).! A kispolgári csoportoknak, mindenekelőtt a birtokos parasztságnak, de a váro- 
si kiskereskedőknek, kisiparosoknak a száma és gazdasági súlya nagy volt. Ezen alsó 
középrétegek jelenléte miatt a Franciaországban is meglevő nagymértékű társadalmi 
egyenlőtlenségek nem látszottak olyan erősnek, az ipari kapitalizmushoz kapcsolódó 
munkásosztály megszerveződése nem volt annyira előrehaladott, mint Németország- 
ban. Ugyanez másként megfogalmazva: a vidéki és kispolgári Franciaország súlya mi- 
att az ország egésze kevésbé látszott modernnek, mint amilyen volt. 

Minthogy legalábbis részben (régiónként erősen változó mértékben) a kispolgári 
csoportok képezték a republikánus politikai erők bázisát, ezek húzódoztak attól, hogy 


! A mezőgazdaságban foglalkoztatott aktívak aránya 1866-ban még 5196 volt, lassan csökkent (abszolút 
számban is a századfordulótól kezdve), 1901-ben már csak 4396 volt, míg az ipari aktívak száma is (3490-kal) 
és aránya is (22-ről 2496-ra) nőtt ugyanekkor. 

bevezessék azokat a szociális reformokat, amelyek rontották volna e kispolgárság túl- 
élési esélyeit. Ez magyarázza, hogy a tudatosan vállalt egalitárius forradalmi hagyomá- 
nyok, a társadalmi-politikai integrációnak szentelt figyelem ellenére a francia politika a 
modern szociális politika tekintetében is lemaradt a konzervatív politikai vezetés alatt 
álló Németország mögött. A társadalom e szempontból is merevebb volt, mint a szom- 
szédos német, ahol a rendies felszín mögött gyors átrendeződés zajlott. E merevséget 
fokozta a politikai rendszer örökölt bürokratikus centralizmusa. 

Párizs a kontinens legnagyobb városa és vitathatatlan kulturális fővárosa volt és ma- 
radt. A régi hagyományú centralizáció kivételes módon összpontosította az erőforráso- 
kat a fővárosban.? Franciaország világhatalomnak számított nagy gyarmatbirodalmá- 
val. Azért is tűnhetett a kapitalizmus egyik vezető központjának, mert a politikai élet 
szimbolizmusában nagyon erősek voltak a modern vonások (míg Németországban a 
gyorsabb modernizálódást elfedte a politikai és társadalmi élet archaikus-rendi szimbo- 
lizmusa). 

Az egyetemek, a tudomány, az oktatás bővülése ebbe a felemás modernizációba il- 
leszkedtek. A korszak gondolkodásában az oktatás a probléma része és megoldása is 
volt. Szociális vonatkozásban a köztársasági polgárság a pozíciók érdemek szerinti el- 
osztásában látta azt a megoldást, amely képes a konfliktusok lecsendesítésére. Egyfelől 
ugyanis, ha az általános választójog folytán a tömegek uralkodnak, akkor a felső osztá- 
lyok csak úgy őrizhetik meg helyüket, ha bizonyítják rátermettségüket. Ebben az érte- 
lemben az oktatás eszköz arra, hogy a szellem, az értelem arisztokráciája megőrizhesse 
pozícióit. Másfelől a meritokratikus elvek szerint működő oktatás az új osztályok törek- 
véseinek kielégítését is szolgálta, vagy inkább: azt állították róla, hogy ezt szolgálta. 
A francia iskolarendszerben mindig is fontos szerepet játszó versenyvizsgák biztosítot- 
ták úgymond az eredmény igazságosságát, "megnyitották az utat a tehetségek előtt, 
akárhonnan jöttek is — legalábbis így látszott. A köztársaságot gyötrő problémákra, a hi- 
ányzó erkölcsi egyetértésre és a szociális konfliktusokra egyfajta megoldást kínált az 
egalitarizmus változatának tekintett meritokrácia ideálja. Legitimálta a rendszert, meg- 
lehetősen korlátozott mértékben mobilitási csatornákat is nyitott, ezáltal is elősegítve az 
integrációt, ugyanakkor strukturális előnyt biztosított a jelentős kulturális tőkével ren- 
delkezőknek, a kiváltságos osztályoknak. Az iskola révén történő mobilitásra ugyan a 
francia rendszer valamivel nagyobb esélyt adott, mint az erősen rendies német iskola- 
rendszer, de a különbség sosem volt akkora, mint azt a republikánus propaganda elhi- 
tetni próbálta. 

Ez a legitimációs és integrációs funkciókat is betöltő oktatási reform határozta meg 
az egyetemi és a középiskolai tanárság arculatát. E két csoport Franciaországban — a kö- 
zép- és felsőfokú képzés szoros összekapcsolódása miatt is — nem vált el élesen. Társa- 
dalmi helyzetüket és arculatukat meghatározta egyrészt az, hogy egy, a napóleoni rend- 
szerből származó bürokratikus hierarchiába illeszkedtek be, azaz francia terminussal 
"funkcionáriusok" voltak, állami alkalmazottak. A köztársasági időszakban nagyobb 
számban jelentek meg köztük a kispolgári származásúak, akik kemény szelekció után 
jutottak pozíciójukhoz. Sikerüket személyes teljesítménynek, az érdem jutalmának tar- 
tották — ez magyarázza azt az individualizmust, amelyet Durkheim a francia egyetemi 
milió jellegzetességének tartott. A funkcionáriusság azt jelentette, hogy nem váltak 
olyan rendies autonómiájára féltékeny és zártabb csoporttá, mint az objektíve hasonló 
helyzetű német Bildungsbürgerek. Politikai szimpátiáit tekintve ez az erősen szelektált, 


21910-ben és 1930-ban egyaránt a francia egyetemi hallgatók több mint 4090-a Párizsban tanult. Lásd 
Bourdieu, Pierre — Passeron, Jean-Claude: Les héritiers. Les étudiants et la culture, Paris: Les Éditions de Minuit, 
1964,122. 

kicsiny csoport (a századfordulón 11-12 000 fő) német párjánál baloldalibb, inkább re- 
publikánus és egalitárius volt. 


A két háború közötti két évtized nem hozott gyökeres, strukturális változásokat sem a 
francia társadalomban, sem a francia politikában. Az I. világháborúban a szó biológiai 
és gazdasági értelmében egyaránt kivérzett az ország. A húszas években azonban fel- 
gyorsult a gazdaság és vele a társadalom modernizációja, megjelent a modern tömeg- 
termelés. A változás nem volt olyan látványos, mint az akkori Németországban, de ek- 
kor teremtődtek meg a századközép utáni harminc dicsőséges év! (les trentes glorieuses) 
növekedésének az alapjai. Különösen a harmincas években határozottabb lépések tör- 
téntek a szociális törvényhozás területén, amelyek már a XX. század második felében 
létrejött jóléti állam felé mutattak. Ezek a reformok azonban már a világgazdasági vál- 
ság időszakában születtek, amely társadalmilag Franciaországot is mélyen megrázta. 

Politikai tekintetben a világháborúk közötti fegyverszünet időszaka még mindig a 
III. Köztársaság időszaka volt — az elnevezés a folyamatosságot sugallja. A politikában 
egyfajta jobb-bal váltógazdaság lépett az 1870-es évek végétől az 1910-es évekig tartó re- 
publikánus hegemónia helyére, de maga a politikai intézményrendszer nem alakult át. 

A világ változásai a szociológia szempontjából fontosak lehettek volna. A világhábo- 
rú Németországban és Franciaországban is megmutatta, hogy lehetséges a modern gaz- 
daság bürokratikus működtetése. Franciaországban a szocialista Albert Thomas fegy- 
verkezési minisztériuma működött ilyen koordináló központként, és e minisztérium- 
ban több durkheimista is fontos szerepet játszott. Az 1930-as évek elején a válság, majd 
a szociális reformok újra felvetették az állami beavatkozás és a tervezés kérdését. Mind- 
ezeknek közvetlen relevanciája volt vagy lehetett volna a társadalomtudományok szá- 
mára is, újfajta intézmények, újfajta szociológiai gyakorlat lehetőségét és (bizonyos fo- 
kig) szükségességét teremtették meg. A kérdés az volt, hogy a szociológiai eszköztár, a 
szociológiai tudás elfogadott termelési módja" ki tudta-e használni ezeket a lehetősé- 
geket. A szociológiai mező alakulását figyelve erről a problémáról nem lehet megfeled- 
kezni. 


A francia egyetemi és tudományos rendszer, 
az egyetemi modernizáció problémája 


A republikánus felfogás szerint — mint erről fentebb már volt szó — a nevelésnek döntő 
szerepe lehet a politikai rendszer stabilizálásához elengedhetetlen világi morális egyet- 
értés kialakításában.? Az oktatási rendszerre hárult az a feladat is, hogy a tanítványokat 
lehetőség szerint kivonja a köztársasági rendszerrel a XIX. század végéig ellenségesen 
szemben álló katolikus egyház befolyása alól. Ezért volt republikánus szempontból je- 
lentős az oktatási rendszer átalakítása. 1882-ben bevezették a kötelező és ingyenes alap- 
fokú oktatást, erőteljesen törekedtek arra, hogy kiszorítsák a szerzetesrendeket a közok- 
tatásból. Az egyetem reformja ebből a szempontból is fontos volt, például ezért tartot- 
ták az oktatásügy irányítói elengedhetetlennek a pedagógia oktatás megteremtését az 


3 Kiegészítette ezeket a megfontolásokat az a comte-i pozitivizmusból származó elképzelés, hogy a tudo- 
mány és az oktatásban érvényesülő tudományos szellem megfelelő gátat jelent az anarchiával, a bomlasztással, 
a szélsőségekkel és az utópikus elképzelésekkel szemben, s ezért a tudomány az egyetlen igazi konszenzuste- 
remtő erő (így gondolkoztak a republikánus oktatáspolitikusok: Louis Liard és Jules Ferry, de Durkheim is). 

egyetemen, és ezekbe a törekvésekbe illeszkedett a durkheimista egyetemi szociológia 
kialakulása is. 

A francia felsőoktatási rendszer a XIX. század utolsó harmadában a század eleji re- 
formok nyomát viselte. Mint már említettem, a forradalom felszámolta a középkori ere- 
detű egyetemi rendszert. A XVIII. század végén és a XIX. század elején létrejött specia- 
lizált "főiskolák" (pl. az École Normák Supérieure (ENS) vagy az École Polytechnigue, a 
nagy iskolák) az oktatási, bürokratikus és tudományos elit képzését végezték, ennek 
megfelelően magas volt a presztízsük, színvonalas oktatást végeztek. A század folya- 
mán a további változás nem ennek a specializált rendszernek a továbbépítése, hanem 
az egyetem rekonstrukciója felé haladt, de a nagy iskolák" jelentősége, súlya a felsőok- 
tatásban változatlanul jelentős maradt, szerepük az értelmiségi elit újratermelésében 
nem kérdőjeleződött meg. Ez nem változtat azon, hogy adott formájukban túl kicsik 
voltak, zártak, specializáltak, és csekély volt az autonómiájuk. 

A Bevezetésben már bemutattam a francia egyetemi rendszer alakulását a XIX. szá- 
zad első felében. Ezeknek az egyetemeknek a jogi és orvosi karokon kívül nem voltak 
az órákat rendszeresen látogató hallgatói. A fakultások vizsgáztató intézmények voltak, 
a tanárok a helyi érdeklődő közönség számára tartottak nyilvános előadásokat. Számo- 
san voltak közöttük, akik nem végeztek rendszeres, önálló tudományos kutatást. A tu- 
dományos egyetemi munka feltételei alig voltak meg. Az egyetemi tanártól széleskörű 
általános műveltséget, retorikus képességeket vártak el. Franciaországban tehát 1870 
körül nem volt a szó modern értelmében vett, a tudományos képzésnek és kutatásnak 
helyt adó egyetem. 

A felsőoktatás reformjának szükségessége már a Második Császárság vége felé fel- 
merült (1868-ban hozták létre a doktori fokozat megszerzését segítő École Pratigue des 
Hautes Études-öt, ami komoly haladást eredményezett a természettudományok, a törté- 
nelem és a filológiai tudományok terén). Az 1870-es évek végén, a republikánus kor- 
mányzat stabilizálódása után kerültek újra napirendre a felsőoktatási reformok. Ezek a 
reformok egy átgondolt oktatáspolitika részét képezték, határozott mögöttes politikai 
szándékkal. 

Közismert, hogy a reformot ösztönözte az, hogy az 1870-ben a csatatéren győztes 
Poroszország (illetve Németország) a felsőoktatás és a tudomány területén is megelőz- 
te Franciaországot. A XIX. század elején még Franciaország (Párizs) volt a világ vezető 
tudományos hatalma, de a század második felében ez a pozíció már a múlté volt. A le- 
maradás felismerése mellett reformokra ösztönzött az is, hogy az oktatásügy közvetlen 
politikai jelentőségre tett szert. A kormányzat, mint említettem, a katolikus egyház be- 
folyásának visszaszorítására törekedett — sikerrel. Ebből a szempontból az alsó- és kö- 
zépfokú oktatás volt a legfontosabb, de valamennyi figyelem az egyetemeknek is jutott. 
A felsőoktatás reformját elősegítette az is, hogy a XIX. században elég széles körben élt 
a hit a tudomány jótékony erejében, a tudományos haladás mindenkire nézve pozitív 
hozadékában. 

A reformok az egyetemek vonatkozásában a következőket tartalmazták: 1885-ben az 
egyes fakultások az egészében centralizált oktatásügyön belül bizonyos önállóságot és 
jogi személyiséget nyertek; 1896-ban a fakultások egyesítésével létrehozták a jogi sze- 
mélyiségű egyetemeket. Ösztöndíjak alapításával elérték, hogy az egyetemeknek való- 
di hallgatói legyenek. Átszervezték az egyetemi diplomák rendszerét. Új professzori és 
docensi állásokat hoztak létre. A kormányzat által irányított személyzeti politika a pro- 
fesszori kinevezéseknél előnyben részesítette az önálló tudományos munkát végző je- 
lölteket. Viszonylag jelentős összegeket fordítottak az egyetemek fejlesztésére (például 
számos új épületet emeltek — többek közt a párizsi Sorbonne mai épülete is ekkor ké- 
szült el). Javították a kutatás feltételeit is: például néhány kutatólaboratórium létreho- 

zásával. Mindennek eredményeképpen jelentősen megnőtt az egyetemi hallgatók lét- 
száma: 1870-ben 11 000 volt (köztük alig volt bölcsész és természettudós), akkor a kor- 
osztály 0,590-a, 1910-ben 41 000, a korosztály 1,790-a (és ezeknek már valamivel több 
mint harmada bölcsész és természettudós volt). Ezzel együtt nőtt az egyetemi oktatók 
száma is, az 1864-es kb. 900-ról 1909-re kb. 2200-ra.! 

A századforduló körüli évek nagy jelentőségű reformjaihoz hasonlóak a két világhá- 
ború között az oktatásügyben nem történtek. A felsőoktatás a századelőre kialakult ke- 
retekben működött tovább. Igaz, a hallgatók létszáma és aránya a világtendenciáknak 
megfelelően csaknem kétszeresére nőtt (1931-ben nagyjából azonos össznépesség mel- 
lett mintegy 78 000 egyetemista volt az 1910-es 41 000-rel szemben; ezen belül a moder- 
nebb képzési irányokat jelentő bölcsészek és természettudósok aránya is 4390-ra nőtt; a 
modernizációt jelezte a nők arányának emelkedése 1599-ról 2199-ra). 

Az egyetemek bővülése azt eredményezte, hogy az egyetemi hallgatók, majd a taná- 
rok között is megjelentek az alsó középosztályi, illetve kispolgári csoportokból szárma- 
zók (mint amilyen a zsidó kispolgári származású Durkheim is volt). A professzori kar 
származása tekintetében a centralizált francia egyetemi rendszer nyitottabb volt, mint 
az egyetemek korporatív autonómiáját felemásan megőrző német rendszer, ahol a 
Durkheimhez hasonló származásúaknak sokkal nehezebb volt elérni az egyetem elitpo- 
zícióit. 

Franciaországban a megszilárdult köztársasági rendszer a XIX. század végére kiala- 
kította a "ffélautonóm egyetemi mezőt" (Bourdieu), és ezzel átalakította a tudomány mű- 
velésének feltételeit. Az egyetem változásai nem hagyták érintetlenül a tudományok 
rendjét sem. A hallgatólétszám és ebből következően a tanári állásokra pályázók számá- 
nak növekedése fokozta a pozíciókért folyó versengést, amely részben úgy oldódott 
meg, ahogy azt Durkheim leírta: a morális sűrűség növekedéséből következő verseny 
specializálódáshoz, munkamegosztáshoz, új tevékenységi területek kialakításához ve- 
zetett. Ez a megfogalmazás azt sugallná, hogy a változás természeti folyamat mintájá- 
ra ment végbe, azaz a filozófiai állásokra pályázók számának gyarapodása miatt egye- 
sek új tevékenységi területet teremtettek volna maguknak, létrehozva pl. az egyetemi 
szociológiát. Ez a darwinista modell nem veszi figyelembe a bürokrácia szerepét. 

A bürokrácia modernizálni kívánt. A német eredetű egyetemi tudományos rendszer 
modelljét követve elősegítette például az egyetemi filozófia, a modern értelemben vett 
történettudomány, a modern nyelvi filológiák intézményesítését. Elvi oka nem volt ar- 
ra, hogy ne nyisson teret a társadalomtudományok művelésének és oktatásának. Ilyen 
új, korábban az egyetemen egyáltalán nem képviselt tudomány volt a gazdaságtan," a 
földrajz," a pszichológiaS és a szociológia. Valamiféle tudatos, távlatos terv ezek megho- 
nosítására azonban nem létezett. A reformlépések szerények és korlátozottak voltak. 


$ Lásd Charle, Christophe: Les intellectuels en Europe au XIX" siécle, Paris: Seuil, 1996,147. és 155.; Ringer, 
Fritz: Fields of Knowledge. French Academic Culture in Comparative Perspective 1890-1920, Cambridge: Cambridge 
University Press, 1992,48. 

5 Lásd Bourdieu — Passeron i. m. 120-127. 

61865-ben kapott először tanszéket, 1877-től kötelező volt az oktatása a jogi karokon, s 1892-ben már 11 
gazdaságtani tanszék létezett. 

71870-ben még csak egy tanszéke volt, 1892-ben már 13. Az 1870-es években jön létre Paul Vidal de La 
Blache (1845-1918) körül a humángeográfia francia iskolája, amely bizonyos szempontból a szociológia 
konkurrense is volt. 

81885-től Théodule Ribot (1839-1914) a Sorbonne-on tanította, majd 1889-től a Collége de France kísérleti 
pszichológiai tanszékét foglalta el. 1876-ban alapított, címe szerint filozófiai folyóirata (Revue philosophigue de 
la France et de l fétranger) a pszichológia orgánuma lett. A pszichológia erős kapcsolatokat alakított ki az orvo- 
sokkal, akik a hipnózis, a tudattalan működését tanulmányozták (Jean-Martin Charcot). 1895-ben alapították 
az Année psychologigue c. évkönyvet. A szociológia számára a pszichológia volt az egyik legfontosabb vonat- 
koztatási pont. 

Lényeges volt a szociológia sorsa szempontjából, hogy a bürokratikus reform természe- 
téből következően jól meghatározott, pontosan körülírt struktúrák megjelenését támo- 
gatta. Szelleméhez a szociológia mint elkülönült szaktudomány megteremtése illett. Eh- 
hez a reformhoz illett Durkheimnek a társadalmi tény meghatározásával kapcsolatos 
gondolatmenete. Mint ismert, Durkheim fő gondja az volt, hogy ,a társadalmi" jelzőt 
többnyire minden közelebbi meghatározás nélkül használják". Márpedig ha minden 
emberi esemény társadalmi volna, ,a szociológiának nem is volna saját tárgya". (MS 
25.) A fő probléma tehát a pontos meghatározás volt, minden bürokratikus akció előfel- 
tétele. 

A bővülő és modernizálódó egyetemi oktatás lehetővé tette tehát új tudományok 
megjelenését a hagyományos filozófiai és klasszikus tanulmányok mellett. A szocioló- 
giának sem a neve, sem művelésének a gondolata nem volt teljesen idegen az egyetemi 
és egyetemen kívüli értelmiségtől. A szociológia intézményének franciaországi megje- 
lenése azonban a republikánus egyetemi reformnak köszönhető. Számos jellegzetessé- 
ge azzal magyarázható, hogy felülről kezdeményezett, bürokratikus reformok eredmé- 
nyeképpen jelent meg. 1887-ben "társadalomtudomány és pedagógia" elnevezéssel do- 
censi megbízást adott a kormányzat a bordeaux-i egyetemen Durkheimnek (1896-ban 
lett egyetemi tanár), 1898-ban társadalomfilozófia elnevezéssel tanszéket hoztak létre 
Toulouse-ban, és arra egy durkheimistát neveztek ki (C. Bouglét, akit 1908-ban 
P. Fauconnet, egy másik durkheimista követett, míg Bouglé a Sorbonne-on a tár- 
sadalomgazdaságtan történetének oktatására kapott megbízást). A bürokratikus reform 
sajátosságaiból következett, hogy az egyetemi szociológiát a XX. század első felében a 
durkheimista csoport csaknem monopolizálni tudta. De a további kibontakozás attól 
függött, hogy az oktatásügyi igazgatásban mekkora hajlandóság élt az intézményesítés 
kiterjesztésére, és mennyi ereje volt esetleges terveinek keresztülvitelére. Minthogy az 
erősen központosított bürokrácia mindig túlterheli magát feladatokkal, és szokás 
szerint krónikus eszközhiányban szenved, az első döntő lépést nagyon lassan követték 
a továbbiak. Ezt mutatja, hogy Durkheimnek a sikeres bordeaux-i kezdet után szinte 
csak a hátsó bejáraton sikerült bejutnia a Sorbonne-ra. A szociológia mint diszciplína az 
általunk tárgyalt korszakban nem tudott beférkőzni az elitképző "nagy iskolák" rend- 
szerébe (a durkheimiánus Bouglénak lényegében adminisztratív funkciója volt az École 
Normálé Supérieure-ön). Nem merült fel a szakképzés lehetősége. Az adott feltételek kö- 
zött tehát a szociológiának az egyetemi intézményben igen szűkös lehetőségei voltak, 
és ez a francia helyzetet élesen megkülönbözteti mind a weimari Németország, mind az 
Egyesült Államok szociológiájától. Ez a sajátosság — mint látni fogjuk — a francia szocio- 
lógia kognitív szerkezetére is hatással volt. 

A változások nem csak állások, címek megjelenését jelentették. Átalakultak a tudás 
előállításának és továbbadásának intézményes és kognitív feltételei az állami oktatás- 
ban. Az új rendszer előnyben részesítette azokat, akik szisztematikusan törekedtek új 
ismeretek módszeres kutatással történő létrehozására, és nem tűrte az autodidakta 
amatőröket és azokat, akik az irodalmi sikereket magasabbra értékelték a tudományos 
elismerésnél. Franciaországban — korlátozott mértékben — létrejöttek a modern értelem- 
ben vett hivatásos egyetemi szociológiai tudomány intézményes létfeltételei. 


A XIX. század utolsó negyedében nemcsak az állam, de magánszemélyek is próbál- 
koztak a társadalomtudományok oktatásának a megszervezésével. Közvetlenül a poro- 
szoktól elszenvedett vereség után, 1872-ben Emile Boutmy szervezte meg az École Libre 
des Sciences Politigues-et Az École-ban több, a szociológiához kapcsolható irányzat tagjai 

tanítottak (a pozitivista Taine, a saint-simonista Casimir-Périer, a leplayisták), de vélhe- 
tőleg azért is, mert az École a gazdasági liberalizmus elkötelezett hirdetője volt, a szoci- 
ológia intézményesítésében nem játszott szerepet. Oktatásában az autonóm tudomány 
szempontjainak a rovására előtérbe kerültek a gyakorlati követelmények és az aktuális 
politikai igények kiszolgálása. Ennek ellenére a politikatudomány franciaországi intéz- 
ményesítésében nem hanyagolható el a működése; utódintézménye ma a francia állami 
felsőoktatás szerves része. Az École környezetében született az a két munka, amely az 
empirikus politikatudományi kutatás korai klasszikusának számít. Moisei Ostrogorski 
orosz liberális politikus (1854-1919), aki 1885 és 1905 között Franciaországban dolgo- 
zott, 1912-ben jelentette meg Montesguieu és Tocgueville szellemében íródott, főleg az 
amerikai és angol pártrendszerrel foglalkozó könyvét (La démocratie et les partis poli- 
tigues). 1913-ban jelent meg André Siegfriednek a politikai földrajzot megteremtő munká- 
ja. Siegfried a politikai konjunktúrák mögött azokat a tartós tendenciákat, struktúrákat 
kereste, amelyek a politikai választásokat meghatározzák: , némi figyelemmel észrevehe- 
tő, hogy léteznek politikai régiók is, ahogy vannak geológiai és gazdasági régiók, és léte- 
zik politikai klíma is, nemcsak természeti." A klasszikus politikai szemlélettől eltérően a 
politikai áramlatokat nem az egyéni választásokból vezette le." Siegfriedtől nem volt tel- 
jesen idegen a Vidal de la Blache szellemében megfogalmazott földrajzi determinizmus 
(és az etnikai determinizmus sem), de a meghatározó tényezőt gazdasági-társadalmi té- 
nyezőkben látta, éspedig a birtokviszonyokban. Némileg leegyszerűsítve: ahol jelentős a 
nemesi eredetű nagybirtok (mint Nyugat-Franciaország egyes régióiban), ott a jobboldal 
dominál, ahol a kisparaszti birtokok a túlnyomóak, ott a köztársasági baloldal.!! Mint- 
hogy a birtokviszonyokra koncentrált, a korszakban szokatlanul erősen figyelt a (nem 
marxi értelemben vett) osztályviszonyokra, az egyes osztályok fejlődési tendenciáira 
(mégpedig közvetlen megfigyelés alapján, míg a kortárs Halbwachs német statisztikák 
alapján elemezte a munkásosztályt). André Siegfried később igen kiterjedt munkássá- 
got fejtett ki a politikai földrajzban. A gondolatok bizonyos rokonsága ellenére az egye- 
temi durkheimista szociológia és a Siegfried-féle politikai földrajz között nem jött létre 
kapcsolat. 

A párizsi értelmiségi élet ismert szereplője volt Dick May néven Jeanne Weill, aki 
1895-ben megszervezte a College Libre des Sciences Sociales-t, egy eklektikus programú 
szabadegyetemet, ahol tanítottak Le Play követői, a statisztikus Bertillon, szó esett 
Marxról, Comte-ról — míg a Dreyfus-ügy kapcsán a résztvevők között kipattant ellenté- 
tek meg nem akadályozták a működését. Dick May, aki dreyfusard (azaz Dreyfus kapi- 
tány perének újratárgyalását követelő) volt, 1900-ban megszervezte az École des Hautes 
Études Sociales-t Itt már homogénabb volt a résztvevők listája (Durkheim és Bouglé is 
tartott itt előadásokat). Ez az iskola később állami elismerést is nyert, a II. világháború 
után belőle alakult meg az École Pratigue des Hautes Études VI. szekciója, majd ebből az 
École des Hautes Études en Sciences Sociales, a mai vezető francia társadalomtudományi 
posztgraduális iskola. 


) André Siegfried: Tableau politigue de la France de TOuest sous la IIF Républigue (1913), Paris: Armand Colin, 
1964, v. 

1 Teljesen hamis a közvéleménynek az az elképzelése, amely azt az egymástól elkülönülő egyéni véle- 
mények összegének látja." i. m. x. 

H! így kezdettől fogva a társadalomnak két nagy típusa rajzolódik ki, s ezek mintegy politikai életünk két 
pólusát jelentik: az egyik egyenlőségelvű, ahol a polgár csak önmagától függ, s ahol természetesen fejlődik ki 
a demokratikus szellem; a másik hierarchikus, ahol a tömeg tűri, hogy a vezetők kisebbsége irányítsa, ahol 
csak az utóbbiak szava számít, s ahol fennmaradtak az elmúlt rendszerek emlékei és légköre." i. m. 362. 


A pozitivizmus öröksége és a szociológia kezdeményei 


A század első felének eredeti francia "szociológiája, a comte-i pozitivizmus (mint világ- 
nézeti álláspont és mint irányzat) 1870 után is tovább élt a politikai és értelmiségi dis- 
kurzusban. Ferry, a III. Köztársaság első éveinek meghatározó politikusa bizonyosan 
pozitivista volt, a republikanizmus újjászervezésében fontos szerepet játszó Gambet- 
tánál az általános republikánus retorika mellett szintén felfedezhetők a pozitivista gon- 
dolatok is. Ez a pozitivizmus nem volt több általános ideológiai meggyőződésnél, és 
nem járt együtt a szociológia mint külön tudomány gondolatával. Ébren tartott bizo- 
nyos eszméket a tudás és a tudomány politikai szerepéről, arról hogy a társadalom kon- 
szolidációjában a tudománynak és a tudományos képzettséggel rendelkezőknek lénye- 
ges szerepük lehet, hogy a társadalmat irányító és összetartó eszmék a tudományos 
belátásokra alapozhatok. 

Comte hivatalos örököse, a pozitivista "egyház" vezetője Pierre Lafitte (1823-1903) 
matematikus és tudománytörténész volt, aki 1892-ben a College de France tanára is lett. 
0 azonban nem törekedett arra, hogy megteremtse a szociológiát mint külön tudo- 
mányt, megelégedett a pozitivista elvek propagálásával. Emile Littré orvos és lexikográ- 
fus (1801-1881), aki 1852-ben a mester vallási miszticizmusa miatt szakított Comte-tal, 
de hűséges maradt az "eredeti" pozitivista eszmékhez, 1872-ben létrehozta a Société de 
sociologie-t (tagjai között mások mellett John Stuart Miilel és Eugéne de Robertyvel), de 
e társaság működése is kimerült a szabályzat létrehozásában és a szociológia határainak 
kijelölésében. 

Hyppolite Taine (1828-1893) nem tartozott a hivatalos pozitivista iskolákhoz, de ő al- 
kalmazta a legtermékenyebben a pozitivista elveket és módszertant az irodalom- és kul- 
túrtörténetben. 


5 AZ én tisztem önöknek tényeket felmutatni s e tények eredetét vizsgálni. A modern 
rendszer, melyet követni igyekeztem, s a mely minden morális tudományban ér- 
vényre kezd emelkedni, onnan indul ki, hogy az emberi műveket tények és tünemé- 
nyek gyanánt fogja fel, melyeknek jellegét meghatározni, okait kutatni igyekezünk. 
Ekép felfogva a tudomány sem el nem ítél, sem meg nem bocsát: csak meghatároz 
és megmagyaráz. "2 


1870 után elsősorban Les origines de la France contemporaine (1876-1894) című munkája 
hatott, amelyben (a háborús vereség és a Párizsi Kommün tanulságaira reflektálva) a 
francia forradalom konzervatív kritikáját fogalmazta meg, az ancien régime meggondo- 
latlan, az absztrakt felvilágosult elvek és a szenvedélyek vezérelte szétrombolását okol- 
va a későbbi katasztrófákért. Taine-t a szociológusok közül Durkheim igen sokra tartot- 
ta — noha ő, aki egy bizonyos fajta szociologisztikus szemléletet alkalmazott irodalom- 
történet-írásában (a műveket meghatározó tényezőket a fajban, a környezetben /milieu/ 
és az időpontban találva meg), nem tartotta szükségesnek a szociológia mint külön tu- 
domány létrehozását. 

A szociológia mint önálló tudomány gondolata a legtöbbet Spencernek köszönhe- 
tett. 1870 után sorban jelentek meg művei francia fordításokban: a Principes de sociologie 
1878/79-ben, a Premiers Principes többször is. Nagyra értékelték evolucionizmusát és 
természettudományos beállítottságát. 


12 Idézi: R. Várkonyi Ágnes: A pozitivista történetszemlélet a magyar történetírásban I. A pozitivista történet- 
szemlélet Európában és hazai értékelése 1830-1945, Budapest: Akadémiai, 1973, 85. 

A spiritualista idealizmussal szemben a természettudományokra támaszkodó mate- 
rializmus vagy naturalizmus több változatban is jelen volt a francia közgondolkozás- 
ban, és befolyásolta a szociológia kialakulását. A Paul Broca (1824-1880) által alapított 
École d tanthropologie de Paris az emberi fajok közötti örökletes különbségek létét hangsú- 
lyozta, ennélfogva az ember tanulmányozásában a biológiai eljárásokat (közelebbről a 
koponya térfogatának mérését) tartotta elsődlegesnek. Ez a fajta antropológia igényt 
tartott az ember fizikai, intellektuális és morális jellemzőinek magyarázatára, amennyi- 
ben azokat az örökletes testi különbségekből (az agy méretéből) gondolta levezethető- 
nek. Broca intézetének programjában szerepelt a különböző antropológiai tudományok 
között egy megfelelő (szélsőségesen rasszista) etnológia és szociológia is (Charles 
Letourneau La sociologie daprés lethnographie-jával (1880)) — de ez komoly formát soha 
nem öltött. 

Spencer evolucionista organicizmusának hatása figyelhető meg a filozófus Alfred 
Espinas (1844-1922) munkáiban is. Az állati társadalmakról (Des sociétés animales, 1878) 
írott munkájában azt a (Spencerhez kapcsolódó) kérdést vizsgálta, hogy milyen a vi- 
szony a pszichés központtal és az ez által vezérelt aktivitással rendelkező egyén és a tár- 
sadalom, a csoport között, miként egyeztethető össze az egyén és a csoport individua- 
litása. Espinas tehát nem kísérletezett azzal, hogy megfelelést találjon az organizmus és 
a társadalmi szervezet között. E helyett azt hangsúlyozta, hogy a reprezentációk, a gon- 
dolkodás, a tudat kezdetleges formában már az állatokban is megvannak — ebben az ér- 
telemben lehet "állati társadalmakról beszélni. Az állati "társadalmakban megfigyelni 
vélt nemcsak reprezentációkat, hanem kollektív tudatot is, munkamegosztást és orga- 
nikus szolidaritást. Espinas tehát valóságosnak tartotta a társadalmat mint pszichés re- 
alitást, és az individuumot — akárcsak később Durkheim — a társadalom művének tekin- 
tette. Ez a társadalom azonban szerinte elsősorban képzetekből áll. Kétségkívül bizarr 
vállalkozás volt amatőr biológusként az állati társulások elemzésén keresztül igazolni a 
kollektív tudat révén konstituálódó társadalom valóságosságát — mintegy az organicista 
szemlélet kedvelt tényanyagán dolgozva kilépni az organicizmusból. Espinas maga 
nem kívánt egyetemi szociológus lenni, de mint a bordeaux-i bölcsészkar akkori (1887) 
dékánja tevékenyen elősegítette Durkheim kinevezését az új társadalomtudományi tan- 
székre. Ő maga később a Chambrun gróf által a Sorbonne-on alapított társadalomgaz- 
daságtani (économie sociale) tanszéket foglalta el 1894-ben (ezt örökölte meg — a Durk- 
heimmel összekülönbözött Espinas ellenkezése dacára — a durkheimista Bouglé). 

Alfred Fouillée (1838-1912) a szerződés fogalmára építve kívánt szociológiát alkotni. 
Mint La science sociale contemporaine (1880) című művében írta: , a társadalom és törvé- 
nyei tanulmányozása demokratikus nemzeteinkben valamennyiünk számára elsődle- 
gesen szükséges kutatás lesz.... Oly nagy a szolidaritás egyén és társadalom közt, hogy 
gyakorlatilag egyik sem létezhet a másik nélkül. ... Minden filozófiai és erkölcsi kérdés 
végül is szerintünk társadalmi kérdésként fog megjelenni." 


Durkheim versenytársai 


Az 1880-as években az értelmiségi közeg társadalomtudományi problémák iránti ér- 
deklődése, a tudományos specializáció haladása, az egyetemek reformja és a tudomá- 
nyos törekvésekkel rokonszenvező oktatáspolitika Franciaországban kedvező talajt te- 
remtettek a szociológia mint önálló diszciplína létrehozására, intézményesítésére. A XX. 


135 Idézi Muchielli, Laurent: La découverte du social. Naissance de la sociologie en France, Paris: Éditions la 
Décowverte, 1998, 87. 

század első évtizedének közepére kiderült, hogy ez a vállalkozás Émile Durkheimnek 
és iskolájának sikerült, és egyedül nekik sikerült. Az 1880-as évek végén még nagy mér- 
tékben nyitott kérdés volt, hogyan valósítható meg ez a törekvés, mi több, kezdetben 
Durkheim versenytársai komoly előnyökkel rendelkeztek vele szemben. 


Gabriel Tarde 


Durkheim tudományosan legnagyobb súlyú versenytársa Gabriel Tarde volt.  Vitájukat 
a szociológia alapkérdéseiről a szociológiatörténet is számon tartja. 


m Gabriel Tarde (1843-1904) a taláros nemesség alsó rétegeiből származott. Egy vidéki kis- 
városban, Sarlat-ban született, és jogi tanulmányai után ott is működött mint bíró. Zárkó- 
zott és magányos ember volt. Kora ifjúságától rengeteget olvasott, majd rászánta magát a 
publikálásra is. 1880-ban jelent meg első "pszichoszociológiai tanulmánya. Igazi ismert- 
séget kriminológiai dolgozatai szereztek neki. Ezekben a kor vezető kriminológiai iskolá- 
jával, az olasszal vitázva hangsúlyozta a bűnözés okainak társadalmi (és nem örökletes) 
jellegét. Első, szorosabb értelemben szociológiai könyvét az utánzás törvényeiről írta, s ez 
nemzetközi elismertséget szerzett neki. Egyre nevezetesebb és híresebb lett, újabb és újabb 
cikkeket és könyveket publikált. Hivatali karrierjét az koronázta meg, hogy 1894-ben az 
igazságügyi minisztérium statisztikai osztályának vezetője lett. Tudományos pályafutása 
csúcsára pedig azzal érkezett meg, hogy 1900-ban elnyerte a College de France tanárságát, 
és az Académie des sciences morales el politigues is tagjai sorába választotta. A tudományos 
társaságok is elismerték: 1892-ben a nemzetközi kriminológiai kongresszus elnökévé vá- 
lasztották, 1895-ben a Worms által alapított Société de sociologie de Paris első elnöke lett. Po- 
litikai és tudományos nézetei, elitizmusa és a tömeggel szembeni személyes és tudomá- 
nyos irtózata a liberális jobbközéphez közelítették, de aktív politikai szerepet nem vállalt. 
Az 1890-es években Tarde volt a legismertebb francia szociológus, tudományos és közéle- 
ti hírnevét tekintve sokáig megelőzte Durkheimet. 


. Főbb művei: 
La criminologie comparée, Paris: Alcan, 1886 
Les lois de L"imitation (1890), Paris-Genéve: Ressources, 1979 (LD 
La logigue sociale (1895), Paris: Alcan, 1904 (LS) 
L opinion et la joule (1901), Paris: PUF, 1989 (OF) 
Összehasonlító tanulmányok a kriminológia köréből, Budapest: Athenaeum, 1908 


Tarde tiszta szociológiát" kívánt művelni, azaz általános szociológiát. , Ennek törvé- 
nyei, abban az értelemben, ahogy én veszem őket, érvényesek valamennyi mai, elmúlt 
és lehetséges társadalomban, miként az általános fiziológia törvényei is alkalmazhatók 
minden élő, kihalt és elgondolható fajra." (LI XXII.) A megfogalmazásban található ha- 
sonlat mutatja, hogy Tarde nem volt minden természettudományos analógia ellenfele, 
de nem a biológiai mintákat követő szociológiát kívánta művelni. A szociológia szerin- 
te az intermentális" viszonyokkal foglalkozik — vagyis a szociológiát a pszichológiával 
kívánta összekapcsolni. Ezért nevezte tudományát kezdetben "pszichoszociológiának" 
(s ezért tekintik olykor — a dolog lényegét tekintve alaptalanul — a mai szociálpszicho- 
lógia előfutárának). A szociológiának szerinte az egyének vágyaiból, törekvéseiből, 
pszichés állapotából kiindulva kell megvilágítania a társadalmi jelenségeket. Elutasítot- 
ta azt a felfogást, amely a társadalmat valamiféle szerződésből kiindulva magyarázta 
volna meg. Bírálta a társadalom kölcsönös hasznosságból kiinduló utilitarista értelme- 
zését is. Elvetette a jeles szociológus, Durkheim értelmezését a társadalmi tények 
kényszerítő jellegéről s azt a nézetét, hogy a társadalmi az egyéni jelenségeken kívül lé- 
tezik. , Ha eltekintenénk a professzoroktól, nem nagyon látom, hogy mi maradna az 
egyetemből." (LS VII-VIII.) 

Módszertanilag a pszichológiára való támaszkodás azt jelentette, hogy Tarde szerint 
a társadalmi jelenségek igazi okai közvetlenül (vagyis introspekcióval) hozzáférhetők. 
5A társadalom dolgában azzal a kivételes előnnyel rendelkezünk, hogy az igazi okok, 
azok a cselekvések, amelyekből a tények összetevődnek (dönt les faits sont faits), a ke- 
zünk ügyében vannak, míg ezek teljes mértékben kívül esnek a látókörünkön minden 
más anyag esetében." (LI1-2.) Ebben a belátásban bízva Tarde nem tartotta szükséges- 
nek külön módszertani apparátus kidolgozását a társadalmi jelenségek megfigyelésére. 
Noha elismert kriminológus és statisztikus is volt, önálló kutatást ezeken a területeken 
sem folytatott, munkássága a különböző elméletek invenciózus kritikájában merült ki. 

A társadalom elemzésének tengelyében Tarde-nál a találmány (invention) és az után- 
zás (imitation) állt. 


IA társadalmi változásokat] ,,... néhány nagy eszme a hely és idő tekintetében bizo- 
nyos fokig véletlenszerű megjelenése magyarázza, vagyis inkább számos nagy és 
kis, könnyű és nehéz eszméé, amelyeket többnyire alig vesznek észre születésükkor. 
... Ezekből a megújító kezdeményezésekből kell kiindulni, amelyek új szükséglete- 
ket és azok újfajta kielégítési módjait ismertetik meg a világgal, s aztán erőszakos 
vagy spontán, tudatosan választott vagy tudattalan utánzás révén terjednek, többé 
vagy kevésbé gyorsan, de szabályszerű léptekkel, a fényhullámok vagy a termeszek 
módjára." (LI 2-3.) 


Tarde legtöbbet az utánzás különböző formáival foglalkozott. Annak mibenlétét a 
pszichológiára, közelebbről az akkor ideggyógyászok között (Tarde Richet, Binet, 
Delboeuf és mások munkáira utalt) a figyelem középpontjában álló hipnózisvizsgálatok- 
ra támaszkodva magyarázta, mint egyfajta holdkórosságot (somnambulisme) értelmezte. 
5 A társadalmi állapot, ahogy a hipnotizált állapot is, az álom egy formája, parancs-álom 
és cselekvés-álom. A hipnotizált abban az illúzióban él, hogy amit hisz, spontán módon 
hiszi, pedig csak sugallt eszmékkel rendelkezik; ugyanebben az illúzióban él a társadal- 
mi ember is." (LI 83.) A társadalmi csoportot szerinte az egymást utánzó egyének képe- 
zik, a társadalom pedig az utánzási tevékenységek legáltalánosabb szervezete. (LI 73,76.) 

Hogy az utánzás mint jelenség egyetemességét még jobban hangsúlyozza, Tarde 
könyve második kiadásának előszavában bevezette az fellenutánzás" (ez akkor fordul 
elő, ha valaki pontosan az ellenkezőjét teszi annak, mint a mintakép) és a rendszeres 
nem-utánzás" fogalmát. (LI XI, XIV.) Ez valóban azt jelentette, hogy szinte minden tár- 
sadalmi történés értelmezhető utánzásként, hogy az utánzáselmélet valóban az a "min- 
dent nyitó kulcs, aminek Tarde tartotta — természetesen azon az áron, hogy tau- 
tologikus lesz. 

A társadalmi élet spontán hipnotikus utánzásos jellege veti fel azt a kérdést, hogy ki 
hipnotizálja az embereket, ki utánoz kit. Az utánzás folyamata fentről lefelé tart. 


, Rendszerint egy természetes presztízzsel rendelkező ember adja a lökést, amelyet 
csakhamar követ sok ezer ember, akik mindenben őt másolják, még presztízsét is 
kölcsönveszik, s ennek révén hatnak milliónyi alacsonyan álló emberre. ... Ha min- 
den társadalomban létezik egy hierarchia., ez azért van, mert minden társadalomban 
jelen van ez a zuhatag (cascade), amiről az imént beszéltem, s amelyhez a hierarchi- 
ának alkalmazkodnia kell, hogy a társadalom stabil legyen." (LI 92.) 


Az utánzás kiindulópontja tehát a találmány (invention). A találmány forrása a krea- 
tív asszociáció a tehetséges egyének fejében. , Minden termékeny kezdeményezés vég- 
ső soron egy egyéni, független és erős gondolkozásból származik." (OF 70.) Minthogy 

a társadalom tulajdonképpen utánzásból áll, ezért az újítás, a találmány forrása valami- 
képpen a társadalmon kívül található. , Az egyénnek, hogy újítson, hogy felfedezzen, 
hogy egy pillanatra felébredjen családi vagy nemzeti álmából, időlegesen ki kell sza- 
kadnia társadalmából. Ezzel az igen ritka merészséggel rendelkezvén inkább társada- 
lomfeletti, mint társadalmi." (LI95.) Azok az egyének, akik képesek új találmányokra, 
a tömeggel szemben az elitet alkotják. 

Tarde gondolkodásának egyik alapeleme az elit és a tömeg szembeállítása, a tömeg- 
gel szembeni bevallott ellenszenve volt. A tömeg nem érthető önmagában: a tömeg is 
egyének befolyása, vezetése alatt áll. , A tömeg amorf csoport, amely látszólag spontán 
módon keletkezik, valójában mindig egy társadalmi csoport által fellázított tömeg, 
amely csoport néhány tagja erjesztőként szolgál, s megadja a tömeg színezetét." (OF 
53.) A tömeg jellemző vonásai mindenben ellentétesek a kreatív egyénekével: , minden 
tömeg hasonló néhány fő vonást tekintve: rendkívüli az intoleranciájuk, groteszk a 
fennhéjázásuk, a mindenhatóság illúziójából fakad a fogékonyságuk és az érzések tel- 
jes hiánya." (OF 54.) A tömeg hiszékeny és befolyásolható, viselkedése a hipnotizálthoz 
hasonló. [A tömegek[ , igazi kollektív hallucinációkban szenvednek: az egyesült embe- 
rek azt hiszik, hogy látnak vagy hallanak dolgokat, amelyeket elkülönülve se nem lát- 
nak, se nem hallanak." (OF 67) Nem volt sokkal jobb a véleménye a modern sajtó ál- 
tal létrehozott közönségről sem. , A különféle közönségek éppúgy, mint a tömegek, in- 
toleránsak, gőgösek, elfogultak, elbizakodottak, s a közvéleményre hivatkozva úgy 
gondolják, hogy nekik mindenki engedni fog, még az igazság is, ha ellenkezik céljaik- 
kal." (OF 54.) A közönség vezetői (akiket a közönség utánoz) a publicisták. (OF 68.)! 

Tarde népszerű volt, és érthető, hogy miért; könnyen olvasható munkákat írt, és na- 
gyon meggyőzően formálta tudománnyá a jobboldali értelmiség néhány alapvető meg- 
győződését. Ebben az értelemben az inkább baloldali, republikánus Durkheim ellenpár- 
ja is lehetett volna. Tarde hosszú ideig a legfontosabb francia szociológusnak számított. 
Az 1890-es években bel- és külföldön Durkheim még jelentéktelennek tűnt, de néhány 
év alatt Tarde elveszítette minden előnyét Durkheimmel szemben. 1904-ben, Tarde ha- 
lála évében már Durkheim számított a jelentősebbnek. A szakmai utókor szemében ket- 
tejük között a távolság azóta csak növekedett. Durkheim sikereinek vélhető okairól ké- 
sőbb szólok. De miért bizonyult Tarde hírneve rövid életűnek? 

Tarde sajátos, a XIX. század végén már hanyatló tudományos modellt választott. 
A Collége de France-ban élete végén elnyert tanársága ellenére! mindig is magántudós 
maradt. Nem tett kísérletet arra, hogy számos könyvével elért ismertségét doktorátus- 
sal az egyetemi mezőben is legitimálja. Sem módja, sem kedve nem volt arra, hogy ta- 
nítványokat vagy munkatársakat gyűjtsön maga köré. Nem próbálkozott azzal, hogy 
egy folyóirat vagy könyvsorozat révén a hozzá hasonlóan gondolkodókat csoportba 
szervezze. Kielégítette az irodalmi, értelmiségi körökben élvezett népszerűsége. A régi 
módon művelte a tudományt, az új egyetemi tudományosság számára idegen maradt, 
nem települt át az egyetemi mezőbe. Ez a helyzetértékelése fatálisnak bizonyult. 
"Pszichoszociológiája" ezért teljes mértékben a személyéhez, a közönség körében szer- 
zett népszerűségéhez kötődött, azzal együtt múlt el. Noha elismerte, hogy szükség van 
valamiféle szociológiára vagy szociálpszichológiára, nem tett lépéseket annak intézmé- 
nyesítése felé. A XIX. század embere maradt. 


M S valóban, a kollektív élet az agy számára szörnyűséges szesz." (OF 55.) 

I5A tömegelméletek roppant divatosak voltak a korban. Tarde elméleteivel egy időben igen hasonló gon- 
dolatokat fogalmazott meg Németországban Simmel. A tömeg és a közönség problémájáról írta 1904-ben 
doktori értekezését Németországban a chicagói iskola későbbi megalapítója, Park is, aki bőven merített Tarde- 
tól is, Simmeltől is, Sighele-től is és Le Bontól is. 

16A Collége de France nem szabályos felsőoktatási intézmény. Nincsenek beiratkozott hallgatói, nem ad 
diplomát, tanárai csak kutatásaikkal kapcsolatos előadások tartására vannak kötelezve. 

Tarde írásai szűkebb szakterületén, a kriminológiában nem voltak érdektelenek. Ezen 
a területen a statisztika használatát elengedhetetlennek tartotta, önálló kutatásokat még- 
sem folytatott. Könyvei kevés irodalmi hivatkozást tartalmaztak, következtetéseit alig- 
alig támasztotta alá releváns tényanyaggal; írásai logikailag sem voltak eléggé koheren- 
sek, nem vette észre, hogy mindent megmagyarázó fogalmi konstrukciói cáfolhatatlansá- 
ga tautologikus jellegükből fakadt. Kutatási módszert nem hagyott az utókorra. Nem úgy 
járt el, ahogy ezt a későbbi egyetemi tudományosság elvárta volna. Semmilyen módon 
nem kapcsolta be munkáit egy kiterjedt tudományos hálózatba, nem támasztotta azokat 
alá hivatkozásokkal, kontrollált megfigyelésekkel, kényszerítő erejű levezetésekkel, nem 
tette őket egy csoport kötelező hivatkozási alapjaivá. így egy az új követelményekre fi- 
gyelő vetélytárs könnyen háttérbe szoríthatta, feledésre ítélhette — olyannyira, hogy a leg- 
többen már csak Durkheim találó kritikáiból ismerik. Durkheimmel való vitájában a régi 
típusú "magántudós" és a tudás új termelési módját kialakító professzor ellentétét figyel- 
hetjük meg. 


Gustave Le Bon 


mum Gustave Le Bon (1841-1931) orvosnak tanult, majd fiziológiával, régészettel és politikai ta- 
nulmányokkal foglalkozott. Rendkívül termékeny szerző volt. Antropológiai munkákat 
írt, ezekben az akkori párizsi antropológiai iskola szellemében az emberi fajok közötti kü- 
lönbségekkel, a fehér faj, illetve a férfiúi nem felsőbbrendűségével foglalkozott. 
Szociáldarwinista volt, és ezen az alapon a hadiállapotot az emberi faj természetes állapo- 
tának minősítette. Később hasonló szellemben írt a néplélektanról. Legnépszerűbb műve 
A tömegek lélektana. Az egyetemi közeg, pályája korai szakaszától eltekintve, nem vett tu- 
domást róla; annál nagyobb volt a népszerűsége, elsősorban a modern civilizációval 
szemben kritikus jobboldali értelmiség körében. 


e Főbb munkái: 
L Homme et les sociétés: leurs origines et leur histoire, Paris: J. Rothschild, 1881 
Les lois psychologigues de lévolution des peuples, Paris: Alcan, 1894 
A tömegek lélektana (1895) (fordította: Balla Antal), Budapest: Hatágú Síp Alapítvány, 1993 (TL) 
Psychologie du socialisme, Paris: Alcan, 1898 


Le Bonnak a nagy közönségsikert elért tömeglélektana" számos vonatkozásban ha- 
sonlít Tarde tömeg- és elitelméletére. Le Bon tömegelméletének is az a magva, hogy a 
tömegben az egyén alacsonyabb rendűvé válik, szinte hipnotizált állapotba kerül. , Az 
egyén azáltal, hogy organizált tömegnek lett részévé, több fokkal sülyedt le a civilizá- 
ció lépcsőjén. Izolálva talán művelt ember volt, a tömegben barbár, vagyis ösztöneinek 
engedelmeskedő." (TL 26.) A tömeg cselekvésében nem önálló, hanem a rá hatni képes 
vezetőket követi. , Nem a szabadság, hanem a szolgaság szükséglete uralkodik minden- 
kor a tömegek lelkén. Annyira vágyakoznak az engedelmességre, hogy ösztönszerűleg 
vetik alá magukat annak, ki vezérüknek nyilvánítja magát." (TL 111.) Le Bon a legfon- 
tosabb társadalmi problémának éppen ezért a tömegeknek a politikában és a közéletben 
való megjelenését tartotta. , A tömegek céljai mindinkább szemmelláthatókká lesznek 
napjainkban és törekvésük nem kevesebb, mint alapjában fölforgatni a mai társadalmat 
és visszavinni abba a primitív kommunizmusba, amely rendes állapota minden embe- 
ri társaságnak a civilizáció kezdetén." (TL 10)!" Le Bon is a hagyományos "magán- 
tudósi" ismerettermelő kései példája volt. 


! Tarde és Le Bon mellett mások is foglalkoztak a tömeg problémájával, így Scipio Sighele (Psychologie des 
sectes, 1895, Lafoule criminelle, 1901), aki Le Bont plagizálással vádolta. A korai tömeglélektanra lásd Pataki Fe- 
renc: A tömegek évszázada: bevezetés a tömeglélektanba, Budapest: Osiris, 1998. 

René Worms 


mum René Worms (1869-1926) sok tekintetben Tarde ellentéte volt. Nem a régi taláros nemes- 
ségből, hanem a kialakuló új állami nemességből származott: apja is egyetemi tanár volt. 
Rendkívül sikeres iskolai karriert futott be: jogot végzett, majd filozófiát tanult az elitkép- 
ző École normák supérieure-ben, 1891-ben filozófiai doktori dolgozata kitüntetésben része- 
sült, 1896-ban bölcsészdoktori, élete vége felé természettudományos doktori címet is szer- 
zett. Nemcsak a diplomákat, hanem a tekintélyes pozíciókat is halmozta: a caen-i egyetem 
jogi fakultásán a társadalomgazdaságtan professzora volt (1897-1901), tanított gazdaság- 
tant egy párizsi kereskedelmi főiskolán, a szociológia történetét az École des hautes études 
sociales-on. Jogi pályafutását a Conseil d Étái (közigazgatási felső bíróság) tagságával koro- 
názta meg. Termékeny szerző és remek szervező volt: 1893-ban megalapította a Revue 
internationale de sociologie-t (az első francia szociológiai folyóiratot) és az Institut interna- 
tional de sociologie-t, amely évenként kongresszusokat szervezett; ezeken az akkori szocio- 
lógia számos jeles személyisége megjelent (Schaffle, Gumplowicz, Tönnies, Simmel, Tylor, 
Ward és sokan mások); megszervezte 1895-ben a Société de sociologie de Paris-t, amelynek 
első elnöke Tarde volt; megalapította a Bibliothegue sociologigue internationale-t, amely az 
első öt évben 22 kötetet publikált. Mintha minden arra predesztinálta volna, hogy ő le- 
gyen az intézményesülő francia szociológia központi alakja. Tekintélye és befolyása 1897 
után mégis folyamatosan csökkent, az általa alapított lap és társaság egyre inkább a szo- 
ciológiai mező peremére szorult. 


. Főbb művei: 
Organisme et société, Paris: Giard et Briére, 1896 (OS) 
Philosophie des sciences sociales, 3 kötet, Paris: Giard et Briére, 1903-1907 


A szociológia története Wormsot elsősorban mint szervezőt tartja számon. Elméleti 
fő műve, doktori értekezése, az 1896-ban megjelent Organisme et société, a biológia és a 
szociológia közötti kapcsolatot kívánta bemutatni. Általános kiindulópontja az volt, 
hogy ,,...a társadalom hasonló az organizmushoz. Nem organizmus a szó egyszerű ér- 
telmében, hanem több: minthogy bonyolultabb, szupraorganizmusnak nevezhető." (OS 
9.) Következetesen próbálta végigvinni az organicista analógiát. Megkülönböztette a 
ta pl. a zsákmány megszerzését az állatnál és a gyűjtögetést vagy a gabona betakarítá- 
sát a társadalomban, az emésztést az állati szervezetben és a kereskedelmet és elosztást 
a társadalomban, a táplálék felhasználását az állati sejtek által és az egyéni fogyasztást 
a társadalomban, az anyagcseretermékek kiválasztását a sejtek által és az egyének által. 
(OS 197-204.) Általános törvénymegállapításokként olyasféle tételeket szögezett le, 
mint: ,,... a társadalom időbeli dimenziói hasonlóak térbeli dimenzióihoz; mind az 
egyik, mind a másik tekintetben általában jelentékeny mértékben túlterjeszkedik az őt 
alkotó élő egyének időbeli és térbeli kiterjedésén." (OS 112.) , Mindaz, amit bemutat- 
tunk, bizonyítja közvetett módon, hogy az emberi lények együttműködéséből maga- 
sabb egységek születhetnek, amelyek mindegyike saját élettel és igazi kohézióval bír." 
(OS 154.) 

A testi szervezetek mintájára a társadalomban is két erőt látott működni: az öröklést, 
azaz a konzervatív erőket és az alkalmazkodást, azaz az újító erőket. A biológia és a 
szociológia teljes azonosítását azzal védte ki, hogy a társadalmi szuperorganizmus az 
organizmushoz képest emergens sajátosságokkal rendelkezik. , Reményeink szerint vi- 
lágossá tettük, hogy a társadalom és az organizmus viszonya hasonló (s nem azonos, 
még egyszer hangsúlyozzuk) az organizmus és a sejt viszonyához; a társadalom, noha 
organizmusokból áll, nem kevésbé valóságos létező, mint az organizmus, noha az is sej- 
tekből áll." (OS 12.) Worms maga sem volt túlságosan meggyőződve az organicizmus 
üdvözítő voltáról, mert 1897 után (pl. Philosophie des sciences sociales című művében) lé- 

nyegében feladta erős téziseit, ezzel természetesen meggyengítve azt az egyetlen elmé- 
leti jellegű köteléket, amely az általa szervezett intézményeken belül a résztvevők egy 
csoportját összekapcsolta. 

A Worms által szervezett intézményekhez kapcsolódott az 1901-ben emigránsok ál- 
tal alapított École russe des sciences sociales. Tagjai többnyire organicista műkedvelő szo- 
ciológusok voltak, így a többnyire németül publikáló oroszországi német Paul von 
Lilienfeld (1829-1903), Jacgues Novicow (Jakov Alekszandrovics Novikov, 1849-1912), a 
pozitivista iskolához kötődő Eugéne de (Jevgenyij Valentinovics) Roberty (1843-1915) és 
Maximé Kovalewski (Makszim Makszimovics Kovalevszkij, 1851-1916). 

Worms hosszú távú sikertelenségének egyik oka talán a szervezkedés túlságosan is 
gyors sikerében rejlett. Folyóirata, könyvsorozata, kongresszusai eklektikusán befogad- 
tak mindenkit, aki valamilyen szempontból a szociológiához tartozónak vallotta magát. 
Komoly kutatók és műkedvelők egymás mellett szerepeltek, igazi tudományos vitára a 
kongresszusok nem adtak alkalmat. Más szakmák művelői és a különleges helyzetben 
levő oroszok mellett öt olyan aktív szerzője volt a Revue-nek, aki önmagát szociológus- 
nak tekintette (Worms, Tarde, Espinas, Bernés, Duprat) — de valamennyien más-más 
szociológia mellett tették le a voksot. Worms tehát ki tudta használni a szociológia iránt 
az 1890-es években mutatkozó érdeklődést, de nem tudott olyan tudományos modellt 
kínálni, amely tartósan összeköthette volna csoportját. Noha Worms számos XIX. szá- 
zadi módon műkedvelő szociológust is bevont szervezeteibe, alapjában véve ő is azt a 
fajta professzori szociológiát akarta megteremteni, amelynek a kialakítása Durkheim- 
nek olyan fényesen sikerült. 

Az egyre inkább diszkreditálódott organicista analógia melletti túlzott (s aztán gyor- 
san visszaszívott) kiállása nem használt Worms vállalkozásának. A francia közegben a 
Worms intézményeiben való részvétel ezért az egyetemi karrier szempontjából inkább 
hátrányt, mint előnyt jelentett — a durkheimiánusok következetesen távol is tartották 
magukat tőle. Az Institut játszott bizonyos szerepet a szociológusok közti nemzetközi 
érintkezés megteremtésében, minthogy azonban magában Franciaországban nem állt 
komoly egyetemi intézményi háttér mögötte, ez a szerepe sem lehetett tartós. (A Revue 
és — más néven — az /nstitut fennmaradt, és ma is megjelenik, illetve működik — csekély 
érdeklődést keltve.) 

Worms hálózata" kiterjedt volt ugyan, de az összekötő szálak gyengék, mert pusz- 
tán szervezeti jellegűek voltak. Worms nem volt képes arra, hogy kihasználja kapcsola- 
tait. Erről nem csak ő tehetett: a francia szociológiának a bürokratikus reformba ágya- 
zott egyetemi intézményesülés nem biztosított olyan tág teret, mint amilyen a mozgé- 
kony és számos személyt mozgató Wormsnak megfelelt volna. Valamivel kedvezőbb 
körülmények között Worms is sikeres lehetett volna. A kortárs amerikai szociológusok 
többsége tudományosan nem volt Wormsnál jelentékenyebb. Ott azonban a kezdeti 
időben a szerény tudástőkét is igen könnyű volt intézményi pozíciókká transzformálni. 
Végső soron abban, hogy kiből lehetett a szociológia alapítója, s ki lett nevetséges kü- 
lönc, az intézményi tényezőknek igen nagy szerepük volt. 


Emile Durkheim, a szociológia 
francia iskolájának vezéralakja 


A francia klasszikus szociológiát egyetlen "iskola, a  durkheimisták csoportja alkotja. 
Ezt nem önmagában a francia felsőoktatási mező kisebb mérete, hanem bürokratikus 
centralizáltsága indokolta, amely az amerikai vagy német típusú versengést kizárta. 
A centralizált és (például a központi versenyvizsgák révén) erősen integrált felsőokta- 
tási mezőben megszerzett pozíció bizonyos biztonságot jelentett. Durkheim (igaz, egy 
vidéki) pozíció birtokában nem volt olyan nyomásnak kitéve, mint amerikai kortársai. 
Nem kellett rendszert építenie érdemességének bizonyítására. Viszont ez is hozzájárult 
ahhoz, hogy az amerikaiakkal szemben eredeti tudományos teljesítményt tudott  pro- 
dukálni. Igaz, a rendszer a lehetőségeit is  behatárolta. Ennek következményeit látni 
fogjuk. 


m Émile Durkheim (1858-1917) a lotaringiai Épinalban, a Vogézek francia oldalán született. 
Apja rabbi volt, ugyanúgy mint apai ági ősei több nemzedékre visszamenően. A család- 
ban Émile francia patrióta nevelést kapott, és ennek, valamint az állami iskola hatásának 
tulajdonítható, hogy szakított a családi hagyománnyal, és nem rabbinak, hanem tanárnak 
tanult. A helyi iskola elvégzése után Párizsban az egyik legszínvonalasabb középiskolába 
iratkozott be, hogy felkészüljön az École Normálé Supérieure-be való felvételre. A kemény 
versenyvizsgán kétszer elbukott, végül 1879-ben nyert felvételt oda. Az École Normale 
Superieure képezte a francia értelmiség elitjét. A Durkheim feletti évfolyamra járt Henri 
Bergson, a filozófus és Jean Jaurés, a későbbi szocialista pártvezér. Durkheim filozófiát, tör- 
ténelmet, pszichológiát tanult. 1882-ben, végzés után, mint számos pályatársa, vidéki kö- 
zépiskolákban filozófiát tanított, az 1885/86-os tanévet minisztériumi ösztöndíjjal azon- 
ban már Németországban töltötte, ahol Wilhelm Wundt pszichológiájával, moráltudomá- 
nyával, a német történeti gazdaságtannal és a katedraszocializmussal (egy konzervatív 
szellemű, állami beavatkozást sürgető irányzattal) ismerkedett meg." A tanulmányút 
eredményeit összefoglaló cikkei végleg meggyőzték a minisztérium vezetését arról, hogy 
tehetséges fiatal tanárral van dolguk, és 1887-ben docensi (chargé de cours) kinevezést ka- 
pott a bordeaux-i egyetemre a pedagógia és a társadalomtudomány oktatására. 1896-ban 
nevezték ki egyetemi tanárrá. 

Durkheim rendkívül lelkiismeretes és szorgalmas tanár volt, jó előadóként emlékez- 
tek meg róla. Magánélete konvencionális és a gyakori, feltehetőleg pszichoszomatikus 
eredetű betegeskedésektől eltekintve eseménytelen volt. Feleségének önálló szellemi ér- 
deklődése nem volt, ideje a háztartás, a két gyerek nevelése és férje olvashatatlan kézírás- 
sal készült munkáinak másolása között oszlott meg. 

Durkheim első bordeaux-i éveit annak szentelte, hogy választott tudományága, a tár- 
sadalomtudomány vagy szociológia és önmaga pozícióját a kor tudományossága minden 
kívánalmának megfelelő munkák segítségével legitimálja. 1893-ban védte meg doktori 
disszertációját, amely még ugyanebben az évben megjelent A társadalmi munkamegosztás- 


18 Durkheim tehát jól ismerte a századvégi német társadalomtudományt, a szociológusokat (Tönnies, 
Simmel) is. Gyakran felmerült a kérdés, hogy miért nem ismerte Max Webert. Ez utóbbi 1885/86-ban még 
egyetemi hallgató volt, az 1890-es években közgazdászként működött. Amikor szociológiainak tekinthető 
munkákat kezdett írni, Durkheim érdeklődése már az etnológia felé fordult, ezért nem figyelt fel ezekre (de 
munkatársai az Année-ban recenzálták azokat). Weber fő művei Durkheim halála után jelentek meg. Nem le- 
het tehát azt mondani, hogy Durkheim tudatosan ignorálta volna Max Weber munkásságát. 

ról címmel. 1894-ben folyóiratcikkekben, majd 1895-ben könyv formájában tette közzé 
módszertani elveit (A szociológia módszertani szabályai), majd 1897-ben jelentette meg em- 
pirikus kutatásainak eredményeit Az öngyilkosság címmel. Több egyetemi kurzust tartott 
ebben az időben a családról (ezek elvesztek), a nevelésről (ezek részleteit halála után pub- 
likálták: LÉducation morale, 1925) és azokról a témákról, amelyek később a politikai szocio- 
lógia nevet kapták (Legons de sociologie, 1950). 

Az a három könyv, amelyet Durkheim az 1890-es években publikált, ma a szociológia 
alapművei közé számít. A maga korában azonban nem fogadta őket egyértelmű elisme- 
rés. A munkamegosztásról szóló könyv sem volt igazán sikeres, a kritika is inkább a fenn- 
tartásait fogalmazta meg, a Szabályok pedig jóformán csak negatív kritikákat kapott (fen- 
tebb láttuk Tarde bíráló megjegyzéseit); Az öngyilkosság volt még a leginkább elfogadható 
a közönség számára, de erősen technikai jellege miatt kevés olvasóra számíthatott. Kül- 
földön Tarde-dal szemben Durkheim kevéssé vált ismertté. Durkheim szociológusi műkö- 
désének első évtizede tehát a legjobb esetben is csak félsikert hozott. 

Az 1890-es évek második fele fordulatot hozott Durkheim pályáján. Saját bevallása 
szerint már 1895-től fokozottan érdekelték a vallás kérdései, ez az érdeklődés 1899-től csa- 
pódott le publikált művekben. 1897-ben Bouglé biztatására megszervezte egy évkönyv, a 
szociológia szempontjából jelentős nemzetközi tudományos termést referáló Année soci- 
ologigue megjelentetését. Erre a munkára sikerült több, fiatalabb munkatársat megnyerni, 
mégpedig úgy, hogy a munkatársak elfogadták mind az ő vezető szerepét, mind a mini- 
mális közös módszertani-elméleti programot. A munkatársak között volt unokaöccse, 
Marcel Mauss, akivel hol szorosabb, hol lazább formában, gyakori konfliktusok között 
dolgozott együtt a szociológia francia iskolájának megalapításán. 

Durkheim az Année megszervezésével egy csapásra jelentős előnyre tett szert verseny- 
társaival szemben: Tarde-dal ellentétben meglehetősen kiterjedt munkatársi-tanítványi 
hálózatot mondhatott magáénak, Worms-szal ellentétben ez a hálózat közös elméleti- 
módszertani meggyőződésekre épült. Minthogy az Année referáló folyóirat volt, így bizo- 
nyos nemzetközi elismerésre és ismertségre is számíthatott, bár a külföldi (elsősorban né- 
met) szociológusokkal nem sikerült igazán jó kapcsolatot kiépíteni (Simmellel Durkheim 
is és munkatársa, Bouglé is kapcsolatban volt, de ezt a viszonyt súlyos konfliktusok ter- 
helték). Az Année köré csoportosult kutatók együttműködését több, pontosan nem ismert 
természetű válság (1900,1907) ellenére — Durkheim energikus szervezőtevékenységének 
köszönhetően — sikerült mintegy másfél évtizedig fenntartani, és hosszú távon ez biztosí- 
totta, hogy a durkheimista szociológia sikerrel intézményesüljön a francia egyetemi rend- 
szerben. 

Durkheim az 1890-es évek végén, életében először, aktív politikai szerepet vállalt: 
1898-ban részt vett a dreyfusardokat tömörítő Ligue pour la défense des Droits de TIhomme bor- 
deaux-i részlegének működésében, és 1898 tavaszán egy folyóiratcikkben (Lindividual- 
isme et les intellectuels) tisztázta viszonyát a francia republikánus meggyőződés alapeleme- 
ivel kapcsolatban. 

A századfordulóra Durkheim eleget tett minden olyan kritériumnak, amely megala- 
pozhatta igényét, hogy a francia egyetemi rendszer csúcsára, Párizsba kerüljön. Ez még- 
sem ment könnyen. 1897-ben pályázott a College de France egyik megüresedett professzo- 
ri állására, de ezt a mára teljesen elfeledett konzervatív Jean Izoulet kapta meg. (A College 
de France csak a két háború között fogadta be a durkheimistákat: Mausst és Halbwachsot). 
Több sikertelen próbálkozás után 1902-ben kapott megbízatást a Sorbonne pedagógiai 
tanszékére a politikai pályára lépett professzor helyettesítésére. Csak 1906-ban véglegesí- 
tették, és csupán 1913-ban nevezték át a tanszéket szociológiai tanszékké. 

Durkheim Párizsba kerülve mégis jelentős befolyásra tett szert mind az egyetemen, 
mind a minisztériumban és a francia filozófusok közösségében is. Nem véletlenül vált 
több katolikus és konzervatív oldalról jövő támadás célpontjává; az egyik, többek közt 
Durkheim ellen is irányuló, Agathon álnéven megjelent röpiratnak Gabriel Tarde fia, 
Alfred de Tarde volt az egyik szerzője 1911-ben. 

Élete utolsó másfél évtizedében Durkheim kutatómunkája szinte kizárólag az ún. pri- 
mitív társadalmakra irányult. Igazi XIX. századi karosszék-antropológusként mélyedt el a 
szakirodalomban, elsősorban az ausztrál őslakókról szóló irodalomban. Munkatársai kö- 
zül többen folytattak hasonló jellegű kutatást, elsősorban unokaöccse, Mauss. Ennek a 

részben kollektív kutatómunkának az eredményeit Durkheim 1912-ben 4 vallási élet elemi 
Jformái című könyvében, a durkheimista vallásszociológia alapművében foglalta össze. 
Egyetemi kötelezettsége volt azonban a neveléstörténeti előadások tartása is, ezek szöve- 
ge is posztumusz jelent meg (L évolution pédagogigue en France, 1938). 

Az I. világháború kezdetétől Durkheim szinte minden energiáját a francia háborús 
erőfeszítések támogatása kötötte le. Hazafias, németellenes pamfleteket szerkesztett és írt. 
1915 végén fia, André, akihez nagy reményeket fűzött, és akit utódjának kívánt nevelni, a 
balkáni fronton meghalt. A hír 1916 áprilisában ért el Durkheimhez, életereje ettől kezdve 
fokozatosan hanyatlott, és 1917 novemberében meghalt. 

Több fontos írását halála után fennmaradt kézirataiból tanítványai jelentették meg. 
Amire már nem tudtak sort keríteni, vagy amit külföldi diákok nem másoltak le, az leve- 
lezésével együtt elveszett, amikor a Gestapo 1942-ben elkobozta lányának villáját. 

A pozitivista Durkheim 


Az 1890-es években publikált három könyvben (A társadalmi munkamegosztásról; A szocio- 
lógiai módszertani szabályai; Az öngyilkosság) és néhány kisebb cikkben Durkheim össze- 
függő szociológiai koncepciót fogalmazott meg. Az első, a  munkamegosztásról szóló 
még mutatott valamelyes hasonlóságot a kortárs szociológusok nagy  "rendszerépítő 
műveivel, a többi nem. Módszertanilag ez a szociológia pozitivista volt, és  elemzései- 
ben Durkheimet az a szándék vezette, hogy megalapozza a szociológia mint szaktudo- 
mány autonómiáját. A társadalmi problémák közül azokra összpontosított, amelyeket 
ma integrációs problémáknak nevezünk. Ezeket a kérdéseket sok tekintetben a kortárs 

republikánus ideológia szemszögéből közelítette meg. Mert kora problémáit következe- 
tes tudatossággal mint szociológiai problémákat fogalmazta meg, ezért ezeket át is fo- 
galmazta és át is alakította, sok esetben szembekerülve ezért azokkal, akikkel ideológi- 
al-politikai tekintetben messzemenően egyetértett. 

A következőkben két nagyobb téma köré csoportosítva, a három említett művet 
együtt kezelve tekintem át Durkheim szociológiai koncepcióját. 1897 után Durkheim fel- 
fogása sok tekintetben megváltozott, ezért későbbi műveit külön kell szemügyre venni. 


Durkheim pozitivista módszertani elképzelései 


Durkheim írásaiban ugyan kemény kritikával illette Comte-ot, de a szociológiát illető 
elképzeléseiben mégis hozzá (és nem az egyébként többet idézett Spencerhez) kapcso- 
lódott. Ez nemcsak abból következett, hogy Durkheim nem rokonszenvezett Spencer 
kulturálisan is közelebb állt hozzá. Az is szerepet játszott, hogy Comte-nál a szociológia 
kialakítása a tudományos rendszer  átformálásában központi szerepet kapott. 
Durkheimnek nem voltak a Comte-hoz hasonló nagyszabású rendszertani elképzelései 
(legalábbis egyelőre), de a szociológiának tulajdonított jelentőség őt is vonzotta. 


A tudományok osztályozása 


Durkheim a szociológia mint tudomány módszerének körvonalazásában is a Comte ál- 
tal nyitott utat követte. A szociológia módszerének elemzését a társadalmi tény megha- 
tározásával kezdte. Ez a néhány soros közismert fejtegetés világosan árulkodik tudo- 
mányfelfogásáról. Durkheim a szociológia , saját tárgyát" kereste, mert ha nem lenne 
ilyen, , kutatási területe összemosódnék a biológia és a pszichológia területével". A tár- 
sadalmi tények csoportja, úgymond, , jellegzetes tulajdonságainál fogva élesen elkülö- 
nül azoktól a tényektől, amelyeket a természettudományok tanulmányoznak." (MS 25.) 
Ezek a megfogalmazások abból a meggyőződésből születtek, hogy a tudományok tago- 
zódása ahhoz igazodik, ahogyan a jelenségek a valóságban tagozódnak, ennek megfe- 
lelően minden tudománynak megfeleltethető a jelenségek egy csoportja. (A tudomány 
tagozódása mintegy leképezi a való világ tagozódását.) 

Comte a saját tudományosztályozásában hasonló elvet követett, amennyiben a tu- 
dományokat a jelenségek bonyolultsági foka szerint különítette el. Durkheim Comte-ot 
követte, amikor megfelelést feltételezett a valóság tagozódása és a tudományok racio- 
nális osztályozása között. Ennélfogva azt is feltételezte, hogy a tények mindegyik fajtá- 
ja más és más törvényeknek engedelmeskedik, és az egyik (a társadalmi) ténycsoport 
törvényei nem vezethetők le egy másik (a pszichés vagy a biológiai) ténycsoport törvé- 
nyeiből. A tudományok rendszere így a valóságban, mintegy preformáltan adott: annyi 
tudomány van, ahány elkülönült területe vagy szintje van a valóságnak. Egy tudo- 
mánynak csak akkor van jogosultsága, ha megmutatható a tényeknek egy jól körülha- 
tárolt területe, amely elkülönül más tudományok tárgyterületétől, amellyel még egyet- 
len más tudomány sem foglalkozott. A tudományok és a tények összetartoznak, az 
egyik (a tudomány) előfeltételezi a másikat (a tényeket). 

Az egyes, sajátos tényekkel rendelkező tudományok egymástól természetesen nem 
teljesen függetlenek. Az ilyen függés egyik fajtája az, amelyet Durkheim egy pozitivista 
korszakának végén, a kollektív és egyéni reprezentációkról írt tanulmányában mutatott 
be. Itt azt fejtegette, hogy a pszichés jelenségeket (az egyéni képzeteket, azaz reprezen- 

tációkat) nem lehet megmagyarázni az agyban végbemenő életfolyamatokkal, nem 
vezethető vissza azokra; ugyanígy a kollektív reprezentációkat sem lehet megmagya- 
rázni az egyéni reprezentációkkal.!? (Nincs kizárva, hogy itt Durkheim Tarde talál- 
mány-utánzás fogalompárjára gondolt.) De természetesen a fiziológia által vizsgált 
életfolyamatok alkotják a pszichés folyamatok (az egyéni reprezentációk) alapját 
(szubsztrátumát), mint ahogy az egyéni reprezentációk az a szubsztrátum, amely a kü- 
lön törvényekkel rendelkező kollektív reprezentációkat hordozza. 

Durkheim úgy vélte, hogy az egyének kombinációiból kialakuló társadalmi élet új, 
az egyéni lélek sajátosságaiból nem magyarázható (emergens) tulajdonságokkal rendel- 
kezik. Az alapot, szubsztrátumot képező tények ugyan az újabb fajta tények szükséges 
feltételei (egyének és egyéni lélek nélkül nincs társadalom, és nincsenek társadalmi rep- 
rezentációk), de az újabb szint jelenségei nem magyarázhatók a szubsztrátum törvénye- 
ivel. Ennek folytán az egyéni cselekvésekből és képzetekből levezethetetlenek a társa- 
dalmi állapotok, a társadalmi egész sajátosságaiból azonban magyarázható az egyéni. 
Ezt a gondolatát fejezte ki az az aforizma, hogy egy jelenség , azért általános, mert kol- 
lektív ..., s távolról sem azért kollektív, mert általános." (MS 32.) Az egész (a kollektív) 
elsődleges a részekhez képest, ezért a jelenség általánossága (elterjedtsége) kollektív 
voltából következik, nem fordítva. Ezt az egészre és sajátosságaira való koncentrálást 
nevezzük holizmusnak. A holizmus az organicista gondolkodásnak (például Worms 
szociológiáétól, hogy — mint látni fogjuk — erőteljesen hangsúlyozta a szociológiai ma- 
gyarázat visszavezethetetlenségét a biológiai vagy pszichológiai szintű magyarázatra. 
A társadalmi egész szerinte olyan sajátosságokkal rendelkezik, amelyek nem vezethe- 
tők le a társadalom alapját képező jelenségeknek (az élettan vagy a pszichológia által 
vizsgált) sajátosságaiból. 

A pszichológia tehát nem magyarázhatja meg a társadalmi jelenségeket? — de 
Durkheim hozzátette, hogy a szociológus számára feltétlenül szükséges a pszichológia 
tanulmányozása, a pszichológiai kultúra. (MS 127-128.) Durkheim módszertanilag 
alapvetőnek tekintette azt az elvet, hogy , minden társadalmi folyamat kiváltó okát a 
belső társadalmi közeg szerkezetében kell keresnünk." (MS 129.) Társadalmit csak tár- 
sadalmival és nem pszichológiaival lehet magyarázni. Durkheim ezt az elvet követte, 
amikor a munkamegosztás előrehaladását nem a boldogságra törekvéssel, hanem a tár- 
sadalmi sűrűség növekedésével magyarázta. (TM 237-284.) Ugyanígy a szociológia ma- 
gyarázat tekintetében fennálló önállóságának az elvét követte, amikor hosszan fejteget- 
te, hogy az öngyilkossági gyakoriság változásai nem a pszichopatologikus állapotokkal, 
nem az örökletes tényezőkkel és nem a különböző kozmikus változásokkal magyaráz- 
hatók, hanem kizárólag társadalmi okok függvényei. (Ö 33-142.) 

Durkheim úgy gondolta, hogy a társadalmi tények a többi tényfélétől valóságosan 
is elkülönülnek, tehát nem a megfigyelő választja el, határolja körül őket. Az öngyilkos- 
ság című művének módszertani megfontolásait összegezve azt írta, hogy ,a kollektív 
erők realitása nem kisebb a természeti erőkénél". Majd kicsit később így folytatta: , Fel- 
nyira, hogy mérhetjük őket, összehasonlíthatjuk nagyságukat, akárcsak az elektromos 
áram vagy a fényforrások intenzitását." (Ö 338-339.) Durkheim tehát valóságos, a min- 
dennapi világ és a klasszikus fizika tárgyaihoz, dolgaihoz hasonló objektumoknak tar- 


I LLásd Représentations individuelles el représentations collectives, in: Durkheim, Émile: Sociologie et philosophie 
(1924), Paris: Presses Universitaires de France, 1996,1-48. 

9 Durkheim a pszichológiát szigorú és legitim szaktudománynak látta. Elutasította ezzel szemben a szo- 
ciológia pszichológiára való redukcióját. 

totta a társadalmi tényeket, amelyek , figyelemre méltó" jellegzetessége, hogy , az egyé- 
ni tudaton kívül léteznek". (MS 26.) A társadalmi tények valóságos, a megfigyelőtől 
független létezése is a szociológia mint szaktudomány önállóságát támasztotta alá. 

Durkheim fejtegetéseiből olyan kép kerekedik ki, amely szerint a biológia, a pszi- 
chológia és a szociológia egymásra épülő, de elkülönülő tudományok, s a két "alacso- 
nyabban" elhelyezkedő tudomány saját tényei a felette" levő tudomány fényeinek a 
szubsztrátumát képezik. Ez így emlékeztet Comte hierarchikus tudományfelfogására. 
Durkheim azonban ekkor nem gondolt arra, hogy a szociológiának valamiféle össze- 
foglaló, kivételes helyet igényeljen, mint ahogy azt Comte tette. Durkheim számára az 
A társadalmi tények sui generis volta és vizsgálatuk módszertani önállósága a szocioló- 
gia önállóságának biztosítéka. 


A társadalmi tény 


Miként lehet felismerni e társadalmi tényeket? Durkheim látta, hogy a társadalmi té- 
nyek, mint mondani szerette: sui generis, azaz sajátszerű jellege csak akkor tartható fenn, 
ha megadható egy olyan sajátosság, amely mintegy a közvetlen észlelésben is elkülöni- 
ti őket a többi ténytől. Feltételezhetnénk ugyan, hogy a megfigyelésekből csak utólag, a 
feldolgozás során hámozzuk ki azokat az elemeket, amelyek társadalminak tekinthe- 
tők. De ebben az esetben nem háríthatnánk el azt az ellenvetést, hogy mi magunk, a 
megfigyelők voltunk azok, akik megkonstruáltuk a társadalmi tények tartományát. 
Durkheim ezt a szabadságot a megfigyelőnek nem engedte meg. A közvetlenül felis- 
merhető sajátosságot Durkheim a társadalmi tények kényszerítő jellegében találta 
meg?! — vagyis felfogása szerint, mihelyt egy nem fizikai természetű kényszerrel talál- 
juk magunkat szemben, biztosak lehetünk benne, hogy társadalmi tényekkel van dol- 
gunk. 
A kényszer különböző fajtáinak kielégítő osztályozását Durkheim nem adta meg, de 
A szociológia módszertani szabályai című műve I. fejezetéből rekonstruálható, hogy mi- 
lyen kényszerekre gondolt. A fejezet vége felé írta, hogy ezt a külső kényszert , vagy bi- 
zonyos büntetések meglétéről ismerjük fel, vagy pedig arról az ellenállásról, amelyet a 
tény minden olyan egyéni kísérlettel szembeszegez, amely erőszakot akar tenni rajta." 
(MS 33.) A büntetések, a rosszallás, a szankciók a társadalmi tények legkönnyebben fel- 
ismerhető osztályait különítik el: a jogi szabályokat, az erkölcsi szabályokat és a , kevés- 
sé erőszakos jellegű" szankciókkal járó illemszabályokat. (MS 26-27.) Ezek alkotják a tár- 
sadalmi tények első osztályát. 

Bonyolultabb a szankciók kérdése más esetekben. , Senki se kötelez rá, hogy honfi- 
társaimmal franciául beszéljek, vagy hogy az érvényben levő pénzt használjam fizető- 
eszközül." (MS 27.) Tudjuk, mi történik, ha Franciaországban nem franciául beszélünk: 
automatikusan ki vagyunk zárva a francia társalgás "nyelvjátékából (utóbbi kifejezés 
természetesen nem Durkheimtől származik). A társadalmi tények második osztályát te- 
hát a (modern kifejezéssel) játékszabályok alkotják, amelyeknél a kényszer abban az érte- 
lemben van jelen, hogy aki nem alkalmazkodik hozzájuk, automatikusan kívül kerül az 
adott tevékenységen. A szabályok mindkét csoportja közvetlenül felismerhető a cselek- 
vésre gyakorolt hatásukon keresztül. 


AN Ez az állítása volt az, ami miatt a kortárs filozófus és irodalmár kritikusok annyira felháborodtak, mert 
az individuum erkölcsi önállóságának a tagadását látták benne. 

A társadalmi tények harmadik csoportját a társadalmi áramlatok" képezik. , így pél- 
dául a lelkesedés, a fölháborodás és a szánalom érzelmi hullámai, amelyek egy-egy 
nagygyűlésen feltámadnak, korántsem az egyéni tudatból fakadnak, hanem mindegyi- 
künkhöz kívülről érkeznek, és képesek arra, hogy akaratunk ellenére is magukkal so- 
dorjanak bennünket." (MS 28.) 

Világosan látható, hogy itt Durkheim azokra a jelenségekre utalt, amelyeket kortár- 
sai, Tarde vagy Le Bon a tömegek kapcsán tárgyaltak — de megfigyeléseit egész más ér- 
telmezési keretbe illesztette. Ebben az esetben a kényszer csoportnyomást jelent, az azo- 
nosítható társadalmi tény nem maga a kollektív viselkedés, hanem értelemszerűen az 
az erő, amely az egyént egyfajta viselkedésre készteti, érzékelni pedig az egyénre gya- 
korolt nyomás formájában lehet. 

Megint más természetű a nevelés mint kényszer: ,,... minden oktatás lényege az, 
hogy olyan látásmódot, érzéseket és viselkedési formákat kényszerít a gyermekre, ame- 
lyekhez az spontánul nem jutott volna el." (MS 29.) 

Durkheim a pedagógia professzora is volt, s látható, hogy a nevelésről alkotott felfogá- 
sa meglehetősen autoriter és régimódi volt. A társadalmi tény ebben az esetben a társadal- 
mi gyakorlat egyik formája, egy intézményrendszer. A már említett jogi szabályok termé- 
szetesen szintén feltételezik egy intézményrendszer létét, de az oktatási intézményrend- 
szer az egyetlen, amelyről Durkheim ebben a fejezetben mint társadalmi tényről szólt. 

Durkheim ezenkívül beszélt bizonyos , véleményáramlatokról", de világos, hogy itt a 
szót széles értelemben kell vennünk, hiszen itt olyan áramlatokról van szó, amelyek , hol 
a házasság, hol az öngyilkosság felé terelnek bennünket, hol meg arra késztetnek, hogy 
sok vagy kevés gyermekünk legyen" (MS 31.) — vagyis ez esetben nem véleményeink 
áramlataira, hanem meghatározott fajta viselkedésre késztető társadalmi tendenciákra 
utalt Durkheim. Az ilyen típusú társadalmi tények a statisztika eszközeivel ismerhetők 
fel, mégpedig a megfelelő viselkedés arányszámaiban, a statisztikai szabályszerűségekben. 
Ezeket a tényeket Durkheim a , kollektív lélek bizonyos állapotainak" tekintette, vagyis 
eredetüket nem az egyéni viselkedésben, hanem a társadalomban találta meg. 

Durkheim empirikus vizsgálatokat is végzett az egyik ilyenfajta társadalmi tényről 
Az öngyilkosság című művében. Ennek bevezetésében megállapította, hogy az öngyil- 
kossági arány figyelemre méltó stabilitást, illetve szabályszerű változást mutat, s ezért: 


.... ha valamely társadalomban az egy adott idő alatt elkövetett öngyilkosságok ösz- 
szességét vesszük szemügyre, azt tapasztaljuk, hogy az így kapott egész nem egy- 
szerűen a független egységek összege, valamilyen kollekció, hanem mint egész, új 
és sui generis tényt alkot, amelynek megvan a saját egysége és individualitása, követ- 
kezésképpen természete, és ráadásul e természet jellegzetesen társadalmi." (Ö 21.) 


Hogyan értsük azt, hogy az öngyilkosságok összessége (pontosabban: az adott társada- 
lom vagy csoport öngyilkossági halálozási aránya — lásd Ö 24.) sajátos természettel bí- 
ró tény? Csakis úgy, hogy ebben az arányban nem a statisztikai szolgálatok által az ada- 
tok könnyebb kezelhetősége és áttekinthetősége céljából előállított mérőszámot, hanem 
az adott társadalom minőségi jellegzetességét kell látnunk. Durkheim az öngyilkossági 
rátákat valóságos létezőknek tekintette — Ouételet szellemében.?? 


22 Adolph Ouételet (1796-1874), aki a modern statisztika megalapítójának számít, a sokaságot jellemző 
legfontosabb mérőszámnak az átlagot tartotta, amelyet úgy értelmezett, mint annak a tendenciának a legjobb 
becslését, amelynek a megvalósítására a "természet vagy a Gondviselés törekszik. Ennek megfelelően egy 
embercsoport jellemzésére a legjobb eszköz a különböző jegyek (testméret, testsúly, vagy az öngyilkossági 
hajlam) átlagának összegzésével megalkotható "átlagember. Durkheim az öngyilkosság esetében nem fogadta 
el Ouételet átlagember-elméletét. Rámutatott, hogy az öngyilkossági hajlam az átlagos egyénben elképzel- 

Durkheim, némileg bizonytalanul, elképzelhetőnek tartotta, hogy a társadalmi té- 
nyek listáját ki lehetne egészíteni a tények egy újabb csoportjával, amelyeket morfológi- 
ai tényeknek nevezhetnénk (például a közlekedési utak, az építkezési módok stb.) - 
ezek kutatását azonban átengedte tanítványainak. 

Látható, hogy a Durkheim által felsorolt tények különböző fajtái igencsak heterogén 
halmazt alkotnak. A társadalmi tények meghatározó jellegzetességét jelölő kényszer 
szót is nagyon széles és laza értelemben használta. Bár azt írta, hogy ezek a tények 
, képzetekből és cselekvésekből állnak" (MS 27.), ezt úgy értette, hogy nem fizikai vagy 
biológiai értelemben vett tényekről van szó. A szociológia tárgyának nem a cselekvéstí- 
pusokat vagy a tipikus cselekvéskonfigurációkat tekintette. Durkheim szemében nem 
az emberek viselkedése maga, hanem a viselkedést meghatározó feltételek a társadalmi 
tények. Így van ez a statisztikai szabályszerűségek esetében is. Ezek ugyan bizonyos vi- 
selkedéseknek — pl. az öngyilkosságok gyakoriságának — a szabályosságát fejezik ki. 
Abból azonban, hogy van ilyen szabályosság, arra következtetett, hogy hajlama az ön- 
gyilkosságra a társadalomnak van, és az öngyilkosok ennek a társadalmi "hajlamnak! 
esnek áldozatul. 


A kollektív reprezentációk 


A szociológia története a társadalmi tények egy sajátos csoportját jelölő kollektív rep- 
rezentációk (képzetek)? terminust tartotta a durkheimi iskola egyik legjellegzetesebb 
termékének. Durkheim első műveiben ez a fogalom megjelent ugyan, de részletesen 
nem tért ki a magyarázatára. Módszertani munkájában mintegy mellékesen megjegyez- 
te, hogy a társadalmi tények az egyéni tudaton kívül létező "cselekvésmódok, gondol- 
kodásformák (maniéres de penser) és érzelmek" "képzetekből (représentations) és cseleke- 
detekből" állnak (MS 26, 27.), de e "gondolkodásformák" és képzetek" pontosabb jel- 
lemzésébe nem bocsátkozott bele. 

1898-ig kellett várni, hogy egy fentebb már említett tanulmányban pontosabban ér- 
telmezze a fogalmat. A kollektív reprezentációk "szubsztrátumát szerinte az egyéni 
reprezentációk jelentik. Más szóval: az egyének lelki élete, gondolkodása az az alap, 
amelyen a kollektív reprezentációk összessége felépül. Durkheim azonban — aki, mint 
láttuk, feltételezte emergens sajátosságok létezését — a kollektív reprezentációkat a léte- 
ző világ önálló tartományának tekintette. 


[IA kollektív reprezentációk] ,,... képesek egymást vonzani, taszítani, sokféleképpen 
tudnak egymással összekapcsolódni, s ezt természetes vonzódásuk és nem kifejlődé- 
sük közegének állapota határozza meg. Következésképpen azok az új reprezentációk, 
amelyek e szintézisek termékei, hasonló természetűek; közvetlen okuk a többi kollek- 
tív reprezentáció, nem pedig a társadalmi struktúra ilyen vagy olyan állapota."28 


hetetlenül kicsiny (annak a valószínűségével egyenlő, hogy egy tetszés szerinti egyén az adott évben öngyil- 
kosságot fog elkövetni). Ez a fogalom tehát alkalmatlan arra, hogy az öngyilkosságok alakulásának magyará- 
zatában szerepet játsszon. A magyarázatot sokkal inkább az egyéneken kívül létező társadalmi közeg állapo- 
tában kell keresnünk. (Ö 328-331.) Ouételet szellemében érvelt viszont, amikor úgy gondolta, hogy az öngyil- 
kossági rátában az "egyének felett" uralkodó valóságos "erő" mutatkozik meg. (Ö 333.) 

3A francia filozófiai hagyományban a reprezentáció" fogalmát a német Vorstellung (képzet) fogalmának 
feleltetik meg. Van azonban egy olyan jelentéstöbblete, amelyet a magyar "képzet nem tud visszaadni: a 
"reprezentáció" egyszerre utal a reprezentáció aktusára és arra, amit ez az aktus reprezentál (a megismerés fo- 
lyamatára és a megismertre). 

A Représentations individuelles et représentations collectives (1898), in: Durkheim, Émile: Sociologie et 
philosophie, Paris: Presses Universitaires de France, 199643. 

Durkheim szerint tehát a kollektív reprezentációk a társadalmi valóság egy viszonylag 
önálló tartományát jelentik. Nemcsak az egyéni gondolkodástól különböznek, hanem a 
társadalmi struktúrától, a morfológiai tényektől is. 

Az 1890-es évek végén már úgy látta, hogy a legfontosabb társadalmi tények éppen 
ezek a kollektív reprezentációk. Az incesztus tilalmáról szóló tanulmányában a követ- 
kezőket írta: , Kétségtelen, s ezt nem lehet eleget ismételni, minden, ami társadalmi, 
reprezentációkból áll, következésképpen reprezentációk terméke." Következésképpen 
a reprezentációk elemzését tartotta a szociológia igazi tárgyának. Ezt a gondolatot fo- 
galmazta meg 1901-ben a Grandé Encyclopédie Paul Fauconnet és Marcel Mauss által írt 
szociológia-cikke is, amely az akkor alakuló Durkheim-iskola nézeteit foglalta össze: 
,....A társadalmi tények egész ereje a közvéleményből származik. A közvélemény dik- 
tálja az erkölcsi szabályokat, és közvetve vagy közvetlenül szankcionálja azokat. ... 
A társadalmi tények tehát azért okok, mert reprezentációk vagy reprezentációkra hat- 
nak. A társadalmi élet belső alapját reprezentációk együttese képezi." 

Amikor Durkheim 1901-ben új előszót írt A szociológia módszertani szabályaihoz, akkor 
jelezte, hogy milyenfajta kutatások révén lehet a társadalmi, kollektív reprezentációkat 
megismerni. , Arra volna szükség, hogy a mitikus témák, a legendák és népi hagyomá- 
nyok, vagy a nyelvek összehasonlításával megkeressük a társadalmi reprezentációk 
kölcsönös kiváltásának és kizárásának, egyesülésének vagy elkülönülésének stb. 
módozatait."27 A terület, amelyet így Durkheim kijelölt, a néprajz, a vallástörténet, az 
etnológia és még néhány más tudomány területe. A szociológia a megközelítésmódban 
jelent újdonságot. Ezeket a reprezentációkat abból a szempontból kellett vizsgálni, hogy 
miként teremtődik újra általuk a társadalom. Ez a program a kései Durkheim és főleg a 
tanítványok munkásságában valósult meg. 

A szociológiai irodalomban olykor szinonimáknak tekintik a kollektív tudat és a 
"kollektív reprezentációk" durkheimi fogalmait. A kollektív tudat — mint azt lentebb 
bemutatom — a szolidaritás durkheimi elméletéhez kapcsolódó fogalom, s Durkheim 
más összefüggésben nem is használta. A két fogalom különbsége könnyen belátható. 
A kollektív tudat arra utalt, hogy a csoportnak, a kollektívának" egységes tudata van, 
amely minden egyes tagjának a gondolkodását is meghatározza. A kollektív reprezen- 
tációk" fogalma csak azt a feltevést tartalmazza, hogy vannak olyan reprezentációk, 
amelyek az egyénektől függetlenek, azaz létük nem függ attól, hogy az egyének elgon- 
dolják-e őket, ennélfogva nem szükségszerű, hogy a csoport minden tagjának a gondol- 
kodásában jelen legyenek. Durkheim feltevése szerint ezek a reprezentációk egymással 
is kapcsolatba kerülhetnek anélkül, hogy e mögött valamilyen egyéni szintű lelki me- 
chanizmust (pl. asszociációs folyamatot) kellene elképzelnünk. 


A megismerés szabályai 


A társadalmi tények többnyire a tapasztalat számára hozzáférhető tények. Ez a tapasz- 
talat lehet a statisztikai szolgálatok sajátos tapasztalata, amely a legfontosabb mérőszá- 
mokban, átlagokban és arányokban jelenik meg. Lehet az erkölcsi vagy jogi szabályo- 
kat megsértő tapasztalata, aki a bőrén érzi a társadalom hatását. Lehet az öngyilkos 


25 La prohibition de Tinceste et ses origines (1898), in: Durkheim, Émile: Journal sociologigue, Paris: Presses 
Universitaires de France, 1969,100. 

26  Fauconnet, Paul — Mauss, Marcel: Sociologie (1901), in: Mauss, Marcel: Oeuvres. 3. Cohésion sociales et 
divisions de la sociologie, Paris: Les Éditions de Minuit, 1968,160. 

27 Durkheim, Émile: A szociológiai módszer szabályai. Előszó a második kiadáshoz (fordította: Lakatos 
Mária), in: Ferge Zsuzsa (szerk.): Francia szociológia, Budapest: Közgazdasági és Jogi Könyvkiadó, 1971, 30. 

tapasztalata, aki úgy érzi, hogy társadalmi áramlat sodorja önmaga elpusztítása felé. 
Durkheim a közvetlen megtapasztalhatóságot hangsúlyozta, amikor azt írta, hogy e té- 
nyek , független, önálló léttel rendelkeznek", hogy többé-kevésbé , kikristályosodott" 
formákban mutatkoznak. (MS 36.) Akkor is, amikor feltételezte olyan társadalmi tények 
létezését, amelyek közvetlenül nem tapasztalhatók (például a szolidaritást), úgy gon- 
dolta, hogy más, a tapasztalat számára hozzáférhető tények (a jogi szankciók) révén e 
tények sem maradnak rejtve a tapasztalati megismerés előtt. 

Mint minden pozitivista, Durkheim is meg volt győződve arról, hogy a megismerő 
és a megismerendő egyértelműen elválasztható és elválasztandó, elkülönítendő. 
A megismerő a megismerthez képest mindig külső, a megismerő nem lehet része an- 
nak, amit megismer. Ez az értelme annak a híres durkheimi állításnak, hogy ,,a társadal- 
mi tényeket dolgoknak kell tekintenünk." (MS 37.) E tézis kifejtése során Durkheim elő- 
ször arra buzdította a szociológusokat, hogy vessék el azokat a , téveszméket", amelye- 
ket az emberek a jogról, erkölcsről, családról, államról kialakítottak. Ezek az eszmék a 
megismerendő világ részei, ezért nincs helyük a megismerő képzetei között. Az eszmék 
szerinte is nélkülözhetetlenek a társadalmi létezéshez. De nem fogadhatók el tudomá- 
nyosnak, mert bele vannak szövődve a társadalmi életbe. A tudományos eljárás "kívül- 
ről", ebben az értelemben dologként szemléli a társadalmi jelenségeket. 


, Dolog ugyanis mindaz, ami adva van, ami megfigyelésre kínálja vagy inkább kény- 
szeríti magát. Dologként kezelni a jelenségeket azt jelenti, hogy olyan adatot látunk 
bennük, amely a tudomány kiindulópontját alkotja." (MS 49.) 


Ebben a módszertani előírásban két lényeges mozzanat van: egyrészt az az állítás, hogy 
a megfigyelés minden tudomány kiindulópontja, másrészt az, hogy a megfigyelő szere- 
pe lényegében passzív. Ezek a pozitivista beállítottság alapvonásai. Durkheim hitt ab- 
ban, hogy korrekt, a tárgynak megfelelő módszertani eljárások alkalmazásával, a meg- 
figyelésekre alapozva biztos ismeretek szerezhetők. Szerinte a bizonyosság azon múlik, 
hogy eléggé megbízhatóak-e az adatok. Ez nem logikai kérdés. A megfigyelést zavaró 
körülményektől mentesen kell elvégezni. A megfigyelőnek passzívnak kell lennie, 
hagynia kell, hogy a dolog hasson rá (a dolog , megfigyelésre kínálja vagy inkább kény- 
szeríti magát"). Ha a szociológus megfigyelő passzivitását feladva beleavatkozna a 
megfigyelt társadalmi folyamatokba, a társadalmi tények helyett csak saját aktivitása 
eredményét látná viszont. 

Honnan tudjuk, hogy hol találhatók meg ezek a magukat megfigyelésre kínáló dol- 
gok? A kérdés annál is indokoltabb volt, mert — mint Durkheim arra figyelmeztetett - 
az emberek társadalmi gyakorlatuk során már kialakítottak képzeteket a társadalmi té- 
nyekről, és a tudománynak éppen ezeket a tévképzeteket kell elkerülnie. Durkheim két 
fontos tanácsot fogalmazott meg: a kikristályosodott formák előnyben részesítésének és 
az előzetes meghatározásnak a szabályát. 

A megfigyeléssel foglalkozó fejezetben említett harmadik szabály arra buzdított, 
hogy az egyéni megnyilatkozásoktól elválasztott, kikristályosodott" formákat (a jogsza- 
bályokat, szokásokat, a néphiedelmeket tükröző szólásokat és azokat a statisztikai mé- 
rőszámokat, amelyek állandóságában a kollektív élet tartós tendenciái mutatkoznak 
meg — mint pl. az öngyilkossági arányszámokban) kell tanulmányozni. Ezt a tanácsot 
Durkheim azzal támasztotta alá, hogy mint , tudvalevőő, ,,...a társadalmi valóságra az 
jellemző, hogy lényegi tulajdonságainak elvesztése nélkül könnyen kikristályosodik". 
(MS 65.) Könnyen felismerhető, hogy a hkikristályosodásra vonatkozó feltevés nem 
egyszerűen módszertani, hanem a társadalmi valóság mibenlétével kapcsolatos meg- 

fontolás. Ezek szerint ugyanis a legfontosabb társadalmi tények a valamilyen formában 
(többnyire intézményesen) rögzített tények. De Durkheim és egész iskolája kiemelt je- 
lentőséget tulajdonított az egyéni vélekedésektől elválasztható, mintegy egyén feletti 
léttel bíró kollektív reprezentációknak! is. 

A fentebb említett másik tanács, a második szabály az felőzetes meghatározás" híres 
szabálya. , A szociológusnak tehát, első lépésként, meg kell határoznia, milyen dolgok- 
kal kíván foglalkozni... Sőt, mivel magát a tudomány tárgyát is ez a kezdeti meghatá- 
rozás alakítja ki, ettől függően lesz a tárgy dolog vagy nem dolog." (MS 56.) E tanács 
szigorúan véve meglehetősen furcsa: ha a tudományos vizsgálat tárgyát az előzetes 
vizsgálat teszi dologgá, honnan származhat a dologi jellegű társadalmi tény kényszerí- 
tő ereje? Továbbá: ha a kutató kénytelen előzetesen meghatározni, mit akar kutatni, ez 
a meghatározás csak a tárgyra vonatkozó előzetes képzeteitől függhet — márpedig 
Durkheim egyik legfontosabb módszertani tanácsa (az első szabály) éppen ez volt, 
hogy szabaduljunk meg , összes téveszménktől", vessük le , az empirikus kategóriák" 
jármát. (MS 53.) Szigorúan véve a két előírás ellentmond egymásnak. Durkheim egy 
újabb, a társadalmi valóságra vonatkozó tartalmi feltevés útján szabadult meg ettől az 
ellentmondástól. Az előzetes meghatározás értelemszerűen egyfajta osztályozást jelent. 
Feltételezte, hogy a dolgok külsődleges jegyek alapján egyértelműen osztályozhatók, és 
ezt az osztályozást a későbbi vizsgálat sem fogja megingatni. Véleménye szerint az a 
mód, ahogy a szociológus ,a tényeket osztályozza, ... nem őtőle magától, nem sajátos 
észjárásától, hanem a dolgok természetétől függ." (MS 57.) (Ezt a feltevést Durkheim 
később módosította.) 

Az előzetes meghatározás szabályához Durkheim és tanítványai is általában ragasz- 
kodtak, és tanulmányaikat a vizsgálni kívánt tény előzetes meghatározásával kezdték. 
Persze, éppen Durkheim első, a munkamegosztásról szóló könyvében megsértette ezt a 
szabályt, mert sehol nem határozta meg, hogy mi a munkamegosztás. Az is igaz, hogy 
a könyv valóságos tárgya nem is a munkamegosztás, hanem a szolidaritás volt — mint 
majd látni fogjuk -, de azt sem határozta meg előzetesen. Jobban ragaszkodott a java- 
solt eljáráshoz Az öngyilkosság című művében. Ennek az elején olvassuk: 


5 AZ öngyilkosság szó a köznapi társalgásban oly gyakori, hogy azt hihetnénk, értel- 
mével mindenki tisztában van, tehát fölösleges definiálni. Valójában azonban a min- 
dennapi nyelv szavai, miként a fogalmak, melyeket kifejeznek, mindig bizonytala- 
nok, s ha a tudós átdolgozás nélkül, úgy alkalmazná őket, ahogy a közhasználatból 
átvette, zűrzavarnak tenné ki magát." (Ö 15.) 


Ezt elkerülendő hosszan és érdekesen fejtegette, hogy miképp lehetne az öngyilkossá- 
got definiálni, de aztán meglepő módon megkérdezte: , Vajon érdekli-e az így definiált 
tény a szociológust?" (Ö 21.) A válasz természetesen: nem, hiszen Durkheimet a társa- 
dalmi tények, az öngyilkossági arányszámok érdekelték, nem pedig az öngyilkos visel- 
kedés. (A későbbiekben még találkozunk az előzetes meghatározás szabályának kevés- 
bé ravasz alkalmazásaival.) 

Az előzetes meghatározás szabályához való ragaszkodás érthető, ha tekintetbe vesz- 
szük, hogy milyen fontosnak tartotta Durkheim és köre a szociológia kognitív és intéz- 
ményi önállóságát. Ez a szabály, amely a vizsgálat körét előzetesen körülhatárolta, kije- 
lölte azt, ami egy közismert jelenségkörből (pl. az öngyilkosságból) a szociológiára tar- 
tozik, és mintegy biztosítékot jelentett arra, hogy a szociológiától idegen (az adott eset- 
ben pszichológiai vagy elmekórtani) megfontolások ne zavarják meg a kutatást. Ezt a 
szabályt egy olyan szociológus fogalmazta meg, aki nemcsak spekulált a társadalmi té- 

nyék mibenlétéről, hanem érdemi empirikus kutatásokat is végzett. A kutatás tárgyának 
előzetes körülhatárolása minden kutatás egyik legfontosabb gyakorlati problémája.?§ 


Okok és funkciók 


Durkheim kutatásaiban mindig oksági összefüggéseket keresett. Az okságra vonatkozó 
felfogása meglehetősen egyszerű és konvencionális volt: az ok a , dolgok természetéből 
fakadó viszony" (MS 143.), vagyis nem puszta kronologikus egymásutániságot jelent. 
Ok és okozat között logikai kapcsolat van, vagyis az ok létrehozza" az okozatot. Eb- 
ből a determinisztikus, realista felfogásból következett két fontos elv: , aaz ok és okozat 
közti arányosság" elve (MS 143.) és az, hogy , ugyanannak az okozatnak mindig ugyan- 
az az ok felel meg." (Ö 143.) Az első elv összefüggött a szociológiai magyarázat mód- 
szertani önállóságának fentebb említett elvével: társadalmi tényeknek csak társadalmi 
okai lehetnek (ezért nem lehet a munkamegosztás okát egy pszichés tényben, a boldog- 
ságra törekvésben keresni, az öngyilkosság kiváltó okát pedig a "kozmikus" tényezők- 
ben). Az arányosság elvéből az is következik, hogy jelentős" okozatnak jelentős" okai 
vannak, a nagy horderejű társadalmi változások okai tehát nem kereshetők véletlen té- 
nyezőkben. Az "egy ok — egy okozat" elve Durkheimet arra a következtetésre vezette, 
hogy ha a tapasztalat azt mutatja, hogy az öngyilkosságok gyakoriságát egymástól füg- 
getlenül több társadalmi tényező is okságilag befolyásolja, akkor , nem egy, hanem több 
öngyilkosság létezik". (Ö 303.) Ezért beszélt Durkheim — mint látni fogjuk — egoista, alt- 
ruista és anómikus öngyilkosságról, és nem az öngyilkossági hajlamra ható egoista, alt- 
ruista és anómikus tendenciákról. Ez ellentétes mai alapvető módszertani intuícióink- 
kal, de összhangban van az egy ok — egy okozat elvvel. 

Durkheimet — okkal — a funkcionalista elemzés egyik előfutárának tekintik. Ez a funk- 
cionalizmus összekapcsolódik az első műveiben sok helyen megfigyelhető organicista 
szemlélettel, de — elődeivel ellentétben — Durkheim teljesen tisztában volt a funkciona- 
lista elemzés sajátos logikai követelményeivel, és azt összekapcsolta alapvető determi- 
nisztikus oksági felfogásával. A társadalmi munkamegosztásról szóló értekezésének 
érdemi részét azzal a kérdéssel kezdte, hogy , mi a munkamegosztás funkciója", nem 
pedig azzal, hogy mi a célja. (TM 65.) Mint írta, ennek a megfogalmazásnak az az elő- 
nye, hogy nem dönti el eleve, hogy a megfelelés egy intézmény és az általa eredménye- 
zett hatások között eltervezett-e vagy utólagos. 

A funkcionális szemléletre vonatkozó homályos utalások világosabbá váltak mód- 
szertani értekezésében. Ebben elutasította, hogy egy jelenség magyarázatához elégséges 
annak megmutatása, hogy mi a szerepe. Az oksági magyarázat elsődleges. (MS 108-109.) 
Ez azonban Durkheim szerint nem zárta ki a funkcionális kapcsolatok vizsgálatát. Ha 
ugyanis egy jelenség hasznos (funkcionális), ez hozzájárul a fennmaradásához: 


.. ha a tény nem is azért van, mert hasznos, általában hasznosnak kell lennie 
ahhoz, hogy fennmaradhasson. ... Következésképpen, a társadalmi élet kielégítő 
megértéséhez ki kell mutatnunk, hogyan működnek össze a társadalom anyagát 
alkotó jelenségek abban, hogy a társadalmat önmagával, illetve környezetével har- 
móniába hozzák. ... Ebből adódik, hogy ha egy életfontosságú tényt akarunk meg- 
magyarázni, nem elég kimutatni, milyen ok függvénye, hanem ... azt is meg kell ta- 


28 Érdemes összevetni Durkheimnek az előzetes meghatározással kapcsolatos fejtegetéseit Max  Webernek 
az "értékvonatkoztatás kérdésével kapcsolatos gondolataival. Mindkettő a kutatási gyakorlat problémáira  kí- 
nált megoldást. 

lálnunk, mekkora szerepe van ennek az általános harmóniának a kialakításában." 
(MS 115.) 


Másként fogalmazva ez azt jelenti, hogy sem az oksági, sem a funkcionális magyarázat 
nem áll meg önmagában. Azt is meg kell mutatnunk, hogy az adott jelenség miként já- 
rul hozzá valamely egész fennmaradásához, valamint azt is (és ez a fontosabb), hogy 
milyen oksági lánc az, amely az adott jelenség létrejöveteléhez vezetett, és milyen pozi- 
tív visszacsatolásos körfolyamat az, amely hozzájárul a fennmaradásához. 

A funkcionális elemzés klasszikus példáját ugyancsak a módszertani tanulmányban 
találjuk meg. Durkheim a III. fejezetben a normális és patologikus jelenségek megkülön- 
böztetésének problémájával foglalkozott, és arra az eredményre jutott, hogy normálisnak 
kell tekinteni minden jelenséget, amely egy adott típusú társadalomban általában előfor- 
dul. Ebben az értelemben a bűnözés normális, hiszen bizonyos mértékben minden társa- 
dalmi típusban előfordul. Szükségszerű (okságilag meghatározott) is, mivel nincs olyan 
társadalom, ahol az egyének ne különböznének kisebb vagy nagyobb mértékben a kollek- 
tív típustól. A bűnözés a kollektív típustól való eltérés egyik formája, tehát léte okságilag 
következik a társadalmak általános létfeltételeiből. De funkcionális (hasznos) is. A bűnö- 
zés ugyanis csak akkor létezhet, ha a jog és erkölcs nem túlzottan tiltó. Az előírások meg- 
sértésének eltűrése pedig a társadalom alkalmazkodásának a feltétele. 


, Minden rend valójában egy újabb rend akadálya ... Minél erőteljesebb valamely 
struktúra, annál ellenállóbb minden változással szemben ... Annak a tekintélynek, 
amellyel az erkölcsi tudat rendelkezik, nem szabad túlzottnak lennie. Különben sen- 
kinek se volna mersze megsérteni, s a tudat csakhamar változatlanná dermedne." 
(MS 90.) 


Más szavakkal: a társadalom változó körülményekhez való alkalmazkodásának feltéte- 
le, hogy az emberek kisebb-nagyobb mértékben eltérhessenek a szabályoktól. Ezek kö- 
zött az eltérések között vannak olyanok is, amelyeket bűnösnek tekintenek. A bűn 
rossz, de a bűnt lehetővé tevő tényezőknek pozitív funkcionális szerepük van. A bűnö- 
zés az intézményrendszer azon jellegzetességeinek nem szándékolt következménye, 
amelyek egyébként a társadalom változó körülmények közti fennmaradásához szüksé- 
gesek, ebben az értelemben pozitív funkcióval bírnak. 


A kutatás módszerei 


Az általánosabb módszertani-elméleti megfogalmazások után át kell tekintem, hogy 
milyen kutatásgyakorlati tanácsokat fogalmazott meg Durkheim, milyen eljárásokat 
követett munkáiban ő maga. 

Az első kérdés az, hogy Durkheim, aki a szociológiát empirikus tudománynak te- 
kintette, honnan szerezte adatait. Az a tapasztalat, amelyre tudománya támaszkodott, 
nemcsak terjedelmében, hanem jellegében is különbözött a mai értelemben vett szocio- 
lógiai tapasztalattól. Röviden fogalmazva: ezek mások tapasztalatai voltak, mások által 
gyűjtött anyagokra támaszkodott. XIX. századi elődeitől csak annyiban tért el, hogy 
rendszeresebben, gondosabban használta a másodkézből származó anyagot. A munka- 
megosztásról írott könyvében például a jogszabályokon"? kívül a közismert történeti 


29 Durkheim nemcsak a modern értelemben vett jogi szabályokat vizsgálta, hanem archaikus szabály- 
gyűjteményeket is, mint például a szanszkrit Manu törvényeit, Mózes törvényeit, a régi római XII táblás tör- 
vényeket vagy a kora középkori barbár" törvénykönyvek közé tartozó Lex Salicát. 

tények között kereste az elméletét alátámasztó mozzanatokat. Ahogy más XIX. századi 
szerzőknél is, Durkheimnél is meglehetősen vegyes minőségű volt ez a történeti bizo- 
nyító anyag. Módszertanilag ezt azzal indokolta, hogy a szociológiának összehasonlító 
módszert kell alkalmazni, éspedig nem véletlenszerűen kiválasztott tényeket összevet- 
ve, hanem törekedve azonos típusú társadalmakból vett tények összehasonlítására, il- 
letve az intézmények időbeli fejlődését is nyomon követő genetikus összehasonlításra. 
(MS 151-153.) Durkheim magától értetődően élt bizonyos evolucionista előfeltevések- 
kel. Ezekből is következett később az antropológiai, etnográfiai művek használata. Az 
1890-es évek elején azonban Durkheim antropológiai ismeretei még nagyon korlátozot- 
tak voltak. Durkheim szociológiai pályája kezdetétől gyűjtötte a különböző szatisztikai 
szolgálatok által feltárt adatokat. Ezek felhasználásában és szociológiai szempontú 
elemzésében rendkívüli találékonyságot mutatott. A statisztikai adatokra felépített Az 
öngyilkosság című munkája hosszú ideig az empirikus szociológiai munka csúcsteljesít- 
ménye maradt. 

Érdekes azoknak a tapasztalatszerzési módoknak a listája, amelyeket Durkheim és 
tanítványai nem használtak: a kérdőív, az interjú, a közvetlen megfigyelés. A szubjektív 
vélekedéseket rögzítő empirikus eljárásokat a durkheimisták elméleti okokból sem al- 
kalmazhatták, hiszen ezek nem az egyénektől független társadalmi tényeket tették hoz- 
záférhetővé. A századfordulón kialakuló klasszikus szociológia azonban elméleti beál- 
lítottságától függetlenül szinte egyhangúan elvetette ezeknek a XX. század második fe- 
lében preferált technikáknak az alkalmazását, holott azok nem voltak teljesen ismeret- 
lenek a korábbi társadalomkutatók számára. Ebben a fő szerepet az egyetemi szocioló- 
gia tiszteletreméltóságának a biztosítása játszotta. A durkheimistáknál ezt erősítették az 
elméleti okok is. Szerepet játszott benne Durkheimnek az a gondolata, hogy a társadal- 
mi tényeket kikristályosodott formáikban (statisztikai adatok, törvények, szokások stb.) 
kell tanulmányozni. Maurice Halbwachs még a harmincas években is, még azután is, 
hogy a helyszínen ismerkedett meg a chicagói iskola kutatásaival, azon az állásponton 
volt, hogy az interjú, a kérdőív haszontalan kutatási módszer a statisztikához képest.?9 

Durkheim munkáiban következetesen alkalmazott néhány olyan módszert, amelye- 
ket akár egyszerű szabályok alakjában is meg lehet fogalmazni. 

Durkheim meg sem említette módszertani esszéjében a párhuzamos hipotézisek kiküszö- 
bölésének módszerét, amelyet pedig következetesen alkalmazott. Ennek egyik legjellegze- 
tesebb példáját Az öngyilkosság első része adja. Ez a rész így kezdődik: , Kétféle társadal- 
mon kívüli ok van, amelyekről a priori feltételezhető, hogy befolyásolják az öngyilkossá- 
gi arányt: az emberek organikus-pszichikus hajlandósága és a fizikai környezet természe- 
te." (Ö 33.) A következő, több mint 100 oldalt annak szentelte, hogy bebizonyítsa: sem 
egyik, sem másik nem magyarázza meg az öngyilkossági hajlam megfigyelt változékony- 
ságát. Ebből adódik a következtetés, hogy az öngyilkosság csak a maradék harmadik, tár- 
sadalmi típusú okoktól függhet — feltéve, hogy elméletileg csak ez a három oktípus játsz- 
hat szerepet a jelenség létrejöttében. A rivális feltevések cáfolatának ez a módszere az ok- 
ság természetére vonatkozó két, ki nem mondott feltevéstől függött. Az egyik, könnyen 
belátható az a (kérdéses) feltevés volt, hogy az okozat csak a felsorolt néhány ok következ- 
ménye lehet. A másik az az ugyancsak vitatható előfeltevés volt, hogy bármely okozat 
csak egy ok eredménye lehet (tehát például az öngyilkosság társadalmi tényezők vagy or- 
ganikus-pszichikus hajlandóságok okozata, és nem a kettőé együtt). 

Az a módszer, amelyet Durkheim az összehasonlító kutatás számára általánosság- 
ban ajánlott, az együttváltozás módszere volt. Ennek lényege az, hogy , egyszerűen ösz- 


30 Lásd Marcel, Jean-Christophe: Le durkheitnisme dans l "entre-deux-guerres, Paris: Presses Universitaires de 
France, 2001,195-196. 

szevetjük azokat az értékeket, amelyeket a két jelenség felvesz, feltéve, hogy a párhuza- 
mosságot elég sok esetben és elég sok változatban megállapítjuk, ez már elég bizonyí- 
ték arra, hogy kapcsolat áll fenn közöttük." (MS 146.) A megfogalmazás meglehetősen 
laza. Durkheim arra gondolt, hogy amennyiben az egyik változó értékének növekedé- 
sét (csökkenését) a másik változó értékének monoton növekedése vagy csökkenése kí- 
séri, akkor a két jelenség között kell valamiféle kapcsolatnak lennie: ,,...ha két fejlődé- 
si mód megegyezik egymással, ez arra utal, hogy természetük között is van valamiféle 
kapcsolat". (Ö146.) Tudta természetesen, hogy a kapcsolat nem feltétlen oksági. , Két je- 
lenség együttes előfordulását nem feltétlenül az idézi elő, hogy az egyik jelenség a má- 
sik oka, hanem hogy mindketten azonos ok következményei, vagy hogy egy harmadik 
— közbülső, ám észrevétlen — jelenség is van közöttük, amely az első okozata és a máso- 
dik oka. Azokat az eredményeket tehát, amelyekhez ezzel a módszerrel jutunk, értel- 
mezni kell." (Ö 147.) 

Ezt a módszer ugyan minőségi változók esetén is alkalmazható, de természetesen a 
mennyiségi adatok elemzésében játszotta a legnagyobb szerepet. Az öngyilkosság szá- 
mos példáját adja a módszer invenciózus alkalmazásának — de annak is, hogy sokszor 
csak a mondottak puszta illusztrálására szolgál. Az előbbire példaként megemlíthetjük 
az öngyilkossági arányszám és a népességnek az írástudás elterjedtségének a segítségé- 
vel mért tanultsági foka közötti összefüggés bemutatását. (Ö169.) Az olasz tartományo- 
kat sorba rendezte aszerint, hogy a házasulandó párok hány százaléka tudott írni, majd 
három csoportot alakított ki, s így a következő adatokat kapta: 


írni-olvasni tudók Öngyilkosság 
arányának átlaga 1 millió főre 
I. csoport 3909 411 
2. csoport 1523 325 
3. csoport 6.23 147 


Az összefüggés természetesen nem oksági, az írástudás nem vezet öngyilkossághoz. 
Durkheim elméleti megfontolások alapján feltételezte, hogy a két jelenségnek közös oka 
van: a tradicionális hiedelmek megrendülése, amely éppúgy eredményezi a tanulási 
kedvet (és az írástudást), mint a megnövekedett öngyilkossági hajlamot. Nagyvonalú- 
an elsiklott persze nemcsak afelett, hogy a tartományi részletezettségű bontás már ko- 
rántsem mutatta ezt a lineáris összefüggést, hanem afelett is, hogy a tartományok há- 
rom csoportja még nagyon sok más tekintetben is különbözött (az első csoport az olasz 
Észak, a harmadik pedig a Dél). 

Mi történik azonban, ha az együttváltozás módszere olyan tökéletes együttjárást 
mutat két változó között, mint amilyet Durkheim szerint nem szabadna mutatnia? 
Ez volt a helyzet az öngyilkosságok hónapok szerinti megoszlásában: az öngyilkossá- 
gok gyakorisága a nappal hosszával párhuzamosan változik. (Ö 106.) Durkheim mód- 
szertani megfontolásai alapján a nappal hossza (egy kozmikus tényező) önmagában 
nem lehet az öngyilkossági gyakoriság (egy társadalmi tény) oka. Megnézte tehát, hogy 
miként oszlanak meg az öngyilkosságok napszakok, illetve a hét napjai szerint, s így azt 
találta, hogy az öngyilkosságok alakulása nem változik együtt a nap állásával (hajnal- 
ban, délben és este van a legkevesebb) és a hét napjai között is egyenlőtlenül oszlanak 
meg az öngyilkosságok (a hét végén van a legkevesebb). Így már levonhatta a következ- 
tetést, hogy az összefüggés látszólagos: valójában az öngyilkosságok gyakoriságát a tár- 
sadalmi tevékenység intenzitása határozza meg. Minthogy ez az intenzitás az évszaktól 
függően változik, úgy tűnik, mintha az öngyilkosságban meteorológiai tényezők is sze- 
repet játszanának. 

Többször szokták idézni mint a multivariáns analízis korai példáját Durkheim 
egyik, a vallás és az öngyilkosság gyakoriságának összefüggésére vonatkozó elemzését. 
Durkheim egy sajátos kereszttáblát szerkesztett, amelyben a svájci kantonok 1 millió fő- 
re számított öngyilkossági arányát adta meg a kantonban domináns vallás és nemzeti- 
ség függvényében. (A cellákban arányszámok szerepelnek, ezért azok nem adhatók 
össze.) (Ö 73-74. és 156.) 


Francia Német Összes 

kantonok kantonok együtt 
Katolikusok 83 87 86,7 
Protestánsok 453 293 3263 
Együtt 255 186 


Ha egy mai szociológus ránéz erre a táblára, azt olvassa ki belőle, hogy a vallás be- 
folyása az öngyilkossági hajlamra nagyon erős, de a nemzetiségi hovatartozásnak is le- 
het valamilyen (a táblából ki nem olvasható) szerepe (a protestáns franciák és németek 
közötti nagy különbség erre utal). Durkheim azonban ezt a rövid kommentárt fűzte 
hozzá: , A kultusz hatása tehát olyan erős, hogy közömbösít minden egyebet." (Ö 157.) 
Miért nem látta, amit bárki megláthat? Feltehetőleg Durkheim ebben az esetben is az 
együttváltozás módszerének a logikája szerint gondolkozott, ebben pedig csak két (és 
nem három: vallás, nemzetiség, öngyilkossági hajlam) változó kapcsolatát lehetett el- 
gondolni. Durkheim számos változót vizsgált, de a köztük lévő kapcsolatot mindig pá- 
ronként elemezte. 

Durkheim munkája elsősorban azért bizonyult maradandónak, mert világossá tette, 
hogy létezik egy, a rokon tudományoktól elkülöníthető, viszonylagos önállósággal ren- 
delkező szociológia, s ezzel elválasztotta az intézményesült és ebben az értelemben tu- 
dományos szociológiát elődei és kortársai bizonytalan státusú, de hasonló témájú dis- 
kurzusától. Ez — mint többen szemére is vetették — a szociológiai kutatás leszűkítését je- 
lentette. Ez volt az egyetemi tudománnyá válás ára. 

A szociológia módszertani szabályai némileg lapos és dogmatikus ugyan, de maradan- 
dó és klasszikus munka lett. Nem azért, mintha a benne megfogalmazott módszertani 
tanácsok időtállóak lettek volna. Durkheim módszertani előírásai vagy alkalmazhatat- 
lanul ellentmondásosak, vagy technikai értelemben elavultak. De a könyv a szaktudo- 
mányi értelemben vett szociológia első manifesztuma. 

Durkheim szociológia-felfogása leplezetlenül normatív volt. Azt is a szociológia fel- 
adatául szabta, hogy mondja meg, mely tények azok, , amelyek olyanok, amilyennek 
lenniük kell", s melyek azok, , amelyeknek másmilyennek kellene lenniük". (MS 68.) 
A normális és patologikus híres megkülönböztetéséről van szó, vagyis Durkheimnek 
arról a meggyőződéséről, hogy a szociológiának tanácsokat kell adnia arra nézve, mi- 
lyen társadalmi reformokra van szükség. Hogyan fér össze egy könyvecskében a szenv- 
telen, a dolgokat előítéletmentesen megfigyelő pozitivista és a társadalomreformer, aki 
hisz az értékítéletek tudományos megalapozhatóságában? Durkheim nem légüres tér- 
ben kívánt szociológiát csinálni. Pontosan tudta, hogy az általa művelni kívánt egyete- 
mi szociológia egy republikánus oktatáspolitika részeként nyert teret, és ezt a tényt nem 
kívánta elkendőzni. Tartalmi szociológiai kutatásai sem érthetők társadalompolitikai re- 
formszándékai nélkül. 

Annak ellenére, hogy Durkheim két monografikus műve, A társadalmi munkamegosztás- 
ról (1893) és Az öngyilkosság (1897) a használt fogalmakat és a kutatási módszereket te- 
kintve jelentősen különbözik egymástól,! a kutatást vezérlő probléma hasonló volt. 
Durkheim mindkét könyvben a ma integráció címszó alatt tárgyalt jelenséget kutatta 
(bár az integráció szót Durkheim a ma használatosnál szűkebb értelemben alkalmazta), 
egyszerűen fogalmazva azt, hogy mi tartja össze a társadalmat. E kérdés akkori társa- 
dalmi és politikai relevanciája nyilvánvaló. Durkheim nem is titkolta munkáinak a tár- 
sadalompolitikai aktualitását. A munkamegosztásról szóló könyvének utolsó bekezdé- 
sében írta: 


,, Társadalmaink struktúrája mélyen átalakult ... Hitünk megzavarodott, a hagyo- 
mány elvesztette erejét, az egyéni ítélet emancipálódott a kollektív ítélet alól. A má- 
sik oldalon viszont a funkcióknak, amelyek a viharban szétváltak egymástól, még 
nem volt idejük egymáshoz illeszkedni." (TM 403.) 


Az öngyilkosságról szóló könyv végén pedig, az öngyilkossági arányszám emelkedésé- 
ről írva szembeállította ezt a növekvő jóléttel, az intenzívebb termeléssel. 


, Nem azért szenvedünk tehát, mintha számban vagy intenzitásban nőttek volna a 
szenvedések objektív okai: nem nagyobb gazdasági nyomorról van szó, hanem ri- 
asztó erkölcsi nyomorról." (O 426.) 


Durkheim tehát — annak ellenére, hogy abban a korban élt, amelyet később belle épogue- 
nak (szép korszaknak) neveztek, s személyes sorsa és választott szakmájának helyzete 
sem adott okot az elkeseredésre — kritikával és némi pesszimizmussal szemlélte társa- 
dalmát. Ez meghatározta szűkebb témaválasztását is. 

Az előbbi idézetek a korszak republikanizmusa alapvető meggyőződéseinek isme- 
retében értelmezhetők.?? Az elmúlt évszázad változásait, a gazdasági fejlődést a repub- 
likánusok fontosnak és értékesnek tartották. Rousseau és a jakobinusok utódaiként 
azonban érzékenyek voltak a változás (ma modernizációt mondanánk) erkölcsi követ- 
kezményeire és kísérőjelenségeire, és némi pesszimizmussal szemlélték az erkölcsi plu- 
ralizmust. Eszményük az erkölcsileg is koherens társadalom volt (noha általában egyre 
szkeptikusabbak voltak ennek a francia forradalmakat végigkísérő eszménynek a meg- 
valósíthatóságát illetően). Az összhang megteremtését a társadalom szervezetét érintő 
reformoktól (a funkciók illeszkedésétőr) várták. Durkheim képe a kortárs társadalom- 
ról elég sötét volt, de ez a sötét és pesszimista kép nem az egyetemes értékpusztulás ér- 
zéséből és a modernitás teljes értéktelenségének a belátásából táplálkozott. Nem tudjuk, 
hogy Durkheimnak volt-e a tudomása a Németországban éppen fő művei megírása ide- 
jén felébredő Nietzsche-kultuszról és magáról Nietzschéről. Ha volt is, lényétől teljesen 
idegen volt a Nietzsche-féle kultúrkritika. Történeti értelemben Durkheim nem volt 
pesszimista, mert hitt az érdemi reformok elvi lehetőségében. Szociológiája — különösen 
az 1890-es években írott munkáiban kifejtett elképzelése — az egyik legszebb példája an- 
nak, miként lehet az egyetemi tudományosság érvényes alkotóelemévé transzformálni 
a kor közéletének és gondolkodásának fontos elemeit. 


31 Durkheim azonban párhuzamosan dolgozott a két témán: már az 1880-as évek végétől, a doktori disz- 
szertációként benyújtott munkamegosztás-könyv írása előtt és közben gyűjtött anyagot az öngyilkosságról. 

32 Ezekre lásd Nicolet, Claude: Lidée républicaine en France (1789-1924). Essai dhistorie critigue, Paris: 
Gallimard, 1982. 

A munkamegosztás, az első könyv témája klasszikus gazdaságtani eredetű probléma 
volt, és a XIX. században többen is foglalkoztak vele. Durkheim azonban könyvében ke- 
veset használt fel ebből a hagyományból. Rögtön a munka elején leszögezte, hogy míg 
általában a termelő erő növekedése szempontjából szokás vizsgálni a munkamegosztást 
(vagyis általában jótékony hatásait emelték ki), ő más, erkölcsi szempontból fogja tekin- 
teni. (TM 66-70.) Az "erkölcsi! probléma maga is egy általános, a XIX. század végi libe- 
ralizmus számára szorító kérdést jelentett. , Miként lehet az, hogy az egyén, miközben 
egyre önállóbb lesz, egyre szorosabban függ a társadalomtól? Hogyan lehet személye- 
sebb és szolidárisabb egyszerre?" — tette fel a kérdést Durkheim a munka előszavában. 
(TM 54.) A századfordulón ez sokak számára jelentett problémát — az első szociológu- 
sok szinte valamennyien foglalkoztak vele. Nemcsak a divatos tömegelméletek tárgyal- 
ták, hanem Durkheim amerikai és német társadalomtudós kortársai is. 

Az öngyilkosság mint kutatási téma azért volt kézenfekvő, mert a XIX. század végé- 
re a statisztikai szolgálatok már meglehetősen sok adatot halmoztak fel a viszonylag 
könnyen mérhető jelenségek közé tartozó öngyilkosságokról, és ezeknek az ún. morál- 
statisztikai irodalom elég sok figyelmet szentelt. Durkheim ezt a felhalmozott anyagot 
használta. Az öngyilkosságot érthető módon bajnak vagy valamiféle társadalmi baj je- 
lének tekintették, ezért volt releváns a kutatása. Mint egy 1888-ban tartott előadásából 
tudjuk, Durkheim eredeti megközelítése is ez volt. 

Munkamegosztásban és öngyilkosságban tehát az volt a közös, hogy mindkettő va- 
lamiképpen a társadalom erkölcsi alapstruktúrájához kapcsolódott. Durkheim mindkét 
téma kapcsán rámutatott arra, hogy a modern társadalom lényeges vonatkozásokban 
válságos állapotban van, de egyik téma kapcsán sem kötötte össze ezt a válságos álla- 
potot a XIX. századi társadalomkutatásban (és a radikális társadalomkritikában) oly 
nagy figyelmet kapott anyagi nyomorúsággal. Azt a (konzervatív körökben népszerű) 
gondolatot pedig, hogy a válság a tömegek megjelenésével és társadalmi szerepével 
kapcsolatos, Durkheim már ezekben az írásaiban sem fogadta el. Amikor Durkheim az 
erkölcsi nyomort tartotta a legfontosabb bajnak, implicite ezekkel a szélsőségekkel po- 
lemizált. 

Noha a két munka alapproblémája hasonló, az elemzést vezérlő alapfogalmak teljes 
nösebb és nehezen magyarázható vonása. Huszonöt évet átfogó tudományos pályája 
során kétszer is átrendezte fogalmi apparátusát: először 1894/95 táján, másodszor az 
1890-es évek legvégén. A második fogalmi váltás lényeges szemléleti, módszertani és 
kutatási váltással, tudományos termelési módjának! teljes változásával járt, ezért köny- 
nyebben értelmezhető és magyarázható. Az 1894/95-ben végbement fogalmi váltás 
azonban nem párosult nagy társadalomszemléleti vagy kutatásmódszertani változás- 
sal. Durkheim rendszeres szaktudós volt. Habitusából az következett volna, hogy a tu- 
dományos fogalomalkotásában is tartja magát a fokozatos, apró lépésekben történő 
építkezéshez — aminek az ellenkezőjét tette. A XX. századi utókor emlékezetében ugyan 
a durkheimi fogalomrendszerek sokszor összeolvadtak, de megértésükhöz és pontos 
értelmezésükhöz külön-külön kell őket szemügyre venni. 


A szolidaritás fajtái 


A munkamegosztás-könyv alapkategóriája a szolidaritás. Hogy pontosan mi a szolida- 
ritás általában, azt Durkheim kifejezetten nem határozta meg sehol. A szó a könyv I. fe- 
jezetében kerül elő először, ahol Durkheim azt írta, hogy a munkamegosztásra új szem- 
pontból nézve , gazdasági szolgálatai eltörpülnek erkölcsi hatásai mellett, és igazi funk- 

ciója az, hogy a szolidaritás érzését teremti meg két vagy több személy között." (TM 72.) 
Ugyanebben a fejezetben Durkheim használta az Integrálás" és a "kohézió" kifejezése- 
ket, többé-kevésbé a szolidaritás értelmében. Ez az értelem többé-kevésbé meg is felel 
annak az intuíciónknak, hogy a szolidaritás egyének vagy csoportok kölcsönös erkölcsi 
természetű kötelezettségvállalását, együttműködését és egymásért való helytállását je- 
lenti. Durkheim azonban — kihasználva a solidarité szónak a francia nyelvben meglevő 
többértelműségét (egyaránt jelenthet erkölcsi természetű kölcsönös kötelezettséget és a 
részek közötti nem erkölcsi természetű összefüggést) — túlment ezen a banalitáson. 

A munkamegosztás-könyv alaptézise, hogy a társadalmi szolidaritásnak két alapfaj- 
tája van. A mechanikus vagy hasonlóságból származó szolidaritás közvetlenül kapcsolja 
össze az egyént a társadalommal. A közvetlen kapcsolat pedig a közös vagy kollektív 
tudat révén jön létre. 


, Két tudat lakik bennünk: az egyiknek az állapotai mindegyikünkben egyéniek és 
csak ránk jellemzők, míg a másik állapotai az egész társadalomra nézve közösek.... 
Amikor a közös tudat egyik eleme határozza meg viselkedésünket, akkor nem sze- 
mélyes érdekünkben cselekszünk, hanem kollektív célokat követünk." (TM 117-8.) 


Az elképzelés kulcsmozzanata a közös tudat. A mechanikusan szolidáris egyének nem 
azért cselekszenek egyformán (pl. nem azért reagálnak egyforma hevességgel a közös - 
mindenki tudatában egyforma erősséggel meglévő — normák megsértésére, azaz a bűn- 
tettre (TM 99 sk.)), mert egymás iránt elkötelezettek (valahogy úgy, ahogy egy moder- 
nebb interakcionista felfogás képzelné), hanem azért, mert a kollektív lény, a társada- 
lom mindannyiuk tudatában közös tudatelemek formájában létezik. Az egyén így köz- 
vetlenül társadalmi. Minthogy az egyének a közös tudatelemek tekintetében hasonló- 
ak, Durkheim ezt a szolidaritást "hhasonlóságon alapulónak! nevezi. Távol áll így ez a ro- 
mantikus eredetű közösségelképzeléstől (pl. Tönnies közösségfelfogásától, amelyben a 
kölcsönösség, az egyetértés a központi mozzanat). Ez a szolidaritás mechanikus, mert 
hasonlóságon alapul: hasonló, egymástól funkcionálisan nem függő elemek alkotják, 
mint ahogy a szilárd élettelen testeket alkotó elemi egységek, molekulák is ilyenek. 

Más a helyzet az organikus szolidaritással. Ez a szolidaritás a munkamegosztásból fa- 
kad, a modern társadalmakat jellemzi. Az organikus szolidaritás "pozitív együttműkö- 
dést" jelent a részek között — s ehhez nem szükséges, hogy az együttműködők tudata kö- 
zös legyen. Durkheim ezen a ponton — de közvetlen hivatkozás nélkül — támaszkodott 
arra a skót felvilágosodásban is megfogalmazódó nézetre, hogy a munkamegosztásos 
együttműködés helyettesítheti a partnerek közötti erkölcsi természetű együttműködést. 
Nem véletlen azonban, hogy ezt a szolidaritást Durkheim nem szerződésesnek nevezte 
(ahogy az következett volna abból, ha a gazdaságtani hagyományhoz kapcsolódott vol- 
na), hanem organikusnak. A részek kapcsolatát lényegében funkcionálisnak tartotta. 


, [tt tehát az egész egyénisége egyidejűleg nő a részekével; a társadalom jobban ké- 
pes egységként mozogni, ugyanakkor minden egyes elemének is több saját mozgá- 
sa van. Ez a szolidaritás ahhoz hasonlít, amelyet egyes felsőbbrendű állatokban lát- 
hatunk." (TM 140.) 


A modell tehát, nem meglepő módon, az élő organizmus??? (Durkheimnek ez a könyve 


még tele van néha eléggé nyomasztó hatást keltő organikus analógiákkal). Az organiz- 


3 A XIX. század végi biológiai irodalomban egyébként az "organikus szolidaritás" kifejezést valóban 
használták az élő szervezet részei közti funkcionális kapcsolat leírására. 

musban a részek közötti kapcsolat azon alapul, hogy az egyik működése nélkülözhetet- 
len feltétele a másik működésének, valamint az egész fennállásának. A modern, mun- 
kamegosztásos társadalom organikus, mert részei között a kapcsolatot az egymás szá- 
mára nyújtott szolgáltatások teremtik meg. Az ilyen kapcsolatok (például az árucsere) 
nem kívánják meg az együttműködők erkölcsi természetű egyetértését. 

Durkheim a különböző alapú szolidaritásformákhoz különféle társadalomtípusokat 
rendelt. A mechanikus szolidaritás szerinte azokban a társadalmakban a legfejlettebb, 
amelyekben a szervezet horda jellegű, illetve nemzetségi vagy nemzetségi alapon szeg- 
mentált (egyforma egységekből összetett). (TM182-183.) Az organikusan szolidáris tár- 
sadalmakban az egyének , nem leszármazási kapcsolataik szerint csoportosulnak, ha- 
nem vállalt társadalmi tevékenységük különös természete szerint. Természetes és szük- 
ségszerű közegük már nem a születési környezet, hanem a hivatási környezet. Az egyes 
ember helyét többé nem a valóságos vagy képzelt vérrokonság jelöli ki, hanem a funk- 
ció, amelyet betölt." (TM 189.) Ebből következően az organikus szolidaritás a közös tu- 
dat meggyengülésével jár együtt: ez nem egyszerűen felesleges a munkamegosztásos 
társadalomban, hanem annak létfeltételeivel sem fér össze. (TM 161-181.) 

A modell ezzel teljessé vált. Logikájában, felépítésében (különösen ebben a nagyon 
leegyszerűsített összefoglalásban) nagyon hasonló azokhoz a modellekhez, amelyek 
nagyjából vele egy időben születtek a klasszikus szociológiában. Ezek a modellek a tra- 
dicionális és modern társadalmak különbségeit próbálták konceptualizálni (például 
Tönnies Durkheim által is ismert közösség-társadalom dichotómiája). Durkheimet az 
1890-es években még nem érdekelték különösebben az ún. primitív társadalmak, nem 
is tudott róluk sokat. Őt a modern társadalom erkölcsi válsága érdekelte. A munkameg- 
osztásos, organikusan szolidáris társadalmat pedig elsősorban az jellemzi, hogy a társa- 
dalmi összhang biztosításához nincs szükség közös meggyőződésekre, közös erkölcsre. 
Mintha ezeket a társadalmakat a gazdaság képes lenne integrálni. Durkheim számára a 
modernitás ilyen egyszerű modellje nem volt kielégítő. 

Durkheim tehát, némileg következetlenül, továbbvezette modelljét. Az organikus 
szolidaritáshoz kapcsolódva szólt a szerződéses szolidaritás Spencer által bevezetett fo- 
galmáról. Durkheim arra a következtetésre jutott, hogy a szerződés önmagában nem te- 
remthet a felek között szolidaritást, mert ,a szerződésben sem minden szerződéses" 
(TM 216.), azaz a feleknek egyet kell érteni bizonyos erkölcsi elvekben. 


IA szerződés] , maga nem elég önmagához, csak egy társadalmi eredetű szabályozás 
teszi lehetővé. Először is, azért feltételez egy ilyen szabályozást, mert korántsem 
annyira új szabályok megteremtése a funkciója, mint inkább az, hogy a különös ese- 
tekre alkalmazza a korábban felállított általános szabályokat; azután meg azért, mert 
csak bizonyos feltételek között van kötelező ereje, amelyeket meg kell határozni." 
(TM 220.) , A felek egyetértése még nem tesz igazságossá egy kikötést, amely önma- 
gában nem az, és vannak az igazságosságnak olyan szabályai, amelyeknek megsér- 
tését akkor is meg kell akadályoznia a társadalmi igazságérzetnek, ha az érdekeltek 
beleegyeztek." (TM 221.) 


Ez a gondolat, amely a modern szolidaritás erkölcsi, normatív feltételrendszerére, a 
modern gazdaság normatív beágyazottságára utalt (és amelyre modern szerzők is szok- 
tak hivatkozni), eléggé kézenfekvő. A probléma azonban általánosabb, mint az 
Durkheim eléggé szűkszavú fejtegetéseiből látszik. Nem csak arról van szó, hogy min- 
den egyes konkrét egyetértés (szerződés) feltételez olyan normatív elemeket, amelyek 
az adott egyetértésben (szerződésben) nincsenek tételesen kifejtve — mert ez természe- 
tes. Sokkal inkább arról, hogy nem is lehetséges olyan szerződés, amely tételesen rögzí- 

tené mindazokat a normatív feltételeket, amelyek az adott szerződést érvényessé 
teszik. 

A szerződés nem szerződéses feltételeinek elemzése lehetővé tette Durkheim számá- 
ra, hogy diagnosztizálja a modern szolidaritás patologikus (azaz megváltoztatandó) vo- 
násait. Ennek a belátásnak a megfogalmazása felborította a kétféle szolidaritás szim- 
metrikus modelljét (például felvetette azt a kérdést, hogy ha olyan erősen meggyengült 
a közös tudat, mint Durkheim feltételezte, hol vannak lehorgonyozva a szerződés nem- 
szerződéses előfeltételei). 


A munkamegosztás természetellenes formái 


A munkamegosztás három természetellenes" formájának elemzése a modernitás prob- 
lematikus vonásaira mutatott rá. Durkheim három ilyen formát ismert. Az anómikus 
vagy szervezetlen munkamegosztás következményei például az ipari válságok, a mun- 
ka és a tőke harca vagy a tudományágak közötti összehangolatlanság. (TM 352 sk.) 
Az osztályháborúhoz vezető kényszerű vagy igazságtalan munkamegosztás a nem ter- 
mészeti eredetű, nem az eltérő képességekből eredő egyenlőtlenségek következménye. 
(TIM 370 sk.) A név nélküli harmadik, amelyet leginkább diszfunkcionálisnak nevezhető, 
a feladatok rossz elosztásából ered. (TM 384 sk.) A három forma nem választható el kö- 
vetkezetesen. A , munka és tőke antagonizmusa" (TM 352.) kifejezésen Durkheim 
ugyan nem az osztályharcot, hanem e két termelési tényező működésének összehango- 
latlanságát értette, de maga is utalt arra, hogy nehéz ezt elválasztani az igazságtalan- 
ságból eredő konfliktustól. A harmadik, névtelen forma inkább az anómikus speciális 
esetének látszik. 

A természetellenes formákat taglaló fejezetek függeléknek, a munkához utólag hoz- 
zátoldottaknak tűnnek. Durkheim a természetellenes formák elemzését azzal indokol- 
ta, hogy a ,,... deviáns formák tanulmányozása egyébként lehetővé teszi majd, hogy 
jobban meghatározzuk a normális állapot létfeltételeit. Ha megismerjük, hogy milyen 
feltételek között nem váltja ki a munkamegosztás a szolidaritást, jobban fogjuk tudni, 
mi kell ahhoz, hogy kifejtse a hatását. A patológia — csakúgy, mint másutt — itt is értékes 
segítőtársa a fiziológiának." (TM 351.) 

A természetellenes, abnormális formák elemzéséből az következik, hogy az organikus 
szolidaritás normális, természetes állapotának alapvetően két feltétele van: a feladatok 
szabályozott megosztása és a kiinduló feltételek egyenlősége. Durkheim értelmezése sze- 
rint az ipari-kereskedelmi válságok jelentkezése, az értelmetlen verseny azt jelzi, hogy a 
funkciók spontán összhangja automatikusan nem jött létre. A természetellenes formákkal 
foglalkozó fejezetekből tehát az derül ki, hogy az organikus szolidaritásból kialakuló tár- 
sadalom nem azonosítható a piaci folyamatok révén integrált társadalommal. 


,AZ organikus szolidaritás létezéséhez nem elegendő egy olyan szervekből álló 
rendszer, amelyeknek szükségük van egymásra, és általánosan átérzik szolidaritásu- 
kat, hanem azt a módot is előre meg kell határozni, ahogyan együtt kell működniük 


3 Ha erre kísérletet tennénk, ugyanolyan típusú végtelen regresszusba jutnánk, mint amilyet Lewis Carroll 
írt le Mit mondott a teknősbéka Achillesnek című cikkében. Lásd Winch, Péter: A társadalomtudomány eszméje és vi- 
szonya a filozófiához, Budapest: Akadémiai, 1988, 64-65. "Miért nem adtad vissza a könyvet, ami kölcsönkértél? 
— Vissza kell adni a kölcsönkért könyvet? — "Igen, mert a kölcsönkérés azt jelenti: megígérem, hogy vissza- 
adom." — "Be kell tartani, amit az ember megígért? — "Igen, mert... — és így tovább a végtelenségig. 

5 Figyelemre méltó az a természetesség, amellyel Durkheim analógiát lát a biológia, az orvostudomány 
és a szociológia között! 

— ha nem is minden helyzetre, de legalább a leggyakoribb körülményekre nézve. 
Másképpen e szerveknek minden pillanatban újra harcolniuk kellene egymással, 
hogy egyensúlyra jussanak, mert az egyensúly feltételeit csak tapogatózva lehet 
megtalálni, s ennek során mindenki legalább annyira ellenfélnek tekintené a mási- 
kat, mint amennyire segítőnek." (TM 362.) 


Ez világos beszéd: a valóban szolidáris társadalom szabályozott társadalom, és nem a 
doktriner liberalizmus társadalma. 

Ahogy ez a természetellenes" formák kapcsán kiderül, a modern "organikus! társa- 
dalomnak a szabályozás mellett a másik nagy problémája az egyenlőtlenség kérdése. 
Durkheim szerint önmagában nem természetellenes az egyenlőtlenség, csak akkor, ha 
nem a természeti (született, képességbeli) egyenlőtlenséget fejezi ki. Vagyis a munka- 
megosztás csak akkor igazságos, ha az egyenlőtlenségek csak a természeti egyenlőtlen- 
ségek következményei, ez pedig csak akkor teljesül, ha fennáll , a harc [ti. a versengés] 
feltételeinek abszolút egyenlősége" (TM 373.), mai kifejezéssel a tökéletes esélyegyenlő- 
ség. Ebben az ideálban nem nehéz felfedezni a republikánusok meritokratikus vezér- 
eszméjét, azt a felfogást, hogy a verseny a kiinduló feltételek egyenlősége mellett min- 
denkit éppen az érdemének megfelelő helyre juttat. Ilyen igazságos verseny terepének 
tartották a iskolát, és ezzel apedagógus Durkheim is egyetértett. 

Az esélyegyenlőség feltétele, hogy a szerződések igazságosak legyenek. 


, Ha a társadalom egyik osztálya ahhoz, hogy megéljen, kénytelen bármi áron elad- 
ni szolgálatait, míg a másik a rendelkezésére álló — de nem feltétlenül valamely tár- 
sadalmi felsőbbrendűségből eredő — forrásainak köszönhetően meglehet e szolgála- 
tok nélkül, akkor a második igazságtalanul szab törvényt az elsőnek. Más szóval, ha 
léteznek született gazdagok és szegények, akkor nem lehetséges igazságos szerző- 
dés." (TM 379.) 


Az idézetben szereplő érv nem Durkheim leleménye volt, az a gazdaságtanban közis- 
mert volt. A következtetés így is radikális: e szerint ugyanis az igazságos, organikusan 
szolidáris társadalomban nemcsak a versenyt kell megfelelően szabályozni, hanem tö- 
rekedni kell arra is, hogy ne legyenek túlságosan nagy vagyoni különbségek. Ez is a ja- 
kobinus, republikánus kispolgári ideál része, és Durkheim (ezt más írásaiból tudjuk) 
ennek megvalósítása érdekében az olyan, tulajdont érintő rendszabályokat sem tartotta 
elképzelhetetlennek, mint az öröklés jogintézményének eltörlése vagy erős korlátozása. 
A Durkheimet elsősorban foglalkoztató kérdésre, a modern társadalmak erkölcsi ál- 
lagára, a modern társadalmakat összetartó erőkre a munkamegosztásról szóló könyv- 
ben elég felemás választ sikerült találni. Ennek elsősorban az volt az oka, hogy a társa- 
dalom Durkheim szerint feltétlenül szükséges erkölcsi szabályozó erőire csak az alapul 
vett munkamegosztásos modell utólagos módosítása során (vagyis a "természetellenes" 
formákat tárgyaló harmadik részben) sikerült rámutatnia. Talán Durkheimnek a saját 
modelljével kapcsolatos elégedetlensége mutatkozott meg abban, hogy 1893 után többé 
nem használta a szolidaritással kapcsolatos fogalmakat.?6 


36 A szolidaritás szó Az öngyilkosságban mindössze négyszer fordul elő: egyszer a vallási integrációval 
kapcsolatban a zsidókra vonatkoztatva (Ö 163), háromszor a mű befejező, gyakorlati következtetéseket levo- 
nó fejtegetéseiben (Ö 412, 420), érthető módon, mert Durkheim itt fogalmazta meg a mindkét munkájából 
adódó következtetéseket. 

Az öngyilkosság 


Az öngyilkosságban Durkheim látszólag egy sokkal szűkebb, szakszociológiai kérdést 
vizsgált. A kérdés az volt, hogy a különböző társadalmi csoportokban miért tér el olyan 
jelentős mértékben a megfigyelt öngyilkossági gyakoriság (más szavakkal: Durkheimet 
a csoportok "erkölcsi állapota! érdekelte elsősorban, és nem az öngyilkos egyéneké). 


, Nemcsak metafora, amikor azt mondják, hogy minden emberi társadalom kisebb 
vagy nagyobb mértékben hajlamos az öngyilkosságra: ennek a kifejezésnek a dolgok 
természetében van az alapja. Valóban, minden társadalmi csoportra jellemző vala- 
milyen kollektív hajlam erre az aktusra, s ebből fakadnak az egyének hajlamai..." 
(Ö 327-328.) 


Ez a hajlam Durkheim szerint a társadalom integráltságának és szabályozottságának fo- 
kától függ. Tehát ebben a munkában is a modernitás szempontjából legfontosabbnak 
tartott általános társadalomelméleti problémákat boncolta, de más fogalmi eszköztár- 
ral, mint négy évvel korábban. 

Most is, mint korábban, a szolidaritás elemzése kapcsán, kétféle társadalmat "össze- 
tartó" tényezőt különböztetett meg, s ezeknek megfelelően alakította ki az öngyilkosság 
típusait: az integráció nem megfelelő szintje vezethet egoista vagy altruista, a szabályo- 
zottság nem megfelelő szintje anómiás vagy fatalista öngyilkossághoz. Az integráció és a 
szabályozás fogalma közvetlenül nem feleltethető meg a mechanikus, illetve az organi- 
kus szolidaritás fogalmának, bár kétségtelen, hogy van valami rokonság a — legalábbis 
részben — közös meggyőződéseken alapuló integráció és a mechanikus szolidaritás, il- 
letve a vágyak és lehetőségek közötti összhangot megteremtő szabályozás és az organi- 
kus szolidaritás között. Durkheim azonban Az öngyilkosságban nem húzott éles határt a 
közös tudat, illetve a tevékenységek összehangolása révén megvalósuló integráció kö- 
zött. Durkheim e korábbi terminusokat 1897-ben már nem használta. 


Az integráció szociológiája 


Az integráció mibenlétét Durkheim három különböző dimenzióban vizsgálta: a vallási 
társadalom, a családi társadalom és a politikai társadalom vonatkozásában. Nem vélet- 
len, hogy mindhárom elemzésben a társadalom! szót használta. Durkheimet nem ma- 
guk az intézmények érdekelték, hanem a kapcsolatok jellege ezekben az intézmények- 
ben. Az integráció három különböző módját mutatta be. 

A vallási társadalom vonatkozásában Durkheim abból a közismert (és az adatok ala- 
posabb elemzése révén megerősített) tényből indult ki, hogy a protestánsok hajlamo- 
sabbak az öngyilkosságra, mint a katolikusok — vagyis a protestáns vallási társadalom 
kevésbé integrált, mint a katolikus. Kézenfekvő lenne ennek okát a két vallás eltérő hi- 
edelemrendszerében keresni. Durkheim azonban nem a két vallás tartalmi különbségé- 
ben látta az okot, hanem a két vallás eltérő társadalmasulási mintájában. , A katoliciz- 
mus és a protestantizmus között az egyetlen lényeges különbség az, hogy utóbbi sok- 
kal nagyobb mértékben engedélyezi a szabad vizsgálódást, mint az előbbi." (Ö161.) 

Ez a különbség még mindig a hiedelemrendszerek sajátosságára vonatkozó különb- 
ség, tovább kell tehát keresni a társadalmi okot. 

Durkheim úgy találta, hogy a szabad vizsgálódás szükségletének 


.... CSak egyetlen oka lehet: a tradicionális hiedelmek megrendülése. ... A reflexió 
csak akkor fejlődik ki, amikor szükség van rá, vagyis amikor bizonyos meggondo- 
lás nélkül elfogadott gondolatok és érzések elvesztették azt a hatalmukat, amely pe- 
dig korábban elégséges volt a viselkedés irányításához. ... Amiként a reflexió kial- 
szik, valahányszor a gondolkodás és a cselekvés automatikus szokások alakját kez- 
di ölteni, ugyanúgy csak akkor éled fel, amikor a kész szokások bomlásnak indul- 
nak." (Ö 162.) 


Más szóval: létezik az integrációnak egy olyan módja, amelyben azt a kötelező közös hi- 
edelmek megléte biztosítja. Érdektelen, hogy melyek ezek a hiedelmek, a fontos csak az, 
hogy közösek és kötelezőek legyenek. Ez az integrációs mód bizonyos fokig hasonlít a 
mechanikus szolidaritásra — de Durkheim nem utalt ebben a részben korábbi munkájára. 
Más a helyzet a családi társadalommal. Durkheim meggyőzően igazolta azt, hogy a 
családi kötelék (a házas állapot) megléte (a két nem esetében eltérő mértékben) megóvó 
hatású az öngyilkosság tekintetében, és — kevésbé meggyőzően — azt is, hogy a gyerme- 
kes családok megóvó hatása nagyobb, mint a gyermekteleneké (éspedig annál nagyobb 
ez a hatás, minél több a gyermek). Durkheim magyarázata éppen ez utóbbi, gyengéb- 
ben alátámasztott tényhez kapcsolódott. Bevezette a családi sűrűség" fogalmát, ezt pe- 
dig nem önmagában a létszámhoz, hanem a működési módhoz! kapcsolta. Feltételez- 
te, hogy a családi társadalomban is vannak kollektív érzelmek", közös emlékek. 


5A kollektív állapotok ... száma attól függ, hogy milyen aktivitással cserélődnek, 
cirkulálnak a látványok és benyomások az egyének között, s ezenkívül maga a cse- 
re is annál gyorsabb, minél több ember van, aki részt vesz benne. Valamely megfe- 
lelő sűrűségű társadalomban szakadatlan ez a körforgás: inert minden pillanatban 
vannak kontaktusban levő társadalmi egységek, ha viszont az ilyen egységek ritkák, 
kapcsolataik csak hézagosak lehetnek, s vannak pillanatok, amikor megáll a közös 
élet." (Ö 215. — A fordítást módosítottam; ND) 


A családi társadalom esetében megismert integrációs mód tehát a cserétől, modern ki- 
fejezéssel az interakció gyakoriságától függ. Ez különbözik a mechanikus szolidaritás- 
tól, mert nemcsak a közös tudati elemek megléte, hanem ezek cseréjének (a kommuni- 
kációnak) a sűrűsége is számít. De különbözik az organikus szolidaritástól is, mert a kö- 
zös tudatot alkotó elemek, a kollektív reprezentációk (és nem a gazdasági javak) cseré- 
jéről van szó. 

A harmadik integrációs módot, a politikai társadalomét Durkheim annak kapcsán fi- 
gyelte meg, hogy a töredékes és meglehetősen megbízhatatlan statisztikák szerint a for- 
radalmak, háborúk, politikai megrázkódtatások idején az öngyilkossági hajlam 
csökken." 


, Mind a nagy társadalmi megrázkódtatások, mind a nagy népi háborúk erősítik a 
kollektív érzelmeket, táplálják a pártszellemet és a hazafiságot, a politikai hitet és a 
nemzeti hitet, s egyetlen célra összpontosítva az emberek aktivitását, legalábbis egy 
időre erősebben integrálják a társadalmat. Az az üdvös hatás, amelyet megfigyelhet- 
tünk, nem a válságnak köszönhető, hanem a válság nyomán kirobbanó harcoknak. 


37 Noha az összefüggés mérésének a problémája ma sem megoldott, ezt az összefüggést általában ma is 
érvényesnek tekintik. 

Minthogy az emberek ilyenkor tömörülni kénytelenek a közös veszéllyel szemben, 
az egyén kevesebbet foglalkozik saját magával és többet a közös üggyel." (O 222.) 


Durkheim itt is a kollektív érzelmekre utalt. Ezek nyilvánvalóan nem olyanok, mint 
az erős vallási társadalmak kötelező közös hiedelmei. Az integrációt nem a megingat- 
hatatlan közös hagyományok biztosítják, hanem a közös tevékenység. A forradalmak- 
ban megfigyelhető integráció bizonyos mértékig hasonlít a családi társadalom integrá- 
ciós módjára, mert a legfontosabb tényező ebben az esetben is a növekvő kommuniká- 
ciós sűrűség. Félreismerhetetlen, hogy Durkheim ezekben az esetekben tömegjelensé- 
gekre utalt, és azt feltételezte, hogy a tömegek növekvő aktivitása és a politikai szenve- 
délyek erősödése pl. forradalmak, nemzeti háborúk, válságok idején nem csökkenti, ha- 
nem növeli az integrációt. Ez a feltevés ellentétben állt azzal az elsősorban konzervatív 
szerzők által képviselt nézettel, hogy a tömegjelenségek a társadalom dezorganizálódá- 
sának a tünetei. Durkheim meg volt győződve arról, hogy a társadalmi élet forrása a tö- 
részletesebb elméletet. 

Durkheim a vallási, családi és politikai társadalom esetében is bizonyította, hogy az 
öngyilkossági hajlam növekedéséhez vezet az, ha a társadalom dezintegrálódik. Úgy 
fogta fel, hogy a dezintegrálódásnak az a , feltétlen következménye, hogy az egyén 
ugyanebben a mértékben kikapcsolódik a társadalmi életből, saját céljai háttérbe szorít- 
ják a közös célokat, egyszóval személyisége hovatovább fölébe helyezi magát a kollek- 
tív személyiségnek". (O 223.) Ezt az állapotot, amikor , az individuális én túlsúlyba ke- 
rül a társadalmi énnel szemben, és annak rovására érvényesül" (Ö 223.), egoizmusnak ne- 
vezhetjük, ezért ezt az öngyilkossági típust Durkheim egoista öngyilkosságnak nevezte. 

Durkheimet nem a dezintegráció és az öngyilkossági gyakoriság közti statisztikai 
összefüggés érdekelte, hanem az összefüggés elméleti magyarázata. Arra volt tehát 
szükség, hogy elméletileg értelmezze az integráció erőssége és az öngyilkossági gyako- 
riság közötti empirikusan bizonyított fordított összefüggést. Durkheim — egyéb írásai- 
nak tanúsága szerint is — elfogadta azt az erkölcsfilozófiai tételt, hogy az egyén nem le- 
het önmaga célja. Elvetette ezzel szemben — könnyen belátható fideista implikációi mi- 
att — azok álláspontját is, akik szerint , az ember, pszichológiai alkatánál fogva, nem tud 
élni, ha nem kapcsolódik valamilyen nála jelentősebb és őt túlélő objektumhoz, és ezt 
azzal a tulajdonságunkkal magyarázták, hogy, úgymond, nem akarunk tökéletesen el- 
múlni." (Ö 224.) Akkor viszont mi lehet az, ami az ember felett" van, ami meghaladja 
őt, de ugyanakkor nincs is rajta kívül, tehát nem valami más, magasabb rendű objek- 
tum? A válasz az, hogy az ember kettős lény: egyedi "fizikai ember" és társadalmi em- 
ber. Az öngyilkosságra az hajlamosít, hogy lényünk társadalmi fele elveszti elevensé- 
gét, bomlásnak indul. 


[Márpedig] ,,... ez a társadalmi ember foglalja magában mindazt, ami a civilizált 
embert jelenti; a társadalmi ember az, amiért érdemes élni. Következésképpen, ha ez 
semmivé válik, életünknek nincs többé értelme; mert az egyetlen életnek, amelyhez 
ragaszkodni tudtunk volna, már semmi sem felel meg a valóságban ... Miután be 
voltunk avatva egy magasabb rendű létezésbe, már nem elégíthet ki bennünket az, 
amivel a gyermek és az állat beéri, a magasabb rendű létezés azonban elillant, s mi 
itt maradtunk kisemmizve, tehetetlenül." (Ö 228.) 


Az ember kettős lény volta Durkheim alapvető antropológiai feltevése volt (végered- 
ményben ez indította arra, hogy korábbi művében feltételezze az ember kettős, kollek- 
tív és egyéni tudatát). Ha ezt a feltevését elfogadjuk (amit ma, másfajta pszichológiai 

emberkép birtokában nehezen tehetnénk meg), akkor az öngyilkossági gyakoriság vál- 
tozására kialakított elméleti magyarázatát meggyőzőnek kell tartanunk. 

A társadalmi integráció és az öngyilkossági gyakoriság összefüggésére kialakított el- 
mélet ebben a formában tökéletlen maradt volna. Elsőként az kellett, hogy Durkheim 
szemébe tűnjön, hogy a katonák között megfigyelhető gyakori öngyilkosság?$ ebben a 
modellben nem értelmezhető. Értelmezhető lett azonban a modell finomításával. A túl 
erős integráció esetén ugyanis a "társadalmi ember" szinte teljesen elnyeli az egyedi em- 
bert, ,,... azt látjuk, hogy az egyén azért akar megszabadulni személyes lététől, mert el 
kíván enyészni abban a másban, amit a maga valódi lényegének tekint.... Vagyis olybá 
tekinti magát, mint akinek nincs saját létezése." (Ö 241.) A túl erős integráció következ- 
tében bekövetkező öngyilkosságokat Durkheim ezért altruista öngyilkosságnak nevezte. 

Nem igaz tehát, hogy az öngyilkosság gyakorisága fordítottan arányos lenne a cso- 
port, a társadalom integráltsági fokával, mint azt Durkheim munkája egy korábbi he- 
lyén (Ö 223.) állította. A kapott eredmény ugyanis az, hogy létezik egy optimális szintű 
integráció, ahol az emberekben egyensúlyban van az egyedi, fizikai és a társadalmi em- 
ber, az öngyilkossági hajlam a legalacsonyabb (de itt sem tűnik el teljesen). A túl erős és 
a túl gyenge integráció (más szóval: az embert alkotó két elem, a társadalmi és a fizikai- 
individuális közül valamelyik túlsúlya) egyaránt az öngyilkosságok gyakoriságának 
növekedéséhez vezet. Ez az "arany középút (juste milieu) elmélete. 

Az eddig ismertetett fejtegetések eredménye egy teljes és koherens elmélet a társa- 
dalmi integrációról. Igaz, a Durkheim által is ismert statisztikai szabályszerűségek kö- 
zül néhány ebben az elméletben is megmagyarázatlan maradt. Így például az, hogy a 
házasság és a családi társadalom öngyilkosságtól megóvó hatása a nőknél miért mutat- 
kozott rendre kisebbnek, mint a férfiaknál. Durkheim modellje arra sem adott semmi- 
féle magyarázatot, hogy miért változik az öngyilkossági hajlam a kor függvényében - 
pedig ez az egyik legszembetűnőbb szabályszerűség. 


A szabályozás szociológiája 


Durkheim — pontosan nem ismert okokból — elméletét továbbépítette (éspedig feltehe- 
tően akkor, amikor a könyv első része már nagyjából készen volt). Ennek a továbbépí- 
tésnek, az anómia elmélete bevezetésének az volt az eredménye, hogy a társadalmat ösz- 
szetartó erők közé, a közös célok, a kapcsolatok, a társadalmi áramlatok" mellé bevet- 
ban az anómia, e Durkheim által bevezetett neologizmus nagy karriert futott be, ólyany- 
nyira, hogy sokszor háttérbe szorította párját, az egoizmust. Durkheimnél a kettő elmé- 
letileg világosan megkülönböztethető, mert a társadalmat összetartó erők két különbö- 
ző típusával kapcsolatosak. Az integráció az egyén csoporthoz való kötődését, a szabá- 
lyozás az egyén normatív szabályozását jelenti. A kettő összeolvadása a későbbi szocio- 
lógiában összefügg azzal, hogy az újabb szociológiában a normavezérelt cselekvés mo- 
dellje került előtérbe, és ehhez a szabályozás modellje állt közelebb. 

Az elméleti kiindulópont a szabályozás esetében egy antropológiai megfontolás volt: 
az ti., hogy az ember szükségleteit testi, ösztönös tényezők nem korlátozzák, azok tehát 
korlátlanok, kielégíthetetlenek, és így szenvedés forrásai lehetnek. (Ö 267-269.) A nor- 
mák azok, amelyek mindenki helyét kijelölve megfelelő korlátozó hatást gyakorolnak. 


38 Ezt a tényt a morálstatisztika már régebben megállapította. Durkheim meglehetősen vegyes etnológi- 
ai-történeti anyagot is mozgósított az elemzés alátámasztására. 

, Kell valamilyen szabályozó erő, amely az erkölcsi szükségletek tekintetében 
ugyanazt a szerepet tölti be, mint a szervezet a fizikai szükségletek terén. Ez az erő 
tehát csak erkölcsi erő lehet." (Ö 269.) [De az egyének] ,,... nem képesek saját ma- 
guknak diktálni az igazságosság törvényét. Ehhez olyan tekintélyre van szükség, 
amelyet tiszteletben tartanak, és amely előtt önként meghajolnak. Ezt a mérséklő 
szerepet csakis a társadalom tudja betölteni...". (Ö 270.) 


Könnyű felismerni, hogy a szabályozás szükségletének feltételezése hasonló elvek- 
ből fakadt, mint a szerződéses szolidaritás igazságossági feltételeinek felvázolása. Lát- 
tuk, hogy ott azért kellett a szerződések nem szerződéses elemeit feltételeznie, mert úgy 
gondolta, hogy a munkamegosztás, a funkcionális-organikus kapcsolatok önmagukban 
nem biztosítják a harmonikus együttműködést. Itt ugyanez a megfontolás működött 
antropológiai szinten. Az állatoktól eltérően az emberek hajlanak a mértéktelenségre és 
féktelenségre, vagyis az organikus-funkcionális kapcsolatok nem garantálják a har- 
monikus működést. Ezért van szükség külső, normatív szabályozásra. Durkheim azon- 
ban nem rekedt meg ezen a meglehetősen általános és könnyen érdektelenné válható 
szinten. Az anómiával kapcsolatos fejtegetések a korszak alapvető társadalompolitikai 
kérdéseihez vezettek el. 

Durkheim az öngyilkosság anómikus fokozódásának két olyan esetét különítette el, 
amelyekről az egoizmus kapcsán nem volt szó: a gazdasági anómiáét és a házassági 
anómiáét. Mindkettő esetében közvetlenül érzékelhető társadalmi problémáról volt szó. 
A gazdasági anómia esetében a szabályozásra szoruló vágyak a korlátlan gazdagodás, 
felemelkedés vágyai, vagyis a gazdaságtan utilitarista emberének vágyai. Durkheim ab- 
ban látta a problémát, hogy ezek a vágyak elszabadultak, mert megrendültek a méltá- 
nyosság mércéi, megrendült az egyes státusokba való bejutás feltételeit rögzítő szabá- 
lyozás. (Ö 272-273.) 


5 A skála legtetejétől a legaljáig felébredt a becsvágy és az irigység, anélkül, hogy szi- 
lárd tám- és célpontjai volnának. Semmi sem adhat már nyugalmat, mert a cél, ami- 
re mindez irányul, messze-messze túl van azon, amit az ember elérhet. A valóság 
egyszerűen értéktelennek tűnik ahhoz képest, amit a lázas képzelet már lehetséges- 
nek lát...". (Ö 278.) 


A szabályozó erő megszűnése, a méltányosság mércéinek eltűnése és a gazdagodás eb- 
ből következő korlátozatlan vágya közvetlenül növeli az öngyilkossági hajlamot — éspe- 
dig a gazdagabb régiókban és társadalmi csoportokban inkább, mint a szegényekben 
(mert ez utóbbiak vágyai is szűkösebbek), a fellendülés időszakaiban (amikor minden 
lehetségesnek tűnik, ezért a szabályozás elsorvad) ugyanúgy, mint a válság időszakai- 
ban (mert ilyenkor a szabályozatlan vágyak beleütköznek a valóság korlátaiba). 
Durkheim adatai alátámasztani látszottak ezt az értelmezést. 

A gazdasági anómia elemzésében félreismerhetetlen Durkheim ellenszenve a liberá- 
lis piacgazdasággal, a kapitalista gazdasági expanzióval szemben. Milyen lehetett az a 
rend, amelyben , az emberek túlnyomó többsége méltányosnak tekinti a kollektív ren- 
det"? (Ö 273.) Aligha az archaikus rendi világra gondolt — ezt kizárta pozitivista szem- 
lélete, a köztársaság iránti elkötelezettsége és meggyőződése a munkamegosztás társa- 
dalmi szolidaritást eredményező szerepéről. Sokkal inkább annak a kispolgári világnak 
az idealizált képe lebegett a szeme előtt, amelyben ekkor Franciaország lakosságának 
többsége élt. Durkheim a nagyipari kapitalizmus világával soha nem rokonszenvezett, 
igaz, nem is értette e világ törvényeit. 

A házassági anómia problémája nem kevésbé aktuális kérdéssel volt összefüggésben: 
a váláséval. Franciaországban ebben az időben vitatták a házasfelek egyetértésével tör- 
ténő válás jogintézményének bevezethetőségét (a válás más formái már lehetségesek 
voltak). A Durkheim által gyűjtött statisztikai adatok azt mutatták, hogy azokban az or- 
szágokban, ahol gyakoribb a válás, gyakoribb az öngyilkosság is, és fordítva. Ez eddig 
összhangban lett volna a családi társadalom integrációs szerepéről mondottakkal (és 
erős érv lett volna a válás Durkheim által is ellenzett könnyebbé tételével szemben). 
Nyilvánvaló volt ugyanis Durkheim számára, hogy ahol sok a válás, ott a házasság in- 
tézménye mint olyan rendült meg. Csakhogy Durkheim felfigyelt arra is, hogy a válás 
ellentétesen hat a feleségre és a férjre, ami az öngyilkosságot illeti: ahol sok a válás, ott 
a feleség helyzete a jobb, ahol kevés, ott a férjé. Ez a megfigyelés vezette arra, hogy ki- 
fejtse nevezetes elméletét a nő és a férfi különbségéről. 

A férfi Durkheim szerint társadalmi lény, ami azt jelenti, hogy — az anómia általános 
elmélete szerint — nemi vágyait nem korlátozzák testi adottságai, ezért szabályozásra 
van szüksége: ez a monogám házasság. , Mert amikor [a házasság] arra kötelezi a férfit, 
hogy egyetlen, mindig azonos nőhöz kötődjék, egyértelműen definiált tárgyat jelöl ki a 
szeretés szükséglete számára, és lezárja a látóhatárt." (Ö 296.) [A nő viszont] ,,... ösztö- 
nösebb lény, mint a férfi, csak ösztöneit kell követnie, hogy nyugalmat és békét találjon. 
Ezért nincs szüksége olyan szigorú társadalmi szabályozásra, mint amilyen a házasság, 
főleg a monogám házasság." (Ö 298.) Nem csoda, hogy a válás a nő helyzetét megköny- 
nyíti, mert számára a monogám házasság túlszabályozást jelent. (S ez utólag megmagya- 
rázza, hogy általában a házasság megóvó hatása miért kisebb a nőnél, mint a férfinál.) 

A rendszer logikája azt kívánta volna, hogy Durkheim a túlzott integrációból faka- 
dó altruista öngyilkosságtípus mellé a túlszabályozásból fakadó fatalista típust is felve- 
gye. Ezt meg is tette — egy lábjegyzetben (Ö 302.), ahol nem is említette, hogy az előbbi- 
ek értelmében a házas nők öngyilkossági hajlamában szerepet játszhat ez a tényező. (Ez 
a tény is amellett szól, hogy a szabályozásról szóló rész utólag és mintegy kiegészítés- 
képpen került be a könyvbe.) 

Durkheim minden munkájából az látszik, hogy a szabályozás gyengeségét vagy hiá- 
nyát súlyos társadalmi problémának látta, a túlszabályozást azonban nem tartotta any- 
nyira nyomasztónak. Ez derül ki pedagógiai elképzeléseiből is, amelyeket itt részletesen 
nem tudok bemutatni. Durkheim az iskolai nevelésben a társadalmi egyensúly helyreál- 
lításának az eszközét látta. Fennmaradt előadás-sorozatában?? az erkölcs három fontos ele- 
mét emelte ki: a fegyelem szellemét, a csoporthoz való kapcsolódást és az akarat autonómiá- 
ját. Az első két elem megfelel az öngyilkosság-könyvben tárgyalt szabályozásnak, illetve 
az integrációnak, a harmadik pedig erőtlen kísérlet volt arra, hogy a szabályozás-integ- 
ráció köré csoportosított erkölcstant összhangba hozza az individualizmus szellemével. 


A korporációs utópia 


Az öngyilkosság érdemi elemzései éppoly nyugtalanító következtetéshez vezettek, mint a 
munkamegosztásról szólóé: itt az derült ki, hogy széles körben megfigyelhetők a mun- 
kamegosztás természetellenes formái, ott az, hogy a gyorsan növekvő öngyilkossági rá- 
ták mögött az integráló intézmények (a család és a vallás) gyengülése és a szabályozás- 
nak a liberális kapitalizmusból fakadó elégtelensége állnak. Van-e megoldás? Durkheim 
úgy gondolta, hogy van, és nem ellentétes a tudós hivatásával, hogy ezt jelezze is. 


39 Lásd Durkheim, Émile: L"Éducation morale (1925), Paris: Presses Universitaires de France, 1963; lásd 
még: uő.: Nevelés és szociológia, Budapest: Tankönyvkiadó, 1980. 

Kapcsolódva több, a politikai paletta ellentétes részeiről származó elképzeléshez, az 
ún. hivatási csoportokban, vagyis az azonos szakmákban vagy iparágakban dolgozókat 
(tulajdonosokat és munkásokat, vezetőket és beosztottakat egyaránt) összefogó korpo- 
rációkban látta a társadalmi megoldást. Ezt kifejtette Az öngyilkosságban is (Ö 416-423.) 
és A társadalmi munkamegosztásról 1902-es második kiadásához írt új előszóban is. (TM 
17-47.) Ugyanezek a gondolatok megjelentek azokban a valószínűleg a századforduló 
körül tartott politikaszociológiai előadásokban is, amelyeket először 1950-ben adtak 
közre Legons de sociologie címmel. 

Durkheim javaslatával kapcsolódott ahhoz a francia hagyományhoz, amely Montes- 
guieu és Tocgueville nyomán az ún. másodlagos csoportokban, vagyis az egyének és a 
központi állam közötti intézményekben, szervezetekben és társadalmi csoportokban 
látta a megoldást a diagnosztizált politikai és társadalmi bajokra. Durkheim szerint a hi- 
vatási csoportok mellett szólt az is, hogy ezek közös érdek révén kapcsolják össze tag- 
jaikat. Közvetíthetnek az állam és az egyének között, és tompíthatják a társadalmi ellen- 
téteket, mert e csoportok összefognák az ugyanazon gazdasági területen tevékeny 
munkásokat és tőkéseket is. Ezekre hárulna a szociális gondoskodás java része is. 


, Nyilvánvaló, hogy az embereknek csak valamilyen erkölcsi erő szabhat törvényt; 
de ennek az erőnek szilárdan kell e világ talaján állnia, hogy a dolgok igazi értékét 
felmérhesse. A hivatási csoportnak megvan ez a kettős jellege. Csoport lévén, elég- 
gé az emberek felett áll ahhoz, hogy határokat szabjon mohóságuknak; ám ugyan- 
akkor annyira az ő tényleges életükben gyökerezik, hogy szükségképpen rokon- 
szenveznie kell szükségleteikkel." (Ö 423.) 


A szociológia autonómiája 


Durkheim első három könyve a szociológia autonómiájának megteremtésére irányuló 
programot szolgálta. Ezt az autonómiát Durkheim két vonatkozásban tartotta nagyon 
fontosnak: egyfelől mint a szociológia autonómiáját a szaktudományok rendszerén be- 
lül, másfelől mint a tudományos gondolkodás autonómiáját a nem tudományos gon- 
dolkodással, a társadalmi véleményáramlatokkal és az értelmiségi közvélekedéssel 
szemben. Mindkét vonatkozás fontos volt abból a szempontból, hogy elválassza vetély- 
társaitól, hiszen Tarde és Le Bon egyaránt "világi, az értelmiség körében elérhető sike- 
rekre törekedett, és Worms, Tarde és Le Bon gondolkodásában a szociológia nem füg- 
getlenült más tudományoktól. 

A következőkben ennek a kettős autonómiának néhány vonatkozását kell szemügy- 
re vennünk. 

Ami a társtudományokkal szembeni autonómiát illeti, Durkheim teljesen egyértelműen 
beismerte törekvését. Mindenekelőtt azt tartotta fontosnak, hogy leszögezze: a szocio- 
lógia , független minden filozófiától". (MS 155.) Ez szigorú értelemben nem volt igaz, 
hiszen a durkheimi szociológia pozitivista filozófiai, ismeretelméleti meggyőződésekre 
épített. Igaz volt viszont abban az értelemben, hogy Durkheim következetesen és sike- 
resen törekedett arra, hogy állításait szaktudományos módszerekkel és ne filozófiai el- 
mélkedéssel bizonyítsa. Durkheim több helyen kinyilvánította azt is, hogy a szociológia 
független a pszichológiától: már bemutattam azt az elvét, hogy valamely társadalmi fo- 
lyamat okát , a belső társadalmi közeg szerkezetében kell keresnünk." (MS 129.) Ez az 
elv egyszerre tartalmazta azt a feltevést, hogy a társadalmi tényeknek van egy önálló bi- 
rodalmuk, és azt, hogy létezik egy ennek megfelelő önálló szaktudomány. Durkheim 


62 


kicsit másképp fogta fel a szociológia viszonyát két másik szaktudományhoz: a klasszi- 
kus gazdaságtant nem tartotta igazán tudományosnak (mivel a politikai gazdaságtan- 
ban ,a tudományos kutatás szerepe igen szűkre szabott, a (gyakorlati) okoskodásé vi- 
szont túlságosan is nagy" (MS 47.), a történetírást mint a szociológiai tényanyag forrá- 
sát ezzel szemben nagyra becsülte. 

A tudományos autonómia szép példája az a híres elemzése, amelyet a bűn mibenlé- 
téről adott. A kérdés azért volt számára fontos, mert — mint már említettem — a közvet- 
lenül megfigyelhetetlen szolidaritásfajták megfigyelhető indikátorainak a különböző tí- 
pusú jogi szankciókat tartotta. Szakítva a szokásos jogtudományi felosztásokkal, kétfé- 
le szankciótípust különböztetett meg: a represszív (büntetőjogi) és a helyreállító (resti- 
tutív) szankciókat. A represszív szankciók a bűnösnek tartott viselkedéseket sújtják. 
Durkheim szükségét érezte annak, hogy megalkossa a bűn tisztán szociológiai fogal- 
mát. Haszontalannak tartotta az erkölcsi és jogelméleti megfontolásokat, és a követke- 
ző meghatározást adta: , Valójában minden bűntett egyetlen közös vonása ... az, hogy 
az egyes társadalmak tagjai egyetemesen elutasítják őket." (TM 88.) Az elutasítás oka 
pedig az, hogy bizonyos társadalmakban (mint tudjuk, ezek a mechanikusan szolidáris 
társadalmak) van erős közös vagy kollektív tudat, és éppen a közös tudat által megha- 
tározott szabályoktól való eltérésre alkották meg a bűn fogalmát. , Más szóval, nem sza- 
bad azt mondani, hogy egy tett azért sérti a közös tudatot, mert bűnös, hanem azért bű- 
nös, mert sérti a közös tudatot. Nem azért utasítjuk el, mert bűntett, hanem azért bűn- 
tett, mert elutasítjuk." (TM 96.) Durkheim nem idegenkedett a tudatosan provokatív, 
paradox megfogalmazásoktól. Ebben az esetben a paradoxon azt hivatott hangsúlyoz- 
ni, hogy a büntetőjog szociológiai elemzése autonóm. Durkheim nem fogadta el, hogy 
létezne a bűnnek valamilyen, az adott társadalomtól független, esetleg egyetemes, er- 
kölcs- és jogfilozófiai megfontolásokból levezethető meghatározása. A szociológiai 
elemzés úgymond azt tekinti bűnnek, amit a vizsgált társadalomban a kollektív tudat 
bűnnek tekint. Az elv relativista következményekhez vezet, ami sokszor vonzó a szoci- 
ológusok számára. 

A későbbi szociológia azért Durkheimben találta meg igazi alapítóját, mert ő volt az, 
aki első példáit adta a szaktudományosan autonóm magyarázatnak. Szép példája ennek 
az is, amelyik a munkamegosztás okait mutatja be. Az első lépésben elvetette azt, hogy az 
előrelátás vagy a boldogság, az élvezetek növelése lenne a munkamegosztás előrehala- 
dásának oka. (TM 237 sk.) Ezek nem szociológiai magyarázatok lennének. Következik 
a szociológiai, vagyis a társadalmi közeg szerkezetében keresett magyarázat. 


A munkamegosztás ... annál jobban előre halad, minél több egyén van elegendően 
szoros kapcsolatban ahhoz, hogy hasson és visszahasson egymásra. Ha ezt a köze- 
ledést és a belőle fakadó aktív érintkezést dinamikus vagy erkölcsi sűrűségnek ne- 
vezzük, akkor azt mondhatjuk, hogy a munkamegosztás haladása egyenesen ará- 
nyos a társadalom erkölcsi vagy dinamikus sűrűségével." (TM 260.) 


Igaz ugyan, hogy az az állítás, hogy a népesség sűrűsége, az érintkezés gyakorisága a 
munkamegosztás növekedésének egyik oka vagy feltétele, a klasszikus gazdaságtan- 
ban is megtalálható (például Smithnél vagy Marxnál), és a XIX. században társadalom- 
tudományi közhelynek számított. Durkheim azonban ezt a közkézen forgó elképzelést 
a különböző gazdaságtanok sajátos szövegösszefüggéséből kiemelve úgy alakította át, 
hogy abból a társadalmi ok-társadalmi okozat-modell egyik példája lett. Noha az érv 
tartalmilag nem új, felhasználása az autonóm szociológiai érvelésen belül annak számít. 
Az a mechanizmus, amely révén a sűrűség növekedéséből a munkamegosztás kiala- 
kulása következik, persze jellegzetes darwini mechanizmus (és Durkheim idézte is Dar- 

wint). A sűrűség növekedéséből közvetlenül , a létért folyó küzdelem" erősödése követ- 
kezik. (TM 269.) Ha azonban a versengők tevékenységüket megváltoztatják, és külön- 
böző funkciókat töltenek be, specializálódnak, ez a küzdelem nem vezet a résztvevők 
egy részének a megsemmisítéséhez. , A különböző foglalkozások együtt élhetnek egy 
városban anélkül, hogy kölcsönösen ártaniuk kellene egymásnak, mivel eltérő célokat 
követnek." (TM 270.) Durkheim — és ez ritka nála — kifejezetten gazdasági példával vi- 
lágította meg a gondolatot. Arról írt, hogy mi történik akkor, ha a piac megnyílik, és 
több vállalat lép egymással versenybe. Ha valamely vállalat nem tud a piac új követel- 
ményeinek megfelelni, lemarad. , Ekkor nincs más választása: vagy eltűnik, vagy meg- 
változik — ennek az átalakulásnak pedig szükségképpen új specializációhoz kell vezet- 
nie." (TM 271) Más szavakkal: a versengő vállalatnak meg kell találnia azt a "fülkét" 
(niche), amelyet még senki sem foglalt el, és amelynek átmeneti kisajátítása a túlélését 
biztosíthatja. 

Durkheim habitusának egyik alapvonása volt, hogy a tudomány autonómiáját az értel- 
miségi közvélekedéssel szemben is hangsúlyozta. Kiderült ez már abból a fejtegetésből, 
amely a társadalmi tények dologszerűségéről vallott tézisét bevezette. Ezt írta: , Az em- 
berek nyilván nem vártak a társadalomtudomány megszületésére, hogy fogalmakat al- 
kossanak jogról, erkölcsről, családról, államról, sőt a társadalomról is, hiszen ezek egy- 
szerűen nélkülözhetetlenek voltak életükhöz." (MS 40.) Ezektől a társadalmi közbe- 
szédben forgó fogalmaktól, amelyeket téveszméknek" minősített Durkheim, meg kell 
tisztítani a szociológiát. Elvileg ez azt feltételezi, hogy a szociológia mint tudomány és 
a tárgyterületét képező társadalmi tények világa (hiszen e téveszmék" maguk is té- 
nyek, ahogy ezt Durkheim is hangsúlyozza) két külön világ részei. Durkheimet így nem 
kellett hogy meglepje, hogy a párizsi értelmiség egy jelentékeny része erős fenntartá- 
Durkheim szociológiája elszakadt volna attól a szélesebb problematikától, amely a tár- 
sadalomról szóló diskurzust jellemezte. Durkheim már említett erős normativizmusa is 
ez ellen szólt. Durkheim saját feladatát abban látta, hogy ezeket a kérdéseket átemelje 
az egyetemi tudományosság diskurzusába. 

Amikor "Professzori szociológiáról szólok, amikor a tudományos tudás termelésé- 
nek egyetemi és szűkebben professzori módjáról beszélek, akkor — többek közt — erre 
a durkheimi értelemben vett autonómiára gondolok. 


Az individualizmus védelme 


Szépen illusztrálja a durkheimi szociológia és az értelmiségi közbeszéd közötti szaka- 
dást és a közös értékhátteret az individualizmus megítélésének problémája. A felvilágo- 
sult elvekre építő individualista hitvallást a XIX. század folyamán a legkülönfélébb ol- 
dalakról vonták kétségbe: a romantikus, restaurációs tradicionalizmus éppúgy, mint a 
proletár tömegek nevében szóló kollektivista radikalizmus, a nacionalista mítoszok 
éppúgy, mint a szikár természettudományos gondolkodás. Az a republikánus közeg 
azonban, amely a laikus oktatásügy iránt elkötelezett Durkheimet körülvette, az 
1789-es emberi jogok nyilatkozatában megfogalmazott alapértékeket (és ezzel az indi- 
vidualizmus egyik fajtáját) magától értetődőként elfogadta. 

Durkheim és a korai szociológia számára a probléma úgy fogalmazódott meg, hogy 
miként lehet egyszerre kívánni a társadalmi, tehát egyén feletti világ önálló tudományát 
és ugyanakkor megőrizni a klasszikus republikanizmus individualista értékeit. (Ez a di- 
lemma húzódott meg a korai szociológiának az egyén-társadalom viszonyra vonatko- 
zó fejtegetéseiben.) Durkheim egy korai írásában a problémát a maga számára úgy ol- 

dotta fel, hogy 1789 elveit (az ember veleszületett szabadságát és egyenlőségét) mint tu- 
dományos téziseket tarthatatlannak minősítette, de — mint írta — ez nem ok arra, hogy 
mint szimbólumokat, mint bizonyos szükségletek kifejezését ne fogadjuk el őket.9 Va- 
gyis elválasztotta a szimbólumok érvényességének és integratív erejének kérdését, és el- 
ismerte ez utóbbi szükségességét. 

1893-ban az autonóm szociológiát megteremtő igyekezetében inkább az antiindividu- 
alista oldal felé hajlott. Azt írta, hogy a közös tudat az organikus szolidaritás, a munka- 
megosztás kifejlődésével egyre gyengül. Teljesen nem tűnik el, de egyre általánosabb és 
határozatlanabb gondolkodásmódok alkotják. Van persze egy fontos közös hiedelem: 


, Amilyen mértékben minden más hiedelem és gyakorlat egyre inkább elveszíti val- 
lásos jellegét, az egyén egyfajta vallás tárgya lesz. ÉL bennünk a személyiség tiszte- 
letének kultusza, amelynek — mint minden erős kultusznak — máris megvannak a 
maga babonát. ... Helyzete ... teljesen kivételes a kollektív tudaton belül. Minden 
erejét a társadalomból nyeri, de nem a társadalomhoz köt bennünket, hanem saját 
magunkhoz. Következésképpen nem igazi társadalmi kötelék. Ezért azoknak a teo- 
retikusoknak, akik ezt az érzést tették erkölcstanuk kizárólagos alapjává, joggal a 
szemükre vethető, hogy felbomlasztják a társadalmat." (TM 180.) 


1898-ban az individualizmusról kimondott súlyos ítéletet Durkheimnek módosítania 
kellett. Durkheim ugyanis a Dreyfus kapitány elítélésével kapcsolatban akkoriban kiéle- 
sedett konfliktusban a republikánus dreyfusard oldalon foglalt állást, márpedig ez az ügy 
az emberi jogok védelmét jelentette a hadsereg intézményét minden kritika alól kivonni 
törekvő jobboldali nacionalista táborral szemben. Durkheim — értelmiségiként — írt egy 
cikket, és ebben elismerte, hogy az individualizmusnak integratív értéke van. A na- 
gyobb méretű társadalmakban — írta — az embereket nem kapcsolja más össze, mint kö- 
zös emberi minőségük. Ezért nem lehet más közös erkölcsi hiedelem, mint az individu- 
alizmus, az emberiség vallása. 


, Az emberiségnek ez a vallása rendelkezik mindennel, ami ahhoz kell, hogy hívei- 
hez ugyanolyan parancsoló módon beszéljen, mint azok a vallások, amelyek helyé- 
re lép. Egyáltalán nem arról van szó, hogy az ösztöneinknek való hízelgésre korlá- 
tozódna; olyan ideált tűz ki elénk, amely végtelenül meghaladja a természetet ...". 
Éppen ezért, a valóságos nemzeti érdekeket az védi, aki az individualista értékeket 
védi: , Ezért az individualista, aki az egyén jogait védi, ugyanakkor a társadalom 
életfontosságú érdekeit is védi; megakadályozza ugyanis, hogy bűnös módon elsze- 
gényítsék a nemzet lelkét képező kollektív érzelmek és eszmék eme utolsó tar- 
talékát."! 


A szociológia tehát két különböző belátást is megfogalmazott az individualizmussal 
kapcsolatban: egyrészt kimutatta, hogy az individualista hiedelmek tudományosan 
tarthatatlanok, másrészt viszont annak a bizonyítására is vállalkozott, hogy ugyanezek 
a hiedelmek nélkülözhetetlenek a társadalmi szolidaritás megteremtéséhez. A két állí- 
tás csak azért volt összeegyeztethető, mert Durkheim jó pozitivista módjára határozot- 
tan elválasztotta a tudományt és a köznapi gondolkozást. 

A tudományos autonómia, ahogy Durkheim elgondolta, tulajdonképpen paradox. 
A durkheimi szociológia számára — mint fentebb bemutattuk — felettébb kedvező volt 


40 Durkheim, Émile: Ferneuil, Th., Les principes de 1789 et la sociologie (1890), in: Durkheim, Émile: La 
science sociale et [/adion, Paris: Presses Universitaires de France, 1970,217-218. ; 

A Durkheim, Émile: Ferneuil, Th., Lindividualisme et les intellectuels (1898), in: Durkheim, Emile: i. m. 
267., 274. 

az a republikánus oktatáspolitika és politikai kultúra, amely Franciaországban az 
1880-as évek közepétől érvényesült. Ebben a vonatkozásban tehát erősen függött a tu- 
dományon kívüli közegtől. Ugyanakkor viszont csak úgy tudott megfelelni e társadal- 
mi elvárásoknak, ha mint tudományosan autonóm szociológia teljesen függetlennek 
mutatkozott mindenfajta társadalmi elvárással és ideológiai befolyással szemben. Csak 
látszat, hogy a későbbi szociológia kilépett ebből a paradoxonból. Amíg létezik auto- 
nóm társadalomtudomány, az mindig kénytelen lesz időlegesen zárójelbe tenni azokat 
az értékeket, amelyek a saját létezését is megalapozzák. 


Durkheim, a klasszikus szociológus 


Durkheim első munkáinak témája nem volt a szó teljes értelmében eredeti, és ezt szer- 
zőjük nem is titkolta. Kezdő kutatóként Schaffléről, Spencerről írott recenzióiban, ké- 
sőbb a Comte-tal kapcsolatos megjegyzéseiben elismerte azt, amivel nekik tartozott. 
A szolidaritás, az integráció kérdése más-más megfogalmazásban az egész XIX. száza- 
di társadalmi gondolkozást foglalkoztatta. Durkheim azzal vált a klasszikus szociológia 
egyik megalapítójává, hogy ezt a régi kérdést a politikai és a gazdasági szférától elvá- 
lasztható társadalom szaktudományának a keretén belül fogalmazta meg. Ez természe- 
tesen összefüggött a szociológia tudományos önállóságának programjával: hiszen ép- 
pen azért volt szükség a szociológiára, mert a társadalmi integráció problémája mint el- 
különíthető probléma létezett. A klasszikus szociológia sajátos teljesítménye az volt, 
hogy azonosított a politika és a gazdaság között egy sajátosan társadalmi területet, 
s ennek megművelésére" kialakította a tudás "termelésének" egy újfajta módját. Durk- 
heim vállalkozása valóban klasszikus, mert kortársai közül ő fogalmazta meg legtisz- 
tábban a többi társadalomtudománytól és a filozófiától elváló szociológia programját, s 
ezt a programot az egyetem intézményes keretei közt próbálta megvalósítani. Ez az in- 
tézményes keret azonban nagyon szűkösnek bizonyult, és ez Durkheimet — mint látni 
fogjuk — a program erőteljes, módosítására ösztönözte. 

Durkheim első munkáiban a modernitás problémája (amely a XIX. század társada- 
lomtudósait is izgatta) új és élesebb kontrasztokat eredményező megvilágításba került. 
A gazdasági, a termelékenységet, a jövedelemeloszlást és a külgazdasági kapcsolatokat 
érintő kérdésektől elválasztva önálló problémaként kezelte az embereket (a ftársadal- 
mat") és a csoportokat összetartó erők kérdését. Ezt a kérdéskört leválasztotta a politi- 
ka klasszikus problémáiról, a polgári jogok és a hatalomgyakorlás kérdéseiről. 
A modernitás kérdésének ebben a "szociológiai megközelítésében sok olyan elem volt, 
amely a korszak nagy gondolati, ideológiai áramlataiban is megjelent. Az új viszonyok 
a konzervatívok szemében értékrombolást, hanyatlást jelentettek, a liberálisok esetében 
minden baj és zűrzavar ellenére egy jövőbeli kibontakozás lehetőségét hordozták, a szo- 
cialisták pedig bennük egy újabb társadalmi rendszer csíráit vélték felfedezni. 
A durkheimi szociológiában vannak olyan elemek, amelyek rokoníthatók a három nagy 
ideológiai áramlat valamelyikével. A társadalmi integráció elemzése során a hagyomá- 
nyokon, közös meggyőződéseken alapuló, a romantikus konzervativizmus által a 
modernitással szemben felmutatott archaikus viszonyokat, a mechanikus szolidaritás 
világát állította szembe a liberális gondolkodás szerződéses társadalmával, az organi- 
kus szolidaritással. Ennek eredményeképpen a kétféle, az "archaikus" és a modern" ál- 
lapotban a társadalmat összetartó erők alternatív módjait fedezte fel. Ugyanakkor 
Durkheim javaslataiban a szocializmussal rokonítható mozzanatokat is lehet találni. 
Durkheim konzervatív, mert a közös meggyőződések nélkülözhetetlenségét, a vágyak 
szabályozásának szükségességét hirdette. Durkheim !1iberális, mert az igazságosság 

konstitutív szerepét hangsúlyozta, az individualizmus kultuszát védelmezte, a túlin- 
tegrációtól és a túlszabályozástól óvott. Durkheim "szocialista, mert a tulajdont korlá- 
tozhatónak, a közösségi beavatkozást (a korporációk formájában) szükségesnek tartotta. 
Személyes politikai meggyőződését tekintve Durkheim republikánus volt. A modernitás 
fő problémájának a túl gyors változást tartotta (Ö 405.), s ez ellentétes volt a klasszikus 
liberális szemlélettel. 

Durkheim mintegy tízévi munka után feladta az előbbiekben vázolt "klasszikus" 
szociológiai programot. Ez a váltás azonban nem a program fentiekben vázolt belső fe- 
szültségeiből, ideológiai tisztázatlanságaiból következett. 


Durkheim, az archaikus társadalmak kutatója 
és a vallásszociológus 


Durkheim pályafordulata 
Az Année megszervezése 


1897 után Durkheim egy újfajta szociológiai programot kezdett megvalósítani. Ez a 
francia szociológia későbbi alakulását erősen befolyásoló váltás pályájának egyik legne- 
hezebben megmagyarázható eseménye volt. Láttuk, hogy kialakította és sikerrel mű- 
velte a modernitás elemzésének igazi szociológiai paradigmáját. Ennek a paradigmá- 
nak a lehetőségeit azonban nem merítette ki. A kutatómunka során felmerült nehézsé- 
gek nem voltak olyan méretűek, hogy újraorientálódást követeltek volna. Ennek ellené- 
re új irányba indult el, és ennek egyik hatása az volt, hogy az első művekben kidolgo- 
zott szociológiai paradigma csak egyes tanítványainál élt részlegesen tovább. 

A változás abban állt, hogy magányos tudósból az Année sociologigue köré csoportosu- 
ló és a kívülállók szemében nagyon szorosan összetartozó-összetartó iskola fejévé lett. Ez- 
zel egy időben azonban kutatási témát és módszert is váltott: a vallási jelenségek tanul- 
mányozása felé fordult, amihez az etnológiai-antropológiai irodalomban felhalmozott le- 
írásokból merítette a tapasztalati anyagot. Van-e összefüggés az iskola megszervezése és 
a tudományos váltás között? A válaszhoz először az Année munkamódszerét kell szem- 
ügyre venni. 

A periodikák, így az évkönyvek is általában meglehetősen heterogén összetételűek. 
A rosszabb eset az, ha az éppen rendelkezésre álló kéziratokat adják közre, de még a ha- 
tározott szerkesztőségi koncepcióval rendelkező periodikák is meglehetősen vegyes 
anyagot szoktak közölni, az adott tudományos üzem módszertani-elméleti pluralizmu- 
sát tükrözve. Az Année azért volt más, mert referáló évkönyvként a társadalomtudo- 
mányok anyagát viszonylag egységes módszertani-elméleti szűrőn átbocsátva mutatta 
be. Ez a szűrő természetesen Durkheimnek a közreműködők által nagyjából elfogadott 
szociológiafelfogása volt. Így azonban — és ez megfelelt Durkheim elképzelésének — az 
évkönyv több volt, mint periodika: egyfajta munkamegosztásos tudományos műhely 
lett belőle.? A feladat, amelyet Durkheim maga és a munkatársak elé tűzött, rendkívül 
nagyigényű volt: nemcsak az volt a cél, hogy a tulajdonképpeni szociológiai irodalmat 
áttekintsék (mert az meglehetősen korlátozott volt, és nem sok hasznot hozna), hanem 


32 Ezért nem lehetett újraindítani Durkheim halála után: a műhely megkívánja a munkát koordináló te- 
kintélyes vezető jelenlétét, s ezt a pozíciót a tanítványok közül senki sem tudta elfoglalni. 

az is, hogy bemutassák a szaktudományok, azaz a jog, az erkölcsök, a vallás történeté- 
nek irodalmát, a gazdaságtudományok, a morálstatisztika termését. 

Az Année így nem a korábbi művekben megformálódó programot folytatta. 
Durkheim első műveiben a speciális szociológiai kutatások fontosságát hangoztatta, és 
speciális kutatásokat végzett. Itt viszont összefoglaló kooperatív vállalkozásról volt szó. 
Az Année átgondoltan felépített és gondosan szerkesztett szekcióiban felrajzolódott egy 
jövendőbeli szociológia belső szerkezete.§ A szekciók a következők voltak (zárójelben 
a részesedésük az összterjedelemben — nem számítva az önálló tanulmányokat): általá- 
nos szociológia (9,790); vallásszociológia (28490); erkölcs- és jogszociológia (2690); a bű- 
nözés szociológiája és morálstatisztika (6,890); gazdaságszociológia (20,590); társadalmi 
morfológia (4,490); vegyes (490). Mint látható, az Année át kívánta tekinteni a jog- és gaz- 
daságtudomány, a vallástörténet, a statisztika termését is, de a történettudomány rele- 
váns munkáit is. Bevallott szándéka az volt, hogy ezzel elősegítse ezeknek az egymás- 
tól túlságosan elkülönült tudományoknak a közeledését, és felszámolja a tudományos 
munkamegosztásban az anómiát. Ennek az évkönyvnek a megjelentetése egyfelől egy 
átfogó szociológia kiépítésének szándékát demonstrálta, másfelől azzal az igénnyel lé- 
pett fel, hogy valamiképpen a többi társadalomtudományt is integrálja. 

Az Année megszervezésével Durkheim gyakorlatilag elmozdult arról az álláspont- 
ról, amelyet első műveiben kiépített. Ott a szociológia autonóm voltát követelte és va- 
lósította meg a gyakorlatban. Most viszont a szociológiában egy szintetizáló "szupertu- 
dományt" is látott. 1903-ban ezt így fogalmazta meg egy programadó jellegű cikkben, 
amelyet egyik munkatársával közösen írt: 


5 A szándékunk az, hogy igazoljuk egyfelől azt, hogy a szociológia a társadalomtu- 
dományok corpusa, rendszere, s nem is lehet más; másfelől azt, hogy ez az azonos 
rovatba való összevonás nem egyszerű verbális művelet, hanem e tudományok 
szervezetének és módszerének radikális megváltozását jelzi és implikálja." 


Majd a cikk végén ugyanezt a gondolatot kicsit máshogy még egyszer megismételték: 


A társadalmi birodalom egységét nem lehet megfelelően kifejezni néhány általános 
és filozofikus formulában, amely végtelen távolságban van a tényektől és a kutatási 
részletektől. Ennek az eszmének a szerve csak az összefüggő és önálló, szolidaritá- 
suk érzésével rendelkező tudományok testülete lehet." 


A valóság és a Durkheim cikkeiben megfogalmazódó igény között a szakadék szem- 
betűnő volt: az Année munkatársai közül egyedül Durkheim volt foglalkozását tekintve is 
szociológus.. A többiek foglalkozásukat tekintve az I. világháború előtt nem a szociológia 
művelői voltak. Paul Fauconnet, Georges Davy, Célestin Bouglé, Maurice Halbwachs fi- 
lozófusnak számítottak, Francois Simiand közgazdásznak, Marcel Mauss tulajdonképpen 
etnológiát tanított (de nem így nevezték), Henri Hubert történész-muzeológus volt. Igazi 


83 Durkheim, Émile: Préface (1898), in: Durkheim, Émile: Journal sociologigue, Paris: Presses Universitaires 
de France, 1969, 31. Érdemes felfigyelni arra, hogy e bevezetésben Durkheim egyrészt szociológiáról beszélt, 
másfelől, ezzel szembeállítva szaktudományokról! A programnak megfelelően az Année viszonylag kevés önál- 
ló tanulmányt közölt. 

MA Mint Karády Viktor írta, a szekciók és alszekciók rendszere ,,... díszítmény volt az üres diszciplináris 
kulisszák előtt, pontosabban az eltervezett intellektuális építmény homlokzatául szolgált." Karády Victor. 
Stratégies de réussite et modes de faire-valoir de la sociologie chez les durkheimiens, Revue francaise de soci- 
ologie, 20 (1979), 75. 

45 Durkheim, Émile — Fauconnet, Paul: Sociologie et science sociales (1903), in: Durkheim, Émile: Textes. 
1. Ééments dune théorie sociale, Paris: Les Editions de Minuit, 1975,121. 

egyetemi állása az induláskor csak Bouglénak és Fauconnet-nak volt. Durkheimnek az 
Année-ről kialakított koncepciójában azonban az, hogy munkatársai hivatásszerűen rész- 
ben rokon tudományokat műveltek, előny is volt: éppen ezáltal lehettek képesek arra, 

Valóságos erőforrásait tekintve persze a szociológiának semmiféle reménye nem 
volt arra, hogy éppen belőle váljon a társadalomtudományok integrátora. (Bár az, hogy 
a Sorbonne-on 1907-től ketten is — Durkheim és Bouglé — működtek mint professzorok, 
nem elhanyagolható erőforrás.) Durkheim azonban nem olyanféle álmodozó volt, mint 
Comte. Az Année-ban rejlő lehetőséget!" azért ragadta meg, mert érezhette, hogy azon 
az úton, amelyen első munkáival járt, sokkal többet már nem érhet el. 

Újabb és újabb monográfiákat írva megmaradt volna tekintélyes, magányos profesz- 
szornak, akit a filozófia egyik furcsa mellékhajtását művelő különcnek tekintettek vol- 
na. A durkheimi szociológia egyetemi intézményesülése a "professzori szociológia 
egyik példája. Durkheim éppen ennek a szociológiának az egyik legfontosabb elemével, 
a "professzor" függetlenségével és magányosságával volt elégedetlen. A modern mun- 
kamegosztás következményének tartotta, hogy ,a tudomány kapcsolat nélküli részku- 
tatások sokaságára aprózódva, nem alkot többé összetartó egészet." (TM 354.) A fran- 
cia viszonyok semmi reményt nem adtak a kiterjedtebb tudományos együttműködés 
egyetemen belüli létrehozására. Persze arra sem, hogy a rendszerben egyre több "pro- 
fesszor" jelenjen meg, akik lassacskán ki tudnának alakítani egy szociológiai hálózatot. 
Az adott körülmények között önálló szociológiai képzésre sem lehetett gondolni. 

Durkheimnek ahhoz, hogy tanítványokat, munkatársakat szerezzen (többek közt in- 
tézményes formát adjon az unokaöccsével való együttműködésnek), valami mást kel- 
lett tennie. Ez a más volt az Année, amelynek a megszervezése tehát stratégiai döntés- 
ként is értelmezhető. Az Année Durkheim által elképzelt koncepciója ellentétben állt az- 
zal az autonóm "professzori tudományossággal, amely az 1890-es években írt műveit 
jellemezte. Az Année azon az áron vitte előre a durkheimista szociológia intézményesü- 
lését, hogy bizonyos fokig kilépett az egyetemi keretekből. Ennek egyik jele volt a tudo- 
mányok összefoglalására megfogalmazott igény. Utólag tudjuk, hogy ez a kísérlet zsák- 
utca volt, amely kis híján az egész durkheimi szociológiának a szociológiából való ki- 
szorulásához vezetett. 

Durkheim témaváltásában és munkamódszerének megváltozásában tehát nemcsak 
belső gondolati folyamatok eredményét kell látnunk, hanem ezt összefüggésbe kell 
hoznunk annak a módnak a megváltozásával is, ahogy Durkheim a szociológiát "csinálni" 
kívánta. Durkheim mindig kooperatív vállalkozásnak tekintette a tudományos munkát. 
Az Année megszervezésével ennek próbálta az intézményes feltételeit megteremteni. 
Ez az együttműködés lényegesen különbözött a XX. század közepén intézményesülő 
kooperatív szociológiai kutatásmodelltől. Ez utóbbi modellben a kooperáció az önálló- 
sult szociológiai diszciplínán belüli együttműködés a különféle szakmai kompetenciák 
birtokosai között. A durkheimi kooperáció a különböző társadalomtudományi szak- 
mák együttműködését követelte meg. Azt az interdiszciplinaritást próbálta megvalósí- 
tani valamilyen formában, amely mint jelszó és követelmény a szociológia XX. századi 
történetét is végigkísérte, de amely a szociológia tényleges tudománytörténetében alig 
érvényesült. 

Abban, hogy az Année — legalább egy ideig — sikeres volt, Durkheim tudománykon- 
cepciója és tekintélye mellett kétségtelenül szerepet játszott az, hogy publikált munkái 


46 Azokról a munkatársakról, akiknek a szociológiában maradandó jelentősége volt, a következő alfeje- 
zetben lesz szó. 

47 Az ötlet gazdája talán Célestin Bouglé volt, de Durkheim egy 1895-ben írt cikkében is elejtett egy meg- 
jegyzést arról, hogy "iskolát" kíván szervezni. 

számos kapcsolódási lehetőséget nyújtottak, és így egy tudományos hálózat kiinduló- 
pontjaivá válhattak. Munkatársai és tanítványai nem fogadták el feltétel nélkül állítása- 
it és koncepcióit; bizonyos alaptéziseket azonban igen. Elfogadták azt, hogy a szocioló- 
giának szigorú tudományos módszert kell alkalmaznia, hogy a szociológia specifikus 
tárgya a társadalmi tények világa, s azt, hogy a szociológiai magyarázat független a 
pszichológiától és a gazdaságtantól. 

A munkatársak nem mind osztották Durkheimnek azt a meggyőződését, hogy a 
szociológia a tudományok közti együttműködés megszervezésére hivatott, de részt vet- 
tek a tényleges interdiszciplináris munkában. 

Mauss (aki nagybátyám és mesterem! fordulattal hivatkozott rá) és barátai, munka- 
társai (a clan totem-tabou, ahogy Bouglé gúnyosan nevezte a csoportot, amelynek legfon- 
tosabb tagjai Henri Hubert és Robert Hertz voltak, de írásai révén Georges Davy is ide 
számítható) közvetlenül kapcsolódtak Durkheim etnológiai kutatásaihoz (annál is in- 
kább, mert Durkheim pedig az ő munkáikból merített nagyon sokat). Simiand a gazda- 
ságtan kritikáját vitte tovább, és a csoportból a legkonokabbul ő őrizte a pozitivista 
módszertant. Halbwachs a kollektív reprezentációkról mondottakat gondolta tovább, 
és az öngyilkosság statisztikai elemzését folytatta, Bouglé a munkamegosztás-könyv- 
höz kapcsolható témán dolgozott. Nem arról van szó, hogy az említettek Durkheim ál- 
lításait próbálták volna igazolni és kiegészíteni. A kapcsolódás a fontos: a módosítás, a 
cáfolat, az átalakítás — ez keltette azt a benyomást, hogy itt egy eleven, működő szocio- 
lógiai tudományos közösségről van szó. 


A vallási" fordulat 


Az újabb durkheimi tudományos koncepció központjában a vallás állt: az 1898 és 1912 
közti munka eredménye A vallási élet elemi formáiról írt terjedelmes mű." A kérdés azon- 
ban az, hogy miként foglalhatta el éppen a vallás kutatása a központi helyet. Tudni kell, 
hogy Durkheim nem volt vallásos: bizonyosan nem hitt semmiféle transzcendens lény 
létezésében, és némileg görcsösen igyekezett ősei vallásának rituális előírásait nem 
betartani.9 A vallási jelenség ennek ellenére mint tudóst" intenzíven érdekelte. Ezt ő 
maga azzal magyarázta, hogy 1895-ben kezébe került Robertson Smith skót vallástörté- 
nész-teológusnak az ősi sémita vallásról írt munkája. Ez inkább csak ötleteket adhatott, 
Durkheim fontosabb elméleti okokból tartotta elengedhetetlennek a vallás tanulmányo- 
zását. 

1899-ben közzétett egy tanulmányt a vallási jelenségek meghatározásáról. Ebben a 
következő olvasható: 


A társadalom ... összehasonlíthatatlanul fölötte áll az egyes egyéni erőknek, hiszen 
ezen erők szintézise. Az az örökös függőség, amely a hozzá fűződő viszonyunkat 


38 Durkheim valóban ennek a műnek a megírására készült ebben az időszakban, de a munkamegosztás 
szellemében az Année vallásszociológiai szekcióját átengedte Maussnak és Hubertnek: írásainak csak 2,590-át 
publikálta ott, szemben az erkölcs- és jogszociológiai szekcióban publikált 69,790-kal. 

49 Émile Durkheim testvére, Rosine 1904-ben méltatlankodva írta fiának, Marcel Maussnak, hogy öccse 
pészach ünnepén gyenge gyomrára hivatkozva (!) csak közönséges kenyeret volt hajlandó enni, amelynek lát- 
ványát az ünnepi asztalon viszont ő, Rosine nem tudta elviselni. Lásd Durkheim, Émile: Lettres a Marcel 
Mauss, Paris: Presses Universitaires de France, 1998, 7. 

50 A kormányzat antiklerikális politikája miatt a vallási kérdések 1901 és 1906 között politikai viták köz- 
pontjában álltak, de Durkheim ezekről az aktuális kérdésekről (szerzetesrendek feloszlatása, egyházi iskolák 
bezárása és az állam és egyház szétválasztását követően a templomok berendezésének a leltározása) nem nyi- 
latkozott. 

jellemzi egyfajta vallási tiszteletet kelt bennünk iránta. A társadalom szabja meg te- 
hát a hívőnek, hogy milyen dogmákban kell hinnie és milyen szertartásokat kell be- 
tartania. És ha ez így van, mindez azt jelenti, hogy a szertartások és a dogmák a tár- 
sadalom művei. "51 


Első pillantásra ez nem más, mint korábbi elveinek alkalmazása a vallásra. Csakhogy a 
viszonyt meg is lehet fordítani: ha a vallási dogmák és szertartások a társadalom mű- 
vei, akkor a dogmákat és szertartásokat tanulmányozva a társadalom működését tanul- 
mányozzuk. Ha ráadásul Durkheimmel együtt azt feltételezzük, hogy az ún. ősi állapo- 
tokat, vagyis "eleven őseinket, a "primitíveket" tanulmányozva tudjuk megfejteni a tár- 
sadalmi jelenségeket, akkor kézenfekvő a következtetés, hogy az ún. primitív valláso- 
kat, pontosabban a rájuk vonatkozó már jelentős irodalmat tanulmányozva tisztázha- 
tók a szociológia és általában a társadalomtudományok alapkérdései. 


A vallás, elve szerint, de zavaros állapotban, tartalmazza mindazon elemeket, ame- 
lyek szétválva, egymást meghatározva, egymással ezer módon összekombinálódva 
létrehozták a kollektív élet különböző jelenségeit. ...számos problémának azonnal 
teljesen megváltozik a jellege, mihelyt elismerjük kapcsolatukat a vallási szocio- 
lógiával."52 


Durkheim így is gondolta — mint látni fogjuk, a primitíveket tanulmányozva központi 
társadalomelméleti problémákat kívánt megoldani. A vallás volt az általános elmélet fe- 
lé vezető út. 


Az osztályozás társadalmi természete 


Az új típusú durkheimista szociológia első terméke az Année-ban 1903-ban közölt esszé 
az osztályozásról mint a gondolkodás egyik alapműveletéről, amelyet Durkheim és 
Marcel Mauss közösen jegyzett. Ennek hatása Durkheim későbbi, sokkal terjedelme- 
sebb művéhez mérhető. Az esszében, minthogy a gondolkodás alapműveleteiről volt 
szó, a vallási eszmék elemzése alárendelt szerepet játszott. Durkheim csak később fej- 
tette ki, miként vezethető le a gondolkodás alapszerkezete a vallási gondolkodásból és 
gyakorlatból. 

Az esszé Durkheim 1897 utáni munkamódszerének szép példája. A forrásanyagot a 
XIX. század második felében készült etnológiai-antropológiai leírások alkották (elsősor- 
ban az ausztrál őslakókról szólók); a szerzők teljes egészében ezeknek a beszámolóknak 
a kiértékelésére alapították fejtegetéseiket, vagyis kutatási módszerükben a XIX. száza- 
di tudományosság, a karosszék-etnológia" mintáját követték. Sehol sem tértek ki az en- 
nek a módszernek az elképzelhető hiányosságaira. Úgy vélték, hogy a gondolkodásnak 
a "primitíveknél megfigyelt és ősinek tartott formáiból következtetni lehet az emberi 
gondolkodás eredetére. Éppen ezért az antropológiai elemzés egy kvázi-filozófiai fejte- 
getéssel kapcsolódott össze. Durkheim és Mauss úgy vélték, hogy a megismerés meg- 
oldhatatlannak vélt rejtélyeit a szociológia megfejtheti, és ezzel megalapozhatja a tudo- 
mányok integrátorának szerepére támasztott igényét. Az esszé legkülönösebb vonása 


51 Durkheim, Émile: A vallási jelenségek meghatározásáról (fordította: Ádám Péter) (1899), in: Felkai Gá- 
bor — Némedi Dénes — Somlai Péter (szerk.): Szociológiai irányzatok a XX. század elejéig, Budapest: Új Mandá- 
tum, 2000,327-328. 

52 Durkheim, Émile: Préface (1899), in: Durkheim, Émile: Journal sociologigue, Paris: Presses Universitaires 
de France, 1969,139. 

kétségkívül a filozófiai elmélkedés és a furcsa részletekben bővelkedő antropológiai le- 
írás közvetlen összekapcsolása. 


Az osztályozás problémája 


Az esszé általános kérdések felvetésével indult. Durkheim és Mauss? arra utaltak, hogy 
az egyszerűnek és eleminek tartott gondolkodásbeli műveletek valójában roppant ösz- 
szetettek. Ezért úgymond a szociológus sem maradhat meg a korábbi egyszerűsítő fel- 
tevéseknél. S itt következett egy merész feltevés: 


, Általában úgy képzelték el a meghatározás, a dedukció és az indukció képességét, 
mintha ezek alkati sajátjai lennének az emberi értelemnek. ... Ebben a felfogásban 
nem is volt semmi zavaró addig, amíg pusztán az egyéni pszichológiára vélték visz- 
szavezethetni a logikai képességek fejlődését, és amíg nem merült fel az az eszme, hogy 
a tudományos gondolkodás módszerei valóságos társadalmi intézmények, amelyeknek kiala- 
kulását csak a szociológia képes nyomon követni és megmagyarázni. " (OEF 255.) 


A XIX-XX. századi filozófia felületes ismerete is elég, hogy lássuk: a tudományos 
módszereket általában nem tekintették társadalmi intézményeknek, és a szociológia be- 
leszólását az episztemológiai ügyekbe általában illegitimnek tartották. 1894-ben még 
Durkheim is ebben a klasszikus episztemológiában gondolkodott. Bizonyság erre egész 
eszmefuttatása a társadalmi tények dologi természetéről és a tudományos osztályozás- 
ról. Akkor még azt az alternatívát állította fel, hogy az ismeret (az osztályozás) vagy az 
egyéni szubjektivitástól, vagy a dolgok objektív állásától függ. Akkor számára nem volt 
kérdéses, hogy csak a második megoldás elfogadható. 


5 AZ a mód, ahogyan [a szociológusi a tényeket osztályozza, valóban nem őtőle ma- 
gától, nem sajátos egyéni észjárásától, hanem a dolgok természetétől függ. Az az is- 
mérv, amely szerint ebbe vagy abba a kategóriába sorolja a tényeket, mindenki szá- 
mára látható, felismerhető, és így az egyik megfigyelő állításait mások is ellenőriz- 
hetik." (MS 57.) 


1903-ban Durkheim és Mauss mint hamisat elvetették a tíz évvel korábbi álláspon- 
tot. Az osztályozás társadalmi természetét akarták bizonyítani. A tények osztályozása 
úgymond nem az egyéni szubjektivitástól és nem is a dolgok természetétől függ. Úgy 
vélték, hogy a döntő ellenérv mindenfajta klasszikus felfogással szemben az, ha meg- 
mutatható, hogy az osztályreláció nem lehet adott a tapasztalatban, és az osztályok köz- 
ti hierarchikus viszony (azaz a faj és a nem viszonya) sem lehet adott a "dolgokban. 

Az esszé fontos állításainak megértéséhez először Durkheimnek az esszé általános 
fejtegetéseiben is megmutatkozó  osztályozásfogalmát kell világosan látnunk. 
Durkheim az osztályozás kérdését a régi logika Arisztotelészig visszavezethető kategó- 
riáiban fogalmazta meg. Úgy fogta fel, hogy az osztályozás egyrészt egymástól világo- 
san és egyértelműen elválasztható csoportok kialakítását jelenti, másrészt azt, hogy az 
így kialakított csoportok az átfogó "nem!" és a specifikus "faj" kategóriáknak megfelelő- 
en hierarchikusan elrendezhetők. Ez a hagyományos logika szellemében felfogott osz- 
tályozás szerinte nem lehet , az elvont értelem spontán alkotása". 


5 Az esszé alapgondolata kétségtelenül Durkheimtől származott. Ezt mutatják Mausshoz 1902 februárjá- 
ban írott levelei: Durkheim, Émile: Lettres a Marcel Mauss, Paris: Presses Universitaires de France, 1998, 318, 
320. 

, Minden osztályozás tehát egyfajta hierarchikus rendet feltételez, olyan rendet, 
amelynek modellje sem az érzékelhető világban, sem tudatunkban nem található. 
Jogosan ötlik föl tehát a kérdés: vajon honnan ered ez a modell? Még a kifejezések 
is, amelyekkel a modellt jellemezzük, arra vallanak, hogy e logikai fogalmak valójá- 
ban nem logikai eredetűek. Azt mondjuk, hogy egy nem fajai rokonsági viszonyban 
állnak egymással; bizonyos osztályokat családnak nevezünk." (OEF 260.) 


Az a nem logikai tényező, amely készen állt arra, hogy az osztályozás alapjául szolgál- 
jon, természetesen a társadalmi volt. 

Durkheim és Mauss (összhangban kutatási stratégiájukkal) úgy gondolták, hogy a 
dolgokban, a természeti világban nem lelhető fel az osztályozás mintája, vagyis ott nem 
fedezhető fel az egyes fajokba sorolt dolgok közti "rokonság! és a különböző fajok kö- 
zös nem alá való rendelése. Van viszont — mondták — egy olyan valóság, amelynek meg- 
figyelése elvezethette az embereket a dolgok osztályokba (fajokba és nemekbe) való 
rendezéséhez. Márpedig ha van ilyen valóság, akkor ez azt jelenti, hogy empirikus ma- 
gyarázat adható az osztályozás képességéről. Nem kell feltételezni sem azt, hogy az az 
emberi elme veleszületett képessége, sem azt, hogy a dolgok maguk már eleve osztá- 
lyokba rendezetten léteznek (ami kétségtelenül felvetné egy eredeti, a dolgokat terem- 
tő és elrendező transzcendens elme szükségességét). Az empirikus magyarázat a társa- 
dalomból indulhat ki. 


A primitív osztályozás — totemek és dolgok 


Durkheim és Mauss szerint az osztályozás modellje a társadalom volt. Hogy ezt bizo- 
nyítsák, a "primitív" népekről, elsősorban az ausztráliai bennszülöttekről szóló iroda- 
lomhoz fordultak. Azt találták, hogy ezek a népek nemzetségekbe szerveződnek, a 
nemzetségek szimbólumai pedig a többnyire valamilyen természeti jelenséggel, állat- 
vagy növényfajjal azonosított totemek voltak." A nemzetség tagjai magukat a totemmel 
azonosították. A totemek (és a hozzájuk kapcsolódó nagyszámú altotem) így egyrészt a 
társadalom, másrészt a természeti világ osztályozásának (csoportokba sorolásának) az 
eszközei voltak. Az emberek csoportjai (a nemzetségek) és a dolgok csoportjai (totemek 
és altotemek) között összefüggés van. Durkheim és Mauss szerint az összefüggés egy- 
irányú: az emberek csoportjai szolgáltak a dolgok csoportosításának alapjául. Ezt úgy 
fogták fel, mint annak bizonyítékát, hogy az osztályozás képessége valóban társadalmi 
eredetű. 

A tézis bizonyítása olyan terhet rótt a bizonyítékul összegyűjtött etnográfiai anyag- 
ra, amelyet az nem bírt el. Ennek ellenére e tanulmánya a legizgalmasabb szociológiai 
írások közé tartozik. 

Durkheim és Mauss, amikor azt állították, hogy az osztályozás képessége társadal- 
mi eredetű, nem azt állították, hogy az egyes társadalmakban megfigyelhető osztályo- 
zási formák az adott társadalom tagozódását képeznék le (ez a későbbi tudásszocioló- 
giából ismert szociomorfizmus lenne). A tanulmányban kétségtelenül beszéltek a szoci- 
ális és a megismerési kategóriák párhuzamosságáról, és ebben az értelemben beszél- 
tek a társadalmi szervezetről mint "modellről, "szoros kapcsolatról a társadalmi és lo- 
gikai rendszer között, a társadalmi kapcsolatokról mint a dolgok közötti kapcsolatok 
"prototípusáról. (OEF, 274, 282, 291, 328.) A párhuzam, "modell vagy "prototípus" 


54 Durkheimnek ebben az időben szilárd meggyőződése volt, hogy a legősibb, legegyszerűbb társadalmi 
egység a totemisztikus rokonsági csoport, és a legősibb vallási rendszer a totemisztikus hiedelmek rendszere. 

episztemológiai mibenlétét azonban homályban hagyták. A szöveget pontosan megfi- 
gyelve kiderül, hogy a fenti kifejezéseket mint metaforákat használták, amelyek egy 
pontosan meg nem fogalmazódó gondolatot írtak körül. 

A tanulmányban találhatók azonban olyan állítások is, amelyek megfelelő világos- 
sággal fogalmazták meg, miként kell érteni az osztályozás képességének társadalmi 
eredetét. 


5A társadalom nem egyszerűen modell volt, amelyben az osztályozó gondolkodás 
mintegy alapanyagot talált, hanem a társadalom saját keretei váltak a rendszer kere- 
teivé. Az első logikai kategóriák társadalmi kategóriák voltak, a dolgok első osztá- 
lyai pedig valójában emberek osztályai, amelyekbe ezeket a dolgokat besorolták. 
Az emberek tehát csak azért csoportosították gondolatilag a dolgokat, mert maguk 
is csoportot alkottak, és csoportként is gondolták el magukat. A két csoportosítási 
mód hovatovább olyannyira összekeveredett, hogy meg se lehetett különböztetni 
egymástól." (OEF 329.) 


Az idézett szöveg arra célzott, hogy a logikai (osztályozási) viszonyok és a társadalmi 
viszonyok nemcsak hasonlítanak egymásra, az egyik a másiknak nemcsak a modellje, 
hanem a logikai és társadalmi osztályozás azonos természetű is. Az emberek a dolgokat 
azért osztályozzák egymástól élesen elkülönített csoportokba, mert maguk is ilyen éles 
határokkal rendelkező csoportokat alkotnak. Ezek a csoportok elsősorban rokonsági 
csoportok. Durkheim és Mauss, ha nem is teljesen következetesen, belátták azt az elemi 
tényt, hogy a legegyszerűbb" emberi társadalom reprodukciója is több "osztályozási 
műveletet kíván: a nemek megkülönböztetése mellett el kell különíteni a leszármazási 
csoportokat (nemzetségeket) és a nemzedéki csoportokat, vagyis a testvéreket az idege- 
nektől és a szülőket a gyermekektől.55 

Ennek a felismerésnek elsősorban az osztályozás mibenlétére vonatkozó oldalát ak- 
názták ki, kevésbé azt a későbbi strukturalizmusban megfogalmazódó gondolatot, 
hogy ezek szerint a társadalmi viszonyok is sajátos értelemben logikai természetűek. 
Durkheim és Mauss azt emelték ki, hogy a logikai kapcsolatok társadalmi, az adott eset- 
ben hatalmi jellegűek. 


A logikai viszonyok így bizonyos értelemben, egyben családi viszonyok is. Olykor 
- mint láttuk — teljesen azonos jellegűek a tulajdonos és birtoka, vagy az úr és szol- 
gái közötti viszonyokkal. Még az a kérdés is felötlik, hogy vajon nem itt található-e 
meg elemi formájában a nemnek a fajjal szembeni pozitív szempontból oly különös 
elsőbbsége?" (OEF 330 — A fordítást módosítottam; ND) 


A logikai osztályozáshoz megkívánt kompetencia tehát a társas viszonyok kialakításá- 
hoz és fenntartásához megkívánt kompetenciával azonos, a dolgok közti relációk meg- 
állapítása pedig hasonló procedúrák eredménye lesz, mint amelyek a rokonsági viszo- 
nyok fenntartásához és reprodukciójához elvezetnek. A logikai osztályozás és a társa- 
dalmi csoportosítás mint eljárások rokonságának vagy azonosságának a feltételezése a 
tanulmány elméleti magva. Ha komolyan vesszük ezt a tézist, elesik az az ellenvetés, 
hogy a társadalmi és gondolati osztályozás között általában nincs megfelelés (például a 


55 Lásd Allen, N. J.: Categories and Classifications. Maussian Reflections on the Social, New York: Berghahn 
Books, 2000, 75 sk. Durkheim első "igazi etnológiai írása a társadalmi osztályozás alapelvének tekinthető 
incesztustilalommal foglalkozott. Durkheim, Émile: La prohibition de TVinceste et ses origins (1898), in: Durk- 
heim, Emile: Journal sociologigue, Paris: Presses Universitaires de France, 1969,37-101. 

Durkheim és Mauss által elemzett kínai osztályozás esetében sem)."f A tanulmány 
ugyanis nem azt állította, hogy a dolgok osztályozása csak akkor társadalmi eredetű, ha 
pontosan leképezi a társadalom csoportjait; a lényeges állítás az, hogy maga az az em- 
beri képesség, hogy a dolgokat osztályokba tudjuk rendezni, társadalmi eredetű képes- 
ség. A mai olvasó furcsának találhatja, hogy Durkheim és Mauss nem vették észre, 
hogy a nyelv maga tartalmaz egyfajta osztályozási kompetenciát. Annak belátása, hogy 
a nyelv a társadalmasulás egyik legfontosabb aspektusa, teljesen hiányzott a klasszikus 
szociológiából (még Mead elméletéből is, amely pedig legmesszebb jutott a nyelv sze- 
repének felismerésében). Ennek a valóban különös "vakfoltnak" a magyarázata alapo- 
sabb elméleti elemzést kívánna. 

Az az elem, amely egyaránt jelen van a gondolkodásban és a társadalmi viszonyok 
alakulásában, Durkheim és Mauss szerint az lérzelem. Ez az az erő, amely a dolgokat 
elrendezi. 


,... az érzelmek, amelyek a családi, társadalmi stb. szervezet alapját alkotják, hatá- 
rozták meg egyben a dolgok elosztásának logikáját is. A dolgok éppúgy vonzzák és 
taszítják egymást, ahogyan az embereket is közelíti egymáshoz a rokonság és szem- 
beállítja a vérbosszú. ... Ugyanaz az elv vagy erő rendeli egyik dolgot a másik alá, 
mint ami a birtokot a tulajdonos, a szolgát az úr alá. Kollektív lelkiállapotok alakí- 
tották tehát ki ezeket a csoportokat, amelyek nyilvánvalóan érzelmi jellegűek. A dol- 
gok között éppúgy vannak érzelmi alapú vonzódások, mint az egyének között, és 
ezek határozzák meg osztályozásukat." (OEF 331.) 


Az érzelem szerepe magyarázza azt is, hogy miért változik az osztályozás természete. 


5 Az a nyomás, amelyet a társadalmi csoport minden egyes tagjára gyakorol, nem te- 
szi lehetővé az egyén számára, hogy szabadon ítélje meg azokat a fogalmakat, ame- 
lyeket a társadalom dolgozott ki, és amelyekre rányomta személyisége bélyegét. 
Az ilyen konstrukció az egyén számára szent. Ezért is van az, hogy a tudományos 
osztályozás története végeredményben azoknak a szakaszoknak a története, ame- 
lyek során ez a társadalmi érzelmekből adódó elem fokozatosan meggyöngült, egy- 
re nagyobb teret hagyván az egyéni gondolkodás kibontakozásának." (OEF 334.) 


Az esszének a szociológia státusa szempontjából lényeges hozadéka annak a meg- 
erősítése volt, hogy a filozófia problémái csak akkor oldhatók meg, , ha szociológiai fo- 
galmakkal közelítünk hozzájuk." (OEF 334.) Ezzel megalapozta a szociológia (és az 
ásta a durkheimi szociológia eredeti alapjait, a társadalmi tény fogalmát is. A pozitivista 
módszer számára a társadalmi tény azért jelenthetett kiindulást, mert a megfigyelőtől 
függetlenül adott volt, és mert vele szemben a megfigyelő lényegében passzív szerepet 
játszott. Az osztályozásról szóló tanulmányból azonban az következett, hogy a társada- 
lom megfigyelője (aki mint kutató szükségképpen osztályoz) elvileg maga is része an- 
nak, amit megfigyel (hiszen nemcsak bizonyos osztályozási minták erednek a társa- 
dalomból, a megfigyeltből, hanem maga az osztályozás képessége is). A társadalmat osz- 
tályozó olyan osztályozási formákat használ, amelyek az osztályozott termékei, és csak 


56 Durkheim és Mauss megjegyzései a kínai osztályozásról (OEF 315-323.) felületesnek és odavetettnek 
tűnnek. Hogy maga a tanulmány alapgondolata mégis találó és inspiráló, azt jól mutatja, hogy a Mauss- 
tanítvány sinológus Marcel Granet a kötelező elismerésen messze túlmenően "korszakalkotónak" tartotta ezt 
a néhány paragrafust. Granet, Marcel: La pensée chinoise (1934), Paris: Albin Michel, 1988, 484. 

annyiban képes osztályozni, amennyiben maga is része az osztályozott társadalomnak. 
A megfigyelő nem lehet radikális értelemben külső" ahogy a pozitivizmus kívánná. 

Az esszé ilyen radikálisan antipozitivista következtetéseit Durkheim és Mauss az 
adott körülmények között nem tudta levonni. Durkheim gondolkodása ebben a lénye- 
ges vonatkozásban XIX. századi maradt. Az osztályozásra vonatkozó alapvető állításai 
a tudás radikális szociologizálását implikálják. Durkheim ugyanakkor bízott abban, 
hogy az emberi gondolkodás lényegileg egységes vagy egységes lehet. A racionalista 
idealizmusnak az osztályozás képességére, általában az emberi ész mibenlétére vonat- 
kozó magyarázatát azért nem fogadta el, mert az volt a benyomása, hogy az nem képes 
az ember ésszerű voltának eléggé biztos igazolására. Úgy gondolta, hogy a gondolko- 
dás egységét és ésszerűségét tudományosan csak a gondolkodás legáltalánosabb felté- 
teleit, alapszerkezeteit, a leglényegesebb emberi kompetenciákat magyarázó szocio- 
lógia képes bizonyítani. Ennek egyik — racionalista — következménye az volt, hogy a 
"primitív! is éppoly racionálisnak tűnt, mint a modern tudós (és nem az, hogy a modern 
tudós is éppoly kevéssé racionális, mint a "primitív". 


A vallásszociológia mint szociológiaelmélet 


A Durkheim életművét megkoronázó nagy művet, A vallási élet elemi formáit általában 
úgy tekintik, mint az Année tagjainak munkálkodását összefoglaló szintetikus tanul- 
mányt. Durkheim nagyon sok tekintetben épített munkatársai, elsősorban Mauss ered- 
ményeire, és ezt az adósságát nem mindig ismerte el megfelelő módon. 

E könyv valóban az Année-ra jellemző szociológiai kutatási stílus mintapéldája. Jel- 
legzetes jegyei a következők: az etnológiai tényanyag túlsúlya a más természetű szoci- 
ológiai tények rovására; a vallás kérdéseire fordított figyelem; az általános elméleti kér- 
dések és az etnológiai elemzés összekapcsolása. 

A könyvben Durkheim szinte kizárólag Ausztráliára vonatkozó tényanyagot hasz- 
nált, ezen belül is elsősorban a mai Északi Terület déli részén, a Mac Donnel s Rangé kör- 
nyékén élő arunta és warramurga vagy warramunga törzsekre vonatkozó megfigyelése- 
ket. Ennek elsősorban az az oka, hogy nem sokkal korábban jelent meg két hatalmas és 
érdekes anyagot tartalmazó leírás erről a területről." Ezek részletes képet adtak egy ar- 
chaikus társadalom életének egészéről. 

Durkheim alapelvként fogadta el, hogy valamely jelenség magyarázatánál annak 
legegyszerűbb és legprimitívebb formáihoz kell fordulni, mert ,a tudományos igazsá- 
gok láncolatában az első láncszem döntő szerepet játszik." (VEF15; FE 5.)§ Az említett 
két könyvben kezében tartotta ezeknek a legegyszerűbb és legprimitívebb" formáknak 
a leírását. Durkheim azért részesítette előnyben a primitív formákat, mert ezek úgy- 
mond , egyszerűek" (VEF 17; FE 8.), a mítoszok és a szubtilis teológiák még nem alakí- 
tották át, tehát itt találhatók meg azok az okok, , amelyektől a vallásos gondolkodás és 


57 Spencer, Baldwin — Gillen, Francis J.: The Native Tribes of Central Australia, London: Macmillan, 1899; 
vők: The Northern Tribes of Central Australia, London: Macmillan, 1904. A következőkben a szövegben és az 
idézetekben az ausztráliai bennszülött neveknél és kifejezéseknél a Durkheim által használt alakot alkalma- 
zom. 4 vallási élet elemi formái magyar fordítása ugyan N. B. Tindale "sztenderdizált" neveit kívánja alkalmaz- 
ni "a magyar kiejtés szabályai szerint (?) (VEF 92-93.), de ettől maga is eltér, mert a Durkheim által használt 
megnevezés és az ugyanazon népre alkalmazott Tindale-féle megnevezés több esetben teljesen különbözik. 
A Tindale-féle nómenklatúra használatának akkor volna értelme, ha az ausztráliai őslakosokról írnék. Ez a 
szöveg azonban Durkheimről szól, aki az akkori szakirodalomban szereplő neveket és kifejezéseket vette át. 

58 A hivatkozásokban megadom az új, 2003-as magyar fordítás oldalszámait. A fordítást azonban oly sok 
helyen kellett módosítanom, hogy ezt külön nem jelölöm. Az oldalszámok segítségével bárki könnyen ellen- 
őrizheti a szöveget. Az említett módosítások miatt minden helyem megadom a francia eredeti oldalszámait is. 

gyakorlat legfontosabb formái függenek." (VEF18; FEIl1.) Durkheim fejében tehát az az 
elképzelés élt, hogy a primitív formák tanulmányozása mintegy helyettesíti a társada- 
lomtudományokban lehetetlen kísérletezést, mert leegyszerűsített formában mutatja be 
a vizsgálni kívánt jelenséget. 

Ahhoz, hogy a vallás "elemi formáit éppen az ausztrál "primitívek" hiedelmei alap- 
ján tárja fel, bizonyítás nélkül fel kellett tételeznie, hogy ,,... minden vallás összehason- 
lítható, hogy valamennyien ugyanannak a nemnek a fajai, szükségképpen tartalmaznak 
olyan lényegi elemeket, amelyek valamennyiükben közösek." (VEF 16; FE 6.) (Termé- 
szetesen ez az a tézis, amelyet az ún. nyugati világ domináns vallásainak képviselői 
nem fogadtak, nem fogadhattak el.) Durkheim további feltevése az volt, hogy az auszt- 
rál társadalmak az akkor ismert legprimitívebb társadalmak, mert teljes mértékben ho- 
mogének (hogy ez nincs így, az magából a könyvből is kiolvasható), ennélfogva a val- 
lásuk is a legprimitívebb és a legegyszerűbb, a legközelebb áll a fejlődés kiindulópont- 
jához. (VEF 96; FE 135.) Ez az utóbbi feltevés evolucionista előítélet. Durkheim ragasz- 
kodott hozzá, hiszen könyvének fontos tézisei attól a feltevéstől függtek, hogy a leg- 
primitívebb" formából kiindulva lehet egy jelenséget megérteni. 

Durkheimnek fontos módszertani elve volt az, hogy , egyetlen tény is megvilágíthat 
egy törvényt", ha ti. a megfigyelést jól végzik, és az jelentős tényre irányult. (VEF 96; FE 
135.) Bár ennek az elvnek is több mint kérdéses az érvényessége, mégis termékenynek 
bizonyult, hiszen megakadályozta azt a XIX. században még szokásos eljárást, amely- 
nek során összefüggésükből kiszakított tények gátlástalan összehasonlítására építettek 
következtetéseket. Durkheim — amennyire ez egy karosszék-antropológus számára le- 
hetséges volt — igyekezett azt a bizonyos "egyetlen tényt" alaposan körüljárni. 

A könyv gazdag anyagából három kérdést emelek ki: a vallásszociológiából levont 
általános (filozófiai) következtetéseket, a vallás meghatározását és a központi vallási hi- 
edelmek eredetére vonatkozó elemzéseket. 


Filozófiai következtetések 


Durkheim, mint ezt a munka bevezetésében meg is fogalmazta, nemcsak ,,a jelenleg is- 
mert legprimitívebb és legegyszerűbb vallást" (VEF 13; FE 1.) akarta tanulmányozni, 
hanem a vallásetnológiából nyert tanulságokkal és eszközökkel gondolta , megújítani 
azokat a problémákat, amelyeket eddig csak a filozófusok tárgyaltak". (VEF 19; FE 12.) 
Ez a megújítás elsősorban a tudomány társadalmi természetének a kimutatását jelentet- 
te. 1910-ben így írt: 


,, Valójában a tudomány kifejezetten társadalmi jellegű, bármilyen nagy is legyen az 
a része, amelyet benne az egyének elfoglalnak. Társadalmi, mert egy hatalmas ko- 
operáció terméke ... Társadalmi, mert olyan módszereket és technikákat tételez fel, 
amelyek a hagyomány művei... Igazi intézmények ezek, amelyeket a gondolkodás- 
ban felhasználnak, ahogy a jogi és politikai intézmények a cselekvés kötelező mód- 
szerei. A tudomány azért is társadalmi dolog, mert olyan fogalmakon dolgozik, 
amelyek az egész gondolkodáson uralkodnak, s amelyekben az egész civilizáció 
mintegy sűrítve benne van: ezek a kategóriák. Nem igaz tehát, hogy a társadalom 
szerepe megszűnik ott, ahol a tiszta elmélkedés birodalma kezdődik; az elmélkedés 
ugyanis társadalmi alapokon nyugszik." 


59 Durkheim, Émile: Jerusalem W.: Soziologie des Erkennens (1910), in: Durkheim, Émile: Textes. 1. Éé- 
ments dune théorie sociale, Paris: Les Editions de Minuit, 1975,192-193. 


77 
Ehhez a társadalmisághoz pedig a vallás elemzésén keresztül lehet eljutni: 


,... Minthogy a vallás jellegzetesen társadalmi dolog, ha azt keressük, hogy milyen 
vallási tényezők vannak jelen mind a fizikai, mind az erkölcsi világról alkotott rep- 
rezentációnkban, akkor nem teszünk mást, mint megpróbálunk meghatározni néhá- 
nyat a megismerés társadalmi feltételei közül.""60 


A vallás elemzését pedig — mint előbb említettem — a legprimitívebb" vallásokkal kell 
kezdeni. 

Durkheim — klasszikus filozófiai műveltségének megfelelően — a legfontosabb filo- 
zófiai kérdéseknek az arisztotelészi-kanti értelemben vett kategóriák, filozófiai alapfo- 
galmak (tér, idő, erő, ok stb.) kérdését és az empirizmus — racionalizmus (apriorizmus) 
ehhez kapcsolódó vitáját tartotta. Ebben a vitában — a kérdést némileg leegyszerűsítve 
— arról volt szó, hogy gondolkozásunk alapvető fogalmai a tapasztalat általánosításai- 
nak tekinthetők-e (empirizmus), vagy a gondolkodás minden tapasztalatot megelőző 
szerkezetét alkotják-e (apriorizmus). Durkheim a klasszikus érvelési hagyományoknak 
megfelelően egy, a jelzett ellentéten túlemelkedő, harmadik megoldást keresett, amely 
ugyanakkor megőrizte volna az apriorizmus bizonyos előnyeit. Ehhez a szociologizált 
kantianizmushoz vezető út az általános fogalmak, a kategóriák szociológiai funkciójá- 
nak elemzésével nyílt meg. 

Durkheim a fogalmaknak nemcsak megismerési, hanem szociális funkciókat is tulaj- 
donított. A fogalmak ugyanis úgymond állandóak, személytelenek, kommunikálhatok, 
kívül állnak , időn és a keletkezés pillanatán", míg az érzéki, egyedi benyomások szub- 
jektívek, állandó áramlásban, átalakulásban vannak. (VEF 391; FE 618.) Durkheim sze- 
rint tehát a fogalmak (illetve a legáltalánosabb fogalmak, a kategóriák) integrálják a 
gondolkodást is és ezen keresztül tulajdonképpen a társadalmat is. A társadalom (ame- 
lyet Durkheim hajlamos volt makroszubjektumként elgondolni) a kategóriák révén 
"gondolkodik: 


, Nem holmi absztrakciók [a fogalmak], amelyeknek csak a különös tudatokban van 
valóságuk, hanem éppoly konkrét képzetek, mint amiket az egyén tud személyes 
környezetéről alkotni: megfelelnek annak, ahogy a társadalom, ez a sajátos lény, el- 
gondolja a saját tapasztalatának tárgyait. S ha a fogalmak valóban többnyire általá- 
nos eszmék, ha inkább kategóriákat és osztályokat fejeznek ki, semmint különös tár- 
gyakat, annak az az oka, hogy a létezők egyedi és változó tulajdonságai csak ritkán 
érdeklik a társadalmat, már terjedelménél fogva is csak általános és állandó sajátos- 
ságaik érinthetik." (VEF 393; FE 621.) [A kategóriák] ,,... az a közös tér, ahol vala- 
mennyi szellem találkozik. Mégpedig szükségszerűen, mert az ész, amely nem más, 
mint az alapvető kategóriák összessége, olyan hatalommal van felruházva, amely 
alól nem vonhatjuk ki magunkat kedvünkre." (VEF 23; FE 19.) 


Amennyiben bizonyítást nyerhet a kategóriák ilyen integratív társadalmi szerepe, ak- 
kor kézenfekvő, hogy a megismerésben betöltött középponti szerepük is kapcsolatba 
hozható ezzel a társadalmi integratív funkcióval. Más szavakkal: Durkheim "szocioló- 
giai racionalista" volt, mert úgy gondolta, hogy az észnek mint a kategóriák összességé- 
nek kötelező jellege társadalmiságukból adódik, és e kategóriák társadalmi funkcióval 
éppen kötelező voltuk miatt rendelkeznek. Az egyedi megismerővel szemben a kategó- 
riák megőrzik elsődlegességüket (a priori státusukat), de nem azért, mert a gondolkodás 


60 Durkheim, Émile — Bouglé, Célestin: Les conditions sociologigues de la connaissance (1910), in: i. m. 189. 

tisztán formális előfeltételei. Ellenkezőleg, a kategóriák viszonya ugyanolyan az egyedi 
megismerőhöz, mint amilyen Durkheim szerint a társadalomé az egyénhez: az egyéni 
mindkét esetben függő, alárendelt állapotban van. 

Durkheim ugyanakkor a kategóriákban a társadalmi ismerettermelési folyamat vég- 
eredményét látta. Bizonyos fokig igazat adott tehát az empirista álláspontnak is. 


5 A kategóriákat immár nem elsődleges és elemezhetetlen tényeknek tekinti [a saját 
megismerés-elmélete] ... E kategóriák ugyanis most már nem úgy jelennek meg, 
mint nagyon egyszerű fogalmak, amelyeket bármely jöttment kihámozhat szemé- 
lyes megfigyeléseiből, és amelyeket a népi képzelet sajnálatos módon túlbonyolított, 
hanem, épp ellenkezőleg, mint okos gondolati szerszámok, amelyeket évszázadok 
során emberek csoportjai kovácsoltak kitartó munkával, s amelyekben szellemi tő- 
kéjük legjavát halmozták fel. E fogalmak mintegy summázatát adják az emberi tör- 
ténelem egyik jelentős részének." (VEF 28; FE 27.) 


A kategóriák a társadalmi munka eredményei. Az előbbi idézethez Durkheim a követ- 
kező, fontos lábjegyzetet fűzte: 


, Ezért indokolt a kategóriákat a szerszámokhoz hasonlítani; mert a maga részéről a 
szerszám felhalmozott anyagi tőke. Egyébként e három fogalom közt — szerszám, 
kategória, intézmény — szoros rokonság áll fenn." (VEF 28; FE 27.) 


A megjegyzés azért fontos, mert ezzel világossá tette, hogy a kollektív reprezentációk 
nemcsak adottak, dolgok a szó korábbi durkheimi értelmében, hanem a társadalom rep- 
rodukciójával kerülnek kapcsolatba — bármilyen elvont megfogalmazásban is. 

A kategóriákat létrehozó munka és az eredményeként létrejövő társadalmasodás az 
egyedi tapasztalattal szemben képes az általánosságot biztosítani; ez az általánosság 
azonban természetesen a mindenkori társadalomkonstituáló szabályok általánossága 
lesz (amelynek értelmében az, aki nem tartja be őket, nem játssza a társadalomjátékot), 
nem pedig a klasszikus filozófia által posztulált ész általánossága. Ez a magva annak, 
amit Durkheim a megismerés szociológiai elméletének nevezett. 

Ebből a felfogásból következett megismerés és hatalomltekintély összefüggése. 


5A társadalom nem hagyhatja az egyének szabad belátására a kategóriákat, nem 
mondhat le róluk, mert azzal magamagáról mondana le. Ahhoz, hogy élni tudjon, 
nemcsak elégséges mértékű morális konformizmusra van szükség; a logikai konfor- 
mizmusnak is van egy olyan minimuma, amit a társadalom nem tud nélkülözni. 
Ez okból tekintélye egész súlyával ránehezedik tagjaira, hogy megakadályozza az 
eltéréseket." (VEF 26; FE 24.) 


A társadalmi tekintély (autorité) kettős értelemben szerepel ebben a szövegben: mint 
uralom biztosítja a társadalom tagjainak morális és politikai konformitását, mint a gon- 
dolkodás keretfeltételeinek általános elfogadottsága pedig biztosítja a közlések érthető- 
ségét. Durkheim ez úton gondolta megmenthetőnek az ismeretelméleti racionalizmust, 
amely veszélybe került az apriorizmus feltételezett ellentmondásai miatt. 

A racionalista és a comte-i hagyományhoz kötődő Durkheimnek nem tűnt fel, hogy 
a logikai és társadalmi kényszer összefüggése másképpen is elgondolható: ha a logikai 
kényszer hasonlít a társadalmihoz, akkor éppolyan önkényes és végső soron irracioná- 
lis, mint amaz. Ily módon egy olyan relativizmus építhető fel, amelyben a jobbik érv 
ereje helyére a hatalmi fölény nyers ténye kerül. 

A vallás meghatározása 


A vallás fentebb már röviden említett, 1899-ből származó meghatározása azt emelte ki, 
hogy a vallási hiedelmek és gyakorlatok az adott vallási társadalom tagjai számára kö- 
telezőek. 1912-ben annak a bizonyítása került előtérbe, hogy az osztályozás és a kategó- 
riaalkotás képessége társadalmi természetű. Ha tehát a vallásnak kulcsszerepe volt az 
emberi gondolkodás kialakulásában (és ennélfogva a gondolkodás szerkezete is csak a 
vallásból kiindulva érthető meg), akkor valamiféle belső kapcsolatnak kellett lennie az 
elemi vallási hiedelmek és a kategorizálás képessége között. Durkheim ezért a korábbi- 
akhoz képest sokkal erősebben hangsúlyozta a szent és profán már 1899-ben is említett 
dichotómiáját, és vallásinak tekintett minden olyan hiedelem- és gyakorlategyüttest, 
amely a szent és profán megkülönböztetését alkalmazta. , A világ két területre oszlik, az 
egyikben van minden, ami szent, a másikban minden, ami profán — ez a vallási gondol- 
kodás megkülönböztető jele ...". (VEF 44-45; FE 50-51 .)"! 

A szent és profán megkülönböztetésének Durkheim szerint az a jellegzetessége, hogy 
a dolgokat objektív, megfigyelhető tulajdonságaik alapján nem lehet így dichotomizálni, 
két egymást kizáró területre osztani. A szentnek tartott dolgok nem feltétlenül magasabb 
rendűek, nem méltóságteljesek, nem feltétlenül rendelkeznek valamilyen szembeötlő sa- 
játossággal, a hívek nem feltétlenül gondolják róluk, hogy hatalmasak vagy tiszteletre- 
méltóak. A legkülönfélébb dolgok lehetnek szentek. A megkülönböztetés nem származ- 
hat a megfigyelésből. A szent és profán közti különbség Durkheim felfogása szerint bi- 
zonyos értelemben formális. A szent és profán dichotómiája ezek szerint nem más, mint 
a dichotomizálás elve maga, minden tartalomtól elválasztott tisztaságában: ,,... a szentet 
a profánhoz viszonyítva már csakis különneműségük alapján határozhatjuk meg. E kü- 
lönneműség azért elegendő a dolgok ezen osztályozásának jellemzéséhez és az összes 
többitől való megkülönböztetéséhez, mert igen sajátos: abszolút. Az emberi gondolkodás 
történetében nincs még egy példa a dolgok ennyire mélyen különböző, ennyire radiká- 
lisan ellentétes két kategóriájára." (VEF 46; FE 53.) Úgy tűnik, hogy Durkheim szerint a 
szent és profán a két legfontosabb kategória, a szent/profán dichotómia minden katego- 
rizálás alapformája. A dolgok osztályozásának, kategóriák alá való rendelésének képes- 
sége így eo ipso vallási eredetű lenne. Ez újabb támasztékot adott annak a tételnek, hogy 
a gondolkodás szerkezetében is társadalmi jellegű. 

A vallásos hiedelmek és gyakorlatok lényege Durkheim szerint a szent és profán lé- 
nyek közötti kommunikációban áll: 


5A szent lényeket, éppen szent jellegük miatt, a profánok nem érinthetik, másfelől 
viszont az előbbiek semmire nem volnának jók, és létezésüknek nem volna semmi 
értelme, ha nem kerülnének kapcsolatba a hívekkel, akiknek egyébként tisztelettel- 
jes távolban kell maradniuk tőlük. Nincs olyan pozitív rítus, amely alapjaiban véve 
ne jelentene valóságos szentségtörést; mert az ember csak úgy érintkezhet a szent lé- 
nyekkel, ha áthágja azt a korlátot, amely normális esetben elválasztja őket tőle." 
(VEF 311; FE 483.) 


Ebben az állításban két különböző dologról van szó: Durkheim szerint egyrészt a vallá- 
si rítusok (az ima, az áldozat, a beavatás, a gyászszertartás) funkciója az, hogy biztosít- 
sák a szent és profán közti átjárást (passage), másrészt az, hogy mindemellett fenntart- 
sák a szentet a profántól elválasztó határt. 


61 Ennek a koncepciónak a kidolgozásában döntő szerepe volt tanítványainak — mint ezt a továbbiakban 
részletesebben bemutatom. 

Az elválasztás az egyszerűbb eset. A különbözőt el kell választani — gyakorlatilag is 
és gondolatilag is. , A szent lények definíciószerűen elkülönített lények. Az jellemzi 
őket, hogy köztük és a profán lények közt nincs folytonosság. Normális körülmények 
közt egymáson kívül vannak. Egész sor rítusnak az a célja, hogy e lényegi elkülönítést 
megvalósítsa." (VEF 277; FE 428.) így például az aszketikus gyakorlatok: a fájdalom és 
a nélkülözés Durkheim szerint azért szükségesek, mert a vallási élet bizonyos pillana- 
taiban, amikor — mint az avatási szertartásokban — a hívőnek a szent dolgokkal kell kap- 
csolatba kerülnie, erővel el kell szakítani őt a profán világtól és a profán élvezetektől. 
(VEF 288; FE 445-46.) 


[Az ember általában (és az ausztrál bennszülött is)] , sosem emelkedik nagyszerűb- 
ben (avec plus d féclat) önmaga fölé, mint amikor olyannyira megzabolázza természe- 
tét, hogy az az ellenkező irányban halad, mint amit spontán választana. ... A fájda- 
lom annak jele, hogy elszakadtak a profán környezetéhez kötődő szálak; azt tanúsít- 
ja tehát, hogy az ember részben felszabadult e környezettől, s következésképpen a 
fájdalmat joggal tekintik a való felszabadulás eszközének." (VEF 291; FE 451.) 


Durkheim természetes módon tért át az ausztrál etnológia taglalásáról az általános er- 
kölcsi tanulságok megfogalmazására. 

A profántól elkülönülő szent világnak és a szent dolgoknak semmi értelmük nem 
lenne, ha a profán lények nem tudnának kapcsolatba kerülni a szent világával, ha nem 
tudnának mintegy maguk fölé emelkedni. A két elkülönített világ strukturális kapcso- 
lódására, az átjárás jelenségére először Mauss és Hubert mutattak rá az áldozatról szó- 
ló, 1899-ben megjelent és később még tárgyalandó tanulmányukban (ES). Durkheim az 
áldozatban két elemet látott: egyfelől a hívő és a szent lények egyesülését (communion) 
— például a Robertson Smith által feltételezett áldozati lakomában -, másfelől a hívő 
adományát, a lemondást, vagyis az egyéni létezés valamely töredékének feladását. 
(VEF 315; FE 489.) Ezzel a szent és profán lények közt egyfajta körforgás jön létre, a 
szent lények megkapják az áldozatot, és az egyesülés során mintegy átadnak valamit 
magukból a profánoknak. Durkheim, hűen önmagához, úgy látta, ebben a társadalmi 
élet valósága mutatkozik meg: ,,...a társadalmi élet körben mozog. Egyfelől az egyén a 
társadalomból és a társadalomtól kapja azt, ami a legértékesebb benne ... Másfelől vi- 
szont a társadalom csakis az egyénekben, az egyének által létezik és él... a társadalom, 
amelynek az istenek csak szimbolikus kifejezései, éppúgy nem lehet meg az egyének 
nélkül, mint az egyének a társadalom nélkül." (VEF 319; FE 495-496.) A szent/profán 
dichotómia tehát ekvivalens a társadalom/egyén dichotómiával is. Az  aszkézis 
Durkheimnél ennélfogva nem a társadalomból való kivonulást, hanem éppen annak 
ellentétét jelenti. A társadalmi létezés Durkheim szemében — éppen azért, mert a 
dichotómia, a határmegvonás végső forrása a társadalom — az egyének korlátozását fel- 
tételezi, azaz bizonyos formájú aszkézist kíván.?? 

Durkheim szinte kizárólag a szent hiedelmekkel és gyakorlatokkal foglalkozott — 
mert hiszen azok a társadalmiak, azok tartoznak a szociológiára és az etnológiára. 
A szent és a profán különbsége azonban a társadalmon belül is megismétlődik: minde- 
nekelőtt a szent térnek és időnek a profán tértől és időtől való elválasztásában. A mun- 
ka, amely , az élet e világi (temporelles) szükségleteinek" a kielégítéséről gondoskodik, 
amely tehát az élet természet felőli oldalára esik (és amelyről Durkheimnek igen kevés 


62 Nyilvánvaló, hogy ebben a gondolatmenetben Durkheim életfelfogásának alapvonásai jelennek meg. 
Elegendő ezt a fejtegetést az anómia elméletével összevetni (Ö 267 sk), ahol a korlátozatlan vágyak és szük- 
ségletek egyént és társadalmat egyformán szétromboló hatásáról elmélkedett. 

mondanivalója van), a profán tevékenységek közé tartozik; vele szemben áll az ünnep, a 
vallási semmittevés. (VEF 283-284; FE 438-439.) A tér és idő megosztása ebből adódik: a 
szent tevékenységeket nem lehet ugyanott és ugyanakkor folytatni, mint a profánokat. 


, Nincs olyan vallás, következésképpen nincs olyan társadalom sem, amely ne is- 
merte és ne gyakorolta volna az idő két határozottan elkülönülő részre való felosz- 
tását, amely két rész egymást váltogatja egy népektől és civilizációktól függően vál- 
tozó törvényszerűség szerint; nagyon valószínű az is, mint mondtuk, hogy e válta- 
kozás szükséglete vitte rá az embereket, hogy a tartam (durée) folytonosságába és 
homogenitásába olyan különbségtételeket és differenciálódást vigyenek be, amelye- 
ket az természetes módon nem tartalmazott." (VEF 285; FE 440-441.) 


Így emelkednek ki a differenciálatlanságból a társadalmon belül megismételt 
szent/profán  (társadalom/természet) dichotomizáció eredményeképpen az alapvető 
kategóriák: az idő és a tér. A társadalmi eredetű tér és idő kategóriákkal a természeti ta- 
golatlan folytonosság áll szemben. A puszta tartam nem idő, mert pillanatai nem vál- 
nak el egymástól. 

A szent és profán dichotómiája, amely a világ elképzelhető legformálisabb felosztá- 
sa, Durkheimnél egyfajta — a felszíni, közvetlenül megfigyelhető folyamatokkal szem- 
beállított — strukturális elv bevezetését jelentette. Ezért sorolható Durkheim a későbbi 
strukturalista társadalomtudomány előfutárai közé. 


A vallási hiedelmek eredete 


A szent/profán dichotómia a fentiek értelmében tehát megfelel a társadalmi/egyéni 
dichotómiának. De ha valóban bizonyítani lehet, hogy a vallási (azaz a szent dolgokra 
vonatkozó) képzetek társadalmi gyakorlatok során alakulnak ki, akkor — Durkheim így 
gondolta — nemcsak elméleti megfontolásokkal támasztotta alá tételét, hanem empiri- 
kusan is bizonyította a vallás társadalmi természetét és ezzel természetesen a vallási 
gyökerű kategóriák társadalmi eredetét. 

A legfontosabb gondolatok ahhoz a leíráshoz kapcsolódtak, amelyet Durkheim — 
Spencer és Gillen művét követve — a warramungáknak a Wollungua kígyóhoz kapcsoló- 
dó ünnepéről, korroborijáról (énekkel, tánccal kísért szertartásáról) adott (VEF 203; FE 
307 sk.) E kígyó ünnepe annál is inkább megfelel a vallás durkheimi elemzése céljainak, 
minthogy e rítusban utilitárius célokról (pl. a totemállat szaporodásának elősegítéséről) 
szó sem lehet: e totemállat az Jálomidőben"? élő mitikus, egyedi lény. Rítusaiban tisz- 
tán vallási, társadalmi funkciók teljesítéséről van szó, a szent hagyomány ébrentartásá- 
ról, olyan szertartásegyüttesről, , amelynek csakis az a célja, hogy fölébresszen bizonyos 
gondolatokat és érzéseket, hogy a jelent a múlthoz, az egyént a közösséghez kapcsolja." 
(VEF 346; FE 541.) 

A rítusok ciklusa Durkheim szerint azonos a társadalmi élet ciklusával. A szent fá- 
zisra a népesség koncentrálódása és sűrűsödése jellemző, vagyis az, hogy az ünnepeket 
megülő csoport tagjai egy előre meghatározott helyen hosszabb-rövidebb időre össze- 
gyűlnek. A társadalmi ciklus ismétlődően bevezeti az egyéneket a vallási időbe és tér- 
be. A szentre következő profán fázis az élelemgyűjtés, a hétköznapok" ideje, amikor az 
egyes csoportok szétszórtan gyűjtögetnek, vadásznak. Ilyenkor a társas élet intenzitása 


63 Az ausztrál bennszülöttek vallási képzeteiben központi helyet foglalt el az "álomidő" (dream-time, 
alcheringa vagy altjira) képzete. Az Jálomidő! a történeti időn kívüli mitikus valóság. 

mérsékelt. (VEF 203-204; FE 307-308.) E ciklikusság a társadalmi élet belső sajátossága, 
nem a környezeti feltételek kényszerítik ki, hanem a a közös élet követelményei hatá- 
rozzák meg, azaz a szent idő és a profán idő kettősségéről van szó. 

Durkheim a rítusok — modern kifejezéssel szólva — latens funkcióit kereste. , A lé- 
nyeg az, hogy az egyének összegyűljenek, hogy közös érzelmeik legyenek, s hogy eze- 
ket közös cselekvésekben fejezzék ki." (VEF 353; FE 553.) Vagyis Durkheim ezekben az 
elemzésekben az ausztrál példák kapcsán ismét azt a kérdést vetette fel, hogy miként 
lehetséges a társadalmi integráció. A társadalmi integráció Durkheim szerint kötelező 
szabályozást kíván, egyfajta rendet. A rend megerősítését szolgálja pl. a witchetty her- 
nyó intichiumája, rítusa, amelynek során a hernyó totemisztikus nemzetsége elvégzi a 
szaporító aktusokat, főnöke személyében szent communióra. lép a totemmel, ezzel stabi- 
lizálja a főnöki intézményt, az egyének nemzetségi státusát. (VEF 323 sk; FE 501 sk.) 
Durkheim azonban ebben a műben a gyülekezetnek, a közös rítusoknak más funkció- 
kat is tulajdonított. A társadalmi újítás, a "teremtés" magyarázatát kereste az ausztrál ős- 
lakók rítusaiban. 

A könyv alapgondolata szempontjából központi elemzések tárgyát a kollektív for- 
rongás, "pezsgés" (effervescence collective) állapotai alkották, ezek példája a Wollungua 
kígyó már említett ünnepe. Durkheim úgy gondolta, hogy a kollektív forrongás a társa- 
dalom sűrűségének közvetlen eredménye. Fizikai analógiával úgy képzelte, hogy léte- 
zik az egyéneknek egy minimális "kritikus tömege, amely az intenzív közös élet előfel- 
tétele. Ha a társadalmi csoport ezt a minimális "sűrűséget eléri, akkor gyorsan fokozó- 
dik a közös élet intenzitása, hamar elér egy olyan fokot, amelyeknek gazdagsága min- 
den normális állapotot felülmúl: 


..... Már pusztán a tömörülés is különösen erős izgatószerként hat rá [a bennszülött- 
rel. Ha összegyűlnek az emberek, közeledésükből elektromosságféle keletkezik, 
melytől hamarosan rendkívül felfokozott állapotba kerülnek. A kifejezésre jutó ér- 
zelmek ellenállás nélkül felerősödnek a külső határokra nyitott tudatokban: vala- 
mennyi visszhangot ver a másikban. A kezdő impulzus ily módon valamennyi visz- 
szaverődésre egyre erősödik, mint ahogy a lavina is egyre dagad, ahogy megy lefe- 
lé." (VEF 204; FE 308.)6$ 


Ez történik az említett kígyóünnep éjszakáján is. Itt, mint azt Durkheim az etnográ- 
fiai beszámolókban olvasta, számos olyan dolgot visznek végbe a warramungák, amitől 
normális körülmények között visszariadtak volna. Mintegy önkívületbe esnek, egzal- 
táltak lesznek. E forrongás során sor kerül a szexuális tabuk megsértésére is, vagyis 
annak az alapvető társadalomszerkezeti mechanizmusnak az időleges hatályon kívül 
helyezésére, amely e társadalmakban az egyének helyét meghatározza. A forrongás eb- 
ben az értelemben nem rekonstruálja, hanem időlegesen dekonstruálja a struktúrát, és 
éppen ebből ered kivételes hatása. 


, Mivel úgy érzi la warramungaJ/, hogy egy külső erő kerítette hatalmába és sodorja 
magával, arra készteti, hogy máshogy gondolkodjon és cselekedjen, mint normális 
körülmények között, természetesen úgy érzi, hogy már nem önmaga.... minden azt 
sugallja körülötte, hogy valóban egy különös világba került, amely egészen másfé- 


64 A társadalmi sűrűség növekedésének Durkheim fontos oksági szerepet tulajdonított: mint fentebb be- 
mutattam, a munkamegosztás erősödését is a (fizikai és erkölcsi) sűrűség növekedésével magyarázta, ebben 
a műben pedig úgy gondolta, hogy a vallási hiedelmek a sűrű interakciókból erednek. 

le, mint amelyben általában él, hogy ezt kivételesen intenzív erők népesítik be, ame- 
lyek megszállják és átformálják a lényét." (VEF 206; FE, 312.) 


Durkheim állítása szerint a kollektív forrongás ilyen állapotaiból született a vallás. 
(VEF 206; FE 313.) Pontosabban: a sűrű kommunikációval együtt járó közös rítus, az in- 
tenzív társas cselekvés kiragadja a warramungákat mindennapi rutinjukból, a megszo- 
kott viselkedésformákból, és felébreszti bennük ,a rajtuk uralkodó és őket magasba 
emelő külső erők gondolatát". (VEF 207; FE 314.) Durkheim szerint így alakult ki a tár- 
sadalmi életben a személytelen "erő" képzete, a legősibb kategória, amely egyformán 
elődje az istenképzetnek és a tudományos okságfogalomnak. S minthogy mindez a 
totemisztikus szimbólum körül, totemisztikus rítusok alkalmából és a totem tiszteleté- 
re történik, ezt a személytelen erőt maga a totem mint szimbólum (tehát nem a totem- 
állat!) jeleníti meg. , Minthogy a vallási erő nem más, mint a nemzetség kollektív és ano- 
nim ereje, s mivel ez elméjük számára csak a totem alakjában jeleníthető meg, a totem- 
embléma olyan, mint az isten látható teste." (VEF 208; FE 316.) Ezért mondta Durkheim, 
hogy az ősi vallásban találhatók meg az emberi civilizáció egészének csírái: nem azért, 
mert benne valamilyen transzcendens erő mutatkozna meg, hanem azért, mert a kate- 
góriákat, amelyek révén lehetséges a racionális emberi gondolkodás és így a civilizáció 
is, eredetileg vallási gyakorlatokban dolgozták ki, azok eredetileg vallási kategóriák 
voltak. A vallás társadalmi jelenség, nem abban az értelemben, hogy a vallási képzetek 
társadalmi hatások alatt munkálódtak volna ki, hanem abban az értelemben, hogy a 
vallás a társadalmi élet prototípusa. 

Könnyű észrevenni, hogy Durkheim feltételezte azt, amit bizonyítani akart. Mint 
már szó volt róla, ahhoz hogy a kollektív forrongás kialakulhasson, hogy ezáltal új hie- 
delmek jöhessenek létre, már intézményesülnie kellett a szent és profán időnek, vagyis 
a forrongás feltételezi azoknak az elemi kategóriáknak a létét, amelyeket másfelől ő hoz 
létre. A szimbolizáció problémája ezt a nehézséget csak fokozta: előzetesen már léteznie 
kellett a totemállatnak mint szimbólumnak, hogy a "totememblémához" hozzátapad- 
hasson a személytelen erő" képzete. A durkheimi elemzés nem ad semmiféle magyará- 
zatot vagy jelzést arra, hogy a szimbolizáció az emberi elme eredendő tulajdonsága-e, 
vagy maga is a társas tevékenységből származik. A genetikus magyarázat körkörös ér- 
velésbe torkollott, mert azt a vallási intézményrendszert, amelyet Durkheim a vallási 
hiedelmek eredetének magyarázatával le akart vezetni, már eleve feltételezte; másfelől 
az intézményesült hiedelmek és gyakorlatok ebben az elméletben csak a kreatív kollek- 
tív forrongásból magyarázhatók, önmagukból nem."6 

Nem hagyható figyelmen kívül, hogy a kollektív forrongásra vonatkozó fejtegeté- 
seknek nyilvánvaló politikai vonatkozása volt. Durkheim az idézett elemzések előtt a 
következő általános megjegyzéseket tette: 


, Olyan gyűlésen, amelyet közös szenvedély hevít, olyan érzésekre és tettekre le- 
szünk képesek, amelyekre amúgy, csak saját erőnkre hagyatkozva képtelenek len- 
nénk; s amikor pedig a gyűlés feloszlik, és magunkra maradunk, visszaesünk szo- 
kásos szintünkre, s csak akkor mérhetjük fel, hogy magunkhoz képest micsoda ma- 
gaslatokba emeltettünk." (VEF 199; FE 299-300.) 


5 V.ö. Turner, Victor: A rituális folyamat (1969) (fordította: Orosz István), Budapest: Osiris, 2002, különö- 
sen 107 sk. 

66 Ha Durkheim szövegét összevetjük a forrásul szolgáló munkával (Spencer- Gillen: The Northern Tribes 
of Central Australia, 1904, 228-248.), azt látjuk, hogy abban több hétig tartó ünnepségek sorozatáról van szó. 
Vagyis a Durkheim által leírt éjszakai eksztázis nem kivételes, egyszeri esemény, hanem egy ciklus része. 
Durkheim egyértelműen dramatizálta a leírt eseményt, hogy a kreatív oldalát jobban kiemelje. 

E mondatok a korszak kedvelt és máig politikailag telített tömeglélektani gondolataira 
utaltak. A tömegjelenségekre vonatkozó állítások értékhangsúlya azonban a másoknál 
megszokottal ellentétes volt. A tömeghatás Durkheimnél az egyént felemeli, mintegy ki- 
emeli korlátai közül. Az egyén a tömegben egy magasabb szintű racionalitás részese le- 
het, míg kortársai csak degradálódást, a racionalitás elvesztését, lealacsonyodást vettek 
észre a tömegben felolvadó egyénben. A társadalmi tömeghatás felemelő és értékes ol- 
dalát Durkheim augusztus 4. éjszakájával illusztrálta (1789. augusztus 4-éről van szó, 
amikor a kiváltságosak lemondtak rendi előjogaikról — ugyanúgy egyetlen éjszaka, a 
royalista történetírás szerint persze a "becsapottak éjszakája  /la nuit des dupes/, mint a 
Wollungua kígyó ünnepe!), valamint a keresztes háborúk korával, a forradalom idősza- 
kával mint különösen intenzív időszakokkal. (VEF 199-200; FE 300-301.)§7 

Durkheim úgy gondolta, hogy a társadalmi integráció elképzelhetetlen "szent" perió- 
dusok, különösképp intenzív társadalmi érintkezési alkalmak és kollektív rituálék nélkül. 


, Nem létezik olyan társadalom, amely ne érezné szükségét, hogy szabályos időkö- 
zönként megerősítse és helyreállítsa az egységét és sajátos arculatát jelentő kollektív 
érzéseket és kollektív eszméket. Márpedig ez az erkölcsi újraépülést csakis gyüleke- 
zetek, összejövetelek, kongregációk révén lehet elvégezni, ahol az egymással szoros 
közelségbe kerülő egyének közösen megerősítik közös érzelmeiket; innen származ- 
nak azok a szertartások, amelyek sem céjjukban, sem az alkalmazott eljárásokban, 
sem a kapott eredmények terén nemigen különböznek a szó szoros értelmében vett 
vallási szertartásoktól." (VEF 386-387; FE 610.) 


Annak ellenére, hogy a "sűrűség" problémái Durkheimet a kezdetektől érdekelték, 
az intenzív társadalmi időszakokkal csak a századforduló után kezdett részletesebben 
foglalkozni. Ez időtől visszatérően megjelent nála az az eszme, hogy a társadalmaknak 
szükségük van forrongó, megújító időszakokra. Saját kora problémáját a morális közép- 
szerűség vagy erkölcsi fagy" állapotában látta. A modern társadalmakban (talán a saját 
rítusokkal nem rendelkező individualista kultusz kivételével) szerinte már nincsenek 
olyan kultuszok, amelyek képesek lennének a kreatív teljesítményre. 


, Manapság nehezen tudjuk elképzelni, hogy milyenek lehetnek a jövőben az ünne- 
pek és szertartások, ugyanis átmeneti korban, az erkölcsi középszerűség korszaká- 
ban élünk. A múlt nagy ügyei, amelyekért atyáink még rajongtak, bennünk már 
nem keltenek ugyanilyen heves érzéseket... csakhogy egyelőre semmi sem lépett a 
helyükbe." (VEF 387; FE 610.) 


Kritikus időnek kellene elkövetkezni a szó eredeti értelmében. 


, El fog jönni a nap, amikor társadalmakat újra magával ragadja a teremtő forrongás; 
új ideálok, új eszmék születnek, amelyek egy időre vezérfonalul szolgálnak majd az 
emberiségnek.... Nincs halhatatlan evangélium, és semmi okunk azt hinni, hogy az 
emberiség képtelen lenne újabbakat alkotni." (VEF 387; FE 611.) 


Az erkölcsi megújítás kérdése Durkheimet pályája kezdetétől foglalkoztatta. De ar- 
ra a kérdésre, hogy "mi tartja össze a társadalmat, a vallásszociológiai munkákban 
egész más választ adott, mint a pozitivista korszakában. Korábbi írásaiban a fegyelem, 


67 Más írásaiban a forrongás, termékeny kavargás alkotó korszakának tartotta a kereszténység kiala- 
kulásának korszakát, a XII-XIII. századi párizsi skolasztikus filozófia korszakát, a reformáció és reneszánsz 
időszakát, a XIX. század szocialista megmozdulásait és a Dreyfus-ügy időszakát. 

a szabályozás volt a fő integráló tényező. Későbbi írásaiból az a következtetés adódik, 
hogy az újítás, a változtatás legalább ekkora szerepet játszik a társadalmi összefüggés 
fenntartásában. 

A vallásszociológiai fordulat tehát egyrészt eltávolította a durkheimi szociológiát 
azoktól a modernitáskritikai problémáktól, amelyekkel a korábbi írások foglalkoztak, 
ugyanakkor viszont egy nagyon fontos vonatkozásban elmélyítette a társadalmi össze- 
függés mibenlétéről rajzolt képét. 


Durkheim kivételes szociológiája 


Durkheim tudományos munkássága 1914-ben lezárult. Tanítványai, munkatársai segít- 
ségével (róluk a következő részben lesz szó) ekkorra létrehozott egyfajta szociológiát. 
E szociológia kutatási területeit és módszereit illetően jellegzetesen eltért más szocioló- 
giai iskoláktól, áramlatoktól. A kutatás centrumába a kollektív képzetek (reprezentáci- 
ók), az intézmények kerültek. Látni fogjuk, hogy a durkheimisták még a gazdaságra és 
a társadalmi szerkezetre vonatkozó vizsgálatokban is a reprezentációk felől közelítették 
meg témájukat. Nagyon kevéssé érdekelte ezt a szociológiát mindaz, amit ma a társa- 
dalmi cselekvés, az interakciók, az attitűdök, szerepek stb. fogalmaiban írunk le. 
A durkheimizmus a vallás jelenségeit is nagyon sajátos szempontból közelítette meg. 
Láttuk, hogy milyen elméleti megfontolások indokolták a kutatási terület ilyen kiala- 
kítását. 

A kutatás vonatkozásában mai szemmel meghökkentő az, hogy ez a szociológia ki- 
vétel nélkül csak másodkézből vett adatokkal dolgozott. A statisztikai vizsgálódások- 
ban ez természetesnek látszott. Azonban a vallásszociológiában és az azzal kapcsolatos 
kutatásokban is mások terepmunkájának a tapasztalatait hasznosították. Ebben a tekin- 
tetben a durkheimi iskola teljes mértékben "korszerű" volt, mert mindenki más is így 
csinálta. Mint látni fogjuk, az első önálló terepmunkán alapuló nagyszabású szociológi- 
ai vállalkozás Durkheim főműve megjelenése idején még a tervezés stádiumában volt. 

Nem kerülhető meg az a kérdés, hogy a tények, adatok tudományos jelentőségét 
hangsúlyozó Durkheim miért elégedett meg másodkézből vett információkkal. Ebben a 
jellegzetes kutatási gyakorlatban a szociológia ekkori intézményesülésének befolyását 
kell látni. A durkheimi szociológia intézményesülési mintája teljesen egyedülálló volt a 
maga korában. Egyfelől a szociológia művelésének, a szociológiai tudás "termelési 
módjának" tekintetében a "professzori szociológia  intézményesülési modelljét követte. 
Másfelől ennek a szociológiának a kereteit tágította ki egy, lényegében az egyetemi ke- 
reteken kívüli együttműködési forma létrehozásával. Durkheim a szociológia elsődle- 
ges hivatását a társadalomtudományok rendszerének kialakításában látta. Nem valami 
átfogó, spekulatív társadalomfilozófiát akart teremteni. A szociológia az egyes társada- 
lomtudományok eredményeinek cseréjét volt hivatva biztosítani az Année keretében. 
Ezért volt fontos, hogy az Année csoportjának tagjai a rokon tudományokból érkeztek. 
Ebből az következett, hogy a szociológia úgy teljesítheti hivatását, ha a más tudomá- 
nyokból származó ismeretek feldolgozására, racionális elrendezésére törekszik. Bizo- 
nyos túlzással tehát elmondható, hogy a szociológus, amikor lemondott a közvetlen ta- 
pasztalatszerzésről, helyesen járt el, hiszen így ésszerűbben tudta kiaknázni azt az in- 
formációt, amely már mások rendelkezésére állt. Nem nehéz azt sem belátni, hogy ha a 
szociológia a releváns tényeket a történeti, vallástörténeti és főleg etnológiai-etnográfi- 
ai munkákban vélte megtalálni, szükségképpen a képzetekre és intézményekre kellett 
figyelnie, hiszen ezek a régebben kialakult tudományok, illetve (a korai etnológia-etnog- 
ráfia esetében) információszerzési gyakorlatok az ilyen típusú tényekre figyeltek. 


A francia szociológiai iskola fénykora 
és hanyatlása 


A francia szociológia kialakulásának történetéről Durkheim munkásságának tárgyalása 
kapcsán már esett szó. Lentebb, amikor az iskola tagjainak munkásságát mutatom be, 
bőven lesz szó az I. világháború előtti, tehát Durkheim életében írott műveikről, ame- 
lyek létrejöttére közvetlen befolyást gyakorolt. Ezért használom a fejezet címében a 
"fénykor szó. Itt, az általános bevezetőben azonban csak az 1917, azaz a Durkheim ha- 
lála utáni történésekre térek ki. 


Sikerek és nyereségek 


A szociológiai mezőt az I. világháború befejezése után lényegében az igencsak megtize- 
delt durkheimi iskola jelentette. Maga Durkheim viszonylag fiatalon halt meg, és halá- 
lát bizonyára siettette, hogy fia, André és számos tanítványa a háború áldozata lett. 
Többé-kevésbé hiánytalanul csak Maussék generációja élte túl a háborút, mert ők már 
túl idősek voltak ahhoz, hogy az első vonalba küldjék őket. A veszteségek ellenére a 
durkheimizmus a francia szociológiában csaknem monopolhelyzetben volt. A nem 
durkheimisták marginalizálódtak, mint Worms maradék hívei, akik le is mondtak a tu- 
lajdonképpeni tudományos munkáról vagy a renegát durkheimista Gaston Richárd. 

A szociológia intézményesülése lassacskán haladt előre. A durkheimi elmélet (első- 
sorban az erkölcsszociológia) tankönyv jellegűvé formált változatát Bouglé kezdemé- 
nyezésére 1920-tól tanították a tanítóképzőkben, 1923-tól pedig a középiskolákban. Há- 
rom egyetemen (Párizs, Bordeaux, Strasbourg) volt rendszeres szociológiai oktatás. 
A pozíciókat a bordeaux-i kivételével hűséges durkheimisták foglalták el.§$ Az egyete- 
meken a szociológiai tanulmányokat a tanulmányok részeként elismerték (certificat 
d"études supérieures), de ez a tanári diplomához nem volt kötelező. A négyféle filozófiai 
végzettség (licence) közül az egyiknek azonban része volt a szociológia is (az erkölcstan 
mellett). Tulajdonképpeni, szakmai jellegű szociológiai képzés azonban nem volt. Há- 
rom durkheimista is bekerült a College de France-ba, az intellektuálisan legnagyobb te- 
kintélyű intézménybe (Mauss a szociológia tanszékre 1931-ben, Simiand a munkatörté- 
neti tanszékre 1932-ben, Halbwachs Mauss helyére 1944-ben). Mindezzel együtt a szo- 
ciológia az egyetemi rendszeren belül marginális maradt: míg 1900-ban a 312 bölcsész- 
kari oktató közül, mint láttuk, kettő volt szociológus, 1929-ben 436 közül négy. 


68 Párizsban Paul Fauconnet tanított 1921-től haláláig, 1939-ig, kezdetben docensként (maitre de con- 
férences), majd tanszék nélküli, 1932-től tanszékkel rendelkező professzorként. Bouglé 1919-ben létrehozott 
tanszéket kapott, ezt foglalta el halálig, 1939-ig, de közben 1935 és 1937 között Halbwachs helyettesítette. 
Halbwachs 1919-től 1935-ig Strasbourgban volt professzor. 1937 és 1939 között egy módszertani tanszéket ve- 
zetett a Sorbonne-on, majd Fauconnet megüresedett tanszékét vette át. Strasbourgban Halbwachs utóda a 
durkheimistáktól távol álló Georges Gurvitch lett. 

69 Mindent összevéve 1931-ben a Sorbonne-on (ahol ekkor két professzor működött) mintegy 200-an hall- 
gattak szociológiát (a bölcsészkarra beiratkozottak 590-a). 

A szociológiával szemben a társtudományok részéről mutatkozó ellenségesség ész- 
revehetően enyhült. A pszichológusok közül többen is nyitottnak mutatkoztak a szoci- 
ológiai gondolatok iránt. Mauss részt vett a Société de psychologie munkájában, 1923-ban 
egyenesen annak elnöke lett. E minőségében tartotta előadását a Lélektan és szociológia 
tényleges és gyakorlati kapcsolatairól. Halbwachs és a pszichológus Charles Blondel között 
is kialakult egyfajta, bár nem konfliktusmentes együttműködés. A francia szociológia és 
pszichológia közötti kapcsolatot a kollektív képzetek és szimbólumok kutatása terem- 
tette meg. (Ez különbözött az amerikai szociálpszichológusoknak az attitűdökre és az 
interakcióra koncentráló szemléletétől). 

Az Annales kialakuló új történeti iskolája" — noha gyakran kritikával fogadta a 
durkheimiánusok műveit — alapjában véve jóindulatúan viszonyult a szociológiához. 
Mélyen egyetértettek a történészek azzal, ahogy Durkheim, majd őt követve Simiand 
bírálta a hagyományos, eseménytörténetre, politikatörténetre és a nagy személyiségek- 
re koncentráló szemléletét. Egyetértettek abban is, hogy a társadalomtudományoknak 
nem eszméket, hanem a társadalmi tényeket" kell vizsgálni. De a történészek a szocio- 
lógusokhoz képest sokkal jobb intézményes pozíciókkal rendelkeztek a történelem mint 
egyetemi szak elfogadottsága miatt, és a század közepére már az Annales történészei 
voltak olyan helyzetben, hogy protezsálhatták a szociológiát. Végül: az új etnológia lét- 
rehozásában Maussnak (és az ő közvetítésével Durkheim gondolatainak) központi sze- 
repe volt (igaz, ez az etnológia igazán csak az 1930-as évek végére vált jelentős önálló 
tudományággá). Ekkorra azonban már függetlenült is a szociológiától. 


Veszteségek 


A durkheimista szociológia szempontjából súlyos veszteség volt, hogy az irányzat, az 
iskola tulajdonképpeni szervezeti bázisát, az Année-t nem sikerült fenntartani. Mint lát- 
tuk, az Année számos szaktudománynak egyetlen központ, éspedig egy nem egyetemi 
intézményi központ körüli szerveződése volt. Ez a központ szerkesztőként egy sze- 
mélyben Durkheim volt. Az ő személyes tekintélye biztosította, hogy a nagyon külön- 
böző irányból érkező hozzájárulások hihető módon kapcsolódjanak össze egy vállalko- 
zássá. Ez egy értelmiségi körhöz, mozgalomhoz tette hasonlóvá az Année-t 

Durkheim helyébe senki nem tudott lépni." Mauss, aki leginkább pályázhatott vol- 
na az utódlásra, személyes adottságai miatt is alkalmatlan volt a szervező munkára, 
egyetemi oktató sem volt, és az 1920-as évek végétől egyre inkább antropológusnak és 
nem szociológusnak tekintette magát. Halbwachs, aki a durkheimisták közt a legsokol- 
dalúbb volt, nem bírt akkora tekintéllyel, hogy át tudta volna venni Durkheim helyét. 
Bouglé inkább népszerűsítő és politikai jellegű, mint tudományos munkákat írt, ezért 
nem pályázhatott Durkheim helyére. A vezető és szervező tekintély hiányához járultak 
az anyagi nehézségek. Így mindössze egy új kötetet sikerült kiadni 1925-ben, egy cson- 
kát 1927-ben, és ezzel az Année megszűnt. A kudarc mindennek ellenére kisebb, mint 
ezekből a tényekből látszana: 1934-től Halbwachs irányításával sikerült kiadni az Anna- 
les sociologigues-ot, igaz, ennek rovatai teljesen függetlenültek egymástól. 1924-ben lét- 
rehozták az Institut frangais de sociologie-t, a durkheimisták szakmai társaságát, amely- 


9 Erről lásd pl. Noiriel, Gérard: A történetírás ,,válsága". Elméletek, irányzatok és viták a történelemről tudo- 
mánnyá válásától napjainkig (fordította: Czoch Gábor et al.), Budapest: Napvilág, 2001. 

"Mint Bouglé Pascal egyik aforizmáját megfordítva mondta, a durkheimista szociológia egy olyan kör- 
re hasonlít, amelynek központja nincs sehol, a kerülete mindenütt, (le centre n "est nulle part et la circonférence 
partout). Idézi Heilbron, Johan: Les métamorphoses du durkheimisme, 1920-1940, Revue francaise de sociologie, 
26 (1985), 2,210. Vö.. Pascal, Blaise: Gondolatok (fordította Pödör László), Budapest: Gondolat, 1983), 31. 

ben számos rokon szakma képviselői is részt vettek az eredeti durkheimi program szel- 
lemében. Súlyos probléma volt viszont, hogy a durkheimista csoport elöregedett: a 
durkheimista szellemű szociológiai munkának alig tudtak fiatalokat megnyerni (egye- 
dül Maussnak voltak tanítványai, de ők az önállósuló antropológiai-etnológiai kutatá- 
sok felé fordultak). 

A durkheimizmus hanyatlását nem magyarázza az, hogy a csoport — elméleti beál- 
lítottság, munkamódszer, politikai vonzalmak tekintetében — soha nem volt egységes. 
Bouglé, Davy és Fauconnet számára Durkheim filozófiai, elsősorban morálfilozófiai 
implikációkat hordozó elméleti megállapításai voltak a lényegesek, ezeket interpretál- 
ták egy idealista-spiritualista filozófia szellemében; a durkheimi szociológia kutatási új- 
donságait, így a kvantitatív empirikus (statisztikai adatokra alapozó) megközelítést ér- 
dektelennek tartották. Mauss, Halbwachs és Simiand számára a szakszerű kutatás irán- 
ti elkötelezettség volt a fontos, de ők apránként feladták Durkheim spekulatívnak tar- 
tott általános elméleti gondolatait. Ennek megfelelően Bouglé inkább népszerűsítő 
könyveket írt (Fauconnet gyakorlatilag nem kutatott), a második csoport viszont szak- 
munkákat publikált (Mauss egyetlen könyvet sem írt). Bouglé, Fauconnet, Davy vagy a 
durkheimizmussal rokonszenvező filozófus Parodi a republikánus tradíciót folytató ra- 
dikálisokkal rokonszenvezett (Durkheim maga is republikánus volt), Mauss, Halb- 
wachs és Simiand szocialista elkötelezettségű volt. Persze, az ellentéteket nem kell eltú- 
lozni: Bouglé és Halbwachs például jól együttműködtek az 1930-as években. 

A hanyatlást magyarázza bizonyos fokig, hogy a durkheimizmus túlgyőzte magát. 
A húszas években egy szakterület monopolistája lett egy olyan szélesebb egyetemi-ér- 
telmiségi mezőben, amely nehezen tűrte egyetlen (ráadásul a szakterületén túlterjesz- 
kedni akaró) paradigma kizárólagos befolyását. 1920 után alig egy-két fiatal csatlako- 
zott a durkheimista csoporthoz. Az 1930-ban felnövekvő fiatal nemzedék a szociológi- 
át már a társadalomfilozófia legtaszítóbb ágazatának látta, ahol öregedő professzorok 
ugyanazt az unalmas, tekintélyelvű elméletet magyarázzák. Nem látták, hogy mi lehet 
érdekes egy olyan elméletben, amely csak azt a célt szolgálja, hogy a dogmatikus kö- 
zépiskolai erkölcstan alapjául szolgáljon. 

Kognitív vonatkozásban magyarázza talán a hanyatlást, hogy a durkheimisták nem 
utasították el a társadalom holisztikus felfogását, tehát azt az elképzelést, hogy a társa- 
dalom valóságos, átfogó egység, igazi makrocsoport, bár érzékelték ennek a felfogásnak 
a gyenge pontjait. Ebben a megközelítésben a csoport- és osztálykülönbségek másodla- 
gosak voltak, és ebben a paradigmában az egyéni élet értelmi és erkölcsi problémái 
mind alárendelődtek a nagyobb egység integrációs követelményeinek. Ez a felfogás 
összefüggött Durkheim eredendő republikánus meggyőződésével, és iskolájának azok 
a tagjai is ragaszkodtak ehhez, akik szocialisták lettek. Márpedig a korszak általánosan 
érzékelt problémái éppen a társadalmi konfliktusokkal, ellentétekkel és az egyéni sors 
problematikus voltával függtek össze: gondoljunk a háború okozta megrendülésre, a 
húszas évek fellendülésének és a gazdasági válságnak a társadalmi hatásaira. 

A durkheimisták minden árnyalata a századforduló politikai és szellemi világához, az 
ijgy" tétjeihez kapcsolódott. Gondolkodásukat ennek a korszaknak a problémái irányí- 
tották. A laikus köztársaság, a közös morális egyetértés révén integrált társadalom, a ra- 
cionális gondolkodás fölénye voltak azok a pontok, amelyek körül világszemléletük ala- 
kult. Ebben az értelemben voltak mind baloldaliak vagy republikánusok. A háború értel- 
metlensége új formában vetette fel az egyéni létezés értelmének, mibenlétének kérdését. 
Az új nemzedék számára már nem volt magától értetődő az, hogy a demokratikus, felvi- 
lágosult köztársasági politika a törékennyé vált emberi világ problémáira megoldás. 

A háborús kényszergazdálkodás, a válság, a szociális reformok társadalomtudomá- 
nyi tanulságainak feldolgozására a durkheimizmusnak nem voltak meg a tudományos 

eszközei. Az iskola maradandó munkásságot produkáló  gazdaságszociológusai, 
Simiand és Halbwachs a két háború között is azt a fogalmi és módszertani eszközkész- 
letet használták, amely a gazdasági liberalizmussal folytatott század eleji harcban ala- 
kult ki. Ez ahhoz vezetett, hogy védekező pozícióba szorultak az erősebb gazdaságtan- 
nal szemben, és amikor a gazdasági válság nyomán az értelmiség, a politikai szereplők 
és bizonyos fokig a hatalom részéről is megjelent az igény valamiféle integrált társada- 
lomtudományi tudásra, ezt nem tudták (nem is akarták) kielégíteni. 

Most bosszulta meg magát Durkheimnek a századforduló körüli kutatási és tudo- 
mánystratégiai irányváltása. Mint láttuk, a durkheimi szociológia a társadalomtudo- 
mányok integrálásának programjával lépett fel. Tartalmi tekintetben ez azt jelentette, 
hogy a társadalmasulás alapjainak inkább elméletileg érdekes kutatására koncentrált. 
De a program, amelyet az Année jelentett a tudományok integrálásának nagyszabású 
céljával, kifulladt. Helyére nem került semmi. 

A durkheimi stratégia — a szűknek bizonyult egyetemi kereteken, a "professzori szo- 
ciológia lehetőségein túllépve — az évkönyv révén, egyfajta mozgalmi elemeket tartal- 
mazó csoportképzés segítségével kívánta előrevinni a szociológia ügyét. Szervezeti 
tekintetben ez a program idegen volt a szaktudományos specializáció, a szakjellegű 
képzés felé haladó egyetemi világban. A durkheimizmus integratív elképzelései ma is 
rokonszenvesnek tűnnek, de sorsa is azt mutatja, hogy az idő tájt erősebbek voltak az 
egyetemi-tudományos rendszerben a szakosodást, specializációt előrehajtó erők. 
A durkheimi program az adott körülmények között képtelen volt továbblépni azon az 
integrációs pályán, amelyet elkezdett. Durkheim még személyében képes volt arra, 
Année egyetemen kívül szervezett csoportját is. De ez a csoport mint intézmény már a 
háború előtt is inkább program volt, mint valóság. 

A durkheimisták, akik bejutottak az egyetemi intézményrendszerbe, a két világhá- 
ború között is őrizték pozícióikat. Személyes és intézményes erőforrásaik azonban nem 
voltak elégségesek ahhoz, hogy az eredeti, az egyetemen túlmutató durkheimi progra- 
mot megvalósítsák, ezért defenzívába szorultak. A társtudományok iránti nagyobb 
megértés is ebből fakadt. Minthogy a durkheimizmus a század elején működésmódjá- 
ban és programértékű kijelentéseiben már túljutott a puszta egyetemi intézményesülé- 
sen, ettől sem visszalépni nem lehetett, de előre, az eredeti elképzelések megvalósítása 
felé sem. 

A durkheimizmus, a klasszikus szociológia francia iskolája véglegesen persze a II. 
világháború, a német megszállás következtében tűnt el. Az 1950-es évek elején Claude 
Lévi-Strauss már azt mondta, hogy ő az egyetlen megmaradt durkheimista Franciaor- 
szágban. Természetesen nem szükségszerű, hogy egy tudományos paradigma több 
nemzedéken keresztül fennmaradjon, de az sem, hogy két (vagy két és fél: a húszas 
évek elején megnyert néhány, többnyire erősen specialista kutatást folytató fiatalt, mint 
a sinológus Marcel Granet-t is ideszámítva) nemzedék után megszakadjon. A hagyo- 
mány megszakadásában több személyes és történelmi véletlen tényező is közrejátszott, 
de a törés aligha lett volna teljes, ha a tudományos teljesítőképesség és az intézménye- 
sedés egymással összefüggő problémái nem merültek volna fel. 

Az 1930-as évek fiatal értelmiségi nemzedékének hangadói — mint említettem — kivétel 
nélkül elutasították Durkheimet és legtöbb tanítványát. Paul Nizan nemes egyszerűség- 
gel a burzsoázia "házőrző kutyái közé sorolta Durkheimet, Bouglét és Fauconnet-t. 
A fiatalok nem a Comte-Durkheim-féle pozitivista hagyományt becsülték. Jean-Paul 
Sartre a fenomenológia, Raymond Áron a német történetfilozófia és Weber felé tájéko- 
zódtak, Jean Stoetzel az amerikai stílusú közvéleménykutatás, Georges Friedmann a 
szovjet iparosítás és az amerikai iparszociológia iránt érdeklődött. Az orosz emigráns 
Georges Gurvitch, aki 1935-től 1940-ig Halbwachs utóda volt Strasbourgban, sokkal 
idősebb volt ugyan az említetteknél (és legtöbbjükhöz ellenségesen viszonyult), de ő is 
egy a durkheimizmustól idegen, Hegelből, Marxból és a fenomenológiából építkező 
szociálfilozófiát képviselt. Közös volt valamennyiükben, hogy elutasították Durkheim- 
nek az egyén rovására az egyénnel szemben önállósággal bíró társadalmi tényt előtér- 
be állító szociologizmusát (amelyet Mauss és Halbwachs azért már meggyengített)."? 
A szociologizmus elutasítása az adott intézményi és tudományos mezőben a szocioló- 
gia létjogosultságának a kétségbevonását is tartalmazta (többeknél a filozófia javára). 

Arra is fel kell figyelni, hogy a durkheimizmustól elforduló fiatalok egy újfajta esz- 
közökkel dolgozó (közvéleménykutatás, iparszociológia), másfajta társadalmi proble- 
matikához (tervezés, ipari rendszer) kötődő és (később) újfajta intézményi struktúrához 
kapcsolódó szociológia felé is tájékozódtak. A francia szociológia 1945 utáni teljes átren- 
deződése a harmincas évek kezdeményezéseiig követhető vissza. Ebben az összefüg- 
gésben kell megemlékezni a Centre de documentation sociale szerepéről." 

Ezt az intézményt a durkheimista Célestin Bouglé még 1920-ban hozta létre Albert 
Kahn bankár támogatásával az École normale supérieure-ön. Bouglé eklektikus 
durkheimizmusa természetesen alkalmatlan volt arra, hogy a szociológia megújítására 
igényes és távlatos programot adjon. Bouglé jó szónok, nyitott, kedves ember volt, és 
komolyan vette pedagógiai hivatását. A Centre nem kívánt kezdetben több lenni, mint 
a fiatal kutatók tudományos felkészítésének eszköze. Könyvtárat alapított, dokumentu- 
mokat gyűjtött annak a durkheimista koncepciónak a szellemében, hogy a szociológia 
a társtudományok eredményeinek összegzésével, feldolgozásával kell hogy előrehalad- 
jon. A Centre élete 1930 után megélénkült, mert az amerikai stílusú társadalomtudomá- 
nyi kutatásokat Európában is meghonosítani akaró Rockefeller Foundation támogatása" 
lehetővé tette, hogy két normalien-t ösztöndíjasként foglalkoztathasson, támogatást ad- 
hasson külföldi tanulmányokhoz és publikációkhoz. 

Bouglé, aki 1935-től az École igazgatója is volt, elméleti iránymutatást nem tudott ad- 
ni, de az ösztöndíjasok és alkalmazottak kiválasztásában szabad szelleműnek mutatko- 
zott, és ezért a Centre-ban újtípusú törekvések jelentek meg. A Centre érdeklődése az ak- 
tuális társadalmi-politikai kérdésekre terjedt ki, amelyek a durkheimizmusból teljesen 
hiányoztak: a külföldi politikai fejlemények, különösen a tekintélyelvű államok megje- 


7 Sartre-nak tulajdonítják azt a mondást, amely a háború után az antidurkheimista nemzedék egyik tag- 
ja könyvének a címe lett: a társadalmi tények nem dolgok. Vö. Jules Monnerot: Lesfaits sociaux ne sont pas des 
choses, Paris: Gallimard, 1947) 

BA következőkre lásd Mázon, Brigitte: La Fondation Rockefeller et les sciences sociales en France 
1925-1940, Revue francaise de sociologie, 26 (1985), 311-342. és Marcel, Jean-Christophe: Le durkheimisme dans 
lentre-deux-guerres, Paris: Presses Universitaires de France, 2001,218-248. 

A Az alapítvány Mauss-szal is tárgyalt, de egyrészt bizalmatlanok voltak vele szemben marginális hely- 
zete miatt, másrészt Mauss nagyszabású integratív társadalomtudományi tervei nem illettek bele az alapít- 
vány elképzeléseibe. A konkrét programokat, a hatékonyabb "társadalmi ellenőrzést lehetővé tevő kutatáso- 
kat kedvelték. Ezért támogatták Charles Rist közgazdász már 1925-ben előterjesztett és 1931-ben megvalósí- 
tott javaslatát is az Institut scientifigues de recnerch.es économigues et sociales megalapítására, amely gazdaságsta- 
tisztikai adatokat gyűjtött. 

lenese, a munka szervezetével kapcsolatos kérdések, a sajtó és a reklám problémái stb. 
Ezeknek a megvilágítására 1931-től kezdve nyilvános vitákat is szerveztek. Ezt a széles 
körű, a modern világ válságához kapcsolódó érdeklődést jelezte a Centre legfontosabb 
kiadványsorozatának tematikája is. 

A Centre köré csoportosulok 1936 és 1939 között a Rockefeller Foundation támogatásá- 
val Inventaires címmel adtak ki három tanulmánykötetet az aktuális társadalmi problé- 
mákról (nemzeti ideológiák, politika és gazdaság, középosztály). Ezekben a kötetekben 
— a támogató által kívánt induktív" megközelítésnek eleget téve — a válság értelmezése 
szempontjából lényegi kérdéseket vizsgáltak, csupa a durkheimizmust alig érdeklő és 
eszköztára, tudástermelő módja számára nagyjából hozzáférhetetlen problémát. Kife- 
jezték azonban azt az igényt, hogy a társadalomtudománynak (szociológiának, politi- 
katudománynak és gazdaságtannak) közre kell működnie a politikai, gazdasági és szo- 
ciális válság kezelésében. 

A kötetekben ugyan még nem jelentek meg az Amerikában is akkor kiformálódó új- 
fajta szociológiai kutatásmód eredményei, de az a felismerés igen, hogy a vizsgálni kí- 
vánt kérdések nem kutathatók a durkheimista szociológia hagyományos eszközeivel. 
Bouglé maga is sürgette, hogy a munkatársak végezzenek igazi terepkutattásokat 
(enguétes), és ezekről számoljanak be a Centre-ben. 

Azok, akik 1945 után "újra megalapították" a francia szociológiát (Friedmann, Áron, 
Stoetzel, Le Bras, de Claude Lévi-Strauss is), mind feltűntek a Centre-ban." Raymond 
Áron (1905-1983) egy németországi tanulmányútja után, 1934-ben kapcsolódott be a 
Centre munkájába, annak támogatásával írta meg munkáját a német társadalomtudo- 
mányokról, amely a durkheimista szociológiával való elméleti szakítás egyik fontos 
dokumentuma. Jean Stoetzel (1910-1987) nem volt ugyan a Centre hivatalos munkatársa, 
de Bouglé keresett neki támogatást, hogy folytathassa az Amerikában tanult közvé- 
leménykutató munkát. Az első modern politikai közvéleménykutatást (a müncheni 
egyezmény megítéléséről) a Centre keretében végezte, mielőtt megalapította volna a sa- 
ját intézetét. Georges Friedmann (1902-1977) 1932-től a Centre munkatársa volt, az ipari 
gépi rendszer érdekelte már akkor is, és a Centre támogatta abban is, hogy kutatásait 
elősegítendő kitanulja a gépipari műszerész mesterséget. 

A Centre körül csoportosulok munkáját megszakította a háború. De az 1945-ös újra- 
alapítok szociológiai elképzelései ebben az időszakban formálódtak ki. A "mi lett volna, 
ha nem következik be a háború" terméketlen kérdés. Úgy tűnik azonban, hogy a fran- 
cia szociológia átrendeződése a harmincas évek végén — szűkös intézményi keretek kö- 
zött — elkezdődött. Ebben a kezdődő átrendeződésben az amerikai hatás nem elhanya- 
golható. Feltűnő, hogy olyasféle nagy elméleti program, mint amilyen a durkheimista 
szociológiát bevezette, nem játszott szerepet. Nem voltak elhanyagolhatók a politikai 
hatások egyik említett kutatónál sem (Friedmann kommunista, Áron szocialista, 
Stoetzel jobboldali volt): a politikai válság ösztönözte valamennyiüket a válságot meg- 
határozó tényezők kutatására. Az is feltűnő, hogy mindannyian a társtudományokból 
hoztak magukkal ösztönzéseket: Stoetzel a pszichológiából, Áron és Friedmann a filo- 
zófiából, a Centre más, itt nem említett munkatársai a gazdaságtanból. Az intézményi 
faktor lényegesnek tűnik: a Centre nem volt az egyetemi rendszer szerves része, de nem 
is volt teljesen független attól. Lehetőség volt a durkheimisták által annyit emlegetett 
kooperatív kutatásra, ha szerény mértékben is. Egyfajta "hibrid" képződmény volt. Mint 
látni fogjuk, a különféle intellektuális és intézményi "hibridek" kialakulása a nagyobb 
tömegű amerikai szociológia átrendeződéseiben fontos szerepet játszott. 


75 A Centre volt a Frankfurtból 1933-ban menekülni kényszerülő Institut für Sozialforschung párizsi "tá- 
maszpontja! is, folyóiratuk is Párizsban jelent meg. Lévi-Straussnak a terepmunkát lehetővé tevő s ezzel et- 
nológiai kutatását elindító brazíliai tanári megbízást is Bouglé szerezte meg. 

A durkheimizmussal kapcsolatot tartó, de egyetemen kívüli szociologizáló értelmisé- 
gi világértelmezések bizarr példájaként említeni kell a rövid életű College de sociologie-t 
(1937-1939). Az impozáns név egy előadás-sorozatot és több, hozzá kapcsolódó publiká- 
ciót takar. Egy szürrealista csoport hozta létre, élén Georges Bataille-al, Roger Caillois- 
val és Michel Leiris-szel (a két utóbbi irodalmi működése mellett szaketnológus is volt). 
getéseihez kapcsolódott (és Mausst is megpróbálta bevonni a munkájába). A világhábo- 
rú előtti zavaros években ebben a gondolatban találták meg azt az eszközt, ahonnan ki- 
indulva a társadalmi és politikai kreatív energiákat értelmezni lehet. Szemük előtt egy 
olyan, nem egyetemi tudás lebegett, amely nemcsak leírja, hanem létrehozni is segíti 
ezeket a romboló-teremtő társadalmi erőket. Azokat a politikai színezetű következteté- 
seket akarták levonni Durkheim elméletéből, amelyek megfogalmazásától Durkheim 
mindig tartózkodott. A durkheimizmus történetének egyik legkülönösebb mozzanata 
volt ez az anarchista (és egyes megfogalmazásaiban protofasiszta) értelmiségi csoport." 


A durkheimista szociológia félreismerhetetlen hanyatlása és az újjáalakuló francia 
szociológia mezőjéből való későbbi, a hatvanas évek közepéig tartó kiszorulása azért 
különös, mert a csoport legjelentősebb tagjai aztán tudományosan mind "feltámadtak. 
A XX. század végén munkásságukat már ösztönző tudományos hagyományként tartot- 
ták számon: Durkheim természetesen a szociológiai irodalom megkerülhetetlen nagy- 
sága. Marcel Mausst a Lévi-Strauss-féle strukturalista etnológia közvetlen elődjének te- 
kintette, Bourdieu is többször hivatkozott rá, és ma a francia társadalomtudomány tör- 
ténetében alakja szinte a Durkheimé fölé nőtt. Halbwachs a kollektív/társadalmi emlé- 
kezet ma újra népszerű kutatása kezdeményezőjének számít. Simiand munkálkodását 
elsősorban az Annales kvantifikáló történetírása tartotta sokra. Bouglé tézisei Louis 
Dumont könyveiben támadtak fel. 

Miért kellett ennek a termékeny hagyománynak a purgatóriumot megjárni az üdvö- 
zülés előtt? A törés a francia szociológia alakulásában nem lett volna ilyen erős, ha nem 
következik be a II. világháború katasztrófája és mindaz, ami ezzel járt. Az is kétségtelen 
viszont, hogy a durkheimi iskolában kialakult szociológiai gondolkodás, a tapasztalat- 
szerzés itt rögzült módja (ami mind része annak, amit a tudományos tudás termelési 
módjának" neveztem) alkalmatlan volt a tengerentúlról érkező újfajta kezdeményezé- 
sek befogadására. A befolyásos egyetemi képviselők nélkül maradt durkheimizmus- 
nak"" nem volt esélye a megmaradásra. 


Marcel Mauss 


m Marcel Mauss 1872-ben született Épinalban. Édesapja kereskedő volt, édesanyja Émile 
Durkheim nővére, Rosine. Mauss életét döntően meghatározta az, hogy Émile Durkheim 
unokaöccse volt (akit mások előtt ő is gyakran csak Durkheimként emlegetett, mintha 
egyedül viselné e családnevet). Mauss — Durkheimmel ellentétben — kicsit bohém volt, és 
az élet testi örömeit sem vetette meg. Többféle sportot is űzött amatőr szinten, de legin- 
kább a gyaloglást és az alpinizmust kedvelte. Családja és Durkheim nagy bánatára hosz- 
szú ideig agglegény maradt, bár voltak tartós szerelmi kapcsolatai. Végül csak 1934-ben 
vett el egy elvált asszonyt, akihez már tízévi kapcsolat fűzte. Noha Mauss éppúgy kötő- 


76 Lásd Hollier, Denis (présentation de): Le Collége de Sociologie (1937-1939), Paris: Gallimard, 1979. 
77" Georges Davy még a Sorbonne professzora volt, igazi tudományos tekintély nélkül. 

dött Durkheim Épinalban maradt testvérei tágabb családi köréhez, mint nagybátyja, e sa- 
játos "családi kommunizmusban! élő kör vallásosságától éppúgy elszakadt, mint ő. 

A középiskola elvégzése után 1890-ben Bordeaux-ba ment az egyetemre, Durkheim 
közelébe, hogy filozófiát tanuljon. Nagybátyja mellett Espinashoz kötődött szorosabban 
és Durkheim közeli barátjához, a filozófus Octave Hamelinhez. Durkheimhez hasonlóan 
Mauss is részt vett dreyfusard oldalon az "Ügy" harcaiban. Mauss már Bordeaux-ban kap- 
csolatba került a szocialista mozgalommal is. A francia szocialista mozgalom ebben az 
időben megosztott volt, Mauss is több különböző irányzatú szervezet tagja volt, míg vé- 
gül a Jaurés nevével jelzett reformista irányzathoz csatlakozott. 1904-ben, amikor Jaurés 
irányításával megszületett a L Humanité, Mauss is részt vett a vállalkozásban, és bár szór- 
ványosan, de később is írt a lapba. 

1895-ben sikerrel szerepelt az agregációs versenyvizsgán. Ezután — Durkheim tanácsá- 
ra — az École pratigue des hautes études nevű párizsi posztgraduális intézménybe iratkozott 
be, hogy vallástudományi tanulmányokat végezzen, és e témakörből megírja doktori dol- 
gozatát (amely sosem készült el). Abban, hogy unokaöccsét erre a területre irányította, 
már felfedezhető Durkheim kezdődő érdeklődése a vallásszociológia iránt. Ez a lépés ha- 
tározta meg Mauss egész további pályáját. Az École-on belül Mauss elsősorban az indoló- 
gus Sylvain Lévi-hez ("második nagybátyjához) kötődött, és itt találkozott barátaival, 
munkatársaival: Henri Hubert-rel, Paul Fauconnet-val is. Érdeklődése ekkor már a vallás- 
etnológia felé fordult. Több tanulmányutat tett (de sosem ment "terepre", a vizsgálatai tár- 
gyát képező népek közé). 

Mauss az első perctől kezdve részt vett az Année szerkesztésében. Hubert-rel együtt ő 
gondozta a legfontosabb, a vallásszociológiai szekciót, és Durkheim után másodikként ő 
írta a legtöbb ismertetést, elemzést. Mauss és Durkheim együttműködése feszültségekkel 
terhelt volt. Ennek látható oka elsősorban az volt, hogy a módszeres és pedáns 
Durkheimmel szemben Maussnál intenzív munkával teli időszakok váltakoztak a sem- 
mittevés, illetve a hiányzó önbizalom miatt terméketlen hónapokkal. Munkái többnyire a 
befejezetlenség benyomását keltik. Életében csak egy Hubert-rel közös tanulmánykötetet 
jelentetett meg, bár már 1914 előtt öt hosszú tanulmányt írt, mindegyiket társszerzőkkel. 

1900-tól Mauss az École megbízott, 1901-től rendes oktatója" lett (a nem civilizált né- 
pek vallásai témakörben). Az École programjának megfelelően nem nagy, általános témá- 
jú előadásokat kellett tartania, hanem kis létszámú szemináriumok résztvevőit bevezetnie 
a kutatómunkába — mégpedig a speciális nyelvi, filológiai ismereteket kívánó vallástörté- 
neti és etnológiai munkába. Mauss erre a feladatra kiválóan alkalmas volt: sokat tudott, 
kiváló gondolatai, ötletei voltak, amelyek kidolgozását szívesen átengedte másoknak, és 
mindig hajlandó volt másoktól tanulni. Több tanítványa az Année közreműködője lett, így 
Robert Hertz, Henri Beuchat, Georges Davy. 

A világháborúban Mauss önkéntesként vett részt, a szövetséges brit és ausztrál csapa- 
toknál szolgált mint tolmács. A háború után sem lett hűtlen a szocialista mozgalomhoz, 
aktívan részt vett a politikai életben. Szembefordult a pártot szétszakító kommunistákkal. 
1923 és 1925 között több kritikai elemzést publikált a bolsevik forradalomról. Ha nem is a 
korábbi aktivitással, végig elkötelezett maradt politikailag (1936-ban üdvözölte a Nép- 
front győzelmét). 

Durkheim halála után az iskola vezetőjének pozícióját bizonyos fokig Mauss örököl- 
te, de nem kívánt a doktrína hivatalos őrének szerepében fellépni. Egyfelől az egyre in- 
kább önálló szaktudományként (és nem a szociológia egyik ágazataként) fellépő etnoló- 
gia keretében gondolta el kutatásait, másfelől rugalmasabbá igyekezett tenni a pszicholó- 
gia és a szociológia merev durkheimista elhatárolását. Vállalkozott ugyan a durkheim- 
isták csoportjával az Année újraindítására, és 1925-ben meg is jelent az első kötet, de az 
1927-es második már csonkán maradt. 

A francia etnológia tudományos intézményesülésének fontos lépése volt, hogy 
1926-ban Mauss, Lévy-Bruhl és Paul Rivet megalapították a párizsi egyetemhez csatolt 
Institut déthnologie-t Mauss ebben az időben már nemzetközileg elismert tudós, jó kap- 


78 Noha a kutatóképzést szolgálta, az École oktatója kisebb fizetést kapott, mint az egyetemi professzorok, 
és az állás kisebb presztízzsel rendelkezett. 

csolatai voltak az ekkortájt felívelő brit antropológiával, nemzetközi konferenciák vendé- 
ge. 1931-ben végül a College de France tanárává választották — a szociológia tanszékre. 
Mauss itt is etnológiai kutatásait mutatta be. Mauss különböző intézményekben (hiszen 
az École-ban is folytatta kurzusait) adott óráin nevelődött a fellendülőben levő francia et- 
nológia következő nemzedéke. 

Mauss-t, aki 1939 őszén már nyugdíjba ment az École-ból, 1940 őszén a vichy-i rend- 
szer megfosztotta College de France-béli professzori állásától, 1942-ben kilakoltatták, és a 
lakásába egy német tábornokot költöztettek. A deportálástól megmenekült, talán azért, 
mert a kollaboránsok között több tanítványa (így J. Carcopino nevelésügyi államtitkár) és 
egykori elvtársa (így Hubert Lagardelle és Marcel Déat) is volt. Az átélt megpróbáltatások 
miatt elvesztette munkaképességét, emlékezőképességét. 1950 elején halt meg. 


. Főbb művei: 

(Henri Hubert-rel): Essai sur la nature et fonction du sacrifice (1899), in: Marcel Mauss: 
Oewvres. 1. Les fonctions sociales du sacré, Présentation de Victor Karady, Paris: Les Édi- 
tions de Minuit, 1968,193-307. (ES) 

(Henri Hubert-rel): A mágia általános elméletének vázlata (1904) (fordította: Vargyas Gá- 
bor), in: Marcel Mauss: Szociológia és antropológia, Budapest: Osiris, 2000, 49-191. 
(MAE) 

(Henri Beuchat-val): Tanulmány az eszkimó társadalmak évszakonkénti változásairól. 
Társadalommorfológiai tanulmány (1906) (fordította: Saly Noémi), in: Marcel Mauss: 
Szociológia és antropológia, Budapest: Osiris, 2000,449-536. (ET) 

Az imádság (1909) (fordította: Lakatos Mária), in: Ferge Zsuzsa (szerk.): Francia szocioló- 
gia, Budapest: Közgazdasági és Jogi Könyvkiadó, 1971,132-160. (IM) 

Lélektan és szociológia tényleges és gyakorlati kapcsolatai (1924) (fordította: Saly Noémi), 
in: Marcel Mauss: Szociológia és antropológia, Budapest: Osiris, 2000,339-367. (LSZ) 

Tanulmány az ajándékról. Az ajándékcsere formája és értelme az archaikus társadalmak- 
ban (1925) (fordította: Saly Noémi), in: Marcel Mauss: Szociológia és antropológia, Buda- 
pest: Osiris, 2000,193-338. (A) 

Divisions et proportions des divisions de la sociologie (1927), in: Marcel Mauss: Oeuvres. 
3. Cohésion sociales et divisions de la sociologie, Présentation de Victor Karady, Paris: Les 
Éditions de Minuit, 1968,178-245. (DS) 


Mauss munkásságát nehéz összefoglalni, mert nézeteit aprólékosan kidolgozott, 
nagy terjedelmű filológiai és etnológiai anyagot mozgató esettanulmányokban fejtette 
ki, olyanféle didaktikusan szerkesztett munkákat, mint Durkheiméi, nem akart és nem 
is tudott írni. Sokszor inkább sejtéseket, mint kidolgozott elméleti tételeket fogalmazott 
meg. 

Munkásságában — úgy tűnik — az I. világháború és Durkheim halála jelentett egyfaj- 
ta szakaszhatárt, bár ez a határ sokkal kevésbé markáns, mint a nagybátyja esetében a 
századforduló környéki váltás volt. 


A vallás intézményei 


Az I. világháború előtt Mauss munkásságának a középpontjában a vallási élet jelensé- 
gei álltak. Következett ez már abból is, hogy az Année keretén belül Mauss volt a vallás- 
szociológiai szekció szerkesztője, annak a területnek a gondozója, amelynek Durkheim 
szerint a szociológiai kutatás magvát kell képeznie. Négy, ebben az időszakban szüle- 
tett fontos tanulmánya (nem számítva a Durkheimmel közösen írt osztályozás-tanul- 
mányt) egy-egy a vallás elemzése szempontjából lényeges részkérdést taglalt (ES, MAE, 
ET, IM). Ezek a tanulmányok igen fontosak voltak a durkheimista vallásszociológia 

központi fogalompárjának, a szent/profán dichotómiának a kidolgozása szempontjá- 
ból. Mauss gondolkozása — a Durkheiméhez hasonlóan — ebben az időben dichotóm 
fogalompárok körül szerveződött, figyelme a hiedelmek és rítusok szerkezetének feltá- 
rására irányul. 

Az áldozatról szóló tanulmány (ES) előkészítése során Hubert Mausshoz intézett le- 
velében hangsúlyozta, hogy , csak a logikai elemzés vezethet valamire", Mauss pedig 
Durkheimnek azt írta, hogy , az egyén és társadalom viszonya" lesz elemzéseik közép- 
pontjában." Miképpen lehet szó logikáról és általános társadalomelméletről egy olyan 
tanulmányban, amely (elsősorban régi zsidó és indiai szövegekre támaszkodva) az ál- 
dozati gyakorlatot tanulmányozza? Márpedig — mint e levelekből kiderül — Mauss és 
Hubert nagyon pontosan értették, mi elemzéseik jellegzetessége. Tanulmányuk beveze- 
tésében hangsúlyozták, hogy nem az áldozat eredete érdekli őket, hanem a rítusok , ter- 
mészetes rendszere" (ES 199.), vagyis azt a struktúrát akarták feltárni, amely ezt az 
alapvető vallási gyakorlatot jellemzi és más gyakorlatoktól megkülönbözteti. A hiedel- 
mek és gyakorlatok szerkezete iránti érdeklődés jellemezte Mauss 1914 előtti munkáit. 
Ez a közös megközelítésmód indokolja, hogy e tanulmányokat együtt vegyük szem- 
ügyre. 


Meghatározások 


Az áldozatról, a mágiáról és az imáról szóló tanulmányok első pillantásra a durkheimi 
módszertan példázatainak látszanak: mindegyik, kicsit pedáns módon, az előzetes 
meghatározás szabályát alkalmazó fejezettel kezdődik. 

Az áldozat esetében — mint írták — mindig felszentelésről (consécration) van szó, az- 
az arról, hogy egy tárgy a közönséges világból a vallási világba lép át, és ezáltal közve- 
títő lesz az áldozat bemutatója és a szentség között, kommunikáció jön létre a profán és 
szent világ között. Ennek révén megváltozik annak a személynek a morális státusa is, 
aki az áldozatot bemutatja. (ES 200-205, 302.) Az áldozat ilyen meghatározása eleget 
tesz az előzetes definíció durkheimista módszertani előírásának is, de Mauss figyelme 
már ekkor inkább a vizsgált jelenség struktúrájára irányult. Az áldozat például egy há- 
rom tagból álló struktúrával határozható meg, amelyben a középső tag (a feláldozott) 
az egyik pólustól (az áldozatot bemutatótól) a másik (az istenség, akinek az áldozatot 
bemutatják) felé mozog. A feláldozottnak az egyik szélső taghoz fűződő viszonya 
együtt változik a másik szélső taghoz fűződő viszonyával. Konkrétan: a feláldozott a 
profántól (az áldozatot bemutató) a szent (az istenség) felé mozog, de közben mintegy 
átvezeti az őt elárasztó szentséget az áldozatot bemutatóra. 

A mágiáról és még inkább az imáról szóló tanulmányoknak a definíciót tartalmazó 
bevezetése formálisan közelebb áll a Durkheim által elképzelt eljáráshoz. Mauss és Hu- 
bert ugyanis a mágiáról szólva például azt sorra elhatárolták a technikától, a vallási rí- 
tusoktól. A következő lépésben azonban ismét egy struktúrát vázoltak fel. Az áldozat és 
a rontás ellentétét mutatták be, ezzel párhuzamosan a kétféle gyakorlatot végző sze- 
mély, az eljárások és a hely különbségét. 


, Míg a vallásos rítus általában a napvilágra és a nyilvánosságra törekszik, a mágikus 
rítus ezt elkerüli. Még ha megengedett is, rejtőzködik, akár a rontás. ... A mágikus 
rítus mindig a magánjelleggel működő egyén vagy egyének dolga; mind a cselekvést, 
mind a cselekvőt rejtély lengi körül." (MAE 63. — A fordítást módosítottam; ND) 


79 Mindkettőt idézi Fournier, Marcel: Marcel Mauss, Paris: Fayard 1994 158. és 162. 

, Látni való, hogy a mágiát nem rítusainak formája segítségével, hanem azokkal a 
feltételekkel határoztuk meg, amelyek között ezek a rítusok lejátszódnak, és ame- 
lyek kijelölik helyüket a társadalmi szokások együttesében." (MAE 64.) 


Ezek a feltételek a vallási rítusokkal való szembeállítás során mutatkoznak meg. Mauss 
és Hubert egy ellentétpár-sorozat segítségével jellemezték tárgyukat: a vallás nyilvános, 
nem titkos, a mágia magánjellegű, a vallás előírt, ismert hiedelmeken alapul, a mágia 
titkos vagy tiltott, rejtélyes és sokszor rontásra irányul. Ez a nyilvános/magán körül el- 
rendeződő ellentétpár-sorozat a társadalmi/egyéni különbséggel párhuzamos: az ebből 
adódó következtetéseket lentebb fogjuk látni. 

Az imádságról szóló, csonkán maradt esszé meghatározási eljárása állt legközelebb 
a Durkheim által előnyben részesített eljáráshoz. Mauss itt meg is jegyezte, hogy , defi- 
niálni annyi, mint osztályozni" (IM 149.), és ennek megfelelően a cselekvések általános 
fogalmán belül elkülönítette a vallási szertartásokat (amelyeket alapvetően a hatékony- 
ságról alkotott felfogás különböztet meg a hagyományos technikáktól), a vallási szertar- 
tásokon belül pedig megkülönböztette a manuális és orális szertartásokat, ez utóbbia- 
kat pedig (igaz, csak fokozatilag) elválasztotta a gyakran mágikus jellegű igézésektől 
(incantation). Így kapta meg az ima mint szakrális dolgokra irányuló orális szertartás fo- 
galmát. (IM 148-160.) Az imáról szóló esszének van még egy jellegzetessége: míg az ál- 
dozatról szóló esszé bevezetésében — mint erről már szó volt — Mauss és Hubert kifeje- 
zetten lemondott a történeti elemzésről, Mauss az imával kapcsolatban (a Durkheim ál- 
tal A vallási élet elemi formáiban is előnyben részesített) genetikus elemzést kívánta alkal- 
mazni, azaz a legegyszerűbb formákból kiindulva kívánt eljutni a bonyolultabbakig.?? 
Az esszé második része ennek megfelelően (és megint csak Durkheim eljárásához ha- 
sonlóan) az ausztrál etnológia tényeit vette szemügyre az orális rítusok szempontjából, 
rendkívül részletesen ismertetve a forrásul szolgáló munkák leírásait. A szöveg egy 
mondat közepén szakadt meg, akkor, amikor azokat a szaporító (intichiuma) rítusokat 
kezdte volna bemutatni, amelyekhez 1912-ben Durkheim a teremtő forrongással kap- 
csolatos elmélkedéseit kapcsolta.§! 


Szerkezetek 


Az áldozat elemzésében Mauss és Hubert ígéretükhöz híven valóban egy "mechaniz- 
must" mutattak be. Az (elsősorban a régi hindu szövegek alapján rekonstruált) állatáldo- 
zat sémája egyszerű: az áldozatot bemutató és a feláldozott belépnek az áldozati szertar- 
tás végrehajtásának helyére, megfelelő eljárások után, amelyek megtisztítják őket profán 
jellegüktől; a feláldozott az áldozat végrehajtása során közvetlen kapcsolatba kerül a 
szentséggel, és az áldozatot bemutatóval való és a szertartás során megerősített kapcso- 
lata révén közvetíti ezt az áldozatot bemutatónak, majd az előírt szertartások révén az 
áldozatot bemutató és az áldozat maradványai elhagyják az áldozat színhelyét. 


5 AZ áldozatot bemutató vallási állapota tehát a feláldozottal párhuzamos görbét ír 
le. A vallási szférába való fokozatos emelkedéssel kezdődik, elér egy csúcspontot, 


80 Mauss, Marcel: La priére, in: Mauss, Marcel: Oeuvres. 1. Lesfonctions sociales du sacré. Présentation de 
Victor Karady, Paris: Les Editions de Mimiit, 1968,394-395. 

8] Mauss maga új tények felmerülésével indokolta, hogy miért vette vissza a kiadótól a már kiszedett íve- 
ket. A fennmaradt szöveg csonkaságára nincs magyarázat. Mindenesetre a munkát e tanulmányon akkor 
hagyta abba, amikor Durkheim — sok tekintetben azonos forrásanyagból — elkezdte írni 4 vallási élet elemi for- 
máit. Lásd Fournier, Marcel: Marcel Mauss, Paris: Fayard, 1994,336-341. 

ahonnan visszasüllyed végül a profán szféra felé. Ez azt jelenti, hogy az áldozatban 
szerepet játszó tárgyak és lények mindegyikét mintegy magával ragadja egy folyama- 
tos mozgás, amely a belépéstől a kilépésig két ellentétes lejtőn megy végbe." (ES 255.) 


A mechanizmus, amelyet Hubert és Mauss itt bemutattak, a szent és a profán köze- 
lítésének (és egyben elkülönítésének) mechanizmusa. (ES 233.) A belépés és a távozás 
azért kívánja meg sajátos rítusok elvégzését, mert két ellentétes természetű szféra hatá- 
rának áthágásáról van szó, és ezért szorul az áldozatot bemutató papi segítőtársra (sac- 
rificateur). A szenttel való kapcsolat létrehozása még így is veszedelmes: ezért is van 
szükség közvetítőként a feláldozottra.§? Az áldozati rítus tehát meg is újítja szent és pro- 
fán különbségét, de egyben az az eljárás is, amellyel a két radikálisan különböző szféra 
egymással kapcsolatba is léphet. Az áldozati szertartások a különböző vallásokban ter- 
mészetesen nagyon sok tekintetben különböznek. Mauss és Hubert ezt tekintetbe is vet- 
tekinthetők.§? Ebből a szempontból az ősi indiai áldozati ceremóniák paradigmatikus- 
nak számítanak, olyannak, amelyen keresztül az áldozati "mechanizmus" világosabban 
tárul fel, mint máshol. 

Az áldozatról szóló tanulmány — mint már említettük — az Année-nak ugyanabban a 
számában jelent meg, mint Durkheimnek a vallás meghatározásáról szóló tanulmánya. 
Mindkét tanulmány tárgyalta a szent és a profán közti különbséget mint a vallás egyik 
jellegzetes elemét. Durkheimnél azonban ekkor még nem ez állt a középpontban: ő el- 
sősorban a vallás kötelező és kényszerítő jellegét hangsúlyozta. Hubert és Mauss voltak 
az elsők, akik a szent/profán különbségben a vallás központi strukturális elemét látták. 
Durkheim maga is tőlük vette át ezt a felfogást, amelyet aztán A vallási élet elemi formái- 
ban kifejtett. Hubert és Mauss, amikor tervezett tanulmányukról beszámoltak 
Durkheimnek, azt írták, hogy az az egyéni és társadalmi kérdését is taglalni fogják. 
A profán számukra — mint jó durkheimisták számára — az egyéni, a szent a társadalmi, 
és ilyen értelemben az áldozat az egyén társadalmi voltának jellegzetes mozzanata, a 
társadalmi életben való részvételének egyik formája: , A szent dolgok, amelyekre az ál- 
dozat (sacrifice) funkciói vonatkoznak, társadalmi dolgok." (ES 306.) De egyéni és társa- 
dalmi Mauss és Hubert szemében nemcsak elkülönül, hanem szervesen össze is függ. 
Az áldozat tanulsága éppen az, hogy általa a profán/egyéni és a szent/társadalmi kap- 
csolatba kerül: , a társadalmi dolgokra ez a közvetlen behatolás és elkülönülés, az im- 
manencia és a transzcendencia a legnagyobb fokban jellemző. A választott nézőponttól 
függően az egyénben és az egyénen kívül vannak." (ES 306.) Ebben a megfogalmazás- 
ban csírájában már benne rejlik Mauss későbbi eretnek durkheimizmusának alapgon- 
dolata. 

A mágiáról szóló tanulmány módszere első pillantásra sokban különbözik az áldo- 
zatról szólóétól. Az áldozatról szóló tanulmány egy paradigmatikus rítusforma részletes 
elemzéséből bontotta ki az általános tanulságot. A mágiáról szóló tanulmányban Mauss 
igen hosszan foglalkozott a varázsló különböző típusaival, a varázslattal kapcsolatos 
cselekvésekkel és képzetekkel. Hiányzik tehát egy paradigmatikus eset intenzív elemzé- 
se. Más írásaival ellentétben a forrásokra utaló és a kiegészítő megjegyzéseket tartalma- 
zó jegyzeteket is teljesen mellőzte. (MAE 65-132,191.) Az alapvető probléma mégis ro- 
kon az áldozatról szóló tanulmányéval. A mágia első megközelítésben definíciószerűen 
a vallás ellentéte, ebben az értelemben profánnak és individuális jellegűnek tűnik. 


§2Az áldozat nem isteneknek járó fizetség: ezt a feltevést a durkheimisták elutasították, s helyette a szent 
és a profán közötti kapcsolatot helyezték előtérbe. 


§3 A katolikus mise megszentelési mechanizmusa általános vonalaiban ugyanaz, mint a hindu áldozato- 
ké." (ES 300.) 

, Nem abszurd és ellentmondásos-e azt feltételezni, hogy a mágia lényegében kol- 
lektív jelenség, amikor — hogy szembehelyezzük a vallással — valamennyi jellemző- 
je közül éppenséggel azokat választottuk ki, amelyek kívül helyezik a társadalom 
megszokott életén? ... A mágia olyan kevéssé látszik társadalmi jellegűnek, ameny- 
nyire csak lehetséges, legalábbis akkor, ha a társadalmi jelenségeket arról ismerhet- 
jük fel, hogy általánosak, kötelezőek és kényszerítő erejük van." (MAE 130-131.) 


Frazernek a mágiára vonatkozó és akkor megkerülhetetlen elképzelései szerint a mágia 
, primitív tudomány" és ehhez kapcsolódó technikaSt (MAE 104-105.), márpedig a tu- 
domány és technika — és itt Mauss és Hubert Durkheim téziseit visszhangozták -, ha 
társadalmi eredetű is, profán, utilitárius, tehát egyéni dolog. (MAE 131.) Ők viszont 
mégis mint kollektív jelenséget kívánták elemezni a mágiát. A probléma tehát hasonló 
az áldozatéhoz: hogyan kapcsolódik az egyéni és társadalmi? Milyen értelemben kap- 
csolódik a vallási jelenségekkel az, ami természete szerint bizonyos értelemben attól 
idegen? 

Mauss és Hubert a mágia elemzésében is azt az , egyedi (unigue) elvet" keresték, 
amely magyarázatot adhat a mágiára mint a jelenségek , egyedi" (értsd: jól elkülöníthe- 
tő, megkülönböztethető) osztályára. (MAE 140.) A magyarázatot az egyén , nem intel- 
meg. A mana melanéziai szó, jelentése , homályos és bizonytalan körvonalú", elvont, de 
alkalmazása meghatározott: ,,...a mana a par excellence erő, a dolgok igazi hatékonysá- 
ga". (MAE 151,153.)5 Ezt a fogalmat aztán Mauss és Hubert megtalálták a húron oren- 
da, az algonkin manitu szavak jelentésében, indiai és egyéb példákban. (MAE 155-160.) 

Mauss, mint látni fogjuk, majd az ajándékról szóló esszében is az itt tapasztalthoz 
hasonló eljáráshoz folyamodott: egy bennszülött "elméletben, a világ feltételezett benn- 
szülött magyarázatában találta meg a kulcsot az általános szociológiai szintű probléma 
megoldásához. A mana a , tiszta hatékonyság" fogalma, az erőé, és a varázsló a mágikus 
szertartás során ezt az erőt használja fel: birtokába jut, és segítségével végzi el a mági- 
kus műveleteket. A mágia azért hatékony, mert a varázsló rendelkezik mana-val. A mana 
ebben a gondolkodásban sajátos szerepet játszik: , E fogalom valójában a mágikus kísér- 
letezés feltétele, és lehetővé teszi, hogy a legkedvezőtlenebb tényeket is a mágia javára 
értelmezzék. Voltaképpen bármiféle vizsgálódás alól ki van vonva. A priori adott, meg- 
előz minden tapasztalatot. ... E fogalom a mágikus képzetek irányítója, feltétele és 
szükségszerű formája. A kategóriák mintájára működik: úgy teszi lehetővé a mágikus 
fogalmakat, ahogy a kategóriák az emberi fogalmakat." Mint ilyen nem lehet adva az 
egyéni értelemben?6 (entendement), hanem a , kollektív gondolkodás egy kategóriája". 
(MAE 161.) Hivatkozás nélkül is világos: Mauss és Hubert itt egyfajta etnológiai kan- 
tianizmus alapjait teremtették meg. Az archaikus kollektív képzetek körében felismerni 
véltek egy olyan kanti értelemben vett kategóriát, amely egyáltalán lehetővé teszi a 
gondolkodást, a képzetek összekapcsolását (itt: a mágikus gyakorlat elgondolását), de 


s4 Lásd Frazer, James G.: Az Aranyág (fordította: Bodrogi Tibor, Bónis György), Budapest: Századvég, 
1993, 21 sk. 

85 Lévi-Strauss a kötethez írt bevezetőjében a mana fogalmát a francia truc és machin (izé) fogalmával ro- 
konította. , Ezek a fogalomtípusok azonban mindig és mindenütt megjelennek, kissé az algebrai jelképek 
módjára, ha valami meghatározatlan jelentésértéket kell kifejezni, amelynek önmagában nincs értelme, tehát 
bármilyen értelmet képes fölvenni, s amelynek egyetlen funkciója az, hogy betöltse a jelentő és a jelentett közt 
tátongó hézagot...". (Lévi-Strauss, Claude: Bevezető Marcel Mauss életművéhez (1950) (fordította: Saly No- 
émi), in: Mauss, Marcel: Szociológia és antropológia, Budapest: Osiris, 2000, 41.) Lévi Strauss tehát a nyelvben, 
a gondolkodásban betöltött funkciója felől értelmezte a manat, míg Mauss az általános filozófiai fogalmak kö- 
zelébe akarta hozni. 

86 A magyar fordításban itt , felfogás" szerepel, és ez eltünteti a szó filozófiai utalását. 

amely mint kategória bizonyos értelemben a későbbi, ésszerűnek tartott gondolkodás 
előképe.?7 

Minthogy a mana kategóriája kapcsolatban van a szent fogalmával, mindaz, amit 
Mauss és Hubert mondtak, a vallásra is vonatkozik. , Mindent egybevetve a mana fogal- 
ma, akár a szent fogalma, csak a kollektív gondolkodás egyfajta kategóriája, amely íté- 
leteket alapoz meg, előírja a dolgok egyfajta osztályozását, egyeseket elválaszt, másokat 
egyesít, és amely megszabja a hatások átadásának vonalait vagy az elkülönülések hatá- 
rait." (MAE 164. — A fordítást módosítottam; ND) A mágikus képzetek és ítéletek kriti- 
ka alóli mentességében is sajátos ésszerűségük bizonyítékait látták. A mágikus ítéletek 
, Szinte tökéletes a priori szintetikus ítéletek".§§ (MAE 167.) Az esszében egyre meré- 
szebb állítások követik egymást: , A mágiát olyan a priori következtetések rendszerének 
kell tekintenünk, amelyeket a szükség nyomására egyének csoportjai hoztak létre. ... 
Sőt, továbbmenve: vajon az emberek nem a mágiában tanultak-e meg következtetni?" 
(MAE 168-169.) Ebből következik a gondolatmenetet lezáró állítás: , A mana fogalmá- 
nak köszönhetően a mágia, a vágy tartománya — csupa racionalizmus." (MAE 170.) 

Ezt az 1904-ben megjelent esszét Durkheim és Mauss előző évben publikált tanul- 
mánya mellé kell állítani. Az is nyilvánvaló, hogy Durkheimnek a vallási élet elemi for- 
máiról írott munkájában megtalálható gondolatok jelentős részét Mauss és Hubert meg- 
előlegezték. Közös törekvések találhatók mindhárom munkában: egyfelől az etnológia 
útján a filozófia kérdéseire egy sajátosan és szélesen értelmezett kantianizmus szellemé- 
ben akartak magyarázatot adni, másfelől az emberi gondolkodás közös racionális voltát 
állították az előtérbe, harmadrészt mindezekből következően a közös emberi ésszerűség 
történeti gyökereit vélték igazolni. Ily módon a mágiáról szóló elemzés, noha szaksze- 
rű etnológiai dolgozatként indult, váratlanul filozófiai irányba fordult. 

Mauss és Hubert megközelítésmódja egy megjegyzés erejéig mégis eltért a 
Durkheimmel közös dolgozatban megismerttől: bármennyire racionális vonásokat mu- 
tat a mágia, mégis igaz, hogy azért fogadják el (például a hinduk) a mágikus következ- 
tetést, mert vágynak az eredmény bekövetkezésére. , Végeredményben mindig a társa- 
dalom az, amely álmai hamis pénzével fizeti meg magát." (MAE 168.) Az álmok a vá- 
gyott eredmény, a hamis pénz a vélt mágikus hatás, és a társadalom megfizeti magát, 
azaz a pénz hamissága nem bontja fel a társadalmi összefüggést. A mondat funkcioná- 
lis kapcsolatot állapít meg egy téves ismereteken alapuló, de társadalmilag hatékony 
cselekvésforma és a társadalmi következmények között. Ez még tiszta durkheimizmus. 
Az idézett kijelentésben azonban nagy hangsúlyt kap "az álmok hamis pénze", vagyis a 
társadalmi hamisság és megtévesztés. Mauss Durkheimmel ellentétben érzékelte ennek 
jelentőségét, bár elemzésébe nem bocsátkozott bele. 
rázatot kínál. A durkheimi magyarázó séma értelmében mindig fel kellett tenni a kér- 
dést: honnan ered a vizsgálat alá vont jelenség, intézmény? A mágia és a mana eredetét 
Mauss és Hubert a csoportos rítusokban találták meg, ,a mágia társadalmi érzelmi ál- 
lapotok terméke". (MAE 180.) Egy Új-Guineában megfigyelt táncos szertartásra utalva 
a következő általánosító leírást találjuk: ,, Valamennyi test egyszerre rezdül, valamennyi 
arcon ugyanaz az arckifejezés ül, valamennyi hang egyformán kiált... Az egyén mind- 
egyik arcon a saját vágyát látja, minden szájból a saját bizonyosságát hallja, és érzi, hogy 
őt is menthetetlenül magával ragadja valamennyiük közös meggyőződése. A tánc má- 
morában elvegyülve, izgatottságuk lázában egy testté és lélekké válnak. A társadalmi 


§7 A mágia tehát tudomány, mert egy általános kategória képezi az alapját, és nem "hamis tudomány, 
mert az értelem legitim használatából adódik. (Vö. Frazer i. m. 21.) 
88 Emlékeztetőül: a szintetikus a priori ítéletek teszik lehetővé Kant szerint a tudományt! 

egység valójában csak ilyenkor valósul meg." Az ilyen alkalmakkor a , közmegegyezés 
valóságteremtő erővel bír", tehát az ilyen kollektív pszichológiai jelenségek teremtik 
meg a hitet a sajátos láthatatlan erő létezésében (ami minden mágia előfeltétele). , A má- 
gikus hit azért kényszerítő (simpose), mert a társadalom gesztikulál, a társadalom pedig 
a mágikus hit miatt gesztikulál." (MAE 176 — A fordítást módosítottam; ND) Egyértelmű, 
hogy ebben a tanulmányban fogalmazódott meg először az az elképzelés, amelyet 
Durkheim később a kollektív forrongás kreatív szerepéről 4 vallási élet elemi formáiban 
megfogalmazott. 


Sűrűség 


Az a jól dokumentált tanulmány, amelyet Mauss tanítványával, Henri Beuchat-val 
1906-ban az eszkimó társadalmakról publikált (ET), elméleti vonatkozásban a mágia-ta- 
nulmányban kifejtetteket vitte tovább. A mágia-tanulmány olvasójában felmerülhetett, 
hogy egy tézis igazolásával van dolga. Számos filozófiai fejtegetést találhatott benne. 
Ebben az újabb dolgozatban a szakszerű (karosszék)tudományosság uralkodik: az elér- 
hető források alapos kiaknázásával írta le Mauss és Beuchat az eszkimó társadalmak 
életének évszaktól függő váltakozását: a nyári sátrak és a téli lakóházak különbségét, a 
népesség eloszlását a területen, a tevékenységek különbségét. A vadászatnak szentelt 
nyarakon az eszkimók szétszórtan nomadizálnak, kiscsaládokban élnek, ekkor az , élet 
mintegy elvilágiasodik". (ET 503.) A téli telepeken viszont, amikor egymáshoz közel 
húzódnak, és nagyobb nagycsaládi házfélékben laknak, az egész közösség , úgyszólván 
állandó vallási lelkesültségben él". (ET 504.) Szertartások és ünnepek követik egymást. 
A rituális előírások is különbözőek a két szakaszban. 

Az általános tanulság, amelyet Mauss és Beuchat levonni látszik a tanulmányból, 
látszatra teljesen más, mint ami a mágiáról szólóból következett. Általános törvényként 
állapították meg ugyanis, hogy a társadalmi élet intenzitása az év különböző szakaiban 
változik, és a társadalmi élet anyagi alapjának, vagyis sűrűségének, tömegének alaku- 
lásától függ az erkölcsi, jogi stb. élet alakulása is. Az eszkimó társadalom tanulmányo- 
zása ebben a vonatkozásban a baconi értelemben vett döntő kísérlet (experimentum cru- 
cis) szerepét tölti be.? A tanulmány szépen igazolta a morfológiai tények és az erkölcsi 
és vallási jelenségek összefüggését. (ET 531-534.) Ez így — ahogy Mauss és Beuchat írta 
is — Durkheim pozitivista módszertani és elméleti feltevéseinek igazolása lett volna. 

A durkheimizmus további alakulása során felvetődött kérdésekre utalt ezzel szem- 
ben annak a bemutatása, hogy a társadalmi élet sűrűbb, intenzívebb volta a vallási élet 
intenzitásának növekedéséhez vezet. 


A téli sűrű agglomeráció valódi eszme- és érdekközösségével, a nagymérvű vallá- 
si és erkölcsi gondolkodási egységgel szemben a nyári szétszéledéskori elszigetelt- 
séget találjuk, társadalommorzsákat, szélsőséges erkölcsi és vallási elszegényedést. 
... A tél az az évszak, amikor a roppantul koncentrálódott társadalom a forrongás 
(effervescence) és nyüzsgés krónikus állapotában van. Mivel az egyének szorosabb 
közösségben élnek, a társadalmi akciók és reakciók számosabbak, állandóbbak, fo- 
lyamatosabbak; gondolatok cserélődnek, érzelmek kölcsönösen erősítik és élénkítik 
egymást; a csoport szüntelenül tesz-vesz, mindig mindenkinek a szeme előtt van, 
jobban érzi önnön létezését, és az egyének tudatában is nagyobb helyet foglal el. 


§9 A tanulmány magyar fordítása e helyen (ET 534.) téves. 

Nyáron viszont a társadalmi kötelékek meglazulnak, a kapcsolatok ritkábbak, keve- 
sebb egyén között jönnek létre; a lelki élet lelassul." (ET 529-530.) 


Durkheim későbbi munkájában Mauss, Hubert és Beuchat mágiáról és morfológiá- 
ról szóló dolgozatainak eredményeit kombinálta, és mint láttuk, levonta azt a koránt- 
sem problémamentes következtetést, hogy az egyik (a nagyobb sűrűség) a másik (a val- 
lási képzetek) oka, létrehozója. A messzemenő filozófiai következtetések és magyaráza- 
tok levonásától a tanítványok általában tartózkodtak. Mauss és Beuchat például csak hi- 
edelem és gyakorlat körkörös összefüggéséről beszéltek, nem kívántak abban állást fog- 
lalni, hogy melyik határozza meg a másikat, milyen genetikus kapcsolatok állnak fenn 
gyakorlatok és hiedelmek között. 


A totális társadalmi tények nyomában 
Együttműködés a pszichológiával és a szociológia tagolása 


Az I. világháború után Mauss egyik jól kivehető törekvése az volt, hogy Durkheim 
örökségének gondozása mellett újradefiniálja a szociológia és etnológia területét és a ro- 
kon tudományokkal való kapcsolatát. Ez hallgatólagosan Durkheim túlfeszített igénye- 
inek a feladását jelentette — és ezzel együtt annak az intézményesülési formának a mó- 
dosítását, amelyet az Année eredeti alakja testesített meg. 

E törekvés legjobban ismert első dokumentuma az az előadás, amelyet Mauss a fran- 
cia Pszichológiai Társaságban 1924 elején tartott. Durkheim a szociológia és pszicholó- 
gia viszonyát némileg félreérthetően fogalmazta meg. Mint láttuk, a szociológia mód- 
szertanának kifejtésében hangsúlyozta, hogy léteznek csak a szociológiára tartozó tár- 
sadalmi tények, és ezeket a tényeket csak más társadalmi tényekkel lehet magyarázni. 
Ez a társadalmi jelenségek pszichológiai magyarázata ellen irányult — de nem jelentette 
azt, hogy Durkheim ne ismerte volna el a pszichológia tudományos voltát. Ellenkező- 
leg: a szociológus számára fontosnak tartotta a pszichológiai tanulmányokat. Amikor 
azonban a szociológia feladatát átfogóbban a társadalomtudományok korpuszának 
megteremtésében jelölte ki, ebből a korpuszból hiányzottak a pszichológiai tudomá- 
nyok. 

Mauss előadásának központi mondandója az volt, hogy a tudomány feladata a tel- 
jes ember" tanulmányozása. 


, Akár sajátos, akár általános tényeket tanulmányozunk, mint mondottam, alapjában 
véve mindig a teljes emberrel van dolgunk. A ritmusok és szimbólumok például 
nem egyszerűen az ember esztétikai képességeit vagy képzelőerejét hozzák műkö- 
désbe, hanem az egész testét és az egész lelkét egyszerre. Magában a társadalomban 
is, ha egy-egy sajátos tényt vizsgálunk, a teljes pszichofiziológiai komplexummal 
van dolgunk." (LSZ 361-362.) 


Ebből az elvből nem a szociológia és a pszichológia következetes elkülönülése, hanem 
módszertani (és értelemszerűen intézményes) kapcsolódása következett. Ilyen példa- 
ként említette meg az elvárás (attente) pszichológiai jelenségét, amelyeknek nagy jelen- 
tősége van pl. a jog, a művészet és a technológia világában: 


,... az elvárás azok közé a dolgok közé tartozik, ahol az érzelem, az észlelés és még 
pontosabban a test mozgása és állapota közvetlenül meghatározza a társadalmi ál- 


102 


lapotot és viszont. Mint minden idézett tény esetében, a test, a szellem és a környe- 
zet hármas figyelembevételének együtt kell járnia." (LSZ 365 — A fordítást módosí- 
tottam; ND). 


A kooperációt Mauss szerint az alapozza meg, hogy a kollektív képzeteknek első- 
rendű szerepük van a lelki életben.((LSZ 347.) Méltányolta a pszichológia hozzájárulá- 
sát a szimbólumok kutatásához. Ezt nagyon fontosnak tartotta, hiszen ,, ... Durkheim 
és én régóta tanítjuk, hogy az emberek csak szimbólumokkal, az egyszerűen csak egy- 
másra következő egyéni mentális állapotokon kívül eső, közös tartós jelekkel, a később 
már realitásnak tekintett állapotcsoportok jeleivel tudnak közösséget teremteni és kom- 
munikálni." (LSZ 352.) Azt az együttműködési lehetőséget, amelyre Mauss itt felhívta a 
figyelmet, a szociológia még jó ideig nem tudta kihasználni. Mauss utalásai a nyelv 
alapvető szerepére vonatkoztak, bár erről a durkheimizmus (Mauss állítása ellenére) 
nem sokat tudott mondani. 

Mauss előadásából az is következhetett volna, hogy szociológia és pszichológia a 
szociálpszichológia területén találkozhatnak (mint az például Halbwachs később elem- 
zendő emlékezet-kutatásaiból is következhetett volna). Valójában Mauss szociológia és 
pszichológia együttműködési terepének az etnológiát jelölte ki. Az említett "teljes em- 
ber" ugyanis a társadalmi élet kevésbé fejlett formái között lelhető fel. A modern civili- 
záció elitjének embere , nem egyszerűen homo duplex; önmagában több, mint megkettő- 
zött: inkább ... megosztott"...". (LSZ 363.) Ezzel szemben a mai átlagember (és , ez fő- 
ként a nőkre igaz"!) és az archaikus társadalom embere totális: , a legkisebb észlelés 
vagy a legkisebb szellemi megrázkódtatás is egész lényében érinti". (LSZ 363.) A szoci- 
ológia és pszichológia együttműködése tehát ott kívánatos, ahol nem a durkheimi Hket- 
tős emberrel találkozunk. Durkheim feltételezte ugyanis, hogy az ember kettős lény. 
Egyéni pszichikumának vizsgálata a pszichológiára tartozik, de amennyiben az ember 
közös képzeteket követ, a szociológiának kell őt elemeznie.9 Mauss megjegyzése ebben 
az összefüggésben óhatatlanul Durkheimre is utalt, mintegy azt sugallva, hogy ő is sa- 
ját belső lelki megosztottságát vetítette ki az egész társadalomra: , A szociológia egyik 
szokványos tévedése, hogy általánosan jellemzőnek hisz egy mentalitást, amelyet végül 
is a miénkhez hasonló — mondhatnám akadémikus — mentalitás alapján képzel el." (LSZ 
363. — A fordítást módosítottam; ND) 

A totális emberre" a legkézenfekvőbb példa az a jelenségcsoport, amelyet Mauss 
egy 1926-os előadásában tárgyalt." Itt olyan esetekről szóló etnológiai beszámolókat 
gyűjtött össze, amikor valaki azért, mert úgy hitte, hogy megsértett egy súlyos tabut, 
vagy valamilyen rontó varázslatot végeztek el ellene, azonosítható betegség nélkül 
meghalt. Ez esetben tehát a közös hiedelmek kényszerítő ereje akkora volt, hogy az az 
életműködés leállásához vezetett. Itt valóban "test, szellem és környezet szoros össze- 
függéséről volt szó. 

A szociológia, etnológia és pszichológia kívánatos együttműködéséről kifejtett gon- 
dolatok logikus folyománya volt az, hogy Mauss megpróbálta újragondolni a szocioló- 
gia belső tagolódását is. Ezt a tagoltságot Durkheim alakította ki, és ebben — mint emlí- 
tettem — az általános szociológiának juttatott formális első hely ellenére a vallásszocio- 
lógia foglalta el a központi helyet. Mauss az Année új sorozata csonkán maradt második 


90 Lásd Durkheim, Émile: Az emberi természet kettőssége és ennek társadalmi feltételei (1913) (fordítot- 
ta: Némedi Dénes), in: Felkai Gábor — Némedi Dénes — Somlai Péter (szerk.): Szociológiai irányzatok a XX. szá- 
zad elejéig, Budapest: Új Mandátum, 2000 352-362. 

91 Mauss, Marcel: A közösség sugallta halálgondolat fizikai hatása az egyénre (Ausztrália, Új-Zéland) 
(fordította: Saly Noémi), in: Mauss, Marcel: Szociológia és antropológia, id. kiad. 369-389. 


103 


kötetének előszavában tett kísérletet egy újfajta szociológia felrajzolására.? A célja két- 
ségtelenül az volt, hogy megtalálja a totális ember" tanulmányozásának megfelelő he- 
lyét. Mauss másik problémája az volt, hogy számolnia kellett a a specializált gazdaság- 
szociológia és társadalomstatisztika művelőivel: Simiand-nal és Halbwachsszal. Ebből 
következett — úgymond — a társadalmi jelenségek valódi természetéhez illeszkedő fel- 
osztás. A társadalomban a dolgoknak csak két nagy csoportját különböztette meg: az 
anyagi jelenségeket egyfelől, az eszméket és cselekvéseket másfelől, és ezeknek feleltet- 
te meg a morfológiát, az anyagi struktúrák tudományát, illetve a társadalmi fiziológiát, 
a mozgásban lévő struktúrák tudományát. (DS 206.) A totális ember" tanulmányozását 
ez utóbbi feladatává tette, mert a fiziológiai jelenségek egyszerre mentálisak és cselek- 
vés-jellegűek. A társadalom élete , struktúra, de mozgásban levő struktúra. De mint- 
hogy az anyagi élet tényeivel párhuzamosan tudati tényekről is szó van, ezek az erköl- 
csi és mentális élet tényei is." (DS 208.) Mauss tehát cselekvés és gondolkodás (képzetek) 
szoros összefüggését hangsúlyozta. , A legmagasabb szintű kollektív képzetek is csak 
akkor léteznek, csak akkor igazán kollektívák, ha cselekvéseket irányítanak." (DS 210.) 
IÉs:] , csak az kollektív még a legtisztábban képzetszerűek közül is, ami bizonyos fokig 
materializálódik, még ha távoli módon is: például egy könyvben, a közösség viselkedé- 
sében." (DS 211.) Végül is ez a szemlélet teszi lehetővé a morfológiai és fiziológiai tények 
összekapcsolását: az előbbiek a cselekvések révén állnak kapcsolatban az utóbbiakkal. 
(DS 218.) Ily módon lehetséges Mauss szerint eljutni az általános szociológiához, az álta- 
lános jelenségek tanulmányozásához, amelyek az egész társadalmi életet átfogják. (DS 
227.) A szociológia területeinek ilyen felosztásából és összekapcsolásából az következett, 
hogy a tagolás szükségessége ellenére , sosem szabad elválasztani a szociológia különbö- 
ző részeit", mert e szociológia hivatása emlékeztetni arra, hogy nem külön társadalomtu- 
dományok vannak, hanem , egy társadalomtudomány" (une science des sociétés). (DS 215.) 
Maussnak az a törekvése, hogy Durkheimhez képest másként határozza meg a szo- 
ciológia pozícióit, paradox következtetésekhez vezetett. Egyfelől — az egyetemi tudo- 
mányosság logikájának megfelelően — Mauss a pszichológiához való viszony újraérté- 
kelésére törekedett, másfelől láthatóan nem tudott és nem is akart teljesen szakítani a 
szociológia durkheimista, más tudományokat integráló felfogásával. Az újradefiniálás 
eredményeképpen jutott el egy olyan fogalomhoz (totális ember), amelyben megma- 
radtak a durkheimista szociológiafelfogás integráló törekvései, azzal a különbséggel, 
hogy ezúttal az integráció terhét az etnológiának, pontosabban egy, az etnológia által 
feltételezett társadalmi ténynek kellett hordoznia. A "totális ember" fogalma biztosítot- 
ta volna a társadalomtudományok egységét. Mauss ötletét még legközelebbi munkatár- 
sai, a társadalmi morfológia kutatói (Halbwachs és Simiand) sem vették át. Mauss kö- 
vetkezmények nélkül maradt felosztási kísérlete abból a szempontból a legérdekesebb, 
hogy segíthet megérteni pályája második szakasza főművének, az ajándékról szóló ta- 
nulmánynak az alapgondolatát. 


Az ajándék 


A Tanulmány az ajándékról"? összetett és olykor nehezen értelmezhető munka. Nehézsé- 
ge nem a benne ismertetett tényanyag újdonságából fakad. Mauss az antropológusok 


927 Mauss felvázolt ugyan egy lehetséges felosztást, de meg sem kísérelte, hogy ezt az évkönyv tagolásá- 
ban keresztül is vigye. (DS 178.) 

3A mű eredeti címe: Essai sur le don, azaz nem az ajándéktárgyról, hanem az ajándékozásról, adomány- 
ról szól. Mint a mű alcíme (az eredetiben: A csere formája ...) is jelzi, Mausst az ajándékozás révén kialakuló 
társadalmi kapcsolatok érdekelték. 

körében jól ismert tényeket sorakoztatott fel: elsősorban Franz Boas észak-amerikai ant- 
ropológus írásaira támaszkodott, valamint Bronislaw Malinowskinak 1922-ben megje- 
lent leírására a kula-körről,"§ és persze számos más munkára, köztük a magyar Somló Bó- 
dognak egy 1909-ben németül megjelent írására is. A témán már a világháború előtt 
dolgozott, de csak 1925-ben szánta rá magát a (láthatóan befejezetlenül maradt) kézirat 
publikálására.?6 

Az olvasó ugyan könnyen elvész a sok ismeretlen nép és a sok számára ismeretlen 
nyelvből származó fogalom között, a tanulmány gondolatmenete sem mindig nyílegye- 
nes, de az alapszerkezet viszonylag egyszerű. Mauss rögtön a munka elején leszögezte, 
hogy nagyon sok civilizációban , a cserék és a szerződések elvileg önkéntes, a gyakor- 
latban azonban kötelezően adott és viszonzott ajándékok formáját öltik/ (A 197.) 
Mauss a bevezető megjegyzésekben utalt arra, hogy az ajándék tanulmányozása a cse- 
rén keresztül végső soron a munkamegosztás problémájához kapcsolódik, és azokhoz a 
kérdésekhez, amelyeket Durkheim ennek kapcsán felvetett: a szerződési jog és a szer- 
ződéses morál kérdéséhez. (A 197-198.) Mauss tanulmánya tehát (a terminus említése 
nélkül) az organikus szolidaritás kérdését vette újra vizsgálat alá. Azt elemezte, hogy 
melyek a társadalmi kapcsolatok azon formái, amelyekben van termékcsere, tehát bizo- 
nyos munkamegosztás, de nincs piac. Durkheim ilyenfajta társadalmi kapcsolatok lehe- 
tőségét nem vette tekintetbe. A tanulmány azonban jóval több, mint széljegyzet Durk- 
heimhez. Ez az első kísérlet arra, hogy a durkheimiánus paradigmán belül konkrétan 
elemezzék a cserefolyamatok mibenlétét, szerveződését, a cserében létrejövő társadalmi 
szerkezeteket. Ebben a tekintetben a későbbi strukturalista elmélet és Bourdieu gyakor- 
lat-felfogása is támaszkodott rá. 

Mauss az ajándékban a par excellence totális társadalmi tényt (a totális ember" meg- 
felelőjét) fedezte fel. A vizsgált ,,... totális" társadalmi jelenségekben ... együtt és egyi- 
dejüleg jelenik meg minden intézmény: a vallási, a jogi, az erkölcsi, melyek egyben po- 
litikaiak és családiak is, valamint a gazdasági intézmények — amelyek a termelés és fo- 
gyasztás vagy inkább a szolgáltatás és elosztás sajátos formáit feltételezik." (A 197, vö. 
258.) Látható, hogy Mauss érdeklődését tekintve központi jelentőségű kérdésekről van 
szó. 

Mauss a cserének alapvetően két típusát különböztette meg. Az első típus a totális 
szolgáltatások rendszere, amely azért totális, mert nem egyének, hanem közösségek cse- 
rélnek, másfelől mert nem kizárólag jószágok, hanem lakomák, rítusok, asszonyok stb. 
is cserélődnek. (A 200-201, vö. 282.) Mint Mauss hangsúlyozta, ebben a cserében össze- 
keverednek a dolgok és a személyek: a dolgok lélekkel és nemmel rendelkeznek, az em- 
berek bizonyos fokig dolgoknak tűnnek. (A 205 sk, 215.) Ez a fajta kapcsolatrendszer 
különbözik tehát az organikus szolidaritás mintájaként szolgáló klasszikus munkameg- 
osztásos viszonyoktól, mert nem piaci jellegű. Különbözik a mechanikus szolidaritástól 
is, mert nem az egyformaság, hanem a csere az összetartó erő, és mert nemcsak tuda- 
tok, hanem dolgok közötti szolidaritásról is szó van. 

A cserét Mauss összetett jelenségnek látta. A kula-kereskedelemben (Malinowski 
nyomán) azt figyelte meg, hogy elkülönül a köznapi dolgok cseréje a speciális pénzként 
funkcionáló ajándéktárgyak (vaygu a) cseréjétől. Az utóbbi és a rendszert igazán moz- 


94 Malinowski, Bronislaw: A nyugati Pacifikum argonautái (részletek) (fordította: Ecsedy Csaba), in: Mali- 
nowski, Bronislaw: Baloma, Budapest: Gondolat, 1972,5-109. 

95 Lásd A 200. A rövidebb magyar változatot lásd Somló Bódog: A gazdaság őskorából, in: Zsigmond Gá- 
bor (szerk.): Az ősi társadalom magyar kutatói, Budapest: Gondolat, 1977,383-409.1. 

96 Kellemetlenül érintette, hogy egyik tanítványa, Georges Davy La foi jurée címmel 1922-ben sok mindent 
megírt a témából. Mauss köre nem is hagyta annyiban Davy illojálisnak tekintett lépését, és keményen meg- 
támadták a könyvet. 

gásban tartó csere erősen rituális, benne speciális, köznapi használatra nem alkalmas 
tárgyak cserélődnek, és e körforgásban — amely önzetlen ajándékozásnak látszik — első- 
ról van szó. Vagyis , konkurencia, vetélkedés, kérkedés, a nagyság és az érdekek hajhá- 
szása" indítja ajándékozásra a résztvevőket. (A 239.) A közönséges javak ezzel párhuza- 
mos cseréje egyszerű gazdasági aktusnak látszik, ahol nem a státusról, hanem a hasz- 
nosságról van szó. 

Még nyilvánvalóbb az ajándékcsere és a státusért való versengés kapcsolata a máso- 
dik cseretípusnál, a vetélkedő típusú totális szolgáltatások" (potlecs, potlatch) esetében (A 
203.) Az igazi potlecsek az északnyugat-amerikai partvidék indiánjainak elsősorban 
Franz Boas által leírt nagy téli versengő lakomái. A résztvevők (elsősorban a nemzetsé- 
gek főnökei) dicsősége (becsülete: honneur) attól függ, hogy javak milyen mennyiségét 
tudják elajándékozni, elfogyasztani, elpusztítani. 


, Egy-egy főnök személyes presztízse és nemzetségének presztízse sehol nem kötő- 
dik jobban a költekezéshez, az elfogadott ajándék kamatostul történő pontos viszon- 
zásához, olyan módon, hogy lekötelezetté teszik az őket lekötelezőket. A fogyasztás 
és pusztítás náluk valóban határtalan.... Az a kérdés, ki lesz a leggazdagabb és egy- 
ben a legőrültebb költekező. Az ellenségeskedés és a vetélkedés az alapelve minden- 
nek." (A 253.) 


A potlecs elemzése Mauss (és Durkheim) régi témáihoz kapcsolódott. A vizsgált in- 
dián törzsekre is jellemző (mint a korábbi tanulmányban elemzett eszkimókra), hogy a 
téli időszak a társadalmilag intenzív fázis, a potlecs ideje. Másrészt a potlecs ugyanolyan 
társadalmi forrongó, izgalmi állapotot (effervescence) jelent, mint az eszkimóknál vagy 
az ausztráliai bozót őslakóinál. (A 249.) Csakhogy a dolog jelentése megváltozott: míg 
korábban Durkheim és Mauss egyaránt a vallási eszmék, a szent, az általános erő kép- 
zete (mana) forrását keresték, most Mauss kitágította a kérdést. A potlecs azoknak a tár- 
sas cserekapcsolatoknak a prototípusa, amelyek önzetlenek, érdekmentesek, de kötele- 
zők, és ugyanakkor konfliktusosak, versengők, győzelemre és nem megegyezésre tö- 
rekvők. Nem véletlen, hogy a potlecsről szóló részekre irányult később a legnagyobb fi- 
gyelem. 

A potlecs (és az ajándék általában) hármas kötelezettséget tartalmaz: , adni, elfogad- 
ni, viszonozni". (A 259. — A fordítást módosítottam; ND) Mauss ezeket a kötelezettsége- 
ket nem a mindennapi erkölcs szintjén fogta fel. Adni nem a nagylelkűség parancsának 
engedelmeskedve kell, hanem mert a főnök ,,... csak akkor őrzi meg tekintélyét, csak 
akkor őrzi meg rangját a főnökök között,... ha bizonyítja, hogy a szellemek és a vagyon 
üldözik és kedvelik, s hogy a vagyon megszállta, ő pedig birtokolja; ezt pedig csak úgy 
bizonyíthatja, ha elkölti, szétosztja neve árnyékába szorítva megalázza a többieket." 
(A259-260.) Ugyanígy az "ajándékjátszma! során visszautasítani sem lehet az ajándékot 
(meghívást). , Aki így viselkedik, kimutatja, hogy fél a viszonzástól, fél, hogy lelapított" 
marad, míg nem viszonzott. Valójában ezzel már le is van lapítva." (A 264.) Az elfoga- 
dás azonban elkötelezés, a megajándékozott alárendelt helyzetbe kerül, míg nem viszo- 
noz, és a viszonzás elmaradása a rang elvesztésével jár. (A 266-267.) Könnyű felismer- 
ni, hogy itt az "ajándékjátszma" egy másik játszma része — azé, amely a szimbolikus ja- 
vak piacán zajlik. Ajándékozni egyet jelent társadalmi tőke felhalmozásával, ahogy 
Bourdieu megfogalmazta, egyébként egyértelműen elismerve a  Mausstól kapott 
ösztönzést.?" 


97 Lásd Bourdieu, Pierre: Le sens pratigue, Paris: Les Éditions de Minuit, 1980,191 sk. 

Ugyanilyen értelemben az is továbbgondolható, amit Mauss az ajándékról mint hi- 
telről mondott. Miért vonja maga után az ajándék a hitel fogalmát, ahogy Mauss állítot- 
ta? (A 253.) A válasz az idő jelentőségében rejlik. Minthogy nemcsak adni és elfogadni, 
hanem viszonozni is kell, az adott ajándékkal együtt jár viszonzásának bizonyossága. 
Csakhogy viszonozni nem lehet azonnal (különben a megajándékozott nem lenne elkö- 
telezve). , Minden ellenszolgáltatás végrehajtásához szükség van az időre. A határidő 
fogalma tehát logikus velejárója a látogatások viszonzásának, a házasság- vagy szövet- 
ségkötéseknek, a békekötésnek, a játékokban és szabályozott küzdelmekben való rész- 
vételnek." (A 252.) Ha pedig éz így van, az ajándék valóban egyfajta hitel, kölcsön - 
Mauss evolucionista háttérmeggyőződésében bízva mondta, hogy ebből alakultak ki a 
modern kereskedelem formái. 

Miért kell viszonozni az ajándékot? Mauss tanulmányának legfurcsább része, hogy 
erre adott válasza, a hau elmélete (akárcsak korábban a mana elmélete), egy bennszülött 
elmélet reprodukálása. Egy Tamati Ranaipiri nevű maori szerint az ajándékba kapott 
dolognak valamiféle szelleme (hau) van, és ez kívánja meg, hogy az ajándékba kapott 
dolog helyébe valamiféle más dolog visszatérjen ahhoz, aki az eredeti ajándékot adta. 
(A 209-210.) Komolyan vette Mauss a hau bennszülött elméletét? Nem sokkal a hau- 
elmélet ismertetése után az egyik adásról és elfogadásról szóló alfejezet lezárásaképpen 
arról írt, hogy itt szellemi kapcsolatok keveredéséről van szó, amennyiben a dolgok bi- 
zonyos fokig lélekkel rendelkeznek (tehát ennyiben az emberekre hasonlítanak), az em- 
berek pedig úgy cserélődnek, mint dolgok: 


,.... Minden: asszony, gyerek, javak, talizmánok, föld, munka, szolgálatok, papi tiszt- 
ségek és rangok, mind-mind ajándékozás és viszonzás tárgyai. Minden úgy jön- 
megy, mintha egyetlen, dolgokat és embereket is magában foglaló spirituális maté- 
ria folyamatos csereberéje zajlana a rang, nem és nemzedékek szerint tagozódó nem- 
zetségek és egyének között." (A 215.) 


Miért "spirituális" ez a matéria? Mint láttuk, Mauss dolgok és emberek, státusok ekvi- 
valenciáját állította az elemzett anyag alapján. A totális tényként felfogott ajándékcseré- 
ben nincs meg a kategoriális különbség emberek és tárgyak között: minden mindennel 
cserélődik. Ha a rangok és talizmánok bizonyos értelemben spirituálisak, akkor a dol- 
gok és emberek is azok, mert ekvivalensek. Így értelmezve a hau elmélete arra reduká- 
lódik, hogy egy olyan egyetemes összefüggés figyelhető meg az ajándékcserében, 
amely közömbös a modern kategoriális különbségek iránt, és amely ezen megkülön- 
böztetések segítségével nem is értelmezhető. 

Természetesen Lévi-Strauss volt az, aki Mausst így értelmezte. A kötet elé írt híres 
bevezetőjében Mauss afféle Mózesként szerepel, aki megtorpant az ígéret strukturalis- 
ta földjének határán, mert nem tudta az ajándékot mint cserestruktúrát felfogni. Ha vi- 
szont mint cserestruktúrát fognánk fel — írta Lévi-Strauss -, az egyes kötelezettségek 
másodlagosnak bizonyulnának a csere egyetemes struktúrájához képest. Minthogy 
Mauss úgymond nem tudta a struktúra gondolatát megfogalmazni, a hau elméletéhez 


98 Mint Marshall Sahlins és az ő nyomán Maurice Godelier megállapították, Mauss kontextusából kiemel- 
ve ismertette Ranaipiri magyarázatát (az eredeti maori szöveg fennmaradt).  Ranaipiri történetében arról van 
szó, hogy A ad B-nek valami értékes dolgot, azt B átadja C-nek, majd C cserébe ad ezért a dologért valamit B- 
nek, akinek azt tovább kell adnia A-nak. A dologban levő haw a dolgot eredeti tulajdonosához köti, aki ezért 
akkor is kapcsolatban marad a dologgal, ha azt elajándékozza, s a megajándékozott továbbadja — ezért kell a 
viszontajándékot B-nek, aki így csak közvetítő, továbbadni A-nak. A történet azt volt hivatott illusztrálni, 
hogy a dologra az eredeti tulajdonos továbbra is igényt támaszthat. Vagyis Mauss valójában saját elméletét 
vette komolyan. Lásd Godelier, Maurice: L énigme du don, Paris: Fayard, 1996,69-78. 

folyamodott." , A csere nem egy összetett építmény, amely adás, kapás és viszonzás kö- 
telezettségeiből formálódik, egy érzelmi és misztikus kötőanyag segedelmével. A szim- 
bolikus gondolkodás számára és révén közvetlenül adott szintézis ez, ami a cserénél 
éppúgy, mint a kommunikáció minden más formájánál túllépi azt a benne rejlő ellent- 
mondást, hogy a dolgokat a párbeszéd elemeiként látja, egyszerre az én és a másik kap- 
csolataiban, és ugyanakkor természetüknél fogva arra rendeltetve, hogy az egyikről a 
másikra szálljanak."199 Hozzá kell tenni: Lévi-Strauss szerint a csere szintetikus struk- 
túrája ugyan a nyelvvel eleve adott, de az emberi tudás csak lassacskán jutott el oda, 
hogy megtanulja a szimbólumok jelentését, vagyis megismerje a struktúra miben- 
létét.101 Az ajándékcsere körforgása ebben az értelemben szimbolikus, jelentéssel bíró, 
de nem tudatos struktúra (Lévi-Strauss a nyelvhez hasonlítja), és Mauss-Mózes ezt sej- 
tette volna meg (ezért a hau és a spirituális matéria"), de nem tudta kibontani. 

Mauss a tanulmány szövege szerint azt a kérdést tette fel, hogy: , Jognak és érdek- 
nek milyen szabálya írja elő ..., hogy a kapott ajándékot kötelező viszonozni? Milyen 
erő rejlik az odaajándékozott dologban, ami a megajándékozottat arra készteti, hogy vi- 
szonozza?" (A 198.) 

Miért nem csak az első kérdést tette fel? Arra ugyanis a válasz egyértelmű lenne: az 
adott társadalom vallási stb. hiedelmek által legitimált, társadalmi cselekvések által 
szankcionált normatív rendje Írja elő". Ez lett volna a modern szociológia átlagszintjén 
adott válasz. Miért csúszott át Mauss a második kérdésre, amelyből már következett a hau 
elmélete"? A probléma nem triviális: Mauss e kérdés előtt arról írt, hogy e szolgáltatások 
, önkéntes, látszólag szabad és érdektől mentes, ugyanakkor mégis kötelező és érdekek ál- 
tal vezérelt" jellegűek, az ajándékot , kísérő gesztus csupán fikció, formalitás és társadal- 
mi hazugság". (A 197-198.) Látta, hogy az ajándékcsere egyik jellegzetességét sem lehet a 
másikra redukálni: az érdek csak akkor elégül ki, ha az ajándék nagylelkű, a hazugság be- 
vallhatatlan, és a megszerezni vágyott státus csak a javak önzetlen szétszórásával érhető 
el. A cselekvés normatív magyarázata az ajándékcserének ezt a paradoxonát nem képes 
kezelni, mert ez a magyarázat megkívánná, hogy a cselekvő ismerje a szabályokat, ame- 
lyeket követ. Mauss látta, hogy az ajándékcsere feltételezi a vezérlő szabályok nem-isme- 
retét, lényege egyfajta társadalmi hazugság; ezért felejtette el Ranaipiri hauja kedvéért a 
szabályok durkheimista nyelvét. A problémát Lévi-Strauss, mint láttuk, a tudattalan 
struktúra, Bourdieu a tőke és habitus fogalma segítségével oldotta fel. 

Mauss az ajándékban azt az alapkövet vélte megtalálni, amelyen a "mi társadalmaink" 
is nyugszanak (A 199.), így nem csoda, hogy a tanulmány befejezése az erre vonatkozó ta- 
nulságokat próbálta levonni. Természetes, hogy a tanulmány egészéből olyan felfogás kö- 
vetkezett, amely ellentétes a társadalmi viselkedést a hasznossággal magyarázó megkö- 
zelítéssel — régi durkheimista téma ez. Ezt egészítette ki Mauss, amikor a lassan kialaku- 
ló jóléti államban az ajándékcsere elvét, az önzetlenséget látta érvényesülni. (A 318 sk.) De 
ha elfogadjuk jóléti alapelvként, hogy , adni kell szabadon és kötelezően" (A 323.), hogy 
értsük a modern világban az ajándékozás önzetlenség és érdekvezéreltség kettősségében 
rejlő társadalmi hazugságát? Erre a kérdésre Maussnál már nincs válasz. A jóléti társa- 
dalomra vonatkozó megjegyzések esetlegesek, és ez nem véletlen. Mauss ugyanis nem 
volt hű Durkheimhez, aki — mint láttuk — a munkamegosztásról szóló művének közép- 
pontjába a hagyományos és a modern társadalmak különbségének a kérdését állította. 
Mauss, amikor kimutatta az ajándék általánosságát, megnyitotta az utat az egyetemes 
emberi struktúrák kutatása felé, de elzárta azt, amely a modern társadalmak feszültségei- 


99 Lévi-Strauss i. m. 35-36. 
100 TLévi-Strauss i. m. 42-43. 
101T, m. 44. 

nek elemzéséhez vezetett volna. Ebből ered a "gazdaságszociológiai és politikai gazdaság- 
tani következtetések" (A 323 sk.) jóakaratú naivitása. 

Az esszé befejezetlensége, a probléma nyitva hagyása Mauss átmeneti helyzetét tük- 
rözi. Ő már nem lépett fel olyan messzemenő igényekkel, mint Durkheim kései vallás- 
szociológiájában. Az ajándékkal kapcsolatos fejtegetései ugyan számos mély, a 
Durkheiménál inspirálóbb meglátást tartalmaztak, de ezekből nem tudta egy új szocio- 


lógia középponti kategóriáit kialakítani (amire Durkheim még igényt tartott). 


Francois Simiand 


m 1873-ban született Giéres-ben (Isére megyében) tanító fiaként. Az École normale supérieure 
hallgatója volt. 1896-ban szerezte meg az agrégationt 1896-1899 között a tehetséges, de va- 
gyontalan diákok támogatására létrehozott Fondation Thiers ösztöndíjasa volt. Jogi dokto- 
rátust is szerzett. Kezdettől közreműködött az Année szerkesztésében, ahol az ő feladata 
volt a gazdaságszociológiai szekció gondozása. 1900-ban elindított egy nagyobb közön- 
ségnek szóló és politikai színezetű referáló folyóiratot (Notes critigues. Sciences sociales). 
Aktív dreyfusard volt. Csatlakozott a szocialista mozgalomhoz, és rendszeresen publikált 
több szocialista lapban. 

1906 és 1921 között könyvtáros volt, közben előadott az École pratigue des hautes études- 
ön (statisztikát, gazdaságtörténetet, gazdaságtani elméletek történetét). A háború alatt 
más szocialistákkal és durkheimistákkal együtt ő is az Albert Thomas vezette fegyverke- 
zésügyi minisztériumban dolgozott. 1921-ben állást kapott a mérnököket képző Con- 
servatoire des Arts et Métiers-ben, egy közepes rangú "nagy iskolában. 1932-ben elnyerte a 
College de France munkatörténeti tanszékét. Tudását, szigorúságát mindenki nagyra be- 
csülte, de ezért tartottak is tőle (többek közt barátja, a félénk Halbwachs is). 1935 áprilisá- 
ban halt meg Saint-Raphaelben váratlanul, egy influenzából lábadozva. 


e. Főbb elemzett munkái: 
La méthode positive en science économigue, Paris: Alcan, 1912 (MP) 
Le salaire. L évolution sociale et la monnaie. Essai de théorie expérimentale du salaire, 3 kötet, 
Paris: Alcan, 1932 (SA) 


A gazdaságtan bírálata 


Simiand a pozitivista tudomány elkötelezett híve volt, a pozitivizmust úgy értve, ahogy 
azt Durkheim módszertani könyvecskéjében meghatározta. Simiand mintaképe a kísér- 
leti természettudomány volt (SA I: X.) Szerinte a gazdaságtannak is ezt az utat kellene 
követni — és a természettudományok által követett útról adott leírásában Comte tudo- 
mányfejlődési modelljét használta: ,a természettudományokban is előbb egy normatív 
szakaszon mentek keresztül, aztán egy fogalmi szakaszon, mielőtt megérkeztek volna a 
pozitív szakaszba." (SA I1:14.) Simiand (és Durkheim) véleménye szerint a gazdaságtan 
még a normatív, legjobb esetben is a fogalmi szakaszban van. 

Minthogy a gazdaságban és társadalomban kísérletezni nem lehet, Simiand úgy 
gondolta, hogy a kutatás megtalálhatja azokat az egyszerű eseteket, ahol mintegy ter- 
mészetesen adottak a kísérletihez hasonló feltételek (vagyis ahol a jelenségek olyan tisz- 
tán mutatkoznak meg, és olyan kevés tényező játszik szerepet, hogy az összehasonlítás 
viszonylag egyszerű). (SA 1:55.) Mint gazdaságszociológus ugyanakkor tudatosan más 
utat követett, mint Durkheim, Mauss, Bouglé vagy Fauconnet. Nem intézményeket ta- 
nulmányozott, hanem funkcionális jelenségeket. Elvetette a jelenségek olyan magyará- 
zatát, amely a keletkezésükből, kialakulásukból indul ki (ez volt az az eljárás, amelyet 
Durkheim követett a vallás elemzésében). Ehelyett a kifejlett formák tanulmányozását ja- 

vallotta. Nem tartotta tehát helyesnek, ha a gazdasági jelenségeket úgy vizsgálnák, ahogy 
azok összekeverednek mindenféle vallási, jogi stb. tényekkel — nem tartotta tehát célrave- 
zetőnek ,,a csere primitív formáinak" a tanulmányozását (és a név említése nélkül is nyil- 
vánvaló, hogy a polémia Mauss ajándék-tanulmánya ellen irányult). (SA 2: 576-587.) 

Durkheimhez hasonlóan (vö. MS 45-48.) Simiand is tudománytalannak tartotta azo- 
kat az előfeltevéseket és eljárásmódokat, amelyeket a gazdaságtan uralkodó irányzatai 
követtek (de Durkheimmel ellentétben ő érdemben is ismerte az általa elvetett gazdaság- 
tant). A gazdaságtannal szembeni alapvető kifogása az volt, hogy az nem a valóságos 
gazdaságot tanulmányozza, nem pozitív, hanem normatív tudomány, abban az értelem- 
ben, hogy azt próbálja meghatározni, hogy melyek a gazdasági cselekvők helyes, igazi ér- 
dekei, és ebből próbálja levezetni, hogy mit kellene tennie a gazdasági cselekvőnek. (MP 
97.) Más szóval: a gazdaságtan azt kutatja, hogy miként lehet a legnagyobb nyereséget el- 
érni a legkisebb erőfeszítéssel, áldozattal és kockázattal. (MP 11.) Mint végső soron tudo- 
mánytalant elvetette az akkor már uralkodóvá váló határhaszon-elméletet. 

Simiand a gazdasági tényeket kívánta kutatni. Hozzáértő és tudományosan elismert 
statisztikus volt.!9? Roppant mennyiségű és nagyon gondos (de a legkevésbé sem látvá- 
nyos) munkát fektetett abba, hogy a rendelkezésére álló statisztikákból következteté- 
sekre alkalmas hosszú időt átfogó adatsorokat nyerjen. Azt vizsgálta például, hogy 
igaz-e az, hogy a gazdasági cselekvő cselekvéseit analitikusan megállapítható érdeke 
mozgatja (a nyereség maximalizálása és a költségek minimalizálása). Ezzel az állás- 
ponttal szemben arra utalt, hogy a tőkebefektető éppúgy törekedhet a befektetés bizton- 
ságára, mint az elérhető legnagyobb nyereségre; a fogyasztó nemcsak a jószág megszer- 
zése érdekében hozott áldozatot (árat) veszi tekintetbe, hanem a megszerzett élvezet 
nem kvantitatív jellemzőit is (minőség, tartósság, divat stb.); a bérmunkás sem feltétle- 
nül részesíti előnyben a magasabb bért, ha az nagyobb erőfeszítéssel jár. (MP 12-21.) 
Ezekre a meggondolásokra alapozva mondta azt Simiand, hogy a gazdaságtannak nem 
deduktív normatív rendszereket kellene építenie a hipotetikus racionális gazdasági cse- 
lekvőből kiindulva, hanem a tényeket kellene kutatnia. 

A Simiand által művelt tudomány alapja nem az elképzelt gazdasági cselekvő fiktív 
pszichológiája lenne, hanem a tényleges cselekvők pszichológiája, mégpedig nem az 
individuálpszichológia, hanem a csoport-, a szociálpszichológia (MP 35.) — a szociál- 
pszichológiának a durkheimisták közt szokásos, a maitól erősen eltérő értelmezésében, 
ahol az többé-kevésbé egyet jelent a szociológiával. Simiand a következőképpen fogal- 
mazta meg tudományeszményét: 


5 A pozitív tudomány problémái a következő formájúak: miként magyarázható egy 
adott tény? és nem pedig ilyen formájúak: hogyan érhető el egy adott eredmény? 
melyek az eszközök egy adott célhoz? A pozitív tudomány elméletét egy adott jelen- 
ségre vagy jelenségcsoportra vonatkozó törvényformájú oksági magyarázatok al- 
kotják; nem a szellem által elképzelt elemek közti hipotetikus viszonyrendszer ide- 
ális meghatározása a célja." (MP 183.)193 


102 Simiand Durkheimhez hasonlóan (de a rendelkezésre álló statisztikai anyagot gondosabban és na- 
gyobb hozzáértéssel kezelve) alapvetően az együttjáró változások módszerét alkalmazta, azaz következteté- 
seit arra alapozta, hogy megfigyelhető-e párhuzamosság, illetve ellentétesség (ennélfogva kapcsolat) két kü- 
lönböző tény időbeli alakulását leíró idősor között (SA 1,64 sk.). 

103 Simiand részt vett abban a kritikai hadjáratban is, amelyet a XX. század elején indítottak a 
durkheimisták az eseménytörténetet a középpontba állító, a történeti tények egyszeriségét és a történeti cse- 
lekvő szabadságát hangsúlyozó hagyományos történetírás ellen. Lásd Simiand, Francois: Méthode historigue 
et sdence sociale (1903), in: Simiand, Francois: Méthode historigue et science sociale, Paris: Éditions des archives 
contemporaines, 1987, 113-169. Lásd még Durkheim és Seignobos 1908-as vitáját Débat sur Vexplication en 
histoire et en sociologie címmel in: Durkheim, Émile: Textes 1.1975,199-217. Ez a polémia a későbbi Annales- 
iskola kritikai álláspontjának az egyik előzményét képezi. 

Gazdaságszociológia 


Simiand a domináns gazdaságelmélettel szemben egy másfajta, törvénytudományos 
gazdaságelméletet kívánt kidolgozni. Ezt a gazdaságelméletet illesztette be az átfogó 
durkheimista szociológia rendszerébe. Az elképzelt szociológiai gazdaságtudomány a 
marxi felfogásból és a német történeti gazdaságtanból vett át elemeket. A gazdaságtan 
feladatának tartotta az osztálytagozódás vizsgálatát. A hangsúlyt azonban a gazdasági 
intézmények és reprezentációk kutatására helyezte. (MP 155-160.) Ez utóbbi volt a sa- 
játosan durkheimista elem Simiand gazdaságtanában. 

Akárcsak a klasszikus gazdaságtan, Simiand is az ár, a pénz és a bér kategóriáit állí- 
totta a középpontba, de elsősorban az ezekkel kapcsolatos reprezentációknak tulajdoni- 
tott fontos szerepet. A tiszta politikai gazdaságtan" szerint például az árat a kínálat és 
kereslet játéka határozza meg. Simiand arra utalt, hogy az ár valójában , egy előzetesen 
létező társadalmi és nem egyéni értékbecslés" eredménye, és ez az értékbecslés, ez az 
egyénektől független kollektív reprezentáció az az objektív tény, amelyből kiindulva az 
ár törvényei megalkothatok. A csere vagy piac ugyanis előfeltételez bizonyos társadal- 
mi jelenségeket, és ezek nélkül azokat nem lehet megérteni. Erre utal Simiand szerint 
az, hogy a csere nem jön létre, ha nem adottak bizonyos gazdasági-társadalmi feltételek 
és képzetek (ha a cserélők legalább egyike nincs olyan helyzetben, hogy számára feltét- 
lenül szükséges a csere véghezvitele, el sem indulhat a kínálat és kereslet játéka). (MP 
92-93.) Más szóval: a gazdaságelmélet a legelemibb gazdasági jelenségeket sem tudja 
megmagyarázni a szociológia nélkül. 

Simiand ezt például a szén ára hosszú távú változásainak elemzésével támasztotta alá. 
Úgy látta ugyanis, hogy a szén árát végső soron nem a kereslet, nem a kínálat, nem a mo- 
nopolhelyzet határozza meg, hanem az egy olyan középérték körül mozog, amely a nem- 
zetgazdaság szereplői számára mintegy a normát jelenti. Mi több, minél közelebb törté- 
nik a csere a közvetlen termeléshez, annál kisebb az áringadozás, más szavakkal, minél 
jobban ismerik egymást a szereplők, annál inkább kialakulnak implicit normák.!98 

Hasonló megközelítésben tárgyalta Simiand a bérek alakulásának kérdését már em- 
lített nagy összefoglaló munkájában.95 A bérek alakulása tekintetében Simiand két fá- 
zist különböztetett meg Franciaországban. Az 4 fázisokban (pl. 1850 és 1880 között 
vagy 1900 és az 1920-as évek között) a bérek emelkedtek, a B fázisokban a bérek stag- 
náltak vagy csökkentek. (SAI:508.) A kérdés az volt, hogy mi az oka a bérek ilyen hosz- 
szú távú emelkedésének, illetve stagnálásának (ha a konjunkturális ingadozásokat ki- 
szűrjük). Simiand a lehetséges befolyásoló tényezők összességét megvizsgálva arra az 
eredményre jutott, hogy nincs olyan ok, amely a bérek emelkedését vagy stagnálását 
megmagyarázná — egy kivétellel. Ez pedig az árak alakulása volt.!96 Simiand adatai alap- 


104 Simiand, Francois: Essai sur le prix du charbon en France et au XIX" siécle, Année sociologigue, 5 
(1900-1901), 1-81. 

105 A bér fogalmának megalkotása során (SA 1: 144-154.) nem az elvont gazdaságelméletből indult ki (e 
tekintetben Durkheim tanácsához igazodott), hanem a bér köznyelvi értelemben vett fogalmából, elkülönít- 
ve azt a tiszteletdíj, a fizetés, a természetbeni járandóság kategóriáitól. Durkheim ugyan az előzetes megha- 
tározás szabályában azt javasolta, hogy a szociológus , mesterségesen alkosson fogalmakat", de a következő 
lépésben megengedte, hogy a kutató a köznapi gondolkodás kategóriáit használja. (MS 58.) Simiand a min- 
dennapi gazdasági gyakorlatban kialakult megkülönböztetéseket vette alapul, s elégedetten állapította meg, 
hogy a Irér" szó , szokásos használatán keresztül el tudtunk jutni egy olyan fogalomhoz, amely a neki meg- 
tanban (és Webernél) szokásos fogalomelemzésekre és -értelmezésekre emlékeztet. Az elméleti kompromisz- 
szumért természetesen Simiand-t kárpótolta az, hogy így például az elemzés során elfogadhatta a statisztikai 
intézmények által kialakított osztályozásokat. 

106 Simiand kimutatta, hogy az ipari termelés arányának bővülése a bérek stagnálásával, az arány csök- 
kenése vagy állandó volta a bérek emelkedésével jár együtt (SA 2:81.), vagyis a bérek emelkedését nem ma- 

ján úgy látta, hogy a béreknek sem az emelkedése, sem a süllyedése nem váltja ki az 
árak megfelelő változását, de az árak mozgása kiváltja a bérek változását, mégpedig 
úgy, hogy a bérek ingadozása kisebb, mint az áraké. A B fázisban az árak esése a bérek 
kisebb fokú eséséhez, illetve stagnálásához vezet, az A fázisban pedig a béremelkedés 
kisebb, mint az áremelkedés. (SA 2: 284,306,312.) 

Az összefüggés magyarázatát Simiand "pszichológiai tényekben találta meg, de nem 
a régebbi gazdaságtan finalista pszichológiájára, a racionális cselekvő megfontolásaira 
gondolt. A magyarázó pszichológiai tendenciák , úgy tűnik, nem mindig teljesen tuda- 
tos diszpozíciók, és mindenesetre általában nem a határozott célt kitűző emberi lény 
megfelelően átgondolt diszpozíciói...". (SA2: 477.) E diszpozíciók szerinte objektív ok- 
sági tényezők, társadalmi valósággal bírnak (SA 2:480.) — noha a fogalmat nem használ- 
ta, nyilvánvalóan a durkheimi értelemben vett kollektív reprezentációkra gondolt (ezek 
ugyanis objektívek, nem a célkövető egyén termékei, és pszichés természetűek). 

Milyen pszichológiai tendenciák magyarázzák az árak és bérek közti fenti össze- 
függést? Simiand négy ilyen tendenciát talált: (1) az elért pénzbeli jövedelem fenntartá- 
sa; (2) az erőfeszítés növelésének elkerülése; (3) a pénzbeli nyereség növelése; (4) az erő- 
feszítés csökkentése. Az (1) és a (2) tendencia erősebb a (3)-nál. Simiand feltevése sze- 
rint a gazdasági folyamatok a munkások és munkaadók törekvéseinek az összegzésé- 
ből magyarázhatók (SA 2,496-497.) a következő módon. Az 4 fázisban pénzbőség ural- 
kodik. Ez gazdasági és társadalmi tekintetben külső, egyszeri eseményjellegű tényezők 
következménye: például (aranyalapú pénz esetén) új aranylelőhelyek felfedezéséé vagy 
(kényszerárfolyamú, aranyra át nem váltható pénz esetében) kormányzati döntéseké. 
(SA 2: 524-525.) A pénzbőség miatt az elért jövedelmi színvonal fenntartása adott erő- 
feszítési szinten nem ütközik nehézségbe. Ennek következtében érvényesül a (3) ten- 
dencia, a munkavállalók és munkaadók törekvései kiegyensúlyozódnak, a bérek az 
árak egyidejű emelkedésével együtt nőnek. A B fázisban nincs pénzbőség, az árak csök- 
kennek. Ilyen körülmények között erős a munkásoknál az (1) tendencia érvényesítésé- 
re való törekvés, még azon az áron is, hogy a (2) tendencia megvalósíthatatlan marad 
(azaz adott bérért többet teljesítenek). Minthogy a munkaadók is törekszenek az elért jö- 
vedelem (profitráta) megőrzésére, munkaadók és munkavállalók törekvései egymással 
ellentétesek. A bérek csökkennek, és a termelés ésszerűsítésével a munkások száma is 
és az egységnyi termékre eső költségek is csökkennek. (SA 2: 480-489.) Ez a magyará- 
zat, mint Simiand is elismerte, nagyon hasonlít a homo oeconomicus igénybevételével 
született magyarázatokhoz. A különbség nem a két magyarázat logikájában, hanem a 
"tendenciák! értelmezésében van. 

Simiand "tendenciáinak" legsajátosabb vonása, hogy az (1) és (2) tendencia megelő- 
Zi a (3)-at (erősebb annál), holott a homo oeconomicus modellje szerint a (3) lenne a leg- 
erősebb — azaz a nyereség növelése kedvéért az egyének hajlandók lennének erőfeszíté- 
seiket fokozni. Simiand szerint erre az egyének csak akkor hajlandók, ha az elért jöve- 
delem megtartása kerül veszélybe. Ennek pedig az az oka, hogy a gazdasági viselkedést 
szerinte egyfajta életmód, a társadalmi elismertség vágya, az ezzel kapcsolatos kollek- 
tív reprezentációk magyarázzák. Az elért pénzbeli jövedelem nagyságának ugyanis ,az 
az értéke, hogy egy bizonyos társadalmi helyzetet jellemez (egyfajta standing "-et), azt a 
vonatkoztatási mércét alkotja, amelyhez a társadalmi értékelések és a társadalmi nyere- 


gyarázza az ipari fellendülés; ugyanígy az üzemméretek növekedése sem jár együtt a bérek emelkedésével 
(SA2: 140.); nem függ össze a bérek alakulásával a gépi termelés elterjedése (SA 2: 161.); a munkásosztály 
számbeli gyarapodása összefügg ugyan a bérek alakulásával, de fordított módon (SA 2:198.; a szakszerveze- 
ti aktivitás változása pedig nem mutat egyértelmű összefüggést a bérek alakulásával. (SA 2: 207.) Mint látha- 
tó, Simiand ismert és tartós szocialista elkötelezettsége nem vezetett ahhoz, hogy a szocialista ideológiának 
megfelelően magyarázta volna a bérek alakulását. 

ségek felbecsülése igazodnak. A pénzbeli csere gazdasági fokára eljutott társadalmak- 
ban ez a szint az, amelynek lényegileg társadalmi reprezentációs értéke van, amely alá 
nem akarnak süllyedni, mert így a társadalmi kategóriák rangsorában is lejjebb kerül- 
nének, illetve egy adott szintre akarnak megérkezni, mert ez a rangsorban való emelke- 
dés tesztje". (SA 2: 501-502.) A gazdasági viselkedésben a döntő tényező tehát nem a 
ráfordítások és nyereségek egyenlege, hanem egy adott életmód, életvitel fenntartható- 
sága, az elismertség, a tiszteletreméltóság (Bourdieu-vel azt mondhatnánk: egyfajta tár- 
sadalmi tőke megőrzése és felhalmozása). Ezzel magyarázható a gazdasági viselkedés 
némely sajátossága. , Ha azt találjuk, hogy nem törekszenek az erőfeszítés fokozásával 
a nyereség növelésére, nem azért van-e ez, mert az erőfeszítés a standing" csökkenésével 
járna, és ezt nem ellensúlyozná, nem egyenlítené ki a jövedelem változása, azaz a társa- 
dalmi reprezentáció összesített értéke nulla vagy negatív lenne?" (SA 2: 503.) Más sza- 
vakkal: a (2) számú tendencia a jelzett okokból erősebb, mint a (3). Ha viszont az elért jö- 
vedelemszint nemcsak megtartható, hanem a nyereség növelhető is (3. tendencia), sőt az 
erőfeszítés csökkenthető (4. tendencia), akkor e két hatás összeadódik, növeli a tisztelet- 
reméltóságot. És ha még ráadásul valaki más közreműködését veszi igénybe, az erőfe- 
szítés így elért csökkenése társadalmi értékelés tekintetében többet ér, mint arnit a köz- 
reműködőnek adott fizetéssel veszít (vagyis bizonyos körülmények között a (4) tenden- 
cia erősebb a (3)-nál — különben a munkaadók viselkedése paradox lenne). (SA 2: 503.) 

Simiand-nak tehát a bérek alakulására kínált magyarázata igazi durkheimista ma- 
gyarázat. Az okokat nem az anyagi tényezőkben, nem is a racionális mérlegelésben, ha- 
nem a kollektív reprezentációk alakulásában találta meg. 


Maurice Halbwachs 


m Maurice Halbwachs elszászi eredetű volt. Apja, aki a német nyelv tanára volt, Elszász 
1871-es német annektálása után Franciaországot választotta hazájául. Maurice Halbwachs 
1877-ben született Reimsben. A párizsi IV. Henrik gimnáziumban tett érettségi után, a fel- 
sőfokú tanulmányokra előkészítő osztályban (Xh(gne) Henri Bergson volt a filozófia taná- 
ra, s ennek hatására az École normale supérieure-be jelentkezett filozófiai tanulmányokra. 
Ott legjobb diákok közé számított. Tanulmányai a Dreyfus-ügy idejére estek, és az École 
ekkori erősen politikus légkörében szocialista elkötelezettségű lett. Az École elvégzése 
után 1904-től német lektor volt Göttingenben, és Leibniz filozófiájával foglalkozott. Még 
párizsi tanulmányai alatt megismerkedett Francois  Simiand-nal, akinek hatására az ér- 
deklődése a szociológia felé fordult, és 1905-től az Année munkatársa lett. Göttingenből 
visszatérve 1907-től ismét beiratkozott az egyetemre, ahol jogi és gazdaságtani tanulmá- 
nyokat végzett. 1909-től középiskolai tanár volt Reimsben, később  Tours-ban, közben 
1909-től újra Németországba ment tanulmányútra, ahol nemzetközi politikai botrányt 
provokált, mert be merészelt számolni egy berlini sztrájkról az Humanitében. 1913-ban 
védte meg doktori értekezését A munkásosztály és az életszínvonal címmel. Ebben nemcsak 
a francia egyetemre vezetett be egy új témát, de a szociológiába is, amelyben akkor már 
Durkheim és Mauss etnológiai érdeklődése uralkodott, és amelyből az osztályok, széle- 
sebben a társadalmi struktúra kérdésének tárgyalása teljesen hiányzott. 

Az I. világháború alatt Halbwachs is a fegyverkezésügyi miniszter, a szocialista Albert 
Thomas munkatársa volt (számos baloldali értelmiségi társaságában). 1918-ban az újra 
francia Strasbourg-ba, az újjászervezett egyetemre nevezték ki a szociológia és pedagógia 
professzorává, ahol 1935-ig működött. A húszas években a strasbourg-i a párizsi után a 
legjelentősebb egyetemnek számított, ahol a történelmet Marc Bloch és Lucien Febvre, a 
pszichológiát Charles Blondel tanították. Halbwachs ekkor a durkheimista szociológiai is- 
kola vezetői közé számított. Közülük talán neki volt a legkiterjedtebb, legsokrétűbb ér- 
deklődési köre. Ennek megfelelően számos ponton, némileg  eklektikusán módosította 
Durkheim téziseit. Sokat tett az angolszász és német szakirodalom megismertetéséért. 

1929-ben fontos cikkben hívta fel a figyelmet Max Weber jelentőségére (ebben megelőzve 
az amerikaiakat). 1930-ban Chicagóban tanított, találkozott az ottani szociológiai tanszék 
tagjaival, megismerte a kutatásaikat is (bár nem volt túl jó véleménnyel róluk). 

Halbwachsnak széleskörű érdeklődése ellenére nem volt igazi tanítványa. Ebben sze- 
repet játszott, hogy nem volt jó tanár, unalmasan adott elő. Félénk, visszahúzódó szemé- 
lyiség volt. 

1935-től a Sorbonne-on tanított. Párizs német megszállása után is a helyén maradt. 
1944 februárjában a College de France tanárává választották, de 1944 júliusában a Gestapo 
az ellenállással való kapcsolata miatt letartóztatta, és a buchenwaldi koncentrációs tábor- 
ba vitték. , Az 56-os barakk a nyomorékok barakkja volt: csupa aggastyán, rokkant, félha- 
lott, s azok, akik az élettől nem várhattak egyebet, mint a halált.... Halbwachs roppant vi- 
dám volt. Nem várhatott egyebet az élettől, mint halált, de roppant vidám volt. ... Bűz 
volt a barakkban, zsibongás, de ott volt a barakkban Halbwachs viaskodása is, Halbwachs 
vidámságának viaskodása a halállal. Mit kérdeztem magától akkor? kérdezte Halbwachs. 
A potlatch-ot, mondtam. És nevettünk. Halbwachs nevetségesnek találta, hogy az 56-os 
barakkban, a bűzben a potlatch emlékét idézzük fel. A potlatchot? És  nevetett."1971945 
márciusában a koncentrációs táborban halt meg. 


e. Főbb munkái: 

La classe owvriére et les niveaux de vie, Paris: Alcan, 1913 (CO) 

A munkásosztály fogyasztó tendenciái (fordította: Lakatos Mária), in: Ferge Zsuzsa 
(szerk.): A francia szociológia, Budapest: Közgazdasági és Jogi Könyvkiadó, 1971, 
57-123. (részlet a La classe ouvriére et les niveaux de vie című munkából) (MF) 

Les cadres sociaux de la mémoire (1925), Paris: Albin Michel, 1994 (CSM) 

Les causes du suicide, Paris: Alcan, 1930 (CS) 

Esguisse dune psychologie des classes sociales (1938), Paris: Armand Cuvillier 1964 

La mémorire collective (1950), Paris: Presses Universitaires de France, 1968 

Classes sociales et morphologie, Paris: Les Éditions de Minuit, 1972 

A kollektív emlékezet és az idő (fordította: Kántor Gábor), in: Felkai Gábor — Némedi Dé- 
nes — Somlai Péter (szerk.): Szociológiai irányzatok a XX. század elejéig, Budapest: Új 
Mandátum, 2000,403-432. (részlet La mémoire collective című munkából) (KED 


Halbwachs működése a Durkheiméhez hasonlóan rendkívül széleskörű, terjedel- 
mes volt (életében 11 könyvet publikált), és munkássága több ponton a Durkheimé foly- 
tatásának látszott. Halbwachs Durkheimhez hasonlóan intenzíven foglalkozott a sta- 
tisztikai eszközökkel megragadható "kemény" társadalmi tényekkel. Újra elővette a 
Durkheim által 1897-ben elhagyott öngyilkosság-kutatást (Les causes de suicide). Ebben a 
könyvben is megmutatkozott érdeklődése az új statisztikai módszerek, így a 
valószínűségszámítás iránt. A társadalmi osztályok kutatása, mint említettem, igazi te- 
matikus újítás volt. Leginkább azonban a képzetek, reprezentációk elemzése foglalkoz- 
tatta. Legjelentősebb munkái a társadalmi emlékezet kutatásának terén születtek. 
1925-ben jelentette meg Az emlékezet társadalmi keretei (Les cadres sociaux de la mémoire) 
című, máig sokat idézett munkáját, 1942-ben Az Evangéliumok Szentföldjének mitikus 
topográfiája (Topographie légendaire des évangiles en Térre sainte) című művét. A kollektív 
emlékezet (La mémoire collective) című kézirata csak 1950-ben látott napvilágot. Két köz- 
ponti témáját, a társadalmi szerkezet kutatását és a társadalmi csoportok szociálpszi- 


szer 


szer 


wachs soha nem folytatott antropológiai-etnológiai jellegű kutatásokat. 


107 Semprun, Jorge: Az ájulás, in: Semprun, Jorge: A nagy Utazás. Az ájulás (fordította: Réz Pál), Budapest: 
Európa, 1973, 246-247. 

Egy új téma: az osztály 


Durkheim elmélete — ahogy az 1890-es években kialakult — nem sokat szólt a szocioló- 
gia egyik klasszikusnak tartott témájáról, a társadalmi tagozódásról, rétegződésről, a 
társadalmi osztályokról. Láttuk már, hogy Simiand a bérek elemzése kapcsán közele- 
dett ehhez a problémához. Halbwachsnak pedig ez lett egyik kutatási területe. Az ő 
megközelítése sokban rokonítható Simiand felfogásával, elsősorban azért, mert az osz- 
tályelemzés középpontjába a kollektív reprezentációk (képzetek) kérdését állította. 

Az osztályt Halbwachs nem objektív" jegyek alapján kívánta definiálni, hiszen ,el- 
lentmondásos lenne feltételezni, hogy létezhet osztály anélkül, hogy önmaga tudatára 
ébredne." (COII.) Az osztályok önmagukat alapvetően a legfontosabb javakhoz viszo- 
nyítva határozzák meg, ennélfogva osztályok csak egy hierarchizált társadalomban lé- 
teznek, ahol az osztályok öntudatra ébredése azt jelenti, hogy , felismerik, hogy milyen 
társadalmi szinten helyezkednek el" ezekhez a javakhoz képest. (CO II.) E felfogás sze- 
rint azok az uralkodó osztály tagjai, akik a társadalmilag legfontosabb javakat birtokol- 
ják, és ennélfogva a munkásosztályt is az határozza meg, hogy milyen javak birtoklásá- 
tól esik el. Javakról lévén szó, az osztályok tanulmányozásának útja az életszínvonal 
(niveaux de vie), a fogyasztás tanulmányozásán át vezet, azaz azt kell vizsgálni, hogy mi- 
képpen képesek az osztályhoz tartozók szükségleteiket kielégíteni, és ennek megfelelő- 
en milyen képzeteket alakítanak ki saját helyzetükről. (CO IX.) Az osztályfogalomba 
így beemelte azt a jelenségtartományt, amelyet nagyjából vele egy időben Max Weber 
az osztállyal szembeállított rend fogalmában konceptualizált: az életstílus, a fogyasztás 
révén való társadalmi differenciálódást. 

Halbwachs empirikusan vizsgálta a munkásosztály fogyasztását — már ahogy 
Durkheim és Simiand értette az empíriát, azaz statisztikákat elemzett. Két 1909-ben 
publikált német háztartásstatisztikai adatfelvételt vett alapul (az egyiket a birodalmi 
statisztikai hivatal, a másikat a fémmunkás szakszervezeti szövetség készítette). (CO 
136.)198 

Halbwachs az ipari munkára vonatkozó elméleti feltevésekkel támasztotta alá azt a 
kitz ésáS hogy az osztálytagozódást a fogyasztás felől kell megközelíteni. Munkás 

z, , aki munkájában és annak okán csak az anyaggal és nem az emberekkel kerül kap- 
ésnlatba, elszigetelt marad a természettel szemben, egyedül az élettelen erőkkel ütközik 
meg ... Összességében tehát a dolgok úgy alakulnak, mintha a társadalom az anyagra 
való hálás kedvéért, a felhasznált csoportokat arra kötelezné, hogy legalábbis a munká- 
jukban és annak gyakorlása közben lemondjanak magáról a társadalmi életről és az ösz- 
szekapcsoló társadalmi kötelékekről, elszigetelődjenek." (CO 118.) 

Az ipari társadalom két osztályát!99 tehát az különbözteti meg, hogy az egyik ,a tár- 
sadalmon belül gyakorolható" funkciókat tölt be, míg a másikat arra kényszerítik, 
,hogy lépjen ki a társadalomból, amikor dolgozik". (MF 121.) A munkás tehát nem ki- 
zsákmányolt (ahogy Marx állította), hanem egy olyan deprivációt szenved el, amely 
még ennél is súlyosabb: ki van taszítva a társadalomból, legalábbis ami a munkát illeti. 

A Halbwachs által használt megkülönböztető kritérium (a tárgyi világ manipulálá- 
sa szemben a személyi kapcsolatok kezelésével) nem ismeretlen a későbbi szociológiá- 
ban sem, ahol ezt hol az alkalmazottak és munkások, hol az ipari munkások és a szol- 


108 Ő maga is készített egy 81 háztartásra kiterjedő adatfelvételt, de azt gyakorlatilag nem elemezte, felte- 
hetőleg nem találta elég megbízhatónak. (CO 360-361.) A kérdőíves kutatást szubjektivizmusa miatt ellenez- 
te. A chicagói típusú leíró kutatásokat, vagy Lynd híres könyvét nem szociológiának, csak használható nyers- 
anyagnak tartotta. Lásd Marcel, Jean-Christophe: Le durkheimisme dans lentre-deux-guerres, Paris: Presses 
Universitaires de France, 2001,195-197. 

109 A parasztság nem társadalmon kívüli, mert nála háztartás és munkahely nem válik el. Lásd CO I sk. 

gáltatásban dolgozók elkülönítésére használták. Megközelítésmódjának "régies" vonása 
viszont, hogy a munkavégzés világát általában kizárta a társadalomból!!9 — ez a XIX. 
századi társadalomkutatásban többé-kevésbé általános volt (természetesen Marx elmé- 
letéből egy más megközelítés következett volna, ez azonban az empirikus kutatásban 
nem jelent meg). 

Halbwachs csak mellékesen érdeklődött Simiand témája, a bér és jövedelem háztartás- 
statisztikából megismerhető jellegzetességei iránt. Ha ugyanis az osztályok közti különb- 
ségek a társadalmilag kívánatos javakhoz való hozzáférés különbségeit jelentik, akkor 
nem a jövedelem, hanem a jövedelem elköltése, azaz a fogyasztás elemzése tárhatja fel 
ezeket a különbségeket. A fogyasztás a statisztikában a nagy kiadási csoportok (élelem, 
lakás, ruházat, egyéb) abszolút nagyságán és egymáshoz viszonyított arányán keresztül 
ragadható meg. Ez a csoportosítás statisztikai konvenció, Halbwachs azonban elméleti ér- 
telmezést is adott neki. Nem fogadta el azt a közgazdaságtani felfogást, hogy az egyén a 
jószágok között élvezetének maximálására törekedve és hasznosságukat egyenként ösz- 
szevetve döntene. A jószágok valójában csoportokat alkotnak. A csoportosítás a szükség- 
letek szerint történik, és a szükségletek , a társadalom hatására különülnek el egymástól, 
illetve alkotnak egységet az individuális tudatokban." (MF 71.) A szükségletek elkülönül- 
nek formailag (a vásárlások gyakorisága szerint — MF 71-77.) és anyagilag. Az anyagi el- 
különülés aszerint történik, ahogy a szükségletek organikus vagy természeti vonatkozá- 
sa gyengül, és előtérbe kerül társadalmi megkülönböztető jellegük: ,a társadalmi rang 
mindenekelőtt a táplálkozási, a lakás- és lakóhelyi körülményekben fejeződik ki." (MF 
86.) A szükségletek alakulását és ennélfogva a nagy kiadási csoportokat a javak értékére 
vonatkozó kollektív reprezentációk határozzák meg. Halbwachs szerint ezért a fogyasz- 
tási statisztikákban valós társadalmi viszonyok tükröződnek. 

Abban, hogy a munkásháztartások csoportjai mire mennyit költenek, lényeges tár- 
sadalmi jellegzetességeik mutatkoznak meg. A jövedelmek természetesen adottak. 
Halbwachs ismerte Ernst Engel német statisztikusnak az 1870-es években megfogalma- 
zott törvényét, amely szerint a jövedelem növekedésével csökken az élelmezési kiadá- 
soknak (a legalacsonyabb jövedelmi kategóriákban még túlnyomó) aránya, nőnek előbb 
a ruházkodási, majd a lakással kapcsolatos kiadások, de arányuk az összkiadásokon be- 
lül állandó marad, míg a jövedelem növekedésével együtt nő az egyéb kiadások aránya. 
Halbwachs azt vizsgálta, hogy ténylegesen hogyan alakulnak a munkásháztartások ki- 
adásai a jövedelem és a családnagyság függvényében. Bár visszatérően bírálta Engelt 
(pl. CO 382.MF 111.), csak annyit tudott az ismert összefüggéshez hozzátenni, hogy az 
általános tendencia alól számos kisebb kivétel van: előfordulnak esetek, amikor a lakás 
megelőzi a ruházkodást, amikor a magasabb jövedelemmel nő az élelmezési kiadások 
aránya is, stb. Kézenfekvő volt például, hogy a kisgyermekes családok többet költenek 
élelmiszerre magasabb jövedelem mellett is, mint a gyermektelen háztartások. !!! 

A kiadások megoszlása — ez a legfontosabb — nem következik mechanikusan a csa- 
ládnagyságból és a jövedelem nagyságából, hanem függ a fogyasztással kapcsolatos 
kollektív képzetektől (reprezentációktól). (CO 292.) A munka alcíme (les niveaux de vie - 
életszínvonalak!) is arra utalt, hogy különböző fogyasztási mintákban megmutatkozó 
eltérő életmódokat keresett. , Más szóval, ahol a társadalom befolyását kellő erővel ki- 
fejti, különböző életszintek (niveaux de vie) vannak: ezek a szintek többé vagy kevésbé 
magasak, de mindegyikőjük egyfajta egyensúlyi állapotot jelent, meghatározott szükség- 


10 — Tulajdonképpen nem az üzemben, a munkának szentelt órák alatt ébred tudatára munkáltató és mun- 
kás annak, hogy két különböző osztályhoz tartoznak." (CO 126.) , Ebben az értelemben nem a munka terüle- 
tén kell keresni az osztályok elkülönülésének igazi elvét, hanem a fogyasztás területén." (CO 127.) 

MA  Halbwachs által elemzett statisztikákban szereplő munkásháztartásoknak csak 396-ában volt az élel- 
mezési kiadások aránya 4599 alatt. 

letek rendszerét, és bizonyos fokú előreláthatóságát annak, hogy mennyiben lehet eze- 
ket kielégíteni." (CO132.) Hat típust különböztetett meg, nem a jövedelem nagysága, ha- 
nem aszerint, hogy a ruházkodási és lakáskiadások az élelmezési kiadások viszonylagos 
csökkenése után milyen sorrendben és mértékben nőnek. (CO 293-296.) Ebből az követ- 
kezett, hogy a munkásosztályon belül különböző életformák különíthetők el. 

A fogyasztásban megfigyelhető különbségek ellenére az ipari munkás egy nagyon 
általános és elemi értelemben különbözik minden polgári rétegtől. A munkásosztály 
deprivált, és ez alapvetően abban mutatkozik meg, hogy csak félig társadalmi lény, nem 
találta meg ,a családi otthon és a lakás fontosságának mély érzésében" azt az elvet, 
amely fogyasztását megszervezhette volna. (MF 122.) Ez az elv természetesen a hierar- 
chia csúcsán levő polgári életforma elve — ahogy ez Halbwachsnak a javak hierarchiájá- 
ra építő osztályfelfogásából következett.!? A munkásosztály szerinte társadalmi lénnyé 
nem az üzemben és nem is otthon válik, hanem az utcán. 


, Sokan ahelyett, hogy amint kilépnek a gyárból, sietve végigjárnák a hazavezető ut- 
cákat, hosszasan elidőznek odakint, de ha sietnek is, mindig engedik, hogy menet 
közben minden hatás befolyásolja, minden utcai kép lekösse őket: az utcán a társa- 
dalmi élet olyan szintjével találkoznak, amely már élvezetet jelent számukra, ha tel- 
jesen nem is elégednek meg vele." (MF 117.)!!3 


Amikor Halbwachs az emlékezetkutatás kapcsán újra foglalkozott az osztályviszo- 
nyokkal, a puszta technikai és a társadalmi funkció szembeállításában találta meg azt 
az elvet, amely alapján a társadalmi tagolódás modellje megalkotható: ,,... a társada- 
lomban ... két övezetet vagy két területet különböztetünk meg, az egyiket a technikai 
aktivitás övezetének nevezzük, a másikat a (családi, világbeli) személyi viszonyok öve- 
zetének." (CSM 265.) Bár a két övezet nem választható el élesen egymástól, a technika 
mégis valami más, mint a személyi-társadalmi viszonyok övezete. Mint ahogy a társadal- 
mi övezetben, úgy a technikában is vannak szabályok, amelyek lehetnek igen régiek, de 
ezeket mindig a megvalósítandó feladatra tekintettel alkalmazzák. A technikát alkalma- 
zókat az érdekli, hogy miként alakul az erők játéka a kitűzött cél szempontjából. Kétség- 
telenül, a technikai szabályok, előírások is társadalmiak, kívülről erőszakolják rá magu- 
kat az egyénekre. De , valamennyi társadalmi hatás közül a technikai formát öltők ha- 
sonlítanak a legjobban a nem társadalmi dolgok mechanizmusára". (CSM 267.) Az ipa- 
ri munkás, mert tevékenysége technikai jellegű, munkavégzése során tehát ki van zár- 
va a társadalom területéről. Bizonyos szempontból ez a megfosztottság minden kizsák- 
mányolásnál súlyosabb. 

Ahogy azonban például a különösebb cél nélkül összegyűlt emberek egy-egy ese- 
ményről kezdenek beszélni, a technikai területről , íme megérkezünk a társadalmi mi- 
lió közepébe, a személyes viszonyoknak abba az övezetébe, ahol a társadalom már nem 
korlátozza láthatárát, mert nem azzal foglalkozik, hogy funkciót megvalósítson, hanem 
azzal, hogy minden tagjában megerősítse társadalmi rangjának érzését vagy megerősít- 
se a kollektív életet." (CSM 268.) Ez az interperszonális viszonyok, a presztízs zónája, 
a célracionális cselekvés világával szembeállítva (ezek persze Halbwachstól idegen ál- 
talános szociológiai terminusok). Itt jelennek meg azok a társadalomból való kizártsá- 
got ellensúlyozó fogyasztási tendenciák (például a ruházkodás területén), amelyeket 


2 Halbwachsnak az állítása, hogy a munkásosztály megkülönböztető jellegzetessége az, hogy nem teljes 
mértékben társadalmi, polgári elvnek tűnik, hiszen a társadalmat a domináns polgári értékeket alapul véve 
rendezi el. Az az állítása, hogy a munkásosztály szélsőségesen deprivált, "szocialista elv, amely a munkás- 
mozgalomban és a szocialista áramlatokban széles körben elfogadott volt. 

1B A gyalázatos lakásviszonyok teljesen kézenfekvővé tették ezt a leírást. 

Halbwachs. statisztikáiban megfigyelt. Az egyes társadalmi csoportok (a polgártól a 
technikai túlsúlya miatt szenvedő munkásig) aszerint különíthetők el, hogy életükben 
milyen szerepet játszanak a technikai és társadalmi funkciók. 

A nem társadalmi technikai és a társadalmi nem technikai szembeállítása rokonítha- 
tó azzal, ahogy Durkheim szembeállította a profánt és a szentet. Durkheim is úgy gon- 
dolta, hogy a profán, utilitárius, technikai tevékenység nem igazán társadalmi. A való- 
di társadalmiság az ünnepek, a vallás és az erkölcs világa. Halbwachs ezt a különbség- 
tételt profanizálta: nála a Durkheim által nem különösebben elemzett személyközi kap- 
csolatok (és a közös emlékezet) világa az igazi társadalmiság, de megőrizte a Durk- 
heimtől származó ellenérzést a haszonelvű, pusztán célkövető tevékenységgel szem- 
ben. Ugyanakkor az is érezhető, hogy Halbwachs enyhíteni igyekezett a társadalmiság 
kényszerjellegének durkheimi gondolatát. Azt, hogy a társadalmi nem külső kényszer, 
leginkább az emlékezetről írott tanulmányaiban lehet megfigyelni. 


Az öngyilkosság okai — Durkheim nyomában 


Halbwachs a húszas évek vége előtt lényegében nem foglalkozott az öngyilkosság kér- 
désével (statisztikai kérdésekkel igen sokat, sőt egy kis statisztikai bevezető jellegű 
munkát is kiadott!9), 1930-ban azonban egy terjedelmes (a Durkheiménél terjedelme- 
sebb) munkát adott közre a kérdésről. Durkheimistaként könyvet írni az öngyilkosság- 
ról nem volt könnyű vállalkozás. Halbwachs műve tele van a Durkheimre való hivat- 
kozással, de ezek nem az áhítatos tiszteletből születtek. 

Halbwachs láthatóan azt a feladatot tűzte maga elé, hogy az újabb adatok fényében 
és újabb módszerek igénybevételével ellenőrizze Durkheimet. 1930-ban természetesen 
Halbwachs sokkal több és jobb adattal rendelkezett, és ezeket — meg kell mondani - 
gondosabban és figyelmesebben használta, mint Durkheim (akinek néha nagyon szem- 
beötlő volt a hanyagsága). Halbwachs például foglalkozott azzal, hogy milyen módsze- 
rekkel gyűjtötték az öngyilkosságra vonatkozó adatokat az egyes országokban, hogy 
ezek a számbavételi módszerek miként változtak, és hogy ezek a változások miként ha- 
tottak a rendelkezésre álló adatsorokra.!5 Az alkalmazott elemzési módszerek tekinte- 
tében Halbwachs egyetlen igazán fontos újítást vezetett be: a Durkheimnél sokszor il- 
lusztratív céllal alkalmazott együttváltozás módszere helyett egyfajta rangkorrelációs 
módszert használt.116 

Halbwachs kimutatta, hogy a vallás és az öngyilkossági gyakoriság közötti, 
Durkheim által az egoista öngyilkosság elemzése (Ö 154-159.) kapcsán tárgyalt össze- 
függés mögött a katolikus és protestáns területek eltérő nemzetiségi, foglalkozási struk- 
túrája rejlett. Így például több porosz tartományban, ahol alacsony volt az öngyilkossá- 
gi ráta és viszonylag magas a katolikusok aránya, nagyszámú katolikus lengyel élt, és 


14 Halbwachs, Maurice — Frechet, Maurice: Le calcul des probabilités a la portée de tous, Paris, Dunocl, 1924 

IS5így például figyelmeztetett arra, hogy 1883-ban Poroszországban megváltoztatták az öngyilkosságok 
számbavételére vonatkozó eljárást, ami önmagában feltehetőleg egyhatodával megnövelte a regisztrált ön- 
gyilkosságok számát. (CS 357-358.) Ebből következően kétséges az, hogy ténylegesen nőtt-e 9090-kal az ön- 
gyilkosságok száma Poroszországban a gazdasági prosperitás idején, 1875 és 1886 között, mint azt Durkheim 
a gazdasági anómia tárgyalása kapcsán állította (Ö 264.), arról nem is szólva, hogy Durkheim ez esetben nem 
arányszámokat, hanem abszolút számokat közölt. 

116 A megfigyelt egységeket (pl. országokat) sorba rendezte a két megfigyelt változó (pl. az öngyilkossá- 
gi gyakoriság és a városi lakosság aránya) tekintetében. Ezek után kiszámította a sorszámok különbségének 
átlagát. Ha ez nulla vagy ahhoz közeli, akkor a két sorrend (majdnem) egyezik, a két változó együtt nő vagy 
csökken. Ha az átlag a megfigyelt egységek számának felével egyenlő, akkor a két változó közti kapcsolat for- 
dított jellegű. Ha az átlag a megfigyelt egységek számának negyede vagy ahhoz közeli, akkor a két változó 
között nincs kapcsolat. (CS 170.) 

egyúttal viszonylag magas volt az agrárlakosság aránya. A magas öngyilkossági ráta 
pedig nemcsak erős protestáns többséggel, hanem tiszta német lakossággal és az ipari- 
kereskedelmi foglalkozásúak magas arányával járt együtt. (CS 266 sk.)!7 A Durkheim 
által alkalmazott módszer nem teszi lehetővé annak eldöntését, hogy melyik tényező 
játszott szerepet a magas illetve alacsony öngyilkossági ráta kialakulásában. 

Halbwachs minden Durkheimmel szembeni és jogosult módszertani kritikája mel- 
lett azt állapította meg, hogy Az öngyilkosság állításai általánosságban tarthatók, azaz az 
öngyilkosság a Durkheim által jelzett módon változik a családi állapot, illetve a vallás 
függvényében, a háborúk és a politikai válságok a Durkheim által jelzett módon hatnak 
az öngyilkosságra, az elmebetegség és az öngyilkosság összefüggése azonban kétséges; 
egyedül a gazdasági fellendülés Durkheim által tételezett fokozó hatása nem volt kimu- 
tatható. Halbwachs figyelmeztetett arra is, hogy az öngyilkossági kísérletek szociológi- 
ai vizsgálata is fontos lenne (bár az erre vonatkozó statisztikai adatokat joggal megbíz- 
hatatlannak tartotta). 

De Durkheim (1930-ban egyébként újra kiadott) könyvének minden olvasója megje- 
gyezhetné, hogy ott nem is ezekről a kérdésekről volt szó, hanem integrációról és sza- 
bályozásról, egoizmusról, altruizmusról és anómiáról. Halbwachs munkájában ezek a 
szavak itt-ott előfordulnak, de igazán érdemben sem Durkheim öngyilkossági típusai- 
val, sem az azokat összefoglaló elméleti kerettel nem foglalkozott. Ez a könyv legkülö- 
nösebb vonása és egyben a Durkheimtől való eltávolodás legnyilvánvalóbb jele. 

Halbwachs az empirikus általánosítások, statisztikai szabályszerűségek kutatása 
mellett újabb elméleti feltevéseket is bevezetett. A könyv befejező részében így írt: 


, Nem vetik-e e koncepció szemére, hogy nem eléggé szociológiai, mert figyelmün- 
ket nem kizárólagosan azokra a nagy kollektív erőkre irányítjuk, amelyek a vallási 
csoport, a család, a nemzet kebelében születnek és fejlődnek, és egyedül ezek alaku- 
lása magyarázná, hogy a magára hagyott egyén könnyebben megválik az élettől, 
mert mi azoknak az egyéni körülményeknek is oksági szerepet tulajdonítunk, ame- 
lyek állítólag csak véletlenek vagy érdektelen ürügyek?" (CS 509.) 


A szónoki kérdést nyilván a halott Durkheim tehette volna fel. 

Halbwachs valóban több ponton említette, hogy nem hagyhatók teljesen figyelmen 
kívül a motivációk, az indokok, az öngyilkossághoz vezető pszichológiai folyamatok. 
Ez azt jelentette, hogy az öngyilkosságot — és szélesebben: a társadalmi folyamatot — két 
nézőpontból kell elemezni. E két nézőpont — a pszichológiai-pszichiátriai és a szocioló- 
giai — eltérő determinizmusokat látott ugyanabban a jelenségben. Ekét nézőpontot 
Halbwachs Durkheimtől eltérően nem akarta elválasztani. Halbwachs együttműködés- 
pszichológiai szempontokat is tekintetbe vevő szemlélet játszott szerepet már az osz- 
tálykutatásban is, amikor az féletnívó" (illetve másutt az "léletmód", "génre de vie) fogal- 
mát megalkotta. Éppen ezért például az emlékezetkutatás kapcsán az ember kettős 
(társadalmi és egyéni) lény" voltára vonatkozó durkheimi antropológiai koncepciót is 
átalakította. A durkheimi öngyilkosság-elmélet átalakítása, illetve negligálása is beleil- 
leszkedett ebbe a szociologizmust fellazító, enyhítő törekvésbe. 


I A Durkheim által perdöntőnek tartott svájci adatokat (lásd Ö 156.) is másképp látta Halbwachs. 
A Durkheim által is használt forrásokból egy olyan táblázatot állított össze, amelyből látszik, hogy három vál- 
tozót (nemzetiség, vallás, foglalkozás) kell tekintetbe venni, s akkor kiderül, hogy míg a katolikusok esetében 
mindkét nemzetiségnél az ipari körzetekben lényeges magasabb az öngyilkossági ráta, mint a mezőgazdasá- 
gi körzetekben, addig a protestánsoknál ez a különbség mindkét nemzetiségnél sokkal kisebb, sőt a franciák- 
nál kismértékben ellentétes irányú. (CS 282.) 

1945 után Durkheim könyve (amelyre addig nem hivatkoztak különösebben sokat, 
még Franciaországban sem) egyre ismertebb lett, Halbwachsé többé-kevésbé feledésbe 
merült — pedig megbízhatóság, alaposság tekintetében Halbwachs felülmúlta mesterét 
(stílusban nem, de a Durkheimé sem stilisztikai műremek). Durkheim könyve több el- 
méleti kapcsolódási lehetőséget nyújtott, merész általánosításai, bármily ingatag alapo- 
kon nyugodtak, lehetővé tették, hogy többféle tudományos hálózatban is kedvelt hivat- 
kozások forrása legyen. Halbwachs igazán csak a statisztikusok és az öngyilkosságku- 
tatók számára lehetett érdekes, ott viszont a módszertani technikák finomodása hama- 
rosan idejétmúlttá tették. 


A társadalmi emlékezet 


Az emlékezet kérdése az I. világháború után kezdte foglalkoztatni Halbwachsot.!!§ Szo- 
ciológiai írásai addig szigorúan statisztikai jellegűek voltak. Csatlakozása a 
durkheimizmushoz annak idején azt jelentette, hogy szakított egykori szeretett tanára, 
Henri Bergson filozófiájával. Az emlékezetről szóló írásaiban most Bergson saját tere- 
pén, a gondolkodás elemzésében kívánta demonstrálni a szakítás megalapozott voltát. 
Az emlékezetről szóló könyvei polemikus írások — ebben is erősen különböznek empi- 
rikus munkáitól — és éppen ezért nehezen is követhetők. 

Halbwachs alaptétele nagyon egyszerű: az emlékezés társadalmi folyamat. Az em- 
lékek felidézésében nincs semmiféle rejtélyes. 


, Nem kell keresni, hol vannak, hol őrződnek meg [az emlékek], az agyamban vagy 
szellemem valamely zugában, amelyhez csak én férnék hozzá; külső hatások idézik 
fel őket bennem, minthogy a csoportok, amelyekhez tartozom, mindig felkínálják 
azokat az eszközöket, amelyek segítségével rekonstruálhatom őket, feltéve, hogy e 
csoportok felé fordulok, és legalábbis időlegesen elfogadom az ő gondolkodásmód- 
jukat." (CSM VI.) 


Ez így a durkheimizmus radikalizálásának tűnik: még a tisztán személyesnek tartott 
emlékek is társadalmiak. Látni fogjuk, hogy valójában ez a megközelítés voltaképpen 
erősen módosította Durkheim álláspontját, többek közt azért, mert Halbwachs csak e 
módosítások árán tudott megszabadulni Bergsontól. 

Halbwachs, hogy Bergsont a saját terepén győzze le, gyakran az introspektív és spe- 
kulatív pszichológia eljárásait alkalmazta. Az álom (a saját álmai!) elemzését tartotta 
annak a mindent eldöntő kísérletnek, amely az egymással szembenálló értelmezések kö- 
zül az egyiket végleg kizárja. (CSM 2-3.) A lényeg számára az emlékezés és az álom kö- 
zötti különbség volt. Az álomban úgymond nem vagyunk kapcsolatban a külső tárgyak- 
kal, az emberekkel, de magunkkal sem. (CSM 17.) Az álomban távolodunk el leginkább 
a társadalomtól, ezért a tisztán az egyénit kereső pszichológiának az álom lenne a legjobb 
terepe, hiszen a szunnyadó tudat a leginkább elszigetelt és önmagára utalt. (CSM 39.) 
Az álomban azonban nem is emlékezünk. Az emlékezet azt jelenti, hogy nem keverjük 
össze emlékeinket és valós érzékleteinket. Az emlékek annál pontosabbak, minél inkább 
részt veszünk a valós életben, mert annál jobban elválaszthatók az aktuális tapasztalatok- 
tól. (CSM 28.) Az álomképek nem emlékek, mert míg az emlékek múltként állnak szem- 


18 Milyen szerepet játszott a könyv keletkezésében az, hogy a háború után aktuálissá vált a hozott áldo- 
zatokra, az elesettekre (így Halbwachs szociológustársaira) való emlékezés — nem tudjuk. Azt azonban tud- 
juk, hogy a háború után Franciaországban intenzív társadalmi emlékezermunka kezdődött (emlékművek, 
szobrok állítása stb.). 

ben az észlelt jelennel, az álomban az emlék jelenbeli tapasztalatnak tűnik (ezért az álom- 
ban megjelenő képeket nem tudjuk mint múltbeli történések emlékképeit lokalizálni). 
(CSM14-15.) Az álomképek nem emlékek, a legjobb esetben is csak töredékek. (CSM 36.) 

Mindez Halbwachs szerint cáfolja Bergson elképzeléseit. Bergson szerint a képszerű 
emlékek (souvenir-images) az emlékezetben elraktározódnak, és csak akkor jelennek 
meg, ha elvonatkoztatunk az aktuális cselekvéstől, a hasznosságtól, azaz az álomhoz 
vagy álmodozáshoz hasonló állapotba kerülünk. Ebben különböznek a szokás-emlé- 
kektől (souvenir-habitudes), amelyek a gyakorlati cselekvést vezetik, de éppen ezért aka- 
dályozzák a múlt felidézését. (CSM 37.) Az emlékképeknek Bergson szerint tehát úgy 
kellene megjelenniük, mintha újraélnénk őket. Halbwachs szerint viszont akkor éppen 
olyanok lennének, mint az álmok; márpedig nem olyanok. (CSM 33.)!!9 

Halbwachs az emlékezet szelektív természetét is az emlékezés mint újraélés elleni 
érvnek tartotta. , Ha valamennyi kép megmaradna az emlékezetben, abban a rendben 
egymás után, ahogy keletkeztek, akkor semmi akadálya nem lenne annak, hogy vissza- 
felé haladva megszakítás nélkül az egyiktől a másikig eljussunk." (CSM 130.) Már pe- 
dig nincs így. Az emlékek társadalmi kapcsolatainkból magyarázhatók. 


, Minden emlék, bármennyire személyes legyen is, még azoknak az eseményeknek 
az emléke is, amelyek tanúi egyedül mi voltunk, még a ki nem nyilvánított gondo- 
latok és érzelmek emléke is, egész sor fogalommal van kapcsolatban, amelyeket raj- 
tunk kívül sokan mások is birtokolnak, kapcsolatban van személyekkel, csoportok- 
kal, helyekkel, időpontokkal, szavakkal és nyelvi formulákkal, érvekkel és eszmék- 
kel, azaz annak a társadalomnak az egész erkölcsi és anyagi életével, amelynek tag- 
jai voltunk vagy vagyunk." (CSM 38.)!29 


Halbwachs tehát az emlékezésben a legfontosabbnak az emlékkép lokalizálását tar- 
totta. Ez az, ami az álom esetében lehetetlennek bizonyult. Ez a lokalizálás az, amit 
Bergson emlékezéselmélete nem tud értelmezni. Halbwachs szerint ez a lokalizálás csak 
a csoportéletben való részvétel segítségével történhet. Ezért az emlékezést csak a szoci- 
ológia magyarázhatja meg. Szerinte azért vagyunk képesek emlékeinkből értelmes so- 
rozatokat alkotni, mert számos különböző csoport tagjai vagyunk: 


5... a közelmúlt emlékeit az kapcsolja egymáshoz, hogy egy csoport közös gondolatai 
halmazának a részét képezik, azon csoportét, amellyel e pillanatban kapcsolatban va- 


11 Bergson szerint a kép-emlékezet (souvenir-images) mindenfajta hasznossági szempont nélkül elraktá- 
rozza életünk pillanatait. Ez teszi lehetővé, hogy az észlelés során értelmileg felismerjük azt, amivel már ta- 
lálkoztunk. Másfelől viszont minden észlelés összefügg a cselekvéssel és a testtel, s így raktározódnak el a 
rendezett cselekvésmódok. Ez utóbbi már nem is igazi emlékezet, inkább a hasznos hatásokra vezető eljárá- 
sok megőrzése. (Bergson, Henri: Matiére et mémoire. Essai sur la relation du corps a Tesprit, Paris: Alcan, 1914, 
78-79.) Emlékezetfelfogását egy más helyen a következőképpen szemléltette: Képzeljünk el egy csúcsára állí- 
tott kúpot. Ez a kúp tartalmazza emlékeinket, amelyek mind elraktározódtak. A kúp csúcsa egy síkot érint: ez 
a jelen, és természetesen e sík megállás nélkül mozdul az időben. E csúcs reprezentálja testérzékelésünket, s 
ezzel szokásainkat is, amelyek pillanatnyi érzékleteinknek megfelelően idéződnek fel. E pillanatnyi szokás- 
emlékezéssel szemben (amelyben a múlt rejtve marad, mert a cselekvés szükségletei elnyomják) az álom vagy 
álmodozás állapotában elszakadunk a pillanatnyi szükségletektől, így jelenhetnek meg múltunknak a kúp 
testében elraktározott emlékei, (i. m. 164-169.) 

120 Vajon Bergson vagy Halbwachs emlékezet-felfogását illusztrálja ama nevezetes maieleme-motívum, 
amelyet Marcel Proust írt le 1913-ban publikált, de igazi sikert csak az I. világháború után aratott regényében: 
,így van ez a múltunkkal is. Hiába próbáljuk felidézni, értelmünk minden erőfeszítése hasztalan. Kívül esik 
az értelem területén és hatalmán, valami kézzelfogható tárgyba van rejtve (ennek a kézzelfogható tárgynak a 
bennünk keltett benyomásába), amiről még csak sejtelmünk sincs. Pusztán a véletlenen múlik, hogy ezt a tár- 
gyat halálunk előtt megtaláljuk-e vagy sem." E tárgy: a teába mártott aprósütemény, a madeleine. Proust, 
Marcel: Az eltűnt idő nyomában. I. Swann, (fordította: Gyergyai Albert) Budapest: Európa, 1969,79-80. 

gyunk, vagy amellyel kapcsolatban voltunk a megelőző napokban. Ahhoz, hogy fel- 
idézzük őket, az kell, hogy e csoport szemszögéből nézzük a dolgokat, hogy magun- 
kévá tegyük az érdekeit, hogy a csoportgondolkodás menetét kövessük." (CSM 143.) 


Az emlékezésnek tehát az a feltétele, hogy mások helyébe tudjuk képzelni magunkat. 
(CSM 145.) Csak egy lépés hiányzott volna ahhoz, hogy Halbwachs végképp kikerüljön 
a durkheimi keretből. Ezt akkor tette volna meg, ha nem csak gondolatokra, képzetek- 
re utalt volna, hanem interakciókra is. Az emlékképek felidézésére vonatkozó elmélke- 
dése mindenesetre azt mutatja, hogy számára a társadalom gondolkodása nem az egyé- 
nen kívül létező képzetek összessége, amelyek az egyénre rákényszerítik magukat, ha- 
nem az egyének gondolkodásának kapcsolódásából, összjátékából keletkező egész. 
Az emlékezés nem a magában álló egyén teljesítménye, de nem is jöhet létre az egyén 
másokkal való együttműködése nélkül. 

Maga az idő is, amely az emlékezettel szorosan összekapcsolódik, társadalmi jelle- 
gű — mondta Halbwachs. E tekintetben is Bergsonnal vitatkozott, aki — úgymond — azt 
állította, hogy az idő tiszta tartam, az egyén állapotainak egymásra következése. 


5A tartam eszerint nem lenne más, mint ezen állapotok egymás után való követke- 
zése, az áramlat, amely — úgy tűnik — keresztülfolyik rajtuk, alattuk, egymás után 
fölemelve őket. Eszerint minden embernek saját tartama volna, és pontosan ez len- 
ne a tudat elemi adatainak egyike, amelyet közvetlenül ismerünk, és amelynek fo- 
galma nem kell, hogy kívülről hatoljon belénk." (KEI 404-405.) 


De nem így van. Halbwachs kritikájának a magva az, hogy ha ez lenne a helyzet, nem 
tudnánk elképzelni, hogyan lenne képes két egyén kapcsolatba lépni egymással (hiszen 
tartamuk különböző, csakis a sajátjuk), vagyis nem tudnánk az egyidejűséget (amely 
pedig köznapi tapasztalat) értelmezni. (KEI 408.) Az ellenvetés tehát ebben az esetben 
is azon alapult, hogy az egyének valamilyen módon eleve kapcsolatban vannak egy- 
mással — legalább a gondolkodás szintjén. Minthogy ez a kapcsolat létezik, az idő (tar- 
tam) nem lehet tisztán egyéni. 

Halbwachs a család, a vallás és az osztályok emlékezetbeli szerepét vizsgálta. Nem- 
csak azt hangsúlyozta — ami az előbbiek után magától értetődő -, hogy ezek a csopor- 
tok az egyéni emlékezet támaszát jelentik, hogy ezek szervezik az emlékeket magukat, 
hanem azt is, hogy az emlékezés központi szerepet játszik e csoportok létrehozásában. 
A családi emlékezet nemcsak a konkrét személyekre való emlékezést jelenti, hanem a 
parancsoló erejű rokoni viszonyoknak az eszméjét is, tehát nemcsak személyes emléke- 
zet, hanem a csoportot alkotó szabályoknak az eszméje, emlékezete is, és ebben az érte- 
lemben irányítja viselkedésünké. (CSM 164.) A keresztény vallási év például nem más, 
mint emlékezés Krisztus történetére, és ebben az értelemben az emlékezés a vallási cso- 
port konstitutív eleme. (CSM 187-188.) 

Az emlékezet megkönnyíti az újítást, új intézmények és csoportok megteremtését, 
mert az újdonságot egy időre feledtetve a régi eszmékhez és eseményekhez társítja őket. 
(CSM 223.) Ebből az is következik, hogy az igazán jól konstruált csoportok azok, ame- 
lyek létrehozásában az emlékezetnek kiemelt szerepe volt. A nemesség ebben az értelem- 
ben nem más, mint a társadalmi emlékezet elsődleges hordozója és terméke. Halbwachs 
a társadalmiságot létrehozó emlékezettel a technikai funkciót állította szembe. , A keres- 
kedő és a kézműves osztályokban, de a burzsoázia felsőbb részeiben is az ember összeol- 
vad feladatával, hivatásával, funkciójával: ezek definiálják őt. A nemest nem szívhatja 
fel teljesen a funkciója, nem válhat egyszerű eszközzé vagy fogaskerékké, hanem a tár- 
sadalmiság szubsztanciájának egyik eleme és része." (CSM 231.) Durkheim is szembe- 

állította a technikai, utilitárius és a társadalmi aspektusokat. De ő az utilitárius tevé- 
kenységgel szemben a rendkívüli, ünnepi tevékenységben látta a társadalomalkotó té- 
nyezőt. Halbwachsnál — bár ő is beszélt az ünnepekről, az ünnepi megemlékezésről (így 
a vallással kapcsolatban) — a hangsúly a mindennapi emlékezésre tevődött át. Hasonló 
változás ez, mint amit általában társadalomfelfogásában meg lehetett figyelni: azzal 
párhuzamosan, ahogy egyén és társadalom, szent és profán különbsége tompult, job- 
ban előtérbe kerültek a társadalmasulás mindennapi mechanizmusai. 

Halbwachs emlékezettel kapcsolatos fejtegetéseiben váltakozva szerepel a "társadal- 
mi" és a kollektív" szó. Eldöntetlen maradt nála, hogy az emlékezet említett keretei 
konkrét, határokkal rendelkező csoportokhoz köthetők-e (ebben az esetben van értelme 
a "kollektív emlékezetről beszélni — például egy konkrét család, egy csoportként felfo- 
gott osztály vagy a kollektíváimként felfogott nemzet emlékezetéről), vagy inkább arról 
van szó, hogy az emlékezetet lehetővé tevő keretek társadalmiak abban az értelemben, 
hogy nem az egyén konstrukciói (de nem köthetők feltétlenül egy konkrét csoporthoz). 
Halbwachs nem érzékelte a "kollektív" terminus kétértelműségét, mert durkheimis- 
taként a társadalmat is makrocsoportként fogta fel: , Másfelől a társadalom nem élhet, 
ha az őt alkotó egyének és csoportok közt nem létezne a nézetek elégséges egysége. ... 
Ezért a társadalom hajlik arra, hogy kizárja emlékezetéből mindazt, ami elválaszthatná 
az egyéneket, eltávolíthatná egymástól a csoportokat, és ezért minden korszakban úgy 
alakítja át az emlékeit, hogy az összhangban legyen egyensúlyának változó feltételei- 
vel." (CSM 289-290.) 

A kulcsszó Halbwachs emlékezés-felfogásában a rekonstrukció. Szerinte az emlé- 
kezés nem valami eleve meglévő felidézése, előhívása, hanem a múlt valamilyen re- 
konstruálása. Minthogy maguk a társadalmi csoportok is az emlékezés révén alkotják 
meg önmagukat, a rekonstrukció fogalmát ki kell terjesztenünk. Azok a bizonyos társa- 
dalmi keretek, a csoportok, amelyek segítségével emlékezünk, maguk is rekonstrukci- 
ók, csak sokkal stabilabbak. 


,, Tulajdonképpen két hipotézissel élhetünk. A keret és benne lezajló események kö- 
zött az egyik esetben csak érintkezési viszony lenne, de az egyik nem olyan anyag- 
ból állna, mint a másik, ahogy különbözik a kép kerete és a benne levő vászon. Vagy 
gondoljunk a folyó medrére, a partokra, amelyek az elfutó hullámokra csak felszíni 
tükörképet vetnek. A másik esetben a keret és az események ugyanolyan természe- 
tűek: az események az emlékek, de a keret is emlékekből áll. Közöttük csak az a kü- 
lönbség, hogy ez utóbbiak szilárdabbak, rajtunk múlik, hogy adott időpontban ész- 
leljük-e őket, és ezeket hívjuk segítségül, ha felleljük és rekonstruáljuk az emléke- 
ket." (CSM 98.) 


Durkheim és Bergson egyaránt a metafora első értelmezését fogadta el, de eltérően 
magyarázták azt. Bergson a belső emlékezésfolyamatra tette a hangsúlyt, a keretet, a 
társadalmi "folyómedret másodlagosnak tartotta. Durkheim is megkülönböztette egyé- 
nit és társadalmit, megengedte egyéni képzetek (reprezentációk) létezését is, de fonto- 
sabbnak látta az egyéni fölött álló, az egyénitől független és más fajtájú társadalmit, a 
"medret. Halbwachs úgy vélte, hogy a legszemélyesebb egyéni is voltaképpen társa- 
dalmi, kollektív. Ennek a párja az a feltevés volt, hogy a tulajdonképpeni társadalmi is 
emlékezés, tehát nem különbözik radikálisan az egyénitől. Halbwachs elejtette 
Durkheim feltevését az ember kettős természetéről, nem választotta el mereven az 
egyénit és a társadalmit. Folyó és meder, kép és keret nála ugyanolyan természetűek. 

Az emlékezést és a csoportéletet lehetővé tevő kollektív idő sem tagolatlan, nem a 
matematika absztrakt ideje (mint ahogy a társadalmi élet tere sem a geometria tere): 

, annyi kollektív időt kell megkülönböztetnünk, amennyi külön csoport van." (KEI 
417)?! Nincs a csoportoktól független, egységes kalendárium. Az egyéni emlékezés e 
csoportkalendáriumokat veszi alapul. Másfelől ez az emlékezés a csoport szempontjá- 
ból is fontos. 


, Ha előtérbe helyezzük a csoportokat és képzeteiket, ha úgy fogjuk fel az egyéni 
gondolkodást, mint ezen csoportok gondolkodására irányuló nézőpontok egymást 
követő sorozatát, meg fogjuk érteni, hogy az egyéni gondolkodás vissza tud térni a 
múltba — távolabbra vagy közelebbre — attól függően, hogy milyen széles az a pers- 
pektíva, amelyet e nézőpontok kínálnak a múltra, ahogy az a kollektív tudatokban, 
amelyeknek az egyéni gondolkodás részese, megjelenik. ... Hogyan is létezhetne, 
maradhatna fenn, ébredhetne öntudatra bármely társadalom, ha nem foghatná át te- 
kintetével a jelenbeli és múltbeli események összességét, ha nem lenne képes vissza- 
felé menni az idő áramában, és visszafelé haladni azokon a nyomokon, amelyeket 
önmagáról hagyott?" (KEI 431.) 


Az előbbi idézet jól összegzi a Halbwachs emlékezettel kapcsolatos kutatásaiból 
adódó kettős perspektívát. A Bergsonnal, az emlékezet és idő szubjektivista felfogásá- 
val folytatott vita ma idejétmúltnak tűnik, egyrészt mert maga a vitapartner, Bergson 
sem gyakorol már akkora befolyást a filozófiai gondolkodásra, mint a két háború kö- 
zött. Az emlékezéssel kapcsolatos pszichológiai kutatások fényében elavultnak tűnnek 
Halbwachs spekulatív érvei (még akkor is, ha állításait önmagukban igaznak tartjuk). 
Fontosabbak ma azok a gondolatai, amelyek a kollektív emlékezet társadalomkonsti- 
tuáló szerepére vonatkoznak. Ezért kapcsolódik ma sok kutatás kifejezett formában 
hozzá. A furcsa mégis az, hogy ez a kapcsolódás nem közvetlen. Az 1925-ben megjelent 
könyv nem alapozott meg kutatást, és maga Halbwachs is csak több mint tíz évvel később 
kezdett hozzá, hogy a spekulatív érvek mellett a Szentföld topográfiájára irányuló törté- 
neti vizsgálatokkal is alátámassza téziseit. 

A kapcsolódás hiánya az oka annak, hogy Halbwachsot újra fel kellett fedezni. Lát- 
tuk, hogy Halbwachs fontos pontokon felbontotta a durkheimi paradigmát, amikor fel- 
számolta az egyéni és társadalmi közti éles különbségtételt, legyen szó akár az öngyil- 
kosság motívumairól, akár az emlékezésről. Ez azonban kevés és bizonytalan volt. Ke- 
vés volt, mert fenntartotta az egyéni cselekvővel szembeállított társadalmiság elsődle- 
gességét, bizonytalan, mert a spekulatív érvek homályban hagyták, hogyan is dolgoz- 
zák ki az egyének közös társas világukat. A XX. század végén mégis újra népszerű lett. 
Alig lehet jobb példát találni a felejtés és újraemlékezés munkájára, mint a halbwachsi 
emlékezéselmélet történetét. 


Célestin Bouglé 


Bouglé, aki a maga korában a francia szociológia legismertebb alakjai közé tartozott, 
szinte teljesen kiesett a diszciplína emlékezetéből. Ebben bizonyára az is szerepet ját- 
szott, hogy nem a leghűségesebb Durkheim-tanítványok között tartották számon, és az 
is, hogy tudományos munkássága nem volt különösebben terjedelmes. Bár tucatnyi 


21 Durkheimi témáról van itt szó: , [A társadalmi idő] Olyan mint egy végtelen körkép, melyen az egész 
tartam ki van terítve a szellem tekintete előtt, s amelyen valamennyi lehetséges esemény meghatározott és 
rögzített viszonyítási pontokhoz képest helyezhető el. Már nem az én időm van ilyen módon elrendezve; ez az 
az idő, amelyet egyazon civilizáció valamennyi embere objektívan gondol el. Ez már önmagában is megmu- 
tatja, hogy az efféle szerveződés csakis kollektív lehet." (VEF 20; FE 14.) 


124 


könyvet és tankönyvet publikált, ezek többsége népszerűsítő munka vagy politikai 
publicisztika volt. 


m Célestin Bouglé 1870-ben, Bretagne-ban született katonatiszt fiaként, de Párizsban nevel- 
kedett. A francia értelmiség királyi útján, az École normale supérieure-ben szerzett filozó- 
fiai végzettséget, majd 1893-ban az első lett az agregációs versenyvizsgán, és ennek kö- 
szönhetően németországi tanulmányutat nyert. Németországban Simmel, Ihering, 
Lazarus és Wagner munkáit tanulmányozta, azaz szociologizáló filozófiát, jogelméletet, 
néplélektant és német típusú gazdaságtant — vagyis nagyjából azokat, akiket tíz évvel ko- 
rábban Durkheim is olvasott (természetesen az ekkor induló Simmel kivételével). A tanul- 
mányút után előbb középiskolai tanár volt, majd egyetemi állást nyert Montpellier-ben, 
majd Toulouse-ban, végül 1908-ban a Sorbonne-on. Noha első publikált munkájában, 
már alapvetően elfogadta megközelítését. Az első kötettől kezdve közreműködött az 
Année szerkesztésében, ahol lényegében ő irányította az általános szociológiai rovatot. 
Mauss-szal és körével sok konfliktusa volt, mert Maussék nem tartották elég tudomá- 
nyosnak a munkáit. 

Bouglé a Dreyfus-ügytől kezdve aktív politikai szerepet vállalt, többször volt republi- 
kánus képviselőjelölt (sikertelenül), sok újságcikket írt. Az I. világháború után elsősorban 
az oktatásügy irányításában vállalt szerepet, és 1925-től az École normák supérieure-nek 
volt előbb helyettes igazgatója, majd igazgatója. Az itt működő már említett Centre de docu- 
mentation sociale vezetőjeként szerepet játszott a háború után kiemelkedő új szociológus- 
nemzedék kinevelésében. Nyitott, toleráns, sok kapcsolattal rendelkező ember volt, jó ta- 
nári képességekkel. Mondanivalója azonban egyre kevésbé érdekelte a fiatalságot. 
1940-ben halt meg, és igazi tanítványa sem a filozófiában, sem a szociológiában nem ma- 
radt. 


e Főbb elemzett művei: 
Les sciences sociaks en Allemagne, Paris: Alcan, 1896 
Les idées égalitaires. Étude sociologigue (1899), Paris: Alcan, 1925 (IE) 
Essais sur le régime des castes, Paris: Alcan, 1908 (RO) 
Ouest-ce gue la sociologie? Paris: Alcan, 1939 


Bouglé igazán jelentős tudományos teljesítménye két, témájában szorosan egymás- 
hoz kapcsolódó műben, az egalitárius eszmékről írt doktori dolgozatában és a kaszt- 
rendszerről írt könyvében öltött alakot. Mindkét könyv általános szociológiai elméleti 
kérdést tárgyalt, kicsit a Durkheim munkamegosztás-könyvére jellemző szemléletmód- 
dal (és e körülmény bizonyos fokig meghatározta a fogadtatását 15). Mindkét könyv té- 
mája kapcsolódott Bouglé liberális politikai meggyőződéséhez. 

Bouglé a radikális (republikánus) politika, a "szolidarizmus" néven ismert irányzat 
elkötelezettje volt. Ez az irányzat egyrészt az állampolgári egyenlőség megvalósítását, 
a politikai egyenlőséget lehetővé tevő szociális reformok megvalósítását tűzte ki célul, 
másrészt kiállt a magántulajdonos piacgazdaság intézményrendszere mellett, és a gaz- 
dasági prosperitást, a modernizációt tekintette a demokratikus politika alapjának. Eb- 
ből természetes módon adódott a kérdés, hogy mi az összefüggés a modernitásban is 
megfigyelhető differenciálódás, a társadalmi különbségek növekedése és a demokrati- 
kus politika egyenlőségelvűsége között. Ezzel a problematikával Bouglé egyfelől a 
Tocgueville által is tárgyalt kérdésekhez kapcsolódott (első munkájában sokszor hivat- 
kozott rá), másfelől azt a problémát vitte tovább, amelyet Durkheim az organikus szo- 
lidaritással kapcsolatban megfogalmazott. 

Bouglé első könyvének kiindulópontja az a feltevés volt, hogy a nyugati társadal- 
makban az egyenlőség elve , reális társadalmi eszme" (IE 50.), vagyis általánosan elfo- 
gadott. Az egyenlőségi elv lényege, hogy az emberek bizonyos jogokkal bírnak, ame- 
lyek őket önálló cselekvőkké teszik, de ez nem jelenti az egyének uniformitását, a ver- 

seny kizárását, csak a verseny feltételeinek egyenlőségét. (IE 23-27.) Bouglé az egyenlő- 
ség "általánosan elfogadott eszméje alatt a republikánus egyenlőségideált értette. Szo- 
ciológiai feladatnak nem az eszme valóságos elterjedtségének a megmérését tekintette, 
hanem azoknak a társadalmi feltételeknek a megállapítását, amelyek kedveznek az 
egyenlőségeszme elfogadásának, illetve elutasításának. 

Az az alapvető tény, amely az egyenlőségi eszméket leginkább elfogadó társadalma- 
kat jellemzi, e társadalmak nagysága: ezek általában nagy létszámúak, koncentráltak, 
sűrűek és mobilak (a mozgékonyság és nem a társadalmi helyzet, státus megváltozása 
értelmében). (IE 93 sk.) Az egyének nagy száma ugyanis arra késztet mindenkit, hogy 
egységesen és egyenlően kezeljék társaikat. A kapcsolatokban úgymond csökken a 
presztízs befolyása, a mobilitás pedig megnöveli mind a sűrűséget, mind a mennyisé- 
get. A nagy társadalmak kevésbé homogének, mint a kicsik. Ezekben a fejtegetésekben 
elég egyértelmű volt a kapcsolódás ahhoz az elmélethez, amellyel Durkheim a munka- 
megosztás kialakulását magyarázta — és amelynek a forrásait Bouglé jól ismerte és is- 
mertette is. 122 

Bouglé eredeti meglátása ehhez a ponthoz kapcsolódott. Felismerte ugyanis, hogy a 
munkamegosztással együtt járó heterogenitás (amely Durkheim szerint az organikus 
szolidaritás forrása) csak bizonyos körülmények között vezet a társadalmi egyenlőség 
eszméjének elterjedéséhez és megvalósulásához. Bouglé megkülönböztette a differenci- 
áltságot (több különböző csoport létezése a társadalomban) és a bonyolultságot (az egyén 
hány különböző csoporthoz tartozhat). (IE 169 sk.) A modern társadalomban egyre több 
a szervezet, csoport, egyre speciálisabb célokkal, ezért nemcsak differenciált, hanem 
egyre bonyolultabb is. Ez a bonyolultság elsimítja a csoportkülönbségeket, elősegíti az 
egyéni differenciálódást, a különböző társadalmi körök kereszteződését.!2? Az, hogy az 
egyének több csoport tagjai, hozzájárul a közös emberi tudat kialakulásához, az egyéni 
szabadság fejlődéséhez, és így az osztálykülönbségek elmosódásához is. (IE 188 sk.) 
Ez volt az a megfontolás, ami miatt Bouglé nem értett egyet Tocgueville-lal. Az állami 
centralizáció ugyanis, amikor növeli a társadalmi sűrűséget, egyfelől ugyan — ahogy 
Tocgueville írta — homogenizálja a társadalmat, másfelől viszont bonyolultabbá is teszi, 
és ezt, valamint a bonyolultság jelzett következményeit Tocgueville nem vette észre. 
Az állami hatalom felborítja azokat a hierarchiákat, amelyekbe az egyén be volt zárva, 
amelyeknek kénytelen volt magát alávetni, több csoportban is taggá teszi az egyént, és 
ezzel elősegíti felszabadulását. (IE 219 sk.) Látható, hogy ez a republikánus eszmeiségű 
centralizáló és egyenlősítő, de az egyéni szabadságot is óvó állam apológiája is. 

Bouglé második munkája az indiai kasztelvű társadalomról szólt. Ebben a differen- 
ciált, de nem bonyolult, ezért az emberek közti szélsőséges egyenlőtlenséget rögzítő tár- 
sadalom prototípusát látta. Az indiai társadalomban is erős a munkamegosztás, csak- 
hogy itt a kasztok, amelyek egyebek mellett munkamegosztási csoportok, belül diffe- 
renciálatlanok, a kollektív tudat mindegyik csoporton belül kizárólagosan uralkodik. 
(RC 192.)8 Indiában a munkamegosztás sajátos típusú: nem munkaszétdarabolást je- 
lent (ahol a termék több munkás kezén halad át), nem termelésmegosztást (ahol több 
vállalat működik együtt egy termék létrehozásában), hanem szakmai, foglalkozási 
megoszlást, ahol a termelők aszerint különülnek el, hogy milyen terméket állítanak elő 


22 Bouglé írt egy alapos ismertetést a különböző munkamegosztás-elméletekről: Théories sur la division 
du travail, in: Bouglé, Célestin: Ou "est-ce gue la sociologie?, Paris, Alcan, 1939,98-161. (először az Année-ban je- 
lent meg 1903-ban). 

25 Bouglé ezen a ponton Simmelre hivatkozott, akinek a társadalmi differenciálódásról szóló munkáját is- 
merte. Bouglé meghatározó szerepet játszott Simmel franciaországi megismertetésében, míg Durkheim rossz 
véleménnyel volt Simmelről. 

IMA kaszttársadalom Durkheim szemszögéből paradox társadalom: egyszerre van jelen benne az erős 
munkamegosztás és az erős kollektív tudat! 

(és ez a munkamegosztás nagyon tagolt lehet: Bouglé azt a példát említette, hogy külön 
kasztot alkotnak a turbánkészítők és az övkészítők). (RC 214-215.)5 Ez a fajta munka- 
megosztás nem hoz létre organikus szolidaritást, képtelen arra, , hogy a specializálódó 
társadalmi szegmensek között újfajta szolidaritást szőjön, valamint arra is, hogy új teret 
nyisson az egyéniség kibontakozásának." (RC 229.) Ennek oka pedig az, hogy a kasztok 
között (amelyek munkamegosztási csoportok is) nem lehetséges mozgás: az egyén 
örökli kaszthovatartozását és azzal foglalkozását (Bouglé ezt részletesen bemutatja). 

Két típussal van tehát dolgunk: a munkamegosztás mindkét típusban megfigyelhe- 
tő, a durkheimi organikus szolidaritás azonban más értelmű az egyikben, mint a másik- 
ban. A differenciált kaszttársadalomban a munkamegosztás, az egymásnak teljesített 
szolgálatok révén a kasztok egymásra utaltak, de ez nem jár együtt az egyéni szabad- 
sággal és az emberi egyenlőséggel. A diferenciált és bonyolult modern társadalomban a 
foglalkozások sokasodása és a specializálódás egyenlőséghez vezet. 

Bouglé korában természetesen adódott a kérdés: mi az oka ennek a különbségnek? 
Mi a kasztok létrejöttének és fennállásának az oka? A munkamegosztással (amelyet az 
irodalomban gyakran tartottak a kasztosodás okának) nem magyarázható a kasztok lét- 
rejötte, hiszen a kérdés éppen az volt, hogy miért nem jár együtt a differenciáló munka- 
megosztással a bonyolultság. A munkamegosztásra hivatkozó, úgymond materialista, 
elméleteket Bouglé — bőséges ismertetésük után — elvetette. (RC 35 sk.) A magyarázatot 
a vallásban találta meg (RC 50, 82.), elsősorban a tisztasággal, a rituális beszennyező- 
déssel kapcsolatos hindu hiedelmekben és félelmekben. Ezek a kasztok közötti érintke- 
zést minden tekintetben, így a mindennapi kapcsolatokban, együttlakásban és étkezés- 
ben is akadályozzák. A tisztaság hierarchikus rendszerének fenntartásában pedig a 
rendszer fő haszonélvezői, a "született papság" funkcióját betöltő brahmin kasztok játsz- 
szák a fő szerepet. 126 

Kétségtelen, hogy Bouglé könyvei nem vetekedhetnek átgondoltságban, érvelő erő- 
ben Durkheim munkamegosztás-könyvével. Kétségtelen, hogy Bouglét többször elra- 
gadta a politikus és publicista hevülete, és a francia republikánus morál szószékéről os- 
torozta az indiai kasztrendszert.!?7 Gondolatai azonban figyelemre méltóak, és bizonyí- 
tási, elemzési módszere nem rosszabb (de nem is jobb), mint a Durkheimé (és a XIX. 
századi szociológiáé). 

Bouglé Indiát illetően másodkézből dolgozott: a nyelvet nem ismerve európai szer- 
zőktől szerezte be információit. Balszerencséjére a Durkheim-iskola (és elsősorban 
Mauss és köre) erre az időre erudíció tekintetében már messze járt ettől a módszertől. 
Az Année-ban ezért a könyvéről készült száraz ismertetés végére odakerült a megsem- 
misítő mondat: ,,... sajnos, hogy ő maga nem mélyült el azokban a problémákban, ame- 
lyeket az indológusok és szociológusok figyelmébe ajánl ,..".18 Ez a bírálat alapozta 
meg a Bouglé és Mauss csoportja közti rossz viszonyt (mert Bouglé Mauss befolyását 
látta a bírálat mögött). Bouglé módszerével már nem lehetett a kutatást továbbvinni, és 


125 Bouglé természetesen ismerte Karl Bücher német közgazdász munkáit — a fenti felosztás az ő megfon- 
tolásait követi. 

126 Ez a magyarázat már csak azért is rokonszenves lehetett Bouglé számára, mert erősítette antiklerikális 
meggyőződését. 

127Csak a mai olvasó számára meghökkentő, hogy a demokrácia, szabadság és az emberi egyenlőség 
ügye iránt elkötelezett szerző teljesen helyénvalónak tartotta, hogy a kontinensnyi India fölött a britek gya- 
korolják a főhatalmat, és csak a britek jótékony befolyása kellemetlen mellékhatásaként számolt be arról, hogy 
a brit textilipar versenye miatt egész csoportok vesztették el a megélhetésüket. Az európai liberális gondol- 
kodás csak a XX. század közepén jött rá arra (nem éppen spontánul), hogy a gyarmati rendszer fennállása a 
hirdetett alapelvekkel gyökeresen ellentétes. 

128 C. Bouglé: Essais sur le régime des Castes, Année sociologigue, XI (1906-1909), 384-387., in: Durkheim, 
Émile: Textes. 3. Fonctions sociales et institutions, Paris: Les Editions de Minuit, 1975, 293-296. Az ismertetés 
nincs aláírva — talán Durkheim, talán a csak időlegesen közreműködő J. Reynier, talán kettőjük munkája. 

Bouglé sem tudott kapcsolódást találni az újabb módszerekhez. A durkheimisták kuta- 
tási hálózatában nem volt Bouglé számára kapcsolódási pont. Pályáján hosszú ideig az 
(oktatás)politika és a tudomány mezsgyéjén mozgott, s ez sem használt az elmélyült 
kutatómunkának. Egyetemi hivatalnok és republikánus publicista maradt. !?? 


Lucien Lévy-Bruhl 


m Lévy-Bruhl 1857-ben született Metzben zsidó kispolgári családban. Az École normale 
supérieure növendéke volt, filozófiát tanult, majd középiskolában tanított Poitiers-ben, 
Amiens-ben és Párizsban. 1884-ben doktorált. 1895-től az École normale supérieure-ön taní- 
tott, 1898-tól a Sorbonne-on (ahol 1907-ben nyert egyetemi tanári kinevezést), és emellett 
École libre des sciences politigues-on tanított modern filozófiát. Jaurés barátja volt, és mint- 
hogy házassága révén jómódú ember lett, 1904-ben a L Humanité megalapításakor ő je- 
gyezte le a részvények !/e-át. Más szocialista lapokat is támogatott, és a szocialista moz- 
galommal való kapcsolata később is megmaradt. 

A század elejétől érdeklődése az etnológia és szociológia felé fordult. Baráti kapcsolat- 
ban volt Durkheimmel, magát Durkheim követőjének tartotta, noha az igen határozottan 
bírálta alaptéziseit. 1910-ben jelent meg az alsóbbrendű társadalmak gondolkodásáról 
írott munkája. Ez a könyv igazi sikerkönyv volt (1960-ig kilenc kiadása volt, Durkheim ro- 
kon anyagot feldolgozó munkájának ugyaneddig az időpontig csak négy), akárcsak ké- 
sőbbi munkái (az egyik 15, két másik 4 és még kettő 3 kiadást ért meg 1960-ig). Sokat hi- 
vatkoztak rá, sok példája ellenőrizetlenül került be az értelmiségi toposzok közé. 

Lévy-Bruhl a filozófusközösség elismert tagja volt. 1917-ben az Académie des sciences 
morales et politigues tagja lett. 1920-tól szerkesztette a Revue philosophigue-et, az egyik veze- 
tő francia filozófiai folyóiratot. A háború előtt nem vett részt az Année munkájában, de 
amikor 1923-ban újjászerveződött a durkheimisták csapata, ő is közreműködött az Année 
új folyamának az előkészítésében. Ugyancsak részt vett 1924-ben az /nstitutfrangais de socio- 
logie (a durkheimisták szakmai társasága) és az Institut d" ethnologie megalapításában, 
amelynek a munkájában aktív szerepet játszott. Jó személyes kapcsolatban állt Mauss-szal 
és a durkheimistákkal. Mauss nem titkolta, hogy alapjában nem ért egyet felfogásával, de 
személyesen becsülte és értékelte széles körű tájékozottságát. 1925-ben visszavonult a ta- 
nítástól, 1939-ben halt meg Párizsban. 


e. Főbb elemzett művei: 
Lesfonctions mentales dans les sociétés inférieures (1910), Paris: Alcan, 1918 (FM) 
La morale et la science des moeurs, Paris: Alcan, 1913 
La mentalité primitive (1922), Paris: Presses Universitaires de France, 1960 


Lévy-Brubl szeretetre méltó, nagylelkű és önzetlen, nagytudású, baloldali humanis- 
ta ember volt. A durkheimistáktól kapott kritikák miatt nem sértődött meg, azokat bi- 
zonyos fokig (alapfelfogását nem módosítva) meg is szívlelte. Lehetőségeihez képest 
mindent megtett a szociológia és az etnológia tudományos fejlődéséért. Minden befo- 
lyását latba vetette például, hogy az őt keményen bíráló Mauss megkapja a College de 
France professzori állását, aktívan közreműködött az etnológia egyetemi meghonosítá- 
sában, és támogatta a fiatalokat, akik tudományos módszertan tekintetében messze meg- 
előzték. És mégis: ennek a szeretetre méltó embernek a nevéhez fűződik az egyik legri- 
asztóbb szociológiai elmélet, amely mai szemmel egyértelműen rasszistának látszik. 


129 Bouglé számára későn jött elismerés, hogy Louis Dumont, a modern francia etnológia Lévi-Strauss ál- 
tal némileg háttérbeszorított nagy alakja benne ismerte fel előfutárát és problematikájának első megfogalma- 
zóját. Lásd Dumont könyveit: Homo hierarchicus. Le systéme des castes et ses implications, Paris: Gallimard, 1966; 
Homo aegualis I. Genése et épanouissement de TVidéologie économigue, Paris: Gallimard 1977; Homo aegualis II. 
Idéologies nationales comparées: lVidéologie allemande, Paris: Gallimard, 1991; Tanulmányok az individualizmusról: a 
modern ideológia antropológiai megközelítése (1983), Pécs: Tanulmány Kiadó, 1998. 

Lévy-Bruhl nem jobboldali elitista volt, mint Le Bon, de Lévy-Bruhlnek a prelogikus 
vagy mitikus gondolkodásról alkotott elmélete mutat bizonyos felszíni rokonságot Le 
Bon tömeggondolkodásról alkotott nézeteivel. Lévy-Bruhl filozófiailag racionalista és 
pozitivista volt. Figyelemre méltó monográfiát publikált Comte-ról, amely még ma is 
olvasásra érdemes. Az "alsóbbrendű" vagy "primitív" társadalmak iránti érdeklődését is 
jelentős mértékben az vezérelte, hogy a racionális gondolkodás ellenképét felrajzolva 
világosabban mutassa meg a pozitív megismerés teljesítőképességét. Lévy-Bruhl elmé- 
letének alakulását leginkább szűk értelemben vett pozitivizmusának és archaikus tudo- 
mányos eszköztárának a kombinációja magyarázza meg. 

Lévy-Bruhl első, etnológiai tárgyú munkájában többször kifejezte rendíthetetlen 
meggyőződését, hogy a modern ember képes a világ objektív és racionális célok által 
vezérelt megismerésére. 


5 Az észleléseinket abban is, amit befogadnak, és abban is, ami felett elsiklanak, az 
az érdek határozza meg, hogy képesek legyünk számolni azzal, hogy a jelenségek 
adott feltételek mellett ismétlődően újra feltünhetnek. A lehetséges legnagyobb fokú 
"objektív! értékre törekednek, és következésképpen el akarják kerülni mindazt, ami 
ártalmas vagy egyszerűen haszontalan lenne eme objektivitás szempontjából." 
, Észlelésünk az objektív valóság felfogására irányul, és csak ennek a felfogására. Ki- 
iktat mindent, aminek tisztán szubjektív értéke lenne" (FM 40,56.) 


A többes szám első személy, aki az idézetekben észlel, természetesen a civilizált fehér 
ember, akinek a megismerése elfogulatlan, előítéletektől mentes, és egyedül a célszerű- 
ség vezérli. Lévy-Bruhlnek a megismerésről vallott felfogása különösebb újdonságot 
nem tartalmaz, a XIX-XX. század pozitivista színezetű tudományos háttérmeggyőződé- 
se jelenik meg benne. Nem ennek elmélyítésére, hanem arra törekedett, hogy igazolja, 
az talsóbbrendű vagy "primitív" gondolkodás gyökeresen más jellegű, mint a normá- 
lisnak tartott "fehér. 

Ennek bizonyítására Lévy-Bruhl is arra az etnológiai irodalomra támaszkodott, ami- 
re Durkheim, és ugyanúgy karosszék-etnológus volt, mint ő. Lévy-Bruhl azonban más- 
ként használta ezt az irodalmat, mint Durkheim vagy Mauss. Egyrészt rendkívüli mér- 
tékben megbízott forrásaiban. Jellemző példája ennek az, hogy amikor 1922-ben megje- 
lent második munkája bevezetésében azt kívánta példával alátámasztani, hogy a primi- 
tívekben erőteljes ellenkezés van a diszkurzív gondolkodással szemben, a XVIII. száza- 
di hittérítők beszámolóit idézte, akik megütköztek azon, hogy az afrikai bennszülöttek 
nem akarták megérteni és elfogadni a láthatatlan Isten fogalmát.!9 Ezeket és a hasonló 
beszámolókat különösebb kritika nélkül mint a bennszülöttek racionális gondolkodás- 
ra való képtelenségének bizonyítékait kezelte. 

Lévy-Bruhl nem törekedett arra, hogy rendszeresen elemezze egy intézmény morfo- 
lógiai sajátosságait, működésmódját (pl. egy kulturálisan viszonylag homogén terület- 
ről származó információk alapján), hanem csak példákat keresett a primitív gondolko- 
dás feltételezett sajátosságaira- és mindig talált is ilyet. Igaz, se Durkheim, se Mauss 
nem mondott le a nagy ívű (és sokszor ugyancsak ingatag) összehasonlításokról, de 
ezeket legalább az adott jelenség intenzív elemzése előzte meg, mint például Mauss és 
Hubert mágiával kapcsolatos esszéjében. Lévy-Bruhl módszere lényegében azonos volt 
Spencer ekkor már megbízhatatlannak tartott eljárásmódjával. 

Minthogy Lévy-Bruhl hite a modern ember objektivitásában és racionalitásában tö- 
retlen volt, és nem rendelkezett olyan elemzési eszközökkel, amelyek lehetővé tették 


130 Lévy-Bruhl, Lucien: La mentalité primitive (1922), Paris: Presses Universitaires de France, 1960, 4. 

volna a "primitívekre" vonatkozó információk szisztematikus kiaknázását, megmaradt 
annak a konstatálása, hogy a "primitívek" teljesen mások. 
Önmagában véve Lévy-Bruhil álláspontja relativista volt. 


A társadalmi tények sorozatai összefüggnek egymással (solidaires), kölcsönösen 
meghatározzák egymást. Egy meghatározott típusú társadalomnak, amelynek saját 
intézményei és szokáserkölcsei vannak, szükségképpen sajátos mentalitása is van. 
A különböző társadalmi típusoknak különböző mentalitások felelnek meg, annál is 
inkább, mert az intézmények és a szokáserkölcs alapjában véve nem mások, mint a 
kollektív reprezentációk (képzetek) meghatározott vonatkozásai...". (FM 19.) 


Ezt akár Durkheim is írhatta volna. Csakhogy Lévy-Bruhl egyfelől szilárdan meg volt 
győződve az egyik típus felsőbbrendűségéről (ezt Durkheim is így gondolta), másfelől 
nem volt olyan elemzési eszköztára, amely a "primitív! típust a maga sajátos "mentali- 
tásának" logikája szerint elemezte volna (mint ezt Durkheim tette). Vagyis végered- 
ményben Lévy-Bruhl nem volt relativista, a primitíveket" csak saját, teljes mértékben 
érvényesnek tartott pozitivista hiedelmei szemszögéből tudta értelmezni. 

Lévy-Bruhl nem gondolta, hogy a különbség oka a "primitívek" biológiai alacso- 
nyabbrendűsége lenne: , ugyanazzal az értelemmel ... és az agyi felszereltség ugyan- 
olyan struktúrájával rendelkeznek". (FM 37.) Ebben a tekintetben tehát felfogása külön- 
bözött a párizsi antropológiai iskola és Le Bon biológiai rasszizmusától. A különbség 
okát a kollektív reprezentációkban látta. Ezt a fogalmat Durkheimtől vette át, és első 
megközelítésben hasonlóan definiálta: , A kollektívnek nevezett reprezentációkat ... a 
következő jelekről lehet megismerni: közösek egy adott társadalmi csoport tagjai szá- 
mára; nemzedékről nemzedékre adódnak át; rákényszerítik magukat az egyénekre, és 
tárgyuk iránt az adott esettől függően a tisztelet, a félelem, az imádat stb. érzését ébresz- 
tik fel." (FM 1.) A primitívek kollektív reprezentációiban a világ máshogy jelenik meg, 
mint a "mi számunkra. , Elmebeli tevékenységük túl kevéssé differenciált ahhoz, hogy 
a tárgyakról kialakított eszméket vagy képeket külön, az általuk kiváltott vagy az őket 
kiváltó érzelmektől, szenvedélyektől függetlenül tekinthessék." (FM 28) Ez a differenci- 
álatlanság az, ami miatt a "primitívek" gondolkodását Lévy-Bruhl misztikusnak illetve 
prelogikusnak (de nem alogikusnak vagy antilogikusnak) tartotta. , Prelogikusnak ne- 
vezve csak azt akarom mondani, hogy a miénktől eltérően nem kényszerül rá arra, hogy 
mindenekelőtt tartózkodjon az ellentmondástól." (FM 79.) Az ellentmondásmentesség 
elvének hiánya elsősorban abban mutatkozik meg, hogy a "primitív" gondolkodásban 
nagy szerepet játszik az ún. participáció elve, lények és objektumok sajátos összekap- 
csolása: , Azt mondanám, hogy a primitív mentalitás kollektív reprezentációiban a tár- 
gyak, a lények, a jelenségek számunkra felfoghatatlan módon önmaguk és mások is le- 
hetnek." (FM 77.) 

Ezen a ponton ki lehetne mutatni Durkheim, Mauss és Lévy-Bruhl felfogása közt bi- 
zonyos hasonlóságot, hiszen hasonló gondolatok Mauss elemzéseiben és Durkheim 
nagy vallásszociológiai könyvében is találhatók. Csakhogy Lévy-Bruhl valóban kitar- 
tott amellett, hogy a különböző tárgyaknak és létezőknek ez az egymásba való átmene- 
te számunkra felfoghatatlan, azaz rekonstruálnatatlan. A sajátos "prelogika" szerkeze- 
tének a feltárására nem tett kísérletet (ahogy azt például Durkheim a primitív" rítusok, 
Mauss a mágia vagy az ajándék rendszere esetében megtette). Megelégedett annak is- 
mételt megállapításával, hogy a primitív gondolkodás abszurd a "mi szemszögünkből. 
Ezen a ponton érvelése antiszociológiai jelleget öltött. Az abszurditás forrását a kollek- 
tív reprezentációk uralmában találta meg. 

, Egyénként tekintve, amennyiben a kollektív reprezentációktól lehetőség szerint 
függetlenül gondolkozik és cselekszik, a primitív a legtöbb esetben úgy érezne, ítél- 
ne és viselkedne, ahogy várjuk." [Menedéket keresne az eső elől, védekezne a vad- 
állat támadása ellen stb. De ebből nem következik,] , hogy szellemi aktivitása min- 
dig a mi törvényeinket követné. Mint kollektívának saját törvényei vannak, és ezek 
között az első és a legfontosabb a participáció." (FM 79-80.) 


Ha a csoportbefolyás alól kivont "primitív" spontánul racionálisan viselkedik, akkor a 
prelogika forrása csak a kollektív reprezentációk töretlen uralma lehet. Ennek ellen- 
pontja az a feltevés, hogy a "mi" racionalitásunk forrása individualitásunk, a kollektív 
reprezentációktól való függetlenségünk. Ez Durkheim álláspontjának szöges ellentéte, 
aki a racionalitás forrását éppen bizonyos kollektív reprezentációkban találta meg. 

Jellemző értelmezési sémájának erejére, hogy Durkheim és Mauss osztályozás-tanul- 
mányát — amely azt kívánta demonstrálni, hogy a modern logikai gondolkodás alapeljá- 
rásának, az osztályozásnak az eredetét a totemisztikus hiedelmekben kell keresni - 
Lévy-Brubhl úgy olvasta, hogy az a primitív osztályozási formáknak a miénktől való alap- 
vető eltérését igazolta. (FM 139.) Lévy-Bruhl is utalt azokra az ausztráliai eksztatikus 
rítusokra, amelyeket Durkheim a teremtő forrongás példáiként elemzett, és bennük a lo- 
gikus gondolkodást lehetővé tevő kategóriák forrását találta meg. Lévy-Bruhl azonban 
bennük csak arra látott példát, hogy a prelogikus gondolkodásra jellemző participáció- 
nak, a dolgok és személyek összeolvadásának a tömegjelenség a forrása. (FM 95.) 

Lévy-Bruhl későbbi munkáiban (összesen hat munkát publikált a primitív gondol- 
kodásról) némileg enyhítette a mi gondolkodásunk és a primitív, prelogikus gondol- 
kodás közötti erős ellentétet. (Már az 1922-es La mentalité primitive-ben is prelogikus he- 
lyett "misztikusról" beszélt, ami a szó jelentésudvara révén kicsit közelebb hozta a pri- 
mitíveket a civilizáltakhoz, és utalt bizonyos hasonlóságokra.) A pozitivista alapsémá- 
hoz azonban, amely a racionális-egyénit állította szembe a prelogikus vagy misztikus 
kollektívvel (nagyon antidurkheimiánus módon), végig ragaszkodott. 


Félkudarc vagy félsiker? 


A korlátozott keretek között és korán intézményesült klasszikus francia szociológia tör- 
ténetében a nagy teljesítmények ellenére törés következett be a XX. század közepén. En- 
nek okait fentebb már vázoltam. Ismét szeretném hangsúlyozni, hogy ennek a törésnek 
az okait nem lehet pusztán személyi tényezőkben vagy az eszmék immanens meneté- 
ben megtalálni. A korai sikeresség és a későbbi elakadás okait azokban a tényezőkben 
látom, amelyeket a tudományos tudás termelési módja! terminussal jelöltem. 

Durkheim gyors pályakezdése az 1890-es években megmutatta azokat a lehetősége- 
ket, amelyek a tudás professzori termelési módjában rejlettek egy nem túl lendülete- 
sen kibontakozó egyetemi reform keretében. Durkheim pályamódosítását és a durk- 
heimista szociológus csoport megszerveződését annak tulajdonítottam, hogy vala- 
milyen szinten e "professzori tudástermelés korlátait és csapdáit felismerték. A durk- 
heimizmusnak ez a második korszaka — elsősorban a vallásszociológus Durkheim, va- 
lamint Mauss és Halbwachs munkáival — páratlanul termékenynek bizonyult. A durk- 
heimisták mindig tisztában voltak azzal, hogy teljesítményeiknek egyfajta tudományos 
kooperáció, tehát egy más tudományos közösségekben ismeretlen "tudástermelési 
mód!" volt a feltétele. A durkheimizmus második korszakát tehát csak akkor érthetjük 
meg, ha látjuk, hogy e kooperatív tevékenységnek melyek voltak a feltételei és melyek 
voltak a korlátai. Mint fentebb utaltam rá, az adott intézményes keretek között ez a ko- 

operáció csak az egyetemi rendszer peremén, egy évkönyv körül jöhetett létre, nagy- 
mértékben Durkheim személyes képességeinek és tekintélyének köszönhetően. A sze- 
rencsés egyedi konstelláció elmúltával a kooperáció és a rá épülő tudástermelési mód is 
meggyengült, majd lassan elsorvadt. 

Ebben a könyvben három egyedi arculattal rendelkező "nemzeti szociológiát vizs- 
gálok. A francia esetet a másik kettőtől elsősorban a tudományos kooperáció itt kiala- 
kult módja különbözteti meg. Ezt a módot jellemezhetjük a mező szerkezetével, ahol 
egy uralkodó vezéralak (főnök, franciául patron) és követőinek köre jelenik meg; a ku- 
tatás tematikai sokoldalúságával és módszertani egyoldalúságaival; a szociológia ala- 
kulásának időbeli ritmusával, az 1890-es évek végén bekövetkező erőteljes váltással és 
az I. világháború okozta töréssel; végül azzal, hogy a szociológiai tevékenység bővülé- 
sét nem követte az egyetemi pozíciók hasonló gyarapodása. A tudományos kooperáció 
adott állapota azoktól a feltételektől függött, amelyek közt a francia egyetem és tudo- 
mányosság működött. Ezért is kellett azokat a fejezet elején viszonylag hosszan bemu- 
tatni. Az összehasonlítás szempontjából itt a centralizáltságot kell kiemelni. 

Félsiker és félkudarc a francia szociológia egyszerre. ! Félsiker, mert a nem minden- 
ben kedvező feltételek között is létrejött és egy ideig nagy teljesítményeket mutatott fel. 
Félkudarc, mert az adott időszakban sem az egyetemen nem sikerült a szociológia lehe- 
tőségeit igazán kibővíteni, sem a hagyomány folytonosságát nem sikerült megteremteni. 

1945 után egy időre még az új francia szociológia emlékezetéből is csaknem kitörlő- 
dött a durkheimista hagyomány. Fél évszázaddal később a durkheimista szociológia 
nagyjai mint tiszteletreméltó szerzők csaknem mind kijöttek a purgatóriumból, de a 
szociológia klasszikus francia modellje visszavonhatatlanul a múlté. 


BI Karady, Victor: Durkheim, les sciences sociales et I Université: bilan dun semi-échec, Revue francaise de 
sociologie, 17 (1976), 267-311. 


II. rész 
A klasszikus német szociológia 


Birodalom, egyetem és szociológia 


Német különút? 


Németország kapitalista fejlődésével kapcsolatban az egyik legelterjedtebb képzet a né- 
met különútra! (Sonderweg) vonatkozott. Ennek a képzetnek tulajdonképpen két válto- 
zata volt. Az első pozitívumnak tartotta ezt a különutat. AII. világháború előtt a né- 
met értelmiség számos képviselője gondolta úgy, hogy a tisztán haszonelvű, számításon 
alapuló brit és amerikai kapitalizmussal, a lélektelen és felszínesen racionalista francia 
felvilágosultsággal szemben a németség valami különlegeset, "mélyet, eredetit képvi- 
sel, amely lehetővé teszi, hogy kikerülje az eredeti értékeknek a modernizmussal együtt 
járó hanyatlását. Már a weimari időszakban megjelent azonban ennek a képzetnek a ne- 
gatív változata, amely szerint a németségre inkább valami "megkésettség" jellemző, a 
német modernizáció torzult képződmény. Ez elég jól látszott magyarázni azt, hogy a 
modern Németországban uralomra jutott a polgári értékeket megtagadó náci diktatúra. 
Pregnánsan fogalmazta meg ezt a képzetet 1953-ban Lukács György, aki szerint megfi- 
gyelhető , az időszerű és időszerűtlen mozzanatoknak különös, egyidejű, a valóságban 
szétválaszthatatlan egysége Németország történelmi-társadalmi struktúrájában és fejlő- 
dési irányában. "! 

Ahogy a fenti idézetből is kiderül, a német fejlődés "megkésettségének" vagy "iidősze- 
rűtlenségének" a képzete kényszerűen azzal a feltételezéssel párosult, hogy van "nor- 
mális" és "időszerű" fejlődés. Valójában mind a francia, mind a brit, mind az amerikai 
kapitalista átalakulás és modernizáció annyi különös vonást mutatott, hogy nehezen te- 
kinthető bármelyik is "normális" modellnek. Nem kell tehát semmiféle "megkésettséget" 
feltételezni ahhoz, hogy a német modernizáció és kapitalizmus azon jellegzetességeit 
megértsük, amelyek a társadalomtudományok sajátos történetét befolyásolták.? 

A német kapitalizmus kibontakozása sem a franciához, sem az amerikaihoz képest 
nem volt megkésett. 1848 után igen gyorsan zajlott le az ipari forradalom, és az erőtel- 
jes gazdasági növekedés eredményeképpen az ipari termelés volumene és a technikai 
fejlettség tekintetében Németország már a századforduló előtt megelőzte Franciaorszá- 
got, az I. világháború előtt pedig beérte Nagy-Britanniát. A német ipar üzemszerveze- 
te, tulajdonosi struktúrája feltűnően modern volt. A századfordulón Németország 
— részben tudományos potenciáljának köszönhetően — vezető szerepet játszott az akkor 
legmodernebb húzóágazatokban, az elektromos iparban és a vegyiparban. Az ipari át- 
alakulást gyors városiasodás (1871 és 1910 között a városi lakosság aránya 36-ról 6090-ra 
nőtt) és nagy, az amerikaival összemérhető belső vándormozgalom kísérte. A növekvő 
városok általában sikerrel birkóztak meg problémáikkal, és ami a városi közszolgálta- 
tások, egészségügy, művelődés megszervezését, a városi bürokrácia megbízhatóságát 


! Lukács György: Az ész trónfosztása. Az irracionalista filozófia kritikája (1953), Budapest: Akadémiai, 196546. 

2 A következőkre lásd Wehler, Hans-Ulrich: Deutsche Gesellschafisgeschichte. Dritter Band: Von der 
,, Deutschen Doppelrevolution" bis zum Beginn des Ersten Weltkrieges 1849-1914, München: C. H. Beck, 1995, kü- 
lönösen 472. sk.; uő: Deutsche Gesellschafisgeschichte. Vierter Band: Vont Beginn des Ersten Weltkrieges bis zur 
Gründung der beiden deutschen Staaten 1914-1949, München: C. H. Beck, 2003, különösen 239. sk., 435. sk. 

és tisztességességét illeti, Németország az I. világháború előtt példaként szolgált az e te- 
kintetben számos deficitet mutató amerikai város számára is. 

Ezt a gyors változást mélyreható átalakulások kísérték a társadalomszerkezetben, 
jellegzetes feszültségekkel. Ezek a feszültségek a regionális tagozódásban is megmutat- 
koztak: társadalomszerkezet és mentalitás területén régi, a középkorig visszanyúló kü- 
lönbségek mutatkoztak a nyugati, rajnai, a déli (bajor) és a keleti (a szoros értelemben 
vett porosz) területek között. 

A mezőgazdaság kapitalista átalakulását az ország keleti területein a rendi tulajdo- 
nosi csoport, a porosz junkerség vezényelte le. A porosz nemességnek azon részéből, 
amely a XIX. század második felében is meg tudta őrizni birtokát, tulajdonképpen ag- 
rárkapitalista lett. A nemesi és a polgári kézbe jutott birtokokon is megmaradt azonban 
a mezőgazdasági munkásság és cselédség Magyarországon is ismert rendies függősége. 
A porosz nagybirtok érvényesíteni tudta sajátos érdekeit, az agrárgazdaságban szám- 
szerűen domináns paraszti csoportokkal szemben is. A junkerek az állami politikára, a 
hadseregre is jelentős befolyást gyakoroltak. A német egyesítés 1871-ben e porosz, erő- 
sen rendi szerkezetű és szellemű elit vezetésével ment végbe, gazdasági erejéhez képest 
aránytalan befolyást biztosítva a szűk junker rétegnek. Ez a körülmény is hozzájárult 
ahhoz, hogy a német politikai és szellemi életben olyan archaikus vonások maradtak 
fenn, amelyek éles ellentétben álltak a birodalom modernségével és dinamizmusával. 

A német polgárság gazdaságilag erős volt, a birodalmat alkotó tagállamok némelyi- 
kében Is a városok jelentékeny részében komoly befolyása volt. Más volt a helyzet a po- 
rosz és a birodalmi politikában. A német liberalizmus erős volt ugyan, és az 1870-es 
években politikai befolyása is számottevő volt, ám a tényleges politikai hatalomnak ak- 
kor sem juthatott a közelébe, majd pedig el kellett tűrnie, hogy Bismarck tekintélyelvű- 
karizmatikus kormányzata háttérbe szorítsa. Ezért elvesztette önbizalmát, és részben 
korrumpálódott. Ez a politikai tehetetlenség a német polgári társadalom legnagyobb 
deficitje. Ehhez képest mellékes, hogy a német polgárság meglehetősen nagy hányada 
mintának tekintette a nemesi-junker életstílus bizonyos elemeit — ez amúgy a brit és 
francia esetben sem volt másképp. Ezt a politikai kiskorúságot nem egyenlítette ki az, 
hogy a polgári liberalizmus a sajtóban, a nyilvánosságban megőrizte pozícióit. Az erős 
polgári politikai erő hiánya katasztrofálisnak bizonyult a weimari időszakban: részben 
ez tette lehetővé, hogy a tradicionális tekintélyelvű elit maradékai összefoghassanak a 
jobboldali szélsőséggel. 

A német polgárság sem volt egyszínű (ahogy egyetlen más sem). Az ipari fellendü- 
lés során kialakult a modern kapitalista "gazdasági polgárság, amely erős érdekképvi- 
selettel rendelkezett, és különösebb politikai ambíciók nélkül képes volt a hatalommal 
való együttműködésre. Az iparosodás előtti, viszonylag nagy létszámú régi fajtájú vá- 
rosi polgárság nagyobb része nem volt képes felkapaszkodni a kapitalista "modernizáció 
szerelvényére, és kispolgári szintre süllyedt. Ez a hagyományos polgárság ellenszenv- 
vel figyelte a modernizációt, egykori rendi privilégiumainak elvesztését, fogékony volt 
a romantikus-reakciós kapitalizmuskritikára. E csoport volt az antiszemitizmus egyik 
bázisa. 

A polgárságon belül a kortársak megkülönböztettek egy olyan csoportot, amelyet 
nem tulajdona, hanem képzettsége (iskolai végzettsége) tett polgárrá: az ún. Bidungs- 
bürgereket.? Ennek a csoportnak az ősét az az államhivatalnokokból, értelmiségiekből 
álló elit alkotta, amelynek kulcsszerepe volt a XVIII. századi és a napóleoni háborúk ko- 


3 Nem csoda, hogy a francia eredetű "értelmiségi terminus nehezen vert gyökeret Németországban, hi- 
szen a szó magával hozta a Franciaországban szerzett jelentését: kevésbé zárt, kevésbé elitista, világiasabb és 
a tekintélyekkel szemben kritikusabb viselkedésformát, státust jelentett. 

rában végrehajtott reformok véghezvitelében, a porosz állam modernizációjában. Ezt a 
csoportot polgári életstílus és a kötelességet, elhivatottságot, a magasabb" értékek irán- 
ti elkötelezettséget hangsúlyozó ethosz jellemezte. Az egyén feletti értékek kultusza 
nem párosult a politikai demokrácia iránti elkötelezettséggel — ez élesen megkülönböz- 
tette a Bildungsbürger ethoszát a francia intellectuelétől. A Bildungsbürger mint az értékek 
őre keményen megkülönböztette magát a műveletlenektől — és az irigyelt-megvetett tu- 
lajdonosi, "gazdasági polgárságtól is. Rendnek tekintette magát. A transzcendens érté- 
kek vigyázójaként számos Bildungsbürger gyanakodva figyelte a modernizációt, a Né- 
metországban is megjelenő városi kultúrát, a polgári haszonelvűséget (miközben ter- 
mészetesnek tekintette azt a gazdasági kivételezettségét, amelyet az állam védelmében 
élvezett). Sokan megvetették a ,, piszkos." politikát, és ez a szemléletmód fogékonnyá tet- 
te őket a banális demokratikus politizálást elutasító konzervatív tekintélyelvűségre. 
Ez a kicsiny, az összlakosság egy százalékát sem kitevő csoport (amelybe"a "szellemi" 
munkát végző középrétegbeliek, alkalmazottak, tisztviselők, tanítók nem számítottak 
bele) nem volt persze homogén, a Bildungsbürgerek egy része (például a legtöbb szocio- 
lógus) fogékony volt a modern értékekre. 

A modern kapitalizmus nagy létszámú munkásosztályt jelentett. Az ipari munkás- 
ság nemcsak számában gyarapodott gyorsan, de az összehasonlítható kapitalista társa- 
dalmakhoz képest igen gyorsan meg is szerveződött. Ami a szocialista szervezkedést 
illeti, Németország éppen nem "megkésettnek, hanem példamutató vezetőnek számí- 
tott a századfordulón (1914-ben a 65 millió lakost számláló birodalomban mintegy 
1,1 millió tagja volt a szociáldemokrata pártnak, ez az ipari munkásság kevesebb mint 
1096-a). A szakszervezetek és a szociáldemokrata párt ereje hozzájárult ahhoz, hogy a 
szocialista gondolkodás és a marxizmus is szert tett bizonyos befolyásra, még a Bil- 
dungsbürgertum modernebb részeiben is. A tekintélyelvű politikai rendszer azonban 
nemcsak a polgárságot szorította ki a hatalomgyakorlás közeléből, hanem a birodalmi 
gyűlésban jelentős erőt képviselő munkáspártot is örökös ellenzékiségre kárhoztatta. 
Ez erősítette a párt zártságát és ortodoxiáját. A szociáldemokrata párt politikai számki- 
vetettségének katasztrofális következménye a weimari időszakban mutatkozott meg: az 
alig több mint egy évtized kevés volt ahhoz, hogy a munkáspártok integrálódhassanak 
a politikai rendszerbe. 

A német modernizáció és kapitalizmus sajátszerűségét keresve így mindenképpen a 
társadalmi modernizáció és a politikai rendszer közötti feszültségekre bukkanunk. 
A (kisnémet, Ausztria nélküli) egységet a tekintélyelvű porosz politikai elit és a porosz 
hadsereg valósította meg. A kialakult politikai rendszer különös keveréke volt liberális 
(jogállami — a Rechtsstaat terminus német eredetű), modern és tekintélyelvű elemeknek. 
A birodalom legfőbb törvényhozó szerve, a birodalmi gyűlés (Reichstgg) általános (fér- 
fi) választójog alapján jött létre, így elvileg teret nyithatott volna a modern, racionális 
politikai cselekvés számára. A rendszer elég széleskörűen biztosított bizonyos szabad- 
ságjogokat (bár ezek egy részét egy-egy időre a katolikusokat és a szociáldemokrata 
szervezkedést illetően felfüggesztették). A német császárságot semmiképpen sem lehet 
az orosz autokráciával egy lapon említeni — különösen, ha a helyi önkormányzati rend- 
szerben rejlő lehetőségeket is tekintetbe vesszük. Ugyanakkor a birodalom kétharmadát 
alkotó Poroszország politikai alkotmánya a választójog korlátozásával a modern világ- 
ban egyedülállóan retrográd volt. A birodalom nem ismerte a parlamentnek felelős kor- 
mányt, ennélfogva a pártok sok tekintetben tehetetlenségre voltak ítélve. A birodalom- 
nak kormánya sem volt, csak birodalmi kancellárja (aki egyben — néhány évtől eltekint- 
ve — porosz miniszterelnök is volt), birodalmi hivatalai (Reichsamter) és államtitkárai. 
A császár és porosz király politikai befolyása egészen egyedülálló mértékű volt — ebben 
a tekintetben a német birodalom nem tekinthető alkotmányos monarchiának. A köz- 

ponti hatalmat egy elvileg modern, valójában erős rendies elemeket mutató bürokrácia 
szolgálta ki. A politikai vezetés a hadsereg felett a karizmatikus Bismarck távozása után 
nem tudott érdemi ellenőrzést gyakorolni. Az archaikus vonásokkal rendelkező rend- 
szer uralmi pozícióinak birtokosai céltudatosan és hatékonyan használták fel a modern 
tömegmozgósítás ideológiai eszközeit, a német nacionalizmust. A politikai rendszer, 
amely a XIX. század utolsó negyedében elősegítette a kapitalista modernizációt, foko- 
zatosan megmerevedett, változásképtelen lett. A mozdulatlanság és a tehetetlenség a li- 
berális polgárságban fokozódó frusztrációt váltott ki, saját korukat jelentéktelennek és 
tepigon" jellegűnek érezték (mint Weber is). A Bildungsbürgerek humanista értékvilága 
fokozatosan egy nagyhangú nacionalizmus üres burkává vált, és kiüresedett. 

Az I. világháború, amelynek felidézésében döntő szerepe volt a politikailag felelőt- 
len katonái vezetésnek és a császári hatalmi központnak, szétrombolta az európai klasz- 
szikus polgári világot. Németországban ez az összeomlás súlyosabb következmények- 
kel járt, mint másutt. A gazdasági összeomlás elszegényítetté munkásosztályt, magával 
rántotta a középpolgárság nagy részét. A háborús vereség után kialakult új rendszer 
alig számíthatott támogatókra: a munkásosztály egy része szemben állt vele, merfaz új 
rendszer egy kudarcot vallott szocialista forradalmi kísérlet után polgári demokrácia 
lett. A polgári középrétegek szemben álltak vele, mert proletarizálódásuk felelősének 
tartották. A régi elitek szemben álltak vele, mert forradalmi eredetű volt, és szétzúzta a 
régi hatalmi struktúrát. A nacionalista közhangulat elutasította az új rendszert, mert 
úgy látták, hogy a háborús vereség után a győztesek kényszerítették rá Németországra. 
Szokták azt mondani, hogy a weimari rendszer bukását 1933-ban a politikai és társadal- 
mi erők konszenzusképtelensége okozta. Valójában a bukást az okozta, hogy jelentős 
politikai és társadalmi erők. egyetértettek a rendszer elutasításában. Egy rövid időszak- 
tól eltekintve a weimari politikában a nacionalista, antirepublikánus és antidemokra- 
tikus erők voltak többségben. 

A weimari politikai rendszer ideális polgári demokrácia lehetett volna. Intézményes 
szerkezete elvileg a leghaladottabb volt a fejlett kapitalista világban. A rendszer és Né- 
metország bukását nem a politikai rendszer sokat emlegetett szerkezeti hibái (az elnök 
szerepének szerencsétlen kialakítása) okozták. A nácizmus győzelmének okát részben a 
császári korszak örökségében kell keresni. Az I. világháború előtt kialakult feszültség a 
modern gazdaság és társadalom és az archaikus és felemás politikai szerkezet között 
okozta azt, hogy a végül létrejött demokrácia nem szilárdulhatott meg, a demokratikus 
erők nem voltak elég erősek. Az 1929-ben kibontakozott gazdasági válságot a politikai 
rendszer már nem bírta ki. A nácizmus győzelme nem érthető meg az előzmények, a 
német fejlődés feszültségei nélkül, de a német útban" nem volt eleve elrendelve, hogy 
1933 katasztrófájában fog végződni. 


A modern és archaikus német egyetem 


A német egyetemi és tudományos rendszer a XIX. század utolsó harmadában és a XX. 
század elején, tehát a német klasszikus szociológia kibontakozásának időszakában for- 
málisan azok között a keretek között fejlődött, amelyeket a XIX. század elején elindított 
reformok alakítottak ki. Valójában a XIX. század közepén a rendszer tényleges műkö- 
désmódja átalakult. A Wilhelm von Humboldt által elképzelt, a jellemet és az érzületet 
alakító újhumanista képzés, a Bildungsbürger nevelése helyett a szakképzés nyomult 
előtérbe. Míg a XIX. század első kétharmadában a felsőoktatásban részt vevők száma 
alig nőtt a népesség jelentős gyarapodása ellenére, azaz a népességen belül csökkent a 
felsőfokú tanulmányokat végzettek aránya, a század utolsó harmadában erőteljes növe- 

kedés indult el. 1871-ben mintegy 14.000 egyetemi hallgató volt a birodalomban, ez a 
létszám 1900-ra 34 000-re, 1914-re 61 000-re nőtt. A létszám gyarapodása nem volt min- 
den területen egyforma: előbb a jogi és orvosi fakultások hallgatólétszáma nőtt meg, 
1890-től azonban az orvosi fakultás gyarapodása megállt, a filozófiai és a jogi karok lét- 
száma ezzel szemben nőtt, 1902-ben már a hallgatók kétharmada e két utóbbi karon ta- 
nult. A felsőoktatás bővülésében nagy szerepet játszottak (az előbbi létszámadatokban 
nem szereplő) műegyetemek (Technische Hochschulen), amelyek a XIX. század első har- 
madának végétől jelentek meg (a századfordulón már mintegy 17 000 hallgatóval ren- 
delkeztek). Ezek sikerrel és sokáig a világon egyedülálló módon ötvözték a komoly el- 
méleti-természettudományos megalapozást a műszaki gyakorlattal. A hallgatólétszám- 
mal nem azonos ütemben, de nőtt az oktatólétszám is: a professzoroké kevésbé (az 
egyetemeken 1873 és 1910 között 853-ről 1236-ra), az alacsonyabb rangú rendkívüli 
professzoroké inkább (328-ről 762-re), a fizetést nem húzó magántanároké még jobban 
(346-ról 1111-re).! Ezekben az adatokban tükröződik a német társadalom modernizáló- 
dása, a tudomány társadalmi szerepének felértékelődése. 

A német egyetemi, felsőoktatási rendszer számos, a szociológiatörténet szempontjá- 
ból fontos sajátossággal rendelkezett. A rendszer mindenekelőtt erősen decentralizált 
volt földrajzilag — hasonlóan az Egyesült Államok kialakuló egyetemi rendszeréhez. 
Olyan oktatási, tudományos és szellemi központ, mint amilyen Franciaországban Pá- 
rizs volt, Németországban nem létezett (bár Berlin szerepe folyamatosan nőtt, de soha 
nem vált dominánssá) — és ennek előnyei és hátrányai is voltak. Németországban nem 
jött létre olyan eleven és produktív értelmiségi közeg, mint Párizsban. Ugyanakkor a 
nagyobb egyetemi központok között igazi szellemi, tudományos verseny alakulhatott 
ki, mert a legnagyobb súlya sem volt nyomasztó (Berlinben tanult a hallgatóság 1390-a). 

Az intézményrendszer feletti politikai ellenőrzés meglehetősen erős volt. Az egyete- 
mek ugyan az egyes részállamok és nem a birodalmi kormányzat felügyelete alá tartoz- 
tak, de a legerősebb állam, Poroszország ellenőrizte a felsőoktatás több mint felét, és a 
többi állam a porosz példát követte. A kormányzati ellenőrzés eléggé kemény volt. 1882 
és 1907 között az egyetemekért felelős porosz minisztériumi osztályvezető Friedrich 
Althoff volt, és az ő figyelme mindenre kiterjedt. "Bizalmi-emberei voltak a legtöbb 
egyetemen, akik révén mindenről értesült. Saját személyzeti politikája volt, és ha úgy 
gondolta, a kinevezéseknél figyelmen kívül hagyta az egyetemi javaslatokat. A szocio- 
lógia egyetemi meghonosítása azonban nem szerepelt a tervei között. 

Az erős felügyelet anyagi bőkezűséggel párosult: 1866 és 1914 között a porosz költ- 
ségvetés 10,5-szeresére nőtt, a felsőoktatásé viszont 18-szorosáraó azaz a gazdagodó 
Poroszország egyre többet költött egyetemeire, és a többi állam ebben is követte (az ará- 
nyokat tekintve Szászország vagy Bajorország még többet is költött). A német felsőok- 
tatást (az amerikaitól eltérően) azjállam finanszírozta.,. Ismeretlenek voltak az Egyesült 
Államokban oly nagy szerepet játszó magánalapítványok. Amikor az ipar keresztülvit- 
te, hogy létrehozzanak egyetemen kívüli, az alap- és alkalmazott kutatásokat kombiná- 
ló intézményeket (Physikalisch-Technische Reichsanstalt, 1887, Kaiser-Wilhelm-Gesellschajft, 
1911), ezekben is jelentős, illetve meghatározó szerepet játszott az állam. Az olyan típu- 
sú, magánalapítványok által finanszírozott társadalomtudományi kutatások, amelyek 
az Egyesült Államokban szórványosan már az I. világháború előtt megjelentek, Német- 
országban elképzelhetetlenek voltak. 


4 Az adatokra lásd Wehler: Von der ,, Deutschen Doppelrevolution "... 1209. sk. 

5A német egyetemi rendszert találóan jellemezte Max Weber 1917-ben tartott és 1919-ben megjelent, A tu- 
domány mint hivatás című előadásában. (TH) 

6A költségvetés egészének 0,799-ára. 

A professzorokkal szemben is nagyvonalú volt az állam: az 1897-ben megállapított 
4000 birodalmi márka porosz professzori alapfizetés (amelyet a diákok által fizetett tan- 
díjak a duplájára is emelhettek tisztes polgári jólétet biztosított. Az oktatásban egyre 
nagyobb terhet viselő, de fizetést nem húzó magántanárok azonban, ha személyes va- 
gyonnal, jövedelemmel nem rendelkeztek, csak a tandíjból származó bizonytalan bevé- 
telre voltak utalva. A magántanárok alkották a professzori utánpótlás bázisát. Anyagi 
helyzetük arra ösztönözte őket, hogy mielőbb bekerüljenek a professzorok közé, és 
ennek erős teljesítnénykényszer volt a következménye. A sikeresek felemelkedését ter- 
mészetesen egyéni kudarcok és tragédiák sokasága kísérte. A német tudomány teljesít- 
ményei részben talán annak köszönhetők, hogy a leendő tudósok nemcsak a tudás és 
műveltség iránti, őszinte vagy mímelt újhumanista elkötelezettséget sajátították el, ha- 
nem rá is voltak kényszerítve az értékelhető tudományos teljesítményre. Másfelől vi- 
szont az, hogy a fiatal és produktív magántanárok, akiknek nem volt beleszólásuk az 
egyetem ügyeibe, a vizsgáztatásba, doktoráltatásba, a beérkezett professzorok jóindula- 
tától függtek, azt eredményezte, hogy igyekeztek alkalmazkodni a vélt elvárásokhoz, 
tartózkodtak a megbotránkozást kiváltható nézetektől. Ez is hozzájárult a német egye- 
tem sokat kárhoztatott politikai szervilizmusához, konzervativizmusához. 

A professzori kar — amelynek sem anyagilag, sem tudományos lehetőségek tekinte- 
tében nem volt oka panaszra — egészében messzemenően lojális volt a hatalom iránt. 
A professzorok testülete ugyan morgott olykor korporatív előjogai megnyirbálása mi- 
att, de a rendszer ellen nem volt lényegi kifogása. Az 1848-ban még létezett liberalizmus 
szinte eltűnt az egyetemekről, a századforduló időszakának birodalmi nacionalizmusa, 
az ezt képviselő szervezetek (Alldeutscher Verband, Flottenverein) ezzel szemben sok pro- 
fesszori támogatóra találtak. Egyetértettek a kormányzatoknak azzal a törekvésével, 
hogy a bevallottan szocialista szimpatizánsokat távol tartsák az egyetemektől." 

A felsőfokú végzettséget szerzők számának bővülésével megváltozott származás 
szerinti összetételük is. A német egyetem nyitottabb volt, mint az angol, de valamivel 
zártabb, mint a francia (és nem hasonlítható a nagyobb hallgatólétszámot befogadó 
amerikaihoz). A Bildungsbürger származásúak (azaz a népesség kevesebb mint 190-át 
adó csoportból jövők) a századfordulón a porosz egyetemisták közt nagyjából a hallga- 
tók ötödét adták (2290). Ez lényegesen több, mint a "gazdasági burzsoáziából szárma- 
zók aránya (1090). Természetesen egyre többen léptek be az új, főleg alkalmazotti (2690) 
és a régi, iparos-kereskedői (2590) középrétegekből és a parasztságból (1290). A munkás- 
származásúak aránya elhanyagolható maradt. A nők előtt a többi ipari államhoz képest 
jókora késéssel, 1899 és 1908 között nyíltak meg az egyetemek. Az I. világháború előtt 
ők a hallgatóknak már mintegy 790-át alkották. A középrétegekből jövők megjelenését 
az egyetemeken a benn levők gyakran mint az elit hígulását, a "mandarin" státus vi- 
szonylagos elértéktelenedését érzékelték. 

A sok egyetemi hallgató korántsem volt mind a tudomány iránt elkötelezett, a hum- 
boldti ideált követő jövendő Bildungsbürger. Nem csak a szerény anyagi körülmények 
közül kisebb kulturális tőkével érkező, társadalmi felemelkedésükért keményen dolgo- 


71898-ban Poroszországban külön törvényt hoztak, amely kiterjesztette a professzorokra vonatkozó és a 
szocialista tevékenység tilalmaként értelmezett fegyelmi kötelezettségeket a magántanárokra is, hogy így (az 
egyetem tiltakozása ellenére) megvonhassák a szociáldemokrata Leo Arons fizikustól az előadási jogot. A fi- 
gyelmeztetés hatott. Mikor 1899-ben szóba került, hogy a karlsruhei Technische Hochschule meghívja az ak- 
kor már széles körben ismert Werner Sombartot professzornak, maga a badeni nagyherceg írt miniszterelnök- 
ének, kifejtve, hogy a felsőfokú képzésben tanítani kell, miként lehet a szociáldemokrata veszéllyel szembe- 
szállni, és erre nem Sombart az alkalmas személy. (Idézi Lenger, Friedrich: Werner Sombort 1863-1941. Eine 
Biographie, München: C. H. Beck, 1994,117.) 1908-ban Robert Michels szocialista szimpátiái miatt jobban lát- 
ta, ha Olaszországba távozik. 

zó és magoló Brotstudenten (kb. a megélhetésért tanulók") voltak mások — a zöm is el- 
tért az ideáltól. A hallgatók igen nagy része volt a párbajozó (és italozó) korporációk, a 
Burschenschaftok (farbentragende und schlagende Verbande) tagja (egyetemenként változó 
mértékben a hallgatók negyede-fele — Max Weber is). A korporáció vagy Burschenschaft 
tagjának lenni a jövendő karrier szempontjából sem volt hátrányos. E korporációk nacio- 
nalisták, antiliberálisok, antiszocialisták és természetesen antiszemiták voltak (1898 
után a zsidó hallgatókat kizárták ezekből a diákszervezetekből). A későbbi német szél- 
sőjobboldal értelmiségi utánpótlása ebből a miliőből származott. A párbajozó egyesüle- 
tekkel szemben szervezkedő ún. Freistudentenschaft mindig kisebbségben maradt. Ez a 
helyzet az I. világháború után sem változott. A weimari időszakban a német egyetemi 
hallgatók többsége jobboldali, antirepublikánus nacionalista volt. 1931-ben a hallgatói 
érdekképviseleti választásokon a náci párt abszolút többséget szerzett 28 felsőoktatási 
intézményben. 

A világszerte irigyelt német egyetem és az általa befolyásolt német szellemi élet ve- 
szedelmes tendenciákat rejtett magában. Lényeges tényező volt az, hogy a korporatív 
előjogokkal rendelkező német professzori kar a kapitalizmus előretörését, a városi-ipari 
társadalom kialakulását — amelynek pedig viszonylagos jólétét köszönhette — többségé- 
ben ellenszenvvel figyelte. Az ipari átalakulással együtt járó mobilitásban, új társadal- 
mi csoportoknak az egyetemen és a kulturális életben való megjelenésében a saját elő- 
jogait és pozícióját fenyegető erőt látott. Fritz Ringer szavával élve "mandarinok" voltak 
a professzorok abban az értelemben, hogy státusuk egy legitim kultúra elsajátításán és 
védelmezésén alapult, és fő törekvésük ezért e kulturális bázis megőrzése volt.§ 

A grofesszori "mandarinok" igazi Bildungsbürgerek voltak. Körükben is népszerű 
volt civilizáció és kultúra francia vagy angol földön ismeretlen megkülönböztetése. 
A "materiális" civilizációval szemben ez a jellegzetesen német sztereotípia felértékelte a 
"szellemi" kultúrát. Az igazi műveltség magvát a kulturális értékek jelentik. Sokan lát- 
ták úgy, hogy a modern korszakban a civilizáció és a vele párosuló, laposan" racioná- 
lis felvilágosodás előretörése miatt ezt a kultúrát" veszély fenyegeti. A "mandarin" ide- 
ológia kapitalizmusellenes volt. Elítélte a haszonelvűséget, azt, hogy mindennek a mér- 
tékévé a pénzbeli értékelés vált. Ellenszenvesnek találta a fcivilizált városi élet változa- 
tosságát, mobilitását, felszínességét és tömegességét (különösképpen az egyetemi okta- 
tás leltömegesedését), amely úgymond az igazi individualitást fenyegeti. De a racioná- 
lis, kalkuláló utilitarista individualizmus éppen olyan ellensége az igazi egyéniségnek, 
mint a tömeg. A "kultúra" lényege szerint individuális, éppen ezért sorsa tragikus, mert 
a technikai világ pusztulással fenyegeti. 

a tudományok közül a modernek! kétséges értékűnek bizonyultak. A tapasztalati, ra- 
cionális, specialista tudásnál (amely csak az anyagi gyarapodást szolgálja) értékesebb- 
nek tartotta a mély", a lényeget megragadó, intuitív tudást, a szemléletet (Schau) — akik 
ilyenre vágytak, azokat Weber a moziba küldte.? A szociológia is ilyen civilizációs ter- 
mék, a felvilágosodás terméke (ami kétségtelenül igaz), és ezért úgymond az igazi, az 
emberi szellemhez méltó kultúra útjában akadály. Ez az ellenszenv nem akadályozhat- 
ta a műszaki és természettudományok gyarapodását, de a szociológiához hasonló pá- 
riatudományokét igen. Ellenérzéssel figyelték e konzervatív "mandarinok" a modern 
sajtót, amelyben az igazi kultúrát fenyegető veszedelmet láttak, a tömegszórakoztatás 


$Lásd Ringer, Fritz: Die Gelehrten. Der Niedergang der deutschen Mandarine 1890-1933 (1969), München: 
Deutscher Taschenbuch Verlag, 1987 

9 Aki "szemléletre" vágyik, menjen a moziba, manapság tömeges kínálatot talál irodalmi formában is épp 
ebben a kérdéskörben." Előszó (fordította: Somlai Péter), in: Weber, Max: A protestáns etika és a kapitalizmus 
szelleme. Vallásszociológiai írások, Budapest: Gondolat, 1982, 23. (A fordítást módosítottam; ND) 

kezdeményeit, egyáltalán mindent, ami az Igazi és német kultúrától eltért. Jobb válto- 
zataiban ez az ideológia a modern felszínességgel szemben a lelkület mélységét, a gon- 
dolat komolyságát, az érzelmek alapos és szilárd voltát védelmezte. A természet, ez a 
kimeríthetetlen és elnyűhetetlen metafora jelentette mindazt, amihez a modernitásból 
vissza kell térni: az egyszerűséget, őszinteséget, az élet és lélek igazságát. 

A professzori kar túlnyomó része (köztük az összes klasszikus német szociológus) a 
háborús propaganda, "1914 eszméi és a "győzelmi béke" (Siegfrieden) szolgálatába állt, 
és a háborús vereség körükben nem kijózanodást, hanem elkeseredett restaurációs na- 
cionalizmust eredményezett. A weimari időszakban a professzori kar elenyésző része 
volt ún. Vernunfirepublikaner, azaz nem érzületből, hanem gyakorlati megfontolásokból 
köztársasági meggyőződésű. 

A professzori kar és a Bildungsbürgerek nagyobb része felületes és kicsinyes érdek- 
harcnak látta a pártpolitikát, idegen találmánynak a demokráciát, és ezért elfogadta a 
tekintélyelvű hatalmat, ha ez a tekintély úgymond az igazi német szellemeit képviseli. 
Ez az uralkodó konzervatív értékrend ugyanis idegengyűlölő volt: a modern szellemet 
hol a francia felületességgel, hol az angol kereskedőmentalitással azonosította, a zsidók- 
ban pedig a gyökértelenség, a városi felszínesség, a pénzsóvárság és a hagyományok 
iránti tiszteletlenség tipikus képviselőit látta.) A szociológia, amelyen Comte révén raj- 
ta ragadt a francia tudomány! címke, ebben az ideológiai közegben nem számíthatott 
sok sikerre. Azoknak a gondolkodásában is felfedezhetők ennek a "mandarin" ideológiá- 
nak az elemei, akik a szociológia felé tájékozódtak. Tönnies rajongott az egyszerű vidé- 
ki élet iránt,!! Simmel beállítottsága a pénz világával szemben ambivalens volt, Weber 
a technikai civilizáció megmerevedésétől félt, Sombart pedig megvetette a kereskedő! 
kapitalizmust. 

A német felsőoklatás minden problémájával együtt a XIX. század végén a világ 
tudományosságának a csúcsát jelentette szinte minden területen. Ezt tükrözte, hogy a 
külföldi hallgatók létszáma az egyetemeken folyamatosan magas volt, egyes karokon 
elérte a hallgatói létszám 996-át is. Franciaországból is, az Egyesült Államokból is 
Németországba jöttek az I. világháború előtt azok, akik számára fontos volt a tudomá- 
nyos teljesítmény (a szociológia amerikai megalapítói közt alig van olyan, aki ne tanult 
volna Németországban). Ez annak volt köszönhető, hogy a XIX. század utolsó harma- 
dára — inkább apróbb lépések és nem egy átfogó reformterv eredményeként — az egye- 
temek olyan tudományos műhelyekké váltak, amelyek módot adtak a kutatás és az ok- 
tatás összekapcsolására (de természetesen mindig csak a hallgatóság egy kisebb része 
számára). A német egyetem teljesítőképessége nagyrészt annak volt köszönhető, hogy 
— a kor uralkodó tendenciájának megfelelően — magas fokon specializált volt, !? és ezt a 
szakszerű, jól körülhatárolt kérdésekre irányuló kutatást kívánta meg azoktól a keve- 
sektől, akik nemcsak diplomát akartak szerezni, hanem a tudományos pályára kívántak 
lépni. 


0 Az egyetemi közhangulat lappangó antiszemitizmusa ellenére magas volt a zsidó származású profesz- 
szorok és magántanárok aránya: 1910-ben a professzorok 3, a magántanárok 790-a; ezen kívül a professzorok 
4, a magántanárok 1290-a volt kikeresztelkedett zsidó származású. Ez az arány nagyjából megmaradt a 
weimari időszakban is. Lásd Wehler: Vom Beginn des Ersten Weltkrieges... 469-470. 

H! Ez Tönniesnél őszinte volt, mert valóban vidéken és egyszerűen élt, míg a városi, kereskedelmi szelle- 
met élesen elítélő professzorok (pl. Sombart) nemcsak a városi élet kellemességeit fogadták el, de az időnként 
kecsegtető pénzbeli nyereséget sem vetették meg, sőt. 

Eltérő hangsúllyal ezt tartotta a német egyetemi rendszer jellegzetességének Durkheim is, Weber is. 
Durkheim 1887-ben így írt a Lipcsében megismert filozófiai-pszichológiai oktatásról: , Bármennyire speciáli- 
sak is ezek a kutatások, ezek a legalkalmasabbak arra, hogy az ifjú elmékben felébresszék a tudományos pon- 
tosság szeretetét; hogy leszoktassák őket a bizonytalan általánosságokról és a metafizikai feltevésekről; hogy 
megértessék velük, mennyire bonyolultak a pszichés tények és az őket meghatározó törvények, hogy meg- 
mutassák nekik, hogy ha ez a bonyolultság akadály is, egyáltalán nem kell, hogy elbátortalanítsa a megfigye- 

A német szociológia alakulása természetesen összefügg a fentebb vázolt intézményi- 
társadalmi konstellációval. E szociológia egyrészt kivételes és máig ható teljesítményé- 
vel tűnik ki, másrészt azzal, hogy az I. világháborúig a szó szigorú értelmében nem lé- 
tezett mint szaktudomány. A kivételes teljesítőképesség érthető: a német szociológia 
nagyjai olyan mezőben mozogtak, amely megkívánta és (bizonyos korlátok közt) lehe- 
tővé is tette a jelentős tudományos teljesítményt. A nemlét ugyanennek a mezőnek az 
erőviszonyaiból következett. 

Elsőként a szorosabb értelemben vett tudományos mezőben két, jól intézményesült 
tudománynak a szociológiára gyakorolt hatását kell szemügyre venni. 

A történetírás, mint minden európai nemzet esetében, a német nemzeti gondolkodás 
alakulásában is nagy szerepet játszott. Ez a történetírás természetesen nacionalista volt, 
és 1871 után többségében a porosz vezetés alatt létrejött kisnémet egységet tekintette a 
történeti értékelés mércéjének, Poroszország és a Hohenzollern-dinasztia nemzeti kül- 
detését hangsúlyozta. A német historizmus, amely valaha a történetírás tudománnyá 
válásának a vezető irányzata volt, és kiemelkedő képviselői (mint Ranke) nyitottak vol- 
tak a liberális nacionalizmus iránt, idomult a politikai helyzethez. A történeti folyama- 
tot továbbra is a maga egyediségében kívánta megragadni, "úgy, ahogy volt — mint az 
állam (a porosz állam) és nemzet történetét. Ennek az egyediséget, az egyszeriséget és 
a nemzeti kötöttséget hangsúlyozó felfogásnak a szemszögéből a pozitivista szociológia 
úgy jelent meg, mint az államtól különböző társadalom tudománya és mint törvénytu- 
domány, amely ráadásul nemzeti szempontból is gyanús, hiszen a nevét egy franciától 
kapta. Ez a szemlélet határozta meg a vezető történészek ítéletalkotását. Heinrich von 
Treitschke 1859-ben úgy fogalmazott, hogy a szociológia gall-angolszász tudomány, túl- 
ságosan felvilágosult, túlságosan bizakodik az észben, szemben azokkal a természetes 
történeti képződményekkel, amelyek a történeti valóságot képviselik. Georg von Below 
1903-ban Sombartnak ,ja természettudományok irányába tájékozódó logikáját" bírál- 
ta.5 A domináns történeti szemlélet nem hagyott teret a szociológiának mint oksági tör- 
vényeket kereső szaktudománynak. 

A történetírás persze szinte mindenütt (nem utolsósorban a német történettudo- 
mány "óriási tekintélyének befolyása alatt) ellenérzéssel viseltetett a szociológia iránt. 
Németországban ennek az ellenszenvnek azonban nagyobb volt a hatása, mint Francia- 
országban vagy az Egyesült Államokban. Franciaországban az állami politika nagyon 
korlátozott mértékben ugyan, de védelmébe vette és támogatta a szociológia egyetemi 
művelését. A szociológusok maguk is bizonyos hatalmi pozíciók birtokában vitatkoz- 
hattak a történészekkel. Az Egyesült Államok magánegyetemi, bizonyos üzleti szem- 
pontokat érvényesítő rendszerében a végső szempont az volt, hogy az egyetemek köz- 
ti, némi leegyszerűsítéssel piacinak tekinthető versenyben ki mit "hoz". Itt a történészek 
nem léphettek fel ugyanolyan hévvel az egyébként a történeti kérdésekben a dilettan- 
tizmus határát vészesen súroló szociológusokkal szemben, mint német kollegáik. 

Számos kérdést, amelyet a századforduló táján Franciaországban vagy az Egyesült 
Államokban a szociológia keretében kívántak tárgyalni, Németországban a (céhbeli tör- 


lőt" (Durkheim, Émile: La philosophie dans les universités allemandes (1887), in: Durkheim, Émile: Textes. 3. 
Fonctions sociales et institutions, Paris: Les Editions du Mimiit, 1975, 478.) Weber, mint mindig, tragikus-hero- 
ikus hangot megütve hangsúlyozta ugyanezt 1917-ben: , A valóban végérvényes és tisztes teljesítmény ma 
mindig szakosodott teljesítmény Aki tehát nem képes arra, hogy mintegy szemellenzőt húzzon a fejére, és be- 
lelovalja magát abba a gondolatba, hogy lelkének sorsa múlik azon, helyesen egészíti-e e ki a szöveget ennek 
a kéziratnak ezen a helyén, az csak maradjon távol a tudománytól." (TH 133.) 

B Idézi Lenger, Friedrich: Werner Sombart 1863-1941. Eine Biographie, München: C. H. Beck, 1994,126-127. 

ténészek által ugyancsak gyanakodva figyelt) történeti gazdaságtan fogalmazott meg. 
E gazdaságtan gyökerei a XIX. század eleji konzervatív gondolkodásba nyúlnak vissza. 
A klasszikus brit gazdaságtannal szemben egy másfajta, történeti és nemzeti szempontú 
gazdaságtan szükségességét 1841-ben Friedrich List fogalmazta meg (Das nationale 
System der politischen Ökonomie), majd Bruno Hildebrand, Wilhelm Roscher és Karl Knies 
dolgozták ki a XIX. század negyvenes és ötvenes éveiben ennek az alternatív és történe- 
ti-nemzeti szellemű gazdaságtannak az alapelveit. Ennek az irányzatnak sok érintkezé- 
si pontja volt a "katedraszocializmusnak" nevezett konzervatív-reformista irányzattal.! 
A történeti gazdaságtan (amely az 1880-as években már 5 folyóirattal rendelkezett) és a 
"katedraszocializmus! is egyetemi tudományos irányzatok voltak, jelentős szerepet ját- 
szottak a jogászképzésben. A század második felében egy új nemzedék lépett színre: 
G. F. Knapp, Karl Bücher, Lujo Brentano voltak a fontosabb tagjai, Gustav Schmoller 
volt az iskola vezéralakja, aki szinte minden szociológus pályára nagy befolyással bírt, 
és akinek politikai kapcsolatai révén sikerült megakadályozni, hogy az Ausztriában 
például vezető szerepet játszó neoklasszikus gazdaságtan megjelenjen a német egyete- 
meken. 

A társadalmi kérdés tárgyalása nem volt idegen ettől a gazdaságtantól. A gazda- 
ságtan Schmoller szerint olyan társadalomtudomány, amely nemcsak az ember és az 
anyagi javak közötti kapcsolatokat kutatja, hanem az emberek egymás közötti kapcso- 
latait is, azt az tethoszt, amely az egységes népszellemben jelenik meg. A gazdaságot 
az egész társadalmi élet egy aspektusának és alkotórészének tekintette. E gazdaságtan 
egyrészt alnémet "államtudományok" (Staatswissenschaften) hagyományát követte, azaz a 
gondoskodó és fegyelmező állam szempontjából vizsgálta a történéseket, másrészt 
"embertudomány! (Wissenschaft vom Menschen) volt, azaz az ember "tegészének, nem csak 
a haszonmaximalizáló, szűk értelemben vett gazdasági viselkedésnek a megértésére tö- 
rekedett. Olyan magyarázatot keresett, amely , egy népet, egy korszakot, egy emberéle- 
tet egészként ragad meg, amelyben a kiteljesedett tárgyismeret művészi intuícióval 
kapcsolódik össze ..."5 A Schmoller által elképzelt gazdaságtan leíró, induktív jellegű 
volt, távoli célként gondolta el általánosabb törvénykijelentések megfogalmazását. 

A Schmoller által elképzelt gazdaságtan mai kifejezéssel pluri- és interdiszciplináris 
volt. Azt a pontot szállta meg, ahol a francia vagy amerikai tudományfejlődésben a tör- 
ténelem, a gazdaságtan, a politikatudomány és a szociológia elágaztak. Ezért pozitív 
példa is lehetett azok szemében, akik érzékelték a tudományos specializáció és a disz- 
ciplináris elkülönülés nemkívánatos következményeit. Míg Nagy-Britanniában és Fran- 
ciaországban a klasszikus gazdaságtan azzal, hogy a gazdaság általános, egyetemes 
érvényű, politikai és morális megfontolásoktól független törvényeit kereste, mintegy 
szabadon hagyta! a jellegzetes társadalmi kérdések területét, amelyet aztán a szocio- 
lógia magának követelhetett, Németországban a gazdaságtan maga is a specifikus, 
nemzetállami keretek közt megjelenő, intézményekhez kötött, történeti-gazdasági je- 
lenségeket kutatta, amelyeknek így magától értetődő morális és Társadalmi jelentősé- 
gük volt. Azzal, hogy e történeti gazdaságtan figyelme az intézményekre összpontosult, 
a klasszikus és neoklasszikus gazdaságelméletek termékeny kritikájának a kiinduló- 
pontja is lehetett. Pluridiszciplinaritásának, azaz a gazdasági, politikai és szűkebben 
társadalmi kérdések összekapcsolásának a hatása az egész 1933 előtti német szociológiá- 
ban érezhető. A későbbi szociológia szemszögéből azonban nyomasztó volt az elméleti 


4 "Katedraszocializmusnak! ezt a Johann Karl Rodbertus és Adolph Wagner által képviselt irányzatot 
azért nevezik, mert egyrészt képviselői egyetemi tanárok voltak, másrészt a gazdasági és szociális problémák 
megoldását a messzemenő, a kortársak által szocialistának tekintett állami beavatkozástól várták. 

15 Idézi Nau, Heino Heinrich: Eine ,, Wissenschaft vom Menschen". Max Weber und die Begründung der 
Sozialökonomik in der deutschsprachigen Ökonomie 1871 bis 1914, Berlin: Duncker g Humblot, 1997, 84. 

megközelítést gyanakvóan figyelő leíró, történeti megközelítésmód, másfelől a sokolda- 
lú megközelítés összekapcsolása egy konzervatív-normatív szemponttal, egyfajta pater- 
nalista etikával. Nem a Schmoller által is képviselt nemzeti nézőpont irritálta elsősor- 
ban Max Weber nemzedékét, hanem az, hogy túl kritikátlanul próbálta tudományos fe- 
dezettel ellátni a saját, inkább konzervatív színezetű politikai értékítéleteit. 

A német szociológia nagyon sok tekintetben a történeti gazdaságtanból nőtt ki. 
Ez messzemenően meghatározta arculatát, egészen az 1933-as kényszerű szétesésig. 
A történeti gazdaságtan a szociologizáló törekvéseket nem fogadta olyan ellenszenvvel, 
mint a történetírás. A történeti gazdaságtani irányzat tudományos és politikai egyesü- 
lete, az 1872-ben alapított Verein für Sozialpolitik több empirikus társadalomtudományi 
kutatást is kezdeményezett. Max Weberre és Sombartra a Vereinban úgy tekintettek, 
mint egy új nemzedék jövendő csillagaira. 

Az egyetemi rendszert meghatározó hatalmi struktúra azonban nem engedett teret 
a szociológiai szaktudomány létrejöttének. Nem arra kell itt gondolni, hogy a porosz 
egyetempolitikában lett volna egy olyan eldöntött, írásban lefektetett irányelv, hogy 
szociológiát pedig nem lehet az egyetemekre bevezetni. Sőt — mint látni fogjuk — Althoff 
politikai természetű koncessziókért cserében Tönniest hajlandó lett volna kinevezni, és 
megbízni a szociológia tanításával is. De nem volt ellenkező értelmű irányelv sem. 
Az új szaktudományoknak a kialakult egyetemi mezőben mindig nehéz sorsuk volt. 
Németországban ezt tetézte, hogy a szakszerű tudományosság egyes kiválóságai, mint 
fentebb utaltam erre, politikai-világnézeti beállítottságuk miatt a szociológiában nem- 
csak új, hanem érzület tekintetében veszedelmes fejleményt is láttak. Ez a szakmai fél- 
tékenységből és világnézeti ellenszenvből táplálkozó ellenállás találkozott a porosz fel- 
sőoktatási politika tekintélyelvű voluntarizmusával, ami megfojtotta a szociológia 
egyetemi intézményesülésére irányuló, amúgy is gyenge kezdeményezéseket (Max 
Weber és Sombart, akik az egyetemi rendszerben viszonylag a legjobb pozíciókban vol- 
tak, más-más okokból nem is törekedtek a szociológia egyetemi intézményesítésére). 

A német szociológia intézményesedésének első nagyobb lépése, a Deutsche Gesell- 
schaft für Soziologie (DGS) 1909-ben történt alapítása részben a történeti gazdaságtanon 
belüli küzdelmek következménye volt. Max Weber (és a vele e kérdésben ekkor együtt- 
működő Sombart és Simmel) tulajdonképpen a Verein für Sozialpolitik bizonyos funkcióit 
szerették volna áttelepíteni az új szervezetbe (a Vereinből nem léptek ki). A Vereinnal 
szemben, amely tudományos és politikai egyesület volt egyszerre, Weberék az új társa- 
ságot az értékmentes társadalomtudományi kutatás intézményének szerették volna lát- 
ni. Weber úgy képzelte, hogy a DGS feladata elsősorban a kooperatív társadalomtudo- 
mányi kutatás lenne, ezért tartotta fontosnak, hogy közgazdászok, jogászok, filozófu- 
sok is tagjai legyenek. A kutatás fő színterének a társaság bizottságait tartotta volna. 
Kutatási témákat is javasolt: a modern sajtó és a modern egyesületi formák kutatását. 
Mások (így a magát szociológusnak tartó Franz Oppenheimer és Rudolf Goldscheid) az 
általuk elképzelt reformok eszközeként képzelték a társaságot, ezért következetesen fi- 
gyelmen kívül hagyták a szabályzat értékmentességről szóló, a tudományosság garan- 
ciáját szolgálni hivatott részét. Ezzel kiprovokálták, hogy Max Weber elhagyja a társa- 
ságot. A DGS az I. világháború előtt két kongresszust tartott (1910-ben és 1912-ben), 
majd a világháború után teljesen új körülmények között újraélesztették, megalapítása 
ezért a német szociológia kezdetének tekinthető. De a létrehozását inspiráló elképzelés 
valószínűleg kezdettől kudarcra volt ítélve. A Weber által elképzelt kutatási programo- 
kat is csak nagyobb erőforrásokkal, egyértelműbb feladattal és tagsági körrel rendelke- 
ző szervezet valósíthatta volna meg (pl. amilyenek az Egyesült Államokban a húszas 
évektől nagy alapítványi támogatással rendelkező szervezetek voltak). 

A DGS megalapítását azért volt érdemes felidézni, mert jól mutatja a német szocio- 
lógia legfontosabb jellegzetességeit. Az egyetem peremén jött létre, de egyetemi kötődé- 
sű tudósok kezdeményezésére. Bár önálló szakmai szervezetként alakult meg, de a kü- 
lönböző, már intézményesült tudományágak együttműködésére kívánt támaszkodni. 
Mint afféle páriatudomány intézménye, nem kerülhette el, hogy egyetemen kívüli értel- 
miségi csoportok ne használják fel saját céljaikra. 

Minthogy a német szociológia kezdeményezői a történeti gazdaságtannal, tehát egy 
a történelem és a szorosan vett gazdaságtan között elhelyezkedő tudománnyal álltak 
szoros kapcsolatban, a kialakuló német szociológia is pluridiszciplináris (történeti, gaz- 
daságtani és filozófiai) jellegű lett. Olyan szaktudomány volt, amely már eleve nem 
szaktudományként kívánta magát meghatározni. A tudományosság biztosítékát az je- 
lentette, hogy e szociológia képviselői a német egyetemi rendszer termékei és aktív 
résztvevői voltak, de nem szociológusi minőségükben. A szociológia azon a módon, 
ahogy az I. világháború előtt Franciaországban és az Egyesült Államokban létezett, 
vagyis "professzori szociológiaként, Németországban nem jött létre. Részben ennek a 
következménye ennek a "nem-szociológiának" a páratlan tudományos teljesítménye. 
Amikor a német szociológia — a kedvezővé váló politikai körülmények között — mégis 
egyetemi tudománnyá vált, arculatát részben ennek a korai pluridiszciplináris fél-léte- 
zésnek az utóhatásai alakították, és ezek tették lehetővé egy sajátos, történeti irányú 
szociológia kezdeményezését, amely azonban már nem tudott kibontakozni. 

A német szociológia alakulása erőteljesen befolyásolta az a tény, hogy a korszak leg- 
jelentősebb német szociológusai, Tönnies, Simmel, Max Weber és Sombart ismerték és 
nagyra értékelték Marx munkáit. A francia vagy amerikai szociológusok az I. világhá- 
ború előtt általában nem ismerték Marxot. Ez Németországban máshogy volt. Triviális, 
hogy ebben Marx német voltának is szerepe volt, de ugyanúgy annak is, hogy Német- 
országban működött a legerősebb marxista alapokon álló munkáspárt. A pluridiszci- 
plinaritást, a szociológia más tudományok irányában való kitágítását Marx hatása is 
elősegítette, hiszen módszertanilag a klasszikus politikai gazdaságtanhoz kötődött 
ugyan, de gazdaság, politika és társadalom egységes szemléletét követelte, mint a tör- 
téneti gazdaságtan is. 

A német szociológusok valamennyien a Bildungsbürgerek voltak, azonban az egyete- 
mi "mandarin! értelmiség peremén helyezkedtek el. A német szociológia elméletei, gon- 
dolkodási stílusa magukon viselték a Bildungsbürger társadalmi helyzetéből adódó je- 
gyeket, de nem voltak e társadalmi réteg gondolkodásának pontos lenyomatai. Azok, 
akik közel álltak a szociológiához, vagy éppen szociológiát akartak művelni, sokszor 
azért tették ezt, mert csoportjukon belül különböző okokból peremhelyzetben voltak. 
A német szociológia nem a német egyetemi értelmiség világképének a tükröződése. 
Ez a szociológia az adott egyetemi értelmiségen belüli kisebbség műve, a "modernis- 
táké", jellegzetességei ezt a helyzetet tükrözik. A "modernizmus" jelentette egyrészt az 
ipari kapitalizmus rendszerének és a vele együtt járó társadalmi és gondolkodási válto- 
zásoknak a (sokszor vonakodó) elfogadását, másrészt e rendszernek egy olyan kritiká- 
ját, amely nem a múlt konzervatív, romantikus dicsőítésén alapult, és nem a tekintély- 
elvű állami gondoskodás igazolásához vezetett. 


A kapitalizmus klasszikus szociológiája 


A klasszikus német szociológia jellegét négy ma is elismert szerző határozta meg: 
Ferdinand Tönnies, Georg Simmel, Max Weber és Werner Sombart. Hivatásszerűen 
egyikőjük sem volt szociológus, de hárman közülük (Tönnies, Simmel és Weber) a 
Deutsche Gesellschaft für Soziologie 1909-ben történt megalakulásának a kezdeményezői 
között voltak, hárman pedig (Weber, Sombart, Tönnies) a szociológiai kongresszusok 
(Soziologentagen) legaktívabb szereplői közé tartoztak. E négy — egymással kapcsolat- 
ban is levő és egymást sok tekintetben befolyásoló — szerző személyes pályája, kutatási 
stílusa, írásmódja alapvető vonatkozásokban különbözött. Kérdésfeltevéseikben mégis 
volt egy alapvető rokonság: a modern kapitalizmus foglalkoztatta őket. 

Az, hogy a klasszikus szociológia alapproblémája a modern, ipari, városi társada- 
lom kialakulása volt, legegyértelműbben és legtisztábban a német szociológiáról és 
ezen belül e négy szerző munkásságáról mondható el. Ez a tény magyarázatra szorul. 
Láttuk, hogy bár a német kapitalizmus XIX. századi kibontakozása rendkívül dinami- 
kus volt, a német társadalom és politika megőrzött bizonyos archaikusabb vonásokat. 
Ebből az következne, hogy ez a legalkalmatlanabb terep a kapitalista átrendeződés fő 
problémáinak a tárgyalására. Ez azonban nincs így. A klasszikus francia vagy amerikai 
szociológiában a kapitalizmus kérdése a modernitás általánosabbnak gondolt proble- 
matikáján belül merült fel. A kapitalista társadalom és gazdaság az Egyesült Államok- 
ban (legalábbis a domináns északi államokban) "magától értetődő" volt. A társadalom 
már az ipari átalakulás előtt polgári vonásokat mutatott, így maga a piacgazdaság a tör- 
ténelem természetes eredményének tűnhetett. Ott a kapitalizmussal természetszerűleg 
együtt járó "patologikus" fejleményekre irányult a szociológia figyelme, a kapitalizmus 
maga nem volt kérdéses. Franciaországban, ahol az ipari kapitalizmus kifejlődése sok- 
kal lassabb volt, a sorozatos forradalmi megrázkódtatások miatt érthetően a társadalmi 
integráció, a politikai rendszer legitimitása volt a legfontosabb kérdés. Németország 
volt az az ország, ahol a rendies-konzervatív társadalmi erők, a hozzájuk kapcsolódó 
romantikus elméleti hagyomány miatt maga a kapitalizmus mint gazdasági rendszer 
vált a társadalom- vagy kultúrtudomány bizonyos szegmenseiben érdekes kérdéssé. 

Az előző fejezetben már írtam arról, hogy a német szociológia az I. világháború előtt 
csak töredékesen intézményesülhetett. Intézményi tekintetben a XX. század első két év- 
tizedében a német szociológia még "XIX. századi volt. Másfelől viszont a német tudo- 
mányosság egészében igencsak fejlett és korszerű volt. A dilettantizmus veszélye nem fe- 
nyegette azokat, akik a már berendezkedett szaktudományokból arra a területre me- 
részkedtek, amely később az intézményes szociológiáé lett. Ez a helyzet elősegítette a 
kapitalizmus problémájának sokoldalú és elmélyült tárgyalását. 

A korai német szociológusok különös típust alkottak a klasszikus szociológián belül. 
Valamennyien az egyetemi tudományossághoz kötődtek, de szociológusi működésük 


16 Lásd erre Kasler, Dirk: Diefrühe deutsche Soziologie 1909 bis 1934 und ihre Entstehungs-Milieus. Eine wis- 
senschaftssoziologische Untersuchung, Opladen: Westdeutscher Verlag, 1984, 294, 609. 

vagy ennek a tudományosságnak a peremén, vagy azon kívül bontakozott ki. A tudo- 
mányosság normái, ethosza tekintetében elfogadták a domináns "professzori tudáster- 
melési mintát. De Tönnies és Weber nem mint professzorok" művelték a szociológiát, 
Simmel pedig csak pályája első felében foglalkozott kifejezetten szociológiával, Som- 
bart egyáltalán nem kívánt hivatásos szociológussá válni. Elméleti teljesítményük igen 
jelentős részben olyan munkákban öltött testet, amelyeket ők maguk nem tartottak szo- 
ciológiai jellegűnek (Simmelnek a pénz filozófiájáról, Webernek a protestáns etikáról, 
Sombartnak a modern kapitalizmusról írott könyvei). Így a korai német szociológusok 
kikerülték azt a csapdát, amelybe a kortárs amerikai és a későbbi német nemzedék be- 
leesett: a korai kényszerű rendszerépítésből eredő dilettantizmus csapdáját. Nekik nem 
kellett a semmiből egy teljes új tudományt felépíteni, mert nem támasztottak velük 
szemben ilyen egyetemi követelményt. Speciális kérdéseket vizsgálhattak, de — eltérő- 
en Durkheim munkásságának korai szakaszától — több (már létező vagy később elkülö- 
nülő) szaktudomány szempontjából. 

A kapitalizmus kérdése éppen olyan kérdés volt, amelynek a felvetése az intézmé- 
nyesült tudományok kereteit átlépve volt igazán lehetséges. Amennyiben a politikatu- 
domány, a gazdaságtan és a szociológia mint jól meghatározott szaktudományok kiala- 
kultak (ahogy ez az Egyesült Államokban és csökevényesebb formában Franciaország- 
ban történt), a tudományos osztályozás már eleve "természetesnek"! vette a kapitalista 
világ elrendezését, elsősorban a politikától és társadalomtól független, autonóm gaz- 
daság létét. A korai német szociológia "pluridiszciplináris "megközelítésmódja, az, 
hogy a legfontosabb alkotások a gazdaságtan, a történelem és a filozófia határvidékén 
születtek, abnormális volt a XX. századi tudományosságban. Ebben a vonatkozásban lé- 
tezett egy pozitív értelemben vett német különút. 

Az 1855 és 1864 között született szociológusok közül hárman — Simmel, Sombart és 
Weber — gyermekkorukat a viharos gyorsasággal növekvő Berlinben töltötték. Számuk- 
ra a német ipari kapitalizmus előretörése, Németország vezető európai ipari hatalommá 
válása közvetlen élmény volt. Ezt az előretörést mindannyian a már említett sajátos né- 
met polgári társadalmi képződmény, a Bildungsbürgertum tagjaként élték át, ami eleve 
egyfajta távolságtartást eredményezett a körülöttük végbemenő átalakulással szemben, 
és megalapozott egyfajta — mindegyikőjüknél máshogy színezett — kritikai attitűdöt. 

A klasszikus német szociológia teljesítménye ma példaértékűnek számít, a mai szo- 
ciológia legfontosabb elméleti erőforrásai közé tartozik. Ismétlem: ennek a magyaráza- 
ta talán éppen az, hogy a klasszikus német szociológia vezető alakjai nem voltak a szó 
szűk értelmében szociológusok. Valamennyien tudtak arra figyelni, amit később a gaz- 
daság "beágyazottságának" neveztek. Valamennyien azt kutatták, ami a kapitalizmus 
tisztán gazdasági megközelítésében a háttérbe szorult: a kapitalizmus "szellemének" ki- 
alakulását, a pénzgazdaságnak a kultúrában, az emberi kapcsolatokban megjelenő ha- 
tásait és azokat a közösségi kapcsolatokat, amelyeket a csereviszonyok uralma szétrom- 
bol, de amelyek nélkül e cseregazdaság mégsem létezhet. Erős túlzással azt lehet mon- 
dani, hogy éppen az a körülmény, hogy munkájukat nem egy gyorsan intézményesedő 
tudományosság keretében folytatták, tette lehetővé, hogy kidolgozzák azt a kérdéskört, 
amelyre az önmaga létjogosultsága és arculata tekintetében bizonytalan szaktudomá- 
nyosság — jóval később — mint sajátjára rávethette magát. Ironikus dolog, hogy a klasz- 
szikus szociológia legnagyobb teljesítményei egy olyan generációnak köszönhetők, 
amelyet nem korlátozott a szociológia szaktudományossága. 

Ferdinand Tönnies 


mum Az északnémet Schleswig tartománybeli Eiderstedt körzetben született 1855-ben. Fríz sza- 
badparasztok leszármazottja volt, családja a jómódú elithez (Interessenten) tartozott. Egész 
életét szülőföldjén vagy ahhoz közel, Husumban, Kielben, Hamburgban és végül a Kiel és 
Lübeck között félúton fekvő Eutinban élte le. Hazájának Schleswiget tartotta, ellenszenv- 
vel figyelte az országát bekebelező porosz hatalmat. 

Filológiai és történeti tanulmányokat folytatott Jenában, Lipcsében, Bonnban, Berlin- 
ben és Tübingenben. A családjától kapott támogatás lehetővé tette, hogy ne kelljen rögtön 
kenyérkereset után néznie, így kötöttségek nélkül folytathatta tanulmányait. 

1877-ben doktorált. 1878-ban Hobbes munkásságát kutatta Angliában, több eredeti 
kéziratot fedezett fel. 1878-1879-ben statisztikai tanulmányokat folytatott. Érdeklődött a 
társadalomtudományok iránt, egyre több szociológiai művet olvasott. A felvilágosodás 
eszméivel, racionalizmusával rokonszenvezett. A politikában egyformán ellenszenvesnek 
találta a porosz monarchiát, a porosz junker konzervativizmust, a nemzeti liberális erők 
politikáját és a kibontakozó kapitalizmust. Erkölcsi okokból vonzódott egyfajta ideális 
szocializmushoz, foglalkoztatták a szociális állapotokat bíráló eszmék és törekvések. !7 

1881-ben habilitált Kielben, de fizetetlen magántanárként igazán rendszeres oktató 
munkát nem végzett; ez — legalábbis fiatal korában — nem vonzotta. 1887-ben jelent meg 
habilitációs írásának kibővített változataként legfontosabb, hírnevét megalapozó és fenn- 
tartó munkája, a Közösség és társadalom. 1893-ban a kiéli egyetem előterjesztette kinevezé- 
sét egy nemzetgazdaságtani professzori állásra, az ügyben illetékes porosz kultuszkor- 
mányzati tisztviselő, F. Althoff azonban feltételül szabta, hogy Tönnies lépjen ki a társa- 
dalmi reformok érdekében tevékenykedő Gesellschaft für Ethische Kultur nevű egyesület- 
ből. A feltételt a függetlenségére kényes Tönnies visszautasította, 8 így maradt magánta- 
nár és magántudós. A publicisztikai tevékenységet is folytató Tönnies az 1896/97 fordu- 
lóján lezajlott nagy hamburgi kikötőmunkás-sztrájk kapcsán több, a sztrájkról beszámoló 
és a munkások szervezkedési jogát védelmező cikket közölt, és — mint írta — ettől fogva so- 
kak szemében szociáldemokratának számított — de nem volt az. 1909-ben végre rendkívü- 
li, 1913-ban rendes egyetemi tanár lett Kielben, de nem szociológiából, noha ekkor már az 
1909-ben megalakult Deutsche Gesellschaft für Soziologie elnöke volt. Csak 1920-ban kapott 
megbízást a szociológia oktatására. 

A Közösség és társadalom publikálása után, Hobbes-tanulmányai mellett, empirikus-sta- 
tisztikai kutatásokat is végzett: az öngyilkosság és a bűnözés alakulása érdekelte, de fog- 
lalkoztatta az elméleti és empirikus szociológia viszonyának kérdése is. 1930-ban belépett 
a Szociáldemokrata Pártba, nem szocialista meggyőződésből, hanem hogy kimutassa a 
baloldallal való szolidaritását. A közismerten náciellenes tudóst 1933-ban elbocsátották, 
nyugdíját megvonták, a DGS elnöki tisztéről, mielőtt magát a társaságot felszámolták vol- 
na, lemondatták. 1935-ben még megjelent a Közösség és társadalom 8. kiadása. Tönniesnek 
nem voltak illúziói a szociológia náci rendszerbeli továbbéléséről. A könyv elé tervezett, 
de megjelentetni nem engedett bevezetésben így írt a szociológia, de nem csak a szocioló- 
gia kilátásairól: , nem számítok arra, hogy még megérek egy más irányú lényeges vál- 
tozást."19 1936-ban halt meg. 


e. Fő munkái: 
Közösség és társadalom (1887) (fordította: Berényi Gábor és Tatár György), Budapest: Gon- 
dolat, 1983 (KT) 
Kritik der Öffentlichen Meinung (1922), Aalen: Scientia Verlag, 1981 (KÖM) 
Einführung in die Soziologie (1931), Stuttgart: Enke, 1981 (EiS) 


"Mikor 1878-ban Londonba utazott, unokaöccse szocialista vonzalmait ismerő nagybátyja szavát vette, 
hogy nem fogja keresni a veszedelmes Karl Marx ismeretségét. Tönnies később mesélte, hogy a British 
Museum olvasótermében többször látta Marxot, de ígéretéhez híven nem próbálta megszólítani. 

18 Althoff később állítólag az esetre utalva azt mondta: , Kurvákat és professzorokat bármelyik utcasarkon 
tudok venni — Ferdinand Tönnies az egy kivétel." Jacoby, E. Georg: Die moderne Gesellschaft im sozialwis- 
senschaftlichen Denken von Ferdinand Tönnies, Stuttgart: Enke, 1971,270. 

D Idézi Jacoby i. m. 91. 

Közösség és társadalom — két hagyomány 


Tönnies legismertebb munkája, a Közösség és társadalom bonyolult szerkezetű, nehezen 
olvasható, több tudományág és elméleti hagyomány megközelítését összeolvasztó tár- 
sadalomfilozófiai értekezés. Az első években kevés vásárlóra talált a könyv. A 2. kiadás- 
tól, 1912-től kezdve viszont igen népszerű lett, Tönnies életében összesen nyolc kiadást 
ért meg. Ez a népszerűség abból táplálkozott, hogy Tönniest a romantikus, jobboldali 
népies-antikapitalista felfogás képviselőjének tartották. Szándékai és értékelvei nem 
egyeztek ezzel, abba viszont, amit leírt, ezek a romantikus-antikapitalista képzetek 
mégiscsak beépültek. 

A könyv három, módszertanilag és tematikailag elkülönülő részből áll: egy elmélet- 
nek nevezett vázlatból, amely a kétféle kapcsolat formáit mutatta be, egy Hobbes által 
inspirált deduktív-racionalista konstrukcióból, amely egy akaratelméletből indult ki, és 
egy természetjogi elmélkedésből. Ez a sokszintűség eleve nehezíti a munka megértését 
(és ezt csak súlyosbítja Tönnies írásmódjának nehézkessége és körülményessége). 

Tönnies két nagy és ellentétes elméleti hagyományt épített be munkájába." Egyfelől 
a konzervatív-romantikus történeti szemlélethez kapcsolódott. A konzervatív romantika a 
francia forradalmat azért bírálta, mert az az államot és a társadalmat ésszerű elveknek 
megfelelően akarta alakítani. A romantikusok azt állították, hogy az államok és a társa- 
dalmak "szervesen!" nőtt történeti képződmények, amelyek a népben, a népszellemben 
gyökereznek. Ugyancsak a fokozatos történeti fejlődést hangsúlyozták a német historiz- 
mus és a történeti gazdaságtan képviselői, ők úgy vélték, hogy nem lehetséges a törté- 
neti individuumként felfogott nemzetek és nemzetgazdaságok tanulmányozása egyete- 
mes absztrakt törvények segítségével. 

Tönnies, amikor a közösség elméletét kialakította, ehhez a Németországban nagyon 
eleven áramlathoz kapcsolódott. Romantikus szelleműnek tűnik, amikor a történeti- 
emberi világ "szervesen, tudatos akarat nélkül nőtt képződményeit vizsgálta: az 
anya-gyermek, a férfi-nő viszonyt, a testvérek kapcsolatát, a rokonságot, a szomszéd- 
ságot, a szellemi közösséget, a barátságot, illetve a család-falu-város (polisz) hármassá- 
gát. E képződményekben a kapcsolatokba az emberek tudatos szándék nélkül, lényük- 
ből fakadó spontaneitással lépnek be. Tönnies a leírás során felhasználta azokat az érzel- 
mes-nosztalgikus sztereotip fordulatokat is, amelyek minden európai népies hagyo- 
mányra jellemzőek, valamint a konzervatív gyökerű társadalomkritika elemeit is. A jogi 
racionalizmus következményeiről írta: , Ez volt az egoizmus, a pimaszság, a hazugság 
és mesterkéltség, a pénzsóvárság, élvezetvágy, becsvágy diadala, de természetesen azé 
a szemléletes, világos, józan tudatosságé is, amellyel a műveltek és tanultak az isteni és 
emberi dolgokkal szembeszállni mertek." (KT 281.) 

Tönnies (forrásait meg nem jelölve) széles körű nemzetközi irodalomra támaszko- 
dott: nemcsak Carlyle kapitalizmus-bírálatát ismerte, hanem Henry Sumner Maine írá- 
sát is a státus által meghatározott társadalomról, Johann Bachofen könyvét az anyajogú 
társadalomról, Emile de Laveleye-ét az ősi tulajdonról, Lorenz von Steinét a szocialista 
mozgalmakról. Bizonyos, hogy mindazt, amit Tönnies a közösségről írt, mélyen meg- 
határozta ragaszkodása fríz szülőföldjéhez. Leveleiben vissza-visszatér az egyszerű 


20 A Közösség és társadalom első kiadásának Előszava így kezdődött: , A történetinek a racionalista felfogás- 
sal szembeni ellentéte e század folyamán a társadalmi és kulturtudományok minden területére benyomult." 
Tönnies, Ferdinand: Gemeinschaft und Gesellschaft. Vorrede (der ersten Auflage), in: Tönnies, Ferdinand: 
Soziologische Studien und Kritiken. Erste Sammlung, Jena: Verlag von Gustav Fischer, 1925,34. Barátjának, a dán 
filozófus Harald Höffdingnek írta 1899-ben: , A historizmus és a racionalizmus, a "keletkezés" és a "csinálás" 
közti ellentétet akartam megoldani..." Idézi Jacoby i. m. 76. 

vidéki élet romantikus dicsérete (és Tönnies, sok romantikussal ellentétben, valóban jól 
érezte magát vidéken).?! 

Tönnies feldolgozta az emberi együttélést a szerződésből, illetve a munkamegosztásból 
levezető racionális hagyományt is. E hagyomány szerint, ahogy azt Hobbes megfogal- 
mazta, az alapvető társadalmi probléma az ellenérdekű emberek békés együttélése — és 
a Hobbes-kutató Tönnies a társadalom elméletét ebből a problémából kiindulva vázolta 
fel. A probléma megoldását Hobbes a szerződésben kereste, és Tönnies is több helyen 
utalt arra, hogy a társadalom szerződéses eredetű. Modernebb azonban az a megköze- 
lítés, amely a munkamegosztásból vezette le a társadalmi együttélést. Tönnies elemzé- 
se alapvetően inkább erre a megközelítésre, a klasszikus gazdaságtanra és Marxnak az 
áruról, piacról, pénzről és értéktöbbletről kifejtett elméleteire támaszkodott. A társada- 
lom ezért Tönniesnél mindig a kapitalista társadalom. 

A Közösség és társadalom az újkori politikai gondolkodás nagy klasszikusának, Tönnies 
kedvelt filozófusának, Hobbesnak a kritikája is. Hobbes azt mutatta be, hogy a természe- 
ti állapotban fenyegető "mindenki harca mindenki ellen" csak az állam szerződés révén 
történő létrehozásával kerülhető el. Tönnies rámutatott, hogy a probléma megoldása so- 
rán Hobbes nem vette számításba a szerződéshez vezető empirikus folyamatot. , Ennek 
során az ember fogalmában eltekintett mindentől, amely az embereket természetes és ere- 
deti módon összekapcsolhatná, tehát a család, a barátság stb. kötelékeitől, minden társa- 
dalmi ösztöntől."? Tönnies munkájában a feltételezett természeti állapot helyére ez a ter- 
mészetes és eredeti kapcsolati típus (Tönnies terminológiája szerint a közösség) került. 
Az emberi világ kiindulási pontja ezek szerint nem a "mindenki harca mindenki ellen, 
hanem a békés együttélés közösségi formája. A szerződéses alapú társadalmat Tönnies 
már — Hobbestól eltérően — a piaci árutermelő viszonyokból vezette le.? Bizonyos érte- 
lemben Tönnies könyve a hobbesi szerződéselmélet kiegészítése és teljessé tétele. 

Noha a Közösség és társadalom a szociológia egyik klasszikus alkotásának számít, 
benne a szociológia szó nem fordult elő. Tönnies szándéka nyilvánvalóan az volt, 
hogy a XIX. század elméleti-világnézeti irányzatait összefoglalva egy szintetikus társa- 
dalomtudományt alapozzon meg. Mint a munka befejezésében írta: , Az előadott fogal- 
mak és ismeretek révén ... azokat az áramlatokat és harcokat akarjuk megérteni, melyek 
az utolsó évszázadoktól a jelenkorig és ennek határain túl terjednek." (KT 334.) Tönnies 
műve a modern gazdaságból eredő társadalmi konfliktusokhoz kívánt kulcsot adni. 


Akarattípusok 


Tönnies azonban nem elégedett meg a népélet, a magánszféra és a nagyvárosi kapita- 
lista társadalom, a nyilvánosság" világa szembeállításával. A közösség és a társadalom 
rajzát egy spekulatív akaratelmélettél és -tipológiával egészítette ki és alapozta meg. 


21 Vidéken német viszonyok közt nemcsak a falut kell érteni (Tönnies szülőföldje nem is a falvak, hanem 
a kisvárosok és tanyák világa). A német nosztalgikus-romantikus társadalomszemléletben a régi, rendies 
(kis)város is ilyen ideális "vidék" volt, és ez az ideál hatott is a megkeseredett városi kispolgárság ivadékaira. 

22 Tönnies, Ferdinand: Hobbes Leben und Lehre, Stuttgart: Friedrich Fromanns, 1896, 210-212. 

23 Ez egyértelmű, ha a munka első részében a társadalom elméletét" tekintjük. A mű, harmadik, termé- 
szetjoginak nevezett részében Tönnies is egészen hobbes-i megfogalmazásokkal él: ,,...minden társadalmi vi- 
szony egy mesterséges felettes személy kezdetét és lehetőségét jelenti, aki egy bizonyos összegű erő és esz- 
köz felett rendelkezik". (KT 239.) Ez a mesterséges személy" Hobbes Leviathanja — csak éppen a "társadalom 
elméletéből, ahogy azt Tönnies előadta, levezethetetlen. 

4De a 2. kiadástól (1912) kezdve az alcíme: Grundbegriffe der reinen Soziologie. Tönnies már 1879-ben 
"Szociológia" címmel gondolta habilitációs előadását megtartani. Lásd 1889 július 31-én írt levelét: Tönnies, 
Ferdinand — Paulsen, Friedrich: Briefwechsel 1876-1908, Kiél: Ferdinand Hirt, 1961, 58. Friedrich Paulsen ber- 
lini filozófus professzor volt. 

Ez világossá teszi, hogy Tönnies nemcsak a társadalmi gondolkodás konzervatív-ro- 
mantikus és  racionalista-gazdaságtani hagyományainak és  megközelítésmódjainak 
ötvözésére törekedett, hanem a társadalom- és gazdaságtudomány és a filozófia szinte- 
tizálására is. Tönnies "akaratelmélete" többek közt azt volt hivatva kimutatni, hogy a 
társadalomtudományi megközelítés megbízható és tiszteletre méltó filozófiai hagyomá- 
nyokhoz kapcsolódik. Az "akaratot" nem pszichológiai értelemben tekintette: az "akarat 
az emberi világ általános konstitutív mozzanata. 

A könyv legelvontabb fejtegetései a két akarattípus megkülönböztetésével kapcso- 
latosak.?" Ezek megértését egyrészt jelentősen nehezíti, hogy az "akarat" (pontosabban 
akarattípusok) fogalma Tönniesnél nem teljesen egyértelmű, másrészt az, hogy Tönnies 
igencsak szabadon (vagy önkényesen) használta a köznyelv szavait és a pszichológiai 
terminusokat. Ami az első problémát illeti, Tönnies első megközelítésben azt mondta, 
hogy az akarat mindkét formája , tevékenységek okaiként, tevékenységekre irányuló 
diszpozíciókként" fogható fel. (KT118.) Ez az akarat szokásos fogalmának felelne meg. 
Csakhogy ezzel az értelmezéssel szemben állt már az akaratformákról szóló fejezet első 
paragrafusában szereplő megfogalmazás is, ahol azt írta, hogy mindkét típus ,össze- 
függő egészet jelent, amelyben egységes az érzelmek, ösztönök, vágyak sokszerűsége." 
(KT 117.) Talán ezt úgy lehet értelmezni, hogy "akarat" mindaz, ami az emberben szel- 
lemi vagy testi aktivitás.26 Az akarati típusok kapcsán nem szabadna tehát csak szándé- 
kokra, elhatározásokra gondolni. Tönnies akarat-fogalmának tulajdonképpen nincs 
pszichológiai megfelelője.?7 

A lényegakarat (Wesenswille) — az akarat szó nem köznyelvi értelmében — , az emberi 
test pszichológiai ekvivalense, vagy az élet egységének princípiuma, amennyiben az 
életet a valóság azon formájának gondoljuk, amelyhez a gondolkodás maga is tarto- 
zik ...". (KT 117.) A megfogalmazás arról árulkodik, hogy itt a schopenhaueri értelem- 
ben vett akaratról van szó. Tönnies azonban mintha természettudományos értelmet is 
kívánt volna adni a lényegakarat fogalmának. A lényegakarat erő az emberi organiz- 
mus tevékenységében, pszichés realitás, veleszületett és örökletes — írta. (KT 118,120.) 
A természettudományos értelmezés szándékára utalnak olyan fejtegetések, mint példá- 
ul a lényegakaratban fellelhető vegetatív (növényi!), animális (állati!) és mentális moz- 
zanatok megkülönböztetése. (KT 122-124.) Hogy a dolog lényege mégsem ez, azt vilá- 
gossá teszi, hogy a lényegakarat formái között Tönnies az (érzéki) tetszést (Gefallen), a 
szokást és az emlékezetet sorolta fel. (KT 125-134.) Mi hát a lényegakarat? Nem vala- 
mely elkülöníthető lelki folyamat, pszichológiai elemzés tárgyává tehető lelki realitás, 


25 Ezek a mű Második könyvében találhatók. Az első kiadás előszavában Tönnies elismerte, hogy az elmé- 
leti rendszer szempontjából az Első könyv előtt lenne a helyük. Lásd Tönnies, Ferdinand: Gemeinschaft und 
Gesellschaft. Vorrede id. kiad. 44. 

26 Tönniesre bizonyára hatott Schopenhauer akkoriban divatos filozófiája. Schopenhauer szerint a megis- 
merő szubjektum saját testéhez kétféle módon viszonyul: a szemléletben az mint képzet jelenik meg, másfe- 
lől közvetlenül adott az akaratban. , Akaratának minden igazi aktusa azonnal és kimaradhatatlanul a testé- 
nek a mozgása már ... Az akarati aktus és a test akciója nem két objektívan felismert különböző állapot, me- 
lyeket a kauzalitás köteléke fűz egybe, nem ok-okozati viszonyban állnak egymással, hanem ez a kettő egy 
és ugyanaz ..." Schopenhauer, Arthur: A világ mint akarat és képzet (1818, fordította: Tandori Ágnes és Tandori 
Dezső), Budapest: Európa, 1991,153. Az "akarat" tehát nem a cselekvés egyik mozzanata (elhatározás, döntés 
szándék), nem sajátos lelki beállítódás a világgal szemben, hanem az ember világhoz való viszonyának egyik 
— a passzív, befogadó szemlélettel ellentétes — módja. Tönnies is ezt a kibővített akaratfogalmat használta. 

27 Tönniest komolyan ingerelte, ha konstrukcióit a valóság leírásának tartották. Így például Friedrich 
Paulsen filozófussal való szoros és mindkettőjük számára igen fontos baráti viszonyában is bekövetkezett egy 
időleges elhidegülés, mert Tönnies úgy vélte, hogy barátja az ő konstrukcióit valós képződmények leírása- 
ként értelmezte. Lásd 1889 dec. 29-én írt levelét in: Tönnies-Paulsen i. m. 272-273. Ugyanezen okból vette 
rossz néven Tönnies Durkheim 1889-ben írt kritikáját a könyvéről. Újra megjelent: Durkheim, Émile: Textes. 
1. ElEments dune théorie sociale, Paris: Les Éditions de Minuit, 1975, 383-390. 


153 


hanem a lelki folyamatok összessége, amennyiben ezeket az organizmussal és egymás- 
sal való kapcsolatukban tekintjük. (KT 170.) Más szóval: a lényegakarat az ember mint 
organikus-lelki egész tevékenysége. 

A (társadalmi) választóakarat (Kürwille)"ő címszava alatt tárgyalt gondolkodási és vi- 
selkedésformákat, cselekvésmódokat a mai olvasó célracionális gondolkodásként és 
cselekvésként ismeri. A célracionalitást Tönnies leírta, de a fogalmat nem használta. 


5 A választóakarat megelőzi azt a tevékenységet, amelyre vonatkozik, és kívül ma- 
rad rajta. Miközben neki magának nincs egyebe, mint egy gondolatba foglalt léte, 
addig a tevékenység hozzá mint az ő megvalósulása viszonyul." (KT 119.) 


A választóakarat előfeltételezi az organizmust és az organizmushoz kötött lényegaka- 
ratot. A választóakaratról Tönnies sokkal világosabb képet tudott rajzolni, hiszen ez 
nem más, mint a célokat választó és megvalósító pszichés tevékenység. 


, Egy gondolt cél, azaz egy elérendő tárgy vagy egy kívánt esemény az, amely azt a 
mértéket szolgáltatja, amely szerint a szándékolandó tevékenységeket irányítják és 
meghatározzák; sőt — tökéletes esetben — a célra való gondolkodás uralkodik minden 
egyéb gondolaton és megfontoláson ...". (KT 143-144.) 


A választóakaratban tehát szétválik a gondolkodás és a cselekvés. 

Ahogy a lényegakaratban is megkülönböztetett formák, alakok között, ezt tette 
Tönnies a választóakarat kapcsán is. A választóakarat egyrészt fájdalmas" megfontolás, 
ti. eszköz és cél elválasztása, az akaratnak arra való irányulása, amit , természettől nem 
akar", de ami eszköz annak elérésére, amit , tulajdonképpen és valóságosan egyidejű- 
leg akart vagy kívánt". (KT 146.) 

Tönnies megfogalmazásai bár igen körülményesek, ám roppant egyszerű gondola- 
tot tartalmaznak: a célracionális cselekvés során a vágyak közvetlen kielégítéséről le 
kell mondani egy távolabbi cél érdekében. A célra vonatkozik a választóakarat követke- 
ző formája, a tetszőlegesség (Béliében),"? amely nem más, mint hogy a választóakarat , le- 
hetőségek egyöntetű és közömbös tömege fölött rendelkezik", azaz céljainak megfele- 
lően emelheti ki közülük bármelyiket. (KT 147.) A harmadik forma a fogalom, a tapasz- 
talat racionális megformálása. A gondolkodás sajátos teljesítménye az, hogy ,a tapasz- 
talat változatosságával és változékonyságával szemben egyszerű és állandó sémát 
alakít ki és rögzít meg, olyat, amelyre több jelenség is vonatkoztatható, hogy annál job- 
ban kifejezhető legyen egyik a másikban." (KT 148.) A választóakaratot a számítás 
(Berechnung) vezérli, a szó mindkét értelmében: a szándékok mások előli elrejtése és az 
előrelátás értelmében. (KT 150.) Ez szabadságot jelent, az események helyes előrelátá- 
sát, ugyanakkor a cselekvő önmagát mégis megköti, hiszen a célszerűen választott esz- 
közökhöz kell alkalmazkodnia; az ember , magát megkötözve saját adósává és szolgá- 
jává lesz." (KT 153.) A választóakarat az önzés világát alakítja ki, hiszen az az akarat, 
amelynek egyetlen feladata, , hogy a ráfordítás tömegét az elérendő hatáshoz igazítsa", 

. , sohasem tartalmazhatja a társ olyanfajta közvetlen igenlését, amely kizárólag az ér- 
zületből, a lelkületből és a lelkiismeretből fakad ...". (KT 158.) Tönnies — bőven merítve 


28 Tönnies eredetileg a köznyelvi német Willkür (önkény) szót használta; 1920-ban ezt helyettesítette a szó- 
elemeket felcserélve az általa alkotott Kürwille szóval. 

29 A magyar kiadás ezt a szót is tetszésnek fordítja, ami szótárilag helyes, de ennek következtében össze- 
keveredik az érzéki tetszés ((Gefallen) és a választás tetszőlegessége (Béliében), amit Tönnies teljes joggal élesen 
elválasztott. 

az utilitarista gondolkodás kritikáiból — körülményes és nehezen megfejthető for- 
mában? a célracionális cselekvés típusát rajzolta meg. 

Tönnies az akarat két típusát nem reáltípusként gondolta el. Az akaratra vonatkozó 
fejtegetések vége felé viszonylag pontosan fogalmazta meg azt a módszertani elvet, 
amelyet a szociológusok Max Weber későbbi szövegezéseiből ismernek. 


5 Az akarati formák és alakulatok fogalmai önmagukban véve nem egyebek, mint a 
gondolkodás művi eszközei; szerszámok, melyek arra valók, hogy a valóság megér- 
tését megkönnyítsék." Ennek megfelelően ,,... a tapasztalatban nem fordulhat elő lé- 
nyegakarat választóakarat nélkül, amelyben kifejezi magát, sem választóakarat lé- 
nyegakarat nélkül, amelyen alapul." (KT 179.) 


Ezeket a segédeszközként használt tiszta típusokat reprezentáló fogalmakat "normálfo- 
galmaknak" (Normalbegriffe) nevezte,:! de természetesen a később ideáltípus néven is- 
mertté vált fogalomtípusról van itt szó. 

A könyv elméleti magva tehát az akarattípusok bemutatása.?? E két típus megalko- 
tása során Tönnies mintegy kedvenc filozófusaival, Hobbesszal és Spinozával társal- 
gott. Bemutatta, hogy amennyiben a világhoz nemcsak értelmileg, hanem tevékenyen 
is viszonyulunk, a célkövető racionális akarat mellett fel kell tételeznünk az akarat más 
formáit is. Ezekről a fejtegetésekről azonban a szociológiatörténet sokszor elfeledkezik 
a könyv első része, a közösség és társadalom konkrétabb elmélete kedvéért. 


Közösség és társadalom 


A közösség és társadalom megkülönböztetése esetében figyelnünk kell Tönnies sajátos, 
önfejű terminológiájára. A társadalom (Gesellschaft) szó Tönnies számára nem azt jelen- 
tette, mint az angol society vagy a francia société. A society szót "kultúrának" (Kultur) 
fordította. Úgy vélte, hogy a közösség és a társadalom a kultúra (society) két empiri- 
kus formája (e tekintetben talán élni lehetne a magyar nyelv szóképző gazdagságával, 
a könyv címét Közösség és társaságra módosítva: ebben az esetben a társaság és a közös- 
ség a társadalom/kultúra két empirikus formájaként értelmezhető). Az első kiadás alcí- 
me még így hangzott: Tanulmány a kommunizmusról és a szocializmusról mint empi- 
rikus kultúrformákról (Abhandlung des Communismus und des Socialismus als empirischer 
Culturformen). Egyértelmű, hogy ebben az önkényes terminológiában a közösség a 
kommunizmusnak, a társadalom a szocializmusnak felel meg — a szövegben természe- 
tesen e két fogalmat a szerző az utolsó paragrafus kivételével (KT 332-333.) gyakorlati- 
lag nem is használta. 

Míg az akarati típusok bemutatásában Tönnies egyfajta fogalmi szimmetriára töre- 
kedett (a lényegakarat formáinak egy az egyben megfeleltethetők a választóakarat for- 
mái), a közösség és társadalom elméletének kifejtése során két ellentétes módszert kö- 


30 Tönnies minden olvasója mélységesen egyetérthet a barát Paulsen sóhajával: , Attól félek, hogy az első 
olvasásba sokan belefáradnak; akárhogy is, nem könnyítetted meg a dolgunkat." Tönnies-Paulsen i. m. 239. 

31 A magyar fordítás hol sszabványfogalmat", hol normálfogalmat" mond! 

32 Az akarattípusok megkonstruálása után Tönnies az akarattípusok empirikus értelmezésével próbálko- 
zott, és ez a rész nemcsak elavultnak tűnő, de meglehetősen kiábrándító (bár a XIX. század végén még telje- 
sen elfogadott) antropológiai fejtegetésekkel van tele. , Elkoptatott igazság, ám annál fontosabb, mint egy ál- 
talános tapasztalat lecsapódása: a nők többnyire érzékeiktől vezéreltetnek, a férfiak értelmüket követik." (KT 
196.) Aztán empirikus alkalmazás címén hasonló jellegű igazságok követik egymást ifjak és öregek, a nép és 
a műveltek különbségéről. 

33 Lásd Jacoby i. m. 172-174. 

vetett: a közösség elméletében egyfajta keresztmetszeti képet rajzolt meg, fejlődési fo- 
lyamatokról nem szólt, a társadalom elméletében viszont egy dinamikus folyamatot 
mutatott be. 


A közösség elmélete 


A közösség elmélete, bár ez elvileg a kommunizmus elmélete" lenne, nem olyan 
"kultúrát" mutat be, amely a tagok egyenlőségén, egyenjogúságán alapulna. Nem is a 
későbbi szociológia elsődleges csoportjairól van szó ebben az elméletben. Igaz ugyan, 
hogy az Első könyv elején azt írta, hogy ,,... minden bizalmas, otthonos, kizárólagos 
együttélést közösségnek kell tekinteni" (KT10.), ám a közösség meghatározása mégsem 
ez. A közösség elmélete , az emberi akarat teljes egységéből mint eredeti és természetes 
állapotból indul ki." (KT 15.) A közösségi akaratban Tönnies a résztvevők egyetértését 
emelte ki (mint láttuk, a lényegakarat meghatározásával foglalkozó fejezetben élet és 
akarat organikus egységét hangsúlyozta). 


, Kölcsönös és közös, összekötő érzületet, a közösség egységes akaratát kell egyetér- 
tésnek (consensus) tekintenünk." (KT 30.) Ez az egyetértés nem feltétlenül egyenlők 
egyetértése. , Amennyiben pedig megfelel valódi természetüknek és erőiknek az, 
hogy az élvezet és a munka különböző dolog, és hogy az egyik oldalon áll az irányí- 
tás, a másikon pedig az engedelmeskedés, akkor ez természetes jog, az együttélés 
rendje, amely minden akaratot a megfelelő helyre helyez és a megfelelő funkcióval 
lát el..." (KT 30-31.) 


A közösség tehát uralmat és egyenlőtlenséget is jelenthet (sőt az esetek többségében azt 
jelent, mint látni fogjuk), de mindenképpen elismert, elfogadott uralmat és egyen- 
lőtlenséget.5 Az ebben az értelemben vett egyetértést Tönnies mindenképpen hallgató- 
lagosnak tekintette, , mivel tartalma kimondhatatlan, végtelen és megfoghatatlan." (KT 
33.) A könyv vége felé, amikor a "közösségi akarat formáit" tárgyalta (KT 285 sk.), újra 
felvetette azt a kérdést, hogy mi biztosítja a közösségi összetartozás erejét. Ezt a hagyo- 
mányos vagy szokáserkölcsben (Sitté)"S találta meg (KT 287.) Ezzel az egyetértés fogal- 
mát történeti irányban tágította ki — tovább távolodva (minden fogadkozása ellenére) az 
organizmushoz kapcsolt lényegakarattól. 

A közösségi egyetértés alapja sok minden lehet. Tönnies ezek módszeres áttekinté- 
sére törekedett. A konszenzus lehet vérségi alapú (a csökkenő erősség sorrendjében: 
anya és gyermekei, férfi és nő, testvérek között). (KT 15.) Az ilyen konszenzus által te- 
remtett közösség még félig természeti jellegű. Amennyiben apa és gyermekei viszonyá- 
ról van szó, akkor a vérségi viszony már uralmi viszony is — megfelelően annak a XIX. 
századi (vagy még régebbi) képzetnek, amely minden uralom forrását az apa tekinté- 
lyében, hatalmában találta meg. (KT 18-19.) Figyelemre méltó, hogy Tönnies a legtisz- 


34 Tönnies, amikor gondolatai forrásairól írt, a legfontosabbnak H. S. Maine Az ősi jog és Ottó Friedrich 
von Gierke Das deutsche Genossenschafisrecht című műveit tartotta. Gierke a Genossenschaft (szövetkezés, az 
egyenjogú együttműködés) és a Herrschaft (uralom, az elismert tekintélynek való alárendelődés) szintézisét 
hangsúlyozta. Ez a mozzanat Tönniesnél is szerepet játszott. Lásd az első és második kiadás előszavát: 
Gemeinschaft und Gesellschaft. Vorrede (der ersten Auflage) és Vorrede (zur zweiten Auflage), id. kiad. 
54-55. 

35 A lényegakaratból fakadó viszonyok egyenlőtlen jellegét Tönnies erőteljesen hangsúlyozta kései össze- 
foglaló áttekintésében. (EiS 21.) 

36 A magyar fordítás a hagyomány!" szót használja, amely túlzottan leszűkíti az eredeti német kifejezés 
magyarul valóban nehezen visszaadható jelentését. 

tábban közösségi jellegű egyetértést az anya-gyermek viszonyban találta meg. Ez ugyan 
nagymértékben természeti jellegű, de ezzel együtt uralommentes. A patriarchális viszony 
kétértelmű: felfogható úgy is, mint az , élvezet és munka megosztása" (KT 20.), vagyis 
egyenlőtlenség a modern értelemben, de úgy is, hogy az egyenlőtlenség és az uralom 
az eltérő természeti adottságokra, a természetes" az apai hatalomra vezethető vissza. 
A patriarchális uralom Tönnies szerint , méltóság" (Würde), vagyis olyan uralom, ame- 
lyet , az alávetett ember igenel". (KT 22.) 

A egyetértés nem vérségi alapú formáit is tekintetbe véve Tönnies rokonságról, 
szomszédságról és barátságról beszélt. (KT 24.) A szomszédságból vezette le az uralom 
nem apai formáit: történetileg a barbár germán főnökök (a szövegben szereplő 
"hercegek" katonai uralmát, a patrónus kliensei feletti uralmát, a földbirtokos és kísé- 
rete viszonyát, amelyekben , minden méltóságot tekinthetünk szolgálatnak, minden 
szolgálatot pedig méltóságnak." (KT 27,29.) 

A közösség elméletének legterjedelmesebb részét néhány jellegzetesnek tartott kö- 
zösségi képződmény leírása alkotja. Elsőként a családi gazdasággal foglalkozott, össze- 
vonva az antik oikosz, a többé-kevésbé önellátó úri gazdaság és a néprajzi leírásokból is- 
mert szerb zadruga képét , mint közösen dolgozó és élvező közösséget." (KT 41.) Ezután 
a faluról és a faluközösségről írt (a német történeti irodalomra támaszkodva), majd a 
városi közösséget rajzolta meg (Arisztotelész nyomán). A város egyik legfontosabb vo- 
nása, hogy , mind a művészet, mind pedig a vallás az egész városnak, tehát kormány- 
zatának, rendjeinek és céhjeinek is legfontosabb ügye; mindennapi életük tartalmaként, 
költészetük és szemléletük mértékeként és szabályaként, a rend és jog mércéjeként hat 
és érvényesül." (KT 55-56.) Más szóval: ez a város nem a kereskedelem és a nyereség 
lázában ég. Tönnies ugyan úgy vélte, hogy a közösség elmélete nem egy elmúlt kor raj- 
za (ez összhangban volt azzal, hogy e fogalmat is normálfogalomnak! tekintette), de a 
tényleges kifejtésben a közösséget mégis a modernitás előtti állapotokkal azonosította. 

Bár a közösség elméletében Tönnies beszélt uralomról, az uralom tulajdonképpeni 
rendszere, az állam semmilyen formában nem került itt szóba. Ez volt az a pont, ahol 
élesen elvált fejtegetése a sok tekintetben forrásul szolgáló konzervatív szerzőkétől, így 
Gierkéétől is. Tönnies maga a munka kezdetén úgy gondolta, hogy tanulmánya "állam 
és társadalom eredetileg Hegelnél, majd Lorenz von Steinnál felmerült problémáját 
gondolja tovább.?7 A továbbgondolás" azt jelentette, hogy nála az igazi egyetértés és 
összhang csak a társadalom előtti közösség jellegzetessége lehet, ez az összhang a 
konzervatív-bürokratikus állam működése során, a paternalisztikus reformok révén 
nem teremthető újra (mint ahogy azt azok a "katedraszocialisták" is gondolták, akikkel 
kezdetben rokonszenvezett). Ami Steinnál az állam volt a társadalommal szembeállít- 
va, az Tönniesnél a közösség lett, ugyancsak a társadalommal szembeállítva. Tönnies 
közösségelmélete tehát népies. 

Az, hogy Tönnies a fejezetet a közösség elméletének tekintette, erős túlzásnak tűnik. 
A felsorolt és erősen heterogén jelenségekben egyetlen közös tényező van: az egyetér- 
tés, a kapcsolatok — akár az uralmiak is — hallgatólagos elismerése. Az egyetértés igazi 
elmélete azonban hiányzik. A közösség "elmélete" és a lényegakarat normálfogalma 
közötti kapcsolatot egy kétértelmű metafora teremtette meg: a lényegakarat a fentebb 
bemutatott értelemben "organikus, és a közösségi élet formáit ugyancsak "organikusak- 
nak! érezzük, mert nem célt követő cselekvés és nem szerződés eredményeképpen jöt- 
tek létre. Az "organikus" azonban egész mást jelent az akarat elméletében (ahol valóban 


37 Lásd 1881. január 9-i levelét Tönnies-Paulsen i. m. 101-102. 

38 Élete végén, a weimari időszakban az erkölcsi elvek által vezetett társadalmi reformok megvalósításá- 
ban fontos szerepet tulajdonított az államnak, de nem a tekintélyelvű monarchiának, hanem a köztársaság- 
nak. 

a szó szoros értelmében vett életfolyamatról van szó), mint amire a közösség elmélete 
kapcsán gondolunk (ahol csak romantikus hasonlat lehet). A két fejtegetés elkerülhetetlen 
összeolvadása egy Tönnies által nem feltétlenül szándékolt robbanékony elegyet eredmé- 
nyezett (és ez magyarázza a könyv kései sikerét): ebből ugyanis a racionális megfontolá- 
sok elutasítása, az élet közvetlenségéhez való visszatérés vágya, az irracionalizmus kul- 
tusza következett előbb a különböző ifjúsági mozgalmakban, majd Tönnies öregkorában 
a nácizmusban. 


A társadalom elmélete 


Tönniesnek más volt a szándéka, és ez világosan kiderül a társadalom elméletéből 
(amely sokkal kisebb népszerűségre tett szert). A társadalom elmélete valóban elmélet 
(ha nem is eredeti). Ez az elmélet a klasszikus gazdaságtan, Marx? és a történeti gazda- 
ságtan állításainak összegyúrása. A kiindulópontot a munkaérték-elmélet alkotja, azaz 
az a klasszikus és marxi politikai gazdaságtani tézis, hogy a dolgok értéke "objektív 
minőség, és az érték mennyisége a l?elefektetett szükséges munka mennyiségétől 
függ. (KT 60 sk; vö. 103 sk.) Ezt követi a pénznek mint "általános árunak" az elmélete 
(KT 64.), majd a szerződés és hitel tárgyalása. (KT 66 sk.) Röviden bemutatta Tönnies az 
általános kereskedelmi gazdaságra" való átmenetet (KT 76 sk.), majd rámutatott arra a 
változásra, amelyet a munkaerő áruba bocsátása, áruvá válása (azaz a marxi értelemben 
vett tőkeviszony megjelenése) eredményezett. (KT 85 sk.) Ezután a tőkés termelés ki- 
bontakozásának rövid vázlata következik — Marxra és a történeti gazdaságtanra tá- 
maszkodva mutatta be az utat a háziiparnak a tőke alá vetésétől a különféle manufak- 
túrákon át egészen a gyáripar kialakulásáig. (KT 87 sk.) 

A sommás történeti vázlat után Tönnies azt a jellegzetes klasszikus problémát tár- 
gyalta, hogy hogyan tehet szert egyenértékű cserék esetén a tőkés profitra, ha olyan árut 
ad el, amelyet az értékén vásárolt munkaerő és termelőeszközök segítségével állított 
elő. (KT 96 sk.) Tönnies a válasz során már nem Marxot követte, azaz nem a munkaerő 
ára és a munka révén termelt új érték közti különbségre mutatott rá, hanem azt az 
ugyancsak klasszikus érvet használta, hogy a munkás a munkaszerződés megkötésekor 
a tőkéssel szemben előnytelen helyzetben van, minthogy nem rendelkezik a létfenntar- 
tásához szükséges javakkal. (KT 101-102; vö. 106 sk.) Láthatóan nem érzékelte, hogy ez 
a megfontolás ellentétes az általa egyébként elfogadott munkaérték-elmélettel.9 A fej- 
tegetést a tőkés társadalmi struktúra rövid elemzése zárja le. (KT 110-111). 

Tönnies igyekezett megőrizni a tudományos hangnemet, de értékálláspontja egyér- 
telmű, így például a tőkés osztálystruktúra rövid jellemzésében ezt írta: 


, Eszerint a munkásosztály félszabad ... és formálisan önkényes [wülkürlich, azaz vá- 
lasztóakarattal rendelkező]... Ezzel szemben a kapitalisták osztálya egészen szabad 
és materiálisán önkényes. A beletartozók ezért is tekinthetők a társadalom egészen 
önkéntes, örömteli és materiális alkotórészeinek; a velük szemben álló tömeg pedig 
félig kelletlen és csak formális szubjektumok összességének." (KT 111.) 


39 Marx hatását Tönnies mind az első, mind a második kiadás előszavában elismerte. Lásd Gemeinschaft 
und Gesellschaft. Vorrede (der ersten Auflage) és Vorrede (zur zweiten Auflage), id. kiad. 50-51. 

40 A társadalom elmélete végére 1911-ben beiktatott kiegészítés mutatja, hogy a munkaérték-elmélet gaz- 
daságtani problémájával Tönnies nem volt teljesen tisztában. A Marxot bíráló osztrák közgazdasági iskolával 
szemben leszögezte, hogy , csak a munka teremt új értéket, azonban ... nem gondolom, hogy egyforma tár- 
sadalmilag szükséges idő alatt egyforma értéket...". (KT 112.) így a munka értékteremtő volta puszta erkölcsi 
posztulátummá vált, az így felfogott munkaérték-elmélet gazdaságtanilag értelmezhetetlen. 


158 


Látható, hogy a társadalom elmélete a tőkés társadalom vázlatos elmélete, éspedig úgy, 
hogy a kifejlett tőkés társadalmat az árutermelés dinamikájából vezette le — egyébként 
a marxi elmélet logikájának megfelelően. 

A társadalomban az emberek közti kapcsolat piaci jellegű. A Tönnies forrását jelen- 
tő marxi elméletben ez a kapcsolat az emberek akaratától függetlenül, mintegy a "hátuk 
mögött" jön létre. Ezt Tönnies is így látta: 


ágy a társadalom olyannak tűnik, mintha egymástól elválasztott egyénekből állna, 
akik azonban az egész társadalom érdekében tevékenykednek akkor, amikor úgy tű- 
nik, hogy a saját érdekükben dolgoznak, és a saját érdekükben dolgoznak, amikor 
úgy tűnik, hogy a társadalom érdekében dolgoznak." (KT 63. — a fordítást módosí- 
tottam; ND.) 


Ebben az összefüggésben utalt a pénz kapcsán arra, hogy a , társadalom papírpénzként 
hozza létre saját fogalmát", azaz a minden konkrét tartalomtól elvonatkoztatott kapcso- 
lat általános fogalmát. Nem pusztán a klasszikus német filozófia visszhangja volt nála 
az az állítás, hogy a , társadalom ... nem más, mint az elvont ész ...". (KT 65.)§ Az ész- 
szerű összefüggés az egyénektől függetlenül jön létre, ezért "elvont". 

A Tönnies egyik forrását képező klasszikus gazdaságtanban — és ettől a gondolattól 
tulajdonképpen Marx sem állt távol — a gazdasági cselekvők racionális, kizárólag saját 
érdeküket és előnyüket tekintő cselekvők. Tönnies a társadalom elméletét bevezetve azt 
írta, hogy olyan emberekkel foglalkozik, akik , békésen élnek és laknak egymás mellett. 
Nem állnak azonban lényegi kapcsolatban egymással ...". (KT 57.) A lényegi kapcso- 
lat hiánya itt az egyetértésben megjelenő közösségi kapcsolatok teljes hiányát jelenti. 
5 A társadalomban mindenki egyedül van, és állandó feszültség van közte és a többiek 
között." (KT 57.) Ez a világ, a "hatalmi szubjektumok" egymással szembeni "negatív 
magatartása" az az állapot, amely Hobbesnál a szerződést megelőző állapot, a "min- 
denki harca mindenki ellen. Ebből az állapotból Tönnies a cserére való utalással lépett 
tovább, azzal, hogy , egy tárgy odaadásának és elfogadásának egyszerű aktusa" , érint- 
kezést és közös területet" eredményez. (KT 58.) Innen, mint láttuk, Tönnies a tőkés vi- 
szonyokat eredményező piaci társadalom rekonstrukciója felé haladt. Bár ezt Tönnies 
explicit módon nem állapította meg, lehetne úgy érvelni, hogy a cseregazdaság (a tőkés 
gazdaság) előfeltételezi a célracionális (választóakarattól vezérelt) cselekvők létét. 

Ez a megoldás Tönniest nem elégítette ki. A társadalom számára nem lehetett a 
puszta piaci kapcsolat által összetartott társadalom. Adam Smith-szel vitatkozva írta, 
hogy a fcseretársadalom vagy "polgári társadalom" általános volta , semmi esetre sem 
annak az újításnak közvetlen vagy akár csak valószínű következménye, hogy a munkát 
megosztják és termékeit kicserélik." (KT 73.) Amikor ezt követően arról írt, hogy a tár- 
sadalom fejlődését valamiféle távoli cél" szem előtt tartásával kell felfognunk, hogy e 
társadalom léte , egy létrejövőben levő valami, amit az általános akarat vagy az általá- 
nos ész szubjektumának kell gondolnunk" (KT 73.), még csak meglehetősen bizonyta- 
lan képzetünk lehet csak arról, hogy mire gondolt Smith-t kritizálva. A következő sorok- 
ban azonban világos, hogy Tönnies itt a puszta csereviszonnyal szemben a szerződéses 
kapcsolatra gondolt. 


A Tönnies ehhez hozzáfűzte, hogy az érzékelt összefüggéseknek nevet adó tudományos fogalmak is ha- 
sonlítanak . elvontságukban az árukhoz, sőt, a , legfölső tudományos fogalom, amely már nem valami valósá- 
gosnak a nevét fejezi ki, hasonlít a pénzhez." (KT 66.) A pénz és az absztrakt gondolkodás viszonyára a né- 
met klasszikus szociológiában természetesen a legtalálóbb elemzések Simmelnél találhatók. 

,Egy társadalmi viszony lehetségessége nem előfeltételez semmi egyebet, mint 
nagyszámú olyan csupasz személy meglétét, akik képesek valamit szolgáltatni, és 
következésképpen valamit megígérni." Az "összességként felfogott társadalom te- 
hát nem pusztán cseretársadalom, hanem , szabályoknak egy konvencionális rend- 
szere", (KT 74.) 


A szerződéses kapcsolatnak pedig a választóakarat (célracionalitás) ha nem is elégsé- 
ges, de szükséges feltétele. A választóakarat konstrukciója és a társadalom elmélete kö- 
zött a kapcsolatot a szerződések feltételezése teremtette meg. Tönnies tehát a klasszikus 
gazdaságtant és Marxot kedvelt szerzőjével, Hobbesszal egészítette ki. 


Konzervatív vagy szocialista? 


Tönnies ellentétes tendenciákat összefoglaló munkamódszeréből következik, hogy sa- 
ját társadalompolitikai álláspontja olykor félreérthető. A közösség, a népélet nosztal- 
gikus-idealizáló leírása alapján konzervatív-romantikusnak kellene tartanunk (és köny- 
vét a valódi konzervatívok fel is használták).? Rokonszenvezett a katedraszocialisták, 
a Verein für Sozialpolitik történeti közgazdászai szociális reformterveivel. Adolph Wag- 
nerrel, Schmollerrel személyes jó kapcsolatban volt. 

A tőkés társadalom marxi elemzésének elég messzemenő átvétele eltávolította 
Tönniest a konzervatívoktól,$ hiszen ez az elemzés ahhoz a következtetéshez vezette, 
hogy az osztályok és az osztálykonfliktus a modern ipari rendszer szükségszerű velejárói. 
A Közösség és társadalom befejezésében arról írt, hogy ez az osztályharc a társadalom és ál- 
lam szétzúzásához vezet, és ennek következménye a modern kultúra vége lesz. (KT 327- 
328.) Az állammal kapcsolatos rövid fejtegetésekben pedig a termelési eszközök állami 
tulajdonán alapuló államkapitalizmus lehetőségét is felvetette (KT 306-307.), de nem állít- 
ható, hogy ez a perspektíva komolyabban vonzotta volna. Egy, a könyvhöz 1912-ben hoz- 
záfűzött jegyzet (KT 270-271) Tönniest a szövetkezeti szocializmus hívének mutatja. 
1907-ban írott népszerű (és a munkásmozgalom törekvéseivel messzemenően rokonszen- 
vező) könyvecskéjét azzal zárta, hogy a trösztök és kartellek kialakulása 


.:.. a kultúrnépeket jobban előkészíti a jövendő szocializmusra, mint ahogy ezt a 
munkások gyenge kísérletei tehetnék. Minden mélyebbre tekintő már rég felismer- 
te, hogy a szocializmus melletti érveket a kartellek és trösztök hatalmasan megerősí- 
tették, az ellene szóló összes érvet pedig létezésük cáfolja." 


Tönnies a közösség és társadalom páros fogalmaival a XIX. században végbement 
nagy társadalmi változás leírására alkotott modellt. Olvasható ez úgy, mint annak az 


8 Nemcsak a konzervatívok. A német szélsőjobboldali népiességben is megjelentek a Tönnies munkájá- 
ban szereplő sztereotípiák. A fiatalság tönniesi értékelése is tartalmazott olyan mozzanatokat, amelyek hason- 
lóak a későbbi jobboldali ifjúsági mozgalmakban és a nemzetiszocializmusban található ideológiai fordula- 
tokhoz. Minthogy itt szélesen elterjedt kulturális sztereotípiákról volt szó, amelyeket nem Tönnies teremtett 
meg, hanem csak felhasznált és rendszerezett, nem szabad azt gondolni, hogy e jobboldali népiesség 
Tönniesből merítette azokat. 

8 Talán éppen a konzervatív irányú félreértelmezéseket kivédendő, adott 1895-ben közre egy összefogott 
és lendületes áttekintést a kapitalizmus kialakulásáról, amelyben leszögezte: , A racionalista tendenciák tehát 
maguk is a történelem tényei, éspedig a legjelentősebbek közül valók." Tönnies, Ferdinand: Historismus und 
Rationalismus, in: Soziologische Studien und Kritiken. Erste Sammlung, id. kiad. 110. 

4 Tönnies, Ferdinand: Die Entwicklung der sozialen Frage, Leipzig: Göschensche Verlagsbuchhandlung, 
1907,150-151. 

ábrázolása, amit ma modernizációnak nevezünk. Tönnies a munka befejezésében ebben 
az értelemben beszélt a , közösségi életformáktól" a , tiszta szerződés" felé tartó moz- 
gásról, a kultúrfejlődés , két nagy korszakáról", a közösségről és a társadalomról. (KT 
318-319,328.) Azt is világossá tette azonban, hogy ez a megközelítés leegyszerűsítő, hi- 
szen — ahogy a könyv befejezésében írta — társadalmi és közösségi formák ma is együtt 
léteznek. Ezek a fogalmak Tönnies szándéka szerint nem értelmezhetők tisztán leíró 
módon, közösség és társadalom nem képzelhetők el a valóságban is elkülönülő, a ta- 
pasztalás során külön-külön megfigyelhető képződményekként. A közösség a társada- 
lom előfeltétele ugyan, de egyben kijelöli azt a területet is, amelyet a modern korszak- 
ban sem lehet a klasszikus gazdaságtan mintájára cseretársadalomként vagy — Hobbes 
modelljét követve — tisztán politikai társadalomként elgondolni. Ha a szociológiát a tár- 
sadalom tudományának tekintjük, azt mondhatjuk, hogy annak tárgyát leginkább ép- 
pen nem a tönniesi értelemben vett társadalmi, hanem a közösségi jelenségek alkotják. 
Ezért van az, hogy Tönnies munkája nemcsak a romantikus és többnyire jobboldali 
mozgalmakban volt sikeres, hanem a szociológiában is. 

Tönnies igen sikeresen foglalt össze néhány azóta is élő gondolkodási mintát. Ha 
családról beszélünk szemben a szervezetekkel, vagy a szomszédsági kapcsolatokról 
szemben az érdekszervezetekkel, avagy a magánélet világáról, szemben a nyilvános- 
sággal, önkéntelenül is sokszor olyan sémákat használunk, mint Tönnies: a bizalmas, 
spontán együttlétet és együttcselekvést állítjuk szembe a mechanikus viszonyokkal, 
amelyek konstruáltak, nem "szervesen" keletkeztek. Az egyikben az ember teljes szemé- 
lyiségével vesz részt, a másikban az ember csak személyiségének egyik részével szere- 
pel. Az egyikben kevés számú, de "mély" kapcsolat alakul ki, a másikban nagyszámú, 
"felületes, szegmentált kapcsolat jön létre. Az egyikben ennélfogva elérhető a személyi- 
ség teljes kibontakozása, a másikban a személyiség elidegenül, széthasad és megcson- 
kul. Az egyikben az emberek között közös meggyőződésen alapuló szolidaritás jön lét- 
re, a másikban kizsákmányolás és antagonisztikus viszony. 

A fentiekből nem az következik, hogy Tönnies zseniálisan ragadta meg a premod- 
ern és modern társadalom polaritását, hanem az, hogy a modernitás és modernizálódás 
értelmezésére még ma is az évszázados sztereotípiákat használjuk. Egyáltalán nem ma- 
gától értetődő, hogy a világ olyan, ahogy Tönnies azt leírta, de tagadhatatlan, hogy a 
XX. században sokan — nem csak Tönnies befolyása alatt, de az alatt is — így gondolták 
el a világot és a modernizációt. 


A Közvélemény 


A Közösség és társadalom — nem azonnal — igen sikeres könyv lett. Ezzel szemben a világ- 
háború évei alatt írt és 1922-ben megjelent terjedelmes monográfiáról (Kritik der 
Öffentlichen Meinung)5 a szociológiai gondolkodás szinte teljesen elfeledkezett. Tönnies 
ebben a munkában is a korábban vizsgált problémát elemezte: mi az, ami a csere mel- 
lett összetarthatja a társadalmakat? A politikai erők és a választópolgárság többsége ál- 
tal illegitimnek tartott weimari köztársaság időszakában ez égető napi kérdés is volt. 

A mai értelemben vett közvéleménykutatást Tönnies természetesen nem ismerhette. 
Azzal tisztában volt, hogy a tényleges politikai vélemények nem a tájékozott, képzett, 
tudós közönség, a tudósok köztársasága (Gelehrtenrepublik) köreiben képződnek — 


35 A kanti kritikai modellnek megfelelően Tönnies a Közvélemény működésmódját, sajátos teljesítménye- 
it akarta feltárni, hogy egyrészt kimutathassa, milyen lényegéből adódó korlátai vannak, másfelől szerkeze- 
tének elemzéséből kimutathassa azokat a teljesítményeket, amelyeket tőle el lehet várni. 

ahogy ennek ideális körülmények között lennie kellene. (KÖM 77.) Ezért megkülönböz- 
tette azokat a véleményeket, amelyek abban az értelemben köz  (öffentlich) jellegűek, 
hogy közreadatnak, bármely hallgató vagy olvasó számára hozzáférhetők, de csak vala- 
mely társadalmi kör vélekedését fejezik ki, nem egybehangzóak, egymásnak ellentmon- 
dóak. Ez a kisbetűs közvélemény ( eine" öffentliche Meinung). Ezzel szemben áll a tulaj- 
donképpeni" és nagybetűs Közvélemény, ,,a" Közvélemény (die" Öffentliche Meinung) 
mint egységes hatékony erő és hatalom." (KÖM 129-131.) Az ezt a Közvéleményt hor- 
dozó közönség az egész népet vagy az emberiséget képviseli. (KÖM 137.) 

Bár kézenfekvő a Közvéleménynek mint a társadalompolitikai ideál hordozójának a 
közvéleménnyel mint megfigyelhető tényleges társadalmi képződménnyel való szem- 
beállítása, ez ellentétes Tönnies szándékaival. Tönnies a Közvéleményt nemcsak ideál- 
ként, hanem — legalábbis bizonyos mértékben — reális társadalmi alakulatként kezelte. 
A könyv szövegének nagyobb részét a különböző országok (elsősorban persze Német- 
ország) Közvéleményére vonatkozó kortörténeti jegyzetek képezik. Ezek alapján tett 
különbséget a Közvélemény fajtái között (elméletileg nem igazán megalapozottan, in- 
kább a metaforák meggyőző erejére támaszkodva). Tönnies szilárd, folyékony és légne- 
mű Közvéleményről írt. (KÖM 231.) "Szilárd, a Közvélemény például a személyes sza- 
badság vonatkozásában (a liberális szellemű társadalmakban), mert a szabadság esz- 
méjét nem lehet megkérdőjelezni. (KÖM 258.) Folyékony" a Közvélemény például a 
munka becsülete tekintetében, mert e téren nagyfokú ingadozást és változékonyságot 
lehet megfigyelni. (KÖM 262.) Légnemű, azaz roppant könnyen változó a Közvéle- 
mény (vagy inkább ez már közvélemény?) az egyedi ügyek, például a közéleti botrá- 
nyok tekintetében. (KÖM 264.) 

A könyv záró megjegyzéseiből kitűnik, hogy Tönnies szerint a visszaszorulóban lé- 
vő vallás helyett a kultúra jövőjét a Közvélemény alakulása fogja megszabni. (KÖM 
570.) Tönnies utalt arra, hogy az "alsóbb! rétegek egyre erősebben vesznek részt a Köz- 
vélemény kialakításában. Ilyen körülmények között a jövő — úgymond — több lehetősé- 
get rejt magában. Az egyik a forradalom, az új barbárság, a fanatizált hordák rohama. 
A másik a Közvélemény átalakulása, ,a Közvélemény önmegismerése és önmeghaladá- 
sa, amennyiben ebben az értelemben képes a kereszténységet befogadni önmagába és 
támogatni, nem azért, hogy higgye és vallja, hanem azért, hogy azt legtisztább és leg- 
igazibb, az emberiség nemesítésére irányuló szándéka szerint kiteljesítse." (KÖM 572.) 
Ez a nemesítés" Tönnies szerint a népgazdaság feletti uralmat, a tőke uralmával szem- 
beni ellenhatást jelentené, a szociális reformot. A pártoknak egyet kellene érteniük a 
legkülönfélébb reformok dolgában a földreformtól egészen az alkoholizmus elleni har- 
cig. Az e reformokról való meggyőződés , egy nap még azok vallása lesz, akik elhatá- 
rozzák, hogy gondolataik és akarásaik irányítását csakis egy olyan organikusan elmé- 
lyített észre bízzák, amely lelkiismeretként önmaga szabja meg saját normáit; a Közvé- 
lemény lesz az a társadalmi lelkiismeret, amely korábban a vallás volt: ez lesz a végleges 
vallás, amennyiben magát etikai tartalommal tölti fel...". (KÖM 573.) Tönnies politikai 
utópiája egyben tudományos utópia is volt, közösség és társadalom elméleti kibékítése. 
A Közvélemény azonosult a társadalmat integráló közös reformok eszméjével: a közö- 
sen megvalósítható társadalomátalakulásban való hittel, s így e társadalom szinte a kö- 
zösséghez vált hasonlóvá. A Közvélemény egyfajta (civil vallás" alakját öltötte. 

A szociológia területei 


Tönnies első könyvét (amelyben a szociológia szó nem is fordult elő) későbbi írásaiban 
a "tiszta szociológia körébe sorolta: ennek hivatása szerinte az volt, hogy a 
lényegiségekkel, az általános összefüggésekkel foglalkozzon. Az "alkalmazott szocio- 
lógia" feladatának tartotta az egyes kulturális periódusok vizsgálatát. A szociográfia 
vagy empirikus szociológia, a szociológia harmadik része a tudománynak az az ága, 
amely összekapcsolja a megfigyelés statisztikai és egyéb elérhető módszereit, és induk- 
tív módon jár el. (EiS 321-326.) 

Tönnies maga empirikus munkái során elsősorban a hivatalos statisztikákra támasz- 
kodott. A statisztika pályája kezdetétől érdekelte," meglehetősen sok időt fordított 
ilyen irányú tanulmányaira (filozófus barátja, Paulsen bánatára). Tanult a német statisz- 
tika kiemelkedő művelőjénél, Ernst Engelnél; tartott is statisztikai órákat (1903 és 1905 
között például minden szemeszterben, összesen 24 hallgatónak).§ Módszertanilag a 
Ouételet-féle statisztika követője volt. Érdekelte az öngyilkosság, a népességmozgás 
kérdése. Kriminológiai kutatásai során abból kiindulva, hogy ,a szociográfusnak szi- 
lárd talajon kell állni, az országot és népét nem csak a számok révén kell ismernie" (EiS 
325.), végiglátogatott több börtönt is, kikérdezett elítélteket, 1900-ban és 1905-ben pedig 
egyfajta kérdőíves vizsgálatot is végzett (lelkészeket kérdezett meg a gyülekezetükben 
található fiatalkorúakról). Úgy vélte, hogy a hivatalos statisztikából a fiatal bűnözők va- 
lós társadalmi környezete nem ismerhető meg. Arra azonban Tönnies nem tett kísérle- 
rikus vizsgálódásaival (tulajdonképpen ez az, ami Durkheim egykorú kutatásaitól az 
övét megkülönbözteti). Ez talán öntudatlanul is tükrözte a valóságos helyzetet: a nem- 
zetgazdaságtan vagy az államtudományok professzorától (ezekre a helyekre pályázha- 
tott Tönnies) nem aprólékos empirikus munkát vártak a hatóságok. 

Pályája végén, 1931-ben Tönnies újra összefoglalta szociológiai gondolatait. Tan- 
könyvnek szánt munkája végén ugyan leszögezte, hogy a szociológia fejlődését akadá- 
lyozza, , hogy sokszor csak mint fogalmakról való tudományt tekintik ..." (EiS 326.), de 
éppenséggel ezt a fogalom-tudományt, a saját értelmezése szerint a társadalmi lényegi- 
ségekkel (Wesenheiten) foglalkozó "tiszta szociológiát művelte. (Ezzel a húszas években 
a német szociológiában intézményi szempontból domináns áramlatba, a "professzori 
szociológiába illeszkedett bele.) Beszélt egyrészt a társadalmi (személyközi) viszo- 
nyokról, a társadalmi "összletekről (Samtschaften — a német szó éppoly önkényes szóal- 
kotás, mint az fösszlet), azaz a nagycsoportokról, mint amilyenek a rendek, az osztá- 
lyok, a nemzetek. Megkülönböztette ezektől a társadalmi szövetségeket (Verband), azaz 
az intézményeket, majd tárgyalta az értékek, normák kérdését, gazdaság, politika és 
szellemi élet viszonyát. A kései Tönnies — sokkal egyértelműbben, mint korai munkájá- 
ban — egyfajta realista és nem a cselekvésből kiinduló szociológia mellett foglalt állást: 
Weber ellenében hangsúlyozta, hogy a különböző társadalmi viszonyok, "összletek" és 
szövetségek valóban létező dolgok, mi több, ezek a szociológia igazi tárgyai. (EiS 9.) 
Könyve tankönyvnek íródott ugyan, de ilyenként sohasem használták, és furcsa szó- 
képzéseivel együtt teljesen elfelejtődött. 

A maga idején nehézkessége ellenére a Közösség és társadalom egyfajta kordiagnózis 
volt. Ennek jelentőségét Tönnies a weimari időben is elismerte, rendszerében az alkal- 
mazott szociológiára rótta ezt a feladatot. Ennek kellene megkísérelnie, hogy , a szocio- 


46 1880. február 8-án írta barátjának, hogy tervez egy , kirándulást a physigue sociale-ba vagy szociológiá- 
ba, statisztikai alapon ...". Lásd Tönnies-Paulsen i. m. 70. 
47 Lásd Jacoby i. m. 106. 

lógiai fogalmakat a jelenlegi állapotok és a nagy történeti változások, végül is az egész 
emberi fejlődés megértésére felhasználja." (EiS 315.) Az "alkalmazott  szociológiára 
azonban érdemben már nem tért ki (csak elszórt megjegyzésekben, például amikor a 
szövetkezeti szocializmussal mint újfajta közösséggel való rokonszenvét fejtette ki — EiS 
288). Később pedig Weber kategóriáinak nem magától értetődő sikere a XX. század má- 
sodik felének szociológiájában elfedte a nehézkes és régimódian holista Tönnies alkot- 


ta fogalomrendszert. 
xx 


Tönnies mintegy fél évszázados munkássága a klasszikus szociológia egész időszakát 
átfogta. Első munkája még éppúgy tekinthető a XIX. századi társadalmi gondolkodás 
termékének, mint a kialakulni kezdő szociológia egyik első kísérletének arra, hogy a 
megelőző időszak problematikáját, a modernitás értelmezését az új szaktudományba 
átemelje. Mint már szó volt róla, Tönnies munkáját a szociológia körébe tartozónak te- 
kintette, de ezt az igényét akkor gondosan eltitkolta. Részese volt később a szociológia 
félénk intézményesedési törekvéseinek, és szereplője a megkésett weimari intézménye- 
sedésnek. Utolsó könyvének sterilitása nem az öregkor következménye. A gyorsan be- 
rendezkedő weimari szociológia a nagyívű, összefoglaló, általánosságokat tárgyaló 
munkáknak kedvezett. Tönnies munkája is ennek a törekvésnek volt a része. 


Werner Sombart 


um Werner Sombart 1863-ban a Harz hegységben levő Ermslebenben, apja birtokán született. 
Anton Sombart polgári családból származott, majd megvásárolt egy nemesi birtokot, 
emellett volt egy cukorgyára. Aktív politikus volt, képviselő, a Verein für Sozialpolitik ala- 
pító tagja és sok tekintetben Gustav Schmoller elvtársa. Fia, Werner már Berlinben nőtt fel, 
ott járt iskolába. Egyetemi tanulmányait Pisában kezdte meg, Berlinben folytatta. Tanárai 
az akkori német gazdaságtan vezető képviselői voltak, így a katedraszocialista Adolph 
Wagner. Gustav Schmollernél doktorált. Rövid brémai jogászkodás után 1890-ben Althoff 
kineveztette a breslaui egyetemre rendkívüli professzornak, noha még nem is habilitált. 

Breslauban Sombart népszerű egyetemi oktató lett. Az 1890-es években aktívan részt 
vett a helyi közéletben. Szociálpolitikai ügyekben is hallatta szavát. Ebben az időben ta- 
nulmányozta Marx és Engels írásait, kapcsolatban állt számos szociáldemokrata politi- 
kussal, emiatt szociáldemokrata hírébe került (és részben e miatt nem kapta meg a Max 
Weber távozásával megürült freiburgi tanszéket). Egy 1896-os zürichi előadássorozatból 
született a szocializmusról szóló könyve, amely igen sikeres lett. 1914-ig nyolc, folyama- 
tosan átdolgozott német kiadása jelent meg, több nyelvre lefordították. A szociáldemok- 
rata mozgalomban sokfelé mint pártirodalmat használták. 

Anyagi helyzete egyre javult, apja után kisebb vagyont örökölt, és nagypolgári életet 
élt. Kétholdas parkban álló 14 szobás villában lakott feleségével és négy lányával, később 
az Óriás-hegységben épített egy 32 holdas parkban hatalmas házat. A szakmai kapcsola- 
tokon kívül (jó viszonyban volt a Weber fivérekkel, Tönniesszel) sok értelmiségivel barát- 
kozott, így az  iparmágnás-publicista Walther  Rathenauval, a drámaíró  Gerhart 
Hauptmannal. Egy ideig közreműködött a Der Morgen értelmiségi lap szerkesztésében. 

1906-ban az akkor alapított berlini Handelshochschule tanára lett. Berlini átköltözését 
részben az motiválta, hogy Breslauban nem jutott előre az egyetemi ranglétrán, részben 
az, hogy távol lehessen a számos nőkapcsolata miatt egyre feszültebb légkörű családtól. 
Rengeteget publikált, egész Németországot bejárta előadásaival, lapokat szerkesztett, de 
kezdeti közéleti, szociálpolitikai elkötelezettsége eltűnt. Részt vett a német szociológiai 
társaság, a DGS megalapításában. 

1915-ben megjelent Handler und Helden című munkájával ő is a háborús propaganda 
szolgálatába állt. Szélsőséges angolellenes sovinizmusával, teljes szellemi és gazdasági be- 
zárkózást követelő programjával barátait elidegenítette, ugyanakkor a konzervatív-nacio- 

nalista professzori kar továbbra is gyanakodva figyelte. 1918 elején végre kinevezést ka- 
pott a berlini egyetemre. 

A nagypolgári élethez szokott Sombartot a háború utáni válság, amely elsodorta a 
Bildungsbürgertum anyagi alapjait, súlyosan érintette. Eladta nagy hegyvidéki házát, majd 
hatalmas könyvtárát is az osakai egyetemnek. Simmel és Max Weber halála után Tönnies 
mellett a német szociológia nagy öregjének, legtekintélyesebb képviselőjének számított. 
1922-ben részt vett a DGS újraalapításában. Nemzetközi ismertsége is jelentős volt. 
1924-ben a proletárszocializmusról írott könyve a marxi hagyománnyal való végleges sza- 
kításnak tünt. 1927-ben, a modern kapitalizmusról írt műve III. kötetének bevezetésében 
mégis azt írta: ,e mű a marxi mű folytatása és bizonyos értelemben a bevégzése kíván len- 
jú." (MOKZ2 III. I: XIX.) Politikailag egyre inkább jobbra húzódott, a kapitalizmus konzer- 
vatív, nacionalista és radikális jobboldali kritikusaihoz közeledett. Aktív állami beavatko- 
zást, az ipari kapitalizmustól való elfordulást és a gazdaság re-agrarizálását javasolta. írá- 
sait romantikus technikaellenesség is jellemezte. 1934-ben írott Der Deutsche Sozialistnus cí- 
mű könyve sok rokonságot mutatott a náci gondolatvilággal, de az ekkor már nyugdíjas 
Sombart nem azonosult teljesen a rendszerrel, és az sem fogadta el mint ideológust. 
1941-ben halt meg. 


e. Elemzett művei: 
A szocializmus és a szociális mozgalom (1896) (fordította: Vezsenyi Béla), Budapest: Grill Ká- 
roly könyviadóvállalata, 1908 (SSM) 
Der moderné Kapitalismus 1—II, Leipzig: Duncker g Humblot, 1902 (MOK1) 
Der Bourgeois. Zur Geistesgeschichte des modernen Wirtschafismenschen (1913), München: 
Duncker k Humblot, 1920 (B) 
Die Juden und das Wirtschaftsleben, Leipzig: Duncker k Humblot, 1911 
Der moderné Kapitalismus. Historisch-systematische Darstellung des gesamteuropaischen 
Wirtschafislebens von seinen Anfangen bis zur Gegenwart. I. 1-2., II. 1-2., III. 1-2. (1916— 
1927), Berlin: Duncker k Humblot, 1969 (MOK2) 


Sombart politikai, erkölcsi alapelvei és tudományos nézetei többször is alaposan 
megváltoztak, Paul Honigsheim szerint Sombartnak annyi világnézete volt, ahány sze- 
retője (és az igen sok volt). 

Sombart első írásaiban a katedraszocializmus álláspontját képviselte, azaz erőteljes 
konzervatív-nemzeti szellemű állami gazdasági beavatkozást követelt. Breslaui műkö- 
dése során eltávolodott ettől a felfogástól, egyre inkább az ipari, kapitalista fejlődés el- 
kerülhetetlenségéről és szükségességéről értekezett, és ezt egészítette ki a szocializmus 
irányában való, mindvégig kétértelműségekkel teli tájékozódása. A szocializmusról 
1896-ban írott könyve sikere azzal magyarázható, hogy világosan és olvasmányosan 
foglalta össze a különböző szocialista elméleteket, az egyes szocialista mozgalmakat. 
Azt, hogy Marx mély hatással volt rá, sosem tagadta. A Kommunista kiáltványról írta: 
, Én százszor meg százszor elolvastam és mindannyiszor megragad, valahányszor újra 
kezembe veszem." (SSM 44.) Volt abban szerepe, hogy Marx munkásságát a közgaz- 
dászok és a későbbi szociológusok komolyan vették (Tönniesnek Marxtól bizonyos 
gondolatokat átvevő műve korábbi, Simmel és Weber csak 1896 után foglalkoztak elmé- 
lyültebben Marxszal). Ez természetesen nem ellentétes azzal a nézetével, hogy Marx 
számos fontos tételét — a munkaérték-elméletet, az elnyomorodás-elméletet, a tőkefel- 
halmozásról és a középrétegek eltűnéséről vallott felfogását — tévesnek tartotta. Később 
Sombart magát tartotta a revizionizmus igazi megteremtőjének (hiszen könyve a 
Bernsteiné előtt három évvel jelent meg). 

A szocializmusról szóló könyvben a munkásmozgalmat a gazdasági-társadalmi de- 
terminizmus szellemében értelmezte, a kapitalista fejlődés következményének tartotta. 
A könyv szociológiatörténeti szempontból legérdekesebb részei azonban nem ezek, ha- 
nem a bevezetésben kifejtett osztályfelfogás. Sombart itt rámutatott arra, hogy a , szociá- 
lis osztály" nem azonos valamely foglalkozási renddel, vagyoni osztállyal vagy politi- 

kai párttal. (SSM VII-VIII.) A mai társadalomban ,a javak termelése ... nagyban! törté- 
nik, azaz oly módon, hogy sok munkaerő egységes vezetés alatt valamely egységes 
munkára egyesül", és ez a termelés a javak magántulajdonán alapul. (SSM X.) Ebből kö- 
vetkezik a társadalom tagozódása is, hiszen , minden jószág előállítása az élő munká- 
nak a tárgyi termelési tényezőkkel való egyesítésén alapszik", és a , kapitalista termelé- 
si mód főkép abban különbözik a másfajtától, hogy ennél a két termelési tényezőt kü- 
lön vált csoportok képviselik ...", és a két tényező egyesítése szabad bérszerződés" út- 
ján történik. (SSM XI.) Ez a két osztály természetesen a burzsoázia és a proletariátus. 
(SSM XII—XIII.) A két osztály ellentétének, a proletár mozgalomnak a , forrása az az el- 
lentét, melyet a munkás a maga gyakorta nyomorúságos helyzete és azon gazdagság 
között lát, melyben a kapitalista osztály sok tagja dúslakodik ...". (SSM XVI.) Sombart 
átvette a marxi osztályfelfogás sok elemét (természetesen a Sombart számára elméleti 
és gyakorlati okokból is elfogadhatatlan kizsákmányolás-fogalom nélkül). Ezzel e kon- 
cepciónak polgárjogot biztosított a tiszteletreméltó polgári tudományosságban. 


A kapitalizmus szelleme 


Sombartnak a modern kapitalizmusról 1902-ben megjelentetett könyve" önmagában 
azért is figyelmet érdemel, mert a kapitalizmus" terminust és a kapitalizmus történeti 
szakaszainak jelölésére használt "kora, érett és késő kapitalizmus" kifejezéseket (Früh-, 
Hoch-, Spatkapitalismus) is nagymértékben Sombart munkájának a hatására fogadta el a 
német, majd később a nemzetközi társadalomtudomány. Fogalmi tekintetben ez a mun- 
ka messze távolodott a szocializmusról szóló könyvtől. A saját maga számára kidolgo- 
zott (de a könyvben következetesen nem használt) fogalmi keret (MOK1I1: 69 sk.) a tör- 
téneti gazdaságtan és a marxi megközelítés nehezen áttekinthető elegye volt. Sombart 
legfontosabb fogalma a gazdasági rendszer (Wirtschafissystem): ennek összetevői , az ér- 
vényes gazdasági rend (Wirtschaftisordnung) és az uralkodó gazdasági elvek (Wirt- 
schafisprincip; később Wirtschafisgesinnung), amelyekkel az egyes gazdasági szubjektu- 
mok mint objektív tényekkel kerülnek szembe." (MOKIl I: 51; vö. MOK2 I:1. 21-22.) 
A nagyszámú történelmi gazdasági rendszert (például a nagycsaládi házközösség 
rendszerét, a falugazdaságot, a kézműipari városgazdaságot, a kapitalista gazdaságot 
és a szocialista gazdaságot) három gazdasági fokba rendezte. Ezek a specializáció és a 
társadalmasulás szintje szerint különülnek el: egyéni gazdaság (ahol a termelés és a 
fogyasztás ugyanazon egységben történik), az átmeneti gazdaság, a kézművesség 
(Handwerk) (ahol a termelés a fogyasztás kedvéért történik, de a fogyasztó és termelő 
egységek elválnak) és a társadalomgazdaság (Gesellschaftswirtschaft), kapitalizmus, ahol 
termelés és fogyasztás is elválik. (MOK11:58-59,66-67; v.ö. MOK21.1: 22-23.) Sombart 
. legfontosabb állítása az volt, hogy az egyes gazdasági rendek, gazdasági rendszerek a 
gazdasági elv, azaz , a sajátosan uralkodó, a gazdasági tevékenység célkitűzésében ki- 
fejeződő motivációs irány" tekintetében különböznek. (MOK.! I: 61.) 

Sombart két jellegzetes motivációs irányt különböztetett meg. A szükségletfedező elv 
(Bedarfdeckungsprinzip) által meghatározott rendszerben az emberek arra törekszenek, 
hogy adott mennyiségű és összetétel tekintetében is meghatározott használati jószágot 
szerezzenek be. (MOK2 1.1: 14.) E rendszer, a kapitalizmus előtti gazdaság, elsősorban 


38 E munka és annak csaknem háromszoros terjedelemre duzzasztott 1916-os második kiadása máig hi- 
vatkozott történeti alapműnek számít. Lásd pl. Fernand Braudel számos hivatkozását: Anyagi kultúra, gazda- 
ság ás kapitalizmus. XV-XVIII. század. A mindennapi élet struktúrái: a lehetséges és a lehetetlen, Budapest: Gondo- 
lat, 1985. 

a kézműipar terjedelmes elemzése a munka második kiadásának I. kötetében, 1916-ban 
az eredetivel csaknem azonos terjedelmű, önálló művé dagadt. A kapitalizmus előtti 
gazdaság jellegzetességét, domináns "szellemét és elvét a mű mindkét változatában a 
táplálás, táplálék" (Nahrung) eszméjében látta. A kézműves esetében ezt így írta le: 
, Státusának megfelelő életszintre törekszik, nem kevesebbre, de nem is többre. Léte anya- 
gi bázisát, táplálékát a kézműves munkának kell biztosítani, a kézművességnek kell őt 
táplálnia"." (MOK! I: 86; MOK2 1:1. 34.) 

A kapitalizmust meghatározó nyereségelv (Erwerbsprinzip) önmagáért beszél: a gaz- 
dálkodás célja itt a lehető legnagyobb mennyiségű pénz megszerzése. (MOK2 1.1. 14.) 
A gazdasági rendszer és így a kapitalizmus megkülönböztető elemét nem külsődleges" 
"szellemében! (Geist) (MOK1I1: 55.) látta.9 A kapitalizmus mint gazdasági forma jelleg- 
zetességének a gazdasági céltételezés és az eleven személyiség elválását tartotta, vagyis 
azt, hogy a tőkés vállalkozás teljesítményét a tőke értékesülésének személytelen néző- 
pontja (és nem a gazdálkodó táplálása) alapján veszik számba. A gazdasági szubjek- 
tum csak a tárgyi vagyon képviselője. (MOKI!l I: 195-196.) A kapitalista vállalkozás lét- 
rejöttének ennélfogva nemcsak a tőkefelhalmozás a feltétele, hanem a "kapitalista 
szellem" (kapitalistischer Geist) kialakulása is. Az a gondolat tehát, hogy a kapitalizmus- 
nak vannak életvitelbeli, érzületi összetevői és előfeltételei, nem Webertől, hanem 
Sombarttól származik. 

Ami a tőke mint tárgyi vagyon felhalmozását illeti, Sombart itt a gazdaságtörténet 
áttekintése után azt állapította meg, hogy a XIII-XIV. századtól megjelenő itáliai és 
flandriai tőkés vállalkozások vagyona alapvetően a városokban felhalmozódó földjára- 
dékból származott. (MOK11: 291,298.) Ennek a maga korában is hevesen vitatott tézis- 
nek a gazdaságtörténeti elemzése nem ide tartozik. Lényeges viszont felfigyelni arra, 
hogy Sombart a kapitalizmus eredetét messze a középkorba tolta vissza, és ezzel bizo- 
nyos kérdéseket eleve máshogy vetett fel, mint nem sokkal később Weber. 

Ami a kapitalizmus szellemét illeti, ennek magvát a "szerzési ösztönben" 
(Erwerbstrieb) látta, azaz abban, hogy , a pénz arra való, hogy gazdasági tevékenység ré- 
vén szaporodjon." (MOK! I: 379.) Ennek a szellemnek a forrását — Weber későbbi té- 
zisével szemben — nem vallási eszmékben látta. Igazi választ a saját maga által feltett 
kérdésre munkája első kiadásában nem adott. Azt írta, hogy , feltehetőleg örökké átha- 
tolhatatlan homályban" fog maradni, hogy e szellem hol alakult ki. (MOK11:388.) Utalt 
azonban bizonyos tényezőkre: az alsóbb rendbeli emberek felemelkedésükhöz más utat 
nem találhattak, mint a "szerzést (MOK11: 388-389.); a zsidók mint idegen elemek játsz- 
hattak benne bizonyos szerepet. (MOKI1 I: 390.) A szerzési ösztönnek természetesen a 
gazdasági racionalizmussal kellett összeszövődnie ahhoz, hogy valóban kialakuljon a 
kapitalista szellem. (MOK1I1I: 391.) A gazdasági racionalizmus forrását bizonyos techni- 
kákban, azaz a tízes számrendszer elterjedésében (XIII. század) és a kettős könyvelési 
technika kidolgozásában találta meg. 


4 Az a körülmény, hogy a kapitalizmust 1916-ban — távoli marxi reminiszcenciaként — úgy határozta meg, 
mint olyan gazdasági szervezetet, amelyben a termelőeszközök tulajdonosai és a tulajdon nélküli munkások 
működnek együtt piaci kapcsolatok révén (MOK21.1: 319), nem változtatta meg azt a felfogását, hogy a meg- 
határozó mégis a szellem: a kapitalizmus nem más mint a fausti szellem érvényesülése. (MOK2 1.1: 327.) 

50 Sombart ebben az összefüggésben idézte Jacob Fuggernek azt a mondását, amelyet később Weber is fel- 
használt (PE 48), hogy a puszta szerzési ösztönt a racionális kapitalista szellemmel szembeállítsa. Fugger 
visszavonulni készülő üzlettársával, Thurzó Györggyel vitatkozott, és ekkor mondta volna, hogy , ő egészen 
más természet, addig akar nyerészkedni, ameddig csak bír." (MOKI1 I: 396.) Sem Sombart, sem Weber nem 
említi, hogy Thurzó és Fugger csak a magyarországi bányászatból való kivonulásról vagy maradásról vitat- 
koztak, és nem általában a vállalkozás feladásáról. Lásd Samuelsson, Kürt: Économie et religion. Une critigue de 
Max Weber (1957), Paris: Mouton, 1971, 52-53. 

A kapitalista szellem" eredetének kérdésére későbbi munkáiban, a burzsoáról írott- 
ban, majd a luxusfogyasztásnak és a háborúnak a kapitalizmus kifejlődésére gyakorolt 
hatását bemutató könyvében is visszatért, végül a modern kapitalizmus elemzésének új 
kiadásában részletesebben kifejtette. A kapitalizmus "szelleme" újabb felfogása szerint 
két, nagyon eltérő alkotórészből állt össze. (MOK21.1:329.) Elsődlegesnek tartotta a vál- 
lalkozó szellemet (Unternehmungsgeist). A vállalkozáshoz előrelátás, döntésképesség, 
szervezőképesség, lélekjelenlét kell. A klasszikus vállalkozó szerinte az öreg Faust."! 
(B 75.) Azok a reneszánsz emberek" voltak fontosak úgymond a kapitalizmus létrejöt- 
tében, akik a rablással összekapcsolódó tengeri kereskedelmet űzték, kalandorok vol- 
tak, majd gyarmatosítók. Vállalkozókat látott a spekulánsokban, szervezőkben és azok- 
ban a tervkovácsokban! (Projektenmacher), akik a XVII-XVIII. században a gyors meg- 
gazdagodás biztos tippjeit árulták. Sombart egészen a XVII. századig meghatározónak 
látta ezt a fajta fantáziára és rablásra alapozott vállalkozást. (B 29 sk.) A korai kapita- 
lista vállalkozói szellem megnyilvánulásának tartotta például az 1637-ben a piac gyors 
összeomlásával végződő hollandiai tulipánspekulációt. (B 61-63.)?? 

A másik Ssszellem a "polgári szellem"  (Bürgergeist) volt, amelynek forrását elsősor- 
ban a reneszánsz Itáliában (León Battista Alberti írásaiban) találta meg. (B 135 sk.) 
A polgár eszerint megbízható, józan, számító gazdálkodó, racionális, takarékos ember, 
aki kiadásait a bevételeihez igazítja, a tevékenységeket hasznosságuk és célszerűségük 
szerint értékeli. A gazdagság forrásának a szorgalmat és az igyekezetet tartja. A szerző- 
dések, az adott szó betartása a legfontosabb erények közé tartozik. Sombart szerint ez 
az üzleti erkölcs: az üzletet szolgáló, az üzletből származó erkölcs (eine Morál fürs 
Geschaft, eine Morál aus Geschafd). (B 162.) A polgár erénye a tisztesség, az üzleti megbíz- 
hatóság. , Mindig van bennük egy kis képmutatás, mert — az üzleti érdek szemszögéből 
- elegendő, ha az embert tisztességesnek tartják. Hogy az is legyen, az nem elég, annak 
is kell számítani." (B 163.) A stilisztikai eszközökből is rögtön látszik, hogy Sombart ro- 
konszenve a vállalkozóé, nem a polgáré. 

A két "szellemet" Sombart már nem társadalmi-gazdasági, hanem természeti-örökle- 
tes különbségekre vezette vissza. A vállalkozói és a polgári, a számító szellem különb- 
sége mellé állította Sombart az úri (seigneuriale) és a polgári természet különbségét is. 


, Különbözőképpen értékelik a világot és az életet: azok számára a legfelső értékek 
szubjektívek, személyesek, emezek számára objektívek, tárgyiak; azok élvezetre 
született emberek, ezek a kötelességre született emberek; azok egyedi emberek, ezek 
csordaemberek; azok személyiséggel bíró emberek, ezek tárgyias emberek; azok esz- 
téták, ezek etikusok." (B 260.) 


51 Sombart a következő részletet idézte: 


, Ásót, lapátot és csákányt a kézbe! 
Amit kitűztem, hajtsátok ma végre. 
Szigorú rend, vasszorgalom 
harcolja ki diadalom; 

a legnagyobb mű végre kész lesz: 
egy ész elég ezernyi kézhez." 


Goethe, Johann Wolfgang: Faust (Kálnoky László fordítása), Budapest: Európa, 1964, 388. 

52A vállalkozó ilyen felfogása valamelyes hasonlóságot mutat Joseph A. Schumpeter először 1912-ben, 
azaz Sombart szóban forgó műve előtt egy évvel megjelent 4 gazdasági fejlődés elmélete (Budapest: Közgazda- 
sági és Jogi Könyvkiadó, 1980) című munkájában kifejtett vállalkozó-felfogással, amely szerint a válllakozó 
funkciója "új kombinációk" megteremtése, azaz az újítás a gazdasági folyamatban. (Lásd i. m. 120 sk.) Schum- 
peter, az "osztrák iskola  neveltje ismerte Sombart és Weber írásait (. Weber később az általa szerkesztett 
Grundrijl der Sozialökonomikban is rábízott egy fontos részt). Schumpeter vállalkozó-felfogásának nemcsak 
gazdaságelméleti, hanem szociológiai implikáció is vannak, ám hiányzott nála a Sombart vállalkozóképét 
meghatározó romantikus és hatalmi elem. 

E különbségek örökletesen meghatározottak tehát. A különbségek nemcsak egyéniek, 
hanem az egyes népek örökletes tulajdonságai, a "vére" is más. Vannak "hősi népek" 
(Heldenvölker), akik olyan tulajdonságokkal rendelkeznek, mint amilyenek a kora kapi- 
talista vállalkozásokhoz kellettek: a rómaiak, a normannok, a szászok, a frankok és utó- 
daik. (B 272-273). Vannak kereskedőnépek (Handlervölker), akiknek a szelleme a számí- 
tó kapitalizmusé: a firenzeiek, a skótok, a zsidók. (B 273.) Látható, hogy ebben a szem- 
beállításban összeolvad az túr, a hős" és az eredetileg a kapitalizmus megteremtőjének 
tartott "vállalkozó". 

Sombart úgy vélte, hogy könyvének a tanulságai után , a Max Weberéhez hasonló 
szellemdús hipotézisek sem tarthatók tovább fenn." (B 457.) Ebben a kettejük közti vi- 
tában nem az a lényegi különbség, hogy vajon a polgári szellemnek autentikusabb kép- 
viselője-e a firenzei Leon Battista Alberti, mint Benjámin Franklin, hogy vajon a rabló 
vállalkozók hozzájárultak-e a kapitalizmus kialakulásához, hogy a tomista filozófia elő- 
segítette-e e a kapitalista szellem fejlődését (B 308-309.), hogy a vallásosságnak a refor- 
máció korában megfigyelhető erősödése nem gátolta-e éppen a kapitalista szellem ki- 
alakulását. (B 323-324.) A fő különbség az volt, hogy míg Weber 1904 után egyre inkább 
a társadalmi szerkezetben kereste a vallási képzetek átalakulásának a magyarázatát, és 
a kapitalizmussal kapcsolatos sötét prognózisai ellenére kitartott liberális álláspontja 
mellett, Sombart a konzervatív kultúrkritika felé sodródott. 


A kapitalizmus kritikája 


A kapitalizmusnak a korábbi kézműves termelés feletti győzelmét Sombart végleges- 
nek és törvényszerűnek tartotta. (MOKI1l I: 654-645.) A kapitalizmus szelleme" dolgá- 
ban azonban Sombart sem volt optimista. A mű korábbi változatának azok a fejtegeté- 
sei, amelyek a kapitalizmus szellemének a bemutatását zárták, Webernek sokkal jobban 
ismert és sokkal meggyőzőbben fogalmazott pesszimista próféciáját (PE 287.) előlegez- 
ték meg. Sombart — talán Simmel hasonló értelmű fejtegetéseinek a hatására — a cél/esz- 
köz viszony megfordulását látta a kapitalizmusban. Míg korábban a gazdasági tevé- 
kenység a szerzést szolgálta, most változás következett be: 


.:.. ÉS a gazdasági tevékenység jelenik meg maga mint cél. ... Az üzleti érzék mo- 
lochja lassan kinyújtja karmait, hogy nemzedéket nemzedék után egyre teljesebben 
megkaparintson. Míg valaha a tárgyi vagyon személlyé vált, most fokozatosan a 
személy lesz tárggyá, akarat nélküli fogaskerékké a modern gazdasági viszonyok 
óriási gépezetében." (MOK11: 397.) 


Ez a pesszimista prófécia már jelezte, hogy a marxizmussal való (talán sosem őszin- 
te) kacérkodása után Sombart nem a liberális kapitalista gondolatvilág felé, hanem a ka- 
pitalizmus valamiféle romantikus-konzervatív kritikája felé közeledett. Nem sokkal a 
modern kapitalizmusról írt könyve megjelenése után már a régi kézműves város "ere- 
detiségét, (Ursprünglichkeit) és természetközelségét (Naturzugehőrigkeit) dicsérte, a nagy- 
városi polgárságnak tartott jól megfizetett előadásaiban pedig azt fejtegette, hogy a 
nagyváros alkalmatlan a kifinomultabb kultúrélet" számára. 

A polgári gondolkodással szemben egyre kritikusabb Sombart fontosnak tartotta a 
zsidók szerepét a kapitalizmus kialakulásában. Ebben a tekintetben is nagy gazdaság- 
történeti anyagra támaszkodott, de igazán lényegesnek nem a zsidóknak a gazdasági 
életben játszott tényleges szerepét tartotta, hanem azt, hogy ők voltak a kapitalista szel- 
lem igazi megtestesítői. 

, Bensőleg-lelkileg a jelentőségük a kapitalista lényeg szempontjából azért olyan 
nagy, mert tulajdonképpen ők voltak azok, akik a gazdasági életet modern szellem- 
mel átitatták, mert ők fejlesztették ki teljesen a kapitalizmus legbensőbb eszméjét.""5? 


Sombart bőven foglalkozott a zsidó hagyományok és kultúra azon vonásaival, ame- 
lyek szerinte hozzájárultak a kapitalizmus kialakulásához, így a zsidó vallás racionaliz- 
musával, az igazolódás gondolatával, az élet racionalizálódásával, a polgári erények ki- 
alakulásával. A kapitalizmus kialakulása szempontjából különösen fontosnak tartotta a 
zsidók elkülönülését, idegenségét és a nem-zsidókkal, az idegenekkel szemben tanúsí- 
tott sajátos gazdasági magatartását. A Bibliának arra az előírására utalt, amely megtil- 
totta a kamatszedést a zsidóktól, de megengedte azt az idegentől." Az idegentől való 
kamatszedés engedélyezésében Sombart az iparszabadság és szabadkereskedelem (sic!) 
irányába tett lépést látott, és ebben a zsidó kettős erkölcsben!" látta azt a döntő elemet, 
amely szerinte a zsidóságot a kapitalizmusra képesítette. A gazdaságtörténetben nagy 
tárgyi tudással rendelkező Sombart a kollektív psziché megvilágításában — mint írta - 
egyfajta "művészi lényegszemléletre támaszkodott," ami a közkeletű antiszemita előí- 
téletek emelkedett megfogalmazásához vezetett. 

Sombart hajlamos volt a felületességre. , Nincs mindig mélyszántásra szükség a ra- 
cionális talaaművelésben" — írta 1913-ban a burzsoáról szóló, népszerűnek is szánt mű- 
vében. (B 306.) Ebben többször nyíltan vitatkozott Weber akkor már széles körben is- 
mert téziseivel. Sombart, a kapitalizmus teoretikusa átfogó polémiára vállalkozott a 
polgári szellemmel. A modern gazdasági ember szellemét, az eleven ember szükségle- 
tei iránti érdektelenséget, a szerzésvágy határtalanságát, az expanzióra való értelmetlen 
törekvést, a nagy, a gyors, az új, a hatalmas kultuszát taszítónak, a most már szinte idil- 
linek elképzelt kora kapitalizmus táplálás eszméjével ellentétesnek találta. (B 217-222.) 


, Egy igazán nagy nemzedék, amely az emberi lélek mély problémáival küzd, nem 
fogja magát attól nagynak érezni, hogy néhány technikai találmánya sikerült. Ezt a 
fajta külsődleges hatalmat nem fogja sokra becsülni. A mi korunk azonban, amely- 
ből minden igazi nagyság hiányzik, gyermekesen gyönyörködik ebben a hatalom- 
ban, és túl nagyra értékeli azokat, akik bírnak vele." (B 226.) 


Ez a konzervatív kultúrkritika hangja, és ez átalakította Sombart képét a kapitaliz- 
mus keletkezéséről. A burzsoáról szóló könyve végén a modern kapitalista vállalkozót 
Sombart így értékelte: 


, Minden pusztává válik körülötte, elhal minden élet, odalesz minden érték ... Ter- 
mészet, művészet, irodalom, állam, barátok: minden eltűnik a rejtelmes semmiben, 
mert nincs "ideje", hogy feléjük fordulhasson." (B 454.) 


Ez lett volna a végső szava? 1927-ben már ezt írta: 


5A "hajtóerő, a modern kapitalista gazdaságban tehát a kapitalista vállalkozó és 
csakis ő. Nélküle semmi sem történik. Epp ezért ő az egyetlen produktív, azaz te- 
remtő, alkotó erő ...". (MOK2 III.I: 12.) 


53 Sombart, Werner: Die Juden und das Wirtschafisleben, Leipzig: Duncker k Humblot, 1911, 24. 

54 5Móz 23: 21: , Az idegentől vehetsz kamatot, de atyádfiától ne végy kamatot!" A Bibliából a következő 
kiadás alapján idézek: Biblia. Istennek az Ószövetségben és Újszövetségben adott kijelentése, Budapest: A Magyar 
Bibliatársulat megbízásából a Magyarországi Református Egyház Kálvin János Kiadója, 2002. 

55I. m. 290. Weber felfogása a Sombarténak éppen az ellentéte volt. Az említett bibliai helyben és a rá épü- 
lő gazdasági gyakorlatban éppen nem a racionális kapitalizmus kialakulását elősegítő, hanem ellenkezőleg, 
gátló, a formális legalitás kialakulását akadályozó tényezőt látott. (PE 257, VGE 482 sk.) 

56 Sombart i. m. 307. 

Ha azt hinnénk, hogy a kapitalista vállalkozó dicsérete a kapitalista rendszerrel való 
megbékélését jelentette volna, lapozzunk csak a munka végére. Itt Sombart azt fejteget- 
te, hogy nincs igazán lényeges különbség a tekintetben, hogy a jövő gazdasága kapita- 
lista vagy szocialista, azaz tervgazdaság lesz-e. A kérdés az, 


... hogy vajon a jövő gazdaságában lesz-e hely a sem nem kapitalista, sem nem szo- 
cialista gazdasági rendszerek, azaz az egyéni gazdaságok, a kézműipar, a paraszt- 
gazdaságok számára. Ezek a szembenálló világok. Szellem és lélek." (MOK2 III.2: 
1017.) 


Halvány romantikus, antikapitalista utópia ez, ahogy ez a lélek" és "szellem" értelme- 
zéséből kiderül: 


5 A szellemnek (Geist) önálló léte van, nem kell elevennek lennie. A lélek (Seele) min- 
dig az élethez kötött, mint emberi lélek mindig személyhez kötött. A szellemiesítés 
a lelkitől a szellemi felé való mozgás, a lelki folyamatok objektiválása, kifelé való 
megmutatása, eltárgyiasítás ." (MOK2 III.2: 895.) 


A munkásság szellemiesítése" azt jelenti, hogy mint tag, fogaskerék beilleszkedik a ka- 
pitalizmus mechanizmusába (MOKZIII. 1:424.), az üzem "Sszellemiesítése" a racionalizá- 
lással azonos. (MOK2 III.2: 895.) Ezzel a tárgyiasítással, gépiesítéssel, racionalizálással 
szemben kell a lelkit védelmezni. Sombart pályája elméleti végpontján ahhoz az állás- 
ponthoz tért meg, ami ellen ifjúkorában harcolt: az archaikus gazdálkodási formák 
nosztalgikus dicséretéhez. 


Georg Simmel 


Simmel a tankönyvi keretekben legnehezebben bemutatható szerzők közé tartozik. En- 
nek oka elsősorban az, hogy írásai eltérnek az egyetemi konvencióktól, "impresszion- 
isztikusak"."" Gondolatait nem lehet néhány pontban összefoglalni (vagy ha mégis, az 
karikatúra lesz). Nézetei tudományos pályája három évtizede során változtak, de ezek 
nyomon követését megnehezíti, hogy saját szövegeivel szuverén módon bánt, korábbi 
írásaiból sokat beemelt későbbiekbe, ahol így különböző korokból származó mondatok 
szerepelnek egymás mellett. Nehéz megállapítani, hogy kik gyakoroltak rá jelentős ha- 
tást, mert Simmel nem sietett interpretátorai segítségére: írásaiban soha (!) nem jelölte 
meg forrásait. Az akkori, a maihoz képest lazább jegyzetelési konvencióktól való tuda- 
tos és következetes eltérés talán összefüggött egyetemi balsikereivel. Érdeklődése rend- 
kívül széles körű volt, írásai sok témát és sok diszciplínát érintettek. Mint élete végén 
rezignáltán maga is megjegyezte, igazi tanítványa nem volt, nem is lehetett. 


57 Többen — pl. Nedelmann, Birgitta: Georg Simmel, in: Kaesler, Dirk (Hrsg.): Klassiker der Soziologie. Band 
I. Von Auguste Comte bis Norbert Elias, München: C. H. Beck, 1999,127-149. és Wessely Anna: A történelmi és 
a szociológiai megismerés Simmelnél, Filozófiai Figyelő, 1983, 1-2. sz. 62-84. — "közhelyszerűnek! tartják a 
rendszeresség hiányát megállapító Simmel-elemzéseket vagy kritikákat, és ezzel bizonyára Lukács György 
nekrológját — Georg Simmel (1918), in: Lukács György: Ifjúkori művek (1902-1918), Budapest: Magvető, 1977, 
746-751. — és az egyébként alapvetőnek tartott monográfiát — Frisby, Dávid: Sociological Impressionism. 
A Reassessment of Gerog Simmel" és Social Theory, London: Heinemann, 1981 — is célba veszik. Természetesen 
Simmel gondolatai strukturáltak. Ez azonban nem változtat azon, hogy szándékosan kerülte a rendszeres- 
séget. 

um Georg Simmel 1858-ban született Berlinben, egy kikeresztelkedett zsidó kereskedő hete- 
dik gyermekeként. Apja korán meghalt. A család egyik barátja, a zenekiadó Július 
Friedlánder volt a gyámja. A gimnázium elvégzése után a berlini egyetemen tanult (fián 
uralkodni próbáló anyja nem engedte, hogy — mint az Németországban szokásos volt - 
több egyetemet is végiglátogasson). Történelmet hallgatott, filozófiát, pszichológiát és 
néplélektant (Völkerpsychologie) Moritz Lazarusnál. 1880-ban benyújtott doktori dolgoza- 
ta, amelyben a zene kezdeteit vizsgálta pszichológiai-etnológiai módszerekkel, ez utóbbi 
tanulmányok, a pozitivizmus és az evolucionizmus hatásait mutatta — a kar rögtön el is 
utasította. , Ezzel kezdődött hosszú egyetemi  kudarcsorozata. Második nekifutásra, 
1881-ben egy pályadíjat nyert hagyományos (Kanttal foglalkozó) disszertációval sikerült 
doktorálnia. Ugyancsak Kanttal foglalkozott 1885-ös habilitációs dolgozatában, amelyet 
elfogadtak, de próbaelőadását nem (állítólag azért, mert az egyik professzornak túl nyer- 
sen válaszolt), azt egy év múlva meg kellett ismételnie. 1886-ban tehát magántanár lett - 
és az is maradt 15 éven át. 

Simmel jó és népszerű előadó volt. Gondot fordított arra, hogy előadásai hatásosak le- 
gyenek (hallgatóinak az volt a benyomása, mintha az előadóteremben gondolkozva rög- 
tönözne). Népszerűsége (mert fizető diákokat halászott el mások elől) és stílusa is bosz- 
szantotta kollégáit, de hallgatóságának összetétele is. Egy 1908-ban született hírhedt szak- 
vélemény szerint előadásain a , hölgyek még Berlinhez mérten is nagy számban vannak 
jelen. Mellesleg igen erőteljesen képviselteti magát az orientális világ," mind a letelepe- 
dett, mind pedig a minden szemeszterben a keleti országokból ideáramló tagjaival." 
Ez csak ráadás Simmel születési hibájára: , Teljes mértékben izraelita, megjelenése, fellé- 
pése és szellemi alkata tekintetében is."0 Az e levelet átható antiszemitizmus az egyetemi 
körökben meglehetősen elterjedt volt. A "szellemi alkat" kifejezés a levélben nemcsak 
Simmel "impresszionizmusára, hanem szociologizálására is utalt: az 1890-es években 
minden valószínűség szerint elsőként tartott szociológiai előadásokat, márpedig ez a tu- 
domány illegitimnek számított. Így aztán 1898-ban — noha már három könyvet publikált 
(ezek közül kettő hagyományos értelemben filozófiai volt) — elutasították rendkívüli pro- 
fesszorrá való kinevezését. Ezt a címet csak 1901-ben kapta meg azzal a feltétellel, hogy 
lemondott a tanári fizetésről.§11908-ban egyebek mellett a már idézett levél hatására nem 
kapta meg a Heidelbergben meghirdetett filozófiai professzúrát sem (noha Max Weber is 
támogatta meghívását), és csak 1914-ben nevezték ki Strasburgba egy filozófiai tanszék- 
re, ahol a háború miatt már aktív tanári munkát nem tudott kifejteni. Simmel annál is in- 
kább igazságtalannak érezhette, hogy őt az egyetemi világ peremére szorították, mert ki- 
emelkedően termékeny szerző volt. Gyorsan és könnyen írt. 25 könyvet és mintegy 300 
cikket publikált (persze tudatosan felrúgva az egyetemi írásos teljesítmény bevett szo- 
kásait). 

Simmel nagyvárosi, berlini ember volt. Nemcsak írt a nagyvárosi életről, de részt is 
vett abban (az 1890-es években intenzívebben, mint később), számos értelmiségivel és 
művésszel volt kapcsolatban (így a George-körrel is, bár annak karizmatikus központjá- 
val, Stefan George költővel tartózkodóbb volt a viszonya). Feleségével (aki Marie-Luise 
Enckendorff álnéven maga is közölt irodalmi és filozófiai munkákat) egyfajta szalont is 
fenntartottak. Simmel szívesen írt a szélesebb közönséget is érdeklő témákról (divat, tár- 
sasági élet, kacérság stb.), cikkeinek mintegy kétharmada nem szorosan vett tudományos 
lapokban jelent meg. Egyszerre próbált két ellentétes követelményeket támasztó világban 
is jelen lenni: az egyetemi-tudományosban és a nagyvárosi értelmiségiben. Bizonyos 


58 Simmel panaszkodott, hogy a nők jelenléte elvonja a figyelmét. , Nem mondhatom, hogy nagyon bol- 
dog lennék a női hallgatóság magas százalékos aránya miatt: megbontják számomra a hallgatóság egységes- 
ségét. Minthogy nem a hallgatókhoz, hanem magamhoz beszélek, azt szeretem, ha a hallgatóság lehetőség 
szerint színtelen és közömbös. A megjelenési formák kettőssége és a színes ruhák zavarnak." — írta Rickertnek 
1898-ban. Lásd Gassen, Kurt-Landmann, Michael (Hrsg.): Budi des Dankes an Georg Simmel. Briefe, Erinne- 
rungen, Bibliographie, Berlin: Duncker gk Humblot, 1958, 96. 

59 Ezen nem a Közel-Keletet, hanem Oroszországot és Magyarországot kell érteni. Az "orientális" hallga- 
tók közé tartozott például Lukács György és Mannheim Károly. 
h0 Bernhard Scháfer történész levelét lásd Gassen-Landmann i. m. 26-27. 

61 Simmel gyámja után örökölt, ez tette lehetővé, hogy hosszan kitartson az állami fizetést húzó profesz- 
szorokkal szemben erősen ingadozó jövedelemmel járó magántanári poszton. 

szempontból ő volt az a bizonyos idegen, akinek a szociológiai portréját ő maga rajzolta 
meg. Simmel írásaiban sem nyilatkozott politikai kérdésekről, politikai tevékenységének 
sem maradt nyoma — egy kivétellel. A legtöbb német értelmiségihez hasonlóan ő is lelke- 
sen fogadta az I. világháború kitörését." Simmel 1918 szeptemberében halt meg. 

A weimari időszak német szociológiájában sokaknál felfedezhetők simmeli hatások 
(Lukácsnál, Mannheimnél természetesen, Freyernél, a fenomenológus Schütznél). A náci 
időszakban őt is ki akarták törölni a német kultúrából. Hagyatékát, amelynek egy része 
már korábban elveszett, a Gestapo lefoglalta, és az többet nem került elő. Simmel sok 
energiát fordított írásai külföldi (francia, angol, orosz, olasz nyelvű) megjelentetésére. 
Franciaországban jó kapcsolata volt a durkheimista Bougléval és René Worms-szal, Ame- 
rikában Albion Small-lal, Lester Ward-dal, Robert E. Park-kal (aki hallgatója volt). Ameri- 
kában Simmel volt az I. világháború előtt a legismertebb kortárs európai szociológus — en- 
nek ellenére sajátos szemlélete kevés nyomot hagyott az ottani szociológiában egészen a 
II. világháborúig. A XX. század második felében egyre többen fordultak Simmel felé, ek- 
kor tett szert igazi szaktudományos jelentőségre. 


e Elemzett művei: 

Über sociale Differenzierung (1890), in: Simmel, Georg: Aufsatze 1887 bis 1890. Über sociale 
Differenzierung. Die Probleme der Geschichtsphilosophie (1892), Frankfurt a. M.: Suhr- 
kamp, 1989,109-295. (SD) 

Die Probleme der Geschichtsphilosophie. Eine erkenntnistheoretische Studie (1892), in: 
uo. 297-421. (PG92) 

A pénz filozófiája (1900) (fordította: Berényi Gábor), Budapest: Osiris, 2004 (PF) 

A nagyváros és a szellemi élet (1903) (fordította: Berényi Gábor), in: Simmel, Georg: Válo- 
gatott társadalomelméleti tanulmányok, Budapest: Gondolat, 1973, 543-560. (NSÉ) 

Die Probleme der Geschichtsphilosophie. Eine erkenntnistheoretische Studie (Zweite 
Fassung 1905/1907), in: Simmel, Georg: Kant. Die Probleme der Geschichtsphilosophie 
(Zweite Fassung 190511907), Frankfurt a. M.: Suhrkamp, 1997, 227-419. (PG5 7) 

Soziologie. Untersuchungen über die Formen der Vergesellschafiung (1908), Frankfurt a.M: 
Suhrkamp, 1992 (502) 

Szociológia (1908) [részletek] (fordította: Berényi Gábor), in: Simmel, Georg: Válogatott tár- 
sadalomelméleti tanulmányok, Budapest: Gondolat, 1973,179-449. (SZOC) 


A négy hmnagy közül Simmel tette a legtöbbet a szociológiának az egyetemre történő 
bevezetéséért. 1893 és 1912 között kisebb megszakításokkal folyamatosan tartott szocio- 
lógiai kurzusokat. Mégsem tekintette magát tulajdonképpen szociológusnak. Még leg- 
inkább  szociologikus korszakában, az 1890-es években is sokat publikált filozófiai 
témákról. Bár 1894-ben azt írta Bouglénak, hogy a jövőben elsősorban szociológiai té- 
mákkal kíván foglalkozni, 1899-ben már bántónak (schmerzlich) találta, hogy őt külföl- 
dön elsősorban szociológusnak tartják, , holott mégiscsak filozófus vagyok, a  filozófiá- 
ban találom meg életcélomat és a szociológiát tulajdonképpen csak  mellékszakként 
művelem."63 Ekkor már A pénz filozófiáján dolgozott, amely nagy hatású társadalom- 


62A háborúban egy abszolút, minden addigi megosztottságot és differenciálódást megszüntető jelenséget 
látott. , Most viszont tudatunk felemeltetik egy olyan pontra, ahol valóban végbemegy a fordulat és az átala- 
kulás a végleg elmúlt és a meg nem született új között, ahol valóban a történelmet, az egyszeri világtörténés 
egy részét éljük meg, úgy, hogy tudjuk: az élet másmilyen lesz." Simmel, Georg: Der Krieg und die geistigen 
Entscheidungen (1914/1917), in: Simmel, Georg: Der Krieg und die geistigen Entscheidungen. Grundfragen der 
Soziologie. Vom Wesen des historischen Verstehens. Der Konjflikt der modernen Kultur. Lebensanschauung, Frankfurt 
a. M.: Suhrkamp, 1999,16.1915-ben néhány szkeptikus megjegyzése miatt viszont az lerődített városnak" szá- 
mító Straaburg városparancsnoka eljárás megindítását javasolta Simmel ellen, de végül szóbeli figyelmezte- 
téssel megúszta. Lásd i. m. Editorischer Bericht, 429-430. 

63 Idézi Rammstedt, Otthein: Editorischer Bericht, in: Simmel, Georg: Soziologie. Untersuchungen über die 
Formen der Vergesellschafiung (1908), Frankfurt a.M: Suhrkamp, 1992,892. Simmel panasza nem teljesen őszinte, 
hiszen ő maga volt az, aki sürgette cikkei, így a saját maga által is kulcsfontosságúnak tartott Das Problem der 
Sociologie külföldi megjelentetését, amely így franciául még a német megjelenés előtt röviddel, 1895-ben ango- 
lul, 1899-ben oroszul és olaszul is napvilágot látott. Lásd Dahme, Hans-Jürgen és Dávid P. Frisby: Editorischer 
Bericht, in: Simmel, Georg: Aufsatze und Abhandlungen 1894 bis 1900, Frankfurt a. M.: Suhrkamp, 1992,585-586. 

elméleti belátásait fogalmazta meg. A századforduló után mégis újra szociológiával 
kezdett foglalkozni, 1908-ban kiadta összefoglalónak szánt Szociológia című munkáját, 
de ennek kapcsán 1907-ben megint csak azt írta, hogy , ezzel le fog zárulni életem szo- 
ciológiai létmódja".§ Egy kisebb könyvecskét azért még írt a szociológiáról, hogy szá- 
mos esszéjét ne is említsük. Simmel nyilatkozatai nem tarthatók puszta hangulatválto- 
zásoknak. A kilencvenes években láthatóan úgy gondolta, hogy a filozófiai mezőben 
azzal tudja a helyét biztosítani, hogy az újítást jelentő szociológia kérdéseivel foglalko- 
zik. Ez egy, a Durkheiméhez hasonló stratégiai döntés volt, de ami Simmelt illeti, teljes 
kudarchoz vezetett. Szociológiai munkássága nemhogy hivatalos elismerést nem ho- 
zott, és egyetemi helyzetének stabilizálásához sem járult hozzá, de később éppenséggel 
véteknek számított. Érthető, hogy a szociológiából némileg kiábrándult. Ez csak rész- 
ben jelentett témaváltozást: Simmel filozófiai írásainak a problematikája sok ponton 
összefügg szociológiai esszéinek gondolataival. 

Simmel felfogása pályája során, számos publikációjában komoly változásokon ment 
át, korszakhatárokat mégis nehéz kijelölni (a századforduló környéke kínálkozna ilyen- 
nek, de az 1908-as Szociológia számos 1900 előtti szöveget is tartalmaz). Simmel szocio- 
lógiai munkásságát négy nagyobb tematikus blokkba tagolva tekintem át. A korai, 
spenceri határokat mutató, társadalmi differenciálódásról szóló munka után Simmel 
módszertani felfogását elemzem, ezt követi a szociológia ún. formális koncepciójának 
bemutatása, végül a A pénz filozófiájában megfogalmazott gondolatokat tárgyalom. 


Differenciálódás és individualizálódás 


A társadalmi differenciálódás, a munkamegosztás problémája a XIX. század második 
felében a társadalomtudományok kedvelt témája volt. Ezt a témaválasztást komolyan 
befolyásolta a kézenfekvő gazdaságtani megfontolásokon kívül Spencer filozófiája, 
amely az általa feltételezett univerzális fejlődéstörvény középpontjába a differenciáló- 
dást állította. Nem csoda hát, hogy a fiatal Simmel is (aki konvencionális filozófiai és 
újító néplélektani témákkal kísérletezett) végül társadalomtudományi elmélkedéseiben 
ebből a problémából indult ki. De ahogy vele nagyjából egy időben Durkheim is, ő is 
sajátos irányba fordította a keresést. 

A társadalmi differenciálódásról 1890-ben írt és a nemzetgazdász Schmoller kiad- 
ványsorozatában megjelent könyve (SD) — akárcsak későbbi munkái — inkább lazán ösz- 
szefűzött esszésorozat, mint egységes vonalvezetésű értekezés. A könyvnek természe- 
tesen van egy meghatározó tematikája. Ahogy Durkheim műve sem a munkamegosz- 
tásról, Simmelé sem csak a differenciálódásról szól. Simmel alaptémája az individualiz- 
mus, amelynek megjelenését a differenciálódás tette lehetővé. Az egymást követő 
esszék más-más, hol "pozitív, hol "negatív! látószögből mutatják ezt a XIX. század vé- 
gi értelmiséget nyugtalanító kérdésköteget. A 2. fejezet az individualizálódás "ter- 
mészetes", jótékony következményeit ecsetelte, a 3. és 5. két különböző szemszögből a 
differenciálódásból következő individualizálódási lehetőségeket, a 4. és 6. pedig az in- 
dividualizálódás ellen ható, de a differenciálódással összefüggő jelenségeket: a tömeg 
problémáját és az egyéniségnek a társadalmi differenciálódással párhuzamos elszegé- 
nyedését vázolta fel. 


64 Tdézi Rammstedt i. m. 904. 

Individualizálódás 


A társadalmi differenciálódásról írt könyv 2. fejezetében a felelősség klasszikus kérdé- 
séhez kapcsolódva Simmel azt fejtegette, hogy a társadalmi kör kiterjedésével (amely a 
társadalmi differenciálódás következménye) az egoista motívumokból végrehajtott cse- 
lekvések bizonyos fokú f"erkölcsösödése" (Versittlichung) figyelhető meg. Az egyén 
ugyan nem lesz erkölcsösebb, hiszen nincs tudatában tette jó következményeinek, 


,.... MÉgiS a tényleges következmények erkölcsinek nevezhetők, amennyiben mások 
elősegítését is magukkal hozzák, és minthogy viszonyaink kiterjedése következté- 
ben egyre szükségszerűbben ez [az egoizmus] lesz az az eszköz, amely céljainkhoz 
eljuttat minket, így a körök kiterjedése következtében valóban erkölcsösebben cse- 
lekszünk, noha ebben semmi érdemünk nincs." (SD 166.) 


Ez a gondolat nem Simmel találmánya. Azt, hogy az egyén önző cselekvése pozitív tár- 
sadalmi következményekkel jár, már a XVIII. században megfogalmazta Mandeville a 
"magánbűnök — közhaszon! elve formájában, és a tézis a gazdaságtan egyik alapelve 
lett. Ez a fajta spontán erkölcsi jobbulás (valójában: a nem erkölcsi okokból végrehajtott 
cselekedetek erkölcsi szemszögből üdvös hatása) Simmel szerint a differenciálódás köz- 
vetlen következménye. Ezt a hatást a differenciálódás nem az erkölcsi személyiség ki- 
bontakozásán keresztül éri el, hiszen az erkölcs szempontjából üdvös eredményt er- 
kölcstelen eszköz, másoknak a munkamegosztás keretében eszközként való felhaszná- 
lása révén érik el. Az egyén nem is felelős! érte, tehát ez a jelenség az individualitás ki- 
bontakozását is csak közvetve segíti elő. 

A differenciálódás azonban az individualitás másfajta gyarapodását is elősegíti. 
A csoport kiterjedése támogatja az individualizálódást, mert ,,... a tágabb csoport ki- 
sebb igényeket támaszt velünk szemben, kevésbé törődik az egyessel, és így kevésbé 
akadályozza akár még a legperverzebb ösztönzések teljes kifejlődését is." (SD 177.) 
Simmel — Durkheimhez hasonlóan — utalt arra is, hogy a csoportméret növekedése visz- 
szahat a differenciálódásra (munkamegosztásra), fokozza azt. (SD 192.) A csoport kiter- 
jedése tehát mindenképpen elősegíti az individualizmus gyarapodását. Az individua- 
lizmus viszont az egyenlőség eszméjének az erősödéséhez vezet: ,,... ha mindenki va- 
lamifajta különösséget képvisel, e tekintetben mindenkivel egyenlő." (SD 183.) Harmo- 
nikus lenne tehát az összefüggés a csoportméret, a népesség és a gazdaság növekedése, 
a differenciálódás (a munkamegosztás erősödése) és az erkölcsi gyarapodás (egyfelől az 
erkölcsi individualizmus kialakulása, másfelől az általános emberi minőséget feltétele- 
ző egyenlőség) között? Látni fogjuk, hogy nem. 

Simmel a könyv 5. fejezetében újra a differenciálódásnak az individualizálódást 
érintő pozitív hatásaira mutatott rá. Azt fejtegette, hogy , az individualizálás lehetősé- 
ge azáltal is mérhetetlenül megnő, hogy ugyanaz a személy a különböző körökben, 
amelyekhez egyidejűleg tartozik, egészen különböző viszonylagos helyzetben lehet." 
(SD 242.) A későbbi szociológiai zsargonban státusinkonzisztenciának nevezett jelen- 
ségben Simmel nemcsak az egyéni differenciálódás szélesedésének lehetőségét látta 
meg, hanem — a státusinkonzisztenciától Durkheim szellemében a társadalmi integráci- 
ót féltő későbbi szociológusokkal ellentétben — a társadalmi stabilitás feltételét is. 


, Ezáltal egyenlő mértékben közeledünk a kollektivizmus és az individualizmus esz- 
ményéhez is. Egyrészt ugyanis az egyes ember minden hajlama és törekvése számá- 
ra találhat egy közösséget, amely ezek kielégítését megkönnyíti, tevékenységeinek 

célszerűen kipróbált formát kínál, és megadja a csoporthoz tartozás? előnyeit, más- 
felől az egyéniség sajátossága megőrződik azáltal, hogy a körök kombinációja min- 
den esetben más lehet." (SD 244.) 


A veszélyeztetett individualizmus 


Simmel munkájában egyfajta tömegelméletet is kifejtett, és a csoportméret növekedésé- 
nek ssötét, a liberális polgárságot, a Bildungsbürgertumot megriasztó vonásait is bemu- 
tatta. Simmel azzal érvelt, hogy a közös kulturális elemeknek a csoportban olyanoknak 
kell lenniük, hogy a csoport legalacsonyabb rendű tagja is birtokolhassa azokat. Majd 
azzal a Durkheimnél is megfogalmazott gondolattal folytatta, hogy ha a csoport vi- 
szonylag nagy és differenciált, szükségképpen kicsi az a terület, amely mindenki szá- 
mára közös, míg egy kis csoportban a közös elemek viszonylag kiterjedtebbek. Ez azt 
jelenti, hogy egy nagy csoportban a közös terület már csak a legalapvetőbb és legalacso- 
nyabb rendű elemeket tartalmazhatja. A differenciálódott nagycsoportban ugyanis érte- 
lemszerűen nagy a távolság a legkiemelkedőbb és a legvisszamaradottabb tagok között, 
a közös elemek pedig csak azok, amelyekkel ez utóbbiak is rendelkeznek. A differenciá- 
lódással tehát nő a távolság az individuális differenciált (polgári) kultúra és a közös szo- 
ciális "szint" (Niveau) — a tömegek, a proletárok szintje — között. (SD 207.) Ebből erednek 
a tömegjelenségek: aki a tömegekre hatni akar, csak úgy teheti, ha nem racionális meg- 
fontolásokra hivatkozik (mert ezek csak a legkiemelkedőbb elemekben hatékonyak), 
hanem az érzelmekre próbál hatni. Aki pedig a tömeg része, azt ezek az érzelmek ma- 
gukkal ragadják. (SD 210-211). 

Simmel természetesen nem a leegyszerűsített tömeglélektant művelte: arra is rámu- 
tatott, hogy az egymással ütköző szubjektív képzetek egymást helyesbíthetik, és így 
egyfajta csoportszintű objektivitás is létrejön — amely természetesen színtelen és formá- 
lis (mert csak így lehet közös); azt is bemutatta, hogy a csoporttal való egyezésből egyé- 
ni biztonságérzet származik stb. (SD 221-223.) Látta, hogy a csoport közös szellemi tu- 
lajdona nem feltétlenül azonos azzal, ami minden egyes egyénben is megvan, és a szo- 
cializmus lényegének éppen e közös, mindenki számára hozzáférhető tulajdon gyara- 
pítását tartotta. (SD 226,231-232.) 

Simmel könyve 6., utolsó fejezetében a korábbi időszak (Németországban leginkább 
Scháffle által képviselt) evolucionista, naturalista gondolatvilágából vett át fontos ele- 
meket. A differenciálódást az erőmegtakarítás (Kraftersparnis) szükségességéből magya- 
rázta: , Egy adott lény tökéletesebb, amennyiben ugyanazt a célt kisebb erőmennyiség- 
gel éri el." (SD 258.) A differenciálódás ilyen megtakarítást tesz lehetővé — ahogy ezt 
mind az evolucionista biológia, mind a (nem a Schmoller-féle, hanem a klasszikus) gaz- 
daságtan megfelelően igazolta. Simmel jó filozófusként a differenciálódás előnyeit elő- 
ször a nyelv és a gondolkodási folyamatok elkülönülésén demonstrálta, csak azután tért 
rá a történeti tényekre. A tevékenységek áttekintése során azonban egy alapvető ellent- 
mondásba ütközött. 


5 A társadalmi csoport differenciálódása ugyanis láthatóan egyenes ellentétben áll az 
egyén differenciálódásával. Az első azt kívánja, hogy az egyén annyira egyoldalú le- 
gyen, amennyire csak lehetséges, hogy egyedi feladatát teljesen betöltse, ösztönei, 
képességei és érdekei összességét erre az egy szólamra hangolja. ... Így például a 


65 Simmel az ipari munkásság példájára utalt; szerinte éppen a differenciálódás tette lehetővé, hogy a 
munkás — konkrét foglalkozásától elvonatkoztatva — mint munkás szolidáris társakra találhasson. (SD 248.) 

közgazdasági viszonyok kényszere az egyént egész életére a legegyhangúbb mun- 
kába, a legkorlátozottabb szakmába száműzi, mert így olyan készségekre tesz ben- 
ne szert, amelyek lehetővé teszik, hogy a termék olcsó legyen, és a megkívánt minő- 
séggel rendelkezzen. ... Ezzel szemben az egyén differenciálódása éppenséggel az 
egyoldalúság megszüntetését jelenti...". (SD 283-284.) 


Simmel az individualitás kibontakozásának feltételét keresve azt hangsúlyozta, hogy az 
egyén nem lehet puszta rész, hiszen saját sorsában a nem (Gattung) sorsát kell újraélnie, 
az legész törvénye" szerint kell fejlődnie. Ebben a fejtegetésben egyrészt a romantika óta 
szokásos kapitalizmus-kritika nyomait lehet felfedezni, talán Marx hatását is (és Sim- 
melnek a szocializmus iránti időről időre felébredő rokonszenvét), másrészt viszont azt 
a liberális elvet is, hogy a differenciálódás révén elnyert egyéni szabadságnak nemcsak 
a specializálódás, hanem a belső sokszínűség lehetőségét is magában kell hordoznia. 
A fejtegetést Simmel kiegyező szellemben azzal zárta le, hogy a kultúra feladata lenne 
.... a társadalmi és egyéni feladatok olyan alakítása, hogy a differenciálódás azonos fo- 
ka mindkettő számára egyre inkább követelmény legyen." (SD 285.) Nem világos, hogy 
1890-ben mennyire hitte Simmel kulturálisan feloldhatónak a differenciálódással együtt 
járó és sokarcú individualizálódás ambivalenciáit. 

A társadalmi differenciálódásról írt mű szépen komponált és nem igazán szocioló- 
giai jellegű. Távol állt ekkor Simmeltől a szándék, hogy valamiféle speciális szaktudo- 
mány illetékességébe utalja az individualizmus és differenciálódás kérdéseit. Vegyes 
elemekből építkezve tárgyalta azokat a problémákat, amelyek a XIX. század végének li- 
berális individualizmusában felmerültek. Diagnózisának fő vonalai alapvető kérdések- 
ben tértek el a Tönnies által két évvel korábban mondottaktól. Tönniest a közösség és a 
modern társadalmi kötelékek különbségei és a kapitalista világra jellemző értékvesztés 
érdekelte, Simmel viszont az új világ értékszempontból is ambivalens jellegére figyelt. 
Elemzéséből — és ez későbbi írásaira is nagymértékben jellemző volt — hiányzott a 
Tönnies vagy Durkheim fejtegetéseit meghatározó történeti szemlélet. Simmel a diffe- 
renciálódott társadalmi világot nem egy korábbi mással szembeállítva akarta diagnosz- 
tizálni, hanem ennek a világnak a megfigyelhető jellegzetességeit és sokarcúságát kí- 
vánta leírni. 


A társadalmi a priori és a megértés 


Simmel első munkájának témájával, a differenciálódással a természettudományos szocio- 
lógia comte-i és spenceri hagyományához is kapcsolódott, az individualitás kérdésének 
több nézőpontból való elemzése azonban ki is lépett ebből a tradícióból. Simmel számára 
elengedhetetlen volt, hogy meghatározza a saját álláspontját a társadalomtudomány hely- 
zete kérdésében. Már 1892-ben írt egy könyvet 4 történelemfilozófia problémái címmel 
(PG92). 1905-ben messzemenően, 1907-ben kismértékben átdolgozta azt (Pg5-7). 


Dilthey bírálata 


Simmel vonatkoztatási pontja a berlini egyetem nagy tekintélyű professzora, Wilhelm 
Dilthey volt. Dilthey 1883-ban egy nagy hatású, sokat idézett munkában (Bevezetés a szel- 
lemtudományokba) deklarálta a társadalomtudomány, a comte-i értelemben vett szocio- 
lógia lehetetlenségét. Dilthey kiindulópontja az volt, hogy a természethez és a társada- 
lomhoz fűződő viszonyunk megismerési szempontból különbözik. A társadalmi tény- 

állásokhoz nem megfigyelés révén, hanem közvetlenül, belső tapasztalat révén fé- 
rünk hozzá: ,A társadalomban meglevő tényállások számunkra belülről érthető- 
ek ...".56 Igaz ugyan, hogy nehézségekbe ütközik, ha a ma ismert emberi természetből 
kiindulva akarunk következtetni a korábbi állapotokra. 


, És mindezt mégis több mint kiegyenlíti az a tény, hogy én magam, aki magamat be- 
lülről megélem és ismerem, alkotórésze vagyok e társadalmi testnek, és hogy a töb- 
bi alkotórész hozzám hasonló és eszerint számomra belső mivoltában ugyancsak 
felfogható."§7 


A szellemtudományos megismerés Diltheynél a közvetlen átélés lehetőségén alapul. Ki- 
emelt jelentőséget tulajdonított valamiféle (de nem természettudományos) pszichológi- 
ának. Leszögezte, hogy a szellemtudományoknak semmi köze nem lehet a természettu- 
dományokhoz. 


E tudományoknak egészen más az alapjuk és a struktúrájuk, mint a természet tu- 
dományainak. Tárgyuk nem kikövetkeztetett, hanem adott egységekből tevődik 
össze, melyek számunkra belülről érthetők; itt először tudunk és megértünk, hogy 
azután fokozatosan megismerjünk. Egy általunk a közvetlen tudásban és megértés- 
ben eleve birtokolt egész előrehaladó elemzése: ez tehát e tudományok történetének 
jellegeő"8 


Dilthey fejtegetésének leggyengébb pontja a "belülről érthetőség" magyarázata. 
Több német szociológus, így Simmel, Max Weber és Alfred Schütz is kísérletet tett arra, 
hogy megnyugtató megoldást találjon erre a problémára. Bár Diltheynek szinte minden 
konkrét tételét elvetették, de azt az állítását, hogy a szellemtudomány más módon fér 
hozzá a tárgyához, mint a természettudomány, megtartották. 

Simmel is rámutatott a természet és a történelem (társadalom) megismerése közötti 
különbséget megalapozó állítás gyengeségére — könyve mindkét változatában azonos 
megfogalmazásban. Azt állítják írta Simmel (szokásához híven itt sem nevezve meg 
az állítás szerzőjét) -, hogy a másik szellemébe (Geist) képesek vagyunk közvetlenül be- 
hatolni. 





, Iy gyenge pillérre azonban nem lehet az én és nem-én közti szakadékot átívelő hi- 
dat verni. A két [szellem] általános azonossága még nem szünteti meg annak a szük- 
ségességét, hogy köztük ne külsővé tett elemek, áttételek és szimbolizálások sokasá- 
ga közvetítsen. A tulajdonképpeni leképezés, a közvetlen, a lényegi azonosságból 
következő megértés gondolatolvasás lenne vagy telepátia, vagy valami előzetesen 
adott (prastabilierte) harmóniát tételezne fel." (PG5 7 265, lásd még PG92 319.) 


66 Dilthey, Wilhelm: Bevezetés a szellemtudományokba. Kísérlet a társadalom és a történelem tanulmá- 
nyozásának alapvetésére (1883) (fordította: Erdélyi Ágnes), in: Dilthey, Wilhelm: A történelmi világ felépítése 
a szellemtudományokban, Budapest: Gondolat, 1974, 124. A Dilthey által felvetett problémát a hermeneutika 
kérdéseként ismeri a filozófia. Az eredeti hermeneutikai kérdés az volt, hogy miként vagyunk képesek helye- 
sen érteni a Bibliát. Ezt a kérdést azonban valamennyi ránk hagyományozott szöveggel kapcsolatban fel le- 
het tenni. 

67I. m. 126. 

68 Lm. 231. 

69 Csak találgatni lehet, hogy mennyiben vált Simmel karrierjének kárára, hogy a rangban felette álló és 
könnyen azonosítható professzort nyilvánosan nevetségessé tette. Azt a többnyire Webertől idézett monda- 
tot, hogy , nem kell Cézárnak lenni ahhoz, hogy az ember megértse Cézárt" (GT1 38.), Simmel már a dilthey-i 
értelemben vett beleérzéssel szembeni polémiájában leírta. (PG5 7 300.) A mondat szállóigének tűnik. 

Már pedig ha én és nem-én csak szimbólumok közvetítésével tud kapcsolatba lépni, ak- 
kor a Dilthey által kínált megoldás, az a bizonyos belső tapasztalat" lehetetlen. Persze 
a történeti (és társadalomtudományi) megismerés alapjának Simmel maga is a megér- 
tést tartotta. Diltheyt tehát nem a megértés jelentőségének a kiemeléséért, hanem az ál- 
tala kínált megoldás gyengeségéért bírálta. 


A történeti a priori 


Simmel számára a kiindulópontot már 1892-ben is (lásd PG92 304 sk.) az jelentette, 
hogy feltételezte egy sajátos "a priori meglétét a történeti (és társadalomtudományos) 
megismerésben. Az 4 priori" fogalma Kantra utalt, akinél a priori jellegűek, azaz minden 
tapasztalatot logikai értelemben megelőznek bizonyos, minden tartalomtól elválasztott 
szemléleti formák és értelmi kategóriák. Ezek a tudományos megismerés előfeltételei, 
amennyiben (a tapasztalat vonatkozásában) rendezik az érzéki sokféleséget, az értelmi 
szinten pedig lehetővé teszik a tapasztalati anyagnak (például oksági összefüggések 
formájában való) tudományos összefoglalását (a tudományos ismeret maga a posteriori, 
azaz előfeltételezi a tapasztalást). Simmel meglehetős szabadsággal -, hogy azt ne 
mondjuk, felelőtlenséggel — használta ezt a fogalmat. Az ismeretelméleti fogalmat lelki- 
furdalás nélkül társadalomtudományivá-pszichológiaivá alakította át. Úgy vélte, hogy 
a társadalmi érintkezésben is működik egy sajátos (a priori. 


, Minden kapcsolat az emberek között mindig azon az előfeltevésen alapul, hogy 
minden egyén bizonyos fizikai mozgásai — gesztusok, arckifejezések, hangok — mö- 
gött értelmi, érzelmi vagy akarati jellegű lelki folyamatok vannak." (PG5 7 239.) 


Nem (csak) az ismeret általános előfeltételeiről van szó ebben az esetben, hanem a tár- 
sadalmi érintkezésben szükséges gyakorlati előfeltevésekről is. Ahhoz, hogy a másikkal 
kapcsolatba lépjünk, fel kell tételeznünk, hogy a gesztusai érzelmeket fejeznek ki. Ez a 
feltevés a priori abban az értelemben, hogy — Simmel szerint — nincs módunk arra, hogy 
a másiknak a gesztusban kifejeződő érzelmeit a szó szoros értelmében megtapasztaljuk. 
Gesztus és érzelem kapcsolata csak előfeltevés lehet. 

Ennek a gyakorlati a priorinak Simmel ismeretelméleti jelentőséget is tulajdonított. 
1908-ban, Szociológiája egyik tanulmányához fűzött Exkurzusban ezt így fogalmazta meg: 


,. tt a kölcsönhatás azon folyamatairól van szó, amelyek az egyén számára azt a — 
bár nem elvont, de elvontan kifejezhető — tényt jelenítik meg, hogy ő maga társadal- 
masodott. Joggal nevezhetjük a társadalom ismeretelméletének azt, hogy e tudat lét- 
rejöttéhez milyen formáknak kell alapul szolgálniuk, illetve az embereknek milyen 
sajátos kategóriákat kell mintegy magukkal hozniuk, és ennek következtében me- 
lyek azok a formák, amelyeket az így kialakult tudatnak — a társadalomnak mint a 
tudásszerű ténynek — hordoznia kell." (SZOC 215-6 — a fordítást módosítottam; ND.) 


Simmel a tradicionális filozófia értelmében vett és az igazi kantiánusokat elborzasztó 
kategóriahibát követett el: összekeverte a megismerő és a megismert, szubjektum és ob- 
jektum kategóriáit." Az állította ugyanis, hogy azok a kategóriák, amelyeket az embe- 


9 Kései kis szociológia-könyvecskéjében már nem követte el ezt a "hibát, tradicionálisabb álláspontot 
foglalt el. Lásd Simmel, Georg: Grundfragen der Soziologie, in: Simmel, Georg: Der Krieg und die geistigen 
Entscheidungen. Grundfragen der Soziologie. Vom Wesen des historischen Verstehens. Der Konflikt der modernen 
Kultur. Lebensanschauung, Frankfurt a. M.: Suhrkamp, 1999, 68. 

rek társadalmuk megismerésében használnak, magának ennek a társadalomnak a ter- 
mékei, alkotó elemei. Gyümölcsöző volt e kategóriahiba abban a tekintetben, hogy ki- 
emelte: a társas kapcsolatokba az emberek csak úgy léphetnek be, hogy bizonyos fajta 
előfeltevésekkel, tudással rendelkeznek e kapcsolatokról és a szereplőkről. 

A társadalmasodás Simmel szerint tudást feltételez, mégpedig meglehetősen sokfé- 
le és a tanulmányban inkább csak jelzett, mint elemzett tudásfajtát. Ezek a fentebb em- 
lített "előfeltevések". A legfontosabb az, hogy a szubjektumok közötti , gyakorlati és is- 
mereti viszonyban" fel kell tételeznünk a másik ,lelki életét" (PG5 7 240.), azaz azt, 
hogy a másik nem automata. Ez egy Ja priori" hipotézis (abban az értelemben, hogy a 
gyakorlati viszony előfeltétele), nem pedig a másik lelkébe való beleérzés" (ha ugyan- 
is az lenne, akkor visszajutnánk Dilthey felfogásához). Ilyen "előfeltevés" az is — mint 
Simmel már említett 1908-as írásában kifejtette — hogy a másikat nem mint teljesen 
egyedi lényt, hanem bizonyos fokig általánosítva érzékeljük. 


, Gyakorlati viselkedésünk szempontjából különös következménnyel bír az, hogy 
minden embert mint olyan emberi típust képzelünk el, amelyhez individualitása ré- 
vén tartozik, egyedisége mellett is mint egy kategória alá tartozót gondoljuk el, de 
természetesen sem ő nem esik egybe a kategóriával, sem az vele." (SOZ 48.)"! 


A típus dapriori" abban az értelemben, hogy a társadalmi kapcsolat előfeltétele: a részt- 
vevők kölcsönösen eleve feltételezik, hogy a másik "valaki, tehát eleve felruházzák bi- 
zonyos tulajdonságokkal. A típusnak van ismeretszerű tartalma, de alapvetően gyakor- 
lati jellegű. A típus nem a társadalmi kölcsönhatásra irányuló elmélkedés eredménye, 
hanem annak a feltétele, hogy egyáltalán legyen kapcsolat. 

Az a feltevés tehát, hogy mások lelki élettel rendelkeznek, a társadalmasodás gya- 
korlati előfeltétele, azaz a fenti értelemben vett történeti "a priori" és nem a megismerés 
eredménye. A megismerés tárgyát képező történeti világban is működik. Ezért a társa- 
dalom- (vagy "szellem-) tudományok megismerésmódja is megváltozik. A történelem 
és a társadalomtudományok preformáltan találják meg tárgyukat. 


5 A történeti megismerés anyagát (a pillanatnyi történést mint olyat, az átélt tisztán 
tárgyi-időtlen jelentését, a cselekvők szubjektív tudatát) mint egyfajta félkész ter- 
méket találja fel, amelyen a felfogás (Auffassung) a priori formái már dolgoztak. 
A kategóriák, amelyek révén ebből az anyagból történelem lesz, már kezdeménye- 
ikben vagy módosult alkalmazási formáikban léteznek benne ...". (PG5J7 259-260.) 


Ezzel a beleélés" feltételezése szükségtelenné vált. A történeti (és társadalmi) meg- 
ismerést nem a tbeleérzés, hanem a társadalmi a priori" teszi lehetővé, amelynek a 
megismert és megismerő, a történet szereplője és a történész egyaránt birtokában van. 
A történész részéről ez is egyfajta megértést" jelent: az "a priori" formák megértését, 
egyfajta társadalmi tudást. 


"1 Lásd még PG5 7 267. A tipizáció mint a társadalom tudás jellegű előfeltétele volt a később tárgyalt 
Alfred Schütz-féle fenomenológiai szociológia (talán Simmeltől merített) alapgondolata. Simmel maga (noha 
a társadalomtudományi megismerésről alkotott felfogása szempontjából a kérdés kulcsjelentőségű volt) a ké- 
sőbbiekben nem foglalkozott részletesebben a tipizáció problémájával. 

A megértés formái 


Simmel a társadalmi a prioriból" kiinduló megértés két formája között tett különb- 
séget."" Az egyik esetben a megértő pontosan reprodukálja a megértett tudati aktuso- 
kat. 


, Erre a közvetlen leképezésre csak akkor kerül sor és csak akkor elégséges, ha elmé- 
leti gondolati tartalmakról van szó, amelyek esetében nem lényeges, hogy a kiindu- 
lási pontot éppen egy adott egyén képzetei alkossák, hanem mindenki számára egy- 
forma mértékben mint logikai formába öntött tárgyi tartalmak jelennek meg." 
(PG5 7 262.) 


A megértés itt jelentés-összefüggések reprodukciójával egyenértékű, , tulajdonképpen 
nem a beszélőt, hanem az elbeszéltet értem meg." (PG5 7 263.)? Máshogy áll a dolog, 
ha a kijelentéshez kapcsolódó szándékra irányul a megértés. 


, Amennyiben a megnyilvánulás (Aufierung) motívumát megismerjük, egészen más 
értelemben értettük meg, mint amikor a tárgyi tartalmát ragadtuk meg: csak ebben 
az esetben vonatkozik a beszélőre is, és nemcsak az elbeszéltre." (PG5 7 263.) 


És ez az igazi történeti megismerés — tette hozzá Simmel. Valóban: a jelentés-összefüg- 
gések megértése (például egy matematikai feladat megértése) másféle előzetes ismere- 
teket ("a priorit) kíván, mint egy társas cselekvés megértése: igazán ez utóbbi esetben 
van szükségünk arra a bizonyos társas a priorira" arra, ami társas cselekvésre és kom- 
munikációra képesít minket, és amely segítségével a történeti anyagban már benne le- 
vő jelentéseket is képesek vagyunk értelmezni. 

Simmel szerint az érzelmek megértése valóban kíván bizonyos Deleérzést: ,,... aki 
sohasem szeretett, sosem értheti meg a szerelmeseket." (PG5 7 264.) De ez sem jelent 
valamilyen lelki "azonosulást. Simmel általános megközelítéséből következett az, amit 
a gondolatmenet végén leszögezett, , hogy a megismerő az általa átélt gondolatokat, ér- 
zelmeket, törekvéseket nem mint a sajátjait képzeli el, hanem mint egy másikét, egy 
nem-énét...". (PG57 264.) Ez logikus, hiszen az a bizonyos 4a priori" éppen azt jelenti, 
hogy a társadalmasodásban eleve a másik lelkes lény" voltát tételezzük fel, vagyis ma- 
gunktól megkülönböztetjük — ami eleve kizárja az azonosulás feltevésével járó beleélés- 
elméletet. Simmel az 1905/1907-es változatban e fejtegetést követően tért át Dilthey bí- 
rálatára, hiszen a "másik" megértésének itt kifejtett koncepciója mutatta meg igazán, 
mennyire naiv volt Dilthey feltevése a megértésről." 

Simmel szándéka természetesen nem az volt, hogy a Dilthey által bírált pozitivista, 
természettudományos modellt követő történetfilozófiát vagy szociológiát rehabilitálja. 


7? A megértés Simmel által megkülönböztetett formáit Weber is átvette kései szociológiai művében. Ma a 
szociológusok elsősorban Webertől ismerik a közvetlen! és motivációszerű" megértést. 

" Simmel a megértésről tartott utolsó előadásában 1918-ban megkülönböztette a történeti-lelki és a "tár- 
gyi (sachlich) megértést, mely utóbbi a szellemi objektivitásokra, a kései írások értelmében vett formákra irá- 
nyulna. Lásd Simmel Georg: Vom Wesen des historischen Verstehens, in: Simmel i. m. 151-179. Ez jelzi, hogy 
milyen irányban gondolta volna Simmel átdolgozni megértés-elméletét. 

HA megértés különböző formáira vonatkozó fent idézett gondolatok a szociológusok számára Weber 
Gazdaság és társadalom című művének a bevezető fejtegetéseiből ismerősek. Weber természetesen Simmeltől 
vette át azokat, egy jellegzetes eltéréssel: arra a bizonyos történelmi vagy társadalmi "a priorira" vonatkozó fej- 
tegetéseket (talán gyanús filozófiai státusuk miatt) mellőzte. Simmel eszmefuttatása valóban pontatlan volt 
filozófiai szempontból, de nélküle a megértéselmélet (ahogy ez Webernél is látható) a levegőben lógna, és 
ugyanolyan apóriákba bonyolódna, mint amilyeneknek a Diltheyé is áldozatul esett. 


179 


Könyve mindkét változatában megkülönböztette és — "pontatlan" kantianizmusához 
illő módon — szembeállította egymással a törvénytudományokat és a történeti tudomá- 
nyokat. A későbbi, 1905/1907-es változatban az idevonatkozó fejtegetést azzal indítot- 
ta, hogy a természeti törvények ideális jellegűek, a tényleges létezés konstrukciójához 
nem elegendőek, mert ezek a törvények meghatározzák ugyan, hogy milyen a világ, de 
hogy egyáltalán létezik világ, az semmilyen törvényből nem vezethető le. A törvények- 
től a megfogható valósághoz nem vezet híd. A valósággal szemben a törvények hatal- 
mának határa van. (PG5 7 338-339,341.) Más a helyzet Simmel szerint a történelemmel. 


5 A történelem több mint történelem. Sajátos jelentésében természetesen a valóságos- 
ról (das Wirkliche) szóló tudomány, és nem racionalizálható, a törvényekre vissza 
nem vezethető létmozzanata értelme szerint mindörökre a törvények eszményi bi- 
rodalmán kívülre helyezi." (PG5 7343.) 


Kétféle tudásról van tehát szó: az egyik közömbös a léttel szemben, a másik viszont va- 
lamiféle sajátos, közvetlen kapcsolatban áll ezzel a léttel: a történelemtől vezet híd a lét- 
hez. Ez valójában csak fordítva érthető: a valóságtól vezet híd a történeti tudáshoz, ab- 
ban az értelemben, hogy már magában a valóságban benne vannak azok a tudáselemek, 
amelyekből a történeti megismerés építkezik. Mint fentebb láttuk, a megértés elmélete 
Simmelnél valóban tartalmazta ezt a feltevést. A történelem tehát abban az értelemben 
valóságtudomány (Wirklichkeitswissenschafi)," hogy nem ismereti, hanem közvetlen vi- 
szonyban van a valósággal. Simmel azonban meglehetősen szűkszavú maradt, amikor 
a történelmi valóság és a történeti tudás eme közvetlen viszonyát kellett volna kifejteni. 
Látható, hogy Simmel felfogása csak felületesen hasonlít a német filozófiában akkor 
uralkodó "dualista tudományfelfogásokra. Dilthey a beleérző megértésre alapozta a 
nem törvénytudományi jellegű szellemtudományok létét, ezt az alapot pedig Simmel 
szétrombolta. Az újkantianusok (és Max Weber) különböző, de egyaránt a priori szelek- 
ciós szempontok működését figyelték meg a természet- és a szellemtudományokban. 
Nem engedték meg azt, hogy a megismerést vezérlő a priori egyben a megismert, a tör- 
ténelem gyakorlati a priorija is legyen, vagyis elutasították a megismerő szubjektum és 
a megismert tapasztalati világ összekeverését."" Simmel felfogását bizonyára befolyá- 
solta a kantianizmustól mélységesen idegen életfilozófia hatása (amelyről más össze- 
függésben lesz majd szó). 


A történeti érdeklődés) 


Miközben Simmel történetfilozófiája második változatát készítette elő, megjelent Max 
Weber 4 társadalomtudományos és társadalompolitikai megismerés ,, objektivitása" című esz- 
széje. Simmel fejtegetéseit ebből leginkább Webernek az fértékvonatkoztatásra" vonat- 
kozó, szigorúbban kantiánus gondolatai érintették. Ezért történt-e, hogy az eredeti cí- 


DEzt a Webernél visszatérő terminust Simmel csak a mű első változatában használta (PG92 348), de a má- 
sodik változatban is igen gyakori a történeti megismeréssel kapcsolatban az ezzel a megismeréssel közeli vi- 
szonyban levő "valóság! emlegetése. 

"Simmel még a korrektúra véglegesítése előtt elküldte az 1905-ös könyvet a kérdésben leginkább kom- 
petens újkantiánusnak, Rickertnek, véleményét kérve. Érdekes módon, amikor a levélben kiemelte azokat a 
részeket, amelyek Rickert szempontjából a legfontosabbak lehetnek, a történeti tudás sajátos voltára vonatko- 
zó, idézett fejtegetéseket nem jelölte meg. Lásd Oakes, Guy-Rüttgers, Kurt: Editorischer Bericht, in: Simmel, 
Georg: Kant. Die Probleme der Geschichtsphüosophie (Zweite Fassung 1905/1907), Frankfurt a. M.: Suhrkamp, 1997, 
424-25. 

met megtartva (Vom Sinn der Geschichte) a 3. fejezet legnagyobb részét a kutatást vezér- 
lő motívumok elemzésének, vagyis a weberi kérdések taglalásának szentelte? A "tör- 
ténelem értelme" kérdéshez mindennek nem sok köze volt. 

Mint Simmel leszögezte, elméleti ténykedésre, megismerésre nem késztethet maga 
az elmélet, hanem csak valamiféle akarati ösztönzés vagy értékérzés. (PG5 7 367.) Vé- 
leménye szerint még nem sokat tettek ezeknek az elméleten kívüli hangsúlyoknak a fel- 
tárására. , Azáltal, hogy ezeket a hangsúlyokat értékeléseknek nevezik, mint ez általá- 
ban történik, még semmi sincs elintézve." (PG5 7370.) E kevéssé udvarias és talán 
Weberre és Rickertre vonatkozó megjegyzés után Simmel a történeti megismerést ve- 
zérlő tartalmi érdek(lődés) (Inhalts-Interesse) elemzése felé fordult. A dolgok mibenlét- 
ének (Beschaffenheit) feltárására irányuló érdeklődés (PG5 7 387.) mellett a történelmi 
megismerésben szerinte egy ezen túlmenő létérdek(lődés) (Seinsinteresse) is működik. 


,A különbség talán az, hogy a természettel szemben a jelentőségérzés, pontosabban 
megnézve nem a tárgynak, hanem a tárgy megismerésének szól, és ezzel szemben 
az a jelentőség, amelyet történetinek nevezünk, magához a tárgyhoz tapad." 
(PG5 7 389.) 


Bármennyire is érdekelne minket, úgymond, a kémiai elemek struktúrája vagy az orga- 
nizmusok keletkezése, ezek között nincsenek lényegi különbségek az érdeklődés szem- 
pontjából. A történeti kategóriák esetében viszont lényegi jelentőségkülönbségek 
(Bedeutungsunterschiede) vannak magukban a jelenségekben. 


, Minél mélyebben ... tárulnak fel számunkra a jelenségek, amelyeket történetieknek 
nevezünk, annál jelentősebb lesz számunkra individualitásuk, annál közelebb kerü- 
lünk ahhoz a rejtelmes ponthoz, amelyből a személyiség összminősége mint egy ma- 
gában zárt, az egész rajta kívüli léttel szemben önálló világ ered." (PG5 7 390.) 


A létérdekílődés) Simmelnél tehát pontosan arra utalt, amire a megelőző téma kap- 
csán a valóság: a történeti megismerés valamilyen közvetlen (inkább csak körülírható, 
mint racionálisan megadható) kapcsolatban van a történelemmel mint valósággal ma- 
gával és annak elemeivel. Ez teszi egyáltalán lehetővé a történeti képalkotást, váloga- 
tást és szintézist. (PG5 7 392-393.) Érthető Simmelnek a weberi megoldástól való ide- 
genkedése: Weber is megkülönböztette, éppen az értékvonatkoztatás kapcsán, a kultúr- 
és természettudományokat, de az értékelés és értékvonatkoztatás szigorú megkülön- 
böztetése, az értékmentes kutatás követelménye kizárta azt a kutatás tárgya és a kutató 
közti bensőséges, életteli és némileg irracionális viszonyt, amelyet Simmel meg kívánt 
valósítani. Simmel is, Weber is feltételezte azt, hogy a kutató sajátos szempontok szerint 
válogat a történeti anyagban. Simmelnél azonban a szelekciós szempontok bizonyos fo- 
kig magából az anyagból adódnak, és ezt Weber határozottan elutasította. 


A "formális szociológia" 


Simmel, mint említettem, 1893-tól rendszeresen tartott szociológiai előadásokat. Bár ma 
úgy véljük, hogy már a társadalmi differenciálódásról írott könyve is fontos tartalmi, 
valamint a történetfilozófiai könyv első változata is lényeges módszertani belátásokat 
tartalmazott, Simmel maga úgy látta, hogy a döntő lépést csak 1894-ben tette meg. 1894 
őszén jelent meg (nagyjából egy időben franciául és németül) az a tanulmánya, amely 

szándéka szerint megalapozta új szociológiai felfogását: Das Problem der Sociologie."" Ezt 
a porosz kultuszminisztérium felsőoktatási ügyekért felelős titkos  tanácsosának, 
Althoffnak a következő kísérőlevéllel küldte el: 


5 A szociológia egyre több és több helyet nyer az egyetemeken, és csak idő kérdése, 
hogy mindenütt hivatalosan elismertetik. Így talán a tudomány külsődleges és ben- 
ső üzeme szempontjából nem érdektelen, hogy nekem, mint remélem és mint velem 
szemben többek megerősítették, sikerült a szociológia fogalmának eddigi homályos- 
sága és zavarossága helyett sajátos feladatok új és élesen elhatárolt komplexumát 
felállítani.""78 


Simmel felfogása valóban újító volt, és azt a következő néhány évben néhány cikkben 
konkretizálta is, de 1897/98-tól nagyjából 1902-ig felfüggesztette a szűkebb értelemben 
vett szociológiai munkálkodást. 1902 után viszont újra sorozatban jelentek meg szocio- 
lógiai tanulmányai, és ezekből állította össze az 1908-ban megjelent Szociológia címet vi- 
selő kötetét (SOZ és SZOC). Ahogy a kötet alcíme is jelezte (Untersuchungen über die 
Formen der Vergesellschaftung), ezúttal sem szisztematikus értekezésről, hanem esszék la- 
zán összefűzött gyűjteményéről volt szó. 

A kötetet az 1894-es úttörő tanulmány mintegy ötszörösére duzzasztott új változata 
vezette be. Ez, A szociológia problémája Simmel máig legtöbbet olvasott és olvastatott, de 
nem ritkán alaposan félreértett munkája. 


A szociológia a tudományok között 


A tanulmány (és korábbi változata is) egy tudománystratégiai megfontolással kezdő- 
dött. Simmel röviden utalt a XIX. századi tudományos változásokra, amelyek — nem 
utolsósorban a "szociális kérdésnek, a tömegek fellépésének köszönhetően — oda vezet- 
tek, hogy általánosan felismerték a társadalom! problémáinak a jelentőségét. 


5 A társadalomtudomány lett az a mindent átfogó terület, amelyen belül összetalál- 
kozott az etika és a kultúrtörténet, a nemzetgazdaságtan és a vallástudomány, az 
esztétika és a demográfia, a politika és a néprajz — az összetalálkozás oka az volt, 
hogy e tudományok tárgyai a társadalom keretei között valósultak meg: a társada- 
lomról szóló tudomány lett volna állítólag az emberről szóló tudomány." (SZOC 
182-183. — a fordítást módosítottam; ND.) 


Simmel szokásához híven ezúttal sem mondott neveket, de a mondottak valóban ta- 
lálóak voltak bizonyos fokig Comte vagy Spencer, , a hazátlan és gyökértelen egziszten- 
egy könnyen megjegyezhető metaforát: , Csupán annyiról van szó, hogy minden eddi- 
gi történeti, pszichológiai és normatív tudományt egy nagy köcsögben összeráztak, és 
arra a szociológia címkéjét ragasztották." (SZOC 183. — a fordítást módosítottam; ND.) 


77 Lásd in: Simmel, Georg: Aufsatze und Abhandlungen 1894 bis 1900, Frankfurt a.M.: Suhrkamp, 1992, 
52-61. 

78 Lásd Dahme, Heinz-Jürgen-Frisby, Dávid R: Editorischer Bericht, in: Simmel, Georg: Aufsatze und 
Abhandlungen 1894 bis 1900, Frankfurt a. M.: Suhrkamp, 1992, 585-587. Simmel önbizalommal duzzadó sza- 
vaiban nem nehéz észrevenni a szándékot és reményt, hogy ezzel a jelentős tudományos tettel végre sikerül- 
het kilépnie a magántanári sorsból. Mint a későbbi események bizonyították, Simmel nem tudta Althoff szí- 
vét sem az ő személye, sem a szociológia irányában meglágyítani. 

Abból, hogy az emberi világ társadalmi aspektusa (a kölcsönhatás" — mint látni fog- 
juk) valóban igen jelentős, Simmel hibásnak tartotta volna egy olyan következtetés le- 
vonását, hogy a társadalmit hangsúlyozó szociológia , nem egyéb, mint új módszer, a 
kutatás segédeszköze annak érdekében, hogy mindezeken a területeken új úton köze- 
lítsük meg a jelenségeket." (SZOC 184.) 

Simmel valamiféle középutat próbált találni a túl nagyigényű szociológia és a "szo- 
ciológiai módszer" olyan felfogása közt, amely az önálló szociológia létét kizárja. A szo- 
ciológia mibenlétének a kérdését (akárcsak Durkheim) a létező tudományok rendszerén 
belül vetette fel. A szociológia definíciója tudománypolitikai és egyetempolitikai kérdés 
volt: a (tudomány)területek (újra)felosztásának kérdése. Simmel javaslata arra irányult, 
hogy a szociológiának úgy találjanak helyet, hogy senkitől se kelljen semmit elvenni. 

Simmel egy eredeti (vagy annak tűnő) javaslattal állt elő: a szociológia helyét a tu- 
dományok között a , társadalom formája és tartalma közötti különbségtétellel" lehet ki- 
jelölni. Rögtön hozzátette azonban, hogy ez csak "hasonlat, hogy jelezze az elválasztan- 
dó elemek természetét. Forma és tartalom különbségét a kölcsönhatás (Wechselwirkung) 
fogalmára"? támaszkodva ragadta meg. (SZOC 186.) 


, Mindazt, ami az egyénekben, minden történelmi valóság közvetlenül konkrét lelő- 
helyén ösztönként, érdekként, célként, hajlamként, pszichikai állapotként és moz- 
gásként jelen van, mégpedig úgy, hogy általa másokra képes hatást gyakorolni, vagy 
másoktól hatásokat elszenvedni, a társadalmasodás tartalmának, tehát anyagának 
nevezem. Önmagukban ezek az anyagok, amelyek az életet betöltik, e motivációk, 
amelyek az életet ösztönzik, még nem társadalmi természetűek." Csak akkor jelen- 
tenek társadalmasodást, ,,... ha az egyének elszigetelt egymásmellettiségét az egy- 
mással való létezés és az egymásért való élés meghatározott formáivá alakítják, 
olyan formákká, amelyek a kölcsönhatás általános fogalma alá tartoznak. A tár- 
sadalmasodás tehát az a számtalan különböző módon megvalósuló forma, amely- 
ben az egyének ezen ... érdekeknek az alapján egységet alkotnak, és ezen belül va- 
lósítják meg ezeket az érdekeket." (SZOC 187.) 


szer 


schaftung), a kölcsönhatás (a társadalomban) és a forma egymást definiálta, ahogy a 
"kölcsönhatások, a társadalmasodás formái és fajtái kifejezés is mutatja. (SZOC 188.) 
A társadalmasodás kölcsönhatások révén történik, a kölcsönhatások különféle formá- 
kat öltenek, a formák társadalmasodási formák. A társadalmasodás (kölcsönhatás, tár- 
sadalmi formák) lenne az a terület, amely az adott pillanatban még gazdátlan, és ame- 
lyet a szociológia érdeksérelmek nélkül elfoglalhat. 


Tartalom és forma 


A társadalmasodás értelmezése megkívánta annak pontos tisztázását, hogy miként ér- 
tendő az adott összefüggésben a forma" fogalma. Mi tehát a különbség a "cél, hajlam, 
pszichikai állapot és mozgás" mint tartalom és az egymással való létezés és egymásért 
való élés" mint forma között? A "pszichikai állapot" miért tartalom, és nem forma? 


79 Simmel hangsúlyozta, hogy a "kölcsönhatás" különbözik az ok-okozati viszonytól. A kölcsönhatások 
"határtalanok" (a körfolyamathoz hasonlóak, ahol bármely szakasz az összes többit is meghatározza, és ezért 
egyiknek sincs kitüntetett helye). Az, hogy a társadalmasodás kölcsönhatást jelent, alapozza meg a dolgok 
önmagukért valóságának feloldását, a később érintendő relativizmust, illetve perspektivizmust. Lásd PF 
106-107. 

Simmel az emberi tevékenység tartalmi oldalát az "életet ösztönző" motivációkhoz 
kapcsolta. , Sem az éhség vagy a szerelem, sem a vallás vagy a munka, sem a technika 
vagy az értelem funkciói és eredményei, közvetlenül, ahogyan tiszta értelmük szerint 
megjelennek, még nem jelentenek társadalmasodást ...". (SZOC 187.) A nem szocioló- 
giai, tartalmi elemzés tehát az egyes motivációs típusoktól függő tevékenységeket e sa- 
játosságukra figyelve veszi sorra: a filozófia az értelmi tevékenységet, a vallástudo- 
mány a vallási tevékenységeket és hiedelmeket. (De kire marad a szerelem?) A hagyo- 
mányos tudományoktól eltérően a különböző motivációktól függő tevékenységekben 
egyaránt jelen levő közös társadalmasodási formák vizsgálata lesz a szociológia feladata. 

Simmel a tartalom és forma különbségét egy nem éppen szerencsés hasonlattal pró- 
bálta megvilágítani. 


5 A szociológia, az emberiség társadalmi létéről való tanítás ... tehát úgy viszonylik 
a többi egyedi tudományhoz, mint ahogyan a geometria az anyaggal foglalkozó fi- 
zikai és kémiai tudományokhoz: tárgya az a forma, amely révén az anyag egyálta- 
lán empirikus testekké válik — a forma, amely önmagában természetesen csak az 
absztrakcióban létezik, éppen a társadalmasodás formáihoz hasonlóan." (SZOC 194. 
— a fordítást módosítottam; ND.) 


Simmel természetesen tudta, hogy ez a hasonlat nagyon korlátozott érvényű. Utalt ar- 
ra, hogy a geometria néhány "alapmeghatározásból levezetheti a lehetséges alakzatok 
egész körét, míg a szociológia erre nem lehet képes. Simmel nem is kísérletezett azzal, 
hogy megalkosson egy, a lehetséges alakzatok egész körét" leíró deduktív szociológiát. 


, Ha tehát el is mondhatjuk például, hogy az alá- és fölérendeltség olyan forma, 
amellyel csaknem minden emberi társadalmasodásnál találkozunk, akkor még igen 
kevésre jutottunk ezzel az általános ismerettel. Ehelyett részletesen meg kell vizsgál- 
nunk az alá- és fölérendeltség egyes fajtáit, megvalósulásuk sajátos formáit; amilyen 
mértékben azonban e formák meghatározottabbakká válnak, olyan mértékben lesz- 
nek egyre szűkebb körben érvényesek." (SZOC 194.) 


Simmel maga nem törekedett az "időtlen" összefüggéseket megállapító geometriához 
hasonló szociológia megalkotására, de úgy érezte, hogy a társadalmasodást kutató szo- 
ciológiának nem kell választania az egyetemesen érvényes törvények kutatása és , egy- 
szeri történelmileg valóságos folyamatok ábrázolására" vállalkozó tudomány között. 
(SZOC 194-195.) 

Simmel geometria-hasonlata tökéletlenül írta le a formális szociológia" számára fel- 
vázolt tudományos programját. A kulcsszó, amely e programot meghatározza, az ösz- 
szehasonlítás, a vizsgálati terep a társadalmasodások terepe. A formális szempont esz- 
köz az összehasonlításra. 


, Bármilyen sokfélék legyenek is azok az érdekek, amelyek alapján egyáltalán tár- 
sadalmasodásról beszélhetünk, mégis egyformák lehetnek a formák, amelyekben 
mindez lezajlik. Másfelől viszont a tartalmilag azonos érdekek igen különböző mó- 
don megformált társadalmasodásokban fejeződhetnek ki." (SZOC 190.) 


Kétféle összehasonlító vizsgálat programját vázolta fel. Az egyikben a forma azo- 
nossága segítségével hasonlítana össze látszatra teljesen különböző társadalmasodá- 


80 Simmel tehát a szociológiának más feladatot jelöl ki, mint Max Weber a történeti individuum!" megra- 
gadását célzó kultúrtudománynak. (Lásd OBJ 31 sk.) 

sokat pl. "állami társadalmakban, vallási közösségekben, összeesküvő bandákban és 
gazdasági közösségekben. Az összehasonlítás alapja itt pl. az, hogy a versengés, azaz 
egy forma valamennyiben előfordul. A másik összehasonlító vizsgálatban az azonos té- 
nyező lehet a "gazdasági érdek", azaz egy tartalmi mozzanat, és ebben az esetben a for- 
mákat lehetne összehasonlítani, pl. a versenyt vagy tervszerűséget, amelyek révén a 
gazdasági érdek megvalósulhat. 


, Míg tehát egyes esetekben a forma lehet az állandó tényező, miközben a legkülön- 
bözőbb tartalmakat hordozza, más esetekben az anyag marad azonos, miközben az 
őt hordozó egyének egymás mellett való léte formák sokaságában bonyolódik 
le...". (SZOC190.) 


A második típusú összehasonlítás — a családformák, gazdasági rendszerek, vallások 
és iskolatípusok különbségeit számbavevő (Simmel példái — a társadalmi gondolko- 
dásban már századok óta megszokott volt. Az, hogy azonos típusú tevékenységek kü- 
lönböző időkben vagy különböző kultúrákban eltérő formát ölthetnek, nem különöseb- 
ben meglepő. A vallási közösségnek és az összeesküvő bandának abból a szempontból 
való összehasonlítása azonban, hogy miképpen jelenik meg benne az alárendeltség 
mint forma, meghökken több, és ezért tudományosan termékenyebb is. Simmel leghíre- 
sebb tanulmányai ez utóbbi összehasonlítási műveletet példázzák. 

Noha kézenfekvő lett volna, Simmel A szociológia problémája című tanulmányában 
nem érintette azt a kérdést, hogy mi a viszony a szociológia tárgyának tekintett tár- 
sadalmasulási formák és a társadalomtudományi megismerésre irányuló reflexió kap- 
csán jelzett történeti a priori" között. Igaz, egy rövid függelékben szólt az "a prioriról" 
(SZOC 211-216.), de a megismerést lehetővé tevő a priori elemek és a szociológia tárgyát 
képező formák" viszonyára nem tért ki. Simmel nyomán e vonatkozásban kétféle szo- 
ciológiai kutatási program is felvázolható. Az egyik egy olyan, igazán "formális" szocio- 
lógia lenne, amely nagyszabású összehasonlításokra vállalkozna (például az alá-fölé- 
rendeltség történeti változatai között), de kevéssé figyelne azokra a kategóriákra, ame- 
lyekben az egymás alá rendelt emberek ezt a helyzetet megélik és értelmezik. A másik 
egy olyan szociológia lenne, amely azokat a kategóriákat (tipizációkat) választaná ku- 
tatása tárgyául, amelyek a társadalmakban ténylegesen vezérlik a személyek közötti 
kölcsönhatásokat (mint pl. a szegény" vagy az idegen). Az első egy objektivista-struk- 
turalista, a másik egy szoros értelemben megértő szociológia programja lenne. Az első 
esetben a formák, amelyek az összehasonlítás eszközeként működnek, időtlen jellegű- 
ek, univerzálisak abban az értelemben, hogy bármely társadalmasodásban megfigyel- 
hetők. A második esetben a formák nem időtlen absztrakciók, és így az összehasonlítás- 
ban a hangsúly inkább az összehasonlított társadalmasodási folyamatok egyediségére 
esik, a konkrét társadalmasulásoknak az esetleges, múlékony jellege kerül az előtérbe. 
Simmel a két lehetőség között nem választott, nem akart választani. A szociológia- 
könyv esszéi között mindkétfajta elemzési módra lehet példát találni. 

Azon az implicit javaslaton túl, hogy a forma összehasonlítási szempont, Simmel 
különösebb módszertani tanácsokat nem adott. Ő maga is "ntuitívnak" tartotta a saját 
eljárását, és a kutatás kapcsán csak ,a tekintet sajátos beállítottságáról" beszélt. (SZOC 
198.) Olykor még az is nehézen eldönthető — írta -, hogy egy jelenség tartalmi-e vagy 
formai, hogy a szegény!" például tartalmi, tehát anyagilag-gazdaságilag meghatározott 
kategória-e, vagy formai, tehát a csoporton belüli viszonyokból következő jelenség.§! 
Részben ebből is adódott Simmel sokat emlegetett impresszionizmusa. A részletek, a 


si Lásd a kötetnek a "szegényről szóló tanulmányát. (SOZ 512-555.) 

finom megkülönböztetések érdekelték, ugyanakkor mindig távolságot tartott a dolgok- 
kal, eseményekkel szemben, mindent sub specie aeternitatis szemlélt. Egyfajta relativiz- 
mus volt ez: ha minden társadalmasulásban megfigyelhető egyfajta alá- és fölérendelő- 
dés, akkor az alárendelődés történeti alakzatainak a különbsége viszonylagos. A for- 
mák örök voltának a gondolatát a mindenkori egyedi jelenségek tünékeny, átmeneti jel- 
legének a hangsúlyozásával egészítette ki. 

Kortársai és utódai Simmelt olykor "pszichológiai szociológusként jellemezték. 
Simmel a pszichológiát — nem teljesen logikus módon — a tartalmakat vizsgáló tudomá- 
nyok közé sorolta. Programadó szociológiai cikkében pedig elhatárolódott a szoros ér- 
telemben vett pszichológiától. A szociológiai vizsgálatról írta, hogy az , nem a lelki fo- 
lyamat törvényére irányul — hiszen csak ez a folyamat képes valamely meghatározott 
tartalom hordozására — hanem magára e tartalomra és átalakulásaira." (SZOC 205.) 
A "pszichológia" szót azonban — nem szigorú szaktudomány értelmében, inkább sajá- 
tos, a megfigyelt folyamatok egyedisége és mikroszkopikus vonásai iránti érzékenysé- 
gét hangsúlyozandó — tanulmányaiban maga is gyakran használta szociológiai vizsgá- 
lódásai jellemzésére. Leginkább az ún. lelki jelenségekre: érzelmekre, gondolatokra, a 
mikroszintű társas kapcsolatok finomságaira volt érzékeny. 

A szó szigorú értelmében Simmel nem volt módszeres. Következetes volt a tekin- 
tetben, hogy írásaiban soha nem jelölte meg forrásait. Tanulmányai nem voltak szokvá- 
nyos, teljességre törekvő, valamit bizonyítani kívánó elemzések. Simmel megfigyelő 
volt, aki a szeme elé kerülő tényeket (többnyire olvasmányokat, bizonyos személyes ta- 
pasztalatokat) írta le a választott szempont szerint. Mint Lukács György írta: Simmel 
szellemessége ,a mindennapi élet legapróbb, legjelentéktelenebb jelenségeinek olyany- 
nyira sub specie philosophiae való szemlélését [jelenti], hogy azok áttetszővé válnak, és 
áttetszőségük mögött láthatóvá lesz a filozófiai jelentés valamelyik örök formaössze- 
függése."§2 Állításai így az iskolás tudomány szemszögéből sokszor bizonyítatlanok és 
végiggondolatlanok. 


szer 


5 AZ esztétikai ábrázolás és szemlélet lényege szerintünk az, hogy az egyesben a 
típus, a véletlenben a törvény, a külsődlegesben és átmenetiben a dolgok lényege és 
jelentősége mutatkozik meg."§3 


A tanulmányok meggyőző ereje az érzékeny felismerésekből fakad. Simmel példái mel- 
lé viszonylag könnyű ellenpéldákat állítani, de váratlan összehasonlításokra képes vir- 
tuozitását nehéz utánozni. Ezek a pontszerű és nehezen rendszerezhető felismerések 
azok, amelyek plauzibilissé teszik az impresszionista" minősítést. Impresszionista volt 
persze abban az értelemben is, hogy felismeréseiből hiányzott a történeti mélység. Sok 
történeti példát hozott, de nincs egyetlen elemzése sem, amely valódi történeti folyama- 
tot mutatott volna be. És persze Simmel is áldozatul esett azoknak a veszélyeknek, ame- 
lyek a hasonló módszerrel dolgozó szerzőket fenyegetik: példái, az idézett tények meg- 
bízhatatlannak bizonyulnak, és olykor a saját benyomásait és (előjítéleteit sem kezelte 
kellő kritikával. 


82 Lukács György: Georg Simmel (1918) (fordította: Karádi Éva), in: Lukács György: Ifjúkori művek 
(1902-1918), Budapest: Magvető, 1977, 746-747. 

§3 Simmel, Georg: Soziologische Aesthetik (1896), in: Simmel, Georg: Aufsatze und Abhandlungen 
1894-1900, Frankfurt a. M.: Suhrkamp, 1992,198. 

84 Ennek legdurvább példája az érzékek szociológiájáról szóló, egyébként igen tanulságos esszé fejtegeté- 
se arról, hogy a négerek integrálása a felsőbb társadalomba már csak testszaguk miatt sem lehetséges, hogy a 
zsidók és németek kölcsönös averziója is a szagláson alapul, és hogy a műveltek és a munkások személyes , 
érintkezése is a szagláson bukik meg. , A társadalmi kérdés nemcsak etikai kérdés, hanem az orr kérdése 

A tartalom-forma "hasonlat a létező társadalomtudományok és a szociológia viszo- 
nyát is leírta. A szociológia valóban szinte csak olyan ismeretekre támaszkodott, ame- 
lyeket más tudományokban állítottak elő. Amit viszont Simmel a szociológiáról állí- 
tott, az minden tudományról elmondható: mindegyiknek sajátos "szemléleti módja 
van, mindegyiket egy "különös absztrakció" különbözteti meg e többitől. "A tárgyak 
összességét mindegyik tudomány "sajátos nézőpontból tekinti át, legyen szó "a nem- 
zetgazdaságtanról, az egyházi szervezetek rendszeres vizsgálatáról, az iskola és az er- 
kölcs történetéről, a politika és a szexuális élet elméleteiről. (SZOC 191.) Simmel szán- 
déka egyetempolitikai volt: azt a módot kereste, ahogy a szociológiát be lehet illeszteni 
a létező tudományok közé. A legkisebb konfliktussal az fenyegetett, ha a "sajátos 
nézőpontot" hangsúlyozza. 1908, a Szociológia megjelentetésének éve fordulópontnak 
ígérkezett számára. 1907 tavasza óta szó volt arról, hogy meghívják Heidelbergbe, igaz, 
filozófusnak, de a másik, Windelband által elfoglalt tanszéktől az övét a szociológiai 
szempont hangsúlyozása különböztette volna meg. Az akkor készülő és megjelenés 
előtt álló munka egyrészt Simmel tudományos jelentőségét volt hivatva alátámasztani, 
másrészt azt kellett bemutatnia, hogy sajátos "filozófiai társadalomtudományt kép- 
visel.§5 Mint említettük, Simmel várakozásai ismét nem teljesültek. 


A viszály és Az idegen — egy szociológia elemei 


Simmel szociológiáját a fentebb mondottak miatt szinte lehetetlen kivonatolni vagy ösz- 
szefoglalni. Egy, a "formális" elemzést példázó tanulmány és egy társadalmi típusról 
szóló esszé bemutatása talán képet ad e szociológia tartalmi gazdagságáról. 

A viszály című tanulmány?6 abból indult ki, hogy paradoxnak tűnhet annak feltéte- 
lezése, hogy a harc (Kampf) maga is társadalmasodási forma.?7 (SZOC 261.) Simmel ar- 
ra a plauzibilis belátásra hivatkozott, hogy ,,.. nem létezhet olyan társadalmi egység ..., 
amelyben az elemek egymás felé közeledő irányzatait ne hatnák át keresztül-kasul az 
egymástól eltávolító tendenciák. Olyan csoport, amely egyáltalán centripetális és har- 
monikus, tehát pusztán fegyesülés" lenne, nemcsak empirikusan nem lenne valóságos, 
hanem egyetlen tulajdonképpeni életfolyamattal sem rendelkezne ...". (SZOC 263.) 
A szembenállás tehát a társadalmi viszonyok egyik eleme. Ezért írta Simmel a tanul- 
mány vége felé, hogy a harc célja nem a béke. Harc és béke , oly módon fonódnak össze 
..., hogy minden békeállapot megteremti a feltételeket a jövőbeni harchoz, minden harc 
pedig egy elkövetkező békéhez ...". (SZOC 297.) 

A "viszály! vagy harc" maga is összetett forma. Simmel több változatát is tárgyalta, 
de — szokásához híven — ezeket a formákat nem rendszerezte. Az egyik formát azok az 
összetett viszonyok alkotják, amelyekben a viszály, harc és a vonzódás, az , összetartó 
és eltávolító áramlatok" keverednek (SZOC 271.), amelyben a résztvevők közti távolság 
, a tulajdonképpen sokkal jelentősebb közelséget eredményező vonzás és a két embert 
egymástól teljesen eltávolító taszítás" eredménye. Simmel először az erotikus viszonyo- 


(Nasenfrage) is." (SOZ 733-734.) Simmel közvetlen társas tapasztalata valóban nem terjedt túl a berlini értel- 
miségen. Mai szociológus utódait, akik maguk sem rendelkeznek nála nagyobb vagy kiterjedtebb közvetlen 
tapasztalati körrel, a hasonló társasági bon mot-któl a tudomány intézményes zsargonja menti meg. 

$5 Lásd Rammstedt, Otthein: Editorischer Bericht, in: Simmel, Georg: Soziologie. Untersuchungen über die 
Formen der Vergesellschaftung (1908), Frankfurt a. M: Suhrkamp, 1992,901-902. 

§6 Szemelvényes magyar fordítását lásd SZOC 261-310., a teljes szöveg (Der Streit): SOZ 284-382. 


zé tartozó Smallra és Rossra). 

kat említette meg, amelyek gyakran szerelem és figyelem (AcAhtung), vagy éppen meg- 
vetés (Verachtung) keverékei (SZOC 270.) — ez irodalmi közhely. De ugyanezt fedezte fel 
a rendi képviselet előzményeit képező nemesi gyűlésekben: 


,... nemcsak egymással összefonódva, egymás mellett, hanem egymásban is létezett 
az érdekazonosság a királlyal... és saját rendi jogaik ellenzéki jellegű érvényesítése; 
biztos, hogy helyzetüket egységesnek érezték, bármilyen összeegyeztethetetlennek 
tűnnek is számunkra e helyzet elemei." (SZOC 272.) 


A kevert viszonyok! további illusztrálására említett példák is tarkák: előbb a VI. száza- 
di longobárdok és a meghódított rómaiak különös együttéléséről olvasunk, majd arról, 
hogy egyes esetekben az ellenzék vezérei (a királyi családból való vagy rokon) hercegek 
lesznek. (SZOC 274,275.) A vonzás és taszítás kevert viszonyaiból felépülő társadalma- 
sodások formális azonossága Simmel szemszögéből fontosabbnak tűnt, mint a történe- 
ti különbségek vagy a társulás szintjei közti különbségek — ezért találó, ha Simmelt re- 
lativistának minősítik. 

A kevert viszonyokban! a társulás két egyformán ható erő eredménye. Simmel el- 
választja ettől a következő típust, a harcot, amelynek forrása az "ellentmondás szelleme" 
(Wderspruchsgeist), az "elvont ellenzékieskedés ösztöne" (abstrakter Oppositionstrieb), az- 
az az, amikor , csendben, gyakran alig tudatosan, sőt csak futólag valami afelé húz, 
hogy nemmel válaszoljunk egy állításra vagy követelményre, amennyiben kategorikus 
formában közlik velünk." (SZOC 277.) Ebben az esetben mintha tényleg "pszicholo- 
gizálna Simmel, hiszen azonos lelki beállítottsággal magyaráz olyan jelenségeket, mint 
a családi konfliktusok, a két ír párt ellenségeskedése, a mohamedánok és hinduk konf- 
liktusa Indiában vagy a görög és római "eirkuszi pártok" harcai. Álpszichologizmus ez, 
hiszen Simmel nem pontosan meghatározott és elemzett pszichés mechanizmusokból 
vezette le az említett politikai jelenségeket. Az ellentmondás mint lelki ösztön pusztán 
egy analógia alapja. Simmel szemében az említett esetek mindegyikében a formális 
szerkezet hasonlósága volt a fontos. Fejtegetéséből nem hiányzott bizonyos frivolság 
sem, amikor az egyébként nem igazán jól ismert társadalmi konfliktusokat a családi 
makacskodások szintjére szállította le. 

A harcra és az ahhoz kapcsolódó érdekekre vonatkozó elmélkedés után tért át 
Simmel a harci játék (Kampfspiel) — például a küzdősportok, a csapatjátékok és a jogi vita 
közti hasonlóság taglalására. E két konfliktusforma a "viszály" egy, az előzőekben nem 
érintett vonatkozására hívja fel a figyelmet: mindkettőben a konfliktus előfeltétele a kö- 
zös normák elfogadása, , az emberek megegyeznek, hogy harcolni fognak, és a harcot úgy 
vívják, hogy mindkét részről elismerik bizonyos normák és szabályok uralmát." (SOZ 
304.) Az ökölvívó mérkőzés és a per közötti hasonlóság kézenfekvő. Fontos viszont an- 
nak kiemelése, hogy ebben az esetben a látszólag egymást kizáró elemek, az egyetértés 
és a harc egyszerre vannak jelen. Ez azonban nem feltétlenül vezet a harc hevességének 
csökkenéséhez, sőt fokozhatja is azt, amennyiben a harc nem személyes érdekekért, ha- 
nem valamilyen ügyért folyik, mert ,,... a tudat, hogy az ember csak egyén feletti igé- 
nyek képviselője, nem magáért, hanem csak az ügyért harcol, a harcot radikálissá és kí- 
méletlenné teheti...". (SOZ 308.) 

Nehéz felismerni a rendet, amely Simmel fejtegetését vezérli: az ügy" érdekében 
folytatott kíméletlen harc jelensége vezet át az osztályharc futólagos tárgyalásához 
(SOZ 309.), majd onnan az olyan konfliktusokhoz, amelyek valamilyen, a résztvevők lé- 
tét meghatározó azonosság talaján bontakoznak ki. Ennek igazi példáit a családban le- 
het fellelni. Az idegennel szemben bizonyos tartózkodással viseltetünk, a különbözés- 

nek ezért nincs akkora jelentősége; de akikkel sok minden közös, azok esetében a legki- 
sebb különbségnek is nagy a jelentősége. A konfliktus , eredhet éppenséggel abból is, 
hogy a tulajdonságok, hajlamok, meggyőződések oly nagy mértékben azonosak, hogy 
ha egy jelentéktelen ponton eltávolodnak egymástól, azt elviselhetetlennek, az ellenté- 
tet egészen élesnek érzik." (SOZ 312-313.) Mint mindig, a harc elválaszthatatlan ellen- 
tététől, az egyetértéstől. 

Ez a helyzet a konkurencia, a következő elkülöníthető típus esetében is. Szemben az- 
zal a klasszikus gazdaságtani érveléssel, amely a verseny (és a munkamegosztás) elő- 
nyeit a hatékonyság és a hasznosság növelésében látta, Simmel itt is — az előzőekkel 
összhangban és a közkeletű vélekedésekkel szemben — a konkurencia kapcsolatteremtő 
és integrációs képességét emelte ki. A konkurencia negatív hatásai, úgymond, melléke- 
sek azzal a ténnyel szemben, , hogy a társadalmi konkurencia emberekért folyó konku- 
rencia, a tetszésért és a figyelemért folyó versengés, az elismerés és odaadás minden faj- 
tájáért, a kevesek versengése a sokakért és a sokaké a kevesekért, röviden, száz szocio- 
lógiai szál szövődik össze azáltal, hogy a tudat a társak akarására, érzésére és gondol- 
kodására koncentrál...". (SOZ 328.) így a konkurencia korlátozásának problémája is ab- 
ból a szemszögből merül fel (SZOC 280 sk.), hogy a korlátozás mennyiben gyengíti 
vagy erősíti a azokat a bizonyos szociológiai szálakat". 

A harc Simmel ábrázolásában nemcsak azért függ össze az egységgel, mert kapcso- 
laton alapul, vagy kapcsolatot teremt a harcolók között, hanem azért is, mert a harc a 
részt vevő felek belső egységét erősíti. (SOZ 349 sk.) A protestantizmus egységének, 
úgymond, nem tett jót, hogy nem ismeri az eretnek fogalmát, míg a katolicizmus, amely 
állandóan háborúzott az eretnekekkel, ezáltal belső egységében erősödött. Az ellenség- 
re szükség van. 


, Ezért a csoport teljes győzelme ellenségei felett nem mindig szerencse szociológiai 
értelemben, mert ezzel csökken az az energia, amely összetartását garantálja, és a 
bomlasztó erők, amelyek mindig működnek, további teret nyernek." (SOZ 359.) 


A harc befejezésének viszonylag kisebb teret szentelt Simmel. Ebben a vonatkozás- 
ban elsősorban a kompromisszum (az emberiség legnagyobb találmányainak egyike") 
és a kibékülés jelentőségét emelte ki. (SZOC 302 sk). A kibékülés taglalása a tanulmány 
végén egyre inkább az erotikus-baráti viszonyok érzékeny jellemzésébe, a kibékíthetet- 
lenség taglalásában csúszott át: 


,.-.. A. tulajdonképpeni kibékíthetetlenség egyáltalában nem abban rejlik, hogy a tu- 
dat nem tud eltekinteni a múltbeli konfliktusoktól; ez sokkal inkább csak kísérője- 
lenség. A kibékíthetetlenség annyit jelent, hogy a harc következtében megváltozott 
a lélek léte, ezt többé nem lehet meg nem történtté tenni, és így nem behegedő seb- 
hez, hanem az elvesztett testrészhez hasonlítható." (SZOC 309.) 


A fejezet tehát, noha tele van olyan fejtegetésekkel, amelyek a konfliktus és a harc - 
mai kifejezéssel szólva — pozitív funkcióiról szólnak, mégis zárásként az emberi (eroti- 
kus) viszonyok harcból (és nem valamiféle belső, mély lelki feszültségből) következő tö- 
résének reális lehetőségét mutatja fel. Ez a szorongás jellemzi híres és sokat idézett esz- 
széjét Az idegenről.?ő 

Az idegen típus. Az idegen kategóriája társadalmi a priori" abban az értelemben, 
hogy a másik észlelésének egyik adott módja. Az idegent Simmel elsődlegesen annak a 
csoportnak a szemszögéből rajzolja meg, amely számára idegen. 


88 Lásd Exkurs über den Fremden: SOZ 764-771. 

Az idegen nem a vándor, , aki ma jön és holnap megy, hanem ... az, aki ma jön, hol- 
nap marad". (SOZ 764.) Nem tartozik kezdettől abba a körbe, ahol van, közelség és tá- 
volság egyaránt jellemzi, de a csoporthoz tartozik.?? Az idegen a kereskedő, mert a ke- 
reskedelem mindig is képes volt befogadni azokat, akik akkor jelentek meg, amikor már 
minden hely foglalt volt. , A klasszikus példa az európai zsidók története." (SOZ 766.) 

Az idegenség sajátos kölcsönhatási formát jelent. 


, AZ idegen magának a csoportnak az eleme, ugyanúgy, ahogy a szegény, és a sokfé- 
le "belső ellenség! — olyan elem, amelynek immanens és tagként elfoglalt helyzeté- 
ben valami külső és szemben álló is van." (SOZ 764-765.) 


Az idegent elsősorban az teszi azzá, hogy idegennek látják. A szegényhez és a belső 
ellenséghez" való hasonlítás nem véletlen. Simmelnek a szegényről szóló tanulmánya? 
sem a szegénység lobjektív" jellegzetességeit kereste, hanem a környező csoport szem- 
szögéből figyelte meg a szegényt — mint ahogy a lLzelső ellenség! is csak a csoport szem- 
szögéből az, ami. 

Az idegen máshogy van közel és távol, mint az, aki a csoport tagja: , a viszonyon be- 
lüli távolság azt jelenti, hogy a közeli távol van, az idegenség viszont azt, hogy a távo- 
li közel van." (SOZ 765.) Simmel azt, hogy az idegen mint típus a csoport terméke, an- 
nak az eredménye, ahogy a csoport őt látja, stilisztikai eszközökkel is hangsúlyozza: az 
idegen mindig harmadik személyű, a rá irányuló beállítottságok, tekintetek alanya vi- 
szont többes szám első személyű. Az író és olvasó az idegent a csoport szemszögéből 
látja. Simmel ábrázolásában az idegen azon a priori típusok egyike, amelyek a társas vi- 
lágot konstituálják. 

Az idegen helyzetét sajátos objektivitás jellemzi, kettős értelemben. Egyrészt az ide- 
gen objektíven, szabadon lát. 


, Minthogy a csoport egyes alkotórészei vagy egyoldalú tendenciái vonatkozásában 
nincs gyökerei révén kötve, az "objektivitás" sajátos attitűdjét veszi fel ezek iránt, 
ami nemcsak puszta távolságot és a részvétel hiányát jelenti, hanem távoliból és kö- 
zeliből, közömbösségből és elkötelezettségből álló sajátos képződményt is." (SOZ 
766-767.) 


Másfelől a csoportnak és csoporttagoknak az idegenhez való viszonyát is egyfajta ob- 
jektivitás, elvontság jellemzi. Mint egyenlőhöz viszonyulnak hozzá a szónak abban az 
értelmében, hogy ugyanilyen lehetne a viszonyuk bárki máshoz is. Véletlenszerű a vi- 
szony, az összekapcsoló erőből hiányzik mindenfajta egyedi sajátosság. 


5 Az idegen közel van hozzánk, mert nemzeti vagy társadalmi, foglalkozási vagy ál- 
talános emberi tekintetben egyenlőnek érezzük magunkkal; távol van, amennyiben 
ezek az egyenlőségek szélesebb körűek, mint ő és mi, és csak azért kötnek össze 
minket, mert általában sokakat összekötnek." (SOZ 769.) 


Az idegenben Simmel bizonyos fokig önmagát rajzolta: mint zsidó származásút és 
mint sajátos objektív megfigyelőt, aki idegen, és az idegent is megfigyeli. Simmel esszéjé- 
ben egyszerre rajzolt meg egy általános típust és egy konkrét helyzetet, a közép-európai 
zsidó helyzetét — vagy pontosabban: a közép-európai és kulturálisan asszimilált zsidó 


§9 Az idegen a maga szervetlen hozzákapcsoltságával mégiscsak a csoport szerves tagja ...". (SOZ 771.) 
90 DerArme, SOZ 512-555. 

helyzetérzékelését — általánosította típussá. A megfogalmazás feszültséggel teli: Simmel 
egyszerre néz és elemez a csoport és az idegen szemszögéből. Erre természetesen éppen 
csak az idegen képes, hiszen ő az, aki egyszerre tag és kívülálló. De idegenné csak a cso- 
portban lehet valaki, hiszen ő az, aki "ma jön, holnap marad". 


.7e 


A modern kultúra "tragédiája" 


Simmelt természetesen egész pályáján, akár szociológiát, akár filozófiát művelt, akár 
esszéket írt a legkülönbözőbb témákról, a modern világ mibenléte izgatta. A pénz filozó- 
fiája, amely nagyjából pályája felezőpontján, 1900-ban jelent meg, ebből a szempontból 
kiemelkedő jelentőségű. Ebben a kötetben, amely más munkáitól eltérően nagyjából 
egységes, Simmel a kapitalista gazdaság központi kategóriája, a pénz köré építve pró- 
bál átfogó képet rajzolni gazdaságról, társadalomról és kultúráról. Korábbi, a "pénz 
továbbgondolva Simmel ebben a munkájában fejtette ki jellegzetes kultúrafelfogását. 

A pénz filozófiája két eltérő tartalmú és stílusú részre oszlik. Az első "analitikus" rész 
egy érték- és pénzelméletet tartalmaz, a második szintetikus" rész a modern pénzgaz- 
daság kulturális-társadalmi jellegzetességeit elemzi. 


Érték és pénz 


A könyv megértése szempontjából fontos felidézni Simmelnek azt az előszóban megfo- 
galmazott szándékát, hogy 


,... a történelmi materializmus alá építünk még egy szintet, méghozzá úgy, hogy 
megmarad a magyarázó értéke annak, hogy bevonjuk a gazdasági életet a szellemi 
kultúra okai közé, ám felismerjük, hogy maguk az említett gazdasági formák is mé- 
lyebb értékelések és áramlatok, lélektani, mi több, metafizikai előfeltevések eredmé- 
nyei." (PF 14-15.) 


Az első rész, a történelmi materializmus "alá" betoldott emelet, a Marxétól eltérő érték- 
és pénzelmélet alapozta meg Simmel szándéka szerint a könyv második részében a 
marxi pénz- és árufetisizmus elméletével folytatott rejtett vitát. 

Ez az elmélet-emelet, amelynek kidolgozása sok gondot okozott Simmelnek"!, az ér- 
téket a vágyott objektumnak a szubjektumtól való távolságával és e távolság leküzdé- 
sére irányuló törekvéssel definiálta. (PF 29.) Más szavakkal: azoknak a tárgyaknak van 
értékük, amelyekre vágyunk, amelyek nem férhetők hozzá korlátlanul, de amelyeket 
megszerezni törekszünk. Simmel erre gondolt mint "pszichológiai alapra (amelynek 
természetesen nem sok köze van egy szaktudományos értelemben vett pszichológiá- 
hoz). Ezt egészíti ki a pénzelmélet, amely a szubjektivitásra (a vágyakra) alapozott ér- 
tékelméletet tulajdonképpen megkerülve, a gazdasági értéket (meglehetősen konvenci- 
onálisan) a javak cseréjéből vezette le (PF 47 sk.), és így jutott el a pénzhez. A "vágy" (a 
szubjektív hasznosság) és a csere kérdése összekapcsolható, mint azt a kortárs margin- 
alista elmélet is tette. Simmel azonban ebben a vonatkozásban nem dolgozta ki elkép- 


911898 augusztusában írta Rickertnek: , Értékelméletem felett nyögök, és kétségbe vagyok esve. Éppen a 
legelemibb dolgok jelentenek számomra eddig le nem győzött nehézséget." Idézi: Frisby, Dávid R. Köhnke, 
Klaus Christian: Editorischer Bericht, in: Simmel, Georg: Philosophie des Geldes (1900), Frankfurt a. M..: 
Suhrkamp, 1989, 727. 

zeléseit. Úgy tűnik, számára kényelmetlen és terhes feladat volt, hogy a monográfia for- 


szer 


ezer 


Simmelt valójában nem a pénz mint gazdasági kategória magyarázata, hanem a 
pénz mint társadalmi jelenség érdekelte. Az elemzés e tekintetben nem a pszichológiai 
megalapozáshoz, az érték magyarázatában szerepet játszó "vágyhoz, hanem a pénzhez 
mint csereeszközhöz kapcsolódik. Ebben mutatkozik meg ugyanis a pénz különleges 
természete. 


A pénz kettős természete — jelesül az, hogy bár igen konkrét s mint nagyra értékelt 
szubsztancia, ám értelmét csakis a mozgásban és funkcióban való teljes feloldódás- 
ban birtokolja — azon alapszik, hogy a pénz csak a hiposztazálásban, egy tiszta funk- 
ció, az emberek közötti csere megtestesülésében áll fenn." (PF 188-189.) 


A pénz a csere eszköze, de minthogy a csere az elemi kölcsönös kapcsolat, a pénz , a 
kölcsönhatás absztrakciója". (PF 220.) Simmel szemében tehát a pénz minden társadal- 
masodás alapjelenségének, a kölcsönhatásnak a legtisztább megjelenési formája. 

Ebben az értelemben a pénz nem is tisztán gazdasági kategória. A pénz a tiszta tár- 
sas viszony — annál is inkább tiszta, mert a pénz fokozatosan elveszti materiális jellegét, 
átszellemítődik" (Vergeistigung), szimbólummá válik. (PF 219.) A pénz az állandó moz- 
gás, ugyanakkor éppen mint mozgás a legállandóbb, valamiképpen a világ "szubsztan- 
ciája. 


, Míg kézzelfogható egyediségként a külső gyakorlati világ legillékonyabb dolga, 
addig tartalma szerint a legállandóbb: indifferencia- és kiegyenlítőpontként áll ösz- 
szes egyéb tartalma között, ideális értelme — miként a törvényé is — az, hogy mércé- 
je legyen az összes dolognak, de anélkül, hogy magát rajtuk mérné le ...". (PF 
648-649.) 


A pénz a célszerű tevékenységben a legegyetemesebb szerszám. Maga a szerszám 
is már absztrakció: a cél elérésére szolgáló eszköz absztrakciója (minthogy nem talált, 
hanem a szóban forgó célszerű tevékenységnek megfelelően kialakított eszköz), a pénz 
pedig magának a szerszámnak az absztrakciója, minthogy bármely cél megvalósításá- 
ban eszközként szolgálhat. (PF 232-235.) A konkrét tárggyal szembeni közömbössé- 
ge miatt a pénz , az a konkrét eszköz, amely maradéktalanul egybevág elvont fogalmá- 
val ...". (PF 237.) A pénz maga a testet öltött elvonatkoztatás. Simmel ezt komolyan 
gondolta: a pénz egyrészt a külső" világ eleme, másrészt rendelkezik a "belső", gondo- 
lati világ egyik tulajdonságával is, mert elvonatkoztatott. Ez a bizonyos fokig már Marx- 
nál megtalálható és Simmel ismeretelméletével egybehangzó megállapítás a későbbi 
német tudásszociológiát is erősen befolyásolta. 

Simmel gondolataiban könnyen felismerhető számos, a pénzzel kapcsolatos közkele- 
tű és néha évezredes bölcsesség. Ezek felhasználásával azonban egy eredeti megközelí- 
tést bontott ki. Simmel szemében a pénzviszonyok nem a valóságos viszonyokat elfedő 
szerkezetek, nem "fetisisztikus" képződmények, mint Marxnál. Szerinte a modern kor 
jellegzetességei nem a pénz viszony okkal szembeállított "valóságos" viszonyokban kere- 
sendők, mert a pénzviszonyok maguk a legtisztább társadalmi viszonyok. A "formális 
szociológia" nyelvén szólva a pénz az általános forma lenne. Erre a pénzfogalomra ala- 
pozza Simmel a szintetikus! részben a maga diagnózisát a modern társadalomról. 


194 
Szabadság és függőség 


A "szintetikus" rész ugyanúgy a modern individualizmus problémái körül forog, mint 
a differenciálódásól szóló könyv, és a diagnózis ugyanolyan ambivalens. Első megköze- 
lítésben kétértelműséget vagy ellentmondást nem lehet felfedezni: a pénzviszonyok na- 
gyobb személyes szabadságot tesznek lehetővé, mert olyan kölcsönös függőséget jelen- 
tenek, amely ugyanakkor nem személyükben köti a résztvevőket. (PF 352.) Nem elha- 
nyagolható, hogy ennek a szabadságnak a csere igazságossága az előfeltétele. A csere 
nem hatalmi viszony, nem a vágyak közvetlen kiélését, hanem , objektív mérlegelést, 
megfontolást, kölcsönös elismerést, a közvetlen, szubjektív megkívánás felfüggeszté- 
sét" tételezi fel. A cserében a felek egyenlősége, hatalmi egyensúlya , nem kölcsönös 
rabláshoz és harchoz, hanem a mérlegelő cseréhez vezet, melyben az egyoldalú és sze- 
mélyes birtoklás és birtokolni akarás a részt vevő személyek kölcsönhatásából kiemel- 
kedő, e kölcsönhatást fölülmúló, objektív jellegű összcselekvésbe torkollik." (PF 347.) 
A pénz által közvetített cserében mindez úgy történik, hogy az egyenlőség és az igaz- 
ságosság érvényesülése közben mindenki gyarapszik is, szubjektív nyereségre tesz 
szert. (PF 347.) A csere igazságossága nem látszat, ezért nincs helye Simmelnél a pénz- 
fetisizmus fogalmának. 

A pénzgazdálkodás által lehetővé tett szabadság egyik legfontosabb eleme az indi- 
vidualitás kibontakozása. Láttuk, hogy első könyvében Simmel ezt a differenciálódás- 
sal hozta összefüggésbe: a csoport kiterjedése és az a tény, hogy az egyén különböző 
csoportokban vesz részt, elősegíti az individuum függetlenségét. Itt tehát az individua- 
lizálódásban a csoportok, a társas viszonyok szerepét emelte ki. Az individualizálódás 
értelme 1900-ban már némileg másképp vetődött fel. A hangsúly az egyén belső fejlő- 
désére esett. 


, Amit mi szabadságnak nevezünk, az a legszorosabban összefügg a személyiség el- 
vével, oly szorosan, hogy a morálfilozófia a két fogalmat elég sűrűn azonosnak nyil- 
vánította. Éppen a pszichikai elemek szóban forgó egysége, mintegy egyetlen pont- 
ba sűrűsödésük, a lényeg ama szilárd körülhatároltsága és összecserélhetetlensége, 
amit személyiségnek nevezünk — tehát végtére is ez jelenti a függetlenséget, zártsá- 
got minden külsődlegessel szemben, a kizárólag a személyiség lényegi törvényeinek 
megfelelő fejlődést, azt, amit szabadságnak nevezünk." (PF 362.)? 


Ez az, amit a pénzgazdálkodás kibontakozása lehetővé tesz. Annak a feltételezése, hogy 
a modernitás és a pénzgazdálkodás kibontakozása a belső gazdagság és önmeghatáro- 
zottság értelmében vett individualitás kibontakozását is elősegíti, mint látni fogjuk, 
igen fontos volt Simmel végső diagnózisa szempontjából. 

A pénzgazdaság a személyiség szabadságának növekedését tette lehetővé, amennyi- 
ben — mint ezt Simmel előtt is már sokan, köztük Marx is hangsúlyozták — megszüntet- 
te a közvetlen személyi alárendeltséget. A csereviszony, valamint a pénzviszonyokon 
alapuló munkaviszonyok, mint amilyen a bérmunka, tehát a személyt annál inkább sza- 
baddá teszik, , minél tárgyibb, személytelenebb, technikaibb maga a személy és az 
üzem, amelyben munkálkodik." (PF 409. — a fordítást módosítottam; ND.) Nemcsak az 
üzemi munkamegosztásban válik az egyén szabadabbá és függetlenebbé, ha puszta 


22 Simmel felfogásának változását mutatja, hogy A társadalmi differenciálódásról című kötet tanulmányai 
közül a Szociológiába beemelt, a csoport kiterjedéséről szóló rész átdolgozása során beiktatott egy új fejtege- 
tést az individualitás két értelméről. Az egyik a kvantitatív, a csoport kiterjedésétől függő (tehát társadalmi- 
lag meghatározott), a másik a kvalitatív, a fentebbi fejtegetés értelmében vett, amely az egyén belső kibonta- 
kozását jelenti. (SOZ 811-814.) 

pénzviszony köti a helyhez, amit elfoglal, hanem másfajta csoportviszonyokban is. 
Simmel a pénzgazdaság különböző társulásait említi példaként, amelyekben az egyén 
anélkül vehet részt, hogy személyes viszonyok kötnék a csoport többi tagjához. , A pénz 
lehetővé tette, hogy az ember úgy alkosson egyesüléseket másokkal, hogy egy szemer- 
nyit sem kell feladnia személyi szabadságából és tartózkodásából." (PF 421.) 

A pénzgazdaság sajátos hatása, hogy egyszerre növeli és csökkenti az emberek közöt- 
ti távolságot. , A modern embereket a környezetükhöz fűző viszonyokban az a fejlődés 
játszódik le, hogy az ember eltávolodik a hozzá legközelebb eső köröktől, így próbálván 
közelebb kerülni a távoliabbakhoz." (PF 602.) A távolabbi körökhöz való közeledés kü- 
lönösebb magyarázatot nem igényel: ez a munkamegosztás és a társadalmi "sűrűség" nö- 
vekedésének a régi tétele, és hogy ezt a pénzgazdaság elősegíti, kézenfekvő. A másik 
változás figyelemre méltóbb: Simmel rámutatott arra, hogy a pénzgazdaság pl. elősegíti 
a családi kötelékek lazulását és ezzel a tagok önállósodását, lehetővé teszi a kapcsolatok 
objektiválódását (a javak cseréjében a személyes mozzanatok kikapcsolását). 


, Ezen a módon, mint említettük, belső korlát jön létre az emberek között, de a mo- 
dern életformát egyedül ez tette lehetővé. Hiszen a nagyvárosi érintkezés tolakvó 
jellege és tarka kavargása egyszerűen elviselhetetlen volna az említett lelki távolság- 
tartás nélkül." (PF 603-604. — a fordítást módosítottam; ND.) 


Nem utolsó sorban ,a pénzgazdálkodás tette lehetővé azon foglalkozási rétegek ki- 
alakulását is, melyeknek produktivitása tartalmilag mindenféle gazdasági mozgáson 
tökéletesen túl helyezkedik el — vagyis a sajátosan szellemi tevékenységek ... kialakulá- 
sát." (PF 375.) Simmel ezt egyrészt úgy értette, hogy a pénzgazdasággal együtt járó 
munkamegosztásos differenciálódás vezetett a szellemi funkciók  önállósulásához 
(ahogy Durkheim mondta volna). Másfelől a pénz, mint ,a legszublimáltabb gazdasági 
érték" megszabadíthat , a dolgok gazdasági oldalától" (PF 375.), , egyre jobban megkí- 
mél bennünket a dolgokkal való közvetlen érintkezéstől...". (PF 593.) A pénz távolság- 
tartást tesz lehetővé, megengedi a gazdasági szempontokat figyelmen kívül hagyó el- 
mélyülést a szellemi értékek világában. A pénznek , teljes benső idegensége az ideális 
értékekkel szemben" elhárítja a gazdasági értékelés és a szellemi értékvilág összekeve- 
redését. (PF 377.) 

Az eddigiek azonban Simmel szövegében csak az egyik szálat jelentik. A pénzgaz- 
dálkodás és individualitás összefüggését Simmel úgy világította meg, hogy a pénzvi- 
szonyokat pozitívan értékelő fejtegetéseket olyan állításokkal szőtte össze, amelyek a 
pénzgazdaság értékszempontból ambivalens vagy romboló hatásait emelték ki. 

Simmel szemében a pénzgazdálkodás által lehetővé tett egyéni szabadság azért 
problematikus, mert a függetlenségnek ára van: a pénz által biztosított "maximális 
szabadság" más vonatkozásban újfajta kölcsönös függőséget jelent. (PF 352.)? A sze- 
mély ugyanis objektív funkciók hordozójává válik: éppen ezáltal szabadul fel, mert 
megszaporodott kapcsolatai nem jelentenek személyes kötöttséget. A személyes sza- 
badság a kapcsolatok személytelenségével, a viszonyok tárgyiasulásával jár együtt: 


5... bennünket függőségeink sokaságáért talán a függésekért felelős személyiségek 
iránti közömbösség és a helycsere lehetősége kárpótol. És ha egyrészt szükséglete- 
ink bonyolultsága, másrészt képességeink specializálódása révén sokkal inkább füg- 
gőségi viszonyban vagyunk is a társadalom egészével, mint a primitív ember ... 


93 Ez volt Durkheim munkamegosztásra irányuló, de Simmeltől eltérő irányba vezető vizsgálatainak a ki- 
indulópontja is. (TM 54.) 

viszont mi magunk rendkívüli mértékben függetlenek vagyunk a társadalom min- 
den meghatározott elemétől; mivel ennek jelentősége számunkra teljesítményének 
egyoldalú tárgyszerűségévé változott...". (PF 356. — a fordítást módosítottam; ND.) 


Ezt a problémát Simmel már korábban tárgyalta: ez a társadalmi differenciálódás és 
az egyéni szabadság viszonyának a problémája, kicsit másképp megfogalmazva. Azzal 
egy időben, hogy egyre nagyobb jelentőséget tulajdonított a személyiség belső" kibon- 
takozásának, individuális gazdagodásának, egyre inkább előtérbe kerültek a differenci- 
álódás problematikus kulturális vonatkozásai is. 

Függőség, egymásrautaltság, kapcsolatgazdagság és közömbösség kérdése állt 
Simmel egyik legtöbbet idézett, a nagyvárosról szóló esszéjének a középpontjában is. 
Ez az esszé gondolatvilágában A pénz filozófiájában kifejtettekkel rokon. A nagyvárosi 
életnek a pénzgazdálkodással összefüggő és a kultúrát legmélyebben érintő vonása az 
intellektualizmus. 


A nagyvárosban élő ember ... védőszervet hoz létre az elgyökértelenedés ellen, 
amellyel külső környezetének áramlatai és diszkrepanciái fenyegetik: ezekre a ke- 
dély helyett lényegében az értelemmel reagál, amely lelki előjogát a tudatosságnak 
ugyanezen okokból bekövetkező fokozódása teremti meg ...". (NSÉ 545. — a fordí- 
tást módosítottam; ND. )"5 


Ez az intellektualizmus az individualitás iránti közömbösséghez vezet, mondta 
Simmel, hiszen a lelki kapcsolat a személyek között , ezek individualitásán alapul, míg 
az értelmi jellegűek az embereket mint számokat, mint önmagukban közömbös eleme- 
ket veszik tekintetbe ...". (NSÉ 545. — a fordítást módosítottam; ND.) Az individualitást 
lehetővé tevő pénzviszonyok ugyanakkor egy, az individualizálással ellentétes, de az 
intellektualizmussal összhangban levő hatást is kifejtenek: a nagyvárosi kultúra teljesen 
személytelen. A személytelenség egyrészt gépies összehangoltságot jelent." Másfelől 
az intellektuális jellegű  pénzkultúra bizonyos értelemben jelleg- és jellemtelen 
(Charakterlosigkeit), hiszen , azonos értékű a pénzügyletekben minden személy is, éspe- 
dig nem azért, mert mindegyikük értékes, hanem azért, mert egyikük sem, egyedül a 
pénz az." (PF 540. — a fordítást módosítottam; ND.) Ezzel a személytelenséggel és jelleg- 
telenséggel magyarázta Simmel a nagyvárosi szellemi életnek egy másik, az intellektu- 
alizmussal bizonyos fokig ellentétes, de hasonló forrásokból táplálkozó vonását, a 
szenvtelenséget (Blasiertheit), a lelki eltompultságot. 

Ennek forrását éppenséggel abban látta, hogy az egyén a nagyvárosi sokféleségben 
bizonyos fajta lelki önvédelemre kényszerül. 


94 Ezt az eredetileg 1903-ban megjelent tanulmányt Simmel — más, vele egy időben született írásaival 
be tartozik, Simmel egy jegyzetben egyértelműen leszögezte. Lásd Simmel, Georg: Die Grofistádte und das 
Geistesleben (1903), in: Simmel, Georg: Aufsatze und Abhandlungen 1901-1908, Band L, Frankfurt a. M..: 
Suhrkamp, 1995,131. A Szociológia rokon témájú fejezete (SOZ 687-790.), amely a teret mint társadalmasodási 
formát elemezi, sokkal kisebb hatást fejtett ki (az idegenről szóló, közbeiktatott esszé kivételével). A nagyvá- 
ros-esszé jellegzetes témái ebben a "formális" szociológiai eszmefuttatásban nem jelentek meg. 

95 A pénz filozófiájában az "életstílus" kapcsán ejtett szót Simmel a pénzviszonyok és az élet értelmi, intel- 
lektuális oldala közti kapcsolatról. (PF 537 sk.) 

96 Ebben a vonatkozásban szokták idézni a híres órahasonlatot. , Ha Berlin összes órái hirtelen különbö- 
ző mértékben pontatlanul kezdenének járni, akár csak egyetlen óráig is, akkor hosszú időre megbomlana az 
egész gazdasági és egyéb forgalom." (NSÉ 547. — a fordítást módosítottam; ND.) Simmel az individualitás el- 
lenpontjának a gépi pontosságot, a széleskörű összehangoltságot látta. 

A nagyváros lakóinak egymás iránt tanúsított szellemi tartását formális szempont- 
ból tartózkodásként jellemezhetnénk. Ha a számtalan emberrel történő állandó kül- 
ső érintkezést éppennyi belső reakciónak kellene kísérnie — mint a kisvárosban, ahol 
csaknem mindenkit ismerünk, akivel csak találkozunk, és mindenkihez pozitív vi- 
szonyunk van — akkor az emberek belsőleg teljesen atomizálódnának, és elképzelhe- 
tetlen lelki állapotba kerülnénk." (NSÉ 550.)97 


Vagyis míg a pénzgazdálkodó nagyváros egyfelől dezindividualizálja, egyformává te- 
szi az embereket, másfelől olyan lelki tartást kényszerít rájuk, amely mégis biztosítja 
önállóságukat és szabadságukat. A rejtett ellenszenv és tartózkodás a , személyes sza- 
badság olyan mértékét és fajtáját biztosítja ugyanis az egyénnek, amelyre más viszo- 
nyok esetében nem találunk analógiát...". (NSÉ 551.) 

Ez nem változtat azon, hogy az (intellektualizált és szenvtelen, személyesen szabad) 
egyént , személytelen dolgok" sokasága veszi körül, kultúrtárgyak , önmagában zárt" 
világa, amely , individuumellenes" életmódot kényszerít rá. (PF 580.) Ez a személytelen 
tárgyi világ"§ mint stílusok sokfélesége jelenik meg. Simmel előbb az egymást kizáró 
művészeti stílusok egymás mellett létezésére utalt, de a fejtegetés világossá teszi, hogy 
itt nemcsak a kortárs kultúra elvtelen eklekticizmusáról van szó, hanem arról is, hogy 
ezek az életstílusokat generáló tárgyi együttesek függetlenülnek a szubjektumtól, meg- 
szűnik szubjektum és objektum kulturális összefüggése. (PF 582-584.) Ez a független- 
ülés elsődlegesen nem is a fogyasztás tárgyi világában mutatkozik meg. Simmel nem 
véletlenül hivatkozott a könyve bevezetésében Marxra: a kultúra tárgyi oldalának és a 
szubjektumok világának az elválását elsődlegesen a munka világában, a munka meg- 
osztásában fedezte fel, amely munkamegosztás egyben a munkás munkaeszközöktől 
való elválasztásának folyamata is. A munkaerő áruvá válásával a munka elválik a mun- 
kástól, objektív jelleget ölt vele szemben. (PF 573-574.) Azonban míg Marx számára ez 
(mint Marx mondta: a kizsákmányolás) volt a kapitalizmus világának meghatározó vi- 
szonya, Simmelnél ez csak egy általánosabb viszony sajátos példája. 


A munka áruvá válása tehát csupán egyik oldala annak a messze kiható differenci- 
álódási folyamatnak, amely leválasztja a személyiségtől annak egyes tartalmait, 
hogy aztán ezeket önálló meghatározottságokkal és önmozgással rendelkező tár- 
gyakként szembeállítsa vele." (PF 574.) 


Objektív és szubjektív kultúra 


Ezzel eljutottunk ahhoz a gondolathoz, amely A pénz filozófiája egészét meghatározó 
alapmotívum; és hol hangsúlyosabban, hol a háttérben az egész fejtegetést végigkíséri. 
A könyv minden különös gondolatmenete mintha csak azt a célt szolgálná, hogy plau- 
zibilisebbé tegye a tételt: az objektív kultúra önállósul a személyes léttel szemben. En- 
nek az önállósulásnak a lehetősége — könnyen belátható — már a pénzben mint csereesz- 
közben adva volt. A pénz által lehetővé tett szabadság — ezt már láttuk — kétértelmű 


97 Lásd ennek a gondolatnak az átformálását majd a chicagói iskolához tartozó Wirthnél: UE 51. 

98 Megjegyzendő, hogy Simmel nem használja a német filozófiai gondolkodás állítólagos nagy felismeré- 
sét a kultúra és civilizáció különbségéről (amely a német szociológiába is behatolt, például Alfred Webernél). 
Simmel azt kívánta kiemelni, hogy a személytelen tárgyi világ és a személyes kultúra összefügg (mindkettő- 
re rányomja bélyegét a pénzgazdálkodás vagy a nagyvárosi élet), ellentétük ebből adódik. Amikor Simmel 
személytelen tárgyiasságról beszélt, nemcsak a kultúra anyagi elemeire gondolt, hanem a szellemi objektivá- 
ciókra is (mint a filozófia vagy a tudomány). 

volt: a személyes függőség csökkenése, az egyén bizonyos értelemben vett függetlensé- 
ge azzal járt együtt, hogy függővé vált a tárgyi világtól és a társadalom egészétől. (PF 
356.) Simmel a kultúrában hosszú távú párhuzamos mozgást látott, amelynek a mun- 
kás sajátos függősége a (kapitalista) pénzgazdaságban csak speciális esete: 


,:.. egyrészt egyre világosabban és pontosabban kerül előtérbe a természeti törvény- 
szerűség, a dolgok tényszerű rendje, a történés objektív szükségessége, másrészt a 
független egyéniség, a személyes szabadság, a magáértvalóság minden külsővel és 
természeti erővel szemben egyre élesebben és erőteljesebben hangsúlyozódik." (PF 
362-363.) 

mosságából fakad a liberális szabadság tartásnélkülisége, zavarodottsága és kielégület- 
lensége. 


, Ebből magyarázható, hogy korunkban ugyan egészében véve minden korábbinál 
nagyobb a szabadság foka, ettől a szabadságtól mégsem vagyunk túl boldogok. 
A pénz nemcsak azt teszi lehetővé, hogy mások iránti kötöttségeinkből, hanem azt 
is, hogy a saját birtokunkból eredőkből kivásároljuk magunkat: felszabadít bennün- 
ket, ha adjuk, s akkor is, ha kapjuk." A dolgok azonban, amelyeket a pénz vált fel, 
elvesztik irányadó szerepüket: ,,... az élet magva és értelme folyton szinte kicsúszik 
a kezünkből ... ennek az érzésnek valamiféle mély vágyakozás felel meg, hogy a 
dolgoknak új jelentőséget, mélyebb értelmet, önálló értéket kölcsönözzünk." (PF 
502-503.) 


Az életstílusról szóló (a könyvet lezáró) fejezetben a szubjektív és objektív kultúra 
elszakadását hangsúlyozó gondolat a korábbiakhoz képest erőteljesebb lesz. A modern 
kultúrát Simmel szerint az jellemzi, hogy , hallatlanul kimunkáltak a dolgok, amelyek 
életünket tárgyiasan kitöltik és körülveszik ... Az egyének kultúrája azonban, legalább- 
is a népesség magasabb rétegeiben, semmiképpen sem haladt előre ilyen mértékben...". 
(PF 563. — a fordítást módosítottam; ND.). Ez a gondolat fogja egységbe a pénzgazda- 
ságnak nagyobb részt már ismertetett simmeli jellemzését. Hogy a kapitalista termelést 
ez jellemzi, azt már láttuk. De a két kulturális szint ellentétét fedezhetjük fel a nagyvá- 
rosban is. 


A nagyvárosokban találjuk ,,... a minden személyességen túlnövő kultúra igazi szín- 
helyét. Építményekben és oktatási intézményekben, a téráthidaló technika csodái- 
ban és kényelmi berendezéseiben, a közösségi élet alakzataiban és az állam látható 
intézményeiben a kikristályosodott, személytelenné vált szellemnek olyan mindent 
elnyelő tömegével találkozunk, amellyel szemben a személyiség úgyszólván nem 
tarthatja fenn magát." (NSÉ 558.) 


Másfelől viszont a nagyvárosok a színterei a szélsőséges egyediség és különösség kifej- 
lődésének, mert az csak így érvényesülhet. 


, Ahhoz tehát, hogy e személyiség megmeneküljön, rendkívüli egyediséget és külö- 
nösséget kell felmutatnia; el kell túloznia e tulajdonságait, hogy egyáltalán — saját 
maga számára is — hallhatóvá váljék." (NSE 558.) 

Simmel — szokásától eltérően — e helyen nyíltan polemizált Nietzsche, , a szélsőséges 
individualizmus prófétája" városgyűlöletével. Simmel ugyanis, amikor diagnosztizálta 
az egyéni-szubjektív kultúra visszafejlődését és az objektív kultúra felőrerohanását, azt 
is világosan leszögezte, hogy e kettő elválaszthatatlan: mindkettő kibontakozásának a 
pénzgazdaság a feltétele, amely egyszerre alapja a páratlan gazdagságú tárgyi-objektív 
kultúrának és a kifinomult individualitásnak. , Ha a pénz éppúgy szimbóluma, mint 
oka annak, hogy minden, ami csak képes erre, közömbössé és külsővé válik, ami csak 
ilyenné válhat, mégis ama legbenső tartalom megőrzőjévé is válik, amely immár saját 
határai között bontakozhat ki." (PF 593). Egyiket nem lehet a másik nélkül akarni. 
Simmel Nietzschétől eltérően nem vázolta fel a kivételes és amorális individualitás pró- 
féciája köré rendezett alternatív kultúra képét. Simmel komolyan vette saját diagnózi- 
sát: a modern kultúra az objektív és szubjektív kultúra hasadásában mozog, és ez meg- 
haladhatatlan. 

Egyfajta esztétizáló kilépés a dilemmából mégis észlelhető Simmelnél: a műalkotás 
— a modern mű is — kívül áll Simmel szerint a munkamegosztás viszonyain. Benne, de 
csak a műben, a kultúra objektív és szubjektív oldala nem hasadt szét. 


5 A műalkotásnak ez a zártsága azonban azt jelenti, hogy benne a lélek valamilyen 
szubjektív egysége jut kifejeződésre; a műalkotás csak egyetlen embert kíván, őt 
azonban egészen és legbelső személyisége szerint; ezt azzal viszonozza, hogy for- 
mája lehetővé teszi a számára, hogy a szubjektum legtisztább tükre és kifejeződése 
legyen. ... Ahol viszont a munkamegosztás uralkodik, ott ennek következtében a 
teljesítmény összemérhetetlen a teljesítményt végző emberrel, aki nem ismeri fel ön- 
magát cselekedetében ...". (PF572.) 


A simmeli diagnózis szempontjából lényeges, hogy csak a mű lehet tiszta tükör és 
kifejeződés. A szubjektív és az objektív kultúra esztétikai kiengesztelődését nem vitte 
át a társadalomelemzésbe.? 


Élet és formák 


Simmel modernitásfelfogása élete utolsó évtizedében bizonyos fokig módosult. A pénz 
filozófiája a szubjektív és az objektív kultúra modernitásra jellemző hasadását valami- 
lyen értelemben "gazdaságilag" magyarázta. Bár a szó igazi értelmében vett gazdasági 
elemzést a modern pénzgazdaságról nem adott, a pénz által közvetített cseregazdaság- 
ból vezette le a szellemi életben megfigyelt tárgyiasulást is. A pénzgazdaságnak ugyan- 
azon attribútumai eredményezték az egyéntől elszakított tárgyi kultúra elhatalmasodá- 
sát, mint amelyek lehetővé tették az egyéni szabadságot és kötetlenséget. Simmel felfo- 
megjelenéséhez köthető. 

Az élet problémája Simmelt több írásában foglalkoztatta. E helyütt a Szociológia be- 
vezető tanulmányát kell kiemelni. Mint már említettem, a tanulmány a társadalom fo- 
galma helyett a társadalmasodás/kölcsönhatás ikerfogalmaiból kiindulva próbálta 
megtalálni a szociológia helyét. A kölcsönhatással kapcsolatban egy ponton Simmel ar- 
ról kezdett beszélni, hogy a szociológiai kutatások eddig elsősorban azokra a jelensé- 


99 Érezhető kritikával említette a pénz kettős, objektivitást növelő és bensőségességet biztosító funkcióját 
hangsúlyozó fejtegetésében azokat az fesztétikai módon hangolt személyiségeket, akik a jelen láttán kétség- 
be esnek. (PF 593.) 


200 


gekre figyeltek, amelyek eloldódtak az őket létrehozó kölcsönhatásoktól, amelyek 
kikristályosodtak. (SZOC 201.) Ezekkel szemben — írta — fontosabb a még meg nem szi- 
lárdult, egyén feletti képződménnyé még nem vált kölcsönhatások tanulmányozása, az 
örök áramlásé és lüktetésé, amely összeláncolja az egyéneket. Ebből a gondolatból úgy 
tűnik, hogy a szociológia feladata mégse elsősorban a formák, hanem ezen életfolyamat 
tanulmányozása lenne. 


, Ezek a társadalom atomjai közötti, csak a pszichológiai mikroszkóp számára hoz- 
záférhető kölcsönhatások azok, amelyek a társadalom annyira nyilvánvaló és még- 
is oly talányos életének egész lomha folyósságát és hajlékonyságát, tarkaságát és 
egységességét hordozzák." (SZOC 202-203. — a fordítást módosítottam; ND.) 


A Szociológia egész koncepcióját ez a belátás még nem változtatta meg. A formákat nem 
mint az "élettel szembekerült, objektiválódott, "kikristályosodott képződményeket ta- 
nulmányozta, nem az félet és a kikristályosodott képződmények kulturális jelentősé- 
gére irányult a figyelme. 

1911-ben jelent meg Filozófiai kultúra című gyűjteményes kötete és benne A kultúra fo- 
galma és tragédiája című esszéje, amely teljesebben fejtette ki a Szociológiában megfogal- 
mazott gondolatot. Élet és objektiválódott képződmények ellentétében ragadta meg a 
kultúra lényegét. 


5A kultúra paradoxona, hogy a szubjektív élet, amelyet folyamatos áramlásában ér- 
zékelünk, és amely spontánul saját belső beteljesedésére tör, a kultúra eszméje felől 
tekintve ezt a beteljesedést önmagából kiindulva nem tudja elérni, hanem csak azon 
önmagukban megálló zártságban kristályosodott képződmények révén, amelyek 
már formájukat tekintve teljesen idegenek számára."!99 


A pénz filozófiája még azt hangsúlyozta, hogy az egyre kiterjedtebb objektiválódott szel- 
lemi-tárgyi kultúrát teremtő modernitás az egyéni szabadság feltétele. 1911-ben Simmel 
már inkább ennek az objektiválódott kultúrának az egyénnel szembeni túlhatalmát 
hangsúlyozta. A kultúrtárgyak világa mint egész összemérhetetlen az egyénnel, mert e 
világ nem egy szubjektum teremtménye, nincs ebben az értelemben vett termelője 
(Produzent), olyan objektív értelemmel bír, amely a saját tiszta tárgyiságában gyökere- 
zik, és nem valamely tudatból származik.!9! A modern kultúrát — az esszé záró bekez- 
désében — azért látta tragikusnak, mert minden cselekvés, amely ennek az elidegenülés- 
nek a felszámolására, a tárgyiasult világ elsajátítására törekedne, szükségképpen áldo- 
Zatul esik a kultúra logikájának. 


A szellem azon nagy vállalkozása, hogy tárgyát mint olyat azáltal gyűrje le, hogy 
önmagát is mint tárgyat teremti meg, hogy e teremtés révén gazdagodva visszatér- 
jen önmagához, számtalan alkalommal sikerül; de ezt az önkiteljesedést azzal a tra- 
gikus eséllyel kell megfizetnie, hogy az őt is meghatározó öntörvényűséggel ebben 
az általa teremtett világban egy olyan logika és dinamika keletkezik, amely a kultú- 
ra tartalmait egyre nagyobb sebességgel és egyre távolabb sodorja a kultúra cél- 
jaitól."102 


10 Simmel, Georg: Der Begriff und die Tragödie der Kultur (1911), in: Simmel, Georg: Hauptprobleme der 
Philosophie. Philosophische Kultur, Frankfurt a. M.: Suhrkamp, 1996, 389. 


101 T. m. 406-407. 
102 T. m. 415-116. 

Simmel utolsó kötetében — amelynek korrektúráját halálos ágyán javítgatta, de a 
megjelenését már nem érte meg — szubjektív és objektív kultúra konfliktusát úgy hatá- 
rozta meg, , hogy az élet a szellem fokán saját közvetlen kinyilvánításaként objektív 
képződményeket hoz létre, amelyekben kifejeződik, és amelyek viszont mint tartóedé- 
nyei és formái továbbáramlását magukba fel kívánják venni — míg eszmei és történeti 
rögzítettségük, lehatároltságuk és merevségük előbb vagy utóbb ellentétbe és ellensé- 
gességbe lép az örökké változó, határokat feloldó, folyamatos élettel."193 Az élet és az 
objektív képződmények ellentéte itt mint az élet és a formák ellentéte fogalmazódott 
meg. Ezzel a forma" már eredetileg is összetett fogalma egy újabb, Simmel halála után 
nagyon népszerűvé vált jelentést vett fel. 

Az objektív kultúra megmerevedett formáinak világával Simmel nemcsak az életet 
állította szembe, hanem a már a Szociológiában bevezetett "kvalitatív" individualitást is. 
Az említett könyv negyedik fejezetének címe (Das individuelle Gesetz) erre utalt. Nem az 
egyedi törvényről, hanem az fegyediség törvényéről beszélt Simmel, arról, hogy az 
egyén számára életéből adódnak bizonyos objektív követelmények, ,.neki kell ezeket 
teljesítenie, és ha tette erkölcsi kíván lenni, akkor ezek mint igények belőle magából kell 
hogy jöjjenek, egy az ő létében levő kellést kell kifejezniük ...".199 Egyfajta heroikus és 
öntörvényű individualitást jelent ez, amely éppúgy különbözik a korai Simmel társa- 
dalmi differenciálódásból levezetett individualitásától, mint Nietzsche minden erköl- 
csiséget levetköző Übermenschétől, inkább Weber szkeptikus heroizmusával rokon. Va- 
lamiképpen Simmel utolsó napjai is az ideális Bildungsbürgernek ezt az erkölcsi tartását 
példázták: hogy utolsó könyvének korrektúráját befejezhesse, nem volt hajlandó a rá- 
kos fájdalmait egyedül csillapító morfiumot bevenni. 


Max Weber 


A klasszikus német szociológia arculatának a kialakításában Max Weber játszotta a leg- 
jelentősebb szerepet. Eredeti kérdésfeltevése nem ismerte a későbbi diszciplináris hatá- 
rokat. Ő csak akkor kezdte magát szociológusnak tekinteni, amikor a későbbi szocioló- 
giai gondolkodásban meghatározó szerepet játszó művei jelentős részét már megírta. 
Sőt: noha a szociológiai megközelítés mint sajátos diszciplináris szempont jogosultsá- 
gát élete végén elismerte, ellenezte a szociológia mint egyetemi szak bevezetését. 

Weber érdeklődését a XIX. század végi német liberalizmus válsága határozta meg, 
amely válság egyrészt az európai liberalizmus általános, a tömegtársadalom! és a na- 
gyipari kapitalizmus kibontakozásával összefüggő bizonytalanná válásából, másrészt a 
liberális gondolatnak a német egyesítés utáni elkorcsosulásából fakadt. Több véletlen 
körülmény vezetett ahhoz, hogy Weber politikai indításokból származó kutatásai egy- 
fajta szociológiába torkolltak. A XX. század második felében aztán ezeket a kutatásokat 
a modern szociológia legellentétesebb áramlatai vették kiindulási alapul, így vált Weber 
szándéka ellenére a szociológia klasszikusává. 


um Max Weber 1864-ben Erfurtban született, nyolc gyermek között elsőnek. Apja, idősebb 
Max Weber bielefeldi polgárcsaládból származott, és a Bismarckkal való megegyezést ke- 
reső "nemzeti liberalizmus  irányzatához tartozó politikus volt. Anyja, Helene  Fallenstein 
apai ágon porosz tisztviselőcsaládból, anyai ágon  Majna-Frankfurtban letelepedett huge- 


103 Simmel, Georg: Lebensanschauung (1918), in: Simmel, Georg: Der Krieg und die geistigen 
Entscheidungen. Grundfragen der Soziologie. Vom Wesen des historischen Verstehens. Der Konflikt der modernen 
Kultur. Lebensanschauung, Frankfurt a. M.: Suhrkamp, 1999, 351-352. 

1047. m. 409. 

notta menekültektől származott.1095 Max egyik öccse, Alfred szintén szociológus, Karl épí- 
tész professzor lett. 

Apa és anya eltérő életszemléletű és erkölcsi beállítottságú volt.196 Idősebb Max komp- 
romisszumokra hajló, az erkölcsi szigorúságot nem ismerő, vallásilag közömbös és az élet 
kellemes oldalait sokra becsülő ember volt. Helene viszont mélyen vallásos volt pietista 
szellemben, és művészi hajlamokkal rendelkezett. 

A Weber család 1869-ben Berlinbe (pontosabban Charlottenburgba) költözött, az apa 
politikai pályája folyamatosan felfelé ívelt, előbb a porosz képviselőház, majd a Reichstag 
tagja lett. Lakásában sokan megfordultak a politikai és szellemi elit tagjai közül.197 Az if- 
jabb Max sokoldalú érdeklődését az iskola nem tudta lekötni, nem igazán fényes ered- 
ménnyel érettségizett. Egyetemi pályája már sikeresebb volt: Heidelbergben (ahol a pár- 
bajozó, ivó diákéletből is alaposan kivette a részét), Strafiburgban, Berlinben és 
Göttingenben tanult jogot, történelmet, filozófiát és gazdaságtant. Strafiburgban szoros 
kapcsolatba került anyai nagynénje családjával, a történész Hermann Baumgartennel, egy 
1848-as értelemben vett igazi liberálissal. Az ő befolyása is hozzájárult ahhoz, hogy a csa- 
ládi viszályokban egyre inkább anyja oldalára állt, másrészt kritikusan kezdte szemlélni a 
bismarcki rendszert és a nemzeti liberálisok vele kötött kompromisszumát. 1889-ben ki- 
váló eredménnyel doktorált a középkori kereskedelmi társaságokról szóló, a jog, a gazda- 
ságtan és a történelem határán mozgó témával. Ügyvédként dolgozott, majd 1892-ben 
Berlinben habilitált kereskedelmi jogból (a római agrártörténetről írott disszertációval). 
1893-ban házasságot kötött rokonával, Marianne Schnitgerrel. 

Még Berlinben belépett a Verein für Socialpolitikba, a történeti gazdaságtan és társada- 
lomkutatás nagy hírű egyesületébe. A tudományos egyesületen belül a konzervatív 
Gustav Schmollerrel szemben hamar a "modernista" vagy liberális kisebbségi szárny pro- 
minens képviselője lett. Annak ellenére, hogy Schmoller és ő politikai kérdésekben soro- 
zatosan szembekerültek, személyesen nem lettek ellenségek. A Verein megbízásából vé- 
gezte el a mezőgazdasági munkásokról szóló felmérés értékelését, amely nagy figyelmet 
keltett. Weber politikai felfogásának alakulása szempontjából fontos volt, hogy közeli 
kapcsolatba került Friedrich Naumannal. Ez a kapcsolat és kölcsönös befolyás 1919-ig, 
Naumann haláláig megmaradt. 98 

29 évesen, rövid berlini rendkívüli professzorkodás után meghívták Webert a freibur- 
gi közgazdaságtani tanszékre, és azt 1894-ben el is foglalta. Itt tartotta meg 1895-ben ne- 
vezetes és még elemzendő székfoglaló beszédét. Weber ekkor és később is meggyőződé- 
ses nacionalista, a hatalmi politika híve volt. 1899-ig a konzervatív nacionalista 
Alldeutscher Verbandnak is tagja volt. A nemzetek közötti gazdasági versengés érdekében 
tartott szükségesnek politikai és gazdasági reformokat. Az 1890-es években Webert foglal- 
koztatta a gondolat, hogy politikai pályára lép, képviselő lesz.19 Webert szenvedélyesen 
foglalkoztatta a politika, ahogy ez írásaiból is kiderül. Nagy hatású szónok volt, ugyanak- 


105 Az apai ági rokonok (így Max junior felesége, Marianne is) a tulajdonos polgárságból, a 
Besitzbürgertumból származtak, anyai ágon sok Bildungsbürger volt. Az anya, Helene három nővére egyetemi 
oktatóhoz ment férjhez. Weber családjában a német polgárság sokszor egymással szembeállított két kompo- 
nense elválaszthatatlanul összekeveredett. 

106 Az utókornak az idősebb Max Weberről mondott ítéletét Max junior felesége, Marianne erősen befo- 
lyásolta. A férjéről írt életrajzban (Weber, Marianne: Max Weber. Ein Lebensbild, Tübingen: J. C. B. Mohr, 1926), 
amely pillanatnyilag, noha több ponton megbízhatatlannak látszik, elsődleges forrásnak számít, elfogultan az 
anya pártját fogta. 

107 Az ifjabb Max pályáján az apai ház vendégei közül sokan lettek fontosak: a jogász Levin Goldschmidt, 
akinél doktorált, Dilthey, Tneodor Mommsen, aki patronálta, de megfordult ott a történész Treitschke is," a leg- 
hatásosabb antiszociológiai röpirat szerzője. 

108 Naumann előbb keresztény szellemű társadalmi reformot hirdetett azzal a céllal, hogy a munkásokat 
elcsábítsa a szociáldemokratáktól. Ez ugyan nem sikerült neki, de megmaradt reformernek és a következetes 
hatalmi politika propagátorának, a gyarmati terjeszkedés hívének. Belpolitikában a konzervatív, junker-nagy- 
tőkés szövetséggel szemben egy új, liberálisabb vezető réteg kinevelésére törekedett. Naumann Magyarorszá- 
gon elsősorban a világháború alatt kidolgozott és nálunk is hevesen vitatott Mitteleuropa-terve kapcsán vált 
ismertté. Lásd Irinyi Károly: Mitteleurópa-tervek és az osztrák-magyar politikai közgondolkodás, Budapest: Akadé- 
miai Kiadó — Zrínyi Kiadó, 1973. 

109 Még habilitációja után is azt írta, hogy , igazi tudós aztán nem vagyok...". Idézi Weber, Marianne i. m. 
175. 

kor indulatossága — amely többször elhomályosította ítélőképességét és arányérzékét — és 
kompromisszumképtelensége valószínűleg mindenképp alkalmatlanná tették volna a po- 
litikai pályára. Egyetemi karrierje viszont felfele ívelt. 1896-ban az egyik legnagyobb 
presztízsű gazdaságtani tanszékre hívták meg Heidelbergbe. Nagy intenzitással dolgo- 
zott, részben olyan tárgyakat adott elő, amelyekkel korábban nem foglalkozott rendszere- 
sen (például a gazdaságtan elmélete). 

1897-től szaporodtak a személyes válság jelei. Ebben házassága is szerepet játszhatott, 
de valószínűleg a magára rótt munkateher és az is, hogy 1897 júliusában egy családi 
ügyekkel kapcsolatos vitát követően kiutasította apját heidelbergi házából, és minthogy 
az apa ez év augusztusában váratlanul meghalt, a konfliktus feloldatlan maradt. Egyre ne- 
hezebben tudta egyetemi kötelességeit teljesíteni, egymást követték az idegösszeomlások, 
és 1899-ben fel kellett függesztenie egyetemi munkáját (szabadságolták, majd 1903-tól 
tiszteletbeli professzor lett). 

Munkaképességének visszatértét 1904-től tanulmányok sorozata mutatta: kritikai gaz- 
daságtani tanulmányok, a protestantizmus-tanulmány, majd alapvető módszertani tanul- 
mánya a társadalomtudományi objektivitásról. E tanulmányok többnyire az Archív für 
Sozialwissenschaft und Sozialpolitikban jelentek meg, amelynek szerkesztését 904-ben vette 
át Sombarttal és Edgar Jafféval együtt. A tanulmányokban elemzett kérdések (a raciona- 
lizmus és szerepe a modern kapitalizmus megalapozásában, a szabad individualitás és az 
ésszerű megismerés lehetősége) olyanok voltak, amelyek nehezen fértek meg azokban a 
szaktudományokban (a gazdaságtanban és a történelemben), amelyekben Weber koráb- 
ban működött. Maga Weber saját tudományos helyét elég homályosan, az egyetemi tudo- 
mányosságban nem ismert terminusokkal (társadalomtudomány, kultúrtudomány) hatá- 
rozta meg, de a szociológiára nem gondolt. 

Noha Weber idegállapota bizonytalan maradt, a tudományos és társadalmi életben 
intenzíven részt vett. Nemcsak a Vereinnak volt tagja, hanem a felsőoktatás kérdései is erő- 
sen érdekelték, több ilyen tárgyú konferencián is részt vett. Több publicisztikában foglal- 
kozott az orosz forradalommal, ahol reményt látott egy liberális berendezkedés kialaku- 
lására. A nyilvános fellépésektől, előadásoktól azonban továbbra is vonakodott. 
Heidelbergi háza intenzív és sok radikális értelmiségit vonzó társas élet központja volt. 
Felbukkant itt a misztikus eszméivel Weber ellenszenvét kiváltó Ernst Bloch és barátja, 
Lukács György, akiről Webernek igen jó lett a véleménye. Ernst Tollert, az ideális anarchis- 
tát sem tartotta magától távol állónak. 1912-ben és 1913-ban többször meglátogatta 
Anconában az anarchista és rokon gondolkodású értelmiségiek telepét, a Monte Veritat 
Aktívan részt vett a heidelbergi vallástudományi érdeklődésű professzorok (G. Jellinek, E. 
Troeltsch, E. Gothein) Eranos körében. 

Nagyjából 1909-től érdeklődése, .tervei is megváltoztak. Személyes élete is kiegyensú- 
lyozottabb lett (több intenzív érzelmi nőkapcsolatának köszönhetően). 1909-ben kapott 
felkérést a heidelbergi Siebeck kiadótól egy régi politikai gazdaságtani kézikönyv új vál- 
tozatának szerkesztésére. Weber nagy lendülettel látott munkának. Ő maga az egyik 
félkötet megírását vállalta a gazdaság és , a társadalmi rendek és hatalmak" kapcsolatáról. 
Ezen a félköteten haláláig dolgozott, és az elkészült szöveget már kifejezetten mint szoci- 
ológiát azonosította. A kézikönyv Weber által írt félkötete torzó maradt. A halála után fe- 
lesége szerkesztésében Gazdaság és társadalom címmel megjelent mű különböző időszakok- 
ban megírt szövegekből állt össze. Ugyancsak 1909 után (egy zsákutcának bizonyult gaz- 
daságpszichológiai kutatássorozatot követően) mélyedt el újra a racionalizmus és a vallá- 
si hiedelmek kapcsolatának kérdésében. Az elkészült, a kínai, az indiai és a zsidó vallás- 
történettel foglalkozó fejezeteket ugyancsak szociológiának tekintette. 1909-ben alapította 
a már szociológusként ismert Tönniesszel és Simmellel (valamint Sombarttal) a Deutsche 
Gesellschaft für Soziologie-t Az új társaság megalapítására a Verein tudományt és (szerinte 
rossz irányzatú) politikát keverő működésével való elégedetlenség vezette. 1912-ben 
azonban ebből a társaságból is kilépett. 

A világháború kirobbanása után őt is eltöltötte a hazafias lelkesedés. Nemcsak állam- 
polgári kötelességei teljesítését tartotta fontosnak (mint tartalékos tiszt 1915 végéig hadi- 
kórházak szervezését irányította), de pozitív értéket is tulajdonított a háborúnak. 1916-tól 
azonban egyre kritikusabban szemlélte a német politikát, élesen ellenezte a messzemenő 
annexiós terveket (bár egy német protektorátus alatt felállítandó Lengyelország gondola- 

tát helyeselte), közreműködött a Naumann-féle Mitteleuropa-tervhez kapcsolódó munká- 
latokban. Ellenezte a korlátlan tengeralattjáró-háború elképzelését, mert látta, hogy ez az 
Egyesült Államok hadba lépését és ezzel a német győzelem reményének elvesztését jelen- 
ti. 1917-ben egy nagy feltűnést keltő cikksorozatot jelentetett meg, amelyben a háború utá- 
ni szükséges politikai reformokat körvonalazta. Ezek ugyan a szó szokványos értelmében 
demokratikus reformok lettek volna, de Webert nem a szó szigorú értelmében vett de- 
mokratikus elvek mozgatták. A meggyőződéses, felelős és karizmatikus politikai vezető- 
réteg hiányát tartotta minden baj okának. 

Weber monarchista volt, az 1918-as forradalmat helytelenítette, de mint adottságot el- 
fogadta. Elítélte a forradalmat továbbvinni törekvő radikálisok nézeteit is, akik közt több 
hozzá közel álló ember is volt. Elfogadhatatlannak tartotta a szélsőjobboldali törekvése- 
ket. Mint a liberális Deutsche Demokratische Partei tagja több közszereplést is vállalt, pl. a 
békeszerződés és az alkotmány előkészítésében, a párt hivatásos politikusai azonban 
megakadályozták, hogy képviselő legyen. 

A háború utolsó évében visszatért az egyetemre. 1918 tavaszán egy félévet Bécsben ta- 
nított, majd elfogadta a müncheni egyetem meghívását egy "társadalomtudományi, gaz- 
daságtörténeti és nemzetgazdaságtani tanszékre. Intenzíven dolgozott elméleti műve és 
vallásszociológiai tanulmányai megjelentetésén, amikor 1920 júniusában a "spanyol- 
nátha, azaz egy influenzás fertőzésből kifejlődő tüdőgyulladás elvitte. 

A rendkívül termékeny Weber életében igazi könyvet nem jelentetett meg. Vallásszo- 
ciológiai programja (amelynek elkészült részeit még ő rendezte három vaskos kötetbe) be- 
fejezetlen maradt.!19 Módszertani írásaiból felesége állított össze egy sokat idézett gyűjte- 
ményt. A szó szoros értelmében vett tanítványa nem volt, és bár a weimari időszakban 
már sokan hivatkoztak rá, igazi klasszikussá csak a II. világháború után és külföldön vált. 


. Fő művei: 
Gesammelte Aufsatze zur Religionssoziologie (1920), 3 kötet, Tübingen: J. C. B. Mohr, 1986, 
(WWH) 
Gesammelte Politische Schriften (1921), Tübingen: J. C. B. Mohr, 1988 (GPS) 
Gesammelte Aufsatze zur Wissenschafislehre (1922), Tübingen: J. C. B. Mohr, 1988 (WL) 
Gesammelte Aufsatze zur Soziologie und Sozialpolitik (1924), Tübingen: J. C. B. Mohr, 1988 
A társadalomtudományos és társadalompolitikai megismerés , objektivitása" (1904) (for- 
dította: Wessely Anna), in: Weber, Max: Tanulmányok, Budapest: Osiris, 1998, 7-69. 
(OBJ) 
A protestáns etika és a kapitalizmus szelleme (1904-1905) (fordította: Józsa Péter és Som- 
lai Péter), in: Weber, Max: A protestáns etika és a kapitalizmus szelleme. Vallásszociológiai 
írások, Budapest: Gondolat, 1982, 27-290. (PE) 
A világvallások gazdasági etikája [részletek] (fordította: Gelléri András és Tatár György), 
in: Weber, Max: A protestáns etika és a kapitalizmus szelleme. Vallásszociológiai írások, Bu- 
dapest: Gondolat, 1982, 291-535. (VGE) 
A szociológiai és közgazdasági tudományok , értékmentességének" értelme (1918) (fordí- 
totta: Erdélyi Ágnes), in: Weber, Max: Tanulmányok, Budapest: Osiris, 1998, 70-126. 
(ERT) 
A tudomány mint hivatás (1919) (fordította: Wessely Anna), i. m. 127-155. (TH) 
A politika mint hivatás (1919) (fordította: Wessely Anna), i. m. 156-209. (PH) 
Gazdaság és társadalom. A megértő szociológia alapvonalai. 1. Szociológiai kategóriatan (1922) 
(fordította: Erdélyi Ágnes), Budapest: Közgazdasági és Jogi Könyvkiadó, 1987 (GT1) 
Gazdaság és társadalom. A megértő szociológia alapvonalai. 2/1. A gazdaság, a társadalmi rend és 
a társadalmi hatalom formái (A társadalmi szervezetek: közösségek, társulások, vallások) (1922) 
(fordította: Erdélyi Ágnes), Budapest: Közgazdasági és Jogi Könyvkiadó, 1992 
(GT2/1) 
Gazdaság és társadalom. A megértő szociológia alapvonalai. 2/2. A gazdaság, a társadalmi rend és 
a társadalmi hatalom formái (Jogszociológia) (1922) (fordította: Erdélyi Ágnes), Budapest- 
Közgazdasági és Jogi Könyvkiadó, 1995 (GT2/2) 


110 Posztumusz megjelent munkái az életében központi szerepet játszó négy nőnek ajánlva jelentek meg: 
a Gazdaság és társadalom anyjának, Helenének, a vallásszociológiai írások első kötete feleségének 
Mariannának, a második és harmadik kötet két barátnőjének, Mina Toblernek és Else Jaffe-Richthofennek. 

Gazdaság és társadalom. A megértő szociológia alapvonalai. 2/3. A gazdaság, a társadalmi rend és 
a társadalmi hatalom formái (Az uralom szociológiája I.) (1922) (fordította: Erdélyi Ágnes), 
Budapest: Közgazdasági és Jogi Könyvkiadó, 1996 (GT2/3) 

Gazdaság és társadalom. A megértő szociológia alapvonalai. 2/4. A gazdaság, a társadalmi rend és 
a társadalmi hatalom formái (Az uralom szociológiája 11.) (1922) (fordította: Erdélyi Ágnes), 
Budapest: Közgazdasági és Jogi Könyvkiadó, 1999 (GT2/4) 

Gazdaságtörténet. Válogatott tanulmányok (fordította: Erdélyi Ágnes), Budapest: Közgazda- 
sági és Jogi Könyvkiadó, 1979 


Max Weber századforduló előtti írásai — amelyeket a szociológiai irodalom kevéssé 
tart számon — rendkívül sok témát tárgyaltak. Doktori dolgozatában (1889) a középko- 
ri kereskedelmi társaságok jog- és társadalomtörténetével foglalkozott, habilitációs ér- 
tekezésében (1891) a római agrártörténetről írt ugyancsak gazdaság-, társadalom- és 
jogtörténeti szempontból. Ez utóbbi munka alapján, amely elnyerte Theodor 
Mommsen, a nagy ókortörténész tetszését is,!!! Webert később a kérdés legfontosabb 
szakértőjének tartották, és rábízták, hogy egy államtudományi kézikönyv megfelelő, 
igen terjedelmes fejezetét megírja (1897, kibővítve 1909-ben). írt az antik kultúra ha- 
nyatlásának okairól is (1896). Ezekkel a jog- és társadalomtörténeti tanulmányokkal 
párhuzamosan 1892 és 1894 között több írásában foglalkozott a poroszországi agrárvi- 
szonyokkal és a mezőgazdasági munkásság helyzetével. 1894 és 1897 között a tőzsdé- 
ről is írt egy munkásoknak szánt ismeretterjesztő brosúra formájában.!!2 

A sok irányba mutató érdeklődés azt jelezte, hogy Weber nem elégedett meg a léte- 
ző egyetemi szakok rendszerével. Olyan problémák foglalkoztatták, amelyek egyszerre 
több szak illetékessége alá is tartoztak. Nincs jele annak, hogy már ekkor a szociológiá- 
ra gondolt volna mint a résztudományok határait átlépő problémákat tárgyaló új tudo- 
mányra. A történeti gazdaságtani iskola ifjú reménységének számított, és maga is így 
gondolta el jövőjét.!3 A tanulmányok sokféleségében megmutatkozó elégedetlenség 
azonban előkészítette későbbi, előbb kultúrtudományos", majd szociológiai fordulatát. 


A kelet-elbai agrárviszonyok 


Noha Weber kapitalizmusfelfogása szempontjából jog- és társadalomtörténeti tanulmá- 
nyai is igen jelentősek voltak, e helyen csak az agrárviszonyokkal foglalkozó írásaira 
van módom kitérni. Ezek az írások a Verein für Socialpolitik 1890-1892-ben lefolytatott 
empirikus adatfelvételén alapultak. ! 4 


H" Mommsen egyik fia később Max Clara húgát vette feleségül. 

I2A korai írások közül csak ez jelent meg magyarul: Weber, Max: A tőzsde (fordította: Mezei I. György), 
Budapest: Ikva, 1995. Ha valaki kíváncsi arra, hogy a történeti gazdaságtan (Weber ekkor ehhez az iskolához 
tartozónak számított) miként tárgyalta a gazdasági intézményeket, ezt a könyvecskét érdemes a kezébe venni. 

I35Lásd Hennis, Wilhelm: "A Science of Man. Max Weber and the Political Economy of the German 
Historical School (1988), in: Hamilton, Péter (ed): Max Weber: Critical Assessments 2, IV. kötet, London: 
Routledge, 1991, 322-356. 

IMA Verein a szó XIX. században szokásos értelmében vett társadalomkutatást művelte. Ebben az esetben 
a mezőgazdasági munkásság helyzetét vizsgálták úgy, hogy 3180 mezőgazdát (Landwirt) ez a kategória épp- 
úgy jelentett nagybirtokosokat, mint parasztgazdákat — kérdeztek meg (akik közül 2277 válaszolt is), valamint 
kiválasztott "szakértőket (akiktől 291 kérdőívet kaptak vissza). Ebben a kutatásban tipikusan "XIX. századi 
volt az, hogy nem azokat kérdezték meg, akikre a kutatás irányult, hanem azokat, akik a feltételezés szerint 
információkat tudtak adni a kutatás tárgyáról. A Verein kérdőíveit ráadásul éppenséggel az ellenérdekelt fél- 
nek, a munkáltatónak küldték ki. A közvetett (és ez által eleve bizonyos irányban torzított) információszerzés 
mellett "XIX. századi a felvételekben az is, hogy a kérdőívek számos esetben szöveges értékelést kívántak 
meg, és csak a legnyilvánvalóbb esetekben törekedtek kvantitatív adatok megszerzésére (például a bérezés- 
ről). Természetesen a reprezentativitás mint probléma fel sem merült. 

Weber azt a feladatot kapta, hogy dolgozza fel a Poroszország Elbától keletre fekvő 
tartományaira vonatkozó anyagot.!!5 

Weber kiindulópontja!!é az volt, hogy a kelet-elbai nagybirtok (junkerbirtok) erede- 
tileg nem is annyira gazdasági, mint inkább uralmi központ volt. Az elemzés egyik fon- 
tos fogalma a munkaviszony (szó szerint "munkaalkotmány": Arbeitsverfassung) volt. 
A Verfassung (alkotmány) szó egyszerre utalt a munkával kapcsolatos jogi normákra és 
a munka tényleges gazdasági és technikai feltételeire. Weber ezt önálló magyarázó té- 
nyezőnek tekintette. A junkerbirtokok eredeti munkaviszonyai a jobbágyok és zsellérek 
személyes alávetettségét, függőségét és egyben viszonylagos szolgai biztonságát ered- 
ményezték. Ennek azonban vége van, a nagybirtok vagy tőkés üzemmé válik, vagy fel- 
aprózódik. Ezzel együtt a régi munkaviszonyok is átalakulnak. 


, Más szóval, a fejlődés ahhoz vezet, hogy a mezőgazdasági munkásság alkata egy- 
re közelebb kerül egy lényeges életfeltételeiben egységes, proletár típusú osztályé- 
hoz, mint amilyen ma már az ipari munkásság.... A mezőgazdasági munkásság fel- 
áldozza anyagilag gyakran kedvezőbb, mindenesetre biztosabb, függő helyzetét a 
személyes kötetlenség utáni törekvés kedvéért. Hogy a folyamat e döntő pszicholó- 
giai oldala a résztvevők számára lényegében tudattalanul megy végbe, az csak nö- 
veli hatékonyságának lendületét. Egy olyan munkásság esetében azonban, amely- 
nek, az ipari munkássághoz hasonlóan, rendszerint a legkisebb kilátása sincs arra, 
hogy az önálló vállalkozók rétegébe kerüljön, e változásnak csak mint az osztályharc 
előkészítő stádiumának van értelme."!!7 


A személyes szabadság vágya és a mezőgazdasági munkásság emelkedő materiális 
igényszintje Weber szemében egyértelműen pozitív fejlemény, ezért a "tiszta" piaci át- 
alakulás szinte ideális kimenetelt jelentene — de a nemzetközi verseny és a birtokok tő- 
kehiánya más irányba tereli az átalakulást. 

Tartományonként eltérő mértékben a nagybirtokok az igénytelenebb vándormunká- 
sok igénybevételére törekednek. Ez a vándormunkásság viszont lengyel. , Az "apák 
bűnei" utolérik a mai birtokosokat, és egy több emberöltőnyi kulturális visszaesést jelen- 
tő szláv áradattal fenyegetnek minket."!8 Ezért Weber a tiszta" piaci viszonyokkal össze 
nem férő rendszabályt javasolt: nemzeti szempontú, tehát a vándormunkásokat nem 
vagy kisebb mértékben alkalmazó német parasztságot teremtő földreformot, telepítést. 


5 AZ itt megmutatkozó nagy kultúrkérdésbe (azt hiszem, e megfogalmazással nem 
becsülöm túl a mezőgazdasági munkaviszonyok és alakulásuk jelentőségét) való si- 
keres állami beavatkozás előfeltétele az, hogy ne tekintsük a mai keleti földbirtok- 
megoszlást a fennálló politikai és társadalmi szervezet érinthetetlen alapjának, 
amelybe radikális belenyúlást semmi esetre sem lenne szabad tervezni." 


115 Weber kutatási jelentése: Die Veráltnisse der Landarbeiter im ostelbischen Deutschland, in: Schriften 
des Vereins für Socialpolitik LV. Die Verhátnisse der Landarbeiter in Deutschland, Leipzig: Duncker g Humblot, 
1892, 3. Band. Weber kezdeményezésére 1893-ban az Evangelisch-soziale Kongres a lelkészeknek is küldött ki 
egy kérdőívet — a mintegy 15 000-ből 1000-et kaptak vissza. Írásaiban Weber ezekre is támaszkodott. Bár 
Weber ezekben a tanulmányokban közel került azokhoz a törekvésekhez, amelyeket az empirikus szocioló- 
gia előzményeinek lehet tekinteni, útja a szociológiához nem innen vezetett. 

116 A következőkben a kutatás egy 1894-ben keletkezett összefoglalójára támaszkodom. Weber, Max: 
Entwickelungstendenzen in der Lage der ostelbischen Landarbeiter, in: Weber Max: Gesammelte Aufsatze zur 
Sozial- und Wirtschaftsgeschichte, Tübingen: J. C. B. Mohr, 1924 ,470-507. 

17I. m. 489. 

118T. m. 504. 

19I. m. 505. Meg kell jegyezni, hogy a a Verein hangadói (pl. Schmoller vagy Werner Sombart apja, Anton 
Sombart) sem voltak a junkerbirtok elkötelezett védelmezői. 

Minthogy a junkerbirtok gazdasági megfontolásokból idegen, lengyel munkaerőt 
importál, veszélyezteti úgymond a német nemzeti érdekeket. Weber a tulajdonviszony- 
okba való beavatkozást ezzel indokolta. Ezzel egyben a porosz berendezkedés egyik 
alapelvét vonta kétségbe — azt, hogy a junker nagybirtoknak és az általa eltartott rendies 
elitnek nélkülözhetetlen nemzeti jelentősége van.!29 


A nemzetállam mint értékmérce 


Az agrárviszonyokkal foglalkozó kutatásaiból indult ki Weber, amikor 1895-ben meg- 
tartotta nagy visszhangot kiváltott és azóta is sokat vitatott bemutatkozó előadását 
Freiburgban.!?! A mai olvasónak legelsőre a fiatal Weber markáns nacionalista szociál- 
darwinizmusa!?? és a lengyelekkel, ezen , alacsonyabb rangú fajjal" szembeni heves, az 
akkor divatos fajelméleti frazeológiába öntött ellenérzése! tűnik fel. 

Az előadás tulajdonképpeni témája a gazdaságtudomány státusának meghatározá- 
sa volt. A nemzetgazdaságtan Weber szerint , politikai tudomány", és e politikai tudo- 
mány alapvető vonatkoztatási pontja a nemzetállam, ,a nemzet világi hatalmi szerve- 
zete, és ebben a nemzetállamban a nemzetgazdasági szemlélet végső értékmércéje az 
államraisort. " (GPS 14.) Weber elutasított mindenfajta jóléti megfontolást (ezt mint 
"eudaimonizmust!" bírálta), és a jövőre nézve kíméletlen hatalmi harcot jósolt a nemzet- 
államok között. Még utolsó írásaiban is "uralkodó népekről" (Herrenvölker) beszélt (pél- 
dául az előre látható világháborús vereség után szükséges politikai reformokról írt cikk- 
sorozatában: GPS 442.), és a németeket közéjük sorolta. 

Az előadás fő motívumai és gondolatmenete világosan mutatják azt a gondolatkört, 
amelyből Weber későbbi írásai fakadtak. Feltűnő az előadás diszciplínákat átfogó szem- 
lélete: kiindulásképpen egy társadalmi" kérdést, a földkérdést elemezte az egyik porosz 
tartományban, politikai problémák körül forgott és a gazdaságtan feladatait taglalta. 

Az előadásnak fontos központi állítása az értékelések kikerülhetetlensége volt. 
Weber illúziónak tartotta, , hogy egészében tartózkodni tudnánk attól, hogy mi magunk 
tudatosan értékítéleteket tegyünk." (GPS 16.) Ez ellentétesnek látszik a későbbi írások 
gondolataival. Eltűnik az ellentét, ha felismerjük, hogy Weber számára az értékelés egy 
előzetes és tudományos bizonyításra tulajdonképpen nem szoruló, a nemzetállam mint 
hatalmi képződmény melletti döntés függvénye. Később is úgy gondolta, hogy az ilyen 
típusú döntések kikerülhetetlenek, és azokat vállalni kell. 

Az előadás utolsó része a német állam politikai vezetésének kérdését vetette fel. 
A politika kérdése Weber számára — ekkor is és későbbi írásaiban is — elsősorban a veze- 
tés kérdése. Az előadásnak a maga korában legnagyobb feltűnést keltő része a porosz 
junkerek politikai vezetésre való alkalmatlanságát taglalta. A német polgárságnak pe- 
dig a politikai epigonságot vetette a szemére; a polgárság úgymond nem érett arra, 
hogy a nemzet politikai vezető osztálya legyen. (GPS 18-21.) Weber szerint a maga 
korában ez volt az igazi német nemzeti kérdés. 


10 Weber később is végzett empirikus társadalomkutatást. 1908-1909-ben az ipari munkásság "pszi- 
chofizikáját, azaz a fáradtság és a teljesítmény összefüggését vizsgálta — a család tulajdonában levő üzemben. 
Lásd Weber, Max: Zur Psychophysik der industriellen Arbeit, in: Weber, Max: Gesammelte Aufsatze zur Sozio- 
logie und Sozialpolitik (1924), Tübingen: J. C. B. Mohr, 1988, 61-255. 

121 Der Nationalstaat und die Volkswirtschaftspolitik (1895), in: GPS 1-25. 

22 A létért folytatott gazdasági harcban sem lehet béke. " (GPS 12). 

13 A lengyelekre jellemző ,a létfenntartás tekintetében az alacsonyabb igényszint... amely a szláv fajnak 
vagy természeti sajátossága, vagy múltja során tenyésztődött ki benne..." (GPS 6.) 

14 Ebben az összefüggésben írta le Weber a sokat idézett mondatot: , A polgári osztályok tagja vagyok, 
így is érzek, és ezen osztályok szemléletében és ideáljainak megfelelően neveltettem." (GPS 20.) 

A polgárság politikai vezetésre való képességének problémája összefügg a polgári 
osztály "mentalitásának", "szellemének" kérdésével. A betegségéből felgyógyuló és újra 
munkához látó Weber ennek a szellemnek", polgári hivatástudatnak az eredetét keres- 
te, mindig a kortárs polgárok epigon voltára, a polgári hivatás elsilányulására figyelve. 


A "nyugati" racionalizmus mint szociológiai probléma 


Weber a századforduló után sajátos fordulattal általános kultúrtudományi kérdéssé ala- 
kította a kapitalizmussal, a polgársággal kapcsolatos kérdésfeltevést (amely persze az 
egész "iskolát foglalkoztatta, amelyhez tartozott). Nem a kapitalizmus-kérdés "szoci- 
ológiai megvilágítására törekedett; ellenkezőleg: ezek az írások egy mindenféle szak- 
tudományos határt átlépő kulturális érdeklődésből fakadtak. Webert éppúgy érdekelte 
a zene fracionalizálódása a nyugati fejlődésben, mint a vallási gondolkodás és a gazda- 
ság átalakulása. Weber kivételesnek és sorsdöntő jelentőségűnek tartotta az egész nyu- 
gati racionalizmust, amely a világ feletti, technikai-kulturális értelemben vett uralomra 
(Weltbeherrschung) tört (WW1:534.), a világ "varázstól való feloldásához" (Entzauberung) 
vezetett. (PE 161.) 

Weber kutatási tevékenységének átalakulásában két párhuzamos hatás játszott sze- 
repet. Az egyik az a később tárgyalandó körülmény volt, hogy módszertani tekintetben 
eltávolodott az uralkodó gazdaságtani áramlattól, azaz egyre kritikusabban szemlélte 
az iskola vezérférfiainak konzervatív etikára alapozott szociálpolitikai törekvéseit, és 
ennek hangot is adott az értékkérdések kapcsán. Már a századforduló előtt felismerte a 
történeti iskola módszertani deficitjét az ún. Methodenstreit kapcsán, és kereste azokat a 
lehetőségeket, amelyek megengedik az elméletibb megközelítést. 

Tartalmi tekintetben az átalakulásban a kérdésfeltevés kitágítása játszott szerepet. 
A betegségéből felépült Webert tagadhatatlanul befolyásolta az, hogy  Sombart 
1902-ben megjelent könyve nyomán a kapitalizmus kérdése a német gazdaságtudo- 
mány középpontjába került. Ahogy Sombart, Weber is elkerülhetetlennek látta a mo- 
dern kapitalizmus győzelmét. De ahogy Sombart, Weber sem pusztán a kapitalizmus 
mint gazdasági rendszer, hanem a racionális kapitalista kultúra, művészet, jog, tudo- 
mány — és persze a modern kapitalizmusban lehetséges politika — kérdései iránt érdek- 
lődött, e racionalitás forrásait kereste.!25 

Weber sosem szemlélte kritikátlanul ezt a racionalizálódást. Azzal azonban, hogy 
ezt a folyamatot állította kutatásai középpontjába, a német egyetemi "mandarin" értel- 
miséget megosztó vitákban a "modernista" oldalra állt. Kikerülhetetlennek látta azt a 
változást, amely a modern kapitalista gazdaságot és kultúrát létrehozta. Ebből követke- 
zően nevetségesnek és őszintétlennek tartotta a modernitás minden konzervatív-ro- 
mantikus elutasítását. A modernizáció és a racionalizáció Weber szemében ambivalens 
folyamatok voltak, de elemzéseiből végül mindig az a következik, hogy szembe kell 
nézni a világ varázstól való feloldásával. 

A racionalizálódás forrásait többek között a vallási fejlődésben találta meg. Weber 
személyesen nem volt vallásos, kapcsolatban állt viszont 1893 után a vallási inspiráció- 
jú Evangelisch-sozialer Kongres-szel. Az ESK egyik tagjával, Paul Göhrével (maga is ama- 
tőr társadalomkutató) együtt végezték a Verein vizsgálatát kiegészítő elemzést az agrár- 


125 Vö. Schluchter, Wolfgang: Die Entstehung des modernen Rationalismus. Eine Analyse von Max Webers 
Entwicklungsgeschichte des Okzidents (1979), Frankfurt a. M: Suhrkamp, 1998, 63. Weber ugyanakkor egy köz- 
ismert helyen tiltakozott az ellen, hogy ,a "kapitalista szellem" kifejlődését... a racionalizmus irányában ha- 
ladó összefejlődés részjelenségeként kellene felfogni", és hozzátette, hogy az élet különböző területein nem 
figyelhető meg a racionalizmus irányába tartó párhuzamos fejlődés. (PE 85.) 

kérdésről. Weber publikált az ESK egyik irányzatának a lapjában, Die christliche Weltben. 
Nemcsak unokatestvére, Ottó Baumgarten volt az ESK tagja, hanem a Weber politikai ak- 
tivitása szempontjából fontos Friedrich Naumann is, valamint a heidelbergi barát-kolléga 
Ernst Troeltsch!§ is. Ezt a kört a vallás és a társadalmi kérdések közti kapcsolat, az új ka- 
pitalista gazdaság szociális problémái érdekelték. Webernek tehát közvetlen tapasztalata 
volt arról, miként befolyásolnak vallási eszmék társadalompolitikai nézeteket. !27 

A kutatás első dokumentuma a méltán híres A protestáns etika és a kapitalizmus szelle- 
me című műve. Mint láttuk, Weber kortársai, Tönnies, Simmel és Sombart is érdeklőd- 
tek a kapitalizmus keletkezése és kulturális-társadalmi következményei iránt. Amikor 
Weber a kutatást elkezdte, meghatározó munkáik már megjelentek (Tönniestől a Közös- 
ség és társadalom 1887-ben, Simmel A pénz filozófiája 1900-ban, Sombart Der moderné 
Kapitalismus című könyve 1902-ben). Nem a probléma, hanem Weber megközelítése 
volt tehát új. A munka jellegzetes kultúrtudományi-történeti értekezés, érvelésmódja 
megfelel az e tudományokban akkoriban elvárt mintáknak. "Csak" a kérdésfeltevés szé- 
lesebb, általánosabb jellege emeli ki a korszak irodalmából. 


A kapitalizmus szelleme 


Weber többféle kapitalizmust ismert. A Gazdaság és társadalom kategóriatanában" éppen 
hatféle kapitalizmust különböztetett meg. Ezek közül kettőt tartott jellegzetesen "nyu- 
gatinak: egyrészt , a folyamatosan rentábilis piaci nyereségszerzés és értékesítés ... sza- 
bad ... lehetőségeit" és , javak tőkeelszámolású üzemekben való folyamatosan rentábi- 
lis termelésének lehetőségeit" szem előtt tartó kapitalizmust, másrészt a spekulatív nye- 
reségszerzésre törekvő kapitalizmust. (GT1180.) A kapitalizmus többi formája (a tradi- 
cionális kereskedő és a "politikai, azaz a politikai hatalomhoz fennálló kapcsolatok révén 
való nyereségszerzésre törekvő kapitalizmus) úgymond mindenütt megtalálható.!28 
A vallásszociológiai tanulmányokat összegyűjtő könyvhöz 1920-ban írt bevezetésében 
az őt elsősorban érdeklő modern kapitalizmust így határozta meg: , Elsősorban azt kell 
neveznünk kapitalista gazdasági tevékenységnek, ami a csere-esélyek kihasználásával 
a nyereség elvárásán — tehát (formálisan) békés szerzési esélyeken — alapul."!9 Ebben a 


126 Troeltsch volt az, aki bizonyos tartalmi kérdések megvilágítása mellett a releváns teológiai irodalom- 
ban Webert eligazította. Lásd Gráf, Friedrich Wilhelm: Friendship Between Experts: Notes on Weber and 
Troeltsch, in: Mommsen, Wolfgang J. — Osterhammel, Jürgen (eds): Max Weber and his Contemporaries, London: 
Allén k Unwin, 1987,214-233. 

127 Nem lehet figyelmen kívül hagyni, hogy anyja életében is megfigyelhette az intenzív pietista vallásos- 
ság és az e szellemben gyakorolt polgári jótékonykodás összefüggését. 

128 Weber 1891-es habilitációs írásában kapitalizmust vélt felfedezni — Theodor Mommsen nyomán — az 
ókori római rabszolgatartó nagybirtokrendszerben is. A kapitalizmusnak ezt a kiterjesztett fogalmát később 
is megőrizte, így például az ókori agrárgazdaságról 1909-ben írt, könyv terjedelmű lexikoncikkében is 
(Agrarverháltnisse im Altertum, in: Weber, Max: Gesammelte Aufsatze zur Sozial- und Wirtschafisgeschichte, 
Tübingen: J. C. B. Mohr, 1988, 15-16., magyarul: Gazdaságtörténet, Budapest: Közgazdasági és Jogi Könyvki- 
adó, 1979, 309.), de ekkor már arra törekedett, hogy elhatárolja azt a szoros értelemben vett modern kapita- 
lizmustól. Weber szerint a "politikai kapitalizmusnak", azaz ,a politikai hatalom támogatta uralommal bizto- 
sított folyamatos nyereségszerzés lehetőségeinek kihasználására" törekvő kapitalizmusnak a szerepe Nyuga- 
ton csökken. (GT1I 180-181.) Ez a csökkenő tendencia már akkor, amikor Weber e sorokat írta (valamikor 1916 
után), megállt, és a "politikai kapitalizmus! újra terjeszkedni kezdett. 

5 Weber, Max: Előszó (Somlai Péter fordítása), in: Weber, Max: A protestáns etika és a kapitalizmus szelleme. 
Vallásszociológiai írások, Budapest: Gondolat, 1982,11. Lásd még 1919-20-ban Münchenben tartott és halála 
után hallgatói jegyzetekből összeállított előadássorozatát: , Kapitalizmusról beszélünk, ha az emberek egy 
csoportjának szükségleteit vállalkozás útján előállított javakkal fedezik ... Speciálisan racionalista kapitalista 
üzemről pedig a tőkeelszámolást alkalmazó üzemek esetén beszélhetünk ..." (Gazdaságtörténet i. m. 223.) 
A weberi kapitalizmusfogalomról és -típusokról lásd Swedberg, Richard: Max Weber and the Idea of Economic 
Sociology, Princeton: Princeton University Press, 1998, 45-53. 

modern kapitalizmusban Sombarthoz hasonlóan a rá jellemző "szellemet tartotta a leg- 
fontosabbnak. De Sombarttól (MOK11: 391 sk) eltérően ennek a modern kapitalizmus- 
nak és a rá jellemző szellemnek az eredetét nem a későközépkori itáliai városokban ta- 
lálta meg. 

A kapitalista szellemet két egymást kiegészítő lépésben jellemezte. A szűkebb érte- 
lemben vett (modern) kapitalizmust szerinte egy sajátos negatív ethosz különbözteti 
meg. Ennek az ethosznak a vezérlő célja 


.-.. A pénzszerzés, egyre több pénz szerzése, kérlelhetetlenül megtagadva minden 
elfogulatlan élvezetet, és annyira megfosztva azt mindennemű eudaimonisztikus 
vagy akár hedonisztikus szemponttól, annyira öncél gyanánt gondolva el azt, hogy 
úgy jelenik meg, mint ami az egyén boldogságával vagy "hasznával szemben me- 
rőben transzcendens és tökéletesen irracionális. Itt a vagyonszerzés nem az anyagi 
életszükségletek kielégítésének eszköze, hanem az emberi élet célja." (PE 50-51.) 


Vagyis Weber a nyereségmaximalizálásra való törekvést, amelyet a kapitalizmus 
központi meghatározó elemének tartott, elválasztotta az élvezetek maximalizálására 
(hedonizmus), a jólétre vagy a boldogságra való törekvéstől (eudaimonizmus) és egyál- 
talán bármiféle konkrét hasznossági szempont által vezérelt törekvéstől. Ez a minden 
erkölcsi céltól megfosztott maximalizáló beállítottság Weber felfogása szerint éppen 
nem valami természetes, a különféle kulturális elemektől leválasztott antropológiai ál- 
landó, mintegy az ember természetes állapota. Amikor Weber azt hangsúlyozta, hogy a 
konkrét céloktól való elvonatkoztatás ,az elfogulatlan érzület szempontjából teljesen 
értelmetlen" (PE 51.), ezzel arra utalt, hogy a nyereségmaximalizálás elve nem az em- 
beri természet valamiféle eredendő sajátja, ezért megjelenése magyarázatra szorul. 

A modern (racionális) értelemben vett nyereségmaximalizálásra való — a fentiek sze- 
rint (erkölcsi) érzületi szempontból értelmetlen — törekvés, a kapitalista szellem!" forrá- 
sát mégis egy pozitív erkölcsi elvben, a következetes egyéni kötelességérzetben, a hiva- 
tásban végzett munka erkölcsi mintájának kialakulásában találta meg. A kapitalista kul- 
túra jellemzőjének tartotta, hogy az egyénnek kötelességtudatot kellett éreznie 
"hivatásbeli tevékenységének tartalmával szemben, bármi legyen is az, s tekintet nél- 
kül arra, hogy az elfogulatlan érzület előtt ez akár mint munkaerejének, akár mint do- 
logi javainak (tőke" tiszta értékesítése tűnik fel." (PE 52.) Míg a nyereségmaximalizá- 
lás első megközelítésben csak bizonyos természetes hajlamok megtagadását kívánta 
meg, a modern kapitalista ethosznak ez a második eleme, a hivatás iránti elkötelezett- 
ség határozott tartalmi követelményeket támasztott az egyénnel szemben. 

Az, hogy mit jelent a kötelességszerűen végzett hivatásbeli munka, ellentétével, egy 
másfajta kapitalista élet- és munkafelfogás segítségével világítható meg. Ez a tradicio- 
nális életvitel, amelyben a gazdasági viselkedést gazdaságon kívüli szempontok irá- 
nyítják. (Hasonlatos ez a tradicionális gazdasági szemlélet ahhoz, amit Sombart a 
táplálás" (Nahrung) szükséglete által vezérelt gazdálkodásnak nevezett.) Bankok, nagy- 
kereskedelmi vállalkozások,  háziipari (Verlag-rendszerben működő) vállalkozások 
Weber szerint csak tőkés vállalkozások lehetnek (a definíció értelmében), de úgymond 
, Szigorúan tradicionális szellemben is irányíthatók". (PE 70.) Weber nagyon életszerű- 
en írta le a tradicionális ipari-kereskedő vállalkozó mindennapjait, akihez a parasztok 
beszállítják a házimunkában előállított szövetet, és ő azt utazó közvetítő kereskedőknek 
adja el. Ez a vállalkozó kényelmesen élt, nem dolgozta agyon magát, tűrhetően keresett. 
, Naponta mindnyájan eljártak a kávéházba, ott elég sok időt töltöttek, és ezenkívül oly- 
kor szűk körű mulatságokat rendeztek. Egész életüket a kényelmes-kedélyes élettempó 
jellemezte." (PE 71-72.) A leírás plaszticitása nem véletlen: Weber apai nagy- és dédap- 

ja ilyen bielefeldi Verlag-rendszerben dolgoztató hagyományos vállalkozó volt.!9 E vál- 
lalkozók személyes célja (a kényelmes élet) és a vállalkozás célja (a szövetek termelése 
és értékesítése révén a nyereség maximalizálása) nem esett egybe, a vállalkozó hedo- 
nisztikus céljai a racionális kapitalista vállalkozás fölé rendelődtek. A vállalkozó tevé- 
kenységét nem hivatásnak, hanem a pénzkereset kényelmes módjának tekintette. Tra- 
dicionalista módon viselkedhetnek egyébként a bérmunkások is, amennyiben egyrészt 
nem jövedelmük maximalizálására törekszenek (hanem például munkabefektetéseik 
minimalizálására), másrészt munkafeladatuk iránt nem éreznek hivatásszerű elkötele- 
zettséget. (PE 61 sk.) 

Weber szerint az egyén "hivatás! iránti elkötelezettsége azt jelenti, hogy mindent alá- 
rendel tőkéje hosszú távú optimális értékesítésének (ha tőkés), vagy munkaereje hoza- 
déka maximalizálásának (ha munkás). (PE 52.) A tőke racionális, üzemszerű és társa- 
dalmi hasznossági, eudaimonisztikus célokat nem tekintő felhasználása és a munka ra- 
cionális megszervezése jellemzi a kapitalizmust. (PE 61.) Ez a tanulmány címében is 
szereplő kapitalizmus szelleme". Ez a szellem formálisan racionális, hiszen lényege a 
tartalmilag meghatározott céloktól való eltekintés. A kapitalizmusban nem meghatáro- 
zott javak előállításáról van szó, hanem "bárminek! az előállításáról, ami nyereséget hoz. 
Az egyén csak a nyereség vagy jövedelem maximalizálásában lehet érdekelt, a javakhoz 
fűződő, azok konkrét hasznosságával kapcsolatos természetes" beállítottságaitól el kell 
szakadnia. Másfelől ez a fajta kapitalista szellem" hosszú távú racionalitást kíván. Nem 
az azonnali nyereség érdekli, hanem a rendszeres, előre látható megtérülés. Ezért fontos 
a hivatás gondolata. A hivatásának élő ember képes arra, hogy pillanatnyi vágyait, indu- 
latait távolabbi célok alá rendelje. A "kapitalizmus szelleme" tervezést, előrelátást, követ- 
kezetességet, az azonnali nyereségről való lemondás képességét jelenti, ahogy azt Weber 
Benjámin Franklin példáján szemléltette. (PE 44 sk.) Igazi kapitalizmusnak csak az e 
"szellem! által vezérelt előretekintő, racionális, üzemszerű gazdálkodást tartotta. 

Weber bevallott célja nem az volt, hogy a kapitalizmus keletkezését megmagyaráz- 
za (ahogy ezt Sombart tette), hanem csak az, hogy a kapitalizmus kialakulásában fon- 
tos szerepet játszó racionális kapitalista "szellem" kialakulását bemutassa. A "szellem!" a 
kapitalizmus kialakulásában csak az egyik tényező. 


Racionalizmus 


Weber a protestantizmus-tanulmány megírását követő viták után, egy 1920-ban keletke- 
zett szövegrészben utalt arra, hogy a racionalizmus sokértelmű fogalom: ,az életet a 
legkülönbözőbb szempontok szerint és a legkülönbözőbb irányokban lehet fracional- 
izálni". (PE 86., vö. PE 51.) A weberi vallásszociológia racionalitásfogalmának értelme- 
zéséhez segítséget adhat egy, a későbbi irodalomra is támaszkodó rendszerezés. !?! 

a) Racionális mindenekelőtt a tőkés gazdálkodás és üzemszervezet, nyilvánvalóan 
az erőforrások optimális kombinációja és a ráfordítások, valamint a várható eredmé- 
nyek összevetésén alapuló döntéshozatal (a rendelkezésre álló eszközök szabályozott 
használata, a hatékonyság) értelmében. (PE 61.) Ez az eszközválasztás racionalizmusa 
(amelyet Weber félreértésekre okot adható módon célracionalitásnak nevezett). 


130 Lásd Weber, Marianne i. m. 26-27. 

5531A következőkhöz lásd Schluchter, Wolfgang: Rationalismus der Weltbeherrschung. Studien zu Max Weber, 
Frankfurt a. M.: Suhrkamp, 1980,10 sk., Habermas, Jürgen: A cselekvésracionalitás aspektusai (1977) (fordí- 
totta: Felkai Gábor), in: Habermas, Jürgen: Válogatott tanulmányok, Budapest, Atlantisz, 1994, 223-257., 
Habermas, Jürgen: Theorie des kommunikativen Handelns. Band 1. Handlungsrationalitáüt und gesellschaftliche 
Rationalisierung. Frankfurt a. M.: Suhrkamp, 1997, 239 sk. 

Racionális a módszeres életvezetés is, az élet egy célnak, adott esetben a hivatásnak 
való következetes alárendelése, (pl. PE 229.) Ezt nevezhetnénk gyakorlati racionalitásnak, 
ha ez a kifejezés nem hiányozna Weber szótárából. Ez a racionalitástípus már átmene- 
tet mutat a következőhöz, hiszen benne a cél (a hivatás) által implikált értékek feltétlen- 
sége domináns, ugyanakkor megkívánja az életvitelnek a körülményekhez is igazodó 
rendszerességét. 

b) Racionális lehet a célok választása is, ha érvényesül benne a logikai ellent- 
mondásmentesség és a következetesség (vö. OBJ 11.), ha az értékválasztások elveken 
alapulnak — ebben az értelemben racionális a kálvinizmus is. (pl. PE 173-174.) Ezt a ra- 
cionalitást nevezte Weber olykor materiális racionalitásnak, szembeállítva az előző tí- 
pussal, amelyet formális racionalitásnak nevez. Például: 


5 A gazdálkodás formális racionalitásán itt a kalkuláció technikai lehetőségének és 
tényleges alkalmazásának ... a mértékét értjük. Materiális racionalitáson ezzel szem- 
ben azt értjük, hogy egyfajta gazdasági irányultságú társadalmi cselekvés adott em- 
bercsoportok ... javakkal való mindenkori ellátását milyen fokig alakítja azon meg- 
határozott ... értékelő posztulátumoknak megfelelően, amelyeknek szemszögéből a 
gazdasági irányultságú társadalmi cselekvés adott módját szemlélték, szemlélik 
vagy szemlélhetik." (GT1 101.) 


A közismertebb terminus az értékracionalitás. A racionalitás növekedéséről beszélhetünk 
a világképek belső összefüggéseinek kidolgozása, formalizálása és rendszerezése eseté- 
ben is. A nagy világvallásokban egy ilyen értelmű racionalizálást (a mágikus gondolko- 
zástól való elszakadást) figyelt meg Weber. Ennek a "kulturális" racionalizációnak az egyik 
aspektusa az egyes tudásterületek, szimbolikus szférák (tudomány, politika, művészet) 
elválása (és ebből következően vezérlő értékszempontjaik egymástól való elválása). 


A vallás szerepe 


Weber úgy látta, hogy az a tartalmi különbségekkel szemben közömbös kötelességtu- 
dat, amely a racionális kapitalizmusra jellemző, nem lehet a gazdasági viszonyok auto- 
matikus eredménye. A kapitalizmus kialakulásának pusztán "gazdasági magyarázata 
nem adhat magyarázatot e beállítottság kialakulására és társadalmi hatékonyságára. 
A kapitalizmus egyfajta etikát feltételez: a hivatás etikáját. Ilyen beállítottság Weber sze- 
rint csak bizonyos kulturális, konkrétan vallási tényezők hatására alakulhatott ki. 


5 Az életvitelnek és a hivatás felfogásának a kapitalizmus jellegzetességeihez ido- 
mult módja csak úgy "álasztódhatott ki, azaz csak úgy arathatott győzelmet más 
módok felett, hogy előbb nyilvánvalóan létre kellett jönnie, éspedig nem elszigetelt egyének- 
ben, hanem embercsoportok felfogásmódjaként. " (PE 53.) 


Weber tézisének a lényege az a paradox tétel, hogy az absztrakt, minden konkrét er- 
kölcsi tartalomtól eltekintő, racionálisan nyereségmaximalizáló viselkedés uralma egy 
sajátos hivatásetika elterjedésének a következménye. Ez az állítás abból következett, 
hogy Weber szerint a nyereségmaximalizáló viselkedés nem az ember természetes" vi- 
selkedésformája, csak sajátos kulturális folyamatok eredménye lehet. Ez a kulturális- 
vallási folyamat érdekelte. 

Az az állítás, hogy a protestantizmusnak a gazdaság fejlődésében, a kapitalizmus ki- 
alakulásában fontos szerepe volt, Weber korában közhelynek számított.!2 Weber tehát 
nem ezt kívánta igazolni, hanem arra törekedett, hogy ezt az ismeretlen erősségű össze- 
függést lértelmezően megértse". Nem az egyes vallások gazdasággal kapcsolatos nézete- 
it vizsgálta, hanem a vallás életvitel-alakító szerepét — történeti vonatkozásban. Úgy vél- 
te, hogy így találhatja meg a kapitalizmusra jellemző hosszabb távú racionalitás forrásait 
— éspedig éppen azokban a szövegekben, ahol a legkevésbé sem a gazdaságról volt szó. 


Luther és a hivatás 


Weber a magyarázó tényezők valószínű helyét a reformáció életvitel-alakító vallási ta- 
nításaiban jelölte meg (vagyis nem az észak-itáliai városokban kereste, mint Sombart). 
Első lépésben Luther szövegeit elemezte, és nagy jelentőséget tulajdonított annak a 
ténynek, hogy Luther Bibliafordításában több helyen bizonyos terminusokat az addig 
használatos Ruf (elhivatás, felhívás) szó helyett a Beruf (hivatás) szóval fordított. A gon- 
dolat azért volt fontos, mert ebben szerinte az evilági tevékenységgel kapcsolatban egy 
új beállítottság fogalmazódott meg: ,a kötelességérzet megbecsülése a világi hivatáson 
belül, mint olyan legfőbb tartalomé, melyet az erkölcsi öntevékenység egyáltalán meg- 
kívánhat. Ez volt az, ami szükségszerűen maga után vonta a mindennapi világi munka 
vallásos jelentőségének képzetét ...". (PE 96.) Weber szerint újdonság volt a középkori 
katolicizmushoz képest a lutheri reformációban, hogy a világi hivatást erkölcsileg érté- 
kelte. Következett ez a a sola fide elvből, a reformációnak abból az alapgondolatából, 
hogy nem az egyház mint intézmény teszi lehetővé az egyén üdvözülését, hanem csak 
a hit, ez pedig vallási jelentőséget adott a hívő minden, így világi tevékenységének is. 

A hivatás felértékelésének gondolata alapvető jelentőségű volt Weber számára, ezért 
tartotta jelentősnek az említett Luther-féle fordítási megoldást. Úgy látta, hogy ettől el- 
tekintve a lutheri reformáció nem sokkal járult hozzá a modern racionalista szellem ki- 
alakulásához. Weber szerint a lutheri irányzatok alapvetően tradicionálisták maradtak, 
az alkalmazkodás követelményét hangsúlyozták, azt hogy az egyén maradjon meg a 
számára Isten és a felsőbbség által kijelölt helyen. (PE 106-109.) Az, ahogy Weber a 
lutheri reformációról írt, elárulja gyűlöletét és megvetését ezzel az alkalmazkodó etiká- 
val szemben. A lutheri reformáció tehát csak előkészítette a döntő lépést, maga még 
tradicionalizmusa miatt nem tekinthető a kapitalista hivatásetika forrásának. 


Kálvin és a predestináció 


A hivatásbeli aktív és önálló életvitel elve Weber szerint a reformáció radikálisabb ága- 
iban, a kálvinista és rokon törekvésekben jelent meg. Ezt a kegyelmi kiválasztás, a pre- 
destináció elvének az elfogadása eredményezte. Ez az elv azt jelenti, hogy az üdvözü- 
lés Isten kiismerhetetlen döntésének az eredménye.!? Ebben az elvben Weber joggal 


132 Lásd Bendix, Reinhard — Roth, Guenther: Scholarship and Partisanship. Essays on Max Weber, Berkeley: 
University of California Press, 1971, 299 skk. Webert tehát a protestantizmus és a gazdasági racionalizmus 
közti összefüggésre nem Martin Offenbachernek a tanulmány bevezetésében (PE 27 sk.) idézett és számítási 
hibákat is tartalmazó, kétes érvényességű statisztikai kutatásai ébresztették rá. Lásd Samuelsson, Kürt: 
Économi-e et religion. Une critigue de Max Weber (1957), Paris: Mouton, 1971,115-121. 

133 Kálvin szavaival: , Eleve elrendelésnek hívjuk Istennek azt az örök elhatározását, mellyel önmagában 
elhatározta, hogy mi legyen minden egyes ember sorsa. Mert nem egyforma feltétellel teremtetnek mindenek, 
hanem egyeseknek örök életet, másoknak örök kárhozatot rendel el Isten kezdettől fogva. Így tehát, aszerint, 
hogy ki-ki egyik vagy másik célra rendeltetett-e, azt mondjuk, hogy az életre, vagy a halálra van elrendelve." 
Kálvin János: Az eleve elrendelésről (fordította: Szabó Piroska), Budapest: Európa, 1986,19. 

, patetikus embertelenséget" látott, amely , az egyes egyének hallatlan belső elmagányo- 
sodását" eredményezte (PE 131.), hiszen a hívő egyedül, segítség és támasz nélkül állt, 
szemben egy kiismerhetetlen és ebben az értelemben irracionális végzéssel. , Belső elszi- 
getelődés", , az érzéki kultúra gyökeres elhárítása", , illúziómentes és pesszimista színe- 
zetű individualizmus" — ezekkel a szavakkal jellemezte Weber a kálvini vallásosságot." 
(PE 134.) Teológiai értelemben következetes és racionális volt a kálvini tézis — de az élet- 
vitel vonatkozásában fölöttébb irracionális, hiszen Isten döntése elvileg kiismerhetetlen 
(kegyelme Ingyen kegyelem, azaz nem érdemek szerint osztott). Weber igen merészen 
(és kétségbe vonható módon) feltételezte, hogy a teológiai elvből logikusan adódó kö- 
vetkeztetések egyben a hívek viselkedésének hatékony motívumai is voltak. 

Weber tehát arra tett kísérletet, hogy megmutassa, milyen gyakorlati következmé- 
nyekkel járt a teológiai hiedelemrendszer a hívők életében. Weber szerint a kálvinista 
tanításban is jelentős súlya volt annak, hogy az elv értelmében a hivatásban végzett 
munka (Berufsarbeit) Isten parancsai szerint történik, a , személytelen társadalmi hasz- 
nosság érdekében végzett munka Isten dicsőségének kedvez, és ezért Isten akarata sze- 
rint valónak tekintendő." (PE 143.) De nem ez a lutheri etikával összehangzó mozzanat 
volt a jelentős. A következetes kálvinista számára az élet leglényegesebb kérdésévé 
úgymond a kiválasztottságáról való megbizonyosodás vált, ebben pedig az egyén nem 
számíthatott közvetítő intézmények segítségére. Egyedül maradt Istennel szemben. (PE 
143-145). Ez pedig alig elviselhető szorongáshoz vezetett. Csak erős egyéniségek eseté- 
ben kínált megoldást az, hogy a bizonytalanság már önmagában a hit elégtelenségének, 
a kiválasztottság hiányának a jele lenne, ezért az erős hit egyben az üdvözülés jele is. 
(PE 146-148). Weber tehát a hívők feltételezett motivációit, vallásosságuk dinamikáját 
próbálta kutatni — nem csak az eszmék összefüggését. 


Evilági aszkézis 


Az eredeti predestinációs elvből egyfajta passzív fatalizmus is következhetett volna!5 
(mint ahogy a predestináció elvét szintén elfogadó janzenista etika hajlott erre). A kál- 
vinista puritanizmusban viszont az a gyakorlati megfontolás érvényesült, hogy , az ön- 
magukra vonatkozó bizonyosság megszerzésére a legkiválóbb eszköz £ fáradhatatlan hiva- 
tásvégzés volt, és a lelkipásztorok is ezt tanácsolták." (PE 149.) Ez a megfontolás gyakor- 
lati, hiszen nem következik a predestináció tanából, hanem a predestináció elvéből kö- 
vetkező életvitelbeli feszültségek feloldását szolgálja. Értelemszerűen a hivatásvégzés 
aszketikus volt, hiszen célja nem világi eredmények elérése vagy a világi javak élveze- 
te, hanem kötelességteljesítés Isten eszközeként. (PE 153.) Ez a hivatásbeli aszkézis 
módszeres kellett, hogy legyen, és az egész életvitelt érintette, hiszen nem állt rendelke- 
zésére sem a katolikus bűnbánat szentsége, amely tettei következményei alól időről- 
időre mentesíthette a hívőt (PE 160-161.), sem a lutheri érzelmesség, amely az Istenség- 
gel való "misztikus egyesülést" ígérte. (PE 150-151, 180-181.) Következetesnek kellett 
lennie, hiszen mindent a kiválasztottságról való megbizonyosodásnak rendelt alá. 


34Ugyanezt az illúziómentességet, pesszimizmust és az életélvezet helyett a követelményekkel való 
szembenézést tartotta fontosnak freiburgi előadásában. Az akkor erős szociáldarwinista megalapozás helyét 
most a kultúrtörténeti megközelítés vette át. Az "érzéki kultúra" elutasítása aligha független attól, ahogy ap- 
ja életszemléletét a magáéval szembeállította — és a saját életvezetését stilizálta. Az idézett fejtegetésnek az a 
gyakran hivatkozott kitétele, mely szerint itt egy nagy vallástörténeti folyamat végpontjáról, a Világ varázs- 
tól való feloldásáról van szó (hiszen a kálvini reformáció végleg lehetetlenné teszi az üdvkeresés minden má- 
gikus befolyásolását) (PE 133.), 1920-ból származó betoldás, ahogy ezt a folyamatra! való utalás is mutatja. 

155 Ezt Weber is megfogalmazta. Lásd Weber, Max: A megértő szociológia néhány kategóriájáról (fordítot- 
ta: Erdélyi Ágnes), in: Erdélyi Ágnes: A társadalmi világ ideáltipikus felépítése, Budapest: Typotex, 2003,123. 

A modern kapitalista (nem hedonista és hosszú távú) racionalitás forrását jelentő 
kulturális tényezőt Weber a kálvinizmusban, pontosabban a kálvinista elvek által indu- 
kált viselkedésformákban találta meg. A puritán aszkézisben azt a morális beállítottsá- 
got stilizálta át történeti ideáltípussá, amelyet a maga számára is példaértékűnek tartott. 
Ez az aszkézis egyaránt tagadta a világ esztétikai élvezetét, az erotikának az életvezetés 
centrumába vonását és a világidegen testvériségetikát, az egyetemes szeretet érzületeti- 
káját. 

Az üdvözülésről való megbizonyosodás az aszketikus hivatásvégzés révén nem te- 
ológiai elv, hanem a vallási gyakorlat feszültségeinek a gyakorlati feloldása. Mint Weber 
egy másik tanulmányában írta, nem a tan volt a puritanizmusban fontos az ő szem- 
pontjából, hanem a viselkedés, illetve azok a vallási ösztönzők, amelyek egy meghatá- 
rozott életvezetés elterjedését támogatták. (WW1:234-235.) Tehát nem azt kellett kimu- 
tatnia, hogy az aszketikus hivatásvégzés közvetlenül következik a predestináció teoló- 
giai elvéből (ezt nem is lehetett igazolni), hanem azt, hogy a gyakorlatban a kálvinista 
felfogásból következő feszültségeket fel lehetett oldani az evilági aszkézis mint életve- 
zetési elv segítségével, illetve hogy volt is rá példa, hogy azokat így oldották fel. 
Az aszketikus protestáns puritanizmus lehet az (egyik) forrás, ahonnan a következetes 
életvezetést kívánó kapitalista szellem, a hivatás gondolata eredt.!1$6 Weber tézisét ebben 
az értelemben "empirikus" próba alá vetette. A tanulmányban a figyelem az eszmék 
összefüggéséről átterelődött a cselekvések és a cselekvésvezérlő tényezők valóságos 
összefüggésének elemzésére. 

Elsősorban a radikális kálvinistának számító angol puritanizmust, Richárd Baxter 
munkáit elemezte, de kitért más kálvinista áramlatokra és szektákra is. (PE 230 sk.) 
Az elemzés tanulságait abban foglalta össze, hogy a puritánok evilági aszkézise , meg- 
szabadította a javak szerzését a tradicionalista etika gátlásaitól, és úgy rombolta le a nye- 
reségvágy korlátait, hogy nemcsak legalizálta azt, hanem ... kifejezetten az isteni aka- 
ratot láttatta benne." (PE 269.) Minthogy módszeres evilági tevékenységük végzésében 
az emberek igaz hitük legbiztosabb beigazolódását látták, ez ösztönözte a kapitalizmus 
"szellemének" megfelelő életfelfogás terjedését. (PE 271.) 1906-ban az amerikai szekták- 
ról írott tanulmánya ezt annyiban egészítette ki, hogy hangsúlyozta a szekta mint cso- 
port szerepét is az evilági aszketikus magatartás kialakításában: , A szekta ... tagjának, 
hogy a közösségbe beléphessen, meghatározott minőségekkel kellett rendelkeznie, és 
ezek birtoklása fontos volt a modern kapitalizmus fejlődése számára." (WW I: 234.) 

Az aszketizmus mintegy mellékesen elősegítette a tőkeképződést, hiszen a fogyasz- 
tás korlátozásához vezetett. (PE 272.) 


, Ameddig a puritán életfelfogás hatalma elért, minden körülmények között javára 
vált a polgári, gazdaságosan racionális életvezetés tendenciájának — és ez természe- 
tesen sokkal fontosabb, mint a puszta tőkeképzés elősegítése; ez a puritán életfelfo- 
gás volt ennek az életvezetésnek az egyedül következetes hordozója." (PE 275-276. - 
a fordítást módosítottam; ND.) 


136 Weber tézisének végső formája tehát az volt, hogy a kálvinizmus talaján kialakulhat az evilági aszke- 
tikus életvitel, és ez az életvitel hozzájárulhat a kapitalizmus kialakulásához. A tézist nem falszifikálja, ha a 
kálvinista hitelveken alapuló vallásosság nem eredményezi az említett életvitelt. Ez a helyzet Magyarorszá- 
gon. Már Weber is tudta, hogy a XVII-XVIII. századi magyar kálvinizmusban az általa keresett hivatásetika 
nem jelent meg. Lásd Weber, Max: Die protestantische Ethik II. Kritiken und Antikritiken (Hrsg Johannes 
Winckelmann), Gütersloh: Gütersloher Verlagshaus Gerd Mohn, 1978, 179. Ennek részletes igazolását lásd 
Molnár Attila: A , protestáns etika" Magyarországon: a puritán erkölcs és hatása, Debrecen: Ethnica Kiadó, 1994. 
Nem falszifikálja az sem, ha bizonyos esetekben van evilági aszketikus életvitel, de nincs kapitalizmus (Skó- 
cia a XVII. században), de az sem, ha bizonyos esetekben van kapitalizmus, de nem volt evilági aszketikus 
életvitel (a kapitalista gazdaságok többsége). Csak az falszifikálná, ha az evilági aszkézis sehol nem járna 
együtt kapitalista fejlődéssel. 

Fontos annak belátása, hogy Weber szerint a (Baxter által is képviselt) puritanizmus 
nem azért járult hozzá a kapitalizmus szelleme" kialakulásához, mert a gazdagságot, 
az anyagi javak és a tőke felhalmozását erkölcsileg pozitívnak tartotta volna — hiszen 
ennek az ellenkezője az igaz, ahogy ezt Sombart 1913-ban megfogalmazott kritikája 
(B 324 sk.) nyomán Weber is elismerte. (PE 232-233.) A puritanizmus vallási megfonto- 
lásokból olyan beállítottság kialakulását segítette elő, amely a puritánok szándékaitól 
függetlenül és azok ellenére jótékonyan hatott a kapitalizmus kialakulására azokon a te- 
rületeken, ahol a puritánok voltak többségben. Minthogy közismert ténynek számított, 
hogy a puritánok és utódaik fontos szerepet játszottak az angliai kapitalizmusban, és 
döntő szerepük volt az amerikai Új-Anglia államaiban, az a gyenge tétel, hogy a protes- 
tantizmus bizonyos áramlatai egyes helyeken lényeges szerepet játszottak a modern ka- 
pitalizmus kialakulásában, bizonyítottnak tűnt. 


"Spirituális" kauzalitás 


Mi volt Weber tézisének a pontos értelme? Aki a tanulmányt először olvassa, könnyen 
jut arra a következtetésre, hogy Weber szerint a vallási gondolatok és gyakorlat átala- 
kulása a kapitalizmus létrejöttének az oka. Mintha maga Weber is így gondolta volna, 
hiszen amikor arról értekezett, hogy Új-Angliában előbb jött létre a puritán gyökerű 
"kapitalista szellem, mint maga a kapitalizmus, megjegyezte, hogy ebben az esetben 
s tehát az oksági kapcsolat a "materialista" tanítás fordítottja." (PE 53.) Weber kortársai 
is úgy látták, hogy ez állításának lényege. !" 

Weber tagadta, hogy ezt kívánta volna állítani. Leszögezte, hogy , a legkevésbé sem 
fogunk védelmezni olyan balga-doktrinér tézist, mint például azt, hogy a "kapitalista 
szellem! ... csakis a reformáció bizonyos hatásainak következtében jöhetett létre, vagy 
akár azt, hogy a kapitalizmus, mint gazdasági rendszer a reformáció terméke." (PE 116.) 
Nem kívánta a materializmus helyébe a , spirituális kauzalitást" állítani. (PE 289.) 
A "protestáns etikát tehát nem tartotta a kapitalizmus "adekvát okának" (a terminus ér- 
telmezésére később térek vissza). 

Állítása szerint csak azt akarta kideríteni, hogy , egyáltalán felismerhető-e és milyen 
pontokon ismerhető fel határozott rokonlelkűség" (Wahlverwandtschaft) a vallásos hit és 
a hivatásetika bizonyos formái között. Ezzel egyúttal a lehetőségek szerint világosabb 
lesz az is, milyen módon és milyen általános irányban befolyásolta a vallásos mozgalom 
e rokonlelkűség következtében az anyagi kultúra fejlődését." (PE 116-117.) A rokon- 
lelkűség" (vagy affinitás) olyan viszonyt jelent, amelyben a hatások kétirányúak: a kap- 
csolatban részt vevő két elem egyaránt hat a másikra, jelen esetben a vallásos hit a hi- 
vatásetikára, és viszont. Más helyeken viszont Weber egyirányú, tehát oksági kapcso- 
latról beszélt.!38 Így például megállapította, hogy ,a hivatás gondolatán alapuló racioná- 


157 Lásd a vita egyes részleteit: Weber, Max: Die protestantische Ethik II. Kritiken und Antikritiken (Hrsg. 
Johannes Winckelmann), Gütersloh: Gütersloher Verlagshaus Gerd Mohn, 1978. 1905 április 2-án Rickerthez 
írt levelében tanulmányát azzal ajánlotta a címzett figyelmébe, hogy az ,a modern gazdaság egyfajta "spiri- 
tualista" konstrukciójáról" szól. Idézi Weber, Marianne: Max Weber. Ein Lebensbild, Tübingen: J. C. B. Mohr, 
1926, 359. 

1538 Erre jó oka volt A rokonlelkűség" laza terminusa több értelmezést enged meg. Felfogható úgy is, hogy 
az evilági aszketikus protestáns vallásosság azokon a területeken tudott gyökeret verni, ahol a kapitalizmus 
csírái már megjelentek. Ez a "materialista oksággal rokon nézet lenne. Lényegében ezt a nézetet képviselte 
R. H. Tawney: Religion and the rise of capitalism: a historical study, London: J. Murray, 1926, és Norman 
Birnbaum: The Zwinglian Reformation in Zürich (1959), in: Hamilton, Peter (ed): Max Weber: Critical 
Assessments 1, London: Routledge, 1991,327-343. A Trokonlelkűség" lehet annak szemérmes bevallása, hogy a 
puritán vallásosság és a racionális kapitalizmus kialakulása között nincs egyértelmű kapcsolat (mint ezt Kürt 
Samuelsson vélte: Économie et religion. Une critiaue de Max Weber (1957), Paris: Mouton, 1971). Weber elemzé- 

lis életvezetés a keresztény aszkézis szelleméből született." (PE 285.) A puritán aszkézis 
úgymond , közreműködött" a mechanikus gépi termeléshez kötött rend kialakulásá- 
ban. (PE 287.) A tanulmány elején arról is szólt, hogy a különböző felekezetekhez tarto- 
zók eltérő gazdasági viselkedésének okát a felekezet belső sajátszerűségében kell keres- 
ni. (PE 34.) A tanulmány publikálását követő kritikákra adott válaszaiban is visszatér- 
tek az okságra utaló, igaz, nagyon laza terminusok.!? Vagyis Weber mégiscsak a "mate- 
rialista tanítás fordítottját" állította. 


A modern kapitalizmus szelleme 


A vallásos hit, a hivatásetika és a racionális gazdasági viselkedés (kapitalizmus) közöt- 
ti egyirányú oksági viszony feltételezése ellen szólt azonban egy megfontolás, amelyet 
Weber nagyon fontosnak tartott. Látta, hogy a mai kapitalista és a puritán kapitalista lé- 
nyeges tekintetben különbözik. A modern kapitalista racionalitás értékszempontokat 
nem követ, csak a tőkemegtérülés hosszú távú logikáját. A puritán számára ellenben 
minden tevékenység végső értelmét csakis az üdvözüléshez való viszonya adja meg. 
A gazdasági tevékenység a puritán szemében annyiban értékes, amennyiben (valami- 
lyen körmönfont logikával) igazolható, hogy kapcsolatban áll a mindennél fontosabb 
üdvösséggel. A puritán kapitalista Weber szerint mindenképpen gazdaságon kívüli cé- 
lokat követ. Ebből viszont az következik, hogy a feltételezett oksági kapcsolat csak a ka- 
pitalizmus kialakulása idején létezhetett. 


A mai tőkés rend roppant univerzum, amelybe az egyén beleszületik, és amely szá- 
mára, legalábbis mint egyén számára gyakorlatilag változtathatatlan közegként ad- 
va van, amelyben élnie kell. Amennyiben az egyén piacra lép, ez a rend rákénysze- 
ríti a gazdasági cselekvés normáit." (PE 52.) 


Más szavakkal: a kapitalizmus "szellemének" újratermelődéséhez már nem szükséges 
a gazdaságon kívüli, a vallási racionalizálódás — csak a kialakulásához. Ha viszont a 
kapitalizmus "szelleme" minden hivatásgondolattól függetlenül újratermelhető, akkor 
felmerül az a kérdés is, hogy a kapitalista hivatásgondolatnak valóban "adekvát oka 
volt-e a múltban a protestáns etika. 

A kapitalizmus "szellemét" minden hivatásgondolattól függetlenül újratermelő me- 
chanizmusok és erők működése elé Weber komoly kételyekkel nézett. 


Az aszkézis ,,... abban is közreműködött, hogy felépüljön a mechanikus-gépi terme- 
lés technikai és gazdasági előfeltételeihez kötött modern gazdasági rend hatalmas 
kozmosza. Ez határozza meg ellenállhatatlan erővel mindazoknak az egyéneknek az 
életstílusát, ... akik ebbe a hajtóműbe beleszületnek ... Baxter nézete szerint "mint 
egy kopott kabát, amit bármikor levethetnénk", olyan a világi javak gondja a szent 
emberek vállán. Ebből a kabátból a sors acélkemény héjazatot (stahlhartes Gehause) 
csinált. Miután az aszkézis átépítette a világot, ... e világ külsődleges javai a törté- 


sének csak akkor van értelme, ha feltételezhető az egyértelmű és "spirituális" oksági kapcsolat. A szociológia- 
elméletben a "Weber-tézis" úgy él, mint a szociológiai oksági elemzés klasszikus példája. Lásd James S. 
Coleman: Társadalomelmélet, társadalomkutatás és cselekvéselmélet, in: Felkai Gábor — Némedi Dénes - 
Somlai Péter (szerk.): Szociológiai irányzatok a XX. században, Budapest: Új Mandátum, 2000, 200-202. 

139 Lásd Weber, Max: Die protestantische Ethik II. Kritiken und Antikritiken (Hrsg. Johannes Winckelmann), 
Gütersloh: Gütersloher Verlagshaus Gerd Mohn, 1978.: , döntő szerep" (162), , hat" (163), , okságilag hat" 
(805), , fontos előfeltétel" (312), , előkészítése" (324), minden esetben a vallási eszméknek és elveknek a gaz- 
dasági viselkedésre való hatásáról szólva. 

nelemben még soha nem ismert növekvő hatalomra tettek szert az emberek felett, 
amely elől nincs menekvés.... A győzedelmes kapitalizmusnak ... nincs többé szük- 
sége [az aszkézis szellemére] mint támaszra." (PE 287. — a fordítást módosítottam; 
ND.) 


Nyilvánvaló, hogy ez nem egy optimista történetfilozófia vázlata. Webernek a kapita- 
lizmussal kapcsolatos ellenérzéseiben szerepet játszott a bürokrácia gyarapodása miatt 
érzett aggodalma. De ebben a passzusban nemcsak erről van szó. 

Weber úgy látta, hogy a magasabb szellemi kultúrértékek" a hivatás világából, így 
a gazdasági cselekvések világából is eltűntek. (PE 204.) Két egymástól elszakított szfé- 
rát érzékelt: a bensőségesség, a hivatásbeli világtól elkülönülő emberi életét, amelyben 
ápolhatok ugyan a régi értékek, de szubjektivista módon, az élet egyfajta esztetizálásá- 
val, másfelől a gazdaság és politika világát, amely józanságot, illúziómentességet köve- 
tel meg, és ezért tulajdonképpen szenvedélymentességet is, noha Weber éppen a szen- 
vedélyes elkötelezettségben látta minden jelentős történeti cselekvés és alkotás előfelté- 
telét. A kortárs világ — nem utolsó sorban politikai — kisszerűsége éppen ebből a felüle- 
tes józanságból, az értékek egyidejű eltűnéséből fakad. , Akkor mindenesetre e kultúr- 
fejlődés "utolsó emberei számára igazak lehetnek e szavak: "Lélektelen szakemberek, és 
az élvezetek szívtelenjei: ez a semmi képzeli úgy, hogy felér az emberiség eddig el nem 
ért csúcsaira!." (PE 288.) 


A vallásszociológia programja 


Eredetileg Weber a protestantizmus-tanulmány folytatását, az abban érintett kérdések 
részletesebb vizsgálatát tervezte. A tanulmányt követő viták, kritikák és "antikritikák" 
után és azzal párhuzamosan, ahogy a ftársadalomgazdaságtani kézikönyvén dolgo- 
zott, az 1910-es években mégis egy nagyszabású összehasonlító vallás- vagy kultúrszo- 
ciológiai program megvalósításába kezdett bele. Ebben a nyugati racionális kapitaliz- 
mus kialakulását elősegítő tényezőket vizsgálta, sok tekintetben új megközelítésben. 
A legfontosabb újdonság az volt, hogy a racionalizálódás problémáját mintegy világtör- 
téneti összefüggésbe állította, míg korábban nagyon erősen hangsúlyozta, hogy kutatás 
csak egy partikuláris kulturális jelenségre, történeti individuumra! irányul. 

Weber az eredeti program feladását azzal indokolta, hogy Troeltsch egy nagy mun- 
kában (Die Soziallehren der christlichen Kirchen und Gruppén) számos őt érdeklő kérdést 
tisztázott. Az indoklásban érezhető valami lemondás és csalódottság. Ernst Troeltsch 
ugyan munkájában újra és újra hangsúlyozta, hogy mennyire egyetért Weberrel, hogy 
saját kutatásai mennyire alátámasztották Weber állításait, és a protestantizmus-tanul- 
mányt követő vitákban is mellé állt. De az ő munkája inkább áttekintő-történeti jelle- 
gű volt, míg Weberé történetisége mellett inkább ideáltipizáló-elméleti. Weber megjegy- 


140 Érdemes Weber diagnózisát összevetni Simmelnek a szubjektív és objektív kultúra szakadásáról kifej- 
tett gondolataival. 

MI Troeltsch szerint is a kálvinizmus a modern kapitalizmussal leginkább összhangban levő keresztény 
egyházi alakulat; behatóan és Weberrel egyező értelemben foglalkozott azzal, hogy miként következik a kál- 
vinista predestináció-dogmából a rendszeres és célirányos munkavégzés, önfegyelem, az evilági aszkézis; 
Weberhez hasonló módon foglalkozott a kálvinizmus gazdaságetikájának és a kapitalizmusnak a kapcsolatá- 
val. Lásd Troeltsch, Ernst: Die Soziallehren der schristlichen Kirchen und Gruppén (1912), Tübingen: J. C. B. Mohr, 
1994, 607., 618., 623-624., 645-646., 716-717. Troeltsch munkája a Weberével szemben teológiai-eszmetörténe- 
ti jellegű. Szándéka az volt, hogy összefoglalja a különböző keresztény áramlatok, egyházak és csoportok 
"szociológiai, azaz az államra, a gazdasági-munkamegosztásos viszonyokra, a családra vonatkozó nézeteit és 
ezek összefüggését a társadalmi jelenségekre, a vallási eszmék hatását a társadalomra és függését attól. Lásd 
i. m. 1-15. 

zésének melankóliája tehát érthető. Barátja hatalmas művében mintegy Velírta előle a 
témát, de más szellemben, mint ahogy ő csinálta volna. 

A nagy vállalkozás elméleti alapjait a világháború előtti években írt és 1915-ben pub- 
likált Bevezetés és a kínai rész utáni Közbevetés volt hivatva tisztázni. (VGE 291-388.) 
A Gazdaság és társadalom vallásszociológiai fejezete (amely e munka "második, de ko- 
rábban keletkezett részéhez tartozik — GT2/1109-323.) az összehasonlító kutatással 
párhuzamosan íródott, és több olyan kérdést is tárgyalt, amelyre az elemző írásokban 
nem került sor. Ez abból következett, hogy e könyvméretű fejezetben Weber többé-ke- 
vésbé szisztematikus áttekintést kívánt adni, amelyben a vallási eszmék és a vallási in- 
tézmények bemutatásától lépett tovább a vallás és a társadalmi szerkezet közötti össze- 
függés bemutatásához, majd a vallásnak a kultúrfejlődésre, az életvitelre gyakorolt ha- 
tásával zárta le a témát. 

A világvallások gazdasági etikájáról írva Weber figyelme nemcsak a teológiai tanok- 
ra, a kifejezetten gazdasági vonatkozású előírásokra irányult, hanem ,a vallások pszi- 
chológiai és pragmatikus összefüggéseiben megokolódó gyakorlati cselekvési indítékokat" 
is figyelembe akarta venni. (VGE 292-293.) Más szavakkal: a vallási hiedelmek és gya- 
korlatok, valamint a gazdasági viselkedés közötti összefüggés érdekelte. A "vallás" és a 
"gazdaság! közötti közvetítő fogalom az életvitel volt, amelyet meghatározott a társadal- 
mi-gazdasági helyzet és a vallásosság adott formája egyaránt. Mint írta, , így csakis ar- 
ról a kísérletről lehet szó, hogy esetről-esetre kihámozzuk ama társadalmi rétegek életvi- 
telének mértékadó összetevőit, mely rétegek leginkább meghatározóan befolyásolták az 
illető vallás gyakorlati etikáját, és annak jellemző ... vonásait kiformálták." (VGE 293; 
lásd GT2/1 230 sk.) Példaképp erre a polgári rétegeket említette, amelyek életvitele 
, természetében hordozta a törekvést az életvitel gyakorlati racionalizmusára." Ezért ,e 
rétegekben mindig fennállt a technikai és gazdasági racionalizmus tendenciáihoz kap- 
csolódó lehetőség, hogy etikai racionális életszabályozást alakítsanak ki." (VGE 316.) 
A Nyugat vallásait kivételesnek és egyedinek látta, mert egy sajátos racionalizmus ki- 
alakítását tették lehetővé, és csak itt történt meg , a világnak a varázstól való feloldása 
és az üdvösség útjának áttevődése a világtól való kontemplatív "menekülésből 
(Weltflucht) a világon aktív aszketikus munkálkodásba (Weltbearbeitung )...". (VGE 
324. — a fordítást módosítottam; ND.) 

A fentebbi idézetekben is világosan érzékelhető Weber szemléletének bizonyos meg- 
változása. Szerinte ugyanis a vallási tanokat hordozó rétegek életvitelét és ehhez kap- 
csolódó vallási beállítottságát gazdasági-társadalmi helyzetük magyarázza. Ez a koráb- 
ban hevesen elutasított "materialista megközelítés lenne. Másfelől persze a vallási ta- 
nok és gondolatok befolyásolják az életvitelt és így a gazdasági-társadalmi helyzetet is. 
Ez lenne az ugyancsak egyoldalú "spiritualista vagy idealista magyarázat.!? Weber 
egyfelől elutasította azt a tételt, hogy , bármely vallásosság sajátosságai egyszerűen 
csak ama társadalmi réteg helyzetének funkciói volnának, amely az adott vallásosság 
legjellegzetesebb hordozójának tűnik" (VGE 295.), ellenkezőleg: a vallásos ethoszok jel- 
lege , mindig elsődlegesen vallási forrásokra megy vissza." (VGE 296.) Más helyen vi- 
szont azt írta, hogy , a különböző vallásokban a legfőbb jóként célul kitűzött (evilági) üd- 
vözültségi, illetve újjászületés-állapotnak a jellege nyilvánvalóan szükségképp különbö- 
ző kellett hogy legyen, éspedig ama réteg karakterének megfelelően, amelyik az illető val- 
lásosság legfontosabb hordozója volt." (VGE 309.) A Gazdaság és társadalom vallásszocio- 
lógiai fejezetének 7. alfejezetében részletezően bemutatta, hogy az egyes rendek, rétegek, 


42 Lásd Schluchter, Wolfgang: Weltflüchtiges Erlösungsstreben und organische Sozialethik. Überlegun- 
gen zu Max Webers Analysen der indischen Kulturreligionen, in: Schluchter, Wolfgang (Hrsg.): Max Webers 
Studie über Hinduismus und Buddhismus. Interpretation und Kritik, Frankfurt a. M.: Suhrkamp, 1984, 44. 

osztályok (parasztság, nemesség, bürokrácia, polgárok, kispolgárok, értelmiség) vallásos- 
ságának melyek a réteg helyzetéből eredő jellemző vonásai. (GT2/1173 sk.) 

Az, hogy Weber két különböző megközelítést használt, eléggé nyilvánvaló.!? Jól ki- 
fejezi ezt az a metafora, amellyel később mások is éltek. 


5 AZ emberek cselekvéseit közvetlenül érdekek uralják (anyagiak és eszmeiek), nem 
eszmények. Az leszmék! által teremtett Világképek" azonban igen gyakran váltóbe- 
állító rendszerként működnek, döntő pontokon megszabják, mely pályán mozgatja 
tova az érdekek dinamikája a cselekvést." (VGE 310.; vö. VGE 319.) 


Az összehasonlító tanulmányokat olvasva felmerül a kérdés, hogy vajon Weber (a me- 
taforánál maradva) nem váltogatja-e a mozdony és a váltó szerepét, és nem tűnik-e 
gyakran úgy, hogy valójában az érdekek a váltók, és az "teszmék! a cselekvésvezérlő 
erők? A Gazdaság és társadalom említett fejezetében például részletesen írt arról, hogy 
milyen gondolkodást és cselekvést meghatározó erő az intellektualizmus szükséglete, 
azaz az a belső késztetés, hogy az ember , a világot értelemmel bíró kozmoszként ragad- 
ja meg". A vallások jellegét ezentúl az befolyásolta, hogy mely rétegekből kerültek ki az 
intellektualizmus képviselői. (GT2/1 203.) Ebben az esetben tehát a szellemi tényezők 
jelentik a mozgatóerőt, a társadalmi szerkezet állítja a váltókat. Weber e "tudásszocioló- 
giai kérdésre sosem adott egyértelmű választ, de e kései vallásszociológiában sokkal 
erősebb a materialista megközelítés. 


A teodicea kérdése 


Weber azt feltételezte, hogy a különböző vallások egy alapvető, az ember világban el- 
foglalt helyét érintő problémára kínálnak különböző megoldásokat. Ez a probléma a 
"teodicea" problémája, vagyis az a kérdés, , hogy miként lehet egy ilyen isten rendkívül 
nagyra nőtt hatalmát összeegyeztetni az általa teremtett és kormányzott világ tökélet- 
lenségének tényével." (GT2/1 220.) Weber sietett hozzátenni, hogy ez a probléma ak- 
kor is létezik, ha a világrendet személytelen, de értelmes rendnek képzelik. Minthogy a 
meg nem érdemelt szenvedésből az következne, hogy a világ is értelmetlen és irracio- 
nális, ezért mindig komoly szellemi erőfeszítésre, a hiedelmek következetes racionali- 
zálására volt szükség ahhoz, hogy a látszatra irracionális világ mégis értelmesnek tűn- 
jön. A teodicea problémája által kiváltott megváltásszükséglet 


, mint tudatosan és állandóan ébren tartott vallási tartalom mindig és mindenütt 
mint az élet realitásainak rendszeres és gyakorlati racionalizálására tett kísérlet kö- 
vetkezménye született meg. Másként fogalmazva: ama kívánalom következménye- 
ként jött létre ... hogy a világ folyása, legalábbis amennyire az ember érdekeltségeit 
érinti, értelemhordozó folyamat legyen." (VGE 380.) 


Weber tehát úgy látta, hogy a nagy vallási rendszerekben létezett egyfajta belső erede- 
tű szükséglet és tendencia nemcsak a tanok, hanem ebből következően az életvezetés 
racionalizálására is. 


143 Alexander, Jeffrey (Theoretical Logic in Sociology. Volume Three. The Classical Attempt at Theoretical 
Synthesis: Max Weber, London: Routledge gk Kegan Paul, 1983, 59 sk.) ebben a kettősségben látja Weber szoci- 

14 Ilyen Váltóbeállító" világképnek tartotta az ókori zsidó próféciát és a kálvinista puritanizmust. 

145 Szigorúan véve ez a "szenvedés teodiceájának" a kérdése. A boldogság teodiceája" érthető módon 
könnyen megoldható, mert a "boldogok" részéről soha nem kívánt különösebb értelmi erőfeszítést annak iga- 
zolása, hogy ők jogszerűen boldogok. Lásd VGE 297-298. 

Weber több helyen (VGE 303., 385-387.) megjegyezte, hogy összesen három, teljesen 
racionális megoldás kínálkozik a teodicea problémájára: az indiai karman-tan (amely a 
szenvedést az előző életben elkövetett bűnök — pontosabban: rituális vétségek — követ- 
kezményének tartja), a zarathusztrai (iráni) dualizmus, amely két, egymással ellentétes 
isteni elvet, a jó és rossz közti harcot tételezi fel és a (protestáns) predestináció-tan, 46 
amely a szenvedést a rejtőzködő isten (deus absconditus) kiismerhetetlen végzésének te- 
kinti. A három megoldás" elhelyezhető egy skálán, amelynek egyik végén egy teljesen 
immanens oksági összefüggés található (a karmán), a másik végpontján egy teljességgel 
transzcendens és kifürkészhetetlen végzés, középen két egymást kiegyenlítő erő, a jó és 
rossz princípiuma. Ezek a megjegyzések egy kutatási programot jelölnek, amely e meg- 
oldások eltérő racionalitását lenne hivatva vizsgálni. Kissé meglepő módon Weber nem 
ezt a programot valósította meg. Vallásszociológiája ugyan befejezetlen maradt, de a Za- 
rathusztrai vallásosság részletes elemzése még terveiben sem szerepelt. E helyett a nagy 
kultúrterületek (Kína, India, a zsidó kultúra, az iszlám, az antik és a nyugati keresztény- 
ség) vallásosságát!" kívánta összehasonlító módon elemezni. 


Az alkalmazkodó kínai vallásosság 


A Kínáról írt tanulmányban (Konfuzianismus und Taoismus, in: WW I: 276-536.) Weber 
egy olyan esetet vizsgált, amelyben bizonyos kedvező feltételek és a gyakorlatias racio- 
nális kulturális beállítódás megléte ellenére sem alakult ki a racionális kapitalizmus.!98 
A kínai kultúrában az aszketikus protestantizmus ideáltipikus ellentétét vélte megtalál- 
ni, amelynek ábrázolásával pontosabban meg lehet érteni, hogy melyek voltak a nyu- 
gati racionális kapitalizmus kulturális feltételei.19 

Bár a tanulmányt Weber "vallásszociológiainak" tekintette, legterjedelmesebb része 
gazdaság- és társadalomtörténeti volt. Állítása szerint a kapitalizmusnak , látszólag na- 


amely meg sem engedi a teodicea problémájának a felvetődését, nemhogy megoldást kínálna rá. 
(GT2/1 223-224.) 

147 Weber tisztában volt azzal, hogy sem a kínai konfucianizmus és taoizmus, sem a hinduizmus nem 
tekinthető nyugati értelemben vett vallásnak (és a buddhizmus is csak fenntartásokkal). Ezeket a strukturális 
különbségeket azonban nem elemezte. 

48A tanulmányt feltehetőleg 1913-ban fogalmazta meg, 1915-ben publikálta, majd 1919-ben nagymérték- 
ben kibővítette. Weber természetesen nem volt sinológus, és az I. világháború után a sinológiában olyan alap- 
vető átalakulások történtek, amelyek számos állítását érvénytelenítették. Weber kevés figyelmet szentelt a 
nagyjából időszámításunk kezdete és a XIX. század eleje közti időszaknak; alábecsülte a városok gazdasági 
és társadalmi jelentőségét; túlbecsülte a központi állam szerepét a folyamszabályozásban és az árvizek elleni 
védekezésben, alábecsülte a kereskedelem méreteit, nem volt egyértelmű a véleménye a pénzgazdaság jelen- 
tőségéről; a valóságosnál archaikusabbnak tartotta a kínai jogrendszert. A kínai bürokrácia racionálisabb, a kí- 
nai tudomány fejlettebb volt, mint azt Weber feltételezte; a konfuciánus rendies elit gondolkodásában a 
"világhoz való alkalmazkodás" kevésbé volt uralkodó, mint gondolta. Weber — részben saját magával is ellent- 
mondásba kerülve — vallásnak és a valóságosnál egységesebb képződménynek tekintette a "konfucianiz- 
must. Lásd Schluchter, Wolfgang (Hrsg.): Max Webers Studie über Konfuzianismus und Taoismus. Interpretation 
und Kritik, Frankfurt a. M.: Suhrkamp, 1983. 

49 Weber — megjegyzéseiből így tűnik — már a részletesebb tanulmányok előtt ellenérzéssel gondolt a kí- 
nai világra és mentalitásra, és ezek az ellenérzések a részletesebb tanulmányban — sajnos — riasztóan etno- 
centrikus és előítéletes fejtegetésekben mutatkoztak meg. (Például WW I: 517 sk. ahol kritikátlanul átvette a 
misszionárius-irodalom. állításait "a kínaiak" jellemvonásairól.) A XIX. század számára Kína az Európával 
szembeállított negatív ellenpélda volt. Nietzsche megjegyzései jól mutatják azt a gondolati sematizmust, 
amely Weber nézeteit is meghatározta. , Kína annak az országnak a példája, ahol az elégedetlenség nagyjából- 
egészéből, míg az átváltozás képessége már évszázadokkal ezelőtt teljesen kihalt; Európában a szocialisták, 
valamint az állam bálványimádói az élet jobbá tételét és biztonságát célzó intézkedéseik révén könnyedén ná- 
lunk is kínai körülményeket tudnának teremteni, eljuttatva minket a kínai "boldogsághoz" ..." Friedrich 
Nietzsche: A vidám tudomány (1882) (fordította: Romhányi Török Gábor), h. n. Szukits, 2003, 33. 

gyon kedvező feltételei" voltak Kínában,!59 mégsem jelentek meg , a modern kapitalis- 
ta fejlődés legcsekélyebb kezdeményei sem". (WW I: 341.) Annak okát keresve, hogy 
, miért nem jött sehol sem létre a modern fejlődés specifikumát képező racionális ipari 
kapitalizmus e rendszerben" (WW I: 393.), több tényezőt is felsorolt: Kína egyetlen bi- 
rodalom volt, azaz nem voltak egymással versengő államok, amelyek viszálya megkí- 
vánta volna a racionális hadvezetést; nem volt jelentős mértékű tengeri távolsági keres- 
kedelem, gyarmatosítás, és így nem jött létre az európaihoz hasonló zsákmányoló kapi- 
talizmus; nem volt formálisan garantált jog és igazgatás. Mindezeken túl azonban hiá- 
nyoztak a modern kapitalizmus , érzületi alapjai". (WW I: 394-395.) Mint írta, ez elem- 
zésének tulajdonképpeni témája. A fordulat meglepő. A felsorolt tényezők!"! önmaguk- 
ban is elégséges magyarázatot adnának arra, hogy miért nem jött létre Kínában racio- 
nális kapitalizmus. De Weber szerint a legfontosabb tényező egy sajátos arculattal és ér- 
zülettel rendelkező mandarin írástudó rend (Literatenstand) léte, és azok a hatások, ame- 
lyek e rendnek és sajátos érzületvilágának tulajdoníthatók, mintegy ráépülnek az előző- 
ekben említett gazdaság- és társadalomtörténeti tényezőkre. 

E rend legfontosabb jellemzőjének gyakorlatias politikai racionalizmusát tartotta. 
(WW I: 398.) Arculatát Weber szerint a hivatalnokok vizsgáztatásában és így utánpótlá- 
sában meghatározó szerepet játszó klasszikus szövegek (mindenekelőtt a Konfuciusnak 
IKung Fu-cel] tulajdonított tanok) határozták meg. E rendi műveltség szélsőségesen iro- 
dalmias jellegű volt, a hivatalnoki tanulmányokban a szakképzés nem játszott 
szerepet,!52? hiányzott belőle a retorikai képzés, nem nevelt rendszeres gondolkodásra; a 
számolás művészete fejletlen maradt. A képzés ugyan világias volt, de ceremoniális jel- 
legű is, és szélsőségesen hagyományhű. (WW I: 412-416., 440.) E hivatalnokrend arcu- 
latát Weber még az általa ismert irodalom által sugalltnál is egységesebbnek láttatta. 
(WW I: 454.) A mandarin Weber szerint művelt, kiegyensúlyozott, udvarias, rendi be- 
csületére kényes, a viszonyokhoz mindig alkalmazkodó, az ősök és az uralkodó hatal- 
mak iránti kegyelet megőrzését fontosnak tartó és végső soron világi helyzetével elége- 
dett ember volt. Ez a hivatalnokrend éppen ezért a gazdaságban csak a fiskális és rend- 
őri szempontokra ügyelt, távol állt tőle mindenfajta vállalkozói kapitalista szellem. Ra- 
cionális volt, de gyakorlatias, alkalmazkodó módon, azaz nem törekedett a világ aktív 
átalakítására. 

A konfuciánus bürokratikus államrezon és társadalometika lényege Weber szerint 
az volt, hogy , sosem tekintett a csillagokra". (WW I: 435.) Weber számára a konfucia- 
nizmusban ez a feszültségmentesség! volt a leginkább ellenszenves. 


5 AZ a racionális ... etika, amely az abszolút minimumra redukálta a világgal szem- 
beni feszültséget, a világ vallási elértéktelenítését éppúgy, mint gyakorlati elutasítá- 
sát, mint láttuk, a konfucianizmus volt. A világ a lehetséges világok legjobbika volt, 
az emberi természet hajlama szerint etikailag jó, és az emberek a világban, mint min- 
den más dologban is, fokozatilag különbözőek, de elvileg egyenlőek és mindeneset- 
re korlátlanul tökéletesíthetők és alkalmasak az erkölcsi törvény betöltésére." (WwW 
I: 514.) 


159 A kedvező feltételek között említette például a nemesfémvagyon és a pénzgazdaság fejlődését, a né- 
pesség gyarapodását (WW I: 290.), a népesség munkaképességét és szorgalmát (WW I: 349.), nagy vagyonok 
kialakulását a hivatali pozíciók kihasználásával, az adóbérlet révén (WW I: 374, 393.), a születési kiváltságok 
hiányát, a szabad költözés lehetőségét (WW 1:390.), a többször említett, de részletesen nem elemzett kereske- 
dő osztály létét stb. 

151 És néhány más körülmény: az önálló, testületet képező városok hiánya (WW I: 292.), a hatalom 
teokratikus jellege (WW I: 392.) stb. 

15 Weber is felismerte, hogy e vonatkozásban van valami hasonlóság a konfuciánus gondolkodás és a né- 
met humanisztikus műveltségideál között. Lásd WW I: 409-410. 

E világigenlést (Weltbejahung) és a világhoz való alkalmazkodást (Weltanpassung) tartot- 
ta Weber felelősnek a racionális kapitalizmus lehetőségének elszalasztásáért. Szerinte 
annak, hogy valaki vállalkozói módon a világot átalakítsa, az egyik feltétele a követke- 
zetes és egységes belső magatartásra, életvitelre való képesség. Ez szerinte nem volt 
meg az általa is ismert módon erős önkontrollra szoktatott kínaiaknál. A másik feltétel 
az, hogy az embernek a világot mint formálandó és formálható anyagot kell felfognia, 
ez pedig — ez lehetett Weber alapgondolata — aligha lehetséges másképp, mint ha a lé- 
tet Isten és a világ feszültségében fogják fel. Az alkalmazkodó, pragmatikus konfucia- 
nizmus nem így szemlélte a világot, számára a teodicea fentebb említett problémája tu- 
lajdonképpen nem létezett. 


A világtagadó indiai vallásosság 


A hinduizmusról és buddhizmusról írott könyvméretű és először 1916-ban publikált fe- 
jezettel kapcsolatban is felvethetők ugyanazok a kritikák, mint a Kínával foglalkozóval 
szemben: Weber kénytelenségből nyugati nyelveken megjelent feldolgozásokból dolgo- 
zott, néha túlzottan is megbízva bennük.!5 

Weber is, mint ahogy minden európai, aki a hindu civilizációval foglalkozott, első- 
ként a kasztrendszer kérdésével került szembe.!5§ Weber több helyen is hangsúlyozott 
tézise az volt, hogy a kasztrendszer a történelem legkövetkezetesebb teodiceáján (WW 
II: 120.) alapul: míg a tanítások tekintetében a hinduizmus igen toleráns, a kasztok sze- 
rint eltérő rituális kötelességek (dharma) tekintetében szigorú. A lélekvándorlás tana 
(somsára) összekapcsolódott a kötelességek teljesítése szankcionálásának tanával (kar- 
man), és e szerint a hindu sorsának jobbra fordulását csak attól várhatta, hogy rituális 
kötelességeit pontosan betartva a következő alkalommal nem "egy kutya bélférgeként, 
hanem egy brahman lányának ölében születik újjá. A következmény: egy tradicionális, a 
gazdasági racionalizmust lehetetlenné tevő rendszer (WW II: 122.), amely ugyanakkor 
bizonyos értelemben racionális. 


A kaszt legitimitásának a karmán tanával és a sajátos brahmanista teodiceával való, 
a maga módján zseniális összekapcsolása egészében csak a racionális gondolkodás 
terméke, nem pedig valamiféle gazdasági feltételeké"." (WW II: 131-132.) 


Bár a kasztrendszer és a hozzá kapcsolódó hiedelmek ábrázolása azt sugallná, hogy 
ez a rendszer a maga merev következetességében és tökéletességében változásképtelen, 
Weber is felismerte az indiai vallási és társadalmi rendszer dinamizmusát. E dinamiz- 
mus Weber szerint az újjászületés könyörtelen körforgásából való kiszabadulás vágyá- 
ból fakad. (WW II: 173.) Weber a brahman értelmiségiek spekulációin keresztül közelí- 
tette meg ezt a problémát. A megváltás a hindu kultúrában csakis egyéni és az egyén, a 
vallási virtuóz műve lehetett (hiszen a közösséget, a kasztot kötötte a dharma). A meg- 
váltás a világtól való elforduláshoz, a világ megtagadásához (Weltflucht, Weltablehnung) 
vezetett, hiszen a világ a karmán kauzalitásához kötött maradt. 


5 Forrásaira lásd Golzio, Karl-Heinz: Zur Verwendung indologischer Literatur in Max Webers Studie 
über Hinduismus und Buddhismus, in: Schluchter, Wolfgang (Hrsg.): Max Webers Studie über Hinduismus und 
Buddhismus. Interpretation und Kritik, Frankfurt a. M.: Suhrkamp, 1984, 363-373. 

154 Schluchter Weber alapján a következőképpen definiálta a kasztot: , A kaszt rituális együtt-étkezési és 
házasodási korlátok által kifelé lehatárolt, pozitív vagy negatív privilegizáltság és sajátos gazdasági viselke- 
dés révén befelé zárt örökletes közösség egy átfogó társadalmi köteléken belül." Lásd Schluchter, Wolfgang: 
Weltflüchtiges Erlösungsstreben und organische Sozialethik. Überlegungen zu Max Webers Analysen der 
indischen Kulturreligionen, in: Schluchter, Wolfgang i. m. 47. 

, Mindig arról volt szó, hogy miképpen lehet elszabadulni az érzékek világától, a lel- 
ki izgalmaktól, a szenvedélyektől, az ösztönöktől és a törekvésektől, a mindennapi 
élet célok és eszközök szerint rendezett megfontolásaitól, hogy így teremtsék meg 
egy végállapot előfeltételeit, amely örök nyugalmat jelent: megváltást (moksha, 
mukti) ettől a mozgalmasságtól és egyesülést az istenivel." (WW II: 171.) 


Weber következetesnek látta ezt a megváltás-törekvést, elsősorban végletes individua- 
litásában: csak az egyén nyer megváltást (mint egyébként a predestináció-hitben is), de 
a megváltás csak az egyén műve (eltérően a predestináció-hittől). (WW II: 174-175.) 
Ez az elképzelés is racionális. Teljes következetességgel és egy valóban racionalizált hi- 
edelemrendszer keretében természetesen a buddhizmusban fogalmazódott meg ez a 
fajta Világelutasító" megváltáshit. A buddhista megváltástípus lényegét Weber a követ- 
kezőképpen fogalmazta meg: 


A kegyelmi állapotról való megbizonyosodást, a tudást az ember a saját megvál- 
tottságáról nem valamiféle — "világon belüli vagy "világon kívüli — cselekvésben, va- 
lamifajta műben kereste, hanem ellenkezőleg: egy, a tevékenységtől mentes állapot- 
ban." (WW 11. 230.)155 


Weber kétféle, egyformán következetes és ennyiben (bizonyos fenntartásokkal) raci- 
onális "vallástípust" talált Indiában. Mindkettő — a kínaihoz hasonlóan, de más okokból 
— akadályozta a nyugati típusú és ezért kapitalizmushoz vezető racionalizmus kialaku- 
lását. A kasztrendszert alátámasztó, a lélekvándorlással és a rituális kötelességek szük- 
ségszerű szankcionálásával kapcsolatos önmagukban következetes vallási hiedelmek 
tradicionalizmushoz, a világhoz való tökéletes alkalmazkodáshoz vezettek. Ennyiben 
rokonságot mutatnak a konfucianizmussal (ahogy azt Weber ábrázolta). Különbség a 
tekintetben mutatkozik,, hogy a konfuciánus etika megkívánta a pragmatikus, a világ- 
gal ugyan kiegyező, de annak egyensúlyát aktívan fenntartó cselekvést, míg a feltétele- 
zett kasztetika csak merev rituális kötelességeket ismert. A másik következetes "val- 
lástípus" "világtagadó" (weltablehnend), megváltást kereső, és a megváltáshoz vezető 
utat a szemlélődésben, végső soron az ebből kialakuló misztikában találja meg. (WW II: 
377). Mint Weber az indiai tanulmányt lezárva megállapította: a konfucianizmus, hin- 
duizmus és buddhizmus egyformán alkalmatlan arra, hogy a (gazdasági) mindenna- 
pokban kialakítson egy világon belüli (innerweltlich) életvezetést. Így, bármennyire is 
racionális mindegyik a maga módján, a világot nem tudja kivezetni az elvarázsolt 
kertből" (Zaubergarten), nem szabadít fel a varázs alól. (WW I: 513., WW II: 370., 
GT2/1 320.) 


A zsidó prófécia 


Weber korábban az aszketikus protestantizmusban látta a nagy történeti fordulatot, 
amennyiben az a teodicea problémáját úgy oldotta meg (vagy kerülte ki), hogy az egyén 
megváltását Isten kifürkészhetetlen végzésétől tette függővé, és ebből vezette le a kö- 
vetkezetes racionális és aktív életvitel követelményét, mint a modern kapitalizmust le- 


szer 


155 Weber a buddhista aszkézist — amennyiben az puszta kontempláció és nem "élet, nem módszeres élet- 
vezetés — több helyen nem-racionálisnak minősítette. (WW II: 235, 237.) 

a nagy fordulatot korábbra tette, a zsidó próféciától kívánta a szálakat végig követni. 
Mindebből csak a zsidó vallással foglalkozó tanulmány egy részét tudta megírni.!6 

Feltűnő, hogy ebben a tanulmányban az előző két rész elemzéseit meghatározó fo- 
galmi keret szinte eltűnt. Weber leszögezte, hogy a zsidóságot ama szerepe szempont- 
jából kell elemezni, hogy a mai világ meghatározó vallási etikájának a forrását jelenti., 
hogy a zsidó párianép vallása , az egész nyugati és az előázsiai keleti kultúrfejlődés for- 
dulópontja" volt. (WWIII: 7.) A teodicea kérdéséről azonban alig esett szó, nem említő- 
dött a világhoz való alkalmazkodás és a világtól való menekülés problémája. Viszony- 
lag nagy hangsúlyt kapott a racionalizmus és a racionális kapitalizmust megalapozó 
életvitel akadálya, a sokszor emlegetett zsidó kettős morál, amely (a párianépi létből 
következően) eltérő mércét alkalmazott volna a hitsorsokkal és a kívülállókkal fenntar- 
tott kapcsolatokban. !"" (Például VGE 485.) 

Weber figyelmét a szöveget írva egyre inkább a próféták megjelenése kötötte le, és 
ezzel elemzése újabb irányba fordult. A babiloni fogság előtti zsidó prófécia forrását 
Weber tisztán vallási motívumokban találta meg. (VGE 400.) Az ismert próféták, Ézsai- 
ás, Jeremiás és a többiek alakját Weber aprólékos gondossággal rajzolta meg. Kiemelte 
mindenekelőtt, hogy a régi prófécia nem valamely gyülekezeti, közösségi vallásosság 
terméke. 


, Éppen a magányban szállja meg őket a profetikus szellem. ... Meg nem értettnek 
és a hallgatók tömegétől gyűlöltnek tudják magukat, sohasem egyetértő társaktól 
hordozottaknak és körülvetteknek ... Inkább a benső magány egész pátosza nyo- 
masztja a száműzetés előtti prófécia túlnyomórészt kemény és keserű ... hangoltsá- 
gát." (VGE 420-121.) 


A próféták a mindennapi cselekvés kérdéseire összpontosították figyelmüket, ,a vilá- 
gon kívüli istenség misztikus birtoklását elutasították egy világ feletti, de elvileg érthe- 
tő Isten szolgálatában történő aktív cselekvés javára ...". (VGE 448.) Ha a próféták ma- 
gányosak is, az erkölcsi és vallási problémák, amelyekkel foglalkoznak, a közösség evi- 
lági problémái, a fenyegető politikai veszedelmek. , Mert a megjósolt ítélet egészen 
aktuális volt, mindenkinek az egzisztenciáját érintette, s mindenkit arra a kérdésre 
kényszerített: mi történhetne az elhárítására." (VGE 462.) A próféták politikai kérdések- 
ről nyilatkoztak, de állásfoglalásuk vallási gyökerű. Egy hagyományos vallás érzületeti- 
kai szublimálása volt prófétálásuk tartalma. (VGE 473.) A sorozatos katasztrófák ellené- 
re a próféták mindig visszataláltak a hithez, amely egyedül nyújthatta az életet elvisel- 
hetővé tevő reményt. (VGE 463.) 

Az aktív és dinamikus zsidó próféták igazi ellenpontjai a pragmatikus mandarinok- 
nak és a buddhista szerzetesek passzív üdvözültségének. A zsidó vallásról a világhábo- 
rú alatt, éspedig a sejtett vereség előérzetében írt fejezetekben a politikai próféta alakja 
rajzolódott ki, aki hazája iránt szenvedélyesen elkötelezve, elszigetelve és reménytele- 
nül beszélt a politikai és nemzeti katasztrófához vezető állapotokról. A zsidó prófécia 
vázlata mögött a nevezetes politikai cikksorozatot író Weber alakja tűnt fel. Érthető, 


156 A zsidóság esetében Weber nyelvi szempontból is biztosabb alapokon mozgott (fiatal korában héberül 
is tanult). Természetesen e tanulmányában is lehet számos pontatlanságot és feltehető tévedést találni. Lásd 
Schluchter, Wolfgang (Hrsg.): Max Weberes Studie über das antiké Judentum. Interpretation und Kritik, Frankfurt 
a. M.: Suhrkamp, 1981 és Crüsemann, Frank: Israel in der Perserzeit. Eine Skizze in Auseinandersetzung mit 
Max Weber, in: Schluchter, Wolfgang (Hrsg.): Max Webers Sicht des des antiken Christentums. Interpretation und 
Kritik, Frankfurt a. M.: Suhrkamp, 1985, 205-231. 

157 Sombart korábban említett, Die Juden und das Wirtschafisleben című könyvében egyebek mellett éppen 
e kettős morál miatt tartotta a zsidókat a kapitalizmus igazi előmozdítóinak. 

hogy ekkor a történeti anyagban is ennek a magatartásnak a logikája érdekelte: a 
meggyőződés, a szenvedély, a gyakorlatiasság és racionalitás, az érzület, amely vezeti. 
(VGE 447.) 


Tipológiák és elvi etika 


A világvallások összehasonlíthatók lennének a teodicea problémájára adott válasz alap- 
ján, de Weber — láttuk — nem ezt az összehasonlító sémát használta a történeti elemzé- 
sekben, hiszen a legtöbb kultúrvallás nem helyezhető el benne. 

A kultúrvallások rendszerezhetők aszerint is, hogy milyen választ adnak az egyéni 
üdvözülési út kérdésére. Wolfgang Schluchter Weber szövegeire támaszkodva kidolgo- 
zott egy ilyen rendszerezési sémát, amelyben elhelyezhetők a megírt és tervezett 
elemzések.!5§ E szerint megkülönböztethetők világigenlő (weltbejahende) vallások és vi- 
lágtagadó (weltverneinende) vagy megváltáskereső vallások. Világigenlő a kínai, világel- 
utasító az összes többi. A világtagadó kategórián belül megkülönböztethetők a világtól 
elforduló (weltabgewandte) és a világ felé forduló (weltzugewandte) vallások, mindegyik 
csoporton belül tovább megkülönböztetve az aszketikus és a kontemplatív-eksztatikus 
vallásokat. Világtól elforduló és aszketikus a nyugati keresztény szerzetesség (Weber 
nem elemezte), világtól elforduló és kontemplatív-eksztatikus a hinduizmus és budd- 
hizmus (de a karmán tan nem sorolható ide), világ felé forduló és aszketikus a protes- 
tantizmus evilági aszkézise, világ felé forduló és kontemplatív-aszketikus az antik zsi- 
dóság (Weber nem ebből a szempontból elemezte), az őskereszténység, a keleti keresz- 
ténység és az iszlám (Weber egyiket sem elemezte). 
zülés-tipológiát (GT2/1 230-268.) — amelyet a világvallások elemzésében ugyancsak 
nem használt. E szerint az üdvözülés lehet magának az egyénnek a műve, aki ezt elér- 
heti rituális (mágikus) úton, elérheti szociális úton (mint például a kínai mandarin) és 
az öntökéletesítés útján. Ez utóbbi út lehet aszketikus (például a buddhizmus) vagy 
misztikus. Másfelől lehet, hogy az üdvözülés nem az egyén műve. Ekkor lehet mágikus, 
éspedig vagy egy karizmatikus kegyelemosztótól elnyert, vagy intézményes kegyelem 
(ez utóbbira példa a katolicizmus). De az üdvözülés elnyerhető hit útján is (például Lu- 
ther szerint), illetve kegyelmi ajándékként (a predestináció elvét valló protestánsok 
szerint). A megírt vallásszociológiai szövegek e séma szerint sem rendezhetők el. 

A Weber számára fontos problémát nem e tipológiák alapján lehet megérteni. Mint 
emlékezhetünk, a kínai mandarinoknak azt vetette a szemükre, hogy nem nyúlnak a 
csillagok után. A "csillagok után nyúlás" azt jelentené, hogy a fennállót az adott kontex- 
tust meghaladó, valamilyen értelemben "transzcendens" nézőpontból ítélnék meg. 
Ez kizárná a világhoz alkalmazkodó opportunizmust. Az életvitel következetes vallási 
rendszerezése, az érvényesnek tartott értékek következetes képviselete hamar szembe- 
kerül a másfajta elvek szerint rendezett világgal. 


, Minél szisztematikusabban és racionálisan rendezetté válik ... vallási szempontból 
ez az álláspont, annál alapvetőbbé válhat az evilági rend és a közte meglevő etikai 
feszültség. Ez annál inkább így van, minél öntörvényűbb, és minél inkább önnön 
törvényeit követve szisztematizálódik az evilági rend. Létrejön a világot elutasító 
etika...". (GT2/1 274.) 


158 Schluchter, Wolfgang: Religion und Lebensfiihrung. Band 2: Studien zu Max Webers Religions- und 
Herrschaftssoziologie, Frankfurt a. M.: Suhrkamp, 1991,102. 

Az értelmet kereső ember így szembekerül azzal a paradoxonnal, hogy az értelmes evi- 
lági rend vallási szempontból irracionálisnak bizonyul — és fordítva. Az értékszféráknak 
ezt a Weber által újra és újra hangsúlyozott összeegyeztethetetlenségét a Weber által el- 
képzelt kínai világ nem tudta érzékelni. Az indiai civilizáció és vallásosság már képes 
ennek az etikai feszültségnek valamifajta érzékelésére és feldolgozására, de Weber sze- 
rint a zsidó próféciában tudatosult először ez a szembenállás. A három elemzett kultúr- 
kör és vallási rendszer a racionalitás foka szerint is különbözik egymástól. Weber sze- 
rint racionális az az etika, amely előírásait nem ad hoc módon, hanem általános vagy ál- 
talánosítható elvekből vezeti le. Ennek viszont előfeltétele az, hogy az etika érzékelje a 
feszültséget a világ adott és megkívánt állapota között. Az ilyen etikák a kanti rigoriz- 
muson nevelkedett és a megalkuvó életélvezetet családjában is elutasító Weber számá- 
ra személyesen is rokonszenvesek voltak. De nem puszta személyes rokonszenvről volt 
szó. Annak a nagy vallástörténeti folyamatnak, amelyről Weber beszélt, a Világ va- 
rázstól való feloldásának" (PE 133.) a magva éppen az ilyen etikák kiképződése volt. En- 
nek a folyamatnak" — nem fejlődésnek — az ábrázolása volt a vallásszociológia feladata. 
Weber vallásszociológiája töredék maradt. A megírt részekből is látszik azonban, 
hogy a protestantizmus-tanulmánytól eltérően, ahol a kultúrtudományról akkor vallott 
nézeteihez illeszkedve a nyugati racionális kapitalizmus kialakulását egyszeri ese- 
ménynek látta, későbbi írásaiban a racionalizálódást már nagy világtörténeti folyamat- 
ként értelmezte. Ez nem jelentette a XIX. századi fejlődéskoncepcióhoz való visszaté- 
rést, de Weber szemléletileg eltávolodott a történelmi képződmények összehasonlítha- 
tatlanságát valló német historizmustól. Ez a szemléleti változás, a történeti összehason- 
lító kutatás felértékelése egybeesett azzal, hogy saját tudományos munkájának megje- 
lölésére is használni kezdte a szociológia szót. 


Az 1910-es években keletkezett vallásszociológiai írásokban nagyon sok helyen és 
sok értelemben használta Weber a karizma" fogalmát, amelyet Rudolf Sohm egyháztör- 
ténész és egyházjogász közvetítésével Pál korinthusiakhoz írott első leveléből (IKor 
12,1; IKor 12.31) vett át. A szó eredetileg a szentlélek kegyelmi adományát (a magyar 
Bibliafordításban "lelki, kegyelmi ajándék") jelentette. Webernél a karizma az egyénhez 
tapadó különleges, racionálisan nem értelmezhető tulajdonságokat jelentett, amelyek 
révén az másokra hatni tud. Segítségével pontosabban ragadta meg az a problémát, 
amely már a kiindulásnál, a Protestáns etikában elsődleges jelentőségű volt: miképpen 
hatnak a vallási eszmék, értékbeállítottságok a társadalmi valóságban. A karizmatiku- 
sán vezérelt cselekvés az a pont, ahol az eszme tényleges jelentőségre tesz szert a törté- 
nésben. A karizma, ahogy ez a zsidó próféták példáján jól látható, teremtő, átalakító, 
"forradalmasító" hatású, és — ami Weber szemében különösen fontos — a karizma tipiku- 
san individuális jellegű, az egyénhez kötött és az egyénen át hat.!? Ez a fogalom, amely 
e szempontból a racionalitás ikerpárja, összekapcsolja a hit által vezérelt egyéni cselek- 
vés vallásszociológiai kérdését a politikai cselekvés, egyáltalán a cselekvés értelemvezé- 
relt voltának kérdésével, de azzal a módszertani problémával is, hogy a racionális meg- 
ismerés egyéni értékdöntésektől függ. 


159 Ez az, ami a vallási eksztázis durkheimi fogalmától, a "kollektív pezsgéstől (effervescence collective) 
megkülönbözteti. Egyik sem mindennapi, de a durkheimi "pezsgés" az egyén feletti, a weberi karizma pedig 
éppenséggel az individuális jelleget emeli ki. 

"Módszertani!" fejtegetések 


Weber nem írt összefoglaló és rendszeres szociológiai vagy kultúrtudományi módszer- 
tant. Ennek ellenére a szociológia és tágabban a társadalomtudományok módszertani 
klasszikusai közé számít, cikkek és könyvek tömege foglalkozik módszertaninak tekin- 
tett írásaival. Ezek az írások! többnyire alkalmi és erősen polemikus jellegű munkák. 
Ebből ered olykor zavaró sokrétegűségük, a polemikus jelleg miatt pedig az eredeti vi- 
taösszefüggésből kiszakítva sokszor nehezen érthetőek. 

Valamennyi tanulmány és szinte az összes bennük felvetett kérdés szorosan kapcso- 
lódik Weber már említett alapproblémájához: a modernitás tudományos elemzésének a 
kérdéséhez. E tanulmányokban tehát a módszertani kérdések tárgyalását Weber nem 
szűkítette le egyetlen szaktudomány — és legkevésbé a szociológia — problémáinak vizs- 
gálatára. Valamennyi felvetett módszertani probléma arra a sokfelé ágazó kutatásra vo- 
natkozik, amelyet röviden az előző fejezet tekintett át. Az 1910-es években született írá- 
sokban ugyan már élesebben vetődött fel a tudományos munkamegosztás, a szaktudo- 
mányosság kérdése, de Weber megközelítése még ekkor is pluridiszciplináris maradt. 

Az áttekinthetőség kedvéért a tanulmányokban felvetett kérdéseket három nagyobb 
témakörbe sorolom. Ezek: az értékmentesség kérdése, az értékvonatkoztatás, illetve az 
ideáltipikus elemzés problémája. Ez a felosztás az első "módszertani" írás rendjét követi. 
A későbbi írásokban az egyes kérdések eltérő súllyal szerepelnek. 


Az értékmentesség kérdése 


Az értékmentesség elvének első, 1904-ből származó megfogalmazása viszonylag átte- 
kinthető: 


, Mindörökre. áthidalhatatlan különbség van a között ..., hogy valamely érvelés ér- 
zelmeinkhez és ahhoz az adottságunkhoz szól-e, hogy konkrét gyakorlati célok 
avagy kulturális formák és kulturális tartalmak fellelkesíthetnek bennünket..., vagy 
pedig ahhoz a képességünkhöz és szükségletünkhöz, hogy a tapasztalati igazság ér- 
vényességének igényével gondolkodva rendezzük az empirikus valóságot." (OBJ 15.) 


Weber itt egy régóta ismert elvet fogalmazott újra. Hume annak idején ugyanerről a kö- 
vetkezőket írta: 


5 AZ általam ismert erkölcsi rendszerek mindegyikében megfigyeltem, hogy jóllehet 
a szerzők egy ideig a megszokott következtetési mód szerint haladnak előre fejtege- 
téseikben, s megállapítják Isten létezését, vagy elmondanak valamit az emberi élet 
dolgairól, de a szokásos állítások — valami így van, más meg nem így van — egyszer 
csak hirtelen megszakadnak, és már csupa ilyen kijelentést találok: ennek így kell 
lennie, annak meg nem szabad így lennie. Az átmenet észrevétlen, de — úgy érzem — 


160 Legteljesebb gyűjteményük: Gesammelte Aufsatze zur Wissenschafislehre (1922), Tübingen: J. C. B. Mohr, 
1988 — WL. 

161 Az "értékmentesség! a német "Wertfreiheit" szó meggyökeresedett és némileg félrevezető fordítása. 
A magyar mentesség!" szóval ellentétben a német Freiheit" nemcsak valaminek a hiányát, valamilyen kötött- 
ség nemlétét jelenti, hanem a függetlenséget, és természetesen a szabadságot is. Mint látni fogjuk, Weber ki- 
fejezetten arra gondolt, hogy a tudományos következtetéseknek az értékelésektől függetlennek kell maradni, 
de ez nem jelenti azt, hogy értékelésektől mentesek lehetnének. A Weber által választott terminus eredetileg is 
félrevezető volt, hiszen nem az értékektől (Wert), hanem az értékelésektől (Wertung) való függetlenségre, 
"szabadságra" gondolt. 

annál nagyobb jelentőségű. Ugyanis ez a kell és nem szabad valamilyen új állítást 
vagy relációt fejez ki, és efölött nem tudok elsiklani, ez okvetlenül magyarázatra szo- 
rul; egyben pedig várom annak a megindoklását is, ami különben teljesen felfogha- 
tatlannak tűnik a számomra, hogy ezt az új relációt miként lehet levezetni a többi, 
egészen másféle relációból."162 


Weber állító módban fogalmazta újra Hume kételyét: kétfajta érvelési mód létezik, 
és a kettő logikai értelemben független egymástól. Ténymegállapításokból (deskriptív 
mondatokból) nem lehet kellést, óhajt, felszólítást, értékelést tartalmazó normatív állí- 
tásokat levezetni. Az 1918-ból származó pontosabb megfogalmazásban: , a két problé- 
ma — egy gyakorlati imperatívusznak mint normának az érvényessége egyfelől és egy 
empirikus ténymegállapítás igazságtartalma másfelől — teljesen heterogén síkon helyez- 
kedik el...". (ERT 83.; ui. TH 145.) A tézis látszólag egyszerű, pedig tele van problema- 
tikus elemekkel. 


A kontextus 


A szálak kibogozását azzal érdemes kezdeni, hogy feltárjuk, milyen kontextusban fo- 
galmazódott meg az fértékmentességi" elv. Weber 1904-ben Werner Sombarttal és Edgár 
Jafféval együtt átvette az Archív für soziale Gesetzgebung und Statistik szerkesztését (pon- 
tosabban: Jaffe megvásárolta a lapot az előző, csődbement kiadótól), azt Archív für 
Sozialwissenschaften und Sozialpolitiknak keresztelték át, és Weber írt egy beköszöntő ta- 
nulmányt. (OBJ.) E hosszú tanulmány első, az értékmentességgel foglalkozó szakasza a 
közös szerkesztési elveket volt hivatva rögzíteni. 

A polemikus fejtegetés nemcsak a korábbi szerkesztő ellen irányult, hanem a három 
szerkesztő közös tanítómestere és a német gazdaságtan vezető tekintélye, Gustav von 
Schmoller és hívei ellen is. 1883-84-ben zajlott le a módszertani vita" (Methodenstreit) 
Schmoller és Carl Menger, a gazdaságtan "osztrák" iskolájának egyik alapítója között. 
Menger a vitában hangsúlyozta, hogy az elméleti gazdaságtanban lehetséges szigorú, a 
természettudományoshoz  — hasonló törvények kidolgozása, — amelyek —— azonban 
"valóságidegenek", és ideális körülményeket tételeznek fel (a kedvenc példák ebben a 
korban az ideális gázokra vonatkozó törvények voltak). Ez a későbbi terminussal 
"neoklasszikusnak" nevezett gazdaságtan szigorú, történelemtől és szociológiától füg- 
getlen szaktudomány volt. Schmoller, aki egy átfogó szupertudományként képzelte el 
a gazdaságtant, terméketlennek tartotta ezt a törvénytudományi megközelítést. A leíró- 
történeti módszert részesítette előnyben, amely induktív úton jut el az általánosításo- 
kig. Mintegy húsz évvel később Weber "módszertani" írásaiban egyfajta közvetítő állás- 
pontot foglalt el: nagyra értékelte az elméleti gazdaságtant, több állítása (így az érték- 
mentesség posztulátuma vagy az értékvonatkoztatás módszertani elvének az értelme- 
zése) csak az "osztrák iskola" feltevéseivel egyeztethető össze, de kutatásaiban inkább a 
történeti gazdaságtanban szokotthoz hasonló eljárásokat követett. !63 

Webert már a Verein für Socialpolitik tanácskozásain is irritálta Schmoller és köre kon- 
zZervatív, a birodalmi bürokrácia igényeihez igazodó, a társadalmi és tudományos ellen- 
téteket elsimítani törekvő és mindezt etikai gondolatmenetekkel alátámasztó álláspont- 


162 Hume, Dávid: Értekezés az emberi természetről (1739) (fordította: Bence György), Budapest, Gondolat, 
1976, 641. 

163 Lásd Schluchter, Wolfgang: Religion und Lebensführung. Band I: Studien zu Max Webers Kultur- und 
Werttheorie, Frankfurt a. M.: Suhrkamp, 1991, 25-40. 

ja. Elfogadhatatlan volt számára a szerepek vegyítése, az elvtelen egyeztetés. De nem 
csak szerepkérdésről volt szó. A történeti gazdaságtan szociálpolitikai elvei azon a fel- 
tevésen alapultak, hogy vannak általánosan érvényes értékek. Ebből nemcsak az a kö- 
vetelmény következett, hogy a tudománynak ezeket az értékeket kell igazolnia és szol- 
gálnia, hanem az is, hogy a történelemnek is van "értelme". Weber az objektivitás-tanul- 
mánnyal egy időben több befejezetlenül maradt cikkében! bírálta a történeti iskolának 
ezeket a feltevéseit. Ez a leszámolás egyfajta szimbolikus apagyilkosság volt, kettős ér- 
telemben is: apja világfelfogása is közel állt a bírált álláspontokhoz, és a megbírált tu- 
dósok (Schmoller, Knies) Weber tanárai és mentorai voltak.!65 

Weber nem látta, hogy hol lehetne megtalálni az említett egyetemesen érvényes ér- 
tékeket. A történelmi haladás gondolata idegen volt tőle, a haladás gondolatának mind 
a pozitivista, mind a marxista változatait tudománytalannak tartotta. Nacionalizmusa 
nem azt jelentette, hogy hitt volna valamiféle történelem feletti nemzeti küldetésben. 
Nem gondolta, hogy lennének olyan egyetemes természetjogi alapelvek, amelyek a tör- 
ténések értékelését lehetővé tennék. Weber gondolkodása (amelyre Nietzsche gondola- 
tai, és éppen a historizmus-kritikája erősen hatottak!56) a liberalizmus századvégi válsá- 
gának jellegzetes terméke volt. Az értékválasztásban az egyén nem hivatkozhatott ma- 
gasabb instanciákra, magának kellett vállalnia minden — Weber szerint heroikus és tra- 
gikus — döntéséért a felelősséget. 


, Annak a kulturális korszaknak, amely evett a megismerés fájáról, az a sorsa, hogy 
tudnia kell: a világbeli történés értelmét átvizsgálásának mégoly tökéletesített ered- 
ményeiből sem olvashatjuk ki, hanem képessé kell válnunk arra, hogy ezt az értelmet 
magunk alkossuk meg; hogy "világnézetek" sohasem lehetnek az előrehaladó tapasz- 
talati tudás termékei; hogy tehát a minket legnagyobb erővel mozgató legfőbb eszmé- 
nyek minden időkben csak a másféle eszményekkel vívott harcban fejtik ki a hatásu- 
kat, melyek másoknak épp annyira szentek, mint nekünk a magunkét." (OBJ 14.) 


Az fértékmentesség! elve ezt az egyszerre etikai és tudománypolitikai álláspontot volt 
hivatva alátámasztani. 


Értékelés és ténymegállapítás 


Az értékmentesség tézisét fentebb (Hume-ra hivatkozva) úgy interpretáltam, hogy 
Weber normatív kijelentések (felszólítások, kívánságok) és ténymegállapítások logikai 
értelemben vett különbségét (és természetesen nem az értékelések általában vett megen- 
gedhetetlenségét) állította. Ez így nagyon leegyszerűsíti a dolgot. Weber megfogalma- 
zása filozófiai értelemben pontatlan volt.!67 Ténykijelentések és "értékítéletek" logikai 
különbségének komolyabb elemzését Weber sem ekkor, sem később nem végezte el. 


164 Roschers ,, historische" Methode; Knies und das Irrationalitátsproblem; Objektíve Möglichkeit und adüguate 
Verursachung in der historischen Kausalbetrachtung, in: Weber, Max: Gesammelte Aufsatze zur Wissenschafislehre 
(1922), Tübingen: J. C. B. Mohr, 1988,1-145., 266-290. 

165 Hennis, Wilhelm: Max Webers Fragestellung, Tübingen: J. C. B. Mohr, 1987,161. 

166 Lásd különösen: Nietzsche, Friedrich: A történelem hasznáról és káráról (1874) (fordította: Tatár György), 
Budapest: Akadémiai, 1989; vö. Lichtblau, Klaus: Kulturkrise und Soziologie um die Jahrhundertwende. Zur 
Genealogie der Kultursoziologie in Deutschland, Frankfurt a. M.: Suhrkamp, 1996,126 sk. 
totta, hogy ténymegállapításokból értékítéleteket lehet alkotni, hanem azt, hogy a végső tudományos követ- 
keztetésekbe mindig belekeverednek , vezérmotívumokként etikai értékelképzelések és az emberi történelem 
menetére és az érintett állam sorsára vonatkozó teleológiai világképek." (idézi Nau, Heino Heinrich: Eine 
,, Wissenschaft vom Menschen". Max Weber und die Begründung der Sozialökonomik in der deutschsprachigen 

A fentebb idézett helyen arról írt, hogy az értékelések és ténymegállapítások két kü- 
lönböző képesség! (a "gondolkodva rendezés, illetve az "érzelmek" és a lelkesülés" ké- 
pessége) termékei. E képességek" mibenlétéről nem sokat írt. Az (erkölcsi) akarat és az 
érzelem kapcsolata az értékeléssel homályos maradt. Egy másik, az "objektivitás" -tanul- 
mánnyal nagyjából egyidejű kritikai elemzésében (Roscher und Knies) pontosabban fo- 
galmazott. Itt szembeállította az "értéket a puszta "érzelmi tartalommal, és azt írta, 
hogy érték csak az lehet, , amely alkalmas arra, hogy egy állásfoglalás, egy artikulált-tu- 
datos pozitív vagy negatív Ítélet" tartalma legyen ...". (WL 123.) Az értéket (és az érté- 
kelést) tehát az érzelmi beállítottságtól, lelkesültségtől stb. az különbözteti meg, hogy 
mindig és szükségszerűen nyelvi, diszkurzív formát ölt, kijelentésekben testesül meg 
(és ezért lehet logikai, tudományos elemzés tárgya), ami nem azt jelenti, hogy Weber 
szerint az értékekre vonatkozó kijelentések ugyanolyan természetűek lennének, mint a 
ténykijelentések. 

Weber azt írta, hogy értékelés és ténymegállapítás esetében kétféle "képességről" és 
"sszükségletről" (és nem kétféle kijelentésfajtáról) van szó. Láttuk, hogy ez a megfogal- 
mazás nemcsak zavaró, hanem más, pontosabb állításaival ellentétes is. Egy mellékes- 
nek tűnő (és eléggé rosszízű) megjegyzése mégis megvilágítja, hogy miben látta az ér- 
tékekre vonatkozó és a ténykijelentések különbségét. A "gondolkodva rendezés" 
"képességét" értelmezve mondta, hogy ,a módszerében korrekt tudományos bizonyítás 
akkor ért célt, ha helyességét egy kínainak is el kell ismernie ...". (OBJ 15.) A kínai itt 
— úgy tűnik — az emberi racionalitás szélső, tőlünk legtávolabb eső és talán leggyengébb 
esetét jelzi.168 Ebből úgy tűnik, hogy Weber szerint a megismerő, tapasztalati tudomá- 
nyos tételek egyetemes, még a kínai számára is hozzáférhető érvényességre tarthatnak 
igényt. A tapasztalati tudás jellegzetessége az, hogy érvek segítségével egyetértésre le- 
het jutni. Ezzel szemben az értékekre vonatkozó kijelentések, ha nem is kognitív tarta- 
lom nélküliek, de partikulárisak. Ténymegállapítások és értékítéletek különbsége tehát 
nem a homályosan meghatározott lelki képességek" különbségéből ered, hanem abból, 
hogy az egyik esetében lehetséges racionális egyetértés, a másik esetében tulajdonkép- 
pen nem. 

Weber nem állította azt, hogy a tapasztalati tudás, az oksági összefüggések megis- 
merése előfeltevésmentes lenne. Nem volt pozitivista. Weber úgy gondolta, hogy a ta- 
pasztalati tudásnak előfeltétele (de csak előfeltétele) bizonyos értékkijelentések megfo- 
galmazása. Ez a felfogás ugyan nem nagyon egyeztethető össze azzal, ahogy a tapasz- 
talat gondolati rendezését az érzelmi-gyakorlati lelkesültségből fakadó beállítottságok 
és állítások értelmében felfogott értékítéletekkel szembeállította. Összeegyeztethető 
azonban azzal az állítással, hogy az értékelések szükségképpen partikulárisak (az érté- 
kelő választásaitól függenek), ezért alkalmatlanok a tapasztalat érvényes rendezésére". 

Webert erőteljesen hangsúlyozta a probléma tudományetikai vonatkozását. Ellen- 
szenves volt számára a kompromisszumkereső következetlenség, az ellentétes értékelé- 
sek egyeztetésének szándéka, amelyből mindig a felsőbbséggel szemben udvarias állás- 
pont következett. Ennek az egyeztető hajlandóságnak az egyik forrását az értékelések 
és ténymegállapítások nem kellően következetes elválasztásában látta. 


; A tények tudományos fejtegetésének és az értékelő elmélkedésnek az állandó vegyí- 
tése szakmánk egyik, még mindig legelterjedtebb, de egyben legártalmasabb sajátos- 


Ökonomie 1871 bis 1914, Berlin: Duncker £ Humblot, 1997, 85.) Schmoller szerint tehát a gazdaságtanban a 
tényismeret és az ferkölcsi (sittliche) világnézet"  elválaszthatatlanul, "objektív értékítéletek" alakjában összefo- 
nódik. Az értékálláspontoknak, a kulturális értékeknek Weber is konstitutív szerepet tulajdonított, de nem ab- 
ban a homályos formában, ahogy ezt Schmoller tette. 

168 Weber mint vallásszociológiájából látható, erősen negatív elfogultsággal ítélte meg a kínai kultúrát. 

sága. Az előbb mondottak e vegyítés ellen irányulnak, és nem a saját eszmények vál- 
lalása ellen ...". (OBJ 17.) 


Weber tudományos aszkézist várt el a kutatóktól, és úgy vélte, hogy 


,-.. a SZerzőnek minden pillanatban világosan tudatosítania kell az olvasókban, de 
önmagában is, hogy melyek azok a mércék, amelyeken a valóságot méri és amelyek- 
ből értékítéletét levezeti, ahelyett, hogy azon igyekeznék, ... hogy a legkülönfélébb 
értékek pontatlan egymásba csúsztatásával elkenje az eszmék közötti konfliktuso- 
kat, hogy mindenkinek nyújthasson valamit." (OBJ 16.) 


Az elfogulatlan tényvizsgálat és elemzés tehát az értékszempontok tudatosítását kíván- 
ta meg. Weber nem adta fel azt az 1895-ös freiburgi előadásában megfogalmazott elvet, 
hogy a gazdaság- vagy kultúrtudománynak valamiféle értékmércéhez kell igazodnia. 
Nem "mentesíteni akarta a tudományt az értékelésektől, hanem következetesen meg- 
különböztetni értékeléseket és ténymegállapításokat, kiirtani a kettő keveredését, és 
mindenekelőtt kiirtani azt az elképzelést, hogy lehetséges az értékelések valamiféle tu- 
dományos megalapozása. Megkövetelte viszont a saját értékelések egyértelművé téte- 
lét és vállalását. 

A tanulmányban Weber többször hangsúlyozta, hogy az értékek (értékelések) tekin- 
tetében a választás a cselekvő dolga, az értékelések racionálisan tulajdonképpen nem 
vitathatók meg (OBJ 11.), , az értékek érvényességének a megítélése hit dolga...". (OBJ 12.) 
Az értékelések tekintetében szerinte nem lehetséges igazi meggyőző kommunikáció. 
E mögött az álláspont mögött kezdett kirajzolódni Webernek a későbbi években megfo- 
galmazódó cselekvésfelfogása, amelynek a középpontjában a "szándékolt (gemeinter) 
értelem, azaz a cselekvő személyes döntése állt. 


A mérlegelést lezáró döntés persze már nem lehet tudományos feladat, hanem az 
akaró ember dolga, aki a saját lelkiismerete és személyes világnézete szerint mérle- 
gel és választ a szóban forgó értékek között." (OBJ 10.) 


Ha a modernitás azt jelenti, hogy nincsenek általánosan érvényes vagy közös értékek, 
akkor az egyetlen biztos pontot a következetes, önmagával és sorsával tisztában levő 
és ezért illúziótlan egyén jelentheti. Weber szívesen idézte Goethe Orphikus igék. Démon 
című versének egy sorát: , És ez vagy. Magad elől hiába szöknél ..." (Somlyó György 
fordítása). Az a gondolat, hogy az értékdöntések a tapasztalat által igazolhatatlan egyé- 
ni döntések, és hogy az egyénnek vállalnia is kell a döntést, összefügg azzal a feltevés- 
sel, hogy az egyre inkább bürokratizálódó világban egyedül a karizmatikus egyén cse- 
lekvése jelentheti az újítás forrását, és azokkal a vallásszociológiai megfigyelésekkel is, 
amelyek a karizmatikus személyek, a próféták jelentőségét hangsúlyozták. 

Más vonatkozásban — a lentebb tárgyalandó értékvonatkoztatás problémájával kap- 
csolatban — Weber is világosan látta, hogy az értékelések kulturálisan adottak, nem 
egyéni választás tárgyai, hanem annak a világnak a részei, amelyben élünk. Ebben az 
értelemben tehát mégsem szuverén egyéni döntésekről van szó. De tény ítéleteink is 
éppúgy kulturális előfeltételek függvényei, mint ahogy értékeléseink is annak a kultú- 
rának a részei, amelyben élünk. Ilyen körülmények közt nincs olyan egyszerű logikai 
eljárás, amellyel tisztán elkülöníthető volna ez a két kijelentésfajta. Weber mégis ragasz- 
kodott ahhoz, hogy a kettő jól elválasztható (noha pontosan nem határozta meg, ho- 
gyan kellene ezt az elválasztást végrehajtani). Ez azzal magyarázható, hogy minden- 
képpen el akarta kerülni a különböző (tudósi, kultúremberi és politikai) szerepek keve- 

redését, amely Schmoller álláspontjából következett. Mint liberális beállítottságú em- 
bernek ellenszenves volt a felsőbbség iránti etikailag színezett lojalitás. 

A szerepek elválasztásával kapcsolatos gondolatok tárgyalása előtt röviden vissza 
kell térni a tényítéletek és értékítéletek logikai megkülönböztetéséhez. 


Kibékíthetetlen értékrendek 


Weber szerint értékeléseket a társadalomtudományban jogosan három esetben lehet 
vizsgálni. Egyrészt , érvényesen meg tudjuk állapítani, hogy mely eszközök alkalmasak 
vagy alkalmatlanok valamely elképzelt cél elérésére ...". Másrészt , megállapíthatjuk, 
hogy a szükséges eszközök alkalmazása ... milyen következményekkel járna a szándékolt 
cél esetleges elérésén kívül." Harmadrészt megismertethetjük a cselekvővel , azon céljai 
összefüggését és jelentőségét, amelyek közül választ ...". (OBJ 10-11.; lásd még ERT 
92-93.) 

Az első, a cél-eszköz viszonyra vonatkozó vizsgálat jogosultsága triviális. A máso- 
dik, a mellékkövetkezményekre irányuló vizsgálat helyénvalósága könnyen belátható, 
de nem annyira problémamentes, mint Weber nyomán gondolnánk. A harmadik típu- 
sú elemzéshez is kívánkozik néhány megjegyzés. 

A lehetséges célok közötti összefüggések elemzése értékek közötti kapcsolatok 
elemzését jelenti. Weber úgy vélte, hogy vannak bizonyos végső értékaxiómák, és a 
konkrét értékelések ezekből következnek, levezethetők. A végső értékaxiómák maguk 
nem vezethetők le semmiből, közöttük csak választani lehet. Az elemzés tehát csak ar- 
ra terjedhet ki, hogy az adott, konkrét célok mely értékaxiómákból vezethetők le, és me- 
lyekkel állnak logikai természetű ellentmondásban. (OBJ 11.) Pontosabban: az egyes 
végső értékaxiómák között Weber kiengesztelhetetlen, egzisztenciális természetű ellen- 
tétet látott. 169 

Szigorú, kompromisszumokat nem ismerő, Weber által heroikussá stilizált etika ez. 
Weber maga — legalábbis az elvek szintjén — nem volt hajlandó engedményt tenni az 
eudaimonisztikus vagy hedonista megközelítésnek. Ezért rokonszenvezett a kérlelhe- 
tetlen puritánokkal, és ezért volt számára végképp ellenszenves az elképzelt kínai kon- 
fucianizmus a maga pragmatizmusával és mérsékelt hedonizmusával. Weber nemcsak 
az értékaxiómák, hanem a különböző értékszférák összeegyeztethetetlenségét is feltéte- 
lezte. Esztétikai, tudományos, politikai és erkölcsi megfontolások keveredését elfogad- 
hatatlannak tartotta, mert , lehet valami igaz, annak ellenére és azért, mert nem szép, 
nem szent és nem jó". (TH 147.) Weber látta, hogy a tudományos közösségekben, ame- 
lyekben működött, a megengedhetetlen vegyülés volt az általános, és ő épp azért har- 
colt, hogy ezt megváltoztassa. 

Álláspontja egyrészt filozófiai, másrészt történetfilozófiai megfontolásokon nyugo- 
dott. A filozófiai hátteret a megismerőképesség (az igaz), a gyakorlati ész (a jó) és az 
ítélőerő (a szép) kanti megkülönböztetése alkotta — anélkül, hogy Weber érveket hozott 
volna fel e megkülönböztetés érvényessége mellett. Történetfilozófiai tekintetben felté- 
telezte a politika, a gazdaság, a tudomány és más társadalmi szférák elkülönülését. Ezt 
— úgy tűnik — Weber magától értetődőnek tekintette. 

A Weber által említett értékelések nagyon összetett halmazt alkotnak. Szerepelnek 
köztük a szó tulajdonképpeni értelmében vett értékek, mint az egyéni szabadság vagy 
(gazdasági vonatkozásban) a termelékenység, olyan elvek, amelyek alapján fontos kul- 


109 Az értékek esetében ugyanis nemcsak alternatívákról van szó, hanem végső soron mindenütt és min- 
dig újra kiengesztelhetetlen, halálos harc folyik közöttük, akárcsak Isten" és az ördög! között." (ERT 89.) 

turális területek elválaszthatók (a szép, jó és igaz mint az esztétikumot, az erkölcsöt és 
a tudást konstituáló végső értékek), és az erkölcsi viselkedést szabályozó alapelvek (a 
felelősségetika és az érzületetika megkülönböztetésében). Ezek (talán) összefüggnek, de 
nem alkotnak logikai értelemben homogén halmazt. Weber alkalmi megjegyzésektől el- 
tekintve nem fejtette ki, hogy mi az érték (és ennek megfelelően mit jelent az "értékelés". 
Weber, mint láttuk, úgy vélte, hogy a tudomány legitim feladata annak elemzése, 
hogy milyen mellékkövetkezményekkel jár a vágyott célok elérése. Úgy gondolta, hogy 
ez nem érinti értékítéletek és tényítéletek elválasztását, hiszen a következmények elem- 
zése pusztán oksági összefüggések elemzését kívánja meg. A politikával kapcsolatos in- 
dulatos fejtegetései azonban különösen világosan mutatják, hogy itt nem lehet megállni. 


A világ egyetlen etikája sem kerülheti meg azt a tényt, hogy a jó!" célok elérése szá- 
mos esetben együtt jár erkölcsileg aggályos vagy legalábbis veszélyes eszközök al- 
kalmazásával és a káros járulékos következmények lehetőségével vagy valószínűsé- 
gével. Egyetlen világi etikából sem tudható meg, hogy mikor és milyen mértékben 
"szentesíti" az etikailag jó cél az etikailag veszélyes eszközöket és a mellékkövetkez- 
ményeket." (PH 201.) 


Ez az idézet egy előadásból származik, amelyet Weber másfél évtizeddel az érték- 
mentesség kérdését felvető tanulmány után tartott. Ebben keményen érvelt a pacifisták 
és bolsevikok ellen és a politikai felelősségetika mellett. Mintha valóban érezte volna, 
hogy a (mellék)következmények szigorúan ténytudományos elemzése jár bizonyos kö- 
vetkezményekkel az értékelésekre nézve is. 

Miféle elv vezérelhet a következmények elfogadhatósága tekintetében? Ez csakis va- 
lamiféle pragmatikus kritérium lehet arra nézve, hogy milyen mennyiségű nem kívána- 
tos mellékkövetkezmény kell ahhoz, hogy az eredeti politikai célt a cselekvő feladja. 
A szélsőségesen káros, a célt veszélyeztető mellékkövetkezményekre utaló érv csak 
akkor nem vezet az eredeti cél elvetéséhez, ha eleve egy olyan erkölcsi-politikai állás- 
pontot fogadunk el, amely kizárja a mellékkövetkezmények tekintetbevételét (Weber 
terminusaiban: ha érzületetikai elveket követünk a felelősségetikaiak helyett). A felelős 
cselekvőnek felül kell vizsgálnia azokat az értékválasztásait, amelyek túlságosan sok! 
negatív  mellékkövetkezményhez vezetnek, éspedig a következményekre vonatkozó 
ténymegállapítások alapján. Természetesen a "felelős" magatartás választása is valami- 
lyen fértékválasztás, de más szinten helyezkedik el, mint maguknak a (szubsztantív") 
céloknak a választása. Tulajdonképpen döntés egy procedúra mellett. Tehát még akkor 
is, ha elfogadjuk Weber kiindulópontjait, ahhoz a következtetéshez kell jutnunk, hogy 
értékelő kijelentések és tényítéletek általa kívánt elkülönítése nem valósítható meg. 


Értékmentesség és egyetempolitika 


Weber 1904 után gyakorlati és elméleti tekintetben is ragaszkodott ahhoz, amit érték- 
mentességnek tartott. A Deutsche Gesellschaft für Soziologie, amelynek az alapításában 
részt vett, az ő kezdeményezésére az alapszabály 1. §-ában a weberi értékmentesség- 
tézisre emlékeztető elvet fogalmazott meg!" — hogy aztán Weber, aki a gúnyosan 


170 JTA társaság] egyenlő mértékben teret biztosít a szociológia minden tudományos irányának és mód- 
szerének, és elveti bármely gyakorlati (etikai, vallási, politikai, esztétikai stb.) cél képviseletét." Idézi Kásler, 
Dirk: Max Weber. Eine Einführung in Lében, Werk und Wirkung, Franfurt — New York: Campus, 1995,242. A meg- 
fogalmazás nem egyértelmű: Weber maga a célok, értékek képviseletét módszertani írásaiban megengedhe- 
tőnek tartotta, a társaság vitáiban viszont kifogásolta, ha az előadó explicit értékkijelentéseket tett. 

Werturteilspolizeinak (értékítélet-rendőrség) nevezett elvhez való következetes ragasz- 
kodást nem tudta elérni a Társaságban, 1913-ban megszakítsa vele a kapcsolatokat. 
A Verein tanácskozásain is az értékmentességi elv szellemében nyilatkozott. Így példá- 
ul 1909-ben a bécsi, a községek gazdálkodásának szentelt tanácskozáson újra hevesen 
kikelt a Schmoller által képviselt irány bürokratikus és az ellentéteket kibékíteni igyek- 
vő törekvései ellen. 1913-ban a Verein vezetése számára szakvéleményt készített az ér- 
tékmentességi tézisről (és ebben már nyíltan, a nevet is megemlítve bírálta Schmoller 
felfogását), és ismét majdnem egyedül maradt álláspontjával. 

Az 1913-as szakvélemény 1918-ban publikált szövege (A szociológiai és közgazdasági 
tudományok ,, értékmentességének" értelme — ERT) és az 1917-ben tartott és 1919-ben meg- 
jelentetett előadása, A tudomány mint hivatás (TH) egyetlen, de lényeges vonatkozásban 
mutatott határozott eltérést a korábbi megfogalmazástól: az általában vett tudomány 
helyett a tudós, az egyetemi tanár szerepe került a középpontba. Weber 1908 és 1911 kö- 
zött aktívan részt vett a felsőoktatás körüli vitákban.!"! Ilyen tárgyú publikációiban éle- 
sen bírálta azt a porosz egyetemi rendszert, amely aláássa a tanár tudományos és okta- 
tói függetlenségét. Weber indulata az , államilag hitelesített próféták" (ERT 73.), , állami- 
lag fizetett vagy kedvezményezett kis próféták" (TH 152.)!? ellen irányult, vagyis azok 
ellen, akik államilag védett állásuk birtokában a hivatalnak megfelelő érzülettel valla- 
nak meg értékeszméket, és ezeket a hallgatókra kényszerítik. A "prófétákban Webert 
nem a prófétaság bosszantotta, hanem az állami hitelesítettség". 


,, Tekintettel arra, hogy éppen a gyakorlati-politikai szempontból döntő fontosságú 
értékekkel kapcsolatos kérdéseket tiltják ki tartósan a katedráról,!73 számomra csak 
az látszik összeegyeztethetőnek a tudomány méltóságával, ha képviselői az olyan 
értékproblémákról is hallgatnak, amelyek taglalását nyájasan engedélyezik nekik." 
(ERT 78.)!78 


A professzori prófécia elleni polémia Weber szándéka szerint is a tudomány és az egye- 
temek védelmét szolgálta. Védelemre szorult a német egyetem egyrészt a felsőbbség kí- 
vánalmaival szemben, másrészt azzal a reakcióval szemben is, amely a felsőbbséghez 
igazodó alkalmazkodó beállítottságra a körülmények előre látható megváltozása után 
bekövetkezik. Weber amiatt aggódott, hogy a közeledő politikai válság a szervilis tudo- 
mányosságot szervilizmusa miatt — de tényleges tudományos értékeivel együtt — el fog- 
ja sodorni. 


I"! Ezekről lásd Hennis, Wilhelm: , Die volle Nüchternheit des Urteils". Max Weber zwischen Carl Menger 
und Gustav von Schmoller. Zum hochschulpolitischen Hintergrund des Wertfreiheitspostulats, in: Wagner, 
Gerhard — Zipprian, Heinz (Hrsg.): Max Webers Wissenschafislehre. Interpretation und Kritik, Frankfurt a. M..: 
Suhrkamp, 1994,105-145. 

m Weber nevetségesnek és tisztességtelennek tartotta a tanári prófétálást. , Még aggályosabb, ha minden 
egyetemi tanár maga dönthet arról, vezérként mutatkozzék-e a tanteremben, vagy sem. Mert azok, akik a leg- 
inkább annak tartják magukat, többnyire a legkevésbé azok, és ami a legfontosabb: vezérségük próbájára a ka- 
tedrái szituáció nem nyújt semmiféle lehetőséget. ... Mert túlságosan is kényelmes hitvalló bátorságát ott fi- 
togtatnia [a tanárnak], ahol a jelenlevők és esetleg másként gondolkodók hallgatásra vannak ítélve." (TH 149.) 

175 Weber a nagyra tartott és általa személyében is kedvelt szocialista Michelsnek a Németországból való 
kiutalására gondolhatott. 1917-es előadásában a pacifista Foerster ellen támadásokra utalt. (TH 144.) 

4 Nézetem szerint mindenesetre egy olyan álláspont, amely elvi alapon támaszt igényt arra a jogra, 
hogy a katedrán értékeljen, csak akkor volna következetes, ha egyúttal azt is szavatolná, hogy minden párt- 
nak alkalma legyen a katedráról hirdetni értékelését." (ERT 76.) Látható, hogy itt a politikai vonatkozású ér- 
tékeléseknek a katedráról való száműzését egy méltányossági procedurális elv vezérli: ha a lehetőség nem 
adott mindenki számára, akkor ne legyen adott senki számára se. Ez rokonszenves alapelv, de nem azonos a 
tényítéleteket és értékítéleteket elválasztó logikai megfontolással. 

Az értékmentesség kérdésében az egyetem- és tudománypolitikai elemek előtérbe 
állítása Weber esetében (minthogy elsősorban nem tudományfilozófiai kérdések izgat- 
ták) érthető és az utókor számára nagyon tanulságos is. Ezzel az értékmentességi elv 
értelme némileg megváltozott. A tanári és állampolgári szerepek elválasztása politikai 
függ, hogy e szerepek elválasztása mennyiben kívánatos, lehetséges vagy elvetendő. 
Weber a német egyetem ismerete alapján a szerepek elválasztását javasolta. Szerinte a 
professzor az előadóteremben korlátozza magát a szakkérdésekre, állampolgárként pe- 
dig hirdesse, , amit istene vagy démona diktál neki". (ERT 74.) Az értékkérdések nem 
tartoznak a szakszerű képzést nyújtó katedrára, mert azok tekintetében Weber szerint 
haladás és intellektualizálódás nem képzelhető el. Az 1917-es előadás befejezésében 
szerepel a következő szép mondat a világ varázstalanodásáról: 


,A világot racionalizáló, intellektualizáló és mindenekelőtt a varázsától megfosztó 
korunknak az a sorsa, hogy éppen a végső és legfenségesebb értékek a nyilvános- 
ságból visszahúzódtak vagy a misztikus életnek a világtól távoli birodalmába, vagy 
pedig az egyének közvetlen kapcsolatainak testvériességébe." (TH 154.) 


Az értékek ilyen Visszahúzódása" természetesen hitelteleníti a hamis katedraprófétákat. 
A katedrapróféciát Weber szerint a humboldti humanisztikus ideál helyébe lépett 
szaktudományosság is hiteltelenítette. 


, Aki az egyetemek számára és ezzel — egyetemi oktatói képesítése folytán — önma- 
ga számára még ma is igényt tart arra az egyetemes szerepre, hogy embereket for- 
máljon, politikai, etikai, művészi, kulturális vagy egyéb szellemiséget hirdessen, az 
másként fogja ezeket a feladatokat látni, mint az, aki úgy véli, el kell fogadnia azt a 
tényt (és a konzekvenciáit), hogy az egyetemi előadótermek ma már csak a szaksze- 
rű képesítéssel rendelkezők szakszerű oktatómunkája során fejtenek ki igazán érté- 
kes hatást, és ezért itt az Intellektuális becsületesség" az egyetlen sajátos erény, ame- 
lyet neveléssel ki kell alakítani." (ERT 72.) 


A szakszerűség követelményét Weber 1917-es előadásában összekapcsolta a "hal- 
adás", a racionalizálódás, a világ varázstalanítása már tárgyalt problémájával. , A tudo- 
mányos haladás csak töredéke, éspedig a legfontosabb töredéke annak az intellektual- 
izálódási folyamatnak, amelynek évezredek óta részesei vagyunk ...". (TH 137.) A szak- 
szerű tudományosság művelése azt jelenti, hogy a tudós ezt az intellektualizálódási fo- 
lyamatot elfogadja. A tudományosság maga is csak egy a világgal kapcsolatos lehetsé- 
ges beállítottságok közül. Weber már korábban világossá tette, hogy ez a választás is 
azok közé tartozik, amelyek tekintetében a tudomány nem nyújthat eligazítást. Más- 
hogy fogalmazva: a tudományos kutatás melletti döntés a tudományos megismerés ál- 
talános előfeltevése, amely tudományosan, azaz racionálisan nem alapozható meg. 
Az előfeltevés-mentes tudás lehetetlenségéből ez a következtetés logikusan következik. 

Weber — ha legyengített formában is — végig ragaszkodott ahhoz, hogy az értékek ér- 
vényessége tekintetében végső soron csak az egyén személyes döntései az irányadóak. 
Ez a decizionizmus megakadályozta, hogy elgondolja az értékek racionális (kritikai) 
megvitathatóságának lehetőségét.!5 Márpedig éppen a tudósi szereppel kapcsolatban 


175 Weber az értékeket egymást kizárónak tartotta, holott azok inkább az előnyben részesítés viszonyában 
állnak egymással, azaz preferenciasorrendbe állíthatók, és a sorrend megvitatható. A normákkal kapcsolat- 
ban valóban csak az elutasítás vagy elfogadás lehetséges, de a döntés indokai megvitathatok. Lásd Habermas, 

az ilyen kritikai megfontolások kézenfekvőek. Vajon igaz-e, hogy bármilyen intézményi 
feltételek mellett távol kell tartani a katedrától az értékkérdések vitatását? Vajon ha a 
hatalom nem korlátozza a képviselhető értékek körét, megengedhető-e, hogy a tudás a 
megismerésben konstitutív szerepet játszó értékek érvényessége tekintetében hallgas- 
son? Tudjuk ugyanis, hogy Weber szerint az értékeknek — bár "démonunk!" diktálja, 
hogy melyeket tartsunk érvényesnek — a tudományos megismerésben mégis konstitu- 
tív jelentőségük van. 


Az értékvonatkoztatás problémája 


Az értékelések és ténymegállapítások megkülönböztetése csak a módszertani kérdések 
kisebb részét oldotta meg. Az értékelések és ténymegállapítások közti különbségtétel 
fontosságát elismerte volna bármely pozitivista is, de velük Weber nem akart közösköd- 
ni. Az általa elképzelt tudományosság körvonalait akkor kezdte felrajzolni, amikor az 
1904-es tanulmány II., már egyedül a saját álláspontját rögzítő részében a társadalmi- 
gazdasági megközelítés! jellegzetességét kezdte kifejteni. 

Ez a rész is erősen polemikus. Weber egyrészt az "általános társadalomtudomány! 
(allgemeine Sozialwissenschaft) képzete ellen hadakozott, amely azon a címen, hogy 
mindennek megvan a társadalmi (soziale) oldala, valamiféle összefoglalásra törekedne 
(a történeti gazdaságtanban volt ilyen szupertudományos! törekvés), másrészt a törté- 
nelem gazdasági értelmezésének , határtalan túlbecsülése", azaz a , materialista törté- 
nelemfelfogás" ellen, amely persze , teremtő, termékeny tudományos elv" lehet, a neki 
kijáró helyre szorítva. (OBJ 25.) Másrészt Weber közvetítő pozíciót keresett a történeti- 
leíró schmolleri megközelítés és a törvénytudomány lehetőségét felvető Menger között. 
Ez felvetette azt a kérdést, hogy miként lehet az elméleti elemzést!7" úgy elvégezni, 
hogy az szakadjon el a történeti tapasztalattól, illetve: milyen lehet az történeti elemzés, 
amely nem puszta és elmélettelen tényrögzítés? 

1902-ben feleségének ezt írta Weber: , Most fejeztem be Rickertet. Nagyon jó; nagy- 
részt azt találom meg benne, amit erről magam is gondoltam — még ha logikailag nem 
is ilyen kidolgozott formában. Aggályaim vannak viszont a terminológiát illetően."1"7"7 
A levélben Heinrich Rickertről (1863-1936), Weber filozófus kortársáról és freiburgi ta- 
nártársáról és annak 1902-ben megjelent Die Grenzen der naturwissenschaftlichen 
Begriffsbüdung című könyvéről van szó. A könyv címe ellenére elsősorban a szellem- 
vagy történeti tudományok lehetőségének kérdésével foglalkozik, amely ekkor a német 
filozófiát, különösen Dilthey 1883-ban megjelent Einleitung in die Geisteswissenschaften 
című munkája óta erősen foglalkoztatta. Rickert!7§ azt a Kanttól levezethető tézist kép- 
viselte, hogy a valóság irracionális abban az értelemben, hogy fogalmakból (Hegel 
módjára) nem vezethető le, és fordítva: a valóságból nem adódnak a fogalmak. Más szó- 
val: a valóság nem kínálja fel önmaga osztályozásának eszközeit. Ezt a gondolatot 


Jürgen: Faktizitat und Geltung. Beitrüge zur Diskurstheorie des Rechts und des demokratischen Rechtsstaats, Frank- 
furt a. M.: Suhrkamp, 1992, 311. 

I Weber természetesen a szó szoros értelmében vett gazdaságtani elméleti elemzésre sosem vállalkozott, 
noha a mengeri értelemben vett elméleti gazdaságtant nagyra becsülte! 

TT Weber, Marianne: Max Weber. Ein Lebensbild, J. C. B. Mohr: Tübingen, 1984, 273. 

18 Rickert nézeteihez lásd Burger, Thomas: Max Weberés Theory of Concept Formation. History, Laws, and 
Ideal Types (1976), Durham: Durham University Press, 1987, Oakes, Guy: Weber and Rickert. Concept Formation 
in the Cultural Sciences, Cambridge, Mass.: The MIT Press, 1988 és Erdélyi Ágnes: A társadalmi világ ideáltipikus 
felépítése, Budapest: Typotex, 2003. Burger szerint Weber felfogása lényegtelen eltérésekkel megegyezik a 
Rickertével, Oakes és Erdélyi szerint lényeges vonatkozásokban eltér tőle. Ezt az utóbbi álláspontot meggyő- 
zőbbnek látom. 

Weber is átvette, érvelésében több helyen megfogalmazta, mindig más módon, a szem- 
léletes metaforáktól sem visszariadva. Így azt írta, hogy , az élet, mihelyt megpróbáljuk 
elgondolni abban a formájában, ahogy közvetlenül szembetaláljuk magunkat vele, a 
bennünk" és kívülünk" egymás után és egymás mellett felbukkanó és eltűnő folyama- 
tok végtelen sokféleségét mutatja." (OBJ 29.) Arról írt, hogy a valóság teljes leírására irá- 
nyuló kísérlet csak számtalan tapasztalati állítás káoszát eredményezné. (OBJ 35.) A vi- 
lágtörténés végtelensége értelmetlen. (OBJ 38.) , A mérhetetlen történés folyamata vég- 
telen áradatban hömpölyög az örökkévalóságba." (OBJ 42.) A színes fordulatok feledte- 
tik a megfogalmazások pontatlanságait. Weber szemléletes képeiben a megismerő jele- 
nik meg, aki azzal az első pillantásra lehetetlen feladattal szembesül, hogy rendet te- 
remtsen egy áttekinthetetlen és végtelen sokféleségben. 

A feladat megoldható, ha — mint Weber tette Rickertet követve — feltételezzük azt, 
hogy a megismerő rendelkezik kétféle rendezési szemponttal. Rickert szerint a megis- 
merő, ha természettudományos módon jár el, az észleléseket törvények szerint rendez- 
heti. E törvények nem a valóság törvényei a szó realista értelmében, hanem konstrukci- 
ók. A kultúrtudományos megismerő másféle, individualizáló fogalomalkotó eljárást 
követ. Ez a megismerő tárgyát értékekkel kapcsolja össze, így a jelenségek a szemében 
történeti individuumok lesznek. A történeti kutató nem képes és nem köteles állást fog- 
lalni ezekkel az értékekkel kapcsolatban, de képes arra, hogy tisztán elméletileg ezekre 
az értékekre vonatkoztassa (beziehen) a vizsgált történeti individuumot. 


Értékvonatkoztatás 


Weber messzemenően leegyszerűsítette Rickert bonyolult (és törékeny)!" gondolatme- 
netét. Megőrizte természetesen azt a tézisét, hogy természet- és kultúrtudományok lo- 
gikai természete eltérő, !§0 és hogy ez utóbbiak az individuális iránt érdeklődnek. 


, Mármost a társadalomtudományos érdeklődés kiindulópontja kétségtelenül a min- 
ket környező társadalmi kulturális élet valóságos, tehát egyedi alakulása a maga egye- 
temes, de ettől természetesen még nem kevésbé egyedi módon alakuló összefüggésé- 
ben és más, magától értetődően ugyancsak egyedi jellegű társadalmi kulturális álla- 
potokból való keletkezésében." (OBJ 31.) 


Ebben az értelemben beszélt arról, hogy a művelni kívánt társadalomtudomány 
"valóságtudomány" (Wirklichkeitswissenschaft) (OBJ 29.) — tudniillik nem törvénytudo- 
mány, hanem az egyedi és ebben az értelemben egyedül valóságos jelenségek 
tudománya.!8! A törvények szerinti megismerés tehát irreleváns a társadalomtudo- 
mány számára, mert éppen a leglényegesebbet, tudniillik az egyedi jelenséget nem ké- 
pes megragadni. Az egyediség értelmében vett valóságtudomány csak az értékvonat- 


koztatás elvére épülhet. 

179 Hiszen Rickert szinte soha nem gondolt végig rendszeresen és gondosan egy filozófiai problémát...". 
Oakes, Guy: Rickerts Wert/Wertungs-Dichotomie und die Grenzen von Webers Wertbeziehüngslehre, in: 
Wagner, Gerhard — Zipprian, Heinz (Hrsg.): Max Webers Wissenschafislehre. Interpretation und Kritik, Frankfurt 
a. ML: Suhrkamp, 1994 163. 

180 A valóság értékeszmékre vonatkoztatása, ami jelentőséget kölcsönöz neki, és ezáltal átszínezett alko- 
tórészeinek kulturális jelentőségük szempontja szerinti kiemelése és rendezése merőben másnemű és eltérő 
szempontot követ, mint a valóság törvények szerinti elemzése és általános fogalmakba rendezése. A valóság 
gondolkodó rendezésének e két módja között nincs semmilyen szükségszerű logikai összefüggés." (OBJ 34.) 

181 A Valóságtudomány!" kifejezést ebben az értelemben használta már Simmel 1892-ben írt történetfilo- 
zófiájában. (PG92 348-349.) Weber tanulmányának magyar fordításában ,a valóság tudománya" szerepel, 
ami félrevezető, hiszen éppen arról van szó, hogy "a" valóság mint olyan rendezetlen káosz. 


239 


A Valóságtudomány! tárgyát képező történeti individuumok! az értékekre való vo- 
natkoztatás révén konstituálódnak.!82 Weber azt írta, hogy a , kultúra fogalma értékfoga- 
lom", és a szöveget úgy folytatta, hogy az , empirikus valóság számunkra azért és any- 
nyiban kultúra, amennyiben értékeszmékkel hozzuk kapcsolatba...". (OBJ 33.) Ki a 
számunkra? A kultúrát vizsgáló történész vagy a kultúrában részes laikus (aki adott 
esetben a kultúrtudományos megismerés tárgya lesz)? Weber válasza: mindkettő szá- 
mára. 

5A kultúra! a világtörténés értelmetlen végtelenségének az ember álláspontjáról ér- 
telemmel és jelentőséggel felruházott véges szelete." (OBJ 38.) Valamely történés tehát 
annyiban tekinthető kulturális történésnek (történeti individuumnak), amennyiben a 
történeti individuumot képező laikusok, a cselekvők valamely értékegyüttessel kapcso- 
latba hozzák azt, amit tesznek, ami őket körülveszi (Webernél az "értelem" /Sinn/ és a 
jelentőség" /Bedeutung/ értéktartalmú). Az értékvonatkoztatás ebben az értelemben a 
történeti individuum létrejöttének, konstitúciójának központi eleme. Weber így folytatta: 
, Erre a tisztán logikai, formális tényállásra gondolva beszélünk minden történeti indivi- 
duum logikailag szükségszerű "értékeszmékbe" ágyazottságáról." (OBJ 38.) A kultúra 
értékvonatkoztatottsága ebben az értelemben nem tisztán logikai, formális tényállás, 
hanem tartalmi kijelentés arról, hogy mit tekinthetünk kultúrának. 

A (rickerti értelemben) "logikai, formális tényállással akkor van dolgunk, ha a kul- 
túrtudományi megismerést vizsgáljuk. Weber szerint a kutató is csak azzal a feltétellel is- 
merheti meg a kulturális jelenségeket, hogy képes azokat értékekre vonatkoztatni. 


, Mindennemű kultúrtudománynak a transzcendentális előfeltétele ugyanis nem az, 
hogy egy meghatározott kultúrát vagy egyáltalán valamilyet értékesnek tartsunk, 
hanem az, hogy kultúremberek" vagyunk, akik azzal a képességgel és akarattal ren- 
delkeznek, hogy tudatosan állást foglaljanak a világgal szemben, és értelemmel ru- 
házzák fel azt." (OBJ 38 — a fordítást módosítottam; ND.) 


A mondat egyértelmű abban a tekintetben, hogy az értékvonatkoztatás nem azt je- 
lenti, hogy a kutató a vizsgált történeti individuum konstitúciójában szerepet játszó ér- 
tékekre vonatkoztatja a jelenségeket, hanem az, hogy a kutató képes valamilyen (érte- 
lemszerűen a kutató kulturális környezetében jelen levő) értékre vonatkoztatni a vizs- 
gált eseményeket. Ez az értékvonatkoztatás második értelme, a vizsgált tárgy lehatáro- 
féleségből" mi lesz a vizsgálat tárgya, és ezt értelemszemen a kutató saját értékei dön- 
tik el. 

Weber a továbbiakban nem elemezte a létrejövetel, a konstitúció és a lehatárolás, a 
demarkáció értelmében vett értékvonatkoztatás viszonyát, vagyis azt, hogy mi a viszony 
a vizsgált kultúrában élőknek, az adott kultúrát mint kultúrát létrehozóknak az értékei 
és a kutatónak a kultúrát mint vizsgálati tárgyat meghatározó értékei között. Az 1904-es 
tanulmány egésze azt sugallja, hogy a kutató a saját kora értékeinek megfelelően hatá- 
rolja le kutatása tárgyát, vagyis a konstitúció a megismerés szempontjából irreleváns. 
Weber természetesen tisztában volt azzal, hogy milyen problémát jelent a kultúrtu- 
domány gyakorlatában azoknak a konstitutív szerepet játszó értékszempontoknak a 
megismerése, amelyek a vizsgálat tárgyát képező történeti individuumoknak a cselek- 
vését vezették. 


182 A következőkhöz lásd Oakes, Guy: Weber and Rickert. Concept Formation in the Cultural Sciences, Camb- 
ridge, Mass.: The MIT Press, 1988,18 sk. 

Weber nem tért ki arra, hogy milyen kapcsolat van az értékvonatkoztatás Rickerttől 
átvett és módosított módszertani eszméje és a megértés problémája között. Amennyi- 
ben egy korszak megismerésének az lenne a feltétele, hogy a kutató átvegye az adott 
korszak kultúráját konstituáló emberek értékszempontjait, a tudományos kutatás ob- 
jektivitását biztosító egész újkantiánus konstrukció összeomlana. Láttuk, hogy ennek a 
konstrukciónak az a kiindulópontja, hogy a tapasztalati tények összessége rendezetlen. 
Ami rendezettség tapasztalható, az a kutató által alkalmazott szempontoktól függ. Az a 
feltevés azonban, hogy a kulturális objektumokat az adott kultúrában részt vevők érték- 
vonatkoztatásai hozzák létre és határolják körül, egyrészt azt jelentené, hogy a kutató 
mintegy készen találja ezeket a tárgyakat, másrészt azt, hogy valamiféle beleélés, azo- 
nosulás szükséges a megismeréshez. Ez a historicista típusú megismerés szükségkép- 
pen relativista lenne, ezzel elvesztené a jogosultságát mindenfajta történeti összehason- 
lítás (hiszen az egyes korok vagy történeti individuumok! értékvonatkoztatásai a 
weberi feltevések szerint összemérhetetlenek). Rickert ezt a kellemetlen relativista kö- 
vetkeztetést megpróbálta elkerülni, és ebben Weber egyetértett vele. Mint rövidesen lát- 
ni fogjuk, a kívánatos objektivitást eltérő módon próbálták biztosítani. 

A század elején Webert tehát alapvetően a kultúrtudományban használható demar- 
kációs (szelekciós) kritérium kérdése foglalkoztatta. Sokszor beszélt a jelentőségről, ami 
kiemeli , az élet mindenkor egyedi jellegű valóságából" a vizsgálatra érdemes vonatko- 
zást. (OBJ 38.) A jelentőség az adott összefüggésben egyértelműen mint értékszempont- 
ból való jelentőség került szóba. 


, Más szavakkal: azt, hogy mi lesz a kutatás tárgyává, és hogy milyen messzire hatol 
ez a vizsgálat az oksági összefüggések végtelenségében, azt a kutatónak és korának 
uralkodó értékeszméi határozzák meg ...". (OBJ 41.) 


Ez a megfogalmazás kizárt minden további kérdést arra vonatkozóan, hogy mi a vi- 
szonya a kutató értékeszméinek a kutatott történeti individuum  értékeszméihez. 
1918-as tanulmányában a megfogalmazásból is érezhető türelmetlenséggel került ki 
minden további kérdést: , Ezért csak arra emlékeztetek, hogy az "értékvonatkoztatás! 
kifejezés csupán azt jelenti és értelmezi a filozófia nyelvén, hogy az empirikus vizsgá- 
latban a tárgy kiválasztását és megfogalmazását a sajátos tudományos "érdeklődés" irá- 
nyítja." (ERT 94.) Az állítás triviális és mindenfajta tudományos vizsgálatra nézve igaz. 

Az a történeti gazdaságtan, amelyből Weber "szociológiája vagy  "kultúrtu- 
dománya" kinőtt, ugyancsak úgy gondolta, a kutatást a kutató kora értékeitől függő 
érdeklődése" vezérli. A gazdaságtan Schmoller szerint is egy "etikai kultúra elfogadá- 
sán alapult. Weber azért próbálta élesen elválasztani a tényítéleteket és értékítéleteket, 
hogy lehetővé tegye az értékszempontok tudományos jelentőségének az elismerését 
anélkül, hogy ebből a szigorú elméleti elemzés elutasítása és valamiféle általános és eti- 
kailag színezett tudományosság következne. Weber feltehetően azért fogadta olyan lel- 
kesedéssel Rickert könyvét, mert az megadta neki azokat a filozófiai eszközöket, ame- 
lyek lehetővé tették az értékszempontoknak mint demarkációs kritériumoknak az elis- 
merését anélkül, hogy ebből a társadalomtudomány hagyományos etikai elmélkedéssé 
válása következett volna. Ha az értékszempontok pusztán demarkációs kritériumok, és 
az a kultúrtudományos ténymegismerés, amelyet lehetővé tesznek, érvényességükre 
nézve semmit nem állíthat, akkor nincs alapja semmiféle tudományos "etikai kultúrá- 
nak. 

Az értékek relativitása 


A kultúrtudományos és törvénytudományi vizsgálat Rickert és Weber szerint szimmet- 
rikus. A törvénytudományos (természettudományos) vizsgálat törvények alá foglalva 
elemzi a tapasztalat tényeit, és ezek a törvények nem a jelenségvilágban valamilyen for- 
mában benne levő, abból mintegy kiáramló" törvények (ahogy a hegeliánusok feltétele- 
zik), hanem a tudomány konstrukciói. Hasonlóképpen a kultúrtudományos vizsgálat ér- 
tékekre vonatkoztatja az empirikus tényeket, és ezek nem a "valóságban" meglevő, azok- 
ból mintegy kiáramló" értékek, amelyeket a kutató beleérző" módon magába fogad, ha- 
nem a kutató kulturális térdeklődéséből származó értékek. Mindkét tudomány ugyan- 
arra a rendezetlen és végtelen sokféleségre vonatkozik, és mindkettő egy sajátos "szűrőt" 
alkalmaz, amely csak a sokféleség egy véges, de a két esetben eltérő szeletét engedi át. 

A Weber tanulmányának címében szereplő objektivitás kérdése arra vonatkozott, 
hogy mennyiben tekinthetik az értékvonatkoztatás révén nyert ismeretet azok is érvé- 
nyesnek, akik nem ugyanabban a kulturális világban élnek, mint az, aki az ismeretet 
létrehozta.!$3 A kulturális szempontok és ezzel az értékvonatkoztatások pluralitását 
Rickert is elismerte. Számára a probléma azzal oldódott meg, hogy bevezetett egy 
metaempirikus feltevést mint a tudás objektivitásának szükségszerű feltételét. E felte- 
vés szerint kell hogy legyenek feltétlenül érvényes, ebben az értelemben objektív érté- 
kek. Azt ugyan, hogy melyek ezek az értékek, nem tudjuk megmondani (ezért metaem- 
pirikus a feltevés), de lenniük kell, különben a kultúrtudományos megismerés lehetet- 
len lenne. (A gondolatmenet emlékeztet Kantnak az Isten létezésével és a lélek halhatat- 
lanságával kapcsolatos feltevéseire.) Rickert számára az objektív értékek léte abból kö- 
vetkezik, hogy tapasztalati módon igazolhatóan létezik kultúrtudomány. 

Ez a fajta érvelés Webertől teljesen idegen volt. Közismert, milyen kedvvel és irodal- 
mi fordulatokban gazdag megfogalmazásban ecsetelte az értékek szükségszerű relativi- 
tását. 1904-es tanulmányának a befejezése erősen hangsúlyozta a kutatást vezérlő érté- 
kek relativitását: 


,, ... az élet irracionális! valósága és lehetséges jelentőség-tartalma kimeríthetetlen, 
ezért az értékvonatkoztatás konkrét alakulása változékony, és a változásnak alávetett 
marad az emberi kultúra sűrű homály fedte jövőjében is. A legfőbb értékeszmék fé- 
nye mindig más-más véges részt világít meg a történéseknek az időkön át hömpöly- 
gő mérhetetlen, kaotikus áradatából." (OBJ 68-69.) 


A megismerés sohasem juthat végérvényes eredményre. A szaktudomány, írta, öntu- 
datlanul alkalmazza a kiválasztás szempontjait. 


,Ám egyszer csak megfordul minden: a gondolkodás nélkül alkalmazott szempont- 
ok jelentősége bizonytalanná válik, az út homályba vész. A kultúra nagy problémá- 
inak fénycsóvája máshová vetül. Akkor a tudomány is összeszedi magát, hogy új 
helyről és új fogalmi apparátussal a gondolat magasából lepillantson a történés ára- 
datára." (OBJ 69.) 


Az irodalmias kép nem a legjobb eszköz a módszertani tézis megvilágítására. Vilá- 
gos azonban, hogy Weber szerint a különböző értékszempontoknak megfelelően létre- 


183 A következőkre lásd Oakes i. m. 103 sk. 

184 Irracionális abban az értelemben, hogy magából a valóságból nem nyerhetők ki azok a szempontok, 
amelyek szerint a tapasztalatokat a megismerés rendezheti, és nem abban az értelemben, hogy az élet irraci- 
onális menetét kellene a filozófiai elmélkedésben az előterébe állítani. 

jött ismeretek nem halmozódnak, nem épülnek egymásra. A megfogalmazás azt su- 
gallja, hogy azok az értékeszmék, amelyek az anyag szelekcióját meghatározó szem- 
pontokat vezérlik, egymással összevethetetlenek, ennek megfelelően nem hasonlítha- 
tók össze azok a tudások sem, amelyek a szelekció eredményeképpen létrejöttek. 

Webernek az a nézete, hogy a különböző értékek összeegyeztethetetlenek (és ennél- 
fogva elképzelhetetlen valamiféle objektív, általános elismert értékrend) az idő múlásá- 
val csak erősödött. 1918-as tanulmányában az értékek vonatkozásában csak a , teljes po- 
liteizmust mint a sokféleségnek egyedül megfelelő metafizikai álláspontot" tartotta el- 
fogadhatónak. (ERT 89.) A "politeizmus" kétféleképpen értelmezhető. Egyrészt úgy, 
hogy ugyanazon életszférákra vonatkozóan egymástól eltérő és egymással szemben 
álló értékelések lehetségesek (például az életvezetés tekintetében a kompromisszumke- 
reső, életélvező beállítottság szemben az aszketizmusba hajló következetességgel). 
Másrészt úgy, ahogy 1917-es előadásában fogalmazott: az egyes életszférák kibékíthe- 
tetlen ellentétben vannak egymással. , Ha ma valamit újra megértettünk, akkor ezt: le- 
het valami szent, nemcsak annak ellenére, hogy nem szép, hanem azért és amennyiben 
nem szép — Ézsaiás könyvének 53. részében és a 22. zsoltárban utánanézhetnek ...". (TH 
147.)!$5 Fiatal hallgatósága előtt az Istenek harca" régi metaforájával tette pregnánsab- 
bá az értékrelativizmus tételét: , A régiek megannyi istene, varázsától immár megfosz- 
tottan, személytelen hatalmak alakját ölti, feljön sírjából, hatalomra tör életünk felett és 
újrakezdi örök harcát egymással." (TH 148.) 

A weberi álláspont (filozófiai pontossággal és elmélyüléssel ki nem fejtett) értékrela- 
tivizmusa azt jelenti, hogy az értékvonatkoztatás nem alapozhatja meg a társadalomtu- 
dományos és társadalompolitikai megismerés objektivitását, mindössze csak e megis- 
merés lehetőségét teremti meg. 


Oksági elemzés és ideáltipikus fogalomalkotás 


Weber szerint a megismerés objektivitását, azaz mindazok számára való érvényességét, 
akik az igazságot akarják (lásd OBJ 41.), az oksági elemzés garantálja, valamint az, hogy 
az elemzés elméleti fogalmakat használ. Beszélt ugyan arról, hogy a társadalomtudo- 
mányos megismerés megállapíthat törvényeket (OBJ 36-38.), de végül semmi érdemle- 
geset nem mondott ezekről. Ez érthető: az értékvonatkoztatás kérdésében Rickert néze- 
teiből indult ki, az pedig határozottan szembeállította a törvények szerinti természettu- 
dományos megismerést az értékekre vonatkoztatott kultúrtudományossal. Webert kö- 
tötte a társadalomtudomány mint "valóságtudomány!" értelmezése: a megismerés céljá- 
nak a történeti individuumok jelentőségük szerinti megragadását tartotta. Ebből a 
szempontból jogos az a megjegyzés, hogy minél általánosabb, a törvény annál keveseb- 
bet mond a konkrét történeti valóságról, és minthogy ez utóbbi ismerete a cél, a törvény 
legfeljebb csak a , segédeszközök egyike". (OBJ 38.) 

Weber szerint a kulturtudomány célja a történeti individuumok" megismerése. Ez a 
felfogás rokon a német historicizmuséval, amely szerint ezek az "individuumok! min- 
denekelőtt az állam (a német állam) maga, valamiféle metafizikai lényeg kibontakozá- 


185 Weber alighanem Ézsaiás könyve 53. részének következő verseire gondolta: , Ki hitte volna el, amit 
hallottunk, / ki előtt volt nyilvánvaló az Úr hatalma? / Mint sarjadt ki előttünk, / mint gyökér a szikkadt föld- 
ből. / Nem volt néki szép alakja, / amiben gyönyörködhettünk volna, / sem olyan külseje, / amiért kedvel- 
hettük volna. / Megvetett volt, és emberektől elhagyatott, / fájdalmak férfia, betegség ismerője. / Eltakartuk 
arcunkat előle, / megvetett volt, nem törődtünk vele." Ézs 53:1-3. A 22. zsoltár vonatkozó versei: , Én Istenem, 
én Istenem, / miért hagytál el? / Távol van tőlem a segítség, / pedig jajgatva kiáltok! / ... / De én féreg va- 
gyok, nem ember, / gyaláznak az emberek, és megvet a nép. / Gúnyolódnak rajtam mind, akik látnak, / 
ajkukat biggyesztik, fejüket csóválják ..." Zsolt 22:2, 7-8. 

sai. Ez kizárta volna az összehasonlító módszert, és a tudomány, mindenekelőtt a törté- 
netírás eszközei közül az elméleti, törvénytudományi megközelítést. Weber az első 
módszertani írásokkal egy időben született kutatásaiban a protestáns etikáról lényegi- 
leg összehasonlító szempontokat követett. Azt, hogy nem a historizmus útján kívánt 
haladni, mutatják az okságra vonatkozó megjegyzései, az ideáltípusok fogalmának a 
bevezetése és az, hogy az ideáltipikus fogalomalkotásnak az összehasonlító kutatásban 
nagy szerepet tulajdonított. 186 


Az okság elve 


Az okság elve és értelmezése Weber gondolataiban nagyon fontos szerepet játszott. A cél 
ugyanis , a valóságnak a maga kulturális jelentőségében és oksági összefüggésében való 
megismerése." (OBJ 32.) Ebben az állításban egyértelműen kifejeződik a megismerés két 
mozzanatának összekapcsolódása: a jelentőség" szelekciós elvként, az oksági elemzés 
magyarázatként szolgál. Az okság, amelyre Weber gondolt, mindig az egyedi, , konkrét 
oksági összefüggés". (OBJ 36.) 

Weber okságra vonatkozó felfogása 1903 és 1906 között közzétett, többnyire befeje- 
zetlen és fentebb már idézett kritikai írásaiból rekonstruálható. Ezekben az írásokban is 
elválasztotta egymástól a törvényszerűség (Gesetzlichkeit) és az okság fogalmát. (WL 8., 
45.) Ezt a kultúr- vagy társadalomtudományok sajátszerűségének Rickertet követő 
meghatározása kívánta meg. Weber szemében a kultúrtudományokban használatos ok- 
ság fogalmának lényege a hatás (Wirken) képzete. A különböző diszciplínák, írta, az ok- 
ságot különbözőképpen használják. "Eredetileg" az oksági elv úgymond két mozzana- 
tot tartalmazott: a szabályhoz kötöttségét és a hatásét. Azokban a tudományokban, 
amelyek a matematikai egyenletek kvantifikáló absztrakciós útját járják, a hatás fogal- 
ma elveszti értelmét, ami marad, az , a mozgások időbeli egymásra következésének sza- 
az időben lezajló világfolyamat feltétlen minőségi egyszeriségére és minden egyes tér- 
beli-időbeli szakaszának minőségi egyediségére reflektálnak." (WL 135.) Ez történik az 
individualitásra koncentráló kultúrtudományokban. Az okság konkrét, egyszeri össze- 
függés ok és okozat között.!§7 Weber óvott attól, hogy az egyedi konkrét oksági össze- 
függések helyett egyetemes oksági törvényt keressen a kutató; például mindig a "gaz- 
dasági" tényezőt (vagy akár a "vallásit") tekintse "végső" oknak.!$8 Az ilyen inkább tör- 
ténetfilozófiai oksági elveket azonban nem mindig különböztette meg a konkrét oksági 
törvényektől. 

Látható, hogy a weberi okság a régi értelemben vett ható (efficiens) ok, nem pedig a 
hume-i vagy modern tudományos értelemben vett okság. Az ok dinamikus, aktív té- 
nyező, amely létrehozza" az okozatot. Nem szabad elfeledkezni arról, hogy Weber jo- 
gász képzettségű volt, márpedig a tipikus jogi kérdés a létrehozásra" irányul, azaz ar- 
ra, hogy egy esemény bekövetkezése kinek róható fel, ki tehető érte felelőssé". Az okság 
kérdését legterjedelmesebben tárgyaló tanulmányában (Objektíve Möglichkeit und 
adaguate Verursachung in der historischen Kausalbetrachtung) Weber mások mellett a jogász 
Gustav Radbruchra támaszkodott, akitől az érvelésben fontos szerepet játszó adekvát 


186 Lásd Burger, i. m. 210 sk. 

187 Weber a Gazdaság és társadalomban csak röviden érintette az oksági elemzés szerepét a szociológiában. 
Ekkor már nem választotta élesen ketté az oksági összefüggést és a szabályt (vagy törvényt). (GT1 44.) Az ok- 
ság természetére vonatkozóan azonban érdemi elemzés itt nem található. 

188 Lásd hozzászólását az 1910-ben tartott első német szociológiai kongresszuson in: Weber, Max: 
Gesammelte Aufsatze zur Soziologie und Sozialpolitik, Tübingen: J. C. B. Mohr, 1988, 456. 

okozás" terminus is származott. Weber rokonnak látta a jogász és a történész problémá- 
ját, ugyanis a kérdés szerinte az, 


.... hogy egyáltalán elvileg miként lehetséges és miként vihető keresztül egy konk- 
rét teredmény" hozzárendelése egy egyedi "okhoz! tekintettel arra, hogy a valóság- 
ban egy egyedi folyamat létrejöttét mindig végtelen számú oksági mozzanat hatá- 
rozta meg, és hogy az eredménynek a maga konkrét alakjában való létrejöttéhez 
mindezek az oksági mozzanatok nélkülözhetetlenek voltak?" (WL 271.) 


Weber a "ható" ok fogalmának megfelelően annak a tényezőnek a megtalálására töreke- 
dett, amely az események folyását egy adott ponton az ismert irányba terelte, vagy 
amelynek a hiánya az eseményeket minden valószínűség szerint eltérő irányba terelte 
volna. 

Az ilyen értelemben vett ok megállapítására (Eduárd Meyer ókortörténészre hivat- 


szer 


végzését javasolta. 


5 Az oksági hozzárendelés egy gondolati folyamat formájában történik, amelyben 
egy sor absztrakciót végzünk el. Az első és a legfontosabb az, hogy a folyamat tény- 
leges oksági összetevői közül egyet vagy többet másmilyennek gondolunk el, és azt 
a kérdést tesszük fel, hogy a végbemenetel ilyen megváltoztatott feltételei mellett 
(a lényeges" pontokban) hasonló eredmény "várható-e" vagy valami más." (WL 273.) 


Példaképpen a marathoni csatára hivatkozott. A csata két lehetőség" között "döntött, 
és ezzel lényegesen befolyásolta a történések irányát. A perzsa győzelem és esetleges 
protektorátus a görög világban a teokratikus tendenciák erősödését eredményezhette 
volna, és így lehetetlenné tette volna a sajátos görög kultúra kibontakozását, ezzel befo- 
lyásolhatta volna az egész nyugati történelem irányát. (WL 274.; vö. GT1I 43.) Weber má- 
sik példája arra vonatkozott, hogy vajon az 1848 márciusában a berlini királyi palota 
előtt eldördült két lövés volt-e a forradalom kirobbanásának oka. A válasz ebben az 
esetben negatív: a forradalom feltehetőleg e nélkül is kirobbant volna. (WL 287.) E gon- 
dolatkísérletek révén vélte elkülöníthetni a szükséges feltételeket (a görög világban 
meglevő teokratikus tendenciák) az elégséges októl (a lehetséges perzsa győzelem, 
amely uralomra juttatta volna a teokratikus tendenciákat). A gondolatkísérletek konk- 
rét, egyedi események konkrét egyedi eseménysorokra gyakorolt valós történeti hatá- 
sának megállapítására irányultak, a már korábban említett "váltóállítók" megtalálására. 
A görög példa feltételezett történésre vonatkozott. Tanulságosabb a valós történelem 
összehasonlító elemzéseinek a szemügyre vétele. Webernek a kínai fejlődésről kialakí- 
tott képe -amely jóval az okságot tárgyaló tanulmány után keletkezett — szép példája az 
általa elképzelt oksági elemzésnek. Kínában — Weber szerint — adva voltak a kapitaliz- 
mus szükséges előfeltételei (ha nem is kivétel nélkül, de sok tekintetben). Hiányzott vi- 
szont — erősen leegyszerűsítve a dolgot — az a fajta erkölcsi, életvitelbeli beállítottság, 
amely a kapitalizmus elégséges feltétele lenne (így ez a kínai kapitalizmus hiányának 
az oka). Jóval bonyolultabb volt a módszertani tanulmányokkal nagyjából egy időben 
keletkezett protestantizmus-tanulmány oksági modellje. Erős leegyszerűsítéssel ez a 
következőképpen rekonstruálható: a puritán életvezetési gyakorlat hatására kialakult 
evilági aszketikus beállítottság akkor is hozzájárul a kapitalizmus kialakulásához, ha 
annak "anyagi feltételei csak minimális mértékben vannak meg. Ugyanennek a ténye- 
zőnek a hiánya valamilyen mértékben ott is gátolja a kapitalizmus kialakulását, ahol an- 
nak "anyagi feltételei létrejöttek. Az evilági aszketikus beállítottság nem olyan váltóál- 

lító" ok persze, mint a marathoni csata. Weber nem tagadta, hogy a kapitalizmus — ha 
nehezebben is — ott is kialakult, ahol hiányzott az evilági aszketikus beállítottság, és tett 
utalásokat arra is, hogy önmagában az evilági aszkézis még nem teremt kapitalizmust, 
csupán elősegíti azt. 


Ideáltipikus fogalomalkotás 


Az, hogy milyen valóságszeletek, eseménysorok választatnak ki elemzésre, ez Weber 
szerint — mint láttuk — olyan döntésektől függ, amelyek értékelések következményei. 
Ezért a kiválasztási szempont az egyetemes érvényesség értelmében nem lehet objektív. 
Az elemzés maga viszont az egyetlen lehetséges tudományos úton, azaz az objektív ok- 
sági elemzés útján kell hogy haladjon. Erre vonatkozik az 1904-ben írt tanulmány címé- 
ben szereplő "objektivitás" terminus. Ugyanakkor az oksági elemzésben, éppen mert 
"objektív lehetőségek" megállapításáról volt szó, mégiscsak tapasztalati szabályszerűsé- 
gekre, törvényekre" kellett volna hivatkozni. Mint egyik 1906-ban közzétett tanulmá- 
nyában írta, igénybe kell vennünk ,a "történés szabályaira vonatkozó pozitív tudásun- 
kat, nomologikus" tudásunkat, mint mondani szokás." (WL 276). Csakhogy a kultúr- 
tudományokat épp az különböztette meg Weber szerint a természettudományoktól, 
hogy tárgyukat nem törvények (hanem a kulturális jelentőség) alapján konstruálták 
meg. Weber sajátos utat talált az elméleti elemzésnek, az elméleti fogalomalkotásnak!?? 
a kultúrtudományokba való bevezetésére — egy olyan utat, amely nem kívánta meg a 
kiinduló tudománytani feltételezések módosítását. Az ideáltípusról és az ideáltipikus 
fogalmak révén konstruált összefüggésekről írottak vázolták fel ezt az utat.!99 

Az elméleti fogalmak lehetséges szerepére vonatkozó elmélkedés bevezetéseképpen 
Weber elvetette azt az elképzelést, hogy a gazdaságtani elméletet a természettudomá- 
nyi elméletek mintájára törvénytudományként képzeljük el. Az elvont gazdaságtani el- 
mélet szerinte helyes értelmezését így vázolta fel: 


, Eszményi képet nyújt a javak piacán zajló folyamatokról cseregazdasági társadal- 
mi szervezet, szabadverseny és szigorúan racionális cselekvés esetén. Ez a gondola- 
ti kép a történeti élet meghatározott vonatkozásait és folyamatait az elgondolt össze- 
függések önmagában ellentmondásmentes kozmoszává egyesíti. Tartalmát tekintve 
ez a konstrukció utópia jellegű, ami a valóság meghatározott elemeinek gondolati fel- 
fokozásával jött létre." (OBJ 47.) 


Nagyjából hasonló módon fejtette ki, hogy miként kell érteni azt, hogy a "városgaz- 
daság! történeti gazdaságtani ideáltipikus fogalom. Ezt a fogalmat (amely Schmollernél 
és Sombartnál fontos szerepet játszott, de amelyet Weber később tévesnek tartott) a tör- 
ténész alakítja ki 


, egyetlen vagy néhány szempontot egyoldalúan felerősítve és az ezekhez az egyolda- 
lúan kitüntetett szempontokhoz illeszkedő ... egyes jelenségek sokaságát önmagá- 
ban egységes gondolati képpé egyesítve. Ez a gondolati kép a maga fogalmi tisztasá- 
gában a valóságban empirikusan sehol sem lelhető fel, utópia ... " (OBJ 48.) 


1899 Weber (és Rickert) szerint a fogalmak a valóság absztrakció révén nyert összefoglaló reprezentációi. 
Ebben az értelemben a megismerés végső eredményei fogalmak (és nem állítások). 

19 Az ideáltípus fogalmához lásd Bertalan László (szerk.): Az ideáltípusról I—II., Szociológia, 7 (1978), 2. sz. 
275-287., 3. sz. 455969. 

Ezek a mondatok az ideáltípus weberi fogalmának talán legtisztább meghatározását 
nyújtják. 

Az felvont gazdaságtani elméletre" vonatkozó fejtegetésből kiderül, hogy Webernél 
az ideáltípus fogalma a gazdaságtani "módszertani vita" összefüggésében jelent meg. 
Bírálta az elméleti gazdaságtan osztrák iskolájának azt az elfogadhatatlan (mert a gaz- 
daságtan mint kultúrtudomány önállóságát aláásó) törekvését, hogy a határhaszon köz- 
ponti fogalmát az ember általános pszichés diszpozícióiból vezesse le.!! Ezután azon- 
ban a Menger által is elképzelt tiszta elmélet sajátosságait így írta le: , Empirikusan se- 
hol nem lelhető fel" — hiszen elmélet, amely értelemszerűen különbözik a tapasztalatok 
összességétől, arról nem is szólva, hogy különbözik a tárgyát képező valóságtól (ennek 
az ellenkezőjét csak egy hegeliánus gondolná, ez tehát triviális). , Elgondolt összefüggé- 
sek önmagában ellentmondásmentes kozmosza" — vagyis általános kijelentések logika- 
ilag ellentmondásmentes halmaza. , Gondolati felfokozással jött létre" — a "felfokozás" 
itt nyugodtan értelmezhető mint absztrakció, általánosítás, azaz eltekintés az adott 
szempontból lényegtelennek tekintett tapasztalati megállapításoktól. A szövegben ké- 
sőbb hozzátette, hogy az ideáltípusok természetesen nem normatívak, azaz nem a meg- 
ítéléshez, hanem a megismeréshez nyújtanak segítséget. (OBJ 49, 56.) Első megközelí- 
tésben tehát a weberi ideáltípus nem más, mint a szó szoros értelmében vett elmélet, 
konkrétan a klasszikus és neoklasszikus gazdaságtani elmélet.!"? Ideáltípusokkal ter- 
mészetesen nemcsak a gazdaságtan él: Weber kiemelte például az ideáltipikus geneti- 
kus fogalmakat (OBJ 51.), amelyek fontos szerepet játszanak a történeti kutatásban. 

Az ideáltípus lehet tehát jól meghatározott fogalmakkal dolgozó, a fogalmak közti 
összefüggéseket ellentmondásmentesen megfogalmazó elmélet vagy elméleti modell. 
Máskor Weber fogalmakról beszél mint ideáltípusokról. A kettő között nem tett határo- 
zott különbséget. Az ideáltipikus fogalomalkotás segítségével Weber a saját tudomány- 
modelljébe be tudott emelni elméleti elemeket anélkül, hogy feladta volna a kultúrtu- 
dományi megközelítést. Az ideáltipikus fogalomalkotás legkézenfekvőbb példái a 
Weber által is említett neoklasszikus gazdaságtan mellett az igényes történetírásban ta- 
lálhatók, ahol valóban arról van szó, hogy az elméleti fogalmak a tényleges" történeti 
folyamat rekonstrukciójának az eszközei. 

Weber az ideáltipikus fogalomalkotást szembeállította az általa elképzelt természet- 
tudományos fogalomalkotással, vagyis azzal a klasszikus rendszerező fogalomképzés- 
sel, amely a fogalom meghatározását a genus proximum (azaz az egy fokkal általánosabb 
fogalom) és a differentia specifica (azaz az adott fogalmat a többi, a megjelölt általánosabb 
fogalom alá tartozó fogalomtól megkülönböztető jegy) módjára képzelte el. (WL 194.) 
Ez a fogalomképzés természetesen nem a modern természettudomány eljárását jellem- 
Zi. (Az is igaz persze, hogy a Gazdaság és társadalom némely meghatározása kísértetiesen 
emlékeztet erre a klasszifikációs fogalomalkotásra — például éppen a cselekvés és társa- 
dalmi cselekvés meghatározása.) Az ideáltípusok funkciója tehát más, mint a leíró, 
rendszerező fogalmaké. Az a tudományfelfogás, amely legfontosabb feladatának 
történeti individuumok! vizsgálatát tartotta, nem is dolgozhatott osztályozó fogalmak 
rendszerével. 

A weberi értelemben vett ideáltípusoknak természetesen csak szélső esete a szigorú 
gazdaságelmélet. Ideáltípusok lehetnek konkrét kulturális alakzatok is. Ebben az érte- 
lemben tekinthető ideáltípusnak az az ábrázolás, amelyet Weber Benjámin Franklin írá- 


DIA határhaszonelmélet pszichológiai megalapozását Weber 1908-ban külön tanulmányban is bírálta: 
Die Grenznutzenlehre und das ,,psychophysische Grundgesetz" (WL 384-399.) 
122 A gazdaságelmélet , [deáltipikus" fogalmak összességének bizonyul." (WL 396.) 

sai kapcsán a kapitalizmus szelleméről adott, ugyanúgy ebben az értelemben ideáltí- 
pus a puritán életvezetés Baxter írásai alapján rekonstruált képe. 5 

Ez a fajta ideáltípus , egységes ideális kép". (WL192.) , E fogalmak olyan képződmé- 
összefüggéseket, amelyeket a valósághoz igazodó és a valóságon iskolázott képzeletünk 
adekvátnak ítél." (OBJ 51.) Az ebben az értelemben vett ideáltípus konstrukció, amely 
ugyan a valóságból indul ki, de a kutatás értékszempontjai alapján szelektál a valóság 
elemei között, és az így létrehozott gondolati kép nem leírásnak, hanem heurisztikus 
eszköznek tekinthető. Az ideáltípbpus nem a valóság tükörképe, és nem is a valóság fo- 
galmi lényege. Az a leírás, amelyet Weber Franklin írásai alapján készített, nem tekint- 
hető sem Franklin álláspontja hűséges rekonstrukciójának, sem a ténylegesen működő 
kapitalisták szellemi beállítottsága hű értelmezésének, hanem egyfajta "karikatúrának, 
amely kiemelte, hogy milyen vonásokra kell figyelni a kapitalizmus szelleme kialaku- 
lásának történeti elemzése során. 

Weber azt is hangsúlyozta, hogy az ideáltípus nem a leggyakrabban előforduló eset- 
ből alkotott típus. Nem Weber eredeti felismerése az a gondolat, hogy a tudomány a típu- 
sok megalkotásakor a megfigyelésekből nem feltétlenül a leggyakrabban előforduló vo- 
násokat emeli ki, azaz nem reáltípusokat alkot, hanem elemzési szempontjainak megfele- 
lően bizonyos szelekciót végez. Spencer széles körben ismert katonai és ipari társadalom- 
típusainak megalkotása kapcsán jegyezte meg, hogy a , társadalmi fejlődés során rendsze- 
rint a kettő keveréke fordul elő", de kiemelhetők a tapasztalatból a két típus jellegzetessé- 
gei, amelyeket a priori kell (és lehet) megállapítani." Korábban, Tönniesnél már találkoz- 
tunk a tiszta típusok értelmében vett normálfogalom! terminussal. Georg Jellinek jogász 
1900-ban megjelent államjogi munkájában használta az ideáltípus kifejezést mint teleolo- 
gikus normát, például az állam ideáltípusát, amely alapján a létező államok összehason- 
líthatók.15 Nehéz tehát azt mondani, hogy Weber találta ki az ideáltípus fogalmát. A kér- 
dés az, hogy miért vette át ezt a terminust, ha egyszerűen csak azt akarta mondani — mint 
a megelőző bekezdések sugallnak — hogy a kultúrtudományok is használhatnak elméleti 
fogalmakat (elméleteket). Feltehetőleg többet akart állítani, már csak azért is, mert meg 

Weber az ideáltípus fogalmához két jegyet társított: egyrészt a logikai ellentmondás- 
mentességét, másrészt pedig azt, hogy ugyanarra az empirikus valóságra vonatkoztat- 
va több ideáltípus is kialakítható, amelyek mind értelmesek és használhatók. A kapita- 
lista kultúra eszméjével kapcsolatban , több efféle utópia vázolható fel, sőt mindenkor 
nagyon sok olyan, amely egyáltalán nem hasonlít egymásra, az empirikus valóságban 
pedig végképp nem figyelhető meg egyikük sem mint a társadalmi állapotok ténylege- 
sen érvényes rendje ...".((OBJ 48-49.) Az ideáltipikus (elméleti) fogalomalkotást ez a 
nyitottság, sokféleség kapcsolja össze a megismerést vezérlő értékszempontokkal. Azt 
ugyanis, hogy milyen ideáltípusokat konstruálunk, az értékeszmékből nyert szempont- 
ok, az értékvonatkoztatás fogják meghatározni. A kapitalista kultúra jelenségeivel kap- 
csolatban írta: , Mint ahogy a legkülönfélébb "szempontokból tekinthetjük őket szá- 


193 Érdemes megfontolni Raymond Aron ideáltípus-értelmezését. Őszerinte Webernél háromféle ideáltí- 
pus fordul elő. Az első a történeti individuum mint ideáltípus (például a nyugati kapitalizmus). A második a 
több történeti individuumban megtalálható összefüggések ideáltípusa (ez lenne az, amelyet elméleti modell- 
nek neveztem). A harmadik a viselkedések racionális rekonstrukciójával nyert ideáltípus (pl. az értékra- 
cionális viselkedés mint ideáltípus). Lásd Aron, Raymond: Les étapes de la pensée sociologigue. Montesguieu. 
Comte. Marx. Tocgueville. Durkheim. Pareto. Weber (1967), Paris: Gallimard, 1983, 521-522. 

D4Lásd Spencer, Herbert: A szociológia elvei (részletek) (fordította: Erdélyi Ágnes), in: Felkai Gábor — 
Némedi Dénes — Somlai Péter: Szociológiai irányzatok a XX. század elejéig, Budapest: Új Mandátum, 2000,59,82. 

15 Lásd Ringer, Fritz: Max Weber s Methodology. The Unification of the Cultural and Social Sciences, Cambridge, 
Mass.: Harvard Universty Press, 1997,110-111. 

munkra jelentősnek, ugyanúgy a legkülönbözőbb elvek alkalmazhatók egy meghatáro- 
zott kultúra ideáltípusába felveendő összefüggések kiválasztásában is." (OBJ 49.) Az ér- 
tékvonatkoztatás, azaz a kultúrtudományok jellegzetes szelekciós eljárása feltételezi az 
ideáltipikus fogalomalkotást. Az értékszempontok és a lehetséges értékvonatkoztatá- 
sok sokféleségével nem fért össze az a feltételezés, hogy a tények elrendezhetők lenné- 
nek egy kizárólagosan érvényes fogalmi hálóban. 


Az ideáltipikus fogalomalkotás funkciója 


Mi az ideáltipikus fogalomalkotás feladata a megismerésben? Weber legtöbbet idézett 
és az irodalomban hűségesen ismételt állítása így hangzik: az ideáltípus , nem maga a 
történeti valóság, vagy éppenséggel a tulajdonképpeni valóság; és végképp nem sé- 
ma, mely arra szolgálna, hogy benne a valóság példányként elhelyezhető legyen, hanem 
egy tisztán ideális határfogalom jelentőségével bír, amelyhez hozzámérjük és amellyel ösz- 
szehasonlítjuk a valóságot ...". (OBJ 50-51.) Hogy az ideáltípus nem Valóság; triviális, 
hiszen ismeret. Az "összehasonlítás" gondolata mindenekelőtt azt emelte ki, hogy bár 
sajátos  "érdeklődésünknek" megfelelően különböző  ideáltípusokat alkothatunk, de 
ezeknek mégis a racionális ismeretszerzésben kell bizonyítaniuk helytálló voltukat, 
"hasznosságukat. A tudomány kognitív érvényességét a kutató értékszempontjaitól 
független tényezők biztosítják — ezek közé tartozik az is, hogy ideáltípusait ki kell 
"próbálnia, és a kutatott anyagon kell igazolnia. 

Amikor Weber a valósággal való "fösszehasonlításról beszélt, nyilván nem a szó szo- 
ros értelmében vett valóságra, hanem bizonyos tapasztalati általánosításokra gondolt, 
amelyekkel az ideáltipikus konstrukciók összevethetők (például egy konkrét város tör- 
ténetére vonatkozó adatok a városgazdaság ideáltípusával) azzal a céllal, hogy a törté- 
nész rendezni és értelmezni tudja anyagát. Weber azt kívánta hangsúlyozni, hogy ezek 
a "mérceként" szolgáló fogalmak nem osztályozó fogalmak, így képesek a jelentős 
alkotórészek" kiemelésére a tapasztalati anyagban. !6 

Weber fejtegetései alapján arra is gondolhatunk, hogy az ideáltípusok funkciója he- 
urisztikus, azaz segítségükkel a valóság nem ismert vonatkozásait ismerhejük fel. Ez eset- 
ben azonban felmerül a kérdés, hogy mi a fogalmi státusa az ideáltípusok segítségével el- 
ért ismeretnek (amennyiben az nem puszta elbeszélés). Ha ez is fogalmi alakot ölt, akkor 
újabb, korrigált ideáltípus lenne? Az irodalomban megfogalmazódott az az értelmezés is, 
hogy az ideáltípusok olyan fogalmi konstrukciók, amelyek segítségével a valóságban 
megfigyelhető alapvető összefüggések, folyamatok modellezhetők. (Ilyeneket a gazda- 
ságtan nagy számban produkált.) Bizonyos, hogy Weber erre nem gondolt. Feltételezhet- 
nénk, hogy a különböző ideáltípusok tulajdonképpen hipotézisek, amelyek a tudomá- 
nyos munka folyamatában felülvizsgálhatók, elvethetők vagy időlegesen megerősíthe- 
tők. Erre az értelmezésre Weber 1904-ben született tanulmánya nem ad alapot. 1918-ban 
megjelent módszertani írásában mintha közeledett volna az ideáltípus mint hipotézis fel- 
fogásához. Azt írta, hogy az ideáltípusból kiindulva meg kell állapítanunk, mennyire kö- 
zel vagy távol áll a valóság típusunktól, és ezután kell egyértelmű fogalmak segítségével 
kauzálisán értelmezni és magyarázni a valóságot. (ERT 121.) 


szer 


próbáljuk elhelyezni. Közvetítő pozíciót próbált elfoglalni a kétféle gazdaságtan között. 


196 Az osztályozó fogalmakkal szembeállította a "genetikus" fogalmakat is, amelyek az eredetük felől ra- 
gadnak meg valamilyen jelenséget (az "egyház" és a "szekta" fogalmát említette — vagyis azt a belátható meg- 
fontolást, hogy a "szekta! csakis egy "egyházhoz! való viszonyában határozható meg, mint szekta). (OBJ 51.) 

Minthogy az ideáltípus tiszta" és elméleti jellegű volt, ezért közel állt az "osztrák isko- 
la" elméleti fogalmaihoz. A történeti megismerésben neki szánt kisegítő szerep, feltéte- 
lezett nem valóságos jellege és ideiglenessége a történeti gazdaságtani kutatáshoz iga- 
zodó elméleti segédeszközt sejtetett. Minthogy az ideáltípus megalkotása értékvonat- 
koztatásoktól, jelentőségszempontoktól függött, beilleszthető volt a kultúrtudományok 
rickerti példára kialakított modelljébe. Minthogy absztrakt fogalmi konstrukció volt, 
elősegíthette a tudományos objektivitás megalapozását és ezzel annak elkerülését, hogy 
a tudomány objektivitását Rickert módjára egy igazolhatatlan idealista feltevésből ve- 
zesse le. 

1904 után Weber az ideáltípusra vonatkozó feltevéseit kismértékben módosította. 
A Gazdaság és társadalomban (a bevezető Szociológiai kategóriatanban) néhány rövid meg- 
jegyzést találhatunk az ideáltipikus fogalomalkotással kapcsolatban. Egyrészt az 
ideáltípusokról többnyire mint a racionális cselekvés ideáltípusairól esik szó (amelyek- 
hez képest a valóságos cselekvések mindig csak közelítőleg racionálisak). A "való- 
ságidegen" ideáltipikus konstrukciók (amelyek ebben az értelemben csakugyan "határ- 
fogalmak") segítségével úgymond megállapítjuk, , miképpen menne végbe a cselekvés 
az ideális ... célracionalitás esetében" (GT1 50.), majd erre támaszkodva állapítható 
meg, mennyiben játszott ténylegesen szerepet a célracionalitás a cselekvésben, és ábrá- 
zolni lehet , mindazt, ami irracionális, ami érzelmektől és indulatoktól függ a magatar- 
tásnak a cselekvést befolyásoló értelmi összefüggésében" (GT1 39.; v. ö. GT1 51). Az eb- 
ben az értelemben vett célracionális ideáltípus igazi "határfogalom! (ti. a cselekvés ér- 
zelmi stb. elemeitől megtisztított fogalom), és ebben az esetben az "összehasonlítás" ér- 
telme is pontosan megadható. Másrészt Weber hangsúlyozta az ideáltipikus fogalomal- 
kotásnak az oksági elemzésben játszott szerepét. A célracionális ideáltipikus konstruk- 
ciók segítségével úgymond megismerhető, hogy mennyire érvényesült a tényleges gaz- 
dasági cselekvésben az ökonómiai célracionalitás, de , éppen a cselekvés valóságos me- 
netének az ideáltipikustól való eltérése könnyíti meg a valódi motívumok megismeré- 
sét." (GT1 50.)17 

Közvetlenül az ideáltipikus fogalomalkotás és elméletképzés módszertanáról kevés 
szó esett ebben a műben. Maga a munka persze (és leginkább a mai kiadások első, 
Weber által többé-kevésbé lezárt és megszerkesztett része) ideáltípusok és osztályozó 
fogalmak többé-kevésbé rendszeres halmaza. Maga az alapgondolat — hogy tudniillik 
átfogóan be kell mutatni a gazdaságra ható társadalmi erőket — az osztályozó fogalom- 
alkotás felé vitte Webert, részletesebb történeti-szociológiai elemzései (amelyek zömmel 
a korábbi, nem Weber által sajtó alá rendezett részben találhatók) számos ideáltipikus 
megközelítésű fejtegetést tartalmaznak. 


A megismerés érvényessége 


Mit jelent tehát a társadalomtudományi és társadalompolitikai megismerés "objekti- 
vitása"? A válasz furcsa. 


197 Példa a célracionális konstrukció segítségével történő oksági elemzésre: , A dolog lényegét tekintve a 
történetírás sem jár el másként, amikor egyedi történéseket hoz kauzális összefüggésbe. Amikor például úgy 
próbálja magyarázni az 1866-os [porosz-osztrák] hadjárat lefolyását, hogy először (gondolatilag) tisztázza ... 
hogyan intézkedett volna külön-külön Moltke, illetve Benedek, amennyiben mind a kettő tökéletesen ismerte 
volna a saját helyzetét és az ellenség helyzetét, és mind a kettő az ideális célracionális megoldást választotta 
volna. Ezt követően ezzel összehasonlítja tényleges intézkedéseiket, és azután pontosan a megfigyelt eltérés- 
re (legyen az hamis információ, tényleges tévedés, rossz okoskodás, vérmérséklet vagy stratégián kívül eső 
meggondolások következménye) ad kauzális magyarázatot. Ez az eljárás is (bár látens módon) ideáltipikus, 
célracionális konstrukciót alkalmaz." (GT1 50.) 

, Mindennemű tapasztalati tudás objektív érvényessége azon és csakis azon alapul, 
hogy az adott valóságot olyan kategóriák szerint rendezi, amelyek abban a sajátos 
értelemben, hogy megismerésünk előfeltételét képviselik, szubjektívak, és ahhoz az 
előfeltevéshez kötődnek, hogy a csak tapasztalati tudásból nyerhető tudás értékes." 
(OBJ 68.) 


Az objektivitás alapja az, ami a szokványos objektivitásfogalom ellentéte: a kutató szub- 
jektivitása és a tudásra vonatkozó értékeszmék (amelyek a ténymegállapítások termé- 
szetes ellentétei). A tudás gerincét képező kategóriák a kutató kulturális érdeklődéséből 
származó szelekciós elvekhez (értékvonatkoztatásokhoz) kötődnek, és így a kultúrtu- 
dományos elemzés kiindulópontját képezik (ha nem így lenne, természettudománnyal 
vagy ál-természettudománnyal lenne dolgunk). A kulcsmozzanat a tapasztalati tudás 
értékessége. Csak azért folyamodunk oksági elemzéshez és a valósággal fösszehason- 
lítható" ideáltipikus fogalmakhoz, mert hiszünk abban, hogy érdemes törekedni a ta- 
pasztalati megismerésre. Tudásunk ezért lehet objektív. A tudás objektív érvényességét 
Webernél nem garantálhatja sem valamiféle előfeltevésmentes tapasztalat, sem egy 
"objektív", univerzálisan érvényes értékvilág. 

Könnyen belátható, hogy az férvényes tapasztalati tudás értékessége" maga egy ér- 
tékdöntés függvénye — attól függ ugyanis, hogy olyannak tartjuk a tapasztalati tudást, 
amelyre érdemes törekedni (szemben a kinyilatkoztatással, a hagyománnyal, a miszti- 
kus élménnyel stb.). A tudományos tudás értékessége tudományosan, azaz tapasztalati 
tudásból származó érvekkel, nem bizonyítható — a weberi értékmentesség elvének ér- 
telmében. Weber szerint az, hogy a tudományos tudást értékesnek tartjuk, a nyugati 
kultúrfejlődésben megfigyelhető racionalizálódási folyamat része. Ezt legtisztábban 
1917-es előadásában fogalmazta meg, ahol nyíltan felvetette a , tudomány értelmének a 
problémáját". A tudománynak, mondta, a művészettel közös jellegzetessége, hogy csak 
az lesz igazán nagy, aki , kizárólag az ügyet" szolgálja. A tudomány azonban más, mint 
a művészet. , A tudományos munka a haladás menetébe illeszkedik." (TH 136.) Ez a ha- 
ladás pedig nem csak tudományimmanens haladás. , A tudományos haladás csak töre- 
déke, éspedig a legfontosabb töredéke annak az intellektualizálódási folyamatnak, 
amelynek évezredek óta részesei vagyunk ..." (TH 137.) A tudományos tudás akkor ér- 
tékes, ha ez az intellektualizálódás értékes. E haladás értékességét nem lehet tapaszta- 
lati tudásra alapozva igazolni. A tudományos munka eredménye , fontos abban az ér- 
telemben, hogy "tudni érdemes. És nyilvánvalóan ebben rejlik összes problémánk. 
Mert ez az előfeltevés viszont már nem igazolható a tudomány eszközeivel." (TH 142.) 
A weberi "politeizmus!, értékrelativizmus kizárta ezt az igazolást, ezt csak valamiféle 
tértékobjektivizmus! tette volna lehetővé. 

A tapasztalati tudás érvényességével és a tudományos tudás értékességével kapcso- 
latos fejtegetések tehát visszautaltak Weber nagy ívű kultúrtudományos kutatásaira. 
A nyugati racionalizmus/kapitalizmus létrejöttével kapcsolatos gondolatok összefügg- 
nek a társadalomtudomány módszertanára vonatkozó fejtegetésekkel. A modernizáció és 
racionalizáció tartalmi problémája és a társadalomtudomány önmeghatározási, diszciplináris 
kérdései szorosan összekapcsolódnak. A racionális tapasztalati tudományt azért tartjuk 
érvényesnek Weber szerint, mert a nyugati racionális kultúrfejlődés termékei vagyunk. 
A tudomány pedig csak akkor ad érvényes ismereteket Weber szerint, ha szigorú követ- 
kezetességgel racionális ebben a "nyugati" értelemben. 

A módszertani kérdésekhez kapcsolódó reflexiókkal párhuzamosan Weber nemcsak 
a nagy összehasonlító elemzésekkel, hanem egyre inkább egy általános szociológia 
megalapozás: kísérletével is foglalkozott. 

A cselekvésprobléma. Osztály, rend, hatalom 


Weber talán legtöbbet idézett szociológiai fejtegetései — amelyeknek szociológusi 
"klasszikus! mivoltát elsősorban köszönhette — a Gazdaság és társadalom címen ismert 
munkából származnak. 

1909-ben kapta meg a felkérést Paul Siebeck kiadótól, hogy Gustav Schönberg több 
kiadást megért Handbuch der Politischen Oekonomie című könyve helyett szerkesszen egy 
újat. A "Handbuch" öt könyvre! tagolva kilenc részlegben" (Abteilung) jelent meg 1914 
és 1930 között, és az egyes részlegek" olykor több kötetben, illetve több félkötetben ke- 
rültek kiadásra. A mű címét Weber Grundris der Sozialökonomikra (A társadalomgaz- 
daságtan alapvonalai) módosította a félrevezetőnek tartott "politikai gazdaságtan  he- 
lyett. A terminus megválasztása azt a törekvést jelezte, hogy szigorúan szakszerű, de 
nem szűken gazdasági és nem is tisztán történeti megközelítést alkalmazzon.!§ Ez a 
szándék mutatkozott meg a kézikönyv szerkesztésénél is. A Weber által felkért munka- 
társak között ott voltak a történeti gazdaságtan képviselői (pl. Karl Bücher), az "osztrák" 
iskola tagjai (Friedrich von Wieser, Joseph Schumpeter), és többen Max Weberhez ha- 
sonlóan az egyes társadalomtudományok határvidékein mozogtak (Alfred Weber, 
Werner Sombart, Robert Michels). Az egyes részek címválasztásában, a kapitalizmus" 
terminus következetes használatában is megmutatkozott a szerkesztőnek az a törekvé- 
se, hogy a modern gazdaság történeti vizsgálata nagyobb hangsúlyt kapjon, mint az 
absztrakt-elméleti megközelítés. 

Weber magának tartotta fenn , A gazdaság és a társadalmi rend és társadalmi hata- 
lom formái" (Die Wirtschaft und die gesellschaftlichen Ordnungen und Machte) című, a 
Wirtschaft und Gesellschaft című III. részleg" (Abteilung) I. félkötetének a megírását (a 
Grundris részeit alkotó félkötetek nem tévesztendők össze a Gazdaság és társadalom ré- 
szeit alkotó félkötetekkel!). Webert tehát az indította a szociológiai alapfogalmak tisztá- 
zására, hogy kialakítsa egy interdiszciplináris gazdaság- és társadalomelemzés elméle- 
ti alapjait. Ebben volt logika: éppenséggel a Sozialökonomik megjelölésben kifejeződő tu- 
datos pluridiszciplinaritás kívánta meg, hogy pontosan tisztázódjon a társadalmi, szo- 
ciális megközelítés sajátos természete. Weber meglehetősen vonakodva vállalta az álta- 
la írt részek tudományági megjelölésére a "szociológia" terminust.!? Az már a szocioló- 
giatörténet sajátos iróniája, hogy ez a szöveg lett (elsősorban a II. világháború után) ép- 
penséggel a gazdaságtantól elkülönülő szociológia egyik legfontosabb hivatkozási pontja. 

A Weber által írt (942 oldalnyi) rész története meglehetősen kalandos, és a pontos ér- 
telmezéséhez elengedhetetlen néhány alapvető tény ismerete.09 Weber az 1910-es évek 
elején intenzíven dolgozott a kiválasztott témán, sőt 1914 áprilisában már azt ígérte a 
kiadónak, hogy novemberben le is adja a kéziratot. Az ekkor keletkezett szövegek első- 
sorban a gazdaság és a különböző közösségi formák (Gemeinschaftisformen), mint a ház- 
közösség, szomszédság, etnikai és vallási közösségek és a különböző uralmi formák vi- 


18 A Sozialökonomik terminus 1848-tól kimutatható Németországban. Lásd Swedberg, Richárd: Max Weber 
and the Idea of Economic Sociology, Princeton: Princeton University Press, 1998, 177-179. Weber 1904-ben, az 
"objektivitás" tanulmányban a lehetetlennek tartott "általános társadalomtudománnyal állította szembe a 
"társadalomgazdaságtant. (OBJ 24., 25.) A Gazdaság és társadalom legkésőbb keletkezett részeiben, azaz éppen 
a sokat idézett szociológiai kategóriatanban! a társadalomgazdaságtan! kifejezés már nem fordul elő! 

159Még 1913-ban is azt írta kiadójának, Siebecknek, hogy a Grundris általa írt részei jelentik az ő szocio- 
und Lebensführung. Band 1: Studien zu Max Webers Kultur- und Werttheorie, Frankfurt a. M.: Suhrkamp, 1991,81. 

200 Ezekre lásd Johannes Winckelmann előszavait a negyedik és ötödik kiadáshoz (GT113-36.) és 
Wolfgang Schluchter tanulmányát: , Wirtschaft und Gesellschaft": Das Ende eines Mythos, in: Schluchter, 
Wolfgang: Religion und Lebensfiührung. Band 2: Studien zu Max Webers Religions- und Herrschafissoziologie, Frank- 
furt a. M: Suhrkamp, 1991,597-634., valamint Erdélyi Ágnes: 4 társadalmi világ ideáltipikus felépítése, Budapest: 
Typotex, 2003,13 sk. 

szonyát taglalták, de egyes részek még kidolgozatlanok maradtak. Weber ekkor, ponto- 
san nem ismert megfontolásokból, úgy döntött, hogy külön közzéteszi az elemzés alap- 
jául szolgáló elméleti megfontolásokat. Ezt a tanulmányt nevezik az irodalomban 
"kkategóriatanulmánynak! (Kategorienaufsatz).91 A világháború félbeszakította a mun- 
kát. Weber feltehetőleg 1915-ben újból elővette a vallásszociológiai részeket, majd 
1918-tól intenzíven dolgozni kezdett egy új fogalmazványon. Ezt a munkát szakította 
félbe halála. Még sajtó alá rendezett egy terjedelmes részt (a ma ismert munka I. 
félkötetének I. része 4 fejezettel — a magyar kiadás Gazdaság és társadalom. A megértő szo- 
ciológia alapvonlai. I. Szociológiai kategóriatan című kötete — GT1). Felesége ezt a végleges- 
nek tekintett kéziratot kiegészítette egy többszörös terjedelmű, a korábbi kéziratokból 
összerendezett szöveggel (amelyet később Johannes Winckelmann újraszerkesztett). 
Ebből nemcsak ismétlések adódnak (például az uralomszociológia két megfogalmazás- 
ban is szerepel), hanem az a furcsaság is, hogy ezek a részek (az I. félkötet II. része és a 
II. félkötet, a magyar kiadásban: GT2/1, GT2/2, GT2/3, GT2/4) nem ismerik a munka 
elején kidolgozott kategóriarendszert (hanem a "kategóriatanulmányra támaszkod- 
nak). Marianne Weber még a címet is megváltoztatta. Egyértelműnek látszik, hogy a 
Weber által kívánt cím , A gazdaság és a társadalmi rend és társadalmi hatalom formái" 
(Die Wirtschaft und die gesellschaftlichen Ordnungen und Machte) lett volna. Így a Gazdaság 
és társadalom egy olyan munka címe, amelyben a társadalom fogalom majd ezer olda- 
lon mindösszesen csak három ízben és három különböző értelemben fordul elő, és 
amelynek fogalmi megalapozása tagadja egy ilyen kategória létjogosultságát. 

A Gazdaság és társadalom számos tartalmi elemzését lehetetlen részleteiben bemutat- 
ni. Több olyan rész is van, amelyre a későbbi szociológiai irodalom kevéssé figyelt. 
Hogy csak a legkirívóbb példát említsük, az I. félkötet (tehát az 1918 után keletkezett 
szövegrész) elemzései közül a II. fejezet (A gazdálkodás szociológiai alapkategóriái - 
GTI1 81-220.) a későbbi szociológiai irodalomban ritkán említtetik.92 Ezzel szemben a 
több fejezetben szétszórt "politikai szociológiai a későbbi (elsősorban 1945 utáni) szoci- 
ológiai irodalom leggyakrabban idézett szövegei közé tartozik. Itt most részletesen a 
szociológiai alapfogalmakat és a "politikai szociológiát veszem szemügyre, mégpedig 
úgy, hogy a fogalmi elemzésekhez kapcsolódva kitérek a világháború végén született 
két "alkalmi" politikai írásra: a Politika mint hivatás című előadásra és a Parlament und 
Regierung im neugeordneten Deutschland (Parlament és kormányzat az újjárendezett Né- 
metországban) címmel kiadott cikksorozatra. 


A cselekvés problémája 


Weber munkája elején a cselekvés fogalmát próbálta tisztázni. Ez érthető egy olyan 
többszerzős műben, ahol jelentős részek a gazdaságtan alapfogalmait a gazdálkodó 
egyén döntéseiből kiindulva vezették le. 

Weber első, társadalomgazdaságtani jellegű írásaiban a cselekvés és a cselekvő 
problémái nem kerültek elő. Amikor például "történeti individuumokról beszélt mint 
a kultúrtudományos megismerés tárgyairól (OBJ 42.), akkor nem individuális cselek- 
vőkre gondolt, hanem minden olyan képződményre, amely a maga történetiségében 
vizsgálat tárgya lehet. Ezért van az, hogy Weber legfontosabb módszertani írásából, az 
"objektivitás -tanulmányból teljesen hiányoznak azok a megfontolások, amelyek a Gaz- 

daság és társadalom első fejezetében középponti helyet foglalnak el (igaz, a két megköze- 
lítésmód nem is zárja ki egymást). Weber a cselekvés és a cselekvő problémáinak a tár- 
gyalására csak az évtized fordulója után vállalkozott, éspedig (feltehetőleg) két párhu- 
zamos okból. Egyrészt arról volt szó, hogy a gazdaságtani vonatkozások következetes 
beépítése megkívánta a cselekvő kérdésének tisztázását, hiszen a Weber számára nagy 
kihívást jelentő osztrák (neoklasszikus) határhaszonelmélet a cselekvő választásaiból 
indult ki. Másrészt Weber gondolkodásában egyre nagyobb jelentőségre tett szert a po- 
litika problémája (különösen a világháború kirobbanása után), ez pedig megkívánta a 
hatalom természetének tisztázását, és ehhez Weber szemlélete szerint az út az egyéni 
cselekvők cselekvéseinek elemzésén át vezetett. A cselekvő és a cselekvés kérdéseinek 
középpontba kerülése megkívánta a korábbi módszertani írásokban háttérben maradó 
kérdések, elsősorban a megértés problémájának a tisztázását is. 


A cselekvés fogalma 


Már az 1913-as "kategóriatanulmányban megfogalmazódott, eléggé elnagyolt formá- 
ban, Weber tcselekvéselméletének" alapgondolata: ,,.. .a megértő szociológia ... az egyes 
individuumot és cselekvését úgy [tárgyalja], mint valami oszthatatlan, végső egységet, 
a szociológia "atomját, ha ez az önmagában véve kétes hasonlat itt egyáltalán 
megengedett."203 A "kétes hasonlattal! atomnak nevezett cselekvésfogalmat a Gazdaság 
és társadalom első érdemi mondatai határozták meg, Webernél szokatlan precizitással. 


5A szociológia ... az a tudomány, amely a társadalmi cselekvés értelmező megérté- 
sére, és ezen keresztül a cselekvés menetének és hatásainak oksági magyarázatára 
törekszik. "Cselekvésnek" nevezünk minden emberi viselkedést (mindegy, hogy kül- 
ső vagy belső ténykedésről, valaminek az elmulasztásáról vagy eltűréséről van-e 
szó) ha és amennyiben a cselekvő, illetve a cselekvők valamilyen szubjektív értelmet 
kapcsolnak vele össze. "Társadalmi" cselekvésnek viszont az olyan cselekvést nevez- 
zük, amely a cselekvő vagy a cselekvők által szándékolt értelme szerint mások visel- 
kedésére van vonatkoztatva, és menetében mások viselkedéséhez igazodik." 
(GT1 37-38.) 


E néhány sokszor idézett és sokat elemzett mondat sűrítve tartalmazza Weber élete vé- 
nek ítélte e néhány mondat kibontását egy igen hosszú megjegyzéssorozatban. 

A cselekvést azzá, ami, a cselekvő által a cselekvéshez kapcsolt értelem (Sinn) teszi. 
A német Sinn terminus összetett és nehezen lefordítható. A magyarban egyrészt a gondol- 
kodás, gondolat, jelentés felel meg neki, másrészt az érzület, kedély, gondolkodásmód (vagyis 
akarati és értékelő mozzanatok is), harmadrészt az érzékelés, érzékelőképesség (és többes 
számban a nemi vágy). Így például a fegyvert fogó ember cselekedetének (GT1 41. — Weber 
példája, a világháború idején írt szövegről van szó!) szándékolt értelmét (gemeinter Sinn) 
keresve mondhatjuk azt, hogy (célzott és lőtt" (ekkor eszközhasználó cselekvésként értel- 
mezzük mozdulatait), de azt is, hogy "parancsnak engedelmeskedett, vagy azt, hogy le 
akarta lőni az ellenséget (itt értelmezésünkben már normatív és akarati mozzanatok is 
megjelennek). A "szándékolt értelem" lehet a begyakorolt mozgássorozat precíz végrehaj- 
tása, az engedelmesség, a "hősies helytállás vagy éppen kétségbeesett pánikreakció. 
A szándékolt értelem nem redukálható a cselekvő által követett célra (Zweck). 


203 Weber: A megértő szociológia ... i. m. 128. 

Mint Weber a magyarázatokban kifejtette, az értelem esetében nem egyén feletti, 
, objektíve "helyes vagy  metafizikailag kifürkészett "igaz" értelemről van szó. 
(GTI 38.) Azt hangsúlyozta, hogy a cselekvést a cselekvő által szándékolt (gondolt, 
ténylegesen vélt — ez a gemeinter jelző jelentése) értelem határolja körül. A "szándékolt 
értelem fogalma csak látszatra magától értetődő. Weber bizonyára arra gondolt a szán- 
dékolt értelem kapcsán, hogy az a cselekvésnek a cselekvő számára tudatos motívuma- 
it jelenti, de a példái alapján gondolhatnánk arra az értelemre is, ahogy a cselekvő cse- 
lekvését mások számára megjeleníti. Weber — talán mert az "atom!" fogalmával magát is 
félrevezette — nem tett különbséget a pszichológiai értelemben vett motiváció és a cse- 
lekvésnek (utólag) tulajdonított értelem között. 

Weber számára, ahogy ezt a kategóriatanulmány! idézett helyén is megfogalmazta, 
az volt fontos, hogy a szociológia "atomját elhatárolja a biológiai vagy pszichikai érte- 
lemben vett viselkedéstől. Az "értelem" az elhatároló kritérium. Tisztában volt azzal, 
hogy a valóságos, megfigyelhető cselekvésekben a szándékolt értelemnek sokszor csak 
a nyomai fedezhetők fel. A tisztán tradicionális cselekvéseket említette, mint olyanokat, 
ahol alig található meg az a bizonyos fértelem. (GT1 38.) így (noha alakját tekintve cse- 
lekvésmeghatározása klasszikus osztályozó meghatározás) Weber cselekvésfogalma 
ideáltipikus fogalom, vagyis tiszta, "felfokozott" formában tartalmazza azokat az eleme- 
ket (a cselekvéshez kapcsolódó értelmet), amelyekről ő sem gondolta, hogy a valóság- 
ban ebben a formában megfigyelhetők lennének. 

Weber a meghatározásban meggyőző példát említett arra, hogy a szociológiai érte- 
lemben vett cselekvés és a pszichikai-fiziológiai értelemben vett viselkedés különbözik: 
valaminek az elmulasztása cselekvés (mert értelemmel bír), noha viselkedési mozzanat 
nem kapcsolódik hozzá. Van tehát olyan cselekvés, amely szigorú értelemben nem tes- 
ti viselkedés, és természetesen számos olyan testi viselkedés van, amely nem cselekvés. 
Weber azonban sem ezt (sem a valaminek az eltűrése" bonyolultabb kérdését) bőveb- 
ben nem fejtette ki. 

Weber cselekvéselméleti "atomizmusa" azt a követelményt tartalmazta, hogy a tár- 
sadalmi képződményeket lehetőség szerint fel kell bontani az őket alkotó egyedi cse- 
lekvőkre/cselekvésekre. 


5 A cselekvésnek a szociológiában adott megértő értelmezése ... csupán egyes embe- 
rek sajátos cselekvésének folyamatait és összefüggéseit látja ezekben a képződmé- 
nyekben, mivel az értelemhez igazodó cselekvés számunkra kizárólag egyes embe- 
rek cselekvéseként érthető.... a szociológia semmiféle "cselekvő" kollektív személyi- 
séget nem ismer." (GT1 45.) 


Konkrét társadalmi folyamatokat elemző fejtegetéseiben Weber sem tudta következete- 
sen alkalmazni ezt az előírást. Módszertani szempontból azonban világos az elv. Mind- 
máig a Gazdaság és társadalom Weberére hivatkoznak mindazok, akik a szociológiában a 
"módszertani individualizmust" képviselik, azaz azt az elképzelést, mely szerint egy je- 
lenséget csak akkor magyaráztunk meg, ha azt sikerült egyedi cselekvők cselekvéseire 
visszavezetni. Weber maga elsősorban az akkor még bizonyos tekintéllyel rendelkező 
organikus szociológiát említette, mint Jaz egyes emberek cselekvéséből kiinduló ma- 
gyarázat ellentétét. 

A megértés 


Minthogy Weber a cselekvést a szándékolt értelme révén kívánta meghatározni, igen 
fontos lett az értelem megértésének régi és a német szociológiai-társadalomtudományi 
irodalomban már Simmel által alaposan tárgyalt kérdése. Korábban nem foglalkozott 
vele, erre nem is volt igazán szüksége. Most viszont nem kerülhette meg. Nem pusztán 
módszertani problémáról, a "sszellemtudományok! legitim eljárásairól volt szó. A szocio- 
lógia (és szélesebben a kultúr- vagy társadalomtudományok) lehetősége vagy lehetet- 
lensége fordult meg rajta, hiszen ha kiderülne, hogy a cselekvések "szubjektív, szándé- 
kolt értelme" valamilyen okból hozzáférhetetlen, kétségessé válna a szociológiának a 
cselekvés fogalmán alapuló meghatározása. Ebben az értelemben igaz, hogy a megértés 
kérdése Webernél nem igazán módszertani kérdés.204 

A mai olvasónak feltűnhet, hogy sem a társadalmi cselekvés, sem a társadalmi kap- 
csolat fogalmával, sem a megértés problémájával kapcsolatban nem utalt Weber arra a 
tényre, hogy a cselekvők beszélnek. A "nyelvi fordulat" előtti időben vagyunk. A nyelv 
Weber számára eszköz volt, amely elősegítheti a társadalmi kapcsolatokat, amennyiben 
segíti a megértést. (GT1 68.) Az adott helyen a megértés" szót Weber köznyelvi értelem- 
ben használta, ahol viszont a megértésről mint szociológiai kategóriáról beszélt, ott nem 
gondolt arra, hogy a cselekvések szándékolt megértésének mindennapi eszköze a má- 
sik megkérdezése, vagyis a nyelvi kommunikáció. Arra, hogy a nyelv önmagában elsőd- 
legesen és nem pusztán eszközként fontos társas képződmény, Weber és kortársai nem 
gondoltak. 

Weber rámutatott arra, hogy a (hagyományos) történetírásban ,az egyedi esetben 
reálisan szándékolt értelmet" kell tekintetbe venni a cselekvések elemzésénél, a "szoci- 
ológiai tömegvizsgálatban" , az esetek nagy többségében szándékolt értelmet" (vagyis 
az átlagtípust!), a tiszta közgazdaságtani elméletben pedig , valamilyen gyakori jelen- 
ség tiszta típusaként (ideáltípusként) tudományosan megkonstruálandó (ideáltipikus") 
értelmet". (GT1 41.; vö. GTI 38.) Vagyis a megközelítésmódtól függően a megértés" na- 
gyon különböző dolgokat jelenthet. Ennek részletezésében azonban nem merült el, a 
megértés problémáját elsősorban köznapi példák elemzésével próbálta megvilágítani. 

Weber megértéselmélete igen nagy mértékben támaszkodik a Simmelére. Az azonos 
pontokat Weber nem jelezte, ezért az irodalomban azokat a megkülönböztetéseket is, 
amelyek Simmeltől származnak (például a közvetlen és motivációszerű megértés meg- 
különböztetése), Webernek szokták tulajdonítani. 

Weber két változatban mutatta be a megértés lehetőségét. A két változat nem zárja 
ki egymást, de nem is integrálható egyetlen, lérvényes" megoldásba. 

Az első változatban az "értelmezés" (Deutung) terminussal kezdte Weber a fejtegetést. 
A német Deutung egy jel, szöveg, hasonlat értelmezését jelenti, vagyis valami fejtett" 
értelem felszínre hozatalát — szemben a magyarázattal, amely külső" összefüggéseket 
keres. , Mindenértelmezés ... "evidenciára" törekszik." (GT1 38.) Ez az tevidencia" több- 
féleképpen érhető el. Weber szólt a , beleérzőén újra átélő" evidenciáról, azaz arról a 
sokszor a "szimpátia" fogalma alá sorolt jelenségről, hogy képesek vagyunk a másik he- 
lyébe gondolni magunkat, úgy érezni, ahogy ő érez. Ezt a beleérző megértést, amelyre 
Dilthey a maga elképzelését építette, lehetségesnek tartotta, de nem ehhez kötötte a 
megértést. Fontosabbnak tűnt a , racionális evidencia", vagyis a logikai vagy matemati- 
kai összefüggések evidens megértése. (GT1l 38.) Weber nagyvonalúan elsiklott afelett, 
hogy mindezek csak annak számára evidensek, aki fáradságos munkával megtanulta a 

matematikát (azaz azt, hogy evidensnek tekintsen bizonyos összefüggéseket), másrészt 
afölött is, hogy (mint a matematikai vagy logikai viták mutatják) a fáradságos munká- 
val az evidenciákat megtanulok sem tartják mindig magától értetődően evidenseknek a 
matematikai tételeket. Igazából a Webert érdeklő kérdés szempontjából mellékes volt a 
logikai evidencia. A logikáról csak azért ejtett szót, hogy plauzibilissé tegye: egy , raci- 
onálisan célra irányuló cselekvés értelmezése ... mindig nagymértékben evidens". 
(GT1 39.) Hogy miért, az a weberi racionalizmusfogalomból érthető: adott (választott) 
célok és ismert körülmények mint premisszák mellett a választandó eszközök konklú- 
zióként logikusan adódnak. A feltételezett logikai megértés evidenciája támasztja alá a 
racionális cselekvés megértésének evidenciáját. 

A cselekvések zöme ugyan nem racionális, de mint "eltérések" , a cselekvés meg- 
konstruált, tisztán célracionális lefolyásától" ezek is vizsgálhatók (és körülhatárolha- 
tók). (GT1 39.) A jól ismert ideáltipikus elemzés biztosítja tehát ebben az esetben a (kö- 
zelítő) megérthetőséget. Az ideáltipikus elemzés "összehasonlítást jelent: azt kell meg- 
néznünk, hogy , miként játszódott volna le a cselekvés az összes körülménynek és a 
résztvevők minden szándékának ismeretében, valamint az eszközök szigorúan célra- 
cionális, az általunk érvényesnek tekintett tapasztalathoz igazodó megválasztása ese- 
tén." (GTI 39.) A cselekvés tényleges lefolyását meghatározó értelmi tényezők az ideál- 
típustól való eltérésben mutatkoznak meg. Természetesen lehetséges, hogy nem va- 
gyunk képesek (tökéletesen vagy közelítőleg) megérteni a cselekvők tényleges szándé- 
kait és céljait, hiszen tekinthetjük azokat meg nem érthető adottságnak. A megértett ér- 
telem (a cselekvések többsége esetén igazán csak a racionális ideáltípustól való eltérést 
tudjuk megérteni" és a cselekvők tényleges motívumai tehát eltérhetnek. 

A megértés problémáját második megközelítésben mint a közvetlen és a magyarázó 
megértés különbségét elemezte Weber. A közvetlen megértés fogalma alá sorolta az elő- 
ző változatban megismert racionálisan evidens megértést és , az érzelmek és indulatok 
közvetlen irracionális megértését". (GT1 41.) Idetartozónak vélte a köznapi cselekvések 
megértését (pl. a favágás vagy ajtónyitás mint egyedi cselekvés megértését). Ismét csak 
nem reflektált arra, hogy pl. milyen előfeltételei vannak annak, hogy egy cselekvésso- 
rozatot mint "favágást értelmezzünk. Mint azonnal kiderül, mindenképpen szüksége 
volt arra, hogy a közvetlen megértés lehetőségét feltételezze. 

A magyarázó megértés , annyit tesz, mint megragadni azt az értelmi összefüggést 
(Sinnzusammenhang), amelybe egy közvetlenül érthető cselekvés szubjektív, szándékolt 
értelme szerint beletartozik." (GT1 41.) Weber példája a favágóé: közvetlenül megért- 
jük, hogy mozdulatai a favágás" néven ismert cselekvés elemei, majd "motivációsze- 
rűen" megértjük (feltehetően a helyzet elemzéséből, mivel a favágó és alkalmazója ki- 
kérdezését mint kézenfekvő lehetőséget nem említette), hogy bérért dolgozik (és nem 
testgyakorlás kedvéért vágja a fát). Az idézetben szereplő "értelmi összefüggés" termi- 
nus jelentése igen széles: utal a cselekvés közvetlen kontextusára is, mint a favágó ese- 
tében, de szélesebb értelmi összefüggésekre is (például arra az egész értelmi világra, 
amelybe a puritán evilági tevékenysége beilleszkedett). 

Ahhoz, hogy a cselekvés magyarázó, "motivációszerű megértés tárgya lehessen, 
előzetesen azonosítani kell közvetlen megértés révén. Ez nyilván így van, hiszen ha már 
a cselekvés azonosításához ismernünk kellene a kontextust, tulajdonképpen előbb kel- 
lene "magyarázóan" értenünk a cselekvést, mint közvetlenül. Ez körben forgás lenne. 
Ezt Weber csak azon az áron kerülte el, hogy hallgatólagosan feltételezte bizonyos alap- 
cselekvések közvetlen megérthetőséget. Azt, hogy a közvetlen megérthetőség kérdéses, 
hogy csak kontextuális megértés lehetséges, utóbb Alfred Schütz részletesen kimutatta 
(SASW 34 sk.), és egyébként bárki számára belátható, ha elgondolkozik azon, hogy a fa- 
vágás hogyan érthető meg közvetlenül az eszkimó számára, aki soha nem látott fát. 

Weber látta, hogy egy cselekvéselmélet kulcsmozzanata annak a megjelölése, hogy 
miként azonosíthatók, körülhatárolhatók az egyes cselekvések.?5 Megjelölte, hogy mit 
tart azonosító kritériumnak: a cselekvéshez kapcsolható szubjektív, "szándékolt értel- 
met. Azt is pontosan érzékelte, hogy ez felveti az értelem megértésének a kérdését. 
A megértés lehetőségére adott első válasz szerint a célracionális cselekvések azonosít- 
hatók. Ez a válasz oly mértékben kitüntetné a célracionalitást, ami már ellentétes lenne 
a Weber által hirdetett értékrelativizmussal. A megértés kérdésére adott második válasz 
a petitio principii logikai hibájában szenved: feltételezi azt, amit igazolni szeretne. Ah- 
hoz, hogy azonosítani tudjuk a cselekvést, amelyet aztán motivációszerűen meg aka- 
runk érteni, már értenünk kell (mert más támpontunk az azonosításra nincsen). 

A szociológiai kutatást Weber nem kívánta a megértésre korlátozni. , Az értelme sze- 
rint evidens értelmezés önmagában mindig csak egy különösen evidens kauzális hipo- 
tézis." (GTI 42.) Csak azok a statisztikai szabályszerűségek szociológiaiak, amelyek 
, megfelelnek egy társadalmi cselekvés érthető szándékolt értelmének", és csak azok az 
értelmi konstrukciók szociológiai típusok, amelyek a valóságban megfigyelhetők. 
(GT1 44.) Ez egy (soha meg nem valósult) empirikus szociológia programja. 


Cselekvések, cselekvéstípusok 


Az a mód, ahogy Weber a cselekvésfogalomtól eljutott a társas cselekvés meghatározá- 
sáig, nem független attól, hogy cselekvéselmélete kidolgozásánál fél szemmel a neo- 
klasszikus gazdaságtanra figyelt. Már idéztem, hogy a társadalmi cselekvést Weber úgy 
határozta meg, hogy ez esetben a cselekvés a cselekvő szubjektív szándékolt értelme 
szerint mások viselkedésére vonatkozik. (GT1 38.) Weber a "mások" esetében követke- 
zetesen "viselkedésről" és nem cselekvésről beszélt (GT1 51.), ami azt jelenti, hogy tár- 
sadalmi cselekvésről van szó akkor is, ha a "másik", akire a cselekvő értelme szerint cse- 
lekvését vonatkoztatja, pusztán "viselkedik", azaz a szubjektív, szándékolt értelem nem 
fedezhető fel nála. Weber a cselekvésmodell megalkotásánál a monologikus" cselekvő- 
ből indult ki. Ez a környezetével szemben álló, szubjektív értelemmel bíró cselekvéseit 
ahhoz igazító cselekvő a szükségleteit, vágyait rangsoroló, erőforrásait a környezet 
adottságaihoz illeszkedő módon felhasználó gazdálkodó egyénhez hasonlít. 

Weber nem szólt arról, hogy miképpen azonosítja a cselekvő a másikat mint nem 
pusztán élőlényt, hanem cselekvőt. A másik mint cselekvő csak a "társadalmi kapcso- 
latban" jelenik meg, ez esetben ugyanis , többek magatartása értelmi tartalmának meg- 
felelően kölcsönösen egymáshoz igazodik ...". (GT1 54.) Weber fontosnak tartotta meg- 
jegyezni, hogy ez sem jelent feltétlenül egyetértést a kapcsolat értelmét illetően. Mint ír- 
ta, a kapcsolat megléte nem tételezi fel a résztvevők szolidaritását. (GT1l 55.) Az adott 
összefüggésben a cselekvők szolidaritásán" mást nem lehet érteni, mint a kapcsolat 
azonos értelmezését. 

Weber fogalmi rendszerét azért tartják oly nagy becsben a módszertani individualis- 
ták, mert következetesen a monologikus cselekvőből kiindulva építette fel azt. Belátha- 
tó, hogy azokat a nehézségeket, amelyekbe a megértés kapcsán bonyolódott, könnyeb- 
ben lehetne megoldani, ha az értelem közös voltából indult volna ki. Az értelem "közös" 
volta nemcsak a szándékolt értelem azonosságát jelenti, hanem azt is, hogy mindenki 


205 Érdemes felfigyelni arra, hogy milyen módon változott meg Weber felfogása a kutatás tárgyát megha- 
tározó "demarkációs" kritériumról. 1904-ben úgy gondolta, hogy a kutatás tárgyát a kutató értékei határolják 
körül. 1920-ban úgy vélte, hogy a kutatás tárgyát alkotó cselekvéseket azt írja körül, hogy a cselekvő (és nem 
a kutató!) milyen szubjektív, szándékolt értelmet tulajdonít azoknak. 


258 


tudja is, hogy az értelem azonos.95 Amikor Simmel (lásd előbb) a társas a prioriról be- 
szélt, megsejtett valamit ebből az összefüggésből, de Weber ezt a belátást is félretolta. 
Ez abból következett, hogy szociológiáját éppen egy "társadalomgazdaságtan" kereté- 
ben kívánta kidolgozni. A weberi cselekvéselméletből hiányzik a szó pontos és szoros 
értelmében vett interakció fogalma. 

A cselekvés, társadalmi cselekvés, társadalmi kapcsolat fogalmainak a Gazdaság és 
társadalom érdemi elemzéseiben korlátozott volt a jelentőségük, és a későbbi szociológia 
sem nagyon használta. Annál többet emlegették később azt a rövid paragrafust, amely 
a cselekvéseket rendszerezte — első látásra racionalitásuk jellege szerint. Közismert a 
célracionális, értékracionális, indulati és tradicionális cselekvések megkülönböztetése. 
(GT1 53.) Könnyen belátható, hogy ezek a cselekvéstípusok valódi ideáltípusok abban 
az értelemben, hogy a valóságos cselekvések összetettek, egyszerre tartalmazhatnak in- 
dulati és értékracionális elemeket, tradicionális mozzanatokat, racionális megfontoláso- 
kat a legkülönbözőbb arányokban. 

Nem könnyű felismerni a logikát, amely e cselekvéstípusok megkülönböztetését ve- 
zérli.  Webernek a vallásszociológiai írások alapján rekonstruálható  racionalitás- 
felfogását már föntebb jellemeztem. A Gazdaság és társadalomban — az előzőekben kifej- 
tett megfontolásokból következően — Weber a cselekvőre figyelt, ezért a cél- és értékra- 
cionalitás meghatározása némileg eltért attól, ami a vallásszociológiai tanulmányokban 
található. Célracionális a cselekvő, ha képes a külvilág tárgyaival és más emberekkel 
kapcsolatos várakozásait , fölhasználni arra, hogy saját, racionálisan kiválasztott és 
mérlegelt céljait sikeresen elérje". Értékracionális, ha a cselekvést a sikerességtől függet- 
lenül , egy magatartásnak a feltétlen ... önértékébe vetet tudatos hit" határozza meg. 
Az indulati és tradicionális cselekvést Weber csak nominálisan határozta meg: ti. mint 
olyat amelyet , tényleges indulatok és érzelmi állapotok", illetve , meggyökeresedett 
szokások" határoznak meg. (GT1 53.) A Gazdaság és társadalomban cselekvésekről van 
szó, így ebben a fogalmi sémában természetesen gondolatrendszerek, hitelvek stb. raci- 
onalitásáról csak levezetett értelemben lehet beszélni. 

Ennek a cselekvéstipológiának a rendszerezése, a közös osztályozási alap meglelése 
súlyos nehézségekbe ütközik. Wolfgang Schluchter két javaslatot is megfogalmazott. 
Az egyik szerint?97 a cselekvéstípusokat osztályozni lehet a cselekvés felett gyakorolt 
kontroll foka szerint: 








Ellenőrzött szint: eszköz cél következmény 
célracionális ka z -k 
értékracionális - - a 
indulati -k kk iz 
tradicionális -k 3 s 


Ezzel a modellel csak az a baj, hogy Weber sehol nem mondta azt, hogy az indulati 
cselekvés ellenőrizné a cselekvés céljait és eszközeit (ellenkezőleg: az indulati cselekvő 
Vágyait éli ki). Másrészt a tradicionális cselekvés esetében sem lehet az eszközök felet- 
ti, szubjektív értelemmel bíró ellenőrzésről beszélni, hiszen ez a cselekvés Weber szerint 
a határán van annak, ami még cselekvésnek nevezhető. Ez a rendszerezés azt sugallja, 
hogy az indulati és tradicionális cselekvés is racionális valamilyen nagyon csökkentett 
értelemben, ám ezt Weber sehol sem állította. 


206 A szociológiaelméletben George H. Mead később tárgyalandó jelentéselmélete a klasszikus példája an- 
nak, hogy ez a probléma hogyan oldható meg. 

207 Schluchter, Wolfgang: Die Entstehung des modernen Rationalismus. Eine Analyse von Max Webers 
Entwicklungsgeschichte des Okzidents (1979), Frankfurt a. M.: Suhrkamp, 1998, 259. 

A másik rendszerezés Kant (és a rá támaszkodó Talcott Parsons) szellemében alakít- 
ja át a weberi modellt.98 Eszerint három cselekvéstípus különböztethető meg: a cselek- 
vésorientáció lehet kognitív (célracionalitás), lehet értékelő (evaluative) (értékracionali- 
tás) és expresszív irányú (indulati). Ebben az esetben a tradicionális cselekvés kimarad 
a rendszerezésből, hiszen az Weber szerint is , csupán valamilyen homályos reagálást 
jelent a megszokott ingerekre ...". (GT1 53.) A szövegben azonban nincs nyoma annak, 
hogy itt Weber erre a közismert hármas kanti felosztásra gondolt volna. 

Úgy vélem, hogy a cselekvéstipológiában van egy nyilvánvaló dualizmus. A célra- 
cionális és az értékracionális cselekvéstípusok alkotják az egyik csoportot. Mindkettő 
racionális a szó tágabb értelmében. Az, hogy célracionalitás és értékracionalitás miben 
kategóriatanával nagyjából egy időben keletkezett politikai írásokban Weber erőteljesen 
hangsúlyozta a felelősségetika és az érzületetika különbségét. Ez a különbség a követ- 
kezményeket is mérlegelő célracionális és a következményekkel nem, csak a választott 
érték feltétlen megvalósításával törődő értékracionális cselekvés különbsége. A szó szű- 
kebb értelmében természetesen csak a célracionális cselekvés racionális.99 A másik tí- 
puscsoportot alkotó indulati és tradicionális cselekvések közel állnak a , reaktív, semmi- 
lyen szubjektív, szándékolt értelemmel nem összekapcsolt" magatartáshoz, viselkedés- 
hez, tehát cselekvésjellegük is kétséges. (GTI1 38.) Az egyikből azért hiányzik az értelem, 
mert az érzelmek és indulatok szorítják háttérbe azt, a másokból azért, mert közel áll a 
gépiesen rutinszerű viselkedéshez. 


Szokás, szokáserkölcs, érdek 


A cselekvéstipológia mellett Weber szándéka láthatóan az volt, hogy érthető rendbe 
szervezze azokat a fogalmakat, amelyekkel a társadalmi cselekvések megfigyelhető 
szabályszerűségei leírhatók.29 A társadalmi cselekvések szabályszerűségét (az alapul 
vett cselekvésfogalomhoz igazodva) azokra az esetekre korlátozta, amikor ,a cselekvés 
tipikusan egyforma szándékolt értelemmel ismétlődik ugyanannál a cselekvőnél, vagy ... 
számos cselekvőnél." (GT1 56.) Ebből következik, hogy a szándékolt értelem egyfor- 
maságának okát kell megkeresni. Ez egyben lehetővé teszi a szabályszerűség különbö- 
ző típusainak a megállapítását is. 

A Gazdaság és társadalomban a szabályszerű cselekvést jelölő legátfogóbb fogalom a 
szokás (Brauch), amely nem jelent többet, mint puszta esélyt a , beállítottság szabálysze- 
rűségére" (GT1 56. — a fordítást módosítottam; ND.), azaz a szándékolt értelem azonos- 
ságának a lehetőségét közelebbi megjelölés nélkül. Meghatározottabbnak tűnik a sza- 
bályszerűség forrása a szokáserkölcs (Sitté) esetében. A szabályszerűség itt a "meg- 
gyökeresedettségen" (Eingelebtheit) alapul, azaz olyan szabályokhoz igazodik, amelyek 
nem tudatosulnak feltétlenül, amelyekhez az adott körben élő emberek önként és szo- 
kásszerűen igazodnak. (GT1 56-57.)!! A weberi értelemben vett szokáserkölcsöt a szo- 
kástól tehát az választja el, hogy benne a "szándékolt értelmi mozzanat erősebb. 
A puszta szokáshoz közelíti az, hogy nincs szankciója, nem követelik meg! a betartá- 


208 T, m. 260. 

209 Vö. Bertalan László: Előadások Max Weberről: Max Weber cselekvéselmélete és cselekvéstipológiája, 
Szociológiai Szemle, 11 (2001, 3. sz.) 134. 

210 Ehhez lásd még Erdélyi Ágnes: A társadalmi világ ideáltipikus felépítése, Budapest: Typotex, 2003,13., sk. 

ZA német filozófiai és kultúrtudományos terminológiában a szokáserkölcs, illendőség (Sitte) és a tulaj- 
donképpeni erkölcs (Moral) megkülönböztetése maga is bevett "szokás. A magyar köznyelv a Brauch és a 
Sitte értelmében vett sszokást" nem tudja igazán elválasztani, ebből ered a fordítás bizonyos nyakatekertsége. 

sát, ugyanakkor területe érintkezik a konvencióéval, amely már a később érintendő 
érvényes" rend területére tartozik. A szokás és a szokáserkölcs fogalma a tradicionális 
cselekvésével rokon, de ott a cselekvés típusáról, itt a szabályszerűség típusairól van szó. 
Érdekes módon Weber a szokáshoz kapcsolódva tárgyalja azt a jól ismert szabály- 
szerűséget, amely abból adódik, hogy az emberek érdekeiket követik. Első megközelí- 
tésben , az érdekviszonyok által meghatározott" szokást pusztán mint a szokáserkölcs 
ellentétét fogta fel. Míg a szokáserkölcs esetében a meggyökeresedettség!, itt a "célra- 
cionálisan egyforma várakozások" biztosítanák a cselekvések  szabályszerűségét. 
(GTI1 56-57.) A főszöveghez fűzött megjegyzéseiben túlment ezen. Úgy látta, hogy szá- 
mos szabályszerűségnek nincs köze szokáshoz vagy szokáserkölcshöz. Ezeknek pusz- 
tán az az alapja, hogy ,,a társadalmi cselekvés adott módja felel meg a legjobban a részt- 
vevők szubjektíve fölbecsült normális érdekeinek." (GT1 57.) Weber hangsúlyozta, hogy 
az érdekkövető cselekvések következtében kialakult rend szilárdabb lehet, mint min- 
denféle normához igazodó rend? hogy az érdekviszonyokhoz való alkalmazkodás a 
racionalizálás egyik eleme (GT1 57-58.), de az érdekkövető cselekvésekből adódó sza- 
bályszerűséget itt nem elemezte részletesebben. Ennek az volt az oka, hogy a rendet 
biztosító értelmi összefüggések elemzéséhez kívánt eljutni.?!3 


A rend (Ordnung) kérdése 


Minthogy a szociológia atomját a szándékolt értelemmel bíró cselekvések alkotják, ért- 
hető, hogy Weber figyelme a rend" (szabályosság) azon fajtáira irányult, amelyek alap- 
ja az, hogy a cselekvők által szándékolt értelem bizonyos elvárásokhoz, elvekhez igazo- 
dik. Ezért a kategóriák tárgyalásában a következő lépés a legitim rend fogalmának beve- 
zetése volt. (GTI 58 sk.) Szabályszerű" úgymond a hivatalnokok pontos megjelenése a 
hivatalban. Ok egy szabályt követnek, azaz cselekvésük , (nagy átlagban és közelítőleg) 
megadható "maximákhoz! igazodik." (GT1I 58.) A hivatali munkarendhez mint előírás- 
hoz, szabályhoz alkalmazkodó hivatalnokok cselekvése a társadalmi kapcsolat speciá- 
lis alesete, amelyben valaki nemcsak " igazodik mások viselkedéséhez, nemcsak hogy 
kölcsönösen teszik ezt, hanem ez az igazodás egy kölcsönösen elismert elv, maxima 
alapján történik. Weber a maximákhoz való igazodás termékét nevezte rendnek. 
(GT1 58.) Fontos látni, hogy a kölcsönösen elismert elv nem a résztvevők interakciójából 
keletkezik (mint a már említett George H. Meadnél). 

A rend fogalmának jelentősége nyilvánvaló, ha tekintetbe vesszük, hogy a mű ere- 
deti címe — mint említettem — "A gazdaság és a társadalmi rend és hatalom formái. Ha 
tehát a Gazdaság és társadalom úgy tekinthető, mint egy ilyen formában természetesen 
soha nem intézményesülő szociológia nagyszabású vázlata, akkor ennek a szociológiá- 
nak a szabályokhoz igazodás alapján létrejött rendeket kellett volna vizsgálnia (a ha- 
talom kérdésére még vissza kell térnünk). Weber a rendre figyelve nem is szólt azokról 
az esetekről, amikor a szabálykövető, vagyis bizonyos maximákat érvényesnek tekintő 
cselekvés rendetlenséget eredményez (holott politikai publicisztikájából is átvehetett 
volna példákat erre az esetre). 


22 Egy másik helyen viszont a ,,csak célracionálisan motivált" rendet labilisabbnek tartotta, mint azt, ami- 
nek a szokáserkölcs az alapja. (GT1 59.) 

2133 Az úgynevezett kategóriatanulmányban Weber még tárgyalta az "egyetértésen alapuló cselekvés! 
(Einverstandnishandeln) kérdését, tehát azt az esetet, amikor a mások viselkedéséhez azért igazodik a cselek- 
vés, mert fennáll a valószínűsége annak, hogy mások is érvényesnek tekintik a viselkedéssel kapcsolatos vá- 
rakozásokat. Lásd Weber, Max: A megértő szociológia néhány kategóriájáról (1913) (fordította: Erdélyi Ág- 
nes), in: Erdélyi Ágnes: A társadalmi világ ideáltipikus felépítése, Budapest: Typotex, 2003,155. Ez a cselekvéstí- 
pus közel áll ahhoz, amelyet a későbbi szociológia interakciónak nevezett. 

A következő kategória, az érvényes rend meghatározása első pillantásra a tautológia 
határát súrolta: , ez a rend "érvényes, ha a maximákhoz való tényleges igazodás azért 
következik be ... mert ezeket a maximákat valamiképpen érvényesnek — kötelezőnek 
vagy követendő példának — tekintik ...". (GT1 58-59.) Fel kell azonban ismernünk, 
hogy a fenti értelemben vett lérvényesség" (Geltung) és a szabályok (vagy a szabályokat 
megalapozó elvek) helyesnek tartása értelmében vett legitimitás terminusok kiegészítik 
egymást, megkülönböztetésük fontos. E fogalmak segítségével Weber bármely rend két 
különböző jellegzetességére mutatott rá. Egy rend valamilyen mértékben érvényes (de 
nem legitim) azok számára is, akik stratégiailag viszonyulnak ezekhez az elvekhez, az- 
az célracionális cselekvéseik során számításba veszik, hogy mások a rend megadható 
maximáihoz igazodnak (például a tolvaj, aki számításba veszi embertársai, a rendőrök, 
ügyészek és bírák jogkövető viselkedését). (GTI1 59.) Az ellenkező (és feltehetően igen 
gyakori) esetre Weber nem említett példát. Előfordulhat ugyanis, hogy a résztvevők 
fejében" él valamilyen képzet egy legitim rend fennállásáról, amely azonban nem ér- 
vényes abban az értelemben, hogy a cselekvésre nézve ezeket az elveket nem tekintik 
kötelezőnek vagy követendőnek. 


A legitim rend 


Webert elsősorban az érvényes legitim rend érdekelte, tehát az az eset, amikor a helyes- 
nek tartott elveket ténylegesen követik is. A legitim érvényesség biztosításának külön- 
böző módozatait vázolta fel a 6. és 7. §-ban. (GT1 60-64.) A két paragrafus a legitim rend 
biztosításának lehetőségeiről két különböző és nehezen összeegyeztethető elképzelést 
vázolt fel (és közülük csak a második vált kanonizálttá"). 

A 6. § a rend legitimitásának biztosíthatóságát tárgyalta. Weber arról írt, hogy min- 
den rendnek vannak külső!" és Delső" biztosítékai. Nem teljesen világos, hogy ezt a me- 
taforát miként kell érteni. Úgy tűnik, mintha Weber arra gondolt volna, hogy a biztosí- 
tékok egyik része a résztvevők hiedelemvilágában keresendő, a másik, külső" része vi- 
szont az intézményekben. 

A belső" biztosítékok rendszerezése laza kapcsolatban áll a már elemzett cselekvés- 
tipológiával. Weber különbséget tett az "indulati-érzelmi, az értékracionális alapú és a 
vallásos hiten nyugvó legitimitásbiztosítékok között. (GT1 60.) E biztosítékok mintha 
megfelelnének az indulati, értékracionális és tradicionális cselekvéstípusnak — de a cél- 
racionális cselekvéstípusnak megfelelő "belső" biztosíték hiányzik. Ebből az következ- 
ne, hogy egy rend legitimitása teljes mértékben racionális alapokon nem biztosítható. 

Ha a rendet a sajátos külső következményekhez kapcsolódó várakozások! révén, az- 
az külső" módon biztosítják, erre többféle mechanizmus jöhet számításba. Ilyen külső" 
biztosíték lehet az érdekviszonyok alakítása. Ha a tömör szöveget pontosan értjük, ak- 
kor ez azt jelenti, hogy vannak olyanok, akik az érdekviszonyokat úgy alakítják, hogy 
más cselekvők a rendnek megfelelő módon cselekedjenek. De úgy tűnik (a szöveg el- 
rendezése miatt a dolog homályos), hogy Weber külső" garanciának tekintette a szo- 
káserkölcstől nehezen elhatárolható konvenciót is (ahol a társak helytelenítése jelenti a 
külső" szankciót), de a jogi kényszereszközök alkalmazását is. (GT1 60-61.) A szöveg 
explicit módon azt állítja, hogy e külső! biztosítékok a legitimitás biztosítékai, de az ösz- 
szefüggésből és a megjegyzésekből kiderül, hogy a sajátos konvencionális és jogi szank- 
ciók (Weber csak ezeket érintette részletesebben) a rend érvényességét biztosítják. 

A 6. § modelljét továbbgondolva egyrészt arra kellene következtetnünk, hogy a ren- 
det szankcionáló intézmények (a jog, a diffúz szankciókat alkalmazó közvélemény és az 
érdekkövető viselkedést alakító intézmények) függetlenek a legitimitást biztosító hie- 


262 


delmek típusától (vagyis pl. racionális jog éppúgy kialakulhat érzelmi-indulati, értékra- 
cionális vagy vallási legitimáció talaján), másrészt azt, hogy a legitimitást biztosító hie- 
delmek racionalizálásának korlátai vannak (nem lehetséges tisztán célracionális legiti- 
mitáshit). Ezek a feltevések nem abszurdak, nem is állnak távol Weber egyes fejtegeté- 
seitől. A szociológiában azonban Weber másik legitimitásmodellje kanonizálódott. 

A 7. § (GTI 63.) a legitim érvényesség" tulajdonlásának lehetséges alapjait mutatja 
be. Webert az érdekelte, hogy milyen szerepet játszanak a rend fenntartásában, 
érvényesülésében" a cselekvők érzelmei, hiedelmei és meggyőződései. Úgy tűnhetne, 
mintha a 7. § a 6. § osztályozása I?első" motívumait részletezné, hiszen arról van szó, 
hogy a cselekvők milyen alapon tulajdonítanak a rendnek legitim érvényességet. A két 
osztályozás terminusai között azonban sincs pontos megfelelés. 

A legitim rendnek tulajdonított érvényesség tipizálását gyakran idézik a szociológi- 
ában: eszerint egy rendnek a cselekvők , legitim érvényességet tulajdoníthatnak" ,a tra- 
díció alapján: érvényes mindaz, ami mindenkor így volt"; , indulati (különösen emocio- 
nális) töltésű hit alapján: érvényes az, ami újólag kinyilatkoztatott vagy ami példasze- 
rű"; értékracionális hit, azaz egy érték feltétlen érvényességébe vetett hit alapján, és vé- 
gül a legalitás alapján, amely lehet megegyezés eredménye, de lehet kényszeré is, azaz 
egy legitimnek számító uralom által kialakított kényszerszabályozás. (GT1 63.) E tipizá- 
ló osztályozás népszerűségének egyik oka az, hogy csaknem kizárólag a hiedelmekre 
irányul, csak érintőlegesen vonja be az intézmények kérdését (a legitim uralom kény- 
szerszabályozásának formájában), ezért teljesnek és meggyőzőnek tűnik. A Trend" legi- 
tim érvényességének típusai és a társadalmi cselekvés már említett típusai (GT1 53.) 
megfelelnek egymásnak. Könnyen belátható, hogy ennek így is kell lenni. Weber arról 
beszélt, hogy a cselekvők tulajdonítanak legitim érvényességet a rendnek", ezért a legi- 
zálásának szempontjaitól. A kétféle tipizálás megfelelése esztétikusabbá tette az elméle- 
tet, és látszólag könnyű átmenetet biztosított cselekvéselmélet és politikaszociológia, 
azaz a mikro- és makroszint között. Ez is magyarázza a felosztás népszerűségét. Weber 
maga is többször használta elemzéseiben az e modellben alkalmazott terminusokat. 

Webert a társadalmi cselekvések szembetűnő szabályszerűsége és összehangoltsága 
érdekelte. Ez a probléma kézenfekvő volt, hiszen láttuk, hogy a cselekvés értelmezésé- 
ben a magányos "monologikus" cselekvőből indult ki. Noha vitatkozott azzal a szemlé- 
lettel, amely a "kollektív képződményekben, az államhoz vagy a részvénytársasághoz 
hasonló "társadalmi képződményekben valóságos individuumokat, cselekvőket látott 
(GTI 45.), magyarázatot kellett találnia arra, hogy miként jönnek létre ilyen típusú ösz- 
szefüggések a cselekvők között. Mindenekelőtt a rend, érvényesség és legitimitás kate- 
góriái voltak hivatva arra, hogy megnyissák az utat e "magasabb! szintű összefüggések 
értelmezése felé. Weber, aki kutatásaiban elsősorban (mai terminussal) "makro!" jelensé- 
geket vizsgált, nagyon is tisztában volt annak szükségességével, hogy a szociológiai 
"kategóriatan nem rekedhet meg egy tiszta cselekvéselmélet szintjén. 


Rendek (Standé) és osztályok 


Weber definíciói azt a problémát vizsgálták, hogy mitől függ az egyes cselekvéstípusok 
esetében a cselekvések összehangoltsága. A Szociológiai alapfogalmak című fejezet ennek 
megfelelően tárgyalta azokat a fogalmakat (a társadalmi kapcsolatok fajtáit: harc, közös- 
ség, társulás, szervezet, üzem), amelyek lehetővé teszik a cselekvésösszefüggések rend- 
szerezését. Az olvasónak feltűnik, hogy ebből a kategóriarendszerből hiányzik a mai ér- 
telemben vett társadalmi tagozódás kérdése. Weber a Gazdaság és társadalom mindkét 

szövegváltozatában írt egy-egy rövid (a későbbi szövegváltozatban feltehetőleg befeje- 
zetlen), de igen nagy hatású fejezetet a rendekről és az osztályokról. 

A korábban írt szövegben osztályról, rendről (és pártról) mint a hatalommegoszlás 
formáiról esett szó. (GT2/3 32.) Osztály és rend fogalmát ott úgy különítette el, hogy 
, az osztályok" a javak termeléséhez és megszerzéséhez fűződő viszonyok szerint tago- 
lódnak, a "rendek" pedig a javak fogyasztásában való részvételük elvei", vagyis 
életvitelük" szerint. (GT2/3 43.) Ennek a megkülönböztetésnek a nyomai a későbbi rö- 
videbb, de analitikusabb szövegben is megvannak. 

A későbbi változatban az osztályok tekintetében különbséget tett osztályhelyzet 
(Klassenlage) és osztály között. Az osztályhelyzet egy esélyt jelöl, , amely a javak vagy 
szakképzett tevékenységek fölötti rendelkezési hatalom (Verfüigungsgewalt) mértékéből 
és jellegéből (illetve hiányából), valamint abból következik, hogy miként lehet ezt a ren- 
delkezési hatalmat az adott gazdasági rendszeren belül bevételek vagy jövedelmek el- 
nyerésére fölhasználni." (GT1I 303.) Az osztályhelyzet tehát a "társadalomgazdasági 
szerkezet jellegzetessége, a lehetséges pozíciókat írja le (ez nem Weber megfogalmazá- 
sa). Az osztály egy embercsoport (amely ezekkel a jellegzetességekkel bír). A társadal- 
mi osztály , azon osztályhelyzetek összessége, amelyek között az átlépés a) személyesen, 
b) a generációk között könnyen lehetséges és tipikusan meg is történik." (GT1 303. — a 
fordítást módosítottam; ND.) A társadalmi osztály tehát értelemszerűen egymáshoz kö- 
zeli osztályhelyzetekből áll, amelyek között könnyű a mozgás. Weber itt nem a társa- 
dalmi mobilitásról beszélt, hanem arról az egyszerű tényről, hogy a járadékos osztály- 
helyzetek közül például a földjáradékot és bányajáradékot húzók között nincs erős ha- 
tár (ez volt a helyzet a felső-sziléziai bányavidéken, ahol a nemesi eredetű birtokosok 
jelentős bányatulajdonnal is bírtak). A "társadalmi terminus nyilván azt kívánta jelez- 
ni, hogy itt nem csupán az egyének egyébként sokféleképp lehetséges csoportosításáról, 
hanem valamilyen ténylegesen létező csoportról van szó. A fő társadalmi osztályok fel- 
sorolása nem esik messze a marxi modelltől: munkásság, kispolgárság, értelmiség és ki- 
váltságos osztályok. (GT1 306.) 

A weberi osztálymeghatározás jellegzetes eleme a "birtok" (Besitz), illetve "kereset" 
(Erwerb) szerinti osztályok megkülönböztetése. Ennek a különbségtételnek az értelme 
akkor lesz világos, ha összekapcsoljuk a meghatározást a kapitalizmus különböző fajtá- 
inak megkülönböztetésével. (GT1180-181.) A birtok szerinti osztályok (valamilyen erő- 
forrás) monopolizálásán (vagy a birtoklásukból való kizártságon) alapulnak, vagyis 
alapvetően a különböző járadékosok (illetve a járadéknélküliek: a nem-szabadok, dek- 
lasszáltak, "szegények) alkotják. Ezek az osztályok kapcsolatba hozhatók a kapitaliz- 
mus Weber által jellemzett nem nyugati, nem modern formáival. (GT1 304.) 

Az, hogy a birtok szerinti osztályokkal a kereset szerinti osztályokat állította szembe 
Weber, arra a Smithtől származó gazdaságtani hagyományra vezethető vissza, amely az 
osztályokat a különböző típusú jövedelmekből vezette le. Weber azonban jócskán átren- 
dezte ezt a hagyományt. Az egyik ilyen keresettípust, a földjáradékot az egyik birtok 
szerinti osztály meghatározójának tartotta. A kereset szerinti osztályok alapvetően a 
modern kapitalizmus osztályai. A birtokhoz hasonlóan a kereseti lehetőségek is mono- 
polizálhatok, így az egyik kereseti osztály a vállalkozóké lett, de ugyanígy a kereseti le- 
hetőségek monopolizálásán alapulnak a különleges szakképzettséggel rendelkezők 
(szabad foglalkozásúak, magasan szakképzett munkások) osztályai. Velük szemben 
állnak a negatív privilégiumokkal rendelkezők, akik képtelenek valamely kereseti lehe- 
tőség monopolizálására (a munkások). (GT1 305-306.) Weber tömör definícióiból nem 
derül ki, hogy mi a monopolizálás alapja. Sajnos, a vázlat éppen a szociológiailag leg- 
érdekesebb pontot, a birtok, illetve kereset szerinti osztályok és a társadalmi osztályok 
közti kapcsolatot nem érinti. 

, Rendi helyzetnek nevezzük a társadalmi értékelésben tipikusan hatékonyan igénybe 
vett pozitív vagy negatív privilegizáltságot ..." — írta Weber a későbbi szövegváltozat- 
ban. (GTI 307 — a fordítást módosítottam; ND.) A korábbi megfogalmazás sem sokkal 
világosabb, a definíció, a magyarázat már inkább: a rendhez tartozás meghatározó ele- 
mének tartott rendi becsület egy sajátos életvitelt követel. (GT2/3 38.) 

A weberi modellben osztály és rend között nincs éles határ. A definíciókból az követ- 
kezik, hogy Weber a tagolódás két egyszerre lehetséges módját, nem pedig két történeti- 
leg különböző módját kívánta meghatározni. Mint írta, , az osztályok közti különbségek 
nagyon sokféleképpen összekapcsolódnak a rendi különbségekkel, ... a birtoklás mint 
olyan hosszú távon rendszerint ... rendi érvényességre tesz szert." (GT2/3 37.; vö. 
GT1 307-308.) Mind az osztály, mind a rend esetében bizonyos esélyek monopolizálásá- 
ról van szó, és közöttük csak akkor lehetne éles határt vonni, ha következetesen és telje- 
sen el tudnánk választani a monopolizálható "anyagi és "szellemi" javakat." Weber, aki 
mindenfajta "materialista egyoldalúság! ellensége volt, erre aligha lett volna hajlandó. 

A szociológiaelmélet egyik központi problémája a társadalmi tagozódás magyaráza- 
ta, és egyik nagy paradoxona, hogy e témában mindkét forrás, amelyre hivatkozni szo- 
kás, Marx és Weber elmélete egyaránt töredékes. Mindkettejük fő műve épp az osztá- 
lyok tárgyalásánál szakad meg. Weber esetében az életrajzi véletlen, a spanyolnátha 
mellett az is felmerül, hogy a Szociológiai kategóriatan nem kínált igazi helyet a társada- 
lomszerkezet alapfogalmainak a bevezetésére. 


A politika szociológiája 


A legitim rend magyarázata már erősen a politikai problémák felé "húzta az elemzést, 
és Weber meg is jegyezte, hogy az ezzel kapcsolatos kérdések már , az uralom- és jog- 
szociológia tárgykörébe tartoznak". (GT1 63.) Webert pályája kezdetétől fogva szenve- 
délyesen érdekelte a politika és a hatalom problémája. Ennek szociológiai megfogalma- 
zásáig a hatalom és az uralom rokon fogalmainak éles megkülönböztetése és a legitimi- 
tás kérdésének elmélyült tárgyalása vezette el. 


Hatalom és uralom 


A Szociológiai alapfogalmakban a hatalom definíciójára csak a fejezet legvégén kerített 
sort: 


, Minden olyan esetben hatalomról beszélünk, ha egy társadalmi kapcsolaton belül 
van rá esély, hogy valaki saját akaratát az ellenszegülés ellenére is keresztülvigye, 
függetlenül attól, hogy min alapul ez az esély." (GT1 77.27 


Ennek a definíciónak inkább a társadalmi kapcsolat elemzésénél lett volna a helye, mert 
a megelőző fejtegetések (például a konvencióra és jogra, a szervezetre és üzemre vonat- 
kozóak) igencsak megkívánták volna a hatalmi szempont bevezetését. Ráadásul Weber 


24Lásd Collins, Randall: Weberian Sociological Theory, Cambridge: Cambridge University Press, 1986, 
125-139. 

215 Az fesély" szó használata itt (és általában a Gazdaság és társadalom egészében) homályos és feleslegesen 
pedáns. Pontosabb lenne a következő megfogalmazás: "hatalomról beszélhetünk egy kapcsolatban, ha vala- 
ki, amennyiben külső akadályozó tényezők nem jönnek közbe, képes az akaratát keresztülvinni. 

megjegyezte, hogy a , hatalom! szociológiai szempontból amorf fogalom" (GTl 77.), 
amit úgy kell érteni, hogy minden emberi relációban elképzelhető hatalmi viszony. 
Elesen és egyértelműen elválasztotta a hatalomtól az uralom fogalmát. 


, Uralomról beszélünk, ha van rá esély, hogy egy meghatározott tartalmú parancs- 
nak megadható személyek engedelmeskedni fognak. ... Az uralom tényállása csak 
egyetlen, másoknak eredményesen parancsoló személy közvetlen jelenlétéhez kötő- 
dik ...". (GTI 77.) 


Ez a definíció tehát nem a szorosan vett politika, a politikai intézmények világát hatá- 
rolta le, de az amorf hatalommal szemben egy pontos kritériummal jellemezhető cse- 
lekvéstartományt határozott meg. 

Webernek az előbbi definíciókat tartalommal megtöltő "politikai szociológiája több, 
különböző időben keletkezett szövegben fogalmazódott meg. Számos újságcikkét és 
politikai tartalmú levelét most félretéve időrendben az első a Gazdaság és társadalom ko- 
rábbi szövegrészei között található, tehát 1914-re datálható Az uralom szociológiája. 
(GT2/3 47-250. és GT2/4 7-64.) Nagyjából egyidős ezzel egy posztumusz kiadott ta- 
nulmány a legitim uralom típusairól: Die drei reinen Typen der legitimen Herrschaft. (WL 
475-488.) A világháború vége felé és lezárulása után írta Weber a legjelentősebb mun- 
káit: egy cikksorozatot 1918-ban: Parlament und Regierung im neugeordneten Deutschland 
(GPS 306-443.), egy előadást: A politika mint hivatás (PH) és ekkor keletkezett a Gazdaság 
és társadalom második fogalmazványának harmadik fejezete: Az uralom típusai 
(GT1 221-301.). 

Ebben a terjedelmes szövegegyüttesben ismételten ugyanaz a téma tért vissza: az 
uralom legitimitásának a kérdése (a nem uralmi jellegű hatalom definíciószerűen nem 
lehet se legitim, se illegitim). Ez a nézőpont közvetlenül kapcsolódott a "kategóriatan- 
nak" a legitim renddel kapcsolatos, már tárgyalt fejtegetéseihez. Ugyanakkor megjelent 
benne egy inkább kordiagnosztikai probléma: a bürokrácia és a politikai cselekvés vi- 
szonyának a kérdése. Ez utóbbi szempont az, amely ezeket a fejtegetéseket összekap- 
csolta a vallásszociológiában kifejtett gondolatokkal és a módszertani esszék következ- 
tetéseivel. 


Az uralom legitimitása 


Weber — összhangban cselekvésfogalmával és a fentebb bemutatott szociológiai kategó- 
riákkal — a különböző uralmi fajtákat nem intézményi jellegzetességeik, nem társadal- 
mi hordozóik szerint kívánta tipizálni, hanem , a rájuk jellemző legitimitásigény szerint". 
(GT1 222.) Weber természetesen tisztában volt azzal, hogy az alávetettek a legkülönbö- 
zőbb okokból engedelmeskednek az uralmi parancsoknak, ,a fásult megszokástól 
kezdve egészen a tisztán célracionális meggondolásokig". (GT1 221.) A politikai uralmi 
formákat a nem politikaiaktól az különbözteti meg, hogy az engedelmesség végső mo- 
tívuma a politika esetében sajátos: , állam az az emberi közösség, amely egy bizonyos 
területen belül a legitim fizikai erőszak monopóliumára (sikerrel) tart igényt." (PH 157.; vö. 
GTI1 78.) A fizikai erőszakról azonban meglehetősen keveset olvashatunk Webernél. 

A politikai szervezetek különböző formáit nem az általuk alkalmazott erőszak for- 
mái és fajtái alapján különböztette meg, hanem azon az alapon, , hogy maga az uralom 
milyen fajta legitimitásra tart igényt." (GT1 223.; vö. GT2/3 58-59.) Az uralom típusait 
tehát nem az különbözteti meg, hogy az alávetettek legitimitáshiíte milyen fajtájú, nem 

is az, hogy az alávetettek milyen mértékben tartják legitimnek az uralmat, hanem az, 
hogy milyen legitimitásra tartanak igényt az uralkodók. Az a kérdés, hogy az alávetet- 
tek legitimnek tartják-e az uralmat, és ha igen, milyen módon, irreleváns a politika 
weberi szociológiája szempontjából. Weber politikai szociológiája az uralmat mindig az 
uralkodók szemszögéből elemezte. Ebből következik, hogy az illegitim uralomról!6 
nem volt igazi mondanivalója (ti. illegitimnek mindig csak az alávetettek tarthatják az 
uralmat). 

Elméletileg Weber megközelítése következetes. Ha általában a cselekvéseket szán- 
dékolt értelmük szerint lehet tipizálni, akkor az uralmi cselekedetek (parancsok) szin- 
tén csak az úr által szándékolt értelem szerint osztályozhatók. A cselekvések értelme 
Webernél soha nem interszubjektív, vagyis az úr parancsai a szolga engedelmességi mo- 
tivációi nélkül is teljesen érthetők. Weber eljárását az a megfontolás is alátámaszthatja, 
hogy az alávetettek ugyanannak az úrnak a legkülönfélébb motívumokból engedelmes- 
kedhetnek, az engedelmesség szándékolt értelme tehát alkalmatlan az uralom tipizálá- 
sára. Az, hogy Weber az úr szemszögéből vette szemügyre az uralmat, összefüggött 
politikafelfogásának azzal a sajátosságával, hogy a legfontosabb kérdésnek az "urak", a 
vezetők kiválasztását és minőségét tartotta. 


A legitim uralom típusai 
A legitim uralom három típusa közismert. 


, Ha az uralom megfelel a tételes rendnek, akkor a legálisan, törvényekben rögzített 
dologi és személytelen rendnek, valamint az e rend által kijelölt elöljárónak ... engedel- 
meskednek. Tradicionális uralomnál a tradíció által kijelölt és a tradícióhoz ... kötő- 
dő úr személyének ... engedelmeskednek. Ha az uralom karizmatikus, akkor a kariz- 
matikus képességekkel rendelkező vezérnek mint olyannak ... engedelmeskednek." 
(GT1 224.) 


Ismétlem: nem a tényleges engedelmességről, hanem mindig az uralkodó által támasz- 
tott engedelmességi igényről van szó. 

A cselekvéseknek, a rend legitim érvényességi alapjainak és a legitim uralomnak 
(GT1 53., 63., 224.) a tipizálása rokon, de nem azonos. A tradicionális cselekvés, a rend 
tradíció alapján való legitim érvényessége és a tradicionális uralom rokonsága kézen- 
fekvő (de mindegyik fogalom hátterében egy merőben nominális, szinte tautologikus 
definíció áll. Nem ilyen egyszerű az indulati cselekvés, az indulati hit alapján való le- 
gitim érvényességi igény és a karizmatikus uralom rokonsága. Az indulati cselekvés 
Weber szerint az értelemmel bíró magatartás határán van, alig tekinthető cselekvésnek. 
Az indulati hit alapján való legitim érvényességi igény és a karizmatikus uralom eseté- 
ben viszont nem erről van szó (mindkettőnél a kinyilatkoztatott hit vagy a példaszerű 
magatartás a meghatározó). Az indulati hitre alapozott legitim érvényességi igény és a 
karizmatikus uralmi legitimitásigény nagyon is értelemtelített. A kétféle (érték- és cél-) 
racionális cselekvéstípus és legitim érvényességi igény helyett csak egy racionális ural- 

onalitás helyére a legalitás, a tételesen lefektetett szabályozás lépett. Két kérdés adódik 


216 A Gazdaság és társadalom , A nem legitim uralom" címet viselő része (GT2/4 65-195.) a várostípusokról 
és nem az uralomról szól, és a címet nem is Webertől kapta. Kétségtelenül szó van benne a nem legitim 
uralom! egy sajátos fajtájáról, a középkori nyugati városi nép forradalmi jogbitorlásáról . 

tehát: miért racionális a legális uralom? Hova tűnt az uralom (politika) szociológiájában 
az értékracionalitás? Ez a két kérdés kijelöli a Weber számára feltehetően legfontosabb 
két témát, a bürokratikus uralom és a karizmatikus vezető kérdését.2!17 


A bürokratikus uralom 


A legális uralom azért racionális, mert rendezett és előre látható. Webernél a legalitás- 
ból eltűnt mindenféle tartalmi, értékszerű mozzanat. A legális uralom esetén , bármi- 
lyen tetszőleges, megállapodáson vagy kényszeren alapuló, racionális ... beállítottságú 
jog tételesen lefektetett joggá válhat..." (GT1 225.), vagyis a legális uralmi jog csak formá- 
lisan meghatározott, tartalmilag nem. A legális uralom és a demokratikus politikai 
rendszer viszonyát Weber nem elemezte. 

A racionális jog tételes jog, , szabályok rendezett világa", amelyben az úr is és az alá- 
vetettek is egyaránt egy , személytelen rendnek", tehát nem valamely személyes hata- 
lomnak engedelmeskednek. (GT1l 225-226.) Ezek a megfogalmazások arra utalhatná- 
nak, hogy a legális uralom német jogi terminussal (amelyet Weber viszonylag ritkán és 
általában idézőjelben használt) jogállamiságot" jelent. Ezt az adott helyen Weber nem 
említette. A szövegből egyértelműen kiderül, hogy a legális uralom mindenekelőtt 
azért racionális, mert bürokratikus jellegű: , A legális uralom legtisztább típusa az, 
amely bürokratikus igazgatási csoportot vesz igénybe az uralom gyakorlásához." 
(GTI 227.) A néhány bekezdéssel előbb írottak szerint minden (és nem csak a 
legtisztább) legális uralom bürokratikus, hiszen ,hivatali ügyvitel", a hatáskörök 
megosztása, a hivatali hierarchia elve, szakképesítés jellemzi. (GT1 226.) 

Miért racionális a bürokrácia? Marx, a kapitalizmus ellensége is dicshimnuszt írt a 
kapitalizmus teljesítményeiről, Weber is, aki pedig gyűlölte a bürokráciát, nem győzte 
hangsúlyozni annak kivételes teljesítőképességét. 


, Minden tapasztalat arra vall, hogy a tisztán bürokratikus igazgatás ... pontosság, 
állandóság, fegyelem, szilárdság és megbízhatóság tekintetében .... továbbá a tevé- 
kenység intenzív és extenzív mivolta, valamint a mindenféle feladatra való egyete- 
mes alkalmazhatóság tekintetében tisztán technikai szempontból a lehető legna- 
gyobb tökélyre fejleszthető, vagyis ... a formálisan legracionálisabb válfaja az uralom 
gyakorlásának." (GT1 230.) 


Valamivel előbb pontokba szedve megadta a hatékony bürokrácia ideáltípusának jel- 
legzetességeit: hierarchia és fegyelem, a hatáskörök elválasztása, szakképzettség, szer- 
ződéses alkalmazási viszony, vagyis személyes szabadság és az igazgatási eszközöktől 
való elválasztottság. (GT1 228.; vö. GT2/3 61 sk.) Olykor azt szokták mondani, hogy a 
bürokrácia ideáltípusának kidolgozásában Weber a porosz bürokráciát vette modell- 
nek. Bár Weber is osztotta azt a hiedelmet, hogy a német bürokrácia kivételesen haté- 
kony és pártatlan, de amikor a bürokrácia ideáltípusát megrajzolta, tudatosan eltekintett 
a porosz hivatalnokságra jellemző és általa is jól ismert rendies vonásoktól, a célra- 
cionális megfontolásoktól idegen privilégiumoktól és attól, hogy ez a bürokrácia tagjai- 
tól elvárta a megfelelő és racionális szempontokkal nem indokolható politikai érzületet. 


27 A tradicionális uralom különböző fajtáinak bemutatására, altípusainak meghatározására Weber nagy 
figyelmet fordított, elképzeléseinek nagy hatása volt a történetírásban, de ennek elemzésére most nincs tér. 
A fenti meghatározások közül mindig a tradicionális típusok meghatározása volt a legtautologikusabb, ami- 
ben az tükröződik, hogy e típus mögött altípusok zavarbaejtő és közös nevezőre nehezen hozható sokasága 
húzódik meg. 

A bürokrácia a célracionalitás ideáljának megfelelő igazgatási forma. Ebben a tekin- 
tetben a kapitalista vállalkozás párja, nemcsak azért, mert a kapitalista nagyüzemben is 
bürokratikus igazgatási gépezet működik (GT1 228.), hanem azért is, mert — Weber sze- 
rint — a mai korban nincs választásunk, , bürokratikus apparátus nélkül egyszerűen 
megállna az élet ...". (GTI 230.) , A kapitalizmus mai fejlődési szakaszában egyfelől 
megköveteli a bürokráciát..., másfelől a legracionálisabb gazdasági alapot jelenti a bü- 
rokrácia számára." (GT1 231.) Weber szemében a bürokrácia is egyik alkotóeleme a mo- 
dern kapitalizmussal együtt annak az facélkemény héjazatnak, amelyet elkerülhetetlen 
sorsunknak tartott. 

A weberi értelemben vett — fentebb bemutatott — célracionalitás az eszközválasztás 
racionalitását jelenti. Láttuk, hogy az értékek/célok szerinte a cselekvő döntésétől függ- 
nek, ezek tekintetében a racionális megfontolásoknak nem sok teret hagyott. Ha ezt az 
elvet a legális uralom esetére alkalmazzuk, akkor az adódik, hogy a bürokrácia csak az 
uralom gyakorlásának" (Herrschaftsausitbung) az eszköze lehet, nem lehet az uralom el- 
ve (nem szabad, hogy az legyen). , A kérdés mindig az, hogy ki uralkodik a fennálló bü- 
rokratikus apparátus fölött." (GT1 230-231.) 


Az úr és a karizmatikus vezető 


A ki uralkodik?" kérdés az elemzést jóval túlviszi azon a kereten, amelyet a legitim ura- 
lom formáinak a definíciója kijelölt. Talán itt meg lehet találni az értékracionalitást, 
amely a definícióból eltűnt. 

A ki uralkodik?" kérdés Webernél nem technikai kérdés volt, hanem a korprobléma 
lényege. Mint 1918-as cikkében megfogalmazta (és ezeket az állításait igen sokszor idé- 
zik), a bürokrácia technikai fölénye révén az embereket a saját szolgálatába kényszeríti. 


IA bürokratikus gépezet] ,a holt géppel szövetkezve munkálkodik ma azon, hogy 
felépítse a jövő szolgaságának házát (Gehause der Hörigkeit),ÍS ahova az emberek 
egykor talán tehetetlenül fejet hajtva kényszerülnek majd belépni, mint az óegyipto- 
mi állam fellahjai, ha az ügyeik intézésének módja tekintetében döntőnek mint végső és 
egyetlen értéket kizárólag a technikailag jó, azaz a racionális hivatalnoki igazgatást és gon- 
doskodást tekintik. " (GPS 332 [403]. 


Weber számára tehát a kérdés az volt, hogy , mennyiben lehet még egyáltalán megmente- 
ni a valamilyen értelemben "individualista mozgási szabadságnak valamiféle maradvá- 
nyát? " (GPS 333 [404].) 

A választ a bürokrácia , áthághatatlan belső határaira" mutatva találta meg, mind a 
politikában, mind a magángazdaságban. , Az irányító szellem: itt a "vállalkozó, ott a 
"politikus", nem hivatalnok, hanem másvalami." (GPS 334 [405].) A célracionalitás (itt: 


218 Minden valószínűség szerint utalás Mózes második könyve ismétlődő kifejezésére: , Én, az Úr, vagyok 
a Te istened, aki kihoztalak Egyiptom földjéről, a szolgaság házából." (2Móz 20:2; vö. 2Móz 13:14.) Luther 
fordításában az adott helyen , aus dem Diensthause" áll (D. Martin Luther. Biblia. Das ist die gantze Heilige Schrift 
Deutsch aufjs new zugericht, Wittenberg 1545, München: Deutsche Taschenbuch Verlag, 1974.) Weber tehát in- 
kább emlékezetére támaszkodott. Feltűnő Weber modernitásra vonatkozó két kulcskifejezésének az egybe- 
csengése: stahlhartes Gehause — Gehause der Hörigkeit (acélkemény héj — a szolgaság háza). 

219 A Parlament und Regierung im neugeordneten Deutschland című cikksorozat legfontosabb részletei beke- 
rültek abba az apokrif szövegmontázsba, amelyet Államszociológia címmel a Gazdaság és társadalom végére a 
szerkesztők beillesztettek. Magyarul: Max Weber: Állam, politika, tudomány, Budapest: Közgazdasági és Jogi 
Könyvkiadó, 1970, 368-461. Ezt a fordítást használom (ahol kell, kisebb módosítással), de az eredeti német ta- 
nulmány oldalszámait adom meg a fő szövegben, utána szögletes zárójelben az említett magyar kiadás oldal- 
számát. 

a bürokrata racionalitása) feltételezi a célok megadását. Weber ezt tartotta a politikus 
feladatának. A bürokrata erre képtelen. Az ő racionalitása arra korlátozódik, hogy adott 
célok mellett a megfelelő eszközöket válassza. Ez következett abból is, ahogy Weber a 
célracionalitást értelmezte. A célok, az értékek döntések révén választhatók ki, az esz- 
közökre vonatkozó racionális mérlegelés pedig elvileg független a célválasztástól. 
A bürokrácia tehát egyfelől képtelen az igazi uralomra, ha pedig mégis igényt tart rá, 
uralma óhatatlanul a különérdekeknek a "köz, a nemzet érdekeinek rovására való ér- 
vényesítéséhez vezet. 

A politikai vezető és a bürokrata viszonya a politikában hasonló a vállalkozó és a 
gazdasági bürokrácia viszonyához a gazdaságban. A vállalkozó nyereségérdekeltsége 
biztosítja azt, hogy képes az önálló céltételezésre, és nem lesz a kikerülhetetlen üzemi 
bürokrácia foglya. 


,, Tudás ... tekintetében rendszerint csak a nyereségszerzésben érdekelt magánsze- 
mély, tehát a kapitalista vállalkozó van ... fölényben a bürokráciával szemben. Ő az 
egyetlen, aki ... valóban védettséget élvez a bürokrácia egyébként nélkülözhetetlen, 
racionális tudásuralmával szemben." (GT1 231-232.) 


Ha így van, természetesen vetődik fel a kérdés, hogy mi adhat a politikában igazi, a vál- 
lalkozóéhoz hasonló Védettséget a bürokráciával szemben. Ma erre sokan azt felelnék, 
hogy az "uralom demokratikus kontrollja, de Webernél ilyen megfontolást hiába keres- 
nénk. Sőt véleménye szerint a demokrácia még csak növelte a bürokratikus szolgaság 
veszedelmét. 

Weber a karizmatikus politikai vezetők kiemelkedését tartotta kulcsfontosságúnak. 
Ha csak a Gazdaság és társadalom karizmatikus uralomra vonatkozó fejtegetéseit tekint- 
jük, erre nem gondolnánk. Itt arról írt, hogy a karizmatikus legitimitás alapja , egy sze- 
mélyiség nem mindennapinak számító képessége", illetve az, hogy ez a képesség beiga- 
zolódik, hívek egy csoportja a meglétét elismeri. (GT1 248.) A karizma fogalma vallás- 
történeti eredetű. A Gazdaság és társadalom 1920-ban írt, karizmával foglalkozó részeiben 
leginkább a "vezér" alakja jelent meg, az olvasó a népvándorlás korának barbár 
"hercegeire" és kíséretükre gondolhatott. Persze a vallásos karizmatikusokról is esett 
szó, sőt egy megjegyzés erejéig a költő Stefan George ezoterikus köréről is, amellyel 
Weber laza kapcsolatban volt. (GT1 251.) A karizmatikus uralom történeti jelentőségét 
látszólag véglegesen korlátozza az a megjegyzés, hogy a , tradíciókhoz kötődő korszak- 
okban a karizma jelenti a nagy forradalmi erőt." (GT1 251.) Pedig Webert nem a barbár 
hatalombitorlók uralmának sajátosságai vagy a karizmatikus zsidó próféták érdekelték 
elsősorban, és nem is a tradicionális uralom megújulása. 

Híres, A politikai mint hivatás című 1919-es előadásában a karizmatikus uralom gya- 
korlói között már nemcsak a prófétát és a hadvezért említette, hanem a "népszavazás- 
sal hatalomra került uralkodót, a nagy demagógot és a "politikai pártvezért is. (PH 
158.) A karizmatikus politikai vezető igazi példája Weber számára bizonyára Bismarck 
volt — erre enged következtetni az, hogy a német politikai viszonyoknak szentelt 
1918-as cikksorozatában (Parlament und Regierung im neugeordneten Deutschland) ismé- 
telten emlegette Bismarck zsenialitását és politikai cézarizmusát. (GPS 313., 314., 394.) 

Arról, hogy mi a politikai vezér, a demagóg szerepe a politikai rendszer működésé- 
ben, Webernek határozott véleménye volt. írásaiban, előadásában szinte azonos megfo- 
galmazásban azt fejtegette, hogy a hivatalnoknak nem politizálnia, hanem pártatlanul 
igazgatnia kell, és ha olyan parancsot kap, amely szerinte elhibázott, akkor észrevétele- 
inek megtétele után , nemcsak kötelessége, hanem éppenséggel becsületére válik, hogy 
úgy hajtsa végre, mintha egyezne legsajátabb meggyőződésével, és így mutassa meg, 

hogy hivatali kötelességérzete erősebb, mint a saját álláspontjához való ragaszkodás." 
(GPS 335 [4061; vö. PH 174-175.) A követelmény — ha tekintetbe vesszük, amit Weber a 
legális uralom bürokratikus igazgatásáról mondott — logikus. A bürokrácia adott célok 
megvalósításának racionális eszköze, a célválasztásba tehát nem szól bele, a parancs pe- 
dig mindig tartalmazza a célválasztás mozzanatát. , Ezzel szemben mind a politikus- 
nak, mind a vállalkozónak életeleme a saját hatalomért vívott harc és ennek a hatalom- 
nak a folyománya, a saját ügyéért való felelősség." (GPS 335 [406]; vö. PH 175.) A politi- 
kus esetében nincs nyereségérdekeltség; őt az értékeknek kell vezérelniük. Az értékra- 
cionális cselekvésnek "megfelelő" legitim uralmi forma nem lehetséges, de az értékra- 
cionális döntés a racionális legális uralom nélkülözhetetlen feltétele. Webernél ezért a 
politikus értékek melletti elkötelezettsége és a politikai demagóg személyes vonzereje 
nem különült el élesen. Az ideális politikus személyében a kettő egyesül. 

5 AZ alkotmányos állam, legfőképpen pedig a demokrácia létrejötte óta Nyugaton a 
"demagóg! a vezető politikus típusa." (PH 175.) Webernek ezzel a kijelentéssel nem az 
volt a szándéka, hogy a konzervatívok módjára alacsonyabb rendűnek minősítve eluta- 
sítsa a demokráciát, hanem az, hogy jelezze a demokratikus politika véleménye sze- 
rint legfontosabb vonását. Mind 1918-as cikksorozatában, mind 1919-es előadásában 
hosszan elemezte a politikai újságírást és a pártok működését Angliában, Amerikában 
és Németországban. Weber azt kívánta hallgatóságába sulykolni, hogy a modern poli- 
tika szükségképpen "népszavazásos" demokráciát jelent. Kialakul a vezérek kezében le- 
vő pártgépezet, amely kiválasztja a képviselőket, biztosítja megválasztásukat, és vi- 
szonzásul elvárja a vezér iránti engedelmességüket. A választás tehát "népszavazás" a 
vezérről (és nem az egyes képviselőkről), de nem is a népakarat kinyilvánítása a politi- 
kai kérdésekről. (PH 182.) Ezt a , vezéri demokráciát "gépezettel" látta Weber az egyet- 
len pozitív lehetőségnek. Egyértelmű, hogy itt a demokrácia sajátos értelmezésével van 
dolgunk. A nép" egyetlen funkciója a "vezérek" (még csak nem is képviselők vagy pár- 
tok) közötti döntés, végképp nem a tartalmi politikai kérdésekben való döntés.?20 
Az igazi vezér olyan karizmával rendelkezik, amely függetlenítheti őt nemcsak a bü- 
rokrata apparátustól, de a néptől is. A demokrácia normatív fogalma (amely feltétele- 
zi az alávetettek érdemi befolyását a politikai döntésekre) értelmében Weber nem volt 
demokrata. 

A politika sorsa így egyrészt a vezérek kiválasztásának módjától, másrészt a vezé- 
rek karizmatikus minőségétől függ. A német politika veszedelmes elfajulását abban fe- 
dezte fel, hogy részben a birodalom alkotmányos szerkezete, részben a Bismarck által 
kialakított politikai gyakorlat következtében nem volt terepe az önálló, karizmatikus 
vezérek kiemelkedésének. A parlament úgymond politikailag súlytalan maradt, egy- 
részt mert nem a parlamenti politikusok közül kerültek ki a kancellár és a birodalmi 
kormány . államtitkárai, másrészt mert nem volt alkotmányos lehetősége a kormányzat 
ellenőrzésére. Igazi parlamenti politika híján hivatalnokok foglalták el a politikusok he- 
lyét — márpedig a bürokrata a mondottak értelmében képtelen az igazi célválasztásra. 

Weber szemében a parlament legfontosabb feladata a megfelelő képességekkel ren- 
delkező vezérek kinevelése. 


, A modern politikus számára azonban a parlamenti harc, a párt számára az orszá- 
, 
gos harc az igazi terep, amely semmi mással egyenértékűen nem pótolható, legke- 


220 A politikai cselekvésben mindig a kis szám elve" uralkodik, vagyis kicsiny vezető csoportok politikai 
manőverező képessége. A "cezarisztikus mozzanat (a tömegállamokban) kiküszöbölhetetlen." (GPS 348 [434].) 
Webernek ezekhez a gondolataihoz kapcsolódott a "demokratikus elituralom" koncepciója, amelyet legkon- 
zekvensebben Schumpeter képviselt. Lásd Schumpeter, Joseph A.: Capitalism, Socialism, and Democracy, New 
York: Harper £ Brothers, 1942. 

vésbé az előléptetés körüli konkurenciával. Természetesen csak olyan parlament és 
olyan párt számára, melynek vezérei megszerezhetik az állam feletti hatalmat" (GPS 
347 [433]; lásd még GPS 340-341., 355.) 


Bár az említett cikksorozatban Weber a "demokratizálás" szükségességéről írt, egyértel- 
művé tette, hogy minden "demokratikus" reformnak, a politika parlamentarizálásának 
csak egy értelme lehet: , A parlamentarizálás politikai célja csak az, hogy a parlamentet 
a vezérek kiválasztásának helyévé tegye." (GPS 424.) 


Érzület és felelősség 


, Azt mondhatjuk, hogy a politikusról főként három minőség dönt: a szenvedély, a fele- 
lősségérzet, a szemmérték. A szenvedély a tárgyszerűség értelmében mint szenvedélyes 
odaadás egy ügy, egy parancsoló isten vagy démon iránt." (PH 195.) Hogy a politiku- 
soknak elkötelezetteknek kell lenniük bizonyos értékek iránt, ez egyértelműen követke- 
zik abból, hogy ők azok, akik a célokat kijelölik az erre képtelen racionális bürokratikus 
igazgatás számára. A politikusnak értékracionálisnak is kell lennie. Weber csak azokkal 
polemizált (például a pacifista Foersterrel vagy a radikális anarchista, majd a tanácskor- 
mányban szerepet vállaló Ernst Tollerrel), akik a következményekre való tekintet nélkül 
(vagyis célracionális megfontolások kizárásával) kívánják követni a választott értéke- 
ket. Ezt az értékracionális elemeket tartalmazó etikát nevezte Weber érzületetikának 
(Gesinnungsethik), szembeállítva azt a célracionális megfontolásokat, a következménye- 
ket is tekintetbe vevő felelősségetikával (Verantwortungsethik). (PH 201.) Abból azonban, 
hogy Weber a felelősségetika mellett állt ki, nem következik, hogy ne tartotta volna fon- 
tosnak a politikus "érzületét. , Hogy milyen legyen az az ügy, melyet szolgálva a politi- 
kus hatalomra tör vagy hatalmával él, az hit kérdése ... valamilyen meggyőződésének 
mindig kell lennie. " (PH 197.)?2! 

A "szemmérték" és a felelősség célracionális, elsősorban a hatalommal és erőszakkal 
kapcsolatos megfontolásokra utalt. Ebben az összefüggésben Weber nemcsak a pacifis- 
ták, hanem a bolsevikok és spartakisták ellen is érvelt, majd az eszközök kérdésére tért 
ki. , A világ egyetlen etikája sem kerülheti meg azt a tényt, hogy a jó" célok elérése szá- 
mos esetben együtt jár erkölcsileg aggályos vagy legalábbis veszélyes eszközök alkal- 
mazásával ...". (PH 201.) Az erőszakos eszközök elkerülhetetlen alkalmazása kívánja 
meg a célracionális mérlegelést, a következményekért való felelősség számbavételét, a 
"kíméletlen szembenézést az élet realitásaival. (PH 207.) Amikor Weber felelősségről 
beszélt, nem valakivel szembeni felelősségre gondolt (a politikai irányzatok társadalmi 
bázisának kérdése jóformán teljesen kívül esett reflexiói körén), hanem pusztán a követ- 
kezmények előrelátására és számbavételére. Ebben az értelemben Weber felelősségeti- 
kájának volt egy machiavellista vonása. 

A legális legitim uralom működőképességét tehát Weber szerint egy ehhez az ura- 
lomhoz képest külső tényező, a karizmatikus felhatalmazással rendelkező vezér bizto- 
sítja, éspedig azért, mert csakis tőle várható döntés a politika érdemi kérdéseiben. 
Webernek az a több újságcikkben megfogalmazott javaslata, hogy a köztársasági elnök 
(Reichsprasident) intézményét (a közvetlen választás révén) ilyen karizmatikus elemek- 
kel erősítsék meg (GPS 468 sk., 498 sk.), még inkább hozzájárult ahhoz, hogy politika- 
szociológiájából ez az elem felkeltse az utókor figyelmét, hiszen alig több mint egy év- 


21 Az érzületetika és a felelősségetika ennyiben nem egymás abszolút ellentéte, hanem kiegészítője, és 
csak együtt alkotják azt a valódi embert, aki "politikára hivatott" lehet. " (PH 208.) 

tizeddel halála után meg is jött a karizmatikus vezér. Ettől a vezértől igazán távol állt az 
a politikakép, amelyet az előadás utolsó bekezdése sugallt: , A politika olyan, mint ke- 
mény deszkák erőteljes és lassú átfúrása — szenvedéllyel és szemmértékkel egyszerre." 
(PH 209.) Ma talán nemcsak "szenvedélyt és szemmértéket, hanem bizonyos normatív 
elvek iránti elkötelezettséget is számon kérnénk a politikuson. 

Hova tűnt tehát az uralomtipológiából a cselekvéstípusok és a rend legitim érvé- 
nyességének típusai közt oly fontos értékracionális típus? Bizonyos elemei bekerültek a 
politikai vezető jellegzetességei közé. A politikai uralom weberi elemzése kapcsán kide- 
rült, hogy az érzelmi-karizmatikus, az értékracionális és a célracionális elemek sokféle- 
képpen és nehezen elválaszthatóan fonódnak össze a modern politika gyakorlatában. 
A "szenvedély és szemmérték" weberi metaforája jelzi ezt a szükségszerű összekapcso- 
lódást. 

xx 


szer 


a felelős, racionális, következetes életvitel feltételeit kutatta. Gazdasággal kapcsolatos 
reflexióiban a racionális, üzletében odaadással dolgozó és mindenféle hedonizmustól 
távol álló vállalkozó alakját láttatta a legrokonszenvesebbnek. A tudományban csak a 
szigorúan szakszerű, érzületet és tudást nem keverő, aszketikusan elkötelezett kutatót 
látott szívesen. A politikában az elkötelezett, egy ügyért teljes személyiségével kiálló, 
ellenfeleivel szemben kemény, de racionális, józan vezetőket szeretett volna látni. Egy- 
szóval: az erős, szabad személyiségeket, akiket a terjedő racionális bürokrácia fojtoga- 
tott mindenütt, ahová csak nézett. A világpolitikában a nagy, hivatással rendelkező 
nemzetállamok, uralkodó népek" (Herrenvölker) küzdelmét látta. Erőt, keménységet, jó- 
zanságot és önállóságot kívánt mindenben. Weber liberális volt, bár a liberális értékrend 
számos eleme idegen volt számára. 


Robert Michels 


Michels helyét a német szociológiában a Weberhez fűződő kapcsolata jelölte ki. Bár a 
weimari időszak "professzorainak" nemzedékéhez tartozott, legfontosabb munkája még 
a háború előtt született. Ennek a munkának a keletkezését Weber állandó figyelme kí- 
sérte. 


mum Robert Michels 1876-ban Kölnben született régi, igen jómódú patrícius polgári családban. 
Felmenői között egyaránt voltak németek, franciák és olaszok. Tanult Párizsban, Mün- 
chenben, Lipcsében, Halléban doktorált történelemből, majd Olaszországban élt egy ide- 
ig. Michelstől teljesen idegen volt a porosz-német nacionalizmus, erősen kötődött a fÍran- 
cia és olasz kultúrához. Először az olasz szocialista pártba lépett be, majd, miután 
1901-ben  Marburgban letelepedett, egy ottani fiatal, anarchoszindikalista színezetű  szoci- 
alista értelmiségi csoport tagja lett. Ennek a csoportnak a küldötteként vett részt a szoci- 
áldemokrata kongresszusokon.  Párttagsága miatt nem  habilitálhatott sem  Marburgban, 
sem valamivel később Jenában. Számos cikket publikált német szocialista és liberális, 
francia  anarchoszindikalista lapokban. Megismerkedett Max  Weberrel, aki nagy  várako- 
zásokkal tekintett pályája elé, írt a Weber szerkesztette Archívba. Jó kapcsolatot alakított 
ki Sombarttal is. 
1907-ben a szocialista mozgalomból kiábrándulva kilépett a pártból, Torinóba ment, 
ahol Achille ILoriánál habilitált. Kapcsolatban volt Antonio Labriolával, a vezető olasz 
marxistával, az  anarchoszindikalista Georges  Sorellel. — Torinóban ismerkedett meg 
Vilfredo Paretóval és Gaetano Moscával. 1913-ban felvette az olasz állampolgárságot, és 
érzelmileg is azonosult új hazájával. Egyetemi tanári állást azonban csak Baselben kapott 

1914-ben egy közgazdaságtani tanszéken. 1915-ben helyeselte Olaszország belépését a há- 
borúba az antant oldalán, emiatt Weber megszakította vele a személyes kapcsolatot. A né- 
met szellemi életből Michels azonban nem lépett ki: a háború vége után ismét rendszere- 
sen publikált német folyóiratokban. 

1922-ben belépett a fasiszta pártba, Mussolini híve lett, és 1928-ban a perugiai egye- 
temre és fasiszta pártfőiskolára kapott kinevezést mint a közgazdaságtan és a korporáci- 
ós rendszer tanára. 1936-ban Rómában halt meg. 


e Elemzett munkái: 

Zur Soziologie des  Parteiwesens in der modernen Demokratie. Untersuchungen über die  oli- 
garchischen  Tendenzen des  Gruppenlebens (1911; erősen átdolgozva: 1925), Stuttgart: 
Alfred Kröner, 1989 (SP) 

Masse, Führer,  Intellektuelle.  Politisch-soziologische  Aufsatze  1906-1933, Frankfurt: Campus, 
1987 


Weber, aki azt, hogy Michels politikai okokból nem habilitálhatott, a szólásszabad- 
ság nyilvánvaló sérülésének tekintette, tőle várta a munkásmozgalom elmélyült 
elemzését.222 Weber és Michels azonos módon ítélték meg a német szociáldemokráciát: 
kárhoztatták azért, mert a forradalmi frázis politikája gyakorlati tehetetlenséggel, kis- 
polgári megalkuvással és bürokráciával társult. Weber Michelsben mint elképzelt igazi 
szocialistában/anarchistában kereste azt az érzületetikai politikai álláspontot, amely az 
ő alapvetően felelősségetikai álláspontjának az ellenpontját jelenthette.?3 Michels szá- 
mára valóban az érzület volt a fontos: a párt feladatát nem a kis reformokban, hanem a 
proletariátus osztálytudatának felébresztésében, az ideál, a szocializmus mint szabad, 
egyenlőségen alapuló rendszer eszméjének a megőrzésében látta (ezért aktív párttagsá- 
ga idején a balszárnyhoz tartozott, jó viszonyban volt Rosa Luxemburggal és Karl 
Kautskyval). Fontosnak tartotta a rendszert elutasító radikális akciókat, ezért próbálta 
meghonosítani Németországban az anarchoszindikalizmust. Elítélte a pártban megjele- 
nő nacionalizmust. 


Az oligarchia vastörvénye 


Michels sokat és nagyon ingadozó színvonalon írt. Nevét és hírét a pártrendszer 
után felfigyeltek az amerikai politológusok, és a politikatudomány klasszikusává tették. 
Michels ugyan e könyve címébe (és helyenként a szövegébe is) felvette a szociológia 
szót, de munkáját nem tartotta a szó szaktudományos értelmében vett szociológiai 
munkának. Ennyiben is igazodott Webernek a kultúrtudományokról kialakított felfogá- 
sához. Elemzése elegyítette a történeti, pszichológiai, politikai és más társadalomtudo- 
mányi szempontokat, és erősen támaszkodott saját személyes munkásmozgalmi ta- 
pasztalataira. A könyv főcíme ugyan a modern pártrendszer elemzését ígérte, valójában 
a tényleges elemzés csak a munkáspártokra korlátozódott. Sajátos, a későbbi politikael- 
mélettől eltérő álláspontot képviselt Michels abban a tekintetben, hogy analógiát látott 
a párt és az állam között, a pártot mint államon belüli államot fogta fel. (SP XLIV.) 


22 Egyik első hozzá intézett levelében (1906. március 26-án) a következő megfontolásokkal biztatta erre: 
, Még egyelőre hiányzik a párt hűvös-részvétlen, nem rögtön a "kinek használ ez? után kérdező "anatómiája 
— és ezt sem egy kívülálló, sem pedig a belső pártharcokban közvetlenül "pártosan" résztvevő nem tudja meg- 
csinálni." Weber, Max: Briefe 1906-1908, Max Weber Gesamtausgabe Band 11/5, Tübingen: J. C. B. Mohr, 1990,57. 

223 Amikor Michels könyve megjelent, Weber ezt írta 1909. december 25-én Michels feleségének: ,,... [a fér- 
jel moralista" a feje búbjától a lábujjáig." Weber, Max: Briefe 1909-1910, Max Weber Gesamtausgabe Band II/6, 
Tübingen: J. C. B. Mohr, 1994, 349. 

Ez érthető, ha tudjuk, hogy a vizsgált munkásmozgalmak magukat ellentársadalom- 
ként próbálták megalkotni. Ez az azonosítás lehetővé tette a pártokon belül megfigyelt 
tendenciák érvényességének általánosítását, de nem vált az elemzés mélységének és ta- 
láló voltának a javára. 

A könyv alaptézise az "oligarchia vastörvénye" (das eherne Gesetz der Oligarchie). Ezt 
a tézist Michels az első oldalakon így fogalmazta meg: 


, Szervezet nélkül nem képzelhető el a demokrácia. ... Aki szervezetet mond, az oli- 
garchia felé tartó tendenciát mond. ... A szervezet révén lényegében véglegessé válik 
bármely párt vagy szakszervezet kettéoszlása egy vezető kisebbségre és egy vezetett 
többségre. ... A szervezet gyarapodásával a demokrácia csökken. A következő sza- 
bályt lehet megállapítani: a vezérek hatalma ugyanolyan mértékben nő, mint a szer- 
vezet." (SP 24-26.) 


Michels tézise két elemet tartalmazott. Egyrészt egy, a demokrácia megvalósításának 
technikai lehetőségére vonatkozó megfontolást, másrészt a szervezetek működésére, a 
szervezeten belüli elit kialakulására vonatkozó tézist. Már ebben az alaptézisben is ben- 
ne rejlik egy harmadik elem lehetősége, amelyet Michels a könyv megírása után, az 
1920-as években fejtett ki: ez a karizmatikus vezérség jelentőségére és lehetőségére vo- 
natkozott. 

Michelsnél a demokrácia elsődlegesen nem politikai technika, hanem értékfogalom, 
ideál. Erkölcsi megfontolások vezették, amikor a szociáldemokráciához csatlakozott; a 
tapasztalt erkölcsi kisszerűség miatt ábrándult ki a mozgalomból. Az Ideális" demok- 
rácia nála a rousseau-i értelemben vett közvetlen demokrácia. (Lásd pl. SP 27-28.) 
A rousseau-i demokrácia lényeges elemeként rögzítette, hogy az általános akarat nem 
ruházható át, a szuverén népet nem lehet képviselni. (SP 130.) Michels — noha könyve 
írása idején már a szociáldemokrata és szindikalista mozgalmat is elhagyta — bizonyos 
fokig megőrizte ezt az eszményt, amely őt annak idején a mozgalomhoz vezette. 

Csakhogy — természetesen — ez a fajta közvetlen demokrácia technikai értelemben 
megvalósíthatatlan. (SP 29.) Miként lenne lehetséges például a képviseleti rendszer nél- 
kül az 1908-ban több mint 90 000 tagot számláló nagy-berlini szociáldemokrata szerve- 
zetet működtetni — kérdezte. (SP 31.) Hamisítatlan formájában a demokrácia lehetetlen, 
mert lehetetlen időben meghozni a szükséges döntéseket. (SP 39.) Michels mégis az ide- 
ális közvetlen demokrácia eszményén mérte a párt életének valóságát, amely így per- 
sze elkerülhetetlenül negatív értékűnek bizonyult. 

Michelsnek természetesen könnyű dolga volt, amikor megállapította az eredeti 
rousseau-i közvetlen demokrácia lehetetlenségét. Feltűnő azonban, hogy a képviseleti 
demokrácia kérdésével érdemben nem foglalkozott, holott ez adódott volna a közvet- 
len demokrácia technikai lehetetlenségének a konstatálásából. Az "ideális" demokrácia 
olyan abszolút értékmérce volt, amely megakadályozta, hogy Michels különbséget te- 
hessen szervezetek között abból a szempontból, hogy melyik mennyire valósíthat meg 
demokratikus értékeket.?5 Ennek Michels politikai álláspontja szempontjából is para- 
dox következménye volt. 


24 A hivatásos vezérség kialakításának kezdete a demokrácia végének kezdete." (SP 130.) , A szervezet növe- 
kedése következtében a nagy elvekért folytatott harc lehetetlenné válik." (SP 343.) 

225 A könyv zárófejezetében Michels maga is megfogalmazta, hogy az igazi kérdés nem az, , miként te- 
remthető meg az ideális demokrácia? Hanem inkább az, hogy milyen szintű és mértékű demokrácia (a.) le- 
hetséges egyáltalán? (b.) milyen valósítható meg pillanatnyilag? (c.) kívánatos?" (SP 372.) Az önmaga által is 
feltett kérdésekkel Michels a könyvben nem foglalkozott. 

A közvetlen, "ideális demokrácia technikai megvalósíthatatlanságára vonatkozó 
érv logikusan vezethetne a szervezeti technika, azaz a bürokrácia elemzéséhez. Michels 
is rámutatott a pártbürokráciákban rejlő fontosabb tendenciákra, így arra, hogy a bü- 
rokráciák hajlanak arra, hogy öncélnak tekintsék a gépezetet (SP164.), hogy az eszmék 
és ideálok helyett a szervezeti önfenntartásra koncentráljanak?6 (SP 165.), hogy a bü- 
rokráciákban ellenállhatatlan tendencia létezik a centralizálásra (SP 167.) — és mind- 
ezekre a törekvésekre számos példát tudott említeni. Michelset azonban (Webertől elté- 
rően) nem igazán érdekelte a (párt)bürokrácia mint társadalmi képződmény elemzése. 


Tömegpszichológia és vezérkultusz 


Michels figyelme elsősorban a párton belüli oligarchia létrejöttére, a pártvezetésnek a 
tagságtól való elkülönülésére, a pártelitre irányult. (Ez a kérdéskör összefügg a bürok- 
rácia kérdésével, de nem azonos azzal.) Michels elsősorban nem az oligarchia (termé- 
szetesen mindig hangsúlyozott) technikai szükségszerűségét, hanem az oligarchikus 
tendenciák "pszichológiai alapjait és következményeit vizsgálta. Michelsre erősen ha- 
tott a századforduló tömegpszichológiája (a már említett Tarde, Le Bon és elsősorban 
Sighele). Velük egyetértve írta Michels, hogy a tömegből hiányzik a közügyek iránti ér- 
deklődés (SP 46.), hogy a tömeg vezetésre szorul, és igényli is, hogy vezessék (SP 51.), 
hogy vezető nélkül kaotikus halmazzá válik. (SP 52.) A tömegben úgymond él a szük- 
séglet, hogy csodáljon valakit, és így persze befolyásolható. (SP 57.) A könyv záró részé- 
ben Michels így foglalta össze a tömegről alkotott véleményét: 


, Mindemellett a tömeg tárgybeli éretlensége, mint láttuk, nem olyan átmeneti jelen- 
ség, amelyet a demokratizálás növekedése au lendemain du socialisme la szocializmus 
másnapján] kiküszöbölhet. A tömeg lényegéből ered, amely tömeg lehet bár szerve- 
zett, de az általa megoldandó feladatokkal szemben immanensen inkompetens, 
mert munkamegosztásra, specializálódásra és vezetésre szoruló amorf tömeg." (SP 
373.) 


A "tömegpszichológiai gondolatokból tehát az következett, hogy nemcsak azért van- 
nak oligarchikus tendenciák, mert az "ideális" demokrácia technikai értelemben megva- 
lósíthatatlan, hanem azért is, mert a tömeg igényli is a vezetést. 1907 után Michels meg- 
ismerte az olasz elitelméletet (Gaetano Mosca, Vilfredo Pareto), és ez befolyásolta gon- 
dolkodását. Az oligarchia, a döntések összpontosítása kevés számú vezető kezében, 
mint láttuk, Michels szerint közvetlenül következik az (ideális értelemben vett) demok- 
rácia lehetetlenségéből. (SP 40.) A tömeg tehetetlensége vezetőt kíván, ,a tömeg tárgyi 
alkalmatlansága arra, hogy ügyeiről maga gondoskodjék, szükségessé teszi az ügy- 
gondnokok létét." (SP 83.) A demokrácia így a legkiválóbbak uralmává, arisztokráciává 
alakul át. 


5A vezérek a legjobbak, az erkölcsileg és tárgyilag legérettebbek, ergo nemcsak jo- 
guk, hanem egyenesen kötelességük, hogy érvényesüljenek, éspedig nemcsak a pár- 
tok exponenseiként, hanem értékük teljes érzetében mint egyének is." (SP 86.) 


226 A szerv győz a szervezet felett. Az olyan formáknak, amelyek eredetileg arra szolgáltak, hogy a párt- 
gépezet működését biztosítsák, mint az alárendeltség, az egyes tagok összehangolt együttműködése, a rang- 
különbségek, a titoktartás, a korrektség, nagyobb jelentőséget tulajdonítanak, mint a gépezet termelékenysé- 
gének." (SP 348.) 

Bár ez az utóbbi idézet már úgy hangzik, mint a vezérek dicséretének a bevezetése, 
1911-ben Michels még távol állt a feltétlen vezértisztelettől. Egyelőre még ellenszenvvel 
figyelte, hogyan stabilizálódik a technikai értelemben elkerülhetetlen oligarchia révén 
egy szűk vezető csoport uralma a munkáspártokban. Kimutatta a pártvezetés személyi 
stabilitását (SP 88 sk.), azt, hogy a vezető csoportok a sajtó, a pártkassza révén a névleg 
felettük álló pártkongresszusokon is uralkodnak (pl. SP 110 sk., 141 sk.), hogy miként 
érvényesül az elvileg a pártnak alárendelt parlamenti képviselők uralma. (SP 134 sk.) 
A pártvezetés időszakos megújulásában sem látott mást, mint elitek helycseréjét — 
ahogy ezt Mosca (és Michels könyvének megjelenése után, 1916-ban Pareto) leírta. (SP 
196.) 

Michels megközelítése egy lényeges kérdésben különbözött Mosca és Pareto olykor 
cinikusnak tűnő elitelméletétől. Benne még élt a demokrata ellenérzése a kisszerű, fan- 
táziátlan, politikailag tehetetlen, de a megszerzett pozícióikhoz ragaszkodó német szo- 
ciáldemokrata vezérekkel szemben, akikkel rövid aktív politizálása idején olykor szem- 
bekerült. A szociáldemokrata oligarchia mint társadalmi csoport jellemzésénél a legna- 
gyobb figyelmet a pártvezetés "elpolgárosodására (Verbourgeoisierung) irányította. 
Ez egyrészt azt jelentette, hogy polgári, kispolgári elemek áramlanak a pártba és a ve- 
zetésbe, másrészt azt, hogy a bürokratikus gépezet egyfajta "felemelkedést biztosít a 
bérmunkásság egyes csoportjai számára (SP 268.), és kispolgárrá válnak a párt vezeté- 
sében szerény megélhetést találó vezetők, újságírók és hivatalnokok. Hiú, önelégült, a 
kritikát nehezen tűrő, a harctól és konfliktusoktól irtózó, lusta és gyáva vezetők kiemel- 
kedése, a forradalmi lendület elvesztése az eredménye ennek a Michels szerint elkerül- 
hetetlen folyamatnak. (SP 289-292., 347.) 


, Bárhogy is álljanak egyébként a dolgok, azt az erkölcsi, megújító hatást, amelyet a 
proletariátusnak a világszínpadra való fellépésétől... vártunk, éppen a proletariátus- 
ban rejlő oligarchikus tendenciák teszik a leginkább kérdésessé." (SP 295-296.) 


Michels számára tehát nem önmagában az oligarchia léte, hanem az oligarchia létével 
együtt járó erkölcsi elsekélyesedés, politikai színvonalcsökkenés volt a legnagyobb baj. 
Michels tehát úgy látta, hogy a tömeg önmagában képtelen cselekedni, vezetésre 
szorul, a technikai értelemben szükséges oligarchia, a politikai életben nélkülözhetetlen 
vezérek pedig erkölcsileg gyengék. Nem jogos-e azt feltételezni, hogy talán a vezér er- 
kölcsi minőségének javítása lehet a megoldás? Pártszociológiai könyvében ezt a lehető- 
séget még csak sejteni lehet. Később, átvéve Webertől a karizma fogalmát, a karizmati- 
kus vezér, azaz Mussolini alakjában találta meg a demokrácia dilemmájára a megoldást: 
a vezérben élő szenvedély, a tömeg azonosulása a vezérével, odaadása iránta, a vezér- 
kultusz garantálhatja, hogy át lehet hidalni a tömeg és az oligarchia közti szakadékot.?27 


227 Lásd Michels, Robert: Masse, Führer, Intellektuelle. Politisch-soziologische Aufsütze 1906-1933, Frankfurt a. 
M.: Campus, 1987, 298-301. 


A szociológia a weimari időszakban 


Ma a szociológusok Weber munkásságát tekintik a klasszikus német szociológia csúcsá- 
nak, és talán úgy gondolják, hogy Weber életműve a halála utáni időszakban is megha- 
tározó hatást gyakorolt (mint történt ez Franciaországban a durkheimi hagyománnyal). 
A valóság más. 1929-ben Siegfried Landshut írta, hogy a weimari szociológia nem vet- 
te tekintetbe Webernek a kultúrtudományt megalapozó század eleji írásait, és hogy ,a 
szociológiában nem került sor az ezekben az írásokban tisztázott kérdések átgondolá- 
sára, és a ma legismertebb szociológiai művek kutatási szándékai hallgatólagosan olyan 
irányokba mennek, amelyekről Max Weber munkáiban véglegesen kimutatta, hogy 
nem felelnek meg a társadalomtudományi megismerés tulajdonképpeni értelmének."?28 
Mint látni fogjuk, ez a megállapítás csak a weimari időszak szociológiájának egy részé- 
re igaz. A weberi életmű valóban nem volt alkalmas arra, hogy mintát adjon egy szak- 
tudomány kialakulásához.?? Weber csak egy már tőle függetlenül berendezkedett szak- 
tudományban vált klasszikussá. 


Gyors intézményépítés 


A német szociológia intézményesedésében a forradalom, a császárság bukása és a 
weimari rendszer kialakulása jelentős fordulatot hozott. Az a politikai szándék ugyan, 
amely az intézményesedést elősegítette, éppen nem a szaktudományos specializálódást 
célozta. Carl Heinrich Becker, aki 1916 után a porosz kultuszminisztériumban a felső- 
oktatási részleget vezette, 1918 után a tudomány és egyetem fő feladatát az erkölcsi és 
szellemi válság leküzdésében látta, amely válság szerinte a racionalizmus, egoizmus és 
materializmus előretörésének az eredménye volt. A kultúrpolitika feladata úgymond az 
életben meglevő és a válságból való kijutást lehetővé tevő erőknek a támogatása, ,a 
szellemi értékek tudatos felhasználása a nép vagy az állam szolgálatában, a belső meg- 
erősödés és a más népekkel való külső szembenézés érdekében". Ez szerinte megkíván- 
ja a szűk látókörű specializálódás leküzdését. Éppen ebben látta Becker a szociológia 
feladatát: a szociológia a szellemi szintézist szolgáló tudomány. , Az értelmi területen 
egyedül a szociológiai szemlélet alakíthat ki egy olyan szellemi megszokást, amely az- 
tán az erkölcsi területre átkerülve politikai meggyőződéssé válik."?30 Bár a szociológia 


228 Landshut, Siegfried: Kritik der Soziologie. Freiheit und Gleichheit als Ursprungsproblem der Soziologie, Mün- 
chen: Duncker k Humblot, 1929, 4-5. Ui. Schroeter, Gerd: Max Weber as Outsider: His Nominal Influence on 
German Sociology in the Twenties (1980), in: Hamilton, Péter (ed): Max Weber: Critical Assessments 1, London: 
Routledge, 1991,1. kötet 33-51. Más kérdés, hogy Landshut is a könyvében egy nem túl eredeti történetfilo- 
zófiában látta a szociológia elméleti alapját. 

229 Az egybegyűjtött írásait tartalmazó kötetek könyvkereskedői értelemben csak mérsékelt sikert arattak: 
a Gazdaság és társadalom két kiadása mintegy 2000 példányban kelt el. Sombart ugyancsak terjedelmes mun- 
kájából, Der moderne Kapitalismusból viszont 13 000 példány kelt el. 

230 Az idézeteket lásd Stölting, Erhard: Akademische Soziologie in der Weimarer Republik, Berlin: Duncker 
Humblot, 1986, 93., 94. 

intézményesülését elősegítő politikai akarat éppenséggel nem a szakszerű, specializált 
kutatást várta tőle, de legalább volt egy politikai akarat, amely a szociológiát be akarta 
vinni az egyetemekre. 

A weimari időszakban a szociológia intézményesülése váratlanul gyorsan haladt 
előre. Ennek hátterében az egyetemi szektornak a háborús vereség és a gazdasági össze- 
omlás ellenére is dinamikus növekedése állt.?! A hallgatólétszám az egyetemeken és 
műszaki főiskolákon az 1914-es mintegy 79 000-ről 1932-re 138 000-re nőtt (azaz a kor- 
osztály 3.4970-áról annak 4,690-ára), az egyetemi professzorok száma húsz év alatt mint- 
egy 4096-kal, több mint 1700-ra. 

Németország a szociológia intézményesülése tekintetében minden európai országot 
megelőzött. 1919-ben négy professzor tanszékének a megnevezésében szerepelt a szo- 
ciológia szó. 1932 végén (Lepsius szerint) 11 felsőoktatási intézményben 15 rendes és 11 
nem teljes jogú (német terminussal: auserordentlicher és auserplanmásiger) professzor 
működött (többségük esetében a szociológia valamelyik más tárggyal kapcsolódott ösz- 
sze). Ezenkívül 29 egyéb oktató (többnyire magántanár) szakmegnevezésében szerepelt 
a szociológia szó. Kásler?? 47 "szociológust számolt össze a weimari korszakban (köz- 
tük 33 professzort). Más áttekintésekben jóval nagyobb számokat találunk. Az eltérések 
tükrözik a szociológia mint szaktudomány meghatározásának a nehézségeit. Bármelyik 
számot vesszük, Németországban több szociológia-professzor működött, mint a konti- 
nens többi országában együttvéve. 

Hét egyetemen működött szociológiai intézet. Igaz, a legfontosabb központokban a 
szociológia státusa nem volt egyértelmű. Heidelbergben Alfred Weber ugyan saját be- 
vallása szerint szociológiát művelt, de a gazdaságtan professzora volt. Berlinben 
Sombart ugyancsak gazdaságtani tanszéken maradt, bár nem sokkal nyugdíjazása előtt 
a szociológia terminust is felvette a professzori állás megnevezésébe. Berlinben Alfred 
Vierkandt és Richárd Thurnwald voltak a szociológia professzorai, igazi egyetemi befo- 
lyás nélkül. Mindhárom újonnan alapított egyetemen, Frankfurtban, Kölnben és Ham- 
burgban volt szociológia tanszék. Frankfurtban előbb Franz Oppenheimer, majd Karl 
Mannheim volt professzor (de itt működött az Institut für  Sozialforschung is, 
Horkheimer vezetésével, aki a filozófia professzora volt), Kölnben Leopold von Wiese 
és Max Scheler, Hamburgban Andreas Walther. Köln városa alapította a Forschungs- 
institut für Sozialwissenschaften-t, amelynek szociológiai részlegét a saját fogalomrend- 
szere kiépítésére koncentráló von Wiese vezette. Lipcsében Hans Freyer hozott létre 
tanszéket — 1933-ban rövid időre ő lett a szociológia Tükrére" akire azonban csak a szak 
felszámolásának a feladata maradt. 

A gyors intézményesítés egészében nem változtatott azon, hogy a német egyetemek 
többségén a szociológiát egy-egy professzor képviselte, és nem alakultak ki azok a kere- 
tek, amelyek az empirikus kutatómunkát rendszeressé tehették volna. Nem csoda, hogy 
a legmaradandóbb újítások nem a rendes szociológiai professzorok nevéhez fűződtek. 

Bizonytalan volt a szociológia egyetemi funkciója. A szociológia mint nem is feltét- 
lenül kötelező melléktárgy szerepelt az 1923-ban létrehozott közgazdász (Volkswirt) 
diploma megszerzéséhez előírt követelmények közt. A szociológusok azt szerették vol- 
na elérni, hogy egyrészt lehessen doktorálni szociológiából, másrészt mindenütt, ahol 


31 A következőkre lásd Wehler, Hans-Ulrich: Deutsche Gesellschafisgeschichte. Vont Beginn des Ersten 
Weltkrieges bis zur Gründung der beiden deutschen Staaten 1914-1949, München: C. H. Beck, 2003, 462 sk.; 
Lepsius, M. Rainer (Hrsg.): Soziologie in Deutschland und Österreich 1918-1945. Matériáién zur Entwicklung, 
Emigration und Wirkungsgeschichte, Opladen: Westdeutscher Verlag, 1981 (KZFSS-Sonderheft 23); Kásler, Dirk: 
Die frühe deutsche Soziologie 1909 bis 1934 und ihre Entstehungs-Milieus. Eine wissenschafissoziologische 
Untersuchung, Opladen: Westdeutscher Verlag, 1984; Stölting i. m. 

232 I. m. 297., 629. 

önálló tanára van, önálló mellékszak lehessen. 1932-ben született beadványuk azonban 
hamar tárgytalanná vált. A tények ismeretében érthető, hogy a hallgatólétszámról nem 
léteznek adatok. 

1922-ben a Deutsche Gesellschaft für Soziologie is újjáalakult. Megszabadultak a weberi 
Werturteilspolizeitól, de azért Tönnies, Sombart és von Wiese, akik az újjászervezést ve- 
zették, tisztázták, hogy nem értelmiségi vitaklubra, hanem szakmai szervezetre van 
szükség. Míg 1912-ben 334 tagja volt a társaságnak, az újjászervezők ennél sokkal keve- 
sebbet kooptáltak. A DGS öt kongresszust tartott. A társaságon belül Tönnies mellett, aki 
a "nagy öregnek! számított, Leopold von Wiese tett szert meghatározó szerepre. Gyakor- 
latilag az ő intézete volt a társaság titkársága, és az 1922-ben indult és általa szerkesztett 
Kölner Vierteljahresheftefür Soziologie, az első német tisztán szociológiai folyóirat lett a tár- 
saság hivatalos közlönye. Wiesének arra nézve is volt javaslata, hogy a szociológia mi- 
lyen elméleti mag körül szerveződjön: ez az ő Beziehungslehre-je, "viszonytana" lett vol- 
na. Ezt az igényét természetesen sosem tudta megvalósítani. Elsősorban nem azért, mert 
ez a "viszonytan! steril és értelmetlen klasszifikációnak bizonyult, hanem azért, mert a 
német szociológiaprofesszorok a hagyománynak megfelelően saját hűbérüknek tekintet- 
ték tanszéküket, és nem kívántak mások elméleti gyámsága alá kerülni. 

Wiese folyóiratához hasonlítható jelentősége volt az Alfred Vierkandt által szerkesz- 
tett 1931-ben megjelent Handwörterbuch der Soziologie-nak, mert ez volt a német szocio- 
lógia első "hivatalos" áttekintése, és mert benne szinte valamennyi akkori szociológus 
szerepelt. A német szociológia állapotának megfelelően a Handzuörterbuchban, noha a 
címszavak maguk logikusan voltak összeállítva, semmiféle szellemi egység nem fedez- 
hető fel, mindenki a saját kedvenc elméleteit fejtette ki (egyedül Vierkandt és az akkor 
hozzá közel álló és viszonylag sok szócikket író Theodor Geiger szemlélete mutatott 
szellemi rokonságot). 1926-28-ban Franz Oppenheimer és Gotfried Salomon kiadtak 
egy tankönyvnek szánt három kötetes szöveggyűjteményt is (Soziologische Lesestücke), 
amelyben a terjedelem 1 90-át (6 oldalt) szentelték Webernek. 


A weimari szociológia jellege 


A weimari hivatalos német szociológia állapota és működésmódja sok hasonlóságot 
mutat a két évtizeddel korábbi amerikaiéval. Mindkét esetben egy kedvező (bár eltérő 
okokból kialakult) konjunktúra vezetett a szociológia egyetemi intézményesüléséhez, 
és mindkét esetben ahhoz hasonlított a tudomány működésmódja, amit korábban "pro- 
fesszori szociológiának" neveztem. Mindkét esetben meghatározó szerepe volt annak, 
hogy a szociológia egymástól független, egymással versengő professzorok kezébe volt 
letéve, akik tudományuk saját verzióját igyekeztek érvényesíteni. E verziók egymással 
ellenségesen álltak szemben, közöttük nem lehetett szó együttműködésről. Ennek a 
kooperációképtelenségnek a magyarázata az intézményi szerkezetben rejlett. A pro- 
fesszor független volt, de nem is számíthatott senki másra. Az általános féltékenység 
ennek a szerkezetnek természetes eredménye volt.234 


333 Ebben a tekintetben szembetűnő az ellentét az előző generációval. Tönnies, Simmel, Max Weber és 
Sombart között ugyan sok volt a szakmai ellentét és vita, de személyes kapcsolataik jók voltak. Munkássá- 
gukban volt egy közös mag, a kapitalizmus problémája. Más kérdés, hogy ezt a kutatást nem mint sajátosan 
szociológiai kutatást fogták fel. 
műen sokra becsült szociológus, "pozitív sztár" jelent meg: az öreg Tönnies és Vierkandt, feltehetőleg az álta- 
la kiadott Handwörterbuch miatt. A "negatív sztárok a DGS-ben vezető szerepet játszó von Wiese, 
Oppenheimer és az 1933-34-ben kulcsszerepet játszó Freyer. Alfred Weber teljes mértékben peremhelyzetben 
volt. (Kasler i. m. 304-305.) Szociometriai szempontból a csoport teljesen dezintegrált. 

A később tárgyalandó amerikai esetben az intellektuális kudarcot megmagyarázhat- 
ta az, hogy a szociológia elsietve, megfelelő tudományos tőkefelhalmozás nélkül intéz- 
ményesült, és tartalom nélküli héjnak bizonyult. A német esetben kicsit meglepő, hogy 
a szak hivatalos képviselői annyira terméketlenek maradtak. A német szociológusok elő- 
ző generációja felvázolta egy impresszív, pluridiszciplináris kultúr- vagy társadalomtu- 
domány körvonalait. De úgy tűnik, az intézményes nyomás erősebb volt, mint az intel- 
lektuális vonzerő. Az új professzorok nem engedhették meg maguknak, hogy ne egy sa- 
ját szociológiai verziót vázoljanak fel hallgatóik előtt. A Landshut által megfogalmazott 
szemrehányás jogos volt. A szociológia sajátos tudástermelési módja miatt az előző 
nemzedékről többé-kevésbé megfeledkezett. 

A weimari szociológia képlete mégsem ilyen egyszerű. Részben az intézményes szo- 
ciológiában, nagyobbrészt annak a peremén mégis létrejött vagy folytatódott egy olyan 
kutatási irány, amely az előző nemzedék pluridiszciplináris megközelítését vitte to- 
vább. Helyzeténél fogva ez a csoport nem egyetemi magánszociológiák építgetésére tö- 
rekedett. Ennélfogva hosszú távon az bizonyult maradandónak, ami az egyetemi szoci- 
ológia peremén vagy azon kívül született. 

A weimari szociológia történeti megítélését nagyon megnehezíti, hogy alig több 
mint egy évtizedes kibontakozás után a politika hirtelen eltüntette. Olyan ez a történet, 
mintha a filmet a cselekmény kibontakozása, a legszebb monológok közben hirtelen el- 
vágnák. A francia és az amerikai szociológia története folytatódott, mindenki eljátszot- 
ta a szerepét. Itt egyszer csak mindenkit elzavartak a forgatásról. 


A weimari szociológia vége 


A klasszikus német szociológia korszaka 1933 elején lezárult. Ismert, hogy a korszak 
több jelentős szociológusa és számos fiatal, a szociológia iránt érdeklődő ember emig- 
rált, hogy többen visszavonultak a tanítástól, és többeket kényszernyugdíjaztak. 

Az 1980-as évektől Németországban élénk vita folyt arról, hogy vajon volt-e szocio- 
lógia a náci Németországban.?5 Kásler áttekintő munkájában? 39 1933-ban aktív né- 
met szociológus sorsát ismertette. Közülük 12-en hagyták el Németországot (pl. Karl 
Mannheim, Theodor Geiger, Max Horkheimer, Paul Honigsheim). 27-en otthon marad- 
tak (a professzorok többsége: Hans Freyer, Werner Sombart, Othmar Spann, Richard 
Thurnwald, Leopold von Wiese, Alfred Weber, Hans Lorenz Stoltenberg, Andreas 
Walther). E 27-ből 13-an önként vagy kényszerből belső emigrációba vonultak, azaz 
nem vettek részt a tudományos életben (pl. Ferdinand Tönnies, Leopold von Wiese, 
Alfred Weber, Alfred Vierkandt). 14 személyt tekint Kásler a nácizmussal rokonszenve- 
zőnek. Közülük többen felhagytak a szociológia tanításával (Hans Freyer, Werner 
Sombart, Othmar Spann, Richáard Thurnwald). Tehát a legnagyvonalúbb számítás sze- 
rint is a szociológia személyi állományának csak a harmada maradt meg. 

A DGS vezetése, Tönnies és von Wiese 1933-ban nagyon óvatosan viselkedett, 
Tönniest 1933 augusztusában néhányan rábeszélték, hogy mondjon le a társaság elnöki 
tisztéről. Sombart lett az elnök, és egy szakmailag jelentéktelen, de elkötelezett náci cso- 
port nyomására Freyer került be az irányító triumvirátusba.?7 Végül 1933 december vé- 
gén Tönnies írásos tiltakozása ellenére és Sombart döntő szavazatával a legalábbis két- 


235 Elsősorban Carsten Klingemann (Soziologie im Dritten Reich, Baden-Baden: Nomos Verlagsgesellschaft, 
1996) hangsúlyozta, hogy a szociológia fennmaradt a náci időszakban is. 

236 Kásler i.m. 528-529. 

237 Wiese írta Tönniesnek 1933 júliusában: , Vannak köztünk is olyanok, akik nem tudják elég gyorsan fel- 
áldozni személyes nézeteiket." Idézi Kásler i. m. 517. 

értelműen viselkedő Freyer lett a társaság egyedüli "vezére. Ő azonban semmiféle te- 
vékenységet nem fejtett ki, és ezzel — hogy szándékosan-e, erről máig vitatkoznak — 
megmentette a társaságot attól, hogy nyíltan kiszolgálja a rendszert. 

A tanszékek többsége megszűnt, az emigráltak és kényszernyugdíjazottak helyét 
nem töltötték be. Igaz, hogy nem szociológia, hanem például népiségkutatás címszó 
alatt folyt empirikus társadalomkutatás, és akik ezt művelték (pl. Gunter Ipsen, Karl 
Heinz Pfeffer), a világháború után betagozódtak az újjáalakuló szociológiába. A rend- 
szer valóban eltűrt és megkívánt valamiféle szociáltechnológiai kutatást, de igen szűk 
határok közt. Az a gyors intézményes növekedés, amely a rövid weimari időszakban 
megfigyelhető volt, nemhogy nem folytatódott, de az intézmények szinte kivétel nélkül 
eltűntek. 

Schelsky 1959-ben az 1932-1933-ra kialakult helyzetről azt állította: , szociológiánk 
tematikája ebben az időben már a végét járta, a dallamokat lejátszották, a frontok meg- 
merevedtek, a tudományban alig volt új fejlődési erő, és e helyzet egyébként megfelelt 
a német társadalmi és politikai helyzetnek, amely a nemzetiszocializmust előre- 
lendítette. 238 A weimari politikai rendszer valóban összeomlott, de a szociológiában ki- 
fulladásról, szellemi kimerülésről nem lehet beszélni. Schelskyével szemben Mannheim 
helyzetértékelését tartom helytállónak. 1933. április 25-én írta Jászi Oszkárnak: , Kár, 
hogy itt összetörött minden, sikerült olyan progresszív generációt összehozni, amely a 
németségen belül egy más fejlődés irányába hajthatta volna a történelmet. De már késő 
volt. Most már másodszor élem át azt, de töretlenül mindig van erőm újrakezdeni."?39 

A kérdés az, hogy kikről van szó a "progresszív generáció" kapcsán. Aligha a pro- 
fesszorok csoportjára gondolt Mannheim (noha egy rövid ideig közéjük tartozott). Sok- 
kal inkább lehet e "generáció" kapcsán azokra (az olykor egymással kapcsolatban sem 
álló) törekvésekre gondolni, amelyek — csak részben Weberhez kapcsolódva — egyfajta 
interdiszciplináris kultúrszociológiát próbáltak művelni. Formálisan sokan közülük 
nem is voltak szociológusok. Ennek a kísérletnek a bukását fájlalhatta Mannheim. Mint- 
hogy a náci rendszer nem viselte el az intézményeiben és gondolkodásmódjában, kuta- 
tási eljárásaiban bizonyos fokig autonóm tudományt, ez a kiformálódni kezdődő 
weimari modell is megvalósulatlan maradt. Ezzel eltűnt az egyetlen, esetleg életképes 
alternatíva a szociológiának az Egyesült Államokban a harmincas években kialakult 
modelljével szemben. 


"Várurak! és elméletek 


A szociológia számára kedvező weimari közegben a szociológia művelésének a kortár- 
sak számára leginkább látható formája, ebben az értelemben a szociológiai tudás ural- 
kodó termelési módja, a "professzori szociológia" volt. A német professzor Sombart 
szavával szólva "várúr" vagy, ha elismertsége, tekintélye kérdéses, rablólovag. Önálló- 
ságukra kényes, javaikat féltékenyen őrző tudósok voltak. Az utókor ítélete meglehető- 
sen kemény lett: alig van valaki, akit ma komolyan vennének. Mannheim kivétel, és ép- 
pen az ő professzori működése volt a legrövidebb. A terjedelmes életművet hátrahagyó, 
filantróp orvosból lett professzort, az univerzális, liberális szellemű társadalomtudo- 
mányt művelő Franz Oppenheimert (1864-1943) például leginkább csak annak kapcsán 


238 Schelsky, Helmut: Ortsbestimmung der deutschen Soziologie, Düsseldorf. Diederichs, 1959, 37. 
239 Mannheim Károly levelezése 1911-1946, vál.: Gábor Eva, Budapest: Argumentum Kiadó — MTA Lukács 
Archívum, 1996, 60. 

szokták emlegetni, hogy az ő nyugalomba vonulása után hívták meg a frankfurti tan- 
székre Mannheimet. Othmar Spann, a bécsi egyetem "társadalomtan professzora 
(1878-1950) inkább ideológusi szerepe révén ismert: a jobboldali mozgalmakkal rokon- 
szenvezve arisztoteliánus társadalomfilozófiájára építette fel a rendi állam eszményét. 
nenséé: 1938-ban az Anschlus után bebörtönözték. 

A bemutatandó professzorokat" vagy elméleteik egy-egy érdekes vonása (A. Weber, 
Vierkandt, Freyer), vagy intézményes jelentőségük (Wiese, Freyer), vagy kutatási témá- 
juk jelentősége (Geiger) miatt választottam ki. 


Alfred Weber 


Alfred Weber Max Weber öccse volt, és ebből ered minden baj, ami életművét illeti. Mint 
öcsről, nehezen lehet róla elfeledkezni, ugyanakkor mindenki óhatatlanul a bátyjához 
méri, és ez nem szerencsés az ő esetében. Bátyja nemcsak gondolati mélység és össze- 
tettség tekintetében állt felette, hanem az írásaiban felhasznált tényanyag gazdagsága, 
a történeti elemzések konkrétsága és eredetisége tekintetében is. Bátyjához való viszo- 
nya nem lehetett érzelmileg különösebben mély. Max hozzá írt levelei tárgyszerűek és 
indulatmentesek. Bizonyos tudományos és politikai együttműködés kialakult közöttük, 
de Alfred következetesen egy, a Max Weber által hirdetett módszertani és szociológiai 
alapelvekkel szemben álló szociológiát kívánt művelni. Ebben a testvéri rivalizálás mel- 
lett az intézményi pozíció hatását is fel lehet ismerni. Alfred Weber is "várúr" volt a ma- 
ga tanszékén, és ez egy önálló, a többiekétől — és főleg a Maxétól — eltérő szociológia ki- 
dolgozását kívánta meg. Alfred Weber is "professzori szociológiát művelt. 


m Alfred Weber 1868-ban született Erfurtban. Bonnban, Tübingenben, Berlinben tanult nem- 
zetgazdaságtant. 1899-ben habilitált Berlinben, 1904 és 1907 között a prágai német egyete- 
men volt professzor. 1907-től ő is Heidelbergben lett egyetemi tanár. Max Webertől eltérő- 
en ő közgazdászként is önálló teljesítményt mondhatott a magáénak: mint az ipari telep- 
helyválasztás elméletének (Szandortlehre) megalkotója volt ismert (e tárgyban írt egy  feje- 
zetet a Max Weber által szerkesztett Grundris-be). 1909-től tartott kultúrszociológiai elő- 
adásokat. Részt vett a DGS megalapításában, és bátyja oldalán harcolt a szociológus-kong- 
resszusokon az értékítélet-tilalom betartásáért. A német politikai rendszer kritikus meg- 
ítélésében is egyetértett bátyjával. A világháború után már csak kultúrszociológiával fog- 
lalkozott. A nácizmus hatalomra jutásakor kényszernyugdíjazták, belső emigrációban élt. 
1958-ban halt meg Heidelbergben. 


e Fő művei: 
Ideen zur Staats- und Kultursoziologie, Karlsruhe: G. Braun, 1927 (SK) 
Kulturgeschichte als Kultursoziologie (1935), München: R. Piper £ Co, 1950 
Prinzipien der Geschichts- und Kultursoziologie, München: R. Piper £z Co., 1951 (GK) 


Alfred Weber a maga szociológiafelfogását természetesen a Max Weberével szembe- 
sítve határozta meg. Nem tudta elfogadni bátyja objektivitás-felfogását, mert az úgy- 
mond csak az alapadatok vázának a felépítéséhez elegendő. A bonyolult élő képződmé- 
nyek, az átláthatatlan életösszefüggések , mindig csak beleérzőén ragadhatok és érthe- 
tők meg." (SK 20.) Alfred Weber azonban nem a szorosan vett objektivitással, hanem 
Max Weber analitikus szemléletével, módszertani individualizmusával állt szemben. 
Nem fogadta el ezt az ,individualista-szociológiai módszert", amely ,a társadalmi 
struktúrát és annak mozgását... kizárólag az egyének társadalmi szándékai, beállított- 
ságai és reakciói felől szemléli." (SK 22.) Ugyancsak hangsúlyozta, hogy minden kultú- 

rára vonatkozó kutatás értékkötött (wertgebunden) (SK 21.) — és ezt a pontosan nem ér- 
telmezett értékkötöttséget szembeállította a bátyja "kantiánus transzcendentális beállí- 
tottságával." (SK 21-22.) Alfred Weber tehát a Max Weber által annyira hevesen elutasí- 
tott holista szemléletet tette magáévá. Olyan kollektív fogalmakkal élt, amilyeneket a 
bátyja élesen elutasított. (GT1 45.) , Fontosabbnak tűnik, hogy egy totalitást többé-ke- 
vésbé adekvátan megragadjunk, mint az, hogy ezt a totalitást fogalmilag végérvénye- 
sen szétromboljuk egy felosztó megismerés kedvéért." (SK 21 .)240 

Alfred Weber úgy gondolta, hogy a szociológia számára a legfontosabb, , ha azokat 
a sorskérdéseket, amelyekkel mindenki a történelem felé fordul, meg akarja válaszol- 
ni", hogy , az életet mint valami mozgót, áramlót szemlélje ...". (SK 5.) A szociológiát 
, egzisztenciális tudománynak" tartotta, nem szorosan vett szaktudománynak, mint a 
bátyja, hanem olyan megismerésnek, amely a , szellemi élet nyomorúsága" közepette 
segítséget nyújt az eligazodásban. (SK 6.) Ezt a tudományfelfogást a weimari korszak- 
ban sokan osztották (Alfred Weber totalizáló szemléletétől eltérő módon, de az övénél 
sokkal nagyobb hatással a nála habilitáló Mannheim Károly 15). 

Alfred Weber ezt az eligazítást egy átfogó, a történelemfilozófiát felváltó egyetemes 
szociológia révén vélte megadhatónak. Ennek az egyetemes igényű kultúrszociológiá- 
nak volt egy — és csak egy — központi gondolata: a történeti folyamatok hármas réteg- 
zettségének vagy tagoltságának a feltételezése. 

Az első folyamat a társadalmi folyamat (Gesellschafisprozefi), amelynek a mibenlétét 
elég nehéz megérteni. Alfred Weber ezt a folyamatot visszatérően testinek" (körperhaft) 
nevezte, és úgy tűnik, a népesség alakulását és eloszlását értette alatta. Így például azt 
írta, hogy a szociológus, ha a társadalmi folyamat magvát nézi, az számára olyan for- 
maként jelenik meg, , amelyben meghatározott természeti feltételek mellett... a termé- 
szetes, a különböző sorsközösségekben ható emberi ösztön- és akaraterők összessége 
népességként" összefoglalva valamiféle alakot ölt." (GK 48.) Ez nem tűnik túl világos- 
nak, és úgy látszik, hogy Alfred Weber nem is kívánt erről többet mondani. Érdemi 
elemzéseiben a társadalmi folyamat nem játszik komoly szerepet. 

A második, a civilizációs folyamatot intellektualizálási és racionalizálási folyamat- 
nak látta. (GK 54.) Három elemét különböztette meg: , a gondolatilag formált világ- és 
énkép kialakítása ... a gyakorlati értelmi tudáskozmosz és a lét feletti uralomértelmileg 
formált eszközkészlet...". (GK 56.) Közérthetőbben: racionális világkép, racionális tu- 
domány és racionális technika. Alfred Weber szerint a civilizáció folyamatában nem a 
technika az elsődleges, hanem a racionális, intellektuális tudás. Ez a tudás, mint írta, 
felfedezés: a racionális tudomány törvényei, például az euklideszi geometria tételei 
vagy a kopernikuszi világkép léteznek" (tehát nem a tudomány alkotja őket). Az elő- 
zetes létezést és felfedezést kiterjesztette a technikai eszközökre is, a gőzgépre, a tele- 
fonra és a baltára: ezek mind , létünk gyakorlati-intellektuális kozmoszának tárgyai és 
eszközei, mindazok, amelyekkel már rendelkezünk, és mindazok, amelyeket később fo- 
gunk megszerezni, ezek mind lényegük szerint léteznek, "preegzisztálnak, mielőtt si- 
kerülne azokat tudatos létünk szférájába magunkhoz levonni és hasznunkra fordítani." 
(GK 56-57.) 

Alfred Webernél ennek a technikára is kiterjesztett platonista felfogásnak két lénye- 
ges következménye volt. Az első a civilizáció egyetemessége: ez a fenti tételből szinte 
automatikusan következik. A "preegzisztencia ugyanis következetesen csak az egész 
emberiség szintjén gondolható el (Newton mechanikája egyaránt preegzisztált a paleoli- 


módszertani elveit félretéve — ilyen ftotalitásokat tanulmányozott, igaz, a racionalizálás egyoldalú szempont- 
ja szerint. (SK 21.) 

tikumban élt őseink, a Newton korában élt ausztrál őslakók és Newton brit honfitársai 
számára). Alfred Weber szerint az egyes kultúrák , csak a ma az egész emberiség birto- 
kát alkotó civilizációs kozmosz zárt, az egész történelmen logikus lépcsők sorozatán ke- 
resztül vezető kidolgozásának tagjai." (GK 58.) A második, inkább implicit következ- 
mény az, hogy így a civilizáció története kumulatív, evolúciós folyamatnak tűnik, amely- 
ben semmi nem veszhet el, legfeljebb egy időre visszamerül a "preexisztenciába (így 
"szunnyadozott" a kopernikuszi világkép a későantikvitástól a XVI. századig). (GK 60.) 

Alfred Weber nem fogadta el azt a Németországban népszerű gondolatot, miszerint 
a tárgyi világ, a technika lényegi emberi erők külsővé válása, objektiválódása. Ez kizár- 
ná a civilizációs tárgyak "preegzisztenciáját, s nehezen tarthatóvá tenné azt az elképze- 
lést, hogy a civilizáció története logikus lépcsők sorozata, evolutív jellegű. Azt a pél- 
dául Simmelnél igen színvonalasan megfogalmazott elképzelést, hogy a külsővé vált, 
ember által teremtett tárgyi világ szembefordul az emberrel, 1912-ben, a DGS kongresz- 
szusán tartott előadásában, ahol kultúrszociológiája alapelveit először kifejtette, 
Simmel nevének említése nélkül elvetette. (SK 45.) Alfred Weber szemében a technika, 
a civilizációs javak nem a lényegi emberi erőktől idegen javak — de pusztán csak a tör- 
ténelem egyik oldalát alkotják. 

A kulturális folyamatot Alfred Weber első lépésben negatív jelzőkkel írta le: ez nem 
logikai általános érvényű dolgok kozmosza, nem objektív világ. A kultúrában , minden, 
ami keletkezik, lényege szerint be van zárva abba a történeti testbe, amelyben keletke- 
zett, azzal bensőségesen össze van kötve." (GK 66.) A kultúra helyhez és időhöz kötött, 
ebben az értelemben nem egyetemes. Éppen ezért a kultúrában nem is a "preegzisztáló" 
"felfedezéséről, hanem teremtésről" (Schöpfung) van szó, valami újról. (GK 69.) Egye- 
temességről csak abban az értelemben lehet szó, hogy a kulturális értelemben lehet 
megadni a lét kivételesen nagy és mély értelmezését. A kultúra , a lét lelki-szellemi in- 
terpretációja, amely meghatározott, lelki-szellemi alaptapasztalatokból kiindulva, töb- 
bé vagy kevésbé messzemenően minden meglevőnek és tapasztalatnak megadja az ér- 
tékhangsúlyát, a létezésértelemre vonatkozó kifejtett tartalmat kölcsönöz nekik." (GK 
67.) A kultúrában nincs egyetemes fejlődés sem. Itt csak a produktivitás váratlan fellán- 
golásaival találkozhatunk, amikor valami váratlan, egyedi, új és kivételes keletkezik. 
(GK 70.) 

Civilizáció és kultúra megkülönböztetése nem Alfred Weber találmánya volt." 
Ő csak elméletinek tűnő formát, értelmezést adott e megkülönböztetésnek. Ebben az ér- 
telmezésben felismerhető az az értékelő mozzanat, amely a mélyet, eredetit, lelkit, egye- 
dit mindig az értelmi és egyetemes fölé helyezi. Nem lehet azt mondani, hogy ez az ér- 
tékelés Alfred Webernél mindent elnyomó, elsődleges lett volna. A civilizáció ugyan ná- 
la is "csak! civilizáció, de annak egyetemességét, racionalitását értékelte és méltatta. 
Alfred Weber bátyjához hasonlóan liberális volt, talán elméletileg következetesebben is. 
Nála a civilizációs folyamattal kapcsolatban nem lehet olyasmiket olvasni, mint Max 
Webernél, aki a racionális kapitalizmusról mint "acélkemény héjazatról, a racionális 
bürokráciáról mint a szolgaság házáról beszélt. A probléma inkább az, hogy a civilizá- 
ció és a kultúra megkülönböztetéséből, ahogy azt Alfred Weber kezelte (a társadalmi 
folyamat a maga meghatározatlanságában elsikkadt), a szociológiai kutatásra nézve 
nem következett semmi. Abban, ahogy Alfred Webernek a maga kultúrszociológiaként 
felfogott kultúrtörténetében egy-egy történeti korszakot jól vagy rosszul, mélyebben 
vagy felületesebben (többnyire inkább így) sikerült megfogni, a civilizáció és kultúra 
megkülönböztetése nem játszott szerepet — mert alig élt vele. 


A Szépen elemezte e fogalmak német használati módját Norbert Elias (CF 101 sk.), aki egy időben 
Heidelbergben Alfred Webernél is tanult, és akinek fő műve egyben az Alfred Weberrel való vita is. 

Leopold von Wiese 


Wiese esetében látható legtisztábban, hogy a gyors intézményesülés a szociológiapro- 
fesszorok számára milyen csapdahelyzetet teremtett. Erőteljesen ösztönözte őket az 
önálló rendszeralkotásra, hiszen ezzel gondolták egyetemen belüli pozíciójukat legiti- 
málni, de nem segítette elő a tanszékek közti kooperációt (így Wiese és az ugyancsak 
Kölnben professzor Scheler között semmiféle együttműködés nem jött létre). Nem adott 
eszközöket a kiterjedtebb kutatásra sem. Wiese helyzete hasonlított az I. világháború 
előtti amerikai professzorokéhoz (volt is bizonyos, rövid életű hatása az Egyesült Álla- 
mokban: 1932-ben Howard Becker lefordította fő művét). 


mum Leopold von Wiese und Kaiserswaldau 1876-ban született régi porosz nemesi családból. 
Kezdetben őseihez hasonlóan ő is katonának készült, de a kadétiskolát egészségi okokból 
el kellett hagynia. Berlinben tanult nemzetgazdaságtant Schmollernél. 1902-ben doktorált. 
Kezdetben Wilhelm Merton frankfurti nagykereskedő  alapítványaiban dolgozott. 1905-ös 
habilitációja után mérnöki és kereskedelmi főiskolákon tanított Berlinben, Posenben és 
Hannoverben, 1912-től a kölni kereskedelmi főiskolán. Amikor ez egyetemmé alakult, 
Wiese a gazdasági államtudományok és a szociológia professzora lett. 

A weimari időszakban politikai és társadalmi kérdésekben nem nyilatkozott, a SZOcio- 
lógiai társasággal, a folyóirattal és saját "viszonytanának  (Beziehunglehre) kiépítésével fog- 
lalkozott. . Személyes meggyőződése szerint liberális volt. 1933-ban  kényszernyugdíjazták. 
1935-ben ugyan kiutazott az Egyesült Államokba, Wisconsinban és a Harvardon tanított, 
de arra hivatkozva, hogy elveszítheti nyugdíját, visszatért Németországba, ahol egyfajta 
belső emigrációban élt, nem téve engedményt a rendszernek. Az 1945 után újraalakuló 
szociológiában már teljesen marginalizálódott. 1969-ben halt meg. 


e Fő műve: 
Allgemeine Soziologie als Lehre von den Bezihungen und Beziehungsgebilden der Menschen. Teil 
I. Beziehungslehre. Teil II. Gebildelehre, München: Duncker g Humbolt, 1924-1929 (AS) 


Wiese szociológiai írásainak legjellegzetesebb vonása, hogy teljesen hiányoznak be- 
lőle a kortárs társadalomra, politikára való utalások. A szociológiai elméletnek szerinte 
a társadalmi alapmechanizmusokkal kell foglalkoznia, és ha ezeket megtalálta, akkor az 
elméleti munka következtetései majd sokszoros közvetítéssel hatni fognak a gyakorlati 
életben is. A szociológia Wiese szemében szaktudomány, nem olyasféle összefoglaló tu- 
domány, mint azt korábban többen gondolták. A nemzetközi szociológiai irodalomban 
jól tájékozódott: ismerte mások mellett Durkheimet, Tarde-ot, az Egyesült Államokból 
Smallt, Rosst, Thomast, Parkot, Sorokint. A szociológiát végső soron empirikus tudo- 
mányként gondolta el, azzal a megjegyzéssel, hogy az empíriára csak egy jól kidolgo- 
zott fogalomrendszer birtokában kerülhet sor. Diákjaival végeztetett ugyan empirikus 
vizsgálatokat, pl. a falu témakörében, de ezek — egyébként Wiese intencióinak megfele- 
lően — nem voltak mások, mint köznapi megfigyelések lejegyzései a Wiese-féle fogalom- 
építmény segítségével. 

Wiese tehát szociológiai fogalomrendszert dolgozott ki. Végső soron persze a 
Weber-féle Gazdaság és társadalom (legalábbis az I. része) sem volt más, mint fogalomde- 
finíciók sorozata. Bizonyára ez a példa is ösztönözte a későbbi próbálkozásokat. Csak- 
hogy Webernél ez a fogalomépítmény telítődött korábbi, nem szociológiai szaktudomá- 
nyos tapasztalataival, Wiesénél viszont, minthogy a szociológiát világosan körülhatá- 
rolt önálló tudománynak tartotta, és mindennemű tapasztalatot megelőzően akart vég- 
érvényes fogalomrendszert alkotni, a definíciók üresek maradtak. 

A nyelv bármely más tudománynál jobban alátámasztja a szociológiát" — írta Wiese 
(AS I: 55.), és ezzel szociológiája lényegét árulta el. Definíciói nagyobbrészt szótári jel- 

legűek. Az I. kötetet az "emberi viszonyok" nagyméretű táblázata zárta, és ez a táblázat 
a cselekvésekkel és folyamatokkal kapcsolatos német igék rendszerezése volt.-? 

A szociológia az emberi viselkedésekkel (Verhalten) foglalkozik — szögezte le Wiese 
(AS I: 1.) összhangban főleg amerikai olvasmányaival. A viselkedést a viszony (Be- 
ziehung), a képződmény (Gebilde) és a folyamat (Prozefi) fogalmai segítségével kívánta 
elemezni. A Viszonyt" abban az értelemben vette, ahogy azt bármely szótár meghatá- 
rozná: a viszony két egység közötti kapcsolat, amelyben ezek különállása megmarad. 
(AS I:3.) A társadalmi képződmény! érzékileg nem vehető észre, csak szimbólumok ré- 
vén jeleníthető meg, a konkrét emberek lelkében él. (AS I: 8). A folyamat azt jelenti, 
hogy az emberek és a képződmények , cselekvőleg hatnak egymásra." (AS I: 3.) 

Wiesét olykor Simmel követőjének tekintik, és ő hivatkozik is helyenként (de csak 
helyenként) rá. De nemcsak Simmel szellemes meglátásainak és a korproblémák iránti 
érzékenységének nincs nyoma nála, hanem a szociológiáról mint a formákról szóló tu- 
dománynak sem. A rokonság illúzióját talán az keltheti, hogy Simmel a titkot, az alá- és 
fölérendelést, a harcot ugyanúgy a legkülönfélébb tartalmakkal telítődő formáknak tar- 
totta, mint Wiese a maga rendszeresen levezetett viszony- és képződménytípusait. Ahol 
Simmel formák elemezhető, de nem rendszerezhető sokaságát látta, ott Wiese deduk- 
tíve levezethető típusok rendszerét. Két alapviszonyt különböztetett meg: , egyfelől a 
közeledés és (miután a kapcsolat létrejött) az együttesség (Miteinander) viszonyait, más- 
felől a széttartás és (az elválás után) a nélküliség (Ohneinander)? viszonyait." (AS 1:10.) 
A két irány, a kötés (Binden) és az eloldás (Lösen) adta aztán a viszonyok, képződmé- 
nyek és folyamatok táblázatának a rendezési szempontját. (AS I: 51.) 

Mint a következetességre és logikára sokat adó ember, Wiese megalkotta a szocio- 
lógia összefoglaló képletét is: 


P-IFB..... FO"Ag illetve: P- AFB; A— IPFB; ,; B— OTA, 


ahol P — a társadalmi folyamat; A — a cselekvő individuális beállítottsága; B — a szituá- 
ció; I — a cselekvő individualitása; Bi. , — a megelőző szituációk; O — a tárgyi adottsá- 
gok; Ar — a cselekvésbe bevont többi egyén beállítottsága. (AS 1:124-125.) Arra, hogy az 
egyes változókat miként lehetne mérni, Wiese nem vesztegetett időt. 

A képződményeknek az a tipológiája, amelyre Wiese munkája második kötetében 
tett kísérletet, több kapcsolatot teremthetett volna a kortárs valósággal. Megkülönböz- 
tette a tömeget, a csoportot és absztrakt kollektívát, éspedig úgy, hogy a tömeg embe- 
rek cselekvési egységét (Tateinheit) jelenti, vagyis azt a képződményt, ahol az emberek 
fizikailag is kapcsolatban vannak; a csoport azt a tartós képződményt, amelyben az em- 
berek viszonylag összetartozóak, és amely egységes; az absztrakt kollektívák, mint az ál- 
lam vagy az egyház, pedig olyan képződmények, amelyek elszakadnak az emberek tes- 
tiségétől, mint totalitások konkrétan nem észrevehetők (de eszmék révén mint folyama- 
tok összefüggései észlelhetők). (AS II: 97., 128., 199-200.) Ez a szellemidegen!" (geistes- 
Jfremd), de fizikai kapcsolatoktól a nem fizikai, de szellemi kapcsolatokig terjedő skála 
végül is több volt már, mint puszta szótári definíciók sora. De Wiese nem törekedett ar- 
ra, hogy ezt a tartalmi elemzésre kínálkozó lehetőséget megragadja. 


42Bár a fentiek azt sugallhatnák, Wiese sok hasonlóan rendszeralkotásra törekvő kortársával ellentétben 
nem volt unalmas. Gördülékeny, jó ritmusú prózát írt. De a tartalom üveggyöngy-játék jellegén ez persze nem 
változtatott. 

243 Ilyen szó nemcsak a magyarban nincs, de a németben sem. 

Alfred Vierkandt 


mum Vierkandt 1867-ben született. Matematikát, fizikát és földrajzot tanult. Egy darabig közép- 
iskolai tanár volt. 1894-től  Braunschweigban a Technische  Hochschulén földrajzot, majd 
1900-tól Berlinben néprajzot (Völkerkunde) tanított. Az egyetemi pályán a konzervatív . tör- 
ténészek ellenállása miatt nagyon lassan haladt előre: 1913-ban érte el a legalacsonyabb 
(auflerplanmaftiger) , professzori . rangot, 1921-ben lett a szociológia rendkívüli, majd 1925-ben 
rendes tanára. A weimari időszakban ő is azok közé az ún. Vernunfirepublikanerek közé tar- 
tozott, akik gyakorlati, politikai megfontolásokból elfogadták a köztársasági rendet, de 
csak nagy belső ellenkezéssel és világnézeti  fenntartással.$1934-ben nyugdíjazták, nem 
taníthatott. 1953-ban halt meg. 


e Fő említett művei: 
Gesellschafislehre, Stuttgart: F. Enke, 1928 (GL) 
Handwörterbuch der Soziologie (kiadó és szerkesztő), Stuttgart: F. Enke, 1931 


Az először 1922-ben, majd teljesen átdolgozott formában 1928-ban megjelent 
Gesellschaftslehre (Társadalomtan) szándéka szerint elsősorban Tönnies, kisebb mérték- 
ben Simmel munkásságához kapcsolódó átfogó alapmunka kívánt lenni. Weberről 
könyvében csak imitt-amott vett tudomást. Sokszor hivatkozott etnológiai megfigyelé- 
adatokra támaszkodott. 

Ennek alapvető oka az a fenomenológiai megközelítésmód volt, amelyben munkája 
legfőbb szociológiai újdonságát látta. A fenomenológiát Theodor Litt filozófustól tanul- 
ta. Vierkandt a fenomenológiai szemléletében , végső fogalmakról, azaz más fogalmak- 
ra vissza nem vezethető fogalmakról" van szó; , e fogalmak megismerése és tárgyalása 
csak a szemlélet révén lehetséges, azaz úgy, hogy az ember az ilyen fogalmak sajátos lé- 
nyegét ... egyetlenegy (reális vagy képzelt) példán belső szemlélet segítségével tisztáz- 
za." Ennek következtében ,az e fogalmak lényegébe való belátás ... egyetlen példa 
megszemlélése révén érhető el ...". (GL 19.) Mint az előszóban írta, nem történeti 
kultúrszociológiát akar művelni, nem a társadalmi felemelkedésről, a szociológiáról 
vagy a kriminálstatisztikáról akar értekezni. , E könyv tárgyát ezzel szemben az általá- 
ban vett társadalmi élet végső formái, erői és tényei képezik, amelyek minden történe- 
ti változástól függetlenül a társadalom lényegéből következnek." (GL v.) Ezekhez a 
"végső formákhoz nem a módszeres összehasonlító kutatás révén, hanem a belső 
szemlélet" útján kívánt eljutni. 

A társadalomban úgymond számos emberi hajlam figyelhető meg. Alapvető a társa- 
dalmi létezés szempontjából az embernek az érték (Wert) és érvényesség (Geltung) utá- 
ni törekvése, azaz az, hogy az ember egyéni értékének és az érték érvényesülésének tu- 
datában legyen. Ezt nevezte Vierkandt önérzésnek (Selbstgefühl, amelynek megszerzé- 
se és megtartása a csoporttól, , az egyén csoport általi értékelésétől függ." (GL 24-25.) 
Vierkandt a becsvágyó példáját említette: ő ugyanis nem pusztán arra törekszik, hogy 
másokon uralkodjon, hanem az elismerésüket is el akarja nyerni. Ez a törekvés , előfel- 
tételezi éspedig szükségszerűen azt, hogy embertársaink nemcsak jelen vannak, hanem 
ennek az ösztönnek a hordozójával belső kapcsolatban is állnak, amennyiben kifejezet- 
ten elismertetik az a joguk, hogy az ő értékéről vagy értéktelenségéről döntsenek". (GL 
26.) Úgy látszik, mintha a csoport elsődleges lenne az egyénnel szemben. Az egyik leg- 
fontosabb hajlam nem értelmezhető tényleges csoportkapcsolatok nélkül. , Amit mások 
mint rólunk alkotott képet magukban hordoznak, azt ugyanakkor mi realitásként éljük 
meg, mégpedig bennünk levő igen erős realitásként. Így tehát másokban élünk, és má- 


244 Vierkandt politikai írásairól lásd Stölting i.m. 335 sk. 

sok képzetei élnek bennünk." (GL 159.)€$ Csakhogy a csoport realitásának a forrása 
mégiscsak az önérzés, vagyis egy alapvetően egyéni hajlam. Vierkandt körkörösen ér- 
velt: az egyéni hajlamok alakítják a csoportot, a csoport az egyéni hajlamokat. Vierkandt 
hallgatólagosan mindig feltételezte, hogy a csoport tényleges létező. Ebben az értelem- 
ben szociológiai realista" volt. Ez nem fenomenológiai módszeréből következett, ellen- 
kezőleg: a következetes szociológiai fenomenológia — mint Schütznél látható lesz — in- 
kább a szociológiai nominalizmus! felé hajlik, azaz a társas képződményeket a cselek- 
vők konstruktumainak tartja. Vierkandt nem tett elméleti erőfeszítést arra, hogy össze- 
egyeztesse a társadalomtannak az emberi hajlamokból való levezetését a csoportnak 
mint valós képződménynek a feltételezésével. 

Nem az önérzés az egyedüli csoport- és társadalomalakító hajlam. Vierkandt nagy je- 
lentőséget tulajdonított az alárendelődési ösztönnek (Unterordnungstrieb). Ennek bemu- 
tatását a kutya, majd a gyermek alárendelődési ösztönével kezdte, majd így folytatta: 


A felnőttek ennek megfelelően viselkednek a tekintélyes és vezető személyiségek- 
kel szemben. A történelem Napóleonhoz hasonló zseniális vezérszemélyiségei azt 
mutatják nagyban, amit kisebb méretekben naponta megfigyelhetünk magunk kö- 
rül: lényegük a környezetükben vak odaadást vált ki, amelyben az ellenállás teljes 
lehetetlensége is benne van." (GL 38.) 


Az alárendelődés , egészséges, normális és boldogító állapot", épp ezért úgymond nem 
ellentétes az önérzésre való törekvéssel. (GL 61.) Ennek megfelelően , talán semmi sem 
gyökerezik olyan mélyen az emberben, mint a vezér iránti szükséglet. " (GL 65.) Az alá- 
rendelődési ösztön tehát örök, mi több, az embert ez emeli fel önmaga fölé. , Az aláren- 
delődési ösztön hozza ki a legjobbat az emberből." (GL 66.) Vierkandt arra a korábbi 
munkáiban kifejtett elképzelésre támaszkodik, hogy az ember eredendően (és a "pri- 
mitív"/ még mindig) lusta, és ennélfogva képtelen az alkotásra. Ebből következik az ura- 
lom pozitív szerepe. Vierkandt antropológiai eszméi erőteljesen normatívak: antilibera- 
lizmusa, a demokráciával szembeni bizalmatlansága mélyen gyökerezik. 

Az alárendelődési ösztön nem áll egyedül. Vierkandt beszélt a másokon való segítés 
ösztönéről, a harc ösztönéről is, majd a szimpátia jellemzésére tért át, hiszen végül is ez 
a társas világ alapjelensége. A szimpátia az, amely lehetővé teszi állapotok és viselke- 
dési módok egyénről egyénre való átterjedését. (GL 102.) Szerepe van a szóbeli befolyá- 
solás, a hiszékenység (Glaubigkeit) létrejöttében. Ez utóbbi pedig nélkülözhetetlen az 
ember viselkedése szempontjából, hiszen a kételkedés és a bizalmatlanság aláásná a 
kapcsolatokat. (GL 123.) Ebben a megközelítésben a szimpátia és az alárendelődés feno- 
menológiailag szinte összeolvadt, hiszen , az a mód, ahogy a tisztelt személyiséget az őt 
tisztelők magukba beépítik és sajátjukká teszik, ahogy a saját énjükben ... hat és uralko- 
dik", érthetetlen lenne, ha nem látnánk, hogy a példaképét követő ember , élete nem 
tisztán önmagából ered, hanem ezzel egy időben egy másik személyből is." (GL 160.) 

A társadalom, a csoport értelmezése Vierkandt elméletének középponti eleme. ,A 
társadalomban az emberek sajátos módon nem egymás mellett, hanem egymásban él- 
nek, lelkük a társadalmi folyamatokban többé vagy kevésbé összefolyik ...". (GL 
174-175.) A társadalom "valóságos" létező, nem a cselekvők értelmi teljesítményei kon- 
stituálják. Az egyén nem különül el teljesen a környező csoportjelenségektől, a saját él- 
mény és az idegen élmény között nincs egyértelmű határ, a személyek ténylegesen 


245 Érdemes ezt a gondolatot összevetni Charles H. Cooley a szociológiai irodalomban sokat emlegetett 
"ttükör-én" metaforájával. 

egyetlen egésszé olvadhatnak össze, például a mi-érzésben. (GL143-144.) A csoport va- 
lódi egység, , nem az egyes egyének hozzák létre, hanem csak hordozzák azt." (GL 326.) 

Vierkandt úgy vélte, hogy szociológiai rendszere Tönnies elképzeléseit fejlesztette 
tovább. Ám Tönniesszel ellentétben Vierkandt a közösség és társadalom között csak fo- 
kozati különbséget látott. A közösség ,a társadalmi kötöttség legszorosabb formája", 
olyan kapcsolat, amelynek az ember nincs teljesen tudatában. (GL 209.) A közösségiség 
fokozható, beszélhetünk "közösségközeli (gemeinschaftsnahe) és "közösségtől távoli 
(gemeinschafisferne) viszonyokról attól függően, hogy az embert egész valójában veszik- 
e, hogy a közlés élményébe vegyül-e személyes élmény is, hogy az emberek tudatálla- 
potát inkább az egyenlőség, egyformaság jellemzi-e. (GL 233-238.) A nem-közösségi 
vagy közösségtől távoli viszonyok között Vierkandt megkülönböztette a jogi, hatalmi 
és harci viszonyokat — ezek ebben a sorrendben távolodnak a közösségiségtől. (GL 248.) 

Vierkandt "társadalomtana" nem volt és sajátos "fenomenologikus" eljárásmódja mi- 
att nem is lehetett értékmentes, de nem is akart az lenni. Az emberi hajlamok Vierkandt 
által adott jellemzésével nem fért volna össze az individuális szabadságjogok előtérbe 
állítása. A társadalom közösségi alapjaiból a demokratikus eljárások értékének viszony- 
lagossága következett; így például kiemelte a többségi döntések irracionalitását. (GL 
346.) Mérsékelt szociális reformelképzeléseit a polgár állammal szembeni kötelességei- 
nek rajzával ellenpontozta. Az pedig, hogy a "vezér" szükségességét mint egyetemes 
társulási jelenséget értelmezte, valóban értelmetlenné tett volna bármifajta demokrati- 
kus hitvallást. Az igazi osztályviszony jellemző jegyének az engedelmesség akarását 
(Gehorsamsvwillen) tartotta, azt a viszonyt, ahol elismerik a felsőbb osztály tagjainak elő- 
kelő voltát (Vornehmheit). (GL 292.) 

Vierkandt egyik legérdekesebb és Simmelre emlékeztető elemzése, amelyben szoci- 
(Betrachter) szól. A néző elsődlegesen az, aki a cselekvőre nyomást gyakorol, hogy a szo- 
kásoknak megfelelően viselkedjen, és ezzel biztosítja az erkölcsi rend érvényesülését. 
(GL 406-407.) A néző és a cselekvő szerepe természetesen állandóan felcserélődik. Más 
a helyzet a szemlélődővel. A szemlélődő az, aki a cselekvéstől távol van és távol is ma- 
rad. , Nem az átélők, hanem a szemlélődök alakítják a nézeteket, és ezzel közvetve ha- 
tást gyakorolnak az adott ügyben az élet alakítására is." (GL 409.) így a szegénység el- 
viselhetőségéről nem a szegények, hanem a szemlélődök beszéltek; a háború üdvös ha- 
tásairól azok, akik maguk nem vettek részt a harcban. A szemlélődőnek a cselekvéstől 
való távolságából következik, hogy , követeléseit és erkölcsi ítéleteit tekintve szigo- 
rúbbő, de az is, , hogy ítéleteiben nagyobb világosságot és megfontoltságot mutat." (GL 
410.) A szemlélődök — és ki ne ismerné fel, hogy itt az értelmiségről van szó — hajlanak 
arra, hogy kivételnek tartsák a gondolkodásbeli zavart, az aljas érzületet, a képzetek za- 
varosságát. Ezért a szemlélődök ítéleteikben a tények tekintetében is tévednek, de gyak- 
ran hamis értékítéleteket állítanak fel. A szemlélődő , olyan követeléseket támaszt a va- 
lósággal szemben, amelyeket saját álláspontjából merített, és mivel a tények nem felel- 
nek meg ennek, olyan negatív értékítéletet mond róluk, amely nem illeszkedik a körül- 
ményekhez." A valóságidegenség, a cselekvőkkel szembeni felelőtlenség — ezek az ér- 
telmiségiek címére többnyire hatalomközeli oldalról intézett kifogások visszatérő moz- 
zanatai. , Valójában a szemlélődőnek, aki az élet egész összefüggésétől távol van, sok- 
kal könnyebb dolga van a megítélésben, mint annak, aki ebbe az összefüggésbe van 
száműzve." (GL 412.) Ez is az értelmiségről szóló szociológiai ítélet, akárcsak a 
Mannheimé, de ez a konzervatív értelmiségkritika alapmotívumait emeli be a szocioló- 
giai elméletbe. 

Hans Freyer 


Freyer, akinek a náci hatalomátvétel után játszott szerepét már említettem, sajátos elmé- 
leti álláspontot képviselt a német szociológiában. A szociológiának szerinte a kor aktuá- 
lis kérdéseire kell választ adnia, azaz gyakorlati szerepet szánt neki. Fő munkájában — bi- 
zonyos fokig a később elemzendő kortárs Mannheim Károlyhoz hasonlóan — a gondol- 
kodás alapszerkezeteinek tisztázására törekedett. A társadalmi-szellemi világ konkrét 
elemzésére azonban nem vállalkozott. Gyakorlati orientációja inkább bizonyos jobbolda- 
li világnézeti szimbólumoknak a szociológiába való beépítésében mutatkozott meg. 


mum Hans Freyer 1887-ben született egy  postatisztviselő fiaként. Greifswaldban és Lipcsében 
tanult filozófiát, történelmet és gazdaságtant. 1911-ben doktorált. Tanítás mellett tovább 
járt egyetemre Berlinben, ahol Simmellel került kapcsolatba. Az I. világháborúban katona 
volt. 1920-ban Lipcsében habilitált filozófiából. 1922-ben lett professzor Kielben, 1925-ben 
a szociológia professzora Lipcsében. Kinevezése összefüggött azzal, hogy a szociológiát ő 
is egyfajta szintetizáló, világnézetet adó tudománynak tartotta, akárcsak a porosz felsőok- 
tatást akkor irányító Carl Heinrich Becker. Freyer sajátos szintézisre gondolt: a világhábo- 
rú után kapcsolatban állt az expresszionista, aktivista Jugendbewegunggal, amely az ipari 
társadalommal szemben állva, a természetközeli teremtő, mitikus közösséget kereste. 
Freyer több szépirodalmi szándékú írásában (Antáus 1918, Prometheus 1923) adott hangot 
ennek a törekvésnek. A közösségkeresés nála a hatalom és a tekintély konzervatív helyes- 
lésével párosult, és a szellem és a hatalom összefüggését hangsúlyozta, 1931-ben pedig 
Revolution von Rechts című írásában fogalmazta meg a weimari rendszer jobboldali kriti- 
káját. A náci hatalomátvétel után, mint említettem, a DGS megszűnésében játszott szere- 
pet. Freyer határozott jobboldalisága ellenére sem lépett be a náci pártba. A rendszerben 
nelem felé fordult, és 1938 és 1944 között egyfajta negyed-emigrációban Budapesten ve- 
Zette a Német Kultúrintézetet. Az egyetemen is előadott. 1948 és 1952 között lexikonszer- 
kesztőként működött, 1955 és 1963 között Münsterben volt a szociológia professzora. Po- 
litikai múltja és szellemi beállítottsága miatt is elszigetelődött az újabb német szociológi- 
ában, de közvetve, tanítványa Helmut Schelsky révén mégis befolyásolta azt: Schelskynél 
habilitált az új német szociológia képviselőinek jelentős hányada. Kései  korértelmezésé- 
ben (Theorie des gegenwürtigen Zeitalters, 1955) konzervatív alapról bírálta az ipari társadal- 
mat. 1969-ben halt meg. 

Freyer figyelembe veendő hatást gyakorolt Hajnal István eredeti  történetszociológiai 

koncepciójára. 


.  Elemzett művei: 
Theorie des objektíven Geistes. Eine Einleitung in die Kulturphilosophie (1923), Leipzig: 
Teubner, 1934 (TOG) 
Soziologie als Wirklichkeitsxvissenschafi. Logische Grundlegung des Systems der Soziologie, 
Leipzig: Teubner, 1930 (SW) 


Freyer — a Webert befolyásoló újkantianizmust megkerülve — Diltheyen és Simmelen 
keresztül Hegelhez nyúlt vissza; ez tagadhatatlanul bizonyos eklektikus jelleget adott 
többször is megjelentetett, inkább egyetemi tankönyvnek szánt kultúrfilozófiai érteke- 
zésében mutatta be. 

Kiindulópontja az volt, hogy a szellemtudományos értelmezés sokfajta változata 
mögött az az erős mag rejlik, miszerint , valamely szellemi terület, sőt egy egész kultú- 
ra valamennyi teljesítményében alkotó módon egy jellegzetes szellemi lét, egyfajta or- 
ganikus szellemi élet fejeződik ki." (TOG 4.) Freyer figyelme tehát az egyén feletti kul- 
turális jelenségekre irányult. Ez filozófiai értelemben egyfajta objektív idealizmust je- 
lentett, ami nem meglepő egy Hegel-követőnél. Freyer azon áramlat örökösének vallot- 

ta magát, amely a szükségszerűséget és a szabadságot, a létet és a kellést (Sollen) egy- 
mást az említett organikus-szellemi létben kölcsönösen átható kategóriákként fogta fel. 
(TOG 5.) Sajátos, a filozófiai értelemben vett megértésben kifejeződő belső kapcsolatot 
tételezett fel a szellemtudományos megismerés tárgyát képező valóság és a megismerő 
között. A szellemi élettapasztalat naiv-intuitív megismerő beállítottságától , a szellem- 
tudományok megértő teljesítménye nem lényege szerint különbözik, nem is mélység és 
intenzitás tekintetében való feltétlen fölénye tekintetében, hanem csak egy bizonyos 
módszeres apparátus hozzájárulása miatt." (TOG 7.) Ez egyrészt azt jelenti, hogy a szel- 
lemtudományok is részei az "organikus szellemi létnek", másfelől azt, hogy a megisme- 
rés módszerei közvetlenül ebből az organikus szellemi létből származnak. 

Freyert a szellem tárgyiasulása, az objektív szellemi formák keletkezése érdekelte - 
ez hegelianizmusából eredt, és ez vezette el később a szociológiához is. Ezt a tárgyiasu- 
lást a jel felől próbálta bemutatni (és itt a lipcsei filozófus-pszichológus Wilhelm Wundt 
elképzeléseire támaszkodott). A jel elsődlegesen ábrázoló gesztus, de mint ilyen önálló- 
sul, objektív értelem hordozója lesz, végül egy harmadik lépésben az anyagi világban is 
módosulást idéz elő — és ezzel jön létre igazán az objektív szellem. (TOG 16-32.) Freyer 
ugyan anyagi világról beszélt, de nála a szellem nem munkatevékenység révén objek- 
tiválódik (mint bizonyos fokig Hegelnél, valamint Marxnál), hanem a jel anyagi rögzü- 
lése révén. Ez az objektív szellem forma, és , objektív szellemi jellegét tekintve lényegi 
ismertetőjegye nem az, hogy mint jelentésteli képződmény valamiképpen anyagilag 
rögzült, hanem az, hogy forma lett, és mint forma szemben áll az élményfolyammal, az 
mint formát készen találja és megtölti." (TOG 53.) Felismerhető, hogy Freyer ezen a 
ponton, ahol az élmény, az élet és az anyagilag rögzült, objektiválódott forma dialekti- 
káját hangsúlyozta, az egyébként semmilyen formában nem hegelianus Simmelre tá- 
maszkodott. A társadalmi forma vagy műveltség az objektív szellem egyik formája az 
alakzat (Gebilde — például az öntörvényű, önmagán kívülre nem mutató műalkotás), az 
eszköz és a jel mellett. (TOG 55.) A szociológia tehát az objektív szellem egyik objekti- 
vációs formáját hivatott tanulmányozni.216 

Freyer különbséget tett a "Iogosztudományok" és az ethosztudományok!" között. 
Az előbbiek (a hagyományos humán tudományok) azokat az alakzatokat (Gebilde) vizs- 
gálják, amelyekben ,az idő megáll, az élet formákba vált át". (SW 84.) Az ethosz- 
tudományok által vizsgált társadalmi alakzatok azonban mások: , Mindig meghaladják 
magukat, nem egy új dimenzió irányában, hanem egy más, megváltozott társadalmi hely- 
zet irányában." (SW 84.) A szociológia mint ethosztudomány az élet, a változás, a törté- 
nés, az idő vizsgálata. A szociológiában , , egy eleven valóság ismeri meg önmagát". (SW 83.) 

A szociológia mint "valóságtudomány (Wirklichkeitswissenschaft) kifejezés ugyan 
Webert látszik idézni, de Freyer felfogását mély árok választotta el a Weberétől.27 
Webernél a "valóságtudomány! kifejezés arra utalt, hogy az általa elképzelt társadalom- 
tudomány nem a törvényeket, hanem a valóság , egyes jelenségeinek összefüggését" 
kell hogy kutassa. (OBJ 29.) Freyer szerint viszont a társadalmi valóság az objektív szel- 
lem, így e valóság tudománya éppenséggel a (természetesen nem törvényjellegű, ha- 


246 Hajnal István figyelmét formának és életnek ez a dialektikája ragadta meg. Hosszan ismertette és ér- 
telmezte az "objektív szellem! freyeri elméletét (lásd Hajnal István: Történelem és szociológia (1939), in: Haj- 
nal István: Technika, művelődés. Tanulmányok, Budapest: MTA Történettudományi Intézete, 1993,171-181.), és 
a formaképződésben találta meg a két tudomány együttműködésének az elvét: ,, A konkrét szerkezetiségek ta- 
nulmányozásában találkoznánk, s kell is találkoznia a történelemnek és a szociológiának. Szerkezetiségek, 
amelyek által az emberiség mintegy kiemeli magát az élet ösztönös folyásából. Az anyaghoz kapcsolódik, 
anyagot vesz fel a maga életműködésébe, hogy aztán mint társadalmi óriásüzem, ura legyen a maga és a kül- 
ső világ természetének." I. m. 181. 

ar Weber történeti kutatásait Freyer nagyra tartotta, a Gazdaság és társadalom fogalmi konstrukcióit viszont 
nem. (SW 146-147.) 

nem szellemi) összefüggést, az egészet és annak megmutatkozását kell hogy vizsgálja. 
Ez az elképzelt freyeri szociológia — a hegeli inspirációnak megfelelően — , egy adott tár- 
sadalmi valóság tudományos öntudata". (SW 5.) A szociológia tehát igen bensőséges 
módon kapcsolódik a vizsgálata tárgyát képező kultúrához. 


, Nem csupán arról van szó, hogy bármely tudományos teljesítményhez vagy bár- 
mely műalkotáshoz hasonlóan [a szociológia] hallgatólagosan és tudattalanul, fizi- 
ognómiájában magában hordozza kultúrájának szellemét, hanem arról is, hogy 
ezenkívül fogalmaiban is a legvégsőkig egy meghatározott társadalmi rend valósá- 
gára irányzott, és ilyennek is kell lennie ...". (SW 6.) 


Freyer ezzel nemcsak a törvénytudományos szociológiát nyilvánította lehetetlennek, 
nemcsak a tudományos tudás társadalmi lét általi meghatározottságát állította, mint 
Mannheim, hanem azt is, hogy nincs semmilyen mód e meghatározottságból kilépni. 
Számára ez nem jelentett gondot. A Valóságtudomány" épp e bensőséges kötődés ré- 
vén része az objektív szellemnek, és ennél többre Freyer nem is vágyott. Abból a 
hegelianus gondolatból, hogy a megismerő és a megismert ugyanannak a szellemi va- 
lóságnak a részei, egyfajta aktivizmus következett, gyakorlatközpontúság, akárcsak 
Lukácsnál, aki annak a proletariátusnak az álláspontjával azonosult, amely az adott el- 
idegenült valóságot tagadta, és feltevése szerint gyakorlatilag át akarta alakítani. Freyer 
mentes volt a forradalmár ifjúhegeliánus eretnekségektől, és fenntartások nélkül tudott 
azonosulni az objektív szellem fennálló formáival, azaz az állammal és a néppel. 

A freyeri szociológia nem szemlélődő jellegű. Ez következik abból, hogy a társadal- 
mi alakzatok az objektív szellem állandóan változó alakzatai, és hogy a szociológia eh- 
hez a szellemi valósághoz bensőségesen kapcsolódik. 


Az elmélet értelme itt nem a megértő szubjektum gazdagodása a formák sokfélesé- 
ge által, hanem a létezésünk feltételeibe való belátás, döntésünk elmélyítése, valósá- 
gunk alátámasztása. A megismerőnek nem szuverénnek, hanem felelősnek kell len- 
nie, nem a helyzetétől, hanem a helyzetében és a helyzetével szemben kell szabadnak 
lennie." (SW 91.) 


Ez a fajta szociológia nem lehet weberi értelemben értékmentes. Mint írta, a szociológia 
etikai tudomány, nem abban az értelemben, hogy erkölcsi normákat állítana fel, hanem 
abban, hogy , megismerésének tárgya egy akarati irányt rejt magában." (SW 206.) Ezt az 
akarati irányt kell tehát a szociológiának megragadnia. Noha Freyer sokat hangsúlyoz- 
za az akarat és az aktivitás szerepét, sehol nem próbálta meg, hogy elemezze az objek- 
tív szellem és a szubjektív akarat, a kollektív és egyéni cselekvés viszonyát.? Hegeli- 
anus filozófiája az objektív és szubjektív szellem között összhangot látott, sokszor 
ködös, filozofáló szociológiája azonban ezt az összhangot ténylegesen nem tudta meg- 
ragadni. 


248 Freyer külön alfejezetet szentelt a tudásszociológiának. A marxi ideológiafelfogást a maga leleplező, 
varázs alól feloldó (entzaubernd) tendenciájával elutasította, és helyeselte, ha , a társadalmi életet valamennyi 
formájában mint eszmék által áthatottat és eszmék által meghatározottat gondolják el". (SW 109.) Mannheim 
Freyertől dicséretet kapott, csak éppen ideológiatana központi problémáját, a hamis tudat kérdését nem em- 
lítette. 

249 1931-es politikai írásának (Revolution von Rechts) középpontjában a nem konkretizált, mitikussá növelt 
akarat állt. , A forradalmi elv ... lényege szerint nem struktúra, nem rend, nem építmény. Tiszta erő, tiszta fel- 
felé való törés, tiszta folyamat. Azt kérdezni, hogy milyen formába fog illeszkedni, ha mozgása céljához ér, 
nemcsak hamis, hanem gyáva is." Idézi Üner, Elfriede: Soziologie als ,, geistige Bewegung". Hans Freyers System 
der Soziologie und die ,, Leipziger Schule", Weinheim: VCH Verlagsgesellschaft, 1992, 63. 

Freyer az alapvető szociológiai fogalmak (társadalom, közösség, rendek, osztályok, 
állam) tárgyalása kapcsán próbálta mégis megtalálni, hogy melyik az az "akarati irány, 
az az , igaz, helyes akarat" (wahres Wollen), amely megalapozhatná a megismerést, és 
amelyhez ez a megismerés kötődhetne. (SW 307.) Ez természetesen nem a munkásosz- 
tály akarata, nem a szocializmusé — de Marxszal, a szocialista elképzelésekkel, az osz- 
tályfogalommal Freyer alaposan foglalkozott, és nem tagadta, hogy a modern társada- 
lom osztálytársadalom. Ahhoz képest, hogy milyen fontos a saját szociológiája megala- 
pozása szempontjából, igen kurtán jelezte, legalábbis elméleti munkájában, hogy mit te- 
kint ama bizonyos "igaz akarat hordozójának. Sejteni ugyan kezdettől lehetett, hogy ez 
a nép és állam, de ezt csak könyve utolsó előtti lapján szögezte le. 


, Nem kételkedünk abban, hogy aki a dolgokat realisztikusan fogja fel, legalábbis a 
mai európai helyzetben a népeket fogja megjelölni mint az új társadalomképző elv ér- 
vényesülésének terepét. ... További döntések tárgya az új rend államiságának jellege 
és foka, a lényegileg konzervatív társadalmi hatalmak szerepe, a társadalmi tömeg- 
rétegek rendies kristályosodása, az újonnan fellépő utópiák valós hatékonysága. 
Mindezek a döntések jelölik ki csak azt a középvonalat, amely mentén a szociológia 
rendszere és különösképpen a jelen struktúrájának a fogalma egymáshoz rendező- 
dik." (SW 305-306.) 


Ha nem is érthető pontosan, hogy ki és mit dönt el, nép és államiság 1930-ban elég 
világos politikai programot is jelentettek. 


Theodor Geiger empirikus szociológiai kísérletei 


A húszas évek végétől több formában és keretben megjelent az empirikus szociológiai 
kutatásra irányuló szándék. Minthogy e törekvések legtöbb képviselőjéről ebben az 
összefoglalásban nem eshet szó, legalább a legfontosabb szereplők nevét meg kell em- 
líteni. Richárd Thurnwald (1869-1954), aki etnológusból lett szociológussá (kényszer- 
ből, mert a német gyarmatokat mint kutatási területet elvitte a világháborús vereség), 
Berlinben sürgette, hogy a szociológia saját maga is végezzen kutatásokat a terepen. 
A hamburgi Andreas Walther (1879-1960) és a lipcsei Hans Freyer professzorok egy- 
aránt terveztek a városra és társadalmára irányuló vizsgálatokat (Walther az amerikai 
példán fellelkesedve). Voltak inkább gyakorlati és empirikus problémák felé forduló in- 
tézmények (a teológus Karl Dunkmann (1868-1932) szociológiai népfőiskolája, az 
Institutfür angewandte Soziologie Berlinben vagy az ipargazdaságtannal foglalkozó Götz 
Briefs (1889-1974) Institut für Betriebssoziologie-ja ugyancsak Berlinben, a Technische 
Hochschulé-n.) 1930-ban jelent meg a kultúrfilozófus és -szociológus Siegfried Kracauer 
(1889-1966) Die Angestellten. Aus dem neuesten Deutschland című, korábban újságban kö- 
zölt riportsorozata. Ez azokat a mechanizmusokat vizsgálta, amelyek révén az alkalma- 
zottak számára elfogadhatóvá és kívánatossá válik életük, amelyek révén egyre távo- 
labb kerülnek attól, hogy objektív proletár voltuk ellenére osztálytudatossá váljanak. 
Az egyetemi szociológiában az egyetlen igazán komoly munkát Theodor Geiger végez- 
te. Ő ezért nem is illik be tökéletesen a "várúr" professzorok körébe — nem is egyetemen, 
csak a sokkal alacsonyabb presztízsű műszaki főiskolán volt professzor. 


m Theodor Geiger 1891-ben Münchenben született egy gimnáziumi tanár fiaként. A gimná- 
zium elvégzése után jogot tanult. Az I. világháborúban önkéntesként vett részt. A háború 
befejeződése után doktorált. Kisebb szerepet játszott a müncheni tanácsköztársaságban. 

1920 és 1928 között Berlinben egy népfőiskola vezetője volt, intenzíven foglalkozott a fel- 
nőttoktatás kérdéseivel, mellette a statisztikai hivatalban is dolgozott. 1922-ben belépett a 
szociáldemokrata pártba, ahol a mérsékelt, revizionista szárnyhoz állt közel. A gyakorla- 
ti reformok szükségességét hirdette, nem kedvelte a nagy ideológiai konstrukciókat. Ar- 
ról azonban a párt legnagyobb részével együtt meg volt győződve, hogy a gyakorlati re- 
formok nyomán a kapitalizmust felváltja a szocializmus. 1928-ban a braunschweigi 
Technische Hochschule szociológia professzora lett. Játszott bizonyos szerepet abban, hogy 
a TH a nácik vezette tartományi kormány szándéka ellenére nem adott rendkívüli pro- 
fesszori címet Hitlernek (erre azért lett volna szükség, hogy az osztrák állampolgár Hitler 
azonnal elnyerhesse a német állampolgárságot). 1932-ben a párt felelőtlen politizálása 
miatt kilépett a szociáldemokrata pártból. 1933 elején megpróbált alkalmazkodni  bizo- 
nyos fokig az új rendszerhez, opportunista módon, abból a megfontolásból, hogy a borza- 
lom úgyse tart soká, és egy eugenikai munkát publikált. A braunschweigi hatóságok előtt 
Geiger múltja nem volt ismeretlen, 1933 szeptemberében elbocsátották, így 1933 októbe- 
rében Dániába emigrált. Itt alkalmi támogatásokból, megbízásokból élt, míg 1938-ban ki- 
nevezést nem kapott az aarhus-i egyetemre. Dánia megszállása után előbb vidéken rejtőz- 
ködött, majd Svédországba menekült, ahol vendégtanárként több egyetemen tanított. 
1946-ban tért vissza Aarhusba, megszervezte az első skandináv kutatóintézetet. 1952-ben, 
egy amerikai előadássorozatról hazatérőben a hajón szívrohamban elhunyt. 


. Elemzett munkája: 
Die soziale Schichtung des deutschen Volkes. Soziographischer Versuch auf statistischer 
Grundlage, Stuttgart: Enke, 1932 (SSDV) 


Geiger (mivel népfőiskolai tanárként számos témával kellett foglalkoznia) sokféle 
dologról értekezett pályája kezdetén. Sajátos, eredeti álláspontot empirikus kutatásai- 
ban fejtett ki. Személyes kapcsolatai révén Vierkandt kézikönyvében több fontos cikket 
ő írt (Führung, Gemeinschaft, Gesellschaft, Revolution, Soziologie). A Soziologie címszóban 
írta a szűkebb értelemben vett szociológiáról: , Kutatási szándéka a szociológiai tényvi- 
lág megismerésére irányul, megismerésre: elmélet tehát, nem pedig pragmatika. ... reá- 
lis fogalmakkal foglalkozik, nem ideális fogalmakkal, empíria, semmi más, mint empí- 
ria, semmi esetre sem spekuláció.29 Ez 1931-ben inkább egy program megfogalmazá- 
sa volt, mint a német szociológia tényleges állapotának a leírása. 1932-ben megjelent 
könyvében be is mutatta, miképpen kell és lehet empirikus szociológiát művelni. 

Geigernek a társadalmi rétegződésről írott könyvét a későbbi rétegződéskutatások a 
háttérbe szorították (míg más, kevésbé újító munkái újabb kiadásokban is megjelentek, 
ez nem). A maga korában a kutatás élvonalában járt. Még az Egyesült Államokban is 
nehéz hozzá hasonló művet találni (talán Sorokin többet emlegetett és később tárgya- 
landó mobilitás-könyvét lehet mellé állítani). Az, hogy létrejött, mutatja, hogy a gyor- 
san intézményesült weimari szociológia nemcsak a spekulatív rendszerépítőknek adott 
lehetőséget, hanem teret nyithatott volna a kutatás empirikus megújítása számára is. 
Ez a lehetőség a politikai összeomlás következtében szétfoszlott. 

Geiger munkáját az 1925-ös népszámlálásra alapozva írta meg. A könyv először 
megpróbált kvantitatív áttekintést adni a német társadalomról, majd kísérletet tett az 
egyes rétegek mentalitásának jellemzésére (ebben a részben a nácizmus társadalmi bá- 
zisával kapcsolatos fejtegetései voltak a legérdekesebbek). 

Geigerben könyve írása idején még viaskodott a statisztikus-szociológus a szociál- 
demokratával. Hangsúlyozta, hogy az osztály fogalma sokértelmű, olykor egy embertíi- 
pus lényegét (Inbegriff) fejezi ki, azaz megadja azokat a jegyeket, amelyek alapján az em- 
berek csoportosíthatók, máskor egy kollektívára utal, amely a társadalmi életfolyamat- 
ban személy feletti erőként jelenik meg. (SSDV 2.) Geiger ebből a marxi elméletre is jel- 


250 Alfred Vierkandt (Hrsg): Handwörterbuch der Soziologie, Stuttgart, F. Enke, 1931, 571. 

lemző dilemmából empirikus úton próbált kikerülni. A meghatározott jegyek alapján 
csoportosított emberek jelölésére bevezette a népességrész (Bevölkerungsteil) fogalmát. 


, És ha az ember... a népességen belül egyszerűen gazdasági helyzeteket, funkciókat 
stb. különböztet meg, akkor a népességrészek fogalmait alkotja meg — azzal a jelleg- 
zetességgel, hogy a megkülönböztető jegyek éppen a gazdasági szférához tartoznak." 
(SSDV 4.) 


A népességrésztől megkülönböztetett réteg (ScAhicht) fogalmát a gazdasági érdekek és 
gondolkodásmód (Mentalitát) segítségével definiálta. Természetesen azok száma, akik 
egy adott (gazdasági) gondolkodásmóddal rendelkeznek, nem állapítható meg közvet- 
lenül. , Társadalmi blokként azonban kollektíve hatékonyak, mindenekelőtt mint köz- 
keletű vélemények szubsztrátuma és rezonáló közege. Ezeket a társadalmi blokkokat 
nevezzük gazdasági-társadalmi rétegeknek." (SSDV 4-5.) A következő lépésben lehet 
úgymond a rétegeket megfeleltetni a (statisztikailag azonosítható) népességrészeknek, 
amennyiben egy gondolkodásmód tipikusan egy népességrészből toborozza a híveit. 
5 A helyzet mint pszichés motiváció viszonyul a gondolkodásmódhoz, a népességrész 
és réteg között tipikus (nem szoros) megfelelés áll fenn." (SSDV 5.) 

Látható, hogy a mai szociológiában használt rétegfogalom inkább Geiger "népessé- 
grészének! felel meg, a geigeri rétegnek pedig nincs pontos mai megfelelője. Geiger arra 
törekedett, hogy az osztályfogalom leíró és a mentalitáshoz kapcsolódó aktív, gyakorla- 
ti elemeit szétválassza. Amennyiben úgy érezte, hogy kellő világossággal különbség 
tétetett a két mozzanat között, elfogadhatónak tartotta, hogy ezeket újra kombinálják. 
Ezt mutatja, hogy Marx osztályfogalmát sem kifogásolta — feltéve, hogy az pontosan 
átírható az ő kategóriáiba. , Egy réteg akkor "osztály, ha annak a népességrésznek, 
amelyből toborzódik, megkülönböztető vonása az embereknek a termelőeszközökhöz 
való sajátos viszonya (termelési viszonya)." (SSDV 5.) Ez a megfogalmazás azt is jelen- 
ti, hogy másfajta, nem osztály jellegű rétegződést is látott, így például műveltségi réte- 
geket az erkölcsiség (Gesittung) és a szellemi élet alapján, politikai rétegződést az állam- 
népi-politikai (staatsvolkisch-politische) élet középpontba állításával. (SSDV 7.) A külön- 
böző szempontok szerint kialakított rétegződés-képeket Geiger a stílusrokonság 
(Stüverwandtschaft) segítségével gondolta összhangba hozni: amennyiben egy (például 
gazdasági alapú) réteg az egész társadalmi szövedék társadalmasulási stílusát áthatja, 
hető. (SSDV 7.) 

Geiger mint statisztikában járatos szociológus tudta, hogy ugyan igazi kihívást je- 
lent az elméleti fogalomalkotás, de a megalkotott fogalmak és a statisztikai kategóriák 
összekapcsolása legalább ugyanilyen nehéz feladat. Alapvetőnek az elméleti részben 
megfogalmazott fenntartások ellenére a termelési viszonyok szerinti rétegződést tartot- 
ta. Ezt nevezte nyerstagozódásnak" (Rohgliederung), és ebben három nagy csoportot kü- 
lönböztetett meg: a kapitalista helyzetet (Lage), a középhelyzetet és a proletárhelyzetet. 
E mellé a nyerstagozódás mellé állította a mélytagozódást (Tiefengliederung) öt réteg- 
gel: 1. a kapitalisták, 2. a közepes és kisvállalkozók (a nyerstagozódás középhelyzeté- 
nek egy része), 3. az önálló alkalmi munkások, akik a proletárhelyzet egy részét képez- 
ték, 4. a magasabb képzettségű bérből és fizetésből élők (a középhelyzet egy része), 
5. az alacsonyabb képzettségű bérből és fizetésből élők). (SSDV 24.) Ezek után az egyes 
népgazdasági ágak keresőit és eltartottjait az adott ágra vonatkozó statisztikai informá- 
ciók (jövedelemstatisztikák, üzemnagyság-számítások, alkalmazottak száma az egyes 
üzemekben stb.) alapján besorolta a mélytagozódás egyes kategóriáiba. A keresők meg- 
oszlása ezek alapján (lásd SSDV 73.): 


1. Kapitalisták . 2. Közepes 3. Önálló 4. Magasabb 5. Alacsonyabb 


és kisvállalkozók alkalmi képzettségű képzettségű 
munkások bérből bérből 
és fizetésből és fizetésből 
élők élők 
0.890 18390 13.890 1690 5190 


A középhelyzetben (274) volt ezek szerint a keresők mintegy 3490-a, proletár hely- 
zetben levők (3-5) 6590-a, szemben a kapitalisták 1 90-ával. 

Geiger a szociológiai-publicisztikai irodalom alapján megkísérelte azt is, hogy vala- 
miféle jellemzést adjon az egyes csoportok politikai mentalitásáról. Ezekből az inkább 
történeti érdekességű fejtegetésekből itt csak néhány mozzanatot lehet kiemelni. 
A mélytagolódás 2. számú elemében látta Geiger a régi rendi középrétegek — a népes- 
ségben való részesedésüket tekintve stagnáló és gazdaságilag bizonytalan helyzetű - 
maradványait, akik görcsösen próbálják társadalmi presztízsüket védelmezni. (SSDV 
85-88.) A proletárhelyzeten belül kiemelt egy proletaroid (főleg kézműves) csoportot 
(főleg a 3. számú rétegben), amely mentalitását tekintve rendkívül konzervatív, politi- 
kailag viszont hajlik a vad radikalizmusra. (SSDV 91.) A tulajdonképpeni proletárok (5. 
réteg) jellemzése kapcsán (SSDV 92 sk.) az erős belső tagoltságot hangsúlyozta. A kor- 
szak viszonyait ismerve érthető, hogy Geiger mennyire fontosnak tartotta azok külön 
kiemelését, akik már kereső koruk kezdetétől fogva munkanélküliek voltak. Úgy látta, 
hogy ezek fogékonysága a vad radikális (nyilván: kommunista és náci) jelszavakra az- 
zal függ össze, hogy az ő esetükben , hiányzik mindenfajta tulajdonképpeni érdekirány 
és érdekkötődés. Gazdaságilag-társadalmilag nem rendelkeznek semmiféle meghatározható 
hellyel. " (SSDV 97.) Az új középosztályon (4. réteg) belül kiemelte az állami hivatalno- 
kokat, akik nemhogy rendet, sokkal inkább kasztot alkotnak, valamint a "műveltségi 
polgárságot, a Bildungsbürgertumot, amelyet hanyatló formációnak látott. (SSDV 100.) 
Egészében úgy látta, hogy az "új középréteg ugyan tipikus társadalmi helyzetet 
(Sozialstandort) jelent, de még bizonytalan és nem egységes az ennek a helyzetnek meg- 
felelő mentalitás, ez a réteg , a hamis ideológiák" eleve adott toborzási területe". (SSDV 
105.)5! Ezek a megjegyzések és feltételezések arról tanúskodnak, hogy Geiger mély és 
jogosult aggodalommal tekintett a köztársasági berendezkedés jövője elé. Egyetlen tár- 
sadalmi csoportot sem talált, amely elkötelezett lett volna a demokratikus rend védel- 
me mellett. 

A Hközéprend" (Mittelstand) kérdése a korszakban, ahogy ezt Geiger is megjegyezte 
(SSDV 109.), elválaszthatatlanul összefonódott a  nemzetiszocializmus kérdésével. 
Geiger egy külön kitérést szentelt a nemzetiszocializmus társadalmi bázisa tárgyalásá- 
nak. Geiger a náci pártban a középrendek! pártját látta. Arra utalt, hogy a gazdasági ér- 
dekek a tulajdonos középrendeken!" (rétegződési modelljében a 2. rétegen) belül na- 
gyon sokfélék és ellentétesek. A náci párt, amikor ehhez a csoporthoz fordult, nem úgy 
lépett fel, mint egységes gazdasági gondolkodást képviselő mozgalom, hanem rendi el- 
képzelésekkel hódította meg a "középrendeket. Ez a rendies szerveződés vonzza úgy- 


251 A könyv utolsó oldalain Geiger mégis a középrétegekre vonatkozó hagyományos szociáldemokrata 
vagy marxista prognózist fogalmazta meg. Úgy vélte, hogy az új középréteg és a proletárhelyzetben lévők 
egyaránt nem érdekeltek a termelőeszközök magántulajdonában. A közepes és kisvállalkozók számára elfo- 
gadhatatlan minden program, amely szocialista elemet tartalmaz, a magasabb és alacsonyabb képzettségű 
bérből és fizetésből élők számára szerinte egyaránt elfogadhatatlan minden program, amely a szocializmust 
mint célt nem tartalmazza. (SSDV 136.) Ebből a társadalom kétosztályos polarizálásának marxi jóslata követ- 
kezne. 

mond a képzetteket, az alkalmazottakat (a 4. réteget) is, mert benne érdekvédelmi tö- 
rekvést látnak. A tulajdonos (2.) és az alkalmazott (4.) középréteget azonban Geiger sze- 
rint egy világ választja el, ezért szerinte a középrétegek gazdasági mentalitásában meg- 
levő törés a nácik számára is egyre fokozódó nehézséget fog jelenteni. (SSDV 109-122.) 
A remény, hogy a náci pártot a belső szociális ellentétek szét fogják zilálni, ezért ural- 
ma nem fog sokáig tartani, abban az időben sokakban élt. Mint már említettem, 
Geigernek sem arra nem volt módja, hogy megvárja, vajon beteljesedik-e a nácik jövő- 
jére vonatkozó jóslata (nem teljesedett be), sem arra, hogy a társadalmi szerkezetre vo- 
natkozó kutatásait folytassa. 


Egy másfajta szociológia töredékei: tudásszociológia, 
kultúrtudomány és kritikai elmélet 


A weimari korszak német szociológiája számos történeti áttekintésben a "tudásszoci- 
ológiára redukálódik. Kétségtelen, hogy az e névvel illetett ágazat e korszak specifikus 
terméke.252 Összekapcsolódik (alapjában véve jogosulatlanul) Alfred Weber nevével, de 
a történetben természetesen Max Scheler (a keresztapa) és Mannheim Károly a fősze- 
replők. Tudjuk persze, hogy Mannheim esetében megkerülhetetlen Lukács György ha- 
tása, és nem lehet megfeledkezni Mannheim tanítványáról, Norbert Eliasról sem. De ha 
róluk is kell szólni, másokról sem lehet elfeledkezni. A kör ilyen kitágítása után pedig 
azt kell mondanunk, hogy talán nem is a szó szűkebb értelmében vett tudásszociológi- 
áról, hanem egy tágabb orientációjú kultúrszociológiáról van szó.?3 

Úgy látom, hogy a kedvező weimari légkörben, de az intézményesülő egyetemi szo- 
ciológiától bizonyos távolságra kialakult egy olyan kutatási irány, amely az I. világhá- 
ború előtti pluridiszciplináris kultúrtudományi érdeklődés legjobb jellemzőit fejlesztet- 
te tovább. Nem lehet csoportról beszélni, mert az említendők többsége nem ismerte sem 
egymást, sem egymás műveit. Nem kooperatív kutatásról volt szó a terminus pontos ér- 
telmében. Az, hogy munkáikban volt valami hasonlóság, abból eredt, hogy ugyanannak 
a tudományos rendszernek voltak a termékei. A közös tudományos hagyomány kap- 
csolta őket össze, valamint a kutatásnak kedvező légkör. Ez a közös hagyomány első- 
sorban Max Weber, mellette kisebb mértékben Simmel munkássága volt. Weber munká- 
inak nem a céhbeli szociológiában volt igazi hatása, hanem egy olyan körben, amely a 
rokon tudományok (és a politika) tág köréből verbuválódott. A kedvező légkör a 
weimari szellemi élet volt, amely ösztönzőleg hatott a tudományos újításra is. 

Az e fejezetben csoportosított szerzők többnyire az egyetemi tudományosság pere- 
mén tevékenykedtek. Ez nemcsak az újítás, az eredetiség szempontjából volt fontos, ha- 


252 Wilhelm Jerusalem filozófus (1854-1923), aki 1920 után Bécsben volt professzor, már 1909-ben publi- 
kált egy tanulmányt Soziologie des Erkennens címen, de felfogása éppenséggel a tudás- vagy kultúrszociológia 
ellentétének tekinthető: , Az ember csak a társadalmi kötöttségtől való megszabadulása révén tanulta meg, 
hogy elméletileg gondolkodjon ..." Wilhelm Jerusalem: Die soziologische Bedingtheit des Denkens und der 
Denkformen (1924), in: Meja, Volker — Stehr, Nico (Hrsg.): Der Streit um die Wissensoziologie, Frankfurt a.M..: 
Suhrkamp, 1982,1. Band, 34. 

253 Többé-kevésbé igaz az az általánosan elfogadott tézis, hogy a tudásszociológia fő problémája a társa- 
dalmi-politikai közegben megfigyelhető konszenzusképtelenség, minden tudás szükségképpen egyoldalú 
vagy hamis volta volt. A filozófiából a szociológiába tartó tudásszociológus szerzők úgymond ezt a konszen- 
zusképtelenséget mint a tudás kérdését fogalmazták meg, erősen hajlottak a tudás és társadalom szembeállí- 
tására, a világ dichotomizálására, és megpróbálták azonosítani azokat a tényezőket, amelyek a világ megosz- 
tottságát, a nézetek összeegyeztethetetlenségét felszámolhatnák. Lásd erre Papp Zsolt: 4 válság filozófiájától a 
,, konszenzus" szociológiájáig. Útvesztők és útelágazások a huszadik századi német polgári filozófia és szociológia törté- 
netében, Budapest: Kossuth, 1980, 89-200. Ha azonban nem csak a kanonizált tudásszociológusokat" vesszük 
szemügyre, a kép kicsit módosul. 

nem azért is, mert nézőpontjuk — Weberéhez hasonlóan — valóban pluridiszciplináris 
lehetett. írásaikból egy meg nem valósult tudomány körvonalai rajzolhatok fel: egy tör- 
téneti, kvalitatív, elméletileg igényes szociológiai kultúrtudományé, vagyis egy olyan 
weberiánus szociológiáé, amely nem a Gazdaság és társadalom fogalomépítményére, ha- 
nem inkább a vallásszociológiai tanulmányokra támaszkodhatott volna.t Németor- 
szágban adva voltak egy ilyen tudomány megteremtésének a feltételei. Mannheim már 
idézett, Jászihoz írt levelében ennek a lehetőségnek az elvesztén is keseregett (de az 
alant tárgyalandó szerzők egy részét ő maga sem ismerte). 

E lehetséges kultúrtudomány feltételei közt az intézményi, általános társadalmi és 
kognitív tényezők nehezen szétválaszthatok. Weber és Simmel öröksége, tehát egy 
"szellemi tényező nélkül a weimari történések nehezen képzelhetők el. Szerepet ját- 
szott az intézmények alakulása, a szociológiai egyetemi tudományosság fellendülése is, 
noha az e részben ismertetendő "kultúrszociológusok" csak e tudományosság peremén 
helyezkedtek el. A weimari korszak kulturálisan termékeny légköre nélkül ezekből a tö- 
rekvésekből nem sok valósulhatott volna meg. 

Tekintetbe kell venni azt a tényt, hogy ezek a törekvések az 1933-as katasztrófa mi- 
att nem tudtak kiteljesedni. A múltnak nemcsak a megítélését, de a tudomásulvételét is 
befolyásolja az, hogy melyik irányzat, tendencia élte túl a katasztrofális fordulatokat és 
tudta kiteljesíteni a lehetőségeit, és melyik volt az, amelyik torzó maradt. A történelem 
egy kicsit mindig a győztesek története, és a weimari kultúrszociológia tipikus kudarc- 
történet. A "győztes" tendenciák kialakítják a maguk hagyományát arról, hogy kik vol- 
tak a történet releváns szereplői. A kudarcot vallott vagy szétszóródott lehetőségekből 
csak össze nem függő törmelékek maradnak. Ezért az ábrázolásuk is nehéz. Még az is 
bizonytalan, hogy kit kell számba venni.55 Alternatív, "mi lett volna, ha" történelmet 
nem lehet írni. De a megvalósulatlan lehetőségeket sem lehet a történelemből kiiktatni. 


Minthogy a tudás- és kultúrszociológiai törekvések esetében nem egy összetartozó 
iskoláról, egymással kapcsolatban működő kutatókról van szó, nehéz megtalálni azt a 


dd A 


rendet, amelyben összefüggő ábrázolást lehet róluk adni. Azt a megoldást választottam, 
hogy előbb a szó szorosabb értelmében vett tudásszociológiai törekvéseket veszem 
számba, majd a teljesen különálló Schütz munkáját, és innen lépek tovább a rokon el- 
képzelések felé. Ez elsősorban Lukács György esetében okoz problémát, mert 
Mannheim sok szempontból kapcsolódott hozzá, és ezért a tudásszociológiai "vonalba" 
is besorolható, ugyanakkor a kritikai elméletnek is előkészítője. Végül ez utóbbi elé so- 
roltam be, de nem mondtam le esetében a tudásszociológiai utalásokról sem. 


254 Érdekes, hogy három kutató is (a későbbiekben tárgyalandó Groethuysen, Borkenau és Elias) ugyan- 
azt a történeti korszakot választotta kutatása tárgyául: a francia újkort. Figyelemre méltó a francia orientáció 
is és az is, hogy mindhárman a polgári világ keletkezését kutatták abban a közegben, amelyet a legjellegzete- 
sebben polgárinak tartottak. Tőlük teljesen függetlenül a frankfurti kritikai elmélethez közel álló filozófus- 
esztéta Walter Benjámin (1892-1940) nagy terve is az volt, hogy a polgári kultúra szerkezetét a XIX. század 
francia kultúrájának példájával világítja meg. Lásd Walter Benjámin: Das Passagen-Werk, 2 Bde, Frankfurt 
a. M: Suhrkamp, 1982. 

255 Egy elemzőbb áttekintésnek nemcsak annak a Walter Benjáminnak az esztétikai-művészetszociológiai 
törekvéseit kellene számbavennie, akinek a történetfilozófiai töredékeire a fenti megjegyzések támaszkodnak 
(Walter Benjámin: A történelem fogalmáról (1942) (fordította: Bence György), in: Walter Benjámin: Angelus 
Novus. Értekezések, kísérletek, bírálatok, Budapest: Magyar Helikon, 1980, 959-974.), hanem azt a filozófiai ant- 
ropológiát is, amely az itt nem e szempontból elemzett Max Scheler, Helmuth Plessner, Ernst Cassirer és Ar- 
nold Gehlen munkáiban jelent meg. A weimari szociológia termékenyebb ágaiban számos tudományos törek- 
véssel érintkezett. 

Max Scheler 


Bár Schelemek élete utolsó éveiben olyan tanszéke volt, amelynek megnevezésében 
szerepelt a "szociológia szó, számos publikációja és életében megjelent 18 könyve kö- 
zül csak egy-kettő érintette a szó tág értelmében vett szociológiát. A weimari időszak- 
ban a tudásszociológia mint kifejezés és mint félig filozófiai, félig szociológiai "ágazat 
kialakításában fontos volt a szerepe. Jelentősége nem mérhető a Simmeléhez, az előző 
generáció másik filozófus-szociológusáéhoz, de nem is hanyagolható el. Mint élettörté- 
nete mutatja, nem tartozott a tipikus" egyetemi professzorok közé, de azok közé az ér- 
telmiségiek közé sem sorolható, akik a tudás- és kultúrszociológiai munkák többségét 
írták. 


mum Max Scheler tudományos munkáiban és életében is szélsőségek között hányódó ember 
volt. 1874-ben született Münchenben. Apja thüringiai földbirtokos és jószágigazgató volt, 
anyja müncheni zsidó családból származott. A müncheni családi otthon feszültséggel teli 
és boldogtalan volt. Zsidó hitben nevelkedett, de középiskolás korában katolizált. A kö- 
zépiskolát éppen hogy sikerült elvégeznie, majd Münchenben, Berlinben és Jenában ta- 
nult. Jenában 1897-ben filozófiából doktorált, 1899-ben habilitált, és tanítani kezdett. Még 
egyetemista korában elvett egy nála 8 évvel idősebb elvált asszonyt. Az asszony nem 
alaptalan féltékenysége botrányos jelenetekben kulminált, ezért 1907-ben el kellett hagy- 
nia Jenát, és Münchenben sikerült állást találnia. 1910-ben azonban egy újabb botrányos 
nőügy miatt egész Németországra kiterjedően megvonták tőle az előadási jogot. 1911-ben 
előbb Göttingenbe, majd Berlinbe ment, elvált és újra megházasodott. 

Az abszolút értékeket, a tapasztalati úton hozzá nem férhető bizonyosságot kereste 
Scheler mind személyes életében, mind a filozófiában. Ebből eredt ismételt visszatérése a 
katolicizmushoz, szakítása az élettelenné vált neokantianizmussal, vonzódása Bergson- 
hoz és Husserlhez. Scheler ugyanakkor bohém volt, társasági és kávéházi ember. Újra és 
újra szerelmi kalandokba bonyolódott. Az "ideálfaktorok" és "reálfaktorok" közti feszült- 
séget személyes életében élte meg. A háború kitörése után ő is bekapcsolódott a háborús 
erőfeszítés és egység dicsőítésébe. Országosan ismertté ilyen tárgyú könyve tette. 

A háború alatt újra felfedezte az egyházat, amelytől első házassága után eltávolodott. 
Nyilvánosan megvallott katolicizmusa is segítette, hogy 1919-ben meghívják az új kölni 
egyetemre (amely a kölni polgárság és a polgármester, KonrAd Adenauer kezdeményezé- 
sére mint erősen katolikus intézmény jött létre) filozófiát és szociológiát tanítani. Képtelen 
volt azonban arra, hogy a "vitális értékeket" feláldozza a "spirituális értékek" kedvéért 
(amelyeket írásaiban magasabb rendűnek tartott), és ez újra bajba sodorta. Viszonyt kez- 
dett egy hallgatónővel, elvált, és 1924-ben újra megházasodott. Csakhogy addigra az egy- 
ház eltanácsolta a teológusokat órái látogatásától (etikát tanított volna nekik), és Scheler 
újra eltávolodott a katolicizmustól. 

Az új köztársasági rendet Scheler is elfogadta, sokat írt a megújuláshoz szükséges új 
vezetők, az új elit neveléséről, de ideálja egy tekintélyelvű, konzervatív értékeken alapu- 
ló rendszer volt. Ennek megalapozását szolgálta volna a húszas években kidolgozott tu- 
dásszociológiája. A húszas években már országszerte ismert filozófus, sikeres előadó volt, 
akitől a legkülönbözőbb körök várták az iránymutatást. 1928-ban Frankfurtba hívták a fi- 
lozófia és szociológia professzorának, de napokkal az átköltözése után szívrohamban el- 
hunyt. 


. Elemzett munkája: 
Probleme einer Soziologie des Wissens (1925), in: Scheler, Max: Die Wissensformen und die 
Gesellschaft, 2. Auflage, Bern: Francke, 1960,15-190. (PSW) 


Scheler, bár szeretett volna következetes és elmélyült filozófusnak látszani, nem volt 
az (és ezt tulajdonképpen ő is tudta). Munkái belsőleg ellentmondásosak, fogalmai 


gyakran homályosak, állításai  alátámasztatlanok voltak.  Filozófiájában  Nietzschéhez és 
a fenomenológiai áramlathoz kapcsolódott. 

Scheler ellenszenvesnek találta a századvég polgári világát, az értékanarchiát, a kö- 
zösség hiányát. Ez a világ szerinte a ressentiment világa, az igazi nagysággal és értékkel 
szemben irigy és utilitárius polgári világ, szemben az idealizált középkorral, amelyben 
mindenki ismerte a helyét. Legjelentősebb filozófiai teljesítménye is ehhez a konzerva- 
tív indíttatású kultúrkritikához kapcsolódott. Arra tett kísérletet, hogy a kanti "formal- 
ista etikával szemben, amely úgymond elzárta az erkölcsi értékek történelemtől füg- 
getlen tana felé vezető utat, kidolgozzon egy "materiális" etikát, amely , képes megha- 
tározni, mely értékmegvalósítások jók" és melyek "rosszak! ..."256 Vagyis Scheler szán- 
déka szerint nemcsak azt kívánta megmondani, hogy milyen formális feltételeknek kell 
hogy megfeleljen egy érték, hanem azt is, hogy az általánosan elfogadandó értékeknek 
mi a tartalma. (A "materiális" kifejezés erre a tartalmi meghatározottságra, objektivitás- 
ra vonatkozik, nem arra, hogy Scheler — filozófiájában — az érzéki, anyagi értékeket ré- 
szesítette volna előnyben.) A vonzó ebben a programban az volt, hogy az általánosan 
érvényes értékek felmutatásával a modernitásra jellemző — és Weber által annyira hang- 
súlyozott — értékrelativizmus felszámolását ígérte. 

Más oldalról közelítette meg az egyének közötti egyetértés lehetőségét a szimpátiá- 
ról írott könyvében, amelyet először 1912-ben publikált, majd 1922-ben lényegesen 
átdolgozott." E munkában — akárcsak valamivel később Alfred Schütz — a husserli fe- 
nomenológiára támaszkodott. Az idegen én realitására, embertársaink (Mitmenschen) 
létezésére vonatkozó tudásunkat a szimpátiából, az "eegynek-érzésből (Einsfühlung) kí- 
vánta magyarázni. Scheler úgy látta, hogy az én, a magányos cselekvő nem eredeti és 
megalapozásra nem szoruló létező, hanem eleve "közösségi, társas kapcsolatokba 
ágyazott. A Scheler által felvetett társadalomfilozófiai kérdés a szociológia alapproblé- 
májával kapcsolatos. Megközelítése eltért a Max Weberétől, aki mindig a magányos cse- 
lekvőből indult ki. De Scheler sem a társas cselekvésből indult ki (mint a kortárs ameri- 
kai pragmatizmus, amelyről George H. Mead kapcsán lesz szó), hanem a másokkal va- 
ló azonosság pontosan nem definiált élményéből, és így próbálta, az élmények világán 
belül maradva, megalapozni az ember társas voltát. Ezekből a feltevésekből tudásszo- 
ciológiai tanulmányaiban nem jelent meg semmi. 

Scheler számára az I. világháború után is a világnézetek, álláspontok sokasága ma- 
radt az alapprobléma. Ez számára személyes probléma is volt: a katolicizmustól való el- 
távolodása, majd visszatérése és ismételt eltávolodása, lelkes háborúpártisága, majd ki- 
józanodása és konzervatív republikanizmusa a saját életében is példázta a nézetek és ér- 
tékek anarchiáját, nem is szólva arról, hogy legszemélyesebb kapcsolataiban élte meg az 
értékszférák összeegyeztethetetlenségét, ugyanakkor az egészre és teljesre irányuló vá- 
gyat is. 


Reálfaktorok és ideálfaktorok 


Scheler legismertebb teóriája olykor nehezen értelmezhető filozófiai gyökerű állítások 
sorozata. 1924-ben írt, majd 1925-ben kibővített Probleme einer Soziologie des Wissens cí- 
mű munkájában előbb a kultúrszociológia feladatait taglalta. Szembeállította azt a reál- 
szociológiával, mondván, hogy az egyik az emberi szellem tana (Geistlehre), a másik az 
ösztönök tana (Trieblehre), az egyik a felépítményt, a másik az alapot tanulmányozza. 


256 Scheler, Max: A formalizmus az etikában és a materiális értéketika (1913-1916) (fordította: Berényi Gábor), 
Budapest: Gondolat, 1979, 56. 

257 Scheler, Max: Wesen und Formen der Sympathie (1922), in: Scheler, Max: Wesen und Formen der 
Sympathie. Die deutsche Philosophie der Gegenwart, Bern: Francke, 1973, 7-258. 

(PSW 18-19.) A szociológia két ágazata úgymond annak megfelelően válik el egymás- 
tól, hogy a társadalmi-emberi életfolyamat mely tényezőit, faktorait tanulmányozza. 

A felépítmény, az ideálfaktorok esetében a többes szám felesleges: ez a faktor maga 
az emberi szellem. A kultúra tartalmi vonatkozásai a szellemből magyarázhatók. , A 
szellem szubjektív és objektív értelemben, továbbá mint egyéni és kollektív szellem a 
létrejöhető  kultúrtartalmak tekintetében csak és kizárólag azok éppolyan voltát 
(Soseinsbeschaffenheit)?5ő határozhatja meg." (PSW 21.) A szellem a kultúra tartalmi ala- 
kulásának forrása, de nem képes befolyásolni a kultúrtartalmak valóságossá válását. 
A reálfaktorok viszont közömbösek a kulturális tartalmakkal szemben. 


A valóságos viszonyok állapota, a reálfaktorok mindenkori kombinációja "ma- 
gyarázza meg, hogy a vallás-, jog- és szellemtörténet belső és értelmi törvényeket kö- 
vető éppígylét-determinációjának (Soseinsdetermination) játékteréből mi nem valósult 
meg, noha tisztán szellemtörténetileg potenciálisan éppúgy létrejöhetett volna, mint 
az, ami tényleg létrejött." (PSW 22.) 


Tehát az ideálfaktorokról, amelyek a szó szigorú értelmében a társadalmi tényezők 
felett" állnak, a szociológiának nem lehet mondanivalója. Az ideálfaktorokról szóló 
megjegyzések hátterét Scheler materiális értéketikája alkotta, vagyis az a meggyőződé- 
se, hogy léteznek érvényes egyetemes értékek. Az értékek tényleges, történeti érvénye- 
sülését, megvalósulását az értékek világától idegen reálfaktorok határozzák meg. A szo- 
ciológia tulajdonképpeni működése erre a területre korlátozódik. 

Scheler azt írta, hogy az emberi szellem és akarat csak a folyamatok vezetésére 
(Leitung) és irányítására (Lenkung) képes. A vezetés ,, egy értékhangsúlyos eszme felmutatá- 
sa", vagyis a tartalmi meghatározással, a kultúrtartalom éppígy létének" a megadásával 
kapcsolatos. Az irányítás , az ösztön jellegű impulzusok felszabadítása és gátlása", vagy- 
is a megvalósításhoz szükséges energiák felszabadítása, illetve más irányú tendenciák 
gátlása. Maguk az impulzusok, energiák azonban nem szellemi természetűek. A reális 
tényezők szerepét Scheler egy hasonlattal világította. 


A valós történelem "módosítható végzetszerűsége" (fatalité modifiable) tehát egyálta- 
lán nem határozza meg a szellem műveinek pozitív értelmi tartalmát, viszont akadá- 
lyozza, felszabadítja, késlelteti vagy gyorsítja ezen értelmi tartalmak művé és való- 
sággá válását. Hogy egy képet használjunk: nyitja és zárja egy meghatározott módon 
és rendben a szellemi folyam zsíilipeit. " (PSW 40.)25" 


A hasonlat a hiányzó fogalmi elemzést nem pótolta. Nem válik világossá, hogy az irá- 
nyítás, amely szellemi funkció, és a Zzsilipkezelés, amely az idézet szerint a reális fak- 
torok funkciója, pontosan miben különbözik. A kép azonban pontosan közvetít egy esz- 
mét. E szerint a szellem, az igazi értékek világa el van választva a társadalmi történé- 
sek világától. Ebből következően a társadalmiság szellemi értelemben értéktelen, a szel- 
lem és a szellem embereinek életszférája viszont a valóságos gazdasági és társadalmi 


258 Vagyis a kultúrtartalom konkrét, egyedi vonásait, azt ami megkülönböztető jellegzetessége más tartal- 
makhoz képest, ami miatt épp olyan, amilyen. 

259 Érdekes ezt a hasonlatot összevetni Weber nem sokkal korábbi, már idézett metaforájával: , Az embe- 
rek cselekvéseit közvetlenül érdekek uralják (anyagiak és eszmeiek), nem eszmények. Az "eszmék! által te- 
remtett "világképek" azonban igen gyakran váltóbeállító rendszerként működnek, döntő pontokon megszab- 
ják, mely pályán mozgatja tova az érdekek dinamikája a cselekvést." (VGE 310.) Bár Weber — Schelertől elté- 
rően — a dinamikus elemet éppen a szociológiai tényezőkben látta, a reálfaktorokat ő is szembeállította a tu- 
dással, az "ideális" tényezőkkel. 

erőkkel szemben tehetetlen. Érték, szellem vannak az egyik oldalon, az erő a másikon. 
Két Világ! áll egymással szemben.2€0 
Scheler szerint a tudás szociológiai természete kétségbevonhatatlan, mert 


,....A tudás tárgyainak az uralkodó társadalmi érdekperspektívának megfelelő kiválasztá- 
sa, valamint a tudás megszerzésére irányuló szellemi cselekedetek formája" állandó- 
an és szükségképpen szociológiailag, azaz a társadalom struktúrája által is meghatáro- 
zott, viszont a tudás tartalma nem szociológiailag meghatározott, és még kevésbé az 
a tudás tárgyi érvényessége". (PSW 58.) 


Ez a tézis a tudományos tudásra vonatkozó gondolkozásban nagy népszerűségre tett 
szert. Szakralizálja és el is választja a "durva" érdekektől a gondolkodás világát. Ezzel 
egyben elkülöníti azokat, akik a tiszta gondolkodás így elválasztott szféráját gondoz- 
zák. Ez a tömegellenes és elitista világkép közvetlenül a "mandarin" egyetemi értelmi- 
ség világképe, de rokonszenves volt és maradt mindazok számára, akik a modernizáci- 
ót és a tömegkultúrát az igazi hagyományok és szellem bukásának élték meg. Scheler 
tézise, amely elméletnek még nagy jóindulattal sem nevezhető, egy hangulat és ellenér- 
zés pontos kifejezése. 


Tudásszociológia 


A társadalmi világban Scheler nemcsak értékhiányt, hanem az eszmék tekintetében tel- 
jes zűrzavart is látott. Mindenki úgymond csak saját csoportja gondolatait tartja érvé- 
nyesnek, ezért szükségképpen tévképzetekben él. Scheler ebben a kaotikus világban 
torok kettősségét bemutató "kultúrszociológia kiegészítője. E "tudásszociológia kere- 
tében Scheler mindenekelőtt kísérletet tett az egyes osztályok sajátos látásmódjának be- 
mutatására. Scheler összeállított egy ellentétpár-sorozatot a mindenkori "felső" és "alsó" 
osztályok látásmódjáról. 


Alsó osztály Felső osztály 

az időtudat előretekintő az időtudat visszatekintő 
értékszemlélete értékszemlélete 

keletkezés lét 

mechanikus világszemlélet teleologikus világszemlélet 

realizmus idealizmus 

materializmus spiritualizmus 

indukció a priori tudás 

pragmatizmus intellektualizmus (PSW 171.) 


Scheler az első három sort megpróbálta értelmezni: eszerint az "alsó" osztály előrete- 
kint, mert a jövőtől várhatja törekvései megvalósulását, a létrejövetel a fontos számára, 
mert jelenlegi léthelyzete nem kielégítő, mechanikus, mert a fennálló helyzet okait kutat- 
ja. A felső" osztály szemlélete ennek ellentéte: a múltba tekint, mert kedvező helyzete on- 
nan ered, a fennálló, a lét és nem a változás a fontos számára, világszemlélete teleologi- 
kus, mert a fennállót célszerűnek látja. (PSW 173-174.) Scheler meg sem kísérelte, hogy 


260 Lásd erről Lenk, Kurt: Marx in der Wissenssoziologie. Studien zur Rezeption der Marxschen Ideologiekritik, 
Neuwied: Luchterhand, 1972. 

történeti kutatással igazolja, hogy a különböző korokban a különböző osztályok ténylege- 
sen a jelzett beállítottságot mutatták. Egy alig kidolgozott, de hatásos ötletről van itt szó. 


szer 


eper 


pen ez: mindenki számára felmutatja és tárgyiasítja a saját osztálya automatikusan meg- 
jelenő idolumait és idolumformáit." (PSW173.) A nevelési funkciót úgy kell érteni, hogy 
abban a világban, ahol az értékek tekintetében teljes a megosztottság, kell lennie vala- 
kinek, aki erre képes figyelmeztetni. De — és Scheler számára ez volt a fontos — a tudás- 
szociológia nem csupán az osztályok látásmódjainak jellemzésére lehet képes, hanem 
megmutathatja azt a pontot is, ahonnan a megosztottság és az értékek relativitása nem 
csak látható, de bizonyos értelemben fel is számolható. Ez a pont csak a társadalmi té- 
ren kívül, a metafizikában lehet. Ehhez a metafizikát megalkotni képes elithez szólt 
Scheler munkája. A kérdés természetesen az, hogy miként jelölhető ki ennek az elitnek 
a társadalmi helye. Az osztályokról szóló séma azt sugallná, hogy a mindenkori elit is 
— más csoportokhoz hasonlóan — csak részleges látásmóddal rendelkezhet. Scheler 
tudásszociológiája! arra hivatott, hogy meghaladja ezt a korlátozottságot. 

E tudásszociológia" kiindulópontja egy végső soron Husserltől származó (és később 
Schütz munkájában igen termékennyé váló) gondolat a "viszonylag természetes világ- 
nézetről". 


5 A csoportszubjektum viszonylag természetes világnézetéhez ... tartozik minden, 
amely általában e csoportban megkérdőjelezetlenül adottként érvényes, és a véleke- 
dés minden tárgya és tartalma a különös spontán aktusok híján is "adott struktúra- 
formájában, amely adottságot általában igazolásra nem szorulónak és igazolásra nem 
képesnek tartanak, és mint ilyet érzékelnek." (PSW 61.) 


Ez a tudás csoporttudás, alapja az együttes élmény (Miterleben) és az együttes érzés 
(Mitfühlen). A csoportlélek sem más, mint ez az együttgondolkodás (Miteinanderdenken). 
E világnézet számára a társas világ mint közös világ (Mitwelt), a történeti világ mint 
élővilág (Vorwelt) eleve adott. Ez a tudás a társadalom által meghatározott. (PSW 53-60.) 
Scheler nem foglalkozott részletesen a mindennapi élet fenomenológiai tudásszocioló- 
giájával. Az egész gondolatra azért volt szüksége, hogy valamiféle kiindulópontot és 
hátteret teremtsen a magasabb tudásfajták önmagában nem érdektelen bemutatásának. 
Magasabb, a viszonylag természetes világnézet társas világától elkülönülő tudásfaj- 
ta ugyan Scheler szerint is többféle van, de végül csak hármat emelt ki: a vallási tudást 
(Heilswissen, Erlösungswissen), a metafizikai tudást, bölcsességet, műveltséget (Bildungs- 
wissen) és az uralmi és hatalmi törekvésből, cselekvésből és munkából származó teljesít- 
ményre orientált tudományos, pozitív tudást (Herrschafiswissen, Leistungswissen). (PSW 
31-32., 65-66.) Az e tudásfajtákra támaszkodó elit haladhatja meg az "alsó" és felső! 
osztályok korlátozott szemléletét. 

Vallás, metafizika és tudomány hármassága Comte-ra emlékeztet — nem véletlenül. 
Schelel maga is úgy értelmezte, hogy elképzelése kapcsolódik a Comte-hoz, azzal a 
nem lényegtelen eltéréssel, hogy ebben a három tudásfajtában nem fejlődési sort, ha- 
nem mindig mindenütt meglevő tudásfajtát látott. Nem gondolta, hogy a vallás és a me- 
tafizika újkori háttérbe szorulása a tudományos tudás javára valamiféle üdvözlendő és 
megfordíthatatlan fejlemény lett volna.?6! Az, hogy e tudásfajták nem alkotnak fejlődé- 
si sort, nem jelenti azt, hogy ne lenne köztük is különbség. 


261 Lásd Scheler, Max: Über die positivistische Geschichtsphilosophie des Wissens (Dreistadiengesetz) 
(1921), in: Scheler, Max: Schriften zur Soziologie und Weltanschauungslehre, Bern: Francke, 1963,13-26. 

A tudományos tudás lehetőségét Scheler szerint az teremtette meg, hogy két, koráb- 
ban egymástól elválasztott réteg, a szabad gondolkodók és a kézműves munkatapasz- 
talatokkal rendelkezők érintkezésbe kerültek egymással, hogy az elméleti beállítottság 
és a technika, a mérés és kísérlet összekapcsolódott. (PSW 92-93.) A pragmatizmussal 
foglalkozó tanulmányának bevezetésében általános értelemben hangsúlyozta a munka 
jelentőségét a gondolkodásban, és ehhez kapcsolta az újkori tudomány kialakulását. 


, Nem a tiszta értelem, nem a tiszta szellem" vázolta fel az újkor kezdetén ... az át- 
fogó mechanikus természet- és lélekmagyarázat hatalmas programját, hanem az 
újonnan kialakuló társadalomnak a természetre irányuló hatalmi és munkaakarata — a világ 
gátlástalan és széles körű élvezetével összekapcsolódva — és ez az akarat másfelől 
lassan kezdte visszaszorítani a papi és szerzetesi társadalom kontemplatív megis- 
merési akaratát, amely a világ lényegét és formáit kívánta megragadni és a lélekben 
tükrözni."262 


Ez akár úgy is olvasható, mint a tudományos tudás történeti szociológiájának a prog- 
ramja, és később Mannheimnál, Borkenaunál történtek is kísérletek legalább részleges 
megvalósítására. 

Scheler azonban nem azért írt a háromféle tudásról, hogy végül a tudományos, az 
"uralmi" tudás dicséreténél kössön ki. A tudomány és modern társadalom összefüggé- 
se Scheler számára értékszempontból nagyon kétséges volt, és a pozitív tudomány 
elemzése a metafizika szükségességébe torkollott. 


,, Tudásszociológiailag a pozitív értékelésmentes tudomány "egyeduralmára  irányu- 
ló tendencia ... mindig azt a tendenciát is jelenti, hogy maga a tudomány is elsüllyed a 
technicizmusban. Ezt mutatja már a pozitív tudomány eredete is: a pozitív tudomány 
csak akkor őrizhető meg a technicizmusban való elsüllyedéstől, ha egy, az uralom 
lehetőségének elve által... nem korlátozott filozófia és metafizika mint tiszta elmélet fe- 
dezi. " (PSW 137.) 


De a tudományban nem a technicizmus az egyetlen baj. A demokrácia és a tudomány 
összefüggenek — a kultúrdemokrácia azonban Scheler szerint aláássa a tudományos 
színvonalat. Minél többen részesülnek a tudományban, minél szélesebb a bázis, annál 
alacsonyabbak a csúcsok, ,a relatív tudásuniformizálódás árát a mindenkori magasabb 
szint magassága fizeti meg."264 A filozófia és metafizika viszont arisztokratikusak, ezért 
azokat nem fenyegeti a nivellálás. (PSW 177.) A tudománynak és a parlamentáris de- 
mokráciának úgymond számos közös vonása van. Ezek közé tartozik Scheler szerint az 


262 Scheler, Max: Erkenntnis und Arbeit. Eine Studie übe Wert und Grenzen des pragmatischen Motivs in 
der Erkenntnis der Welt (1925), in: Scheler, Max: Die Wissensformen und die Gesellschaft, 2. Auflage, Bern: 
Francke Verlag, 1960, 198. A reformációval kapcsolatban — közvetetten vitatkozva Weberrel (mert azt, hogy 
idézze, szinte görcsösen kerülte) — azt hangsúlyozta, hogy társadalmi hatásában nem maguknak a vallási té- 
teleknek, hanem a katolicizmus kritikájának volt jelentősége. (PSW 99-101.) Kiemelte mint a tudomány sza- 
badsága szempontjából lényeges tényezőt, hogy a különböző hatalmak és társadalmi erők Európában egy- 
mással versengtek, és ez megakadályozta a tudomány elnyomását. (PSW 102-104.) Rámutatott arra, hogy a 
tudomány kezdeti szakaszában milyen szerepet játszottak a szó eredeti értelmében vett dilettánsok, akik a 
tárgy iránti szeretettől vezérelve mintegy művészként fordultak a természetkutatáshoz (a példákat természe- 
tesen a reneszánszból vette), és akiket később egyfajta uralmi akarat szorított ki a tudományból. (PSW 
104-112.) A tudományos kategóriák rendszerében bekövetkezett változást (azaz a minőség helyett a mennyi- 
ség, a szubsztancia helyett a viszony, az alak/forma helyett a törvény előtérbe kerülését) ehhez a beállított- 
ságváltozáshoz kapcsolta. (PSW 113.) 

263 A tudásszociológiai tanulmány lábjegyzeteiben Scheler ismételten utalt arra, hogy rövidesen meg fog- 
ja jelentetni metafizikáját. A könyv nem készült el. 

264 Ti. a magasság csökkenésével. 

a meggyőződés, , hogy a szabad vita, tézisnek tézissel, véleménynek véleménnyel való 
szembeállítása a tudományban is és az államban is általában elvezet az igazsághoz és a 
politikailag "helyeshez:...". (PSW 180.) Ez azonban csak az igazságok eltűnéséhez, rela- 
tivizmushoz vezet. A politikában szétesett a régi, az igazi pártrendszer az általános vá- 
lasztójog miatt (a nők és a serdülők választójoga miatt — jegyezte meg Scheler többször 
15). A tudományban végbemenő átalakulást (végeredményben a modern tudományos- 
ság kialakulását) ezzel a politikai változással párhuzamos folyamatnak látta: , Kétségte- 
len, hogy az induktív módszer kizárólagos jogosságával kapcsolatos meggyőződés ... ér- 
telmileg törvényszerűen összefügg a csoport akaratképzésében az általános és egyenlő 
választójoggal, valamint a többségi elvvel."265 (PSW 168.) A konvencionalizmus és prag- 
matizmus lépett a tudományosság igazi szelleme helyére — panaszkodott. (PSW 182.) 

Már a metafizikai gondolkodás rövid elemzéséből lehetett sejteni, hogy végső soron 
nem a tudomány javára fog eldőlni az elmélkedés. Scheler már ott megállapította, hogy 
a metafizika , mindenfajta szellemi személyiségalakítás fő emelője", mégpedig , ellentét- 
ben az eredményeiket szükségképpen állandóan változtató szaktudományokkal, ame- 
lyekben nem a műveltség" ... hanem egyedül csak a teljesítmény" vagy annak hiánya 
számít ...". (PSW 88.) Scheler számos tendenciát vélt látni, amelyek a metafizika 
megújulásához, a Nyugat új metafizikai korszakához vezetnek. (PSW 146.) Az új meta- 
fizikának Scheler azonban még a körvonalait sem tudta felvázolni. Ez nem ingatta meg 
azt a meggyőződését, hogy a tudásszociológiai problémát, a látásmódok különbségéből 
adódó relativizmust az új metafizikára támaszkodó elit tudja megoldani. 

Scheler tehát új elitet várt. A kultúra az elitek műve. , Egy tisztán kulturális értelmi 
tartalom megvalósításának pozitív tényezője ... mindig személyek kis számának", min- 
denekelőtt vezéreknek, példaképeknek, úttörőknek a szabad tette és szabad akarata ...". 
(PSW 21.) A metafizika, amelynek új korszakát eljönni látta, speciálisan az elit gondol- 
kodásformája: ,A metafizika az összes tudásforma közül szociológiai szempontból 
mindig a szellemi elithez tartozott, amely életközössége vallási és más tradícióitól elol- 
dódva, a gazdasági munkától szabadon rendelkezik azzal a szabadidővel, hogy a vilá- 
got eszmei lényegi struktúráiban tiszta elméleti beállítottsággal szemlélje ...". (PSW 85.) 
Az emberi tudás — és nem csak a tudás — sorsa ezektől az elitektől függ. Ebbe az elitiz- 
musba mintegy magától értetődően épült be a "vér" metaforája. A kulturális változás 
szerinte biológiailag meghatározott, attól függ, hogy a szellemi vezető rétegeket a nép 
mely "vérségi rétegei adják. (PSW 108.) Scheler rokonszenvvel fogadta az eugenikai tö- 
rekvéseket, és ideálisnak azt a megoldást tartotta volna, ha a reprodukció csak az örök- 
letesen legkiválóbb kisebbség előjoga lenne. (PSW 142.) 

Scheler tudásszociológiája talán részben ezek miatt a szövegbe — olykor szervetlenül 
— beszúrt konzervatív-elitista megjegyzések miatt lett sikeres (mert a szöveg maga a né- 
met tudományosságban megszokottnál is nehézkesebb és homályosabb). Ezek a meg- 
jegyzések egy eléggé elterjedt és viszonylag koherens ideológiai szerkezet részei voltak, 
és erre a szerkezetre a hallgatók és olvasók a töredékekből is könnyen ráismertek. Ma- 
ga az elméleti építmény törékeny volt, és a Scheler által elképzelt igazi szintézist nem 
tudta volna hordozni. 


265 Úgy tűnik, Scheler nem vette észre azt a sokak által megjegyzésre érdemesnek talált ellentmondást, 
hogy a modern politikával szemben a modern tudomány nem ismeri sem a többségi elvet, sem a megszóla- 
lások egyenlőségét. 

Mannheim Károly 


A 


tudásszociológia ötlete Scheler szellemi tulajdona. Mannheim ebben a tekintetben 
hozzá kapcsolódott.  Megközelítését azonban igazi világnézeti szakadék választotta 
Scheler konzervatív elitizmusától és metafizika-vágyától. 


um Mannheim Károly 1893-ban született Budapesten. Apja kereskedő volt, anyja birodalmi 


német származású lévén eleve magyar és német nyelvüként nevelkedett. Budapesten vé- 
gezte középiskoláit, a Pázmány Péter Tudományegyetemen német és francia szakon kezd- 
te tanulmányait, de Berlinben is járt egyetemre, itt Simmel előadásai voltak számára jelen- 
tősek. Tagja volt a Galilei Körnek, kapcsolatba került Jászi Oszkárral. Igazán nagy hatás- 
sal az ekkor konzervatív kultúrkritikai beállítottságú Lukács György volt rá. 1916-tól 
rendszeres résztvevője a Lukács körül kialakult Vasárnapi Kör vitáinak, előadásokat tar- 
tott a Körhöz kapcsolódó Szellemi Tudományok Szabad Iskoláján. 1918-ban ő tartotta az 
Iskola programadó bevezető előadását. Ez évben doktorált Budapesten. A forradalmak- 
ban aktív politikai szerepet nem játszott, de elfogadta, hogy a tanácskormány (Lukács 
mint népbiztos) kinevezte egyetemi tanárnak. 1919 decemberében Bécsbe emigrált. 

1920-ban Németországba, előbb Freiburgba, majd Heidelbergbe ment, ahol hamar 
kapcsolatot talált a szellemi élet jelentős alakjaival (Alfred Weber, Marianne Weber, Emil 
Lederer). Kezdetben ugyan emigránsnak tekintette magát, de egyre sikeresebben integrá- 
lódott a német szellemi életbe, és az emigránsprobléma eltűnt írásaiból. Tanulmányai a 
legjelentősebb lapokban jelentek meg, 1926-ban sikeresen habilitált, 1927-ben német ál- 
lampolgár lett (ezt elnyerni anyja eredeti német állampolgársága ellenére sem volt egysze- 
rű, mert több illetékes hatóság a magyar és zsidó származású tudós beengedésében a 
"német kultúra idegenné válásának (Uberfremdung előmozdítását látta). 1928-ban nagy 
feltűnést keltett a konkurenciáról tartott előadásával a Német Szociológiai Társaság zü- 
richi kongresszusán. 1929-ben jelent meg legismertebb műve, az Ideológia és utópia. 1930- 
ban lett egyetemi tanár Frankfurtban — megint nem nehézségek nélkül (az illetékes porosz 
minisztérium — Carl Heinrich Becker személyében- ugyan támogatta, de a frankfurti karnak 
kifogásai voltak, mert úgymond Mannheim előadásai egyszerűen érthetetlenek). A három 
frankfurti esztendő egy ígéretes program kezdetét jelentette. Az "érthetetlen Mannheim- 
nak több tanítványa is akadt.2661933 áprilisában azonban mint zsidó származásút elbocsá- 
tották, emigrálni kényszerült, előbb Hollandiába, majd Londonba. 

A másodszori újrakezdés nehezebb volt, mint az előző. Igaz, viszonylag hamar sike- 
rült többé-kevésbé biztos megélhetést találnia a London School of Economics tanáraként (a 
Rockefeller-alapítványoktól származó pénzekből fedezték a bérét, a kinevezett tanárok is 
anyagi áldozatot vállaltak az érdekében), de a nyelvvel most komoly nehézségei voltak. 
Kulturális tekintetben is idegen közegbe került. Mannheim helyzetértékelése is súlyosbí- 
totta a problémákat. 1937-ben az Institute of Sociology konferenciáján azt fejtegette, hogy 
, ebben az országban hajlanak arra, hogy előnyben részesítsék a puszta leírást, a felméré- 
seket, a statisztikai adatok gyűjtögetését, és kizárják a társadalom elméleti és történeti 
elemzését... Ahhoz, hogy tanulhassunk a történelemből, képesnek kell lennünk az elmé- 
letiségre, másként a történeti tényeknek nem lesz jelentésük, és nem lehet őket sem össze- 
hasonlítani, sem megfelelő módon egymással kapcsolatba hozni."267 "Természetesen 
Mannheim magára gondolt mint a brit empirizmust kiegészítő teoretikusra, amivel egy- 
részt elidegenítette tisztán elméleti munkát végző tanártársát, az őt személyesen támoga- 
tó Morris Ginsberget (1889-1970), másrészt olyan igényt támasztott, amelyet bevallott esz- 
széizmusával nem tudott beváltani. Nagy reményeket fűzött munkája egyesült államok- 


el 


266 Mannheim frankfurti működése egybeesett a később kritikai elmélet néven ismert csoport kialakulá- 
sával, hivatali szobáik ugyanabban az épületben voltak, ennek ellenére viszonyuk inkább feszült volt. 
267 Idézi: Kettler, Dávid — Meja, Volker: Karl Mannheim and the Crisis of Liberalism. The Secret of These New 
Times, New Brunswick: Transaction Publishers, 1995, 187. Ugyanígy 1943-as kötetében: , Ha valaki a konti- 
nensről érkezik, számára ebben az országban az egyik meghökkentő tény az elméletnek és az általános esz- 
méknek sajátos helytelenítése." Mannheim, Karl: Diagnosis of Our Time. Wartime Essays of a Sociologist, London: 
Kegan Paul, 1943,39. Mannheim nem vette észre, hogy mennyit átvett a német Bildungsbürger öntelt előítéle- 
teiből. 

béli fogadtatásához.268 A chicagói Louis Wirth, aki még Frankfurtban felkereste, megszer- 
vezte az [deológia és utópia kiadását, Edward A. Shils-szel lefordíttatta, Mannheim pedig 
maga is igyekezett úgy korrigálni a szöveget, hogy az megfeleljen a képzelt amerikai el- 
várásoknak. Ehhez képest a fogadtatás kiábrándító volt. A vágyott közvetítő szerepből 
nem lett semmi. Feltehető, hogy ezért nem került sor többször tervbe vett amerikai előadó 
körútjára sem. 

A harmincas évek végén tagja lett a kifejezetten keresztény értelmiségieket és egyhá- 
ziakat összefogó Moot-körnek, majd 1941-ben meghívták az Institute of Education 
(University of London) tanárának. AZLSE bizonyos megkönnyebbüléssel vált meg tőle. 
1941-ben indult el szerkesztésében egy fontos társadalomtudományi könyvsorozat a 
Routledge kiadónál. Mindez azt jelezte, hogy Mannheim végre megtalálta a helyét a brit ér- 
telmiségi elitben. Ezért sem fogadta el a meghívást 1946-ban, hogy szervezze meg Buda- 
pesten a szociológiai tanszéket. 1946-ban a szerveződő UNESCO európai részlegének ve- 
zetőjévé nevezték ki. Egy újabb, kultúramenedzseri karrier kezdetén, 1947 legelején halt 
meg. 

A szociológia előtt 


Mannheim első, máig számon tartott munkája, a Lélek és kultúra című előadás tartalmát 
és keletkezési körülményeit tekintve is jellemzi szerzőjét. Mannheim mindig vágyott az 
elismerésre és egyfajta vezető szerepre, és ez két alkalommal meg is adatott neki. Elő- 
rálás előtt álló filozófus vezethette be a tervezett előadássorozatot, amely során nála jó- 
val elismertebb előadók léptek fel. Másodszor, amikor 1928-ban a konkurenciáról tartott 
előadásával a német szociológia ünnepelt csillaga lett. Ebben az első előadásban fogal- 
mazódott meg az a probléma, amelynek megoldására Mannheim egész pályáján töre- 
kedett, új és új megközelítésmódokkal kísérletezve. 

Mannheim Simmel (és Lukács) gondolataihoz kapcsolódott. Objektív és szubjektív 
kultúra elválását állapította meg, a kultúra , túlfejlődését", egy olyan állapotot, amely- 


2681933 áprilisában, Wirthtől állásügyben segítséget kérve írta, hogy biztos benne, , hogy az az irány, ame- 
lyet képviselek ... az amerikai szociológia szempontjából kívánatos lenne, hogy tudományunk éppen az ame- 
rikai kutatási módszereknek az enyéméivel való keveredésével újulhatna meg." Mannheim Károly levelezése 
1911-1946 (vál.: Gábor Éva), Budapest: Argumentum — MTA Lukács Archívum, 1996, 58. 

ben , a kettő közötti distancia a szokottnál nagyobbá vált".2? Minthogy a szubjektív 
kultúra azt jelenti, hogy , a lélek a maga teljesedését, tökéletesedését nem önmagán ke- 
resztül, kizárólagos befelé fordulással akarja elérni, hanem éppen ezeknek a kultúrob- 
jektivációknak [ti. az objektív kultúrát alkotó objektivációknak] kerülő útján át"?" fel- 
vetődik a kérdés, hogy van-e valamilyen lehetőség a distancia csökkentésére. Mann- 
heim az ember általános alkotó képességét jelöli meg kiútnak. A középkori misztikára 
hivatkozva a mű, a Werk révén remél megváltást, mert , mi magunkat a másikkal, sőt 
magunkat önmagunkkal csak úgy ismertethetjük meg, hogy egy tőlünk teljesen idegen 
anyagból levőt, a Werket állítjuk magunk és a másik, magunk és magunk közé." 
Mannheim egyik gondolata sem eredeti: objektív és szubjektív kultúra hasadásának 
problémáját Lukács is, ő is bevallottan Simmeltől vették át, a Werk eszméje a Vasárnapi 
Kör közös tulajdona volt. Az előadást vezérlő alapstruktúra, a szakadás, elkülönülés di- 
agnózisa és valamiféle szintézist, kiegyezést jelentő elképzelt megoldás felvázolása 
Mannheim majd mindegyik munkájának konstitutív elve maradt. A probléma, a mo- 
dernitás (modern kultúra) kétséges értéke a századforduló értelmiségének közös gond- 
ja volt. Mannheim élete során végig a századforduló klasszikus alakjaitól örökölt kor- 
probléma megoldásával kísérletezett. 

Arra a gondolatra, hogy ez a megoldás valamiféle szociológiában lelhető fel, 
Mannheim csak fokozatosan (és már Németországban) jutott el. Első munkáiban a filo- 
zófia területén próbálkozott. 


Kultúrfilozófiai kísérletek 


A német emigráció első éveiben Mannheimet kultúrfilozófiai kérdések foglalkoztat- 
ták.27? A tudományban (a szellemtudományokban) végbemenő , erjedési folyamatok" 
értelmezésére vállalkozott. Mint írta, a kulturális szférák relativizálódása, folyamatjel- 
legüknek a tudatosulása, a kultúra társadalmi jellegének felismerése figyelhető meg. 
(GST 25-26.) 1922-ben publikált tanulmánya ezt a világnézet-értelmezés felől közelítet- 
te meg. A világnézetek totalitások, de tudományelőtti, ateoretikus totalitások. (TUT 7.) 
Mannheim szerint a tudományokban is megjelent a szintézis igénye. (TUT 8.) A megol- 
dandó kérdés tehát az volt, hogy miként lehet a szintézis érdekében ehhez a tudomány- 
előtti totalitáshoz visszanyúlni (TUT 11.), ,, lefordítható--e az ateoretikus teoretikussá"? 
(TUT 14.) 

Mannheim a szintézist, a világnézeti totalitást a kultúrképződményekben levő értel- 
mi rétegek megkülönböztetése révén vélte elérhetőnek. Az első értelemréteg a kul- 
túrképződmények "objektív értelme" (az az értelem, amellyel a hagyományos kultúrtu- 
dományok foglalkoznak). Ez is valamiféle összefüggés, az egyes elemeknek a szemlélő- 
től (és az alkotótól) egyaránt elvonatkoztatott egészbe való szerveződése. (TUT 21.) 
Mannheim számára ennek az objektív értelemnek a feltalálása nem jelenthetett teljes 


269 Mannheim Károly: Lélek és kultúra, in: Karádi Éva és Vezér Erzsébet (szerk.): 4 Vasárnapi Kör. Doku- 
mentumok, Budapest: Gondolat, 1980,189. 

210 Vo. 

271 I. m. 190. 

272 Mannheim ekkori gondolatai Németországban 1922-ben publikált, Adalékok a világnézet-értelmezés elmé- 
letéhez című tanulmányából (TUT 7-65) és az ugyancsak 1922-ben írt, de kéziratban maradt A kultúraszocioló- 
giai megismerés sajátosságáról (GST 11-145) című írásából ismerhetők meg. Szervesen kapcsolódnak ezek dok- 
tori dolgozatához, amely ugyancsak 1922-ben németül jelent meg. (Az ismeretelmélet szerkezeti elemzése, in: 
TUT 67-124.) Doktori értekezését bizonyára a későbbi Vasárnapi Kör tagjaihoz kötődő, de 1915-ben, hadifog- 
ságban meghalt Zalai Béla rendszerfilozófiája inspirálta. Lásd Zalai Béla: A rendszerek általános elmélete. Össze- 
gyűjtött írások, Budapest: Gondolat, 1984. 


309 


megoldást. Nem látta ugyanis, hogy miként kapcsolódik az objektív értelem a világné- 
zethez, miként segíthet hozzá az JVateoretikus teoretikussá válásához. A második réteg 
a minden kultúrképződmény esetében fellelhető Intencionális kifejezésértelem, a va- 
lóságos szubjektumok által vélt értelem (TUT 38.), a szándékolt értelem, ahogy azt 
Weber is elgondolta. Ezen az úton sem lehet azonban úgymond a világnézethez mint 
ateoretikus totalitáshoz hozzáférni. Ennek oka az, hogy a kifejezésértelem elválasztha- 
tatlanul összekapcsolódik a valóságos szubjektum korlátozott perspektívájával, amely 
mindenkor (meghatározásszerűen) részleges. A szociológia — írta — nem képes a meg- 
magyarázandó kulturális képződmények eszmei tartalmát, érvényességét , sem kétség- 
be vonni, sem megerősíteni"; ,,... egy tétel, akár az egész elméleti szféra igazságát vagy 
hamisságát semmilyen szociológiai vagy genetikus magyarázat nem erősítheti vagy cá- 
folhatja meg." (GST 76.) Ennek megfelelően két, elvileg egyáltalán nem érintkező ,,vi- 
lágról" beszélt: ,a szellemi képződmények a maguk élmény-feletti transzcendenciájá- 
val [az objektív értelem?], másfelől a gazdasági-társadalmi valóság a maga aggregá- 
cióinak különböző formáival" [a szándékolt értelem?!. (GST 86.) Mannheim egy harma- 
dik szintet keresett a két, egymás számára idegen világ között. 

Mannheim újítása a harmadik réteg, a dokumentumértelem, a nem immanens szem- 
lélet fogalmának bevezetése. Mannheim a dokumentumértelmezésre törekvő nem im- 
manens szemlélet kapcsán elsősorban azt emelte ki, hogy az szintézisre törekszik. 
, Mindezek a dokumentum jellegű értelmezésre irányuló kísérletek tehát újfajta totali- 
tásokat építenek fel az összetartozó kultúrobjektivációkban megtalálható, szétszórt, do- 
kumentum jellegű mozzanatokból...". (TUT 36.) A nem immanens szemléletet úgy ha- 
tározta meg, hogy az a kulturális képződményeket , társadalmi funkcionalitásuk" 
szempontjából, tehát immanens tartalmuktól eltekintve nézi. (GST 53-54.) A dokumen- 
tum- vagy nem immanens értelem feltárása megköveteli mind a kultúrtárgy objektív, 
zárt, rendszerszerű világán való túllépést, mind a létrehozó szubjektum intencióitól va- 
ló eltekintést. (TUT 49., 62.) Az értelmező így a , kollektív szubjektumok dokumentatív 
jellemzéséhez" , szubjektumot konstruál", azaz megalkotja a dokumentatív módon fel- 
tárt értelemhez tartozó (nem valóságos) szubjektumot. (TUT 38.) így jön létre egy, ter- 
mészetesen megkonstruált totalitás. 


5A kultúraszociológiai elemzés tehát nem a kulturális képződmények elemzése, 
nem a társadalmi formációk elemzése, hanem az egyes világnézetek struktúrájának 
elemzése abból a szempontból, hogy melyek azok az élményösszefüggések, ame- 
lyek bennük koherensen megjelenhetnek." (GST 90 — a fordítást módosítottam; ND.) 


A dokumentumértelem, az élményösszefüggések feltárása segítheti az "ateoretikus teo- 
retikussá válását, és így annak az egységnek a megtalálását, amelyhez sem az objektív, 
sem a kifejezésértelem elemzése nem vezet el. 


A tudásszociológiai korszak 


Abban, hogy Mannheim az 1920-as évek közepén egyre közelebb került a szociológiá- 
hoz, részben a heidelbergi környezet, Alfred Weber és Emil Lederer hatása játszott sze- 
repet, részben az, hogy az egykori barát és mentor, Lukács György Történelem és osztály- 
tudat című könyve példával szolgált arra, miként lehet a simmeli és weberi szociológi- 
ai örökséget egy újfajta, nem a szellemtudományos örökséghez tapadó szintézisben fel- 
dolgozni. Mannheim ugyan nem fogadta el Lukács politikai álláspontját, de művét cso- 
dálta. 

Konzervativizmus 


Habilitációs írása, a nagyobbrészt csak posztumusz publikált Konzervativizmus már ha- 
tározott szociológiai orientációt mutatott, és egyben a mannheimi tudásszociológia első 
és egyetlen olyan terméke, amely tényleges, konkrét anyagon végzett elmélyült ideoló- 
giaelemzést tartalmaz. 

A könyv önmagában mint eszmetörténeti elemzés is maradandó értékű lenne, a XIX. 
század eleji német konzervativizmus reprezentatív figuráit (Július Stahl, Karl Friedrich 
von Savigny, Justus Möser, Adam Müller) mutatta be." Általános szociológiai megfonto- 
lásként velük kapcsolatban fogalmazódott meg először Mannheim nevezetes és sokszor 
félreértett tétele: , Minden tudásszociológia és ideológiakutatás középponti problémája 
minden gondolkodás és megismerés léthez kötöttsége." (K 8.) Még látni fogjuk, hogy a 
léthez kötöttség Mannheim nehezen értelmezhető terminusainak egyike. Ebben a mun- 
kában ez mégis viszonylag konkrét értelmet nyert. Az elemzett nagyszámú konzervatív 
szerzőt Mannheim a jellegzetes "gondolati álláspontok" (Denkstandorte) szerint próbálta 
rendezni (K 94.), és ezek a helyek" bizonyos esetekben társadalmi pozíciókként is értel- 
mezhetők, így például a Müller és a Savigny szemlélete közti különbségeket azzal hozta 
összefüggésbe, hogy míg az előző "szabadon lebegő" értelmiségi volt, aki a forradalom 
időszakában ellenforradalmár lett, és a porosz nemesség, a junkerek politikailag legszél- 
sőségesebb szárnyánál keresett menedéket, addig az utóbbi nemcsak nemes, hanem ál- 
lamhivatalnok is volt, aki pozíciójánál fogva hajlott a mérsékelt változásokra. (K173-174.) 
A társadalmi helyzet és a gondolatvilág közötti összefüggés mibenléte tekintetében 
Mannheim — ekkor és később is — bizonytalan volt. A Savigny-féle hivatalnokok gondol- 
kodásának jellemzése után, a befejezetlen kézirat utolsó előtti bekezdésében ezeket írta: 


,.-.. még ha a szóban forgó helyzet összes tényezőjét meg is ragadtuk, akkor sem jó- 
solhatjuk meg Savigny gondolatvilágát és gondolkozási formáját. Csak a kész mű- 
vel szembesülve mutathatjuk meg, hogy a szellemi és társadalmi helyzet legfonto- 
sabb tényezői — egészen a gondolkodás módozatáig hatolóan — miként épültek be a 
produktumba és dolgozódtak fel." (K 176. — a fordítást módosítottam; ND.) 


Mannheim számára ebben az időben a tudásszociológiai tézis még másodrangú je- 
lentőségű volt. Könyve feladatát abban jelölte meg, hogy a konzervativizmus esetében 
, a gondolkozási stílus egységét kell a maga kialakulásában megragadni". (K13.) Ehhez 
képest a "szociológiai hozzárendelés" alárendelt, és úgy kell elvégezni és megalapozni, 
,hogy a megismerő szubjektumnak ezek a szellemi teljesítményei ne puszta konstruk- 
cióvá, de rekonstrukcióvá váljanak." (K 15.) Több helyen is hangsúlyozta, hogy a kon- 
zervatív gondolkodás nem nézetek halmaza, hanem valamiféle egységes iránnyal ren- 
delkezik. A konzervativizmus , ilyen objektív, történelembe ágyazott, dinamikusan vál- 
tozó struktúra-összefüggés", mégpedig olyan, amelyben az összefüggés egy ,alapin- 
tenció (stíluselv)" folyománya. (K 55.) Az alapintenció, a stílus kifejezések nem puszta 
eszmei-gondolati összefüggésre utaltak. Mannheim több helyen is hangsúlyozta, hogy 
a gondolati struktúrák közti különbségek megragadásához vissza kell nyúlni , azokhoz 
az egzisztenciális premisszákhoz, amelyekben mindenkor de facto másképp alakul az elmé- 
let és gyakorlat viszonya." (K 132.) A rekonstruált összefüggést ugyanúgy elméletileg 
konstruált szubjektumokhoz kívánta rendelni, ahogy ezt Lukács tette a burzsoá és 
proletár osztálytudat esetében. 


233 Mint az egyik jegyzetből (K 205.) kiderül, Mannheim eredetileg még Hegelről, az osztrák XIX. száza- 
di későabszolutizmusról, Rankeról és sok más szerzőről is akart írni. 

A rekonstruálandó konzervatív gondolkodási stílus Mannheim szerint csak egy a le- 
hetségesek közül. További kutatása szempontjából döntő jelentőségűnek tartja, 


5. hogy a több áramlatban kiteljesedő társadalmi-szellemi létrejövésen belül újra 
meg újra lehetségessé válnak olyan szintézisek, amelyek azután alig felbecsülhető 
teljesítményt hoznak létre gondolati fejlődésünk számára, ezek a szintézisek azon- 
ban soha nem lebeghetnek ... a társadalmi álláspontok fölött, de mindenkor egy 
meghatározott társadalmi álláspontból kiindulva alkotják meg őket." (K 162. — a for- 
dítást módosítottam; ND.) 


A könyv természetesen részletesen csak a konzervatív szintézisről szólt, de egy helyen 
azt mint a három ideáltipikusan megkülönböztethető problémamegfogalmazás egyikét 
mutatta be. A konzervatívok úgymond a teológiai-misztikus, transzcendens kérdésfel- 
tevést részesítik előnyben, a liberális polgári gondolkodás a jogi, természetjogi szinten 
látja a problémákat, míg a szocialista gondolkodás relativizálja a jogi szintet, és a prob- 
lémákat a gazdasági szinten veti fel. (K 34-35.) Három gondolkodási stílusról van szó, 
olyan "világakarásokról, amelyek átfogóbbak a közvetlenül megragadható politikai 
akarattal szemben. Ezek mindegyike csak egy kívül levő, értelemszerűen valamely má- 
sik gondolkozási stílusban található pontból bontható fel. (K 37.) 

A polgári-kapitalista gondolkodást Mannheim szerint is az elvileg korlátozatlan ra- 
cionalizálás jellemezte. (K 38.) Webertől és Lukácstól eltérően ezt csak a XIX. század 
egyik tendenciájának látta. Úgy látta, hogy a kapitalista racionalizálási folyamatba be 
nem vont rétegek megőrizték másfajta gondolkozási formáikat — és éppen ezért fontos 
a konzervatív gondolkodás tanulmányozása. (K 42-43.) 

Mannheim a konzervativizmusban nem a gondolkodás egy, a racionalizálási folya- 
matban felőrlődő fázisát látta, hanem egy aktuális gondolkozási stílust, amely ráadásul 
közös vonásokat mutat a proletárgondolkodással. A proletárgondolkodás ugyanis sajá- 
tos racionalizmust mutat, , a felkelést is tervszerűen, számítóan alakítja", , bürokratizál- 
ja a forradalmat is,,, ugyanakkor , nem nélkülözheti... azt az irracionális elemet, amely 
minden egyes "akcióhoz! szükséges." (K 47.) Ez utóbbi vonatkozásban a proletárgon- 
dolkodás rokon az ellenforradalmival. Ugyancsak a konzervativizmus és a proletár- 
gondolkodás rokonságát mutatja szerinte a mindkettőben nagy szerepet játszó dialekti- 
ka, amely Hegelnél a (konzervatív) romantika által felvetett kérdések megoldását szol- 
gálta, és Marxnál az ismert módon a kapitalizmuskritika középpontjában állt. (K 49.; vö. 
K 139.) 

A konzervativizmus-tanulmány, mert egyfajta társadalmi helyhez kötött gondolko- 
zási stílus elemzése, úgy is olvasható, mint Mannheim válasza Lukácsnak. Lukács a 
polgári racionalizált világgal szemben a proletariátushoz hozzárendelhető tudatot jelöl- 
te meg mint olyat, amely egységet (szintézist) képes teremteni a világban. Mannheim 
ilyen "gondolkozási stílusok" sokaságát tételezte fel, amelyek mindegyike a konzervati- 
vizmushoz hasonlóan egyfajta szintézist eredményez — de mindegyik csak részleges 
szintézist. A gondolkozás társadalmi kötöttségét Mannheim is Lukácshoz hasonlóan 
fogta fel: a megkonstruált gondolkozási stílust társadalmi pozíciókhoz rendelte", és ir- 
relevánsnak tartotta, hogy az adott társadalmi pozíciókban levő egyes egyének tényle- 
gesen is magukévá tették-e az adott gondolkozási stílust. 

Mannheimnak a konzervativizmus-könyvvel kezdődő tudásszociológiai korszaká- 
ban a lehetséges gondolati stílusok pluralitása és a szintézis ehhez viszonyított problé- 
mája volt és maradt a központi gondolati mag. Mannheim könyve nem konzervativiz- 
muskritika volt, de nem is a konzervativizmus apológiája. Felfogása szerint a szocioló- 
giának és a szociológusnak nem kell elköteleződnie egyik irányban sem. Ezzel elhatá- 


312 


rolódott Lukács messianizmusától, a modernitásból való kitörési kísérletétől. Másfelől 
viszont az, hogy a szintézis problémáját helyezte az előtérbe, az hogy eleve feltételezte: 
léteznek (igaz, részleges) szintézist megvalósító gondolati képződmények, fenntartotta 
a modern kultúrára jellemző és már a budapesti előadásban is elemzett szakadás felszá- 
molásának az ígéretét. Szemlélete nagyon eltért a Max Weberétől, aki nem a tudomány- 
ba valónak tartotta az ilyen szintéziskeresést.?"7 


Tudásszociológiai írások 


Mannheim legismertebb írásai a tudásszociológiai korszakban születtek. A tudásszoci- 
ológia elméleti problémáját 1925-ben írott Scheler-kritikája (Egy tudásszociológia problé- 
mája) vezette be. A későbbi ilyen tárgyú írások közül ki kell emelni A nemzedékek problé- 
mája című, 1928-ban megjelent tanulmányát (TUT 201-253.), 1928 szeptemberében a né- 
met szociológiai kongresszuson tartott előadását, 4 konkurencia jelentősége a szellemi élet 
területén (TUT 255-297.), Ideológia és utópia című, 1929-ben megjelent kötetét (IU 69-294.) 
és egy szociológiai kézikönyv számára írt Tudásszociológia című tanulmányát. (TUT 
299-343.) Az ezekben található állításokat összefoglalva mutatom be, mégpedig először 
a tudásszociológiai tézis, a tudás Téthezkötöttségének" különböző megfogalmazásait, 
majd az ideológia és utópia elemzését, végül a "szintézis" különféle lehetőségeire és az 
értelmiségre vonatkozó állításokat. 


Léthezkötöttség 


A Tudásszociológia című tanulmányban Mannheim a tudásszociológia magvának a 
, léthezkötöttség" (Seinsverbundenheit) tanát tartotta (TUT 299.), ezt pedig úgy értelmez- 
te, hogy e szerint a megismerést nem belső törvények, valami belső dialektika hajtja, 
, hanem a mindenkori gondolkozás keletkezését és formálódását döntő pontokon egé- 
szen különböző jellegű, elméleten kívüli tényezők határozzák meg, melyeket Tét- 
tényezőknek" szokás nevezni", és ezek nemcsak a gondolatok keletkezésébe, hanem 
tartalmába is belejátszanak. (TUT 302.) 

Az említett Téttényezőkre" vonatkozó utalások összegyűjtése meglehetősen színes 
képet eredményez. A Téthezkötöttségnek?"5 igen sok megfogalmazásbeli variánsa volt 
(társadalmi helyhezkötöttség" [TUT 160.], létviszonylagosság ITUT 259.], az eszmék a 
léthelyzet (Seinslage), társadalmi elhelyezkedés (soziale Lagerung) függvényei [IU 75, 
80.], a noologikus szint társadalmi függősége (soziale Funktionalisierung) [IU 88.], a gon- 
dolkodás társadalmi kötöttsége (soziale Gebundenheit) [IU 96.], a gondolkodás és lét ben- 
ső összefonódása [IU 202.], a megismerési eredmény Tétrelativitása! [(TUT 306-307.]). 
Az ezek közötti árnyalati eltéréseknél fontosabb a tézis elméleti értelmezése. 
tikája, a scheleri reálfaktorok és ideális faktorok megkülönböztetésének elemzése kap- 
csán fejtette ki. Mannheim rámutatott arra, hogy Schelernél a két szféra elkülönülten té- 
teleződött, a szellemi világ önálló szféraként jelent meg, és a történeti folyamat ehhez 


274 Mannheim, noha Heidelbergből indult szociológusi pályájára, nem tekinthető igazi weberiánusnak. 
Sok hivatkozása ellenére sosem tisztázta viszonyát Max Weberhez. Kiadójának ugyan többször megígérte, 
hogy ír egy Weber-tanulmányt, de nemhogy e munkának, még előkészületeinek sincs semmi nyoma. 

275 A fentebb említett helyen ez Seinsverbundenheit, másutt (IU 96.) Seinsgebundenheit! Az árnyalatnyi kü- 
lönbség magyar fordításban nem adható vissza. A második változat szorosabb determinációt sejtet. 

csak külsőlegesen, mint szelektáló tényező kapcsolódhatott. (TP 50 sk.) Mannheim te- 
hát a "gondolkozás! és a léttényezők" között szorosabb kapcsolatot látott. 

A lét mannheimi értelmezése nehezen interpretálható. A "lét fogalom a marxi ér- 
telemben vett "alap — felépítmény" (Überbau — Unterbau) szembeállításra látszott utalni. 
De már a Scheler-kritikában hangsúlyozta Mannheim, hogy alap és felépítmény egy- 
aránt tartalmaz "szellemi (geistig) mozzanatokat, tehát , az alépítményben előforduló 
szellemiség ... részt vesz a felépítményben található szellemiség alakításában." (TP 54.) 
Az utópikus tudatról szóló tanulmány elején Mannheim ebben a szellemben írt a 
"léthezkötöttség" terminusban szereplő "lét" fogalomról. Itt a létet mint , kiható és ebben 
az értelemben valóságosként meghatározható életrendet" határozta meg. Ez az életrend 
úgymond a gazdasági-hatalmi szerkezet, az általa lehetségessé vagy szükségessé tett 
együttélési formák és az életrendnek megfelelő vagy vele fedésben levő átélési és gon- 
dolkodási fajták és formák révén határozható meg. (IU 223.) Más megfogalmazásban: 
ama lét, amelyhez a gondolkozás kötött, maga is "értelemszerű (így pl. TUT 191, 
192.), nem tisztán "anyagi. A "gondolkodás léthezkötöttsége" formulában szereplő két 
terminus (lét és gondolkodás) tehát nem két, metafizikai értelemben elkülöníthető vi- 
lágra (anyagra és szellemre) utalt. A sok változatban szereplő formula mégis azt sejteti, 
hogy gondolkozás és "léttényezők" külön entitások, a köztük levő viszony (általában 
vagy olykor) determinisztikus. Nem sokat segít tehát az a belátás, hogy tulajdonképpen 
a két elem nem is különbözik olyan nagyon, mert a lét maga szinte éppúgy szellemi, 
mint ama hozzá kötött" gondolkodás. 

A dilemmát Marx (és Lukács) szellemében feloldaná az, ha ezen léttényezőket 
Mannheim mint a társadalom osztály- vagy csoportszerkezetét értelmezné (amellyel 
alapot adna annak az ismételten megfogalmazott vádnak, hogy ő csak a történelmi ma- 
terializmus  újrafogalmazására törekszik).7§ A gondolat nem állt nagyon távol 
Mannheimtól. A Scheler-kritikában hangsúlyozta, hogy a tudásszociológiai feladat a 
gondolati álláspontok (Denkstandorte) és a társadalmi áramlatok vagy társadalmi pozí- 
ciók (soziale Strömungen, soziale Standorte) közötti korrelációk kimutatása, majd pedig 
azoknak a gondolkodási stílusoknak és világnézeti akarásoknak a feltárása, amelyek 
közvetlenül társadalmilag kötöttek. (TP 79., 82.) Ebben az értelemben hangsúlyozta 
Mannheim , a társadalmi test életének konstitutív jelentőségét a szellemi életben" (TUT 
257.) vagy a létértelmezés meghatározott fajtáinak függését a , társadalmilag strukturált 
léthelyzetektől". (IU 98.) A megfogalmazás szándékosan általános, és sokféle értelme- 
zést megenged: Mannheim, mint azt a kézikönyvfejezetben hangsúlyozta, nemcsak az 
osztályhelyzetet tartotta a gondolkodást meghatározó tényezőnek, hanem a legkülön- 
félébb csoportokat (nemzedékek, szekták, foglalkozási csoportok, iskolák) is, bár hoz- 
zátette, hogy , mindeme csoportosulások és társadalmi egységek közül az osztályréteg- 
ződésnek kell a legnagyobb relevanciát tulajdonítanunk, hisz végső soron a fentebb említett 
társadalmi egységek csupán az őket megalapozó és hordozó termelési és uralmi viszo- 
nyok közegében születhetnek meg és alakulhatnak át." (TUT 310.) Ez — bármilyen elna- 
gyolt volt is a megfogalmazás — mégis Marxra emlékeztet. 


276 Ezt állította például Mannheim heidelbergi mentora, Alfred Weber is 1928-ban, a konkurencia-előadás 
vitájában: , Mi más ez, mint egy rendkívüli finomsággal és ragyogóan előadott materialista történetfelfogás?" 
Lásd Meja, Volker — Stehr, Nico (Hrsg.): Der Streit um die Wissensoziologie, Frankfurt a. M.: Suhrkamp, 1982,1. 
Bd. 376. Mint Norbert Elias egy visszaemlékezésében kifejtette, Alfred Weber indulatos kritikáját nem is any- 
nyira a lét és gondolkodás közti viszonyra vonatkozó, egyébként is homályos mannheimi tétel váltotta ki, ha- 
nem egyrészt az, hogy Mannheim közvetve viszonylagos érvényességűként mutatta be az általa védelmezett 
liberális álláspontot, másrészt — és talán inkább — az, hogy Mannheim mint fiatal magántanár oly mértékben 
magára vonta a figyelmet a kongresszuson a jelen levő professzorok rovására, ami túlment a Weber szerint 
illendő mértéken. 

A léthezkötöttség! szociologisztikus értelmezésének része az az állítás, hogy a min- 
denkori gondolat szubjektuma nem az elvont tudat, hanem egy társadalmi értelemben 
meghatározható, lokalizálható cselekvő, hogy szerves összefüggés van ,,a történetileg 
és társadalmilag beágyazott szubjektum, valamint annak gondolkodása között...". (IU 
194." Amikor Mannheim például a politikai gondolkodás különböző típusait jelle- 
mezte, megjelölte azt a társadalmi réteget, amely speciális hordozója, képviselője az 
adott politikai irányzatnak (a rétegek megnevezésében nem a marxi sémához igazo- 
dott). A bürokratikus konzervativizmust a közigazgatási bürokráciával, a konzervatív 
historizmust az egyetemi értelmiséggel, a liberális gondolkodást a polgársággal, a mar- 
xizmust egy feltörekvő osztállyal, a fasizmust pedig puccsista értelmiségi körökkel 
kapcsolta össze, sajátosságukat az adott réteg jellegzetességeivel magyarázta. (IU 
138-170.) Hasonló elemzéssel mutatta be Mannheim, hogy a politikai utópiák különbö- 
ző formái (az újrakeresztelők orgiasztikus chiliazmusa, a liberális-humanitárius eszme, 
a konzervativizmus mint utópia és a szocialista-:kommunista utópia), , mindenkori 
alakja és szubsztanciája ... a talajául szolgáló történelmi-társadalmi hely konkrét elem- 
zéséből" érthető meg, , vagyis ama réteg strukturális helyzetéből, amely mindenkor 
hordozója volt." (IU 238.) E megközelítés nem Marx osztályelméletére, hanem — ez a po- 
litikai gondolkodásról és az utópiákról írottakban teljesen világos — Max Weber vallás- 
maszkodott. 

A lét és gondolkodás! ilyen szociologisztikus értelmezése két kérdést vet fel. Az el- 
ső az, hogy miként lehet azonosítani a tézisben szereplő nagycsoportokat. A második 
az, hogy miként lehet megállapítani a gondolati képződmények és az adott nagycsoport 
közti viszonyt. Ami az első kérdést illeti, Mannheimnak ekkor nem volt érdemi elkép- 
zelése a társadalom szerkezetéről. Ennek is a következménye a "lét" terminus meghatá- 
rozatlan, bizonytalan volta. 

A "gondolkodás" és "lét" közti viszonyra vonatkozó kérdésre Mannheimnek többfé- 
le válasza volt. Adódott volna az a közkeletű képzet, hogy azt, hogy az osztályok, cso- 
portok miként gondolkodnak, az érdekeik határozzák meg,. Ezt azonban Mannheim 
mint egyoldalút, leegyszerűsítőt már a Scheler-kritikában elutasította (TP 79 sk.), 
1929-es könyvében pedig mint "lérdekpszichológiai magyarázat a legkezdetlegesebb, a 
partikuláris ideológiafogalom jellemző jegyeként szerepelt. (IU 78 sk.) 

Másfajta az az elképzelés, amelyet ugyancsak a Scheler-kritikában fogalmazott meg. 
Különbséget tett ugyanis "szellemi rétegek" (geistige Schichten) és társadalmi rétegek 
(soziale Schichten) között, és így a "szellemi álláspontoknak" (geistige Standorte) először a 
megfelelő "világakarással! (Weltwollen) rendelkező szellemi rétegeket feleltette meg, és 
majd a második lépésben kereste, hogy ezek "szellemi rétegek" mely társadalmi réte- 
geknek feleltethetők meg. (TP 81-83.) Ezek a fogalmak később nem kerültek elő, talán 
azért, mert a szellemi és társadalmi rétegek viszonya nem más, mint gondolkodás és lét 
viszonya, tehát az eredeti probléma. 

Egy harmadik változat az 1929-es könyvet bevezető tanulmányban és a kézikönyv- 
részletben is szerepelt. Mannheim itt használta a , hozzárendelési szubjektum" 
(Zurechnungssubjekt) (IU 78.) Lukácshoz és rajta keresztül Weberhez visszavezethető fo- 
galmát, azaz azt az elképzelést, hogy nem az eszmék tényleges megfogalmazóinak 
tényleges társadalmi helyzetét kell tekintetbe venni, hanem azt az elméletileg megálla- 
pítható összefüggést, amely a gondolat és egy meghatározott társadalmi pozíció között 


277 1928-as előadásában, ahol nem ideológiákról beszélt, kifejtette, hogy a tudást , meghatározott, konkrét 
csoportok hatalmi és érvényesülési vágya" hordozza, és e harc Heidegger terminusával élve a , lét nyilvános 
értelmezése" körül folyik. (TUT 262-263.) 

fennáll. Láttuk, hogy Mannheim már habilitációs írásában ennek megfelelően értelmez- 
te a konzervatív gondolkodást. Mannheim a kézikönyvfejezetben a hozzárendelés" el- 
járását így írta le: , rögzítve a gondolati teljesítmények nézetszerkezetét, az ekképp rög- 
zített nézetszerkezetet beillesztjük azoknak a gondolati áramlatoknak az összefüggésé- 
be, amelyeknek részét képezik, a gondolati áramlatokat pedig ... hozzárendeljük bizo- 
nyos társadalmi hajtóerőkhöz mint a különféle látásmódok forrásához." (TUT 339.) 

Egy negyedik fajta viszonyra utalhatott volna az a megjegyzése, hogy a konzervatív 
gondolkozási stílus jellegét , a benne szóhoz jutó csoportok és rétegek összetételéből, e 
csoportok és rétegek strukturális helyzetéből" kell magyaráznunk. (TUT 340-341.) 
A Sstrukturális helyzet" leírása tekintetében azonban a konzervativizmus-könyv rövid 
utalásainál többet nem találhatunk. 

Mannheimnál a "léthezkötöttség" szociologikus értelmezése csak egyike a konku- 
rens értelmezéseknek. A Téthezkötöttséget Mannheim ismételten "vitális" és akarati 
kötöttségként/meghatározottságként értelmezte. A historizmusról írott esszéjében a 
helyhez kötöttséget mint az akarás és a megismerés közötti összefüggést értelmezte. 
(IUT 146.) Nagy visszhangot keltett 1928-as zürichi előadásában arról beszélt, hogy a 
tudást , meghatározott, konkrét csoportok hatalmi és érvényesülési vágya" hordozza 
(TUT 262.), és ez összevágna "szociologisztikus" megfogalmazásaival, de ezt a tézist az 
előadás későbbi részeiben úgy módosította, hogy a szellemi életet nem kívánja sem a 
politika, sem a gazdaság egyik területének tekinteni (azaz: nem akarja a marxi progra- 
mot folytatni), hanem csak ,,a léttel összefonódó gondolkodásnak leginkább a politikai 
életben kézzelfoghatóvá váló vitális és voluntarisztikus elemét" kívánja megragadni. 
(IUT 279.) Az általános ideológiafogalom tette lehetővé úgymond annak felismerését, 
hogy , valamely látásmód vagy kategoriális apparátus társadalmi kötöttsége épp a Vi- 
tális kötődés révén" nagyobb eséllyel rendelkezik ,a lét bizonyos régióiban", amely 
persze , vitális korlátot" is jelent. (IU 99.) Olykor a társadalmi és a vitális/akarati elem 
azonosnak tűnik. (pl. IU 141., 147.) A "itális kötődés" ily módon elméletileg megfejtet- 
len metafora. 

Noha azok, akik Mannheimra hivatkoznak, gyakran éppen a gondolkodás 
"léthezkötöttségének" felismerésében látják Mannheim maradandó érdemét, a "lét fo- 
galma maga és a lét" és gondolkodás közötti viszony mibenléte nála elmosódott, nehe- 
zen értelmezhető maradt. 


Ideológiaelemzés 


Mannheim legismertebb tézisei az ideológiaelemzés területén születtek. Ő maga ugyan 
már 1932-ben, az említett kézikönyv-fejezetben azt írta, hogy a továbbiakban , lehetőleg 
kerülni is fogjuk a túlságosan is megterhelt "ideológia-fogalom alkalmazását, tudásszo- 
ciológiai használatban inkább valamely gondolkodó léthezkötött — vagy állásponthoz 
kötődő — nézetstruktúrájáról beszélünk majd." (TUT 301.) A következő fél évszázadban 
e "megterhelt" fogalom kapcsán mégis temérdek tinta folyt el, és ebben Mannheimnek 
kulcsszerepe volt. 

Erre a szerepre nem az készítette fel, hogy világos és áttekinthető fogalomelemzést 
adott volna. Ellenkezőleg, Mannheim ideológiaértelmezése a legnehezebben követhető 
szociológiai értelmezések egyike. A nehézség abból adódik, hogy Mannheim egybeépí- 
tette az ideológia fogalomtörténeti elemzését a szociológiai ideológiafogalom kidolgo- 
zásával. Az általa állított csapdába könnyű beleesni, és az ideológiafogalom valamelyik 
történeti típusát valamelyik történeti ideológiatípussal azonosítani. Ez a lehetőség rög- 
tön adott a partikuláris és totális ideológiafogalom szembeállítása kapcsán. 

A partikuláris ideológiafogalom nem a partikuláris ideológia fogalma, hanem az ideoló- 
gia partikuláris fogalma. A partikuláris ideológiafogalom jellegzetességei (,az ember 
nem hisz az ellenfél bizonyos "eszméinek és "elképzeléseinek", a gondolkodást ,,csak a 
pszichológiai sík függvényévé" teszi, , érdekpszichológiai" módon feltételezi, , hogy vala- 
mely érdek kauzálisán kényszerít az adott hazugságra vagy elleplezésre" — IU 75-77.) 
szigorúan véve az ideológiák bizonyosfajta felfogására és nem bizonyosfajta ideológiák- 
ra jellemzőek. Ez világos lesz, mihelyt szemügyre vesszük a Mannheim által adott váz- 
latos történeti áttekintést. Itt a közelebbről nem jellemzett , bizalmatlanság és gyanakvás- 
élmény" leírása után Mannheim röviden kitért Bacon, Machiavelli és Hume "par- 
tikuláris, leegyszerűsítő ideológiafelfogására (IU 80-82.) — vagyis a partikuláris jelző 
nem Bacon, Machiavelli vagy Hume társadalmi vagy politikai nézeteire vonatkozott.?"8 

Az ideológiákra vonatkozó nézetek eltérő típusairól (és nem különböző ideológiatí- 
pusokról) van szó a totális ideológiafogalomra, vonatkozó fejtegetésekben is. "Totális" egy 
ideológiafogalom, ha , az ellenfél egész világnézetét", kategoriális apparátusát kérdője- 
lezi meg, ha egy egész gondolatrendszerre vonatkozik, és , lehetőség szerint az objektív 
strukturális összefüggésekre vonatkozó függvényfogalommal dolgozik". (IU 75-77.) 
Egyértelmű, hogy Mannheim ezt a , léthelyzet és megismerő formaadás" közti össze- 
függést kiemelő fogalmat adekvátabbnak tartotta a partikulárisnál. 

A totális ideológiafogalom történetében Mannheim három nagy lépést különbözte- 
tett meg: a tudatfilozófia (vagyis az újkori filozófia, főleg a német idealizmus) kidolgoz- 
ta a tudat, a világkép mint szubjektumra vonatkoztatott strukturális egység fogalmát; a 
történeti iskola és Hegel historizálták ezt; végül , az osztály vált a már historizált tudat 
(szellem) hordozójává", amennyiben ez a hagyomány magába fogadta azt a felismerést, 
,hogy mind a társadalomtest struktúrája, mind pedig a hozzá tartozó szellemi össze- 
függés a társadalmi feszültségek mentén tagolódik." (IU 84-86.) 

A tudatfilozófia, Hegel és a marxizmus tehát az ideológiákról alkotott fogalom tör- 
ténetének nagy lépései. Mannheim ehhez hozzátette, hogy a totális ideológiafogalom- 
ból fakad , egész szellemi helyzetünk nyugtalanító volta", mert a totális ideológiafoga- 
lom értelmében az ellenféltől , a helyes gondolkodás lehetőségét is elvitatják". (IU 88.) 
A totális ideológia ebben az értelemben nem az ideológiák kutatásában, hanem maguk- 
nak az ideológiáknak a történetében jelentene új szakaszt. Az ideológia mibenlétére vo- 
natkozó gondolatok megváltozása miatt ugyanis egész helyzetünknek még nem kelle- 
ne "nyugtalanítónak" lenni. Mannheim többször homályban hagyta, hogy mikor beszélt 
az ideológiákra vonatkozó ismeretekről, és mikor magukról az ideológiákról. 

Mannheim a tanulmányban fogalomtörténetről beszélt, holott az általa idézett szer- 
zőknél az ideológia szó sokáig elő sem fordult. A szó jelentéstörténetének értelmében 
vett fogalomtörténetre is sort kerített azonban, az "ideológusoknak! nevezett filozófiai 
iskola és Napóleon konfliktusának jól ismert történetét szembeállítva a marxista ideo- 
lógiaértelmezéssel. Napóleon úgymond azért beszélt lebecsülően az "ideológusokról, 
mert ezek gondolkodása irreális, mert csődöt mond a gyakorlatban.?"? (IU 90-91.) 


278 De Mannheim maga is kavarodást okozott, amikor ezt írta: , A partikuláris ideológiafogalom tehát 
olyan jelenségre vonatkozik, amely egyfelől egy egyszerű hazugság, másfelől az elméletileg hamisan struk- 
turált látásmód között van. A megtévesztés pszichológiai síkon lejátszódó rétegére utal, amikor az nem szán- 
dékos, mint a hazugság, hanem bizonyos kauzális kényszerűséggel megy végbe." (IU 80.) E mondatok alap- 
ján azt gondolhatjuk, hogy a "partikuláris" jelző arra a gondolkodásra vonatkozik, amely öntudatlan, akarat- 
lan, de érdekvezérelt hazugságok sorozatát tartalmazza. 

2799 Érdekes módon maga Mannheim is élt az "ideológusok" régimódi szóértelmezésével. Az 1929-es 
könyv előzményének tekinthető, 1926-os, 4 szellemi képződmények ideológiai és szociológiai értelmezése című ta- 
nulmányában (TUT 183-200.) az ideológiai" elemzés az adott gondolatvilágon belül maradó elemzést jelent 
(ezt művelték volna az ideológusok), vagyis nem ideológiaként való elemzést: ez a szociológiai elemzés. Min- 
denesetre a szóhasználat eléggé megtévesztő. 

A szót a proletariátus ragadta meg később, és a marxizmus volt az — írta Mannheim — 
amelyben a partikuláris és totális ideológiafogalom összefonódott, megjelent az osz- 
tályérdekek tana, a hamis tudat fogalma — röviden a totális ideológiafogalom. (IU 
92-93.) Az új fordulatot Mannheim ábrázolása szerint az hozta, hogy ezt az ideológia- 
fogalmat általánosították, elsősorban a német szociológiában. , Nehezen megkerülhető 
a totális ideológiafogalom általános megfogalmazása, mely szerint az emberi gondolkodás 
valamennyi pártban és minden korszakban ideologikus." (IU 96.) Más szavakkal: maga 
a marxizmus, a "ssaját álláspont" sem mentesülhet az ideológiagyanú alól. (IU 96.) Ezzel 
a fogalomtörténet eljutott a kiindulóponthoz, a gondolkodás léthezkötöttségének tu- 
dásszociológiai téziséhez. 

Itt azonban ismét egy olyan fejleménnyel van dolgunk, amely nem pusztán a társa- 
dalomelemzés, a tudásszociológia ügye. Ugyanis , az ideológiagondolatnak ez az álta- 
lános kiterjesztése elvileg új tudati helyzetet hoz létre." (IU 94.) Mannheim, amikor az 
"új tudati helyzetről szólt, nemcsak az ideológiakutatás mint tudományos ágazat hely- 
zetére gondolt, hanem a modern politika átalakulására is. 

A totális ideológiafogalom után jellemzett értékmentes ideológiafogalom az eddig 
ismertetett megfogalmazásokból és tézisekből kirajzolódó kutatási program összefogla- 
ló címkéje. Mannheim azt írta, hogy ezt az ideológiafogalmat a történeti kutatások al- 
kalmazzák, amelyek kimutatják ,a mindenkori tudati struktúrák és léthelyzetek közti 
viszonyokat." (IU 98.) Mannheim is látta, hogy , a tudat egész történetét — a gondolko- 
dási magatartásoktól az élményformákig — mindenkori léthezkötöttségük szempontjá- 
ból" megvizsgálni , határtalan témát" jelent. (IU 99.) 

A sorban következő értékelő ideológiafogalom felé az a meggondolás vezette el 
Mannheimet, hogy a történelem kutatása, megragadva a , kibontakozó totalitásban" az 
, elemek helyiértékét és jelentését", egyfajta , szociológiai kordiagnosztika" felé tart. (IU 
111.) Az 1929-es kötet tanulmányai közül a középső, a Lehet-e a politika tudomány? című 
(IU 129-219.) tartalmaz olyan kordiagnosztikai elemeket, amelyekre Mannheim gon- 
dolhatott, például amikor a kommunista és a fasiszta politika jellegzetességeit elemez- 
te. A kordiagnosztika valóban rákényszerül az értékelésre, hiszen meg kell ítélnie vala- 
milyen szempontból azokat a tendenciákat, amelyek további alakulása még bizonyta- 
lan. Mannheim a bevallottan pragmatista sikerkritériumot választotta a kortárs tenden- 
ciák értékelési szempontjának. Ez alapján kíván különbséget tenni a , kor valóságos és 
nem valóságos" (wirklich — unwirklich) gondolatai között. (IU 112.) E pragmatikus krité- 
rium szerint , hamis az a tudat, amely olyan normákhoz igazodik, amelyeknek megfe- 
lelően az adott létfokon a legjobb szándékkal sem lehet cselekedni" (IU 112-113.), vagy 
más megfogalmazásban: , hamis és ideologikus az a tudat, amelynek tájékozódási mód- 
ja nem érte utol az új valóságot, és azért azt voltaképpen elleplezi idejétmúlt kategóri- 
ákkal". (IU 114.) 

így kap értelmet az utópia fogalma, hiszen az utópiák az ideológiák tükörképeként 
, a gondolkodásban megelőzik" a kortársi létet", és ennyiben "hamisak". (IU 115., 221.) 
Különbözik azonban ez az utópiafogalom az 1929-es kötet harmadik, Az utópikus tudat 
című tanulmányának a végén megfogalmazottól is. E harmadik tanulmány megfordí- 
totta a második tanulmányban használt pragmatikus kritérium értelmét. A különböző 
utópiák vázlatos áttekintése után azt állapította meg Mannheim, hogy a modern gon- 
dolkodásban általában fokozatosan csökken az , utópikus intenzitás", minden utópia 
egyre , közelebb kerül a történelmi-társadalmi folyamathoz". (IU 280.) A gondolkodás 
tehát a fentebbi értelemben "valóságos" lesz — de míg ez a pragmatikus "valóságosság! 
az I[deológia és utópia című tanulmányban pozitív értéket kapott, itt negatívat, mert 
Mannheim szerint az utópikus gondolkodás "kiszáradásával párhuzamosan eltűnik a 
, totális látásmód ezzel szorosan összefüggő képessége" is. (IU 282.) (Ez a képesség, 

mint látni fogjuk, a másik tanulmányban összefügg a gondolkodás Valóságosságával.) 
Az utópiák eltűnésével kapcsolatos fejtegetés történeti vízióba torkollik: , lehetséges 
ugyan abszolút utópia- és ideológiamentesség, ám a mi világunkban a lét-transzcen- 
dencia teljes szétzúzása olyan tárgyiassághoz vezet, amely az emberi akarat pusztulá- 
sát okozza." (IU 293.) Itt Mannheim éppenséggel azokat a gondolatokat értékelte ma- 
gasra, , amelyeknek megfelelően az adott létfokon a legjobb szándékkal sem lehet cse- 
lekedni", és éppen azért, mert az adott fokon nem lehet nekik megfelelően cselekedni. 
Ez lehet a lét-transzcendencia egyedüli értelme. 

Visszatérve az fértékelő" és "értékmentes"  ideológiafogalmakhoz, könnyű belátni, 
hogy a két ideológiafogalom teljesen különböző. Az "értékmentes" ideológiafogalom 
értelmében minden gondolkodás (az igaz természettudományos és helyes matematikai- 
logikai tételeket kivéve) ideologikus, mert "éthezkötött. Az "értékelő" ideológiafogalom 
első lépésként különbséget tesz "valóságos" és nem valóságos" gondolatok között. Csak 
a nem valóságost minősíti ideológiának (vagy utópiának), éspedig a "éthezkötöttség- 
től" függetlenül. 

Nehézséget okozhat, hogy miképpen lehet a valósághoz képest a "lemaradást" és 
"megelőzést" megállapítani (megnyerő, de teljesen tisztázatlan metaforákról van szó). 
Fontos észrevenni azonban, hogy a mannheimi fogalmak értelmében fel kell tételezni 
egyfajta "valóságos" tudat lehetőségét, amely tudat lehet ugyan léthezkötött (és az 
tértékmentes" kutatás értelmében ideologikus), de eltalálja a valóságot, és ezért e tu- 
datnak megfelelően lehet cselekedni (azaz se nem ideologikus, se nem utópikus). Meg- 
oldást jelentene ez a hamis tudat könyörtelen problémájára, ebben az értelemben po- 
litikai jelentősége lenne, mert kiutat jelentene az érzékelt válságból. A válság kérdése át- 
vezet a Mannheimet kezdő filozófus korától izgató szintézis kérdéséhez. 


Szintézis és értelmiség 


A szintézis vagy totalitás kérdése Mannheim alapproblémája volt. Az, hogy a modern 
társadalom kritikus állapotban van, a klasszikus német szociológia egyik alapgondola- 
ta volt. Azt, hogy a megoldást valamifajta új totalitásban kell keresni, Mannheim magá- 
val hozta a Vasárnapi Körből, és ezt látta Lukácsnál is. Lázas keresgélésében szinte min- 
den kontextusban talált valamiféle jelet — különféle megoldási irányokba mutató jeleket 
— amelyek új szintézis lehetőségére utaltak. 

Az egyik szálon (nevezzük ezt a mély válságból eredő szintézisnek) magában a 
konfliktusban, a sokféleségben, a nézetek teljes összeegyeztethetetlenségében kereste 
azt a lehetőséget, amely a legmélyebb válságból a kibontakozáshoz vezet.2§9 Megjelent 
ez a gondolat a konkurenciáról tartott előadásban, ahol a széteső világban" mégis a ver- 
sengő álláspontok bizonyos koncentrálódásáról, az álláspontok akarati centrumokból 
kiinduló szintetizálódásáról beszélt. (TUT 273., 281.) Igazán markánsan ugyanezt az 
Ideológia és utópia című tanulmányban fogalmazta meg. A tanulmány , kérdésessé vált 
élethelyzetünkből" (IU 69.) indult ki, azaz abból, hogy , gondolkodásunkban és létünk- 
ben" érezzük a mélyreható válságot.?$! (IU 71.) Egyelőre úgymond nem kell a rögtön 
kínálkozó megoldások után nyúlni. , Először el kell mélyíteni a válságot, hagyni, hogy 


280 Arról a régi toposzról van szó, amely szerint a megváltást, felemelkedést a teljes nyomorúság és elve- 
szettség állapota előzi meg. Lásd: , késhet a Tavasz, ha már itt a Tél?" (Shelley: Óda a nyugati szélhez; Tóth 
Árpád fordítása) vagy: , De ahol veszély támad, / lesz ott menedék is" (Hölderlin: Patmosz; Bernáth István 
fordítása). Ez a toposz Marxnál is és Lukácsnál is fontos szerepet játszott. 

281A hivatkozott írások mind az 1929-ben kezdődő gazdasági és politikai válság előtt, a viszonylagos bel- 
politikai stabilitás és a látványos gazdasági fellendülés időszakában íródtak. 

tovaterjedjen, kérdésessé tenni, ami megingott...". (IU 72.) Ebből a szempontból a , ha- 
mis tudat" lehetségességének a felismerése egyrészről nyugtalanító, másfelől hozzá is 
járul a korhelyzet termékenységéhez. (IU 74., 88.) Mannheim kifejezetten előnyösnek 
tartotta a kor válsághelyzetét. 


, Egyenesen a kor parancsa, hogy kihasználjuk azt a kettős megvilágítást (Zwielicht- 
beleuchtung),752? amelyben megmutatkozik minden dolog és álláspont viszonylagossá- 
ga ... A jelenlegi történelmi pillanatban — amikor hirtelen minden dolog áttetszővé 
válik és a történelem szinte lerántja a leplet a maga építőelemeiről és struktúráiról - 
tudományos gondolkodásunknak a helyzet magaslatán kell lennie ...". (IU 103-104. - 
a fordítást módosítottam; ND.) 


A dolgok tehát szinte maguktól mutatkoznak meg. Az ennek megfelelő elméleti beállí- 
tottságra Mannheim a maga által teremtett relacionizmus kifejezést használta. Rokon ez 
a fogalom a "perspéktivizmus" Simmeltől átvett fogalmával, azaz azzal az elképzelés- 
sel, hogy a dolgok a szemlélő nézőpontjától függően különbözőképpen jelennek meg, 
és a megismerésnek ezeket kell valamiképpen összefűznie. (TUT 167.) 

A relacionizmus eredeti helye Mannheimnél a totális általános és értékmentes ideo- 
lógiafogalom által teremtett térben van. Ez az ideológiafogalom ugyanis megmutatja, 
hogy a gondolkodás minden formája léthezkötöttségében partikuláris. A különböző 
perspektívák egyenértékűek, ez azonban megnyithatja az utat az elfogulatlan összefog- 
laló látásmód előtt. További gazdagodást jelent Mannheim szerint az értékelő ideológia- 
fogalom bevezetése, mert lehetségessé válik a valóság (a valóságnak való megfelelés) 
mint kritérium bevezetése. (IU 116.) Ennek a pragmatikus kritériumnak a felhasználá- 
sával a relacionizmus úgymond dinamikussá válik. Ez az a pont, ahol Mannheim a to- 
talitásról, a totalitásra irányuló intencióról kezdett beszélni. Ami azonban ezt a totális 
látást lehetővé teszi, ugyanaz, mint amit az értékmentes ideológiafogalom kapcsán is el- 
mondott már: a válság teljessége mint a látókör tágulása, a totalitáshoz vezető út kez- 
dete. 


A gondolkodás válsága nem valamelyik álláspont válsága, hanem a gondolkodás 
egy meghatározott fokára felért világé. Nem elszegényedés, ha egyre világosabban 
látjuk lét és gondolkodás zűrzavarát, hanem végtelen gazdagodás." (IU 124.) 


Így érthető, hogy az ideológiaelemzés maga is hozzájárul az ideológiákban megfogal- 
mazódó problémák megoldásához: az együttlátás a válság feloldásához vezető út kez- 
dete. 

Más úton jutott el a totalitás lehetőségéig Mannheim az 1929-es kötet második tanul- 
mányában, amely a Lehet-e a politika tudomány? címet viseli. Ezt a tanulmányt érezhető- 
en Max Weber 4 politika mint hivatás című előadása motiválta. Azt a kérdést tette fel, 
hogy , van-e tudás az alkotó tettről?"283 (IU 132.) A fő politikai áramlatok vázlatos átte- 
kintése után jutott el az , egészről szóló tudás", a szintézis problémájáig. (IU 172-173.) 
Itt ez az egészről szóló tudás — az előbbi fejtegetéstől eltérően — éppenséggel a partiku- 
láris politikai tudásokkal szembeállítva jelent meg, forrása tehát nem is lehet a rela- 
cionizmus, a válság teljessége, amelyben az álláspontok egymást kölcsönösen rela- 


282 7wielicht kettős megvilágítást, zwielichtig átláthatatlanságot jelent! 

283 Abban az értelemben, hogy megismerhető-e és tanítható-e a döntés. Az erre adott igenlő válasz termé- 
szetesen ellentétes lenne Max Weber álláspontjával. Mannheim hosszan vívódott a problémával, és noha a ta- 
nulmányban többször hajlott arra, hogy igen, tanítható, végül visszatért a weberi akolba, és leszögezte, hogy 
az , akarati döntést nem tekintjük taníthatónak". (IU 188.) 

tivizálják. E szintézisnek sajátos hordozót keresett. A , folyamatosan kísérletező, magá- 
ban társadalmi érzékenységet kifejlesztő, dinamikára és teljességre irányuló alapállást ... 
csak egy viszonylag osztály-nélküli, a társadalmi térben rögzített hellyel nem rendelke- 
ző réteg" alakíthatja ki. (IU 179.) Ez Mannheim szerint az értelmiség, éspedig nem ma- 
teriális értelemben vett léthelyzete" vagy politikai elkötelezettsége (vagy annak hiánya) 
okán, hanem mert művelt. 


5 Az értelmiségi csoportok, bár osztályszempontból jóval többértelmű képet mutat- 
nak annál, semhogy egységként foghatnánk fel őket, mégis rendelkeznek egy olyan 
szociológiai kötelékkel, amely összefűzi őket, a műveltséggel (Bildung), amely merő- 
ben új módon teremt kapcsolatot közöttük." (IU 180.) 


Amerikai eredetű terminussal azt is mondhatnánk, hogy a műveltség teremti meg a kö- 
zös beszéduniverzum lehetőségét. Könnyen felfedezhető, hogy ebben az esetben 
Mannheim a műveltségre vonatkozó hagyományos, a német egyetemi világban eleve- 
nen élő képzeteket emelte be a saját válságkoncepciójába. 

Úgy tűnhet, hogy ez az "értelmiségi" szintéziskoncepció valami rokonságot mutat az 
előző "mély válság szintézisével, hiszen az értelmiség nem azért képes a szintézisre, 
mert csoportjai egyetértenek egymással, hanem azért, mert képes a nagyon eltérő poli- 
tikai álláspontok olyan megfogalmazására, amelyben azok egymással összeütközhet- 
nek, éspedig a műveltség mint homogén közeg (homogenes Médium) révén. (IU 180.) 
Ez azonban csak felszíni hasonlóság. A mély válság! esetében a szintézis garanciája ép- 
pen a valóságban van, abban, hogy a szélsőséges körülmények között letisztulnak és épp 
ezért összemérhetővé válnak az álláspontok. Az "értelmiségi szintézis" esetén a garancia 
egy specifikus, elkülönült szféra és neki megfelelő csoport létezése. Az értelmiség struk- 
turális helyzete miatt képes olyan teljesítményekre, amelyek másoktól nem várhatók el. 
Ők azok, akik , megkeresik azt a mindenkori pontot, ahonnan tájékozódhatnak a törté- 
nés egészében"; ők az , őrzők az egyébként oly sötét éjszakában". (IU 185.)284 Az értelmi- 
ségnek köszönhetően mégiscsak lehetséges valamilyen , totális orientálódás", így elérhe- 
tő, , hogy a létező tendenciák kölcsönösen áthatják egymást". (IU 186.) 

Mannheim utolsó németországi szereplése, az 1932-ben a DGS által összehívott ta- 
nári értekezletre készített referátuma, amelyben javaslatot tett a szociológia általánosan 
elfogadható tantervére is (TUT 377-379.), elképzeléseinek bizonyos változását jelezte. 
A tudás integrálásának jelentőségét hangsúlyozta, és azt, hogy erre elsősorban a szocio- 
lógia képes (TUT 374.) Úgy gondolta, hogy ennek lehet jelentősége a válság megoldása 
szempontjából. 


, Iyen szociológiai tájékozódástól, a szociális és politikai eseménysorozatok racioná- 
lis végiggondolásától természetesen nem várhatjuk a társadalom érdekellentéteinek 
és feszültségeinek megszűnését. De már azzal is nagyon sokat értünk el, ha valaki 
képes jól felfogott érdekét meglátni, és ugyanezzel a rációval, amellyel saját előnyét 
tartja szem előtt, adott pillanatban saját részérdekének a közösség érdeke által vont 
határait is felismeri." (TUT 365.) 


284 Ez a kijelentés félreérthetetlen utalás Max Weber A tudomány mint hivatás című előadásának záró sora- 
ira. Weber itt az új prófétákra és üdvözítőkre várókat azokhoz hasonlította, akik Ézsaiás könyvében az őrzőt 
megszólították: , Őrálló, meddig tart még az éjszaka, / őrálló, meddig tart még az éjjel? / Közeleg a reggel, de 
még éjjel van / — felelt az őrálló. / Kérdezhettek, de inkább akkor, / ha majd visszajöttök." (Ézs 21: 11-12.) 
A magyar fordításban a Károli-Biblia régebbi szövege szerepel (TH 155.: , Eljött a reggel, az éjszaka is"), 
amelyben elsikkad a bizonytalanság és várakozás Webernél annyira fontos motívuma. Míg Weber a prófétá- 
ra várás hiábavalóságára célzott, Mannheim némileg kétértelmű: mintha az ő "vigyázói a sötét éjszakában ta- 
lán mégis eligazítást tudnának adni az üdvözítőre váróknak. 

Nincs szó tehát már arról, hogy maga a válság járulna hozzá az ellentétes álláspontok 
éles megjelenítésével a tisztánlátáshoz. Ugyanakkor a szükséges szintetikus látás hor- 
dozója is inkább már a tudomány és nem a meglehetősen homályosan körülhatárolt ér- 
telmiség. Ezek a gondolatok már a tervezés szükségessége felé mutattak. 

Az Ideológia és utópia kordiagnózisa többértelmű lett. Az első tanulmány az érzékelt 
válság termékenységét hangsúlyozta, és végül egy józan, reformista pragmatizmus 
akár liberálisnak is minősíthető álláspontját foglalta el a kor politikai tendenciáival 
szemben. A harmadik tanulmány a kultúra és politika kiszáradásának" pesszimista ví- 
ziójával zárult, amitől csak valamiféle eksztatikus megújulás menthetne meg. A közép- 
ső tanulmány értelmiségkoncepciója konzervatív elitista elemeket tartalmazott. Ennek 
megfelelően a három tanulmányban a modern kor mást és mást jelentett: az elsőben a 
társadalmiság radikális betörését a gondolkodásba, a másodikban a politikai kommu- 
nikáció ellehetetlenülését, a harmadikban egyfajta kifáradási. Mintha Mannheim maga 
is kísérletezett volna a különböző álláspontokkal. Sok ideje nem maradt rá. 


Kritikák 


Mannheim ideológiaelemzése, tudásszociológiája számos kritikát kapott a kortárs értel- 
miségi nyilvánosságban. Minthogy ezek jól jellemzik a társadalomtudományi közvéle- 
mény megosztottságát, érdemes őket röviden áttekinteni. 

A marxista baloldalról többen támadták. Max Horkheimer joggal vetette szemére az 
alkalmazott létfogalom tartalmatlanságát.285 Az akkor még szociáldemokrata, később li- 
berálissá vált Hans Speier politológus (1905-1990) az ideológiaelemzést értékesnek tar- 
totta, a mannheimi értelmiségkoncepciót viszont keményen bírálta, mert úgymond az 
éles osztályellentétek korszakában ,a szintézis követelménye szükségképpen e harc 
megszüntetését vagy tagadását jelenti."286 

Ernst Robert Curtius (1886-1956), a jelentős romanista, aki maga is foglalkozott a 
modern értelmiség problémáival, és a humanista értékek fennmaradását látta veszé- 
lyeztetve, a munkában csak a Vörös" Franciaország és a régebbi európai nihilizmus le- 
származottját látta. A német ifjúság védelmében tiltakozott a szociológiának a német 
egyetemeken való oktatása ellen. Mannheim ideológiatana szerinte a szellem autonó- 
miáját, az eszmények, az értékek, a jelentések, az értelem önmagát garantáló birodalmát 
veszélyezteti. A támadás részben a szociológiával szembeni hagyományos, főleg böl- 
csészettudományi ellenérzéseket fogalmazta meg. A Mannheim-Curtius vita jó példája 
volt annak, hogy a liberális-humanista értékek iránt elkötelezett német értelmiség is 
mily mértékben volt megosztott.287 

A Weber-exegeziséről ismert Alexander von Schelting  szociológus-filozófus 
(1894-1963) bírálata — minthogy Schelting 1933-tól Amerikában tanított — a könyv otta- 
ni fogadtatását is befolyásolta. (Még a fordítás megjelenése előtt Schelting ismertette - 
alapvetően elutasítóan — a német változatot az American Sociological Review-ban.) 


285 A "ét annyira tartalmatlan fogalmával azonban, mint az a tudásszociológia legalapvetőbb részeiben 
előkerül, az ember nyugodtan ideológiának minősíthet minden elméletet, a magáét is beleértve, és ebbe a ki- 
jelentésbe még Istent és a világot is bevonhatja." Horkheimer, Max: Ein neuer Ideologiebegriff (1930), in: Meja, 
Volker — Stehr, Nico (Hrsg.): Der Streit um die Wissensoziologie, Frankfurt a. M: Suhrkamp, 1982, 2. Bd. 
474-496., az idézet 493. 

286 Hans Speier: Soziologie oder Ideologie. Bemerkungen zur Soziologie der Intelligenz (1930), in: Meja, 
Volker — Stehr, Nico (Hrsg): i. m. 2. Bd. 532-550., az idézet 545. 

287 Curtius, Ernst Robert: Soziologie — und ihre Grenzen (1929), in: Meja, Volker — Stehr, Nico (Hrsg): i. m. 
2. Bd. 417-426. Lásd a vitáról Hoeges, Dirk: Kontroverse am Abgrund: Ernst Robert Curtius und Karl Mannheim, 
Intellektuelle und ,, freischwebende Intelligenz" in der Weimarer Republik, Frankfurt a. M.: Fischer, 1994. 

Schelting, aki a pedánsan és fantáziátlanul ismertette Webert, végső következtetésképp 
azt szűrte le, hogy az értelmi képződmények nem kauzális összefüggéseinek kultúrszo- 
ciológiai, a megismerő értékszempontjaitól függetlenített megragadása a fontos, úgy, 
ahogy ezt Alfred Weber elképzelte.28 Mannheimet bírálva Schelting élvezettel sorolta 
elő a terminológiai és fogalmi következetlenségeket, csúsztatásokat. Fő érve az volt, 
hogy a tudás mannheimi léthezkötöttsége" magának a tudásnak a szempontjából ér- 
dektelen. A módszertant úgymond nem a tudás keletkezése érdekli. , A tartalmi gondo- 
lati képződmények valóságos oksági meghatározottsága kérdésének ... semmi köze sincs 
érvényességük egészen más jellegű problémájához."29 Noha ez pozitivista érv, 
Scheltingnek azonban elsősorban nem a tudományos igazságok, hanem az értelmi 
(sinnhaft) képződmények mannheimi lealacsonyítása" fájt. A világnézeti értelmezések, 
a lét kérdésessége, az igazi értelmi problémák úgymond egész más szinten vannak, 
mint a társadalomgazdasági történés. Ez volt Mannheim humanista és konzervatív el- 
lenfeleinek az álláspontja is. 

A munka németországi fogadtatását már nem befolyásolhatta az 1931-ben, 21 éves 
korában hegymászó balesetben meghalt Ernst Grünwald 1934-ben, posztumusz megje- 
lent kritikája. Grünwald széles körű tájékozottsággal (és némi ifjúkori pedantériával) 
megírt átfogó kritikája a weberi értelemben vett, a cselekvés fogalmát középpontba ál- 
lító . szociológia és a mannheimi  kultúrszociológia megkülönböztetésén alapul. 
A kultúrszociológia, tudásszociológia ugyanis az a szaktudomány, amely , minden ki- 
fejezett ítélet tartalmát a társadalmi lét megnyilvánulásaként kívánja interpretálni."299 
Csakhogy Grünwald szerint különbséget kell tenni belső és külső "szemlélet 
(dnnenbetrachtung, Ausenbetrachtung) között. Minden ítéletnek (Urteil) csak egy értelme 
van. A kijelentés megértése feltételezi ennek az értelemnek a megértését, ez a belső 
szemlélet. Grünwald úgy vélte, hogy ez az a megértés, amiről Weber a Gazdaság és tár- 
sadalomban írt. Az ítélet tartalma (Urteilsmaterial) és valamely létszféra közti kapcsolatot 
tárná fel a külső szemlélet. Ez azonban egy előzetes metafizikai döntéstől, a figyelembe 
veendő és abszolútként tételezett létszféra kiválasztásától függ. A kijelentésben magá- 
ban nincs semmi, ami alapján eldönthető lenne, hogy a kijelentés milyen létszférától 
függ. Következésképpen a tudományszociológia szemléleti módja nem rendelkezik 
igazságjelleggel, mert tudományosan nem lehet dönteni aközött, hogy melyik létszfé- 
ra abszolút, pedig ez alkotja a külső szemlélet előfeltételét.?! Grünwald és Schelting 
egymástól független kritikája egybevágott a tekintetben, hogy mindketten átjárhatatlan 
logikai választóvonalat húztak a kijelentések logikai értelemben vett (Grünwald I?első 
szemléletével" feltárható) érvényessége és megfogalmazásuk, létrejöttük (a "külső 
szemlélet" által feltételezett) társadalmi vagy egyéb okai között. Noha sem Schelting, 
sem Grünwald nem volt logikai pozitivista, a tudásszociológia minden későbbi, logikai 
pozitivista vagy kritikai racionalista" bírálata ebből az alapvető megkülönböztetésből 
indult ki. 


288 Lásd Schelting, Alexander von: Max Webers Wissenschafislehre. Das logische Problem der historischen 
Kulturerkenntnis. Die Grenzen der Soziologie des Wissens, Tübingen: J. C. B. Mohr (Paul Siebeck), 1934,404 sk. 

289I, m. 78. 

290 Grünwald, Ernst: Systematische Analyse wissenssoziologischer Theorien, in: Meja, Volker — Stehr, 
Nico (Hrsg.): Der Streit um die Wissensoziologie, Frankfurt a. M.: Suhrkamp, 1982,2. Bd. 681-747., az idézet 727. 

291T. m. 702-707. 

A tervezés emigráns apostola 


Németországban Mannheim csak félemigráns volt, hiszen családi kapcsolatai, nyelvi 
felkészültsége, szellemi érdeklődése egyértelműen Németországhoz is kötötték. Angli- 
ában idegen volt, idegennek tekintették, idegenként viselkedett. Feladatát abban látta, 
hogy az Ideológia és utópiában is fontos szerepet betöltő kordiagnosztikai törekvést foly- 
tatva, a német elméleti hagyományt átültesse az angolszász közegbe.22 Új írásai e tö- 
rekvésből következően műfajilag egyre inkább politikai értekezések és publicisztikák 
lettek, bennük a sajátosan szociológiai szemlélet fokozatosan háttérbe szorult annak el- 
lenére, hogy státusát tekintve Mannheim szociológus maradt Angliában is. 

Első pillantásra úgy tűnhet, hogy az emigráció teljes törést eredményezett Mann- 
heim gondolkodásában. A nevével összekapcsolódó tudásszociológiai problematika 
szinte teljesen eltűnt írásaiból (de az [deológia és utópia az angol nyelvű kiadását nagyon 
fontosnak tartotta). A törés azonban kisebb, mint látszik. Az az alapprobléma, hogy a 
modernitás egy újfajta szintézist kíván mind gondolatilag, mind az életben, megmaradt. 


Válság és racionalitás 


Mannheim már 1929-ben, a weimari demokrácia "fénykorának! végén is válságot diag- 
nosztizált. 1933 után a helyzet valóban válságosra fordult. Mannheim 1935-ben kiadott 
kordiagnisztikai írása, legfontosabb 1933 után keletkezett munkája, az Ember és társada- 
lom az átépítés korában a válság áttekintésére vállalkozott. A válságot az irracionalitás 
előretöréséből, az , emberi képességek diszproporcionális fejlődéséből" magyarázta, ab- 
ból tudniillik, hogy a technikai tudás és a technikai képességek , előreszaladtak" a mo- 
rális és társadalmi tudáshoz képest. (MK 123.) A racionális és morális elemek ilyen 
aránytalansága úgymond azért elviselhetetlen, mert 


,... Ipari társadalmunk egyre inkább aktivizálja azokat a rétegeket és csoportokat is, 
amelyek korábban csak passzívan vettek részt a politikai életben. Ezt a széleskörű 
aktivizálódást "a társadalom fundamentális demokratizálódásának nevezem. Másrészt 
társadalmunkban kifejlődik az a jelenség, amelyet az interdependencia folyamatának 
fogunk nevezni." (MK 124.) 


Ebből a komplex diagnózisból a fejtegetés két irányba lépett tovább: egyrészt a diagnó- 
zis megkívánta a racionalitás értelmének a tisztázását, másrészt a tömegekre való uta- 
lás a demokrácia és az elitek kérdését vetette fel. 

A racionalitás mibenlétének tisztázására törekedve Mannheim bevezette a szubsz- 
tanciális és funkcionális racionalitás megkülönböztetését. Első megközelítésben az egyik 
a gondolkodás, a másik a cselekvés racionalitását jelenti. A szubsztanciális racionalitás 
, gondolati aktust [sic!] jelent, amennyiben ez az aktus objektíve rendelkezésre álló tár- 
gyiasságok és szituációk megragadására törekszik, és e célt többé-kevésbé el is éri." 
A funkcionális racionalitás nem gondolati aktus, hanem azt jelenti, , hogy a cselekede- 


292 A munkáiban és leveleiben előforduló utalásokból látszik, hogy Mannheim komolyan tanulmányozta 
az angolszász, elsősorban amerikai szociológiát. Több empirikus munkára is hivatkozott (így Thomas és 
Znaniecki kutatására, a Lynd házaspár Middletown-kötetére és Thrashernek a "bandákról írt tanulmányára). 
Úgy tűnik azonban, nem látta világosan, miben különbözik az amerikai és német szociológiai közeg. Az Ide- 
ológia és utópia amerikai kiadásán végrehajtott és az alkalmazkodást szolgáló módosítások csak arra voltak 
jók, hogy homályosabbá tegyék a gondolatait, de ahhoz elégtelenek voltak, hogy a mű beilleszkedjék az ame- 
rikai szociológiai diskurzusba. 

tek sora úgy van megszervezve, hogy egy előre megadott célhoz vezet...". (MK 128.) 
A megkülönböztetés mibenléte kicsit módosul, amikor tovább olvasva Mannheimnak 
ahhoz a fejtegetéséhez fordulunk, ahol arról panaszkodik, hogy a funkcionális raciona- 
litás bénítóan hat az ítélőerőre: 


,... noha az ipari racionalizálódás növeli a funkcionális racionalitást, mégis egyre 
kevesebb társadalmi alkalmat kínál az önálló ítéletalkotás képességének értelmében 
vett szubsztanciális racionalitás kialakulására. ... IA] funkcionális racionalitás lénye- 
ge éppen abban van, hogy az átlagos individuumot megfosztja a gondolkodástól, a 
belátástól és a felelősségtől..." (MK 131.) 


A funkcionális racionalitás tehát a weberi értelemben vett célracionalitáshoz áll közel, 
tetszőleges cél szolgálatában való racionális eszközválasztást jelent. A szubsztanciális 
racionalitás, úgy tűnik, azt jelentené, hogy az ilyen értelemben racionális cselekvők ké- 
pesek értékeik mérlegelésére is és a közöttük való racionális választásra (a fogalom 
Weber "materiális racionalitás" fogalmához áll közel). 

A válság tehát ebben az értelemben az értékek iránt közömbös célracionalitás elural- 
kodását jelenti. Mannheim problematikusnak látta a szubsztanciális értelemben vett ir- 
racionalitás növekedését is: , a demokrácia tömegapparátusa azokra a helyekre viszi be 
az irracionalitást, ahol racionális irányításra volna szükség." (MK 153.) A romboló töme- 
girracionalitás, ,a tömegessé vált ösztönök tudatosan irányított megszervezése" (MK 
153.) mellett a fő válságtényező szerinte az volt, hogy a funkcionális racionalizálódás ki- 
szorítja, eljelentékteleníti a szubsztanciális moralitást. A tolerancia úgymond annak a 
tendenciának a formulája, hogy ,a funkcionálisan optimális magatartásmódok javára ki- 
iktatódjanak a szubjektív vagy csoportkötött hittartalmak, azaz a szubsztanciális irracio- 
nalizmusok." (MK 135. — a fordítást módosítottam; ND.) Talán megengedhető Mannheim 
fejtegetéseinek olyan összefoglalása, hogy szerinte a válság egyik oldala a célokra nem 
tekintő és az irracionális erők szolgálatába állítható technikai racionalitás uralma. 

Ennek a diagnózisnak felel meg a válság azon szociológiai-politológiai értelmezése, 
miszerint annak lényege a , negatív liberalizmus" és a , negatív demokratizálódás", va- 
gyis az elitcsoportok zártságának széttöredezése, kiválasztási elveinek megváltozása, 
belső összetételének átalakulása. 


A liberális demokrácia kulturális válsága először is arra a tényre vezethető vissza, 
hogy a fundamentális társadalmi folyamatok, amelyek korábban elősegítették kul- 
túrateremtő elitek kibontakozását, a társadalmi élet eltömegesedése következtében 
egyenesen önmaguk ellentétébe csapnak át, vagyis megakadályozzák az elitképző- 
dést." (MK 142.) 


A kultúra- és tudásszociológus Mannheim nem tagadta meg önmagát: noha az álta- 
la felvetett elitkérdés elsődlegesen politikai-hatalmi probléma, ő a hangsúlyt elsősorban 
a kultúra és az értelmiség kérdésére tette.?53 


2953 Egy általános történeti fejtegetésbe ágyazva az újkorról a következőket írta: , Ettől kezdve minden or- 
szágban két kulturális csoport küzd egymással. Az egyik mind külső egzisztenciájával, mind szellemiségével 
a helyi egységhez kötődik és idegenként, külhoniként érzékeli mindazt, ami a szomszédos vidékről szárma- 
zik. Mellette egy mobilabb, és a tősgyökeres társadalomba szervesen nem beépült egyének csoportja tevé- 
kenykedik, amely előnyben részesíti azt, hogy olyan szociális és szellemi viszonyok között éljen, amelyek elő- 
készítik az európai kultúrközösség összekovácsolódását." (MK 145.) Noha a két kultúra" ilyen formában va- 
lóban sok országban megjelent, ezt a szituációt így csak egy közép-kelet-európai írhatta le. Mannheim 1919 
előtti emlékeire és a harmincas évekbeli magyarországi, kapcsolatai révén feltehetően ismert állapotokra gon- 
dolhatott. 

Tervezés és irányított demokrácia 


A diagnózisból következett a terápiás javaslat: , a mindenki érdekében megvalósítandó 
tervezés" (MK 118.), és az is, ahogy konkrétan Mannheim a tervezésről gondolkodott. 
A tervezés fogalmát9! Mannheim egy ad hoc filozófiai-szemantikai megkülönböztetés 
útján vezette be. Felállított egy hipotetikus sorozatot az egyszerű és véletlen rátalálás- 
tól a célra irányuló feltaláláson át a tervezésig, azaz a technikai és a társadalmi újdon- 
ságok olyan bevezetéséig, amely , továbblép azon összefüggések céltudatos szabályozá- 
sához és belátó uralásához is, amelyek e feltalált egyedi jelenségek között fennállnak." 
(MK 155. — a fordítást módosítottam; ND.) A tervezés lényege tehát az összefüggések 
megismerése és tudatos kialakítása. 

Az így felfogott tervezést Mannheim egyértelműen szembeállította mind a liberális 
politikával, mind a piaci versenyen alapuló gazdasággal (MG 112.), de számára nem a 
gazdasági összefüggések tisztázása volt az elsődlegesen fontos. A tervezéssel kapcso- 
latban Mannheimet elsősorban a tervezést megalapozó tudás érdekelte. Ezért vezeti be 
a principia média fogalmát. E fogalom azokat az összefüggéseket és törvényszerűségeket 
jelöli, , amelyek nem minden társadalomban hatnak, hanem egy társadalmi alakzat kü- 
lönleges jellegét határozzák meg." (MG 119.) Vagyis Mannheim a tervezést megalapozó 
társadalomtudomány feladatának egy-egy adott társadalmi egység, korszak szinteti- 
kus, a különösségre figyelő, az adott egység struktúráját feltáró kutatását tartotta. (Vö. 
MG 134., 139.) 

Mannheim problematikusnak tartotta, hogy a tudomány adott specializálódása mel- 
lett nincs olyan irányzat, , amely gondolatilag rekonstruálná a részek eredeti együttlé- 
tezését, a szféráknak egy konkrétan adott valóságos összefüggésben meglevő tényleges 
egymásra vonatkoztatottságát." (MG 124.) így természetesen, írta Mannheim, nem le- 
het tervezni. A tervezés tudományos hátterét, a principia média és a szaktudományok 
közti együttműködés fontosságát hangsúlyozva Mannheim régi problémájához, a szin- 
tézis kérdéséhez talált vissza. A szintézist, amelyet korábban a gondolati áramlatok har- 
cától, illetve az értelmiségi diskurzusuniverzumtól várt, most a tervezés volt hivatva 
megvalósítani. 

Mannheimnak, aki rendkívül fontosnak tartotta, hogy a tervezés társadalomtudo- 
mányi feltételeit, a gondolkodásban szükséges átalakulás fő vonalait megmutassa, ér- 
demben nem volt elképzelése a tervezés és a politikai hatalom viszonyáról. A kérdés - 
egy (képzelt vagy valóságos?) beszélgetés felidézésének keretében — nála is megfogal- 
mazódott: , De ki tervezi meg azokat, akiknek tervezniük kell?" (MK 139.) A paradoxon 
megoldására nem tett kísérletet. Ebben szerepet játszott az is, hogy szociológiájának - 
amely pedig politikatudomány is akart lenni — nem volt érdemi mondanivalója a hata- 
lom problémájáról. Azt látta, hogy a tervezés nemcsak a megfelelő principia média meg- 
találását jelenti, hanem a tervező akarat meglétét is. Elképzelhető — írta — hogy kisebb- 
ségek elindítják az átépítés folyamatát a tervezés irányában, de — fűzte hozzá tanácsta- 
lanul — az átalakulási helyzet paradoxonjai közé tartozik, , hogy ezek az újat akaró em- 


294 Tervgazdaságról beszélt már Sombart 1927-ben, a modern kapitalizmusról írott munkája harmadik kö- 
tetének a végén, és ott a tervgazdaság lényegének azt tartotta, hogy a szerzési elvet (Erwerbsprinzip) fel kell, 
hogy váltsa a szükségletfedezési elv (Bedarfdeckungsprinzip). (MOK2 III.2: 1014-1015.) A tervezés gondolata 
felmerült a húszas években a kiéli Weltwirtschaftsinstitut munkatársai körében, akik közé a Mannheimmal 
szoros kapcsolatban álló Adolf Löwe is tartozott. Löwe és Mannheim 1934-ben együtt tartottak egy szeminá- 
riumot Hollandiában Economy and Man in the Age ofPlanning címmel. Mannheim ismerhette a marxista elkép- 
zelések közül Rudolf Hilferding háború utáni írásait, Hendrik de Man harmincas évek eleji tervezési javasla- 
tait vagy akár Ottó Neurath koncepcióját, amely szerint a szociológia feladata, hogy a tervezés alapjául szol- 
gáljon. 1934-ben jelent meg a Roosevelt-adminisztráció memoranduma a tervezésről 4 Plan for Planning cím- 
mel. Nem ismert, hogy Mannheim tervezésre vonatkozó elképzeléseiben milyen forrásokra támaszkodott. 

bercsoportok beállítottságuk szerint még a régi emberi struktúrával rendelkeznek, 
amennyiben a tervezést egyoldalúan mindig csak a maguk, illetve az őket hordozó cso- 
portok számára akarják igénybe venni." (MG 156.) 

Noha e realisztikus, de nem igazán eredeti belátás alááshatná a tervezésbe mint a 
kulturális és társadalmi szintézis lehetőségébe vetett hitet, Mannheim kitartott a gondo- 
lat mellett. Sőt, felismerve azt, hogy a tervezéssel megváltozik a kultúra egésze, nem- 
csak a társadalomtudományok világa, felvetette az "emberek tervezése, a nevelés gon- 
dolatát. A kiindulópontot a demokrácia szükségesnek vélt korlátozása jelentette. 
Mannheim abból indult ki, hogy a modern világban a , legradikálisabb demokrata" is 
elismerheti: 


.:.. aA Megfelelő ellenőrzés nem az általános közös döntéshozatalban és az abszolút 
nyilvánosságban rejlik. ... A megoldás kulcsa itt is a véleményformáló instanciák 
zásában, valamint a nyilvánosság azon formájának engedélyezésében és megalkotá- 
sában van, amely ... viszonylag zárt, de alkalomadtán mégis ellenőrizhető csopor- 
tokra támaszkodik és korlátozódik — azaz a megoldás újfent a társadalom tagolt, de- 
mokratikus megszervezésében rejlik." (MK 151-152.) 


Az irányított és korlátozott nyilvánosság elméletét egészítette ki az emberek átnevelé- 
sének gondolata: , nem lehet az új gazdasági rendet megteremteni, amíg nem jön létre 
a megfelelő embertípus." (MG 166.) Ebből a szempontból fordult a lélektan felé. Egy- 
részt úgy gondolta, lehetséges ,a társadalmiból kiindulva, a mélylélektani befolyásolás 
útján az új embert tervező módon fejlődési folyamatában irányítani." (MG 189-190.. 
Másrészt viszont némi rezignációval hozzátette, hogy talán az adott körülmények kö- 
zött , a behaviorista technikával kellene kezdeni." (MG 191.) 

Későbbi autentikus írásaiban alapvető paradigmáját Mannheim nem módosította.?5 
A háború alatt született publicisztikájában talán átgondoltabban és megfontoltabban 
nyilatkozott például a demokrácia és a tervezés viszonyáról (e tekintetben elsősorban a 
"militáns demokráciával" kapcsolatos fejtegetései érdekesek: MK 159-161.). De hatalom- 
elméletet a későbbiekben sem dolgozott ki, és a gazdasági tervezés kérdéseibe sem mé- 
lyedt el. 

A Moot körhöz való kapcsolódását nemcsak a megértő közösség iránti kielégítetlen 
vágya magyarázza, hanem a tervezéssel kapcsolatos elképzeléseinek elméleti deficitje 
is. A keresztény Moot szilárd értékrendet kínált.9§ Már pedig ha a tervezőnek vannak 
megkérdőjelezhetetlen, mintegy metafizikai biztosítékokkal rendelkező értékei, akkor 
eltűnik a ki tervezi a tervezőt" paradoxona. Az értékek kódexe szilárd és egyértelmű tá- 
maszt kínál, és nem utolsósorban biztos fogódzót az új embertípus nevelője számára, 
így érthető, hogy Mannheim nagy lelkesedéssel kommentálta leveleiben azt a meg nem 
valósított ötletet, hogy a Moot dolgozzon ki egy új Summát, az alapvető értékek össze- 
foglalását. A kereséshez maga is hozzájárult egy hosszú értékfilozófiai értekezéssel (MK 
176-216.), mert a , tervezett társadalomnak szüksége van egyesítő célra." (MK 177.) 


295 Az 1950-ben posztumusz megjelent kötete, Szabadság, hatalom és demokratikus tervezés (részletek MK 
217-275.) tartalmaz fontos gondolatokat, de az eredeti (és azóta elkallódott) szövegen a kiadó jelentős változ- 
tatásokat hajtott végre (így például az 1947 januárjában elhunyt Mannheim egy 1947 márciusában létrehozott 
bizottság tevékenységéről értekezik: MK 249.), ezért a megjelent szöveg alkalmatlan arra, hogy Mannheim né- 
zeteinek esetleges megváltozását tanulmányozzuk benne. 

296 Mannheim kapcsolódása e keresztény körhöz tisztán elméleti jelentőségű volt. Leveleiben nincs nyo- 
ma annak, hogy vallásossá vált volna. Az a tény, hogy Mannheim nem vallásos és nem is keresztény szárma- 
zású, tudott volt a Moot tagjai számára. 

A tudásszociológiai töredékek 


A tulajdonképpeni tudásszociológusok írásai mellett számos rokon munka született. 
Életrajzi, történeti véletlenek miatt sok szerző munkássága csak a "modern! szociológia 
korszakában lett ismert, többeké még akkor sem. Egységes "modellé" a tudásnak ez a 
szociológiája (amely feltevéseiben sokban különbözött a scheleri vagy mannheimi tu- 
dásszociológiától) nem válhatott. Véletleneken is múlt, hogy a XX. század vége felé kit 
fedeztek fel újra, és kit felejtettek el végképp. Ez a tudásszociológiai vagy kultúrszoci- 
ológiai mező feltehetőleg szélesebb, mint az itt bemutatott. A bemutatandó szerzők va- 
lamennyien pluridiszciplináris kutatást végeztek. Valamennyien a kultúra jelenségei 
iránt érdeklődtek, megközelítésük történeti szociológiai jellegű volt. Nem alkottak ku- 
tatói csoportot vagy közösséget, kétséges, hogy ismerték-e egymást. Megközelítésmód- 
juk rokon a weberi vallásszociológiáéval, noha "Weber-tanítvány" egy sincs köztük. An- 
nak az okát, hogy elkezdődött egy ilyen történeti kultúrszociológia kialakulása, csakis 
a weimari tudományos és szociológiai mező szerkezetében kereshetjük. Szerepet ját- 
szott benne a szociológia intézményesülésének elindulása, a kulturális nyitottság és fel- 
lendülés, az hogy a társadalomtudományi problémák a társadalmi és politikai feszült- 
ségek miatt egzisztenciális problémákká váltak. Ezeknek a munkáknak a létrejötte mu- 
tatja, hogy a szociológia fejlődése 1918 és 1933 között éppen csak elkezdődött, hogy a 
nácizmus győzelme egy ígéretes tudományos változásfolyamatot szakított meg. 


Norbert Elias 


Elias azok közé tartozik, akik "áthidalták" a weimari időszak és a későmodern szocioló- 
tességeit mutatták, és egy hosszú lappangást követően csak a XX. század végén váltak 
igazán ismertté. 


mum Norbert Elias 1897-ben született Breslauban jómódú zsidó polgári családban. A városi 
gimnáziumba járt, amely a zsidó kisebbség számára az államinál nyitottabb volt. 1915-ben 
érettségizett, és osztálytársai többségével együtt szinte azonnal önként jelentkezett kato- 
nai szolgálatra. Osztálytársai többsége elesett, ő — noha megjárta a keleti frontot, a 
Somme-nál vívott csatát — életben maradt. 1919-ben szerelték le. Apja kívánságának meg- 
felelően előbb orvostudományt tanult a breslaui egyetemen, de ezt hamar abbahagyta, a 
filozófia érdekelte, és ebből doktorált 1924-ben. 1924 végén Heidelbergbe költözött, mert 
a szociológia felkeltette érdeklődését. Részt vett Alfred Weber és Mannheim szemináriu- 
main. "Megfordult Max Weber özvegye, Marianne Weber összejövetelein. 1929-ben,  ami- 
kor Mannheim kinevezést kapott Frankfurtba, asszisztensként vele ment, mert ígéretet 
kapott arra, hogy ott viszonylag hamar módja lesz habilitálni, ami megnyitotta volna előt- 
te a hőn áhított egyetemi professzori karrier lehetőségét. Elias feladata itt is az volt, hogy 
közvetítsen Mannheim és a hallgatói között, foglalkozzon a doktoranduszokkal, és újra és 
újra biztosítsa Mannheimet arról, hogy az előadásában nem követett el nyelvtani hibákat. 
A habilitációs írás (Der höfische Mensch) is elkészült, csakhogy közben a nácizmus is hata- 
lomra került. Elias 1933 februárjában a Marxburg, azaz a szociológiai tanszéknek és az 
Institutfür . Sozialforschungnák otthont adó épületben dolgozók közül utolsónak hagyta el 
Frankfurtot, de előbb még eltüntette a munkatársakat veszélyeztető iratokat és listákat. (Ő 
maga alapjában apolitikus volt, így például a weimari időszakban egyszer sem szavazott.) 
Elias úgy emigrált, hogy szociológiai munkássága egy-két kongresszusi felszólalásra, 
cikkre és egy kéziratban maradt hosszú tanulmányra korlátozódott. Előbb Párizsban pró- 
bálkozott azzal, hogy valamilyen szociológusi munkát találjon, e szándék  reménytelensé- 
gének belátása után, 1934-ben Angliában próbált elhelyezkedni. Ez nem sikerült. Kisebb 
alapítványi kutatási támogatásokból, alkalmi munkákból élt, és közben megírta a fő mű- 

vének tekinthető A civilizáció folyamata című, kétkötetes könyvet. 1939-ben ezt sikerült Ba- 
selben megjelentetnie (miután magánkiadásban az első kötetet még Németországban 
1937-ben ki tudta néhány példányban nyomtatni), de a könyvre néhány rokonszenvező 
kritika ellenére az értelmiségi és szakmai közvélemény nem figyelt fel. Eliast 1940-ben 
Angliában mint német állampolgárt még internálták is, majd a brit felnőttoktatásban va- 
ló tanítással kereste kenyerét. 

1954-ben végre állást kapott az új leicesteri egyetemen, ahol ugyan az akkor kialaku- 


szeg 


és spekulatív szociológia némileg nevetséges képviselőjét látták. Németországban is isme- 
retlen maradt egészen 1969-ig, amikor fő műve második és habilitációs munkájának átdol- 
gozott és új címmel ellátott első kiadása megjelent. Az 1970-es és 1980-as években Elias a 
nemzetközi szociológia sztárja volt, minden elismerést megkapott. Felváltva élt Német- 
országban és Hollandiában (munkásságának itt volt a legnagyobb visszhangja). 1990-ben 
halt meg. 


e Fő művei (1945-ig): 
Die höfische Gesellschaft (1969), Frankfurt a. M.: Suhrkamp, 1983 (HG) 
A civilizáció folyamata. Szociogenetikus és pszichogenetikus vizsgálódások (1937-1939) (fordította: 
Berényi Gábor), Budapest: Gondolat, 1987 (CF) 


Elias munkássága összeköti a klasszikus német szociológiát és a XX. század végének 
rendezkedő modern szociológiától. Mint 1969-ben írta, vizsgálódásai még akkor is ,út- 
törő jellegűnek" számítottak. (CF 33.) Noha munkáiban ritkán utalt közvetlenül Max 
Weberre, azok mégis leginkább a Weber által elképzelt és művelt kultúrtudományhoz 
hasonlóak. Eliast ugyanaz érdekelte, mint Max Webert: a modern társadalom, a modern 
viselkedés és társas kapcsolatok kialakulása és természete. 

A civilizáció folyamata, Elias fő műve egyszerre történeti elemzés és elméleti vitairat. 
A témának választott civilizációról írta, hogy , e fogalomban a Nyugat öntudata fejező- 
dik ki." (CF 101.) Ezt kijelentve (és a következő fejtegetésekben) a német gondolkodás 
meghatározó áramlataival fordult szembe. Elias először, még az 1920-as évek elején, egy 
szemináriumi dolgozatában Thomas Mann nevezetes, konzervatív nacionalista szelle- 
mű és a negatív értéktartalmú civilizáció" szót a pozitív és német "kultúrával" szembe- 
állító pamfletjét?" bírálta. Közvetlenebb célpontot jelentett Elias első mentorának, a 
Thomas Manntól eltérően nem konzervatív, hanem liberális Alfred Webernek a szocio- 
lógiája, amelynek a gerincét (mint láttuk) ugyancsak kultúra és civilizáció szembeállítá- 
sa alkotta. 


Kultúra és civilizáció 


Elias nem bocsátkozott bele Alfred Weber állításainak részletes elemzésébe, hanem 
mintegy tudásszociológiailag frelativizálta" állításait. Azt fejtette ki ugyanis, hogy a kul- 
túra német fogalmában egy kicsiny, szétszórt , értelmiségi középréteg öntudata" fejező- 
dött ki a XVIII. század végén és a XIX. század elején, amely réteg szembefordult a né- 
met udvarok franciás szellemével, puszta civilizációnak minősítve azt. (Lásd pl. CF 
129.) Elias szerint Franciaországban nem volt ilyen szakadás a polgári-értelmiségi kö- 
rök és az udvar között, ezért maradt ott egységes a civilizáció fogalma. (CF 141 sk.) 


297 Thomas Mann: Egy apolitikus ember elmélkedései (1918) (fordította Győrffy Miklós), Budapest: Helikon, 
2000. Thomas Mann a nevet nem említve elsősorban testvérét, a "civilizációs irodalmárnak" nevezett Heinrich 
Mannt támadta, és a világháborút úgy értelmezte és igazolta, mint a német kultúra küzdelmét a francia és an- 
gol civilizációval. Thomas Mann már a húszas években visszavonta 1918-as nézeteit. 

Németországban viszont a XIX. század elején ebből a társadalmi ellentétből nemzeti el- 
lentét lett, ,sok minden abból, ami eredetileg a középrétegbeli társadalmi jelleghez tar- 
tozott, az emberek társadalmi helyzete által meghatározottnak számított, most ... a 
nemzeti jelleghez tartozóvá válik." (CF 135.) Kultúra és civilizáció ellentéte így Elias 
szerint nem valamiféle mélyebb, majdhogy nem metafizikai ellentétet fejezett ki, ha- 
nem pusztán a sajátos német fejlődés ideológiai" kifejeződése volt. 

Elias eljárása mintha a Mannheiméra emlékeztetne, amennyiben a gondolatok (a ci- 
vilizáció és a kultúra fogalmai) léthezkötöttségét mutatta be. Elias azonban igencsak 
kritikusan szemlélte második mentorának, Mannheimnak a gondolatait is. (Habilitációs 
munkának készült könyvében Mannheim neve — noha nála akart habilitálni — elő sem 
fordult!) A civilizáció folyamata II. kötetében írta: 


, Annak, aki a társadalom történetével foglalkozik, éppúgy mint például annak, aki 
a szellemével, a társadalom és az emberek gondolatvilága, eszméi két különböző 
képződménynek látszanak, amelyek valamilyen értelemben  különválaszthatók. 
Mintha mindketten úgy vélnék, hogy van az eszméken és gondolatokon túli társa- 
dalom, illetve vannak eszmék a társadalmon túl. És csak azon vitáznak, hogy me- 
lyik a fontosabb! jelenség ...". (CF 744., vö. 747.) 


Ez világos beszéd. A civilizáció fogalomtörténetében Elias nem kívánta így elválasztani 
a lkét világot. A fogalmakat úgy értelmezte, mint a középrétegek "társadalmasulásá- 


radikális bírálatát is, hiszen lét és ideológia mannheimi szembeállításában valami meg- 
őrződött az Alfred Webernél meglevő kettősségből. Elias álláspontjának a hátterét az a 


meggyőződés képezte, hogy megtalálta azt a pontot, ahol a társas viselkedés és gondol- 
kodás egységben szemlélhető. 


A civilizált viselkedés 


Ez a pont az affektusok erőteljes kontrollját feltételező és magától értetődőnek vett civi- 
lizált mindennapi viselkedés. Az ember affektusainak (ösztönkésztetéseinek) civilizáci- 
ós kontrolijáról természetesen a freudizmus már sok mindent állított. Elias ismerte a 
freudizmust, hiszen a Mannheim tanszékének is otthont adó frankfurti Marxburgban 
volt Németország első, egyetemhez kötődő pszichoanalitikus intézete is. Elias szemlé- 
lete azonban nem freudista. A , pszichogenetikus" vizsgálat, , az individuális pszichés 
energiák egész harc- és működésmezejének megragadása" mellett véleménye szerint 
,, szociogenetikus vizsgálatra is szükség van, meghatározott szociális mezők egész struk- 
túráját és azt a történelmi rendet kell kutatnunk, amelyben az [az ösztönös és tudatos 
önirányítás] változik." (CF 750.) Minthogy az affektusok kontrolljának az alakulását 
Elias történeti és történetileg vizsgálandó kérdésnek tartotta, elképzelése lényeges te- 
kintetben különbözik az alapvetően történetietlen freudizmustól. 

Elias a viselkedések történeti, "szociogenetikus" vizsgálatát két különböző irányból 
kezdte: egyrészt az udvari ember viselkedését elemezte habilitációs írásában, másfelől 
a feivilizált viselkedés eredetét kutatta. Noha időben ez a vizsgálat későbbi, 
"logikailag megelőzi a másikat. A civilizáció folyamata I. kötetének legnagyobb részét a 
késő középkortól a XIX. századig terjedő időben született illemtankönyvek elemzése te- 
szi ki. Az elemzés azt hivatott igazolni, hogy az evéssel és más testi funkciókkal kapcso- 
latos viselkedés lényeges változáson ment át ebben az időszakban. 

Kultúra és civilizáció "német" szembeállításának elvetése után nem meglerő, hogy 
Elias figyelmen kívül hagyta a másik hagyományos! ellentétpárt is, a régi, "közössé- 
gi" állapotoknak a modern társadalmi állapottal való szembeállítását. Elias (mint a 
könyv címében is) folyamatról, olykor "fejlődéssorról beszélt, (pl. CF 171.) Mint látni 
fogjuk, ez a megközelítés is tartalmazott egyfajta modernitáskritikát, amely azonban 
minden vonatkozásban különbözött a Tönnnies-féle romantikus kritikától. 

Az evéssel, az asztali illemmel kapcsolatos előírások változása azért érdekelte Eliast, 
mert az asztali "civilizált viselkedés az egységes, a gépekől és az államformáktól a 
mindennapi viselkedés apróságaiig terjedő civilizáció jellegzetes része. (CF 171.) A ,,ci- 
vilizáció folyamata" nem más, mint ennek a viselkedésnek az átalakulása. A részletes 
(és tudományos írásokban ritka szórakoztató módon bemutatott) elemzésektől adódó 
általános tanulság az, hogy a késő középkorban az , ösztönök és affektusok kötetleneb- 
bül, közvetlenebbül és leplezetlenebbül nyilvánultak meg, mint késbb." (CF 364.) 
A ,eivilizálódás" tehát nem más, mint az , ösztönmegnyilvánulások visszafogásának 
kényszere", amelynek során a , társadalmi szankciókkal támogatott tilalmak az egyén- 
be mint belső kényszerek plántálódnak." (CF 350-351.) 

Mint említettem, a civilizált viselkedés Elias által adott leírása olykor emlékeztet 
a freudizmus fordulataira. A freudizmussal való rokonságot Elias sem tagadta, hiszen 


így írt: 


5 Az "ténnek" vagy a tudatnak az a viszonylag nagyfokú hasadtsága, amely a civili- 
záció mai szakaszán élő emberre jellemző, és a "felettes én" és a tudatalatti fogal- 
maiban fejeződik ki, a viselkedés ama sajátos kettősségének felel meg, amelyre az 
élet a civilizált tássadalomban rákényszeríti az embert" (CF 351.) 


Ebből a megfogalmazásból azonban világos, hogy Elias esős távolságot tart a tulajdon- 
képpeni freudi gondolattól. Az előbbi idézetben a "felettes ént" és a tudatalattit" nem 
véletlenül tette idézőjelbe. Mi az a kettősség, amelyet az említett freudi kulcsfogalmak 
kifejeznek? Ez a kettősség Elias szerint az intim, privát és a nyilvános ketőssége. 


IA civilizálódásban] , az ember sajátos meghasadtságáról van szó, amely annál etőő- 
sebben nyilvánul meg, minél élesebb választóvonalat húznak az emberi élet nyilvá- 
nosan, vagyis az emberek társas érintkezésében megmutatható, illetve meg nem 
mutatható, tehát "intimnek" vagy titkosnak" tekintendő oldalai közé. ... Más sza- 
vakkal, az előrehaladó civilizálódással párhuzamosan magában az emberi életben 
egyre erősebben válik el egymástól az intim vagy titkos szféra és a nyilvános szféra, 
a titkos viselkedés és a nyilvános viselkedés" (CF 350.) 


Az adott összefüggésben a szexualitással kapcsolatos viselkedésől írt, így érthető az in- 
tim szó sorozatos előfordulása. De ugyanezt az elkülönítést a viselkedés más vonatko- 
zásaiban is pontosan így figyelte meg, legyen szó a húsok olyan Cccivilizált" tálalásáról, 
ahol kerülik a túl közvetlen utalást a leölt állat látványára, vagy az orrfúvás "civi- 
lizálódásáról, a köpés tilalmának kialakulásáról. Mindenütt , a kínossá vált tartalmak- 
nak a sszínfalak mögé utalása" figyelhető meg. (CF 255.) Intimnek, titkosnak, rejtettnek 
és elrejtendőnek a nyilvánossal való szembeállítása szinte strukturalista gondolatnak 
tűnik, és a legkevésbé sem emlékeztet a tudatalatti, az én és a felettes én freudi hár- 
masságára. 

Erőszakmonopólium és pszichés kényszerapparátus 


A civilizáció folyamata II. kötete az I. kötetben ábrázolt folyamat magyarázatára vállalko- 
zott. Ez a magyarázat történeti, nem pedig metapszichológiai, mint a freudizmusban. 
A kötet nagyobb részét a francia királyi hatalom kialakulásának leírása teszi ki. Szocio- 
lógiai szempontból igazán a záró részt alkotó fcivilizációelmélet" az érdekes. Elias a ci- 
vilizáció alakulásában az emberek akaratától, szándékától független folyamatot látott 
(CF 678.), és egy, a XIX. századi szociológiára emlékeztető általános törvényt" fogalma- 
zott meg: , az egész pszichikai apparátus egyre differenciáltabb szabályozását... a tár- 
sadalmi differenciálódás iránya, az előrehaladó funkciómegoszlás és interdependen- 
cialáncok bővülése szabja meg ...". (CF 682.) 

Elias kiemelt egy mechanizmust, amely magyarázza az európai történelemben meg- 
figyelt növekvő affektusszabályozást. Ez a mechanizmus az állami hatalom, az állami 
erőszakmonopólium?ő kialakulása (ennek alátámasztására kellett megírnia nem igazán 
eredeti elemzését a francia királyi hatalom kialakulásáról). 


5A pszichés belső kényszerapparátus sajátos stabilitása, amely minden (civilizált 
ember magatartásának egyik döntő vonása, a legszorosabb összefüggésben áll a fi- 
zikai erőszak monopolintézményeinek létrejöttével és a központi társadalmi szervek 
növekvő stabilitásával. Csak az ilyen stabil monopolintézmények kialakulásával jön 
létre az a társadalmi formálógépezet, amely az egyént kiskorától fogva állandó és 
pontosan szabályozott önuralomhoz szoktatja, csak ezzel összefüggésben alakul ki 
az egyénben a stabil, jórészt automatikusan működő önkontroll mechanizmusa." 
(CF 684.) 


Ahol a közvetlen erőszak elkerülhetetlen és mindennapos, ott az affektusok szabályo- 
zása is lehetetlen, illetve célszerűtlen. (CF 686.) Az erőszak monopolizálása (vagyis a 
társadalom pacifikálása) és a szorosabb kapcsolatok együtt járnak a belső kényszerek 
erősödésével. (CF 694.) Elias a külső és belső kényszerek között ellentétes irányú moz- 
gást látott. A "pszichés belső kényszerapparátus" kialakulása mintegy az állami erőszak- 
monopólium fennállásának a következménye és szükséges előfeltétele is. Elias sem 
tagadta, hogy a belső kényszerek növekedése pszichés zavarokat eredményez. (CF 
697-698.) 

Elias magyarázata, ha itt megállt volna, elégtelen lett volna. Egyik oldalon ugyanis 
kimutatta a belső viselkedésszabályozás növekedését, a másik oldalon az erőszak mo- 
nopóliumának a kialakulását, és a kettő között funkcionális összefüggésként is értel- 
mezhető megfelelést látott. Mi volt az a mechanizmus, amely az erőszakmonopólium és 
az illendő viselkedést előíró nevelés közti kapcsolatot megteremtette? Eliasnál az oksá- 
gi láncot egy — az ő későbbi kedvenc fogalmát használva — "alakzat" elemzésével zárta. 
Ez az alakzat az udvari társadalom, amely a maga etikettjében megteremtette az affek- 
tusszabályozásnak az erős központi hatalomhoz illeszkedő mintáját. 


298 Elias általános társadalmi törvénynek tartotta a monopolizálódást. Ezt mint törvényt úgy fogalmazta 
meg, hogy ha számos, egyenlő erejű egység versenyez, akkor a versenyzők száma előbb-utóbb csökken, az 
egyes versenyzők ereje nő, és végül vagy oligopólium vagy monopólium alakul ki. (CF 522-523.) A törvény" 
gazdaságtani ihletése nyilvánvaló. Elias nem adott magyarázatot arra, hogy mi az oka tiszta verseny esetén a 
monopóliumképződésnek. Arra a kérdésre könnyebb volt válaszolni, hogy mi volt az oka a francia királyi ha- 
talmi monopólium létrejöttének, és mi volt az oka annak, hogy Németországban csak a tartományúri szintig 
jutott el a monopolizálódás. 

Udvari társadalom 


Elias A civilizáció folyamata írása közben támaszkodott az 1932-ben habilitációs munka- 
ként benyújtott kéziratra.99 Úgy vélte, hogy az udvari társadalom közvetítő szerepet 
játszott a viselkedés alakításában. Létrejötte az erőszakmonopólium kialakulásának kö- 
vetkezménye, ő maga a civilizált viselkedés közvetítője más alakzatok felé. 


A nagy királyi udvar hosszú ideig azoknak a társadalmi összeszövődéseknek a kö- 
zéppontjában áll, amelyek útjára indítják és ösztönzik a viselkedés civilizációját. Ha 
nyomon követjük az udvar szociogenezisét, egy olyan civilizációs átalakulás sűrűjé- 
be jutunk, amely különösen jellegzetes és egyúttal elengedhetetlen előfeltétele min- 
den további civilizatorikus változásnak ...". (CF 714-715.) 


Elias elemzése az udvari társadalomról a weberi kultúrtudomány szellemében szü- 
letett. Ahogy Webert is, Eliast is a viselkedésformák, az életvitel átalakulása érdekelte. 
Mintha Webernek a racionalitás sokféleségéről szóló mondását akarta volna igazolni, 
azt mutatta be, hogy milyen sajátos racionalitást követ és követel az udvari társadalom. 
A versailles-i udvart bemutató fejezetben (amely az eredeti kéziratban feltehetőleg a 
2. fejezet volt, és amelyben Elias erősen támaszkodott Saint-Simon herceg kimeríthetet- 
len emlékirataira) Elias hangsúlyozta az udvari ceremóniarendben való részvétel presz- 
tízsértékét, az ebben való részvétel kényszerét. A rendszer önfenntartó volt, 


.... ez az udvari társadalom mint egy furcsa perpetuum mobile forgott önmagában 
körbe és körbe, a presztízsszükségletek és feszültségek által hajtva, amelyeket a gé- 
pezet, minthogy már egyszer adva voltak, a saját versenyapparátusa segítségével új- 
ra és újra létrehozott." (HG 135.) 


A résztvevőktől ez a körforgás nagyfokú ésszerűséget és kiszámítottságot kívánt meg: 


... a király és általában az udvari ember viselkedésében tipikus az érzelmeknek ez 
a jellegzetes visszafogottsága, a kimértség, annak a helyzetnek a pontos kiszámítá- 
sa, amelyben valaki a másikhoz viszonyítva található." (HG 137., vö. 159 sk.) 


Az udvarban való siker pontos informáltságot, a viselkedés és a kapcsolatok terén gon- 
dos mérlegelést kívánt (ahogy ezt Saint-Simontól megtudható). A Weber által elképzelt 
kapitalista szellemmel való rokonságot sugallja az, hogy Elias a következő megjegyzést 
fűzte a labilis udvari presztízshierarchiáról szóló részhez: , Ez az egész nyüzsgés bizo- 
nyos értelemben hasonlított a tőzsdéhez. Itt is értékekről formált változékony véle- 
ményt egy aktuálisan éppen jelen levő társaság." (HG 140., vö. CF 730.) A különbség 
csak az érték természetében van: ott áruk, itt emberek értékéről, ott pénz, itt presztízs 
befektetéséről van szó. 

Egy talán későbbi betoldásban Elias egyértelművé tette, hogy itt is racionalizálódás- 
ról lehet beszélni. Az udvari társadalom is racionális, a racionalitás kiterjedtebb fogal- 
ma értelmében. , A racionalitás és irracionalitás komplementer fogalmai arra vonatkoz- 


29 Az udvari társadalomról szóló könyvben két réteg figyelhető meg. Vannak szövegrészek, amelyekben 
összességében ritkák a hivatkozások, s ahol vannak, 1933 után megjelent művekre utalnak. Ezek azok, ame- 
lyek az 1969-es kiadás előkészítése idején keletkezhettek; ezek inkább értelmező-magyarázó jellegű, nem egy- 
szer modern terminológiát használó szövegrészek. Elválnak ezektől a francia udvar életének részletező leírá- 
sát nyújtó, gazdagon dokumentált részek, amelyek feltehetően az 1932-es kéziratból származnak. A további- 
akban inkább a vélhetően korábbi részekből idézek. 

nak, hogy milyen a relatív részaránya a rövid távú érzelmeknek és a megfigyelhető va- 
lóságos összefüggések gondolati modelljeinek az egyéni viselkedésszabályozásban." 
(HG 140; vö. CF 732.) Ha a racionalitást ebben az értelemben fogjuk fel, akkor az affek- 
tuskontroll, a civilizált viselkedés, amennyiben hosszabb távlatokra tekintő viselkedés- 
vezérlést jelent, egyben racionalizálódást is jelent — mindenesetre egy a Weberénél tá- 
gabb értelemben. (HG 168-169.) Minthogy az udvari társadalomban presztízsértékekért 
való versengés folyik, a már Webernél is bizonytalan megkülönböztetés értékracionális 
és célracionális viselkedés között Elias számára értelmezhetetlenné vált. (HG 200-201.) 
De nemcsak erről volt szó: Elias a racionalizálódás folyamatát eloldotta a polgári funk- 
cióktól — de nem azért, hogy az udvari arisztokráciához kösse. A társadalom egész 
struktúrája változik a központosítás, az ezzel együtt járó specializálódás és integrálódás 
felé. S És az egész szociális mezőnek ezzel az átalakulásával együtt racionalizálódik a 
szociális és pszichés funkciók szerkezete is." (CF 752.)?99 

Az udvari társadalom elemzése tehát az az elem a láncban, amely megmagyarázza, 
hogy miként vezet az erőszak monopolizálása civilizálódáshoz: az erőszak tilalma az 
udvari társadalomban a versengést a fizikai erőszakot nagyjából kizáró presztízsver- 
sengés területére vitte át, a presztízsért folyó versengés pedig megkívánta az érzelmek 
közvetlen kiélésének korlátozását. (CF 726.) A civilizálódás történetében az udvari tár- 
sadalom és a modern polgári társadalom közötti szakasz, az uralkodó rétegek presztízs- 
szempontjaitól érintetlen "alsó rétegek" civilizálódása hiányzik Elias ábrázolásában. 

Elias rajza a civilizáció folyamatáról — ha a kortárs és előd németek munkáival vet- 
jük össze — szenvtelen és távolságtartó. A munka befejezésében tett megjegyzései sem 
mások. Az együttműködés kényszere — írta — mindig megkövetelte a viselkedés szabá- 
lyozását, , emberi félelmek emberek által történő állandó létrehozása és újralétrehozása 
mindenütt elkerülhetetlen és elengedhetetlen". (CF 800.) A szenvedés szükségszerűsé- 
ge azonban Elias számára sem volt elfogadható. 


5 Azt sem szabad azonban hinnünk és megpróbálnunk elhitetni, hogy azoknak a pa- 
rancsoknak és félelmeknek, amelyek ma megszabják az emberek viselkedését, már 
egyszerűen és lényegében az emberi együttélésnek ezek az elemi szükségszerűségei 
alkotják a "célját, hogy már a mi világunkban is azokra a kényszerekre és félelmek- 
re korlátozódnak, amelyek sokak vágyainak tartós kiegyensúlyozásához és a társa- 
dalmi együttműködés fenntartásához szükségesek." (CF 800-801.) 


A nem szükségszerű szenvedés felszámolását Elias többek közt az erőszak- 
monopólium világméretűvé válásától, azaz egy világállam létrejöttétől várta. (CF 805.) 
Ezzel a kevéssé korszerű! utópiával zárult fő műve.?9! 


Ernst Manheim (Ernő) 


m 1900-ban született Budapesten, Mannheim Károly unokaöccse volt. A forradalmak idején 
katona volt, közben elkezdte tanulmányait a budapesti Műszaki Egyetemen. 1920-ban 
emigrált. Előbb Bécsben tanult filozófiát és gazdaságtant, majd 1923-tól Kiéiben, 1925-től 


300 Az udvari társadalomról szóló könyv is számos érdekes elemzést tartalmaz. Ki kívánom itt emelni az 
önmagában is megálló III. fejezetet (HG 68-101.), amely a francia arisztokrata paloták szerkezete és az arisz- 
tokrata társas világ szerkezete közti analógiát mutatja be. E fejezet jó példája annak, hogy a társadalmi szer- 
kezet nem választható el a tárgyi környezet szerkezetétől, hogy a "dolgok! a társadalom integráns részei. 

301 Elias későbbi írásainak értelmezéséhez nemcsak a modern szociológia problémáit, hanem ezen belül 
az erős kritikai elemeket tartalmazó brit kultúrszociológiát és a modern német szociológia alakulását is fel 
kellene vázolni. Erre a jelen kötetben nincs mód. 

Lipcsében járt egyetemre. 1928-ban doktorált. Lipcsében Hans Freyer fizetetten tanárse- 
gédje volt, készült a habilitációra. Az elindított habilitációs eljárást 1933-ban az egyetem 
származása miatt megszüntette. 

1934-ben Londonba emigrált, itt 1937-ben antropológiából doktorált, közben unoka- 
testvére asszisztense volt az London School of Economicson. 1937-ben unokatestvére és 
Louis Wirth segítségével Chicagóba ment, majd 1938-ban Kansas Citybe, ahol az egyete- 
men 1940-ben állást kapott. Város- és ifjúságszociológia témakörben publikált kisebb 
munkákat, és zeneszerzéssel foglalkozott. 


. Fő műve: 
Aufklarung und öffentliche Meinung. Studien zur Soziologie der Cffentlichkeit im 18. Jahrhundert 
(1933), Stuttgart: Frommann-Holzboog, 1979 (AÖM) 


szer 


táns képviselőjével is kapcsolatban volt (unokatestvérével és Freyerrel), munkája fő vo- 
nalaiban mindkettőjüktől független volt. Freyer normatív, hegelizáló aktivista szemléle- 
tét nem vette át. A nagynevű unokatestvérére jellemző tudásszociológiai kérdésfelte- 
vést Ernst Manheim nem fogadta el. Munkája elején, a bevezetésben igen udvariasan 
összefoglalta a tudásszociológiai gondolatot, amely a tudás tényeit úgy elemzi, mint 
, egy mögötte elhelyezkedő lét szimptómáit és jeleit." (AÖM 26.) Ezzel szemben ő a szel- 
lemi objektumokat mint viszonylagos önállósággal bíró realitásokat kívánta elemezni. 
Nem az egyes mentalitások élethelyzeti alapját kívánta kutatni, hanem azt, hogy , mi- 
lyen társadalmasulásokat hoznak létre a szellemi kommunikáció meghatározott formái, 
tehát a közlés révén való társadalmasulás szellemi formáinak kérdéséről van szó." (AÖM 
29.) Abban, hogy Manheim a közlés, kijelentés (Aufierung) aktív szerepét, valóságot te- 
remtő erejét emelte ki, talán Freyer aktivisztikus, praxisfilozófiai jellegű általános szoci- 
vette volna Freyer téziseit.92 Groethuysenhez, Eliashoz, Borkenauhoz hasonlóan a pol- 
gári gondolkodás kialakulása érdekelte, amelyet teljesen eredeti módon közelített meg. 
Ezt a kutatási irányt mintegy harminc évvel később Habermas vette fel újra. 

Manheim munkájának a megértését nehezíti, hogy az elemzés két kulcsfogalmát 
nem teljesen világosan és a mai fogalomhasználattal ellentétesen határozta meg. Számá- 
ra a "publicitás" (Publizitát) a szélesebb fogalom. Minden olyan tény a publicitás körébe 
tartozik , amelyből a nyilvános státus, a res publica a szó eredeti értelmében lényege 
szerint összetevődik." A nyilvánosság ezzel szemben az olyan speciális képződménye- 
ket jelenti, mint a párt, a sajtó stb. (AÖM 24.) Ma talán — Habermas hatása alatt — a nyil- 
vánosságot tekintenénk a szélesebb fogalomnak, és ehhez képest határoznánk meg a 
speciális képződményeket, publicitást, a közlésformákat, mint a sajtó. "Szerencsére" 
Manheim a maga által konstruált fogalmi megkülönböztetést nem vitte végig 
következetesen. 303 

Manheimot a publicitás vagy nyilvánosság olyan formái érdekelték, amelyek társa- 
dalmasító funkcióval rendelkeznek. A társadalmasító egyetértés háromféle típusát kü- 
lönböztette meg. Vannak olyan egyetértési formák, amelyekben a kommunikáció a ren- 
di konvenció fenntartását vagy a kultuszt szolgálják. Ezekben a kommunikáció repro- 
duktív jellegű. Vannak olyanok, amelyekben a kommunikáció az állami-hatalmi funk- 
ciók szolgálatában áll. Ezzel a két típussal állnak szemben azok a képződmények, ame- 
lyekben , a csoportösszefüggés egyedül az egyszeri vagy folyamatos, írott vagy szóbeli 
érintkezésen és az így létrehozott egyetértésen alapul." (AÖM 31.) Manheim kutatása 


$02Tönniesnek ugyancsak a közvéleményről írt könyvét még a bibliográfiában sem említette meg. 

b Egy helyen a különbséget úgy fogalmazta meg, hogy nyilvános az a közlés, amely az idegenek közti 
megértés elemét tartalmazza, míg publikus az, amelynek ez is a szándéka. (AÖM 55.) Az első megfogalma- 
zásban ez a cselekvéselméleti megközelítés nem szerepelt. 

csak a harmadik típusra irányult. Ahogy később Habermast, őt is két jól megkülönböz- 
tethető kérdés érdekelte. Az első az volt, hogy miként társadalmasít a közlés, a második 
pedig az, hogy miként jött létre a rendi kötelékektől független társadalmi kommuniká- 
ció, a szó pontos értelmében vett polgári nyilvánosság. Ennek a két kérdésnek szentel- 
te Manheim a könyve két, egymástól meglehetősen elkülönülő részét. A két rész annyi- 
ban egészíti ki egymást, hogy a második konkrét (de tökéletlen) példákat ad arra, mi- 
ként lehetséges az elvonatkoztatás a konkrét, helyi, tárgyi és személyes kötődésektől az 
igazi egyetértés elérése céljából. 

A publicitásnak Manheim két típusát különböztette meg. Ezek inkább a nyilvános 
kommunikáció két aspektusának tekinthetők. 

Az első, a franszcendentális publicitás elemzését Kanthoz kapcsolta. Kant írta 
Az örök békéről című munkája II. függelékében: 


, Ha elvonatkoztatok a közjog mindennemű matériájától,... még mindig hátramarad 
számomra a nyilvánosság (Publizitát) formája, a nyilvánosságé, melynek lehetősége 
minden jogigényben benne foglaltatik, mert nélküle nem lehetséges igazságosság 
(melyet csak úgy gondolhatunk el, ha köztudomásra hozhatónak gondoljuk)..."".98 


Transzcendens ez a publicitás a tartalomtól való elvonatkoztatás miatt és azért, mert 
Kantnál minden jogigény, Manheimnál minden egyetértés általában vett előfeltétele az 
ilyen értelemben vett publicitás. 

Manheim megadta azokat a feltételeket, amelyek mellett ez a fajta transzcenden- 
tális publicitás" lehetséges. Annak a nyilvános megszólalásnak, amely e publicitás alá 
tartozhat, minden egyént egyidejűleg és azonos módon kell érintenie, , és a transzcen- 
dentális azonosuláson kívül semmiféle más köztük meglevő kapcsolatra nem irányul- 
hat". (AÖM 52.) Vagyis a transzcendentális publicitás feltétele a társadalmi pozíciók és 
különbségek felfüggesztése. Ugyancsak feltétele ennek a transzcendentális publicitás- 
nak minden olyan akarati impulzus kikapcsolása, amely nem e publicitás terében kelet- 
kezik, kivéve az ember legáltalánosabb társias impulzusait (tehát azt, hogy az ember 
nembeli meghatározottságánál fogva társakat keres). A transzcendentális publicitás te- 
rében zajló vitát ugyanis , nem az eleve készen adott akaratoknak kell eldönteni, hanem 
ezeket szemügyre kell a vitában venni és dönteni felőlük." (AÖM 53.) A vitában részt- 
vevőknek zárójelbe kell tenni világorientációikat. Azonosulásaik így, ebben a vitában 
ölthetnek általános formát, de ezzel el is tűnik részleges jellegük. Ennek a publicitásnak 
az a feltétele, hogy abban mindenki azonos feltételekkel vehessen részt, mert , a beszél- 
getésnek csak a totális jelenlét biztosítja a tulajdonképpeni nyilvános jellegét." (AÖM 
53.)395 Csak a transzcendentális publicitás feltételei mellett lehetséges az igazi (és nem 
kikényszerített vagy csaláson alapuló) egyetértés. A vita funkciója az, hogy megszün- 
tesse az egyes álláspontok egymás számára való zártságát, a publicitás hiányát 
(A publizitát), kitágítsa a partikuláris azonosulásokat egy nyilvános konszenzus irányá- 
ba. (AÖM 53.) Manheim szerint igazi egyetértésnek csak az tekinthető, amely a transz- 
cendentális publicitás feltételei mellett jött létre. Amennyiben a transzcendentális pub- 


304 Immánuel Kant: Az örök békéről. Filozófiai tervezet (fordította: Mesterházi Miklós), in: Immánuel 
Kant: Történetfilozófiai írások, Ictus, é. n., 303. 

305 Az egyenlő lehetőség természetesen egyenlő szabadságot követel, azt hogy a vitát ne torzíthassa ha- 
talmi különbség. Ezt az utolsó állítást Manheimnél már nem találhatjuk meg. Ezt Habermas tette hozzá: a 
habermasi "uralommentes vitan fogalma a manheimi transzcendentális publicitás rokona. Lásd Habermas, 
Jürgen: Előkészítő megjegyzések a kommunikatív kompetencia elméletéhez (fordította: Felkai Gábor), in: 
Habermas, Jürgen: A kommunikatív etika, Budapest: Új Mandátum, 2001, 58-79. Manheimnál természetesen 
teljesen hiányzik a transzcendentális publicitás nyelvi megalapozása, amely Habermasnál döntő szerepet ját- 
szik. 

licitás egyetértést hoz létre, társadalmasít. Ez a gondolat eredeti és termékeny. Manheim 
tisztában volt azzal, hogy a transzcendentális publicitás történeti megvalósulása bi- 
zonytalan — de a korai polgári publicitásban felismerni vélte e transzcendentális válto- 
zat jeleit. (AÖM 54.) 

A transzcendentális publicitás ellenpontját a pluralista nyilvánosság" képezte (és itt 
a "pluralista jelző negatív értékelést hordozott). A pluralista nyilvánosságra mindenek- 
előtt az jellemző, hogy benne a világra való orientáció különbségei , a legmélyebb ala- 
pokig, az ellentétes akarati csoportosulások legáltalánosabb emberi a priorijáig" terjed- 
nek. (AÖM 54.) Ez a megfogalmazás Mannheim Károly kordiagnózisára emlékeztet. 
Arról van szó, hogy a plurális nyilvánosságban a közléseknek háromféle címzettjük van: 
az egyetértők, a habozok és az ellenfelek. Ennek megfelelően a közlések funkciója is a 
három irányban eltérő: megerősíti az egyetértők konszenzusát; megnyeri a habozókat; 
igyekszik elfedni az ellenfelekkel való egyet nem értést. (AÖM 56.) Ebben az esetben te- 
hát a közlések nem az egyetértés létrehozására irányulnak, hanem a nyilvános kommu- 
nikációtól függetlenül kialakult szándékok érvényesítésére. Manheim ezt W. G. Hamil- 
ton XIX. század eleji brit politikus kézikönyve alapján világította meg. Hamilton taná- 
csaiban ugyanis összefonódtak a taktikai és a  publicitáslogikai megfontolások. 
Hamilton egyik tanácsa az volt, hogy a beszélő azokat a sajátosságokat emelje ki egy vi- 
tában, amelyek a beszélő szempontjából előnyösek. Manheim a vitának ezt a vonását 
(amely ellentétes a transzcendentális publicitással, mert éppen nem az egyetértést kere- 
si, hanem a különbségeket akarja kiaknázni) tartotta a pluralista nyilvánosság jellegze- 
tességének. (AÖM 59.) Manheim nem használta azt a kifejezést, amellyel ma az ilyen tí- 
pusú vitát illetnénk: ebben az esetben a résztvevők stratégiailag viselkednek, amennyi- 
ben nem a megegyezés érdeke vezeti őket, hanem az egyetértés elérésén túl és annak 
segítségével a vitában nem tematizált részérdekeiket akarják megvalósítani. (Ez a meg- 
fogalmazás természetesen Habermas felől értelmezi Manheimet.) 

Manheim nem használta a stratégiai cselekvés fogalmát. Ő azt emelte ki, hogy ez a 
pluralista nyilvánosság rászorul arra, hogy legyenek előzetesen rögzített kvalitatív dön- 
tések (amelyeket nem lehet vitatni, csak értelmezni). (AÖM 62-63.) Ez mai terminust 
használva korlátozott nyilvánosságot jelent. Ezzel szemben a transzcendentális publici- 
tás mint olyan , egy máshonnan le nem vezethető, önmagában megalapozott kritériu- 
mot ad a jog és általában a politikai céltételezések számára." (AÖM 62). Vagyis a transz- 
cendentális publicitás önmaga helyességének mércéje, míg a plurális nyilvánosság más- 
honnan merített értékmércékre szorul. 

Manheim könyvének második része a polgári publicitás XVII-XVIII. századi formá- 
ival foglalkozott. Olyan képződményeket mutatott be, mint a nyelvművelő társaságok, 
hazafias egyletek, olvasókörök, a polgári moralista hetilapok, a szabadkőművesség és a 
rokon típusú képződmények (mint a rózsakeresztesek és az illuminátusok). Manheim 
azt kutatta, hogy mennyiben lehet ezekben a formákban a transzcendentális publicitás 
jellegzetességeit felismerni. Ezek a publicitásformák általában ezoterikus, tehát a külvi- 
lág számára nem nyitott képződmények voltak. A vita szabadságát, a tagok közti pol- 
gári egyenlőséget azáltal érték el, hogy korlátozottak és szűk körűek maradtak, és a vi- 
tából kizárták a politikai és más veszedelmet hozható kérdések tárgyalását. E korláto- 
zott nyilvánosság keretében viszont e körök némelyikében valóban érvényesültek a 
transzcendentális publicitás feltételei, a tagok egyenlősége és a vita szabadsága. 

Manheim nem reflektált arra a paradoxonra, hogy a polgári nyilvánosság azon az 
áron formálódhatott, hogy eleve erősen korlátozták a résztvevők körét. A reflexió hiá- 
nya a körülményekből is magyarázható. Freyer, aki látta, hogy milyen veszedelem fe- 
nyegetheti tanársegédje habilitációs terveit (és maga is megtette, ami tőle telt, hogy e ve- 
szedelem gyorsan elérkezzen), sürgette a munka befejezését. Az utolsó megírt fejezet 

utolsó mondata azzal a kijelentéssel zárta a könyvet, hogy a modern nyilvánosságban a 
transzcendentális vitaközösségek helyét a nyilvános pluralizmus és a hatalmi állam 
foglalja el. (AÖM 122.) Hogy a modern nyilvánosságról Manheim mit mondhatott vol- 
na, nem tudjuk. Többet nem foglalkozott a témával. Benne, úgy látszik, nem volt meg 
az a csendes makacsság, mint Eliasban. 


Bernhard Groethuysen 


m 1880-ban született. Filozófiai, történeti érdeklődését követve a francia kultúrával és törté- 
nelemmel foglalkozott. 1927-ben közreműködött a Nouvelle Revue Francaise, egy korszak- 
meghatározó jelentőségű irodalmi folyóirat megalapításában. 1932-ben végleg áttelepült 
Franciaországba, ahol jelentős szerepe volt a német kultúra megismertetésében. 1946-ban 
halt meg. 


e Elemzett munkája: 
Die Entstehung der bürgerlichen Welt- und Lebensanschauung in Frankreich (1927-1930), 
Hildesheim: Georg Olms, 1973, 2 kötet (EBW) 


Groethuysen szempontunkból legfontosabb munkája Erich Rothacker történettudo- 
mányi1-filozófiai sorozatában jelent meg. Előszava egy Dilthey-idézettel kezdődik, és a 
következőkben kizárólag csak a forrásait idézte, vagyis nem utalt sem Weberre, sem 
Troeltschre, sem senki másra, aki a vallásos gondolkodás alakulásával foglalkozott vol- 
na. A könyv (egyebek mellett) szociológiai inspirációja mégis félreismerhetetlen. 
Groethuysen nem a hagyományos történetírás eljárásait követte, nem a XVII-XVIII. szá- 
zad ismert gondolkodóinak a portréját rajzolta meg. Mint írta, talán jogosult az a törté- 
netírás, amelyet az új gondolatok kidolgozói érdekelnek. De őt az érdekelte, , hogy az 
életben magában hogyan alakulnak ki bizonyos képzetek, hogyan jutnak be a reflektá- 
ló tudatba, miképp vezetnek bizonyos életformák kiképződéséhez, és végül hogyan ha- 
tároznak meg egy új embertípust." (EBW II: 5.) Ezért (elsősorban a korszak vallásos el- 
mélkedő, hitbuzgalmi és prédikációs irodalmára támaszkodva, az egyházi szerzőknek 
a laikusok, elsősorban a polgárok címére intézett szemrehányásait idézve) olyan kérdé- 
seket vizsgált, hogy milyen képzetek jelentek meg ismétlődően és sokaknál Istenről, ha- 
lálról, pokolról, bűnről, milyen jelei vannak annak, hogy a szigorú egyházi elképzelése- 
ket a laikusok visszautasították, és miként próbáltak ezzel számolni a korszak különbö- 
ző katolikus áramlatai (elsősorban a jezsuiták és a janzenisták). Az olyan világi ügyek, 
mint a munka, a hivatás, a gazdagság, a kereskedelem és a kamatszedés kapcsán az 
egyháziak és a világi szerzők közti elhúzódó vitát is rekonstruálta. Egyfajta kvalitatív 
tartalomelemzést végzett. Nem az egyszeri, hanem az ismétlődő gondolat érdekelte. 

A munka a vallási irodalomra támaszkodva a polgári világnézet mint , minden ref- 
lexiót megelőző, a világ egészéről való közvetlenül átélt világnézet" kialakulását vizs- 
gálta. (EBW I: VII.) A profán polgári öntudat kialakulását kutatta, a hit gyengülését vagy 
a hitetlenség terjedését. A polgár nála egy osztályt kívánt jelölni, a társadalmi helyzet- 
ből következő gondolkodás jegyeit kereste. 


, Ebből a szempontból a hitetlenség és a differenciált osztálytudat ezen alapuló ki- 
formálódása lényeges mozzanat volt a polgári szellem kifejlődésében és annak a 
meggyőződésnek a kialakulásában, hogy sajátos történelmi küldetésük van a társa- 
dalmi egész vonatkozásában." (EBW I: 4.)396 


306 A polgári hitetlenségről írta: ,,Itt tehát már nem egyedi érzelmi megnyilvánulásokról vagy csak bizo- 
nyos csoportokat jellemző meggyőződésekről volt szó, hanem alapjában véve a kollektív élet egy új formájá- 
ról." (EBW I: 49.) 

Ez a társadalomstrukturális nézőpont közelíti Groethuysen munkáját a szociológus 
szerzők írásaihoz. Hozzá kell tenni persze, hogy a polgár" Groethuysennél nagyon bi- 
zonytalan társadalmi jellegzetességekkel rendelkező csoportot jelentett. A szorosan vett 
hit kérdéseit tárgyaló I. kötetben a polgár" többnyire mint művelt nem nemes laikus je- 
lenik meg. A II. kötetben már az iparos-kereskedő polgárság sajátos nézőpontját próbál- 
ta rekonstruálni. 

Groethuysen munkája (amely egyáltalán nem látszik ismerni Webert) a polgári világ- 
szemlélet alakulásáról más képet rajzolt, mint A protestáns etika. Szerinte a polgárság vi- 
lágképének kialakulásában a vallási eszmék (legyenek azok a mindennapi életvezetés 
kérdésében engedékenyebb jezsuita vagy szigorúbb janzenista tanok) befolyása alóli 
emancipáció játszotta a fő szerepet. Az aszkézissel szembeni polgári álláspontot úgy jel- 
lemezte, hogy a polgár természetesen szemben állt az udvar könnyed vagy könnyelmű, 
nemtörődöm, életélvező szemléletével, de a polgár számára az aszkézisnek mint élveze- 
tekről való lemondásnak csak annyiban volt úgymond értelme, ha az pozitív életértékek 
megvalósítását segíti elő, vagyis ha a céltudatos cselekvés sikeréhez járul hozzá. A pol- 
gár csak annyiban aszkéta, amennyiben elítéli a pazarlást. (EBW II: 192-194.) Míg Weber 
az aszkézis szerepét abban látta, hogy segített a következetes életvezetést biztosító beál- 
lítottság elterjedésében, Groethuysen szerint a polgárok a pazarlás elutasításában meg- 
mutatkozó aszkézist célracionalitása, közvetlen és látható hasznossága miatt értékelték 
(és ezért ez a fajta aszkézis nem szorult transzcendens támaszra). Míg Weber úgy látta, 
hogy a vallás szerepe a kapitalista szellem kialakulásában közvetett (mert a megfelelő 
beállítottság kialakításában fontos), de pozitív, addig Groethuysen szerint a vallási tanok 
közvetlen és negatív szerepet játszottak a polgári mentalitás kialakulásában. 

Groethuysen munkája nem maradt teljesen ismeretlen sem Németországban, sem 
Franciaországban, de olyan elismertségre sem tett szert, mint Elias nem sokkal később 
készült könyvei, amelyekhez közel állt mind módszere, mind szemlélete. Ebben bizo- 
nyára szerepet játszott az, hogy Groethuysen sem Németországban, sem Franciaország- 
ban nem kapcsolódott be a szociológiai kommunikációs hálóba — ahogy ezt a kölcsönös 
hivatkozások hiánya is elárulja. 


Franz Borkenau 


m 1900-ban Bécsben született. Bécsben és Lipcsében tanult, 1924-ben doktorált. 1921 és 1929 
között a Német Kommunista Párt tagja, dolgozik a Kominternben is. 1929-ben szakított a 
párttal. Az évtizedfordulón Carl Grünberg tanítványaként az Institut für  Sozialforschung 
ösztöndíjasa volt. 1934 és 1945 között angliai emigrációban élt. A polgárháború idején járt 
Spanyolországban, ahol a kommunisták trockizmus vádjával le is tartóztatták. Nagy 
visszhangot kiváltó könyvet írt spanyol tapasztalatairól (The Spanish Cockpit, 1937). 1946 
és 1948 között Marburgban tanított, majd szabad íróként működött. 1957-ben Zürichben 
halt meg. 


. Elemzett műve: 
Der Übergang vom feudalen zum bürgerlichen Weltbild. Studien zur Geschichte der Philosophie 
der Manufakturperiode (Schriften des Instituts für  Sozialforschung, 4. Band), Paris: 
Alcan, 1934 (ÜFBW) 


Borkenau könyve ugyan a Horkheimer vezette intézet könyvsorozatában jelent 
meg, de Horkheimer rövid előszava elárulta, hogy egyáltalán nem azonosította magát 
a könyv megközelítésmódjával.?07 Ennek oka feltehetően nemcsak az, hogy Borkenaut 


307 Horkheimer szerint a könyv , alkalmat fog adni termékeny vitákhoz", és a könyvben foglaltak fonto- 


sak , az Intézet saját kutatásai szempontjából is." (ÜFBW V.) 

Horkheimer elődje támogatta, hanem az is, hogy Borkenau eléggé egyértelműen kap- 
csolódott Lukácznak [sic!] "az eldologiasodásról szóló mélyenszántó tanulmányában" 
levő ösztönzésekhez. (ÜFBW VII.) 

Borkenau programja radikális tudományszociológiát ígért. 


, Ha az újabb filozófia tulajdonképpeni teljesítménye az, hogy létrehozta a modern 
tudományt, ha ennek alapformái — a természettörvény fogalma, a ható okság min- 
denütt jelenvalósága, a természeti szabályszerűségek matematikai megragadása - 
nem örök és "természetes, hanem mulandó, történetileg meghatározott gondolko- 
dási formák, akkor rá kell kérdezni azokra a különös történeti feltételekre, amelyek 
ezeknek a sajátos gondolkozási formáknak a létrejöttéhez vezettek." (ÜFBW vi.) 


Borkenau széles körű és roppant nagy anyagot átfogó elemzésében (a fejtegetés 
Aguinói Tamástól indult, kitért a reneszánsz és reformáció/ellenreformáció gondolko- 
dóira, majd a könyv második felében az újkor négy reprezentáns filozófusát elemezte: 
Descartes-ot, Gassendit, Hobbes-t és Pascalt) két, egymástól tulajdonképen független 
tézist fogalmazott meg. Az első azt tartalmazta, hogy az újkori tudás mintáját a manu- 
fakturális technika jelentette, a második azt, hogy az egyes filozófiai álláspontok meg- 
határozott osztályokhoz köthetők. 

Borkenau a manufaktúrát Marx és Sombart nyomán úgy jellemezte, hogy az a kéz- 
műves termelés technikai apparátusát nem módosította, pusztán a munkafolyamat 
szélsőséges mértékű feldarabolását (Arbeitszerlegung) jelentette. Ez a manufakturális 
technika így ellentétben állt a reneszánsz természetkutatással, mert nem tudott mit kez- 
deni annak minőségi erőivel. Csak a kézműves technika mechanikus szétdarabolására 
építhetett, tehát nem volt tudományos alapja. A sokrétű kézműves készséget és isme- 
retanyagot néhány egyszerű fogásra redukálta. (ÜFBW 2-3., 7.) A XVII. század tudomá- 
nya már nem más, mint matematizált mechanika. , Nagyon durván megfogalmazva, az 
a törekvést, hogy a természeti történéseket mechanikai folyamatokból magyarázzák, 
olyan igyekezetként lehet definiálni, hogy minden természeti történést a manufakturális el- 
járások analógiájára fogjanak fel." (ÜFBW 5.)98 Borkenau ezt a tézisét nem úgy értette, 
hogy a korszak tudósai — mindenekelőtt Galilei — a manufakturális technika szolgálatá- 
ban álltak volna, hanem úgy, hogy Galilei és társai ezt a technikai tapasztalatot általá- 
nosították. A tudomány manufakturális vonásai közt elsődleges a kvantifikálás, a mi- 
nőségi sajátosságoktól való eltekintés, az elsődleges és másodlagos minőségek megkü- 
lönböztetése annak érdekében, hogy a valóságot minél egyszerűbb elemekre tagolják. 
(ÜFBW 6-12.) 

Borkenau szándéka több volt, mint pusztán egy (mindig megkérdőjelezhető) analó- 
gia felállítása.99 A társadalmi viszonyok, az osztályok a közvetítők. , Nem az embernek 
a természettel való küzdelméből, hanem az embernek a létrejövő új társadalommal va- 
ló birkózásából nőtt ki a mechanisztikus világkép általánosítása." (ÜFBW 13-14.) Ez az 
állítás átvezetett a második tézishez, és egyben az első hallgatólagos feladása volt. 
Borkenau ugyanis nem vállalkozott sem az újkori tudományosság, sem a manufakturá- 
lis technika (amely bonyolultabb képződmény volt, mint azt Borkenau állította) érdemi 
elemzésére, amely bizonyíthatta vagy valószínűsíthette volna a merészen megfogalma- 
zott összefüggést. 


308 A mechanika, azaz a manufaktúra-időszak tudománya a manufakturális termelési folyamat tudomá- 
nyos feldolgozása." (ÜFBW 6.) 

309 Puszta szó, ha azt válaszoljuk, hogy hiszen a világkép a termelési folyamattal analóg módon alakul." 
(ÜFBW 13.) 

Borkenau feltehetőleg már eleve a filozófiai gondolkodás elemzésére kívánt kon- 
centrálni, ehhez értett és nem a természettudományhoz. Az újkori tudományosság és 
manufakturális technika összefüggése vagy analógiája ezért olyan tétel maradt, amely- 
re Borkenau újra és újra utalt, amikor alkalom kínálkozott rá, de részletes bizonyítását 
sosem végezte el. Ehelyett a vallási-filozófiai tételek és az osztályhelyzet összefüggésé- 
vel foglalkozott — ez volt a második és számára fontosabb tétel. Eljárásának problema- 
tikusságát maga is érezte, ahogy ezt a könyv elején egy, a skolasztikához kapcsolódó, 
de programszerű megjegyzésből kiderül. 


, Elég itt annyi, ha egyrészt az egyes skolasztikusok "természettörvénnyel" kapcso- 
latos tanainak a társadalmi problémákból származó belső összefüggését kimutatjuk, 
másrészről minden egyes skolasztikus társadalmiságfogalmát egy meghatározott 
társadalmi rendhez rendeljük" anélkül, hogy a meghatározóan fontos összefüggést 
a csoportérdek és a gondolkozási forma között gyakorlatilag felmutatnánk. A társa- 
dalmi erőknek azt a játékát, amely a gondolkodót a rendszeréhez elvezette, itt leg- 
feljebb csak jelezzük; ez a rövidre zárás (Abbreviatur) egyáltalán nem kielégítő, de e 
könyv keretei között elkerülhetetlen." (ÜFBW 21.) 


Borkenau kételyei ellenére a Lukács (és Mannheim) által használt hozzárendelési" eljá- 
rást alkalmazta. Nála is, mint Mannheimnél (akit nem említett, de akit szinte lehetetlen, 
hogy ne ismert volna) bizonytalan maradt a társadalmi pozíció és a gondolati szerkezet 
közti összefüggés természete. 

Mannheimtól eltérően ő marxi értelemben vett osztályfogalommal kívánt dolgozni, 
tehát elvileg a "Iéthelyzet mannheimi meghatározatlansága nem vethető a szemére. 
A burzsoázia Borkenaunál tagolt osztály: beszélt pénztőkésekről, kereskedelmi tőké- 
sekről, akiket elválasztott a manufaktúratulajdonos burzsoáziától (ez utóbbi az újkori 
polgárság igen szűk csoportja volt, mint azt Borkenau is tudta). Társadalomképének 
legproblematikusabb vonása a gentry fogalmának használata számos, egymástól nagy- 
mértékben különböző csoport jelölésére. Gentry minden polgári csoport, amely rendi 
előjogokkal is rendelkezik, így nemcsak az angol polgárosult földbirtokosság, hanem a 
holland városi patriciátus és a francia, valóban polgári eredetű taláros nemesség is. 
(ÜFBW 172.) Ez ahhoz vezetett, hogy a gondolatok társadalmi bázisa sokszor mégis- 
csak történetietlen általánosságban maradt. 

Borkenau terjedelmes könyve nagyobbrészt hagyományos értelemben vett alapos- 
sággal végzett filozófiai-eszmetörténeti elemzés. A leghosszabban Descartes-tal foglal- 
kozott. A taláros nemes, tehát "gentry! származású Descartes gond okozása szerinte en- 
nek a társadalmi pozíciónak a terméke. (ÜFBW 337.) Ezt többek közt Descartes vallás- 
sal és hittel kapcsolatos nézeteinek elemzésével kívánta alátámasztani." A polgári ra- 
cionalizmus jelét látta abban, hogy Descartes a tomista, a létezés funkcionalitásával ér- 
velő teleologikus vagy a jezsuita fizikoteologikus, tehát egy végső mozgató okra hivat- 
kozó istenbizonyítékkal szemben az ontológiai, azaz a tökéletes lény képzetéből Isten 
létezésére következtető bizonyítékra támaszkodott. (ÜFBW 327-329.) A tudat az igazán 
fontos, az elsődleges — ebben áll Descartes polgárisága. A teista idealizmus a polgári tu- 
dat legmegfelelőbb formája. , E tudat eleven ténylegessége az individuum és a társada- 
lom, ezért lélek és világ elválasztása, ennek reflektáló tudata és az efeletti szomorúság." 
(ÜFBW 330.) Descartes vallási elmélkedéseiben is ezt a polgári tudatot fogalmazza meg. 
A kartéziánus metafizikát mint a teológiával kötött békét fogta fel. 


310 Borkenau Groethuysennel szemben úgy vélte, hogy nem a vallással kapcsolatos gondolkodás lazasá- 
ga a kritériuma annak, hogy valaki polgári gondolkodó-e, vagy sem (ÜFBW 209.), ezért a janzenizmust, a sze- 
rinte mélyen és őszintén hívő Descartes-ot és természetesen Pascalt polgári gondolkodóknak tartotta. 

, Ez a béke, amelyben a kettő el van választva, ugyanakkor szorosan egymáshoz köt- 
ve marad, a gentry helyzetének pontos kifejezése, amelyben valóságos helyzetének 
ellentmondásait az elméleti gondolkodásnak kell kiegyenlíteni, de azzal a feltétellel, 
hogy ezt a gondolkodást nem lehet a valós társadalmi problémákra alkalmazni." 
(ÜFBW 338.) 


Ez a polgári tudat lukácsi értelemben vett hozzárendelt tudat. Borkenau elemzése vég- 
ső soron minden erényével és korlátjával ezen a lukácsi programon belül maradt.!! 


Ludwik Fleck 


Ludwik Fleck?!? teljes mértékben kívülállóként kerülhet be a német kultúrszociológia 
történetébe. Nagyon lazán kapcsolódott a német társadalomtudományos gondolkodás- 
hoz: németül írt ugyan, de Lwówban működött. Fő munkájának központi fogalma, a 
gondolkozási stílus (Denkstil) a német tudásszociológia kategóriáira emlékeztet, de 
Fleck, úgy tűnik, csak Simmelt és a periferikus szerepet játszó Wilhelm Jerusalemet (va- 
lamint Durkheimet és jobban Lévy-Bruhlt) ismerte, Mannheimet nem. Fleck az 
újrafelfedezettek közé tartozik: a hetvenes években többeknek feltűnt, hogy ő már a 
harmincas években megfogalmazott számos olyan tézist, amelyeket később Thomas 
Kuhn A tudományos forradalmak szerkezete című (tudományfilozófiai-tudományszocioló- 
giai) könyvében fejtett ki. 


mum [Ludwik Fleck 1896-ban született az akkor Lembergnek nevezett Lwówban zsidó család- 
ban. Lengyel anyanyelve mellett tökéletesen beszélt németül. Érettségi és világháborús 
katonai szolgálat után orvosi tanulmányokat folytatott, majd — minthogy származása mi- 
att egyetemi állásra kevés reménye volt — kórházi és magánlaboratóriumokban dolgozott, 
bakteriológiával, bőr- és  nemibetegségekkel foglalkozott. Ezeken a területeken komoly tu- 
dományos munkásságot fejtett ki. 1939-ben, amikor a lengyel Lwówot a Szovjetunió el- 
foglalta, Fleck az ukránná lett egyetemre került, 1941-ben azonban a németek eltávolítot- 
ták onnan, és a gettóba telepítették. 1942-ben letartóztatták, és ettől kezdve mint tífuszspe- 
cialistának . különböző koncentrációs táborokban oltóanyagot kellett előállítania. Ennek 
köszönhette, hogy ő, felesége és fia is túlélte a náci időszakot. 1945-ben Lublinba ment, 
ahol az orvosegyetemen tanított mikrobiológiát, majd Varsóba került, és akadémikus lett. 
1956-ban áttelepült Izraelbe, ahol tovább folytatta tudományos munkáját. 1961-ben halt 
meg, a  tudományszociológiai nézeteit igazoló Thomas  Kuhn-könyv megjelenését már 
nem érte meg. 


e Fő szociológiai műve: 
Fleck, Ludwik: Entstehung und Entwicklung einer wissenschafilichen Tatsache. Einführung in 
die Lehre vom Denkstil und Denkkollektiv (1935), Frankfurt a. M.: Suhrkamp, 1980 (EEWT) 


Tudományszociológiával Fleck mintegy mellesleg, a húszas évek közepétől a har- 
mincas évek közepéig foglalkozott. Kapcsolatban állt a lwówi filozófusok Twardowski 
körüli csoportjával. Ok a Bécsi Kör akkor újdonságnak számító pozitivizmusával rokon 
álláspontot képviseltek — Fleck tézisei pedig ez ellen a pozitivizmus ellen irányultak. 


31! Borkenau Descartes nézeteinek elemzése során a hangsúlyt a metafizikájára helyezte, és viszonylag ke- 
vesebbet foglalkozott azzal az — egyébként közhellyé vált — tézissel, hogy a descartes-i módszer, amely a sza- 
bályok között első helyre állította a dolgok világos és egyértelmű felosztását, analóg a manufaktúrának a 
munkafolyamatokat felosztó eljárásával. (ÜFBW 347-349.) Ez mutatja, hogy Borkenau könyvében a második, 
lukácsi probléma került az előtérbe. 

312Fleckről lásd Szántó R. Tibor: Egy kelet-európai pionír. Ludwik Fleck, Valóság, 34 (1991), 4. sz. 84-93. 

Fleck 1935-ben Baselben megjelent könyve két jól dokumentált esettanulmányt tar- 
talmazott (a szifilisz fogalmának kialakulásáról és a Wassermann-próba felfedezéséről), 
valamint ehhez kapcsolódó tudományszociológiai fejtegetéseket. Fleck igen fontosnak 
tartotta a tudománytörténeti esettanulmányokat, amelyek iránt a filozófia és a filozófi- 
ai gyökerű tudásszociológia nem érdeklődött. A hetvenes-nyolcvanas évek tudomány- 
kutatása teljes mértékben igazat adott Flecknek. 

Fleck alapvető felismerése az volt, hogy a megismerés nem individuális folyamat, 
nem az felméleti tudat" terméke, hanem társadalmi tevékenység (EEWT 54.) — éspedig 
a természettudományos megismerés éppúgy, mint a társadalmi gondolkodás (EEWT 
65.), amire a német tudásszociológia a társadalmi meghatározottság tételét korlátozni 
kívánta. A megismerés hordozói a "gondolkodói kollektívák, nagy egységei a "gondo- 
lkozási stílusok". , Ha a "gondolkodói kollektívát (Denkkollektiv) úgy határozzuk meg, 
mint olyan emberek közösségét, akik gondolatokat cserélnek vagy gondolati kölcsön- 
hatásban állnak egymással, úgy bennük találjuk meg egy gondolati terület, egy megha- 
tározott tudás- és kultúrállapot, tehát egy különös gondolkodási stílus történeti fejlődé- 
sének hordozóit." (EEWT 54-55.) 

A megismerés folyamatát Fleck sajátos terminológiával jellemezte. A megismerés bi- 
zonyos előfeltevésekből, Fleck kifejezésével "aktív kapcsolódásokból (Koppelungen) in- 
dul ki. Ezek lehetnek elméleti állítások, tényekre vonatkozó feltevések is. Az "aktív 
kapcsolódások" alkotják a megismerés kollektív elemét. "Aktívak" ezek az elemek, mert 
módosíthatók. A kutatók ezek mellett "passzív kapcsolódásokat, kényszerű következ- 
tetéseket is számon tartanak, vagyis olyanokat, amiket az adott helyzetben nem lehet 
módosítani — ezeket tartják objektív valóságnak. (EEWT 56.) Az aktív-passzív jelzőpá- 
ros értelmét Fleck bővebben nem fejtette ki. Feltehetőleg arra utalt, hogy a kutatóközös- 
ség aktívan alakítja feltevései, fogalmai egy részét, ezzel szemben a kapcsolódások" 
egy másik halmaza esetében nincs ilyen szabadsága (többek közt mert a kísérleteknek 
vannak aktívan alakíthatatlan elemei). Bár ezek a "passzív kapcsolódások" a Bécsi Kör 
felfogásának megfelelő protokolltételeknek, tehát egyértelműen körülhatárolt, pontos 
megfigyelések lejegyzésének tűnhetnének, Fleck nem erre gondolt. (EEWT 118.) Előfel- 
tevésektől mentes, tiszta — vagyis teljes mértékben passzív" — tapasztalatot nem ismert. 
Mint mondta, egyértelmű, tiszta kísérletek sincsenek, mert ha egy kísérlet ilyen lenne, 
nem lenne szükség kutatásra. Minél frissebb egy kutatási terület, annál zavarosabbak a 
kísérletek. (EEWT 114.) A passzív kapcsolódások! azt a pontot jelzik például, ahol a kí- 
sérleti állat vagy vegyület mintegy "beleszól az eredménybe, együttműködik" a kuta- 
tókkal, vagy "ellenáll nekik. Az aktív és passzív kapcsolódások különbözőségében Fleck 
nem ontológiai különbséget látott. Nem arról van szó nála, hogy az egyik lenne a gon- 
dolkodás, a másik a "világ, inkább arról, hogy a tudományos kutatás folyamatában a 
tudásnak mindig csak egy részét változtatják meg, s hogy melyik ez a része, az a tudás 
kollektív elemétől függ. 

Fleck gyakorló kutató volt. A tudós — írta — a káosszal kerül szembe, ebben kell elvá- 
lasztania azt, ami az akaratától függ, és azt, ami ellenáll annak. , így keletkezik a tény: 
először valamiféle ellenállás jelzése a kezdeti kaotikus gondolkodásban, majd egyfajta 
gondolkozási kényszer, végül egy közvetlenül észlelhető alak. A tény mindig gondol- 
kodástörténeti összefüggésekbe ágyazott esemény, mindig meghatározott gondolkozá- 
si stílusok eredménye." (EEWT 124.) A tény nem adott, hanem a kutatás folyamatában 
keletkezik. 

Fleck tehát az egyedi megismerési aktusok keretfeltételeiben társadalmi elemet lá- 
tott (amelyeket némileg hasonlóan gondolt el, mint később Kuhn a paradigmákat). Eb- 
ben az értelemben állította (a domináns ismeretfelfogással ellentétben), hogy ,a megis- 
merés az ember leginkább társadalmilag feltételezett tevékenysége ...". (EEWT 58.) 

A gondolkozási stílusokat, gondolkozási kollektívákat társadalmi képződményeknek 
látta. Ebben az értelemben írta, hogy fontos kérdés, mennyire stabilak ezek a kollekti- 
vák. (EEWT 135.) A kollektívákba való belépést az etnológiából ismert beavatási szer- 
tartásokhoz hasonlította. (EEWT 137.) Fontos szerepet tulajdonított a kollektívák szer- 
kezetének (például az előőrs, a hivatalossá vált és a kézikönyveket szerkesztő főcsapat 
és a dezorganizálódó utóvéd közti viszonynak; EEWT 163.) A kollektívákon belül meg- 
különböztetett kisebb, ezoterikus és tágabb, exoterikus köröket, és úgy látta, hogy a kol- 
lektíva gondolkozási stílusa attól függ, hogy milyenek a viszonyok e körök között: ha a 
külső kör, a tömeg viszonylag erősebb, az elit igyekszik megnyerni azt (ez jellemző a 
modern tudományra), ha az elit helyzete erősebb, izolálódik a tömegtől (ilyenek a val- 
lási gondolkozási közösségek). (EEWT 139.) 

Összefüggést látott a tudomány "demokratikus", exoterikus jellege, a tömeg, a kö- 
zönség megnyerésére való törekvése és azon hiedelem között, hogy a tudomány hatá- 
rozott fogalmakkal, egyértelmű állításokkal dolgozik. A kézikönyvek, amelyek a kö- 
zönségnek szólnak, kemény kijelentéseket tartalmaznak, olyasféle kitételeket, mint "ez 
van, legyértelműen megállapítható, hogy ... A kutató viszont, ha nem a közönségnek 
ír, olyan kifejezésekkel él, mint "megpróbáltam igazolni, hogy ..., lehetségesnek tűnik, 
hogy .... Ezek a fordulatok azt mutatják, hogy azok a bizonyos "kemény tények" sok- 
kal bizonytalanabbak, mint a közönség hiszi. Másrészt az idézett fordulatok ,a legszen- 
tebbet a tudományban, tudniillik a jelenség létezéséről vagy nemlétezéséről hozott dön- 
tést az egyedi kutatótól az arra egyedül jogosult kollektívához tolják át." (EEWT 157.) 
Arról, hogy mi számít ténynek (és milyen megfigyelés nem minősülhet ténynek), nem 
a természettel szemben álló magányos elme, hanem a kutatói közösség dönt. Ez a "szo- 
cializált episztemológiai felfogás csak a XX. század utolsó harmadában nyert (mindig 
vitatott) polgárjogot. 


Alfred Schütz 


Schütz semmilyen vonatkozásban nem volt a weimari szociológiai intézményrendszer, 
establishment tagja. Halála után, az 1960-as évektől kezdve, váratlanul mégis népszerű 
lett. Egy egész szociológiai áramlat kapcsolódott hozzá, amely magát — legalábbis egyes 
képviselőiben — "tudásszociológiának" minősítette, noha Schütznek nem volt köze a 
szorosan vett tudásszociológiához, mivel idegen volt tőle a korproblémák iránti 
kultúrszociológiai érdeklődés. Munkái inkább a szociológiai kutatás előfeltevéseivel 
foglalkoztak, és nem a tulajdonképpeni társadalomtudományi problémákkal. Német 
kortársaihoz hasonlóan Schütz programja is interdiszciplináris volt, egyszerre filozófi- 
ai és szociológiai, de nem történeti. 


m Alfred Schütz 1899-ben született Bécsben zsidó polgári családban. Apja: bankár volt. 
Gimnáziumi tanulmányai után, 1917-től egy évig katona volt a háborúban, majd a bécsi 
egyetemen tanult jogot és gazdaságtant. Nagy hatással voltak rá azok, akik Ausztriában 
egy a németországi historicista szemlélettel ellentétes megközelítést képviseltek a  társa- 
dalomtudományokban (a marginalista gazdaságtan két képviselője, Friedrich von  Wieser 
és Ludwig von Mises, a jogpozitivista Hans Kelsen, a filozófus Félix Kaufimann és a poli- 
tikafilozófus Eric Voegelin). 

Végzés után előbb a bécsi Bankenvereinigungnál titkárkodott, majd 1927-től haláláig 
jogtanácsosként és menedzserként működött a Reitler 4 Co. bankháznál. Üzletemberi te- 


3153 Lásd Berger, Péter L. — Luckmann, Thomas: A valóság társadalmi felépítése. Tudásszociológiai értekezés 
(1966), Budapest: Jószöveg, 1998, 3. Nagyrészt ez a könyv a felelős Schütz kései népszerűségéért. 
34 Valójában nevelőapja, születése előtt röviddel elhunyt apjának testvére. 

vékenysége mellett filozófiával és társadalomtudománnyal foglalkozott. Mint Husserl 
mondta, Schütz nappal bankár, éjszaka fenomenológus. E két tevékenységét Schütz egész 
élete során élesen elválasztotta. írásainak naiv olvasója inkább gondolhatna arra, hogy a 
szerző "szabadon lebegő" értelmiségi volt, mint sikeres és megbecsült üzletember.?!5 Max 
Weber, Bergson, majd Husserl tanulmányozása után jelentette meg 1932-ben első és életé- 
ben utolsó könyvét (Der sinnhafte Aufbau der sozialen Welt). A könyv elnyerte fő inspiráló- 
ja, Husserl tetszését, akivel Schütz ezután szoros személyes kapcsolatban maradt, több- 
ször felkereste őt Freiburgban. Németországban természetesen e munkának már nem le- 
hetett semmiféle hatása. 

1938-ban, az Anschluss időpontjában Schütz üzleti úton Párizsban tartózkodott, és ter- 
mészetesen ott is maradt, ahova hamarosan megérkezett családja is. Még a II. világhábo- 
rú kitörése előtt az Egyesült Államokba emigráltak. Schütz a német emigránsok közt vi- 
szonylag szerencsésnek mondhatta magát: megélhetése biztosítva volt, mert az őt alkal- 
mazó bankház New York-i megbízottja maradt haláláig. Megfelelő szellemi környezetre 
talált a New York-i fenomenológusok (Marvin Farber, Georges Gurvitch) körében. Tagja 
lett a fenomenológus társaságnak, a folyóirat szerkesztőbizottságának. 1943-tól — az évek 
előrehaladtával egyre intenzívebben — tanított a New School for Social Researchön. Az a kí- 
sérlete, hogy az akkor már emelkedő hírnevű Talcott Parsonsszal valamiféle együttmű- 
ködést alakítson ki (Weber iránti közös érdeklődésük alapján), kudarcba fulladt, mert 
Parsons meglehetősen durván megszakította a levelezést. A New Schoolon azonban (a Vi- 
lágháború után) kialakult körötte egy tanítványi kör (Maurice Natanson, Péter Berger, 
Thomas Luckmann, Helmut Wagner, Richárd Zaner), akik jelentékeny mértékben járultak 
hozzá gondolatai későbbi elterjesztéséhez. Az ötvenes évek végén Schütz elkezdte egy 
újabb rendszeres munka előkészítését. 1959-ben bekövetkezett halála miatt ezt a könyvet 
Schütz jegyzeteiből már Thomas Luckmann írta meg.?!6 


. Fő művei: 

Der sinnhafte Aufbau der sozialen Welt. Eine Einleitung in die verstehende Soziologie (1932), 
Frankfurt a. M: Suhrkamp, 1974 (SASW) 

Collected Papers I. The Problem of Social Reality, The Hague: Martinus Nijhoff, 1962 (PSR) 

Collected Papers II. Studies in Social Theory, The Hague: Martinus Nijhoff, 1964 

Collected Papers III. Studies in Phenomenological Philosophy, The Hague: Martinus Nijhoff, 
1966 

Reflections on the Problem of Relevance, New Ha ven: Yale University Press, 1970 


Schütz tanárai és barátai révén ismerhette a sajátos osztrák gazdaságtani iskolát és a 
bécsi pozitivizmust. Társadalomfilozófiai munkáiban ennek nem volt mély nyoma. Ta- 
lán amikor arról írt 1932-es könyve befejezésében, hogy , minden cselekvés racionális 
cselekvés" (SASW 337.) (tagadva ezzel a cselekvések weberi tipizálását), a gondolatban 
a marginalista gazdaságtan hatását lehet felfedezni. Elméleti munkáiban sokkal inkább 
a szűkebben vett német hagyományhoz, a  szellemtudományi  gondolatkörhöz  kapc- 
solódott.3!7 Weberhez is ebből a szemszögből közeledett. Weber mellett kezdetben Berg- 
sonnál kereste a kulcsot problémái megoldásához,?!§ míg barátja, Félix Kaufmann biz- 
tatására el nem kezdte Husserl tanulmányozását.  Trotoszociológiai elmélete arra tesz 
kísérletet, hogy a  Weberhez kapcsolódó cselekvésfogalmat a  husserli fenomenológiától 
kölcsönzött eszközökkel értelmezze és pontosítsa. 


315 A "zárt jelentéstartományok! később tárgyalandó fogalma nagyon elvontan utalt erre az élethelyzetre. 

316 Alfred Schütz — Thomas Luckmann: Strukturen der Lebenswelt, I-IL, Frankfurt a. M.: Suhrkamp, 
1979-1984 

317 Vajon miért használta Schütz munkája címében a sinnhafte Aufbau" kifejezést? Két lehetséges válasz le- 
het: a bécsi neopozitivista Rudolf Carnap 1928-ban jelentette meg Der logische Aufbau der Welt című könyvét, 
másrészt a szellemtudományi megközelítés alapmunkája volt Wilhelm Dilthey Der Aufbau der geschichtlichen 
Welt in den Geisteswissenschaften című könyve (1910). 

3181924 és 1928 között keletkezett és életében kiadatlanul maradt kéziratai mutatják ezt a hatást. Lásd 
Alfred Schütz: Theorie der Lebensformen. Frühe Manuskripte aus der Bergson-Periode, Frankfurt a. M.: Suhrkamp, 
1981. 

Husserl egy szigorú tudományként felfogott filozófiát kívánt megalkotni. Ehhez az 
út úgymond az , objektív világra vonatkozó bárminemű állásfoglalás" letiltásán — nem 
tagadásán, hanem "zárójelbe tételén, a fenomenológiai epochén — át vezet.?!? A világra 
vonatkozó állítások (és tagadások) felfüggesztése azt jelenti, hogy a filozófus elemzésé- 
nek nem a gondolat tárgyára, hanem a gondolatra mint jelenségre kell irányulnia. Így a 
fenomenológus a transzcendentális tiszta szubjektivitást vizsgálja, azt a szubjektivi- 
tást, amely a világ minden appercepciójának (észlelésének) az alanya. A filozófia szi- 
gorúan tudományos megalapozásának a kiindulópontja Husserl szerint csakis ez a tisz- 
ta transzcendentális ego lehet. 

Schütz soha nem vonta kétségbe ennek a vállalkozásnak a filozófiai hasznát és nagy- 
szabású voltát, de a transzcendentális ego problémái nem igazán izgatták: , kezdettől 
fogva jobban érdekelt az, amit Husserl később, az Ideen utószavában a természetes be- 
állítódás  fenomenológiájának" nevezett, mint a  "transzcendentális fenomenológia 
problémái."32! Schütz itt a természetes beállítódás generáltézisére" gondolt. Husserl az 
idézetben említett munkájában azt fejtette ki, hogy bármiféle gondolkodás előfeltétele a 
"világban való élés. 


,A természetes világ ... a szokásos szóhasználatban vett világ, mindaddig létezik szá- 
momra, amíg természetesen beleélek. Amíg ez így van, a "beállítódásom  "ter- 
mészetes, mi több, a kettő pontosan ugyanazt jelenti. Ezen mit sem változtat, ha a 
megfelelő beállítódások végrehajtásával valamikor elsajátítom az aritmetika világát 
és ugyanígy más "világokat is. A természetes világ ilyenkor továbbra is "ren- 
delkezésre áll, mint azelőtt, továbbra is a természetes beállítódásban élek, és ebben 
mit sem zavarnak új beállítódásaim. "322 


Arról a világról írt itt, amelyet később (már Schütz könyvének megjelenése után) 
1936-ban féletvilágnak" nevezett, és amely ezen a néven lett a fenomenológiai szocioló- 
giai vizsgálatok elsőrendű tárgya. Schütz amerikai korszakában többször "elsődleges 
valóságnak! (paramount reality) nevezte a valóságnak ezt a tartományát. 

Husserl természetesen azt állította, hogy a filozófia azzal kezdődik, ha "zárójelbe 
teszi" ezt a természetes" világot, az életvilágot. Schütz szerint az "elsődleges valóság- 
ban!" az emberek ugyancsak egy sajátos zárójelbe tételt, epochét hajtanak végre. A "ter- 
mészetes attitűd" embere , nem a külvilágban és tárgyaiban való hitét függeszti fel, ha- 
nem ellenkezőleg, a világ létezésében való kételyét." (PSR 229.) Ez a Zárójelbe tétel" te- 
hát a filozófiai zárójelbe tétel" tükörképe. 

Schütz vizsgálatának tárgya ez a kétely nélküli világ. Ő a filozófusnál megszokott el- 
járást követve, néhány végső soron módszertani kérdést kívánt tisztázni. Az életvilág 
konstitúcióját elemző kutatása természetesen nem a szó szoros értelmében vett szocio- 
lógiába tartozik. Schütz "protoszociológiát művelt, azaz a szociológia szükségszerűnek 
vélt előfeltevéseit kutatta. Ez a "protoszociológia! három egymást követő lépésben épült 
fel: az értelem mibenlétének a tisztázását kellett hogy kövesse a második lépés, az alter- 
ego konstitúciójának az elemzése, majd a társas világ alapszerkezeteit és az ebből követ- 
kező módszertani problémákat kívánta tisztázni. (PSR 117.) 


319 Husserl, Edmund: A párizsi előadások (1929) (fordította: Baránszky Jób László), in: Husserl, Edmund: 
Válogatott tanulmányai, Budapest: Gondolat, 1972, 234. 

320 Husserl, Edmund: Fenomenológia (1929) (fordította: Baránszky Jób László), in: i. m. 214-5. 

321 Schütz, Alfred: Husserl és reám tett hatása (1977) (fordította: Hernádi Miklós), in: Hernádi Miklós 
(szerk.): 4 fenomenológia a társadalomtudományban, Budapest: Gondolat, 198493. 

322 Husserl, Edmund: A tiszta fenomenológia és a fenomenológiai filozófia eszméi (Részletek) (1913) (for- 
dította: Zemplényi Ferenc), in: Hernádi i. m. 49. Az ugyancsak Husserlre támaszkodó Schelernél a "viszony- 
lag természetes világnézet terminus utalt erre a világra. 

Értelem 


Schütz kiindulópontja Weber kései cselekvésfelfogása volt, éspedig az a valóban rejtel- 
mes weberi megjegyzés, hogy cselekvésnek akkor nevezünk valamely emberi viselke- 
dést, ,ha és amennyiben a cselekvő, illetve a cselekvők valamilyen szubjektív értelmet 
kapcsolnak vele össze." (GT1 38.) Schütz 1932-es könyvében azt vetette Weber szemére, 
hogy , nem kérdez rá arra, hogy a cselekvő számára hogyan konstituálódik az értelem". 
(SASW 15.) Ennek a kérdésnek a megválaszolására tett kísérletet. 

Hogy a feladatot megoldja, Schütz először a cselekvéssel kapcsolatos fogalmi kétér- 
telműséget oldotta fel. Az ige főnévi alakja ugyanis egyszer a , konstituált, kész cseleke- 
detet (Handlung) mint lezárt egységet, mint terméket, mint objektivitást jelenti; máskor 
viszont a konstituálódó cselekvést (Handeln) mint folyamatot, lefolyást, mint a létreho- 
zás menetét, mint végrehajtást (Vollziehen), nem pedig végrehajtottságot (Vollzug)." 
(SASW 50.) A cselekvés lezárt eredményének a cselekvésfolyamattal való szembeállítá- 
sa egyértelműen Bergson hatásáról tanúskodik. Bergson állította szembe filozófiájában 
a folyamatot, az életet és a folyamat térben rögzült eredményét. Schütz is ebben a szel- 
lemben hangsúlyozta, hogy a cselekedet mindig valami rögzült, és ezért elválasztható 
a szubjektumtól, míg a cselekvés, a folyamat mindig a szubjektumra vonatkoztatott, s0- 
ha nem anonim. (SASW 51). Schütz kérdése: vajon az értelem a cselekedethez vagy a 
cselekvéshez kapcsolódik? 

A válaszhoz a kiindulópontot a bergsoni tartam (durée) fogalma jelentette. A tiszta 
belső tartamban, az élmények folyamatosságában nem különülnek el részek, a tartam 
kontinuus. Az élmények tiszta folyama percről percre válik , az éppen-volt emlékezeté- 
vé" (erinnertes Soeben-gewesen), ez az emlékezet (Erinnerung) az, amely az élményeket a 
visszafordíthatatlan tartamból kiemeli, a felismerés (Innewerden) eredeti benyomását 
(Urimpression) bekebelezi (Erinnerung). (SASW 64.) A cselekvő így bizonyos távolságot 
teremt önmaga és elmúlt cselekvése között, kilépve ezzel a tiszta tartamból. Az emléke- 
zet értelmezésében Schütz Husserl nyomán különbséget tett a közvetlen emlékezet, a 
retentio, azaz az élmény éppen még eleven tudata és a tulajdonképpeni emlékezet, a 
reproductio között. A tárgyak azonossága csak e tulajdonképpeni emlékezetben (és soha 
nem magának az élménynek a tartamában) konstituálódik. (SASW 66.) Az értelem fo- 
galma feltételezi, hogy az, aminek értelmet tulajdonítunk, jól megkülönböztetett, és 
környezetétől elválik. Értelemmel ezért csak olyan élmény rendelkezhet, amely a visz- 
szapillantó, emlékező tekintet számára mutatkozik meg. ,, Csak az lehet értelemmel telített, 
amit átéltünk (das Erlebte), nem maga az átélés (das Erieben). Mert az értelem nem más, mint 
az intencionalitás??? teljesítménye, ez azonban csak a reflexív tekintet számára látható." 
(SASW 69.) Világos tehát, hogy értelmet a cselekedethez, nem a cselekvéshez lehet kap- 
csolni. 

Ha az értelem az emlékezettel függ össze, miképp lehetne a célkövető cselekvés ér- 
telméről beszélni (annak a cselekvéstípusnak az értelemteli voltáról, amely Weber cse- 
az eltervezett cselekedetből (entworfene Handlung) fakad. Az eltervezett cselekedet ter- 
mészetesen a cselekvés célja, Schütz terminusával szólva a cselekvés "azért, hogy! mo- 
tívuma (Um-zu-Motiv) — abban az értelemben, hogy a cselekvő azért hajtja végre a cselek- 
vést, hogy az adott cselekedetet véghezvigye. (SASW 117.) A cselekvő ekkor — husserli 


323 Husserl filozófiájának volt egyik alaptézise, hogy a megismerés mindig valaminek a megismerése, irá- 
nyultsága, intencionalitása van. Az adott összefüggésben a fogalom használata azért fontos, mert kiemeli, 
hogy az értelem nem lehet azonos a spontán élménnyel, az értelem a valamire irányuló, ezért intencionális 
emlékezetben tárul fel. 

terminussal szólva — mintegy "előre emlékezik" (vorerinnert), a befejezett jövőben (modo 
futuri exacti) gondolja el a cselekedetet mint véghezvittet (ezt nevezi Schütz ugyancsak 
Husserltől átvett terminussal protentio-nak). (SASW 78-83.) A cselekvés célkövető jelle- 
ge (azért, hogy! motiváltsága) alátámasztja azt az alapvető állítást, hogy a cselekvéshez 
kapcsolt értelem mindig a reflexív (szó szerint "visszahajló") tekintet, az emlékezet (az 
telőre emlékezés") számára tárul fel. Értelemmel a fentiek szerint a cselekedet rendelke- 
zik. A weberi "szándékolt értelem! tulajdonképpen nem más, mint , az élményről adott 
önértelmezés egy újabb élmény felől." (SASW 104.) 

A cselekvő a cselekvés véghezvitele után "befejezett múltban" (modo plusguamperfecti) 
visszatekint élményeire. Ilyenkor úgymond nemcsak cselekvése "azért, hogy" motívu- 
mait fedezi fel, hanem felismeri cselekvése szoros értelemben vett okait is. Ezek cselek- 
vése valódi "mert" motívumai (Weil-Motive) — abban az értelemben, hogy azért cseleke- 
dett, mert bizonyos körülmények erre késztették. A "mert" motívum mint valódi emlék 
férhető hozzá (szemben az azért, hogy! motívummal, amely "előre emlékezés" tárgya). 
A "mert" motívum oksági értelemben magyarázza a cselekvéstervet (és a cselekvést), a 
terv (protentio) a mert motívumot nem tartalmazhatja. (SASW 123-128.) A cselekvés 
weberi értelemben vett szándékolt értelme az "azért, hogy! motívum. A "mert motívu- 
mok a cselekvés utólagos magyarázatában kapnak helyet. 


Interszubjektivitás 


A "természetes beállítódásban a cselekvő számára tapasztalatai rendezett formában 
adottak — vagyis a világ és benne a cselekvés értelmezése nem kezdődik minden pilla- 
natban elölről. (SASW 108.) Tapasztalatainknak ezt a rendjét Schütz tapasztalati sémák- 
nak nevezte, és azt hangsúlyozta, hogy ezek megkérdőjelezetlenül adottak. 


,, Tapasztalatunk sémája egy, a tapasztaló élményeinkből adódó értelmi összefüggés, 
amely a tapasztaló élményekben ugyan készen konstituált tapasztalati tárgyiasságo- 
kat ragad meg, a konstitúciós folyamat milyenségét azonban nem ..." (SASW 109.) 


Az értelem tehát konstitúciója szerint a szubjektív élményfolyamhoz kötött, de a naiv 
cselekvő számára mint külső adottság jelenik meg, mint sémák kész rendszere. Egyér- 
telmű, hogy az élmények sémákba illeszkedését az teszi lehetővé, hogy az élmények 
nem függetlenek egymástól, hogy — mint idéztem — az élmény mindig újrainterpretál- 
ható egy újabb élmény felől. A sémák alapozták meg Schütznél az interszubjektivitás le- 
hetőségét és a nagy hatású tipizációs elméletet. 

A tapasztalati sémák léte már önmagában is arra utalt, hogy az értelmi világ társas 
világ. A társas cselekvés konstitúciójának kérdése Webernél megoldatlan maradt. Tár- 
sadalomfilozófiai alapproblémáról van szó. Megfogalmazható egyszerű formában úgy 
is, mint a másik (alter ego) létének a kérdése. Schütz elsősorban mint az idegen (a má- 
sik) megérthetőségének (Fremdverstehen) a problémájával foglalkozott vele, és csak ké- 
sőbbi írásaiban érintette a kortárs amerikai irodalomban előtérben álló interakció kér- 
dését. Schütz jól tudta, hogy Husserl is eredménytelenül küszködött a kérdés filozófiai 


34 Schütz példája: esik az eső, kinyitom az ernyőmet azért, hogy ne ázzak meg. Az első esőcseppekre az 
ernyőm után nyúlok, mert korábbi kellemetlen tapasztalataim nyomán egy olyan attitűd alakult ki bennem, 
hogy (automatikusan) a megázás elkerülésére alkalmas cselekvést hajtsak végre. (SASW 123-124.) Társas cse- 
lekvés esetén az én cselekvésem "azért, hogy! motívuma a te cselekvésed "mert motívuma, és fordítva. 
(SASW 226.) 

vetületének a megoldásával, és ezzel ő sem kívánt foglalkozni. (SASW 138.) Az inter- 
szubjektivitás társadalomelméleti problémájának a megoldására több javaslatot is tett. 

Az első kísérlet az értelem fogalmának elemzéséhez kapcsolódott. A fentebb ismer- 
tetett fejtegetésekből következett, hogy cselekedetem "szándékolt értelme, amely az 
emlékezetben tárul fel a cselekvő számára, eleve nem lehet ugyanolyan módon hozzá- 
férhető a másik számára, mint ahogy a cselekvő számára. Schütz azt állította, hogy a 
másik élményeit jelszerűen (signitiv) ragadjuk meg, azaz ,az idegen test mozgásait a 
másik élményeinek jeleként fogjuk fel, olyan élmények jeleként, amelyekre ő, a másik is 
képes lenne a tekintetét ráirányítani." (SASW 142.) A jel fogalma ugyan továbbvezethet- 
ne a nyelv elemzése felé, de Schütz lényegében érzéketlen maradt a nyelv értelmezésé- 
ben rejlő lehetőségek iránt. Inkább ismét Bergsonhoz fordult: az idegen elme megisme- 
résének a lehetőségét, azaz a másik élményeinek jelszerű megragadását a közös tartam, 
a két fél tagolatlan élményfolyamának egyidejűsége teszi lehetővé. Az élményfolya- 
moknak ezt az egyidejűségét Schütz legyütt öregedésnek" (Zusammenaltern) nevezte. 
(SASW 144.) Akkor öregszünk együtt, ha ugyanaz történik velünk: a lényeg tehát az, 
hogy az egyik cselekvő cselekvéseit és élményeit a másik egyidejűségben élje meg 
(SASW 145.) — ekkor képes jelként felfogni a másik testi mozgásait. Ez nem tételezi fel, 
hogy az egyik cselekvése a másikra irányul, az együtt öregedés nem interakció.25 

Minthogy a másik megismerésének alapja a közös tartam, az együtt öregedés, ez a 
megismerés nem irányulhat a másik cselekvése szándékolt értelmére, hiszen az a cse- 
lekvő számára csak utólag, az emlékezetben ragadható meg. A másik cselekvésfolya- 
mata viszont az én számomra egyidejűségében adott — olyan módon, ahogy a másik 
másik viselkedésének az én élményeimmel egyidejű szimptómáit. (SASW 145.) Más 
szóval: öninterpretációmban értelmezem a saját élményeimet és a másik viselkedési je- 
gyeit; ugyanezt teszi a másik is. A két értelmezés nem lehet szimmetrikus: amit én az 
egyidejűségben értelmezni tudok a másikban, azt a másik csak utólag, az emlékezetben 
tudja megragadni (és fordítva). Ez a megértés sosem annak a szándékolt értelemnek a 
nem csak a másik jelszerűen hozzáférhető élményeinek az én öninterpretációmban (az 
én cselekvésem szándékolt értelmének keretében) való megértése. Az ilyen korlátozott 
megértést a tartam egyidejűsége teszi lehetővé. Ez azonban mindig csak részleges: a sa- 
ját élményáramlatom folyamatos ugyan, de a másik élményáramának csak egy szeg- 
mense egyidejű az enyémmel. (SASW 146.) 

Az idegen megértésének nincs garanciája. Schütz következetesen úgy vélte, hogy 
már az is mindig kétséges, hogy a másik viselkedése, ahogy feltételezem, célra irányu- 
1ló-e egyáltalán, tehát értelemmel bír-e. 


, Nemcsak arról van tehát szó, hogy az idegen élmények szándékolt értelme megra- 
gadásának a posztulátuma elvileg megvalósíthatatlan, hanem az is lényege szerint 
kétséges marad, hogy a másik egyáltalán értelemadó módon fordult-e azok felé az 
élményei felé, amelyeket én az adott esetben megragadtam." (SASW 148.) 


Schütz szerint csak a saját élményeimre támaszkodhatok: ezek elvileg kétségbevonha- 
tatlanok (SASW 148.), így saját élményeim értelmezése alapján a másiknak a jelszerűen, 


325 Ebből az értelmezésből az következik, hogy az együtt öregedés feltétele nemcsak az egyidejűség, ha- 
nem a térbeli közelség is. Látni fogjuk, hogy a közvetlen társas együttlét világa, a környezeti világ (Umwelt) 
valóban ilyen világ, a környezeti világomban levő emberek azok, akik látóteremben vannak. Ennek ellenére 
Schütz kvázi-egyidejűségről is beszélt, olyan egyidejűségről, amely elképzelt! (SASW 145.) 

a közös tartamban adott élményeit megközelítően és töredékesen megérthetem. (SASW 
151., 156.) 

Schütz második kísérlete az interszubjektivitás problémájának a megoldására az ob- 
jektív értelem fogalmával kapcsolatos. A másikat azoknak a tanúsítványoknak 
(Zeugnisse) — testmozgások, tárgyak, jelek — a segítségével értelmezem, amelyek cselek- 
véséhez kapcsolódnak. Ezeket a tárgyiasságokat ugyan a cselekvő állítja elő (erzeugt), de 
ezek interpretálhatók az előállítótól függetlenül, objektív értelmüknek megfelelően. 
(SASW 186-187.) Az objektív értelmi világok megkérdőjelezetlenül adottak, készen áll- 
nak arra, hogy használjuk őket, nincsenek meghatározott szubjektumokhoz kötve. 
(SASW 189-190.) A termék (Erzeugnis) értelmezhető egyrészt a létrehozójának tulajdo- 
nított szubjektív értelem, másfelől a létrehozótól és bármely más konkrét cselekvőtől 
független (és a készen talált sémákból eredő) objektív értelem felől is. Az objektív értel- 
mi sémák személytelensége ismételhetőségüket jelenti. Ezekre az élményeket objektív 
értelmi keretbe foglaló összefüggésekre alkalmazta Schütz a Husserltől átvett "újra és 
újra megtehetjük"! (man kann immer wieder) és "és így tovább! (und so zveiter) kifejezése- 
ket, ezeknek az összefüggéseknek az alanyát jelölte az 1932-ben már határozott filozó- 
fiai konnotációval rendelkező Man (a német általános alanyból kialakított főnév) termi- 
nussal. Ebben az esetben a cselekvő számára eleve adott személytelen objektivitás ga- 
rantálhatja az e tárgyi világgal, az e sémákkal kapcsolatos cselekvés megérthetőségét. 26 

Az interszubjektivitás problémájának megoldásától vagy inkább megoldatlanságá- 
tól függetlenül Schütz úgy vélte, hogy a társas világ léte nem szorul bizonyításra. Ellen- 
kezőleg, éppen ez jelenti minden vizsgálat természetes kiindulópontját. 


, Elemzésünk tárgyának tehát az embert tekintjük, naiv természetes beállítottságában, 
aki egy társas világba beleszületvén embertársai létezését éppoly megkérdőjelezet- 
lenül adottnak veszi, mint a természeti világ összes többi tárgyának a létezését." 
(SASW 138.) 


A beállítottság naiv és természetes volta azt jelenti, hogy nincs szüksége az interszubjek- 
tivitás problémájának a megoldására. Az interszubjektivitás számára adott — és Schütz 
szemében végső soron ez jelentette az interszubjektivitás elemzésének harmadik változa- 
tát, e fogós kérdés feloldását. A társas világ megkérdőjelezetlenül adott volta azt jelenti, 
hogy az interszubjektivitást éppoly ténynek vehetjük, mint azt, hogy a víz folyékony, és a 
kő kemény. Más kérdés, hogy ez nem jelent megoldást az interszubjektivitás magyaráza- 
tára. A társadalom fenomenológiai elemzését, azaz annak bemutatását, ahogy a világ 
"megjelenik", az elméleti probléma megoldatlansága nem akadályozhatja meg. 


Az életvilág struktúrái 


A "megkérdőjelezetlenül adott világ jelölésére használta Schütz későbbi munkáiban, 
Husserlt követve, az életvilág (Lebenswelt) terminust.?7 Amerikai írásaiban visszatérő- 
en az felsődleges valóság" (paramount reality) kifejezést is használta közel azonos érte- 
lemben. "Elsődleges" ez a valóság, mert vele kapcsolatban csak váratlan élmények hatá- 


326 Nincs szükségem bonyolult értelmezési teljesítményre ahhoz, hogy megértsem valaki cselekvését, aki 
felhúzza az esernyőjét — feltéve, hogy közös értelmi világunkban létezik az esernyő mint tárgy. Weber is szólt 
az objektív értelem (például a matematikai tételek) közvetlen, evidens megérthetőségéről. Schütz ezt a fogal- 
mat nagymértékben kitágította. 

327 Husserl, amikor 1936-ban megjelent munkájában bevezette az életvilág fogalmát, elsősorban azt hang- 
súlyozta, hogy a transzcendentális filozófiához ezen az előzetesen adott, de "zárójelbe teendő" világon át 

sára merülnek fel bennünk kételyek. (PSR 228.) Mint írta, ez a "valóság" a maga szilárd 
adottság voltával teszi lehetővé számunkra, hogy kommunikáljunk — vagyis a kölcsö- 
nös megértés támaszaként is szolgál. (PSR 342.) Schütz az felsődleges valóságot több 
ízben a munka világának" (world of working) nevezte abban az értelemben, hogy elsőd- 
leges benne a tárgyi tevékenység, a dolgok manipulálása. (PSR 233 sk.) 

Az életvilág (elsődleges valóság) alapvető struktúráit Schütz első lépésben a cse- 
lekvőtől kiindulva rajzolta fel. A másikról szerezhető élmények alapján tett különbséget 
négyféle világ között. A környezeti világ (Umwelt) az a világ, amelyben másokkal, em- 
bertársaimmal (Mitmenschen) élek. Ez az a világ, amelyben a már említett "együtt 
öregedés, az élmények szimultán folyamata lehetséges, ahol a "most ugyanazt jelenti 
nekem, mint neked. (A környezeti világ létét volt hivatva megalapozni a másik megér- 
tésének idézett elemzése.) A közös világ (Mitwelt) az a világ, amely valaha a környeze- 
tem volt, újra a környezetem lehet, amelyet ugyan most nem tapasztalok, de amelyet 
megtapasztalhatok, amelyben cselekedhetek, ahol mások mellettem élnek (Neben- 
menschen). Az élővilág (Vorwelt) az a világ, amelyhez szemlélődve odafordulhatok, de 
amelyben nem cselekedhetek, végül az utóvilág (Folgewelt) az, amelyet csak nagyon ho- 
mályosan tudok megragadni, élményszerűen számomra hozzáférhetetlen. (SASW 
202-203.) 

Kitüntetett jelentősége van a környezeti világnak, amelyben a cselekvők térben és 
időben együtt léteznek: , Az a környezeti világbeli viszonyt, amelyben az egymásra irá- 
nyuló  beállítottságban levők egymás jelenlétét átélik, tiszta — mi-viszonynak 
(Wirbeziehung) nevezzük." (SASW 229.) A mi-viszony — mint Schütz hangsúlyozta - 
puszta határfogalom, amellyel a másik adottság mivoltát írhatjuk le. (SASW 245.) A mi- 
viszony (és a hozzá tartozó közvetlen te-beállítottság (Dueinstellung)) — ez az előbbiek 
alapján belátható — alapvető Schütz egész felfogása szempontjából. Az értelmi összefüg- 
gések megértése csak a mi-viszonyból (lásd együtt öregedés!) vezethető le. Ami-vi- 
szony az, amelyben ego közvetlenül hozzáférhet alter tudatélményeihez. , Csak innen, a 
környezeti társas világból, a világnak a "mi viszonyában való közös átéléséből konsti- 
tuálható az interszubjektív világ, innen nyeri eredeti és tulajdonképpeni jogát." (SASW 
237-238.) A mi-viszony hasonló szerepet játszik Schütz társadalomfelfogásában, mint 
Tönniesnél a közösség fogalma, vagy Cooleynál az elsődleges csoporté. Lényeges kü- 
lönbség azonban, hogy Schütz — mert az értelem konstituálásának kérdéséből indult ki 
- a hangsúlyt a közvetlen jelenlétre helyezte (vagyis családommal, akiktől reggel elbú- 
csúztam, a szó szoros értelmében napközben nem vagyok mi-viszonyban, míg az étte- 
remben a mellettem ülő számomra ismeretlen úrral, akivel, míg eszünk, együtt öreg- 
szünk, igen). 

A környezeti és a közös világ között az átmenet fokozatos. Schütz kedvenc példáját 
véve: ahogy a pillanatnyilag távol levő barátomtól az általam csak névről ismert pro- 
fesszoron keresztül addig a névtelen postai alkalmazottig jutunk, aki leveleim továbbí- 
tásáról gondoskodik, egyre kevesebb jellegzetességet veszünk észre rajtuk, egyre kisebb 
az észlelési perspektívák játéktere. (SASW 246., 251.) Ezzel párhuzamosan a te-beállí- 
tottságot fokozatosan felváltja a ti-beállítottság (Zhreinstellung), vagyis a közös világban 
levő társaim élményei egyre fokozódó mértékben anonimak lesznek. Ez azt jelenti, 


vezet az út. , Minden tudományos gondolkodás és filozófiai kérdésfeltevés előzetesen magától értetődő felte- 
vése, hogy a világ van, mindig előzetesen van, és hogy valamely — tapasztalati vagy egyéb — vélemény bár- 
mely helyesbítése már előfeltételez egyfajta létező világot, mégpedig mint a mindenkor kétségbevonhatatla- 
nul létező-érvényesülő horizontját, és ezen belül valamilyen ismertnek és kétségtelenül bizonyosnak a meg- 
létét, amellyel szemben valamely, esetleg semmisnek leértékelt mozzanat ellentmondásba kerülhet." Husserl, 
Edmund: Az európai tudományok válsága (1936) (fordította: Berényi Gábor és Mezei Balázs), Budapest: Atlan- 
tisz, 1998, 1: 143. 

hogy tapasztalataim egyre kevésbé utalnak szubjektív értelmi összefüggésekre. A közös 
világról és a benne élőkről való ismereteim mint objektív, homogén és ezért tetszés sze- 
rint ismételhető értelmi összefüggések jelennek meg — az "lés megint (immer wieder) el- 
vontságáig. (SASW 256.) Ha nyugtáztam, hogy a postai alkalmazott valóban továbbítot- 
ta a levelemet, ez a társas világ anonimitásában nem egy egyszeri és mint ilyen örömteli 
esemény, hanem holnap is ez várható, holnapután is, tés megint, amíg a posta fennáll. 
Schütz egyik 1945-ös tanulmánya címéül a "számos valóság (multiple realities) kife- 
jezést választotta, és ezzel a "világ" további tagolására utalt. E kifejezés hátterében az a 
meggyőződése állt, hogy a világ "zárt jelentéstartományokra! tagolódik: 


s... tapasztalataink egy meghatározott halmazát zárt jelentéstartománynak nevez- 
zük, ha bennük egy sajátos kognitív stílus mutatkozik meg, és ha e stílusra vonat- 
koztatva nemcsak önmagukban konzisztensek, hanem egymással is összeillenek." 
(PSR 230.) 


Ilyen jelentéstartománynak tekintette Schütz például a színházi előadást, általában a 
művészi alkotások befogadását, a vallási élményt, de a játékokat, sőt az álom világát is. 
(PSR 231.) Amikor ezek között a világok között közlekedünk — írta Schütz — a határok 
átlépésekor valamiféle "sokkot" élünk át abban az értelemben, hogy minden világhoz 
sajátos, másutt érvénytelen kognitív stílus tartozik (máshogy kommunikálnak a fenome- 
nológus filozófusok, mint a bankárok). Minden zárt jelentéstartomány másféle "záró- 
jelbe tételt kíván, más és más meggyőződéseinket kell felfüggesztenünk (Schütz több- 
ször említette, hogy a színházban zárójelbe kell tennünk azt a tudásunkat, hogy a szín- 
padon Lawrence Olivier-t látjuk, és csak Hamletre figyelhetünk). Az egyes zárt jelentés- 
tartományok eltérő relevanciaszerkezettel rendelkeznek, vagyis a dolgokhoz kapcsolt 
jelentőségek eltérő módon oszlanak meg.??§ 

Schütz 1932-es munkájában hangsúlyozta, hogy a közös világban" mellettem élők 
számomra csak közvetve és mint típusok férhetők hozzá. (SASW 252.) Schütz azzal is 
jelezte, hogy itt Weberhez kívánt kapcsolódni, hogy következetesen használta az ideál- 
típus terminust. Ezek a típusok azonban nemcsak a tudományos megismerést szolgáló 
ideáltípusok, hanem a szó sajátos értelmében reáltípusok is. E típusok létezésüket a kö- 
zös világot értelmezők sajátos szubjektív teljesítményeinek köszönhetik. (SASW 256.) 
A megfigyelők konstituálják a típusokat és ezzel a közös világban létező altér egokat, 
amennyiben legybefoglalóan (monothetisch) tekintik az idegen élményeket, legyen az 
egy individuálisan meghatározható altér ego (a csak névről ismert professzor) vagy egy 
anonim altér ego (a postahivatalnok). Minthogy a közös világról" van szó, a típus nem 
a cselekvő és a "mellette élő" közös tartamában, együtt öregedésében, a környezeti vi- 
hetetlen). A típusokat a megfigyelő mint egyfajta kis szociológus alakítja és használja a 
közös világ értelmezésében. A típus ennélfogva sosem lehet azonos a konkrét másikkal 
(a névről ismert professzor típusa nem azonos azzal a professzorral, akit Freiburgban 
felkerestem). A típus azonban, mint látni fogjuk, sajátos létezésre tesz szert. 

A mi-viszonyban, a környezeti világban" az együtt élők a világot közösen élik át (és 
ebből a közös tartamból következik cselekedeteik motívumainak az értelmezése). 
A közös világban, ahol ilyen közös tartam nem lehetséges, másként megy végbe a mo- 
tívumtulajdonítás. Itt az értelmezők egy cselekedethez, amelyet megismételhetőnek és 
ezért tipikusnak tartanak, megkeresik azokat az "azért, hogy" és "mert" motívumokat, 


328 Lásd erről posztumusz kötetét: Reflections on the Problem of Relevance, New Haven: Yale University 
Press, 1970. 

amelyek a cselekedethez vezető cselekvést tipikusan kiválthatták. Ez azt jelenti, hogy ,a 
tipikus cselekvéshez tudatot rendelnek, amely számára ez a cselekvés szubjektív értel- 
mi összefüggésben állhat, egy alteregóhoz tartozó tudatot tehát, amely erre a tipikus 
cselekvésére orientált... röviden egy személyi ideáltípus tudatát." (SASW 264.) Vagyis 
a tipizáció megfordítja cselekvés és tudat viszonyát: míg a mi-viszony közös tartamá- 
ban a másik élményfolyamának közvetlen tapasztalata vezet el a motívumok tulajdoní- 
tásához, addig itt a cselekvéshez illő, tipikusnak gondolt motívumokból következtetnek 
arra a tudatra (élményfolyamra), amelynek számára ez a cselekvés tipikus. 

Ez egyben azt is jelenti, hogy az ideáltípus önállósul a cselekvővel (és természetesen 
a mindenkori értelmezővel) szemben: önállósul, mert annak a cselekvését, akit egy sze- 
mélyes ideáltípussal azonosítottunk (a postahivatalnokét), csak annyiban tekintjük tipi- 
kusnak, amennyiben a típusnak megfelelő cselekvéseket hajtja végre (továbbítja a leve- 
leinket). (SASW 269.) Más szóval: a típus a cselekvés mércéje lesz, egyfajta elvárást tes- 
tesít meg. Schütz az ideáltípus fogalmának segítségével értelmezte az érvényes rend 
weberi fogalmát. Ez az érvényes rend a közös világbeli típusok értelmezési sémájaként 
működik. 


, Bizonyos cselekvéslefolyásokat és meghatározott személyes ideáltípusokat kötele- 
zőként rögzít, amennyiben annak, aki ezeket a standard típusokat elfogadja és nekik 
megfelelően orientálódik, nagyobb lesz az esélye arra, hogy viselkedését a közös vi- 
lág, amely ugyanezen rendre orientálódik, megfelelően értelmezi." (SASW 278.) 


Ebben az értelemben a közös világot típusok alkotják. Ezek a típusok nemcsak tényle- 
ges normatív erővel rendelkeznek, hanem bizonyos értelemben valódi létezőkké is vál- 
nak. A típus standardizált, éspedig minél inkább az, annál anonimabb. Ennek fontos 
módszertani következményei vannak. Egy 1953-ban megjelent tanulmányában írta 
Schütz, hogy a standardizáltság növeli annak az esélyét, hogy a megfigyelő képes lesz 
megragadni a cselekvő viselkedésének értelmét. (PSR 27.) Vagyis a tipizáció, amely el- 
ső lépésben eltávolodást jelent a közvetlen, környezeti interszubjektivitástól, második 
lépésben éppenséggel annak biztosítékává válik. (PSR 33.)29 

A típusok azok a lények, akik az újra és újra világát benépesítik, a világ stabilitása 
és adott volta pedig éppen annak köszönhető, hogy a közös világ ilyen cselekvőkkel né- 
pesült be. Mi is lenne, ha olyan intézményi rendszerekben, mint a posta, mindenkivel 
környezeti világbeli kapcsolatba kellene lépnem ahhoz, hogy a levelem eljusson a cím- 
zetthez? 


Társadalomtudomány és tapasztalati sémák 


Schütz már 1932-es könyvében megfogalmazta, hogy a társadalomtudomány. alapvető 
kérdése, hogy miként viszonyul azokhoz a kategóriákhoz, amelyek révén a társadalmi vi- 
lágban, a természetes világnézet keretében az élet az emberek számára konstituálódik. 
A tapasztalati világ az emberek számára nem elszigetelt élmények, hanem értelmi össze- 
függések formájában jelenik meg. Ezeket Schütz tapasztalati sémáknak nevezte: 


,, Tapasztalatunk sémája tapasztaló élményeink egyfajta értelmi összefüggése, amely 
a tapasztaló élményben készen konstituált tapasztalati tárgyiasságokat ragad meg, 


329 Lásd ehhez: Natanson, Maurice: Introduction, in: Schütz, Alfred: Collected Papers I. The Problem of Social 
Reality, The Hague: Martinus Nijhoff, 1962, XXXV. 

nem ragadja meg viszont annak a konstitúciós folyamatnak a milyenségét, amely- 
ben a tapasztaló élmények tapasztalati tárgyiassággá konstituálódtak." (SASW109). 


A Schütz által elképzelt társadalomtudománynak ambivalensen kell viszonyulnia 
ezekhez az (életvilágbeli) tapasztalati sémákhoz. Egyrészt rájuk támaszkodik. Schütz 
1932-ben azt írta, hogy ,a mindennapi életben is bizonyos értelemben "társadalom- 
tudós" vagyok, tudniillik akkor, amikor embertársaim és a viselkedésük felé nem átélő, 
hanem reflektáló módon fordulok." (SASW 199.) A társadalomtudomány — éppen az 
életvilágban adott típusok tekintetében — , a közös világbeli megfigyelő attitűdjét veszi 
fel." (SASW 289.) A tudomány problémái és eljárásai tehát a tudomány előtti szférában 
gyökereznek. (SASW 200.) Jóval később, egy 1953-ban publikált tanulmányában ezt így 
fogalmazta meg: ,.[al társadalomtudóstól használt konstrukciók ilyenformán mintegy 
másodfokú konstrukciók, nevezetesen azoknak a konstrukcióknak a konstrukciói, ame- 
lyeket a társadalmi színtér szereplői hoztak létre, akiknek viselkedését megfigyeli és 
magyarázni próbálja a kutató, összhangban tudománya eljárási szabályaival."359 
A "másodfokú konstrukciók" fogalma a Schützre alapozó fenomenológus tudásszocio- 
lógia kiindulópontjává vált. 

Másfelől viszont Schütztől távol állt, hogy a társadalomtudományt puszta interpre- 
tatív tudományként fogja fel. Mint az előbbi idézet második fele is mutatja, egy objek- 
tív, magyarázó tudomány modellje lebegett a szeme előtt. Egy 1954-ben megjelent ta- 
nulmányában ezt írta: 


2. létezik a tudományos eljárás szabályainak egy olyan halmaza, amely egyaránt 
érvényes minden empirikus tudományban, foglalkozzanak bár a természet tárgyai- 
val vagy emberi ügyekkel. Itt és ott egyaránt érvényesek az ellenőrzött következte- 
tés és a társtudósok általi verifikáció elvei, az egység, egyszerűség, általánosság és 
pontosság elméleti eszményei." (PSR 49.) 


Schütznél a tudomány objektivitását, a tudományos normát nem veszélyeztette az, 
hogy a társadalomtudományos megismerés kiindulópontját, forrását a közös világ tip- 
izációi képezik. A tudomány ugyanis egyike az említett zárt jelentéstartományoknak, 
ennélfogva sajátos relevanciakészlettel rendelkezik, maga is egyfajta külön valóság: 
5 Az elméleti én magányos; nincs társadalmi környezete; kívül áll a társadalmi viszo- 
nyokon." (PSR 253.) Schütznek sikerült visszahoznia a megismerés klasszikus felfogá- 
sát a zárt jelentéstartományok fogalmán keresztül. 

A társadalomtudomány maga ugyan a mindennapi tipizációkból indul ki, de az ál- 
tala konstruált cselekvők Schütz szerint valójában bábuk (puppets), homunculusok, racio- 
nális konstrukciók, akik a tudós, a kutató által hozzájuk rendelt tulajdonságokkal ren- 
delkeznek. (PSR 40., 255.) Ez a megközelítés hasonlított a weberi ideáltípus-felfogáshoz. 
Ugyanakkor — és ez talán nem volt Schütz szándéka ellenére — ez az elképzelés valami- 
féle közös alapot jelenthetett volna a német szellemtudományos hagyomány és az in- 
kább pozitivista amerikai megközelítés ötvözésére. A történet azonban nem ennek az 
elképzelésnek megfelelően alakult. Schütz mint a fővonali! amerikai stílusú szocioló- 
gia alternatívája született újjá a 1970-es években, ezért tudományfelfogásának ez az ob- 
jektivizmusa háttérbe szorult. 


330 Schütz, Alfred: A cselekvések köznapi és tudományos értelmezése (1953) (fordította: Hernádi Miklós), 
in: Hernádi Miklós (szerk.): 4 fenomenológia a társadalomtudományban, Budapest: Gondolat, 1984,181. 

Lukács György 


Lukács György biztosan nem volt tudásszociológus és szociológus sem. Pályája na- 
gyobb és jelentősebb részén marxistának tekintette magát, nem folyamodott olyan fele- 
más megjelölésekhez, mint a kritikai elmélet. E helyen nem lehet megkerülni egyik 
munkájának rövid bemutatását. Lukács pályája során sokszor érintkezett a tulajdon- 
képpeni szociológia történetével: Simmel tanítványa volt, Weber "zsúrjainak" sokra tar- 
tott résztvevője, Mannheim barátja, az 1953-ban megjelent Az ész trónfosztásában pedig 

Lukács munkássága igen széles körű, irodalomtörténeti, esztétikai és filozófiai ta- 
nulmányok és könyvek sorát írta, valamint számos politikai publicisztikát. Itt munkás- 
ságának csak egy kis szelete kerülhet szóba. 


m Lukács György 1885-ben született Budapesten, magas rangú banktisztviselő fiaként. Jogot 
tanult Budapesten, majd Berlinben. 1909-ben bölcsészdoktori címet is szerzett. 1904-ben a 
Thália Társaság kísérleti színház egyik alapítója volt. Rendszeresen publikált a Nyugatban, 
a Huszadik Században, német filozófiai lapokban. Élt Berlinben, Heidelbergben (itt volt 
Max Weber körének szívesen látott tagja). 1917-ben tért vissza Budapestre. A  Szellemtu- 
dományok Szabadiskolájának egyik vezetője volt. Míg 1918 őszén még határozottan kom- 
munistaellenes volt, 1918 decemberében, barátait is meglepve, a Kommunisták Magyar- 
országi Pártjának tagja lett. A  Tanácsköztársaság idején közoktatásügyi népbiztos, majd a 
hadseregnél politikai biztos. A  Tanácsköztársaság bukása után Bécsben élt emigrációban, 
egy ideig a KMP egyik vezetője volt, és aktívan részt vett a párt belső harcaiban. A JTörté- 
nelem és osztálytudat című, németül megjelentetett könyvében is lecsapódott e harc több 
mozzanata. E könyvet a kommunista mozgalomban mint jobboldali revizionistát bírálták. 
A húszas években Lukács már Berlinben élt, majd 1933-ban Moszkvába emigrált. Itt tudo- 
mányos kutatóként dolgozott. 1941-ben rövid időre letartóztatták. 1945-ben visszatért Bu- 
dapestre, tekintélyes kommunista tudósként működött, míg 1949-ben a pártvezetés ismét 
elítélte jobboldaliságért, de egyetemi katedrájától nem fosztották meg. 1956-ban tagja volt 
Nagy Imre kormányának. Őt is internálták, de ellene nem folyt per. Egyfajta belső emig- 
rációban élt 1965-ig. 1967-ben Lukács párttagságát helyreállították, munkáit újra kiadták. 
1971-ben halt meg Budapesten. A hatvanas-hetvenes években a világ legjelentősebb bal- 
oldali gondolkodói között tartották számon. Tanítványi körét (Fehér Ferenc, Heller Ágnes, 
Márkus György, Vajda Mihály és mások) Budapesti Iskola néven ismeri a nemzetközi szak- 
irodalom. 


.  Elemzett munkája: 
Lukács György: Osztálytudat (fordította: Berényi Gábor); Az eldologiasodás és a proleta- 
riátus tudata (fordította: Tandori Dezső) (1923), in: Lukács György: Történelem és osz- 
tálytudat, Budapest: Magvető, 1971, 270-509. (TO) 


Lukácsnak a háború előtt született írásai elsősorban a kései Simmel életfilozófiájá- 
nak és pesszimista kultúrafelfogásának hatását mutatták. Etikai radikalizmusa miatt 
közel állt hozzá a weberi decizionizmus, az a felfogás, amely szerint az értékek tekinte- 
tében csak a személyes, semmilyen tudományos megfontolással alá nem támasztható 
egyéni döntés az irányadó. Az a váratlan és meglepő fordulat, ahogy Lukács a kommu- 
nista forradalom ellenségéből annak egyik vezetője lett, és amelyet egy szélsőséges er- 
kölcsi következetességigény támasztott alá, weberi szemszögből jól értelmezhető. 

Az 1923-ban nagy visszhangot kiváltó Történelem és osztálytudat utólagosan igazolta, 
filozófiailag alátámasztotta Lukács döntését (és egyben filozófiai állásfoglalás volt a 
kommunista mozgalomban dúló taktikai vitákban). A nagyon bonyolult munka a jelen 
összefüggésben három fontos eleme miatt érdekes. Egyrészt kísérletet tett az osztálytu- 
dat fogalmának értelmezésére. Másrészt (ehhez kapcsolódva) a Marxra építő eldologia- 
sodáselméletet összeillesztette a weberi racionalizáció fogalmával, és ezzel az utóbbit 

bevitte egy olyan közegbe, amely eredetileg közömbösen vagy ellenségesen állt vele 
szemben. Harmadrészt: kordiagnózisa a polgári tudat széttöredezettségéből indult ki, s 
felvetette azt a kérdést, hogy lehetséges-e a szintézis helyreállítása. 


Osztálytudat 


Az osztálytudattal kapcsolatos fejtegetések természetesen Marxhoz (és Engelshez) kap- 
csolódtak. Lukács a polgári gondolkodás antinómiái közül kiemelte azt a dilemmát, 
hogy a történelemben vagy "társadalmi képződmények embertől idegen dologiságát 
fedezzük fel (vagyis a történelemben objektív, akarattól és tudattól függetlenül műkö- 
dő törvényeket látunk), vagy az "irracionalista-individualista elvnek" megfelelően értel- 
mezzük (azaz a történéseket a törvényeket tagadva egyedi-egyéni döntésekre, képze- 
tekre vezetjük vissza). (TO 272-275.) Marx ezzel a hamis, de a polgári gondolkodás egé- 
szét átható dilemmával , a társadalmi-gazdasági élet minden eldologiasodott tárgyisá- 
gának emberek közötti viszonyokra való visszavezetését állította szembe." (TO 274). Marx 
azonban nem volt szubjektivista, az idegen dologiság" megmutatása szerinte még nem 
szünteti meg a történelmi képződményeknek , az emberi akarattól, különösen pedig az 
egyes ember akaratától és gondolkodásától független törvényszerűségeit és objektivitá- 
sát." (TO 275.) 

szüntetésének vagy puszta átfogalmazásának tekintjük-e, a probléma az osztálytudat 
szempontjából lényeges kérdéseket vetett fel. Az következett belőle, hogy akik cselek- 
szenek, és nem látják, hogy történeti cselekvéseik "eldologiasodott tárgyiságai vissza- 
vezethetők "emberek közötti viszonyokra, szükségképpen helytelenül látják, amit tesz- 
nek. Tudatuk hamis tudat. (TO 275.) A probléma tehát az volt, hogy egyfelől a polgári 
gondolkodás szükségképpen hamis, mert nem ismeri fel emberi cselekvés és történeti 
objektivitás dialektikáját, másfelől ugyanez a gondolkodás "megfelel a polgárság osz- 
tályérdekeinek, tehát helyénvaló. 

Lukács az (osztály)tudat és a történelem viszonyát a következőképpen értelmezte: 


5 A tudat egyrészt szubjektíve a társadalmi-történeti helyzetből jogosultként, érthető- 
ként és megértendőként, tehát "helyesként" jelenik meg, másrészt objektíve a társa- 
dalmi fejlődés lényegét elkerülőként, azaz inadekvátan megértőként és kifejezőként, 
tehát "hamis tudat-ként. Más szempontból viszont ugyanez a tudat úgy jelenik 
meg, mint ami szubjektíve kudarcot vall a saját maga tételezett céljai tekintetében, 
ugyanakkor elér és elősegít számára ismeretlen és általa nem akart, objektív célokat." 
(TO 276.) 


Az állítás értelme világos. Sematikusan háromféle tudat lehetséges. A "hamis hamis" tu- 
dat a legkevésbé érdekes: az e szerint cselekvő sem saját egyéni vagy osztálycéljait nem 
valósítja meg, sem a történeti képződmények törvényszerűségeinek az érvényesülését 
nem segíti elő, és a történeti valóságot is inadekvátan érti meg. Lehetséges azonban az 
is, hogy a tudat a történeti helyzetnek megfelelő, jogosult, elősegít számára ismeret- 
len, de osztályérdekeinek megfelelő célokat, ugyanakkor a társadalmi fejlődést inadek- 
vátan érti meg (ezért azt, ami "objektíve" a történeti fejlődés irányába eső cselekvés, 
egyénileg kudarcként élheti meg). Ez a helyes hamis" tudat, Lukács által nem használt 
kifejezéssel az ideologikus tudat. Az utolsó a legegyszerűbb eset, amikor a mindkét 
értelemben vett szubjektív és a mindkét értelemben vett objektív helyesség is fennáll, 
vagyis a tudat megfelel társadalmi helyzetének, elősegíti osztálycéljait, megérti a társa- 

dalmi fejlődés lényegét, és ennek érvényesülését tudatosan elő is segíti. Egy ilyen tudat 
lehetőségére később fogok kitérni. Lukács fejtegetése abból a szempontból fontos, hogy 
lehetővé tette az ideológia kérdésének összetettebb tárgyalását, annak a sztereotípiának 
a visszaszorulását, amely a marxi ideológiatant a gondolkodás gazdasági meghatáro- 
zottságára redukálta. Ebben az értelemben hozzájárult a későbbi tudásszociológia ideo- 
lógiafogalmának az alakításához is. 

Lukács számára azonban a probléma ezzel nem volt lezárva. Az idézett állításban le- 
szögezte, hogy a tudat lehet egyrészt "a társadalmi történelmi helyzetből érthető" (abból 
magyarázható), másrészt "objektív célok elősegítője. Vagyis feltételezett valami sziszte- 
matikus megfelelést a tudatot meghatározó tényezők és a tudat "működésének" körül- 
ményei, a tudat funkciói között. Ez szolgálhatna egy empirikus kutatási program 
kiindulópontjaként is, amely az egyes csoportok valóságos tudati mintázatainak a meg- 
állapítására irányulna, és megpróbálná e mintázatokat a csoport, osztály társadalmi 
helyzetéből megmagyarázni. Lukács azonban úgy gondolta, hogy tételének adott megfo- 
galmazása éppenséggel kiemeli a tudat tárgyalását , annak puszta leírásából, amit meg- 
határozott történelmi körülmények és meghatározott osztályviszonyok között az embe- 
rek valójában gondolnak." (TO 277.) Ez a kiemelés" volt Lukács könyvének legmerészebb 
gondolati lépése, és ez volt az, amely bizonyos értelemben félrevitte" a tárgyalást. 

A kiemelés" azonban szükségszerű volt, hiszen arra a kérdésre, hogy a tudat vajon 
jogosult" és "érthető-e, a valóságos gondolkodás semmiféle leírása nem ad választ. 
Lukács úgy vélte, hogy elméletileg megállapítható, vajon megfelel-e a tudat a tár- 
sadalmi-történeti helyzetnek. Az egyes (szubjektíve jogosult) tudattípusok társadal- 
mi élethelyzetekhez való hozzárendelését Lukács a következőképpen gondolta el: 


, Ha a tudatot a társadalom egészére vonatkoztatjuk, megismerhetővé válnak azok 
a gondolatok és érzelmek, amelyekkel meghatározott élethelyzetben akkor rendel- 
keznének az emberek, ha tökéletesen meg tudnák ragadni e helyzetet is és a belőle kö- 
vetkező érdeküket is ... megismerhetővé válnának tehát az objektív helyzetüknek 
megfelelő gondolatok, érzelmek stb." (TO 277.) 


Hogy milyen "helyzetekről" van szó, az Lukács számára nem volt kérdéses: a marxi 
elemzés révén megállapított osztálypozíciókhoz kell megkeresni a nekik megfelelő tu- 
datot. 


5 Az osztálytudat mármost az a racionálisan meghatározott reakció, melyet ily mó- 
don  hozzárendelünk a termelési folyamaton belüli meghatározott, tipikus 
helyzethez.53! Ez a tudat tehát nem az összege és nem is az átlaga annak, amit az osz- 
tályt alkotó egyes egyének képzelnek, gondolnak, éreznek. Az osztálynak mint tota- 
litásnak történelmileg jelentős cselekvése mégis ettől a tudattól függ ... nem pedig 
az egyének gondolkodásától stb." (TO 277-278.) 


31 Weber gyakran használta az "oksági hozzárendelés! (kausale Zurechnung) kifejezést abban az értelem- 
ben, hogy az elemzésnek meg kell keresnie az okozathoz a hozzáillő" okot (vagy fordítva). (Pl. GT1 42; a ma- 
gyar fordítás a színtelen "kauzális összefüggésekhez eljutni megfogalmazással adta vissza a német termi- 
nust.) Ez nála sem jelentette mindig azt, hogy a jelenségek megfigyelése révén kell az okot megkeresni, de 
azért többnyire empirikus jelentést igyekezett adni az eljárásnak. Lukács idézett megfogalmazása azt az eljá- 
rást idézi fel, anogy Weber — a cselekvés tisztán racionális lefolyását gondolatban, ideáltipikusan megkonst- 
ruálva — kereste a tényleges (nem racionális) cselekvés okait (amelyek eltérítették a tiszta racionalitástól). Luk- 
ács (aki az adott helyen maga is utalt a weberi ideáltípus-fogalomra) annak, ami Webernél egy gondolatkí- 
sérlet eredménye, mint hozzárendelt tudatnak valamiféle realitást kölcsönzött. Mannheim a "hozzárendelés! 
fogalmát gyakran és Lukács értelmében használta pl. a konzervativizmus- tanulmányban (K15.), vagy az Ide- 
ológia és utópiában. (IU 78, TUT 339.) 

Lukács tehát feltételezte, hogy elméletileg megállapítható, miként kellene gondolkodni 
az osztály tagjainak adott történelmi feltételek mellett. Ennek a feltételezett osztálytu- 
datnak nemcsak az volt a funkciója, hogy vele össze lehessen vetni a ténylegesen meg- 
figyelt tudatot (tehát nemcsak heurisztikus eszközként funkcionált), hanem Lukács he- 
geliánus módjára történelmi-politikai realitásként kezelte az így megállapított osztály- 
tudatokat. Ez veszedelmes feltevés volt. 

A tudásszociológia számára Lukács antiempirikus programja követhetetlen volt. 
Az a kérdés azonban, hogy miként rendelhetők egymáshoz tudáselemek és társadalmi 
helyzetek, végigkísérte a tudásszociológia történetét. 


Eldologiasodás 


Az osztálytudat marxi problémájával foglalkozva Lukács nem kerülhette meg a burzso- 
ázia tudatának a kérdését. Lukács álláspontja szerint a burzsoázia tudata szükségkép- 
pen csak jogosult, de inadekvát, "szubjektíve kudarcos", de "objektíve célszerű" lehet. 
Ez részletesebb magyarázatra szorult. A magyarázatot az eldologiasodás elmélete volt 
hivatott megadni. 

Ez az elmélet az árufetisizmus marxi felfogásából, vagyis abból indult ki, , hogy az 
emberrel saját tevékenysége, saját munkája, mint valami objektív, valami tőle függetle- 
nül létező, rajta embertől idegen öntörvényűséggel uralkodó dolog" kerül szembe. (TO 
324.) Lukács ezt 4 tőkéből ismert (de a századelő hivatalos marxizmusában nem különö- 
sebben tárgyalt) tézist azzal újította meg, hogy összekapcsolta a német szociológia 
elemzéseivel. 

Azt fejtegette, hogy a tőke kezdetleges formái (a kereskedelmi tőke, a pénz) , a pol- 
gári társadalom emberének tudatában ... a tőke tiszta, tulajdonképpeni, meghamisítat- 
lan formáiként jelennek meg." Lukács itt Simmelre (A pénz filozófiájára) utalt. Simmel 
Lukács szerint tehát pontosan regisztrálta a polgári tudat jellegzetességeit. Az eldologi- 
asodott tudatot, az áru árujellegét a legtisztább formában ragadta meg. Ugyanakkor 
nem tett semmit úgymond ennek az eldologiasodásnak a túllépésére, , sőt, sokkal in- 
kább az itt megragadható törvényszerűségek "tudományos elmélyítése" által ennek 
megtartására, örökkévalóvá tételére tesz kísérletet." (TO 334.) 

Lukács szerint a modern kapitalizmusban a legfontosabb , a kalkulációra, a kalkulál- 
hatóságra beállított racionalizálás elve." (TO 327.) Ennek bemutatásában Weberre tá- 
maszkodott. A kalkulálhatóság értelmében vett racionalizálás felbontja a hagyományos 
munkaviszonyokat, majd az egyént a specializált részrendszerekhez illeszkedve pusz- 
ta funkcióira redukálja. A munkafolyamat feldarabolásával párhuzamosan maga a mun- 
kás is feldarabolódott, "szubjektuma szétszakadt. Lukács a weberi értelemben vett ra- 
cionális kalkulációt a marxi értelemben vett eldologiasodás/elidegenedés gondolatával 
kapcsolta össze. (TO 328-329.) Weber elképzeléseinek megfelelően beszélt arról, hogy 
, a racionális mechanizálás és kalkulálhatóság elvének az élet valamennyi megjelenési 
formáját át kell járnia." (TO 331.) Helyeslőleg idézte Webert azzal kapcsolatban, hogy a 
modern állam és a modern kapitalista üzem ugyanazon az elven alapul: a racionalizá- 
ción, a kalkulálhatóságon. Az élet jogi szabályozásának racionális rendszerezésében, 
Weberrel egyetértve, a kapitalista gazdasági fejlődésfolyamattal rokon tendenciát látott. 
(TO 337-338, vö. GPS 321-323.) 

Lukács Weberrel szemben — de a marxi eldologiasodás-koncepcióhoz illeszkedő mó- 
don — a különböző részfolyamatok mögött egy egységes, de természetesen a szubjektu- 
mok számára kiismerhetetlen rendszert látott. 

5A kapitalizmus ... az egész társadalomra vonatkozó, egységes gazdasági struktú- 
rájával, a társadalom egészére nézve — formálisan — egységes tudatstruktúrát is lét- 
rehozott. És ez éppen abban nyilvánul meg, hogy a bérmunka tudati problémái az 
uralkodó osztályban kifinomultan, szellemivé válva, de éppen ezért fokozott mér- 
tékben megismétlődnek." (TO 343.) 


Ennek a tézisnek igen kifinomult az értelme. Egyrészt feltételezte azt, amit Weber el- 
utasított, hogy a kapitalizmus egységes (és ezért egy forradalmi aktusban meg is változ- 
tatható) szerkezet, totalitás. Másrészt a kapitalizmus német szociológusait mintegy a 
burzsoázia hozzárendelt, hamisan helyes" osztálytudatába sorolta. Harmadrészt ennek 
a szociológiának az állításait mint "hamisan helyeseket" mégis érvényesnek minősítette 
(hiszen bennük pregnánsan megmutatkozik a kapitalizmus egészére vonatkozó eldolo- 
giasodás). Ajánlat ez, éspedig arra vonatkozóan, hogy a kapitalizmus kritikáját éppen- 
séggel úgy kell végigvinni, hogy a marxizmusba a német szociológia (és filozófia) felis- 
meréseit beépítsék. 

A kapitalizmus legységes tudatstruktúrája leglényegesebb vonásaként a kontemp- 
latív attitűdöt emelte ki, amit úgy kell érteni, hogy az e tudatstruktúra által meghatáro- 
zott cselekvő a valóság gyakorlati (forradalmi) átalakítása helyett azt a maga elkülönü- 
lő részeiben elfogadja. Ez a tudatot és valóságot is átható racionalizálás — írta Lukács - 
formális jellegű, mert a részrendszerek véletlenszerűen vonatkoznak egymásra. (TO 
345.) Azt, ami Webernél a modernitás sorsszerűsége volt, az egyes részterületek érték- 
szempontjainak (és racionalizációs mintáinak) egymástól való elkülönülése, Lukács 
úgy fogta fel, mint az összfolyamat irracionalitását. (TO 346.) Ezzel magyarázta azt, 
hogy tudati vonatkozásban , az egészről alkotható minden kép elvész" (TO 349.) — töb- 
bek közt abban az értelemben is, hogy a résztudományok szempontjai elválnak egy- 
mástól. 

Az a tudat, amely a történelmi valóságot eldologiasodott formákban, egymástól el- 
választott és részlegesen racionalizált folyamatokként ragadja meg, a burzsoázia jogo- 
sult, a társadalmi történeti helyzetből érthető, "helyes" hozzárendelt tudata. 


Totalitás 


Lukács kérdése az volt, hogy lehetséges-e egyáltalán a kapitalizmusban olyan osztály- 
tudat, amely a társadalom totalitását képes felfogni. A totalitás felfogására képes tudat 
kérdése koncepcionális jelentőségű. Lukács végig feltételezte, hogy abból a nézőpont- 
ból, ahonnan ő beszél, lehetséges az eldologiasodás felismerése, lehetséges annak átlá- 
tása, hogy miként illeszkednek azok a részfolyamatok, amelyek a többiek (Simmel, 
Weber) számára elszigeteltek maradnak. A kritikai álláspont bázisának a kérdése volt 
ez, amelyet Lukács igen élesen fogalmazott meg, és amely a részben hozzá kapcsolódó 
kritikai elmélet számára is fogós kérdés maradt. A totalitás felfogására képes osztálytu- 
dat utáni kérdezés persze szónoki volt: Lukács politikai álláspontjából következett, 
hogy ez az osztálytudat csak a proletariátusé lehet. 

Marx elemzéseit alapul véve azt fejtette ki, hogy a burzsoázia számára lehetetlen, 
hogy tudata az fegészre" kiterjedjen, (pl. TO 298.) Ugyanezek az elemzések azt mutat- 
ják, hogy a proletariátus ,a társadalmat, centrumából kiindulva, összefüggő egészként 
ismerheti meg, ezért centrálisán, a valóságot megváltoztatva képes cselekedni; ... osz- 
tálytudata számára elmélet és gyakorlat egybeesik." (TO 302.) Ezt az állítást az osztály- 
harcra, a kapitalizmus forradalmi úton való felszámolásának szükségességére vonatko- 
zó fejtegetések alapozták meg: minthogy a proletariátus a kapitalizmus mint egész szét- 

rombolására tör, érdekei nem kötik ehhez az egészhez, ezért képes is totálisan megis- 
merni. Az eldologiasodást csak a proletariátus képes megszüntetni úgy, , hogy a létezés 
eldologiasodott struktúráját az összfejlődés konkrétan megnyilvánuló ellentmondásai- 
hoz való konkrét viszony által, ezeknek az ellentmondásoknak az összfejlődés vonat- 
kozásában hordozott immanens értelmének tudatosodása által gyakorlatilag" áttört. 
(TO 492.) 

A "centrumból kiinduló" megismerés természetesen nem az empirikus proletárok 
empirikus tudata: ,,... az osztálytudat nem egyes proletárok, vagy összességük (tömeg- 
pszichológiai) tudata, hanem az osztály történelmi helyzetének tudatossá vált értelme." (TO 
308.) Ennek az állításnak csak a "hozzárendelt tudat fogalma mellett van értelme. Csak 
annak a proletárnak a tudata igazi osztálytudat, amelynek tartalma megfelel a proleta- 
riátus (a marxi elmélet értelmében vett) objektív helyzetének.?2 Az a proletariátus, 
amely így az emberiség megváltója lesz (megváltó, hiszen az eldologiasodás a társadal- 
mi létezés egészét átfogja, ahhoz az "acélkemény héjazathoz" hasonló, amiről Weber írt), 
nem lehet az empirikus proletariátus, csakis ,a történelem azonos szubjektum-objektu- 
ma" (TO 492.), minden elkülönülés felszámolója. A "hozzárendelés" ilyen felfogása nem 
tette szükségessé Lukács számára, hogy igazán szembenézzen azzal a kérdéssel, amely 
majd (a Lukács könyve körüli viták hatására is) a későbbi frankfurti kritikai elméletet 
foglalkoztatta és kutatásait ösztönözte: mi a viszony a helyesnek tartott "kritikai (mar- 
xi) elmélet előrejelzései és a tényleges proletárok reakciói és politikai viselkedése között. 

Bár a Lukács által előterjesztett (és ortodox marxista ellenfelei által is elvetett) tézis 
a maga kiélezettségében abszurd, a probléma, amelyet megfogalmazott, reális. Ez a kri- 
tikai elmélet normatív bázisának a problémája, az a kérdés, hogy milyen védhető és iga- 
zolható alapról fogalmazható meg elméleti kritika a fennálló társadalommal szemben. 
Lukács tézisének van egy partikuláris, korhoz kötött vonása is: egy bukott forradalom 
után, a hazai tényleges munkásmozgalomtól elszigetelődött ideológus fogalmazta meg. 
Ebből ered végletes utópizmusa. Elmélettörténetileg a legérdekesebb és legösztönzőbb 


szer 


gyománnyal. 


A kritikai elmélet 


A marxi hagyomány és a társadalomtudományi gondolkozás Németországban szoros 
kapcsolatban volt. Láttuk ezt már a klasszikus német szociológia nagyjainál is. Egy szé- 
lesebb áttekintésnek ki kellene terjeszkedni Lukács és kritikai elmélet mellett elsősorban 
az ausztromarxizmus körére is. Ottó Bauernek (1881-1938) a nemzeti kérdésről írt poli- 
tikai értekezése számos szociológia feltevést is megfogalmazott. Karl Rennernek 
(1870-1950) a jogra és a társadalmi tagozódásra nézve voltak fontos szociológiai belátá- 
sai. Talán a legérdekesebb Ottó Neurath (1882-1945) kísérlete volt, aki — számos más öt- 
lete és tevékenysége mellett — marxista és szigorúan pozitivista alapon akart felépíteni 
egy általános szociológiát. Itt azonban csak a modern társadalomelméletre legmélyebb 
hatást gyakorló kritikai elméletre" térek ki. 

A kritikai elmélet nem volt szociológiai jellegű. A filozófia és a politika határvidékén 
alakult ki. Egy ideig kísérletezett azzal, hogy egy szintetikus társadalomtudományi 
megközelítéssel törje át a tudományosság egyetemi struktúráit, ez a szintetikus szándék 


332 Ez a tézis természetesen körkörös: az elméletalkotó (Lukács) proletár állásponton áll, mert elmélete 
megfelel a proletariátus tudatának. Azt, hogy mi az igazi proletártudat, az elméletalkotó (Lukács) által a pro- 
letariátus objektív helyzetéről és az ezeknek megfelelő tudatszerkezetről tett megállapításokból lehet tudni. 

azonban egyre jobban háttérbe szorult, és végül a hagyományos filozófia eszköztárával 
folytatta a modern, már nem kapitalizmusként, hanem megmerevedett struktúrák totá- 
lis uralmaként azonosított világ kritikáját. 

A kritikai elmélet kezdetei az I. világháború utáni politikai válságig és a német egye- 
tem ugyanekkor végbemenő átalakulásáig nyúlnak vissza. Baloldali marxista értelmi- 
ségiek egy csoportja hozta létre, akik szembefordultak a szociáldemokrácia reformista 
és következetlen politikájával, de elidegenedtek a világforradalmi illúziókat kergető ra- 
dikális, türelmetlen és az értelmiséget soraiban egyre kevésbé megtűrő kommunista 
párttól is. 

A kritikai elmélet intézményes bázisát, a frankfurti Institut für Sozialforschungot Félix 
J. Weil alapítványa tette lehetővé. Weil egy a világháborúban meggazdagodott gabona- 
kereskedő fia volt, későbbi önjellemzése szerint szalonbolsevik", aki vagyonával külön- 
böző baloldali és marxista vállalkozásokat támogatott (többek közt azt a Malik Verlagot, 
ahol Lukács könyve is megjelent). 1922-ben alapítványt tett egy baloldali kutatóintézet 
létrehozására a frankfurti egyetem mellett. Az egyetemmel kötött megegyezés értelmé- 
ben az intézet igazgatója mindig az egyetem egyik professzora lesz, de az intézet anya- 
gilag és kutatómunkája tekintetében független marad az egyetemtől. Az 1924-ben meg- 
nyílt intézet első igazgatója Carl Grünberg volt, aki az ausztromarxista elméleti irány- 
zathoz tartozott. Az első években a tevékenysége a munkásmozgalom történetére össz- 
pontosult. Fontos szerepük volt Marx és Engels kiadatlanul maradt munkáinak (többek 
közt a nevezetessé vált Párizsi kéziratok néven ismert tanulmánynak) a felkutatásában és 
moszkvai kiadásra való előkészítésében. Az intézetnek saját épülete volt, ennek föld- 
szintjén adtak helyet az 1929-ben Frankfurtba kinevezett Mannheimnek is, aki az inté- 
zettel szervezeti kapcsolatban természetesen nem állt. Az épületet az egyetemi köz- 
nyelv Marxburgnak nevezte. 1929-ben Grünberg lemondott, és a helyére másfél átmene- 
ti év után 1931 januárjában Max Horkheimer került. 


mum Max Horkheimer 1895-ben született zsidó kereskedő családban. Szigorú konzervatív, val- 
lásos szellemben nevelték, és apja hajlamai ellenére üzleti pályára kényszerítette. Ezért 
csak későn, 1919-ben kezdte meg filozófiai és pszichológiai tanulmányait. Korai pályája is 
ellentmondásos: a Freiburgban megismert tanársegéd, Martin Heidegger nagy benyomást 
tett rá, ugyanakkor a társadalmi igazságtalanságok miatti felháborodás a baloldali eszmék 
felé vezette. A marxizmus felé közeledett, de Lukácsot nem sokra tartotta. Marxista orien- 
tációja ellenére tipikusan neokantiánus témából habilitált, szobája falán pedig  Schopenha- 
uer képe függött. Politikai tekintetben passzív volt. 

Horkheimer a közgazdász Friedrich Pollock segítségével erős kézzel, mondhatni au- 
tokratikusan vezette az intézetet, amely körül kiterjedt munkatársi hálózat jött létre (kö- 
zülük Leo Löwenthal, Theodor Wiesengrund-Adorno, Herbert Marcuse, Erich Fromm let- 
tek a legismertebbek). Horkheimer azt tartotta az intézet alapvető feladatának, hogy ku- 
tatásaival segítsen megalapozni azt a dialektikus elméletet, amely kivezet a baloldali, 
marxista gondolkodás válságából, és megfelelően képes értelmezni a kapitalizmus új 
rendszerét. Ennek az elméletnek a kidolgozását tartotta feladatának. Az empirikus kuta- 
tómunkát így elképzelése szerint e cél alá kellett rendelni. Az intézet folyóirata, a 
Zeitschrift für Sozialforschung is ezt a célt volt hivatott szolgálni. 

Horkheimer sejtette, hogy Németországban milyen fordulat fog bekövetkezni. Az ala- 
pítvány vagyonát sikerült kimentenie Németországból, és 1933 tavaszán az intézet min- 
den munkatársa emigrált. A folyóiratot Párizsban, a Bouglé által vezetett Centre de docu- 
tnentation sociale segítségével adták ki, de Horkheimer az egész európai helyzetet válsá- 
gosnak látva inkább az Egyesült Államok felé tájékozódott. 1934-ben New Yorkba emig- 
rált, és itt Robert Lynd segítségével a Columbia Egyetem mellett sikerült újra létrehoznia 
az Intézetet International Institute of Social Research néven. Horkheimer ekkor már egyre in- 
kább a tervezett dialektika-könyvvel foglalkozott. Intézete egyre rosszabb viszonyba ke- 
rült a New School for Social Research keretében működő német emigránsokkal. 1941-ben 

Kaliforniába költözött, és itt írták meg Adornoval együtt a dialektika-könyv töredékét, 
A felvilágosodás dialektikáját. 

1950-ben tért vissza a frankfurti egyetemre. Élete utolsó éveiben írásaiban egyre távo- 
labb került harmincas évekbeli baloldaliságától, egyre pesszimistább hangon szólalt meg, 
és vallásfilozófiai problémákba mélyedt el. 1973-ban halt meg. 


e Fő társadalomtudományi munkái: 
A társadalomfilozófia jelenlegi helyzete és a társadalomkutatási intézet hatáskörébe tarto- 
zó feladatok (1931) (fordította: Csörgő Barbara), in: Felkai Gábor — Némedi Dénes - 


2000,488-497. (TJH) 

(Hrsg.): Studien über Autoritát und Familie, Paris: Alcan, 1936 (SAF) 

Hagyományos és kritikai elmélet (1937) (fordította: Gelléri András), in: Papp Zsolt 
(szerk.): Tény, érték, ideológia. A pozitivizmus-vita a nyugatnémet szociológiában, Budapest: 
Gondolat, 1976, 43-116. (HKT) 

(Theodor W. Adornova)l: A felvilágosodás dialektikája. Filozófiai töredékek (1944) (fordította: 
Bayer József — Geréby György — Glavina Zsuzsa — Vörös T. Károly), Budapest: 
Gondolat — Atlantisz, 1990 


A társadalomkutatás programja 


Horkheimer 1931-es, az intézet általa elképzelt programját bemutató előadása a filozó- 
fia helyzetének áttekintésével és kritikájával indult. A helyzetet összefoglalóan a követ- 
kezőképpen jellemezte: 


A filozófia és a megfelelő egyes tudományágak viszonyát nem szabad úgy értel- 
mezni, mintha a filozófia foglalkozna a döntő problémákkal, miközben a tapaszta- 
lati tudományok által megtámadhatatlan elméleteket, saját valóságfogalmakat, a tel- 
jességet átfogó rendszereket konstruál, ezzel szemben viszont a ténykutatás a maga 
hosszú, unalmas, ezer részkérdésre ágazó egyedi vizsgálatait végzi, hogy végül a 
specializmus káoszában végezze." (TJH 493.) 


A megfogalmazás is mutatja, hogy Horkheimer a filozófia és a szaktudományok kiala- 
kult rendszeréhez képest egy új elképzelést vázolt fel. 


, Manapság inkább arra van szükség ... hogy aktuális filozófiai kérdések feltevése 
révén olyan vizsgálódásokat szervezzünk, melyek során filozófusok, szociológusok, 
nemzetgazdászok, történészek és pszichológusok folyamatos munkaközösségekben 
egyesülnek, és együtt teszik azt, ... amit minden igazi kutató mindig is tett: a legki- 
finomultabb módszerek alapján kutatják nagy eredményeket megcélzó filozófiai 
kérdéseiket...". (TIJH 493-494.) 


A kooperatív kutatás célja tehát egy közös probléma kutatása, amely problémát elsősor- 
ban a filozófiának kell felvetni. Horkheimer érthetően már ekkor arra a nagy dialekti- 
ka-könyvre gondolhatott, amely a kritikai gondolkodásban is tapasztalható válságot 
megoldaná. A filozófia vezérszerepét emelte ki az is, hogy Horkheimer a kooperációt 
mint tervszerű irányítást fogta fel. Céljának azt tartotta, hogy létrehozza ,a tervszerű 
munka diktatúráját a filozófiai konstrukció és az empíria egymásmellettisége felett a 
társadalomtan területén." (TJH 494.) 

A problémákról magukról a bemutatkozó előadás keveset árult el. A gazdasági élet, 
az individuális pszichikai élet és a kultúra területeinek vizsgálatát tűzte ki célul mint 

empirikus témákat. Ez megfelelt az intézet munkatársi köre összetételének: Friedrich 
Pollock volt a gazdaságtan, Erich Fromm a pszichológia, Leo Löwenthal és Theodor W. 
Adorno a kultúra specialistája. A speciális kérdés, amelyet ezután Horkheimer felvetett, 
már többet árult el: , Milyen összefüggések mutathatók ki egy meghatározott társadal- 
mi csoportban, meghatározott időn belül, különböző országokban e csoportnak a gaz- 
dasági folyamatban betöltött szerepe, az egyes tagok pszichikai struktúrájában végbe- 
ment változások és a rájuk a társadalom egészében mint összességre ható és általa lét- 
rehozott gondolatok és intézmények között." (TJH 495-196.) Ez valóban nem szorosan 
szaktudományi kérdésfeltevés volt, hiszen egy gazdaságelméleti hipotézistől függött, 
és a gazdasági helyzet és politikai viselkedés közötti pszichikus közvetítőket állította a 
középpontba. Ha a kifejezés nem is szerepelt Horkheimer előadásában, akkor is egyér- 
telmű volt, hogy ez a kutatási program is az osztálytudatot kívánta vizsgálni — a lukácsi 
megközelítéstől mind elméleti, mind politikai tekintetben eltérő módon. 


Tekintély és család 


A Horkheimer által felvetett kérdés kutatása gyorsan elkezdődött. Egy nagyszabású, 
Európában teljesen újszerű empirikus vizsgálat körvonalai kezdtek kibontakozni. 
1931-ben munkásoknak (nyomdászoknak, tetőfedőknek és művezetőknek) és alkalma- 
zottaknak?33 3000, egyenként 271 kérdést tartalmazó kérdőívet küldtek ki, ezek közül 
1150-et kaptak vissza. 1933 után Svájcban 1000 fiatallal töltettek ki egy kérdőívet.?3! Pá- 
rizsban Paul Honigsheim irányításával 2651 kérdőívet töltettek ki. Angliában és az 
Egyesült Államokban is elkezdődött egy kérdőíves kutatás. A vizsgált témakörök szak- 
értőit is megkérdezték: 1932-ben a szexuális erkölcs problémájáról 245 orvost, 
1933-1934-ben a család és tekintély témája kapcsán 251 ifjúsággal foglalkozó értelmisé- 
git mint szakértőt. (SAF 231-469.) Ezeket a kérdőíves vizsgálatokat 24, a család kérdé- 
sét tárgyaló szakértői tanulmány egészítette ki. A tanulmányok szerzői között szerepel- 
tek Karl Wittfogel, Ernst Manheim, Rónai Zoltán, Marie Jahoda, Paul Honigsheim. Rö- 
viden: az európai társadalomtudomány történetében páratlan méretű interdiszcipliná- 
ris, egyszerre elméleti és empirikus kutatás indult el. Horkheimer azt írta, hogy a kuta- 
tásban az amerikai társadalomkutatás volt a minta. (SAP x.) A harmincas évek elején 
azonban még az Egyesült Államokban sem kezdeményeztek hasonló jellegű kutatáso- 
kat. A munka azonban megrekedt ebben a fázisban, a kitöltött kérdőívek egy része el 
sem jutott a szervezőkhöz.335 Ebben a megrekedésben nagy szerepet játszott az, hogy 
Horkheimer fokozatosan elvesztette az interdiszciplináris társadalomkutatás iránti ér- 
deklődését. 

Amikor a kutatás — még Németországban — elkezdődött, a vezető szempont az anya- 
gi és szellemi kultúra kölcsönhatásának, konkrétan a kényszer és a tekintély viszonyá- 
nak a vizsgálata volt. Mint Horkheimer a bevezető tanulmányban kifejtette, a kényszer- 
nek a történelemben játszott tagadhatatlan szerepe nem ad magyarázatot arra, hogy mi- 
ért marad fenn az osztályuralom akkor is, amikor — Marx megfogalmazását használva 
— a fennálló tulajdonviszonyok és életformák a társadalmi erők béklyóivá váltak. (SAF 


333 Az alkalmazottak száma és aránya az 1920-as években Németországban is gyorsan nőtt. Az irántuk 
megmutatkozó érdeklődést mutatta az Intézethez közel álló művészetszociológiai érdeklődésű Siegfried 
Kracauer (1889-1966) 1930-ban megjelent riportsorozata: Die Angestellten. Aus dem neuesten Deutschland. 

334 E felvétel kapcsán a megjelentetett kötetben Paul Lazarsfeld írt egy elemzést, és ezt arra használta fel, 
hogy rövid módszertani oktatásban részesítse az olvasókat — és a szerzőtársakat. (SAF 353 sk.) 

335 A munkás- és alkalmazottfelvétel megmaradt anyagát csak 1980-ban dolgozta fel Wolfgang Bonfi. 
Lásd Fromm, Erich: Arbeiter und Angestellte am Vorabend des Dritten Reiches. Bearbeitet und herausgegeben von 
W. Bons. Stuttgart: DVA. 1980 

13.) A tekintély (Autoritát)556 fogalma azt a tényállást fejezi ki, hogy az egyének hajlan- 
dóak alávetettségben, idegen akarattól való függőségben élni. 


5 AZ egyes korszakok egész kulturális apparátusának egyik funkciója az volt, hogy 
az embernek ember feletti szükségszerű uralmát, amely a történelem eddigi alakját 
meghatározta, az alávetettek szívében is megerősítsék; ezen apparátus eredménye 
és egyben mindig megújuló feltétele a tekintélybe mint a történelem részben pro- 
duktív, részben akadályozó hajtóerejébe vetett hit." (SAF 22.) 


Horkheimer áttekintve a tekintély történetét azt emelte ki, hogy a tekintély elleni láza- 
dás gyakran átcsapott a tekintély felmagasztosulásába, illetve a személyes tekintély he- 
lyére a dologi hatalmak alá való vetettség került. (SAF 30,39.) A tekintélyelvű rendszer, 
a totális állam megjelenése tehát Horkheimer szerint — és ez volt a kritikai elmélet fasiz- 
muselméletének a magva — nem a polgári liberális tekintélyi viszonyok felborítását, ha- 
nem éppen kiteljesedését jelentette. A vezér hatalmi tekintélye is csak a mélyebben fek- 
vő polgári viszonyokból értelmezhető. Horkheimer szerint nem a vezér és követői köz- 
ti (szociálpszichológiai) viszonyból magyarázható a totális hatalom. 


, Inkább úgy áll a dolog, hogy ez az új, ma a gondolkodás és érzelmek előterében álló 
tekintélyi viszony is csak azért lehetséges, mert ama másik mindennapibb és ugyan- 
akkor mélyebb [ti. a gazdasági tekintély és függőség] még nem vesztette el a hatalmát, 
azt a hatalmat, amelyet természetesen ez az új tekintély is alátámaszt." (SAF 42.) 


Horkheimer tanulmányában éppen ezért nem sokat szólt arról a szerepről, amelyet 
a család játszott a tekintélyi viszonyok reprodukciójában, hiszen a fasizmust mint a ka- 
pitalizmus totális kiteljesedését értelmezte. Ez még a kutatásnak azt a fázisát tükrözte, 
amikor inkább az anyagi viszonyok és a pszichés beállítottságok, a kultúra közti kap- 
csolatot tartották fontosnak. A tekintély és család kérdésének összekapcsolását, a csa- 
ládnak a tekintélyi viszonyok reprodukciójában játszott szerepét elméletileg Erich 
Fromm világította meg. 


m Erich Fromm 1900-ban született. Apja kereskedő volt. 1922-ben Alfred Webernél dokto- 
rált. 1924-ben ismerkedett meg a pszichoanalízissel. A marxi elmélet és a pszichoanalízis 
integrációjára — törekedett. 1929-ben az intézet épületében létrehozta a Frankfurter 
Psychoanalytisches . Institutot, amely a második ilyen volt Németországban. 1933-ban az 
Egyesült Államokba emigrált. Közreműködése a családra és tekintélyre vonatkozó kuta- 
tást összegző kötet létrejöttében meghatározó volt. A harmincas években még részt vett az 
intézet munkájában, de kapcsolata vele egyre inkább meglazult. Horkheimerhez fűződő 
viszonya egyre ellenségessebbé vált. Jövedelmező  pszichoanalitikus rendelője volt,  emel- 
lett több sikeres, népszerű könyvet írt. 1980-ban halt meg. 


e Fő szociológiai művei: 
Sozialpsychologischer Teil, in: Horkheimer, Max (Hrsg.): Studien über Autoritat und 
Familie, Paris: Alcan, 1936 (SAF 77-135.) 
Menekülés a szabadság elől (1941), Budapest: Akadémiai, 1993 


Fromm elméletét?" az empirikus kutatási fázis lezárulása után írt, a kutatást bemu- 
tató kötet gerincét alkotó tanulmányból lehet megismerni. A kiindulópontot a tekintély 


336 A latin auctoritas törvényen, hivatalon alapuló, az (önkéntes) elismertség értelmében vett tekintélyt 
vagy elismert, elfogadott hatalmat jelentett, és ez a jelentéstartalom a szót megváltozott alakban használó eu- 
rópai nyelvekbe is átkerült. 

337 Frommról lásd Erős Ferenc: Pszichoanalízis, freudizmus, freudomarxizmus, Budapest: Gondolat, 1986,185 sk. 

fogalmának átértelmezése képezte. Fromm a tekintélyi viszonyban elsődlegesnek a 
pszichés komponenst tartotta: ,,... tekintélyről csak akkor beszélhetünk, ha a kényszert 
belsőleg nem csak mint olyat érzékelik, hanem a kényszer érzelmi viszonyokkal egészül 
ki, vagy általuk erősíttetik meg." (SAF 79.) A kérdés tehát az, hogy honnan származik 
ez az érzelmi kiegészítés, amely a hatalomnak való alárendelést még erősebbé teszi, 
amely miatt az egyének pozitívan élik meg az alárendeltségüket. A választ Fromm 
természetesen Freud felfogásának átértelmezése, "szociologizálása révén találta meg. 
Freud elmélete ugyanis választ tud adni arra a kérdésre, ,,... miképpen lehetséges az, 
hogy a társadalomban uralkodó erőszak valóban annyira hatékony legyen, amennyire 
ezt a történelem mutatja." (SAF 83.) 

Fromm a felettes én freudi fogalmából indult ki. A freudi felfogás szerint az ösztön- 
tendenciák, az ösztönén (Es), az ésszerűséget és realitásérzéket képviselő én (Ich) mel- 
lett a lelki fejlődés legkésőbbi terméke az önmegfigyelés, a lelkiismeret, a viselkedésel- 
lenőrzés funkcióját megvalósító felettes én (Über-Ich). Ennek kialakulásában meghatá- 
rozó szerepe van a gyermek-szülő, mindenekelőtt a gyermek-apa viszonynak. A szü- 
lők, az apa alakjában a gyermekkel a társadalmi hatalom kerül szembe. Ugyanakkor az 
apa pozitív viszonyulás tárgya. A felettes én nem más, mint az apával való azonosulás 
révén belsővé tett társadalmi ellenőrzés. 


A felettes én újra és újra a tekintély uralkodó társadalmi hordozóira vetül ki, más- 
képpen fogalmazva, az egyén a tényleges tekintélyeket saját felettes énjének a tulaj- 
donságaival ruházza fel. ... Ezáltal azonban lehetőség nyílik arra, hogy ezeket a te- 
kintélyeket belsővé és a felettes én hordozóivá tegyék." (SAF 84.) 


A freudi elmélet átértelmezése tehát magyarázatot kínál arra, hogy az egyén miért ké- 
pes a társadalom uralkodó hatalmait pozitív tulajdonságokkal felruházni, miért vannak 
pozitív érzelmei irányukban. Minthogy a társadalmi ellenőrzés, a társadalmi ideálok 
belsővé tevését biztosító szerkezet a családi kapcsolatok, nevelés révén alakul ki, az is 
érthető, hogy miként kapcsolódik össze a tekintély és a család problémája. 

Az apához való viszony kétértelmű: a gyermek az apa szeretetét keresi, ugyanakkor 
szorong tőle. Ennek a szorongásnak a forrását Freud a pszichoszexuális fejlődésben, az 
ún. Oidipusz-komplexusban találta meg. E szorongás konstitutív jelentőségű a felettes 
én alakulása szempontjából: bénítóan hat az énre, egyben megerősíti a felettes én, a te- 
kintély jelentőségét. (SAF 104.) Az apa, akinek Freud kulcsjelentőséget tulajdonított eb- 
ben a folyamatban, Fromm szerint nem pusztán egy családi funkció hordozója, hanem 
a társadalmi hatalom képviselője is, ,,... a gyermekkel szemben (időbeli vonatkozásban) 
a társadalmi tekintély közvetítője, azonban (tartalmi tekintetben) annak nem előképe, 
hanem leképeződése." (SAF 88.) Ez azt jelenti, hogy a család, az apa társadalmi helyze- 
tétől függően alakul az apa-gyermek viszony, és ennek megfelelően a különböző társa- 
dalmi csoportokban, osztályokban eltérő mintát követ az egyén személyes fejlődése, el- 
térő lesz az apával való kikerülhetetlen konfliktus kimenetele, eltérő jellegű lesz a felet- 
tes én, máshogy alakul a tekintélyhez való viszony is. Ezzel kapcsolatban Fromm csak 
néhány vázlatosan jellemzett típust mutatott be. A parasztcsaládban a viszonyban úgy- 
mond alig jelenik meg a szeretet, halálos gyűlölet kapcsolja össze apát és az általa ki- 
zsákmányolt fiút. Az alkalmazotti családban a gyermek egyrészt alkalmat nyújt arra, 
hogy az apa kiélje uralmi vágyát, másfelől a fiúnak kell(ene) elérnie mindazt, amit az 
apa nem tudott megvalósítani, ezért itt szeretet és gyűlölet keveredik. A városi orvos 
családjában viszont a , szeretetteljes támogatás és barátságosság" uralkodik. (SAF 
88-91.) Az empirikus kutatások feladata lett volna, hogy adatokat nyerjenek a hatalom- 

hoz való viszony és a családi nevelés összefüggéséről. E tekintetben értékelhető ered- 
ményeket alig nyertek. 

Fromm legeredetibb állításai a hatalomhoz való pozitív viszony értelmezésével kap- 
csolatosak. A felettes én egyik funkciója az, hogy a kielégíthetetlen vagy a belővé tett 
elvárásokkal összeegyeztethetetlen ösztöntendenciákat elfojtsa. Ez patologikus lelki fej- 
lődést eredményez. Míg Freud a patologikus lelki fejlődés, az elfojtás forrását az egyé- 
ni élettörténetben találta meg, Fromm a patológiák forrását a társadalmi állapotokban 
látta. Hosszasan foglalkozott azzal, hogy ,,... olyan társadalmi körülmények közt, ame- 
lyek az én megerősödését egy bizonyos szinten túl megakadályozzák, az ösztönelfojtás 
feladata csak a hatalomhoz és az azt a belső lelki életben képviselő felettes énhez való 
irracionális érzelmi viszony segítségével oldható meg" (SAF 110.) Minthogy az egyén 
fejlődése során azonosult az apa által reprezentált tekintéllyel, azt belővé tette, ezért je- 
lenik meg az alávetettség irracionális elfogadása, , az engedelmeskedés és az alárende- 
lődés kapcsán érzett öröm, amely annyira széles körben elterjedt ..:. (SAF 110.) Azt a 
jellemet, amely az alárendelődést nem negatív, hanem pozitív élményként éli meg, 
amely örömet talál abban, ha parancsolnak neki, Fromm autoritermazochisztikus, illet- 
ve szadomazochisztikus jellemnek nevezte. (SAF 115.) 

Fromm e szadomazochisztikus jellem elemzése kapcsán a freudizmus képvisebi kö- 
zül Wilhelm Reichra és elsősorban Karén Horney-ra hivatkozott, mint elméleti eőzmé- 
nyekre. Mazochisztikus e jellem azért, mert élvezetet talál abban, haőt magát elnyom- 
ják. 


, Ha e jellem hatalmat érzékel, szinte automatikusan tisztelnie és szeretnie kell azt. 
... Boldog, ha parancsokat követhet, feltéve, hogy e parancsok egy olyan hatóságtól 
származnak, amelytől ő hatalma és fellépésének biztonsága miatt félhet, de amelyet 
ugyanezért tisztelhet és szerethet." (SAF 115-116.) 


A felettes én kialakulásának mechanizmusa, az apa figurájához kapcsolódó szorongás 
ugyanakkor megmagyarázza azt is, hogy miért annyira ambivalens a felőbbséghez, a 
hatalomhoz való viszony. Ez az ambivalencia nemcsak a szeretet és félelem keveréké- 
ben mutatkozik meg, hanem a hatalommal való lelki azonosulás miatt a hatalomnak 
alávetettek iránti beállítottságban is. , Ugyanaz az automatizmus, amely benne a hata- 
lom iránt félelmet és, ugyan ambivalens módon, de szeretetet is ébreszt, megvetést és 
gyűlöletet kelt benne a gyengeséggel szemben" (SAF 117.) Ez ennek a jellemnek a sza- 
disztikus komponense, amely ugyanannak a lelki-fejődési mechanizmusnak az ered- 
ménye, mint a mazochisztikus önalávetés. 

Fromm szerint a társadalomszerkezetnek a családszerkezet közvetítésével gyakorolt 
hatása magyarázza ezt a sajátos jellemfejlődést. A szado-mazochisztikus típus ebből a 
szemszögből eredmény, a társadalmi viszonyok produktuma. 


A tekintélyelvű társadalomban a gazdasági struktúra hozza létre a szadomazo- 
chisztikus jellemet, amely a tekintélyelvű hierarchia miatt szükséges. ... A társadal- 
mi és ezért az egyéni élet relatív átláthatatlansága végletesen reménytelen függsé- 
get teremt, amelyhez az egyén úgy alkalmazkodik, hogy szadomazochisztikus jel- 
lemstruktúrát alakít ki." (SAF 117-118.) 


Ugyanakkor ez a jellemszerkezet funkcionális az elnyomó társadalmi rend fenntartása 
szemszögéből, hozzájárul annak fennmaradásához. , A tevékenység a mazochisztikus 
jellem szempontjából azt jelenti, hogy aláveti magát a történelemben sorsszeűén adott- 
nak, és egy fensőbb hatalom megbízatását követve tesz meg minden őle telhetőt." (SAF 

120.) Fromm is elfogadta ekkor azt a Horkheimer körében kialakult szemléletet, amely 
a totális uralommá vált kapitalizmust szinte teljesen zárt, tökéletesen működő uralmi 
gépezetnek látta, amelyben az egyének is megtalálják torz jellemstruktúrájuk készteté- 
seinek a kielégülését. Ez elsősorban természetesen arra szolgált, hogy megmagyarázza 
a nácizmus tömegtámogatottságát. Ebben a rendszerben, ahol a parancsadó és az enge- 
delmeskedő közti távolság áthidalhatatlan, ,,... az alávetettnek meg kell elégednie a he- 
lyével, ki kell békülnie azzal, hogy boldogságát a hatalmasok akaratának való örömte- 
li alávetésben találja meg, és abban, hogy részesülhessen ragyogásukból...". (SAF133.) 
Miképpen lehet felfedezni a szadomazochisztikus jellemet? A munkás- és alkalma- 
zotti felmérés ismertetésének végén az összefoglalás készítője, Hilde Weiss két típust ál- 
lított egymással szembe: 


Az a típus, akinél a kiakasztott képek családi fotográfiák, égetett famunkák vagy 
háborús ábrázolások voltak, aki a modern építészetet csúnyának találta, aki úgy vél- 
te, hogy a sorsáért mindenki maga felelős, általában úgy találta, hogy a gyerekeket 
nem kell szexuálisan felvilágosítani, és hogy a nevelés nem nélkülözheti a verést. 
Az, aki politikai vezetők képeit akasztotta ki a falra, aki a modern lakótelepeket 
szépnek találta, az egyén sorsáért a társadalmi feltételeket és a nevelést találta fele- 
lősnek, hajlott a szexuális felvilágosításra és a testi fenyítés ellenfele volt." (SAF 271.) 


A két egymással szembeállított típus két eltérő kulturális mintázatot képviselt. Ezt a két 
kulturális mintázatot kapcsolatba lehetett hozni politikai álláspontokkal. A probléma 
azonban az volt, hogy a Fromm által kifejtett elképzelés a jellemstruktúra és a politikai 
viselkedés közti erős és funkcionális összefüggést emelte ki. A felmérések segítségével 
feltárt kulturális mintázatok ebben közvetítő szerepet játszottak volna, de tisztázatlan 
maradt, hogy miként határozza meg a jellemstruktúra a kulturális értékválasztást. A jel- 
lem, a kultúra és a politika közötti összekapcsoló szálak kidolgozatlansága és a totális 
kapitalizmus tökéletes funkcionális összefüggésének feltételezése miatt néhány általá- 
nos megjegyzésnél többet nem lehet arról találni, hogy milyen lehet a nem szado- 
mazochisztikus jellem. , A sorshoz való igazodás a mazochista heroizmusa, a sors meg- 
változtatása a forradalmáré." (SAF 121.) 

A félbemaradt empirikus kutatás több kérdésfeltevését az a nagyszabású vizsgálat- 
sorozat vitte tovább, amelyet már egy lényegesen megváltozott társadalomtudományi 
eszköztárral egy kaliforniai kutatócsoport végzett el, és amelynek az eredményei 
1949-1950-ben Szudies in Prejudice címmel jelentek meg. A tekintélyről és családról vég- 
zett kutatásokhoz leginkább a tekintélyelvű személyiségről Theodor W. Adorno részvé- 
telével végzett kutatások álltak közel, de a politika, a kultúra és a jellemfejlődés közti 
összefüggés itt is homályban maradt.?38 


Tradicionális és kritikai elmélet 


Horkheimer az emigrációban egyre távolabb került a felvázolt interdiszciplináris, em- 
pirikus komponenseket tartalmazó kutatástól. 1937-ben publikált esszéje, Hagyományos 
és kritikai elmélet amellett, hogy nevet adott annak a megközelítésnek, amely a frankfurti 
intézethez kapcsolódott, ennek az eltávolodásnak a dokumentuma. 


338 Lásd Adorno, Theodor W. — Frenkel-Brunswik, Else — Levinson, Dániel J. — Sanford, Nevitt R.: The 
Authoritarian Personality, New York: Norton and Company, 1950; egy részlete magyarul: Adorno, Theodor W..: 
Típusok és tünetegyüttesek, in: Csepeli György (vál.): Előítéletek és csoportközi viszonyok, Budapest: Közgazda- 
sági és Jogi Könyvkiadó, 1980, 237-289. 

A tanulmány a hagyományos és (a Marxra való utalás elkerülése céljából választott új 
néven) kritikai elmélet radikális különbségét tételezte. Ez a radikalizmus azonban látszó- 
lagos. Míg Horkheimer korábbi elképzelése csírájában tartalmazott egy, a bevett tudomá- 
nyosságtól érdemben különböző tudományfelfogást, itt ez teljesen összezsugorodott. 

Horkheimer a tanulmányában hosszan vázolta a hagyományos" elméletet, amely 
úgymond a sikeres természettudományokat" utánozza. (HKT 46.) Az elmélet ilyen (hi- 
potetikus-deduktív) alakja megfelel társadalmi funkciójának: a fizikai természet, a gaz- 
dasági és társadalmi mechanizmusok kezelésének. (HKT 50.) A tudomány uralmi 
tudás, 3? a munkamegosztás részmozzanata. Horkheimer ennek a hagyományos elmé- 
letnek a szemére vetette, hogy ,a társadalomban a többi tevékenységforma mellett áll, 
anélkül, hogy közvetlenül áttekinthető lenne az összefüggés az egyes tevékenységek 
között." (HKT 54.) Ez mintha Lukácsnak az eldolgiasodásról és a totalitás lehetetlensé- 
géről szóló tézisét visszahangozná. És valóban: Horkheimer is kitért a valóság "ténysz- 
erű" jellegére (az eldologiasodás kifejezést kerülte), az egyén és társadalom közti szaka- 
dásra. (HKT 56-57.) Horkheimernek ezek a megjegyzései összhangban vannak azzal a 
tudományértelmezéssel (pl. Borkenaunál és Flecknél), amely a hagyományos kontemp- 
latív tudásfelfogást egyfajta "szociologizáló" megközelítéssel váltja fel. Horkheimer 
azonban érdemben kevés újat mondott erről a fennálló uralmi rendbe$$ illeszkedő tu- 
dományosságról azon túl, amit már Lukács is kifejtett (azonkívül, hogy igen erőteljesen 
kifejezésre juttatta a matematizáló módszerekkel szembeni ellenszenvét). 

Amikor Horkheimer a hagyományos elméletről azt mondta, hogy az , pozitív társa- 
dalmi funkciót gyakorol" (HKT 63.), akkor ebben egy a marxi hagyományban gyökere- 
ző felfogás jelent meg. Ennek a hagyománynak a része ugyanis az a gondolat, hogy bár- 
mennyire eldologiasodott, részekre szabdalt is a tevékenység, a történelmi folyamat ré- 
sze, és mint ilyen a jelen állapot meghaladásának előfeltétele. Amikor Horkheimer arról 
írt, hogy a filozófia, amely önmagát a világtól függetlennek és szabadnak hiszi, , egyben 
leplezett utópia is" (HKT 55.), vagy hogy a tudomány , lehetősége szerint nemcsak a je- 
len, hanem egy igazságosabb, differenciáltabb és harmonikusabb kulturális Egész eleme 
is" (HKT 63.), azt a gondolatot fogalmazta újra, hogy a társadalmi rend megújulása csak 
azokon az alapokon képzelhető el, amelyek a régi világban kialakulnak. 

A tanulmány felépítése azt sugallta, hogy ezzel a termelés és uralom rendjébe be- 
épült tudományossággal szemben létezik legalább lehetőségként egy másfajta tudomá- 
nyosság is, éppen a kritikai. Amikor Horkheimer ennek a tárgyalására tért át, e kritikai 
elmélet lényegét a következőképpen jelezte: , Van aztán egy olyan emberi magatartás 
(Verhalten), amelynek tárgya maga a társadalom." (HKT 64-65.) Fontos észrevenni, 
hogy Horkheimer itt nem egy másfajta tudományos vagy filozófiai tevékenységi mód- 
ra utalt, hanem a tudományos vagy filozófiai tevékenység tárgyával kapcsolatos beállí- 
tottság megváltozására. 


s, Ez a magatartás nem arra irányul, hogy megszüntessen bizonyos visszásságokat, 
ellenkezőleg: ezek szerinte szükségképpen összekapcsolódnak az egész társadalmi 
berendezkedéssel... nem arra irányul, hogy valami jobban működjön ebben a struk- 
túrában...". (KHT 65.) 


E kritikai "magatartás" szubjektumai" a fennállót mint ésszerűtlent ragadják meg. (KHT 
66.) A kritikai "magatartást" tehát a hagyományos elmélettől nem az különbözteti meg, 


339 A társadalmi munkamegosztásban a tudósnak megfogható rendbe kell sorolnia a tényeket, és úgy 
kell gondoznia őket, hogy ő maga és mindazok, akiknek fel kell használniuk ezeket, lehető legtágabb tarto- 
mányuk felett uralkodhassanak." (HKT 53.) 

340 A "kapitalizmus! terminust Horkheimer itt már kerülte. 

hogy mit állít, hanem hogy miként viszonyul az állítások tárgyához. A kritikai magatar- 
tásnak a hagyományos elmélettel szembeni ellentéte , nem annyira tárgyaik, mint in- 
kább szubjektumuk különbségéből fakad." (HKT 68.) Bizonyos szempontból a kritikai 
"magatartásra" alapozott elmélet radikálisan különbözik a hagyományostól: ez az álta- 
lános "hozzáállás. Más szempontból a különbség értelmezhetetlen: korábbi programjá- 
val ellentétben Horkheimer itt már nem beszélt arról, hogy egy másfajta tudományos 
gyakorlatra lenne szükség. A kritikai elmélet, amennyiben tudományos, nem jár el más- 
hogy, mint a tradicionális: , egy ésszerűen megszervezett eljövendő társadalom érdeké- 
ben a jelenlegit kritikailag átvilágítja és a szaktudományokban kialakult hagyományos 
elméletek segítségével felépíti." (KHT 95.) A korábbi kooperatív tudományosságról 
már nem esett szó. Az erre irányuló kinyilvánított szándék hiánya megfelelt annak, 
hogy Horkheimer az intézet tevékenységében is egyre inkább leépített mindent, ami 
nem a tervezett és a hagyományos filozófia módjára készülő dialektika-könyvet szol- 
gálta. Ebből viszont a másik oldalon az adódott, hogy mint tudomány, a hagyományos 
elmélet Horkheimer számára érvényes maradt. 

Amikor Horkheimer arról írt, hogy bizonyos hagyományos hipotézisek igazolódása 
vagy kudarca nem érinti a kritikai elméletet (HKT 75.), természetesen arra gondolt, 
hogy a munkásosztály forradalmasodására vonatkozó marxi hipotézisek kudarca elle- 
nére is fenn kell tartani a fennálló világgal szembeni kritikai beállítottságot. A tanul- 
mány körbejárta azt a kérdést, hogy milyen társadalmi erő lehet e kritikai beállítottság 
társadalmi bázisa, és — érthető módon — nem talált semmit. A kritikai elmélet problémá- 
ja így abba a kérdésbe húzódott vissza, hogy miként lehet a fennálló rossz egész bírála- 
tát és elvetését filozófiailag megalapozni. Ez fontos és tanulságos, máig érvényes filozó- 
fiai kérdés maradt, de a társadalomtudományi és szociológiai kutatással való kapcsola- 
tát elveszítette. 


A nagy és "rosszul ismert" német szociológia 


A szociológiában kicsit is járatosak előtt nem kell indokolni, hogy miért "nagy" szocio- 
lógia a német. Weber, Simmel és (kisebb mértékben) Mannheim ma is félő" szociológus- 
nak számítanak. Miért lenne akkor rosszul ismert? "Rosszul ismerni nem csak azt je- 
lenti, hogy semmit nem tudunk az ismeret tárgyáról. Ebben a tekintetben a német szo- 
ciológiát igen jól ismerjük, hiszen a róla szóló irodalom a szó szoros értelmében 
könyvtárnyi. Sokat tudunk a személyekről is. "Rosszul ismerjük" elsősorban azért, mert 
az az emlékezet-munka, amelynek a német szociológusok a tárgyai voltak, kiemelte 
őket a környezetükből, és ezért hamis képet alkotott róluk. E helyen röviden összefog- 
lalom, amit az előzőekben már bővebben kifejtettem. 

nye az, hogy annak tartjuk őket, amik nem voltak: szociológusoknak. Paradox dolog, 
hogy az a roppant ismeretanyag, amely ebben a rövid időszakban felhalmozódott, és 
amelyet a későbbi szociológia oly nagy mértékben hasznosított, a szociológiai intézmé- 
nyes tudományosságon kívül keletkezett. Ezzel függött össze, hogy ez a nem szocioló- 
gusok által kidolgozott szociológia interdiszciplináris tudott lenni. A korai intézményes 
szociológia teljesítményeit az korlátozta — mint azt az amerikai példán látni lehet -, 
hogy beszorult egy kis intellektuális tőkével rendelkező tudományosság korlátai közé. 
Az I. világháború előtt működött német szociológusokat ez az intézményes, professzo- 
ri tudományosság nem korlátozta. 


szer 


kezet egyrészt elfeledkezett a gyors és az amerikaihoz hasonló intézményes növekedés- 

ről, amely persze éppen a korai amerikai szociológiához hasonló tudományosságot 
eredményezett. De azt sem tartja számon ez a szociológiai emlékezet, hogy a sok tekin- 
tetben Max Webert követő tudás- és kultúrszociológia egy sajátos, az ötvenes években 
intézményessé vált szociológiai kutatási programtól eltérő kutatási irányzatot kezde- 
ményezett. Ennek az irányzatnak számos elemét felhasználták azok, akik a XX. század 
utolsó harmadában módosítani kívánták a modern empirikus szociológia kutatási mo- 
delljét. Ez a részleges újjáéledés sem változtat azon, hogy a weimari időszakban elkez- 
dődött kultúrszociológiai kutatás megszakadt, nem tudott kiteljesedni. A vesztesek kö- 
zé tartozik, és rájuk is kell emlékeznünk. 
De mortuis nil nisi bene — a halottakról csak helyesen, igazságosan, jól beszéljünk. 


III. rész 


A szociológia 
az Egyesült Allamokban 


A "kivételes! Amerika 


Az Egyesült Államok közgondolkozásában a XIX. században széles körben elterjedt az 
amerikai kivételesség" és a közösség" eszméje. Ezek a gondolatok jelentős mértékben 
hatottak az amerikai klasszikus szociológiára! is.! 

Az Egyesült Államok kivételes, mert nem hurcolta magával az óvilági terheket, 
már létrejötte pillanatában az egyéni és társadalmi boldoguláshoz legmegfelelőbb for- 
mákat teremtette meg. Közhelynek számít, hogy az Egyesült Államokban nem léteztek 
azok a tradicionális feudális" struktúrák, amelyek Európában a romantika korszakában 
a hagyomány és a közösség jelentőségének megfogalmazásához és annak a társadalmi 
gondolkodásra való átörökítéséhez vezettek. Ez az állítás téves, gondoljunk a régi ame- 
rikai Délre és annak tovább élő hagyományára, valamint az új-angliai, főleg kereskedő- 
családok pszeudoarisztokráciá jára. 

Az "amerikai kivételesség? eszméjében lényeges elem az az elképzelés, amelyet 
Alexis de Tocgueville annak idején olyan sikerrel fordított át az európai liberális közbe- 
szédbe: egy olyan hatalmas, kiegyensúlyozott, demokratikus köztársaság alakult ki itt, 
amely — úgymond — kikerülheti mindazon bajokat, amelyek a múltban a köztársaságok 
bukását okozták: a szegénységet, az osztálykonfliktusokat, a modern város veszedel- 
meit. Amerikában a haladás nem fog olyan válságokkal járni, mint Európában — hiszen 
ez az ország a földtulajdonos farmerek és az önálló iparosok önigazgató községekből 
(közösségekből) álló országa. Sokan vélték úgy, hogy ez a társadalom tökéletesnek" szü- 
letett, itt tehát nem az intézményi struktúrák megváltoztatásán kell dolgozni (mint a 
régi rend" maradványaival küszködő Európában), hanem e struktúrák fejlesztésén, a 
bennük rejlő lehetőségek kibontakoztatásán. Ebben az értelemben az Egyesült Államok 
úgymond már régen túl van a történelmen, ha történelmen az egyetlen racionális társa- 
dalmi rend útjában álló akadályok eltakarításának folyamatát értjük. 

A kivételesség" eszméje rokon azzal a gondolatkörrel, amelyet 1893-ban Frederick 
J. Turner a határ" kapcsán fogalmazott meg. A határ" a civilizáció és a vad természet 
érintkezési felülete. Turner szerint az amerikai történelmet lényegi vonásaiban megha- 
tározta a Nyugat felé való terjeszkedés, az új és új területek elhódítása a természettől, a 
"határ" Nyugat felé tolása. Ebben a folyamatban mindig újraszületett egyfajta mentali- 
tás és közösség. , Az amerikai jellemet meghatározó erők ebből az állandó újjászületés- 
ből, az amerikai élet folyékonyságából, a nyugati terjeszkedésből és a belőle adódó új 
lehetőségekből, az egyszerű primitív társadalommal való folyamatos kapcsolatból ered- 
nek. Turner gondolatában az egyszerűség, a természettel való közvetlen konfrontáció, 


! Természetesen az egész fejezetben az Amerikai Egyesült Államokról és az ott művelt szociológiáról lesz 
szó. A körülményességet kerülendő számos helyen kénytelen leszek — mint az egyébként az irodalomban is 
sajnálatos módon szokásos — totum pro parte az "amerikai" jelzőt használni a pontosabb kifejezés helyett. 

:Lásd Ross, Dorothy: The Origins of American Social Science, Cambridge: Cambridge University Press, 
1991, 23 sk. 

3 Frederick J. Turner: The Significance of the Frontier in American History, idézi Ross, i. m. 271. 

az ebből fakadó nyerseség, a civilizációs degeneráltságtól való mentesség játszotta a fő 
szerepet. Ebben az értelemben a határgondolat egyfajta kései romantikus rousseau- 
izmus volt. Ez az eszme, párosulva az önigazgató demokratikus község ideáljával, az 
amerikai közösséggondolat meghatározó eleme lett. 


A "Gilded Age!" és a progresszív korszak 


A XIX. század utolsó harmadában, a polgárháború utáni rendkívül gyors átalakulásban 
másról sem volt szó, mint a kivételesség" megszűnéséről. Mindenekelőtt Amerika vi- 
déki (rurális), agrárjellege halványult el. Európai értelemben vett falvak Amerikában 
sosem léteztek. A lakosság zöme 1860-ban nem városi településeken (elszórt farmokon, 
kisebb településeken) élt, 31 millióból 25 millióan. A népesség 1910-re megháromszoro- 
zódott, és ennek a 92 millió embernek már csak valamivel több mint a fele, 50 millió volt 
Vidéki. Még mindig többségben voltak tehát, de a városiak egyre többen, és a 42 mil- 
lió városi jelentékeny része óriás városokban lakott. New Yorkban már közel 5 millióan 
éltek, és különösen gyorsan nőtt Chicago, ahol a lakosság száma 1860 és 1910 között meg- 
hússzorozódott (112 000-ről 2 200 000-re). 1910-ben a 63 nagyvárosi körzetben (93, 
100 000-nél nagyobb lakosságú város körzetében) élt 37 millió ember, azaz a városi lakos- 
ság 8890-a. A XX. század elejének Amerikája már nem Tocgueville által idealizált kisváro- 
s1-vidéki ország volt, sokkal inkább a XIX. század közepi technikai utópiák Amerikája. 

A XIX. század utolsó harmada az ipari forradalom vagy átalakulás kora az Egyesült 
Államokban. Ezt az átalakulást az tette sajátossá, hogy vele párhuzamosan a világtörté- 
nelem egyik legnagyobb vándorlási folyamata ment végbe. 1871 és 1920 között mintegy 
26 millió bevándorolt érkezett," s zömük tartósan itt is maradt. Ez a vándorlás átalakí- 
totta a társadalom egész szövetét. Munkaképes korú és zömében erősen teljesítményre 
motivált emberek tömege áramlott be, jelentősen hozzájárulva az ország gazdasági fel- 
lendüléséhez. A vándorlás mégis félelmet és gyűlöletet ébresztett a protestáns fehér, an- 
gol nyelvű "őslakosok", a korábban bevándoroltak körében, akik mindenért az újonnan 
jött barbárokat, 1890 után már zömében dél- és kelet-európai katolikus, ortodox ke- 
resztény és zsidó vallásúakat okolták. Nyugaton a különféle rasszista jelszavak jegyé- 
ben szövetkezett csoportok egy ideig sikerrel akadályozták meg a nagyobb méretű ázsi- 
ai bevándorlást. A bevándorlással párhuzamosan 1890-re az indiánokat kiszorították a 
korábban nekik átengedett területekről, és ezzel az indiánprobléma majd egy évszázad- 
ra eltűnt az amerikai közéletből. Az afroamerikaiak beáramlása a nagy iparvárosokba 
az I. világháborút megelőző években indult meg. A (be)vándorlással együtt erősödött a 
nativista, idegenellenes és rasszista gondolkodás is. A melting pot (olvasztótégely) neve- 
zZetes metaforája sokáig inkább egy kívánt állapotot, mint valóságot fejezett ki. 

Etnikailag, kulturálisan és vallásilag roppant tarka társadalom volt az amerikai. 
A Dél kaszt jellegű volt, és a volt rabszolgákkal szemben pozitív diszkriminációt alkal- 
mazó rekonstrukciós" periódus vége (1877) után az is maradt. A Dél politikai vezetői- 
nek sikerült keresztülvinni a teljes faji elkülönítést. Az Észak politikai establishmentje 
tűrte vagy támogatta ezt a politikát, hiszen ott is nagyon erős volt az embereket bőrszí- 
nük alapján kategorizáló kollektív reprezentáció, a color line. Magán a szociológián be- 


4 Mint ismert, míg 1870-ben még Észak- és Nyugat-Európából (Németországból) érkezett a bevándorlók 
7090-a, a XX. század elején már Kelet- és Dél-Európa, azaz majdnem egyenlő arányban Olaszország, Auszt- 
ria-Magyarország és Oroszország adta a bevándorlók háromnegyedét. Az etnikai csoportok időben eltolódó 
érkezése sajátos társadalmi lejtőt alakított ki, amelyen a később érkezők az előttük jövőket mindig "feljebb" 
tolták — társadalmilag is, lakóhely tekintetében is. Ez volt az egyik olyan jelenség, amely a chicagói városku- 
tatókat lenyűgözte. 

lül is végbement a kasztosodás: a kisszámú "fekete" szociológus (mint W. E. B. Du Bois 
és Franklin E. Frazier) elkülönült és alacsonyabb rangú intézményekbe szorult. A korai 
szociológiát a kaszttársadalom alig érdekelte. A szociológia első két évtizedének törté- 
netét úgy is meg lehet írni, hogy abban erről a kérdésről egyáltalán ne essen szó. 

A bevándorlással párhuzamosan folyt az ország nyugati területeinek, elsősorban a 
hatalmas közép-nyugati síkságnak a feltárása. Ebben alapvető szerepet játszott a XIX. 
század első felében még domináns folyamhajózást felváltó vasút (a jelentős szövetségi 
kormányzati támogatással kiépült hálózat hossza 1890-ben már 166 705 mérföld, azaz 
268 000 kilométer volt). A mezőgazdasági termelés kibővült, de ez már árutermelő me- 
zőgazdaság volt. A farmerek már csak azért sem hasonlíthatók az európai parasztok- 
hoz, mert 1910-ben például több mint a felük olyan földön gazdálkodott, amely öt év- 
vel korábban nem volt a birtokukban vagy tulajdonukban. A farmervilág majdnem 
olyan mobil volt, mint a városi. Az átalakuló agrárvilággal csak a szociológusok egy 
kicsi és nem sokra becsült csoportja foglalkozott. 

A vasút hozzájárult az ipari javak iránti kereslet növekedéséhez. Gyors ütemben bő- 
vült a modern nagyipar (bár a polgárháború utáni fellendülést először az 1870-es évek- 
ben, majd 1893-tól országos méretű gazdasági válságok törték meg), az Egyesült Álla- 
mok 1910-re a világ vezető ipari hatalma lett. Mark Twain a XIX. század utolsó harma- 
dát Gilded Age-nek, "aranyozott" korszaknak nevezte. A kifejezés arra utalt, hogy ez a 
korszak a hatalmas vagyonok felhalmozásának, egy újfajta kapitalista arisztokrácia és a 
nagy kapitalista gazdasági szervezetek kialakulásának az időszaka. Az 1859-től folyó 
pennsylvaniai kőolajtermelésben érdekelt John D. Rockefeller által létrehozott Standard 
Oil 1898-ban már a kőolajtermelés 33,5, a finomítás 83,790-át ellenőrizte. Vele egy idő- 
ben hozta létre Andrew Carnegie a maga fémkohászati birodalmát a szénbáró Henry 
Clay Frickkel együttműködve, majd a Carnegie-birodalmat felvásárló Pierpont Morgan 
bankár 1901-ben a US Steelt, amely máig uralkodik az amerikai fémkohászatban. A kor- 
szak újságírói robber baronnak (rablóbáróknak) nevezték — nem véletlenül — a fenti fér- 
fiúkat, akárcsak a vasútépítésben is szerepet játszó Cornelius Vanderbiltet vagy a tőzs- 
despekuláns Jay Gouldot és Jim Fisket.§ Az általuk megteremtett nagy szervezeteket 
már nem a tulajdonosok, hanem szakértő menedzserek irányították, és jobban vagy 
rosszabbul fizetett fehérgalléros alkalmazottak tömege végezte a nélkülözhetetlen hiva- 
tali munkát. Egy új középosztály!" jött létre. A szociológiát a nagy pénz és a nagy szer- 
vezetek világa éppúgy alig érdekelte (csak a szűkebb szakmán kívüli Veblen írt róluk), 
mint ahogy a munkásosztály világa sem. 

A Gilded Age korszaka a politikai erkölcsök tekintetében a mélypont volt az ameri- 
kai történelemben. A korrupció befonta a rendszert a helyi politikától az elnök környe- 
zetéig, sőt több elnök maga is gyanúba keveredett. A növekvő városokban, ahol az in- 
tézményrendszer nem sokat változott a kisvárosi korszak óta, a politikát a helyi 
"főnökök! tartották a kezükben (New Yorkban a Theodore Roosevelt elnökkel is kapcso- 
latban álló, a Tammany Hallról elnevezett csoport), akik a kisebb kölcsönökkel, állások- 
kal, jogi segítséggel stb. nekik lekötelezett szavazók — többnyire az új bevándorlók — 
voksait árulták." A magasabb szintű korrupció kifinomultabb volt. Mint egy megfiígye- 


5A modern populáris romantika tematikus forrását jelentő, rövid életű cowboy-világ a chicagói ipari vá- 
góhidakra hajtott marhacsordák őrzésére — és a konkurens bölénycsordák kiirtására — jött létre. 

6A történeten érdemben alig változtat az a tény, hogy e robber baronok némelyike később nagy jelentősé- 
gű kulturális tevékenységet fejtett ki (mint a műgyűjtő Frick- vagy a Rockefeller-, a Carnegie- vagy később a 
Ford-alapítványok). 

TA szervezett bűnözés és a politika közti kapcsolatról írt a chicagói szociológiai csoport egyik tagja, John 
Landesco (Organized Crime in Chicago, Chicago: Illinois Association for Criminal Justice, 1929). A "főnökök" 
politikai gépezetéről találó, bár talán a reálisnál kicsit pozitívabb képet fest Robert K. Merton tanulmányában: 
Manifeszt és látens funkciók, in uő.: Társadalomelmélet és társadalmi struktúra, Budapest: Osiris, 2002,153. sk. 

lő mondta a pennsylvaniai törvényhozásról: ,a piacon kapható legfinomabb emberek tár- 
sasága" (the finest body of men hat money can buy). Talán még szerencse is, hogy ez a kor- 
rupt kormányzat messzemenően tétlen maradt: mint látni fogjuk, például az oktatásügy- 
nek témánk szempontjából fontos átalakulásában elhanyagolható volt a szövetségi kor- 
mányzat szerepe (s ebben élesen különbözött az aktív európai kormányzatoktól). 

Míg Európában a kapitalista gazdaság erőteljes osztályképződéssel járt, az Egyesült 
Államokban a népesség inkább kasztokra (Délen), etnikai, foglalkozási csoportokra ta- 
golódott. A nagyipar gyarapodását nem követte a munkásság osztály jellegű megszer- 
veződése. Sombart nevezetes kérdésére, , miért nincs Amerikában szocializmus?", több- 
féle válasz is adható. Az egyik válasz lehet a már említett "határ-jelenség: az önállóvá 
válás (a feltáratlan Nyugatra való vándorlás) lehetősége sokáig valós vagy valósnak ér- 
zékelt választás volt. A bevándorlás is állandóan új és képzetlen tömegeket, hatalmas 
szakképzetlen munkaerő-tartalékot sodort az iparvidékekre, akik a régebben jöttéknek 
állandó veszedelmes konkurenciát jelentettek, és a nyelv, a vallás, a szokások is elvá- 
lasztották őket munkástársaiktól. Nem csoda, hogy a szolidaritás helyett a különböző 
csoportok közti konkurenciaharc jellemezte az ipari viszonyokat.§ De még így is a XIX. 
század vége volt az az időszak, amikor a legtöbb kísérlet történt szocialista szervezkedés- 
re — az 1876-os bányavidéki Molly Maguires összeesküvéstől? a 1880-as évek első felében a 
Knights of Labor majd háromnegyedmillió tagot számláló mozgalmáig, amely az 1886. má- 
jus 4-i chicagói Haymarket-merénylet és -vérengzés és az azt követő per justizmordjai 
után omlott össze. Az 1880-as években volt az amerikai történelemben a legtöbb sztrájk. 
Nem voltak ritkák az erőszakos és látványos akciók sem, mint az 1894-es Pullman sztrájk 
vagy "Coxey hadserege, az 1894-ben Ohióból Washingtonba vonuló munkanélküli tün- 
tetők menete. Végül az ipari munkavállalókat a szakmai érdekek védelmét szorgalmazó, 
1886-ban alakult American Federation of Labor integrálta a társadalomba. A szociológia 
azonban kevéssé érdeklődött az osztályok, a munkásság világa iránt. 

A pénz kialakuló világával sokan elégedetlenek voltak. Elégedetlenül és kiábrándul- 
tan szemlélte az erkölcsileg széteső világot számos régi, elsősorban a keleti partról szár- 
mazó polgár, akik számára a nagy vagyonok megjelenése státusveszteséget jelentett. Kö- 
zülük kerültek ki az idealista, moralista mugwumps (kb. nagyokosok), a rabszolgaság egy- 
kori liberális ellenzői, az abolicionisták utódai, akik a politikával szemben is erkölcsi igé- 
nyeket támasztottak, de természetesen idegenkedtek a műveletlen, bárdolatlan tömegek- 
től is. Felháborodtak a terjedő korrupció és a "gépezetre" alapozott politika miatt. 

Nem tetszett a nagy pénz társadalma a kisembereknek, farmereknek sem, akik olcsó 
hitelt, olcsó vasúti tarifákat és a rablókereskedőkkel szemben védelmet igényeltek — ők 
adták a különböző populista (és sokszor rasszista, idegenellenes) megmozdulások, így 
az 1874 és 1878 között viszonylagos sikereket elérő Greenback Party! bázisát. Az 1893-as 
gazdasági válság után William Jennings Bryan tudott nagyobb tömegeket, elsősorban a 
Közép-nyugat farmereit mozgósítani az 1896-os elnökválasztás során az olcsó pénz (a 
bimetallizmus, azaz az aranyhoz képest rögzített árfolyamú ezüstvaluta), a jövedelem- 
adó, a munkaügyek kormányzati szintű képviselete, a női szavazójog programjával, de 
vereséget szenvedett a Kelet nagy ipari és pénzügyi hatalmai által támogatott republi- 
kánus jelölttel szemben.!! A századforduló után a wisconsini republikánus kormányzó- 


8 Már Sumner is ezekkel a tényezőkkel magyarázta a szakszervezetek gyengeségét. Lásd Sumner, 
William Graham: What Social Classes Owe to Each Other, New York: Harper g Brothers, 1883, 96. 

9" Conan Doyle Sherlock Holmes-legendáriumába is bekerült a történet egy elfogultan ellenséges válto- 
zata (The Valley ofFear). 

10 "Zöldhátú", azaz az inflálódó polgárháborús papírpénzt visszakövetelő párt. 

HU Az európai közvélemény jobban ismeri Bryan későbbi szerepét a az 1925-ös daytoni úgynevezett 
"majomperben,, ahol ő képviselte a vádat a darwini tételeket oktató tanárral szemben. Az eset jól jellemzi az 
amerikai populizmus karakterét. 

nak, Robert M. La Follette-nek a kisemberek érdekeit a nagytőkével, a nagy vasúttársa- 
ságokkal szemben védelmező reformpolitikája vonzott nagyobb tömegeket. La Follette 
sikereinek kora már a "progresszív" korszak. A nagypolitika" szintjén a progressziviz- 
mus az 1901-1909 közötti elnök, Theodore Roosevelt Sguare Dealjét és az 1912-ben meg- 
választott Woodrow Wilson New Freedom programját jelentette. Trösztellenes jogsza- 
bályok születtek, a korábbiakat (mint az 1890-es Sherman Actot) felelevenítették és leg- 
alább szimbolikusan érvényesítették. A progresszív korszakban szabályozták a vasúti 
szállítást, a tarifarendszert, pénzügyi reformokat hoztak (a Federal Reserve System, egy- 
fajta központi bank létrehozásával stabilizálták a hitelrendszert). Szociális reformokra 
(a munkaidő, a női és gyermekmunka szabályozása, a balesetbiztosítás és a nyugdíjrend- 
szer bevezetése terén tett kezdeti lépésekre) is sor került, a politikai rendszerben pedig a 
teljes körű titkos szavazás, az előválasztások (primaries) és néhány más reform bevezeté- 
sével a régi politikai gépezet befolyását némileg háttérbe szorították. A korábbi időszak- 
hoz képest aktívabb és a társadalmi követelések iránt nyitottabb lett a szövetségi szintű 
politika. A szociológiai gondolkodás ebbe a "progresszív! klímába illeszkedett. 

Európában és az Egyesült Államokban is felismerhető a XIX. század végén megin- 
duló mozgásokban az a tendencia, amelyet a "Iiberalizmus válságaként szoktak emle- 
getni: különböző formákban egyre többekben érlelődött meg a felismerés, hogy nagy 
egyén feletti, személytelen társadalmi és gazdasági erők irányítják a világ sorát, s ezzel 
egyre hiteltelenebbé vált az a fajta liberalizmus, amely az egyén szabadságára és szuve- 
renitására, a vállalkozás korlátlan szabadságára helyezte a hangsúlyt. Része volt ebben 
az átalakulásban az Egyesült Államokban is terjedő "naturalizmusnak!, természettudo- 
mányos szemléletnek, amelyből az egyén kicsisége és természeti erőktől való függése 
következett. Hasonló dolgokat tanított a szociológia is, amely a társadalmi törvények 
kutatásával nemcsak a puszta politikai akarat hatástalanságát hangsúlyozta, hanem azt 
is, hogy az egyén társadalmi erőktől függ. 

A "nagy pénz! törvényszegései, a helyi igazgatás korrupciója lett a nagyobb pél- 
dányszámú hetilapokban jelentkező leleplező muckraking!" /muck-rake — trágyagereblye] 
újságírás témája, amely a progresszív! időszak kezdetén élte virágkorát." De a helyi re- 
formok vágya mozgatta a századelő később említendő social survey mozgalmát is. 
A progresszív! politika egyik bázisát a régimódi (mugwamps) liberalizmusból és az an- 
nak modernebb változatát jelentő individualista szociáldarwinizmusból is kiábránduló 
értelmiségiek alkották. Ők kezdeményezték a városi politika és igazgatás megújítását, a 
városi közszolgáltatások javítását és a helyi politika megszabadítását a mindent átható 
korrupciótól — mérsékelt sikerrel, hiszen a bevándorlókra jobban hatottak a főnököktől 
nyerhető kézzelfogható kedvezmények, mint a progresszív politikusok és értelmiségi- 
ek demokráciát és polgári erényeket magasztaló fejtegetései. A városi politika megújí- 
tása mozgósította az egyetemi értelmiséget is. 

A "Progresszív" politika meg tudta szólítani a nagytőkétől és a nagyszervezetektől 
megriadó középrétegeket: a tulajdonos kispolgárságot is, az új, alkalmazotti középosz- 
tályt is. Morális indítékok mozgatták azokat a lelkészeket, vallásilag elkötelezett polgá- 
rokat is, akik szociális reformot, az egyenlőtlenség csökkentését, céltudatos, a szegé- 
nyek helyzetén valóban javító jótékonyságot követeltek — a lentebb említendő, 1890 
után kialakuló Social Gospel hirdetőit. A kialakuló új egyetemi értelmiség is sok szállal 
kötődött ezekhez a polgári csoportokhoz. Nem csoda, hogy a kialakuló szociológia vi- 
lágát mélyen áthatotta a progresszív korszak ideológiája és moralizmusa. 

A "progresszív! korszaknak az I. világháború vetett véget. Wilson a morális idealiz- 
mus, önfeláldozás és az altruizmus értékeiből vezette le az Egyesült Államok háborús 


2? Lásd Arthur and Lila Weinberg: The Muckrakers, New York: Simon and Schuster, 1961. 

részvételének szükségességét — a háborúval szembeni ellenérzés aztán ezeket az értéke- 
ket is elsodorta. A háború utáni sztrájkmozgalmak, a bolsevik forradalom hírei, a váro- 
sokban fellángoló faji zavargások táplálták a Vörös rémületet" (red scare). A politikai köz- 
beszédben eluralkodott a radikalizmustól való félelem, a konzervatív retorika. Az értel- 
miség körében is megfigyelhető volt a közügyekből való kiábrándulás, egyfajta morális 
privatizmus. A társadalmi reformok egy időre eltűntek az országos politika frazeológiá- 
jából — a háború utáni korszakban csak az ötletet és az indoklást a progresszív korszak po- 
Bíróság állásfoglalásai aláásták a progresszív korszak reformjainak (így a gyermekmunka 
és a női munka szabályozására tett kísérletnek, a szakszervezkedést megkönnyítő jogsza- 
bályoknak) a többségét. A big business kritikáját felváltotta annak csodálata, annál is in- 
kább, mert az 1920-as évek nagy gazdasági fellendülést hoztak. A személyes fogyasztás 
kibővült, megjelentek a későbbi fogyasztói társadalom első elemei. 1914-től ontották Ford 
futószalagai a gépkocsikat, és a húszas évek végére széles körben elterjedt a rádió. 

Gazdaság- és társadalomtörténeti tekintetben a nagy válság és a rá következő, 
Franklin D. Roosevelt elnök nevéhez kötött New Deal! hatalmas törést jelentett. A "prog- 
resszív! korszakhoz való visszatérésről nem lehetett szó. Ahhoz túl nagy volt a megráz- 
kódtatás, hogy hihetően lehessen képviselni a morális és társadalmi haladásban bízó 
ideológiát. A New Deal, különösen kezdetben, válságmegoldó rendszabályok meglehe- 
tősen zavaros együttesét jelentette. Sikerét talán éppen experimentális, gyakorlatias, ru- 
galmas jellegének köszönhette. Míg a "progresszív" korszakban számos reformerelkép- 
zelés született, a New Deal létrejöttében a társadalomtudományoknak és nagy reform- 
koncepcióknak nem volt alakító szerepük. 

A New Deal egyik eredménye az volt, hogy Európához képest némileg megkésve lét- 
rejött a nagyobb gazdasági és társadalmi programokat megvalósítani képes szövetségi 
államapparátus. Ez átalakította a politika egész rendszerét. Hatékonyan integrálta a po- 
litikai rendszerbe a szakszervezeteket. Anélkül, hogy harcot hirdetett volna a "pro- 
gresszív" korszak egyik mumusa, a politikai gépezet ellen, sikerült felszámolnia azt a 
munkanélküli segélyezés és a társadalombiztosítási programok segítségével (mert 
ezentúl a főnök!" helyett az államhoz lehetett segélyért folyamodni). Az inkább csak 
szimbolikus síkon folytatott trösztellenes "progresszív" politika értelmét vesztette, hi- 
szen a szövetségi állam és a nagy trösztök partnerek lettek. Meggyorsította a változás 
az új, alkalmazotti középosztály növekedését. Az új apparátus — és az egész szövetségi 
gépezetet tovább izmosító II. világháború — számtalan lehetőséget nyitott a társadalom- 
tudományok számára, és ezeket mások mellett kihasználta egy lényegi eljárásait, tudo- 
mányos termelési módját megváltoztatott szociológia is (ahogy ezt az Epilógusban be 
fogom mutatni). De ez a korszak már az, amikor a kivételesség" ideológiája (amely a 
korrupt Európától elszigetelődő új köztársaságról kiformálódó, meglehetősen eltérő el- 
képzeléseket fogta egybe) átalakult az Egyesült Államok világméretű, "nyilvánvaló 
küldetését" (manifest destiny) hirdető eszmévé. 


Individualizmus és közösség 


Az Amerikával kapcsolatos európai közhelyek közt szerepel az is, hogy ennek az or- 
szágnak a kivételessége" a gátlástalan individualizmus kultuszában mutatkozik meg. 
Mint Robert Bellah írta, inkább individualizmus és közösség megoldatlan konfliktusá- 
ról van szó. 


B A szesztilalomban a puritán angolszász kultúrának a bevándorlók (olaszok, lengyelek, szlovákok, ma- 
gyarok) ivó! kultúrájával szembeni ellenérzése is szerepet játszott. 

5 Az amerikai történelem legfontosabb, mindmáig megoldatlan problémája az ön- 
erőre támaszkodó, versengő vállalkozás és a közösségi szolidaritás érzéke közötti fe- 
szültség volt. ... Az amerikai kultúrát sokáig jellemezte az önerőre támaszkodás és 
a közösség keverékének nyilvánvaló kétértelműsége, és az ország története hasonló 
kétértelműséget mutat a tekintetben, hogy miként kapcsolható össze az egyéni au- 
tonómia és a modern bonyolult gazdaság összefüggésrendszere."!4 


Az amerikai individualizmus abban az értelemben igen nagy hatást gyakorolt a társa- 
dalomtudományos gondolkodásra is, hogy gyanúba keverte mindazokat az elmélete- 
ket, amelyek valamiképpen az egyéni viselkedés külső meghatározottságát hangsú- 
lyozták, így míg a közösségre való koncentrálás elősegítette a társadalomkutatás önál- 
lósulását, a voluntarista individualizmus gátolta azt. 

A közmondásos amerikai individualizmus a kemény, érzelmileg hideg, sikerorien- 
tált utilitarista individualizmus, a Gilded Age gátlástalan magatartása, amelynek a szo- 
ciológiában Sumner volt a legjellegzetesebb, de meglehetősen egyedül álló képviselője. 
De individualista volt az a fajta gondolkozás is, amelyet az irodalomban Ralph Waldo 
Emerson transzcendentalizmusa vagy Walt Whitman expresszivizmusa képviselt. Ez az 
egyénben a kivételes értékmegvalósulás lehetőségeit kereste, és például Charles H. 
Cooleyra ennek volt nagy hatása. 

A közösség jelenthette a hitükben biztos puritánok zsarnoki, az elfogadott hittől és 
szokásoktól való elhajlást nem engedő konzervatív közösségét. A konzervativizmus itt 
nem feltétlenül a hierarchikus hatalmi rend védelmét jelentette. Konzervativizmus és 
demokrácia, amelyek Európában kizárták egymást, Amerikában összekapcsolódhattak, 
ahogy ezt még ma is érzékelni lehet. A közösség lehetett a kistulajdonosok önigazgató, 
republikánus, a szabadságértékeknek teret nyitó közössége is. Abban az ideális új-ang- 
liai községmodellben, amelyet egy, a liberalizmus felé sodródó európai arisztokrata, 
Tocgueville dolgozott ki az európaiak, de ugyanúgy az amerikaiak számára is, ez a két 
elem nehezen elválasztható. A szociológiai gondolkodásban a közösségi elem jelenthet- 
te szabad egyének egalitárius együttműködését, mint Cooleynál vagy Meadnél, de 
ugyanígy a türelmetlen és rasszista közösségek idealizálását egy szociológiai populiz- 
mus keretében, mint Edward A. Rossnál. 

A "közösség! gondolata azért lett olyan fontos az egyébként az individualista érté- 
keket kultiváló amerikai társadalmi gondolkodásban és szociológiában (leginkább per- 
sze a különböző populista indíttatású csoportokban), mert ez a társadalmi harmónia és 
béke, egyetértés és szolidaritás megteremtésének egyetlen ismert — de persze visszahoz- 
hatatlanul elmúlt — példája volt a konfliktusokkal, bűnökkel és megoldhatatlannak lát- 
szó bajokkal teli világban. Az állam, amelynek az európai gondolkodás olyan jelentős 
szerepet tulajdonított a társadalmi szolidaritás megteremtésében, hosszú ideig tehetet- 
len volt, vagy — a helyi politika szintjén — maga is a bajok egyik okozója. A helyi és 
egyéb közösségek helyére lépő hatékony (szövetségi) állam csak az itt elemzett korszak 
végén jelent meg. 

Minthogy az osztályszerveződés, amely Európa radikális gondolkodói számára a 
szolidaritás új formáját ígérte, Amerikában alig haladt előre, a legfontosabb "népi erő 
A "közösségnek! tulajdonított jelentőség nélkül nehezen érthető, hogy miképpen válha- 
tott a korai amerikai szociológia egyik kulcsfogalmává a társadalmi ellenőrzés" (mert 
ez alatt a közösségi ellenőrzésre gondoltak). Ez a gondolati-ideológiai reprezentációs 
készlet magyarázza (részben), hogy a csoportjelenségekre az amerikai szociológia sok- 


M Bellah, Robert et al.: The Habits of the Heart. Individualism and Commitment in American Life (1985), New 
York: Harper £ Row, 1986, 256. 

kal jobban figyelt, mint az európai. Csak így érthető, hogy miért vált elfogadhatóvá az 
egyetemi közegben az individuális tudat szuverenitását aláásó pragmatizmus és Mead 
belőle kiinduló elméleti szociálpszichológiája. A társadalmi "dezorganizáció" sokakat 
izgató problémája is a "közösség" eszméjével függött össze. A legtöbb esetben a 
"közösség" erősen populista eszméje alkotta a társadalomkritika normatív hivatkozási 
pontját, például Veblennél. 

Az amerikai kivételesség! és a közösség voltak azok az eszmék, amelyekhez kap- 
csolódva az amerikai szociológiában megfogalmazódtak azok az elméleti és empirikus 
problémák, amelyek az európai szociológiában sokkal inkább a kapitalizmus és a mo- 
dernizáció kérdéseihez kapcsolódva jelentek meg. Ez érthető, ha tekintetbe vesszük, 
hogy Amerika speciális fejlődése miatt az ipari kapitalizmus itt nem egy korábbi gaz- 
dasági rendszert kiszorítva jelent meg, hanem éppen a korábbi világ intézményes struk- 
túráira ráépülve alakult ki. Az amerikai társadalomtudomány az ipari kapitalizmust 
nem úgy dolgozta fel, mint radikális törést a korábbi állapothoz képest (ahogy ez az eu- 
rópai szociológia reprezentáns elméleteiben megjelent), hanem mint egy korábbi álla- 
pot következményét és megromlását. A korai szociológusok az ipari kapitalizmuson a 
polgári közösségek értékeit kérték számon. Ezért olykor romantikusnak, nosztalgikus- 
nak tűnnek, pedig az elemzést vezérlő értékek alapvetően polgáriak. 

A kivételesség" gondolata és a közösségeszme miatt szorult a társadalmi gondolko- 
dás peremére az osztályok kérdése, a társadalom nyilvánvaló kasztjellege, egyáltalán 
minden, ami valamilyen gyógyíthatatlan konfliktusra utalhatott volna. Ha voltak is, 
akik érzékelték a társadalom osztály jellegű és/vagy "faji szakadását, gondolataiknak 
nem volt olyan hatásuk, mint Európában. 


Az egyetemi rendszer 


A századfordulón tudományos teljesítmény tekintetében az Egyesült Államok (Német- 
országhoz, Franciaországhoz képest) még elmaradott országnak számított. Az 1920-as 
években néhány területen már beérte az élenjárókat (így, mint látni fogjuk, a szociológi- 
ában is), az 1930-as években a vezető tudományokban (például az elméleti fizikában) az 
élre tört, a 1940-es években hegemón lett (a szociológiában még inkább, mint más tudo- 
mányokban). Ennek a magyarázatát nemcsak az Egyesült Államok gazdasági fejlődésé- 
ben lehet megtalálni, hanem a tudománynak legalábbis 1945 előtt fő intézményi bázisát 
jelentő egyetemi rendszer kedvező alakulásában is. 


Egyetemalapítások 


A polgárháború előtti időszakban az Egyesült Államokban európai (német) értelemben 
vett egyetemek nem léteztek.!" A felsőoktatás az általános képzést nyújtó, maximum 
négyéves tanulmányi idejű college-okból állt, valamint olykor ezekhez kapcsolódó teo- 
lógiai és jogi képzést nyújtó szemináriumokból, "iskolákból" és a magánintézmények- 
ként működő orvosképző Medical Schoolokból. Az undergraduate!S képzést nyújtó college 
társadalmi funkciója hasonló volt a német Gymnasiuméhoz: a társadalmi elit újraterme- 


5 A következők forrása: Geiger, Roger L.: To Advance Knowledge. The Growth of American Research Uni- 
versities 1900-1940, New York: Oxford University Press, 1986; Veysey, Laurence R.: The Emergence of the 
American University, Chicago: The University of Chicago Press, 1965. 

16 Minthogy félreértésre adna alkalmat, ha az undergraduate terminust főiskolai, a graduate terminust egye- 
temi képzésnek fordítanám, megtartom az eredeti amerikai terminológiát. 

lését szolgálta egyfajta erkölcsi és szellemi fegyelem" kialakítása révén. Középpontjá- 
ban a klasszikus tanulmányok álltak, és csak felületesen tanították az újabb tudomá- 
nyos ismereteket. Kötött tantervvel dolgoztak, elsődlegesnek a formális iskolai fegye- 
lem megőrzését tartották, céljaik közül hiányzott a tudományos gondolkodásra nevelés, 
szigorúan vallásos szelleműek voltak. A magasabb színvonalú tanulmányokat és a tu- 
dományos kutatást (amennyiben ilyen egyáltalán létezett) a college-ok keretein kívül 
folytatták, a tudományos társaságokban (ilyen volt például a Benjámin Franklin által 
alapított American Philosophical Society, az 1848-ban alapított American Association for the 
Advancement of Science vagy az 1863-ban alapított National Academy of Sciences). 

A polgárháború után egyre erősödött a változásra való törekvés. Ez több forrásból 
táplálkozott. A régi típusú egyházias college egyre kevésbé volt vonzó az új üzleti szel- 
lemű es civilizációban. Sokan hangoztatták, hogy a felsőoktatásban hasznos ismerete- 
ket is kell nyújtani a klasszikus képzés helyett vagy mellett. Mások a német példára 
hivatkozva a tudományos képzés és kutatás fontosságát hangsúlyozták. 

A XIX. század utolsó negyedében bekövetkezett változás egyrészt azt jelentette, 
hogy college szinten lehetővé tették a szabadabb tantárgyválasztást (elective system) — a 
századforduló táján ennek köszönhetően jelent meg a szociológia mint tömegesen ok- 
tatott tárgy. Másrészt létrejött a tudományos felkészítést nyújtani hivatott, a college-ra 
építő graduate képzés. Az 1840-es, 1850-es években már elszórtan létrejöttek többé-ke- 
vésbé tudományos képzést nyújtó iskolák" (pl. a Lawrence School a Harvardon és Sheffield 
Scientific School a Yale-en — bár maga a Yale erősen konzervatív szellemű maradt), és 
1861-ben adományozták az első PhD-fokozatot a Yale Sheffield School-jában. Az 1876-ban 
alapított Johns Hopkins Universityt tekintik az első olyan felsőoktatási intézménynek, 
amelyben a graduate képzés megfelelő súlyt kapott. A XIX. század utolsó harmadában 
aztán egymás után jöttek létre az állami és magánegyetemek, amelyek mind graduate 
képzést is nyújtottak. Az 1920-as évekre mintegy 15 olyan egyetem jött létre, amelyek- 
ben színvonalas tudományos munka folyt. Ezek között voltak állami egyetemek: //lino- 
is (Urbana), Michigan (Ann Arbor), Minnesota (Minneapolis), Wisconsin (Madison), 
California (Berkeley); a régi magas presztízsű college-okból kinőtt egyetemek: Columbia 
(New York), Harvard (Cambridge), Penn (Princeton), Yale (New Haven); új magánegye- 
temek: MIT (Cambridge), Cornell (Ithaca), Johns Hopkins (Baltimore), Stanford (Stanford), 
Chicago. A szociológiában ezek közül öt játszott jelentősebb szerepet: Michigan, 
Wisconsin, Columbia, Chicago és a korszak legvégén a Harvard. 


A "kivételes" egyetemi rendszer 


A kialakult egyetemi rendszer — noha állítólag a német egyetemet tekintették mintakép- 
nek — mégsem német jellegű lett. Ennek az oka egyrészt az volt, hogy az egyetemek nem 
mondhattak le az undergraduate képzésről. A tisztán graduate tanulmányokat kínáló 
egyetem (Clark University) megbukott. Ennek az volt az oka, hogy a magánegyetemek 
bevételei elsősorban az undergraduate college-okból származtak, és az állami egyetemek 
támogatása is attól függött, hogy megfelelő kínálatot nyújtottak-e ennek a képzésnek a 
területén. Az egyetemi hallgatók legnagyobb része a továbbra is nagyon népszerű 
undergraduate képzésben vett részt, ennek megfelelően az oktatóknak is elsősorban az 
ott tanuló és meglehetősen gyengén felkészült hallgatókkal kellett foglalkozni (a kétfé- 
le képzés oktatói kara nem vált el élesen egymástól). A graduate hallgatók aránya vi- 
szonylag kicsiny volt. Fokozatosan az egyetemekbe integrálódtak a különböző speciá- 
lis szakiskolák, így az eredetileg önálló orvosképzés, a tanárképzés stb. Az egyetem te- 

hát az Egyesült Államokban sokkal bonyolultabb, összetettebb képződmény (multiver- 
sity) volt, mint a névlegesen mintájául szolgáló humboldti német egyetem. 

Ennek a struktúrának természetesen az is az egyik következménye volt, hogy jóval 
többen léptek be a széles értelemben vett felsőoktatásba a megfelelő korosztályból, mint 
Európában. Az egyetemi hallgatók száma és aránya a következőképpen alakult: 


Ország Amerikai Egyesült Franciaország Németország 
Allamok 
Év 1900/1901 1930 1900/1901 1931 1900/1901 1933 


Össznépesség — 76millió 123 millió 38 millió 41 millió 56 millió 66 millió 
Egyetemi 

hallgatók 

száma 238 000 1101000 — 30000 83 000 48000 — 107000 
Egyetemi 

hallgatók 

aránya 

a megfelelő 

korú népesség 

96-ában 40 1290 (1928)  1,590 


Csakhogy az USA-ban az egyetemi hallgatóknak a századfordulón csak 2,4 "6-a volt 
graduate, ezeknek több mint 60906-a a fentebb említett 15 vezető egyetemen tanult. 
Agraduate hallgatók aránya ezekben is csak 8-10976 körül volt (például a Columbia — a 
legnagyobb egyetem — 6232 hallgatója közül 797 volt graduate 1909-ben; Chicago 5487 
hallgatója közül körülbelül 400). A különböző speciális szakmákra felkészítő iskolák 
hallgatóit (így az egyetemi rendszerbe a századforduló körül integrálódó Medical 
Schoolok diákjait) is tekintetbe véve, a német értelemben vett magasabb szintű egyete- 
mi tanulmányokat folytatók aránya az adott korosztályban nem lehetett magasabb, 
mint Németországban. A számos, helyi igényeket kielégítő junior és community college 
diákjai pedig európai értelemben inkább gimnazistának számíthatók. 

Az egyetemi rendszerben az intézmények között erős különbségek mutatkoztak: az 
1890-es években a kiadott PhD-fokozatok felét hat intézményben szerezték (Chicago, 
Columbia, Cornell, Harvard, Johns Hopkins, Yale), miközben a hallgatók 990-a járt ezekre az 
egyetemekre. Szociológiából például 1895 és 1915 között 98-an szereztek PhD fokoza- 
tot, ebből 60-at a két vezető egyetemen (36-ot Chicagóban, 24-et a Columbián).!$ 4 már 
fentebb említett tizenöt kutató-egyetem az 1920-as évektől tudatosan korlátozta a hall- 
gatólétszám!? növekedését: a felvételnél erős szelekciót alkalmazott, több esetben (pél- 
dául a Harvard, a Columbia, Yale) nemcsak a kiválóság, hanem egy veszélyeztetettnek lá- 
tott életforma védelme érdekében is tudatosan előnyben részesítve a jómódú fehér pro- 
testáns polgárságot a szegényebbek és zsidók rovására (a feketék ebben az időben még 
alig jelentek meg az elit egyetemeken). 

Az Egyesült Államokban az egyetemek bevételorientáltak voltak. Természetesen az 
egyes államok bizonyos fokig finanszírozták a saját egyetemeiket (1909-ben Wisconsin 
esetében például 8290-ig, Michigan esetében 6490-ig). Az 1862-ben elfogadott Morrill Act 


!7 Lásd Geiger i. m. 14-5.; Veysey i. m. 339. 

18 A számok tekintetében a különböző forrásokban kis eltérések mutatkoznak, mert a szerzett fokozatok 
tudományági besorolása nem mindig egyértelmű. 

DA századfordulón a kutató egyetemeken tanult a hallgatók 21, 1929-ben 11 90-a. (Geiger i. m. 270-271. 
alapján) 

szövetségi földterületeket bocsátott az egyes államok rendelkezésére a mezőgazdasági 
és technikai képzés fejlesztése céljából (így jöttek létre a land grant universities, például 
Illinois-ban és Kaliforniában, de a magánalapítású Cornell működését is részben ez biz- 
tosította). Az egyetemek jelentős részben tandíjakból éltek (1909-ben a magánegyete- 
mek közül Chicago esetében a tandíjakból származott a bevételek 4390-a, a Columbia ese- 
tében 4490-a, a Harvardon 47"9-a), ami megint csak a viszonylag olcsó undergraduate 
képzés javára vált.0 A magánegyetemek (például a Harvard) a tandíjbevételen kívül va- 
gyonukból és adományokból éltek. A chicagói egyetem alapítását a Gilded Age 
emblematikus nagytőkésének, az idősebb Rockefellernek az adománya tette lehetővé,?! 
de a többi pénzarisztokrata és iparmágnás család (Carnegie, Morgan, Vanderbilt) is je- 
lentős egyetemi adományokat tett. 

Az impozáns intézményi fejlődés és a nagy számok mögötti valóság — ez természe- 
tes — meglehetősen összetett volt. Az undergraduate hallgatók többségét — ez az arányok- 
ból is sejthető — nem igazi szakmai vagy tudományos érdeklődés vezette az egyetemre. 
Belépőt akartak szerezni az üzleti és hivatali életbe, és ezt a lehető legkisebb befektetés- 
sel akarták elérni. A követelmények ezért nem lehettek nagyon magasak (állítólag a 
Yale-en a század elején napi egyórai tanulással végezni lehetett; Princetonban a master 
fokozathoz egy 15-20 oldalas dolgozat is elegendő volt). A hallgatók az egyetemi társas 
élet előnyeit is maximálisan ki akarták élvezni. Az oktatók túlterheltek voltak (a vezető 
egyetemeken is 10-12 volt a heti óraszám, a kisebb college-okban 22 is lehetett). Az ala- 
csony szellemi színvonal sokszor kötelező vallásgyakorlattal párosult. 

Az egyetemi rendszer az Egyesült Államokban nemcsak sokszínűsége és mérete mi- 
att különbözött az európaitól. Németországban az egyetemek a professzorok önkiegé- 
szítő korporatív testületei voltak, szoros állami felügyelet és gyámkodás alatt. Francia- 
országban a korporatív jelleg kevésbé volt erős, az állami felügyelet szorosabb. Termé- 
szetesen mindkét országban az állami költségvetés finanszírozta az egyetemeket. 
Az Egyesült Államokban gyakorlatilag hiányzott a korporatív elem, az oktatók önigaz- 
gató testülete.? Az egyetemeket az elnökök irányították, ők nevezték ki a nagyobb egy- 
ségeket irányító dékánokat (deans) és a tanszékek (departments) vezetőit. Általában sza- 
bad kezük volt a tanárok kiválasztásában is. Az elnök csak az üzletemberek, szabadfog- 
lalkozású értelmiségiek közül kikerülő Board of Trusteestől (amelynek kijelölésében ma- 
gánegyetemeken az alapítóknak volt szavuk) és a tehetős volt hallgatóktól (alumni) füg- 
gött. A rendszer bürokratikus és bizonyos fokig diktatórikus volt. Számos olyan elnök 
volt, aki üzleti vállalkozásként akarta az egyetemet irányítani. 

Az egyetemi rendszer nem volt mentes a feszültségektől. Ezek a közönség számára 
leginkább látható módon az ún. academic freedom (egyetemi szabadság) ügyekben jelen- 


20 Az adatok forrása Geiger i. m. 273-275. 

21 Rockefeller 1 millió dollárt akart William R. Harpernek adni, hogy szervezzen egy college-ot Chicagó- 
ban. Harper 15 milliót kért, mert egyetemet akart alapítani, nem college-ot. Végül Rockefeller 1890-től két év- 
tizeden keresztül összesen 35 millió dollárt adott, majd 1910-ben egy 10 milliós záróadományt. A Standard Oilt 
(amely a progresszív korszak muckraker újságíróinak egyik célpontja volt) megteremtő, kíméletlen üzleti mód- 
szereiről ismert, versenytársait könyörtelenül eltipró John D. Rockefeller mélyen meg volt győződve saját sze- 
mélyes becsületességéről és könyörületességéről, hívő baptista volt — s ilyen indíttatásból tett jelentős adomá- 
nyokat. 1913-ban hozta létre a Rockefeller Foundationt, majd 1918-ban a Laura Spelman Memóriái Foundationt. 
Hasonló volt Andrew Carnegie beállítottsága. 

22 Jellemző, hogy az európai egyetem alapvető szervezeti egységeit képező kart jelölő szó (faculty) az ame- 
rikai angolban az oktatók összességét jelenti. 

3Ezt nem mindenki tartotta pozitívumnak. Th. Veblen például azt, hogy az üzletemberek által játszott 
szerepből következően a pénzügyi érdekek elsődlegességet élveztek az "ipariakkal szemben (a két termi- 
nus jelentésére lásd lejjebb a Veblenről szóló fejezetet), károsnak tartotta a tudományos haladás szempontjá- 
ból. Thorstein Veblen: A felsőoktatás Amerikában (részletek), in: Thorstein Veblen: A dologtalan osztály elméle- 
te, Budapest: Közgazdasági és Jogi Könyvkiadó, 1975, 362 sk. 

tek meg. Az egyetemi rendszer fogékony volt a társadalmi, azaz az üzleti körök és a 
fő rekrutációs bázist jelentő középosztályok által megfogalmazott igényekre — többek 
közt ezért maradt annyira erős az undergraduate képzés. Ebből az következett — mint 
még többször látni fogjuk -, hogy az amerikai egyetemi oktatók, ha politikai vélemé- 
nyük vagy személyes viselkedési stílusuk miatt szembekerültek a befolyásos körök né- 
zeteivel, nem voltak védve a zaklatástól, mi több, ilyen okokból könnyen el is bocsát- 
hatták őket. Márpedig a politikai, erkölcsi és vallási véleménykülönbségek az egyete- 
meken is jelentkeztek. A tfrustees véleménye sokszor az volt, hogy az egyetemi oktató is 
alkalmazott, akit bármikor el lehet bocsátani. A hosszú távú biztonságot jelentő tenure 
(kb. határozatlan idejű kinevezés) intézménye sokáig nem létezett. Az egyetemi oktatók 
viszont egzisztenciális biztonságot?! és személyes függetlenséget követeltek. 

Az fegyetemi szabadság" kapcsán Amerikában a német Lehrfrehaitra (tanítási szabad- 
ságra) gondoltak. Mint több nevezetes eset mutatja, ez a szabadság a császári Német- 
országban sem terjedt ki a hatóságok által nemkívánatosnak tartott vélemények hangoz- 
tatására. Amerikában nem a központi hatalom szankcionált. A legnagyobb országos 
visszhangot kiváltó eset az volt, amikor 1900-ban elbocsátották a Stanford egyetemről 
Edward A. Rosst, mert a monopóliumokról, a vasúttársaságokról és a kínai bevándorlók- 
ról olyan módon nyilatkozott, ami nem tetszett Mrs. Stanfordnak, a vasútmágnás özve- 
gyének, aki az egyetem egyetlen támogatója és frustee-je volt. Ross esete azonban nem 
volt egyedülálló. 

Hosszabb távon az amerikai tudomány javát szolgálta, hogy a kialakuló department 
rendszer a hierarchikus némettel szemben bizonyos fokig egalitárius-meritokratikus volt, 
jobban segítette a kutatók közötti együttműködést. Ugyancsak elősegítette a kutatást, 
hogy a századfordulótól kialakult a graduate teaching fellowship, majd 1919-től a post-doc- 
toral fellowship ösztöndíjrendszere (nagyobb részben a magánalapítványok pénzügyi tá- 
mogatásával), amely egyrészt részlegesen mentesítette a kvalifikált oktatókat a középis- 
kolai rendszerű undergraduate oktatás alól, másrészt valamiféle megélhetést jelentett a 
kezdő kutatóknak (akik Németországban teljesen magukra voltak utalva). 

Végül feltétlenül meg kell említeni egy tényezőt, amely az Egyesült Államok tudo- 
mányosságának javára vált anélkül, hogy létrejöttében e rendszernek bármilyen szere- 
pe is lett volna. Az amerikai alapítványok mindig is támogatták az európai tanulmány- 
utakat és kisebb mértékben európai tudósok tengerentúli látogatását is. 1933-tól azon- 
ban egy egész ország tudományának a legjava keresett menedéket az Egyesült Álla- 
mokban, és nehezebben vagy könnyebben, de talált is: a Hitler által elüldözött németek. 
A magyarországi eredetű, de Németországból emigrált fizikusok szerepe közismert. De 
a szociológiában is roppant szerepet játszottak a hazájukból elüldözött németek. 


24 Az 1890-es években az egyetemi oktatók fizetése átlagban az ipari átlagbér háromszorosa (évente mint- 
egy 1500 $) volt, de a legjobban fizetettek (pl. Dewey Chicagóban) ennek a 3-4-szeresét is megkapták. Lásd 
Veysey, Laurence R.: The Emergence of the American University, Chicago: The University of Chicago Press, 1965, 
390. 

251886-ban a Cornell a legnagyobb támogató, a milliomos Henry Sage követelésére elbocsátotta Henry 
Carter Adams történészt, mert az a Knights of Laborral rokonszenvezett; 1894-ben a University of Wisconsin 
vizsgálatot folytatott Richárd T. Ely közgazdász ellen, mert az egyik frustee megvádolta, hogy kapcsolatban 
volt sztrájkoló munkásokkal; 1895-ben Chicagóban szakmai alkalmatlanság címén, de valójában az egyetemet 
támogató üzleti körök nyomására elbocsátották Edward W. Bemis közgazdászt, aki a természetes monopóli- 
umok keretében nyújtott szolgáltatások (gáz, víz, vasutak) köztulajdonát követelte, és fenntartásokkal ugyan, 
de támogatta a Pullman-sztrájkot. A szociológia története szempontjából legfontosabb eset Thomasé volt, 
amelyről később lesz szó. Mindezekre lásd Mary O. Furner: Advocacy d Objectivity. A Crisis in the 
Professionalization of American Social Science, 1865-1905, Lexington: The University Press of Kentucky, 1975. 143 
sk., 163 sk. 

Az amerikai egyetemi oktatók sokáig irigykedve tekintettek német kollégáikra, akiknek 
jóval több lehetőségük és idejük volt tudományos kutatásra. Az Egyesült Államokban 
az undergraduate képzés súlya és a bevételekben játszott nagy szerepe miatt az óraterhe- 
lés viszonylag magas volt, és az I. világháború előtt nem volt ritka az olyan professzor, 
aki nem kutatott. A kutatás finanszírozásában (most csak a társadalomtudományokat 
tekintetbe véve) az Egyesült Államok az európaitól eltérő utat járt. 

A szövetségi költségvetésből a századfordulón még csak kifejezetten gyakorlati cé- 
lú kutatásokat finanszíroztak — többnyire az egyetemektől független intézményekben. 
1916-ban létrejött a szövetségi kormányzathoz kapcsolódó National Research Council, de 
ebben a társadalomtudományok (a kísérleti pszichológiától, tehát egy köztes jellegű tu- 
dománytól eltekintve) nem voltak képviselve. A társadalomtudományok területéről 
egyedül az agrárszociológia kapott szövetségi támogatást az 1920-as évektől (az 
1921-ben alapított Bureau of Agricultural Economics, majd 1925-től a mezőgazdasági kí- 
sérleti állomások keretében). Ennek az volt az oka, hogy az állami beavatkozástól irtó- 
zó kormányzat is belátta: a mezőgazdaság nehezen illeszthető be a tisztán piaci eszkö- 
zökkel szabályozott gazdaságba. Egyébként az egyetemi tudományos kutatásra az 
Egyesült Államokban a külön e célt szolgáló magánadományok adtak módot. 

A magánadományozók és az alapítványok csak 1900 után kezdtek érdeklődni a tu- 
dományos kutatás támogatása iránt. A társadalomtudományok számára a különféle 
Rockefeller-alapítványok, majd 1929-es átszervezésük után a Rockefeller Foundation je- 
lentették a legfontosabb forrást.?61934-ben ez utóbbitól származott az alapítványi támo- 
gatások 6490-a a társadalomtudományok, 72906-a a természettudományok területén. 
A szociológia szempontjából kiemelkedő szerepe volt a Laura Spelman Rockefeller 
Memóriái alapítványnak és 1922 és 1928 közötti igazgatójának, Beardsley Ruminak. 
A Memóriái jelentős összeget (20 millió dollárt) juttatott a társadalomtudományoknak. 
Ebből az összegből a legtöbbet Chicago (3,4 milliót) és a Columbia (1,4 milliót) kapta. 
A chicagói egyetemen a szociológiának jutó támogatást az egyetem Local Community 
Research Committee-je (LCRC) osztotta szét: ezek a támogatások a chicagói iskola néven 
ismert irányzat legproduktívabb éveiben érkeztek, s hozzájárultak ahhoz, hogy egy ide- 
ig ez az irányzat hegemón szerepet játszott a szociológiában. 

A Memorialnak jelentős (de a színfalak mögötti) szerepe volt abban, hogy a társada- 
lomtudományi tudományos társaságok 1923-ban megalapították a Social Science 
Research Councilt (SSRC), amelynek (és különösen szűkebb vezető magjának — a később 
tárgyalandó szociológusok közül Ogburn és kisebb mértékben Odúm tartozott ide, a 
Park-féle irányzat nem volt képviselve) mint forma szerint független és autonóm testü- 
letnek kellett a tudománytámogatást országos szinten szervezni (a támogatások 9390-a 
a Rockefeller-alapítványoktól érkezett).271929-ben a Rockefeller-alapítványokat össze- 
vonták. Az új vezetés még inkább a közvetlen gyakorlati haszonnal, a "társadalmi 


26 A következőkre Lásd Geiger i.m. 149-167. és Fisher, Donald: Fundamental Development of the Social 
Sciences. Rockefeller Philanthropy and the United States Social Science Research Council, Ann Arbor: The University 
of Michigan Press, 1993. A Rockefeller-alapítványok által a társadalomtudományoknak adott támogatást be- 
árnyékolták a ludlow-i mészárlás" utáni történések. 1914 áprilisában a Rockefellerek szénbányáiban sztráj- 
koló munkásokra támadt a helyi milícia, s többen meghaltak. A Rockefeller-csoport ezután felkért két közgaz- 
dászt, hogy adjanak tanácsot. Ezek után többen tartottak attól, hogy az alapítványi támogatás a tőke érdeké- 
ben való közreműködést lesz hivatva fedezni. 

2TA SSRC nem állt egyedül: a National Bureau of Economic Research (1920) és az 1928-ban létrehozott 
Brookings Institute (amelynek az elődszervezetei szintén a világháború után alakultak) ugyancsak támogattak 
társadalomtudományi (elsősorban gazdasági és politikatudományi) kutatásokat. Ezek az intézetek több infor- 
mális szállal kapcsolódtak a szövetségi kormányzathoz, de intézményesen függetlenek voltak tőle. Az SSRC 
jellegzetessége az interdiszciplinaritásnak adott hangsúly volt. 

ellenőrzés" hatékonyságának növelésével járó kutatásokat kívánta finanszírozni. Ez a 
gazdaságtan bizonyos ágazatainak, a közigazgatással és a szociálpolitikával kapcsola- 
tos munkáknak az előtérbe kerüléséhez vezetett. A szociológia területén a chicagói Park 
vezetése alatt produkált munkákat nem tartották igazán gyakorlatiasnak. A támogatá- 
sok megvonása, illetve csökkentése hozzájárult a chicagói iskola visszaszorulásához. 

Az 1930-as évek végén, az 1940-es évek elején a Rockefeller-alapítványok és a SSRC 
vezetése ugyan egyaránt elbizonytalanodott, csökkent a kutatások támogatásában ját- 
szott szerepük, de a háború idején a szövetségi kormányzat már képes volt arra, hogy 
a helyükre lépjen.2§ 

Az első nagyobb szabású társadalomtudományi vállalkozást, amelyben a szövetségi 
kormányzat szerepet játszott, még a gazdasági válságba belebukott Hoover-adminiszt- 
ráció indította el, amikor 1929-ben megbízta egyetemi társadalomtudósok egy csoportját 
a közgazdász Wesley C. Mitchell, valamint William F. Ogburn és Howard W. Odúm szo- 
ciológusok vezetésével, hogy mérjék fel az Egyesült Államokban kibontakozó társadalmi 
tendenciákat. Bár az elnök támogatta, a kutatást ez esetben is a Rockefeller Foundation fi- 
nanszírozta. A kétkötetes Recent Social Trends már a Roosevelt-érában jelent meg, 1933-ban. 

Roosevelt elnök is igénybe vette tanácsadó testületeiben az alapítványok által támo- 
gatott szakértők segítségét. Roosevelt pragmatikus ember volt, s a New Deal inkább ad 
hoc reformok sorozatából állt. Igaz, hogy 1933-tól számos tervező és tanácsadó testület 
jött létre (például a többször átnevezett tervezőtanács, a National Planning Board), ame- 
lyekben társadalomtudósok is játszottak bizonyos szerepet, az is igaz, hogy a szövetségi 
szintű tudományos támogatás ötlete is felmerült, de szisztematikus szövetségi szintű 
tudománypolitikáról és támogatásról nem lehet beszélni. Ebben a tudományon belüli 
érdekcsoportok harca mellett Rooseveltnek az egyetemi tudomány iránti bizalmatlan- 
sága is szerepet játszott. 

Az igazán jelentős változást a II. világháború jelentette. A nagy katonai célú tudo- 
mányos programok (így a viszonylag közismert Manhattan Project) zömmel természet- 
tudományos jellegűek voltak. A háborús adminisztráció nagyszámú tudományosan 
képzett embert igényelt (statisztikusokat, közgazdászokat is). A háborús árellenőrzés, a 
nyersanyagok és a fogyasztási cikkek elosztási rendszere, a lakosság hangulatának 
megismerése társadalomtudományi kutatást kívánt — szociológiait is. Mint látni fogjuk, 
a szociológia (vagy inkább a társadalomtudományi kutatás egy olyan ágazata, amely a 
szociológiába integrálódott, vagy felfalta azt — megítélés kérdése) képes volt a kívánal- 
maknak megfelelni. Az uralkodó ezen a területen az a háború előtt lényegében ismeret- 
len kutatási forma volt, amelyben a kormányzat egyetemeknek, kutatási szervezetek- 
nek adott megbízásokat. Ezekből részesedtek a háború előtt létrejött közvélemény-ku- 
tatási intézetek is (róluk részletesebben az Epilógusban lesz szó). Ezek a háború idején 
végzett kutatások már annak az újfajta szociológiai tudománytermelési módnak az elő- 
hírnökei voltak, amely 1945 után fokozatosan az egész világon elterjedt. Ennek részle- 
teit ebben a könyvben már nem tudom bemutatni. 

x 


A nagyméretű, belsőleg differenciált és gyorsan növekvő egyetemi rendszer kedve- 
ző feltételeket nyújtott az új és kezdetben kétséges legitimitású tudomány egyetemi be- 
rendezkedéséhez, az eredetileg egyetemen kívüli társadalmi témákat tárgyaló beszéd- 
mód egyetemivé válásához. 


28 Az 50-es évektől kezdve sok tekintetben a Ford Foundation játszott olyan szerepet a társadalomtudo- 
mányokban (az új alapítványi terminológia szerint: a "viselkedéstudományokban! /behavioral sciences/), mint 
korábban a Rockefeller-alapítványok. 

Az a körülmény, hogy az egyetemek között kezdettől erős verseny alakult ki a hall- 
gatókért, kedvezett az új tudományágak megjelenésének, ha hihetővé lehetett tenni, 
hogy ezek a tudományágak valamilyen okból vonzzák majd a hallgatókat. Az egyetemi 
oktatási kínálatot az Egyesült Államokban alapvetően nem a felvilágosult vagy konzer- 
vatív hatalom igényei és előítéletei határozták meg. A szociológia sikeres intézménye- 
sülése elsősorban azzal magyarázható, hogy az egyetemi szolgáltatásokat "fogyasztó" 
népesség egy része fogékony volt társadalmi kérdésekre" szociális reformra — nem ki- 
fejezetten a szigorú tudományos szociológiára, hanem "valamiféle szociálisra, de — 
mint látni fogjuk — ezt az érdeklődést a tudományos szociológia is ki tudta használni. 

A különböző alapítványi vezetők, például a SSRC hangadói is a szigorúan egy disz- 
ciplína keretei között maradó kutatásokkal szemben a társadalmi problémák megoldá- 
sát elősegítő interdiszciplináris, kooperatív és empirikus társadalomtudományi kutatás 
fejlesztését szorgalmazták.? Az interdiszciplináris retorika hozzájárult ahhoz, hogy a 
szociológiában visszaszorultak a magányos kutatók, és elfogadottá vált, hogy a társa- 
dalomtudományi kutatást az együttműködésnek kell jellemeznie. (A Harvardon példá- 
ul ez az alapítványi filozófia is hozzájárult a kooperációra képtelen Pitirim Sorokin hát- 
térbe szorulásában és a kooperációt fennhangon hirdető Talcott Parsons előtérbe kerü- 
lésében.) A kooperatív (de alapjában nem interdiszciplináris) kutatást ténylegesen ter- 
mészetesen a kérdőíves kutatási módszert megteremtő központok valósították meg 
(ezekről az Epilógusban lesz szó). 

Az interdiszciplinaritás igénye különböző formákban végigkísérte a szociológia tör- 
ténetét az Egyesült Államokban is. Voltak is interdiszciplináris kutatások, a társadalom- 
tudományok alakulását mégsem ez jellemezte. A szociológia is abban volt érdekelt, 
hogy egyértelművé tegye a diszciplína határait. Az egyetemi jellegű intézményesülés 
maradt a tudományos gyakorlat uralkodó formája. Az adott intézményi forma mellett 
mindenki abban volt érdekelt, hogy sok hallgatót vonzó, kellően specializált, a munka- 
erőpiacon jól meghatározott képzettséget nyújtó szakszerű oktatást és kutatást alakít- 
son ki. Ennek a legegyszerűbb módja a szociológiában is az volt, hogy a természettudo- 
mányok XIX. századi sikeres diszciplínaalakítását követve, valamint a korai szociológia 
nagy átfogó elméleti konstrukcióit elvetve, a szakmailag kellően lehatárolt kérdések fe- 
lé forduljanak. Bármennyire is kézenfekvő és elméletileg csábító volt és maradt az a 
megfontolás, hogy a politika, a gazdaság és a társadalom!" problémaköre nem határol- 
ható el egyértelműen egymástól, az érintett szaktudományok képviselői (kutatók, okta- 
tók és hallgatók egyaránt) abban voltak érdekeltek, hogy ezek a területek különböző 
kompetenciák számára elhatároltak maradjanak. A szociológia kialakulása és önállósu- 
lása — amely a legtisztább formában az Egyesült Államokban figyelhető meg — nem va- 
lamiféle egyetemes, a maradványevolucionizmus értelmében vett differenciálódás vég- 
eredménye, hanem sajátos intézményi és kognitív fejlemények együttes eredménye. 


29 A Local Community Research Commiitee programját a Memóriái igazgatója, Beardsley Ruml így fogalmaz- 
ta meg: , A terv az volt, hogy az egyetem kutatási kapacitását a gazdaságtan, a szociológia és a politikatudo- 
mány területéről összefogjuk, és Chicago város köz- és magánintézményeivel együttműködve végezzük el a 
chicagói közösség rendszeres vizsgálatát." Idézi Bulmer, Martin: The Chicago School of Sociology. 
Institutionalization, Diversity, and the Rise of Sociological Research, Chicago: The University of Chicago Press, 
1984,139. 


A szociológia kezdetei 
az Egyesült Allamokban, 1892-1915 


A közeg 
A meliorista szellem 


Ahogy az európai szociológia alakulása sem érthető meg pusztán az egyetemi viszo- 
nyok alakulásából (bár természetesen ott is ez volt az egyik közvetlen befolyásoló té- 
nyező), az Egyesült Államokban sem csak a campusokon belül zajló folyamatok hatá- 
rozták meg a szociológia sorsát. Több tényezőt kell itt figyelembe vennünk, kezdve az 
értelmiségi mező alakulásával és kultúrával, egészen a politikai ideológiákig. 

Fontos tényező volt az — ami sokáig kisebbrendűségi érzéseket keltett a szociológu- 
sokban is -, hogy míg Európában a XIX. század rendkívül mozgalmas és kiterjedt értel- 
miségi kultúrája gazdag örökséget hagyott az egyetemi társadalomtudományokra, így 
a szociológiára is, az Egyesült Államokban ez a kultúra gyengébb volt. Hiányoztak az 
olyan kulturális centrumok, mint amilyen Párizs, London vagy akár Berlin is volt bizo- 
nyos időszakokban. Mint láttuk, hiányzott sokáig a modern egyetem is, amely Európá- 
ban a történetírás, a filozófia egyetemi intézményesítése révén hatással volt a még nem 
intézményesült tudásterületekre is. 

Az "amerikai kivételességnek" az előző fejezetben említett gondolata és ideológiája 
tartós hatást gyakorolt az Egyesült Államokban a társadalomtudományi eszmékre. 
Az amerikai társadalmi rend ugyanis e gondolat szerint nemcsak kivételes, hanem bi- 
zonyos értelemben racionális is volt. A társadalom egyfajta szerződés! révén jött létre, 
és ezért az a körülményeknek megfelelően módosítható, reformálható volt, és ilyen is 
maradt. Az ebből következő optimista és fejlődéselvű, de a politikai és szociális radika- 
lizmust kizáró elképzeléseket ugyan a visszatérő válságok (a XIX. század végén, az I. 
világháború után, az 1930-as években) időnként megingatták, de máig megőrizték ele- 
venségüket. Ezek a körülmények nem kedveztek a Comte-, Tocgueville- és Marx-féle 
társadalomkritikai elmélkedéseknek,?0 és az sem véletlen, hogy az Egyesült Államok- 
ban az európai filantróp indíttatású társadalomvizsgálatokhoz hasonló törekvések is 
csak a századfordulón jelentek meg nagyobb számban. 

Az Egyesült Államokban sem hiányzott a konzervativizmus (a Dél uralkodó elitjé- 
ben az antimerkantilizmus, a vankee szellem elutasítása rasszizmussal párosult), de a 
domináns északkeleti polgári kultúrában jelentős szerepet játszott a kivételességből 
fakadó ún. meliorista hagyomány, vagyis az az elképzelés, hogy az ember nevelhető, 
javítható és a világ "csinálható", átalakítható — de az alapvető intézményes rend meg- 
őrzésével.:! Nincsenek e hagyomány szerint sem olyan velünk született emberi sajátos- 
ságok, amelyek kilátástalanná tennék a meggyőzést és javítást, sem olyan társadalmi in- 


30 A klasszikus gazdaságtan elveit alkalmazó társadalomtudományi spekulációnak természetesen ked- 
veztek a körülmények (lásd Henry Charles Carey: The Principles of Social Science, 1858-60). A Hkivételesség" 
eszméje természetesen máshogy jelent meg a rabszolgatartó Délen, ahol a rendszer védelmében az európai 
konzervativizmus antikapitalista és az örökletes egyenlőtlenségekre vonatkozó gondolatait sajátították ki — és 


Comte gondolatait is felhasználták a rabszolgaság támogatására (lásd George Fitzhugh: Sociology for the South, 
or the Failure of Free Society, 1854). 


31 Ennek következtében a XIX. században, a polgárháború után és a XX. század első felében a konzerva- 
tív és a liberális címkék mást jelentettek az Egyesült Allamokban és Európában: az amerikai konzervatívok a 

tézmények, amelyek végsőkig ellenállnának az ésszerű és célszerű átalakításnak. 
A meliorizmus elutasította az osztályharcot, egyáltalán azt, hogy léteznének osztályok. 
A szociális problémák megoldhatók — úgymond — célszerű és felvilágosult társadalmi 
beavatkozással, az érdekelt felek megegyezésével és kölcsönös kompromisszumokkal. 
Ebben a társadalmi beavatkozásban jelentős szerepet játszhat a magánszemélyek filant- 
rópiája, de fontos funkciói vannak a közhatalomnak is.?? 

A kiegyező, mérsékelt társadalmi reformot kívánatosnak tartó törekvés jellegzetes 
fóruma volt például az 1899-ben alakult National Civic Federation (NCF), amelyben a 
nagy kapitalista vállalkozások képviselői mellett részt vettek a tőkével való együttmű- 
ködést hirdető szakszervezetek képviselői, valamint a társadalomtudományok egyes 
kiemelkedő képviselői is (a politológusok és közgazdászok sokkal inkább, mint a szo- 
ciológusok). A NCF meghirdetett célja az volt, , hogy az ipari és társadalmi haladás 
nagy problémáinak megoldására irányuló művelődési mozgalomba szervezze az or- 
szág legjobb elméit, hogy országos hatáskörű tanulmányozás és vita számára nyisson 
teret, hogy ily módon elősegítse az igazán felvilágosult közvélemény kikristályosodá- 
sát, s ha kívánatos, elősegítse ezzel a törvényhozást." Olyan kérdésekkel foglalkoztak, 
mint például a közszolgáltatások tulajdona és szabályozása, a bevándorlás, a gyermek- 
munka, a vasúti rendszer szövetségi szintű szabályozása. 

A meliorista beállítottság ellenlábasa az amerikai közgondolkodásban az egy időben 
nagyon befolyásos szociáldarwinizmus volt.$ A darwinizmust, illetve Herbert Spencer 
vele azonosított társadalomfilozófiáját Amerikában rokonszenvvel figyelték. A polgár- 
háború utáni időszakban az evolúció, a verseny és a szelekció gondolata azok között 
hódított, akik szemben álltak mindenféle intézményi reformmal, akik amerikai értelem- 
ben konzervatívok, azaz a laissez faire hívei voltak. Spencer idevágó nézetei széles kör- 
ben terjedtek (az 1870-es években Edward L. Youmans és folyóirata, a Popular Science 
Monthly népszetűsítette nézeteit), frázisai megjelentek a nagy "ipari kapitányok" retori- 
kájában, elősegítették a gazdaságtan klasszikus és marginalista iskolájának térhódítását 
— de természetesen inkább gátolták, mint segítették a szociológiai jellegű gondolatok ki- 
dolgozását. 

A meliorista szemlélet sem mentesítette az Egyesült Államok szociológiáját a XIX. 
század végi társadalmi gondolkodás egyik tartós dilemmájától. Tudniillik ez a szocio- 
lógia, amely kifejezett társadalmi megrendelésre jött létre, azt hirdette európai kezde- 
ményezésekből kiindulva, hogy a társadalom tudományosan megismerhető, lehetséges 
megalkotni a társadalom természettudományát. A szociológia éppen azért lehetséges, 
mert a társadalmi folyamatok determináltak, és beavatkozni is csak akkor lehet, ha 


gazdaságban a laissez faire doktrína (tehát egy liberális gondolat) hívei voltak, a politikában konstituciona- 
listák, tehát a fennálló alkotmányos keretek megőrzésének és nem a kitágításának a védelmezői, a vallás te- 
kintetében fundamentalisták; a liberálisok viszont bizonyos fokig elfogadták a közhatalom gazdasági szere- 
pét (mert ez a javítás feltétele), a politikában az egyenlőség elvét kívánták megvalósítani, ezért reformokat is 
elképzelhetőnek tartottak, vallási tekintetben viszont szabadelvűek és toleránsak voltak. Látható, hogy a kon- 
zervatív/liberális megkülönböztetés csak a vallással kapcsolatos és etikai nézetek tekintetében analóg az 
európaival. A közhatalom gazdasági szerepét illetően az amerikai konzervatív európai értelemben liberális 
nézeteket vallott, míg az amerikai liberális — különösen a XX. század közepén — európai értelemben szociál- 
demokratának látszott. 

32 Hozzá kell tenni, hogy az Egyesült Államokban a köz, amelytől a reformerek a beavatkozást várták, ál- 
talában nem a szövetségi állam, nem is az egyes államok, hanem a helyi (városi) önkormányzat, közigazga- 
tás volt. Ennek kellett volna végrehajtani azokat a beavatkozásokat, amelyek célja a számos társadalmi prob- 
léma megoldása. 

3 Idézi Silva, Edward T. — Slaughter, Sheila A.: Serving Power. The Making of the American Social Science 
Expert, Westport: Greenwood Press, 1984,186. 

34Lásd Richerd Hofstadter: Social Darwinism in American Thought, New York: Braziller, 1959; Hawkins, 
Miké: Social Darwinism in European and American Thought. Nature as Model and Nature as Threat, Cambridge: 
Cambridge University Press, 1998. 

megismerjük ezeket a természetes, szükségszerű folyamatokat. Ebből egy nagyon ke- 
mény, szenvtelen "lértékmentes" tudomány következett volna. Ha viszont a szociológia 
értelme az, hogy elősegítheti a tudatos társadalmi beavatkozást, akkor figyelnie kell ar- 
ra is, hogy mit óhajtanak az emberek. El kell ismernie és védelmeznie kell azokat az ér- 
tékeket, amelyek a beavatkozást vezethetik. Ebből egy lágy, humanisztikus "értékelő" 
szociológia következett volna.?5 

A determinizmus vagy reformizmus dilemmája egyfelől az egyetemi tudomány és a 
filantrópia szemléleti különbségében is megmutatkozott. A filantrópia és különösen a 
századforduló progresszivista ideológiája a társadalmi bajokat a jó szándékú reformoké 
kai kiküszöbölhetőnek tartotta. A tudományok viszont, amelyek a saját tiszteletremél- 
tóságukat akarták megalapozni, arra hajlottak, hogy — a naiv óhajokkal és az ebből fa- 
kadó tévkövetkeztetésekkel szemben — a dolgok menetét a vágyaktól függetlenül meg- 
határozó törvényeket keressék. Másfelől viszont ez a dilemma a szociológiai tudomá- 
nyosság belső dilemmája volt. Az amerikai szociológia történetét végigkíséri a szocioló- 
gia naturalista? (zömében evolucionista) felfogása és az inkább a meggyőződésekre, az 
attitűdökre, az értékekre figyelő humanisztikus megközelítés kettőssége. A kezdeti idő- 
szakban az evolucionizmus még lehetővé tette ennek a kettősségnek a feloldását, mert 
feltételezték, hogy az evolúció egyben haladás, morális tökéletesedés is. Ebben az eset- 
ben a determinisztikus, szinte természeti folyamatok nem állhatnak szemben az embe- 
ri és társadalmi tökéletesedéssel, ellenkezőleg, a folyamat törvényszerűségeinek szabad 
érvényesítése egybeesik az ember morális felemelkedésének kívánalmával. Ezt a fajta 
világi üdvtant persze nem mindenki fogadta el, a pesszimista Sumner Népszokások című 
könyvében például élvezettel sorolta a példákat, amelyek az evolucionista erkölcsöt 
rombolhatják. 

Az európai és az amerikai megközelítés különbsége tömören és leegyszerűsítve úgy 
is összefoglalható, hogy az első esetben a figyelem a társadalmi problémára, míg a má- 
sodik esetben társadalmi problémákra irányult.?7 A társadalmi probléma a századfordu- 
ló európai szociológusai számára természetesen a modernitás vagy kapitalizmus, a mo- 
dern társadalmi integráció problémája volt, az a nagy átalakulás, amely a különböző 
problematikus részjelenségeket egységbe foglalta. Az amerikai társadalmi problémák 
heterogén halmazt alkottak a bűnözéstől és alkoholizmustól a társadalmi ellenőrzés in- 
tézményein át az ipari úton előállított élelmiszerek minőségéig. Ezeket a problémákat 
csak lazán foglalta egységbe az a gondolat, hogy mindezek hátterében egy újfajta társa- 
dalmi berendezkedés létrejötte áll. Számos esetben úgy tűnt, hogy a problémák egyen- 
ként, a társadalmi erők jó szándékú együttműködésével megoldhatók. Paradox módon 
éppen a meliorista beállítottság magyarázhatja, hogy az amerikai szociológia látóteré- 
ből miért maradtak ki hosszú ideig olyan tartós társadalmi problémák", mint például 
az egymástól elkülönülő osztályok létezése, vagy a bevándorlás és az azzal járó feszült- 


35 Small 1906-ban egy előadásában összefoglalta azt, amiben (szerinte) az amerikai szociológusok egyet- 
értenek. Ez az összefoglalás a meliorista tudományosságtól elválaszthatatlan dilemmát tükrözi: 1. a szocioló- 
gia az emberi viselkedés törvényeit igyekszik fellelni; 2. a társadalmi változás társadalmi evolúció, haladás 
egy jobb társadalom felé; 3. a haladást meliorista, tudatos beavatkozással elő lehet segíteni; 4. a társadalom 
egyéni viselkedésekből tevődik össze, ezért fontosak az egyéni motivációk (idézi: Carey, James T.: Sociology 
and Public Affairs. The Chicago School, Beverly Hills: Sage, 1975, 95.). 

36 A naturalizmus nemritkán párosult valamiféle rasszizmussal. A lamarckizmus, az az elképzelés, hogy 
a szerzett tulajdonságok örökölhetők, Spencer nyomán megjelent a "természettudományos! szociológiában. 
Az öröklés jelentősége alátámasztotta azt a felfogást, hogy a társadalmi különbségek az etnikai, faji csoportok 
(kelet- és dél-európai bevándorlók és négerek) gyengébb képességeiből erednek, a szerzett tulajdonságok örö- 
kölhetőségének feltevése pedig valószínűvé tette, hogy a kedvezőtlen társadalmi helyzet csak tovább rontja 
az utódok képességeit. 

37 Leon Bramson: The Political Context of Sociology, Princeton: Princeton University Press, 1961, 48. 

ségek, a "faji kérdés, a kaszt jellegű különbségek tartós fennmaradása. Ha a világ 
javítható" akkor a társadalmi bajok is csak átmenetiek lehetnek. Eltért ez az európai 
társadalomtudomány szemléletétől, amely — különböző okokból — válságosnak látta a 
modern társadalmak állapotát. 


Vallás és társadalomtudomány 


A társadalomtudományi, szociologisztikus eszmék elfogadtatása szempontjából — az 
európai gondolkodás számára nehezen érthető módon — nemcsak a világi, racionális 
darwinista gondolatok, hanem a világi reformokra nyitott vallásos gondolkodás is ked- 
vező hatással volt.? Az Egyesült Államokban a vallás társadalmi szerepe lényegesen el- 
tért az Európában megszokottól. A XIX. században Európában a domináns keresztény 
felekezetek inkább a konzervatív csoportokhoz álltak közel, és erőteljesen meghatároz- 
ták a konzervativizmus eszmei arculatát. Ebből következett, hogy feszült volt a modern 
tudományosság és benne az intézményesülő szociológia viszonya az intézményes val- 
lásossággal, ami le is csapódott például a durkheimi iskolában művelt vagy a Webernél 
központi helyet elfoglaló vallásszociológia tartalmában. 

Az amerikai szociológia történetében szokványos dolog megemlíteni azt, hogy a lel- 
készek és lelkész apák aránya a szociológusoknál szembetűnően magas volt. Ismert per- 
sze, hogy a szociológussá lett egykori amerikai lelkészek azért fordultak a tudomány fe- 
lé, mert az egyházi hivatás nem elégítette ki őket. A legelső nemzedéknél azt is tekintetbe 
kell venni, hogy az ő születésük idején a lelkészek alkották az értelmiségiek legnagyobb 
hányadát (a jogászok és orvosok számára nem volt kötelező a college elvégzése). Az is 
biztos, hogy a korai amerikai szociológiában befolyásos pozitivista naturalizmus ellenté- 
tes volt nemcsak a fundamentalista hiedelmekkel, hanem még a liberális teológiai felfo- 
gással is. Fundamentalista csoportok részéről érték támadások a szociológiát is, más tu- 
dományokat is. Az egyházak és az egyetemi tudományosság viszonya mégse volt olyan 
feszült, mint Európában. Ennek az oka feltehetőleg az Egyesült Államok domináns pro- 
testáns egyházainak struktúrájában rejlett. Az Egyesült Államokat a kezdetektől fogva 
vallási pluralizmus jellemezte, s ez megakadályozta, hogy bármelyik egyház összekap- 
csolódjon a politikai hatalommal vagy valamelyik nagy politikai áramlattal. A meghatá- 
rozó angliai dissenter eredetű protestáns egyházak gyülekezeti elven épültek fel, azaz a hí- 
vek jelentősebb szerepet játszottak, mint a hierarchikus európai egyházakban. A puritán 
eredetű gyakorlatiasság és a világi problémák racionális megoldására való puritán törek- 
vés is elősegítette a nagyobb nyitottságot a társadalomtudománnyal szemben. Minthogy 


38 Az osztályok létezésére az 1920-as években a Lynd házaspár később tárgyalandó műve mutatott rá. 
A bevándorlással a szociológusok igazán komolyan akkor kezdtek foglalkozni, amikor annak az I. világhábo- 
rú utáni idegenellenes törvények véget vetettek. A "faji kérdéssel foglalkozók — például Chicagóban — több- 
nyire kisebbségi, afroamerikai származásúak voltak. 1937-ig kellett várni, míg az első elemzés megjelent, 
amely kifejezetten mint kaszttársadalmat jellemezte az amerikai Délt (lásd Dollard, John: Caste and Class in a 
Southern Town, New Haven: Yale University Press, 1937). 

39 Lásd Vidich, Arthur J. — Lyman, Stanford M.: American Sociology. Worldly Rejections ofReligion and Their 
Directions, New Haven: Yale University Press, 1985 

49 Egy 1927-es felmérés szerint 258 megvizsgált szociológus közül 61-nek lelkész volt az első foglalkozá- 
sa, ezenkívül 18 nem lelkész is kapott teológiai képzést. Az American Sociological Society korai időszakának el- 
nökei közül 8 kezdte lelkészként a pályáját (például Small és Sumner), és további 3-nak az apja volt lelkész 
(például Giddingsnek és Thomasnak). Lásd Lewis A. Coser: American Trends, in: T. Bottomore — R. Nisbet 
(szerk): A History of Sociological Analysis, London: Heinemann, 1978, 287-320. Tudjuk persze, hogy Durkheim 
apja is rabbi volt, és Weber anyja is mélyen vallásos volt. 

A Lásd Abbott, Andrew: Department £ Discipline. Chicago Sociology at One Hundred, Chicago: The Uni- 
versity of Chicago Press, 1999, 84. 

az egyházak nem kapcsolódtak össze erősen a modernizációellenes erőkkel, nem aka- 
dályozták meg azt sem, hogy reformista csoportok jelenjenek meg. 

Az amerikai protestáns vallásosságban a progresszív" korszakban, tehát akkor, ami- 
kor útjára indult a szociológia, feléledt egy társadalomreformer irányzat, a Social Gospel 
(szociális evangélium), amely az egyház feladatát elsősorban társadalmi problémák 
megoldásában, a társadalmi egyenlőtlenség enyhítésében látta. A hagyományos jóté- 
konyságon túlmenően foglalkoztak a szegényekkel, ezért törekedtek is a szociális prob- 
lémák megismerésére. Kurzusokat szerveztek, és az új egyetemektől azt várták, hogy 
választ adjanak a gyakorlatban felmerülő kérdésekre.? Az tehát, hogy annyi volt lel- 
kész és lelkészfi szerepel a szociológusok között, egyrészt azzal magyarázható, hogy ez 
a reformer irányzat valamiféle "szociológiát igényelt, másrészt azzal, hogy a tételes val- 
lásból kiábrándultak a szociológiában látták azt az eszközt, amelynek segítségével ere- 
deti morális szándékaikat megvalósíthatják. 

A társadalmi problémák iránti jóakaratú nyitottság árnyoldala természetesen az 
volt, hogy a korai szociológiai kurzusok némelyike — egyes egyetemeken a többsége — a 
régebbi morálfilozófiai, morálteológiai, Social Gospel kurzusok átkeresztelt változata 
volt. Abból, hogy a társadalomtudományok, a szociológia és a vallásos meggyőződés 
között kevesebb konfliktus alakult ki, mint Európában, az is következett, hogy a nyílt 
ateizmust vagy vallástalanságot a tudományos rendszer a korai időszakban nehezen 
tűrte (mint például Veblen esetében?) 


Előzmények 


A társadalomtudományoknak az Egyesült Államokban is voltak az egyetemeken kívüli 
előzményei, és nemcsak Lewis H. Morgan amatőr antropológiájára kell itt gondolni. 
A polgárháború utáni években a társadalom tanulmányozásának szándékával — brit pél- 
dák nyomán — északi, többnyire az abolicionista ügy mellett korábban elkötelezett értel- 
miségiek és polgárok részvételével jött létre 1865-ben az American Social Science Association 
(ASSA), amely erősen kötődött az új-angliai elithez, s céljának azt tekintette, hogy össze- 
gyűjtse és elterjessze azt a tudást, amely az ipari átalakulás, a modern értelemben vett 
kapitalizmus elterjedése révén szükséges reformokat megalapozhatja. A célokat az egye- 
sület titkára, Franklin Benjámin Sanborn így határozta meg: , Legyen meg törvényhozó- 
inknak Európához hasonlóan az a lehetőségük, hogy támaszkodhassanak azok bölcsessé- 
gére és felhalmozott tapasztalatára, akik embertársaik jólétét választották sajátos és kitar- 
tóan végzett tanulmányaik tárgyául." Az ÁSSA tagjai is foglalkoztak mindazzal, amivel 
európai elődeik és kortársaik: egészségügyi viszonyok, börtönügy, szervezett jótékony- 
ság, lakásviszonyok, bűnözés és alkoholizmus stb. De gazdasági kérdések is érdekelték 
őket (pl. a kialakuló vasúthálózat szabályozása, a szabadkereskedelem kérdése). Szerepet 
játszottak abban, hogy 1869-ben Massachusettsben munkaügyi statisztikai központ ala- 


§? Jellegzetes képződménye volt ennek a szociálreformer vallásosságnak a Chautaugua-mozgalom. A New 
York állambeli Chautaugua tó partján a polgárháború után jött létre metodista irányítással egy vasárnapi isko- 
lai oktatókat képző intézmény, amely egyre inkább reformer irányzatot vett, és szociális kérdésekkel kezdett 
foglalkozni. Országszerte több száz hasonló intézmény keletkezett. 1893-ban a mozgalom keretében jött létre 
az American Institute of Christian Sociology. Több vezető egyetemi személyiségnek volt szoros kapcsolata 
Chautauguával, mások mellett a chicagói egyetemet alapító Harper elnöknek is. 

8 Veblen nem is rejtette véka alá, hogy a vallásos magatartást időszerűtlennek tartja, mert , az emberi ter- 
mészet olyan típusát jelöli, amely jobban megfelel a zsákmányoló életmódnak, mint a közösség később kiala- 
kult, állandóbb és szervesebb ipari életfolyamatának." (DO 292.) 

4 Idézi Mary O. Furner: Advocacy d Objectivity. A Crisis in the Professionalization of American Social Science, 
1865-1905, Lexington: The University Press of Kentucky, 1975, 25. 


393 


kult, amelyet hasonlók követtek a többi államban. Sok esetben ezek képezték a szociál- 
politikai szándékú társadalomleírás bázisát. 1874-75 után azonban az ASSA-n belül a 
laissez-faire gondolkodású közgazdászok kerültek többségbe, így háttérbe szorult a szo- 
ciálpolitikai szándékú társadalomleírás. Az ÁSSA működése elősegítette, hogy az átala- 
kuló egyetemeken az oktatási programba a társadalomtudományi! is bekerüljön. 

Az 1860-as évek végétől egyre több college és egyetem kínált társadalomtudományi 
kurzusokat, amelyek keretében a munkáskérdéssel, a jótékonysággal, az iszákossággal, 
a bűnözéssel és a börtönökkel foglalkoztak, nagyon sokszor közgazdaságtannal is, eti- 
kai kérdésekkel feltétlenül, többnyire a keresztény tanítással összefüggésben. E "tár- 
sadalomtudomány" oktatói gyakran lelkészek voltak, s a program is gyakran a lelkész- 
képző intézet (Divinity School) kínálatában jelent meg. Jellegzetes az, ami az egyik leg- 
régebbi és legnagyobb presztízsű intézményben, a Harvardon történt. Itt az 1879-ben ki- 
nevezett F. G. Peabody tartott "szociologizáló" előadásokat, ahol a szociális reformok 
(szövetkezetek, társadalombiztosítás) szükségességét is hangsúlyozta, de még inkább 
az egyéni megtérés és erkölcsi megújulás jelentőségét. Támogatta a terepen végzett set- 
tlement munkát, de azt is hangsúlyozta, hogy a szociális segítséget a szegények közül 
azok érdemlik meg, akik megőrizték a morális értékeket, vagyis különbséget tett 
érdemes" és lérdemtelen" szegények között. Az erkölcsi megváltás volt számára fontos, 
a bűnös emberi természet megtörése.5 A tudományosságra fokozódó mértékben érzé- 
keny Harvard számára egyre kényelmetlenebb lett ez a fajta társadalomtudomány. 
A századfordulótól kezdve az általános szociológiai előadásokat a gazdaságtan alá ren- 
delték, és csak 1931-ben hoztak létre önálló szociológiai tanszéket. 

Az amerikai intézményesülő szociológia számára általában nem az volt a kérdés, 
mint sokszor Európában, ti. hogy a szociális" témák tárgyalását hogyan lehet bevinni 
az egyetemre, hanem inkább az, hogy miként lehet a szociológiát elválasztani a nagy 
kedveltségnek örvendő jóakaratú dilettáns "szociális  diskurzustól. A Columbia 
1894-ben, Franklin H. Giddingsnek a szociológia professzorává való kinevezése alkal- 
mából kiadott közleménye tükrözi azt a törekvést, hogy egyszerre feleljenek meg gya- 
korlati és erkölcsi elvárásoknak: 


, Egyre inkább nyilvánvaló lesz, hogy az ipari és társadalmi haladás a modern kö- 
zösséget hatalmas méretű társadalmi kérdésekkel szembesíti, s ezek megoldása ki- 
váló tudományos kutatást és tisztességes gyakorlati vállalkozást kíván. ... Az újon- 
nan felállított tanszék komolyan tanulmányozni fogja a filozófiai vagy általános szo- 
ciológiát és a gyakorlati vagy konkrét társadalmi kérdéseket a szociológiai elvekkel 
való összefüggésükben. ... Ez el fog vezetni a modern népesség jelenségeinek és 
nagyvárosokban való koncentrálódásának részletesebb tanulmányozásához. Speci- 
ális kurzusokat fog kínálni a pauperizmusról, a szegénytörvényekről, a jótékonyság 
módszereiről, a bűnözésről, a büntetés tudományáról és a társadalmi etikáról. A vá- 
rosokban lehet a legkiélezettebb formában találkozni a szegénység, a koldulás, az 
iszákosság, az egészségtelen környezet és a lealacsonyító társadalmi környezet 
problémáival. Ezért a város a társadalomtudomány természetes laboratóriuma."6 


Nem Peabody volt az egyetlen szociológiai oktató, akinek intézményes kapcsolata volt a jótékonyság- 
gal. Az 1905-ben megalakult szociológiai társaság tagjainak 3096-a egyben az országos jótékonysági szervezet, 
a National Conference of Charities and Correction tagja is volt, a vezető szociológusok meghívott előadói voltak 
a jótékonyságról szervezett konferenciáknak. Az első szociológiai folyóirat, az American Journal of Sociology is 
szép számmal közölt népszerű reformer és jótékonysági irányzatú cikkeket. 

16Idézi Odúm, Howard W.: American Sociology. The Story of Sociology in the United States through 1950, New 
York: Longmans, Green and C, 1951,60-61. A város mint szociológiai laboratórium gondolata a későbbiekben 
a chicagói szociológia vezéreszméje lett. 

Az egyetemi intézmény szerkezete és a szakok közti verseny hatására már nem ál- 
talános "társadalomtudományként, hanem specifikusan szociológiaként fellépő tudo- 
mány a vélt minőségi igényeknek megfelelni akarván inkább annak a bizonyos filozó- 
fiai vagy általános szociológiának" a művelésére törekedett. Az ellentétes hatásokból 
adódó eredményt, a XX. század közepéről visszatekintve, Louis Wirth találóan így fo- 
galmazta meg: , A szociológia, noha kezdetben a mindennapi élet gyakorlati problémái 
iránt érdeklődött, az egyetemi legitimáció és a tiszteletreméltóság utáni hajsza nyomá- 
sa alatt olyan korszakba lépett be, amelyre a szakkifejezések kidolgozásával, az osztá- 
lyozási rendszerek és más absztrakt gondolati kategóriák igazolásával való túlzott törő- 
dés jellemzett. Ez az érthetetlenség kultuszához és a társadalmi világ konkrét realitásá- 
tól való eltávolodáshoz vezetett."7 


Korán jött intézményesülés 


Az amerikai szociológia számára a korai intézményesedés egyszerre volt áldás és átok. 
Az igen nagyszámú undergraduate, college szinten tanuló számára többek közt szociológia- 
órákat is kellett tartani (ezeknek a hallgatóknak a zöme nem tanult tovább szociológiát az 
európai értelemben vett "szak! szintjén). Ez — noha a tanárok súlyos tehernek tekintették 
és tekintik mindmáig — elősegítette az intézményesedést. Igen korán támadt kereslet szo- 
ciológiai könyvek és kisebb mértékben gondolatok iránt.181894-ben a 146 megkérdezett 
felsőoktatási intézményből 24-ben kínáltak szociológiai kurzusokat. 1902-ben 102 intéz- 
ményben tartottak általános szociológiai kurzusokat, 1907-ben 242-ben, ugyanebben az 
évben 78-ban szociológiatörténeti (!) kurzusokat is. Luther L. Bemard 219 intézményt és 
harminc évet árfogó vizsgálata a következőket eredményeket adta:" 


2909 1940 
Szociológiai kurzusok száma 815 3420 
Onálló szociológiai tanszék 23 150 
Szociológiai tanszék más szakkalegyütt 57 47 


Ezek a szociológiai kurzusok zömmel nem a szociológus szakmát tanulók, hanem az 
undergraduate szinten általános tájékozódást keresőknek szóltak. A szociológia nem 
mint szak, hanem mint kiegészítő tárgy népszerű lehetett. Ezt mutatja, hogy a chicagói 


§7 Louis Wirth: American Sociology 1915-1947, idézi León Bramson: The Political Context of Sociology, 
Princeton: Princeton University Press, 1961, 87. Lásd ugyanerről Cooley mentegetőző visszatekintését: ,,... 
nemzedékem törekvésének és teljesítményének az alapelve az volt, hogy építsünk fel működőképes hipoté- 
zisekből egy keretet, fedjük le a szociológia területét ideiglenes általánosítások hálózatával, amelyek nem szi- 
lárdan megalapozottak, de elég tény szól mellettük ahhoz, hogy elérjék korlátozottabb és intenzívebb kutatá- 
sok révén való módosításukat vagy igazolásukat. ... Mint látják, azt akarom hangsúlyozni, hogy a komoly 
részletes kutatások ebben az időben megvalósíthatatlan eszményt jelentettek, mert ha valaki megkísérelte 
volna őket, biztos általános premisszák híján megbízhatatlannak bizonyultak volna." Cooley, Charles Horton: 
Now and Then (1924), in: Cooley, Charles Horton: Sociological Theory and Social Research, New York: Henry 
Holton and Compnay, 1930, 284. 

488 A következőkre lásd Oberschall, Anthony: The Institutionalization of American Sociology, in: 
Oberschall, Anthony (ed): The Establishment of Empirical Sociology. Studies in continuity, discontinuity, and 
Institutionalization, New York: Harper k Row, 1972,187-251.; Recent Social Trends in the United States. Report of 
the Presidents Research Committee on Social Trends, New York: McGraw-HIill, 1933, Vol. I. 339.; Jessie 
Bemard: The History and Prospects of Sociology in the United States, in: Lundberg, George A. — Bain, Read 
— Anderson, Nels (eds): Trends in American Sociology, New York: Harper £ Brothers, 1929,1-71. 

4 Lásd Bemard, Luther Lee: The Teaching of Sociology in the United States, American Journal of Sociology, 
Vol. 15. (1909), 164-213. és uő.: The Teaching of Sociology in the United States in the Last Fifty Years, American 
Journal of Sociology, Vol. 50. (1945), 534-548. 

egyetem college-aiban 100-100 hallgató által felvett tárgyak száma szerinti rangsorban a 
szociológia egyre előrébb került: 1900-ban 1 hallgató 0,98 szociológiai tárgyat vett fel, ez- 
zel a szociológia a 14. legnépszerűbb tárgy volt. 1930-ban hallgatónként 1,36 tárggyal már 
a 6. legnépszerűbb lett. A hagyományos tárgyak közül 1910-ben megelőzte a görögöt, 
1920-ban a latint és filozófiát, 1930-ban a kémiát és matematikát, de a pszichológia és a 
gazdaságtan végig előtte járt." Vajon nem azért került-e a szociológia a matematika, latin 
és görög elé, mert kisebb erőfeszítéssel lehetett a követelményeket teljesíteni? A mi értel- 
münkben vett "szakos" azaz graduate szociológus hallgatók száma természetesen viszony- 
lag kicsi, egy-két száz volt, s ezek zöme a két vezető egyetemen tanult. "! 


r 


Ev 1916 1920 1924 1928 
Összes szociológus graduate 164 I78 288 338 
Ebből Columbia és Chicago 70 104 155 111 
Columbia és Chicago (90) 4390 5899 549 339 


Az egyetemi szektor nemcsak tankönyveket és gondolatokat, hanem oktatókat is kí- 
vánt. 1901-ben az Egyesült Államokban már 169 felsőoktatási intézményben 118 oktató 
tanított szociológiát. 1909-ben Bemard szerint 40 intézményben 55 teljes állású és 191 
részfoglalkozású szociológiai egyetemi tanár működött (amikor Franciaországban még 
csak egyetlen tanszék létezett, és Németországban nem is volt szociológiai tanszék). 
Az Egyesült Államokban jött létre a szociológia mint hívatás.2? 

A tanszékek nem egyenletesen oszlottak meg az Egyesült Államok területén. A ke- 
leti parton csak egy komolyan vehető tanszék volt, amelyet 1894-ben a Columbián alapí- 
tott Giddings (a régi nagy egyetemek csak a harmincas évektől vették fel kínálatukba a 
szociológiát). A Közép-Nyugat újabb egyetemei sorra alapították a neves vagy kevésbé 
neves tanszékeket: University of Chicago (1892), University of Kansas (1890-es évek), 
University of Indiana (1899), University of Missouri (1900), University of Nebraska (1901), 
University of Wisconsin (1906), University of Illinois (1907). 

A szociológia intézményesedésében nagy szerepet játszó folyóirat, az American Jour- 
nal of Sociology (AJS) hirtelen ötletre 1895-ben jött létre. A chicagói tanszékvezető, Albion 
Small az egyetem elnökénél járt, aki megemlítette neki, hogy egy egyetemi kiadvány 
meg fog szűnni, majd odafordult hozzá: , Akar-e a szociológiai folyóirat kiadója lenni?" 


50 Annak ellenére, hogy a jelenlegi irányzat a hangsúlyt a szociológiai kutatásra helyezi, az amerikai szo- 
ciológia mindmáig gyakorlatilag és nagyrészt college hallgatók számára előadandó tantárgy." A helyzet a 
modern szociológia korszakában sem változott meg lényegesen. A szociológia gyors növekedése az 1950-es 
években az Egyesült Államokban és az 1960-as években Nyugat-Európában részben annak volt köszönhető, 
hogy ez is azok közé a szakok közé tartozott, amelyek alkalmasak voltak az akkoriban gyorsan növekedő 
hallgatólétszám "felszívására. House, Floyd Nelson: 7he Development of Sociology, New York: McGraw-Hill, 
1936, 422. 

51 Lásd Jessie Bemard i. m. 51. 

52 Hogy ez a gyors haladás "vegyes áldás" (mixed blessing) volt, arra példa egy 1928-ból származó véle- 
mény: , A tárgy népszerűségének ... végzetes hatása volt a tudományos kutatásra. A képzettek és hozzáértők 
kínálatát messze meghaladó keresletet támasztott oktatók iránt. ... Ennek eredményeképpen a szociológia a 
jóakaratú érzelgősök, a meggyőző sarlatánok és egyéb érdemes személyek kényelmes vadászterülete lett, 
akik nem akarták vagy nem tudták magukat az igazi tudományosság szigorú fegyelmének alávetni.... A gya- 
korló szociológusok nagy többsége középszerű és nem megfelelően képzett ember, és publikációik zöme ér- 
téktelen. ... Ma több tehetséges ember működik a területen, mint bármikor korábban, ... de a középszerűek 
száma és a publikált szemét mennyisége még gyorsabban nőtt." Ez a megfigyelés is emlékeztet arra, hogy a 
tudományok intézményesülése összetett folyamat. Nem szabad azt gondolni, hogy minden esetben har- 
monikus és egyenletes növekedésről van szó. Az intézményesülés sajátos társadalmi változás, amelynek 
logikája nem azonos az idealizált tudományos fejlődés "kognitív" logikájával. E. B. Reutert idézi George A. 
Lundberg: The Logic of Sociology and Social Research, in: Lundberg, George A. — Bain, Reád — Anderson, Nels 
(eds): Trends in American Sociology, New York: Harper k Brothers, 1929, 417-418. 

Small igent mondott. Az egyetemi statútumoknak megfelelően a lap szerkesztése a 
department feladata volt, így a chicagóiak befolyása biztosítva volt a mintegy tíz évig 
egyetlen szociológiai szakmai lapra (1915-ben indult el Kaliforniában, Bogardus szer- 
kesztésében a későbbi Sociology and Social Research elődje, 1922-ben a Social Forces Észak- 
Karolinában, Odúm szerkesztésében). A lap színvonala ugyan az első években elég 
egyenetlen volt, de puszta léte hozzájárult Chicago (és Small) helyzete megerősödésé- 
hez (Small cikkei foglalták el a terjedelem mintegy 1090-át). A lap lassan professzional- 
izálódott: a doktorátussal rendelkező szerzők aránya az 1895-1904 közötti 4296-ról az 
1915-1924-es évtizedben 7990-ára nőtt. A szociológiai doktorok aránya ugyan nem so- 
kat változott (40-4590), de a filozófusoké radikálisan csökkent (26-ról 590-ra), ami jól jel- 
zi a szakszerű társadalomtudományok térnyerését. Ezzel együtt csökkent a szerzők kö- 
zött a nők aránya is (16-ról 590-ra) — a szociális munkások kiszorultak a lapból. 

Az American Sociological Society (ASS)? már 1906-os megalakulásakor 115 tagot 
számlált, ez 1920-ra 1021-re nőtt (a tagság negyede-ötöde lehetett kutató szociológus)."6 
A tagok többsége inkább érdeklődő filantróp, a szociális munka terén dolgozó ember 
volt. Igen nagy részük rövid időn belül el is hagyta a társaságot (a tízes évek elején az 
új tagok két év utáni túlélési aránya" 5096 alatt volt). 

A korai amerikai szociológusok társadalmi, származási háttere — már ami erről tud- 
ható — alsó- vagy középpolgári mintát mutat. A három társadalomtudományi társaság 
(közgazdászok: AEA, politológusok: APSA, szociológusok: ASS) vezetői (elnökök, 
illetve alelnökök) és összehasonlításképpen 120 kiemelkedő" professzor, illetve 885 
"vezető! tudós származásáról a következőt lehet tudni: 


AEA APSA ASS "Kiemelkedő" Vezető" 
1904-1920 — 1903-1920  1905-1920 professzorok tudósok, 
a század- 1915 
fordulón 
Üzletember 11 10 1 30 316 
Professional 17 14 5 41 381 
Ebből: lelkész 5 3 3 24 89 
Munkás 3 0 2 1 0 
Farmer 4 3 2 19 188 
Egyéb 0 0 0 2 0 
Nincs adat 12 14 7 27 0 
Összes 47 43 17 120 885 


Szembetűnő a szociológus apák viszonylag alacsonyabb státusa. A professional kate- 
góriában a szociológusoknál, de professzoroknál is magas a lelkészek aránya." 


53 Abbott, Andrew: Department £ Discipline. Chicago Sociology at One Hundred, Chicago: The University of 
Chicago Press, 1999, 84. 

54 Abbott i. m. 91-92. Az első évtizedben az eladott példányszám fokozatosan csökkent (ami szintén te- 
kinthető a professzionalizálódás jelének), s csak az ASS megalakulása után nőtt. Uo. 98-99. 

55 Ezt a szerencsétlen nevet csak jóval később változtatták American Sociological Associationre, miután so- 
kan tűrhetetlennek érezték a kollegák ugratását. Az ass jelentése szamár, illetve segg. 

56 Összehasonlításul: 1910 és 1930 között a német szociológiai társaság konferenciáin való részvétel alap- 
ján Németországban 35 szociológiával aktívan foglalkozó személlyel lehet számolni. Lásd Kásler, Dirk: Die 
frühe deutsche Soziologie 1909 bis 1934 und ihre Entstehungs-Milieus. Eine wissenschafissoziologische Untersuchung, 
Opladen: Westdeutscher Verlag, 1984, 38. 

57 Lásd Silva Edward T. — Slaughter, Sheila A.: Serving Power. The Making of the American Social Science 
Expert, Westport: Greenwood Press, 1984, 321-323.; Veysey, Laurence R.: The Emergence of the American Uni- 
versity, Chicago: The University of Chicago Press, 1965, 300-301. 

Az Egyesült Államokban úgy jött létre az egyetemi szociológia, hogy a tulajdonkép- 
peni tudománynak még a körvonalai sem rajzolódtak ki, és igazi szellemi hagyomány 
sem állt mögötte. Létezett ugyan egy bizonytalan körvonalú diskurzus szociális kérdé- 
sekről, léteztek magukat szociológusoknak deklaráló szerzők (nem sokan), de elismert 
szociológiai tudás nem. Európától eltérően nagyon korán jelent meg a szakképzés igé- 
nye is (persze egy, az európaitól eltérő értelmű szakképzésé). Az oktatás igényei miatt 
már korán szisztematizálni kellett a még nem is létező szociológiai tényanyagot. Álta- 
lános szociológiai traktátusok és tankönyvek sokasága jelent meg (de mindegyik szer- 
zője különös és "eredeti" rendszerét tartalmazta). 

1918-ig 27 általános szociológiai, többé-kevésbé tankönyvnek tekinthető mű jelent 
meg (ebből Chicago 3, a Columbia 5 művet produkált, ez utóbbiak kivétel nélkül 
Giddingstől származnak), 1937-ig további 50. Mai értelemben vett módszertani tan- 
könyv először 1920-ban jelent meg, és 1937-ig összesen 20 ilyen keletkezett. A szocioló- 
gia egyes részterületein (társadalmi problémák, közösségkutatás, rurális szociológia, 
városszociológia, családszociológia stb.) 199 általánosabb, tankönyvként is használatos 
munkát produkáltak. E munkák némelyike mai szemmel is meghökkentően nagy pél- 
dányszámban kelt el. A csúcsot kétségtelenül Edward A. Ross tartotta, akinek 5, erősen 
ismeretterjesztő műve mintegy félmillió példányban jelent meg 1950-ig.§ E munkák 
többségét ma már senki sem olvassa és használja, rájuk elvétve hivatkoznak. Bármilyen 
nagy volt a jelentőségük a maguk korában, kevés maradt meg a szociológiai kollektív 
emlékezetében. Máshogy fogalmazva: a korai amerikai szociológia tudományos tőke- 
felhalmozása a viszonylag nagy produkció ellenére viszonylag sikertelen maradt. A ko- 
rai amerikai szociológiából kevés szerző élte túl a harmincas éveket." 

A méreteiben nagy és meglehetősen lehangoló eredményességű korai elméletgyár- 
tás azonban nemcsak az oktatás szükségleteiből fakadt. A szociológia a jóakaratú, de 
nem tudományos igényű társadalomjobbítással azonosult sokak, többek közt a hagyo- 
mányosabb tudományágak képviselői szemében. A szociológia tudományos legitimitá- 
sa mindenütt és mindig kérdéses volt. Úgy látszott, hogy a másik két társadalomtudo- 
mány (a közgazdaságtan és a politikatudomány), amely a XIX. század utolsó évtizede- 
iben lépett be az egyetemre, kezdeti bizonytalanságok után viszonylag jól körül tudta 
határolni a területét. Ebben az is szerepet játszott, hogy a gazdaság intézményrendsze- 
re és a piac, illetve a kormányzati-politikai intézmények már a tudományos vizsgálódás 
megkezdése előtt körülírtak egy-egy jól meghatározott területet. A szociológiára a "tár- 
sadalom homályos körvonalú szférája maradt. A korai szociológusok úgy próbáltak 
ezen segíteni, hogy bejelentették az igényüket mindannak a vizsgálatára, ami "társadal- 
mi. Ennek a következménye az általánosságokba belefulladó elmélkedés és az üres 
egyetemes klasszifikáló sémák túltermelése lett. A szociológia első professzoraiban erős 
volt a hajlandóság arra, hogy minél elvontabbak legyenek, mert úgy gondolták, hogy ez 
alapozza meg tekintélyüket. Ezért bővítgették a nem létező tényanyag befogadására 
szolgáló és sokáig üresen álló elméleti építményeiket. 

A fent mondottak a korai professzori szociológia állapotát írják le. A korai ameri- 

kai szociológusok magukat többé-kevésbé karizmatikus figurának tartották,, akik egy 
új világot nyitnak meg a tudomány előtt. Valamennyien felfedezők voltak, és mind az 


58Lásd ezekre Odúm, Howard W.: American Sociology. The Story of Sociology in the United States through 
1950, New York: Longmans, Green and C, 1951, 247. sk. Összehasonlításul: a német szociológia 1909 és 1934 
között 47 széles értelemben vett tankönyvet produkált. Lásd Kásler, Dirk i.m. 613-617. 

59 Ezt mutatja, hogy míg az előző jegyzetben említett 47 német mű 35 szerzője közül 9 szerepel egy XX. 
század végi lexikon (Outhwaite, William — Bottomore, Tom [eds]: The Blackwell Dictionary of Twentieth-Century 
Social Thought, Oxford: Blackwell, 1993) reprezentatív bibliográfiájában, addig az 1937-ig megjelent 77 ameri- 
kai általános szociológiai mű 53 szerzője közül csak három (Ross, Park és a kriminológus Sutherland). 


398 


általuk felfedezni vélt kontinenst tartották az igazinak. Azon nem csodálkoztak, hogy a 
"kontinensek" körvonalai olyan elmosódottak. A korai amerikai szociológia intézmé- 
nyesülésből eredő problémáit kiélezte az, hogy az Európában a XIX. században oly gaz- 
dag és sokágú elmélkedés a "társadalmi problémákról Amerikában sokkal szegénye- 
sebb volt. A korai amerikai szociológia története mutatja legtisztábban, hogy milyen 
zsákutcákba futhat bele a tudományos intézményesülés folyamata. 


A társadalomtudományok versenye 


Természetesen az Egyesült Államokban éppen úgy, mint Európában, az egyetemek mo- 
dernizálódása, az új szaktudományoknak az egyetemekre való bevonulása az ezek köz- 
ti versenyt is kiélezte. A verseny tette szükségessé a határok biztosítását, kiépítését és 
őrzését (a mai tudomány szociológia boundary worknek nevezi e tevékenységet). A szo- 
ciológiának (ugyanúgy mint Európában) elsősorban a közgazdaságtantól kellett magát 
megkülönböztetnie (mert kezdetben hasonló kérdéseket próbáltak maguknak lefoglal- 
ni). A pszichológia félig-meddig természettudománynak tekintette magát. Nagyjából a 
szociológiával egy időben vonult be az egyetemre a politikatudomány, és pozíciója, 
vonzereje több helyen nagyobb is volt, mint a szociológiáé (például éppen Chicagóban), 
de érdeklődési köre viszonylag élesen elvált tőle. 

A közgazdaságtan állításai érintették a  legközelebbről a szociológia  prob- 
lematikáját.9 A közgazdászok és az első szociológusok közül sokan a német tudomány, 
éspedig a gazdaságtant, történelmet és a még nem létező politikatudomány és szocio- 
lógia előzményeit egyesítő német történeti gazdaságtan hatása alatt álltak. Számos köz- 
gazdász (John Bates Clark, Henry Carter Adams s legfőképpen Richárd T. Ely) a törté- 
neti gazdaságtan szellemében a szociális kérdésekkel és a szociális reformokkal is fog- 
lalkozni kívánt, vagyis valamiképpen össze akarta kapcsolni a gazdaságtant azzal a 
kérdéskörrel, ami később a szociológia birtoka lett. A szociológia számára a kérdést az 
oldotta meg, hogy ennek a munkástörekvésekkel rokonszenvező társadalomtudomány- 
nak az Egyesült Államokban számos ellenzője volt. A kilencvenes évek közepére a tör- 
téneti, "német gazdaságtan képviselői mind kapituláltak a szabadkereskedelem és a 
klasszikus gazdaságtan hívei előtt,§! az Egyesült Államokban az új, marginalista irány- 
zat, Alfred Marshall összefoglalónak tekintett munkája (Principles of Economics, 1890) 
vált irányadóvá.2 

A kilencvenes évek elejére tehát világossá vált, hogy a holisztikus, német típusú eti- 
kai társadalomtudomány az Egyesült Államokban nem valósítható meg. Ez elősegítet- 
te a szociológia későbbi önállósulását, mert a "szociális kérdések" tárgyalását nem száll- 
ta meg a sokkal erősebb intézményi pozíciókkal rendelkező gazdaságtudomány."? 


60 A közgazdaságtan intézményesülés tekintetében jóval megelőzte a szociológiát, már a felsőoktatási re- 
formtörekvések kezdetén megjelent az egyetemmé alakuló intézményekben (1871-ben a Harvardon és 
1872-ben a Yale-en). Folyóirata már 1866-tól létezett (Ouarterly Journal of Economics), 1885-ben már szakmai tár- 
saságot (American Economic Association) hozott létre, amely az American Social Science Association-ból vált ki. 

61 Ezt a változást az 1880-as évek végén egy olyan vita kísérte, amelyben hasonló kérdéseket taglaltak, 
mint Weber nevezetes objektivitás-tanulmányában. Lásd Mary O. Furnér: Advocacy £ Objectivity. A Crisis in 
the Professionalization of American Social Science, 1865-1905, Lexington: The University Press of Kentucky, 1975, 
107-124. 

62Nem véletlen, hogy ötven évvel később Talcott Parsons összefoglaló munkájában, amely a gazdaság- 
tanhoz hasonló, szigorúan tudományos szociológiát szerette volna létrehozni, az új alapelméletet Marshalltól 
kiindulva kezdte felépíteni. 

63 A közgazdászok körében pedig az olyan, a közmegegyezést elutasító, szociologizáló kutatók, mint 
Veblen, a peremre szorultak, a gazdaságtanról leválasztott társadalmi kérdéseket taglaló szociológiába szám- 
üzettek. 

A meglepő és zavaró tény az, hogy az első szociológusok mintha nem vették volna 

észre, hogy nekik a maradékkal kell beérniük. Comte-hoz hasonlóan úgy gondolták, 
hogy a szociológia hivatása a tudományok, de legalábbis a társadalomtudományok ösz- 
szefoglalása. Mint Lester Ward írta: , Számos speciális társadalomtudomány van. 
A szociológia nem azonos egyikőjükkel sem, és nem azonos az összességükkel sem, 
mert a szociológia összességük szintézise."§4 Albion Small is hasonló igényekkel lépett 
fel. Ez a nagyigényű agresszivitás különös ellentétben állt az intézményi gyengeséggel. 
Tudjuk, hogy Comte szelleme Durkheimnek is megjelent, és ő is a társadalomtudo- 
mányok összességének tekintette a szociológiát. 


Az "alapítók! 


Az amerikai szociológiatörténet rekonstrukciója szempontjából a szociológusok és a 
munkák nagy száma komoly problémát jelent. A tanszékek, személyek és művek teljes 
körű áttekintése lehetetlen és célszerűtlen is. Éppen ezért itt csak egy erősen leszűkített 
ábrázolás adható, amely — remélhetőleg — a legfontosabb tendenciákat emeli ki. 

A legelső szociológusok" (mint látni fogjuk, egyértelmű szakmai identitásuk erősen 
kétséges volt) munkássága az egyetemi szociológia keretein kívül kezdődött. Intézmé- 
nyi, szakmai pozícióik tekintetében azokhoz az európai egyetemi és magántudósokhoz 
hasonlítottak, akik szociológiai intézményi pozíciók nélkül műveltek egy bizonytalan 
körvonalú, de sokszor szociológiának nevezett tudományt (mint Spencer, Espinas, 
Schaffle, Gumplowicz vagy Ratzenhofer). Csakhogy az amerikaiakat pályájuk végén a 
kialakuló szociológiai szakma beszippantotta. A két tárgyalandó "első szociológus, 
Ward és Sumner egyaránt az American Sociological Society elnöke lett. De a szó szigorú 
értelmében ők még aligha voltak szociológusok. 


William Graham Sumner 


Sumner pályája átfogja az intézményes szociológia kialakulása előtti, határozott disz- 
ciplináris elkülönülést nem mutató szakaszt és a szaktudománnyá váló szociológia el- 
ső korszakát. Minden tekintetben átmeneti alak volt: intézményesen is, amennyiben 
már tanított ugyan szociológiát, de keveset tett a szociológia mint szaktudomány egye- 
temi meghonosításáért, és szellemileg is, hiszen írásaiban a társadalomtudományok 
(gazdaságtan, szociológia és politikatudomány) megközelítésmódjai még nem váltak 
el. Sumner publicista is volt, s mint ilyen az igazi liberális, utilitarista polgári értékeket 
védelmezte, de bizalmatlan volt az ipari kapitalizmus nagy szervezeteket, monopóliu- 
mokat és gazdasági birodalmakat létrehozó rendszerével szemben. 


m William Graham Sumner 1840-ben New Jersey államban született. Apja angol bevándo- 
rolt szakmunkás volt, aki egy vasúti járműjavítóban dolgozott, s őszintén azonosult az 
egyéni boldogulást hirdető polgári értékekkel. Igaz, szegényen halt meg, de ez a szorga- 
lom és erőfeszítés által való előrejutás lehetőségébe vetett hitét nem rendítette meg. Ere- 
jén felül áldozott William neveltetésére, majd a barátok és rokonságuk felkarolták az ifjút 
(többek közt lehetővé tették, hogy helyettest vásárolva mentesüljön a polgárháború alatt 
a katonai szolgálat alól), amit Sumner a polgári értékek melletti szilárd kitartással hálált 
meg (mivel a kölcsönöket sosem tudta visszafizetni). Soha nem gondolkozott el azon, 


64 Idézi Rafferty, Edward C: Apostle of Human Progress. Lester Frank Ward and American Political Thought, 
1841-1913, Lanham: Rowman £ Littlefield, 2003, 223. Más helyen: , Röviden szólva, a szociológia a társada- 
lomtudományok összességének integrációja vagy szintézise." Idézi i. m. 248. 

hogy saját pályája mennyiben igazolta erkölcsfilozófiáját, amely szerint a siker az egyéni 
kitartás, szorgalom és munka jutalma. 

1859 és 1863 között a Yale-en tanult teológiát, klasszika-filológiát, majd három évet töl- 
tött Genfben, Göttingenben és Oxfordban. 1866-ban a Yale-en kezdett tanítani matemati- 
kát és görögöt. 1869 és 1872 között lelkész volt (episzkopális gyülekezetekben), prédiká- 
cióiban a puritán értékeket, a kemény munkát, az egyszerűséget, a kitartást, a mértékle- 
tességet emelte ki. 1872-ben tért vissza a Yale-re mint a politikatudomány tanára, de taní- 
tott gazdaságtant és szociológiát is. Mint később mondta, vallásos hitét ekkoriban egy fi- 
ókba tette el, s amikor később kihúzta azt, már semmit sem talált ott. Az egyházzal azon- 
ban nem szakított.§5 Népszerű, energikus, szenvedélyes tanár volt. A Yale azonban ebben 
az időben csak undergraduate college volt, így Sumnernek nem volt módja arra, hogy szo- 
ciológiai iskolát alapíthasson. 

Megalakulása után csatlakozott az American Sociological Association-hez (noha a "szo- 
ciológia" terminust annak görög-latin keverék volta miatt megvetette, és ugyanígy meg- 
vetette kollegái szentimentális szociális reformizmusát), és Ward után második elnöke 
lett, 1909-1910-ben. Kortárs szociológustársaihoz hasonlóan ő is egy nagy összefoglaló 
munkán kezdett el dolgozni, de azt 1910-ben bekövetkezett halála miatt már tanítványa, 
A. G. Keller fejezte be (The Science of Society, 4 kötet, 1927). 

Termékeny és szorgalmas szerző volt. Tizenhárom nyelven olvasott. Hosszú egyetemi 
működése alatt számos tanulmányt, újságcikket, tucatnyi könyvet produkált, bár inkább 
aktuális közéleti kérdéseket tárgyaló esszéket, mint szaktudományos értekezéseket írt. 
Jegyzeteit rendszerezve, nagy dobozokban tárolta, külön színnel az adatok, mással a bib- 
liográfiai jegyzetek számára: 52 doboza volt, mindegyikben mintegy 3000, egységes mé- 
retű cédula — Keller ezekből írta meg az említett munkát. 


. Főbb elemzett munkái: 
What Social Classes Owe to Each Other, New York: Harper k Brothers, 1883 (WSC) 
Earth Hunger and Other Essays (1913), New Brunswick: Transaction Books, 1980 (EH) 
Népszokások. Szokások, erkölcsök,  viselkedésmódok szociológiai jelentősége (1906) (fordította: 
Félix Pál), Budapest: Gondolat, 1978 (NS) 


Sumnernek a századforduló előtti, a  diszciplinárisán nem pontosan körülhatárolt 
"társadalomtudomány! (social science) területére tartozó, azaz gazdaságtani, politikai és 
általános társadalmi megfontolásokat tartalmazó írásaiban két, az akkori korban szoro- 
san összetartozónak vélt gondolatvilág vegyült: a klasszikus gazdaságtan és a  darwi- 
nista evolucionizmus. Felfogása sosem volt egységes és koherens, de egy ponton sosem 
változott: a gazdasági  individualizmust és szabadságot alapvetőnek, az állami  beavat- 
kozást és természetesen a szocializmust kárhozatosnak ítélte. Sumnert általában a szo- 
ciáldarwinista eszmék egyik legfontosabb amerikai képviselőjének tartják, aki elvetette 
a társadalmi meliorizmust, a reformokat, "7 azaz amerikai értelemben konzervatív volt. 


A szociáldarwinizmus elvei 


Sumner alapeszméje, hogy az embernek egyetlen alapvető kötelessége van: az önmagá- 
val való törődés, saját ügyei intézése. (WSC 113.) A szegénység a tudatlanság, bűn és 


balszerencse eredménye, megszüntetése csak azon az úton lehetséges, amit ő maga is 
még a vasárnapi iskolában tanult meg. 


651879-ben Noah Porter, a Yale elnöke kifogásolta, hogy Sumner Herbert Spencer vallásellenesnek tartott 
The Study of Sociology című munkáját használta tankönyvként. Sumner az elnök eljárását elsősorban azért ki- 
fogásolta, mert az ellentétes volt az egyetemi tanszabadság akkoriban terjedő elvével. 

66 Tanári egyéniségéről lásd tanítványa, William Lyon Phelps visszaemlékezését, in: NS 11-17. 

67... elképzelhetetlen, hogy az állam fontos szabályozó funkciót töltsön be a gazdagság termelésében és 


99 


elosztásában." (WSC 10.) 

, Egy bizonyos értelemben, azt lehet mondani, könnyű megadni a szegénység eltör- 
lésének receptjét. Csak legyen mindenki józan, szorgos, megfontolt és bölcs, nevelje 
gyermekeit ilyen módon, s a szegénység néhány nemzedék alatt eltűnik. Ha erre va- 
laki azt válaszolja, hogy az emberek legjobb szándékuk ellenére sem képesek e re- 
ceptnek megfelelni, mert szándéktalanul hibáznak, tévednek ítéleteikben, akkor a 
követelés maga is megváltozik, mert nem a szegénység eltörlésének, hanem az em- 
beri tévedés kiküszöbölésének az eszközeit várják tőlünk. Ha azt vetnék ellenünkre, 
hogy a józan, szorgos és megfontolt embereket is érhet balszerencse, akkor már a 
balszerencse megszüntetésének eszközeit várnák tőlünk." (EH 230.) 


Bár Sumnernek olykor a gazdagokról is jó véleménye volt,"§ de igazi ideálja a szor- 
galmas, mérsékelten jómódú polgár volt. A szociális reformok szerinte azt jelentik, 
hogy a lusták és alkalmatlanok ezeknek a polgároknak, az "elfeledett embereknek" (for- 
gotten men) rovására akarnak élni. (WSC 124.) És viszont: 


5 A természetnek szörnyű orvossága van a bűnre. Könyörtelenül eltünteti az áldoza- 
tot. A részeg az árokban pontosan ott van, ahol lennie kell, a dolgok tendenciájának 
és az alkalmazkodásnak megfelelően. A természet az ő esetében elindította a ha- 
nyatlás és szétbomlás folyamatát, mert így tünteti el azokat a dolgokat, amelyek túl- 
élték hasznosságukat." (WSC 131.)79 


Mindez jól ismert Spencertől, mint ahogy az ebből következő politikai tanácsok is. A né- 
met mintájú munkahelyi balesetbiztosítás például megfosztja a munkást helyzete javí- 
tásának lehetőségétől; mindenkinek meg kell adni a lehetőséget, hogy erőit kizárólag a 
maga javára használja; ha valaki a társadalomtól vár segítséget bajai enyhítésére, akkor 
más költségére kíván élni; tanulja meg mindenki a saját kárán, hogy hol tévedett, stb. 

Ez a kíméletlen naturalizmus kizárta a humanista ideálokat, a természetes jogok" 
eszméjét. Sumner "dogmatikus előítéletnek" és kártékony filozófiai elvnek tartotta, 
hogy az embernek lennének elidegeníthetetlen természetes jogai (ahogy az amerikai al- 
kotmány azt leszögezte). 


5 A modern polgári erkölcsi szabályok úgy neveltek minket, hogy a jogokra mint me- 
tafizikai dolgokra gondoljunk, amelyek a törvények és intézmények mögött és fölött 
állnak, hatalmasabbak azoknál, és erő rejlik bennük, amely révén a szónoklatok és 
határozatok tényékké válhatnak. Bölcsebb dolog, ha azt gondoljuk, hogy a jogok az 
éppen most folyó társadalmi versenyjáték szabályai. Nem abszolút jellegűek. Nem 
civilizáció előttiek." (EH 83.) 


68 A milliomosok ,a természetes kiválasztás termékei, amely úgy hat az emberek egy adott csoportjára, 
hogy kiválasztja azokat, akik meg tudnak felelni egy bizonyos teljesítendő feladat kívánalmainak ... Úgy le- 
het őket tekinteni, mint a társadalom természetes módon kiválasztott ügynökeit egy bizonyos feladat ellátá- 
sára. Magas fizetést kapnak, és luxusban élnek, de az üzlet előnyös a társadalom számára." Idézi Don 
Martindale: The Nature and Types of Sociological Theory, London: Routledge and Kegan Paul, 1961,167. 

mi érték nagy általánosságban megfelel a világi sikernek és az ipari szervezetnek nyújtott munkából szárma- 
zó jövedelemnek." (NS 75.) A "nagy általánosság! alóli kivétel a tudós, mert , az igen értékes könyvek mit sem 
fizetnek a szerzőknek". (NS 75.) 

99 Ugyanitt azt a jellegzetes XIX. századi gondolatot is kifejtette, hogy a jótékonyság a lehető legártalma- 
sabb dolog, mert a természet művébe való beavatkozáson kívül a tőkét is elvonja a produktív felhasználástól. 
(WSC 157.) Sumner 1899-ben elítélte az előző évi spanyol-amerikai háborút, mert a hódítás az állam erősödé- 
séhez vezethet. Háborúellenességével Sumner nem volt egyedül: az ASSA számos új-angliai vezetője szintén 
ellenezte. Lásd Silva, Edward T. — Slaughter, Sheila A.: Serving Power. The Making of the American Social Science 
Expert, Westport: Greenwood Press, 1984,139. 

Megalapozatlan mindenfajta erkölcsi vagy politikai szempontoktól vezetett beavatko- 
zás a társadalom életébe: ,,... nyilvánvalóan senki sem avatkozhat be a fejlődés mene- 
tébe. Olyanok vagyunk, mint egy hatalmas természeti megrázkódtatás nézői. Az ered- 
mények a tények meg az erőviszonyok alapján születnek majd. Nem láthatók előre." 
(NS 127.) 

A fejlődés gondolatával szemben az álláspontja ingadozó volt. Számos hely találha- 
tó írásaiban, ahol a modern "indusztrializmust, azaz a szabad versenyen alapuló kapi- 
talista gazdaságot egy fejlődési folyamat csúcsának látta. Ez a csúcs — s ebben egy véle- 
ményen volt számos XIX. századi evolucionistával — tulajdonképpen a természetes 
egyensúlyi állapotot jelentette: , A modern ipari rendszer hatalmas társadalmi együtt- 
működést jelent. Működése automatikus és ösztönös. A szervek alkalmazkodása termé- 
szetes módon történik. A részeket egy személytelen erő tartja össze — a kínálat és keres- 
let." (WSC 66.) 

Másfelől viszont a kilátásokat pesszimistán ítélte meg. Ez természettudományi ere- 
detű megfontolások mellett azzal függött össze, hogy a szerinte a történelemben a leg- 
fontosabb tényező az ember és a föld aránya volt. Amennyiben egyre több ember él 
adott földterületen, erősödik a harc — igaz, ebből következően fejlődik a munkamegosz- 
tás is. Egyfajta közepes állapot mellett lehetséges a szabadság, de ha a népesség túlsza- 
porodik, óhatatlanul sérül az optimális piaci rendszer. (EH 31-64.) A gondolatnak ter- 
mészetesen Malthus volt a forrása. Kései írásai pesszimizmusa abból eredt, hogy a 
"progresszív. korszak igen szerény méretű reformjaiban beavatkozási kísérletet látott a 
természetes folyamatokba: 


, Korunk viselkedési normáinak filozófiai hajtóereje az állami szabályozás, militariz- 
mus, imperializmus, a szegény és dolgozó osztályoknak való hízelgés és udvarlás 
felé mozgat, és mindazt elősegíti, ami emberbaráti és humanista természetű.... Sem- 
mi okunk, hogy bizakodóan tekintsünk korunk ezen uralkodó tendenciáira. Nem 
egyebek, mint filozófiai általánosításaink szüntelen eltolódásának jelenlegi fázisai, 
és a társadalompolitika alkalmazásával csupán azt javasoljuk, hogy a társadalmat 
további sorozatos önkényes beavatkozásnak vessük alá; ezeket újabb dogmatikus 
előítélet-sorozatok diktálják, amelyek csak a régi módszerek és tévedések folytatásai 
lennének." (NS 153.) 


Sumner — amerikai típusú konzervatívtól elég meglepő módon — erős korlátok kö- 
zött elismerte azonban a munkások szakszervezkedési jogát, mi több, korlátozott mér- 
tékben még a sztrájkra mint önvédelmi eszközre való jogot is, hiszen ez is a harc egyik 
formája. 


Népszokások 


Sumner legfontosabb és meglehetősen kései, halála előtt négy évvel, 1906-ban publikált 
Népszokások című műve (NS) spenceriánus esszéihez képest több tekintetben is újdon- 
ságot hozott. Ennek egyik oka talán az, hogy az akkorra már intézményesült szocioló- 
gia idejétmúlttá tette a Sumnernek kedves különböző megközelítéseket vegyítő általá- 
nos társadalomtudományt, ezért maga is alkalmazkodni törekedett az alakuló szocioló- 
giai kánonhoz. Tárgy választásában ugyan újat hozott a kötet, de kutatási módszerben 
úgy járt el, ahogy Spencertől tanulta: a vaskos könyv legnagyobb része innen-onnan 
összeszedett s többnyire kritika nélkül elfogadott információk, példák halmaza. Nehe- 

zen fedezhető fel valamiféle logikai rend benne. Olykor az is alig látható, hogy milyen 
szempontok szerint következnek egymás után az egyes jegyzetek."! 

Sumner a Népszokásokban erősen szociáldarwinista szellemű gondolatokat fogalma- 
zott meg, de ugyanakkor a könyv alapgondolata szembe került korábbi doktriner indi- 
vidualizmusával. A mű tárgyát képező "népszokások" (folkways, kb. "általánosan hasz- 
nált eljárások) a könyv bevezetője szerint egyéni és társadalmi "szokások" (habits, cus- 
toms) (NS 6.), azaz a viselkedést alakító sztereotipizált, általánosított minták." Sumner 
szemében a társadalmi állapot állandó harcot jelentett. A piaci versenytől a normatív 
szabályozáshoz az "antagonisztikus együttműködés" gondolata vezetett át. A társada- 
lom ugyan alapvetően harc, de az alkalmazkodás (a faj szintjén) megkívánja az együtt- 
működést: , Társulás ott jöhet létre, ahol különben minden egyes tag elpusztulna. A ver- 
sengés és társulás az életszövetség két formája, amely az egész organikus és szuperor- 
ganikus élet-tartományban váltakozva jelenik meg." (NS 43.) A társulás szintjén már az 
egyes népszokások versengenek egymással azért, hogy melyikőjük biztosít magasabb 
fokú alkalmazkodást. Az, hogy Sumner figyelmét egyre inkább a viselkedést alakító té- 
nyezőkre irányította, megfelelt az amerikai szociológiában általánosan megfigyelhető 
tendenciának. 

A népszokások fogalom jellemzése során Sumner a hangsúlyt az egyéni szándékok- 
tól független ismétlődésre helyezte: 


A népszokások tehát nem az emberi céltudatosság és értelem alkotásai. Olyan termé- 
szeti erők produktumaihoz hasonlóak, amelyeket az ember nem tudatosan hozott mű- 
ködésbe, vagy az állatok ösztönös viselkedésmódjaihoz hasonlíthatóak, amelyek ta- 
pasztalati úton alakulnak ki, végső formájukat valamely érdekhez történő maximális 
alkalmazkodás révén érik el, hagyomány útján öröklődnek és semmiféle kivételt vagy 
variációt nem tűrnek meg, mégis újra meg újra változnak, hogy eleget tegyenek a 
megváltozott körülményeknek, de megmaradnak ugyanazon korlátozott módszerek 
határai között, és nem tartalmazzák az ésszerű gondolkodást vagy a céltudatosság ele- 
meit. Ebből az a következtetés vonható le, hogy az emberek egész életét, a kultúra 
minden korszakában és szakaszában, elsődlegesen a faj legkorábbi létrejöttének ideje 
alatt átörökített hatalmas tömegű szokás szabályozza." (NS 25-26.) 


A szokás (habit) az idézetben foglalt értelemben — tehát mint tartós, komplex diszpo- 
zíció, amely az egyéntől független önfenntartó dinamikával rendelkezik, de megenged 
bizonyos változásokat — az amerikai szociológia korai szakaszában általánosan használt 
viselkedést magyarázó modell volt, míg a század közepén helyére nem lépett az értéke- 
ket és interiorizált normákat előtérbe állító cselekvésmodell."? 

Sumner a népszokásokat nem céltételező gondolkodás eredményének tartotta. 
Ugyanakkor azt is hangsúlyozta, hogy a népszokások valamiféle érdeknek, szükség- 
nek, a kín próba-szerencse módszerrel való kerülésének, a kéj keresésének köszönhetik 
létezésüket, vagyis viselkedéses eredetűek. (NS 23.) Az emberi cselekvéseket négy, pon- 
tosan meg nem határozott, de feltehetően biológiai eredetű hajtóerő határozza meg: az 
éhség, a nemi szenvedély, a hiúság és a félelem." (NS 45.) A népszokások létezésüket a 


71 A könyv tulajdonképpen a tervezett s csak a tanítvány Keller által később összeállított mű egy része. 

PA könyv eredeti alcímében usages, manners, customs szerepel. Mindhárom szó fordítható szokással, de a 
szokás különböző aspektusait fejezik ki: az első az eljárásra, a második a viselkedésre, a harmadik a hagyo- 
mányozódásra utal. A folkways összetett szó második tagja az eljárásmódra, viselkedésre utal. 

B Erre Lásd Charle Camic: The Matter of Habit, American Journal of Sociology, 91 (1986), 1039-1087. 

4 Ezekkel a "hajtóerőkkel más-más név alatt még fogunk találkozni: Small hat "érdeke, Thomas négy 
"vágya! és Veblen két "ösztöne" hasonló (kétes) státusú fogalom, mint Sumneré. 

cselekvésre ösztönző erőknek, érdekeknek köszönhetik, de Sumner szerint egyén felet- 
ti módon léteznek és öröklődnek. Társadalomalakító hatásuk van. A népszokások kö- 
vetkeztében , a létért külön-külön harcot vívó emberek öntudatlanul együttműködnek 
szövetségek, szervezetek, szokások és intézmények fölépítésében, amelyek egy idő 
múltán teljesen kifejletten, kialakult formájukban jelennek meg, noha senki sem kezde- 
ményezte és tervezte meg őket, látta előre jelentőségüket." (NS 66.) 

Sumner másik jellegzetes fogalma a móres, a Viselkedési normák"."" Ezek tulajdon- 
képpen a népszokások sajátos alosztályát jelentik, ti. , a társadalmi jólétre vonatkozó fi- 
lozófiai és etikai általánosításokat magukba foglaló" népszokásokat. (NS 61.) Bizonyos 
fokú tudatossággal járnak együtt: , E normák az emberi szükségletek és vágyak kielégi- 
tésére szolgáló általánosan elfogadott társadalmi cselekvésmódok lényegéhez tartozó 
hitvallások, nézetek, szabályok és a jólét fokmérői, amelyek genetikailag összefüggnek 
velük." (NS 98.) Egyebekben a móres nem különböznek társadalmi működésmódjuk te- 
kintetében a népszokásoktól, hiszen ugyanúgy , uralkodnak az egyénen", akinek , ké- 
szen szolgáltatják ... eszményeit, hitét, ízlését, és előre meghatározott szellemi folyama- 
tok útjára vezérlik." (NS 259.) A könyv fejtegetéseiben a két terminus gyakran megkü- 
lönböztethetetlenné válik. 

Sumner jó szociáldarwinista módjára mind a népszokások, mind a móres esetében az 
alkalmazkodási értéket hangsúlyozta. Tanulmányozásuk során — mondta — ne az legyen 
a vezető szempont, hogy melyekkel értünk egyet. Objektivista módon kell őket megkö- 
zelíteni, azt kell néznünk, hogy , hogyan alkalmazkodnak az érdekekhez, milyen kap- 
csolatban állnak a jóléttel, és hogyan illeszkednek össze az életszemlélet harmonikus 
rendszerének keretében. Valamely adott korszak embere számára nem léteznek fTrossz" 
viselkedési normák." (NS 97.) Az "életszemlélet harmonikus rendszere" nem valamiféle 
külső szempont szerint magasra értékelt életszemléletet, hanem alkalmazkodási érték- 
kel bíró életszemléletet jelent. Sumner relativista volt abban az értelemben, hogy kizár- 
ta a népszokásoknak vagy a moresnek érték, helyesség vagy igazság szempontjából va- 
ló megítélését. , A viselkedési normák jósága vagy rosszasága teljes egészében attól 
függ, hogy mennyiben alkalmazkodnak az életfeltételekhez és az adott kor és hely kö- 
vetelményeihez." (NS 129.) Változásuk is az életfeltételek változására vezethető vissza. 
(NS 135.) Az adaptációs érték fontosságának hangsúlyozása azt eredményezte, hogy 
Sumner könyvéből lényegében eltűnt mindenféle, az evolucionizmust haladásként ér- 
telmező feltevés. Az alkalmazkodási érték hangsúlyozása összhangban volt Sumnernek 
azzal az alapvető meggyőződésével, hogy a teljes emberi egyenlőség lehetetlen,7§ az 
emberek között örökletes különbségek vannak, és a polgári szabadságjogok is a körül- 
ményekhez való alkalmazkodásból magyarázhatók, vagyis értékük pusztán abból fa- 
kad, hogy magasabb szintű alkalmazkodást tesznek lehetővé. (NS 83-84.) Sumner a ci- 
nizmust súrolóan pesszimista volt az emberi tevékenység és a társadalomfejlődés lehe- 
tőségeit illetően. 

A társadalom működése, az egyéni jólét és a népszokások, mores között Sumner 
funkcionális kapcsolatot tételezett fel: az utóbbiak hozzájárulnak a társadalom stabili- 


7 A mores a mos (szabály, törvény, szokás, erkölcs) latin szó többes száma. A magyar fordítás által hasz- 
nált "viselkedési normák! helyett inkább a latin terminust fogom használni. 

76 Sumner a rabszolgaságot a kitartó munkára" nevelő eszköznek tekintette (NS 383.), ennek megfelelő- 
en nem zárta ki újabb bevezetését, , amennyiben a gazdasági változások ismét célszerűvé, a helyzethez illővé 
tennék." (NS 388-389.) A rabszolgaság megszüntetésével kapcsolatban megjegyezte, hogy ez volt az egyetlen 
eset, amikor , felülkerekedett az úgynevezett erkölcsi motívum" (NS 440.), azaz amikor a spontán fejlődés he- 
lyett mesterségesen hatékonyan beavatkoztak a társadalom életébe. , Két rassz, két civilizáció kapcsolata nem 
intézhető el semmilyen dogmával. Minden nap bizonyítékot nyújt, hogy a problémák nem oldódnak meg és 
nem oldhatók meg dogmatikus és érzelmes általánosságok hangoztatásával." (NS 441.) Sumner is egyike 
azoknak, akiknél a gazdasági liberalizmusból nem következett a politikai-etikai liberalizmus. 

zálásához és a jólét megőrzéséhez, és ezért szilárdulnak meg. Az egyének közötti, a leg- 
alkalmasabb kiválasztásához vezető versengés helyére a népszokások és a mores versen- 
gése lép: azok maradnak meg közülük, amelyek a legjobban alkalmazkodnak a körül- 
ményekhez. "7 Sumner ezzel az oly sokra becsült individualizmus alapjait ásta alá: az 
egyén nála a racionálisan átláthatatlan, irányíthatatlan népszokások és mores hatása 
alatt cselekszik. Erezte-e Sumner vajon, hogy a szupraindividuális, funkcionális össze- 
függések hangsúlyozásával, az egyéni szándékok és törekvések által módosíthatatlan 
viszonyok bemutatásával még erőteljesebb eszközt szerkesztett a jóakaratú társadalom- 
jobbító törekvések bírálatára, mint amilyen az individualista utilitarizmus volt? Min- 
denesetre ezen az alapon írt arról, hogy miért nem sikerülhetett egy csapásra Délen a 
négerek felszabadítása, , mit jelent, ha egy társadalomból gyökeresen tépünk ki hosszú 
növekedési folyamat eredményeképpen létrejött szerteágazó viselkedési normákat.""8 
(NS 143.) A doktriner individualizmustól való eltérése azt eredményezte, hogy még 
megalapozottabb lett a tudatos társadalomalakítással szembeni érvelése. 

A , létért folytatott küzdelmet" Sumner a társadalmi szervezetet létrehozó mecha- 
nizmusnak tartotta. (NS 42.) Láttuk, hogy ez a küzdelem a népszokások fennmaradá- 
sért vívott küzdelmeként is értelmezhető. Ugyanakkor egy rövid fejtegetésben arra is 
kitért, hogy ez a küzdelem nemcsak a népszokások, az egyének, hanem a csoportok 
között is folyik. Ennek kapcsán vezette be a mi-csoport (we-group, in-group) és a mások 
csoportja (other-group) közötti megkülönböztetést. (NS 36.) Ez a terminológiai újítása 
bekerült a szociológiai hagyományba, noha ő maga a munka további menetében alig 
foglalkozott ezzel a témával. A megkülönböztetés azért fontos, mert kiemelte, hogy a 
kiélezett verseny a csoportok közt szoros kooperációra vezet a csoporton belül — vagyis 
árnyalta a szociáldarwinisták túlélésért folytatott harcra" vonatkozó feltevését. 


, Minél közelebb élnek a szomszédok, minél erősebbek, annál hevesebb a háborús- 
kodás, következésképpen annál szigorúbb a belső szervezettség és fegyelem mind- 
kettőben. Ennek megfelelő érzelmek alakulnak ki. A csoport iránti odaadás, áldozat- 
készség, gyűlölet és megvetés minden kívülálló iránt, testvériség a csoporton belül, 
harciasság kifelé — mindezek együtt növekednek, egyazon szituáció közös ter- 
mékei."79 (NS 37.) 


A , csoport iránti odaadásra", arra a helyzetre, , amikor az egyén számára saját cso- 
portja mindennek a középpontja, s minden egyebet ehhez mér", Sumner egy 1900-tól 
kimutatott neologizmust, az "fetnocentrizmus! szót használta. (NS 38.) Noha a majd ezer 
oldalas munkából csak kettőt szentelt ennek, ez a terminus elsősorban neki köszönhe- 
tően került be a szociológia és a rokon tudományok szótárába. 

Sumner nem teremtett iskolát. A szociológiával mint szaktudománnyal szemben 
megőrizte régimódi bizalmatlanságát. Hiányzott belőle az a fajta tudományos vállalko- 
zói elképzelés, amely Smallban vagy Giddingsben megvolt. Kutatási eszköztára ódiva- 
tú maradt. A későbbi időkben inkább csak a szociáldarwinizmus elrettentő példájaként 


"Sumner, aki nem volt különösebben konzekvens gondolkodó, olykor csak a népszokások tényleges el- 
terjedtségéről beszélt (pl. NS 109,273-274.), figyelmen kívül hagyva az adott népszokások alkalmazkodási ér- 
tékét. 

78A "gyökeres kitépés" példáit keresve Sumner Habsburg II. Józsefet is megemlítette, akinek magyaror- 
szági rendelkezései ugyancsak "hosszú növekedési folyamat eredményeképp létrejött normákat semmisítet- 
tek meg. (NS 145-146.) 

TA gondolat forrása Spencer részletesebben kidolgozott "katonai társadalom" modelljében található 
meg. Lásd Spencer, Herbert: A szociológia elvei (1876-1882) (fordította Erdélyi Ágnes), in: Felkai Gábor — 
Némedi Dénes — Somlai Péter (szerk.): Szociológiai irányzatok a XX. század elejéig, Budapest: Új Mandátum, 
2000,59-104. 

emlegették. Noha felfedezhetők nála a funkcionalista megközelítés csírái, túl erősen kö- 


tődött 


egy lassan ódivatúvá váló naturalista szemlélethez, ezért a későbbi  funkcionál- 


is ták sem szívesen hivatkoztak rá. A tőle függetlenül intézményesülő szociológiához in- 
kább csak csatlakozott, nem játszott benne kezdeményező szerepet. 


Lester Frank Ward 


m Lester Frank Ward kanyargós pályája 1841-ben kezdődött Illinois államban. A Ward csa- 


lád őse 1630-ban vándorolt be Amerikába; az ág, amelyből Lester származott szegény ma- 
radt. Apja sok mindennel próbálkozott kézművességtől a farmerségig, államról államra 
vándorolva, s végül családját szegénységben hagyva, 1857-ben halt meg Iowában. Lester 
Ward 16 évesen mezőgazdasági munkás lett, majd egyik bátyja műhelyében dolgozott. Is- 
kolába rendszertelenül járt, de elszántan művelte magát, megtanult franciául, görögül és 
latinul. Radikális republikánus abolicionista volt. A polgárháborúban huszonhét hónapot 
szolgált katonaként, megsebesült, és 1865-ben polgárháborús érdemeire hivatkozva elér- 
te, hogy a szövetségi kormányzat mint tisztviselőt alkalmazta, előbb a pénzügyben, majd 
a bevándorlási statisztikai hivatalban. Washingtonban Ward tovább folytatta önképzését, 
munka mellett egy college hallgatója lett, 1871-ben jogi képesítést is szerzett, politizált,§0 fe- 
leségével együtt fellépett a feketék és a nők választójogáért. 

1873-tól a botanikával kezdett foglalkozni, s e réven kapcsolatba került a vezető wa- 
shingtoni  természettudósokkal, tagja lett a washingtoni kluboknak  (Potomac-Side 
Naturalists Club, Washington Philosophical Society, Cosmos Club). Ez az értelmiségi csoport 
nagyobbrészt kormányzati alkalmazottakból, nem egyetemi emberekből állt. Ward részt 
vett a Nyugat természeti erőforrásainak felmérésében, tudományos cikkeket kezdett pub- 
likálni. Komolyan kezdett foglalkozni a darwinizmussal és pozitivizmussal. 1881-ben 
mint elismert botanikus a földtani szolgálat (Geological Survey) munkatársa, 1892-ben ve- 
zető paleobotanikusa lett. Botanikai érdeklődésével és munkájával magyarázható, hogy a 
szociológiában is elsősorban a következetes taxonómiára törekedett. 1883-tól kezdve sor- 
ra publikálta vaskos szociológiai könyveit, amelyek nagy feltűnést keltettek. A századfor- 
dulótól egyre inkább önmagát ismételte (Outlines of Sociology, 1898, Pure Sociology, 1903, 
Applied Sociology, 1906). Autodidakta volta ellenére egy sor tudományos (antropológiai, 
geológiai, biológiai, filozófiai, gazdaságtani) társaság tagja lett, számos tudományos 
nagysággal levelezett, a párizsi Worms-féle Institut International de Sociologie elnöke volt 
1900 és 1903 között, majd az ASS első elnöke 1906-ban. Sok egyetemen tartott előadást, de 
csak 1906-ban, 65 éves korában nevezték ki egyetemi tanárrá a Brown Universityre. 
1913-ban halt meg. 


. Főbb elemzett munkát: 


Dynamic Sociology or Applied Social Science, New York: Appleton and Company 1883,2 kö- 
tet (DSA) 

A haladás lelki tényezői (1893) (fordította: Dienes Valéria), Budapest: Grill Károly, 1908 
(HALT) 


Ward polihisztor volt, az is akart lenni. Mint botanikus hivatásos tudós volt, de szo- 
ciológusként amatőr. Átmeneti típus volt a magántudós és a szakmaváltó között. Élete vé- 
gén egyik egyetemi kurzusa számára összeállított egy hat láb magasságú táblázatot 
A Survey of All Knowledge (A tudás egészének áttekintése) címmel. A csúcson persze a 
szociológia állt. — Elképesztő tájékozottságú  —— ember volt. Cikkeinek gyűjteményét 
Glimpses of the Cosmos címmel adta ki hat kötetben, s a cikkek között található pl. érte- 


kezés 


az alexandriai könyvtár szétrombolásáról, az összehasonlító teológiáról, a télen 


§0 Bátyjai is aktív radikális politikusok voltak: Erastus a polgárháborúban esett el az Unió oldalán, 
Cyrenus az I. Internacionálé főtanácsának a tagja lett 1870-ben, Lorenzo a populista Greenback Party helyi ve- 
zetője volt Iowában. 

virágzó jezsámenről, Sumner osztályfogalmáról, a közigazgatási reformról, a bevándor- 
lási statisztikáról és Kant antinómiáiról. 

A szociológiához azért fordult, mert benne összefoglaló tudományt látott. Szerinte 
5... Minden tudomány lényege a tudás osztályozása." (DSAl: 2.) Az osztályozás ered- 
ménye a tudományok hierarchiájának megállapítása, a szociológiával a csúcson. (DSA 
1: 7,10.) E tekintetben tehát Comte híve volt, s szokás is őt amerikai Comte-nak nevez- 
ni. Spencert is sokra tartotta, a haladás törvényének, azaz a rendezetlen (confused) és ho- 
mogén állapottól a meghatározott és heterogén állapot irányába való változásnak a fel- 
ismerése miatt. (DSA 1: 155.) Comte-hoz és Spencerhez hasonlóan ő is úgy gondolta, 
hogy a fejlődés/haladás meghatározott fokozatokon át megy végbe: a magányos, önel- 
látó szakasztól az anarchikus tömörülés és a nemzeti, "politikai uralmi" (politarchic) fá- 
zison át a végső kozmopolita vagy "összuralmi" (pantarchic) fázisig. (DSA I: 466.) 

A haladás hajtóerejét az érzelmekben látta: , A társadalom vonatát boldogságra vagy 
bánatra csak az érzelmek képesek hajtani." (DSA 1:12.) Még ha az érzelmektől szárma- 
zik is a hajtóerő, az irányt az értelemnek kell megszabnia. Éppen ezért Ward a haladás 
kulcsát az oktatásban látta: , Az így meghatározott nevelés az a számunkra elérhető esz- 
köz, amellyel a társadalom progresszív lendkerekét mozgásba hozhatjuk. ... Neveljétek 
a társadalmat, a szigorúan meghatározott határok között, s az összes többi magától hoz- 
záadódik." (DSA I: 26.) 

Az oktatásnak természetesen tudományos alapúnak kellene lennie, és a legfonto- 
sabb tudomány, amely a társadalom haladásához szükséges, természetesen a szocioló- 
gia. Ward a politika feladatát a társadalmi szükségszerűségek felismerésében és alkal- 
mazásában látta. , Hogy a progresszív törvényhozás sikeres legyen, minden törvényho- 
zó testületnek mintegy politechnikai iskolává, az emberi természet és a társadalom tör- 
vényeit tanulmányozó filozófiai kutatólaboratóriummá kell válnia." (DSA 1: 37.) Ward 
vezette be az amerikai szociológia korai korszakában gyakran használt "társadalmi 
erők" (social forces) fogalmat. A gondolat hátterében az a természettudományos meg- 
győződés állt, , hogy a szerves lények által mutatott jelenségeknek meghatározott és 
kézzelfogható tulajdonságaik vannak, mint ahogy a jelenségek más tartományainak is, 
és ezek útján vizsgálhatók, megérthetők és művi eszközökkel ellenőrizhetők." (DSA I: 
473.) A tudás ilyen technikai felfogása tette lehetővé, hogy Ward egyszerre beszélhessen 
a társadalmi erőkről mint determináló tényezőkről és mint a tudás alkalmazása révén 
alakítható, megfelelő irányba terelhető folyamatokról. 

Így természetes volt Wardnak az a követelése is, hogy a törvényhozónak szocioló- 
gussá kell válnia. (DSA I: 37.) A szociológus joggal követelheti, hogy a felismert társa- 
dalmi törvényeket alkalmazzák is. (DSA I: 43.) A Ward által elképzelt szociológia egy- 
szerre lett volna a társadalom természettudománya és a társadalomalakítás technikája. 
Erre a szociológiára annál is inkább szükség volt Ward szerint, mert a jövőt nem látta 
biztosítottnak, hiszen a rossz törvények, a monopóliumok akadályozzák a "mesterséges 
haladást" (artificial progress) vagy a telesist, a meghatározott cél felé való mozgást. (DSA 
1: 72.) A haladás biztosítása , és a haladás minden lépésével erősödő ellenséges erőkkel 
szembeni dinamikus állapot fenntartása az alkalmazott tudományként tekintett Szoci- 
ológiának a fő problémája." (DSA 1: 706.)?! 

Ward a reformok szükségességét közvetlenül a természettudományos módszerrel 
végzett vizsgálatokból le vezethetőnek tartotta. 


81 Sumner éles bírálatot közölt Ward könyvéről. Nem értett egyet Comte nagyrabecsülésével, a tudomá- 
nyos felvilágosodásban való hittel, a tudományra alapozott társadalomalakítás tervével: ,,... az az igazi böl- 
csesség, ha hagyjuk kifejlődni a természeti erőket." Idézi Rafferty, Edward C: Apostle of Human Progress. Lester 
Frank Ward and American Political Thought, 1841-1913, Lanham: Rowman £ Littlefield, 2003,147. 

, Ezek nem erkölcsi kérdések, bár megoldásukon múlik elsősorban a világ erkölcsi 
haladása. Ezek tisztán társas problémák és helyes vizsgálatuk csak a tudomány hi- 
deg világításában lehetséges. Ennek a tudománynak leghelyesebb neve a melioriz- 
mus, az emberi vagy társas állapot javításának vagy jobbításának tudománya." (HLT 
304.) 


A társadalmi reformokat megvalósító rendszer Ward terminusával a szociokrácia 
(sociocracy), az az állapot, amelyben a makroszubjektumként elgondolt társadalom saját 
kezébe veszi ügyeit. , Önmagát kell egyénnek gondolnia [a társadalomnak] annak ösz- 
szes érdekeivel, eszmélnie kell ezen érdekekre, s ugyanazzal a féktelen akarattal kell ez 
érdekeket kiküzdenie, mellyel az egyén harcolt érdekeiért. De nemcsak erre van szük- 
ség, hanem vezető is kell a társadalomnak, a társas értelem — mint az egyénnek kellett az 
egyéni értelem — fölfegyverkezve tudással, munkával, buzgalommal, tehetséggel, me- 
lyet az egyesült egyének juttattak birtokába." (HLT 338.) 

Ward ugyan nehezen tűrte a kritikát, és különösen élete végén felette jó véleménnyel 
volt magáról, de nem volt magányos különc. Washingtonban egy fontos értelmiségi 
csoport tagja volt. Nagy és sikeres publicisztikai tevékenységet fejtett ki. Cikkeiben az 
állam fokozottabb szerepvállalása, gazdasági beavatkozása mellett agitált, képviselte a 
női egyenjogúság ügyét. Az úgymond pazarló és nem hatékony kapitalista szabad- 
verseny bírálata (HLT 276-277.) a századforduló táján már sokak számára rokonszen- 
ves volt. Nagy bajnak tartotta a nagy vagyoni egyenlőtlenséget. (HLT 334-335.) Az ipa- 
ri munkásság követeléseit jogosnak tartotta: , A "munka méltóságáról szóló üres him- 
nuszok dacára a termelésre fordított munkát általában lealacsonyítónak tartják, az ily 
foglalkozású emberektől megtagadják a társadalmi elismerést." (HLT 287.) Barátaival, 
akik a washingtoni állami tudományos intézmények és szervezetek munkatársai vol- 
tak, egy washingtoni országos egyetem létrehozását tervezték (ez mint szövetségi egye- 
tem, a szövetségi adminisztráció képzésének feladatát is felvállalva, az amerikai egye- 
temi modelltől teljesen eltérő intézmény lett volna). Cikkeiben a termelő, produktív em- 
bert dicsérte, és ezzel hagyományt teremtett az amerikai szociológiában, amely Rosson, 
Veblenen, Lynden át Millsig húzódott. A társadalom tudás alapján való igazságos és ha- 
tékony újjászervezése gondolatával a menedzserizmus előfutárának is tekinthető. 

Ward Sumnerrel szemben — aki végig megőrizte a szociológiával mint a gazdaság- 
tantól és a politikatudománytól elkülönült szaktudománnyal szembeni gyanakvását - 
a szociológiát önálló tudománynak képzelte el, mi több, összefoglaló szerepet tulajdo- 
nított neki (s ebben számos kortársa egyetértett vele). Ilyen szellemben írott könyveit a 
kezdődő szociológiai oktatásban sok helyen használták is. Ez a szociológia azonban 
csak nevében volt önálló: Ward könyveinek nagyobb részét a természettudományokból, 
a spekulatív pszichológiából, a történetírásból merített ismeretek szociológiai "szinte- 
tizálása" tette ki. Wardnak és az egész korai szociológiának nem voltak saját tényei, 
amelyek megállapítására és gyűjtésére a velük egykorú Durkheim oly nagy súlyt fekte- 
tett. A szociológia önálló szaktudománnyá válása — az egyetemi intézményesülés sike- 
rei ellenére — ebben a pontosabb értelemben még sokáig függőben maradt. 

A chicagói iskola kezdetei. Albion W. Small 


A szociológia fejlődése szempontjából jelentős eseménynek számít a chicagói egyetem 
szociológiai departmentjének megalapítása 1892-ben.?? 

A chicagói egyetem alapítását Rockefeller adománya tette lehetővé. Első elnöke és 
megszervezője William R. Harper volt. Harper, aki a Yale teológiai professzora volt, a 31 
első professzor közé tíz teológust hívott meg, és az egyetemet Rockefeller szándékának 
megfelelően mint baptista vallásosságtól áthatott intézményt képzelte el. Arra azonban 
kifejezetten törekedett, hogy a lehető legjobb tanárokat nyerje meg az egyetemnek. Ku- 
tató egyetemet képzelt el, ahol a graduate hallgatók a tudományba nyernek elméleti és 
módszertani bevezetést, s ahol az egyes részlegek tanárai szorosan együttműködnek. 
A filozófia department a pragmatizmus központja lett, John Deweyval és az inkább a 
szociálpszichológiában tartós hatást kifejtő George Herbert Meaddel. A pszichológiá- 
ban is fontos volt Chicago szerepe a kísérleti pszichológus James Angell személyében. 

A szociológia department nem a városi szociális problémákra megoldást kereső szán- 
dékból, hanem szinte véletlenül jött létre. Harper az akkor egy kisebb collegeban tanító 
Smallt közgazdásznak akarta megnyerni, de az válaszlevelében inkább a szociológia 
department megszervezésére tett javaslatot (ilyen akkor még Amerikában nem létezett) - 
amit az elnök el is fogadott, és kinevezte őt a department élére. A tanárok kinevezésében 
Harper saját belátása szerint járt el, javaslataiba az engedékeny Small belenyugodott. Így 
lett tanár Small-lal egy időben a jótékonyság kérdéseiben járatos és a szociális reformok 
iránt elkötelezett Charles Henderson, aki szociológusi állása mellett az egyetem baptista 
lelkésze is volt,? és több más, a szociális munka iránt érdeklődő oktató. A department az 
alapító szándékainak megfelelően az első időkben erősen vallásos szellemű volt, együtt- 
működött a lelkészképző iskolával, ugyanakkor a szociális ügyek iránt is erősen elkötele- 
zett volt. A "szociális" képzés azonban kezdettől elvált a szociológiaitól (az előbbit 
1904-től a Chicago School of Civics and Philanthropy, majd a belőle 1920-ban alakult School of 
Social Service Administration végezte, ahol a szociológusok — Vincent, Henderson, Mead, 
Thomas — közreműködtek ugyan, de nem tekintették saját területüknek). 

A szociológiában Chicago szerepe nagyon nagy volt. Az 1915-ig megszerzett 98 dok- 
tori fokozat több mint harmadát (36) itt kapták. Smallnak jelentős szerepe volt az 
1905-ben megalapított American Sociological Societyban. Az ASS irodái is Chicagóban 
voltak 1936-ig, a titkár is a department tagjai közül került ki. A társaság 1950 előtti 40 el- 
nöke közül 19 vagy Chicagóban tanított, vagy ott doktorált. Chicagóban szerkesztették 
az első és legtekintélyesebb folyóiratot, az American Journal of Sociologyt Intézményes te- 
kintetben Chicago befolyása a szociológiában tehát már azelőtt nagy volt, hogy igazán 
jelentős tudományos produkciót hozott volna létre. 


§2 Chicago a Közép-Nyugat leggyorsabban fejlődő városa volt. Míg 1840-ben mindössze 4470 lakosa volt, 
1890-ben már több mint 1 millió, 1920-ban 2,7 millió (ezzel New York mögött a második legnagyobb város 
lett) és 1930-ban majdnem 3.4 millió. Ezek igen nagy része új európai bevándorló volt (1900-ban az akkori 1,7 
milliós lakosság 3790-a külföldön született, 3590-a külföldön születettek gyermeke). A város a különböző 
"problémák", szociális konfliktusok és persze a helyi politikával összefonódott bűnözés fészke volt. A chica- 
gói Haymarketen történt merénylet és az azt követő perek emlékére hozta a II. Internacionálé a május lI-jét 
munkásünneppé minősítő határozatát. Chicagóban zajlott az egyik legnevezetesebb sztrájk, a Pullman-sztrájk 
1894-ben. 1919-ben a számos áldozatot követő faji zavargások miatt figyelt az ország Chicagóra, a szesztila- 
lom idején itt emelkedett fel Al Capone bandája, amely 1927-ben Big Bill Thompson polgármester választásá- 
ban jeleskedett — míg a Rockefeller-alapítványok igazgatója, Rumi a városi reformok előkészítésében való 
részvételre buzdította a társadalomtudósokat. Ők, mint látni fogjuk, általában igyekeztek is megtenni, amit 
tehettek. 

§ Henderson ugyan élénken érdeklődött a szociális kérdések iránt, a szociológiát az isteni gondviselés 
adományának tartotta, de élettapasztalata meglehetősen korlátozott volt. Thomast kérte meg, hogy beszéljen 
neki a kocsmák (saloon) világáról, mert még egy pohár sört sem ivott meg életében, nemhogy ilyen helyre be- 
tette volna a lábát. Thomas viszont e tekintetben igen jelentős élményanyaggal rendelkezett. 

um Albion Woodbury Small 1854-ben született Maine államban, Keleten. Apja baptista lelkész 
volt. 1879-ben lelkészképző szemináriumot végzett, de mégsem lépett egyházi pályára. 
Még az évben Németországba ment tanulni. Berlinben és Lipcsében a német történeti gaz- 
daságtant tanulmányozta, Adolph Wagnert és Gustav Schmollert, tőlük vette át azt a fel- 
fogást, hogy a társadalomtudomány etikai tudomány és a társadalmi reformot szolgálja. 
Németországban nősült, egy porosz junker család leszármazottját vette el. Visszatérése 
után a Colby College-ban, egykori iskolájában tanított, majd doktori fokozatot szerzett a 
Johns Hopkins egyetemen alkotmánytörténetből. Elmélyedt az európai társadalomfilozófi- 
ai irodalomban, és ezért döntött úgy, hogy a szociológiával fog foglalkozni. 
1892-ben hívták Chicagóba a szociológiai department megalapítására, s annak 1924-ig 
vezetője maradt. Kellemes modorú, udvarias, konfliktuskerülő ember és jó szervező 
volt, §t leginkább ezzel járult hozzá intézménye sikeréhez és a szociológia amerikai kon- 
szolidálódásához. Személyi döntései is szerencsések voltak, de akiket a departmentre ho- 
zott, Thomas és Park, tudományosan később teljesen háttérbe szorították (George E. 
Vincent$5 pedig, akivel együtt tankönyvet írt, feladta a szociológus pályát). 1926-ban halt 
meg. 


. Főbb elemzett művei: 
Vincent, George E. társszerzőségével: An Introduction to the Study of Society, New York: 
American Book Company, 1894 
General Sociology. An Exposition ofihe Main Development in Sociological Theory from Spencer 
to Ratzenhofer, Chicago: The University of Chicago Press, 1905 (GS) 
The Meaning ofSocial Science, Chicago: The University of Chicago Press, 1910 


Small tudományos szociológiát kívánt művelni, amelynek ugyanakkor etikai  tartal- 
mat is akart adni, hogy ezzel hozzájárulhasson a társadalom megjavításához. Úgy  vél- 
te, hogy a szociológia feladata, hogy válaszoljon a "mit kell tenni és a "hogyan kell 
tenni kérdésekre is. "Progresszív" volt, helyeselte a természetes monopóliumok  közsé- 
gi tulajdonba vételét, a kapitalizmus valamiféle megszelídítését,§§ az ipari konfliktusok- 
ban a döntőbíráskodást, az együttműködést a munkáltató és munkásai között. Ismerte 
Marx munkáit, jelentősnek is tartotta őket, de az osztályharc elvével nem értett egyet, a 
szocialista álláspontot pedig  elfogadhatatlannak tartotta A társadalmi  reformerség  te- 
kintetében Small meglehetősen óvatos  volt.§  Nézeteivel nem akarta megbotránkoztat- 
ni az egyetemi és városi tekintélyeket, és a konfliktusok elől visszahúzódott (így annak 
ellenére, hogy a Graduate School dékánja volt, nem tudta megmenteni Thomast a 


§4 1904-ben közreműködött a Saint Louis-i kongresszus megszervezésében, és ő is szerepet játszott abban, 
hogy több európai társadalomtudóst, így Max Webert is meghívták a rendezvényre — de Webert nem az ameri- 
kai egyetemi szociológia érdekelte, inkább a rohamosan növekvő városok és az amerikai protestáns vallásosság, 
a szekták". Lásd Weber, Max: Die protestantischen Sekten und der Geist des Kapitalismus, in: WWI: 207-236. 

$5 Vincent a Chautaugua mozgalmat alapító metodista püspök fia volt, chicagói és minnesotai működése 
után, 1917-től a Rockefeller Foundation elnöke lett. 

$6 Ebbe beletartozott a nagy vállalkozások, monopóliumok közösségi ellenőrzése is. 1920-ban a követke- 
zőket írta: , így tehát, anélkül, hogy tudtuk volna, tulajdoni rendszerünket a hasonló természetes személye- 
ket egymástól megvédő berendezkedésből a természetesnél nagyobb személyek szabadságának rendszerévé 
alakítottuk át. ... Ez a találmány nem vezetett és nem vezethet jóra, csak akkor, ha a közönséges személyek 
társasága a korporációkat lélekkel és a lélek kötelezettségeivel ruházza fel, vagy akkor, ha a saját érdekében 
a korporációk egyén feletti gépezetének megfelelő egyén feletti ellenőrzést hoz létre és működtet." Idézi 
Vidich, Arthur J. — Lyman, Stanford M.: American Sociology. Worldly Rejections of Religion and Their Directions, 
New Haven: Yale University Press, 1985,185. 

§7 A Bemis-ügyben kapcsán (lásd 25. jegyzet) állítólag a következő nyilatkozatot tette Bemis előtt, aki mel- 
lett nem mert határozottan kiállni: ,,...annyi ellenérzés van a Szociológiával mint reformtudománnyal szem- 
ben, hogy bár néhány év múlva védelmembe fogom venni a reformmozgalmakat, most előadásaimban a 
transzcendentális filozófia felé megyek el, hogy olyan messze lehessek a reformmozgalmaktól, amennyire le- 
het, s így megalapozzam tanszékem tudományos jellegét." Idézi: Mary O. Furnér: Advocacy £ Objectivity. 
A Crisis in the Professionalization of American Social Science, 1865-1905, Lexington: The University Press of 
Kentucky, 1975,177. 


411 


kirúgástól).§§ Sok más szociológussal együtt úgy gondolta, hogy a régi, "vidéki! Ameri- 
ka morális szempontból kiegyensúlyozottabb volt, elevenebb közösségi szellem élt ben- 
ne, míg szerinte a városokban morális káosz uralkodik. Small arra törekedett, hogy ki- 
alakítson — a saját etikai szempontjaiból kiindulva — egy, a társadalmi átrendeződést ér- 
telmezni képes egyetemi tudományos beszédmódot. Mindenekelőtt szociológiai nyel- 
vet kívánt konstruálni, amely azonban végül olyan általánosra sikeredett, hogy nem 
volt igazán alkalmas a valóságos problémák megfogalmazására. 

Egyeztető beállítottságával összhangban úgy vélte, hogy a szociológiának vala- 
mennyi társadalmi szereplő nézőpontját át kell fognia, ebben az értelemben kell objek- 
tívnak lennie. 


5 A szociológus kötelessége annak a helynek a meghatározása, amelyet az élet egyes 
konkrét részei az általános társadalmi folyamatban elfoglalnak. Munkája végül is 
azzal fog hozzájárulni a társadalmi konfliktusok kiigazításához, hogy kimutatja 
mindegyikről és mindegyik érintett érdekmozzanatról, hogy milyen viszonyban áll 
az emberi tevékenységek teljes rendszerével." (GS 303.) 


A részleges álláspontok fölé emelkedett felvilágosító szociológusnak így egyben mora- 
listának is kell lennie szerinte. A szociológiának elő kell segíteni a konfliktusok feloldá- 
sát azzal, hogy kialakítja , az ésszerű szociabilitás azon hatékony politikáját, amely az 
emberek lehető legnagyobb számát fogja össze a kölcsönösen segítő kooperáció társas 
viszonyában.""§9 

Smallt olykor a konfliktuselmélet képviselői között tartják számon, talán azért, mert 
igen nagyra tartotta az osztrák Gustav Ratzenhofert, a konfliktuselmélet ősét (terjedel- 
mes Jáltalános szociológiájának" mintegy harmadát Ratzenhofer nézetei bemutatásának 
szentelte). Valójában távol állt tőle, hogy a társadalomban elsősorban a konfliktust 
hangsúlyozza.9 Szociológiájának (nem különösebben termékeny) alapelve az egyének 
és jelenségek mindenoldalú összefüggése." A szociológia , kinyilvánítja a társadalmi 
valóság egységének elemi igazságát s azt, hogy ebből a tudományágaknak mint a való- 
ság megértésére kitalált gépezeteknek az egysége következik."?? 

Small a szociológia hivatásának az összes társadalomtudomány. integrálását tartot- 
ta. A szociológiának így a társadalomtudományok. általános elméletévé kellett volna 
válnia. , A tárgyterület, amellyel a szociológusok foglalkoznak, a társadalmi folyamat 
mint egész." (GS 4-5.) Ez a "társadalmi folyamat, ezek a "társadalmi tények" azonban 
nem mások, mint egyedi tények kombinációi (GS 3.), vagyis Small nem tételezte fel 
(Durkheim módjára) egy elkülöníthető társas realitás valós létezését. 

Small azt javasolta, hogy a szociológia vizsgálati tárgyának megjelölésére a joggal túl- 
ságosan bizonytalannak tartott társadalom" fogalom helyett az "emberi társulás" (humán 
association) lényegében nem kevésbé homályos fogalmát használják. (GS 184.) Maga is be- 
vallotta, hogy a társulás jelenségének felismerése nem jelentett igazán nagy újdonságot, 
de úgy gondolta, hogy mégis ezt kell a szociológia középpontjába állítani. 


§8 Erről lásd később. 

§9 Small, Albion W. — Vincent, George E.: An Introduction to the Study of Society, New York: American Book 
Company, 1894, 82. 

9 Az ország élete konfliktusos, de ez egy olyan konfliktus, amely a lehető legkisebb konfliktus és a le- 
hető legnagyobb együttműködés és szociabilitás felé tart." (GS 245.) 

91 Small hajlott arra, hogy a szociológiáról vallásosan inspirált nyelven beszéljen: , Hadd jelentsem ki, 
hogy hitem szerint a társadalomtudomány a legmagasabbrendű szentség számomra. A legszentebb, mert a 
legteljesebb pálya az emberi élet határain belül." Albion W. Small: The Meaning of Social Science, Chicago: The 
University of Chicago Press, 1910, 277. 

92 Small: i. m. 11. 

5 AZ ember részben annak következtében az, ami, hogy az emberi társulások, ame- 
lyeken belül személyisége pályája húzódik, nyomást gyakorolnak rá. ... Társulás az 
egyetemes közeg, amelyen belül az egyén külön létezésre tesz szert. A társulás az 
egyetemes tevékenység, amelyen belül az egyén beteljesíti létét azzal, hogy azt az 
összes egyén szélesebb körű életébe olvasztja." (GS 507.) 


Az emberi társulás elemzésében Small számára a legfontosabb, központi fogalom a 
társadalmi folyamat (social process) volt: , A folyamat események összessége, amelyek 
mindegyike rendelkezik valamiféle jelentéssel az összes többi vonatkozásában, s ezért 
összességük valamifajta létrejövetelt eredményez." (GS 513.)? Nehezen fedezhető fel, 
hogy mi a lényegi különbség társulás és folyamat fogalmai között. Small példái sem so- 
kat segítenek a konkrétabb értelmezésben. Nézzük, mondja, az ácsok szakszervezet- 
ének egyik tisztségviselőjét, aki megjelenik egy építkezésen. Felsorolja, mit mondana 
róla az etnológus, a politológus, a közgazdász, a pszichológus, a lelkész — s az ács való- 
jában mindezek együttese. , Vagyis ez az ember — s ez jellemző minden emberre — ma- 
gában hordozza annak bizonyítékát, hogy az emberi társulás valamennyi fázisa szünte- 
lenül együttműködik egy olyan folyamatban, amely az embert hozzákapcsolja az ösz- 
szes többi emberhez, amely mindenkit a társadalmi termelés egyik szakaszának kész- 
termékévé és a másik szakasz nyersanyagává tesz." (GS 521.) 

Az általános összefüggés meglehetősen lapos bölcsességéből az vezethet ki, ha felis- 
merhetők az emberi társulást mozgató erők. Small is elfogadta kortársainak azt a felte- 
vését, hogy léteznek sajátos "társadalmi erők" (social forces), amelyek magyarázatul szol- 
gálhatnak a társadalmi jelenségekre. Smallnál ezek a társadalmi mozgatóerők az 
érdekek." Az érdek , kielégítetlen képesség, amely megfelel egy meg nem valósított fel- 
tételnek, hajlandóság egy olyan újjárendezésre, amely a jelzett feltétel megvalósítása fe- 
lé tartana. ... Az emberi érdekek ezért a szociológia számításaiban a végső terminuso- 
kat jelentik. Az egész életfolyamat, ahogy ismerjük, tekintsük bár egyéni vagy társadal- 
mi fázisát, végső soron nem más, mint az érdekek kifejlődésének, egyeztetésének és ki- 
elégítésének folyamata." (GS 433-434.) Az érdek tehát a szükségletekhez, vágyakhoz 
hasonló. Small hat alapvető érdeket különböztetett meg: az egészség, a gazdagság, a 
társiasság (sociability), a tudás, a szépség és a morális helyesség (rightness) érdekét. (GS 
mozgatóerőik felé terelhette volna (ahogy ez Thomasnál történt), Small nem tudott ki- 
szabadulni holisztikus formulái alapvetően tautologikus sorából. 

Small annak ellenére, hogy spekulatív elméletalkotó volt, nem győzte hangsúlyoz- 
ni az empirikus kutatás fontosságát," bár a szociológiai empíria mibenlétéről csak ho- 
mályos elképzelései voltak. Könyveiben, a XIX. századi szociológusokhoz hasonlóan, 
másodkézből vett történeti és etnológiai tényekre és fiktív példákra támaszkodott. 
A tanítványával együtt írt tankönyve "empirikus" része egy elképzelt (!) amerikai kö- 
zépnyugati város fejlődésének leírása a korai időszak magányos tanyáitól a nagy ipa- 
ri településig, fiktív térképekkel illusztrálva — azzal a szándékkal, hogy a könyvet 
használók ennek mintájára próbálják megírni saját városuk településtörténetét. A fik- 
tív város története éppúgy a társadalmi dezorganizációba torkollott, és társadalmi re- 


93 Az emberi társulás folyamat. Mindenki minden cselekedete jelentéssel bír mindenki más minden cse- 
lekedete számára." (GS 513.) 

94 Noha a társadalmi erők" metafizikagyanús fogalma már a húszas években megingott, az egyik veze- 
tő, 1922-ben alapított amerikai szociológiai folyóiratnak máig ez a neve. 

95 Hasonló konstrukcióval másoknál, például Thomasnál is lehet találkozni. 

96 Hosszú ideig sikertelenül győzködte az egyetem elnökét, hogy a szociológiai departmentnek saját sta- 
tisztikusra van szüksége. A probléma csak Ogburn kinevezésével oldódott meg, már Small halála után. 

formokat kívánt, mint a valóságos Chicagóé.? Small azonban szívesebben maradt el- 
képzelt városában. 

Small életművéből őt csak intézményes újításai, az általa megszervezett department 
és a folyóirat élték túl. Bár mint moralista világosan érzékelte a városi társadalom vál- 
ságát, szociológiai fogalmi rendszere ezzel nem igazán tudott mit kezdeni. Általános el- 
mélete már élete utolsó éveiben is teljesen érdektelenné vált (s ezt csendes lemondással 
ő maga is belátta), amikor éppen a nála doktorált vagy általa az egyetemre hívott mun- 
katársai egy újfajta szociológiát kezdtek művelni. Egyéni adottságai, jóindulatú, tisztes- 
séges és konfliktuskerülő személyisége, a filozófiai fantázia hiánya bizonyára hozzájá- 
rultak kudarcához. Látni kell ugyanakkor, hogy Small (és több kortársa) annak a sze- 
repnek az áldozatai lettek, amelyet ők maguk teremtettek meg. Small kezdeményezte a 
szociológia egyetemi oktatását akkor, amikor az igen heterogén európai irodalmon kí- 
vül igen gyér tudományos produkció állt rendelkezésre. A professzori tudományosság 
követelményeinek megfelelően ő is általános elméletet akart kreálni a semmiből. 


Franklin H. Giddings a Columbia Egyetemen 


A századforduló körül a szociológia Chicago mellett országos szinten legfontosabb köz- 
pontja a Columbia Egyetem volt New Yorkban. Itt 1880-ban alapították a School of 
Political Sciencest, és ennek keretében már az 1880-as években voltak szociológiai — és 
statisztikai — kurzusok. 1894-ben nevezték ki Giddingset a szociológia tanárává, de csak 
1904-ben tett szert a department valamiféle félönállóságra, és 1914-ig kellett várni a tel- 
jes önállóságra. 

A Columbia és szociológia tanszéke megkülönböztető sajátossága a statisztika fontos- 
ságának hangsúlyozása volt. A statisztikai módszereket a politikai gazdaságtani tan- 
széken az 1883-ban kinevezett Richmond Mayo-Smith kezdte tanítani, a Massachusetts 
Bureau of Labor Statistics tapasztalataira támaszkodva. Mayo-Smith német mintákat kö- 
vetve leíró statisztikát művelt. Az egyetemen egy statisztikai laboratóriumot is beren- 
deztek. Az 1890-es években alapították a pszichológiai (James McKeen Cattel), az antro- 
pológiai (Franz Boas) és a gazdaságtani (Henry L. Moore) tanszékeket, amelyek mind a 
tudományos, kvantifikáló eljárások bevezetésére törekedtek az egymással is versengő 
fiatal tudományterületeken. A statisztikai módszerek azért bizonyultak különösen fon- 
tosnak az új szociológiai tudomány elfogadtatásában is, mert nyilvánvalóan és magától 
értetődően tudományosak voltak — ugyanakkor eléggé általánosaknak és semlegesek- 
nek is látszottak ahhoz, hogy párhuzamos bevezetésük a különböző társadalomtudo- 
mányokba ne veszélyeztesse azok nehezen megszerzett önállóságát. 

Minthogy a statisztikai módszerek fontosságát sokan és sikerrel hangsúlyozták az 
egyetemen, a Columbia mintha kedvező lehetőséget teremtett volna arra, hogy kialakul- 
jon egy újfajta, kvantitatív szociológia, amely az ismeretszerzés új módját teremthette 
volna meg a más tudományok eredményeit kompiláló régimódi szociológiával szem- 
ben. Ez a lehetőség nem vált valóra. Ez részben Giddings türelmetlenségén, együttmű- 


97 A faluban minden polgár ismer mindenki mást. ... A városban még a szomszéd is idegen lehet. ... 
E ténnyel kapcsolatban a gazdag és szegény területi és társadalmi elválasztása ugyanilyen fontos. A társadal- 
mi osztályok egymástól való elválása önmagában könnyen megmagyarázható, s ugyanakkor nagymértékben 
ez a felelős azokért a kölcsönös félreértésekért, amelyek további elidegenedéshez, gyanakváshoz és gyűlölet- 
hez vezetnek az egyik oldalon, bizalmatlansághoz és türelmetlenséghez a másikon." Small, Albion W. — 
Vincent, George E.: An Introduction to the Study of Society, New York: American Book Company, 1894,159. 

98 A következőkre lásd Camic, Charles — Xie, Yu: The Statistical Turn in American Social Science: Colum- 
bia University, 1890 to 1915, American Sociological Review, 95. (1994), 773-805. 

ködési készségének hiányán múlott. A szociológiai kutatás módjának az átalakulása 
azonban nem csak és nem elsősorban a statisztikai eszköztár alakulásától függött. 


m Franklin H. Giddings 1855-ben született Connecticutban. Apja  kongregacionalista lelkész 
volt, szigorú és dogmatikusan vallásos ember, aki ezzel alaposan megkeserítette fia életét. 
Egyik tanára már a college-tanulmányok előtt megismertette vele Spencert és Darwint. 
1877-ben befejezte tanulmányait, és Connecticutban újságíró lett. 1888-ban szociális kér- 
désekről írott cikkei alapján meghívták a Bryn Maior college-ba, a politikatudományi tan- 
székre Woodrow Wilson utódjának. Itt kezdett szociológiai kurzusokat tartani. 1891-től ta- 
nított a Columbián, ahova 1894-ben nevezték ki. 

Giddings dogmatikus, előítéletekkel teli ember volt. Nem rokonszenvezett a társadal- 
mi  reformtörekvésekkel, a  munkásmozgalommal. Feleslegesnek tartotta, hogy az "alsóbb" 
osztályok oktatásának javítására törekedjenek. Mint antiszemita rossz viszonyban volt a 
Columbia olyan vezető társadalomtudósaival, mint Franz Boas vagy Edwin R. A. 
Seligman. Környezetétől megkövetelte, hogy fogadják el elméleteit. Nem tudott maga kö- 
rül teljesítőképes tanszéket felépíteni, mert lojális, de másodrangú  tanítványokkal vette 
körül magát. 1931-ben halt meg. 


" Főbb elemzett munkái: 
A sociologia elvei. A társulás és a társas szerveződés jelenségeinek elemzése (1896) (fordította: 
Dienes Valéria), Budapest: Grill Károly, 1909 (SE) 
Inductive Sociology. A Syllabus of Methods and Classifications and Provisionally Formulated 
Laws, New York: Macmillan, 1901 (IS) 
The Scientific Study of Human Society, Chapel Hill: The University of North Carolina Press, 
1924 


Giddings "pszichológiai szociológiát kívánt művelni. Mint legfontosabb könyve be- 
vezetésében írta, , a társas jelenségeket a nem társasaktól a nemnek tudata (consiousness 
of kind) különbözteti meg s ez a társas viselkedés főoka." (SE VIII.) Alapesetben ez nem 
jelent többet, mint hogy az egyén felismeri, hogy a másik ,ja saját neméből" való. (SE 
20.) Giddings azonban a nem tudatából nem egy szociálpszichológia felé hajló szoci- 
ológiát, hanem kortársaihoz hasonlóan valamiféle összefoglaló tudományt kívánt kiala- 
kítani. Mint írta, , a szó legtágabb értelmében a sociologia a társadalom összefoglaló tu- 
dománya, mi egyenlő kiterjedésű az egyes társas tudományok teljes mezejével; ellenben 
szűkebb értelemben ... úgy határozhatjuk meg, mint a társas elemek és alapelvek tudo- 
mányát." (SE 38.) 

Programját Giddings úgy vélte valóra váltani, hogy a , társas elme fejlődését" bemu- 
tatandó áttekintette a (másoknál más címszavak alatt ábrázolt) kézenfekvő jelenségeket: 
a társas öntudat alakulását a közvélemény, a hagyomány, a törvénykönyvek, társas ide- 
álok, az értelmi termékek rövid tárgyalása útján (SE 159 sk.), a társas összetétel formáit 
a családtól a nemzetig (SE 178 sk.), majd a társas berendezkedést a zoogén formáktól 
(állati társulások) az antropogén (azaz a legprimitívebb"), etnogén (ezen az öntudatára 
ébredt csoportok társas berendezkedését értette) és demogén (azaz állami alakot öltött) 
társulásokig. (SE 231-420.) Giddings azzal kétségtelenül eltért például az általa nem 
sokra tartott Small felfogásától, hogy erősen hangsúlyozta a szociológia törvénytudo- 
mányos jellegét: , A sociologia a társas tüneményeknek pszichikai tevékenységben, 
szerves alkalmazkodásban, természetes kiválasztásban és az energia megmaradásában 
történő értelmezése." (SE 486.) 

Giddings módszertanilag szociológiai realista volt abban az értelemben, hogy szá- 
mára a vizsgálat kiindulópontját a valóságosként felfogott társas képződmény jelentet- 
te. , Legegyszerűbb formájában a társadalom már akkor létezik, ha az egyénnek társa, 
partnere van. A társ, socius tehát minden társadalmi csoport vagy társadalom egysé- 
ge ..." (IS 9.) A socius, az ember mint társ Giddings számára azt jelentette, hogy az em- 

bert mindig a csoportban kell vizsgálni — statisztikai vizsgálati ötleteiben a vizsgálati 
egységek nagyobbrészt csoportok, intézmények és területi egységek voltak. 

Giddings a szociológiát mint empirikus tudományt szerette volna művelni. 
Induktív szociológiájai persze nem volt induktív abban az értelemben, ahogy egy mai 
szociológus felfogná. Az ő szociológiája sem volt más, mint osztályozási séma, kategó- 
riák többé-kevésbé következetesen felépített rendszere. Az indukció célja az volt, hogy 
ezeket az osztályozási sémákat adatokkal töltse fel. Korábbi művében még megelége- 
dett azzal, hogy javaslatokat tett arra, milyen adatokat kellene gyűjteni, milyen megfi- 
gyelhető jelenségeket kellene besorolni az egyes kategóriák alá. (Később már ő maga is 
végzett empirikus kutatást — a Columbia szociológus hallgatói között — annak bizonyítá- 
sára, hogy a csoportokban felismerhető mintázatok vannak.) Tanulmányozás céljára 
olyasféle feladatokat jelölt meg, mint: meg kell figyelni az "organikus" (azaz a tudatos 
észlelés előtti) szimpátiát, a hasonlóság érzékelését, az érzelem (affection) és az elisme- 
rés utáni vágyat (hogy miként, ezt a kutató találékonyságára bízta). Máskor a megfigye- 
lő számára előírta, hogy állapítsa meg, mennyire erős a hasonlóság érzékelése, de nem 
foglalkozott azzal, hogy miként lehet megfigyelni a "hasonlóság érzékelését. (IS 94-95.) 
Amikor az idegennel szembeni attitűd kutatását javasolta (olyan kategóriák szerint, 
mint a csodálkozás, a félelem, a gyanakvás vagy a bizalom), megjegyzéseiből nem de- 
rül ki, hogy a csoport vagy az egyes egyének reakcióira kíváncsi-e. Azt is a megfigyelő- 
re bízta, hogy miként fogja a csodálkozó, félő, gyanakvó vagy bízó egyedeket azonosí- 
tani. Ezeket a megfigyelési szempontokat táblákban" összegezte, s a táblajavaslatok al- 
jára mindig odaírta, hogy , az információkat az egyes megfigyelők feljegyzéseiből kell 
megszerezni". Giddings ma komikusnak tűnő kutatási javaslatai olvastán fel kell ismer- 
ni azt, hogy a kézenfekvőnek és magától értetődőnek tűnő empirikus szociológiai kuta- 
tási eljárások korántsem kézenfekvőek és magától értetődőek. Hosszú és kanyargós út 
vezetett addig az állapotig, amikor már a kezdő szociológusok is tudják, hogy a biza- 
lom közvetlenül nem mérhető tulajdonság." 

Giddings valamilyen formában hallott a modernebb brit" statisztikai eljárásokról is, 
tudta, hogy nemcsak átlagot, modust és mediánt lehet számolni, hanem szórást és kor- 
relációt is. Gondolkodását azonban a "kontinentális" statisztikai módszertan alakítot- 
ta. Ez érthető: az induktív szociológia nála elsősorban osztályozást jelentett, az egyes 
osztályok, kategóriák elsődleges jellemzője pedig az átlag. O maga ugyan nem volt iga- 
zán hozzáértő statisztikus, de tanítványait rávette arra, hogy ismerjék meg ezeket az el- 
járásokat. Giddings nem tudott a chicagóival versenyképes műhelyt kialakítani, tanít- 
ványai azonban országszerte elterjesztették a szociológusok között a korszerű statiszti- 
kai módszerek nagyrabecsülését. 


99 Giddings tanszékén születtek valódi empirikus vizsgálatokra alapozott doktori dolgozatok — ilyen pl. 
Williams, James M.: An American lovon. A Sociological Study, New York, 1906. A dolgozat a terepen végzett 
megfigyelésekre és nyilvános dokumentumokra támaszkodott, és adatait egy Giddingstől független osztályo- 
zási rendszerben helyezte el. Előbb a különböző "élvezetekre" (pleasures) vonatkozó statisztikákat közölte 
(sport, azaz fizikai aktivitás élvezete, színházi előadások és hasonlók, azaz a receptív érzékelés élvezetei, a 
vallási tevékenységre vonatkozó adatok, azaz az érzelmi képzetalkotás (emotional ideations) élvezetei, végül az 
induktív képzetalkotás, azaz a művelődés élvezetei), majd a társadalmi jóléttel (welfare) foglalkozott, azaz 
igazgatással, gazdálkodással jótékonysággal stb. A tanulmány teljes mértékben leíró, s ezt a bevezetés meg is 
indokolta. , A szociológiának leginkább a terepmunkára van szüksége. A statisztikai módszerrel csak akkor le- 
het messzebb jutni, ha gyakorlott terepmunkás használja." I. m. 10. A terepmunkának, a közvetlen megfigye- 
lésnek majd a chicagói szociológusok munkájában lesz igazán nagy jelentősége. 

100 1924-es, tankönyvnek is szánt munkájában egy egész fejezetet szentelt a , mérés módszereinek". A szá- 
zad első harmadának módszertani kézikönyveiben a mai gyakorlattól eltérően a használni ajánlott statiszti- 
kai eljárásokat általában csak megemlítették, részletesebben nem mutatták be. Láthatóan ezt olyan kérdésnek 
tekintették, amely kívül esik a tulajdonképpeni szociológiai módszertanon. 

Edward Alsworth Ross 


A Közép-Nyugat egyetemei között kivételes helyet foglalt el a University of Wisconsin. 
1913-ban egy újság azt írta, hogy ez az az egyetem, amely "egy államot irányít. 
Az egyetem állami volt, Wisconsin államban pedig igen erős volt a Robert M. La 
Follette . (kormányzó, szenátor és 1924-es elnökjelölt) által képviselt populista  pro- 
gresszivizmus. Az egyetem tanárai tanácsadó és  törvényelőkészítő bizottságokban  szol- 
gálták a reformok ügyét. 

1892-től ezt a reformizmust képviselte az egyetemen Richárd T. Ely közgazdász, aki 
a német történeti gazdaságtan befolyása alatt egyfajta  keresztényszocializmust  hirde- 
tett, állami beavatkozást kívánt, rokonszenvezett a  munkásszervezetekkel — és bizal- 
matlanul szemlélte azokat, akik nehezen  asszimilálhatok ebbe a protestáns keresztény 
világba.  Reformizmus és  idegenellenesség tekintetében a wisconsini  szociológiaoktatás 
megszervezője, Ross túltett rajta. 


mum Edward Alsworth Ross, a legnagyobb" szociológus az alapítók közt (6 láb 6 hüvelyk, az- 
az 197 cm magas volt) 1866-ban Közép-Nyugaton született, nyugtalanul vándorló szülők- 
től. Korán árvaságra jutott, és nagynénjei nevelték. Iskolái elvégzése után tanító lett, ud- 
varolgatott (jóképü, izmos legény volt), közben Spencert és Darwint olvasta. 1888-ban 
Berlinbe ment tanulni, de a korszak német filozófiája nem vonzotta. 1890-ben visszatért az 
Egyesült Államokba, a Johns Hopkins egyetemen Ely-nél gazdaságtant tanult. 

Mint fiatal és sikeres közgazdász (és Ward felesége unokahúgának a férje — ezen a cí- 
men Wardot hol apósának, hol nagybátyjának tekintette) több állás között is válogatha- 
tott, végül a Stanford egyetemen kötött ki. , Elképesztő, hogy milyen fantasztikusan sike- 
res vagyok" — írta egy levelében. Politikai nézeteit tekintve az akkori populizmushoz állt 
közel: a trösztök és monopóliumok, a nagy vasúti társaságok ellen, az ezüstvaluta mellett 
agitált, pártolta a szakszervezeteket, a városi közlekedés köztulajdonát, fellépett a fehér 
amerikai munkaerő védelmében a kínai bevándorlás ellen, védte a farmerek érdekeit. 
1896-ban a populista Bryan elnökjelölt mellett korteskedett. Számos előadást és beszédet 
tartott az egyetemen kívül. Nézetei miatt az alapító özvegye — aki mint egyetlen adomá- 
nyozó sajátjának tekintette az egyetemet — bizalmatlan volt vele szemben. Rosst először a 
gazdaságtani tanszékről a szociológiára tették át (mint írta, azért, hogy minél távolabb 
tudják a pénzügyektől), majd az özvegy 1900-ban kényszerítette az egyetem elnökét, hogy 
bocsássa el Rosst. Az elbocsátás nagy felháborodást keltett helyben is (az összes közgaz- 
dász elhagyta Stanfordot), országosan is. 

A közgazdász szakma szolidaritásának és saját visszafogott reakciójának köszönhető- 
en Ross gyorsan kapott új állást (a vele szolidárisak közül nem mindenki volt ilyen sze- 
rencsés). Előbb Nebraskában tanított, majd 1906-ban a University of Wisconsinon, ahol 30 
évig működött. Itt megszervezte a szociológia oktatását. Első szociológiai könyveit a szak- 
ma elismeréssel fogadta. Rosst azonban nem elégítette ki az egyetemi munka. Számos kér- 
désről írt, és nagyon sokféle közönség előtt adott elő. A kortárs politikai élet sok szerep- 
lőjével állt kapcsolatban (így a populista Bryan mellett Theodore Roosevelt elnökkel is). 
A radikális értelmiségi kapcsolatoktól sem riadt vissza, ebből voltak is kellemetlenségei. 
Sokat utazott, a tulajdonképpeni szociológia egyre kevésbé érdekelte. Könyvei nagyobb- 
részt népszerűsítő munkák, politikai publicisztikák és útleírások. 1937-ben ment nyugdíj- 
ba, 1951-ben halt meg. 


e. Főbb elemzett munkái: 
Social Control, New York: Macmillan, 1901 
Foundations ofSociology, New York: Macmillan, 1905 
Social Control and the Foundations ofSociology (ed. by Edgár F. Borgatta — Henry J. Meyer), 
Beacon Hill: Beacon Press, 1959 (SCFS) 


Ross olvasott és tájékozott ember, igen termékeny szerző volt. Az empirikus társa- 
dalomkutatás kívül esett a láthatárán. Önmagáról így írt: , Gondosan igyekeztem arra, 

hogy állításaimat annyi tekintéllyel és bizonyítékkal támasszam alá, hogy senkinek, aki 
az adott kérdésről ír, ne legyen módja félretolni azt, ahogy gondolataimat bemutat- 
tam."101 Még megérte, hogy a szakma őt és műveit lényegében félretolta (ezt önmaga 
sosem ismerte be) — és nemcsak a bizonyítóanyag hiánya miatt. 

Ross kezdetben vonzódott egyfajta szociáldarwinizmushoz és a fejlődésgondolathoz. 
A protestáns kereszténységben látta a fejlődési folyamat legmagasabb fokát, és a tudo- 
mány feladatának azt tartotta, hogy átvegye azoknak az eszméknek a képviseletét, ame- 
lyek a kereszténységben alakultak ki. (Ross maga azonban nem volt hívő.) A legmaga- 
sabb fejlődési fokot Ross számára nem a keleti part urbánus Amerikája, hanem az ere- 
deti telepesek és az észak-európai germán (teuton) bevándoroltak vidéki utódainak 
társadalma jelentette (ő maga észak-írországi protestánsoktól, azaz skótoktól szárma- 
zott). Ross szerint (a farmercsalád mintájára elképzelt) család volt a társadalom alapve- 
tő egysége, erre támaszkodva kellene fenntartani a vidéki (rural) Amerika demokráciá- 
ját. Ezt a világot szerinte a keleti part plutokratái, a nagyvárosok és az eredeti amerikai 
közösségbe asszimilálhatatlanok, azaz az ázsiaiak, a zsidók, az olaszok, a magyarok, a 
szlávok, azaz a nem észak-európai bevándorlók (és persze a feketék) veszélyeztetik. 
Igazi populistaként a kisember szemléletét és rasszizmusát emelte be a szociológiába. 
Ross ezért egyrészt szükségesnek tartotta, hogy megakadályozzák a keveredést az iga- 
zi amerikaiak és a többiek között? (magáévá tette az eugenikai elképzeléseket is), más- 
részt racionális állami politikával (születésszabályozással, óvodákkal) megerősítsék a 
jövő biztosítékát jelentő háromgyermekes északi eredetű családokat. Támogatta a be- 
vándorlás korlátozását és a szesztilalmat. A nagy magántőkével szembeni ellenérzésé- 
vel magyarázható, hogy 1917 után azon kevesek közé tartozott, akik rokonszenveztek 
a bolsevik forradalommal. 

Ross átvette Smalltól a társadalmi folyamat" (social process) fogalmát, és mellétette a 
saját leleményének tekintett társadalmi ellenőrzés" (social control) fogalmat. Ezeket a 
ták ki az újabb, funkcionalista és interakcionista terminusok. A "társadalmi folyamatról" 
szólva Ross kifejtette, hogy a szociológiai vizsgálat alapegységei nem lehetnek az egyé- 
nek, viszonyok, csoportok, intézmények, előírások, egyformaságok. Ezek mind úgy- 
mond termékek: , Hogy megértsük a keletkezésüket, a társadalmi folyamatként ismert el- 
sődleges tényhez kell felemelkednünk." (SCFS150.) A fogalom a társadalom dinamikus 
voltát hivatott hangsúlyozni. "A" társadalmi folyamat végső soron nem más, mint a 
mozgásában szemlélt össztársadalom, Ross elméleti belátása arra az egyszerű tanácsra 
redukálódik, hogy a dolgokat különbözőségükben, keletkezésükben és változásukban 
kell szemügyre venni: , Fel kell ismernünk, hogy a társadalmi életben sokféle folyamat 
létezik, amelyek különböző feltételeknek megfelelően indulnak el, eltérő törvényeknek 
engedelmeskednek, és egymástól eltérő hatásokkal bírnak." (SCFS 153.) 

A társadalmi ellenőrzés" (amelynek felfedezéséről Ross 1894-ben mint nagy tudo- 
mányos eredményről számolt be Wardnak) ugyanilyen holisztikus kategória volt. Köz- 
pontjában az intézmények és az egyénfeletti összefüggések álltak, nem az egyéni cse- 
lekvő. Ross az ellenőrzés két fő mechanizmusát különböztette meg: a morális rendet 
(közvélemény, szuggesztió, társadalmi vallás, társadalmi értékelés) és a politikai rendet 
(törvény, hiedelmek, ünnepségek, nevelés). (SCFS 124.) 

Úgy látta, hogy az egyének közti rokonszenv egyre gyengül a személytelen viszo- 
nyok előtérbe kerülése miatt. (SCFS 8.) A társiasság (sociability) pedig a társadalmi szö- 


101 Idézi Faris, Robert E. L.: Chicago Sociology 1920-1932, San Francisco: Chandler Publishing Company, 
1967,6. 

1021900-ban, még Kaliforniában egy népgyűlésen arról szónokolt, hogy ha rosszra fordulnának a dolgok, 
inkább szét kellene lőni a japán bevándorlókat hozó hajókat, mint engedni partra szállni őket. 

vedék növekedése miatt lesz egyre gyengébb. (SCFS 10.) Gyengül a szokások ereje, az 
igazságérzet. (SCFS 16, 19.) Nem lehet bízni az önkéntes együttműködésben sem, hi- 
szen a magántulajdon aláássa annak alapjait. (SCFS 19-20.) Ezért van szükség ellenőr- 
zésre: , Az emberekben ezért tartósan él egy annál jobb rend igénye, mint amit a termé- 
szetes erkölcsi indítékok biztosítanak. ... Szünet nélküli ellenőrzésre van szükség, mert 
az egyik nemzedék erkölcsi szokásai nem válnak a másik ösztöneivé." (SCFS 24-25.) 

Nem a bizonyító anyag bősége tette olyan meggyőzővé Ross fogalomalkotását, hogy 
egy egész szociológus generáció hivatkozott rá — hiszen ez a bizonyító anyag alig több 
néhány közkézen forgó általánosságnál. Nem is az elemzés mélysége, mert az hiány- 
zott. Ross sikeresen tematizált egy mindenki által érzett problémát, a hagyományos vi- 
szonyok felbomlását az iparosodás és városiasodás nyomán. Nevet adott valaminek, 
amit a gazdaságtan és a politikai diskurzus nem fogalmazott meg elég pontosan, és ez- 
Zel kijelölt egy szociológiai témát is. 

Ross mint gondolkodó nem volt következetes, inkább indulataira és ötleteire figyelt, 
mint eszméi következményeire. Az ellenőrzés szükségességéből egyfajta egyszerű funk- 
cionalizmus eredt, s ez meg is jelent munkáiban. Így szerinte a csoportok és különböző 
erkölcsi előírásaik harca végül annak az ellenőrző intézménynek a kiválasztásához ve- 
zet, amely a legelőnyösebb a csoport fennmaradása szempontjából. (SCFS 29.) Hasonló 
funkcionális szempontból mérlegelte a hit ellenőrző szerepét: ez elsősorban "olcsósága 
miatt előnyös a társadalom számára, bár hátrányai talán úgymond nagyobbak (köny- 
nyen vezet elnyomáshoz, nehezen kezelhető stb.). (SCFS 59-61.) 

Ross igen sokra tartotta Tarde (, a szociológia Szent Jánosa" SCFS 157. — és ki akkor 
a Messiás?) és Le Bon nézeteit. Az ellenőrzés valamennyi mechanizmusa — írta — a befo- 
lyáson, utánzáson, szuggesztión alapul. (SCFS 62.) Csakhogy az utánzás jelentőségének 
a hangsúlyozása összekeveredett a csoportellenőrzés hasznosságának a tézisével, és ez 
végül egy Tarde-étól eltérő tömegképet eredményezett. Ross szerint az egyén a tömegben 
nem alacsonyodik le (ahogy Tarde vélte), és a csoport, a tömeg képes jó irányban befolyá- 
solni az egyént. Ross kiemelte az egymástól világosan meg nem különböztetett szuggesz- 
tió és a szokás viszonylagos alkalmazkodási értékét. (SCFS 75.) Ezzel a Tarde-étól teljesen 
eltérő irányba vezette a fejtegetéseit. Míg Tarde azt tartotta fontosnak, hogy a társadalmi 
csoportok mindegyike hasonló a tömeghez (és ezért veszedelmes az egyéniség számára), 
Ross a képviseleti szervek és testületek, a közönség, a szekta életében a tömegétől eltérő 
tulajdonságokat látott. (SCFS 178.) Míg Tarde az újító egyén fontosságát emelte ki, Ross 
így írt ugyanerről: , A történelem egyáltalán nem jutalmazza a hősök imádására ösztön- 
ző tendenciákat, ellenkezőleg, azt mutatja, hogy minden igazság vagy gépezet egy sereg, 
többnyire elfeledett együttműködőtől származó nagyszámú eredeti eszme összeolvadá- 
sából jött létre." (SCFS 206.) A magát tudósnak tartó és ezért tiszteletre méltó hivatkozá- 
sokat kereső Ross mögül mindig kibukkant a populista Ross, aki a népi hagyományok, az 
ősi bölcsesség és teremtőerő bizonyítékait kereste. !93 

Ross a társadalmi ellenőrzés" holisztikus és bizonytalan körvonalú fogalmával 
megjelölt egy népszerű és sokáig kultivált szociológiai témát. Kortársaihoz hasonlóan 
azonban ő sem gondolta azt, hogy a szociológiának olyan szaktudománnyá kell válnia, 
mint a többi. Wardhoz hasonlóan a szociológiát ő is nagy összefoglaló tudománynak lát- 
ta. , IA szociológia] nem kíván kevesebbet elérni, mint a speciális társadalomtudomány- 
ok feletti szuverenitást. Elvárja azoktól, hogy feladják autonómiájukat, és a szociológia 
függvényei vagy inkább tartományai legyenek." (SCFS 135.) Ettől az önsorsromboló 


103 A populizmussal persze mindig is összefért a népi törekvéseket megvalósító nagy ember, a hős tiszte- 
lete, s Ross talán ezt olvasta bele Tarde-ba. A "hős" az adott összefüggésben a társadalmi öszetartozás módját 
megtaláló nagy ember, akiről így írt: , Minden idők leglenyűgözőbb vállalkozása a társadalomellenes én elle- 
ni hadjárat, s ebben a legfontosabb tulajdonságok a nagylelkűség és a szeretet." (SCFS 93.) 

igénytől az intézményesült szociológia csak akkor szabadult meg, amikor megjelölte a 
tényeknek azt a területét, amelynek csak ő lehetett a gondozója. Ross pályájának kudar- 
ca arra vezethető vissza, hogy a társadalmi ellenőrzés" gondolatát nem tudta vagy 
akarta ebben az irányban kibontani. 


Egy másik szociológia előfutárai 


George H. Mead és kisebb mértékben Charles H. Cooley különös helyet foglalnak el a 
szociológia történetében. Működésükkel (amely Mead esetében teljesen kívül esett az ak- 
kori szociológia intézményes keretein) egy újfajta szociológia-szociálpszichológia útját 
készítették elő, természetesen anélkül, hogy erre törekedtek volna. Ez a szociológia majd 
a mikroszintű folyamatokra fog koncentrálni, a társadalmasodás finom mechanizmusait 
fogja tanulmányozni. A társadalmiság finomszerkezetének a kutatójaként egészíti majd 
ki az iparszerűen végzett, kérdőíveken alapuló szociológiai kutatást. De a XX. század kez- 
detén ettől még messze volt az amerikai szociológia. Akkor még csak az tűnhetett fel, 
hogy Cooley például hajlamos volt apróbb és a kortársait igazán nem érdeklő, a nagy ösz- 
szefoglalásokban mellőzött kérdéseken gondolkozni. Meadtől, aki hivatalosan filozófus 
volt, nem is várták el, hogy érdekeljék a szociológia "nagy" kérdései. 

Thorstein Veblen helyzete más: ő közgazdász volt, ma szociológiainak számító mun- 
kákat csak a közgazdaságtanon belüli peremhelyzete miatt írt. Ezek a munkák ugyan- 
csak figyelmen kívül hagyták a rendszerező szociológusok "nagy" kérdéseit, annál in- 
kább feszegették a korszak közvéleményében erősen vitatott társadalmi problémákat. 
Veblen radikális, olykor szocialista volt, elemzései a rendszer mély gyűlöletéből és kri- 
tikájából fakadtak. Így lett a későbbi radikális, kritikai szociológia emblematikus alapí- 
tó figurája. De lehetett rá hivatkozni azért is, mert állításai valamiképpen mégis tapasz- 
talati anyagra támaszkodtak. 


Charles Horton Cooley 


A korai időszak hat ismertebb szociológiaprofesszora közül éppen a legmagányosabb, 
Cooley az, akiről a mai szociológiaelmélet időnként megemlékezik. Cooley legismer- 
tebb tézise a kiscsoportok szerepét emelte ki a személyiség alakulásában. Előkészítette 
azt az utat, amely később a szociológia és szociálpszichológia erőteljes közeledéséhez 
vezetett, bár ezt a közeledést egyáltalán nem úgy képzelte el, ahogy az a kérdőíves ku- 
tatást megalapozó munkák révén bekövetkezett. Cooley gondolatai sok rokonságot 
mutatnak Mead jobban ismert fejtegetéseivel a gondolkodás és a személyiség társadal- 
mi természetéről. Igaz viszont az is, hogy ezek a gondolatok elvesznek a nem nagyon 
eredeti morális elmélkedés áradatában. 


m Charles Horton Cooley 1864-ben született. Apja, Thomas Mclntyre Cooley régen beván- 
dorolt, de szegény farmercsalád gyermeke volt. írni és olvasni is csak ő tanult meg szá- 
mos testvére közül, saját erejéből jogász, a University of Michigan tanára, később az állam 
Legfelsőbb Bíróságának tagja lett. Fiát az energikus, törekvő, sikeres apa példája egész if- 
júkorában nyomasztotta. Charles Horton Cooley majdnem egész életét szülőhelyén, Ann 
Arbor egyetemi városkában élte le. Az elsődleges csoportok későbbi teoretikusa a do- 


14 Az 1880-as évek végén, az 1890-es évek elején az amerikai szociológiai hagyomány három jelentős 
alakja is Ann Arborban volt: Cooley, Mead és Park — de nincs nyoma annak, hogy ekkor kapcsolatba kerültek 
volna egymással. 

mináns apa árnyékában visszahúzódó, félénk, de becsvágyó, magányosan álmodozó, be- 
teges gyermek volt. Egészségi állapota miatt csak 1887-ben fejezte be alapfokú egyetemi 
tanulmányait, majd gazdaságtant és történelmet tanult, és két évet Washingtonban töltött 
statisztikai munkával. 1892-ben szülővárosa egyeteme alkalmazta a politikatudományi 
departmentben. Innen nem is kívánt kimozdulni. Mint írta, az egyetem , a világon lehetsé- 
ges legtágasabb környezetek egyike." (HNSO 34.) 1910-ben Giddings meghívta ugyan a 
Columbiára, de irtózattal töltötte el a gondolat, hogy New Yorkba kellene költöznie. Nem 
szerette sem a nagyvárosokat, sem az utazást. Félénksége, kommunikációképtelensége 
miatt a társaságot sem kedvelte. Ha valakivel találkoznia kellett, az idegességtől előző es- 
te nem tudott elaludni.195 Az egyetemen kívüli közéletben nem vett részt (noha vonzódott 
a reformer eszmékhez). 

Szociológiai érdeklődése korán felébredt: Spencert, Comte-ot, Ward-ot, Gumplo- 
wiczet, Schaáfflét olvasta. Megismerkedett a darwinizmussal, az organicista felfogással. 
1894-ben szerzett PhD-fokozatot gazdaságtanból és szociológiából saját egyetemén (meg- 
felelő helyi tanár híján Giddings küldte el postán a vizsgakérdéseket), majd lassacskán ha- 
ladva előre a ranglétrán, 1907-ben professzor lett. Önálló szociológiai departmentet nem 
szervezett, erre nem is törekedett. Az adminisztratív feladatoktól idegenkedett, így persze 
nem számíthatott sikerre az intézményépítésben. Az egyetemen sokáig egyedül ő képvi- 
selte a szociológiát, az első tanársegédet 1913-ban alkalmazták. Noha viszonylag sok hall- 
gatója volt, az első világháború előtt mindössze egy szociológiai doktorátus született a 
University of Michiganen. A szociológia tekintetében ez az egyetem sokáig a periférián ma- 
radt. Cooley-nak nem volt igazi tanítványa, iskolája, mert nem értett ahhoz, hogyan kell 
mások munkáját irányítani. Mint a húszas években tartott előadásaiból kiderült, végül a 
saját tevékenységét is meglehetősen szkeptikusan ítélte meg. Idősebb korára kiegyensú- 
lyozottabbá vált, szorongásai enyhültek, s életével megbékélve, nagy lelkinyugalommal 
nézett rákbetegsége várható végzetes kimenetele elé. 1929-ben halt meg. 


e. Fő elemzett művei: 
Human Nature and the Social Order, New York: Charles Scribners Sons, 1902 (HNSO) 
Social Organization. A Study ofihe Larger Mind (1909), New York: Scribners Sons, 1929 (50) 
Social Process (1918), New York, Charles Scribners Sons, 1927 
On Selfand Social Organization, Chicago: The University of Chicago Press, 1998 


Cooley nem volt különösebben termékeny szerző. Négy (a maga korában meglehe- 
tősen sikeres) könyve — saját bevallása szerint — egyetemi előadásait foglalta össze. Ezen- 
kívül összesen 26 közleményt jelentetett meg. Könyvei kortársaihoz hasonlóan  általá- 
nos elmélkedések voltak, saját eredeti kutatások nélkül. A szak- és  szépirodalomtól 
eltekintve Cooley csak önmaga és gyerekei megfigyelésére támaszkodott. Élete végén 
gondolt ugyan arra, hogy foglalkozni fog a szociológia módszertanával, de ebből már 
nem lett semmi. Magára is gondolt, amikor generációja teljesítményét a következő, nem 
éppen hízelgő szavakkal jellemezte egy 1924-ben tartott előadásában:  , Mindegyikünk 
próbált "mindent csinálni, s valamennyien olyan felületesek voltunk, hogy senki sem 
akart követ vetni a másikra. De az új nemzedék nem fogja tűrni a "karosszék-szocio- 
lógiát"."106 

Cooley írásai általános elméleti megfontolások és igényesen fogalmazott, liberális 
értékrendből fakadó morális közéleti és filozófiai elmélkedések vegyülékei. Ami a szo- 
ciológiai fejtegetéseket illeti, két  jellegzetességüket kell kiemelni. Az egyik erőteljes 
pszichológiai-szociálpszichológiai jellegük, ami ugyan nem egyedülálló a korban, de 
másoknál nem ennyire szembetűnő. A másik a társadalmi problémákra, feszültségekre, 
konfliktusokra való reflexió hiánya. Cooley liberális demokrata volt, de a progresszív 


105 Első könyvében ugyanezt Darwinról írta le annak példájaként, hogy a más, az idegen jelenléte az én 
zavarát okozza. (HNSO 177.) 

106 Cooley, Charles Horton: Now and Then (1924), in: uő: Sociological Theory and Social Research, New York: 
Henry Holton and Company, 1930, 285. 

korszak társadalmi kérdései vagy a városok szociális problémái, a nagyipari kapitaliz- 
mus társadalmi következményei nem érdekelték. 


Egyén és társadalom komplementaritása 


Cooley első könyve, az 1902-ben megjelent Human Nature and Social Order azzal a század- 
fordulón sokaknál tárgyalt problémával foglalkozott, hogy milyen kapcsolatban áll egyén 
és társadalom. Visszahúzódó alkatából következően ez számára személyes probléma is 
volt, bár elmélkedéseiből éppen nem az embetkerülés igazolása következett. A kérdés tár- 
sadalomfilozófiailag releváns volt. A XIX. század elejének gondolkodóitól kapott és a szá- 
zadfordulón még elevenen élő fogalmi felszereltség komoly és robbanékony problémát 
rejtett. Egyfelől ugyanis az örökölt reprezentációkészlet az egyén szabadságát, morális 
önállóságát kívánta megalapozni, s ezen az individualizmuson nyugodott a liberális rend 
igazolása is. Másfelől az ugyanezen liberális világ által nagyra becsült tudományosság, 
ezen belül például a darwinizmus annak minden következményével együtt azt sugallta, 
hogy a szuverénnek tartott egyén valójában egy objektív, természeti összefüggés eleme, 
és távol áll attól, hogy ésszerűen saját maga határozhatná meg tetteit. A természettudo- 
mányos szemlélet, az organicizmus Cooley-t is befolyásolta, legalábbis olyan értelemben, 
hogy a társadalomról mint organikusan összefüggő egészről gondolkozott. Szociológiája 
ennek az ellentmondásnak az áthidalásával kísérletezett. 

Cooley a jelzett problémára olyan eredeti megoldást kínált, amely bizonyos fokig be- 
folyásolta az amerikai szociológia későbbi fejlődését. Egyént és társadalmat ugyanazon 
valóság komplementer aspektusainak tekintette: ,,... a "társadalom és az "egyének" 
nem elválasztható jelenségeket jelölnek, hanem egyszerűen ugyanannak a dolognak a 
kollektív és disztributív aspektusait." (HNSO 1-2.)!97 Mi hát az a dolog", aminek egyén 
és társadalom az aspektusai? Cooley is eljátszott azzal a gondolattal, hogy talán az 
anyagi tárgyak is a társadalmi rend részei lehetnek (s ezt nem is találta botrányosnak, 
hiszen egy egységes életfolyamatról van szó — HNSO 100-101.), de végül oda jutott, 
,hogy a társadalom kemény tényei azok a képzetek, amelyekkel az emberek egymásról 
rendelkeznek ...". (HNSO 87.)198 Cooley tehát azt hangsúlyozta, hogy az egyéni elmék 
és a társadalom mint képzetösszesség elválaszthatatlanok, egymást kiegészítik. 

Cooley tézise idealista, hiszen azt az állítást tartalmazza, hogy a társadalom alapve- 
tően szellemi természetű, eszmék és képzetek kombinációja. 


5 E felfogásnak megfelelően a társadalom anyaga nem más, mint a személyes gon- 
dolkodás kollektív oldala. Az emberek képzetvilága (imagination), amelyet a szemé- 
lyes benyomások élő, növekvő egésszé feldolgozott halmaza alkot, a társadalom egy 
sajátos fázisa; az Elme vagy Képzetvilág mint egész, azaz az emberi gondolkodás a 
lehető legtágabb értelemben, ahogy nő és szerveződik korszakokon átnyúlóan, a le- 
hető legszélesebb értelemben az a hely (7/ocus), ahol a társadalom található." (HNSO 
100.) 


Az elme társadalmi természetű, a társadalom pedig szellemi.!9? 


107 Az én és a másik nem mint egymást kölcsönösen kizáró társadalmi tények léteznek ..." (HNSO 92.) 

108 Más megfogalmazásban: , A társadalom ezért legközvetlenebb vonatkozásában a személyes eszmék 
közti viszony." (HNSO 84.) 

109 Azt a gondolatot, hogy a személyiség, az én társadalmi természetű, Cooley előtt már William James és 
James Mark Baldwin is megfogalmazták. Náluk az én képződésében azonban elsősorban a reflexió (James), 
illetve az utánzás (Baldwin) játszik szerepet, vagyis reziduális formában fel kellett tételezniük a preszociális 
gondolkodás lehetőségét. Cooley gondolatai annyiban jelentenek többletet hozzájuk képest, hogy meglehető- 

Ugyancsak elme és társadalom szellemi természetű egységéből következett a társa- 
dalom mint egész felfogása, egyfajta hegeli reminiszcenciákat tartalmazó holizmus. 


A társadalmi elme egysége nem az egyetértésben, hanem a szerveződésben rejlik, 
a részek közötti kölcsönös befolyás vagy okozás tényében, s ennek köszönhetően 
minden, ami benne található, összefügg minden mással, s így az egésznek a termé- 
ke." (SO 4.) 


Az idealista, holista elképzelés az egyik oka annak, hogy Cooley nem tudta következe- 
tesen interakcionista módon, a cselekvők szintjén értelmezni társadalom és a személyi- 
ség viszonyát, amit Mead megtett. Az idealista hólizmus alátámasztotta azt a (Cooley 
számára nagyon fontos) módszertani megfontolást, hogy a szociológiának elsősorban a 
képzeteket kell tanulmányoznia (HNSO 86.) (azaz nem azokat a statisztikai tényeket, 
amelyekkel rövid washingtoni működése idején maga is foglalkozott). Mi több, ha a tár- 
sadalom egész, nincs akadálya annak sem, hogy a társadalmi elmét" az ember a saját 
benyomásai, gyermekei fejlődése és a szépirodalomból nyerhető tanulságok alapján ta- 
nulmányozza. 

Filozófiai és erkölcsi tekintetben egyén és társadalom szellemi komplementaritásá- 
ból egyrészt az következett, hogy a gondolkodás nem valamiféle magányos, egyéni ak- 
tus. Gondolkodás és társalgás összefüggnek, a gondolkodás , mindig egyfajta képzelet- 
beli társalgás." (HNSO 56.) E tekintetben is igaz a komplementaritás. 


, Valójában a gondolkodást és a személyes kapcsolatot úgy lehet tekinteni, mint 
ugyanannak a dolognak az aspektusait: személyes kapcsolatnak nevezzük, ha azo- 
kat az ösztönzéseket, amelyek a folyamatosságát fenntartják, valakinek az arckifeje- 
zéséből vagy más az érzékek számára felkínált szimbólumokból nyerjük; reflexió- 
nak, ha a személyes ösztönzések az emlékezetből származnak, és a gondolkozás ala- 
posan átdolgozta őket." (HNSO 61.) 


Ez az a belátás, amelyet Mead fejtett ki sokkal mélyrehatóbban. Cooley-nál is felismer- 
hető a törekvés, hogy a gondolkodást és az interakció folyamatait összekapcsolja. Ezek 
a törekvések azonban nála általános formában maradtak, s ez összefüggött azzal, hogy 
kortársaihoz hasonlóan és az akkori szokásoknak megfelelően lemondott a tapasztalati 
ismeretszerzésről, helyette saját magát és gyermekeit figyelte meg. 

Erkölcsi tekintetben Cooley tételéből a társas élet előnyben részesítése következett. 
Mint írta, ahhoz, hogy a képzelet és az érzelmek magasrendű világában éljünk, , mások- 
kal együtt kell élnünk, látható jelenlétük által segítve, szavaikat olvasva vagy képzele- 
tünkben felidézve a rájuk vonatkozó szimbólumokat." (HNSO 83-84.) A szociabilitás 
emelkedett hangnemű dicsérete nem maradt üres frázis Cooleynál — már ami az elmé- 
letet illeti. A gyakorlatban ugyanis a "másokkal élés" követelményének emberkerülő 
alkata miatt nem tudott megfelelni. Elméletileg azonban levonta a téziseiből a szemé- 
lyiség struktúrájára vonatkozó következtetéseket. 


sen elmosódott formában utalt az én-képződésben szerepet játszó interakciós folyamatokra. Az igazi "szoci- 
ologisztikus" áttörést Mead jelentette, aki a gondolkodás, az "elme" (mind) társadalmi természetét képes volt 
rekonstruálni. Lásd Schubert, Hans-Joachim: Demokratische lIdentitát. Der soziologische Pragmatismus von Charles 
Horton Cooley, Frankfurt a.M: Suhrkamp, 1995, 281-299. 

Tükör-én 


Cooley felfogása társadalom és egyén viszonyáról nem volt összeegyeztethető a sze- 
mély, az én fogalmáról kialakított hagyományos filozófiai nézetekkel. Ezeket azonban 
nem bírálta nyíltan. Az én-érzés (self-feeling) olyan modelljét fejtette ki, amely helyette- 
sítheti a hagyományos metafizikai én-képzeteket. Ez a nevezetes tükör-én (looking-glass 
self) metafora, amely a személyiség szintjén mutatta be az egyén és társadalom közötti 
szerkezeti kapcsolódást. Cooley egy népszerű dal két sorát idézte (Each to each a looking 
glass / Reflects the other that doth pass; azaz: tükrök vagyunk egymásnak, visszatükröz- 
zük az elhaladó másikat), s a következőket fűzte hozzá: 


, Ennek a fajta én-képnek, úgy tűnik, három fő eleme van: annak az elképzelése, 
hogy miként jelenünk meg a másik személynek; annak az elképzelése, hogy ő mi- 
ként ítéli meg ezt e megjelenést, s valamifajta én-érzet, például a büszkeség vagy kí- 
nos érzés. A tükör-hasonlat nem sugallja a második elemet, a képzelt megítélést, pe- 
dig az igen lényeges." Az, ami bennünk büszkeséget vagy szégyent vált ki, nem ön- 
magunk puszta mechanikus visszatükröződése, hanem egy tulajdonított érzés, en- 
nek a tükröződésnek az elképzelt hatása a másik elmére." (HNSO 152.)!!! 


Hozzá kell tenni, hogy a tükörhasonlat nemcsak a képzelt megítélést" nem hangsúlyoz- 
za, hanem azt sem — amit Cooley nem eléggé kidolgozott formában, de kiemelt — hogy 
az én a másokkal való érintkezésben alakul ki. Az én nem a szemlélet eredménye (ezt 
sugallná a tükör metaforája), hanem az érintkezésé. Ez az érintkezés pedig éppúgy le- 
het együttműködés, mint ellenállás és konfliktus is — de Cooleynál a konfliktus-helyzet 
háttérben maradt. 

A nagyhírű metafora implikációi közül Cooley mindössze egy (kétségkívül érdekes) 
kérdésre koncentrált: hogyan mutatkozik meg az én társadalmi volta a személyes név- 
mások használatában.!!2 Ebben a tekintetben a gyermekei fejlődéséről készített feljegyzé- 
sekre támaszkodott. E vonatkozásban emelte ki például, hogy milyen szerepet játszik a 
névmások korrekt használatában a tárgyak megszerzése, a figyelem magára irányítása, a 


"10 Mint Bierstedt írta: ,, / am what I think you think I am." (Az vagyok, amit arról gondolok, hogy te minek 
gondolsz engem.) Bierstedt, Robert: American Sociological Theory. A Critical History, New York: Academic 
Press, 1981, 98. 

HM Kicsit eltérő és némileg leegyszerűsítő megfogalmazásban: , A társadalmi én pusztán a kommunikatív 
életből nyert eszme vagy eszmerendszer, amelyet az elme sajátjaként becsül." (HNSO 147.) Cooley tézisének 
jelentőségét nem csökkenti, hogy a gondolatot már előtte is sokan megfogalmazták, nemcsak a dalocska szer- 
zője. Cooley is idézi az általa annyira kedvelt Goethe Tassóját: , Ember csak emberben ismer magára, / az élet 
tanítja meg rá: ki ő." (HNSO 150. — lásd Goethe, Johann Wolfgang: Válogatott művei. Drámák I., Budapest: 
Európa, 1963,378. Szabó Ede fordítása). Emerson, aki Cooley számára a mérték volt, így írt: , Társadalmi erők 
munkálnak bennünk. A mások iránti vonzódásunk kedvező előnyöket biztosít, amit semmi sem pótolhat. 
Véghezvihetek valamit másvalaki segítségével, amire különben egyedül képtelen lennék. Elmondhatok ne- 
ked valamit, amit magamnak nem mondhatnék el. A többi ember lencse, amelyen át önnön elménkben olva- 
sunk." (Emerson, Ralph Waldo: A nagy emberek hasznáról [fordította: Osztovits Levente], in: Országh Lász- 
ló [vál.]: Az el nem képzelt Amerika. Az amerikai esszé mesterei, Budapest: Európa, 1974,30-31.) De már 1890-ben 
Cooleyéhoz hasonló gondolatot fogalmazott meg James: , Pontosan szólva az embernek annyi szociális énje 
van, ahány olyan ember van, aki őt elismeri és elméjében kialakít egy képet róla. E képek bármelyikének a sé- 
rülése a szóban forgó személy sérülése. De minthogy az egyének, akikben e képek élnek, természetes módon 
osztályokra tagolódnak, azt mondhatjuk, hogy gyakorlatilag annyi társadalmi énje van, ahány különálló cso- 
portot azok képeznek, akiknek a véleménye fontos számára." (James, William: Principles of Psychology, New 
York: Henry Holt, 1890, 294.; idézi Meltzer, Bemard M. — Petras, John W. — Reynolds, Larry T.: Symbolic 
Interactionism. Genesis, Varieties and Criticism, London: Routledge g Kegan Paul, 1975, 6.) 

12A probléma az, hogy más szavaktól eltérően ,a személyes névmásoknak, úgy látszik, nincs egységes 
jelentésük, különböző vagy egymással ellentétes eszmékre (ideas) utalnak, ha különböző személyek használ- 
ják őket. Figyelemre méltó, hogy a gyerekek már azelőtt képesek e problémát megoldani, mielőtt az absztrakt 
okoskodás valamilyen fokára eljutottak volna." (HNSO 158.) 

személyiségnek az a szükséglete, hogy hatalmat gyakoroljon környezete felett, vagyis 
az egyén társas tevékenysége. (HNSO 147 sk.) Egy némileg is kibontott szocializációel- 
méletet, amelyet ma egy ezzel a kérdéssel foglalkozó munkában találnánk, Cooleynál 
hiába keresünk.! 3 

Abból a gondolatból, hogy a személyes nem kevésbé társadalmi, mint az egyén 
"külső" kapcsolatainak összessége, már Cooley kortársainak némelyike is (Mead vagy 
Thomas) e kapcsolat szerkezetének alaposabb és valamilyen értelemben tapasztalati 
elemzése felé haladt volna tovább. Cooleyt azonban inkább a gondolat erkölcsi követ- 
kezményei érdekelték, ezért e könyv nagyobb részét rokonszenves morálfilozófiai és 
gyakorlati elmélkedések töltik meg olyasféle kérdésekről, mint az önzés és büszkeség, 
az ellenségesség, a lelkiismeret és a morális helyesség. Cooley erkölcsi elmélkedéseinek 
végpontja a szabadság elemzése volt, amelyet a helyes személyi fejlődés lehetőségével 
azonosított. , A jövőbeli szabadságnak, úgy tűnik, egyre inkább egy olyan változatos, 
gazdag és toleráns környezetet kell kívánnia, amelyben mindenféle személyiség szelek- 
tív fejlődés révén felépítheti önmagát." (HNSO 4025103.) Hogy pontosan milyennek 
kellene lennie egy ilyen környezetnek, arról semmit sem árult el. 


Elsődleges csoportok 


A tükör-én gondolata természetesen vetette fel azt a kérdést, hogy milyen társadalmi for- 
ma alakítja elsődlegesen a személyt. Bizonyos értelemben erre adott választ az 1909-ben 
kiadott Social Organization egyik, az elsődleges csoportokról írt fejezete.!§ E könyv maga, 
címe ellenére, nem a mai értelemben vett szervezeti rendszerekkel foglalkozott; alcíme is 
elárulta, hogy az előző könyv szellemében Cooley itt is a kiterjedt elme" (larger mind) azaz 
az általában vett társas lét tanulmányozásával foglalkozott. A személyiség és társadalmi 
környezete összefüggését mint a különbözőség egységét fogta fel. , Én és társadalom ik- 
rek ..." (SO 5.) A könyv címében is szereplő "szervezet vagy szerveződés" nem más, 
mint ez az összefüggés. , A társadalmi elme egysége nem az egyetértésből adódik, hanem 
a szerveződésből, a részek kölcsönös egymásrahatásából és okozásából, amelynek révén 
minden, ami megtörténik, össze van kapcsolva minden mással, s így az egész eredmé- 
nye." (SO 4.) A szervezet! lett tehát a kulcs az tegyén és társadalom" kérdése megoldásá- 
hoz. A válasz sikere attól függött, hogy miként lehet elemeire bontani ezt az összefüggést, 
a "szervezetet. Cooley — a szociológia általános naturalista elképzeléseivel összhangban 
— úgy vélte, hogy a megoldáshoz meg kell találni az eredeti összefüggést, és ebből kiin- 
dulva kibontani a másodlagos, a leszármaztatott viszonyokat. 

Az egyén és társadalom közti eredeti viszonyt az eelsődleges csoportokban" (primary 
group) találta meg. Ezek azok a társadalmi képződmények, amelyek eredménye , egyé- 
nek bizonyos összeolvadása egy közös egésszé". (SO 23.)!5 Ezt a fogalmat Cooley dol- 
gozta ki.!16 


15Egy helyen (HNSO 168.) kifejezetten tagadta, hogy megfigyelhetők lennének az egyed fejlődésében 
szabályos szakaszok — bár ennek a feltételezése minden szocializációs elmélet része. 

1M Maga Cooley mondta, hogy az elsődleges csoportról írt részek annak a fogalmi űrnek az áthidalására 
születtek, amelyet korábbi, az emberi természetről szóló könyve és a Social Organizationnek a kommunikáci- 
óról már megírt fejezetei között felfedezett. Lásd Angell, Robert Cooley: Introduction, in: Reiss, Albert J.: 
Cooley and Sociological Analysis, Ann Arbor: The University of Michigan Press, 1968,10. 

115 Cooley könyvének legjelentősebb, III. fejezete az "elsődleges csoportokról megjelent egy "kézirat 
gyanánt kiadott és ma már alig hozzáférhető egyetemi jegyzetben (legutolsó kiadása: Huszár Tibor — Somlai 
Péter [szerk.]: Szociológiatörténeti szöveggyűjtemény, Budapest: Nemzeti Tankönyvkiadó, 1993, 121-125.). 
Az idézetekben az itt található fordításból (fordító: Fonyó Ilona) indultam ki, de azt több helyen módosítot- 
tam, és az eredeti munka oldalszámaira hivatkozom. 

1I6A fogalom ugyan előfordul már Small és Vincent tankönyvében is, de értelmezése és elterjesztése 
Cooley műve. Alkotáspszichológiai kérdés, hogy milyen szerepet játszott az elsődleges csoportok előtérbe ál- 

, Elsődleges csoportok alatt azokat értem, amelyeket bensőséges, szemtől szembeni 
kapcsolat és együttműködés jellemez. Ezek több értelemben elsődlegesek, főként 
azonban abban az értelemben, hogy alapvetőek az egyén társas természetének és 
ideáljainak kiformálásában." (SO 23.) 


A csoport szerepe az egyéni törekvések, szenvedélyek megfelelő irányba való terelése. 
A csoport egysége , mindig differenciált és rendszerint versengő, amely lehetővé teszi 
az önérvényesítést és a különböző elsajátításra irányuló szenvedélyeket; de ezeket a 
szenvedélyeket a rokonszenv szocializálja, és a közös szellem többé-kevésbé megfe- 
gyelmezi." (SO 23.) Találkozunk tehát itt azokkal a tényezőkkel, amelyekkel a régi euró- 
pai gondolkodás az emberi viselkedést magyarázta (szenvedélyek, érzelmek, érdekek), 
de ezeket most keretbe foglalja ez a sajátos képződmény, amelynek fő jellegzetessége a 
"szemtől szembeni (face to face) kapcsolat. Cooley magától értetődőnek találhatta ez 
utóbbi fogalmat, legalábbis sehol nem fejtette ki alaposabban, hogy milyen e csoport 
szerkezete. Annyi világos, hogy a csoport sajátos jellegének alapja nem az egyénen 
belül található tulajdonság, hanem valamilyen egyének közötti, csoportszintű jelleg- 
zetesség. 

Az elsődleges csoportok egyetemesek Cooley szerint abban az értelemben, hogy 
nincs társadalom, amelyben ne léteznének.!!7 A kortársi társadalomban a családot, a 
gyerekek játszócsoportjait, a szomszédsági csoportokat és közelebbi megjelölés nélkül a 
közösségeket (community group) tekintette ilyennek Cooley. (SO 24.) Az elsődleges cso- 
portokban kialakuló interakciók jellemzésére Cooleynak nem volt igazi elmélete, in- 
kább metaforákkal (mint például: , az élet forrásai" SO 27.) jellemezte a csoport műkö- 
dését. 


5 Az elsődleges csoportok abban az értelemben elsődlegesek, hogy az egyén számá- 
ra a társas egység legelső és legteljesebb élményét nyújtják, s abban az értelemben, 
hogy nem változnak ugyanolyan mértékben, mint a kidolgozottabb viszonyok, ha- 
nem viszonylag állandó forrást jelentenek, amelyből ez utóbbiak újra és újra megte- 
remtődnek." (SO 26-27.) 


Cooley korábbi könyvére utalva mondta, hogy az emberi természet 


, hem valami olyan, ami külön létezik az egyénben, hanem csoporttermészetű, illetve a 
társadalom elsődleges fázisa, a társadalmi tudat viszonylag egyszerű és általános álla- 
pota. Egyrészt valamivel több, mint egy velünk született puszta ösztön — bár ez is 
beletartozik -, másrészt valamivel kevesebb, mint az intézményeket alkotó kidolgo- 
zott és kifejlesztett eszmék és érzelmek. Az a természet ez, amely azokban az egy- 
szerű, szemtől szembeni csoportokban fejlődik ki és fejeződik ki, amelyek minden 
társadalomban hasonlóak ...". (SO 29-30.) 


lításában az, hogy Cooley maga gyermekkorában nem volt hasonló elsődleges csoportok tagja, csak vágyott 
volna közéjük. Eszmetörténeti kérdés, hogy az elsődleges csoportok fogalma révén Cooley is azok közé az 
amerikai gondolkodók közé tartozik, akik szinte megszállott módon foglalkoztak a közösséggel. Cooley 
könyvében az egyik legtöbbet idézett szerző Tocgueville, és a közösséggel kapcsolatban is hivatkozott rá: ,a 
királyságot és a köztársaságot az ember hozza létre és alkotja meg; a község viszont, úgy tűnik, közvetlenül 
Isten keze nyomán kel életre." Tocgueville, Alexis de: Az amerikai demokrácia, Budapest: Európa, 1993, 95. 

117 Cooley egy helyen bizonytalankodott abban a tekintetben, hogy minden emberi faj képes-e ilyen cso- 
portokat alkotni (ebben az időszakban még erős volt a szociáldarwinizmus hatása és az a gondolat, hogy a 
"vadak" alacsonyabb rendű fajt alkotnak), de végül mégis amellett döntött, hogy elsődleges csoportok min- 
den emberi társadalomban jelen vannak. (SO 28-29.) 

Az elsődleges csoport egyetemessége, természetessége Cooley értelmezésében azt 
jelentette, hogy ez a csoport kizárólag pozitív tulajdonságokkal rendelkezik. Sehol nem 
írt az elsődleges csoporton belül lehetséges konfliktusokról, arról a lehetőségről, hogy e 
csoportok nemcsak a személyiség felépítésében, de megnyomorításában is szerepet 
játszhatnak. 

Cooley elsődleges csoportjai és Tönnies közösségfogalma között sok a hasonlóság, 
és Cooley feltehetően ismerte is Tönnies munkáját. Cooley is szembeállította az elsőd- 
leges csoportokat ,a távolabbi kapcsolatok szövevényes hálójával" (SO 26.), amelyek 
idegenné teszik az embereket egymás számára. Feltűnő azonban a különbség is. 
Tönnies, amikor megkülönböztette a közvetlen, közösségi és a személytelen, társadal- 
mi kapcsolatokat, ezzel egyben egy nagy társadalmi átrendeződést is jellemezni kívánt. 
A társadalom nála egyértelműen a kapitalista világ, s vele szemben a közösség nem- 
csak a kiscsoportok közvetlensége, hanem (egyfajta romantikus keretben) a hagyomá- 
nyos, prekapitalista életformák összessége is. Cooleynál ez a történeti megközelítés hi- 
ányzott. Elsődleges csoportok és a távolabbi kapcsolatok" egyfajta időtlenségben, mint 
a társas világ örök képződményei állnak egymással szemben. Cooley — sok amerikai 
kortársától is eltérően — mélyebben nem érdeklődött a körülötte zajló nagy társadalmi 
átrendeződés iránt. Nem a csoport történeti tulajdonságaira (vagy a csoportot alkotó 
egyének belső és homályos státusú törekvéseire — mint amilyenek Tönniesnél az 
"akarat" típusai), hanem a csoporton belüli interakcióra helyezte a hangsúlyt. Az a kü- 
lönbség, amely a Tönnies-féle közösségfogalom és az felsődleges csoport Cooleynál ta- 
lálható fogalma között megfigyelhető, tükrözi a német és amerikai szociológia közti kü- 
lönbségeket a XIX-XX. század fordulóján. Noha Cooley egy összehasonlíthatatlanul 
"modernebb" és dinamikusabb társadalomban élt, mint Tönnies, e társadalmi változás 
problémáira sokkal kevésbé reflektált, mint a több rendies vonást őrző környezetben 
dolgozó kollegája. 

Cooley nem foglalkozott részletesen a csoporton belüli interakciók problémájával, 
sem a tipizálásukkal, sem a megismerésük lehetséges módszereivel. Ahogy az a XX. 
tés, és ahogy írói hajlamai diktálták, bizonyos morális tanulságok megalapozása számá- 
ra akarta felhasználni az elsődleges csoport impresszionisztikus-metaforikus fogalmát. 
Könyve egyrészt átfogó szociológiaelméletet kívánt nyújtani, de az együttműködés és 
jó szándék erkölcsét is meg akarta alapozni vele. 


Erkölcsi tanulságok 


Cooley az elsődleges csoport fogalmát mindenekelőtt az eszmények keletkezésének 
magyarázatára használta fel. Könnyű felismerni, hogy ezek az eszmények az akkori 
ideális progresszív! értelmiségi eszményei. 


5 AZ eszményi demokrácia törekvései — ideértve, természetesen, a szocializmust és 
minden mást, bármi is legyen a neve — természetes módon jönnek létre a játszótéren 
vagy a helyi közösségben; ezek közé tartozik az esélyek egyenlősége, a tisztességes 
verseny, a közjó hűséges szolgálata mindenki által, a szabad vita, a gyengékkel 
szembeni jóakarat." (SO 51.) 


Cooley morális alapon bírálta kora világát, ahol mindenben érezhető , a pénzbeli ha- 
talom szorítása" (SO 269.), de minden radikalizmustól irtózva az értékek egyeztetését 

tartotta fontosnak.!!8 Ez természetes is volt, hiszen az eszmények forrásának az egyének 
elsődleges csoporton belüli érintkezését tekintette. , A kölcsönös kapcsolatok révén az 
elmék rokonszenvező egésszé olvadnak össze, amelyben minden rész arra törekszik, 
hogy osztozzon a többiek életében, s ezáltal a jóakarat közös örömöt, a durvaság közös 
fájdalmat jelent." (SO 40.) Feltételezte, hogy az elsődleges csoportokban az egyéni tö- 
rekvések, szenvedélyek bizonyos kiegyenlítődése, egymáshoz igazodása következik be. 
Cooley a társadalmi világ minden szegmensében ennek a kiegyezésnek, összehangolás- 
nak a lehetőségét kutatta, legyen szó a közvéleményről, a demokratikus politikai me- 
chanizmusról vagy az osztályokról. Általános szociológiája az egyezkedés szociológiá- 
ja, amely az ösztönzést az elsődleges csoportok idealizált világától reméli. 

Cooley — lazán egymáshoz illesztve — több mai értelemben vett makroszociológiai 
témát is tárgyalt. Így beszélt a kommunikáció szervezeteiről, egy széles és meglehető- 
sen differenciálatlan kommunikációfogalomból kiindulva. Az elsődleges csoporton be- 
lüli kommunikációtól kiindulva írt mindenről, ami az emberek érintkezését szolgálja: a 
gesztusoktól a telefonhálózatig. A konkrétumokat kerülve foglalkozott a modern kor 
kommunikációs változásaival. A közvélemény, a modern kor kommunikációs folyama- 
tainak produktuma számára még mindig a kiscsoport terminusaiban megragadható 
képződmény volt, , a kommunikáció és a kölcsönös befolyás együttműködésből szár- 
mazó terméke." (SO 121.) Nem érzékelte a kiscsoportok világát a modern társadalom 
nyilvánosságától elválasztó különbséget, s azt sem, hogy mennyire félrevezető és 
manipulatív lehet az elsődleges csoportok normatív elvárásainak a "tömegtársadalom" 
kommunikációs folyamataiba való bevitele. 

Két olyan kérdés volt, amely Cooley nem különösebben problémaérzékeny makros- 
zociológiája számára is nehézséget jelentett. Az egyik a századfordulón nagy szerepet 
játszó tömeg-probléma volt. Minthogy Cooley az elmék érintkezéséből vezette le a tár- 
sadalmi jelenségeket, a tömegelméletek azon feltevését, hogy az egyén a tömeggel való 
érintkezésében csak veszíthet, nem fogadhatta el — de kritikája megelégedett azzal, 
hogy a tömegelméletek "eltúloznak" bizonyos jelenségeket. (SO 149 sk.) 

Fogósabb kérdés volt az osztályé, hiszen a tartós társadalmi nagycsoportok léte el- 
különülést jelentett, ez pedig, akkor is, ha a differenciálódás "hasznos" — mint Cooley ál- 
lította (SO 209.) — ellentétes a reciprocitással és kommunikatív egyetértéssel. Világos, 
hogy ha a foglalkozási csoporthoz való tartozás meghatározó és örökletes, lehetetlen a 
Cooley által elképzelt demokratikus kommunikatív egyetértés és megegyezés. Az örö- 
kölhető pozíciókból kialakuló osztályt kasztnak nevezte (SO 211.), s számos példáját 
említette, nemcsak az amerikai Délen (SO 211.), hanem idesorolta például az európai 
arisztokratikus csoportokat is (az amerikaiak kedvenc példái a brit arisztokraták és a 
német junkerek voltak). Más a helyzet, írta, ha az osztály nem örökletes. , Amennyiben 
léteznek osztályok, ezek csak az együttműködés révén a hatékonyság fokozására szol- 
gáló csoportok, s tagságukat a természetes alkalmasság határozza meg." (SO 239.) 
A hasznossági érv mellett Cooley arra hivatkozott, hogy a modern (amerikai) társada- 
lomban azért sem jelent igazi problémát az osztályok léte, mert ezek az osztályok , nyílt 
osztályok", hiszen , sok ember több mint egy osztályhoz tartozik" (SO 242.), az ameri- 
kai kapitalista osztály állandóan felfrissül újonnan érkezettekkel. (SO 274.) Az említett 
két ok miatt az osztálytagozódás nem akadálya az emberi kommunikáció demokratikus 
kiteljesedésének, s a progresszív szellemben fakadt reformok és a , rosszul fizetett osz- 


118 A verseny és a legalkalmasabb túlélése ugyanolyan igazságos, mint a jóindulat és az együttműködés, 
nem áll ezekkel szükségszerűen szemben: megfelelő nézőpontból valamennyit egybe lehet foglalni, s a külön- 
böző szempontokat harmóniába lehet hozni." (SO 35.) 

tályok" szakszervezkedése (SO 284.) egyre több ember számára teszik lehetővé a 
felemelkedést. !!9 

Az elsődleges csoportok makroszociológiai ellenpárját (ezek értelemszerűen a 
"másodlagos csoportok" lennének, de ez a terminus Cooley művében nem szerepel) 
nem az inkább publicisztikus eszközökkel megközelített kommunikáció- és osztályel- 
mélet jelenthette volna Cooley rendszerében, hanem az intézmény fogalma. Ez ugyan- 
15 — szemben a kiscsoporttal, amely átfogó jellegű — az elmék együttműködésének spe- 
ciális aspektusait jelenti, ,a közelme szervezett attitűdjeit", mint az állam, egyház, 
család, 29 ipari és kulturális szervezetek stb. (SO 314.) Ezekben az egyének nem hason- 
lóságuk, hanem különbözőségük révén lépnek kapcsolatba egymással, ahogy ezt a ko- 
rai szociológia a régi munkamegosztás-elméletekből megtanulta. , Az intézmény a tár- 
sadalmi struktúra érett, specializált és viszonylag merev része. Személyekből áll, de 
nem a személyek egészéből; mindenki csak énjének egy kiképzett és specializált részé- 
vel lép be oda." (SO 319.) ?! Cooley hangsúlyozta, hogy nem lehet a társadalomszerve- 
ződés egyik aspektusát a másik rovására előtérbe állítani. 





A haladás ezért a személyiség és az intézmény kölcsönhatásából származik. A sze- 
mély képviseli közvetlenül azt az emberi természetet, amelynek szolgálata az intéz- 
mény végcélja, és az intézmény képviseli a fejlődés tiszta eredményét, amely mesz- 
sze meghalad minden egyes személyes tudatot." (SO 324.) 


Cooley e vonatkozásban sem tudott túljutni az általánosságokon — ahogy ezt maga is 
elismerte. 122 

Cooley felfogásából az következett, hogy a megismerésben a szimpátiának, a bele- 
érzésnek (sympathetic introspection) nagy jelentőséget tulajdonított a természettudomá- 
nyos jellegű megfigyeléssel szemben. Többször írt arról, hogy mennyire előreviheti a 
statisztika a szociológiai megismerést (fiatal korában maga is foglalkozott közlekedés- 
statisztikával), elismerte a (régi típusú) survey hasznosságát is. De — írta — a szociológia 
(és a pszichológia) privilégiuma, hogy az életet a tudatos részvétel szemszögéből köze- 
lítse meg, a szociológusnak az életfolyamatban való részvételre kell törekednie. A szo- 
ciológus munkája alapjában véve "önéletrajzi jellegű, olyan benyomásokon alapul, 
amelyeket közvetlen tapasztalat útján ő maga szerzett élete során. , Az igazi szociológia 
rendszeres önéletrajz" — írta naplójában.! Cooley módszertani megjegyzései egy meg- 
értő szociológia körvonalait sejtetik. Ő maga azonban a szó szoros értelmében soha nem 
kutatott. írásai egy okos és érzékeny, nagy műveltségű értelmiségi szépen megformált 
gondolatai több érdekes, kutatásra érdemes téma kapcsán. Mint kortársai, ő is "karos- 


15 Az ingyenes iskola és könyvtárak, a magazinok és újságok elterjedése, az olcsó utazás, a kevésbé el- 
butító és rövidebb ideig tartó munka révén a kulturális lehetőségek egyre nagyobb mértékben kibővülnek, s 
az élet legfontosabb javai, ha nem is mindenki, de egy egyre növekvő hányad számára válnak hozzáférhető- 
vé." (50 279.) 

120 Zavaró, hogy Cooley a családot mind az elsődleges csoportok, mind az intézmények között megemlí- 
ti, holott e két társadalmi forma különböző elvekből építkezik. 

21 Az egyén ennélfogva számos intézményi tagság összessége: , Az ember úgy tekinthető, mint nagyszá- 
mú, a társadalmi csoportokat megjelenítő kör metszéspontja; annyi ív halad át rajta, ahány csoport van." 
(HNSO 148.) Nem világos, hogy ez hogyan kapcsolódik a tükör-én és az elsődleges csoport gondolatában fog- 
lalt állításokhoz. 

122 Cooley több fejezetben foglalkozott a dezorganizáció jelenségével, amely az 1920-as években a chica- 
gói szociológia érdeklődésének középpontjában állt. Cooleynál azonban a dezorganizáció a család, az egyház, 
tehát az intézmények dezorganizációját jelentette, a chicagóiaknál a közösség, a Cooley értelmében vett elsőd- 
leges csoportok által képviselt társadalmi ellenőrzés dezorganizációját. E vonatkozásban tehát nem beszélhe- 
tünk a problematika folytonosságáról. 

123 Idézi Jandy, Edward C: Charles Horton Cooley. His Life and His Social Theory, New York: The Dryden 
Press, 1942, 233. 

székéből próbálkozott a társadalmi világ feltérképezésével, s ezért sok tekintetben csak 
a régi társadalomfilozófia általánosságainak némi átformálására volt ereje. Ma is szá- 
mon tartott ötletei e hagyomány bizonyos elemeinek a továbbgondolásából származ- 
nak. Noha hivatásos szociológus volt, ehhez képest a rendelkezésére álló tudományos 
eszköztár szűkös volt. Ő is túlvállalta magát, mint az alapítók többsége. Moralistaként 
azonban azt nyújtotta, amire vállalkozott. 


George Herbert Mead 


Meadet a mai tudománytörténet mint a szociálpszichológia egyik klasszikusát, a szim- 
bolikus interakcionizmusnak mint szociálpszichológiai-szociológiai elméleti iskolának 
a megteremtőjét tartja számon. Mead azonban nem volt (a szó szoros értelmében) sem 
pszichológus, sem szociológus. A filozófiai tanszék tanára volt, órái többségében klasz- 
szikus filozófiai témákat tárgyaltak. A szociológiai departmenttel laza volt a kapcsolata. 
Mead kurzusait (elsősorban Advanced Social Psychology című előadásait) látogatták szo- 
ciológus hallgatók (a beiratkozott graduate hallgatók átlag 1090-a), akik így a filozófusok 
után a legnagyobb kontingenst alkották (a pszichológusok szinte teljesen hiányoztak 
Mead hallgatóságából),$ de éppen a chicagói empirikus kutatások fellendülésének az 
időszakában Mead népszerűsége érezhetően csökkent. Befolyása életében viszonylag 
szűk körben érvényesült.!5 Mégsem lehet a szociológia történetéből kizárni. Igaz, olyan 
problémákkal foglalkozott, amelyek a kortárs szociológiából (Cooley írásait kivéve) hi- 
ányoztak, és azokat a kérdéseket, amelyek a kortárs szociológusokat foglalkoztatták, 
egyáltalán nem érintette. Ez abból következett, hogy nem a szociológia mezejében fo- 
galmazta meg gondolatait. A jelentések konstitúciójának és a személyiség dinamikájá- 
nak Mead által felvetett kérdései viszont a modern, XX. század közepe utáni szocioló- 
gia középpontjába kerültek. 


m George Herbert Mead 1863-ban Új-Angliában, lelkészcsaládban született. Apját 1869-ben 
a közép-nyugati Oberlin College-ba nevezték ki tanárnak, a család is oda költözött, s Mead 
is ott kezdte tanulmányait 1879-ben. A természettudományokkal, a darwinizmussal való 
megismerkedés miatt elvesztette hitét, de a szociáldarwinizmust sem tudta elfogadni. Ap- 
ja korán meghalt, így Meadnek a college után kenyérkereset után kellett nézni: tanár volt, 
majd három évig a  Minnesota-Saskatchewan közötti  vasútépítkezésen dolgozott mint 
földmérő. 1887-ben a Harvard Egyetemen újrakezdte tanulmányait: előbb filozófiát, majd 
fiziológiai pszichológiát tanult (minthogy a pszichológia kapcsán nem kerülhetett össze- 
ütközésbe az egyetemen uralkodó dogmatikus keresztény szellemmel). 1888-tól 1891-ig 
Németországban tanult, elsősorban megint filozófiát hallgatott (Wundtnál, Diltheynél), ez 
utóbbinál disszertációtémát is választott, de soha nem doktorált. Megismerkedett a német 
szociáldemokrata mozgalommal, amely mély benyomást tett rá. 


14 Erre és a következőkre lásd Lewis, Dávid L. — Smith, Richárd L.: American Sociology and Pragmatism. 
Mead, Chicago Sociology, and Symbolic Interaction, Chicago: The University of Chicago Press, 1980,191-209. 

125 Huszonöt, a 70-es évek elején megkérdezett volt chicagói diák közül 11 említette Meadet úgy, mint aki 
filozófusként jelentős hatást gyakorolt rá — de a megkérdezés időpontjában Mead már a szimbolikus interak- 
cionizmus megalapítójának számított, s ez felfelé torzíthatta az emlékezést. Lásd Carey, James T.: Sociology and 
Public Affairs. The Chicago School, Beverly Hills: Sage, 1975,160. A chicagói doktori értekezések vizsgálata azt 
mutatta, hogy az 1894 és 1935 közötti 99 doktori értekezésből 17 idézte Meadet, míg 55 Parkot, 46 Burgesst, 
42 Thomast és 28 Smallt. Park és Burgess "Zöld Bibliájukba, nagy hatású szociológiai tankönyvükbe sem 
Veblentől, sem Meadtől nem vettek fel egy szemelvényt sem (noha sok nem szociológus szerepelt a könyv- 
ben, s Mead akkor már évek óta tanított Chicagóban, és Mead az A/S-ben is megjelentetett írásokat, igaz csak 
5-öt). Meadre 1935-ig a három szociológiai folyóiratban 1895 és 1935 között összesen 35-ször hivatkoztak; 
1811935-ig megjelent szociológiai könyv közül 44 említette a nevét (és e művek majd fele 1930 és 1935 között 
jelent meg). Lásd Lewis, Dávid L. — Smith, Richárd L. i. m. 206-207., 217-219., 287-289. 


430 


1891-ben állást kapott a Michigan egyetemen, Ann Arborban. Itt találkozott John 
Dewey-val, akivel életre szóló barátságot között. 1894-ben Dewey kapta meg a filozófia 
tanszéket Chicagóban, és magával vitte Meadet. Noha nem rendelkezett doktori fokozat- 
tal, 1907-re professzor lett (a többiekénél szerényebb fizetéssel, de minthogy felesége ré- 
vén jómódú ember volt, ez nem okozott számára gondot). 

Chicagóban Mead a tanítás mellett aktívan részt vett számos szociális reformvállalko- 
zásban. Kapcsolatban állt a később még említendő Hull House-zal, 1908-tól a University 
Settlement irányításában is vett részt. Jelentős szerepe volt abban, hogy a Settlement kezde- 
ményezte Chicago egyik ipari körzetének felmérését. 1909 és 1919 között alapító tagként 
működött az Immigrants Protective League-ban. 1910-ben sikertelenül próbált másokkal 
együtt közvetíteni a ruházati ipari sztrájkban. A reformer értelmiségiek City Clubjában, 
amelynek 1918 és 1920 között elnöke volt, a közoktatással foglalkozott. A városvezetéssel 
szemben próbálta védeni a tanárok érdekeit, reformokat kezdeményezni a városi iskola- 
rendszerben. Dewey pedagógiai elképzeléseinek híveként a szakoktatás megreformálása 
mellett agitált. A világháború idején Wilson elnök politikáját támogatta, az Egyesült Álla- 
mok háborúba való belépését a demokrácia felé való egyetemes haladás eszközének te- 
kintette. Ez a sokoldalú aktivitás állt azoknak az erkölcsi megfontolásokból fakadó re- 
formeszméknek a hátterében, amelyek A pszichikum, az én és a társadalom lezáró fejtegeté- 
seiben találhatók. A háború utáni reformellenes, retrográd hangulatot képtelen volt meg- 
érteni és megmagyarázni. A politikai aktivitástól visszavonulva elméleti gondolatait akar- 
ta rendszerezni. 1931-ben halt meg. 


e Fő elemzett művei: 

A pszichikum, az én és a társadalom  szociálbehaviorista szempontból (1934) (fordította: Félix 
Pál), Budapest: Gondolat, 1973 (PÉT) 

The Philosophy ofihe Act (1938), Chicago: The University of Chicago Press, 1972 (PA) 

Selected Writings (ed. by Andrew J. Reck), Chicago: The University of Chicago Press, 1964 
(MSW) 

The Individual and the Social Self (ed. by Dávid L. Miller), Chicago: The University of Chi- 
cago Press, 1982 


Hosszú chicagói működése alatt Mead sokat tanított, és nem túl sokat publikált. Nehe- 
zen, kínlódva és ezért nem szívesen írt. Életében 102 írása jelent meg, ezek mintegy fele 
publicisztika és ismeretterjesztő munka. Az ebből következő viszonylagos ismeretlensé- 
gébe bele is nyugodott. Bár óráira gondosan és alaposan készült, nem volt igazán magá- 
val ragadó előadó. Biciklijén megérkezvén az előadásra leült, kezében egy krétadarabot 
forgatott, s maga elé nézve adta elő sokszor bonyolult mondandóját. Olykor az előadás 
fele az előző órákon elmondottak ismétlése volt. Nem véletlen, hogy a néhány érdeklő- 
dőn kívül a többiek elviselhetetlenül unalmasnak tartották óráit. Nem foglalkozott olyan 
intenzíven a tanítványaival, mint az ugyancsak keveset publikáló Robert E. Park. Ma el- 
sősorban a tanítványa, Charles W. Morris által 1934-ben posztumusz közreadott előadás- 
sorozatot, A pszichikum, az én és a társadalom (Mind, Self and Society) című könyvet szokták 
tőle idézni.!26 Ennek alapgondolatait 1909-1912 között publikált írásaiban már kifejtette. 

Mead az amerikai pragmatikus filozófiai irányzat képviselője volt, ezt a szemléletet 
érvényesítette a szociálpszichológiai, társadalomtudományi írásaiban is. A pragmatiz- 
mus megalapítójának tartott Charles Sanders Peirce-szel (1839-1914) nem volt közvet- 
len kapcsolatban. A másik jelentős pragmatista filozófussal, William James-szel 
(1842-1910) sem volt igazi szakmai kapcsolata (hacsak nem tekintjük annak azt a tényt, 
hogy rövid ideig fiának a házitanítója volt). John Dewey (1859-1952) viszont közeli ba- 
rátja volt, s őt magánál sokkal jelentékenyebb filozófusként tisztelte. 


126 A könyv Mead 1928. téli, Advanced Social Psychology című kurzusán W. T. Lillie által készített gyorsírá- 
sos jegyzeteken alapul, Morris azonban több ponton "belejavított. Lásd Cook, Gary A.: George Herbert Mead. 
The Making of a Social Pragtnatist, Urbana: University of Illinois Press, 1993, 204. 

Peirce fogalmazta meg azt az elvet, amely szerint a gondolatok jelentését (és ennél- 
fogva hiedelmeink igazságát) úgy tudjuk megállapítani, ha azokra a gyakorlati követ- 
kezményekre figyelünk, amelyek az igaz hiedelmekből erednek.!?7 James számos és a 
maga idejében rendkívül népszerű írásában ezt a gondolatot vitte tovább, némileg rela- 
tivista irányban,!28 és ezzel következetesen kikapcsolta a klasszikus filozófia egyik kín- 
zó problémáját, a test-lélek dualizmus és a viszonyuk megfejtésére való reménytelen 
törekvés problémáját. Dewey hasonlóképpen a cselekvés közegében ragadta meg a 
gondolkodást!?? (s ebből vezette le cselekvésközpontú neveléselméletét). A pragmatista 
felfogás tehát elutasította, hogy a gondolkodást, a pszichikumot, a lelket az objektív 
világtól metafizikai értelemben különböző létezőnek fogja fel. Ezért elvetette a megis- 
merés szemlélődő felfogását, elutasította, hogy az elmét passzívnak és pusztán befoga- 
dó jellegűnek tartsuk. A megismerés Dewey számára lényegileg problémamegoldás 
volt: a megismerés egy olyan helyzetből indul ki, amelyben valami kérdésessé válik a 
világban, s eredménye nem egyszerűen egy elmebeli kép a világról, hanem a helyzet át- 
alakítása. 

A pragmatizmus elvetette anyagi-természeti és eszmei-ismereti világ kettősségét: a 
megismerés cselekvés, amelyben az anyagi és eszmei mozzanatok egymásba kapcso- 
lódnak. A világ plurális abban az értelemben, hogy nem valamiféle egységes metafizi- 
kai lényeg megvalósulása, de mint természet egységes, azaz maga a megismerőtevé- 
kenység is ennek a természeti világnak a része (ahogy ezt Mead jelentéselméletében 
igyekezett megalapozni). Ebből következően a pragmatikus filozófia és Mead sem is- 
merte a német filozófiában honos megkülönböztetést természettudományok (törvény- 
tudományok) és szellemtudományok között.!9 Minthogy a megismerés egyfajta prob- 
lémamegoldás, a problémák pedig gyakorlatiak, végleges és biztos ismeret, valamiféle 
abszolút igazság nem létezhet. Ugyanakkor a pragmatikus filozófia feltételezte, hogy a 
tudomány egyre pontosabb leírást ad a világról. Az ilyen értelemben vett tudományos 
haladás mércéje a pragmatikus igazságkritérium. 

Mead — aki egyszerre tekintette magát filozófusnak és pszichológusnak, és számos 
területre (így a természettudományokra is) kiterjedő olvasottsággal rendelkezett — egy 
olyan eszmekörben mozgott tehát, amely naturalista volt (mert a gondolkodást a termé- 
szeti folyamatba ágyazta be) és gyakorlati volt, azaz elsődlegesnek nem az elmélkedést, 
hanem a környezeti kihívások által indukált tevékeny problémamegoldást tartotta. 
Pszichologizáló előadásaiban a tudat mibenlétét próbálta hallgatóinak bemutatni — és- 
pedig úgy, hogy megőrizze azt a humanisztikus megközelítést, amelyet a Diltheytől és 
Dewey-tól tanult, de érvényesítse a modern természettudományos szemléletet is. En- 
nek a törekvésnek az eredménye a tudatnak mint társas realitásnak az elmélete. E tekin- 


127 Ha tehát a gondolat jelentését akarjuk feltárni, egyszerűen azt kell meghatároznunk, milyen habitu- 


sokat vált ki; az, amit egy dolog jelent, nem más, mint azok a habitusok, amelyeket maga után von." Charles 
Sanders Peirce: Hogyan tegyük világossá eszméinket? (fordította: Fehér Márta)in: Szabó András György 
(szerk.): Pragmatizmus. A pragmatista filozófia megalapítóinak műveiből, Budapest: Gondolat, 1981, 45. 

28 ... igaz gondolatok birtokában lenni mindig annyit tesz, mint birtokában lenni a cselekvés felbecsül- 
hetetlen eszközeinek...". William James: Pragmatizmus (fordította: Márkus György), in: Pragmatizmus, i. m. 
239. 

129 Csak két választásunk van: vagy úgy fogjuk fel a gondolkodást, mint valamely specifikus stimulus- 
ra adott választ, vagy pedig úgy tekintünk rá, mint valami "magában valóra, amelynek önmagában és önma- 
gára vonatkozóan meghatározott vonásai, elemei és törvényei vannak. Ha feladjuk ez utóbbi nézetet, el kell 
fogadnunk az előbbit. A gondolkodásnak ebben az esetben is lesznek megkülönböztető vonásai, de ezek egy 
specifikus stimulusra adott specifikus válasz vonásait viselik." John Dewey: Esszék az experimentális logika 
köréből (fordította: Vajda Mihály), in: Pragmatizmus, i. m. 408. Dewey pszichológusként funkcionalista volt, 
azaz a pszichikumot a viselkedés egészében, mint annak egy funkcióját fogta fel. 

130 Mead, akit jellegzetes spekulatív pszichológusként ismerünk, németországi tanulmányai során beha- 
tóan foglalkozott a fiziológiai pszichológiával, Ann Arborban maga is végzett pszichológiai kísérleteket, és 
a behaviorista Watson kezdeti chicagói állatkísérleteit is figyelemmel kísérte. 

tétben a pragmatista filozófiában is újat hozott, hiszen pl. James a megismerés értelme- 
zésében sok tekintetben az individuális cselekvő modelljéből indult ki. 


A jelentések eredete 


Meadnek a pragmatikus filozófia szellemében a klasszikus filozófiai tudatfelfogástól 
kellett elszakítania hallgatóit ahhoz, hogy azok a gondolkodást , természeti, és nem 
transzcendentális jelenségként" foghassák fel. (PÉT 17.) Nem engedte meg annak felté- 
telezését, hogy , létezik a lényeget kifejező lélek, amely az egyén születésének pillana- 
tától fel van ruházva annak énjével...". (PÉT 5.) Mint egy 1909-ben írt tanulmányában 
kifejtette, az érvelés körben forgó jellegű lesz, ha — mint ezt kortársai közül sokan tették 
- elismernénk a társadalmi tudat szerepét az egyéni gondolkodás kialakításában, de ezt 
a társadalmi tudatot az egyéni eszmékből vezetnénk le. (MSW 97.) 

Mead a pragmatizmus szellemében elvetette a klasszikus európai filozófia megkér- 
dőjelezetlen kiindulópontjait. A szubjektivitást a cselekvés funkcionális összefüggésé- 
ben kívánta elemezni. Nem tételezte fel, hogy a tudat, az "elme", a megismerő képesség 
valamilyen formában eleve adott (mint szubsztancia vagy mint a tárgyi valósággal 
szembeállított képesség). Az általa képviselt szociálpszichológia (pontosabban: filozófi- 
ai szociálpszichológia) a , megfigyelhető tevékenységből indul ki, tudományosan tanul- 
mányozza és elemzi a dinamikus, folyamatban levő társadalmi folyamatot és összetevő 
elemeit, a társadalmi cselekedeteket." De nem hagyja figyelmen kívül , az egyén belső 
élményét — e folyamat vagy tevékenység belső fázisát. Ellenkezőleg, a folyamat egészén 
belül éppen ennek az élménynek a kialakulását vizsgálja előszeretettel." (PÉT 13.) Fon- 
tos megjegyezni, hogy a belső élményt, az egyén önmegfigyelését Mead nem kiindu- 
lópontnak, hanem eredménynek tekintette. Mint látni fogjuk, ezt a "belső élményt 
Mead rendkívül összetett képződménynek tartotta. 

A tudat nála a társas tevékenység funkciója, , a pszichikum és az én lényegében tár- 
sadalmi termékek". (PÉT 6.) Az elemzésnek ennélfogva az "egész! felől kell kiindulnia. 


5 A szociálpszichológiában a társadalmi csoport viselkedését nem a csoportot alkotó 
önálló egyének viselkedéséből építjük fel, hanem egy komplex csoporttevékenység 
adott társadalmi egészéből indulunk ki. ... Tehát megkíséreljük az egyén magatartá- 
sát a társadalmi csoport szervezett viselkedése alapján megmagyarázni." (PÉT 12.) 


Ezt a megközelítést Mead már a század elején kifejtette. Későbbi előadásaiban a kérdést 
árnyaltabban kellett megközelítenie, mert számolnia kellett korábbi tanítványa, a Chi- 
cagóban 1903-ban doktorált John B. Watson (1878-1958) 1913-ban átfogóan bemutatott 
behaviorizmusával. Watson arra törekedett, hogy teljes mértékben kikapcsolja a tudat, 
a lélek belső, megfigyelhetetlen világát. Ezért a bevezető előadásokban Mead egyszerre 
kétfelé hadakozott: a klasszikus filozófiai tudatfelfogás és Watson redukcionizmusa 
ellen.13! Ez a kettős polémia nem teszi könnyebben érthetővé az amúgy is sok ponton 
homályos szöveget. 

Watson behaviorizmusának filozófiai bírálatát Mead a gesztus fogalmára alapozta — 
arra a gesztuselméletre, amelyről jóval Watson feltűnése előtt olvasott a német filozó- 


BI Mead többször használta a "behaviorista" terminust saját álláspontja bemutatásában is, hogy hangsú- 
lyozza: álláspontja nem a klasszikus tudatfilozófiáé. Önmagát azonban sosem minősítette social behaviorist- 
nak. A pszichikum, az én és a társadalom alcíme is (szociálbehaviorista szempontból) Morristól származik. Lásd 
Cook, Gary A.: George Herbert Mead. The Making of a Social Pragmatist, Urbana: University of Illinois Press, 
1993,71. 

fus-pszichológus Wilhelm Wundtnál.!2? Ezen az úton kívánta kibontani a jelentés elmé- 
letét — hiszen a jelentés társas eredete jelenti a kulcsot a tudat társas eredetéhez. 
Wundtnál a gesztus (Gebarde) fogalma még a hagyományos tudatelmélethez kapcsoló- 
dott. A gesztus (kézmozdulat, arckifejezés stb.) Wundt szerint elsődlegesen nem közlé- 
si szándékkal jön létre, hanem valamilyen érzelem testi kifejeződése.!3 Az érzelmekhez 
kapcsolódó gesztus másodlagosan a kapcsolódó képzeteket (Vorstellung) is kifejezi. 
A gesztust produkáló egyed a másik egyedben nemcsak egyszerű reflexeket válthat ki, 
hanem egy válaszcselekvést is, s ily módon közösen átélt képzetek keletkeznek: maga a 
gondolkodás.!$§ Látható, hogy Wundt eleve feltételezte azt (a képzetek, jelentések meg- 
léte az interakcióban levő egyedek tudatában), amit Mead magyarázni akar. 

Mead a Wundtnál meglevő körben forgást azzal iktatta ki, hogy a képzeteket (jelen- 
tést, tudatot) fel nem tételező interakcióból, cselekvésből indult ki. A gesztusban a tár- 
sas cselekvésnek azt a funkcionális elemét látta, amely szervezi ezt a cselekvést. Ez azt 
jelenti, hogy , a cselekvés egyes részei ingerekként hatnak a másik egyedre, hogy az al- 
kalmazkodjék ezekhez a reakciókhoz; ez az alkalmazkodás viszont ingerként hat az el- 
ső egyedre, hogy változtasson saját cselekvésén ...". (PÉT 57.) Ennek természetesen fel- 
tétele az, hogy az a cselekvés, amelynek a gesztus eredetileg a része, gátlás alá kerüljön; 
egyáltalán, a gátlás az Intelligens magatartás" előfeltétele. (PÉT 127.) Mead a társas cse- 
lekvés szerveződését a legelemibb szinten mint gesztusok társalgását fogta fel. A tár- 
sas cselekvők repertoárjának részét képező gesztusok itt még teljesen beilleszkednek az 
inger-válasz sémába: az egyik kutya vicsorítása (Mead példája!) inger a másik számára, 
aki valamilyen más gesztussal reagál arra. 

A tudat magyarázata felé az a lépés vezetett tovább, hogy Mead ebből a társas cse- 
lekvésből vezette le a jelentés (meaning) fogalmát, éspedig azáltal, hogy a jelentést a tár- 
sas cselekvés egyes részei (a gesztus és a partner reakciója) közti viszonynak tekintette. 
Didaktikusán hangsúlyozta ennek a megközelítésnek a jelentőségét. 


A jelentés mechanizmusa tehát jelen van a társadalmi cselekvésben, mielőtt még 
megjelenne a jelentés tudata vagy tudatossága. A második szervezet cselekvése 
vagy alkalmazkodó reakciója alapján adható meg az első szervezet gesztusának je- 
lentése. ... A jelentést tehát alapvetően nem szabad tudatállapotként fölfognunk ... 
Ellenkezőleg, objektíven kell fölfognunk ...". (PÉT 100-101.) 


A jelentés objektivitása a klasszikus tudatfelfogás ellenpontja. Ezzel ugyanis Mead a 
társas cselekvés egyének közötti mezejébe helyezte át azt, amit a klasszikus megközelí- 
tés éppenséggel az egyén belső világa tulajdonának tekintett. 

A jelentés objektivitásából az következik, hogy alaptalan a klasszikus gondolkodás 
egyik alapfeltételezése, az amely szerint az egyén kivételes helyzetben van, mert min- 
den ismeret kiindulópontja az egyén belső tapasztalata (érzékletei, észleletei), amelyhez 
csakis ő maga férhet hozzá. A klasszikus felfogás szerint a jelentések világához a külső 


1321906-ban írt egy tanulmányt Wilhelm Wundt Völkerpsychologie című munkájáról, amelyben a gesztus- 
elmélet is található (The Imagination in Wundts Treatment of Myth and Religion, Psychological Bulletin, III 
[1906], 393-399.) 

83 Mead Darwin és Wundt gesztus-felfogásának összehasonlítása során azt írta, hogy ez utóbbi szerint 
,a gesztusok nem az érzelmek kifejezésének funkcióját töltik be". (PÉT 57.) Wundt valójában közlés és kifeje- 
zés között tett különbséget, Darwinnal szemben azt hangsúlyozta, hogy a gesztus nem közlési (Mitteilung) 
funkcióval rendelkezik, de kifejez (Ausdruck, Auflerung). , AA gesztus elsősorban és eredetileg érzelemkifejezés 
.... Wundt, Wilhelm: Völkerpsychologie. Eine Untersuchung der Entwicklungsgesetze von Sprache, Mythen und 
Sitte (1900), Stuttgart: Alfred Kröner, 1921,1. kötet, 253. 

134 Lásd i. m. 253-254. 

megfigyelők mindig csak töredékesen, az átélő egyén beszámolói alapján férhetnek 
hozzá. A jelentés objektivitásának feltevése éppenséggel a külső megfigyelőt privilegi- 
zálja — ő és csakis ő az, aki képes arra, hogy mind az első egyén gesztusát, mind a má- 
sik reakcióját, mind a cselekvés ebből következő módosulását észlelje. Minden egyes 
cselekvő csak a jelentést alkotó összefüggés egyik részének van a birtokában: észleli a 
másik gesztusát, reakcióját, és ahhoz igazítja viselkedését, de azt, ami maga a jelentés, 
az egyik gesztusának és a másik reakciójának az összefüggése, csakis az látja, aki a két 
egyedet (pl. a két marakodó kutyát) megfigyeli. Ez tiszta behaviorizmus lenne. Éppen- 
séggel a tudat az, ami kimarad az egész mechanizmusból. 

Mint azt Mead világosan látta, a probléma az volt, hogy a jelentés "egyik fele" a gesz- 
tust produkáló egyén, a "másik fele" a reagáló egyén birtokában van. Lehetséges-e a 
gesztus és a rá való reakció "egyesítése"? Mead azzal tette meg a tudat felé irányuló lé- 
pést, hogy feltételezte: van olyan gesztus, amelyre az egyén ugyanúgy reagál, mint 
partnere, ez pedig a vokális gesztus.!35 A vokális gesztus fogalmának bevezetése való- 
ban megnyitotta az utat a tudat felé: ,,... a vokális gesztus használata révén szüntelenül 
előidézzük magunkban azokat a reakciókat, amelyeket más személyekből váltunk ki, s 
így mások attitüdjeit átvisszük saját magatartásunkra." (PÉT 89.) A vokális gesztus je- 
lentéshordozó szimbólummá válik, mert a gesztust produkálóban is ugyanazt a reakci- 
ót váltja ki, mint abban, aki a gesztus címzettje. A társ jelenléte fontos, mert az ő reakci- 
ója a minta a vokális gesztust produkáló cselekvő reakciója számára. Az idézetben is 
említett attitűdátvétel a reakciók hasonló voltát jelenti, nem pedig valamiféle lelki 
kapcsolatot a két cselekvő között. A jelentéshordozó szimbólum kialakulásának magya- 
rázatában ez az attitűdátvétel (és a reakciók belőle következő azonossága) a kulcsmoz- 
zanat. 

A jelentés tehát csak a másik, a társ révén válik hozzáférhetővé. Minthogy a jelentés 
a reflexív tudat alapja, és a jelentés a társas cselekvésből származik, azaz a magányos 
tudat képtelen lenne jelentéseket létrehozni és felfogni, a magányos tudat nem is lenne 
tudat, mert jelentések híján nem lenne képes gondolkodni. Ez Mead elméletében az a 
mozzanat, amely teljes szakítást jelentett azzal az európai hagyománnyal, amely éppen- 
séggel a magányos tudathoz rendelte a gondolkodást. Az attitűdátvétel fogalma kap- 
csolja össze Meadnél a jelentés elméletét és a később érintendő személyiségelméletet. 

Az eredetileg objektív jelentés (a másik reakciója a mi gesztusunkra) az attitűdátvé- 
tel révén válik számunkra is hozzáférhetővé. Mead átsiklik az attitűdátvétel (amely az 
általa leírt mechanizmussal rekonstruálható) és a szimbólumhasználat közötti különb- 
jektív tényállás állítását, kétségbevonását is jelenti, vagyis önmagában az attitűdátvétel- 
ből nem vezethető le). De Mead a maga elé tűzött fő feladatot teljesítette: a társas visel- 
kedésből rekonstruálta a (mimetikus) tudatot anélkül, hogy valami eleve meglevő bel- 
ső világhoz kellett volna folyamodnia. Ehhez képest az, hogy a propozicionális nyelvet 
használó tudat rekonstrukciója hiányzik vagy töredékes, a nyitva hagyott, de elvileg ta- 
lán megoldható feladatok közé sorolható. 

Az, hogy Mead a tudat felépülésének rekonstrukciójában a gesztusokból indult ki, 
azt eredményezte, hogy társadalom- és cselekvésfilozófiájában a kommunikáció kérdé- 
se került a középpontba. Nála a tudat alapvetően kommunikatív jelenség volt, központ- 
jában a jelentés, a kommunikáció egyik alapmozzanata állt. A Mead által elképzelt 
kommunikáció mindig valamilyen cselekvéshez kapcsolódott. Mint pragmatikus filo- 


155 A vokális gesztus kitüntetett szerepét a modern kutatás is elismeri. Lásd Donald, Merlin: Az emberi 
gondolkodás eredete (fordította: Kárpáti Eszter), Budapest: Osiris, 2001,165. sk. 

zófus, a megismerést, a gondolkodást nem szemlélődésként gondolta el. A gondolko- 
dás mindig problémamegoldás, a problémák pedig cselekvési szituációkban keletkez- 
nek, a társas cselekvés kommunikációt kíván, a tudatosság és kommunikáció pedig 
mindig elválaszthatatlan. , A magam részéről a másik egyénben való részvétellel járó 
kommunikációt tekintem az ember társadalmi szervezete alapjának." (PÉT 318.) 

Mead pragmatista jelentéselméletének komoly filozófiai következményei voltak. Ha 
a jelentés társas természetű, ebből az következik, hogy a világ, amely jelentések világa 
(a jelentéseké, mert az emberi gondolkodás a jelentéseken végrehajtott operációkkal 
azonos) ugyancsak közös világ. Ez a közös világ megkérdőjelezetlenül adott, éspedig 
nem az egyén, hanem a csoport perspektívájából.!36 Mint filozófiai előadásaiban kifej- 
tette, minden megismerés — természetesen a tudományos megismerés is — mindig eb- 
ben a megkérdőjelezetlen világban, annak szükségszerű feltételezése mellett megy vég- 
be. A megismerés kiindulópontját az elfogadott közös világ és az egyedi, egyszeri egyé- 
ni tapasztalat összeütközése alkotja. 


, Vannak egyének, akik tapasztalatában elkerülhetetlenül megjelenik ez a probléma, 
minthogy annak, ami problematikus, az a természete, hogy abban, ami problemati- 
kus, összeütközésbe kerül közös világunkkal, s arról, ami akármilyen kismértékben 
is nincs a helyén a nyilvános világban, az egyén, aki hallotta, látta vagy érezte ezt, 
nem mondhat mást, mint hogy látta, hallotta és érezte" [vagyis csakis a tapasztala- 
tára hivatkozhat!. (PA 33.) 


Meadnél tehát a megismerés — a jelentések kollektív természetének feltételezése ellené- 
re — nem olvadt fel valamiféle elképzelt közös tudatban. Individualista maradt annyi- 
ban, hogy a világ problematizálása egyének tevékenysége révén történik. Természete- 
sen a problematizálás feltételezi a megkérdőjelezetlen közös jelentések létét is, amelyek 
a problematizált világszelet hátterét és így a cselekvés feltételét képezik. Az idézet má- 
sodik része arra utalt, hogy a problémamegoldás (az észlelés) mindaddig nem éri el a 
tudás státusát, ameddig a javasolt megoldás nem tesz szert a közös, nyilvános (public) 
tudás státusára (nem épül be a tudományos tapasztalatok tárházába).!7 

A pozitivisták tudásfelfogásától a Meadé tehát két vonatkozásban is különbözött: 
egyrészt a megismerés nála egy problematikus szituáció egyéni aktivitást is feltételező 
megoldását jelentette, másrészt viszont az ismeret megbízhatóságát, elfogadhatóságát 
mégsem az egyén megismerési aktusa (észlelése), hanem csak közös tudássá válása ga- 
rantálta. 


, Amennyiben a tudományos technika mezején belül és a belőle adódó következte- 
tések körében maradunk, nyilvánvalóan megengedhetetlen, hogy a valóságot az 
egyedi tapasztalat terminusaiban oldjuk fel, mint teszi a fenomenalista vagy poziti- 
vista, hiszen az egyén tapasztalatának megkülönböztető jegyei és meghatározottsá- 
ga függnek a világhoz való különös viszonyától ...". (PA 35.) 


356 Mead számára tehát a jelentések interszubjektív volta nem okozott olyan problémát, mint a weimari 
szociológiáról szóló fejezetben elemzett fenomenológus Alfred Schütz számára. 

137 Ez a feltevés természetesen problémákat is felvetett. Ha a problémamegoldás során megszerzett egyé- 
ni tapasztalat azáltal válik elfogadhatóvá — a tudomány esetében: igazzá -, hogy a közös világ része lesz, ak- 
kor ezzel a közös világ mint tudás igaz, a tévedés pedig mindig az egyén tévedése. Ez elfogadható leírása a 
közös világok belső perspektívájának, amelyek megbélyegzik az elhajlókat. Mead találóan írja a tudomány- 
ról: , A tudós beállítottságát ... teljesen kielégíti, ha a téves tartalmat a hibázó ember elméjében lokalizálja." 
(PA 38.) Nem foglalkozott viszont Mead azzal a lehetőséggel, hogy a közös és nyilvános tudás is tévesnek bi- 
zonyulhat. 

Mead álláspontja középutas. Elvetette mind az egyedi megfigyelő észleléseinek bizo- 
nyosságára építő pozitivista metodológiát, mind a berlini mestere, Dilthey által előny- 
ben részesített megértő megközelítést is. Elutasította a hagyományos introspektív, a tu- 
dat privilegizált voltát állító megértő módszertant, helyette a megfigyelés fontosságát 
hangsúlyozta, de rehabilitálta a jelentés és a tudat fogalmát. Feltételezte a jelentések 
közös voltát, s ezzel rámutatott egyfelől az előfeltevésmentes megfigyelés lehetetlensé- 
gére, másfelől a jelentések közös világának az új ismeret megszerzésében játszott szere- 
pére. Kiemelte az egyéni tapasztalat fontosságát a tudás megújításában. Természettudo- 
mányos pszichológus volt, de a humán világ jellegzetes sajátosságait sem tagadta meg. 
Mead jelentés- és tudatelmélete társadalomfilozófiailag is jelentős. Mint jó pragma- 
tista, harmadik utat kínált a hagyományos individualista és kollektivista-holista társa- 
dalomfilozófiák között. Igaz ugyan, hogy nála is a csoport volt a kiindulópont, mint a 
kollektivistáknál, de a csoportot mint egymással interakcióban lévő egyedeket értel- 
mezte. 


A személyiség és szerkezete 


Meadnek a társas világ szerveződésére vonatkozó részletesebb fejtegetései az én (self) 
elemzésétől indultak ki. A jelentéssel és gesztussal kapcsolatos gondolatokból ugyanis 
az következett, hogy nem létezhet közvetlen én-tapasztalat. A magányos elme nem lát- 
hatná önmagát sem.!38 A kérdés tehát az volt, hogy miképpen rekonstruálható az én-ta- 
pasztalat társadalmi kialakulása, és hogyan vezethető le belőle a reflektív én empirikus 
valósága. Mead fontos, bár eléggé vázlatosan kifejtett belátása az volt, hogy az én konst- 
rukciója többlépcsős folyamat. Ennek a kiindulását az attitűdátvétel már említett fogal- 
ma képezte. Az attitűdátvétel gesztusok, jelentések és viselkedési diszpozíciók átvétele, 
de egyben annak a lehetőségét is megteremti, hogy az egyén önmagát mások perspek- 
tívájából (mások attitűdjeinek a szemszögéből) lássa. A személyiség alakulásának rész- 
letesebb magyarázatában Mead két modellt mutatott be. Szembeállította egymással a 
gyermeki játékot (play — a magyar fordításban "zerep-játék) és a csapatsportokban 
használt értelemben vett játékot (game — a magyar fordításban "szabályozó-játék"). (PÉT 
191 sk.) 

A play esetében olyasféle gyermeki játékokról van szó, ahol a résztvevők határozott, 
kötelezettségekkel és jogokkal járó szerepeket vesznek fel, ezeket szükség szerint válto- 
gatva (boltos, vevő, orvos stb.). Itt is attitűúdátvételről van szó, de ezek az attitűdök már 
bonyolultabb rendszerekbe szerveződnek: ezek a szerepek. Mead félreértésre alkalmat 
adó módon szinte csak arról beszélt, hogy a gyermek önmagával is játszik, és egymás 
után különböző szerepekben képes megszólalni. A szöveg előadásjellegéből következő- 
en itt töredékes. Nem szól arról, hogy a gyermek számára ki szolgál modellül, hogyan 
tanulja szerepeit. Az érvelést úgy lehet kiegészíteni, hogy e játék során az egyén speci- 
fikus szerepkapcsolatokba kerül, elsajátítja az e szerepekhez kapcsolódó elvárásokat 
egy mintaadó másik (a gyermek esetében a szülő) segítségével, és ezáltal idővel arra is 
képes lesz, hogy szerepet (és ezzel viselkedési mintát) váltson. Ezen a szinten az én te- 
hát mint szerepek összessége szerveződik meg. 

A game modelljéről Meadnek lényegesen több mondanivalója volt. Példaként a Ma- 
gyarországon kevéssé ismert baseball-játékra utalt, amelyben ,,... a gyermekeknek ren- 


138 Az egyén nem közvetlenül, csupán közvetve tapasztalja önmagát mint olyat, ugyanazon társadalmi 
csoport egyes tagjainak specifikus szemszögéből, vagy pedig annak a társadalmi csoportnak mint egésznek 
általános szemszögéből, amelyhez ő maga is tartozik. ... Csakis azáltal válik önmaga számára objektummá, 
hogy fölveszi más egyének őiránta mutatott attitűdjeit...". (PÉT 177.) 

delkeznie kell a játékban részes valamennyi többi gyermek attitűdjével. A játékban 
résztvevő többiek attitűdje, amelyet az adott gyermek felvesz, valamiféle egységbe 
szerveződik, és ez a szervezettség szabályozza az egyén reakcióját." (PÉT 196.) 
Az egyénnek viselkedését a játék minden pillanatában ahhoz kell igazítania, hogy a 
többiek hogyan viselkednek (a játék a résztvevők szigorú szabályokhoz igazodó, koor- 
dinált mozgását kívánja meg, nem hasonlít a jobban ismert labdajátékokra). Mead 
megint csak elmulasztotta annak kifejtését, hogy itt nem egyszerűen minden egyes 
partner viselkedésére kell külön-külön reagálni, hanem arra az egész szituációra, amely 
a partnerek (és a cselekvő egyén) viselkedéséből kialakul. Mead számára az igazi prob- 
lémát ennek a magyarázata jelentette, erre utalt a Valamiféle egység!" kifejezéssel. 

A társas egységet az egyén számára az Váltalános másik" testesíti meg. (PÉT 197.) 
Az egység a komplex együttműködés, a cselekvés közösségi ellenőrzésének a feltétele. 
Mint írja: 


,...-A SZervezett emberi társadalom komplex együttműködő folyamatai, tevékenysé- 
gei és intézményes működése szintén csak annyiban lehetségesek, amennyiben va- 
lamennyi abban résztvevő, vagy azon társadalomhoz tartozó egyén át tudja venni 
valamennyi többi hasonló egyén általános attitűdjét e folyamatok, tevékenységek és 
intézményes működés, valamint az ezek során létre hozott tapasztalati összefüggé- 
sek és kölcsönhatások társadalmi egészének viszonylatában — s ennek megfelelően 
tudja irányítani viselkedését." (PÉT 198.) 


Más szavakkal: Mead, úgy tűnik, felismerte, hogy a konkrét, helyzethez és partikuláris 
szerepekhez kötött normatív elvárások a társadalom működését csak egy meglehetősen 
alacsony szinten biztosítják. Ez még akkor is így van, ha a társadalom tagjai elsajátítják 
azt a képességet, hogy szerepet váltsanak, hogy egy adott szerepviselkedésből a kiegé- 
szítő szerepviselkedésre váltsanak (ahogy a gyerek teszi a play során). Mead állítása sze- 
rint valamiképpen el kell sajátítani azt a képességet is, hogy az egyén általánosított el- 
várásokat és viselkedésmintákat alakítson ki. 

Ezek az általánosított elvárások — könnyen belátható — többek közt morális elvárá- 
sok: nem konkrét, egyedi parancsok, hanem erkölcsi elvek. Az általánosított másik a 
társadalom, illetve a lelkiismeret hangja is, a társadalmat mint morális személyt képvi- 
seli. Az általánosított másik az "fössztársadalmat" reprezentálja az egyén pszichés szer- 
egy, a konkrét szerep viselkedés feletti szinten. Az én a meadi gondolatvilágban csak 
társadalmi én lehet. Az JVáltalánosított másik" feltevése miatt a meadi elméletben értel- 
metlenné válik az egyén-társadalom kapcsolatának régi dilemmája. Nála a társadalmi 
integráció az egyéni személyiségfejlődés feltételévé válik — azzal a hallgatólagos feltéte- 
lezéssel, hogy a társadalomban nincsenek olyan végletes ellentétek, amelyek valószí- 
nűtlenné tennék a valóban általános "általánosított másik" létrejöttét, hogy valóban le- 
hetséges a jelentések tényleges és nemcsak illuzórikus univerzalitása. Mead elméleté- 
ben nincs hely a hatalom, a kibékíthetetlen érdekellentétek és a végletes konfliktusok 
számára. Úgy vélte, hogy az erkölcsi és társadalmi rend feszültségeit a pragmatista 
problémamegoldás mintájára lehet megoldani. 

Mead játékelmélete" a társadalmi integrációnak és szabályozásnak a kortársi szoci- 
ológiában szokásosnál finomabb és érzékenyebb elemzésére adott volna lehetőséget (így 
például használható lett volna a — később elemzendő — meglehetősen egyszerű feltevé- 
sekkel dolgozó kortárs chicagói dezorganizációs elmélet működőképesebbé tételére), 
de ezt a lehetőséget akkor senki nem használta ki. Mead az akkori szociológiában szo- 
kásosnál sokkal összetettebben tudta volna elemezni a normatív rend problémáit. Az ál- 

talánosított elvárások problémája közvetlenül elvezethet például ahhoz a kérdéshez, 
hogy mi a forrása a normatív rendben megfigyelhető általánosító kényszernek, annak a 
tendenciának, hogy az előírásokat általánosan kötelező szabályként fogalmazzák meg. 
Mead ezt kicsit naiv módon magától értetődőnek tekintette, holott ez a társadalomfilo- 
zófia egyik legfogósabb problémája. 

Maga Mead sem használta ki a szabályok természetére vonatkozó belátásainak szo- 
ciológiai lehetőségeit. Ennek egyik oka az volt, hogy inkább érdekelték a kérdésből le- 
vonható morálfilozófiai tanulságok. A másik ok az volt, hogy a különbségtételt inkább 
én-pszichológiai szempontból kívánta kiaknázni. A játékok" ugyanis az én fejlődésé- 
nek két szakaszát jelentik. 


, Az első szakaszban az egyén énjét egyszerűen csak más egyének vele és egymással 
szembeni attitűdjeinek megszervezése alkotja, azoknak a specifikus társadalmi cse- 
lekvéseknek a keretében, amelyekben jómaga is részt vesz a többiekkel együtt. 
A második szakaszban azonban, az egyén énje teljes kifejlődésének szakaszában, az 
ént nemcsak ezeknek a specifikus egyéni attitűúdöknek, hanem a társadalmi attitű- 
döknek a megszervezése alkotja, amelyek az általános másik, vagy azon egész tár- 
sadalmi csoport sajátjai, amelyhez tartozik." (PÉT 202.) 


A kétféle játék tehát az én fejlődésének két szakasza, s érett személyiségről csak a má- 
sodik esetben beszélhetünk. Mead túljutott a "tükör-én" metaforán, amelyben megol- 
datlan maradt, miként lehetséges egységes én, ha oly sok tükörben látja önmagát. Nála 
a társadalmi differenciálódás nem akadálya, ellenkezőleg: előfeltétele az énfejlődés vég- 
bemenetelének. 

Mead számára egyértelmű volt, hogy az én, a tudat nem valamiféle az objektív vi- 
lággal szembeállított és attól minőségében különböző (belső) realitás. 


5 Az én nem annyira szubsztancia, mint inkább folyamat, amelyben a gesztusok ré- 
vén történő érintkezés szerves formában internalizálódott. Ez a folyamat nem ön- 
magáért létezik, hanem csupán egyik szakasza annak az egész társadalmi szervezet- 
nek, amelynek az egyén is része." (PÉT 227.) 


Ezen a ponton azonban a következő kérdést kell felvetni: az én ezek szerint nem lenne 
semmi más, mint a társas kapcsolatok valamiféle megszerveződése az egyének pszichés 
szintjén, a , társadalmi vagy csoportviselkedés általános rendszeres mintájának egyéni 
tükröződése"? (PÉT 202.) Mead, a klasszikus példákon nevelkedett filozófus óvakodott 
attól, hogy teljes mértékben elfogadja ezt az álláspontot. Ebben az esetben érthetetlen 
lenne ugyanis az egyén önállósága, például az a már említett szerep, amelyet az egyé- 
ni tapasztalás az ismeretek megújításában játszik. A megoldást az én kétféle alakja, 
megszerveződése között már William Jamesnél megtalálható, de Mead által radikálisan 
átértelmezett megkülönböztetés hozta meg: az én egyfelől cselekvő, alany, angolul / (a 
magyar fordításban reaktív én), másfelől cselekvés vagy befolyás tárgya, angolul me (a 
magyar fordításban felépített én). Szigorúan véve az / és a me nem az én alkotórészei, 
nem az én strukturálisan (fiziológiai vagy pszichológiai funkciók szerint) elkülöníthető 
egységei. Pontosabb azt mondani, hogy — mint látni fogjuk — ezek az én időbeli aspek- 
tusai: az I a mindenkori jelen, a me az állandóan keletkező múlt. 

Az én két aspektusa merőben különböző szerepet játszik a cselekvés magyarázatá- 
ban. A me esete a kevésbé bonyolult: ő a társadalmilag konstituált személyiség. , A fel- 
épített én az attitűdjeinkben jelenlevő közösség meghatározott szervezettségét 
képviseli...". (PÉT 226.) Eredetét a társadalomban kell keresni. 

A felépített én az egyén válasza saját beszédére. Ez a "felépített én nem valami 
korai képződmény, amelyet aztán a többi ember testébe vetítünk és helyezünk, hogy 
megadjuk nekik az emberi élet teljességét. Ellenkezőleg, a társadalmi tárgyak meze- 
jéről hozzuk be a belső tapasztalatnak nevezett formátlan, szervezetlen mezőbe." 
(MSW 140.) 


A me a morális személyiség, a szerepviselkedés embere, aki egyrészt a számos jelentős 
másikhoz, szereppartnereihez, másrészt az "általános másikhoz, a közös morális el- 
vekhez igazodik. A szerepátvétel és az "általános másik! internalizálása teszi érthetővé, 
hogy az ember képes önmagát tárggyá tenni. Azért vagyok képes másoktól átvett atti- 
tűdjeimre, szerepeimre, a bennem levő váltalánosított másikra" reflektálni, mert ezek 
társas, külső" eredetűek. A me tudat abban az értelemben, hogy az én önmagának tu- 
datában van. A me a morális lelkiismeretvizsgálat tárgya. A me az emberi reflexivitás 
alapja: annyiban vagyok képes a saját cselekvésemet vizsgálat és további reakciók tár- 
gyává tenni, amennyiben azt mások szemével, mintegy kívülről láthatom. A me érte- 
lemszerűen társas tudat, és csak az lehet.!?? 

Ha az ember csak me lenne, azt a kérdést kellene feltennünk, hogy vajon az ember 
csak reaktív automata, a közösség elvárásainak hű teljesítője-e. A me-re redukált ember 
éppen arra nem lenne képes, ami Mead pszichológiai elmélkedéseinek a kiindulópont- 
ját jelentette: a problémamegoldásra. Mead (és a pragmatisták) szerint a gondolkodás, 
a pszichikum a problémamegoldó cselekvés funkcionális eleme. Márpedig a probléma- 
megoldás mindig valami újítás. A személyiségpszichológia szintjén a nehézségből a ki- 
utat az I fogalmának a bevezetése jelentette. 

Mead szerint a viselkedésben mindig van valami előreláthatatlan újdonság. A szitu- 
ációra reagáló egyén magatartását — mondta — a többiek reakciói befolyásolták. 


, Saját magát a csoport egyik vagy másik egyéni tagja szemszögéből látja. Mindezek 
az egyének, egymással összefüggésben, bizonyos ént kölcsönöznek neki. Mármost, 
mit fog tenni? Nem tudja, de senki más sincsen, aki tudná. ... A reaktív én (D, mint 
reakció erre a szituációra, bizonytalan, szemben a felépített énnel (me), amely része- 
se az adott személy felvett attitűdjeinek." (PÉT 224.) 


Az I maga semmi más, mint a személyiségnek ez a reakcióképessége, amely Mead sze- 
rint nem redukálható arra, hogy az ingerre a cselekvő mechanikusan kiválasztja reper- 
toárjából a megfelelő válaszreakciót. Mead szerint az emberi cselekvés kreatív jellegű: 
, A reaktív én (7) biztosítja a szabadság, a kezdeményezés érzetét." (PÉT 226) A szabad- 
ságot Mead itt determinálatlanságként értelmezte: ,,... a reaktív én olyasmi, ami merő- 
ben kiszámíthatatlan." (PÉT 227.) Az újítás abban a résben lakik, amely elválasztja a cse- 
lekvés pillanatát attól, amikor a cselekvő magában is tudatosítja cselekvését. Az í léte- 
zése pillanatnyi: azonos a reakcióval. , A reaktív én (í) az emlékezetben van szüntelenül 
jelen az élményben. ... A reaktív én az, ami egy másodperccel ezelőtt voltunk, azaz a 
felépített én (me) reaktív énje." (PÉT 222.) Ez az emlék azonban folyamatosan a me ré- 
szévé válik, a tudatosított reakció már me. Ahogy magunkat megtapasztaljuk, az már 
szükségképpen me. , A reaktív én bevitele az élménybe legtöbb tudatos élményünk 
egyik problémája; a reaktív én nem közvetlenül adott az élményben." (PÉT 222-223.) 
Szigorúan véve tehát az / tudattalan, mert a tudatosság eleve me. Az / nem a tudat vala- 


139 Ez természetesen erősen különbözik az európai hagyomány szemléletétől, amely a reflexivitást éppen 
a belső tapasztalásból, az egyén önmagához való, privilegizált viszonyából vezette le. Mint látni fogjuk, Mead 
szerint az én, amennyiben függetlenül a környező társadalomtól, önállóan reagál arra, éppenséggel erre a ref- 
lexivitásra képtelen. 

miféle strukturális eleme, elkülöníthető alkotórésze. Az 7 alapvetően a cselekvés időbe- 
liségében ragadható meg. 

Mead felfogása szerint potenciálisan minden cselekvés újító jellegű, mert a cselekvő 
reakciói nem jósolhatok meg pontosan. Ez a megközelítés távol állt a kortárs amerikai 
szociológiai szemlélettől. Ez utóbbi az újítás forrását két tényezőben látta. Újítás követ- 
kezhet be, ha az egyén több kultúrában is részes, s így olyan perspektívából szemléli az 
eseményeket, amely idegen mindegyik kultúra belső perspektívájától.49 De újítást 
eredményezhet az is, ha a kulturális bizonyosságok az objektív változások miatt eltűn- 
nek, s így maga a személyiség is megrendül. Ezt fogalmazta meg a chicagói iskola a de- 
zorganizáció fogalmában. Mead terminusaiban mindkét esetben arról lenne szó, hogy 
nincs eléggé szilárd me. 

Meadnek az 1/-ról szóló fejtegetéseiben van valami rejtelmesség, egy árnyalatnyi ir- 
racionalizmus. Láttuk, hogy a tudat tényét a társadalomból magyarázta. A hátsó ajtón 
nem hozhatta vissza az európai filozófia értelmében vett eredeti tudatosságot mint ele- 
mi tényt, amelyből az emberi gondolkodásra vonatkozó reflexió kiindulhat. Nem is 
hozta vissza, mert az / hozzáférhetetlen. Az / reagál, de mint ilyen nem tudatosítható, 
, nem közvetlenül adott az élményben." (PÉT 223.) A reakció csak az emlékezetben fér- 
hető hozzá, éppen mint me. , Az emlékezetben élő reaktív én (7) tehát az elmúlt pillanat, 
perc vagy nap szóvivőjeként van jelen. Ebben az adott formájában felépített én (me), de 
olyan felépített én, amely korábban reaktív én volt." (PÉT 222.) Az / feltételezése ta- 
lán szükségszerű, mert nélküle az emberi viselkedés spontaneitását és újszerűségét 
nem magyarázhatjuk meg.!? De bármennyire is szükségünk van az / feltételezésére, az 
csak következményeiben ragadható meg. Az / megfigyelhetetlen. Mondhatjuk azt, 
hogy I és me szembenállásában az emberi létezés időbelisége ragadható meg. Nem alap- 
talan tehát, hogy Mead egyik írásában az /-t Kant transzcendentális ego-jához hasonlí- 
totta. 


A reaktív én" ezért egyáltalán nem létezhet mint a tudat tárgya, hanem belső ta- 
pasztalatunk társalgásos jellege, a saját beszédünkre adott válasz maga feltételez 
egy reaktív ént a színfalak mögött, aki válaszol a tudatban felmerülő gesztusokra, 
szimbólumokra. A reaktív én! Kant transzcendentális énje ...". (MSW 141.) 


Az I létét tehát fel kell tételeznünk, hogy a cselekvés mindig várható újdonságát meg- 
magyarázzuk. Az I ugyanakkor nem lehet empirikus tudományos leírás tárgya sem 
(mert akkor már me), de szükségszerű feltevés — ezért transzcendentális. Ha az / létét 
nem tételeznénk fel, a me is értelmezhetetlen lenne. 


4 Ezt fejtette ki Simmel nyomán Park a marginális ember rajzában. , A marginális ember a személyiség 
egyik típusa, amely olyan helyeken és időben jelenik meg, ahol és amikor új népek és kultúrák keletkeznek a 
fajok és kultúrák konfliktusából. A sors, amely arra kárhoztatta, hogy egy időben két világban éljen, ugyan- 
akkor arra is rákényszeríti, hogy azokkal a világokkal szemben, amelyekben él, a kozmopolita és az idegen 
szerepét vegye fel." Park, Robert E.: Cultural Conflict and the Marginal Man, in: Park, Robert E.: Race and 
Culture. Essays in the Sociology of Contemporary Man, New York: The Free Press, 1950, 375-376. 

MI 7 és me meadi megkülönböztetésének semmi köze nincs például sem az Es és Ich, sem az Ich és Über- 
Ich freudi megkülönböztetéséhez — mert az / spontán ugyan, de nem ösztöntendencia. Ellenkezőleg: az I re- 
akciói mindig tudatosulnak, de mindig csak utólag. A me felépített ugyan, de nem cenzorként működik. 

Mead a csoporttal szolidáris me, a felépített én értékeivel szembeállította , azokat az értékeket, amelyek 
nem annyira a felépített énhez, mint inkább a reaktív énhez kapcsolódnak, amelyek a művész, a feltaláló, a 
felfedezést tevő tudós közvetlen attitűdjében és általában a reaktív én előre kiszámíthatatlan cselekvésében 
találhatók, ami együtt jár a társadalom, ennélfogva a társadalomhoz tartozó felépített én újjászervezésével." 
(PET 271.) 

A kommunikáció társadalma 


Amilyen bonyolult és eredeti volt Mead felfogása a tudatosság és az emberi személyi- 
ség természetéről, annyira egyszerű volt társadalomképe. Ennek a társadalomképnek a 
központi mozzanata — mint már említettük — a kommunikáció volt. A társadalomszer- 
veződés alapfeltétele , közös vagy társadalmi jelentések rendszerének a léte", vagyis 
egy közös "beszéduniverzum! (universe of discourse) kialakulása. (PÉT 199.) Ebből egy 
ideális társadalom képe következett. 


AZ ember társadalmi eszménye — az emberiség társadalmi haladásának ideális, 
végső célja — olyan univerzális emberi társadalom megvalósítása, amelyben minden 
egyén a tökélyig fejlesztett társadalmi intelligenciával rendelkeznék, s így minden 
társadalmi jelentés egyformán tükröződnék egyéni tudatukban; így bármely egyén 
cselekvésének és gesztusainak jelentése ... azonos lenne minden más egyén számá- 
ra, aki reagál azokra." (PÉT 389.) 


Bár mint normatív ideál, Mead "univerzális emberi társadalma inspiráló lehetett, 
mint társadalomelemző fogalmi eszköz nem volt különösebben sokra használható. 
Az univerzális emberi társadalom" eszménye felfogható azonban úgy is, mint egy eljá- 
rás alapelveinek a körvonalazása — ahogy ezt Mead is tette egyik utolsó írásában. Itt a 
"beszéduniverzumra" mint a konfliktusmegoldás eszközére helyezte a hangsúlyt. A ra- 
cionális eljárás mondta — ,,... különböző mértékben elvonatkoztat a társadalom aktu- 
ális struktúrájától. ... Olyan társadalmi rend, amely magában foglalja az összes racioná- 
lis lényt, aki akármilyen módon része lehet annak a szituációnak, amelyre a gondolko- 
dás irányul. Ideális világot állít fel, nem a létező dolgok, hanem a helyes módszer vilá- 
gát." (MSW 404.) Az eszmény tehát azt a mércét adná meg, amelynek segítségével a 
konfliktusba került partnerek igényei és követelései megítélhetők. A "helyes módszer" 
kifejezés azonban értelmezhető szűkebben, a tudományra vonatkozóan is. A tudomá- 
nyok egységét nem valamiféle közös doktrínában, átfogó filozófiai szintézisben, hanem 
a kommunikáció egyetemességében találta meg. A társadalom egységessége és a tudo- 
mányok egysége Meadnél egymást kiegészítő feltevések, mindkettő a kommunikáció 
potenciális egyetemességéből vezethető le. 

Meadnek nem voltak meg az elméleti eszközei sem a hatalom, sem az egyenlőtlen- 
ség, a javak egyenlőtlen elosztása elemzéséhez. Ha kasztról, tömegről vagy osztályról 
beszélt, § fejtegetései nem nagyon lépték túl a jóindulatú általánosságok szintjét. A tár- 
sadalmi ellenőrzésnek (a chicagói szociológusok között nagy népszerűségnek örvendő) 
fogalmát Mead a kommunikációból vezette le. Az attitűdátvétel, a másik szerepének át- 
vétele bizonyos szempontból ellenőrzés, az én saját reakciójának az ellenőrzése. Mead 
ezt általánosította társadalmi ellenőrzéssé. Amennyiben az attitűdátvétel az egyéni sze- 
mélyiség konstitúciójának feltétele (és láttuk, hogy Mead szerint az), akkor az ezúton 
megvalósuló társadalmi ellenőrzés is az. 





143 Mead az emberi társadalomban két "univerzális formát" ismert fel: a vallást (a felebaráti szeretetet) és 
a cserét. A csere egyetemessége abban mutatkozik meg, hogy a cserélő egyén más szükségletét elégíti ki, és- 
pedig nem egy konkrét másikét (például a gyermekéét), hanem bárkiét (akivel éppen cserél). Az anonim cse- 
repartner az igazi "általános másik", ahogy a felebaráti szeretet tárgya is az (hiszen e szeretet nem egy konk- 
rét személy iránti partikuláris érzelem). Mead mindebből azt a következtetést vonta le, hogy a vallási feleba- 
ráti szeretet és a csere is egy alapvető általánosságra utal: a kommunikáció általánosságára, amely mindkettő 
alapjául szolgál. (PÉT 325.) A kommunikáció ,az a közeg, amelynek révén egy én-tudatos társadalomban 
megvalósíthatók az együttműködésre alapozott tevékenységek." (PÉT 326.) 

4 Például Mead, George H.: The Individual and the Social Self (edited by Dávid L. Miller), Chicago: The 
University of Chicago Press, 1982, 86-88. 

, Következésképpen, a társadalmi ellenőrzés, amelytől távol áll a szándék, hogy el- 
fojtsa az ember kibontakozását, vagy eltörölje ön-tudatos egyéniségét, éppen ellen- 
kezőleg, valójában ennek az egyéniségnek alkotóeleme és visszavonhatatlanul ösz- 
szefonódott azzal. Az egyén ugyanis annyiban az, ami: tudatos és egyéni személyi- 
ség, amennyiben a társadalom tagja, részt vesz az élmény és cselekvés társadalmi fo- 
lyamatában és ennek során magatartása társadalmilag szabályozott." (PÉT 321.) 


A társadalmi folyamat ilyen felfogása nemcsak az aszimmetrikus ellenőrzés, azaz a ha- 
talom megragadására volt alkalmatlan, hanem a Mead szociológus kollegáit annyira ér- 
deklő társadalmi dezorganizáció értelmezésére is. Mead a társadalmi intézmények és a 
személyiségfejlődés közti összefüggést hangsúlyozva (ami elméletének egyik sarokkö- 
ve) nem tért ki például az intézmények és az emberek közti konfliktus lehetőségére. ,,A 
társadalom intézményei tehát a csoport- vagy társadalmi cselekvés szervezett megnyil- 
vánulásai, amelyek szervezete lehetővé teszi, hogy a társadalom egyes tagjai megfele- 
lően és társadalmi vonatkozásban cselekedhessenek, mert átveszik a többieknek ezek- 
kel a tevékenységekkel szembeni attitűdjét." Semmiféle szükségszerű vagy elkerülhe- 
tetlen ok sem indokolja szerinte, hogy miért kellene a társadalmi intézményeknek zsar- 
nokiaknak vagy mereven konzervatívaknak lenniük: ,,... miért ne lehetnének inkább ... 
rugalmasak és haladó szelleműek, miért ne ösztönözhetnék az egyéniség kibontakozá- 
sát, ahelyett, hogy elleneznék azt." (PÉT 329.) 

A meadi elmélet a konformizmus dicséretének is tűnhet: a személyiség fejlődését a 
csoportmintákhoz való alkalmazkodásból vezette le, az ön- és én-tudatosságot a kollek- 
tív tevékenység következményének tartotta. Mead személyes életfilozófiájától bizonyo- 
san távol állt az örökké lázadó, nonkonformista magatartás. Elméletében (minthogy az 
individuális ész szuverenitását aláásta) egyetlen lehetőség nyílt a kritika megalapozá- 
sára: a szűkebb csoport véleményeitől és ideáljaitól a tágabb, egyetemesebb csoportvé- 
leményekhez való fellebbezés. 


5 AZ egész közösség helytelenítésére csakis akkor reagálhatunk elutasítóan, ha egy 
magasabb rendű közösséget hozunk létre, amely bizonyos értelemben leszavazza 
az előbbi közösséget. Valaki elérhet egy pontra, amikor szembeszáll az őt körülvevő 
egész világgal: egymaga kiáll a világ ellen. Ehhez azonban az ésszerűség hangján 
kell szólnia önmagához. Meg kell értenie és egyesítenie kell önmagában a múlt meg 
a jövő hangjait. Ez az egyetlen mód arra, hogy az én olyan véleményt alakítson ki, 
amely több a közösség véleményénél." (PÉT 214.) 


Mead a szociológiatörténetben sajátos helyet foglalt el. A szociológusokkal való kap- 
csolata felületes volt. Nem volt a kortárs "chicagói iskola tagja. Az 1920-as évek fellen- 
dülő, de elméletileg nem túl igényes szociológiája nem tudta mire használni Meadet. 
Az 1930-as évek végétől azonban, a Mead által nem használt szimbolikus interak- 
cionista címke felhasználásával megindult a meadi elmélet beépítése a szociológiába. 
Ebben a fő szerepet Herbert Blumer játszotta (erről később szólunk). Ennek eredménye- 
képpen ma Mead olyan amerikai klasszikusnak számít, akit — kétségtelen túlzással — 
Weber és Durkheim mellé lehet állítani. 

Mead elmélete minden tekintetben különbözött a kortárs szociológusok által művelt 
relmélettől: míg azok szótárak és a legkülönbözőbb helyről származó ismeretek laza 
rendbe szervezett kompendiumai voltak (s ritka kivétel volt, hogy e kompendiumok 
elemei közül valami túlélte alkotóját), Meadé igazi (bár helyenként töredékesen kifej- 


443 


tett) elmélet volt: egymással logikailag összekapcsolt általános kijelentéseket  tartalma- 
zott. Ennek az elméletnek azonban nemcsak az volt baja, hogy szerzője sosem öntötte a 
szokásos könyvformába, hanem az is, hogy nem tartalmazott olyan állításokat, amelyek 
az empirikus szociológiai megfigyelésekkel  összekapcsolhatták volna. Mead  intézmé- 
nyes és elméleti elszigeteltsége összefüggött egymással. 


Thorstein Veblen — közgazdász vagy szociológus? 


Az I. világháború előtti amerikai társadalomtudomány teljesítményei közül igazán csak 
azoknak van ma a szociológiában hatásuk, amelyek az intézményesült szociológián kí- 
vül születtek. A filozófus-pszichológus Mead szerepét már láttuk. Veblen a kritikai szo- 
ciológus-társadalomtudós szerepmodelljének — megteremtőjévé vált. Nem volt hivatásos 
szociológus. Mindvégig közgazdaságtant tanított. Nem kapcsolódott ahhoz a  spekula- 
tív  szociológiához, amely a század elején az amerikai egyetemeken uralkodott, éppen 
ezért sorsában sem osztozott, de nem volt kapcsolata az I. világháború után kialakuló 
empirikus szociológiai törekvésekkel sem. Érdemben nem vett részt a szociológia intéz- 
ményi életében (noha cikkeket természetesen publikált szociológiai lapokban). A szoci- 
ológusok közül sokan ismerték és becsülték, de közvetlen szociológus tanítványa nem 
volt. Marginalizálódásában az is szerepet játszott, hogy a kisszámú szocialista meggyő- 
ződésű egyetemi oktató közé tartozott. 


m Thorstein Veblen 1857-ben született norvég származású minnesotai farmer családban. 
Csak 10 éves korára tanult meg angolul (apja, aki módos ember lett, soha). Származása is 
szerepet játszott abban, hogy bizalmatlan volt a világ kialakult rendjével szemben. 
A Közép-Nyugat farmerének szemével nézte a Gilded Age pénzközpontú, individualista, 
a szegényekkel szemben könyörtelen világát. Ahogy a család anyagi helyzete megszilár- 
dult, apja anélkül, hogy erről megkérdezte volna, beíratta egy college-ba, akárcsak testvér- 
ét, Andrew-t, aki neves matematikus lett. Útja az elit egyetemekre: a Johns Hopkinsra és a 
Yale-re vezetett (a Johns Hopkinson tanította Charles S. Peirce pragmatista filozófus, a Yale- 
en Sumner, aki mély benyomást tett rá), Kant filozófiájából doktorált. Bár elismerten a leg- 
jobbak közé tartozott, állást vallástalansága miatt nem kapott, ezért néhány évre kényte- 
len volt visszatérni szülőföldjére. 

Míg testvérei a farmon dolgoztak, ő olvasott, s azt magyarázta nekik, hogy csak a me- 
zőgazdaság és az ipar tisztességes, a profit rablás. A Gilded Age polgárainak későbbi el- 
szánt kritikusa 1888-ban egy régi és gazdag család leszármazottját (iskolatársát) vette el, 
és 1891-ig annak egyik farmján élt, falva a könyveket (az após a malomiparban és a vas- 
úiban volt érdekelt, és az 1893-as válság következtében tönkrement). 

1891-ben visszatért az egyetemre, tanulni. Az évtizedforduló a radikális — populista 
farmer és szocialista — mozgalmak és törekvések fellendülését hozta. Veblen érdeklődése 
a gazdaságtan felé fordult, azt tanult a Cornellen. 1893-tól közgazdaságtant tanított Chica- 
góban, itt született legfontosabb munkája. Minthogy az associate professor rangról (és a ve- 
le járó szerény fizetésről) nem jutott előrébb, 1906-tól a Stanfordra ment át. Közben szakí- 
tott első feleségével, aki ugyanolyan önfejű volt, mint ő. 1909-ben egy erkölcstelennek tar- 
tott nőkapcsolata miatt rövid úton kitették a Szanfordról. 1911 és 1918 között a University 
of Missourin tanított egy volt tanítványa, Herbert J. Davenport meghívására. Bár a tanárok 
közül sokan zseninek tartották és csodálták, csak lecturer maradt. A háború alatt rövid ide- 
ig a szövetségi adminisztrációban dolgozott, majd 1918-tól néhány évig a New York-i New 
Schoolfor Social Research tanára volt, egyidejűleg radikális politikai publicisztikát művelt a 
The Dial című lapban. Az 1920-as évek elején egy ideig a New York-i értelmiségi körökben 
is szert tett egyfajta népszerűségre. 

Művei radikális gondolkozásúnak mutatják, bennük a cselekvő ember, az alkotó férfi 
ideálját fogalmazta meg. Személyes viselkedésében viszont passzív és rezignált volt, visz- 
szahúzódó, csendes és különc. Mindennel és mindenkivel szemben hajlott a fölényes 

gúnyra, s bár olykor agresszív volt, általában elkerülte a konfliktusokat. A polgári kon- 
venciókat nem tartotta be, megjelenésére, ruházatára, a hivalkodó fogyasztásra kevés 
gondot fordított. Rossz tanár volt, lassan, szakállába motyogva adott elő — szándékosan, 
mert nem szenvedhette a nagy létszámú hallgatóságot. Bár mindenről megvolt a vélemé- 
nye, többnyire kerülte a nyílt állásfoglalást, s talán élvezte is, hogy kiismerhetetlennek tű- 
nik. Természetesen mindig volt néhány hallgatója, aki lelkesedett érte. Egyetemi karriert 
nem csinált, noha tehetségét, tudását közgazdász kortársai elismerték (egy időben a Jour- 
nal of Political Economy szerkesztője volt). Annak, hogy állásaiból kitették (vagy távozásra 
kényszerítették), bevallott indoka nem közismert radikális, szocialista meggyőződése 
volt, hanem  különcsége, "fegyelmezetlensége, rossz előadó volta és Zavaros nőügyei. 
1925-ben meg akarták választani az American Econornic Association elnökének. Túl késő, 
mondta. 1926-ban visszatért Kaliforniába, ahol kis faházában valóságos remeteségben élt. 
1929-ben halt meg. 


e Fő elemzett művei: 
A dologtalan osztály elmélete (1899) (fordította: Berényi Gábor), Budapest: Közgazdasági és 
Jogi Könyvkiadó, 1975 (DO) 
The Theory of Business Enterprise (1904), New York: Scribner, 1910 (TBE) 
The Higher Learning in America (1918), New Brunswick: Transaction Publishers, 1993 
(HLA) — magyarul szemelvények: A felsőoktatás Amerikában (fordította: Berényi Gá- 
bor), in: Thorstein Veblen: A dologtalan osztály elmélete (1899), Budapest: Közgazdasági 
és Jogi Könyvkiadó, 1975, 349-374. (FA) 


Veblen számos nyelven beszélt, széles körű olvasottsággal, nagy klasszikus művelt- 
séggel rendelkezett, de műveiben mintha tudatosan kerülte volna, hogy ezt hivatkozá- 
sokkal, a tudomány konvencióinak megfelelően dokumentálja. Arra sem volt hajlandó, 
hogy szerkesztői tanácsoknak megfelelően tegye áttekinthetőbbé ismétlődésekkel teli 
munkáit. Noha több szociológus kortársával ellentétben a mai értelemben vett empiri- 
kus problémákat tárgyalt (például a fogyasztás társadalmi jelentőségét, az egyetem mű- 
ködésmódját), könyveihez a szó szoros értelmében vett empirikus kutatást nem vég- 
zett. Állításait nagyon nagy tájékozottság, széles körű (nemcsak gazdasági) ismeretek 
birtokában tette meg, de elégnek tartotta, ha néhány utalással és példával illusztrálja 
azokat. Munkamódszere, tudományos eszköztára jellegzetesen XIX. századi volt — el- 
lentétben témáival, amelyek kivétel nélkül modernek, XX. századiak voltak. 

Veblen szocialista volt — elméletben. Úgy gondolta, hogy az Egyesült Államok de- 
mokratikus hagyományának természetes továbbfejlesztése egyfajta szocializmus, az 
Ipari köztársaság vagyis az üzleti uralmától megszabadított nagyipar megteremtése. 
A háború rövid időszakát kivéve óvakodott attól, hogy politikailag elkötelezze magát. 
Noha közgazdásznak számított, elvetette az uralkodó közgazdasági elméletet (ebben az 
időben az Egyesült Államokban a klasszikus és marginalista gazdaságtan valamiféle át- 
meneti keveréke volt a meghatározó). Viszonzásul ezek a közgazdászok kivetették ma- 
guk közül: Veblen nem is közgazdász, hanem szociológus — mondták. Csakhogy Veblen 
nem kívánt az akkoriban alakuló szociológus közösségbe átállni. Valóban a gazdaság 
érdekelte, amelynek az elemzésétől a szociológusok óvakodtak. Nem volt teljesen elszi- 
getelt a közgazdasági mezőben, nézetei bizonyos rokonságot mutattak a University of 
Wisconsinon működő reformista közgazdászokéval, Richárd T. Ely-ével és John R. 
Commonséval. 

Gondolkodása kapcsolódott az 1890-es évek populista mozgalmaihoz, a kisembe- 
rek, a farmerek követeléseit megfogalmazó törekvésekhez is. A populista értékek mé- 
lyen áthatották egész gondolkodását. Szemben azokkal, akik a vállalkozókat, az ipari 
kapitányokat" Amerika hőseinek hitték, Veblen hajlott arra, hogy közönséges gazfickó- 
kat lásson bennük. Nem volt európai értelemben vett proletár szocialista, de olvasta és 
bírálta Marxot is, Kautskyt is, s különösképpen az olasz marxistákat, Enrico Ferrit és 

fus-pszichológus Wilhelm Wundtnál.!2 Ezen az úton kívánta kibontani a jelentés elmé- 
letét — hiszen a jelentés társas eredete jelenti a kulcsot a tudat társas eredetéhez. 
Wundtnál a gesztus (Gebarde) fogalma még a hagyományos tudatelmélethez kapcsoló- 
dott. A gesztus (kézmozdulat, arckifejezés stb.) Wundt szerint elsődlegesen nem közlé- 
si szándékkal jön létre, hanem valamilyen érzelem testi kifejeződése.!5 Az érzelmekhez 
kapcsolódó gesztus másodlagosan a kapcsolódó képzeteket (Vorstellung) is kifejezi. 
A gesztust produkáló egyed a másik egyedben nemcsak egyszerű reflexeket válthat ki, 
hanem egy válaszcselekvést is, s ily módon közösen átélt képzetek keletkeznek: maga a 
gondolkodás.!$! Látható, hogy Wundt eleve feltételezte azt (a képzetek, jelentések meg- 
léte az interakcióban levő egyedek tudatában), amit Mead magyarázni akar. 

Mead a Wundtnál meglevő körben forgást azzal iktatta ki, hogy a képzeteket (jelen- 
tést, tudatot) fel nem tételező interakcióból, cselekvésből indult ki. A gesztusban a tár- 
sas cselekvésnek azt a funkcionális elemét látta, amely szervezi ezt a cselekvést. Ez azt 
jelenti, hogy , a cselekvés egyes részei ingerekként hatnak a másik egyedre, hogy az al- 
kalmazkodjék ezekhez a reakciókhoz; ez az alkalmazkodás viszont ingerként hat az el- 
ső egyedre, hogy változtasson saját cselekvésén ...". (PÉT 57.) Ennek természetesen fel- 
tétele az, hogy az a cselekvés, amelynek a gesztus eredetileg a része, gátlás alá kerüljön; 
egyáltalán, a gátlás az "ntelligens magatartás" előfeltétele. (PÉT 127.) Mead a társas cse- 
lekvés szerveződését a legelemibb szinten mint gesztusok társalgását fogta fel. A tár- 
sas cselekvők repertoárjának részét képező gesztusok itt még teljesen beilleszkednek az 
inger-válasz sémába: az egyik kutya vicsorítása (Mead példája!) inger a másik számára, 
aki valamilyen más gesztussal reagál arra. 

A tudat magyarázata felé az a lépés vezetett tovább, hogy Mead ebből a társas cse- 
lekvésből vezette le a jelentés (meaning) fogalmát, éspedig azáltal, hogy a jelentést a tár- 
sas cselekvés egyes részei (a gesztus és a partner reakciója) közti viszonynak tekintette. 
Didaktikusán hangsúlyozta ennek a megközelítésnek a jelentőségét. 


A jelentés mechanizmusa tehát jelen van a társadalmi cselekvésben, mielőtt még 
megjelenne a jelentés tudata vagy tudatossága. A második szervezet cselekvése 
vagy alkalmazkodó reakciója alapján adható meg az első szervezet gesztusának je- 
lentése. ... A jelentést tehát alapvetően nem szabad tudatállapotként fölfognunk ... 
Ellenkezőleg, objektíven kell fölfognunk ...". (PÉT 100-101.) 


A jelentés objektivitása a klasszikus tudatfelfogás ellenpontja. Ezzel ugyanis Mead a 
társas cselekvés egyének közötti mezejébe helyezte át azt, amit a klasszikus megközelí- 
tés éppenséggel az egyén belső világa tulajdonának tekintett. 

A jelentés objektivitásából az következik, hogy alaptalan a klasszikus gondolkodás 
egyik alapfeltételezése, az amely szerint az egyén kivételes helyzetben van, mert min- 
den ismeret kiindulópontja az egyén belső tapasztalata (érzékletei, észleletei), amelyhez 
csakis ő maga férhet hozzá. A klasszikus felfogás szerint a jelentések világához a külső 


1321906-ban írt egy tanulmányt Wilhelm Wundt Völkerpsychologie című munkájáról, amelyben a gesztus- 
elmélet is található (The Imagination in Wundts Treatment of Myth and Religion, Psychological Bulletin, III 
11906], 393-399.) 

3 Mead Darwin és Wundt gesztus-felfogásának összehasonlítása során azt írta, hogy ez utóbbi szerint 
, a gesztusok nem az érzelmek kifejezésének funkcióját töltik be". (PÉT 57.) Wundt valójában közlés és kifeje- 
zés között tett különbséget, Darwinnal szemben azt hangsúlyozta, hogy a gesztus nem közlési (Mitteilung) 
funkcióval rendelkezik, de kifejez (Ausdruck, AÁuserung). , A gesztus elsősorban és eredetileg érzelemkifejezés 
.... Wundt, Wilhelm: Völkerpsychologie. Eine Untersuchung der Entwicklungsgesetze von Sprache, Mythen und 
Sitté (1900), Stuttgart: Alfred Kröner, 1921,1. kötet, 253. 

134 Lásd i. m. 253-254. 

megfigyelők mindig csak töredékesen, az átélő egyén beszámolói alapján férhetnek 
hozzá. A jelentés objektivitásának feltevése éppenséggel a külső megfigyelőt privilegi- 
zálja — ő és csakis ő az, aki képes arra, hogy mind az első egyén gesztusát, mind a má- 
sik reakcióját, mind a cselekvés ebből következő módosulását észlelje. Minden egyes 
cselekvő csak a jelentést alkotó összefüggés egyik részének van a birtokában: észleli a 
másik gesztusát, reakcióját, és ahhoz igazítja viselkedését, de azt, ami maga a jelentés, 
az egyik gesztusának és a másik reakciójának az összefüggése, csakis az látja, aki a két 
egyedet (pl. a két marakodó kutyát) megfigyeli. Ez tiszta behaviorizmus lenne. Éppen- 
séggel a tudat az, ami kimarad az egész mechanizmusból. 

Mint azt Mead világosan látta, a probléma az volt, hogy a jelentés "egyik fele" a gesz- 
tust produkáló egyén, a "másik fele" a reagáló egyén birtokában van. Lehetséges-e a 
gesztus és a rá való reakció egyesítése? Mead azzal tette meg a tudat felé irányuló lé- 
pést, hogy feltételezte: van olyan gesztus, amelyre az egyén ugyanúgy reagál, mint 
partnere, ez pedig a vokális gesztus.!5 A vokális gesztus fogalmának bevezetése való- 
ban megnyitotta az utat a tudat felé: ,,... a vokális gesztus használata révén szüntelenül 
előidézzük magunkban azokat a reakciókat, amelyeket más személyekből váltunk ki, s 
így mások attitűdjeit átvisszük saját magatartásunkra." (PÉT 89.) A vokális gesztus je- 
lentéshordozó szimbólummá válik, mert a gesztust produkálóban is ugyanazt a reakci- 
ót váltja ki, mint abban, aki a gesztus címzettje. A társ jelenléte fontos, mert az ő reakci- 
ója a minta a vokális gesztust produkáló cselekvő reakciója számára. Az idézetben is 
említett attitűdátvétel a reakciók hasonló voltát jelenti, nem pedig valamiféle lelki 
kapcsolatot a két cselekvő között. A jelentéshordozó szimbólum kialakulásának magya- 
rázatában ez az attitűdátvétel (és a reakciók belőle következő azonossága) a kulcsmoz- 
zanat. 

A jelentés tehát csak a másik, a társ révén válik hozzáférhetővé. Minthogy a jelentés 
a reflexív tudat alapja, és a jelentés a társas cselekvésből származik, azaz a magányos 
tudat képtelen lenne jelentéseket létrehozni és felfogni, a magányos tudat nem is lenne 
tudat, mert jelentések híján nem lenne képes gondolkodni. Ez Mead elméletében az a 
mozzanat, amely teljes szakítást jelentett azzal az európai hagyománnyal, amely éppen- 
séggel a magányos tudathoz rendelte a gondolkodást. Az attitűdátvétel fogalma kap- 
csolja össze Meadnél a jelentés elméletét és a később érintendő személyiségelméletet. 

Az eredetileg objektív jelentés (a másik reakciója a mi gesztusunkra) az attitűdátvé- 
tel révén válik számunkra is hozzáférhetővé. Mead átsiklik az attitűdátvétel (amely az 
általa leírt mechanizmussal rekonstruálható) és a szimbólumhasználat közötti különb- 
ségen (ez utóbbi ugyanis valamely tárgy, esemény nyelvi reprezentációját, valamely ob- 
jektív tényállás állítását, kétségbevonását is jelenti, vagyis önmagában az attitűdátvétel- 
ből nem vezethető le). De Mead a maga elé tűzött fő feladatot teljesítette: a társas visel- 
kedésből rekonstruálta a (mimetikus) tudatot anélkül, hogy valami eleve meglevő bel- 
ső világhoz kellett volna folyamodnia. Ehhez képest az, hogy a propozicionális nyelvet 
használó tudat rekonstrukciója hiányzik vagy töredékes, a nyitva hagyott, de elvileg ta- 
lán megoldható feladatok közé sorolható. 

Az, hogy Mead a tudat felépülésének rekonstrukciójában a gesztusokból indult ki, 
azt eredményezte, hogy társadalom- és cselekvésfilozófiájában a kommunikáció kérdé- 
se került a középpontba. Nála a tudat alapvetően kommunikatív jelenség volt, központ- 
jában a jelentés, a kommunikáció egyik alapmozzanata állt. A Mead által elképzelt 
kommunikáció mindig valamilyen cselekvéshez kapcsolódott. Mint pragmatikus filo- 


155 A vokális gesztus kitüntetett szerepét a modern kutatás is elismeri. Lásd Donald, Merlin: Az emberi 
gondolkodás eredete (fordította: Kárpáti Eszter), Budapest: Osiris, 2001,165. sk. 

zófus, a megismerést, a gondolkodást nem szemlélődésként gondolta el. A gondolko- 
dás mindig problémamegoldás, a problémák pedig cselekvési szituációkban keletkez- 
nek, a társas cselekvés kommunikációt kíván, a tudatosság és kommunikáció pedig 
mindig elválaszthatatlan. , A magam részéről a másik egyénben való részvétellel járó 
kommunikációt tekintem az ember társadalmi szervezete alapjának." (PÉT 318.) 

Mead pragmatista jelentéselméletének komoly filozófiai következményei voltak. Ha 
a jelentés társas természetű, ebből az következik, hogy a világ, amely jelentések világa 
(a jelentéseké, mert az emberi gondolkodás a jelentéseken végrehajtott operációkkal 
azonos) ugyancsak közös világ. Ez a közös világ megkérdőjelezetlenül adott, éspedig 
nem az egyén, hanem a csoport perspektívájából.!36 Mint filozófiai előadásaiban kifej- 
tette, minden megismerés — természetesen a tudományos megismerés is — mindig eb- 
ben a megkérdőjelezetlen világban, annak szükségszerű feltételezése mellett megy vég- 
be. A megismerés kiindulópontját az elfogadott közös világ és az egyedi, egyszeri egyé- 
ni tapasztalat összeütközése alkotja. 


, Vannak egyének, akik tapasztalatában elkerülhetetlenül megjelenik ez a probléma, 
minthogy annak, ami problematikus, az a természete, hogy abban, ami problemati- 
kus, összeütközésbe kerül közös világunkkal, s arról, ami akármilyen kismértékben 
is nincs a helyén a nyilvános világban, az egyén, aki hallotta, látta vagy érezte ezt, 
nem mondhat mást, mint hogy látta, hallotta és érezte" [vagyis csakis a tapasztala- 
tára hivatkozhat]. (PA 33.) 


Meadnél tehát a megismerés — a jelentések kollektív természetének feltételezése ellené- 
re — nem olvadt fel valamiféle elképzelt közös tudatban. Individualista maradt annyi- 
ban, hogy a világ problematizálása egyének tevékenysége révén történik. Természete- 
sen a problematizálás feltételezi a megkérdőjelezetlen közös jelentések létét is, amelyek 
a problematizált világszelet hátterét és így a cselekvés feltételét képezik. Az idézet má- 
sodik része arra utalt, hogy a problémamegoldás (az észlelés) mindaddig nem éri el a 
tudás státusát, ameddig a javasolt megoldás nem tesz szert a közös, nyilvános (public) 
tudás státusára (nem épül be a tudományos tapasztalatok tárházába).!7 

A pozitivisták tudásfelfogásától a Meadé tehát két vonatkozásban is különbözött: 
egyrészt a megismerés nála egy problematikus szituáció egyéni aktivitást is feltételező 
megoldását jelentette, másrészt viszont az ismeret megbízhatóságát, elfogadhatóságát 
mégsem az egyén megismerési aktusa (észlelése), hanem csak közös tudássá válása ga- 
rantálta. 


, Amennyiben a tudományos technika mezején belül és a belőle adódó következte- 
tések körében maradunk, nyilvánvalóan megengedhetetlen, hogy a valóságot az 
egyedi tapasztalat terminusaiban oldjuk fel, mint teszi a fenomenalista vagy poziti- 
vista, hiszen az egyén tapasztalatának megkülönböztető jegyei és meghatározottsá- 
ga függnek a világhoz való különös viszonyától ...". (PA35.) 


5 Meaci számára tehát a jelentések interszubjektív volta nem okozott olyan problémát, mint a weimari 
szociológiáról szóló fejezetben elemzett fenomenológus Alfred Schütz számára. 

137 Ez a feltevés természetesen problémákat is felvetett. Ha a problémamegoldás során megszerzett egyé- 
ni tapasztalat azáltal válik elfogadhatóvá — a tudomány esetében: igazzá -, hogy a közös világ része lesz, ak- 
kor ezzel a közös világ mint tudás igaz, a tévedés pedig mindig az egyén tévedése. Ez elfogadható leírása a 
közös világok belső perspektívájának, amelyek megbélyegzik az elhajlókat. Mead találóan írja a tudomány- 
ról: , A tudós beállítottságát ... teljesen kielégíti, ha a téves tartalmat a hibázó ember elméjében lokalizálja." 
(PA 38.) Nem foglalkozott viszont Mead azzal a lehetőséggel, hogy a közös és nyilvános tudás is tévesnek bi- 
zonyulhat. 

Mead álláspontja középutas. Elvetette mind az egyedi megfigyelő észleléseinek bizo- 
nyosságára építő pozitivista metodológiát, mind a berlini mestere, Dilthey által előny- 
ben részesített megértő megközelítést is. Elutasította a hagyományos introspektív, a tu- 
dat privilegizált voltát állító megértő módszertant, helyette a megfigyelés fontosságát 
hangsúlyozta, de rehabilitálta a jelentés és a tudat fogalmát. Feltételezte a jelentések 
közös voltát, s ezzel rámutatott egyfelől az előfeltevésmentes megfigyelés lehetetlensé- 
gére, másfelől a jelentések közös világának az új ismeret megszerzésében játszott szere- 
pére. Kiemelte az egyéni tapasztalat fontosságát a tudás megújításában. Természettudo- 
mányos pszichológus volt, de a humán világ jellegzetes sajátosságait sem tagadta meg. 
Mead jelentés- és tudatelmélete társadalomfilozófiailag is jelentős. Mint jó pragma- 
tista, harmadik utat kínált a hagyományos individualista és kollektivista-holista társa- 
dalomfilozófiák között. Igaz ugyan, hogy nála is a csoport volt a kiindulópont, mint a 
kollektivistáknál, de a csoportot mint egymással interakcióban lévő egyedeket értel- 
mezte. 


A személyiség és szerkezete 


Meadnek a társas világ szerveződésére vonatkozó részletesebb fejtegetései az én (self) 
elemzésétől indultak ki. A jelentéssel és gesztussal kapcsolatos gondolatokból ugyanis 
az következett, hogy nem létezhet közvetlen én-tapasztalat. A magányos elme nem lát- 
hatná önmagát sem.!$8 A kérdés tehát az volt, hogy miképpen rekonstruálható az én-ta- 
pasztalat társadalmi kialakulása, és hogyan vezethető le belőle a reflektív én empirikus 
valósága. Mead fontos, bár eléggé vázlatosan kifejtett belátása az volt, hogy az én konst- 
rukciója többlépcsős folyamat. Ennek a kiindulását az attitűdátvétel már említett fogal- 
ma képezte. Az attitűdátvétel gesztusok, jelentések és viselkedési diszpozíciók átvétele, 
de egyben annak a lehetőségét is megteremti, hogy az egyén önmagát mások perspek- 
tívájából (mások attitűdjeinek a szemszögéből) lássa. A személyiség alakulásának rész- 
letesebb magyarázatában Mead két modellt mutatott be. Szembeállította egymással a 
gyermeki játékot (plav — a magyar fordításban "zerep-játék) és a csapatsportokban 
használt értelemben vett játékot game — a magyar fordításban "szabályozó-játék"). (PÉT 
191 sk.) 

A play esetében olyasféle gyermeki játékokról van szó, ahol a résztvevők határozott, 
kötelezettségekkel és jogokkal járó szerepeket vesznek fel, ezeket szükség szerint válto- 
gatva (boltos, vevő, orvos stb.). Itt is attitűdátvételről van szó, de ezek az attitűdök már 
bonyolultabb rendszerekbe szerveződnek: ezek a szerepek. Mead félreértésre alkalmat 
adó módon szinte csak arról beszélt, hogy a gyermek önmagával is játszik, és egymás 
után különböző szerepekben képes megszólalni. A szöveg előadásjellegéből következő- 
en itt töredékes. Nem szól arról hogy a gyermek számára ki szolgál modellül, hogyan 
tanulja szerepeit. Az érvelést úgy lehet kiegészíteni, hogy e játék során az egyén speci- 
fikus szerepkapcsolatokba kerül, elsajátítja az e szerepekhez kapcsolódó elvárásokat 
egy mintaadó másik (a gyermek esetében a szülő) segítségével, és ezáltal idővel arra is 
képes lesz, hogy szerepet (és ezzel viselkedési mintát) váltson. Ezen a szinten az én te- 
hát mint szerepek összessége szerveződik meg. 

A game modelljéről Meadnek lényegesen több mondanivalója volt. Példaként a Ma- 
gyarországon kevéssé ismert baseball-játékra utalt, amelyben ,,...a gyermekeknek ren- 


138 Az egyén nem közvetlenül, csupán közvetve tapasztalja önmagát mint olyat, ugyanazon társadalmi 
csoport egyes tagjainak specifikus szemszögéből, vagy pedig annak a társadalmi csoportnak mint egésznek 
általános szemszögéből, amelyhez ő maga is tartozik. ... Csakis azáltal válik önmaga számára objektummá, 
hogy fölveszi más egyének őiránta mutatott attitűdjeit ...". (PÉT 177.) 

delkeznie kell a játékban részes valamennyi többi gyermek attitűdjével. A játékban 
résztvevő többiek attitűdje, amelyet az adott gyermek felvesz, valamiféle egységbe 
szerveződik, és ez a szervezettség szabályozza az egyén reakcióját." (PÉT 196.) 
Az egyénnek viselkedését a játék minden pillanatában ahhoz kell igazítania, hogy a 
többiek hogyan viselkednek (a játék a résztvevők szigorú szabályokhoz igazodó, koor- 
dinált mozgását kívánja meg, nem hasonlít a jobban ismert labdajátékokra). Mead 
megint csak elmulasztotta annak kifejtését, hogy itt nem egyszerűen minden egyes 
partner viselkedésére kell külön-külön reagálni, hanem arra az egész szituációra, amely 
a partnerek (és a cselekvő egyén) viselkedéséből kialakul. Mead számára az igazi prob- 
lémát ennek a magyarázata jelentette, erre utalt a Valamiféle egység! kifejezéssel. 

A társas egységet az egyén számára az Váltalános másik" testesíti meg. (PÉT 197.) 
Az egység a komplex együttműködés, a cselekvés közösségi ellenőrzésének a feltétele. 
Mint írja: 


,:..-A SZervezett emberi társadalom komplex együttműködő folyamatai, tevékenysé- 
gei és intézményes működése szintén csak annyiban lehetségesek, amennyiben va- 
lamennyi abban résztvevő, vagy azon társadalomhoz tartozó egyén át tudja venni 
valamennyi többi hasonló egyén általános attitűdjét e folyamatok, tevékenységek és 
intézményes működés, valamint az ezek során létre hozott tapasztalati összefüggé- 
sek és kölcsönhatások társadalmi egészének viszonylatában — s ennek megfelelően 
tudja irányítani viselkedését." (PÉT 198.) 


Más szavakkal: Mead, úgy tűnik, felismerte, hogy a konkrét, helyzethez és partikuláris 
szerepekhez kötött normatív elvárások a társadalom működését csak egy meglehetősen 
alacsony szinten biztosítják. Ez még akkor is így van, ha a társadalom tagjai elsajátítják 
azt a képességet, hogy szerepet váltsanak, hogy egy adott szerepviselkedésből a kiegé- 
szítő szerep viselkedésre váltsanak (ahogy a gyerek teszi a play során). Mead állítása sze- 
rint valamiképpen el kell sajátítani azt a képességet is, hogy az egyén általánosított el- 
várásokat és viselkedésmintákat alakítson ki. 

Ezek az általánosított elvárások — könnyen belátható — többek közt morális elvárá- 
sok: nem konkrét, egyedi parancsok, hanem erkölcsi elvek. Az általánosított másik a 
társadalom, illetve a lelkiismeret hangja is, a társadalmat mint morális személyt képvi- 
seli. Az általánosított másik az "össztársadalmat reprezentálja az egyén pszichés szer- 
egy, a konkrét szerepviselkedés feletti szinten. Az én a meadi gondolatvilágban csak 
társadalmi én lehet. Az Jáltalánosított másik" feltevése miatt a meadi elméletben értel- 
metlenné válik az egyén-társadalom kapcsolatának régi dilemmája. Nála a társadalmi 
integráció az egyéni személyiségfejlődés feltételévé válik — azzal a hallgatólagos feltéte- 
lezéssel, hogy a társadalomban nincsenek olyan végletes ellentétek, amelyek valószí- 
nűtlenné tennék a valóban általános "általánosított másik" létrejöttét, hogy valóban le- 
hetséges a jelentések tényleges és nemcsak illuzórikus univerzalitása. Mead elméleté- 
ben nincs hely a hatalom, a kibékíthetetlen érdekellentétek és a végletes konfliktusok 
számára. Úgy vélte, hogy az erkölcsi és társadalmi rend feszültségeit a pragmatista 
problémamegoldás mintájára lehet megoldani. 

Mead "átékelmélete" a társadalmi integrációnak és szabályozásnak a kortársi szoci- 
ológiában szokásosnál finomabb és érzékenyebb elemzésére adott volna lehetőséget (így 
például használható lett volna a — később elemzendő — meglehetősen egyszerű feltevé- 
sekkel dolgozó kortárs chicagói dezorganizációs elmélet működőképesebbé tételére), 
de ezt a lehetőséget akkor senki nem használta ki. Mead az akkori szociológiában szo- 
kásosnál sokkal összetettebben tudta volna elemezni a normatív rend problémáit. Az ál- 

talánosított elvárások problémája közvetlenül elvezethet például ahhoz a kérdéshez, 
hogy mi a forrása a normatív rendben megfigyelhető általánosító kényszernek, annak a 
tendenciának, hogy az előírásokat általánosan kötelező szabályként fogalmazzák meg. 
Mead ezt kicsit naiv módon magától értetődőnek tekintette, holott ez a társadalomfilo- 
zófia egyik legfogósabb problémája. 

Maga Mead sem használta ki a szabályok természetére vonatkozó belátásainak szo- 
ciológiai lehetőségeit. Ennek egyik oka az volt, hogy inkább érdekelték a kérdésből le- 
vonható morálfilozófiai tanulságok. A másik ok az volt, hogy a különbségtételt inkább 
én-pszichológiai szempontból kívánta kiaknázni. A Játékok" ugyanis az én fejlődésé- 
nek két szakaszát jelentik. 


, Az első szakaszban az egyén énjét egyszerűen csak más egyének vele és egymással 
szembeni attitűdjeinek megszervezése alkotja, azoknak a specifikus társadalmi cse- 
lekvéseknek a keretében, amelyekben jómaga is részt vesz a többiekkel együtt. 
A második szakaszban azonban, az egyén énje teljes kifejlődésének szakaszában, az 
ént nemcsak ezeknek a specifikus egyéni attitűdöknek, hanem a társadalmi attitű- 
döknek a megszervezése alkotja, amelyek az általános másik, vagy azon egész tár- 
sadalmi csoport sajátjai, amelyhez tartozik." (PÉT 202.) 


A kétféle játék tehát az én fejlődésének két szakasza, s érett személyiségről csak a má- 
sodik esetben beszélhetünk. Mead túljutott a tükör-én" metaforán, amelyben megol- 
datlan maradt, miként lehetséges egységes én, ha oly sok tükörben látja önmagát. Nála 
a társadalmi differenciálódás nem akadálya, ellenkezőleg: előfeltétele az énfejlődés vég- 
bemenetelének. 

Mead számára egyértelmű volt, hogy az én, a tudat nem valamiféle az objektív vi- 
lággal szembeállított és attól minőségében különböző (belső) realitás. 


, Az én nem annyira szubsztancia, mint inkább folyamat, amelyben a gesztusok ré- 
vén történő érintkezés szerves formában internalizálódott. Ez a folyamat nem ön- 
magáért létezik, hanem csupán egyik szakasza annak az egész társadalmi szervezet- 
nek, amelynek az egyén is része." (PÉT 227.) 


Ezen a ponton azonban a következő kérdést kell felvetni: az én ezek szerint nem lenne 
semmi más, mint a társas kapcsolatok valamiféle megszerveződése az egyének pszichés 
szintjén, a , társadalmi vagy csoport viselkedés általános rendszeres mintájának egyéni 
tükröződése"? (PÉT 202.) Mead, a klasszikus példákon nevelkedett filozófus óvakodott 
attól, hogy teljes mértékben elfogadja ezt az álláspontot. Ebben az esetben érthetetlen 
lenne ugyanis az egyén önállósága, például az a már említett szerep, amelyet az egyé- 
ni tapasztalás az ismeretek megújításában játszik. A megoldást az én kétféle alakja, 
megszerveződése között már William Jamesnél megtalálható, de Mead által radikálisan 
átértelmezett megkülönböztetés hozta meg: az én egyfelől cselekvő, alany, angolul / (a 
magyar fordításban reaktív én), másfelől cselekvés vagy befolyás tárgya, angolul me (a 
magyar fordításban felépített én). Szigorúan véve az / és a me nem az én alkotórészei, 
nem az én strukturálisan (fiziológiai vagy pszichológiai funkciók szerint) elkülöníthető 
egységei. Pontosabb azt mondani, hogy — mint látni fogjuk — ezek az én időbeli aspek- 
tusai: az I a mindenkori jelen, a me az állandóan keletkező múlt. 

Az én két aspektusa merőben különböző szerepet játszik a cselekvés magyarázatá- 
ban. A me esete a kevésbé bonyolult: ő a társadalmilag konstituált személyiség. , A fel- 
épített én az attitűdjeinkben jelenlevő közösség meghatározott szervezettségét 
képviseli...". (PÉT 226.) Eredetét a társadalomban kell keresni. 

A felépített én az egyén válasza saját beszédére. Ez a felépített én nem valami 
korai képződmény, amelyet aztán a többi ember testébe vetítünk és helyezünk, hogy 
megadjuk nekik az emberi élet teljességét. Ellenkezőleg, a társadalmi tárgyak meze- 
jéről hozzuk be a belső tapasztalatnak nevezett formátlan, szervezetlen mezőbe." 
(MSW 140.) 


A me a morális személyiség, a szerepviselkedés embere, aki egyrészt a számos jelentős 
másikhoz; szereppartnereihez, másrészt az Váltalános másikhoz, a közös morális el- 
vekhez igazodik. A szerepátvétel és az "általános másik" internalizálása teszi érthetővé, 
hogy az ember képes önmagát tárggyá tenni. Azért vagyok képes másoktól átvett atti- 
tűdjeimre, szerepeimre, a bennem levő váltalánosított másikra" reflektálni, mert ezek 
társas, "külső" eredetűek. A me tudat abban az értelemben, hogy az én önmagának tu- 
datában van. A me a morális lelkiismeretvizsgálat tárgya. A me az emberi reflexivitás 
alapja: annyiban vagyok képes a saját cselekvésemet vizsgálat és további reakciók tár- 
gyává tenni, amennyiben azt mások szemével, mintegy kívülről láthatom. A me érte- 
lemszerűen társas tudat, és csak az lehet.!?? 

Ha az ember csak me lenne, azt a kérdést kellene feltennünk, hogy vajon az ember 
csak reaktív automata, a közösség elvárásainak hű teljesítője-e. A me-re redukált ember 
éppen arra nem lenne képes, ami Mead pszichológiai elmélkedéseinek a kiindulópont- 
ját jelentette: a problémamegoldásra. Mead (és a pragmatisták) szerint a gondolkodás, 
a pszichikum a problémamegoldó cselekvés funkcionális eleme. Márpedig a probléma- 
megoldás mindig valami újítás. A személyiségpszichológia szintjén a nehézségből a ki- 
utat az I fogalmának a bevezetése jelentette. 

Mead szerint a viselkedésben mindig van valami előreláthatatlan újdonság. A szitu- 
ációra reagáló egyén magatartását — mondta — a többiek reakciói befolyásolták. 


, Saját magát a csoport egyik vagy másik egyéni tagja szemszögéből látja. Mindezek 
az egyének, egymással összefüggésben, bizonyos ént kölcsönöznek neki. Mármost, 
mit fog tenni? Nem tudja, de senki más sincsen, aki tudná. ... A reaktív én (7), mint 
reakció erre a szituációra, bizonytalan, szemben a felépített énnel (me), amely része- 
se az adott személy felvett attitűdjeinek." (PÉT 224.) 


Az I maga semmi más, mint a személyiségnek ez a reakcióképessége, amely Mead sze- 
rint nem redukálható arra, hogy az ingerre a cselekvő mechanikusan kiválasztja reper- 
toárjából a megfelelő válaszreakciót. Mead szerint az emberi cselekvés kreatív jellegű: 
,A reaktív én (7) biztosítja a szabadság, a kezdeményezés érzetét." (PÉT 226) A szabad- 
ságot Mead itt determinálatlanságként értelmezte: ,,... a reaktív én olyasmi, ami merő- 
ben kiszámíthatatlan." (PÉT 227.) Az újítás abban a résben lakik, amely elválasztja a cse- 
lekvés pillanatát attól, amikor a cselekvő magában is tudatosítja cselekvését. Az / léte- 
zése pillanatnyi: azonos a reakcióval. , A reaktív én (7) az emlékezetben van szüntelenül 
jelen az élményben. ... A reaktív én az, ami egy másodperccel ezelőtt voltunk, azaz a 
felépített én (me) reaktív énje." (PÉT 222.) Ez az emlék azonban folyamatosan a me ré- 
szévé válik, a tudatosított reakció már me. Ahogy magunkat megtapasztaljuk, az már 
szükségképpen me. , A reaktív én bevitele az élménybe legtöbb tudatos élményünk 
egyik problémája; a reaktív én nem közvetlenül adott az élményben." (PÉT 222-223.) 
Szigorúan véve tehát az / tudattalan, mert a tudatosság eleve me. Az / nem a tudat vala- 


139 Ez természetesen erősen különbözik az európai hagyomány szemléletétől, amely a reflexivitást éppen 
a belső tapasztalásból, az egyén önmagához való, privilegizált viszonyából vezette le. Mint látni fogjuk, Mead 
szerint az én, amennyiben függetlenül a környező társadalomtól, önállóan reagál arra, éppenséggel erre a ref- 
lexivitásra képtelen. 

miféle strukturális eleme, elkülöníthető alkotórésze. Az / alapvetően a cselekvés időbe- 
liségében ragadható meg. 

Mead felfogása szerint potenciálisan minden cselekvés újító jellegű, mert a cselekvő 
reakciói nem jósolhatok meg pontosan. Ez a megközelítés távol állt a kortárs amerikai 
szociológiai szemlélettől. Ez utóbbi az újítás forrását két tényezőben látta. Újítás követ- 
kezhet be, ha az egyén több kultúrában is részes, s így olyan perspektívából szemléli az 
eseményeket, amely idegen mindegyik kultúra belső perspektívájától.9 De újítást 
eredményezhet az is, ha a kulturális bizonyosságok az objektív változások miatt eltűn- 
nek, s így maga a személyiség is megrendül. Ezt fogalmazta meg a chicagói iskola a de- 
zorganizáció fogalmában. Mead terminusaiban mindkét esetben arról lenne szó, hogy 
nincs eléggé szilárd me. 

Meadnek az 7-ról szóló fejtegetéseiben van valami rejtelmesség, egy árnyalatnyi ir- 
racionalizmus. Láttuk, hogy a tudat tényét a társadalomból magyarázta. A hátsó ajtón 
nem hozhatta vissza az európai filozófia értelmében vett eredeti tudatosságot mint ele- 
mi tényt, amelyből az emberi gondolkodásra vonatkozó reflexió kiindulhat. Nem is 
hozta vissza, mert az 7 hozzáférhetetlen. Az 7 reagál, de mint ilyen nem tudatosítható, 
, nem közvetlenül adott az élményben." (PÉT 223.) A reakció csak az emlékezetben fér- 
hető hozzá, éppen mint me. , Az emlékezetben élő reaktív én (7) tehát az elmúlt pillanat, 
perc vagy nap szóvivőjeként van jelen. Ebben az adott formájában felépített én (me), de 
olyan felépített én, amely korábban reaktív én volt." (PÉT 222.) Az 7 feltételezése ta- 
lán szükségszerű, mert nélküle az emberi viselkedés spontaneitását és újszerűségét 
nem magyarázhatjuk meg.!? De bármennyire is szükségünk van az 7 feltételezésére, az 
csak következményeiben ragadható meg. Az 7 megfigyelhetetlen. Mondhatjuk azt, 
hogy 7 és me szembenállásában az emberi létezés időbelisége ragadható meg. Nem alap- 
talan tehát, hogy Mead egyik írásában az 7-t Kant transzcendentális ego-jához hasonlí- 
totta. 


A reaktív én" ezért egyáltalán nem létezhet mint a tudat tárgya, hanem belső ta- 
pasztalatunk társalgásos jellege, a saját beszédünkre adott válasz maga feltételez 
egy reaktív ént a színfalak mögött, aki válaszol a tudatban felmerülő gesztusokra, 
szimbólumokra. A reaktív én! Kant transzcendentális énje ...". (MSW 141.) 


Az I létét tehát fel kell tételeznünk, hogy a cselekvés mindig várható újdonságát meg- 
magyarázzuk. Az I ugyanakkor nem lehet empirikus tudományos leírás tárgya sem 
(mert akkor már me), de szükségszerű feltevés — ezért transzcendentális. Ha az / létét 
nem tételeznénk fel, a me is értelmezhetetlen lenne. 


40 Ezt fejtette ki Simmel nyomán Park a marginális ember rajzában. , A marginális ember a személyiség 
egyik típusa, amely olyan helyeken és időben jelenik meg, ahol és amikor új népek és kultúrák keletkeznek a 
fajok és kultúrák konfliktusából. A sors, amely arra kárhoztatta, hogy egy időben két világban éljen, ugyan- 
akkor arra is rákényszeríti, hogy azokkal a világokkal szemben, amelyekben él, a kozmopolita és az idegen 
szerepét vegye fel." Park, Robert E.: Cultural Conflict and the Marginal Man, in: Park, Robert E.: Race and 
Culture. Essays in the Sociology of Contemporary Man, New York: The Free Press, 1950, 375-376. 

417 és me meadi megkülönböztetésének semmi köze nincs például sem az Es és Ich, sem az Ich és Über- 
Ich freudi megkülönböztetéséhez — mert az / spontán ugyan, de nem ösztöntendencia. Ellenkezőleg: az / re- 
akciói mindig tudatosulnak, de mindig csak utólag. A me felépített ugyan, de nem cenzorként működik. 

42 Mead a csoporttal szolidáris me, a felépített én értékeivel szembeállította , azokat az értékeket, amelyek 
nem annyira a felépített énhez, mint inkább a reaktív énhez kapcsolódnak, amelyek a művész, a feltaláló, a 
felfedezést tevő tudós közvetlen attitűdjében és általában a reaktív én előre kiszámíthatatlan cselekvésében 
találhatók, ami együtt jár a társadalom, ennélfogva a társadalomhoz tartozó felépített én újjászervezésével." 
(PET 271.) 

A kommunikáció társadalma 


Amilyen bonyolult és eredeti volt Mead felfogása a tudatosság és az emberi személyi- 
ség természetéről, annyira egyszerű volt társadalomképe. Ennek a társadalomképnek a 
központi mozzanata — mint már említettük — a kommunikáció volt. A társadalomszer- 
veződés alapfeltétele , közös vagy társadalmi jelentések rendszerének a léte", vagyis 
egy közös beszéduniverzum! (universe of discourse) kialakulása. (PÉT 199.) Ebből egy 
ideális társadalom képe következett. 


AZ ember társadalmi eszménye — az emberiség társadalmi haladásának ideális, 
végső célja — olyan univerzális emberi társadalom megvalósítása, amelyben minden 
egyén a tökélyig fejlesztett társadalmi intelligenciával rendelkeznék, s így minden 
társadalmi jelentés egyformán tükröződnék egyéni tudatukban; így bármely egyén 
cselekvésének és gesztusainak jelentése ... azonos lenne minden más egyén számá- 
ra, aki reagál azokra." (PÉT 389.)!8 


Bár mint normatív ideál, Mead "univerzális emberi társadalma" inspiráló lehetett, 
mint társadalomelemző fogalmi eszköz nem volt különösebben sokra használható. 
Az Wniverzális emberi társadalom" eszménye felfogható azonban úgy is, mint egy eljá- 
rás alapelveinek a körvonalazása — ahogy ezt Mead is tette egyik utolsó írásában. Itt a 
"beszéduniverzumra" mint a konfliktusmegoldás eszközére helyezte a hangsúlyt. A ra- 
cionális eljárás — mondta — ,,... különböző mértékben elvonatkoztat a társadalom aktu- 
ális struktúrájától.... Olyan társadalmi rend, amely magában foglalja az összes racioná- 
lis lényt, aki akármilyen módon része lehet annak a szituációnak, amelyre a gondolko- 
dás irányul. Ideális világot állít fel, nem a létező dolgok, hanem a helyes módszer vilá- 
gát." (MSW 404.) Az eszmény tehát azt a mércét adná meg, amelynek segítségével a 
konfliktusba került partnerek igényei és követelései megítélhetők. A "helyes módszer" 
kifejezés azonban értelmezhető szűkebben, a tudományra vonatkozóan is. A tudomá- 
nyok egységét nem valamiféle közös doktrínában, átfogó filozófiai szintézisben, hanem 
a kommunikáció egyetemességében találta meg. A társadalom egységessége és a tudo- 
mányok egysége Meadnél egymást kiegészítő feltevések, mindkettő a kommunikáció 
potenciális egyetemességéből vezethető le. 

Meadnek nem voltak meg az elméleti eszközei sem a hatalom, sem az egyenlőtlen- 
ség, a javak egyenlőtlen elosztása elemzéséhez. Ha kasztról, tömegről vagy osztályról 
beszélt, 4 fejtegetései nem nagyon lépték túl a jóindulatú általánosságok szintjét. A tár- 
sadalmi ellenőrzésnek (a chicagói szociológusok között nagy népszerűségnek örvendő) 
fogalmát Mead a kommunikációból vezette le. Az attitűdátvétel, a másik szerepének át- 
vétele bizonyos szempontból ellenőrzés, az én saját reakciójának az ellenőrzése. Mead 
ezt általánosította társadalmi ellenőrzéssé. Amennyiben az attitűdátvétel az egyéni sze- 
mélyiség konstitúciójának feltétele (és láttuk, hogy Mead szerint az), akkor az ezúton 
megvalósuló társadalmi ellenőrzés is az. 


43 Mead az emberi társadalomban két Univerzális formát" ismert fel: a vallást (a felebaráti szeretetet) és 
a cserét. A csere egyetemessége abban mutatkozik meg, hogy a cserélő egyén más szükségletét elégíti ki, és- 
pedig nem egy konkrét másikét (például a gyermekéét), hanem bárkiét (akivel éppen cserél). Az anonim cse- 
repartner az igazi "általános másik", ahogy a felebaráti szeretet tárgya is az (hiszen e szeretet nem egy konk- 
rét személy iránti partikuláris érzelem). Mead mindebből azt a következtetést vonta le, hogy a vallási feleba- 
ráti szeretet és a csere is egy alapvető általánosságra utal: a kommunikáció általánosságára, amely mindkettő 
alapjául szolgál. (PÉT 325.) A kommunikáció ,az a közeg, amelynek révén egy én-tudatos társadalomban 
megvalósíthatók az együttműködésre alapozott tevékenységek." (PÉT 326.) 

144 Például Mead, George H.: The Individual and the Social Self (edited by Dávid L. Miller), Chicago: The 
University of Chicago Press, 1982, 86-88. 

, Következésképpen, a társadalmi ellenőrzés, amelytől távol áll a szándék, hogy el- 
fojtsa az ember kibontakozását, vagy eltörölje ön-tudatos egyéniségét, éppen ellen- 
kezőleg, valójában ennek az egyéniségnek alkotóeleme és visszavonhatatlanul ösz- 
szefonódott azzal. Az egyén ugyanis annyiban az, ami: tudatos és egyéni személyi- 
ség, amennyiben a társadalom tagja, részt vesz az élmény és cselekvés társadalmi fo- 
lyamatában és ennek során magatartása társadalmilag szabályozott." (PÉT 321.) 


A társadalmi folyamat ilyen felfogása nemcsak az aszimmetrikus ellenőrzés, azaz a ha- 
talom megragadására volt alkalmatlan, hanem a Mead szociológus kollegáit annyira ér- 
deklő társadalmi dezorganizáció értelmezésére is. Mead a társadalmi intézmények és a 
személyiségfejlődés közti összefüggést hangsúlyozva (ami elméletének egyik sarokkö- 
ve) nem tért ki például az intézmények és az emberek közti konfliktus lehetőségére. ,,A 
társadalom intézményei tehát a csoport- vagy társadalmi cselekvés szervezett megnyil- 
vánulásai, amelyek szervezete lehetővé teszi, hogy a társadalom egyes tagjai megfele- 
lően és társadalmi vonatkozásban cselekedhessenek, mert átveszik a többieknek ezek- 
kel a tevékenységekkel szembeni attitűdjét." Semmiféle szükségszerű vagy elkerülhe- 
tetlen ok sem indokolja szerinte, hogy miért kellene a társadalmi intézményeknek zsar- 
nokiaknak vagy mereven konzervatívaknak lenniük: ,,... miért ne lehetnének inkább ... 
rugalmasak és haladó szelleműek, miért ne ösztönözhetnék az egyéniség kibontakozá- 
sát, ahelyett, hogy elleneznék azt." (PÉT 329.) 

A meadi elmélet a konformizmus dicséretének is tűnhet: a személyiség fejlődését a 
csoportmintákhoz való alkalmazkodásból vezette le, az ön- és én-tudatosságot a kollek- 
tív tevékenység következményének tartotta. Mead személyes életfilozófiájától bizonyo- 
san távol állt az örökké lázadó, nonkonformista magatartás. Elméletében (minthogy az 
individuális ész szuverenitását aláásta) egyetlen lehetőség nyílt a kritika megalapozá- 
sára: a szűkebb csoport véleményeitől és ideáljaitól a tágabb, egyetemesebb csoportvé- 
leményekhez való fellebbezés. 


5 Az egész közösség helytelenítésére csakis akkor reagálhatunk elutasítóan, ha egy 
magasabb rendű közösséget hozunk létre, amely bizonyos értelemben "leszavazza" 
az előbbi közösséget. Valaki elérhet egy pontra, amikor szembeszáll az őt körülvevő 
egész világgal: egymaga kiáll a világ ellen. Ehhez azonban az ésszerűség hangján 
kell szólnia önmagához. Meg kell értenie és egyesítenie kell önmagában a múlt meg 
a jövő hangjait. Ez az egyetlen mód arra, hogy az én olyan véleményt alakítson ki, 
amely több a közösség véleményénél." (PÉT 214.) 


Mead a szociológiatörténetben sajátos helyet foglalt el. A szociológusokkal való kap- 
csolata felületes volt. Nem volt a kortárs "chicagói iskola" tagja. Az 1920-as évek fellen- 
dülő, de elméletileg nem túl igényes szociológiája nem tudta mire használni Meadet. 
Az 1930-as évek végétől azonban, a Mead által nem használt szimbolikus interak- 
cionista címke felhasználásával megindult a meadi elmélet beépítése a szociológiába. 
Ebben a fő szerepet Herbert Blumer játszotta (erről később szólunk). Ennek eredménye- 
képpen ma Mead olyan amerikai klasszikusnak számít, akit — kétségtelen túlzással - 
Weber és Durkheim mellé lehet állítani. 

Mead elmélete minden tekintetben különbözött a kortárs szociológusok által művelt 
relmélettől: míg azok szótárak és a legkülönbözőbb helyről származó ismeretek laza 
rendbe szervezett kompendiumai voltak (s ritka kivétel volt, hogy e kompendiumok 
elemei közül valami túlélte alkotóját), Meadé igazi (bár helyenként töredékesen kifej- 

tett) elmélet volt: egymással logikailag összekapcsolt általános kijelentéseket tartalma- 
zott. Ennek az elméletnek azonban nemcsak az volt baja, hogy szerzője sosem öntötte a 
szokásos könyvformába, hanem az is, hogy nem tartalmazott olyan állításokat, amelyek 
az empirikus szociológiai megfigyelésekkel összekapcsolhatták volna. Mead intézmé- 
nyes és elméleti elszigeteltsége összefüggött egymással. 


Thorstein Veblen — közgazdász vagy szociológus? 


Az I. világháború előtti amerikai társadalomtudomány teljesítményei közül igazán csak 
azoknak van ma a szociológiában hatásuk, amelyek az intézményesült szociológián kí- 
vül születtek. A filozófus-pszichológus Mead szerepét már láttuk. Veblen a kritikai szo- 
ciológus-társadalomtudós szerepmodelljének megteremtőjévé vált. Nem volt hivatásos 
szociológus. Mindvégig közgazdaságtant tanított. Nem kapcsolódott ahhoz a spekula- 
tív szociológiához, amely a század elején az amerikai egyetemeken uralkodott, éppen 
ezért sorsában sem osztozott, de nem volt kapcsolata az I. világháború után kialakuló 
empirikus szociológiai törekvésekkel sem. Érdemben nem vett részt a szociológia intéz- 
ményi életében (noha cikkeket természetesen publikált szociológiai lapokban). A szoci- 
ológusok közül sokan ismerték és becsülték, de közvetlen szociológus tanítványa nem 
volt. Marginalizálódásában az is szerepet játszott, hogy a kisszámú szocialista meggyő- 
ződésű egyetemi oktató közé tartozott. 


m Thorstein Veblen 1857-ben született norvég származású minnesotai farmer családban. 
Csak 10 éves korára tanult meg angolul (apja, aki módos ember lett, soha). Származása is 
szerepet játszott abban, hogy bizalmatlan volt a világ kialakult rendjével szemben. 
A Közép-Nyugat farmerének szemével nézte a Gilded Age pénzközpontú, individualista, 
a szegényekkel szemben könyörtelen világát. Ahogy a család anyagi helyzete megszilár- 
dult, apja anélkül, hogy erről megkérdezte volna, beíratta egy  college-ba, akárcsak testvér- 
ét, Andrew-t, aki neves matematikus lett. Útja az elit egyetemekre: a Johns Hopkinsra és a 
Yale-re vezetett (a Johns Hopkinson tanította Charles S. Peirce pragmatista filozófus, a  Yale- 
en Sumner, aki mély benyomást tett rá), Kant filozófiájából doktorált. Bár elismerten a leg- 
jobbak közé tartozott, állást vallástalansága miatt nem kapott, ezért néhány évre kényte- 
len volt visszatérni szülőföldjére. 

Míg testvérei a farmon dolgoztak, ő olvasott, s azt magyarázta nekik, hogy csak a me- 
zőgazdaság és az ipar tisztességes, a profit rablás. A Gilded Age polgárainak későbbi el- 
szánt kritikusa 1888-ban egy régi és gazdag család leszármazottját (iskolatársát) vette el, 
és 1891-ig annak egyik farmján élt, falva a könyveket (az após a malomiparban és a vas- 
úiban volt érdekelt, és az 1893-as válság következtében tönkrement). 

1891-ben visszatért az egyetemre, tanulni. Az évtizedforduló a radikális — populista 
farmer és szocialista — mozgalmak és törekvések fellendülését hozta. Veblen érdeklődése 
a gazdaságtan felé fordult, azt tanult a Cornellen. 1893-tól közgazdaságtant tanított Chica- 
góban, itt született legfontosabb munkája. Minthogy az associate professor rangról (és a ve- 
le járó szerény fizetésről) nem jutott előrébb, 1906-tól a Stanfordra ment át. Közben szakí- 
tott első feleségével, aki ugyanolyan önfejű volt, mint ő. 1909-ben egy erkölcstelennek tar- 
tott nőkapcsolata miatt rövid úton kitették a Szanfordról. 1911 és 1918 között a University 
of Missourin tanított egy volt tanítványa, Herbert J. Davenport meghívására. Bár a tanárok 
közül sokan zseninek tartották és csodálták, csak lecturer maradt. A háború alatt rövid ide- 
ig a szövetségi adminisztrációban dolgozott, majd 1918-tól néhány évig a New York-i New 
School for Social Research tanára volt, egyidejűleg radikális politikai publicisztikát művelt a 
The Dial című lapban. Az 1920-as évek elején egy ideig a New York-i értelmiségi körökben 
is szert tett egyfajta népszerűségre. 

Művei radikális gondolkozásúnak mutatják, bennük a cselekvő ember, az alkotó férfi 
ideálját fogalmazta meg. Személyes viselkedésében viszont passzív és rezignált volt,  visz- 
szahúzódó, csendes és különc. Mindennel és mindenkivel szemben hajlott a fölényes 

gúnyra, s bár olykor agresszív volt, általában elkerülte a konfliktusokat. A polgári kon- 
venciókat nem tartotta be, megjelenésére, ruházatára, a "hivalkodó fogyasztásra kevés 
gondot fordított. Rossz tanár volt, lassan, szakállába motyogva adott elő — szándékosan, 
mert nem szenvedhette a nagy létszámú hallgatóságot. Bár mindenről megvolt a vélemé- 
nye, többnyire kerülte a nyílt állásfoglalást, s talán élvezte is, hogy kiismerhetetlennek tű- 
nik. Természetesen mindig volt néhány hallgatója, aki lelkesedett érte. Egyetemi karriert 
nem csinált, noha tehetségét, tudását közgazdász kortársai elismerték (egy időben a Jour- 
nal of Political Economy szerkesztője volt. Annak, hogy állásaiból kitették (vagy távozásra 
kényszerítették), bevallott indoka nem közismert radikális, szocialista "meggyőződése 
volt, hanem  különcsége, "fegyelmezetlensége, rossz előadó volta és zavaros  nőügyei. 
1925-ben meg akarták választani az American Economic Association elnökének. Túl késő, 
mondta. 1926-ban visszatért Kaliforniába, ahol kis faházában valóságos remeteségben élt. 
1929-ben halt meg. 


" Fő elemzett művei: 
A dologtalan osztály elmélete (1899) (fordította: Berényi Gábor), Budapest: Közgazdasági és 
Jogi Könyvkiadó, 1975 (DO) 
The Theory of Business Enterprise (1904), New York: Scribner, 1910 (TBE) 
The Higher Learning in America (1918), New Brunswick: Transaction Publishers, 1993 
(HLA) — magyarul szemelvények: A felsőoktatás Amerikában (fordította: Berényi Gá- 
bor), in: Thorstein Veblen: A dologtalan osztály elmélete (1899), Budapest: Közgazdasági 
és Jogi Könyvkiadó, 1975, 349-374. (FA) 


Veblen számos nyelven beszélt, széles körű olvasottsággal, nagy klasszikus művelt- 
séggel rendelkezett, de műveiben mintha tudatosan kerülte volna, hogy ezt hivatkozá- 
sokkal, a tudomány konvencióinak megfelelően dokumentálja. Arra sem volt hajlandó, 
hogy szerkesztői tanácsoknak megfelelően tegye áttekinthetőbbé ismétlődésekkel teli 
munkáit. Noha több szociológus kortársával ellentétben a mai értelemben vett empiri- 
kus problémákat tárgyalt (például a fogyasztás társadalmi jelentőségét, az egyetem mű- 
ködésmódját), könyveihez a szó szoros értelmében vett empirikus kutatást nem vég- 
zett. Állításait nagyon nagy tájékozottság, széles körű (nemcsak gazdasági) ismeretek 
birtokában tette meg, de elégnek tartotta, ha néhány utalással és példával illusztrálja 
azokat. Munkamódszere, tudományos eszköztára jellegzetesen XIX. századi volt — el- 
lentétben témáival, amelyek kivétel nélkül modernek, XX. századiak voltak. 

Veblen szocialista volt — elméletben. Úgy gondolta, hogy az Egyesült Államok de- 
mokratikus hagyományának természetes továbbfejlesztése egyfajta szocializmus, az 
ipari köztársaság vagyis az üzleti uralmától megszabadított nagyipar megteremtése. 
A háború rövid időszakát kivéve óvakodott attól, hogy politikailag elkötelezze magát. 
Noha közgazdásznak számított, elvetette az uralkodó közgazdasági elméletet (ebben az 
időben az Egyesült Államokban a klasszikus és marginalista gazdaságtan valamiféle át- 
meneti keveréke volt a meghatározó). Viszonzásul ezek a közgazdászok kivetették ma- 
guk közül: Veblen nem is közgazdász, hanem szociológus — mondták. Csakhogy Veblen 
nem kívánt az akkoriban alakuló szociológus közösségbe átállni. Valóban a gazdaság 
érdekelte, amelynek az elemzésétől a szociológusok óvakodtak. Nem volt teljesen elszi- 
getelt a közgazdasági mezőben, nézetei bizonyos rokonságot mutattak a University of 
Wisconsinon működő reformista közgazdászokéval, Richárd T. Ely-ével és John R. 
Commonséval. 

Gondolkodása kapcsolódott az 1890-es évek populista mozgalmaihoz, a kisembe- 
rek, a farmerek követeléseit megfogalmazó törekvésekhez is. A populista értékek mé- 
lyen áthatották egész gondolkodását. Szemben azokkal, akik a vállalkozókat, az ipari 
kapitányokat" Amerika hőseinek hitték, Veblen hajlott arra, hogy közönséges gazfickó- 
kat lásson bennük. Nem volt európai értelemben vett proletár szocialista, de olvasta és 
bírálta Marxot is, Kautskyt is, s különösképpen az olasz marxistákat, Enrico Ferrit és 

Antonio Labriolát. Ismerte Schmoller, Sombart írásait. Chicagóban rendszeresen tartott 
a szocializmusról szóló kurzusokat. Nagy hatást gyakorolt rá az amerikai Edward 
Bellamy nagy sikerű Looking Backward című technokrata-szocialista utópiája. A bolsevik 
forradalomban is ennek a víziónak a megvalósulási lehetőségét látta. 

Veblen a szocializmust összekapcsolta egyfajta pszichológiai funkcionalizmussal, 
ösztöntannal és az emberi fajok különbözőségét hangsúlyozó antropológiával. A darwi- 
nista szelekció gondolatát az emberi fajokra alkalmazta, s a faji tényezőnek jelentős sze- 
repet juttatott a történelem magyarázatában.!$5 

Veblen legismertebb műve a pályája elején, 1899-ben publikált 4 dologtalan osztály el- 
mélete. (DO.) A munkában félreismerhetetlen az 1890-es évek eleje populista hullámá- 
nak hatása. Többen a nagytőke és a nagyvárosi polgári élet dühös szatírájaként olvas- 
ták. Ezt a benyomást erősítette, hogy Veblen — mint említettem — lemondott a tudomá- 
nyosság akkoriban meghonosodó kellékeiről. Veblen azonban nem népszerű pamfletet 
kívánt írni (a könyv egyes fejezeteit előzetesen publikálta az American Journal of 
Sociologyban). A radikális értelmiség körében a könyv nagy sikert aratott. A szociológu- 
sok (Ward és Ross) is tetszéssel fogadták, míg a gazdaságtan fő áramának képviselői tu- 
dománytalannak minősítették. 


A mesterségbeli tudás dicsérete 


A dologtalan osztály elmélete nincs híján az elméletnek — igazság szerint többféle, részben 
egymást kizáró elméletnek. Veblen gondolkodásának alaprétege egy cselekvéselmélet- 
té átformált népi etika. Az ember szerinte alapvetően cselekvő lény, , értékeli a hatékony 
munkát, és lenézi a hiábavaló erőfeszítést. Érzéke van a hasznosság vagy hatékonyság 
érdeme és a haszontalanság, a pazarlás vagy a képtelenség (incapacity) érdemtelensége 
iránt. Ezt a hajlamot vagy hajlandóságot a mesterségbeli tudás (workmanship) ösztöné- 
nek nevezhetjük." (DO 42.) Veblen szerint az ember eredendően arra hajlik, hogy nagy- 
ra becsülje a hatékony, hozzáértő, odaadással és nem a pénzbeli nyereségért, hanem a 
hasznos eredményért végzett munkát. Ez az eredendő emberi hajlandóság a gondos 
kézműves vagy a hozzáértő paraszt tevékenységében mutatkozik meg.!6 Mint egy ké- 
sőbbi munkájában írta, a mesterségbeli tudás ösztöne az eszközök célszerű felhasználá- 
sának ösztöne. , A kéznél levő eszközök hatékony használata és az élet céljaira rendel- 
kezésre álló erőforrások megfelelő kezelése önmagában az erőfeszítés célja, és az ez irá- 
nyú siker a kielégülés forrása."!7 Veblen számos ellentmondása közül az egyik, hogy a 
racionális mérlegelést és eszközválasztást ösztön, azaz nem-racionális viselkedési disz- 
pozíció eredményének tartotta. 

Veblen az emberi viselkedés motívumai között megemlítette a "jótékonyság, a 
I?ajtársiasság", tcimboraság" vagy az fesztétikai érzék" motívumait is, a , nem megszé- 
gyenítő érdek maradványait", például a vallásos tevékenységben vagy a nők bizonyos 


45 Nagyra tartotta a rasszista jobboldali francia antropológust, Georges Vacher de Lapouge-t. Veblen 
büszke volt északi eredetére, érdekelték a skandináv mítoszok, fordított is izlandi mondákat. Legismertebb 
könyvében is többször írt az "etnikai típusokról, amelyek örökletesek, s a zsákmányoló viselkedésformát a 
tesúcsfejű" (dolichocephalic) szőke északi típussal kapcsolta össze. (Lásd pl. DO 203, 209.) 1915-ben írt Imperial 
Germany and the Industrial Revolution című könyve sem mentes a rasszizmust súroló németellenességtől. 

146 A Közép-Nyugat új farmergazdaságaira a workmanship nem volt általában jellemző. A farmerek jelen- 
tékeny része a gyors meggazdagodást kereste, készen arra, hogy rögtön továbbálljon, mihelyt egy kedvezőbb 
lehetőség kínálkozott — vállalkozók voltak, nem parasztok. Lásd Richard Hofstadter: The Age of Reform. From 
Bryan to F D. R.0955), New York: Alfred A. Knopf, 1965, 36-46. 

47 The Instinct of Workmanship, in: Max Lerner (ed.): The Portable Veblen (1948), Harmondsworth: Pen- 
guin, 1976, 318. (részlet The Instinct of Workmanship and the State of Industrial Arts című műből). 

tevékenységeiben. (DO 293 sk.) Ugyanezt , szülői hajlamnak" (parental bent) nevezve 
ugyanolyan ösztönnek tekintette, mint a mesterségbeli tudásét.!8§ Veblen társadalom- 
és emberképében azonban a szimpátiából következő együttműködés, az interakció, 
amely már egyes kortársainál is (pl. Cooleynál és Meadnél) s különösen az amerikai 
szociológia következő korszakában olyan kiemelkedő szerepet játszott, szinte teljesen 
hiányzott. Már a munkás ember" vebleni világa sem valamiféle egyetemes közösségi 
harmónia világa: a mesterségbeli tudás domináns ösztöne ,a személyek versengésre 
késztető (emulative) vagy megszégyenítő (invidious) összehasonlításában" mutatkozik 
meg. (DO 42.) Az összehasonlítás mércéje pedig az , ipari hasznosság". (DO 43.) 

Veblen erkölcsi értelemben utilitarista volt, de a hasznosság pénzbeli mércéit elve- 
tette. A tevékenység vagy a termék reális" hasznosságát értékelte. Ezzel összhangban 
szólt arról, hogy a modern közösség kollektív érdeke az ,ipari hatékonyság", azaz a 
gazdasági folyamatok célszerű megszervezése, s ezzel az ipari hatékonysággal állította 
szembe a , ravasz kereskedést". Kétféle gazdasági intézménytípust különböztetett meg: 
az iparit és a pénzügyit. (DO 211-212.) Ez a megkülönböztetés populista eredetű, de a 
termelési hatékonyság és a nyereségesség, tehát a gazdasági hatékonyság közötti ellen- 
tét egyfajta technokratikus gondolat kiindulópontjává is vált: ebből ugyanis az követke- 
zett, hogy a Gilded Age nagy gazdasági cápái helyett a mérnökök" kezébe kellene adni 
a termelés szervezését — ahogy azt későbbi műveiben ki is fejtette. 

Veblen az emberi történelmet (hiszen A dologtalan osztály elmélete igazi XIX. századi 
módon egyfajta világtörténelmi vázlatot is tartalmazott) a mesterségbeli tudás ösztöne 
átalakulásaival magyarázta: a vadság állapotából a zsákmányoló, barbár szakaszra át- 
térve az eredetileg a hasznosság tekintetében való békés versengés agresszív versengés- 
sé válik. , Zsákmányoló hajlamokról, szokásokról és hagyományokról" beszélt (DO 46.), 
a tevékenység szerinte egyre inkább ,a zsákmányoló hősiesség trófeáinak" megszerzé- 
sére irányul, majd a zsákmányolás eredményeképpen megjelenik a tulajdon. (DO 52.) 
A ,zsákmányoló ösztön" kifejezéssel is találkozhatunk. (DO 53.) A zsákmányolásra va- 
ló áttérést a versengés feltételeinek megváltozásával magyarázta, ebből vezette le az 
ipari hasznosság terén való versengésnek zsákmányolássá való átalakulását. (DO 43.) 
A zsákmányolás (és minden, ami később következik) tehát az eredeti és alapvető ösz- 
tönnek, a mesterségbeli tudásénak az elfajzása. A későbbiekben erről mintha elfelejtke- 
zett volna, és a zsákmányolást önálló ösztönre vezette vissza.!99 

Veblennek ez az érvelése (DO 43 sk.) ismerős, a XIX. századi evolucionista felfogá- 
sokból kölcsönzött eszméket tartalmaz.!"9 Csakhogy szakított a régi evolucionizmus ha- 
ladáselvű szemléletével: a barbárság az erkölcsi züllés, a mesterségbeli tudás eredeti 
emberi ösztöne elfajzásának a kezdete. A vadság kora, amelyről Veblennek érdemi 
mondanivalója nem sok volt, az elveszett aranykornak tűnik.!! 


M8]I. m. 313. 

149 Ez a probléma az ösztönelméletek általános problémája: ha a változatos emberi viselkedést ösztönten- 
denciákkal akarják magyarázni, az ösztönök számát egyre szaporítani kénytelenek, hogy a változatosságról 
számot tudjanak adni. Végül annyi ösztön lesz, ahány magyarázandó viselkedéstípus — s ezzel maga az ösz- 
tönfogalom válik feleslegessé. 

159 A vadság és barbárság megkülönböztetését Veblen Lewis H. Morgantól vette át. Noha mellőzte a hi- 
vatkozásokat, lehet tudni, hogy Veblen ismerte és becsülte a német történeti gazdaságtan, Schmoller és (ké- 
sőbbi írásaiban) Sombart műveit is. 

151 Veblentől nem állt távol, hogy a vadság korát (amelyet az evolucionista etnológiából ismert) egyfajta 
idillnek ábrázolja: ,,... a kultúra e feltételezett kezdeti szakaszának uralkodó szellemi vonása a csoportszoli- 
daritás közvetlen, magától értetődő érzése volt, amely egyrészt önelégült, de semmiképpen sem buzgó rokon- 
szenvben fejeződött ki az emberi élet mindenfajta tehetsége iránt, és kényelmetlen ellenszenvben az élet meg- 
értett gátjaival és haszontalanságaival szemben." (DO 205.) 

A hivalkodó fogyasztás eredete és funkciója 


Veblen szerint a barbár tulajdonszerzésben az , uralkodó ösztönző kezdettől fogva a 
gazdasághoz kapcsolódó megszégyenítő megkülönböztetés volt" (DO 51.), azaz a tulaj- 
don mint a másik felett szerzett győzelem látható jele. Ez a tendencia erősödik meg a 
barbárságot felváltó , kvázi békés" korszakban (DO 52.; ez utóbbi pontos természete és 
az ipari korszaktól elválasztó határvonalának mibenléte nem teljesen világos). Az em- 
beri viselkedést továbbra is ugyanaz a tényező határozta meg, csak ez korszakonként — 
nyilvánvalóan a Veblen által érdemben nem elemzett intézményi tényezők hatására — 
különböző alakot öltött. 


Az alapvető gazdasági motívum ... a teljesítményre irányuló hajlam és a hiábava- 
lóság megvetése marad. E hajlamnak csak a kifejeződési formája változik meg azok- 
kal a tárgyakkal együtt, amelyek felé az ember tevékenységét irányítja. Az egyéni 
tulajdon uralma alatt a siker látható elérésének legkézenfekvőbb eszközét a javak 
megszerzése és felhalmozása nyújtja; s mihelyt teljesen tudatosodik az önbecsülő el- 
lentét ember és ember között, a teljesítmény hajlama — a mesterségbeli tudás ösztö- 
ne — egyre inkább másoknak a pénzbeli teljesítményben való túlszárnyalására irá- 
nyuló törekvéssé alakul." (DO 56.) 


A történelem tehát az eredeti ösztönt lényegével ellentétes irányba fordítja: míg valaha 
a munka volt a becsület forrása, a zsákmány, a tulajdon, a pénzvagyon lesz azzá, sőt, a 
folyamat végpontján az eredetileg az alkotó tevékenységet ösztönző indíték az ellenté- 
tébe, a hivalkodó semmittevés ösztönzésébe fordul át. 

Veblen a változások okát az alkalmazkodásban látta. Erre utalnak a könyv kifejezet- 
ten szociáldarwinista jellegű fejtegetései. , Az ember léte a társadalomban csakúgy, mint 
más fajok élete, a létezésért folyó harc, a szelektív alkalmazkodás folyamata. A társadal- 
mi struktúra fejlődése az intézmények természetes kiválasztódásának folyamata." (DO 
180.) Ez a tétel is a gazdag dologtalan osztály kritikájának az összefüggésében fogalma- 
zódott meg. Veblen szerint ugyanis ha valamelyik osztály , menedéket talál a környezet 
hatása elől", akkor konzervatív lesz, és ezzel az egész társadalom alkalmazkodását gá- 
tolja. (DO 183-184.) Maga a verseny és az alkalmazkodás gondolata Veblen számára 
megkérdőjelezetlen és magától értetődő volt. 

Mindez különösen azért érdekes, mert azok a gondolatok, amelyek miatt Veblent 
utókora igazán nagyra tartotta, számos tekintetben ellentétesek darwinista-naturalista 
meggyőződéseivel. Ezek a dologtalanságra és a hivalkodó, pazarló fogyasztásra vonat- 
kozó megfigyelései. Veblen — mint erre utaltam — azt állította, hogy mind a barbár, zsák- 
mányoló, mind a kvázi békés, mind az ipari korszakban a tulajdon lesz a másokkal va- 
ló versengő összehasonlítás alapja: az a tiszteletre méltóbb, akinek több van. Csakhogy 
így a mesterségbeli tudás ösztöne az ellentétébe fordul: a termelő alsó osztályokban 
ugyan megmarad a hatékonyság, az iparkodás becsülete, a , pénzügyileg magasabban 
álló osztályban" azonban a tulajdon által lehetővé tett dologtalanság válik a tiszteletre- 
méltóság jegyévé. (DO 57-58.) , Nota notae est nota rei ipsius. (A jel jele magának a dolog- 
nak a jele.)" (DO 62.) A [dolog maga! a tiszteletreméltóság, az erre irányuló vágy gyö- 
kere tulajdonképpen a mesterségbeli tudás ösztöne, amely versengésre irányul. 
A "dolog jele" a tulajdon, amely — mint láttuk — a siker terméke. A jel jele" a tulajdon ál- 
tal lehetővé tett dologtalanság, amely így önmaga ellentétének (a mesterségbeli tudás 
tekintetében való sikernek) a jele lesz. A jel terminus említése azért szimptomatikus, 
mert ezzel az érvvel Veblen — anélkül, hogy ezt jelezte volna — elméleti modellt váltott: 
a dologtalanságra vonatkozó (iskolát teremtő) fejtegetései ugyanis nem a versengés és 

alkalmazkodás naturalista gondolati univerzumában, hanem a kultúra és a szimbólu- 
mok világának univerzumában mozognak. 

Veblen fejtegetései ezen a ponton szatírába fordultak (ez az indulatok által vezérelt be- 
állítódás magyarázza, hogy miért nem törődött az elméleti következetlenségekkel). A sza- 
tíra funkciója az volt, hogy — elsősorban a polgári fogyasztás felszíni jegyei mögött — rá- 
mutasson ennek a fogyasztásnak a "valódi, de szükségképpen elkendőzött funkciójára. 
Ez a funkció tette összehasonlíthatóvá a látszatra különbözőt: az úr dologtalansága, az 
iparkodó vállalkozó környezetének helyettesítő fogyasztása és a szubjektív ízlésre hi- 
vatkozó fogyasztás társadalmilag ugyanazt a funkciót töltik be. Veblen a közös vonáso- 
kat kereste a kvázi békés" korszak nagyura és a modern ipari korszak nagytőkése, vá- 
rosi nagypolgára között — akiket pedig minden nagyívű történeti áttekintés szembe szo- 
kott állítani. Veblen populista szemszögéből a hasonlóság abban mutatkozott meg, 
hogy a nagyúri dologtalanság és az örökké buzgólkodó pénzügyi vezető, a városi pol- 
gár hivalkodó fogyasztása hasonló funkciót tölt be.!?? (DO 98-99.) Mindegyik jel — a si- 
ker, a győzelem jele. 

Veblen fejtegetései plauzibilisek — de nem bizonyítottak a bevett tudományos szabá- 
lyok szerint. Veblen kézenfekvő megfontolásokat, mindennapi megfigyeléseket szede- 
getett össze (amelyek természetesen elsősorban a XIX. század végi Amerika világát mu- 
tatták, noha Veblen állítása szerint az általa megfigyelt dologtalanság és hivalkodás az 
egész civilizáció alapvonása). Így rámutatott az illem, a jó modor szimbolikus 
funkciójára,!53 az asszonyok és a szolgák helyettesítő dologtalanságára, akik a férfi üz- 
leti szorgoskodását kiegyenlítendő lustálkodnak. (DO 77 sk.) Az, hogy a szolgák hada 
az úr státusának jele, régi irodalmi-morálfilozófiai közhely volt. Veblen leleménye az 
volt, hogy ezt a megfigyelést összekapcsolta a középosztálybeli háziasszony életére vo- 
natkozó megfigyeléssel, s így kiderült, hogy ez utóbbi sem "babaházban! élő felesleges 
lény, hiszen funkciója férje tiszteletreméltóságának (anyagi sikerének) lázas dologtalan- 
sággal, háztartásvezetéssel és "társadalmi kötelezettségekkel való demonstrálása. (DO 
93-95.) Éles szemű megfigyelő lévén felismerte, hogy a női szépségeszmény akkor kez- 
dődő megváltozása, amelynek eredményeképpen ,a női szépségeszményben az erőtlen 
finomság, áttetszőség és a veszélyes karcsúság!"! ismét átadja a helyét az ősi típusnak, 
aki nem tagadja meg sem kezét és lábát, sem pedig személyének egyéb durván anyagi 
tényezőit" (DO 147.), nem jelenti a funkció megváltozását: egyszerűen arról van szó, 
hogy a felső dologtalan osztály asszonyai mindenféle közönséges termelőmunka gya- 
núja felett állnak, s ezt korábban a beteges finomság, újabban a szabadtéri időtöltés fel- 
értékelődésével a természetes" megjelenés jelezte. 

Veblen szemében a magaskultúra funkcionális jelentősége, jelértéke a nyilvánvaló 
pazarló fogyasztáséval azonosnak bizonyult: 


5 AZ angol helyesírás a hivalkodó pazarlás törvényének uralma alatt a tiszteletremél- 
tóság kánonjának valamennyi követelményét kielégíti: archaikus, nehézkes és nem 
hatékony; megszerzése időbe és energiába kerül; könnyű felfedezni, ha valakinek 
nem sikerült volna szert tennie rá. Ezért ez a tiszteletreméltóság első és legkézenfek- 
vőbb próbája." (DO 346.) 


IS2A könyv címe ezért félrevezető: Veblen elsősorban nem a XVIII. század európai dologtalan osztályát 
(ez volt az igazi leisure class), hanem az amerikai ipari-nagyvárosi kapitalizmus nem dologtalan, de hivalko- 
dóan fogyasztó osztályát vizsgálta. 

153 Végső gazdasági alapjuk a jó modor megszerzéséhez nélkülözhetetlen dologtalanságnak vagy az idő 
és erőfeszítés nem produktív felhasználásának tiszteletreméltó jellege." (DO 68.) 

154 A leírás emlékeztet arra, amilyennek a források Veblen első feleségét mutatják. 

Veblen a pazarlásban és a haszontalanságban látta azt a két jegyet, amely a dologta- 
lan osztály számára megkülönböztető erővel bírt. Fáradhatatlanul pécézte ki a , tettetett 
felhasználhatóság" (DO139.) különböző példáit (az adott esetben a , rusztikus sövénye- 
ket, hidakat, lugasokat"), és alig rejtett felháborodással mutatott rá, hogy bármiről is 
van szó, a tiszteletreméltóság céljára való felhasználhatóság a , pazarlás közös elemé- 
ben" rejlik. (DO 97.) 

A hangsúlynak a közös elemen kellett lennie: Veblen igazi teljesítménye ugyanis 
nem a hivalkodó fogyasztás" példatárának a szaporítása volt, hanem a minőségileg és 
közmegítélés szerint eltérő jelenségek ekvivalenciájának a felismerése. Láttuk, hogy ezt 
mint jelfunkciót értelmezte (természetesen anélkül, hogy a jel természetével magával 
foglalkozott volna — számára ez is a sok magától értetődő dolog közé tartozott). Ebből 
a szempontból a fogyasztás, a kultúra egész világa mint jelek összefüggő rendszere je- 
lent meg, amely nemcsak elleplezte a valóságot (a gazdagságot és hatalmat), hanem te- 
remtette is. Több helyen található Veblennél olyan megfogalmazás, amely éppen ezért 
ellentétes naturalista-szociáldarwinista alapbeállítottságával, mert a "kultúra! (ezt a ter- 
minust nem használta) önálló jelentőségét hangsúlyozta. Például a társadalmi konzer- 
vativizmus jelenségét tárgyalva így írt: , Az illemszabályok, a konvenciók és a divatos 
szokások bármely időpontban és bármely nép esetében többé-kevésbé szerves egészet 
alkotnak; ezért, ha bármiféle jelentősebb változás következik be a séma egyik pontján, 
akkor más pontokon is változást vagy átrendeződést, sőt esetleg teljes újjászerveződést 
von maga után." (DO 190.) 


Az ipari rendszerről 


A Dologtalan osztályban is központi szerepet játszott az ipari és pénzügyi funkciók megkü- 
lönböztetése. Részben a német történeti gazdaságtanra támaszkodva ezt dolgozta ki The 
Theory of Business Enterprise (1904) című munkájában. A könyv két tézis köré épült. Egy- 
részt azt állította, hogy az ipari rendszer valójában a vele sokszor azonosított üzleti rend- 
szer ellentéte. Másrészt a gépi folyamatok kulturálisan korlátozó hatását hangsúlyozta. 

Veblen közelebbről nem vizsgált és magától értetődőnek vett kiindulópontja az volt, 
hogy a gépi, ipari termelés kölcsönösen összefüggő elemekből áll, s egyfajta egyensúlyt 
kíván meg az alkotórészek között. Csakhogy , a különböző ipari egységek közötti mun- 
kakapcsolat egyensúlyát az üzleti tranzakciók révén tartják fenn vagy állítják helyre ...". 
(TBE 18.) Az üzleti rendszer tartalmazza mindazt, ami nem a szorosan vett termelés: 
tehát a kereskedelmet, a pénzügyeket és minden ezekhez kapcsolódó tevékenységet. 
Eddig mindez általánosan elfogadott gazdaságtani állítás. Veblen azonban úgy látta, 
hogy az üzleti érdekeket adott esetben jól szolgálhatja a gépi termelés egyensúlyának 
megzavarása, tehát lehetnek olyanok, akik stratégiai célja éppenséggel ennek az egyen- 
súlynak a megbontása. (TBE 25; 29.) 


vadi srágeg 


telemben vett ipari rendszert alkotó folyamatok könnyedén és megszakítás nélkül 
kapcsolódnak össze, de az ipari egyensúly töretlen fenntartása nem szükségképpen 
szolgálja azoknak az üzletembereknek a pénzügyi érdekeit, akik kezében van a dön- 
tés joga ez ügyben. Ez különösképpen igaz azoknak a nagy üzletembereknek az ese- 
tében, akiknek kiterjedt érdekeltségeik vannak." (TBE 27.) 


Veblen természetesen a farmereket megnyomorító vasúttársaságokra, a nagy trösztök 
és korporációk uraira — Rockefellerre, Carnegie-re, Morganra, Vanderbiltre — gondolt. 

Bennük nem a megérdemelt jutalmát élvező zseniális újítót, nem a nemzet gazdagságát 
biztosító romboló-újító vállalkozót, hanem kora radikálisaihoz hasonlóan a gazfickót 
látta. 

Veblen elképzelhetőnek tartotta, hogy az iparbárók érdekeinek védelmére kialakul 
egy konzervatív, kifelé militáns, befelé elnyomó háborús gazdaság, amely ellensúlyoz- 
za a gépi fegyelem dezintegráló hatását, de ez tartósan sem az ipari technológia adott 
állapotával, sem a szokásos üzleti rendszerrel nem fog összeférni. A másik lehetőség 
csak a nélkülözhetetlen ipari technológia megőrzése — az üzleti rendszer technokratikus 
megoldással való helyettesítése útján. (TBE 398-400.)!55 

Veblen az üzleti vállalkozások és az ipari rendszer működésében alapvető kulturá- 
lis ellentmondásokat fedezett fel. Ezek közül az egyik az, hogy a gépi termelési folya- 
mat aláássa , az üzleti vállalkozás szellemi, intézményes alapjait", ti. a kézművesség ko- 
rából származó , természeti jogok rendszerétő, vagyis a tulajdonra mint a saját munka 
eredményére vonatkozó filozófiai és erkölcsi megfontolások egészét. (TBE 375.) Itt rész- 
ben arra gondolt, amire Max Weber is: az ipari termelés megsemmisíti a kis magántu- 
lajdon korszakából örökölt polgári értékeket, tulajdonképpen a mesterségbeli tudás 
szellemét, hiszen míg korábban az egyéni teljesítmény volt az értékelés alapja, most a 
gép és az összefüggés a fontos. Arra is utalt, hogy a gépi termelés, a pénzügyi nyereség- 
re törekvő üzleti rendszer aláássa a magántulajdon legitimációs alapját, amelyet a klasz- 
szikus polgári gondolkodás az egyéni munkában talált meg. Kulturálisan a géprend- 
szer úgymond az antropomorf, idealista, a jó és rossz kérdései körül forgó gondolkodás 
kiszorítását eredményezi. 


A munkás gondolkozásában és életszokásaiban ezért a gépi ipar fegyelme a dolgok 
egymásra következésének szabályszerűségét és gépies pontosságát alakítja ki, és ér- 
telmi tekintetben az eredmény az lesz, hogy puszta megszokásból a mérhető okok 
és okozatok terminusait alkalmazzák, ugyanakkor elhanyagolják és lekicsinylik 
azoknak az értelmi képességeknek a gyakorlását, amelyek nem illeszkednek ehhez 
a szemlélethez." (TBE 309.) 


A modern nagyipar kulturális hatásait Veblen sok tekintetben hasonlóan értékelte, 
fedezte fel. A diagnosztizált rosszal, az üzleti világ romboló hatásaival olyan elképzelé- 
seket szegezett szembe, amelyek a technikai racionalitás szelleméből születtek. Ilyen jel- 
legű volt politikai utópiája, az 1921-ben megjelent The Engineers and the Price System (a 
címben szereplő "árrendszer" értelme nem az "árak rendszere", hanem az "árak — vagyis 
árucsere — révén szabályozott rendszer). 


, Ezért Amerikában és bármely más iparilag fejlett országban a forradalmi átalaku- 
lás kérdése a gyakorlatban annak a kérdése, hogy mit fog tenni a műszaki szakem- 
berek céhe. Ez valójában annak a kérdése, hogy az ország iparának irányításában 
megnyilvánuló hatalom és felelősség a pénzügyi emberek kezéből — akik a Szerzett 
Érdekek szószólói — átmegy-e a műszaki szakemberek kezébe, akik viszont a műkö- 
dő ipari rendszert képviselik. ... Ha tehát Amerikában van esély valamifajta szovjet 
megjelenésére, akkor ez a Műszaki Szakemberek Szovjeté lesz." (DO 377-378.) 


155 Veblen itt láthatólag Spencerrel vitatkozott. Míg Spencer a katonai és ipari társadalmakat egymást ki- 
záró típusoknak látta, Veblen úgy találta, hogy az ipari világot maga alá gyűrő üzleti vállalkozási rendszer 
hosszú távon egy újfajta katonai társadalomhoz vezethet. 

A tétlen kíváncsiság dicsérete 


Veblen technokrata volt — de nem teljesen. 1918-ban jelentette meg egyetemi tapasztala- 
tait összegző röpiratszerű munkáját, A felsőoktatás Amerikában címmel. Elhibázottnak 
tartotta az egész egyetemi rendszert, az undergraduate képzés túlsúlyával, a különböző 
szakképzési intézményeknek az egyetembe való integrálásával, a kialakult igazgatási 
struktúrával, az oktatók kiválasztásának rendszerével egyetemben. Nem meglepő, 
hogy az egyik alapvető bajnak azt tartotta, hogy az egyetem dolgaiban túlságos befo- 
lyással bírnak , az üzleti elvek és a pénzügyi nyereség". E befolyás intézményes bizto- 
sítéka az, hogy az egyetemek , kormányzó tanácsaiban" (governing boards) a , korlátlan 
ellenőrzés" ma (azaz 1918-ban) az üzletemberek kezében van. (FA 362 sk.) Ezek pedig 
Veblen szerint , konzervatív" gondolkodásukat érvényesítik az egyetem ügyeiben: az ő 
szempontjaik a meghatározóak az egyetemet irányító elnök kiválasztásában és az igaz- 
gatási bürokrácia működésében, az ő befolyásuknak tulajdonítható, hogy az egyetem 
túlságosan sok undergraduate hallgatót vesz fel a college-okba, mert ebből van bevétele, 
s mert ezek a college-ok biztosítják a jobb módúak számára hasznos képzést. Az egye- 
tem ezért túlságosan sokat költ a sportversenyekre és a nem tanulmányi foglalatossá- 
gokra.!56 Az üzleti szempontoknak köszönhető, hogy sokféle, nem odavaló szakképző 
intézmény is az egyetem keretei közé került, így az egyfajta "áruház! lett. (HLA 65.) De 
Veblen nemcsak az edzőképző iskolák és business schoolok vagy a "háztartásgazdaság- 
tani" iskolák egyetemi jelenlétét kifogásolta, hanem minden szakképző intézmény, így 
a mérnöki, jogi vagy orvosi szakképző intézmények egyetemi integrációját is! 

Korábbi művei alapján világos, hogy Veblennek nem lehetett rokonszenves az üzle- 
ti vagy pénzügyi szempontok érvényesülése az egyetemen. De hogyan fér össze a tech- 
nikai funkciók, a mesterségbeli tudás értékét hangsúlyozó társadalomtudós nézeteivel 
a gyakorlati, technikai képzési irányok egyetemi jelenlétének kifogásolása? Természete- 
sen sehogy. Veblen időnként ugyan utilitaristának látszott, de elvetette a tudás pragma- 
tikus, problémamegoldó és a cselekvésbe ágyazottságot hangsúlyozó felfogását. A mes- 
terségbeli tudás (és a szülői hajlamok") mellett egy újabb alapvető emberi ösztönzőt is 
bevezetett: a tétlen kíváncsiságot" (idle curiosity) : 


5 Az ezoterikus tudást vagy "nagyobb tanultságot, ezt az egész vállalkozást, ameny- 
nyiben megfelelő módon számot tudunk adni róla, a tétlen kíváncsiság sarkallja, az 
érdek nélküli hajlam a dolgokról való tudás megszerzésére s e tudás összefoglaló 
rendszerezésére. Az objektív cél az ismert dolgok elméleti megszervezése, logikai 
artikulációja, s ettől nem téríthet el semmiféle célszerűségi vagy kényelmi megfon- 
tolás, hanem hűnek kell maradni a valóság azon kánonjaihoz, amelyeket az adott 
kor elfogad." (FA 355 — a fordítást módosítottam; ND.) 


A gyakorlati célra tekintő technikai vagy adminisztratív gondolkodás és a nyeresé- 
get néző üzleti szellem egyaránt szemben áll ezzel a tétlen kíváncsisággal, amelynek 
Veblen szerint az igazi egyetemi munka, azaz a kutatás és a kutatónevelés lényegét kel- 
lene alkotni. (HLA 56-57.) , Üzleti vállalkozásként az egyetem nagyon különös helyzet- 
ben van. A modern emberiséget magával ragadó nevelési törekvések jelentik létezésé- 
nek általában vett értelmét. Létezésének meghirdetett értelme az, hogy a tudást előrevi- 
gye, s ez lenne az értelme irányításának és vezetésének is, legyen az versengő vagy más- 


156 Fentebb szóltam arról, hogy a Veblen által kifogásolt jellegzetességek valóban az amerikai egyetemi 
rendszer meghatározó vonásai voltak. Különösen találó az, hogy az undergraduate képzés súlyát a közép- és 
felsőbb osztályok reprodukciós igényeivel kapcsolta össze. (HLA 74 sk.) 

féle." (HLA 127.) A pragmatikus, üzleti megközelítés tehát barbár (HLA 25), ellentétes 
az egyetem funkciójával: 


.-.. az üzleti elvek benyomulása az egyetemre ahhoz vezet, hogy meggyengül és 
visszaszorul a tudásra való törekvés, és ezért vereséget szenved a cél, amely miatt 
az egyetemet fenntartják. Ez az eredmény elsősorban abból következik, hogy a taná- 
rok és hallgatók közötti személyes kapcsolat, irányítás és társalgás helyére a teszt, a 
személytelen mechanikus viszony és mérce kerül; az oktatószemélyzetre mechani- 
kus standardizált rutint kényszerítenek, ezért háttérbe szorul, megszűnik a nem ér- 
dekvezérelt foglalatoskodás a művelődéssel és a tudományos kutatással" (HLA 165; 
ui. FA 365-366, 374.)!7 


Nem is igyekeznek megtartani, csak azokat az oktatókat, akik képesek és hajlandók 
beilleszkedni a bürokratikus-üzleties rendszerbe.!58 


Veblen befolyása, ismertsége már életében is nagymértékben ingadozott. Társada- 
lomkritikájában egyszerre alkalmazta a populista hagyományból származó kritikai 
mércéket (az önálló farmerek és kézművesek erényeiből levezetett, erősen utilitárius ha- 
gyományos amerikai értékeket) és a kapitalizmus, az utilitárius civilizáció értelmiségi 
kritikájának fő témáit. Ez az eklekticizmus lehetetlenné tette egy rá hivatkozó követke- 
zetes elméleti hagyomány kiépítését. Kortársai közül Ward vagy Ross becsülte ugyan, 
de a kiépülő szociológiában nem nagyon emlékeztek meg róla. A domináns marginal- 
ista gazdaságtannal ellentétes nézetei az ún. intézményes gazdaságtanban éltek tovább, 
így a gazdasági ciklusokkal foglalkozó Wesley Clair Mitchellnél, aki elsősorban Veblen 
üzleti-ipari megkülönböztetését vette át. A nagy válság alatt és után megint népszerű 
lett értelmiségi körökben, 1938-ban a New Republic körkérdésében a legtöbben Veblent 
tartották gondolkodásukra nagy hatást gyakorló szerzőnek. Ali. világháború utáni 
kritika! gondolkodás őse is Veblen lett. Az 1950-es évek elején Dávid Riesman, A ma- 
gányos tömeg és John Kenneth Galbraith, The Affluent Society szerzői már a legjelentősebb 
amerikai szociológusok között emlegették, C. Wright Mills bevezetőt írt 4 dologtalan 
osztály új kiadása elé. Ezek a kritikai szociológusok Veblenhez hasonlóan nem léptek ki 
a tudástermelés egyetemi rendszeréből, de abban — olykor több tudományterület hatá- 
rán — olyan ökológiai fülkéket" kerestek, amelyben a domináns iránnyal ellentétes kép- 
ződmények fennmaradhatnak. 

Ma a szociológiai gondolkodás 4 dologtalan osztályban valóban , egy modern téma 
születését" láthatja.!? Ezt a témát Pierre Bourdieu 1979-ben írt La distinctionja. újította 
meg igazán — de a Veblenétől szinte mindenben eltérő elméleti alapokon. 


157A Veblenéhez hasonló, de általában más (konzervatív) háttérmeggyőződések által mozgatott kritikát a 
századfordulón Amerikában is, Európában is többen írtak. A német kritikákra lásd Fritz Ringer: Die Gelehrten. 
Der Niedergang der deutschen Mandariné 1890-1933 (1969), München: Deutscher Taschenbuch Verlag, 1987. 

158 Alighanem saját eltávolítására gondolva írta, mi történik, ha valaki túlságosan "egyoldalú" tudomá- 
nyos érdeklődést mutat: , Zaklatás és mellébeszélés jól adagolt sorozatával az ártalmas tudóst olyan pozíció- 
ba lehet kormányozni, hogy büszkesége az önkéntes" lemondásra kényszeríti. Ha az nem sikerül, rákénysze- 
rülhetnek, bármilyen ízléstelen is ez, hogy finoman rossz hírbe keverjék a magánéletét, faji, vallási vagy po- 
litikai álláspontját." (HLA 130.) A leírás találó W. I. Thomas Chicagóból való, a könyv megjelenésének évében 
történt eltávolítására. 

159 Somlai Péter: A dologtalan osztály — avagy egy modern téma születése, in: Thorstein Veblen: A dolog- 
talan osztály elmélete (1899), Budapest: Közgazdasági és Jogi Könyvkiadó, 1975, 7-28. 

A szociológia peremén 


A gyors intézményesülés következtében sokkal többen működtek szociológusként a 
különböző egyetemeken, mint akiket eddig szemügyre vettünk. További névsorolvasás 
helyett a következőkben azokról kell szót ejteni, akik nem vagy csak rövid ideig voltak 
hivatásos tudósok. A XIX. századi társadalomkutatás kései maradványait láthatjuk ben- 
nük. Sok tekintetben megelőlegezték az 1920-as évektől kezdődő "empirikus" fordula- 
tot, noha az ezt a fordulatot végrehajtók alig hivatkoztak rájuk. 


A Hull House 


Nem teljesen ismeretlen a mai szociológiatörténetek számára a Hull House tevékenysé- 
ge. A Hull House settlement volt Chicago egyik szegénynegyedében, a Looptól, azaz a vá- 
rosközponttól nyugatra (a telket az a Helen Culver bocsátotta a settlement rendelkezésé- 
re, aki Thomas később bemutatandó lengyel parasztkutatásának a megindítását is fi- 
nanszírozta). Vezetője Jane Addams volt. 


m Jane Addams 1860-ban született, középpolgári családban. Fiatal korában sokat betegeske- 
dett, s ez talán azzal is összefüggött, hogy nem találta a helyét abban a világban, amely- 
ben a nők a szellemi és szakmai élet peremére voltak szorítva. 1887/88-ban Angliában 
megismerte a Toynbee Hall szociális munkáját, s ezt a példát követve 1889-ben Chicagóban 
megszervezte a Hull House settlementet Közvetlen szociális tevékenysége mellett sokat írt, 
közvetítőként a gyakorlatban is próbálkozott az ipari rendszer és a morális követelmé- 
nyek egyesítésével. A szociális kérdések szakértőjeként és a női egyenjogúság harcosaként 
nagy tekintélyre tett szert. A világháborúba lépést ellenezte, intenzív  békepropagandát 
folytatott, ennek eredményeképpen 1931-ben megkapta a Nobel-békedíjat. 1935-ben halt 
meg. 


A settlement a szociális munka egyik formája volt: résztvevői egy-egy "prob- 
lematikus" körzetben ismeretterjesztő kurzusokat tartottak, könyvtárat rendeztek be, a 
környék lakosságának klubszerű foglalkozásokat tartottak, óvodát, fürdőt üzemeltet- 
tek, jótékonysági akciókat szerveztek, olykor a szakszervezeteknek is adtak szervezési 
segítséget. A Hull House emellett szállást is adott középosztálybeli nőknek és férfiak- 
nak.!50 

A szociális segítőtevékenység eredményeként kiadott Hull-House Maps and Papers 
című kötetet olykor a társadalomkutatás történetírói is megemlítik.!1$! A kutatásban a 
központi szerep az egy időben a szocializmussal rokonszenvező Florence Kelley-é volt 
(1859-1932), aki 1895-ben már állami gyárfelügyelő volt, s ilyen minőségében mérte fel 
a Hull House körzetének lakás- és jövedelmi viszonyait, a munkaviszonyokat. A példát, 
hogy a társadalmi állapotokat térképen ábrázolják, a Bevezetésben említett Charles 
Booth londoni kutatásaiból vették. Bár többször említik e térképeket, mint a későbbi 
chicagói térképek előfutárait, logikájuk eltérő volt. Kelleyt és munkatársait (Boothhoz 
hasonlóan) az érdekelte, hogy az adott körzetnek milyenek a jövedelmi, lakás-, egész- 


160 A settlement tehát kísérleti erőfeszítés arra, hogy segítsen a nagyvárosi modern életfeltételekből követ- 
kező társadalmi és ipari problémák megoldásában. ... Kísérlet arra, hogy egyszerre enyhítse a túlzott felhal- 
mozást a társadalom egyik oldalán és az elszegényedést a másikon; feltételezi, hogy ez a túlfelhalmozás és el- 
szegényedés a legfájóbban a társadalmi és képzési privilégiumokkal kapcsolatos dolgok tekintetében érezhe- 
tő." Jane Addams: Twenty Years at Hull-House (1910), New York: New American Library, 1981, 98. 

161 Residents of Hull-House: Hull-House Maps and Papers. A Presentation of Nationalities and Wages in a 
Congested District of Chicago (1895), New York: Arno Press, 1970. 

ségi viszonyai. Felmérve helyszíni interjúkkal az egyes családok heti átlagos jövedel- 
mét, jövedelmi osztályokba sorolták őket, minden jövedelmi osztályhoz egy-egy színt 
rendeltek, s minden telket annak megfelelően töltöttek fel egy vagy több különböző 
nagyságú színezett négyszöggel, hogy milyen jövedelmi osztályba tartozó családok lak- 
tak ott. Ez a fajta térkép egyszerre mutatta a térbeli eloszlást, és helyettesítette a mai ku- 
tatásban használatos táblázatot. (Az eredményeket táblázatban nem is mutatták be.) 
A későbbi chicagói térképeken (mint látni fogjuk) egy-egy (többnyire "problematikus" 
jelenség térbeli szóródását kívánták bemutatni. 

Kelley elemezte a Hull House körzetében uralkodó ruházati ipar viszonyait, a bedol- 
gozói (sweating) rendszert is. (A vállalkozó üzemében csak a szabást végezte el, a var- 
rást kiadta a szveaternek, aki sokszor maga is munkás volt, s ez aztán nyomorúságos kö- 
rülmények között és nyomorúságos bérekért megvarratta az anyagot otthon dolgozó 
munkásokkal.) Kelley nemcsak a nyomoron és kizsákmányoláson háborodott fel, ha- 
nem elszörnyedve regisztrálta, hogy mennyi fertőzést terjeszthetnek ezek a készruhák 
— a vásárló középosztálybeliek körében. Az ipari viszonyok a későbbi chicagói szocioló- 
giát már nem érdekelték. 

A chicagói szociológiai egyetemi tanszék és a a Hull House viszonya elég komplikált 
volt. A kezdeti időkben az American Journal of Sociology hasábjain megjelent empirikus 
munkák jelentős része ebből a szociális munka iránt érdeklődő körből eredt.!£2? A szoci- 
ológusok (de mások is, így például Mead) megfordultak a Hull House-ban, előadásokat 
tartottak, közreműködtek a támogatások megszerzésében. Mindig tartottak azonban 
vele szemben egy bizonyos távolságot. Nem mellékesen az is szerepet játszott ebben, 
hogy a Hull House aktivistái nők voltak, a tudomány a századfordulón viszont férfi- 
ügynek számított. Aki a Hull House-ból bekerült az egyetemre (mint Sophonisba Breck- 
inridge), azt a szociális munkás képzésbe irányították. Csakhogy éppen amikor a váro- 
si problémákra érzékeny empirikus kutatás megjelent az egyetemen, a Hull House-hoz 
és a hasonló settlementekhez fűződő kapcsolatok meglazultak.!163 Nincs nyoma annak 
például, hogy a Park-tanítványok támaszkodtak volna a University of Chicago Settlement 
1912 és 1914 között három vékony kötetben megjelent A Study of Chicago s Stockyards 
Community című survey-jére, noha az ugyanúgy egy jellegzetes városi körzetet mért fel, 
mint ők (a survey az iskolák helyzetét, a fiatal lányok helyzetét, a béreket és a családi 
költségvetéseket vizsgálta). 


A survey-mozgalom 


A survey jól ismert műfaj volt a XX. század elején. A reformer értelmiség kezdeménye- 
zésére a századforduló környékén számos amatőr társadalomvizsgálat folyt.18$$ A sur- 
uey-tevékenység körülbelül 1930-ig tartott. Átfedte tehát az egyetemi szociológia kiala- 
kulásának és empirikus irányba fordulásának a korszakát. Mégis attól elkülönülve ala- 
kult, szerves kapcsolatba az egyetemi szociológiával nem került. E tevékenység egyik 
központja egy szociálismunka-folyóirat (Charities and the Commons, később: The Survey) 
és szerkesztője, Paul U. Kellogg volt. Bár a survey inkább a vizsgálódó újságírás eszkö- 


162 Például Milton B. Hunt tanulmánya (The Housing of Non-Family Groups of Men in Chicago), amely 
a kelet-európai egyedülálló bevándorlók lakáskörülményeit mérte fel a szokásos szempontok (a szállás álla- 
pota, higiénés viszonyai, zsúfoltsága, az étkezés rendszere) szerint. (American Journal of Sociology, vol. 16 
[1910], 145-170.) 

163 Lásd erre Deegan, Mary Jo: Jane Addams and the Men ofihe Chicago School, 1892-1918, New Brunswick: 
Transaction Books, 1988. 

164 Shelby M. Harrison, a Springfield Survey irányítója 1928-ban összeállított bibliográfiájában 1927-tel be- 
zárólag 154 általános és 2621 speciális survey-ről tudott. 

zeivel dolgozott, már egy nagy alapítvány (a Russell Sage Foundation) támogatását élvez- 
te, és kapcsolatban volt bizonyos — de nem szociológus — egyetemi körökkel (elsősorban 
a progresszív politika fellegvárának számító wisconsini egyetemmel s annak közgaz- 
dász professzorával, John R. Commonsszal). 

A survey tevékenység olyan méretű volt, hogy egyenesen Social Survey Movement-ről 
szokás beszélni. A Russell Sage Foundation munkatársa, Shelby M. Harrison 1930-ban 
visszatekintve így jellemezte a survey movement célkitűzéseit: 


, Ez nem csak tudományos kutatást jelent, nem csak újságírói munkát, nem csak tár- 
sadalmi tervezést, s nem is valami másfajta társadalmi vagy polgári vállalkozás; 
mindezek kombinációja. A survey legjobb formájában egyesíti a kutató, a tapasztalt 
társadalmi tervező és a nevelési kampányok szakértője hozzájárulásait; az első új in- 
formációkat hoz felszínre az adott helység problémáival és szükségleteivel kapcso- 
latban, a második az új tudás alapján javaslatokat tesz a helyzet javítására, a harma- 
dik széles körben elterjeszti az információkat és a javaslatokat, értelmezve azok 
jelentőségét.""165 


A Russell Sage Foundation 1912-ben (ekkor már mintegy két évtizede létezett az egye- 
temi szociológia!) létrehozta a munka összefogására és módszertani irányítására a 
Department of Surveys and Exhibits nevű szervezetet. Az amerikai survey-k skálája igen 
széles volt: a közigazgatási felméréstől a közösség tagjai által végzett önvizsgálaton és 
a szociálpolitikai kutatáson át egészen a tudományosabb jellegű vizsgálatokig terjedt. 

Annak ellenére, hogy a Survey Movement érdeklődése ugyanúgy a városi társadalmi 
problémák felé irányult, mint a chicagói vagy a New York-i egyetemi szociológusoké, 
az egyetemi szociológusok erős fenntartásokkal kezelték azt. Small és Park, a chicagói 
szociológia vezérfigurái ismerték és idézték például a Hull House kutatásait és munká- 
it, de nem szerették volna, ha az általuk művelt tudományt összekeverik ezzel a tevé- 
kenységgel. Ernest Burgess chicagói egyetemi tanár elsősorban a survey gyakorlati, po- 
litikai hasznát hangsúlyozta: , Ha a közösség önmagát szakértői irányítás mellett tanul- 
mányozza, az azt jelenti, hogy a demokrácia a társadalomtudóstól tanul. A társadalom- 
kutatás ugyanaz a közösség számára, mint a mintagazdaság a farmer számára."166 
A chicagói iskola kutatásai és a survey-mozgalom — mint látni fogjuk — módszertani te- 
kintetben is különböztek: az egyetemiek a hivatalos statisztikák mellett etnográfiai jel- 
legű megfigyeléseket és személyes dokumentumokat használtak, s idegenkedtek a sur- 
vey extenzív kérdezési módszereitől. 

A legnevezetesebb és legtöbb eredményt hozó az 1906 és 1909 között folytatott Pitts- 
burgh Survey volt.1$7 A nagy kohászati és fémipari központ vizsgálatát egy helyi szociá- 
lis munkás kezdeményezte, Paul U. Kellogg újságíró irányította a Russel Sage Foundation 
támogatásával. A kutatásban részt vettek egyetemi emberek (John R. Commons köz- 
gazdász és tanítványa, John Finch), reformer aktivisták, mint Florence Kelley és újság- 
írók. Kellogg igen fontosnak tartotta, hogy a munkában a helyi közösség (értelemszerű- 
en: a helyi értelmiség, középpolgárság) képviselői is részt vegyenek, hiszen ez biztosít- 
hatta, hogy a vizsgálat eredményeiből következő gyakorlati tennivalókat végre is hajt- 
ják. A Pittsburgh Survey extenzív módon leírta (és fényképekkel illusztrálta) a város 


165 Idézi Bulmer, Martin — Bales, Kevin — Kish Sklar, Kathryn (eds): The Social Survey in Historical 
Perspective 1880-1940. Cambridge: Cambridge University Press, 1991, 297. 

166 Idézi Bulmer — Bales — Sklar i. m. 303. 

167 Kellogg, Paul Underwood (ed.): The Pittsburgh Survey, 6 kötet, New York Charities Publications 
Committee, 1910-1914. Lásd Greenwald, Maurine W. — Anderson, Margó: Pittsburgh Surveyed. Social Science 
and Social Reform in the Early Twentieth Century, Pittsburgh: University of Pittsburgh Press, 1996. 

lakásviszonyait, művelődési és közegészségügyi helyzetét, a közszolgáltatások állapo- 
tát, a munkaviszonyokat, bérezést, a női munka helyzetét. Az anyag tagolását a szociá- 
lis munka világán belüli munkamegosztás, nem pedig valamilyen elmélet irányította. 
A cél egyértelműen az volt, hogy a közvélemény mozgósításával elérjék az állapotok 
megreformálását. 

John Fitch például, aki kohászat elemzését végezte, tanulságképpen a következőket 
írta: , Józan ember nem tagadhatja, hogy az acélművekben enyhén szólva igen szeren- 
csétlenek a körülmények. ... Úgy tűnik, hogy ha a körülmények olyanok maradnak 
mint ma, vagy egyenesen rosszabbodnak, a munkáltatóknak adott esetben határozott és 
hatékony ellenállással kell számolniuk."198 Fitch pontosan leírta a munkafolyamatokat, 
összegezte a balesetekre vonatkozó adatokat, bemutatta, hogy milyen hosszú az egyes 
munkáscsoportok munkaideje (többségük, olykor háromnegyedük 12 órát dolgozott), 
bértáblázatokat állított össze (ezek szerint a munkások majd háromnegyede napi 2,50 
dollárnál kevesebbet keresett, 5 dollárnál többet csak 5970 — a városban a legrosszabb he- 
lyen levő házak havi bérlete 15 dollár körül mozgott), leírta a szakszervezkedés állapo- 
tát és alakulását a megelőző években. Módszerében ez a munka a XIX. század felméré- 
seire emlékeztetett, bár azoknál sokkal terjedelmesebb volt, és nagyobb pontosságra tö- 
rekedett. Szociológiai elméleti háttere, fogalmi eszköztára természetesen nem volt. 

Mielőtt arra a következtetésre jutnánk, hogy Fitch munkája már 1911-ben is remény- 
telenül elavult volt, meg kell gondolnunk azt is, hogy egy olyan témát, az ipari munka 
világát dolgozta fel, amellyel még bő két évtizedig csak a tulajdonképpeni szociológián 
kívül állók foglalkoztak (mint Amerikában a Lynd házaspár). Jellemző, hogy a nagy 
ipari központ Chicagóban dolgozó szociológusok az ipari munkát nem tekintették szo- 
ciológiai témának (csak az üzemek környékét ellepő füstöt és bűzt emlegették többször 
is). Ez annál is inkább különös, mert az viszont szociológiai közhely volt, hogy a nagy 
társadalmi átalakulás, urbanizáció, mobilitás és dezorganizáció mozgatóereje a nagy- 
ipar. Szerepet játszott ebben az óvatosság is, de az a szemlélet is, amely a modernitást 
mint erkölcsi-társadalmi dezorganizációs és reorganizációs folyamatot fogta fel, s így 
nem tette lehetővé az ipari munka mint szociológiai probléma felismerését. 

Survey jellegű kutatáson alapult The Negro in Chicago," amelynek megírásában Park 
egyik tanítványa (Charles S. Johnson) fontos szerepet játszott, s ezen a szálon kapcsoló- 
dik a későbbi chicagói iskolához. 1919 nyarán más városok után Chicagóban is súlyos 
faji zavargások voltak. A zavargások a tóparton törtek ki, amikor néhány fekete átlépte 
a hallgatólagosan meghúzott határt a két "faj" között, s a kirobbant verekedés során egy 
fekete fiú a tóba fulladt. A majdnem egy hétig tartó zavargásokban több mint ötvenen 
haltak meg, többségükben feketék. (A tízes években kezdett el növekedni a város feke- 
te lakossága, arányuk az 1910-es 290-ról 1920-ban 4,196-ra nőtt.) A vegyes lakosságú te- 
rületeken és még inkább a tisztán fehér és fekete területek határán sok feszültség hal- 
mozódott fel, amit a bizottság által diagnosztizált rasszista közbeszéd fokozott. A Za- 
vargás egyébként a háborús konjunktúra végpontján robbant ki, tehát nem gazdasági 
háttere volt. A vizsgálat sajtóanyagokra, fotókra, a résztvevők vagy tanúk beszámolói- 
ra, statisztikákra, szociális munkások által készített esettanulmányokra, személyes in- 
terjúra, a munkáltatóknak kiküldött kérdőívekre, 274 család lakásának felmérésére tá- 
maszkodott. A kötet elemzésre nem vállalkozott, a történések rekonstrukcióján kívül 
csak állapotleírást nyújtott. (Nincs nyoma annak, hogy a kötet összeállítói használták 
volna Park elméletét a faji kapcsolatok ciklusáról.) 


168 John Fitch: The Steel Workers (The Pittsburgh Survey), New York Charities Publications Committee, 
1911, 242. 

169 Chicago Commission on Race Relation: The Negro in Chicago. A Study of Race Relations and a Race Riot, 
Chicago: The University of Chicago Press, 1922. 

William E. B. Du Bois 


Du Bois épp olyan joggal tartozhatott volna a szociológia megalapítói közé, mint Small 
vagy Giddingi — ha nem indult volna kettős hátránnyal az egyetemi versenyben. Du 
Bois fekete volt, ezért csak az egyetemi világ szegregált szektorában kaphatott helyet; 
másrészt Du Bois kezdettől empirikus, a korai survey stílusában művelendő tudomány- 
nak tekintette a szociológiát, kerülte a nagy elméleti építményeket, így a tiszteletremél- 
tóságért — folytatott küzdelemben erőfeszítései nem számítottak. Ráadásul kutatásának 
tárgya sem volt tiszteletreméltó: szociológiai munkássága kizárólag a  feketékre, saját 
"népére" irányult, ez pedig csak több évtizeddel később került be a központi szocioló- 
giai témák közé. 


um W. E. B. Du Bois 1868-ban született Massachusettsben, vankee környezetben. Minthogy itt 
a "faji választóvonal kevésbé volt érezhető, Du Bois magáévá tette a protestáns, teljesít- 
ményorientált értékvilágot, a távolságtartást és a személyes viszonyok terén egy bizonyos 
hidegséget. Családja szegény volt, ezért 1884-ben, a középiskola elvégzése után nem ta- 
nulhatott a Harvardon, ahogy szeretett volna, hanem Délre, Tenessee-be kellett mennie, a 
"feketék" számára fenntartott Fisk Universityre. Itt kettős sokk érte. Érzékelnie kellett a 
"faji választóvonalat, azt, hogy neki alárendelt helyzet jutott. (Mikor egy utcasarkon vé- 
letlenül összeütközött egy fehér nővel, ő, ahogy tanulta, udvariasan megemelte a kalapját 
és bocsánatot kért, mire a nő rátámadt, hogy hogyan merészeli őt megszólítani.) Másrészt 
szembekerült a déli "feketék" nyitottabb, személyesebb kultúrájával. Ettől kezdve inkább 
"feketének", mint amerikainak tekintette magát. 1888 és 1892 között aztán mégis tanulha- 
tott a Harvardon, történelmet. 1892 és 1894 között alapítványi támogatással Berlinben volt, 
többek között Gustav Schmollert hallgatta, majd visszatérte után a Harvardon szerzett 
doktori fokozatot. 

Rövid ideig egy "fekete" college-ban tanított. 1896-ban támogatást kapott az egyik phi- 
ladelphiai gettó kutatására. Formailag a támogatás azt jelentette, hogy a University of 
Pennsylvania egy évre alkalmazta őt, de az egyetem a pénz folyósításán kívül nem akart 
tudni róla: irodát nem kapott, a tanári kar kerülte a vele való érintkezést. 1897-től a 
"fekete" Atlanta Universityn tanított, megszervezte a szociológiai laboratóriumot. A phila- 
delphiai kutatás terméke, az 1899-ben megjelent The Philadelphia Negro sikeres könyv volt. 
Du Bois több leíró, empirikus kötetet is szerkesztett. A szociológiában mégis peremhely- 
zetben volt, ez is hozzájárult ahhoz, hogy 1914-ben lemondott egyetemi állásáról (1934 és 
1944 között még egyszer visszatért a tanításhoz). 

Du Bois a századfordulótól aktívan részt vett a különböző polgárjogi mozgalmakban. 
Szembefordult a Park kapcsán említendő Booker T. Washington politikájával, aki elfogad- 
ta az elkülönítés rendszerét, lemondott a politikai jogok követeléséről, és a középszintű 
oktatás révén való gazdasági felemelkedésre koncentrált. Du Bois feltétel nélkül követel- 
te a polgári és politikai jogokat, az elkülönítés felszámolását mint a Niagara Movement 
(1905), majd a NAACP (1910) egyik alapítója, a radikális 7he Crisis szerkesztője. Részt vett 
a pánafrikai mozgalmakban, az 1940-es, 1950-es években a szovjet kezdeményezésű béke- 
mozgalmakban (ezért nemzetbiztonsági vizsgálat is folyt ellene), 1961-ben a kommunista 
pártba is belépett. Egyik kezdeményezője volt az Encyclopedia Africana tervnek. 1963-ban, 
Ghánában halt meg. 


. Fő említett művei: 
The Philadelphia Negro; A Social Study, Philadelphia: Published for the University, 1899 
On Sociology and the Black Community, Chicago: The Chicago University Press, 1978 


The Philadelphia Negro a survey-mozgalom termékeihez hasonló mű. Empirikus bázi- 
sát a személyes megfigyelés, a népszámlálási statisztikák és interjúk képezték. A kuta- 
tást egyedül Du Bois végezte, aki egy évig a kutatott körzetben lakott. A kutatás kezde- 
ményezésében az a tény játszott szerepet, hogy a helyi fehér közvélemény minden vá- 
rosi baj változtathatatlan forrásának az egyik "fekete" körzetet, a Seventh Wardot tekin- 

tette. Du Bois belülről, az adott körzetben élők szemszögéből próbálta leírni az állapo- 
tokat, a survey-k szokásos tematikáját követve. 

Du Bois feltáró jellegűnek tekintette a kutatást. Utalt arra, hogy sok mindent lehet 
tudni a vizsgálat tárgyát képező Seventh Ward állapotáról: a szegénységről, a bűnözés- 
ről, a prostitúcióról, a munkanélküliségről. Du Bois átfogó és történeti képet kívánt 
adni. Gyakran használt olyan fordulatokat, amelyekben egy oksági vizsgálat igénye rej- 
lett. A munka elsősorban mégis leíró jellegű maradt, és a nem sokkal korábbi Booth-féle 
vizsgálatokhoz volt hasonló. Átfogó képet kívánt adni a kereseti, jövedelmi viszonyok- 
ról, a lakásviszonyokról, a családok nagyságáról és szerkezetéről. Fontosnak tűnik 
Du Bois-nak az a belátása, hogy a Seventh Ward nagyon is változó világ, állandó beáram- 
lással és a stabilizálódott családok állandó kiáramlásával: a lakosok többsége tíz évnél 
rövidebb ideje érkezett a körzetbe. 

Minden, az adott ward-ban élő családot (összesen 2441-et) felkeresett, és kikérdezte 
őket. Ez a kikérdezés az akkor szokásos módon folyt. , A fogadószobában, a konyhában 
vagy a nappaliban leülve a látogató megkezdte a kérdezősködést, belátása szerinti sor- 
rendben téve fel a kérdéseket, kihagyva vagy beillesztve egyeseket, ahogy a körülmé- 
nyek sugallták. ... Egyes esetekben nyilvánvaló volt a hamisság vagy a válasz előli ki- 
térés. Ilyenkor a látogató szabadon támaszkodva ítélőképességére vagy egyáltalán nem 
írta fel a választ, vagy azt írta be, ami közelítőleg igaznak tűnt."!"9 A leíró szövegben 
sem fukarkodott Du Bois az értékelő jelzőkkel: családokat, társadalmi tényezőket gyor- 
san minősített jónak, rossznak, fatálisnak stb. 

A kutatását vezető szempontot egy 1898-ban publikált cikkében így határozta meg: 
5 A társadalmi probléma azt jelenti, hogy egy szervezett társadalmi csoport nem tudja 
megvalósítani csoporteszményeit, mert képtelen arra, hogy a vágyott cselekvési irányt 
az élet adott feltételeihez alkalmazza."!7! Az utalás világos: Du Bois a társadalmi prob- 
lémának azt tartotta, hogy a faji szegregáció és a gazdasági elnyomás miatt a feketék tö- 
rekvései meghiúsulnak. Úgy látta, hogy Amerika nem hajlandó ezeknek az egyébként 
az amerikai eszményekből eredő törekvéseknek teret adni. Élete végén ezért adta fel 
amerikai állampolgárságát. 

Du Bois tudatosan került mindenféle átfogóbb elméletet. De könyvének sorsát ön- 
magában ez még nem pecsételte meg. Bár a városi élet leírásában sok olyan megállapí- 
tást tett, amely egybehangzott a mintegy húsz évvel később született chicagói iskola 
megfigyeléseivel (így például a városi környezet dinamikus voltának a kiemelése), eze- 
ket rossz formában tette. A kortárs szociológia tiszteletreméltó akart lenni, s ebbe a ke- 
retbe Du Bois két okból sem fért bele: egyrészt mert fekete" volt, másrészt mert a köz- 
vetlenül megtapasztalható valóság érdekelte. 


170 Du Bois, W. E. B.: On Sociology and the Black Community, Chicago: The Chicago University Press, 1978, 
124. Az eljárás a mai szociológus számára abszurdnak tűnik, de meg kell fontolnia azt, hogy a survey jellegű 
vizsgálatban a kutató sosem a megkérdezett reakciójára, attitűdjére volt kíváncsi (mint igen sok mai kutatás- 
ban), hanem információt kívánt szerezni társadalmi tényekről. Ebből a szempontból Du Bois eljárása teljesen 
logikus. Hozzá kell tenni, hogy a kérdezősködés sokszor nem is a megkérdezett helyzetére, viszonyaira irá- 
nyult, hanem olyan tényekre, amelyekről a megkérdezettnek tudomása volt. A kutató eljárása az újságíróé- 
hoz hasonlított. 

MI m. 71. 


Elmélet helyett empíria, 1918-1937 


Az Egyesült Államokban művelt szociológia jellege, kognitív és intézményi mintája 
nagyjából az I. világháború idején jelentős mértékben megváltozott. Louis Wirth ezt ké- 
sőbb és némi csalódottsággal így foglalta össze: , Az egyetemi és különösen újságírói ol- 
dalról széles körben megfogalmazott és gyakran jogosult keserű kritika eredménye- 
ként, valamint a szociológusok egyre erősödő feleslegesség- és hiábavalóságérzése kö- 
vetkeztében a tény gyűjtögetés és a kis és gyakran összefüggéstelen "problémák" inten- 
zív, de többé-kevésbé céltalan vizsgálatának korszaka kezdődött, s a szociológusok el- 
merültek az így gyűjtött nyers adatok rendezésére és összegzésére szánt igen kifinomult 
technikák fejlesztésében."!? A változás mérlege annál sokkal pozitívabb volt, mint azt 
Wirth értékelése sugallta. 

A szociológia természetesen a kezdetektől — Comte-tól — fogva azt állította magáról, 
hogy empirikus tudomány. De az első szociológusok többnyire másodkézből vett törté- 
neti és etnográfiai adatokat használtak, és ha támaszkodtak is a hivatalos statisztikák- 
ra, ezt nem rendszeres módon tették. Azt, hogy a társadalomtudomány nem a spekulá- 
ciót, hanem a valóság megfigyelését kívánja, minden szociológus magától értetődőnek 
találta. A változás tehát nem azt jelentette, hogy hirtelen rájöttek volna arra, hogy a tár- 
sadalom empirikusan is vizsgálható. Inkább arról volt szó, hogy egyes szociológiai cso- 
portok, áramlatok tevékenységében a rendszeres és közvetlen megfigyelésre támaszko- 
dó empirikus ismeretszerzés mint tevékenység került a középpontba, az elméleti spe- 
kuláció rovására. Ezzel a fontos központokban időszerűtlenné vált az a fajta minden 
kérdést átfogó, általános szociológia, amelyet az első korszak vezető szociológusai mű- 
veltek. A szociológiai ismeretek "termelési módja" kezdett megváltozni. Megkezdődött 
annak a "professzori szociológiának" a visszaszorulása, amely elsősorban a szociológia 
önálló és eredeti változatainak a kidolgozására törekedett. Az empirikus munka előtér- 
be kerülése ahhoz vezetett, hogy a szociológiai kutatást egyre inkább kooperatív mó- 
don fogták fel. Önmagában az, ha valaki az első kézből való adatok megszerzésére kon- 
centrál, azt jelenti, hogy saját munkáját egy nagyobb vállalkozás munkamegosztásos ré- 
szének tekinti. 

A szociológus professzorok egy része természetesen továbbra is a régi modellt kö- 
vette. Nem úgy kell tehát elképzelni, ahogy azt Wirth idézett kijelentése sugallja, hogy 
a szorgos ténygyűjtögetés teljesen kiszorította volna a gondolkodást. Inkább csak elto- 
lódás ment végbe a lassan bővülő szociológiai szakmán belül!? az utóbbi tevékenység 





172 Louis Wirth: American Sociology 1915-1947, idézi Leon Bramson: The Political Context of Sociology, 
Princeton: Princeton University Press, 1961, 87. Az első szociológusgeneráció önkritikára hajlamosabb tagjai 
— mint Cooley vagy Small — is látták vállalkozásuk bizonyos fokú kudarcát. Small 1916-ban így írt: , Módszer- 
tanról azért beszéltünk, hogy valamit felfedezzünk, de nem sok mindent fedeztünk fel e módszertan segítsé- 
gével. Többé-kevésbé tudatosan végig azzal foglalkoztunk, hogy a magunk sajátos mélyfúrásaihoz megedz- 
dzük a fúrófejeket, de viszonylag keveset fúrtunk, amikor kész voltak a fúrófejek." Small, Albion W.: Fifty 
Years of Sociology in the United States (1865-1915), The American Journal of Sociology, 21 (1916), 789. 

13A számszerű növekedés nem volt olyan látványos, mint az I. világháború előtti időszakban. Az 1920-as 
1021-ről az ASS taglétszáma 1929-ben 1812-re nőtt, majd a válság hatására erősen visszaesett (1939-ben csak 

javára, és megnőtt — ez legalább ilyen fontos — az empirikus kutatás viszonylagos érté- 
ke. Markánsan kiemeli az újabb időszak szociológiájának megváltozott jellegét az a — 
természetesen véletlen — tény, hogy a két vezető, szimbolikus figurává vált chicagói szo- 
ciológus, Thomas és Park nem művelt a szokásos értelemben elméleti szociológiát. 

Az amerikai szociológia átalakulásában bizonyára szerepet játszott az, hogy a világhá- 
ború alatt és főleg utána az értelmiség kiábrándult a látványos sikereket nem hozó "pro- 
gresszív! reformizmusból, a kisebb radikális csoportok akciói, a faji zavargások pedig el 
is riasztották őket a társadalomalakító politikától. Ehhez a kiábránduláshoz hozzájárult a 
misszionáriusretorikával fellépő wilsoni külpolitika látványos kudarca is. Az I. világhá- 
borút követő gazdasági fellendülés látszatra szükségtelenné tett minden nagy ívű társa- 
dalmi reformot. A "progresszivizmus" diszkreditálódásával a reformista szellemű, de ke- 
vés konkrétumot tartalmazó nagy elméleti építmények is idejétmúlttá váltak. Nem sok jó- 
val kecsegtetett volna az a perspektíva sem, hogy minden újabb nagyobb szociológiai tan- 
szék saját spekulatív elmélettel áll elő — ahogy ez az első időben történt. 


Empirikus szociológia 


Nehéz pontosan megmondani, hogy mi volt a szociológiai kutatási mód megváltozásá- 
nak az oka. Állami vagy szövetségi szinten viszonylag kevés érdeklődés mutatkozott a 
társadalomtudományi kutatások iránt (Hoover elnök később említendő kezdeményezé- 
se kivételével). Nem következett ez a változás a megelőző korszak eredményeinek hal- 
mozódásából sem (mert ilyen halmozódás alig volt megfigyelhető). A szociológia mű- 
velésmódjában bekövetkezett változás nem is valamiféle távlatos koncepció eredménye 
volt. A személyi tényezőknek kétségtelenül volt bizonyos szerepük. A változásban egy- 
mástól függetlenül fő szerepet vállalók közül többen nagyon különböztek a korábbi 
nemzedék tipikus szociológusaitól: Park újságíró, Lynd alapítványi tisztviselő és antro- 
pológus, Mayo intellektuális zsonglőr volt. Minthogy outsiderek voltak, képesek voltak 
arra, hogy a szociológiai kutatásba "külső" eredetű elemeket vigyenek be. Ez egyfajta 
"hibridizáció" volt, különböző eredetű gondolatok és gyakorlatok összeillesztése egy új 
egésszé. Bizonyára szerepet játszott a szociológus szakma bővülése is, amely létrehozott 
egy, a változásokra fogékonyabb kritikus tömeget. A szociológia átalakulásában vala- 
miféle belső, logikai szükségszerűséget nem lehet felfedezni. Az átrendeződés nem tu- 
lajdonítható a "világész cselének, sem valamiféle rejtett determinizmusnak. Az egy- 
mástól független változások halmozódása és összeszövődése hozta létre az újfajta tudo- 
mányosságot. 

Az empirikus kutatás sok mindent jelenthet. Némileg sematikusan, egy 1936-ban ki- 
adott kézikönyv szavait idézve elmondható, hogy ,az Egyesült Államokban 1918 óta a 
szociológia története ... nagy fokban e két versengő kutatásmódszertan, a statisztikai és 
az esettanulmányi fejlődésének a története volt." A két módszer erős fenntartásokkal 


997), s csak 1946-ban haladta meg jelentékenyen újra az 1920-as szintet (1651). 1928-ban (152-ből) 69 egyete- 
men volt önálló, 31-en valami más szakkal közös department. A doktorátusok számában is megfigyelhető a 
külső gazdasági tényezők befolyása: 1930-ban 60-an, 1935-ben már csak 36-an doktoráltak, és csak a negyve- 
nes évek végére érte el az évenként megszerzett fokozatok szám a 100-at. A szociológusok számának növeke- 
dése természetesen ahhoz vezetett, hogy a csoport származás szerinti összetétele is megváltozott. Míg az ASS 
1906 és 1918 közötti tagjaiból vett minta apáinak 5490-a farmer és vállalkozó, 3090-a lelkész volt, addig az 1918 
és 1932 között belépett tagok mintájában már csak az apák 2996-a volt vállalkozó és farmer, és 1790-a lelkész, 
viszont 3690-a tanár, köztisztviselő és egyéb alkalmazott értelmiségi. Lásd Hardin, Bért: The Professionalization 
of Sociology. A Comparative Study: Germany — USA, Frankfurt-New York: Campus, 1977, 35.; Carey, James T.: 
Sociology and Public Affairs. The Chicago School, Beverly Hills: Sage, 1975, 47, 67. 
174 House, Floyd Nelson: The Development of Sociology, New York: McGraw-Hill, 1936, 375. 

köthető a két nagy központhoz. Chicago volt az "fesettanulmányokat preferáló irányzat 
fészke, a statisztikai megközelítés kezdetei a Columbiához köthetők. Látni fogjuk, hogy 
ez erős leegyszerűsítés: Chicago nem zárkózott el a statisztikai információktól, sőt: ott ta- 
nított Ogburn, a statisztikai irányzat legfontosabb exponense, és a Columbiára került vé- 
gül az egyértelműen a kvalitatív módszertant képviselő Lynd. 

Az I. világháború utáni empirikus szociológiai kutatás a II. világháború utánitól el- 
sősorban abban különbözött, hogy nem ismerte a reprezentatív mintákon elvégzett 
nagy kérdőíves vizsgálatokat mint a szociológiai információk beszerzésének elsődleges 
módját. Az interjú és a kérdőív persze ismert eszközök voltak. A statisztikusok néme- 
lyike foglalkozott is a kérdőívszerkesztés gyakorlati problémáival, az interjúkészítés 
technikájával. Az "esettanulmány" hívei számára azonban az interjú kvalitatív elemzés 
tárgya maradt (többnyire mint tipikus" eset). A "statisztikusok" sem ismerték fel, hogy 
az interjú (és a standardizált kérdőív) beilleszthető a kvantatív elemzés eszköztárába. 
Noha külön-külön minden módszertani elem rendelkezésre állt, a reprezentatív minta- 
vételen alapuló kérdőívezés és annak matematikai eszközöket felhasználó feldolgozása 
mint jellegzetes szociológiai módszer az 1930-as évek közepéig lényegében hiányzott a 
szociológiából. !75 

Az 1920-as, 1930-as években tehát egy olyan empirikus szociológia virágzott az 
Egyesült Államokban, amely adatainak "termelési módját" tekintve lényegesen külön- 
bözött a harmincas évek végén megjelenő, "modern! szociológiától. A szociológia kol- 
lektív emlékezetében erről a korszakról sajátos kép él. Noha a "modern" szociológia a 
"statisztikai módszerek húszas évekbeli hívei által kezdeményezett kvantitatív irány- 
ban fejlődött tovább, ezeknek az felőfutároknak" (Ogburn, Lundberg) kevesebb elisme- 
rés jut, mint azoknak az fesettanulmányt művelő szociológusoknak (elsősorban a chi- 
cagóiaknak), akiknek a módszerei a modern! szociológiában háttérbe szorultak. E fur- 
csaság oka kézenfekvő. A húszas évek szociológiájában a kvalitatív módszerek hívei 
voltak azok, akik képesek voltak arra, ami majd a későbbi szociológiában magától érte- 
tődő lesz. A chicagóiak" voltak azok, akik leginkább saját maguk által "előállított" ada- 
tokra támaszkodtak, míg például Ogburn vagy Lundberg arra törekedtek, hogy a meg- 
bízható népszámlálási és a megbízhatatlan félhivatalos statisztikai információkat meg- 
bízható matematikai statisztikai módszerekkel elemezzék. 


Chicago — újra 


Az empirikus szociológia legfontosabb központja Chicago lett! — éppen akkor, amikor 
a department létszáma csökkent. Thomas 1918-as elbocsátása után az öregedő Small mel- 
lett produktív tudományos munkát végző tanár csak az 1923-ig részfoglalkozású 
Robert E. Park és a ranglétrán lassan előhaladó Ernest W. Burgess maradt. A Thomas 


!5A statisztikai irányzat egyik harcosának, a pozitivista George A. Lundbergnek a kézikönyvében (Social 
Research. A Study in Methods ofGathering Data, New York: Longmans, Green and Co., 1929,140-167.) csak a ré- 
gi típusú social survey és a szociális munkából átvett interjútechnika szerepelt. A második, 1942-es kiadásban 
már egy egész fejezet szól a kérdőív készítéséről, mintavételről, kérdezésről és értékelésről — de ez már egy 
másik korszak kezdete. Az 1931-ben a Social Science Research Council kezdeményezésére megjelentetett nagy 
tanulmánygyűjtemény a társadalomtudományok módszertanáról (Rice, Stuart A. [ed]: Methods in Social 
Science. A Case Book, Chicago: The University of Chicago Press, 1931) szintén nem szólt a modern értelemben 
vett kérdőíves kutatásról, mint ahogy az ASS védnöksége alatt kiadott s a szociológia eredményeit reprezen- 
tálni hivatott kötet sem (Luther Lee Bemard [ed]: The Fields and Methods of Sociology, New York: Ray Long £ 
Richard R. Smith, 1934). 

16Ez a történészek véleménye. A kortársak a chicagói Park-iskola eredményeit nem látták olyan jelentős- 
nek. Az Ogburn által szerkesztett Recent Social Trends in the United States (Report of the Presidents Research 
Committee on Social Trends, New York: McGraw-Hill, 1933) városfejlődésről szóló, a chicagói kötődésű R. D. 

helyett felvett, szociálpszichológiát tanító Ellsworth Faris nagyon keveset publikált. CAi- 
cago súlya a képzésben mégis ekkor, az 1920-as években nőtt meg igazán, amikor a Colum- 
biát megelőzve egymaga a doktori képzés kétötödét (1924-ben majdnem felét) adta.!"7" 

A személyi tényezőknek az intézmény alakulásában nagy szerepük volt: Small nem 
erőszakolta rá spekulatív rendszerét munkatársaira (mint Sumner vagy Giddings, akik 
így zsákutcába vezették a hozzájuk hűségeseket). Park alkalmatlan volt nagy rendsz- 
er" kidolgozására, és nem is törekedett erre. Burgess nagyon jó csoportmunkás volt. 

Az empirikus szociológia hibrid volt. Létrejöttéhez az kellett, hogy a szociológiai el- 
méleti hagyomány más eljárásmódokkal és hagyományokkal egyesüljön. Erre Chicagó- 
ban kedvezőek voltak a feltételek.!7"§ Park a szociológiába az egyetemi körökben nem 
sokra becsült újságírói módszereket emelte be. Thomas, akinek antropológiát is kellett 
tanítani, óhatatlanul importálta a szociológiába a Boas befolyása alatt álló amerikai ant- 
ropológia terepmunkás módszertanát. Az antropológiával 1929-ig megmaradt a köz- 
vetlen kapcsolat, hiszen az önálló department létrehozásáig az új tanár, Robert Redfield 
(1897-1958), Park veje szervezetileg a szociológiához tartozott. (A két férfit a közösség 
mint társadalmi jelenség iránti közös érdeklődés is összekapcsolta.) 

A chicagói szociológia szemszögéből kedvező időpontban és kedvező módon válto- 
zott meg a Rockefeller-alapítványok finanszírozási rendszere (amelyről fentebb volt 
szó). Kedvezően hatott az is, hogy a városban a századfordulótól erőteljes reformmoz- 
galom bontakozott ki. 1896-ban alakult meg a Municipal Voters" League, a legsikeresebb 
városi reformszervezet, amely mintegy húsz évig jelentős befolyást gyakorolt a helyi 
politikára. Számos egyetemi ember, társadalomtudós vett részt a League működésében. 
Mikor befolyása az 1920-as években csökkenni kezdett, létrejött a Local Community 
Research Committee, amelynek kifejezetten az volt a célja, hogy ösztönözze a problema- 
tikus városi jelenségekkel kapcsolatos kutatásokat — így a szociológiaiakat is. A város 
iránti érdeklődés természetesen felvetette a szociológiai kutatási eredmények alkalma- 
zásának újszerű problémáját: mire szolgál a kutatás (például Thrashernek a városi 
"bandákról" szóló munkája), ha annak az a végkövetkeztetése az, hogy jelentős társadal- 
mi átrendeződés nélkül a probléma nem oldható meg — míg az érdekelt reformszerve- 
zetek rövid távú, gyakorlatias javaslatokat vártak? A szociológiai kutatásokból levon- 
ható gyakorlatias és politikai aprópénzre váltható következtetések hiánya is szerepet 
játszott abban, hogy a Rockefeller-alapítványok későbbi átszervezése során a Park által 
inspirált városszociológiai kutatásoktól megvonták a támogatást, mert — úgymond - 
ezek nem hozták meg a várt eredményeket. 

A chicagói iskola virágzása alig egy évtizedig tartott. Ez volt az első olyan időszak a 
hivatásos, egyetemi szociológia történetében, amikor a szociológusok maguk állították 
elő azokat az empirikus adatokat, amelyekre a szociológiai elemzés támaszkodott.!" 
Az "adat kifejezést a chicagói iskoláról szólva sajátos értelemben kell venni: személyes 


McKenzie által írt fejezete (I. k. 443-498.) pl. nem utalt a Park-Burgess-féle elméletre. A szociológia állapotát 
áttekintő kézikönyv (Lundberg, George A. — Bain, Reád — Anderson, Nels [eds]: Trends in American Sociology, 
New York: Harper gk Brothers, 1929, 261-296.) városszociológiai fejezete ugyan megemlítette Parkot és 
Burgesst, de az általuk kezdeményezett kutatási programot nem. Egy az amerikai szociológia alakulását átte- 
kintő kötet (House, Floyd Nelson: 7he Development of Sociology, New York: McGraw-Hill, 1936) csak egy láb- 
jegyzetre érdemesítette az empirikus chicagói munkákat (343.). 

I"" Lásd Bemard, Jessie: The History and Prospects of Sociology in the United States, in: Lundberg, George 
A. — Bain, Read — Anderson, Nels (eds): Trends in American Sociology, New York: Harper g Brothers, 1929, 51. 

18 A Robert E. L. Faris áttekintésében Chicago Sociology 1920-1932, San Francisco: Chandler Publishing 
Company, 1967,135-140.) szereplő, 1895 és 1935 között megvédett 113 chicagói doktori dolgozat közül a cí- 
me alapján 51 (4590) alapulhatott főleg empirikus kutatáson. 

IA szociológia testvértudományában, az antropológiában a változás valamivel korábban kezdődött, de 
ott is a húszas évek vezettek el az áttöréshez, a brit szociálantropológiában, elsősorban Malinowski és 
Radcliffe-Brown munkásságában. 

megfigyelésekből, kevéssé strukturált interjúkból és különféle, kvalitatív elemzésre al- 
kalmas dokumentumokból (élettörténetek, levelek stb.) nyert anyagról volt szó, amely 
alkalmatlan volt a mai szociológiában megszokott statisztikai elemzésre. De — a közhi- 
edelemmel ellentétben — Chicagóban a kvantitatív statisztikának is nagy jelentőséget tu- 
lajdonítottak. 

Átalakult a szociológus tevékenysége: egyértelművé vált, hogy a kutatás minősége 
sok tekintetben az adatfelvétel minőségén fordult meg. Egyre nyilvánvalóbb lett, hogy 
a szociológiai szakképzés jelentős részben az adatgyűjtéssel kapcsolatos gyakorlati is- 
meretek, készségek átadását jelenti. Közelebb került a szociológia a természettudo- 
mányokhoz, mert egyre inkább kooperatív, munkamegosztásos eljárásokat kívánt meg. 
Hozzáférhetővé váltak a társadalomvizsgálat számára olyan területek, amelyek addig 
történeti adatok, etnográfiai megfigyelések vagy hivatalos statisztikák híján vizsgálha- 
tatlanok voltak: például a mindennapi viselkedés, az életvitel, a fiatalkorúak és más 
speciális társadalmi csoportok kultúrája stb. Amikor a tudomány alakjának megválto- 
zásáról beszélünk, ezekre a dolgokra kell gondolnunk. 

Az új szociológia kialakulásában két személynek volt kiemelkedő szerepe: William 
Isaac Thomasnak és Robert Ezra Parknak. Életkorukat tekintve a szociológia megalapí- 
tóinak nemzedékébe tartoztak. Mindketten — különböző okokból — viszonylag későn ér- 
keztek meg a szorosan vett szociológia területére, és mindketten sajátos, a szociológiá- 
ban korábban nem hasznosított tapasztalatokat emeltek be a kutatásba. Feltehető, hogy 
az átalakuláshoz erre volt szükség: a spekulatív szociológiai hagyomány és valamilyen 
másfajta tapasztalat összekapcsolására. Más-más módon, de mindketten eltértek a pro- 
fesszori szerepmintától is. Noha rövid ideig tartó közös chicagói tanárkodásuk alatt jó 
barátok voltak, politikai nézeteik is eltértek (Thomas inkább hajlott a radikális, Park a 
konzervatív álláspont felé), és szociológiai munkásságuk is különböző jellegű. Thomas 
alkotott egy gigantikus, sokat hivatkozott, de kevesebbet olvasott művet, amely tele 
van zseniális meglátásokkal. Közvetlen tanítványa nem volt, de közvetett hatása félre- 
ismerhetetlen. Park írásaiban kevesebb a csillogó gondolat, szociológiai életműve sem 
terjedelmes, képes volt viszont egy igazi kutatói iskolát, hagyományt kialakítani. 


William Isaac Thomas 


Thomas nem volt elméletalkotó ember. Igaz, a nevéhez fűződik egy úgynevezett szoci- 
ológiai törvény, a Merton által is emlegetett Thomas-tétel is (, ha az emberek valóságos- 
ként határoznak meg bizonyos helyzeteket, azok következményeiket tekintve valósá- 
gossá is válnak"9)-!80 Ez a törvény!" így azt sugallta, hogy Thomas teljes mértékben az 
egyénből kiindulva, pszichológiailag" akarta a társadalmat megkonstruálni — ami pe- 
dig nem igaz. Fő műve, A lengyel paraszt mindenki előtt demonstrálta, hogy a szocioló- 
giának van jól megfogható, konkrét, empirikus, a többi társadalomtudománytól eltérő 
mondanivalója a társadalmi átalakulásról. Thomas ezért — életkora ellenére — egy fiata- 
labb tudományos generáció képviselőjének tekinthető. 


180 Lásd Merton, Robert K.: Társadalomelmélet és társadalmi struktúra, Budapest: Osiris, 2002, 629. A tétel 
Thomasnál többféle fogalmazásban megtalálható. Egy viszonylag kései változata meglehetősen morbid. Egy 
New York-i paranoiásról van szó, aki a vele szembejövő, magukban motyogó emberekről azt képzelte, hogy 
rá tesznek sértő megjegyzéseket. A valóságossá váló következmény az volt, hogy lelőtte őket. William I. 
Thomas: The Relation of Research to the Social Process (1931), in: Thomas, William I. On Social Organization 
and Social Personality, Chicago: The University of Chicago Press, 1966, 301. 

m William Isaac Thomas 1863-ban született, Virginiában, egy eldugott vidéki településen. 
Apja lelkész és farmer volt. Feltehetőleg ő ösztönözte fiait tanulásra (két fia szerzett dok- 
torátust). W. I. Thomas irodalmat kezdett tanulni a University of Tennessee-n, ahol hamar 
egyfajta vezérszerepre (big man of the campus) tett szert. Igazi intellektuális érdeklődés va- 
lamikor az egyetemi évek közepe táján ébredt fel benne, de akkor olyan erővel, hogy már 
a fokozat megszerzése előtt tanítani kezdett, 1886-os doktorátusa után pedig rögtön ott 
tartották, hogy görögöt és természettörténetet oktasson (ami mutatja, hogy abban az idő- 
ben mennyire volt specializált az oktatói kar). 1888/89-ben Németországban tanult, itt is- 
merkedett meg Wundt, Lazarus és Steinthal Völkerpsychologie-jával, s ez érdeklődését az 
etnológia felé fordította. Hazatérése után az Oberlin College-ban irodalmat tanított, 
Spencert olvasott, és 1893-ban, harmincévesen újra beiratkozott az egyetemre: Chicagóba 
ment a szociológia kedvéért (de inkább pszichológiai, biológiai kurzusokat vett fel). 
1896-ban doktorált, és megismétlődött az előző doktorátusa előtti eset: már az első év után 
ott tartották tanítani. Elsősorban antropológiát (etnográfiát) oktatott. 1910-ben lett a szo- 
ciológia department teljes jogú professzora. Mint mások, ő is részt vett több reformegyesü- 
let és bizottság munkájában. 

Thomast intellektuális sokoldalúság jellemezte, és az élet érzéki örömeit sem vetette 
meg. Társasági ember volt, éppúgy megfordult előkelő vendéglőkben, mint külvárosi 
kocsmákban. Szeretett jól öltözködni. Szenvedélyesen golfozott, és feltalált egy újfajta 
golflabdát, amire nagyon büszke is volt. 

Thomas kezdettől fogva empirikus beállítottságú volt, de első munkáiban (pl. Source 
Book for Social Origins, 1909) még a régi típusú, azaz a másod- és harmadkézből származó 
adatokkal dolgozó antropológiai kutatást művelte. 1910-ben egy nagyobb vagyon örökö- 
sétől, Helen Culvertől (aki korábban a Hull House social suruey-it is támogatta) jelentősebb 
összeget kapott, hogy tanulmányozza az európai paraszttársadalmakat és az onnan szár- 
mazó bevándorlást. Európai körutat tett, végül a lengyelek vizsgálata mellett döntött. 
Újabb európai útján 1913-ban találkozott Flórian Znaniecki fiatal lengyel filozófussal, s 
együtt írták meg a szociológiai kutatásban fordulatot hozó A lengyel paraszt Európában és 
Amerikában című munkát. Első kötete 1918-ban jelent meg. 

Thomast még ebben az évben kitették az egyetemről. Az ok (vagy ürügy) az volt, hogy 
egy Chicago közeli, de már más államban levő szállodában rajtakapták!§! egy fiatal nővel, 
egy Európában szolgáló katonatiszt feleségével, és két törvény megsértésével is vádolták: 
a hamis néven való szállodai bejelentkezést tiltó és a nők erkölcstelen célból államhatár- 
okon keresztül való szállítását tiltó Mann-törvény megsértésével. A vádakat ugyan elejtet- 
ték, ő maga megalázkodva mentegette magát, de a világias viselkedésű tanárt amúgy sem 
kedvelő egyetemi vezetés hajthatatlan volt, s be sem várva az ügy rendőri és bírói kivizs- 
gálását, menesztette. 4 lengyel paraszt további köteteinek a kiadását is leállította a chicagói 
egyetem (egy másik, harmadrangú kiadónál jelentek meg az utolsó kötetek), Thomas pe- 
dig egy ideig saját neve alatt még publikálni sem tudott. Az Old World Traits Transplanted 
című munkája 1921-ben Park és Herbert Miller neve alatt jelent meg. A pénztelen Thomas 
kénytelen volt belemenni a megalázó eljárásba. Thomas szerzősége nem lehetett kérdéses, 
a szerző kiléte már a harmincas években , nyílt titok" volt, de csak 1951-ben ismertetett el 
nyilvánosan. 182 

Az ekkor már 55 éves Thomas New Yorkba ment, különböző alapítványok támogatá- 
sával végzett kutatásokat, tanított egy ideig a hozzá hasonló nonkonformista személyeket 
befogadó New School of Social Research-ön. A fiatalabb szociológus generáció nem feledke- 
zett meg róla: 1926-ban nekik köszönhetően az ASS megválasztotta éves elnökének, az 
idősebbek ellenkezése dacára. 4A lengyel paraszt a kiadás körüli botrány ellenére sikeres 
könyv lett: bár nem túl sok példányt (kb. 1500-at) adtak el az első kiadásból tíz év alatt, 
mégis harminc kritika jelent meg róla, s hamar felkerült a kötelező olvasmányok listájára. 
A stigma azonban rajta maradt Thomason, olyannyira, hogy a Chicagóból való távozásá- 
nak részletei is csak 1966-ban váltak ismeretessé. Talán ez az oka annak, hogy Thomasról 


181 Nem véletlenül: az FBI figyelte — feltehetőleg felesége pacifista tevékenysége miatt. Az sincs kizárva, 
hogy tőrbe csalták. 
182 Lásd House, Floyd Nelson: The Development of Sociology, New York: McGraw-Hill, 1936, 284. 

— Meadtől, Parktól, Cooley-től, Smalltól eltérően — mindmáig nem született munkásságát 
feldolgozó monográfia. Az élete végéig tevékeny Thomas 1947-ben hunyt el. 


. Főbb elemzett művei: 

Znaniecki, Flórian társszerzőségével: 4 lengyel paraszt Európában és Amerikában (1918-1920) 
(fordította: Andor Mihály és Horváth Ágota), 6 kötet, Budapest: Új Mandátum, 
2002-2004 (LP) 

Park, Robert E. — Miller, Herbert A. neve alatt: Old World Traits Transplanted, New York: 
Harper £ Brothers, 1921 (OWTT) 

The Unadjusted Girl. Which Cases and Standpoint for Behavior Analysis, Boston: Little, Brown 
and Co., 1923 (UG) 

On Social Organization and Social Personality, Chicago: The University of Chicago Press, 1966 


Thomas szemléletét — mint sok kortársáét is — kezdetben erősen befolyásolták biolo- 
gisztikus eszmék (szociológiai doktori dolgozatának is a férfi és a női anyagcsere külön- 
bözősége volt a tárgya), de ezektől hamar eltávolodott, elvetette azt a felfogást, amely a 
társadalmi vagy etnikai különbségeket biológiai okokra vezette vissza. Elvont, átgon- 
dolt szociológiai vagy antropológiai elmélettel nem rendelkezett. E tekintetben sem iga- 
zán képzett, sem igazán termékeny nem volt.!83 

Ma is számon tartott munkássága a század első évtizedében kezdődött, amikor a be- 
vándorlók vizsgálata felé fordult. Pontosan nem lehet tudni, mi ösztönözte erre a kuta- 
tásra, de feltehető, hogy ebben az általa jól ismert antropológiai irodalom is szerepet ját- 
szott: az oktatás céljára összeállított szöveggyűjteményében!$! több olyan antropológus 
szerepelt, aki már saját terepmunkája alapján írta műveit. Thomas tehát arra a ma ter- 
mészetesnek tűnő, de akkor még példa nélküli elhatározásra jutott, hogy neki magának 
közvetlenül meg kellene vizsgálni azokat az állapotokat, amelyekből az Amerikába be- 
vándorlók származnak, és azokat, amelyek közé jutnak. 

A XIX. század utolsó évtizedében az Amerikába érkező bevándorlók már többsé- 
gükben Kelet-és Dél-Európából érkeztek. Nemcsak nyelvük, de kultúrájuk is eltért a ré- 
gebbi, angol, ír, német és skandináv bevándorlókétól. Megérkezésük egyfajta kulturális 
sokk volt az amerikai közvélemény számára. Ilyen körülmények között kézenfekvő és 
elterjedt volt az a magyarázat, amely a bevándorlással együtt járó társadalmi problémá- 
kat a bevándorlók származásával, esetleg örökletes tulajdonságaival magyarázta. 
Thomas érdeklődését e bevándorlással kapcsolatos vélekedések is befolyásolták. Miu- 
tán támogatást tudott szerezni munkájához, bejárta Kelet-Európát (Magyarországon is 
járt!§59), keresve azt a népességet, amelynek hazai és amerikai viszonyait is tanulmá- 
nyozni tudná. Végül úgy döntött, hogy a vizsgálódást az Amerikában nagyon szem 


183 Soha nem befolyásolt a világ magyarázatát kínáló filozófia ... Nem írtam folyamatosan és rendszere- 
sen, tanítani is rendszertelenül és hanyagul tanítottam" — írta 1927-es önéletrajzában. Lásd Baker, Paul S.: The 
Life Histories of W. I. Thomas and Robert E. Park, American Journal of Sociology, vol. 79, (1973), 248. 

184 Thomas, William I.: Source Book for Social Origins, Chicago: The University of Chicago Press, 1909. 

185 Először még doktorálása után, 1896-ban, amikor Budapesten — mint egy levelében írta — egy kiállítást 
(feltehetőleg a millenáris kiállítást) megtekintvén "sok parasztot látott, s ekkor gondolt először arra, hogy ér- 
demes lenne a bevándorlókat megvizsgálni. (Lásd Bulmer, Martin: The Chicago School of Sociology. 
Institutionalization, Diversity, and the Rise of Sociological Research, Chicago: The University of Chicago Press, 
1984, 47.) Helen Culvernek Budapestről 1911. április 12-én azt írta, hogy leginkább ,a különböző fajok talál- 
kozását — az érintkezési pontokat és az asszimilációt irányító törvényeket" figyeli meg. , Dél-Magyarország 
különösen érdekes e tekintetben. A Bánátnak nevezett részen mindenki négy nyelvet beszél — németül, 
magyarul, románul és szerbül. Ellátogatok e vidékre és a székelyek közé is Erdélybe, másképp 
Transszilvániába." A levelet idézi Haerle, Rudolf K.: William Isaac Thomas and the Helen Culver Fund for 
Race Psychology: The Beginnings of Scientific Sociology at the University of Chicago, 1910-13, Journal of the 
History of the Behavioral Sciences, 17 (1991), 27. Thomas magyarországi kapcsolata Semayer (?) volt Budapes- 
ten és Braun Róbert Maro-Vásárhelyen (sic). Braun Thomas 1912-ben megjelent cikkét, illetve az abban közölt 
kérdőívet használva (átalakítva: Thomas kérdőívében 58, Braunéban 97 tétel szerepelt) készítette el 

előtt levő lengyelekkel kezdi!§§ (Chicago ekkor a világ harmadik legnagyobb lengyel 
városa volt, 360 000 lengyel lakossal). Mire a vizsgálatot összefoglaló munka megjelent, 
a helyzet persze átalakult: az I. világháború után új, rendkívül korlátozó bevándorlási 
törvények születtek, a lengyel bevándorlók áradata is elapadt. 


Új módszerek 


Thomas megközelítése módszertani szempontból egyszerre volt konzervatív és újító. 
Abban a gondolatban, hogy a bevándoroltakról információkat kellene gyűjteni, antro- 
pológiai tájékozottsága játszott szerepet. Az antropológia ebben az időben szinte kizá- 
rólag az idegen kultúrákkal foglalkozott. A bevándorolt (különösen, ha hozzávesszük a 
még lengyel területeken élő jövőbeli bevándorlókat) az "idegen" (az indián vagy az 
ausztrál bennszülött) analogonja, tehát — ez az antropológiai eredetű gondolat — ugyan- 
úgy kell megfigyelni a viselkedését, mint azokét. Az antropológiában éppen akkor, ami- 
kor Thomas elkezdte a lengyelekkel való foglalkozást, már érlelődött az a belátás, hogy 
az antropológusoknak közvetlenül, a terepen kell tárgyukat megfigyelni, azaz el kell 
szakadni a másodkézből vett forrásoktól. Thomas ebből a szempontból felemás megol- 
dást választott: részben olyan anyagokra támaszkodott, amelyek maguktól a megfigyel- 
tektől származtak, és az esetek többségében "természetes körülmények" között, tehát 
nem a kutatás céljára készültek (magánlevelek, újságoknak írt olvasói levelek, élettörté- 
netek — ebben a tekintetben nem a korábbi social survey hagyományát folytatta tehát), de 
nem vállalkozott a levélírók közvetlen megfigyelésére (megkérdezésére).!$7 Ezeket a le- 
veleket újságcikkek és, Amerika vonatkozásában, szociális munkások feljegyzései egé- 
szítették ki, vagyis, mint az a társadalomtudományi kutatásokban korábban szokásos 
volt, szakértők megfigyelései. A legfontosabb szakértő természetesen szerzőtársa, 
Znaniecki volt. Összefoglalva: Thomas munkája ugyan empirikus, s ennyiben különbö- 
zik a korábbi szociológiától, de az empirikus kutatás módjában szinte minden lényeges 
ponton eltért a XX. század második felében szokásostól. 

Thomas a személyes dokumentumok, levelek, életrajzok iránti érdeklődésének ere- 
detét így mondta el: , A dokumentumok iránti érdeklődésem eredetét oda tudom visz- 
szavezetni, hogy egy esős napon a házam mögötti átjáróban egy hosszú levelet talál- 
tam, amelyet egy lány írt az apjának a családi viszonyokról és veszekedésekről, míg 
kórházi gyakorlati tanfolyamon volt."!§8 így határozta el, hogy levelezések gyűjtésével 
fogja a szükséges anyagot összeszedni. A levelekért pénzt kínált, darabjáért nem túl so- 
kat, abban a reményben, hogy így egyszerre többet fognak neki eladni, és teljes soroza- 
tokhoz juthat hozzá s e tekintetben nem is csalódott. 

A lengyel paraszt Európában és Amerikában roppant terjedelmes.199 A mintegy 2000 ol- 
dal zömét a dokumentumok teszik ki: 50 sorozatba rendezett 762 levél, újságcikkek an- 


Maroscsicsér szociográfiáját. Lásd Braun Robert: A falu lélektana (Huszadik Század, 1913), in: Litván György 
és Szűcs László (szerk): A szociológia első magyar műhelye. A Huszadik Század köre, Budapest: Gondolat, 1973, 
II. k. 277-353. A kutatást összefoglaló munkában Thomas kérdőívet nem használt. 

186 Nem a lengyelek iránti rokonszenvből. Egy levelében antropológushoz nem illő módon azt írta, hogy 
,a lengyelek egészében véve nagyon visszataszító népség ...". Lásd Bulmer, Martin: The Chicago School of 
Sociology. Institutionalization, Diversity, and the Rise of Sociological Research, Chicago: The University of Chicago 
Press, 1984, 47. 

187 Egyes esetekben a leveleket eladó személy, a címzett adott tájékoztatást a levelekben szereplő családok 
belső viszonyairól. Thomas az interjút hibaforrásnak tekintette, mert szerinte az manipulálta a megkérdezet- 
tet. (Bulmer i. m. 54.) 

188 Baker i. m. 250. 

189 A magyar kiadás hat kötete nem követi az eredeti kiadás kötetbeosztását. 

golra fordított szövege, egy 300 oldalas önéletírás, szociális munkások feljegyzései, bí- 
rósági feljegyzések. Ezt az eljárást lehetne annak is tulajdonítani, hogy még nem alakul- 
tak ki az empirikus anyag kezelésének standardizált eljárásai, ezért kellett a dokumen- 
tumokat szó szerint közölni. Az is szembetűnő azonban, hogy Thomas látható élvezet- 
tel és kíváncsisággal merült el egy számára idegen társadalom és kultúra életében, bel- 
ső átalakulási folyamataiban. Maguk a dokumentumok. érdekelték, a bennük megmu- 
tatkozó élet — s ezt kommentálta a levelekhez fűzött megjegyzéseiben. A terjedelmes ön- 
életrajzot bevezető fejtegetésben Thomas azt írta, hogy a szociológiai kutatásban ,elő- 
térbe került a speciális és aktuális empirikus problémák vizsgálata, különösen az előző 
időszak általános elmélkedéseihez képest", és ez annak felismeréséhez vezet, , hogy 
szociológiai bizonyító anyagok eddiginél teljesebb körét kell összegyűjtenünk; minél 
teljesebb körű ugyanis egy-egy szociológiai anyag, annál jobban közelít a teljes szemé- 
lyes élettörténethez". (LP 6:11.) Későbbi, Chicago utáni munkáiban is (pl. The Unadjusted 
GM című könyvében) alapvetően dokumentumelemzéseket végzett — újságcikkeket, új- 
ságokban megjelentetett olvasói leveleket, bírósági aktákat s néhány esetben igazi leve- 
leket is. A chicagói szociológusok húszas évekbeli munkáiban általában hasonló doku- 
mentumokat találhatunk. 


Módszertani megjegyzések 


Thomast a kortárs szociológia elméletinek nevezett sematizmusai igazából hidegen 
hagyták. A tankönyvek viszont vonzódnak ezekhez. A leginkább tankönyvkonform ré- 
szek közé tartoznak a munkát bevezető híres Módszertani megjegyzések. Ezt a részt igen 
valószínűen Znaniecki fogalmazta meg, éspedig majdnem bizonyosan a munka elké- 
szülte után. Thomasnak voltak bizonyos fenntartásai Znanieckivel szemben. Valamikor 
a harmincas években diákok előtt azt a megjegyzést tette, hogy , Znaniecki mindig erős- 
ködött, hogy rendszert kell csinálni."199 

A bevezető jegyzet valóban rendszeres. Két olyan fogalom meghatározása áll a kö- 
zéppontjában, amelynek igen kevés szerepe van a bevezetés után következő anyag el- 
rendezésében, illetve ha szerepelnek, értelmük némileg más: az érték és az attitűd. 


,, Társadalmi értéken értünk minden olyan tényt, amelynek egy társadalmi csoport 
tagjai számára érthető empirikus tartalma van, és van egy olyan jelentése, melynek 
révén ez a tény ténylegesen tevékenység tárgya vagy az lehet." (LP 1: 29.) , Attitű- 
dön az egyéni tudatnak azt a folyamatát értjük, amely meghatározza az egyén tény- 
leges vagy lehetséges tevékenységét a társadalomban." (LP 1:30. — a fordítást módo- 
sítottam; ND) 


Az érték meghatározásában két feltűnő dolog van. Az első az érték rendkívül, szinte ér- 
telmezhetetlenül tág fogalma. Gyakorlatilag az egész világot átfogja, az egyéni tudaton 
kívül: a tárgyi világot is és a szellemi képződmények világát is. A másik az, hogy a szel- 


190 Everett Hughes visszaemlékezését idézi Coser, Lewis A... Masters of Sociological Thought. Ideas in 
Historical and Social Context, 1971, San Diego: Harcourt Brace Jovanovich, 1977, 514. Znanieckinek ráadásul 
kezdetben kifogásai voltak a dokumentarista, empirikus eljárással szemben, s Thomast egy "értekezés" meg- 
írására akarta rávenni, szerencsére sikertelenül. , Mint filozófus, aki a saját rendszerét akarja kialakítani, álta- 
lánosítani akartam, s nem elmerülni a részleges konkrét adatok tanulmányozásában" — írta Znaniecki egy 
visszaemlékezésében 1948-ban. Idézi Dulczewski, Zygmunt: Florian Znaniecki. Life and Work, Poznan: 
Wydawnictwo Nakom, 1992, 108. A Módszertani megjegyzések talán a Znanieckinek tett engedmény is. Lásd 
Bulmer, Martin: The Chicago School of Sociology. Institutionalization, Diversity, and the Rise of Sociological Research, 
Chicago: The University of Chicago Press, 1984, 49. 

lemi világ alapelemét, a jelentést az egyénen kívüli, ebben az értelemben objektív világ- 
ba utalja; más szóval: nem vesz tudomást Mead írásairól, aki már ekkor, az I. világhá- 
ború előtt — igaz, nagyon körülményesen — kifejtette a jelentés interakcionista, tehát 
olyan értelmezését, amely felszámolta az objektív és szubjektív közti tradicionális meg- 
különböztetést. 

A két meghatározás Znaniecki kanti indíttatású kultúrfilozófiájának a nyomát vise- 
li. Ami az attitűd fogalmát illeti, ebben is feltűnő, hogy a meghatározás nem utalt az at- 
titűdök szociális természetére, noha a munka nagyobb része éppen erről szólt. Ellenke- 
zőleg: a társadalmiság az értéket és nem az attitűdöt jellemzi: , Az attitűd tehát nem 
más, mint a társadalmi érték individuális megfelelője; kettejük között a cselekvés — bár- 
milyen cselekvés — az összekötő kapocs." (LPI: 30.) Mindkét fogalom definíciója erősen 
teurópai jegyeket mutat. A két definíció két egymáshoz rendelt világot alakít ki: az 
egyén belső világát és a vele korreláló külső, szellemi és tárgyi világot. (Ez rokonítható 
a későbbi német tudásszociológia két világával, a gondolatok szubjektív és a társada- 
lom objektív világának kettősségével.) Ez a sematizmus nehezen illik bele abba a (prag- 
matista indíttatású) amerikai szociológiai közegbe, amelyben egyre inkább a csoportfo- 
lyamatok, az interakciók világa került a középpontba — ahogy egyébként 4 lengyel pa- 
raszt egészében is. Nehéz nem észrevenni, hogy a Módszertani megjegyzésekben nemcsak 
az értékek és attitűdök, hanem a Znaniecki és Thomas közti kapcsolatról is szó van.!! 

E Módszertani megjegyzések egy olyan fejtegetéssel folytatódnak, amely a tudomá- 
nyok osztályozásával kapcsolatos, és a századelőn annyira népszerű elmélkedésekre 
hasonlított. Áttekintve, miképpen foglalkoznak a különböző tudományok értékekkel és 
attitűdökkel, arra a következtetésre jutott, hogy míg a szociálpszichológia (Thomas szo- 
ciálpszichológiát is oktatott) a kulturális attitűúdökkel, a szociológia bizonyos viselkedé- 
si szabályokkal foglalkozik, amelyek , erkölcsi előírásokban, törvényekben és csoport- 
eszményekben jelennek meg, és olyan intézményekbe szerveződnek, mint a család, a 
törzs, a közösség, a szabad társulás, az állam ...". (LP 1: 40.) A lezáró megállapítás még- 
is a következő, Durkheimmel kifejezetten vitatkozó és az eredetiben is kiemelt tézis lett: 


, Egy társadalmi vagy individuális jelenség oka sohasem egyetlen másik társadalmi 
vagy individuális jelenség, hanem mindig egy társadalmi és egy individuális jelen- 
ség kombinációja. Vagy még pontosabban: Egy érték vagy egy attitűd oka sohasem 
egyetlen másik attitűd vagy érték, hanem mindig egy attitűd és egy érték kombiná- 
ciója." (LP 1: 48.) Thomas későbbi megfogalmazásában: , Az attitűd így a társadalmi 
érték ellenpárja, a tevékenység, bármilyen formájú is legyen, a kettejük közti kap- 
csolat." (UG 233.) 


Ebből az állításból nemcsak Thomas és Znaniecki együttműködésének elengedhetetlen 
volta derül ki, hanem az is, hogy a szociológia és a szociálpszichológia tárgya, módszer- 
tani megközelítése mégiscsak majdnem azonos, ti. éppen érték és attitűd egységben va- 
ló szemlélete. Szociológia és szociálpszichológia egyaránt az objektív világ (értékek) és 
a szubjektív világ (attitűdök) érintkezési területét kutatja. Érték és attitűd határozott 


51 Később Znaniecki egy Kimball Youngnak írt levelében az attitűdök (Thomas) és az értékek (Znaniecki) 
összekapcsolására tett kísérletét sikertelennek tartotta: , Ez az együttműködés közös heurisztikus megközelíi- 
tést kívánt. Ezért megpróbáltam azt, ahogy a kulturális jelenségeket ő az attitűd fogalmából kiindulva meg- 
közelítette, összeolvasztani az én megközelítésemmel, amelynek középpontjában az érték fogalma állt, vala- 
mint összekapcsolni azt, ahogy ő vizsgálta az egyéneket mint a társadalmi élet résztvevőit a kollektivitások 
vagy társadalmak" vizsgálatának módszerével..." Az 1951. augusztus 31-én írt levelet közli Dulczewski, 
Zygmunt: Florian Znaniecki. Life and Work, Poznan: Wydawnictwo Nakom, 1992, 242. Lásd még Bierstedt, 
Robert: Introduction, in: Znaniecki, Flórian: On Humanistic Sociology, Chicago: The University of Chicago 
Press, 1969,13. 

szembeállítását ez a tézis tagadta. A lengyel paraszt elemzéseiben elszórtan vissza-visz- 
szatért az érték és attitűd kettőssége. A társadalmi és individuális kombinációja" vi- 
szont Thomas szemléletében meghatározó jelentőségű volt. 

A Módszertani megjegyzések egy ponton hangnemet váltanak. Itt azt olvassuk, hogy 
5... még sok munkálkodásra és hosszú időre van szükség ahhoz, hogy megszabadul- 
junk a hagyományos gondolkodásmódtól, kifejlesszünk egy tökéletes hatásfokú, egzakt 
munkamódszert, és eljussunk a tudományosan helyes általánosítások rendszeréhez. ... 
Vizsgálatunk tárgya egy modern társadalom egyik osztálya, életének teljességében." 
(LP I: 73.) Ez már talán tisztán Thomas hangja. 


Levélgyűjtemény mint szociológia 


A lengyel parasztban feldolgozott anyag nagyobb része a lengyel területekről és nem 
Amerikából, a lengyel anyagon belül pedig főként Orosz-Lengyelországból származott 
— egyrészt mert ez volt a legnagyobb népességű lengyel terület, és Znaniecki is ott élt 
(bár a Poroszországhoz került területekről származott). Előbb — a módszertani fejtege- 
tések után — a lengyel paraszttársadalmat jellemezték, majd a levelek (és részben a leve- 
leket eladó személyektől kapott információk) révén megismerhető családokat mutatták 
be. (A bemutatást bizonyos fokig torzítja, hogy Thomas általában csak a kapott levelek- 
hez jutott hozzá, a válaszokhoz nem.) Az egyes családokra vonatkozó "sorozatok" rövid 
bevezetéssel kezdődnek, a levelekhez pedig magyarázó megjegyzések kapcsolódnak. 
Ezek a megjegyzések Thomas kutatói eljárásmódját legkedvezőbb oldaláról mutatják 
be: éles szemmel és nagy empátiával fedezte fel a levélíróknak és a levelekben szereplő 
személyeknek a problémáit, ugyanakkor kellő távolságtartással és iróniával figyelte 
őket, s így mutatta be azokat a viselkedési stratégiákat, amelyeket céljaik elérésére al- 
kalmaztak. Ezek a jegyzetek mentesek az általánosabb fejtegetésekben olykor előfordu- 
ló moralizálástól, megalapozatlan általánosítástól. A forrásanyag természete egy pon- 
ton megváltozott. Az eredeti kiadás harmadik, a magyar fordítás hatodik kötetét egy 
hosszú önéletrajz tölti ki, majd a társadalmi felbomlás és újjászerveződés elemzése kö- 
vetkezett, amely főleg újságcikkekre, újságok levelezési rovatából származó írásokra, 
"szakértői beszámolókra támaszkodott. A közlés és elemzés módszere azt eredményez- 
te, hogy a kötetek műfajilag a dokumentarista széppróza felé csúsztak el. A szöveg 
nagy részét bizonyos értelemben feldolgozatlan nyersanyagok teszik ki, s az így közzé- 
tett anyag hasznosítására később sem került sor. Ez érthető is: a valódi szépprózához 
hasonlóan Thomas műve is megismételhetetlen. 

Thomas a legérdekesebb empirikus anyagok eredeti rendjét nem bontotta meg: a leve- 
leket családok szerint mutatta be. Ez nem csak technikai kérdés volt: ezzel arra terelődött 
a figyelem, ami az egyes, egy sorozatba tartozó leveleket összekapcsolta: a családi szoli- 
daritás, illetve az annak vélt hiánya miatti panaszkodás. (Értelemszerűen a szolidaritás 
teljes eltűnése a levelezés megszűnésével járt, vagyis erre vonatkozó anyag be sem kerül- 
hetett a munkába.) Érthető tehát, hogy a munkát bevezető teoretikus I. kötetben is a csa- 
lád és környezete állt az előtérben. A családot Znaniecki ösztönzésére széles értelemben, 
mint szoros gazdasági és rokoni kapcsolatban levő személyek összességét, hálózatát fog- 
ták fel, s megkülönböztették tőle a "házastársi csoportot, azaz a szülők és gyermekeik al- 
kotta szűkebb közösséget. (LP I: 83.) Ez a megkülönböztetés hasznos volt, hiszen levelek 
többsége a kiterjedtebb család sorsát mutatta be vagy az otthon maradtak, vagy a kiván- 
dorolt rokon szemszögéből (bár több esetben a kivándorlás a szűkebb házassági csopor- 
tot is megbontotta). A két csoport megkülönböztetése egyben ki is jelölte a fő problémát: 
hogyan alakul e két csoport viszonya, mennyire marad szolidáris a csoport? 

Thomas és Znaniecki, miközben bemutatták, mi történik ezekkel a családokkal, az 
elemzést néhány általános fogalom köré rendezték. Ezek: az elsődleges csoport, a nagy 
társadalmi átalakulást kísérő [dezorganizáció" és reorganizáció, valamint ennek vetülete 
az egyénben, az féletszerveződés . 


Elsődleges csoport, a paraszti közösség 


Thomas szerint a családok és a paraszti közösségek felsődleges csoportok" (primary 
groups). Ezt a fogalmat — ez közvetlen hivatkozás nélkül is világos — Cooley néhány év- 
vel korábbi művéből vette át. 


5 Az elsődleges csoport nem csak a primitív társadalmakban és az európai parasztok 
között található meg; nem a múlt csökevénye, hanem spontán módon kialakuló in- 
tézmény, amely minden társadalomban, minden társadalmi osztályban, a kulturális 
fejlődés bármely fokán megtalálható. ... az emberiség túlnyomó többsége számára 

. ez a társadalmi élet legfontosabb formája. ... Szerte a világban rengeteg emberi 
érdek van még olyan stádiumban, hogy érvényesítésük annak az elsődleges csoport- 
nak a közvetlen reakciójától és elismerésétől függ, amely az egyén közvetlen kör- 
nyezetét alkotja." (LP 4: 9-10.) 


Egy cikkében, amely 4 lengyel paraszt írása közben született, azt írta, hogy az elsőd- 
leges csoportok azok a társadalmak , amelyek érzelmi egyöntetűséget teremtenek tag- 
jaik között rokonság, izoláció vagy bizonyos definíciós rendszerekhez való akaratlagos 
ragaszkodás révén." !? Minthogy Thomas az lelsődleges csoport fogalmát bőséggel 
használta, meg lehet adni azokat a kritériumokat, amelyek alapján eldöntötte, hogy egy 
csoport felsődleges"-e. Úgy tűnik, két szempontot használt: elsődlegesnek tartotta azo- 
kat a csoportokat, amelyek egyrészt környezetükkel szemben viszonylag önállóak, 
másrészt amelyek a tagjaik cselekvéseit minden (gazdasági, szociális, érzelmi stb.) te- 
kintetben ellenőrzik, vagyis amelyekben az ellenőrzés és a tevékenység nem racionális 
és nem specializált. Noha Thomast is — bizonyos joggal — a (szociálypszichológiai irá- 
nyultságú szociológusok közé sorolták, az elsődleges csoport fogalmában a pszicholó- 
giai elemeket kevésbé hangsúlyozta, mint Cooley. Míg Cooleynál az elsődleges csoport 
a személyiség alakulása szempontjából volt jelentős, Thomas figyelme inkább a cselek- 
vésekre, a cselekvések társas rendszereire irányult. 

"Elsődleges" csoport volt Thomas szerint a paraszti közösség. A közösséget a tár- 
sadalmi érintkezés definiálja: 


5. a közösség addig terjed, ameddig az egyénnel vagy a családdal kapcsolatos köz- 
vélemény elér. A közvélemény olyan közös elem, amely a közösséget — minden egye- 
diség mellett és fölött — összetartja, amely a közösség különböző részeit, az egyéne- 
ket és a kisebb csoportokat egyesíti, és ez az egyetlen olyan tényező, amely nélkü- 
lözhetetlen." (LP 1: 128-129.) 


A közvélemény léte az attitűdök azonosságát jelenti. A közvélemény, a közös attitűdök 
megléte a csoport belső és külső szolidaritásának előfeltétele. (LP 1:134.) Természetszerű- 
en a levelekből legközvetlenebbül éppen ezeket a tényezőket, a vélemények azonosságát 


12 Thomas, William I.: The Persistence of Primary Group Norms in Present Day Society, in: Thomas, 
William I. On Social Organization and Social Personality, Chicago: The University of Chicago Press, 1966,168. 

vagy különbözőségét, a véleményazonosságban megragadható szolidaritást lehetett 
megragadni. Nem véletlen tehát, hogy a közösséget Thomas ily módon határozta meg. 

A parasztközösség (a parasztcsalád a szó mindkét értelmében) nemcsak a közvéle- 
mény, hanem a gazdálkodás közössége is. A gazdasággal foglalkozó fejezet az I. kötet 
legérdekesebb fejezete, amelyből kitűnik Thomas alapos antropológiai iskolázottsága és 
Znaniecki helyismerete. Thomas számára is a régi családi gazdaság jelentette a kiindu- 
jellege van." (LP 1:138.) Ez azt jelenti, hogy nem érvényesíthető az egyes gazdasági té- 
nyezők kvantitatív ekvivalenciája, a tényezők átválthatatlanok, a különböző javak tulaj- 
dona eltérő jellegű.!?3 (LP I: 143.) A földtulajdon családi, társadalmi jelenség abban az 
értelemben, hogy a földtulajdon a család mint társadalmi egység létének az alapja. (LP 
1:142.) Érdekesek Thomasnak a pénz "megcímkézésével, azaz a minőségileg különbö- 
ző, különböző forrásokból (hozomány, földeladás, a tej eladása) származó és csak egy 
adott célra (földvásárlás, fogyasztási javak vásárlása) felhasználható pénzmennyiségek 
létével kapcsolatos megjegyzései. (LP 1:144-145.) (Ez a "címkézés" a levelekben vissza- 
térő motívum.) Ugyancsak figyelemre méltóak azok az ajándékkal kapcsolatos fejtege- 
tések (LP I: 153-155.), amelyekben Thomas felfigyelt az ajándék csere-jellegére, társa- 
dalmi kapcsolatot teremtő erejére. Felismerte, hogy az ajándékozás társadalmi különb- 
séget teremt, a megajándékozottat időlegesen aláveti az ajándékozónak. Röviden: 
Thomas is egyike volt azoknak, akik megpróbálkoztak a pénzgazdaságtól elveiben el- 
térő archaikus gazdaság leírásával.19 Mint mások, ő is merített persze a romantikus tár- 
sadalomtudományi gondolkodás hagyományából, de ahogy a tulajdonra, cserére, bér- 
munkára, ajándékra vonatkozó megjegyzései mutatják, nem ejtették foglyul e hagyo- 
mány illúziói. 


Dezorganizáció 


A levelekben feltáruló világ persze már nem az archaikus gazdaság világa volt, annak 
csak töredékei mutatkoznak meg itt. Az átalakulást Thomas elsősorban az attitűdök 
megváltozásában érte tetten: a szolidaritás meggyengülésében, a csere elvének terjedé- 
sében, az egoista attitűdök terjedésében (LP 1:157-158.); , az attitűdök elveszítik társa- 
dalmi jellegüket, és majdnem tisztán gazdaságivá válnak". (LP 1: 167.) Ennek a válto- 
zásnak a levelekben számos jelét észlelte, s kommentálta is azokat. A levelekben ugyan 
az otthoniak szünet nélkül pénzt kérnek a kivándoroltaktól,!?5 ami egyfelől a családi 
szolidaritási elv még meglevő erejét jelzi, de a címkézett pénz elvének a továbbélését is 
(az Amerikából érkező pénzt sok esetben a hazaitól eltérő módon tartják számon és 
használják). Az attitűúdök azonban változnak, s ennek okát Thomas a parasztok helyze- 
tének, alapvetően a külső körülményeknek a megváltozásában találta meg: az ipar ha- 
ladásában, a földnélküli parasztok elvándorlásában, a kommunikáció javulásában, a 
városok növekedésében stb. (LP I:164.) Ezek a fejtegetések teljes mértékben a kapitalis- 


13 Ezért van az, mint írta, hogy az Osinski családban a megakadt házépítés költségeinek fedezésére nem 
lehet a földet jelzáloggal terhelni: a ház a lengyel parasztcsaládban ingó vagyonnak számít, másféle (alacso- 
nyabb rangú) tulajdon, mint a föld. (LP 2: 87.) 

14 Az archaikus gazdaság kutatása szempontjából az áttörést egyrészt Bronislaw Malinowski munkája (A 
nyugati Pacifikum argonautái [1922] [részletek] [fordította: Ecsedy Csaba], in: Bronislaw Malinowski: Baloma, 
Budapest: Gondolat, 1972, 5-109.), másrészt Marcel Maussnak az ajándékról írott és más fejezetben elemzett 
tanulmánya (A) jelentette. 

15 Vagyis a levelekben még nem érvényesül az a modern — és Thomas szerint már a változó paraszti vi- 
lágban is megfigyelhető — gazdasági elv, hogy , senkinek, sem a közösségnek, sem a családnak nincs joga részt 
kérni az egyén jövedelméből". (LP 1:170.) 

ta átalakulással foglalkozó kortárs európai szociológia problematikájába illenek. Mint 
írta: , A lengyel paraszt gazdasági fejlődése kivételes lehetőséget teremt arra, hogy a 
gazdasági racionalizmus kialakulásának folyamatát tanulmányozzuk...". (LP 1: 175.) 

A régi típusú elsődleges csoportok, családok és közösségek leírása Thomas munká- 
jában valójában csak a hátteret jelentette. Igaz, egy lengyel parasztok számára szerkesz- 
tett újságból sok más mellett a régi idillikus állapotok konzervatív szellemű leírásait is 
idézte (például LP 4: 46 sk.), de természetesen nem a feltételezett régi, érintetlen elsőd- 
leges csoport, hanem — mint bemutattuk — annak a megváltozása érdekelte. A változás 
elemzése a későbbi chicagói szociológiában is gyakran használt dezorganizáció-reorga- 
nizáció és az életszerveződés fogalmai köré szerveződött. Ezek a fogalmak a társadalmi és 
a személyes összefüggését voltak hivatottak megragadni, de nem az érték/attitűd di- 
menzióban. 

Thomas el kívánta választani a dezorganizáció egyéni és társadalmi vonatkozásait, 
noha természetesen összefüggésüket is látta. 


5 A társadalmi dezorganizáció fogalmát elsősorban az intézményekkel kapcsolatban 
használjuk, és csak másodsorban az emberekkel kapcsolatban. Miként a viselkedés 
össztársadalmi sémáiban megtestesülő, az egyéneknek szabályokat előíró csoport- 
szerveződés sohasem azonos a viselkedés egyéni sémáiból álló individuális életszer- 
veződéssel (life-organization), ugyanúgy a társadalmi dezorganizáció sem felel meg 
soha pontosan az egyéni dezorganizációnak." (LP 4:14. — a fordítást módosítottam; 
ND.) 


Ez a megközelítés kizárta a régi szervezett közösség romantikus idealizálását. 

Thomas témaválasztásából természetesen az következett, hogy feltételezze: van 
, kölcsönös függőség a társadalomszerveződés és az egyéni életszerveződés között". 
(LP 4:15. — a fordítást módosítottam; ND.) Ez a függőség nem jelentett egyértelmű meg- 
határozottságot, nem tételezett fel egyértelmű megfelelést társadalmi szerveződés és 
egyéni szerveződés között. A társadalmi szervezet magas fokon rendezett lehet ugyan- 
akkor, amikor a csoport tagjainak életszerveződése csökevényes. 


, Előfordulhat azonban az is, hogy egy csoport társadalomszervezete nagyon tartós 
és erős abban az értelemben, hogy nincs semmiféle szembenállás a meglevő szabá- 
lyokkal és intézményekkel, ám eredhet egyszerűen abból is, hogy a csoporttagoknak 
alig vannak egyéni érdekeik, és az egyes tagok életszerveződése kezdetleges, me- 
chanikus és nem túl eredményes." (LP 4: 15. — a fordítást módosítottam; ND.) 


Ez a zsarnoki csoport esete, amellyel Thomas ebben a munkában részletesebben nem 
foglalkozott. 
Thomas szerint az egyén nem oldódhat fel teljesen a közösségben. 


, Ez az intézményes szerveződés részleges átfedésben van minden olyan egyén élet- 
szerveződésével, akinek tevékenysége az intézményt társadalmi szinten hozza létre; 
egy egyén a maga életében azonban nem tudja létrehozni az intézmény egész szer- 
vezetét, egyrészt azért nem, mert ez utóbbi mindig sok ember együttműködését fel- 
tételezi, másrészt pedig azért nem, mert az egyes egyénnek van sok olyan érdeke is, 
amelyeknek az adott intézményen kívül kell megszerveződniük." (LP 4: 14-15.) 


A társadalmi szervezet befolyása mellett azt is látni kell — írta — , hogyan befolyásolja a 
társadalomszerveződést a csoport tagjainak, különösen vezető tagjainak életszervező- 

dése. Ám e kölcsönhatás természete minden egyes konkrét esetben külön vizsgálandó, 
nem pedig előre elfogadandó hittétel." (LP 4:15. — a fordítást módosítottam; ND.) Ezt a 
traizmusnak látszó kijelentést azért érdemes idézni, mert úgy látszik, mintha a neveze- 
tes Módszertani megjegyzések központi állítását ismételné érték (társadalmi szervezet) és 
attitűd kettősségéről. Pedig Thomast, aki a levelekből megismerhető változások vi- 
szonylag általános értelmező sémáját kereste, különösebben nem érdekelte a reciproci- 
tásnak a munka elején kifejtett filozófiai ízű tézise.!95 

A társadalmi dezorganizációt Thomas úgy értelmezte, mint , annak a hatásnak a 
gyengülését, amelyet a viselkedés meglevő társadalmi szabályai a csoport tagjaira gya- 
korolnak." (LP 4:15.) A család esetében az így értelmezett dezorganizációt erős önbiza- 
lommal egy szociológiai törvény vázlatának tartott modellben foglalta össze. Négy sza- 
kaszt különböztetett meg. Az elsőben a külső világ hatásaira, az új értékek eredménye- 
képpen megváltoznak az egyéni attitűdök, elkezdődik a család dezorganizációja. A má- 
sodik fázisban a család megpróbál ez ellen védekezni, elsősorban a közösség támogatá- 
sával. Amennyiben ez nem sikeres, a harmadik szakaszban a család ténylegesen dezor- 
ganizálódik, míg egy negyedikben az egyén képes lehet arra, hogy új alapokon reorga- 
nizálja a családot. (LP 4: 44-46.) 

A dezorganizációt szélesebb társadalmi összefüggésben a , gazdasági racionaliz- 
mus" megjelenéseként írta le. Erről a könyv több pontján beszélt. A parasztcsaládoktól 
szerzett levelek elemzésének a bevezetőjében a következőképpen foglalta össze a ta- 
pasztalható változásokat. Az előző életszakaszban ,a gazdasági élet teljesen alárendelő- 
dött a társadalomszervezetnek (és kibogozhatatlanul összefonódott vele); ... minden 
módszertani absztrakció, amely a gazdasági attitűdök rendszerét a többi társadalmi at- 
titüdtől elkülönítve építi fel, és minden elmélet, amely a gazdasági életből próbálja le- 
vezetni a társadalomszerveződést, szükségképpen kudarcot vall." (LP 1:175.) A követ- 
kező fokozat , egy olyan történeti állapot, amely gyakorlatilag megfelel a klasszikus 
közgazdaságtani elméletnek" (LP 1:175-176.), azaz egy olyan állapot, amelyben a gaz- 
dasági élet elválik a társadalmi élettől, létrejön egy olyan , racionális gyakorlati rend- 
szer", , amely az egyén tudatában elkülönül a többi érdekszférától ...". (LP 1: 176.) 
Thomas hozzátette, hogy talán egy újabb állapot, a "szocialista fog következni, ahol a 
társadalmi szervezet a gazdasági élettől függ. Úgy tűnik, hogy számára a "szocializ- 
mus!" a nagy gazdasági szervezetek világával volt azonos. , A gazdasági szerveződés 
valóban az országos társadalmi egység, a társadalmi szervezet egyik alapfeltételévé vá- 
lik." (LP 1: 176 — a fordítást módosítottam ND.) Ugyanez az utópikus eszme William 
Morrisra hivatkozva megjelent az Unadjusted GM befejezésében is: , a foglalkozási érde- 
kekre alapozott munkamegosztás fokozatosan felválthatja a gazdasági termelékenység 
kívánalmaira alapozott jelenlegi szervezetet." (UG 257.) 

A levelek másról sem szólnak, mint a kivándorlás következtében beállt dezorgani- 
zációról. Abban a tényben például, hogy az Amerikába kivándorolt Wzadyszaw 
Borkowski egyre inkább elfeledkezett Varsóban hagyott feleségéről, Thomas annak a 
következményét látta, hogy a városban , nincs olyasmi, mint a falusiak közötti folyama- 
tos kapcsolat, és nincsenek vissza-visszatérő összejövetelek sem. Ezért a társadalmi vé- 
leménynek alig van ereje, konzisztenciája vagy vitalitása." (LP 3: 61.) A dezorganizáci- 
óhoz vezető általános okok mellett a kivándorlás sajátos egyedi helyzeteket teremtett. 


195 Erősen kétséges, hogy pontosan értette volna a Znaniecki által megfogalmazott filozófiai állításokat. 
Egy 1927-es előadásában először azt mondta, hogy az értékek a külső tárgyakból származó ingerek (ez össze- 
egyeztethető lenne a Znaniecki által adott értelmezéssel), majd az értékeket a vágyak (vagyis a személyiség 
belső motivációs tendenciái) négy osztályába sorolta (ezek viszont Znaniecki szerint az attitűdök osztályába 
tartoznak). Thomas, William I.: The Unconscious: Configurations of Personality (1927), in: Thomas, William 
I. On Social Organization and Social Personality, Chicago: The University of Chicago Press, 1966,140-143. 

A nagy könyv lezárása után (a mások neve alatt megjelent elemzésben) ezt így foglalta 
össze: , A legsúlyosabb helyzet abból a státusvesztésből és a belőle eredő csökkent ön- 
érzékelésből ered, amely a bevándorló amerikai feltételekkel való szembesülésének az 
eredménye. Magával hoz bizonyos szokásokat, hagyományokat, ideértve a nyelvet, az 
öltözködést, a társadalmi rítusokat, érzelmes eszményeket és érdekeket, morális érték- 
érzetet, s odahaza ezekkel kapcsolatban rendelkezett egy meghatározott státussal... itt 
személyiségének épp azokra a jegyeire (öltözködés, nyelv stb.), amelyek otthon önbe- 
csülésének a jelei voltak, megvetéssel tekintenek, miattuk megalázzák." (OWTT 47-48.) 
A státusvesztés következménye a személyiség szintjén egy válság, amely vagy az élet 
reorganizációjához, vagy demoralizációhoz vezet. (OWTT 61.) 


Reorganizáció 


A reorganizációnak szentelt figyelem a kutatás kérdésfeltevéséből is következett: hiszen 
míg a dezorganizáció az emigrációval függött össze (annak az előzménye és következ- 
ménye volt egyszerre), a bevándorlást és az amerikai társadalomba való beilleszkedést 
egy reorganizációs folyamat kiindulópontjaként is lehetett tekinteni. A reorganizáció új 
viselkedési sémák, új személyes viselkedési szabályok és új intézmények megteremté- 
sét jelenti. (LP 4:147.) A dezorganizáció és reorganizáció ciklusai ismétlődhetnek: a ha- 
Zai reorganizációs kísérleteket az emigráció mint újabb dezorganizáció követheti, majd 
esetleg az amerikai reorganizáció. 

Znaniecki közreműködésének eredményeképp a reorganizáció problémája nem 
csak az emigráció perspektívájában fogalmazódott meg. Az a lengyel értelmiségi kör, 
amelyhez Znaniecki is tartozott, a régi rendszer felbomlása kapcsán nemzeti feladat- 
ként fogalmazta meg a parasztság bevonását a csakis kulturális és gazdasági szinten 
megvalósítható nemzeti szerveződésbe. Ennek során támaszkodni kell, úgymond, a ré- 
gi közösségi attitűdökre. 


, Bár régi formájukban már nem alkalmasak arra, hogy az új érdekeket társadalmi mé- 
retekben megszervezzék, azért megfelelő ráhatásokkal átalakíthatók olyan másfajta, 
átfogóbb és tudatosabb attitűdökké, amelyek jobban megfelelnek az új körülmények- 
nek. Más szavakkal, át kell alakulnia a közösségi elvnek, és annyira ki kell tágulnia, 
hogy alkalmazni lehessen az összes olyan társadalmi elemre, amellyel a paraszti el- 
sődleges csoport kapcsolatban áll vagy hamarosan kapcsolatba fog kerülni — vagyis ki 
kell terjednie az egész paraszti osztályra, sőt magára a nemzetre." (LP 4:148.) 


A reorganizációnak tehát kétféle módját mutatták be: a 4. kötetben a vezetésről, ne- 
velésről, a sajtóról és a szövetkezésről szóló elemzések a lengyel földön bekövetkező re- 
organizációt tárgyalták. Az 5. kötetben az Egyesült Államokbeli reorganizációról és an- 
nak kudarcairól volt szó. Thomas és Znaniecki az "olvasztótégely!" tézisével, a teljes és 
azonnali asszimilációt követelő többségi véleménnyel szemben úgy vélte, hogy a család 
teljes felbomlását, a bűnözés elterjedését megakadályozó reorganizáció útja a lengyel 
társadalomból kiszakadt töredékek lengyel-amerikai társadalommá való szerveződése 
lehet. (LP 5: 10.) , A bölcs asszimilációs politika, akárcsak a bölcs oktatáspolitika, nem 
arra törekszik, hogy szétrombolja a meglevő attitűdöket és emlékeket, hanem építeni 
próbál rájuk" — írta a bevándorlók helyzetét áttekintő könyve végén Thomas. (OWTT 
280.) Ez természetesen teljes mértékben összhangban volt a megelőző fejtegetések ta- 
nulságaival, Parknak az etnikai kapcsolatokra vonatkozó (lejjebb tárgyalandó) állás- 
pontjával — a rokon témájú chicagói kutatásokat is ez a vélemény határozta meg. 

Eletszerveződés 


A dezorganizáció-reorganizáció fogalmait egészítette ki az életszerveződés már említett 
fogalma. A fogalom kialakítására a személyes dokumentumok használatának módszer- 
tani előnyeit és a típusalkotás követendő eljárásait taglaló szövegben került sor. Ha eze- 
ket a dokumentumokat tekintjük a szociológiai kutatás elsődleges forrásanyagának — ír- 
ta -, akkor figyelmünknek ki kell terjedni a személyiségre is, aki ezeket produkálta. 
A személyiség viszont nem redukálható sem a viselkedés egyes mozzanataira, sem az 
attitűdökre, sem az értékekre, de valamiféle időtlen lényegre sem, mivel állandó fejlő- 
désben levő egész. (LP 6.: 12-13.; 17-18.) A személyiség szervezett egész — ezt fejezi ki 
az életszerveződés fogalma. Ez a fogalom arra utalt, hogy a személyiség lényege nem 
valamiféle formális szervezettség. A személyiség egy világot is jelent, ebben az értelem- 
ben sajátos tartalmakat. 


, Bele kell élnünk magunkat annak a szubjektumnak a helyzetébe, aki megpróbálja 
megtalálni saját útját ebben a világban, mindenek előtt pedig azt kell emlékezetünk- 
be vésnünk, hogy az a környezet, amely hatással van rá, és amelyhez megpróbál al- 
kalmazkodni, az ő világa, nem pedig a tudomány objektív világa — a természet és a 
társadalom, ahogy ő látja, nem pedig úgy, ahogy a tudós látja." (LP 6: 20.) 


Thomas vitatkozott azzal a megközelítéssel, amely a tudományos kutatásban a meg- 
figyelésre helyezte a hangsúlyt. A külsődleges megfigyeléssel szemben 


.... a tevékenységeket (beleértve a szavakat is) a szándékok, vágyak, érzelmek stb. 
— egy szóval, az attitűdök — szempontjából kell értelmezni, az egyéni viselkedés min- 
den egyes aktusának magyarázatát pedig a viselkedő egyén tapasztalata alapján kell 
keresni, amit a megfigyelőnek kell közvetett módon, következtetések segítségével re- 
konstruálnia abból, ami közvetlenül rendelkezésére áll. Nem hagyhatjuk figyelmen 
kívül azokat a jelentéseket, amelyeket a tárgyak sugallnak a tudatos egyénnek ...". 
(LP 6: 22.) 


Mindez természetesen valamiféle megértő módszertant követelt. Thomas az érték és 
attitűd megkülönböztetését nem dichotom módon értelmezte. A Thomas értelmében 
vett életszerveződés egyrészt világ, ennyiben objektív és az értékek tartományába tar- 
tozik, ugyanakkor a személy világa, szubjektív, összefügg az attitűdökkel, de nem azo- 
nos ezekkel. Znaniecki hajlott arra, hogy az értékeket mint kulturális értékeket objektív- 
nak, az egyénen kívülinek tartsa. Thomasnál az féletszerveződés" fogalma a világ szer- 
veződésére is utalt, de nem tételezte fel, hogy a világ szerveződése és a személyiség 
szerveződése közt mechanikus-determinisztikus összefüggés lenne. 


Értelmező kommentárok 


A dokumentumanyag Thomas kezében nem vált egy fogalmi séma illusztrációjává. A 
Wroblewskiek, a Markiewiczek, Kozlowskiak és a többiek mind sajátos problémáikkal 
és egyedi jellegzetességeikkel jelennek meg. A könyv elsősorban találó, érzékeny és 
pontos értelmezései miatt érdekes. Ezek a dokumentumelemzések nehezen összegezhe- 
tők. Az olvasót olykor egy-egy különös szituáció jól sikerült jellemzése állítja meg, vagy 
valamelyik szereplő motívumainak finom pszichológiai érzékre valló elemzése, egy- 


476 


egy közlés vélhető összefüggésrendszerének bemutatása.!7 Találomra emelek ki egy- 
két példát. 

A Kozlowski-sorozatból a főszereplő, Franciszka Kozlowska jellemzése érdemes fi- 
gyelemre. Egy özvegyasszonyról van szó, aki keményen küzd jogaiért, azért, hogy a va- 
gyont a neki tetsző módon használják és osszák fel gyermekei, s ebben a küzdelemben 
ügyesen használja fel a státusából eredő lehetőségeket. A paraszttársadalomban minden 
ember , egy meghatározott társadalmi típushoz tartozik, és azt feltételezik, hogy ennek 
a típusnak az attitűdjeivel rendelkezik ... A legbiztosabb módja annak, hogy a környe- 
zetben ki lehessen váltani a kívánt érzelmi reakciót, az, hogy az ember olyan szerepet ölt 
magára és játszik tartósan, amely megfelel a kiváltandó érzelemnek." Mint özvegyasz- 
szony segítségre szorulónak és szegénynek számít, s elvárhatók tőle bizonyos érzelmek. 
, Eleve meghatározott tehát, hogy mi az a számára kedvező reakció, amelyet könnyen ki 
tud váltani környezetéből: a gyámoltalanság ébresztette szánalom, valamint az anyai ér- 
zéseinek szóló rokonszenv. És valóban, folyton ezen a két regiszteren játszik ...". (LP 2: 
210-211.)8 

Vegyünk szemügyre két általánosabb belátásokra alapozott megjegyzést. Az egyik 
egy olyan levélhez kapcsolódik, amelyből a levélírónak a bátyjával szembeni ellenszen- 
ve derül ki. Thomas feltevése szerint ezt családi féltékenység motiválhatja, de a levél- 
ben megfogalmazott szemrehányások nem nagyon meggyőzőek. , Az erősen ható tra- 
dicionális attitűdök előidézte viselkedés természete és oka magának a szubjektumnak 
is rejtély: ha magyarázatot kérnek tőle, légből kapott, erőltetett okokat jelöl meg, többé- 
kevésbé inadekvátakat, attól függően, hogy mennyire intelligens." (LP 2: 239.) Az ellen- 
szenv a személy önmagának is szóló magyarázata a nem tudatos attitűdre. Nincs szó 
tudattalan agresszív tendenciákról, inkább arról, hogy minden attitűd, viselkedés vala- 
milyen magyarázatot kíván, s a cselekvő azt a magyarázatot adja meg, amely a legké- 
zenfekvőbb, függetlenül attól a nehezen elemezhető (és az elvárt családi szolidaritás 
miatt nehezen bevallható) helyzettől, amelyben a valóságos attitűd kialakult. 

A kivándorlással teremtett helyzetet minden, a szolidaritással kapcsolatos elméleti 
fejtegetésnél jobban jellemzi a következő megjegyzés. Arról van szó, hogy a levélíró 
Amerikában élő fiának a levelére egy bizonyos, ugyancsak Amerikában élő Borek, egy 
rokon nem válaszolt. Thomas magyarázatában abból indult ki, hogy normális esetben, 
azaz Lengyelországban a kötelezettség a csoporttal mint egésszel szemben áll fenn, 
ezért az egyén a csoport bármely tagjának a segítségére számíthat, de neki is a csoport 
bármely tagját segítenie kell, viszont épp ezért a kötelezettség nem ró rá nagy terheket. 
A kivándorlással teremtett helyzetben, ahol a segítségre képes egyénnel túl sok segít- 
ségre szoruló kerülhet szembe, , személyes, változó és önkéntes kapcsolat lép a társa- 
dalmi norma helyére". (LP 2: 69.) Borek, a rokon nem válaszolt, mert ha válaszolt vol- 
na, a levélíró fia segítséget kérhetett volna, s az új körülmények közt, amikor a támoga- 
tó csoport eltűnt, a rokon számára ez túl nagy terhet jelenthetett volna. 


17 A , Barátok és ismerősök közti levelezés" című részben (LP 3: 146 sk.) a társas viselkedés elemzését 
egyszerre a morális értékek terjengős bemutatása és kritikája váltja fel, mindig helyeslőleg kiemelve a meg- 
mutatkozó nemzeti érzelmeket, és elmaradnak a szituációt megvilágító rövid, lényegre törő lábjegyzetek. 
Ez már a Znaniecki hangja? 

158 Hasonlóan találó a parasztok közti viták megoldására vonatkozó megjegyzése. Amíg a vita a családon 
(Thomasnál ez inkább a mai köznyelvben rokonságnak nevezett csoportot jelöli) belül marad, mindig lehet 
kompromisszum, amely valamiféle igazságossági szempontot vesz tekintetbe. De mihelyt bíróság elé kerül, 
a családi életet szabályozó morális normák elvesztik hatékonyságukat, kompromisszum lehetetlen, a jog kí- 
vül áll az erkölcsön, ezért nem is vonatkoznak rá igazságossági normák. Így érthető, hogy a paraszt, amikor 
bátyja jogi útra vitte a kettejük közti vitát, kifakadt: Hiszen ők nem akarták, hogy a dolog igazságosan [azaz 
egymás között] legyen elintézve! (LP 2: 215-216.) 


4TT 
Szituációdefiníció 


Az életszerveződés sajátos szubjektív világot is jelent, amelyet nem tévedésként, illúzi- 
óként kell megítélnünk, hanem a személy valós világának kell tekinteni, és viselkedését 
eszerint értelmezni. Thomas egy későbbi kifejezésével élve egyfajta szituációdefiníciónak 
kell tekintenünk. 1923-ban megjelent The Unadjusted Girl című művében ezt írta: , Az 
önmeghatározott viselkedési aktusokat mindig megelőzi a vizsgálódás és mérlegelés 
szakasza, amelyet a szituáció meghatározásának nevezhetünk. És ténylegesen nemcsak 
a konkrét cselekvések függnek a szituációdefiníciótól, hanem az egyénnek magának a 
személyisége és egész életvezetése ilyen definíciók sorozatából adódik." (UG 42.) Ebből 
úgy tűnhet, hogy Thomas a hangsúlyt az individuális szituációmeghatározás folyama- 
tára helyezte. Csakhogy rögtön ezután áttért arra, hogy a szituációk meghatározása 
nem tisztán egyéni, hanem társadalmi folyamat. , Ebben az összefüggésben alakul ki az 
az erkölcsi kódex, amely szabályok vagy viselkedési normák halmaza, irányítja a vá- 
gyak kifejeződését, és egymást követő szituációdefiníciók során épül fel." (UG 43.) 
Thomas alapgondolata — amelyet soha nem bontott ki kellő elméleti alapossággal — az 
volt, hogy ezek a szituációdefiníciók kapcsolatot teremtenek az egyén szubjektív világa 
és az objektív társadalmi szféra között. Ebből az következett, hogy a társadalmi világ is 
elsősorban ezeken keresztül lehet közelíthető meg — ami újra kiemeli a személyes doku- 
mentumok fontosságát. 

Ezért némileg félrevezető a Thomas-tétel rövid és már idézett megfogalmazása: 
, Ha az emberek valóságosként határoznak meg bizonyos helyzeteket, azok következ- 
ményeiket tekintve valóságossá is válnak." A szituációdefiníció nem tisztán szubjek- 
tív. A szituációdefiníció egyszerre szubjektív, megélt, a cselekvő által konstruált és hasz- 
nált, s ugyanakkor társas, a környezet által feltételezett, fenntartott és befolyásolt. En- 
nek megfelelően a szituációdefiníció fogalma egyszerre kapcsolódik a társadalmi világ 
dezorganizációjának és reorganizációjának problémaköréhez, illetve az életszerveződés 
fogalmához. 

Thomast minden könyvében a szituációdefiníciók felbomlása, a dezorganizáció ér- 
dekelte. Az Unadjusted Girl a szexuális szabadosság és a prostitúció felé vezető utakat 
elemezte, arra figyelt, hogy melyek azok a társadalmi tényezők, amelyek a lányokat a 
szexuális szabadosság felé terelték, s ők hogyan élték meg ezeket a helyzeteket. (Hozzá 
megfigyelhető moralizmust.) A lengyel paraszt dokumentumai is azt mutatták be, ahogy 
a levél- és önéletírók helyzetüket definiálták. A dezorganizáció és reorganizáció kettős 
folyamata nem más, mint a régi szituációdefiníciók felbomlása, alapjában véve a külső 
körülmények (városi hatások, racionális gazdálkodás hatása, kivándorlás) nyomására, 
és új szituációdefiníciók kialakítása. A szociológiai kutatás legfontosabb feladata ezek- 
nek a szituációdefinícióknak az elemzése: , A társadalomtudós legjobban akkor közelít- 
heti meg a társadalomkutatásban a kísérleti módszert, ha a szituációt, a szituációban va- 
ló viselkedést, a szituációban bekövetkezett változásokat, a viselkedés ebből eredő át- 
alakulásait vizsgálja. 29 A kísérlet szó nem szabad, hogy félrevezessen minket: Thomas 
kutatói beállítottságától távol állt a természettudományos megközelítés. Úgy gondolta, 
hogy a dokumentumok és esetelemzések vezethetnek el a szituációk  megis- 
meréséhez.29! 


199 Thomas, William I.: The Relation of Research to the Social Process (1931), in: Thomas, William I. On 
Social Organization and Social Personality, Chicago: The University of Chicago Press, 1966,301. 

200 Lm. 291. 

201 T. m. 298-300. 

A társadalmi változás így a "szituációk átdefiniálásában" mutatkozik meg. Thomas 
az Unadjusted Girlben egy nemkívánatos változásról beszélt. A problémát abban látta, 
hogy a városi fiatal lányok számára meghatározatlanná válnak a szituációk. A modern 
világban, , azzal összefüggésben, hogy szabad a kommunikáció a térben és szabad a 
gondolatok kommunikációja, nemcsak egyes meghatározott helyzetek, hanem a legel- 
terjedtebb szituációk is bizonytalanná válnak." (UG 81-82.) Meghatározatlannak látta a 
politikai és gazdasági szituációkat, de ugyanígy a szexuális élettel és a fogyasztással 
kapcsolatosakat is. Más oldalról ezt mint individualizálódást határozta meg, azaz mint 
a szituációdefiníciók kettős, szubjektív és objektív jellegének a megbomlását. , Az indi- 
vidualizmus ... az élet személyes sematizmusát jelenti — azt, hogy mindenki maga ha- 
dividualizálódás a változások forrása. , Valójában minden új érték, a társadalom min- 
den új kulturális eleme az egyének által bevezetett változások eredménye." (UG 234.) 


Négy vágy 


Az egyéni viselkedés dinamikáját Thomas a nevezetes "négy vágyból vezette le. 
A "négy vágy 4 lengyel paraszt módszertani" bevezetőjének vége felé tűnt fel először, 
mint a viselkedéseket meghatározó négy alapvető tényező: az új tapasztalatok (new 
experience), az elismerés (recognition), a hatalom, valamint a biztonság (security) utáni 
vágy. (LP I: 72.) Az Unadjusted Girlben kiesett a hatalom utáni vágy, bekerült viszont az 
elismerés utáni vágy mellé a viszonzás (response) utáni vágy. (UG 4.) A viszonzás vágya 
fontos szerepet játszik ebben a könyvben, hiszen ez a szeretet igényét jelenti: , a viszon- 
zás utáni vágyakozás a leginkább társadalmi jellegű a vágyak közül. Szexuális és társas 
elemet egyaránt tartalmaz. Önző igényekkel lép fel, de másfelől az az altruizmus fő for- 
rása is." (UG 31.) A viszonzás vágyával ellentétben az elismerés vágya arra irányul, 
hogy a személy biztosítsa a csoportban a státusát. (UG 31.) E két "vágy" megkülönböz- 
tetése bevallottan homályos. Thomas az adott összefüggésben azért ragaszkodott a "vi- 
szonzáshoz" mint önálló vágyhoz, mert ez fontos magyarázó szerepet játszott a lányok 
szexuális viselkedésének elemzésében, amire az elismerés vágya önmagában nem volt 
alkalmas. 

A "négy vágy nagyon régimódi fogalmi konstrukció. Hasonlít kicsit Small "hat 
érdekére. A séma következetes alkalmazása ellentétbe került volna Thomasnak azzal a 
törekvésével, hogy egyszerre ragadja meg a társadalmi folyamat szubjektív és objektív, 
társadalmi oldalát. Az Unadjusted Girl befejezésében is azt emelte ki, hogy vágyak és 
kulturális értékek kölcsönös függenek egymástól. , Az egyéni vágyak és a társadalmi 
értékek kívánatos viszonyának problémája így kettős, mert benne rejlik (1) az egyén tár- 
sadalmi szervezettől és kultúrától való függésének problémája és (2) a társadalmi szer- 
vezetnek és kultúrának az egyéntől való függése." (UG 243-244.) Valóban ez volt 
Thomas alapproblémája — de ennek megfogalmazásához semmi szüksége nem lett vol- 
na a "vágyak! sematizmusára.02 


202 Mint ahogy a tankönyvekben kedvvel emlegetett Thomas-féle jellemtípusok sem voltak szükségesek 
igazán fontos állításaihoz. A jellemtipológia két "rossz" szélső pontot és egy ideális közepet tartalmazott. 
A kreatív típus jelleme, attitűdjei megállapodottak, de nyitottak a változás előtt, és ez az egyén mindig új szi- 
tuációkat keres, hogy kiszélesíthesse a környezete feletti ellenőrzést. A /iliszter jelleme, attitűdjei merevek, a 
társadalmi szituációk tekintetében pedig néhány szűkös, hagyományos sémával rendelkezik. A bohém viszont 
nyitott mindenféle befolyás előtt, szituációs sémái pedig meghatározatlanok, inkonzisztensek és nem tartó- 
sak. (LP 6: 25-29.) 

Thomas — akárcsak Mead — a szubjektum/objektum dualitás megbontására tett kí- 
sérletet. Megközelítése természetesen empirikus, tehát a Meadétől nagyon eltérő volt. 
Többször előfordul, hogy a (chicagói iskola kapcsán őket együtt emlegetik. Ismerték 
egymást, de nincs nyoma annak, hogy Thomast érdekelték volna Mead fejtegetései. 

Thomas személyes balsorsa ellenére ismert és főleg a fiatalabbak közt tekintélynek 
örvendő szociológus volt az 1920-as években. A személyes dokumentumokra alapozott 
társadalomelemzés mint módszer is tovább élt a chicagói iskolában született könyvek- 
ben. Számos nyoma van annak ezekben a könyvekben, hogy a fiatalok támaszkodtak 
A lengyel paraszt elemzéseire, fogalmaira, de Thomas-iskola nem jött létre. Néhány álta- 
la használt fogalom, szófordulat belekerült ugyan a szociológia nyelvébe, de például az 
attitűd fogalmát nem az általa használt komplex, hanem a szociálpszichológiában szo- 
kásos sokkal szűkebb értelemben fogadta be a szociológia. Ebben a relatív sikertelen- 
ségben bizonyára szerepet játszott az, hogy A lengyel paraszt félig-meddig mégiscsak 
irodalom. Nem illett bele az egyre inkább iskolás tudomány alakját öltő szociológiába. 


Robert Ezra Park és Ernest W. Burgess 


Általában a Park-iskolát tartják az empirikus szociológiai kutatás és különösen város- 
kutatás kezdeményezőjének. Mint láttuk, már korábban is folyt jelentős, a városra irá- 
nyuló, de nem egyetemi társadalomkutatás, az ún. social survey. Maga Park ismerte a 
social survey termékeit. Alkalomadtán írt is a lapjukba. A gyakorlati szociális munkával 
összekapcsolt társadalomkutatást azonban nem tartotta az egyetemhez illőnek. Az is- 
kola létrejöttében fontos szerepet játszott ez a tudatos elhatárolódás az egyetemen kívü- 
li előzményektől. Ebben a "határfenntartó vagy "határmeghúzó" munkában (boundary 
work) Park komoly szerepet játszott. Park mellett az iskola másik meghatározó alakja 
Burgess, Park tanítványa és kollegája volt, akivel a húszas évek elején a dolgozószobá- 
ját is megosztotta. A növekedő város ökológiai modelljét is ketten dolgozták ki. Éppen 
ezért szociológiai gondolataikat együtt célszerű bemutatni. 


m Robert Ezra Park 1863-ban született. Ősei még a XVII. században vándoroltak ki Angliá- 
ból, mindkét nagyapja orvos volt, apja viszont a polgárháború önkéntes katonája, majd 
terménykereskedő, előbb Minnesotában, majd  Dél-Dakotában. Az ifjú Park 1883-tól Ann 
Arborban, a University of Michiganen tanult, egyebek közt John Dewey-tól, a későbbi prag- 
matista filozófustól. Tanulmányai után újságíró lett: populista szellemű volt, az egyszerű, 
természetes emberekhez vonzódott, ugyanakkor a küzdelmet, a sikerre törekvést is nagy- 
ra tartotta, ez pedig a szociáldarwinizmushoz vonzotta. Riporter volt, kemény  verseny- 
ben társaival:  gyilkosságokról,  ópiumbarlangokról,  elmegyógyintézetekről írt, a városi 
életnek azokról az oldalairól, amelyek a közönség figyelmét felkelthették. 

1898-ban apja támogatásával újrakezdte tanulmányait a Harvardon, egyebek közt 
William Jamestől tanult filozófiát és pszichológiát, 1899-ben pedig német tanulmányútra 
ment. Berlinben Simmelt hallgatta (többek közt Szociológia című kurzusát — itt hallott elő- 
ször erről a tudományról) Strassburgban — Windelbandnál tanult, végül 1903-ban 
Heidelbergben nyújtotta be doktori dolgozatát, amelyben Sighele, Le Bon, Tarde és a pszi- 
chológus Baldwin nyomán tömeg és közönség viszonyáról írt.203 

Hazatérte után előbb egy évig a Harvardon volt tanársegéd, de elbizonytalanodott, el- 
vesztette az egyetemi munkába vetett hitét. 1904-től a Congo Reform Associationben műkö- 


203 Park megközelítése annyiban volt eredeti, hogy ő a tömeget és a közönséget nem strukturális jelenség- 
nek tartotta, hanem olyan formáknak, amelyek révén az egyének új kötődéseket alakítanak ki. (Park, Robert 
E.: Masse und Publikum. Eine methodologische und soziologische Untersuchung. Bern: Buchdruckerei Lack und 
Grunau, 1904,105.) Mintha ebben már fel lehetne fedezni a későbbi szociológusnak a társadalmi folyamatok 
iránti érdeklődését. 

dött, amely a Belga-Kongóban II. Lipót (az üzletember-király") uralma alatt kialakult ál- 
lapotokra hívta fel a figyelmet. Az viszont, hogy a társaságban közreműködő lelkipásztor- 
ok számára felekezetük státusának előmozdítása fontosabb volt, mint a kongóiak helyze- 
tének javítása, kiábrándította ebből az ügyből is. 1905-től Booker T. Washington néger 
vezető! beszédírója (ghost writer) lett (szerkesztette könyveit, beszédeit, újságcikkeket írt 
Washington törekvéseiről). Park Washington munkatársaként alaposan megismerte a dé- 
li négerek életét. Hozzájuk való viszonyában volt egy nosztalgikus, a közösségi, primitív 
viszonyokat magasra értékelő elem. Washingtonnal (aki meg akarta ismerni az európai 
parasztok és munkások életét) újra bejárta Európát, így Magyarországon is megfordult. 

1912-ben a Tuskegee lnstitute-ban szervezett nagy konferencián találkozott W I. 
Thomas-szal, akit annyira lenyűgözött Park tudása, hogy meghívta Chicagóba. 1914-ben 
sikerült egy ideiglenes állást találni neki (csak 1923-ban lett teljes állású professzor). Itt 
kulcsszerepe lett az új típusú empirikus kutatás meghonosításában. Intenzív kapcsolatot 
épített ki a hallgatókkal, tele volt ötletekkel, de meglehetősen szétszórt volt,95 ennélfogva 
sem szóban, sem írásban nem tudta gondolatait következetesen kibontani. Hatalmas új- 
ságírói tapasztalata jelentősen hozzájárult ahhoz, hogy a chicagói kutatásban az esettanul- 
mányszerű, kvalitatív kutatás került az előtérbe. 1921-ben Burgess-szel közösen megjelen- 
tetett tankönyve, a kötéséről "Zöld Bibliának" nevezett Introduction to the Science of 
Sociology mintegy húsz évig az amerikai szociológiaoktatás alapműve volt. Számos kuta- 
tást ösztönzött Chicagóban, de Kaliforniában is ő vezette a helyi "faji kapcsolatokkal fog- 
lalkozó vizsgálatot. A húszas évek közepétől sokat utazott, elsősorban Kelet-Ázsiában, 
ahol számos előadást tartott. 

Mint látható, Park pályája során tevékenyen és sikeresen közreműködött társadalmi 
reformok megvalósításában, a reformizmussal szemben mégis bizalmatlan volt. A szocio- 
lógiában elvetette a közvetlen kritikai, reformer beállítottságot. A social survey hívei által 
preferált aktivista empirikus kutatást sem kedvelte. Burgess visszaemlékezése szerint a 
hallgatóknak azt mondta, ,,... hogy a világ tele van keresztes lovagokkal. A maguk felada- 
ta viszont az, hogy nyugodt, távolságtartó tudósok legyenek, akik a faji viszonyokat 
ugyanolyan objektivitással és távolságtartással vizsgálják, mint ahogy a biológus boncol- 
ja a krumplibogarat."96 Megvetette "a nyavalyás jótékonykódokat (damned do-gooders). 
Mint volt újságíró a társadalom, a város illúzióktól mentes, realista szemléletére töreke- 
dett. Megjegyzéseiben olykor volt valami szándékos cinizmus. Politikai nézeteit tekintve 
inkább konzervatív volt. 

1933-ban vonult nyugalomba, de továbbra is aktívan részt vett a szociológiai életben. 
1935-től vendégprofesszorként tanított a Fisk Universityn, a legjelentősebb néger egyete- 
men. 1947-ben halt meg. 


e Fő művei: 

(társszerző Burgess, Ernest W.): Introduction to the Science of Sociology (1921), Chicago: The 
University of Chicago Press, 1969 (ISS) 

(társszerzők Ernest W Burgess — Roderick D. McKenzie): 7he City, Chicago: The 
University of Chicago Press, 1925 

Human Communities. The City and Human Ecology, Glencoe: The Free Press, 1952 

On Social Control and Collective Behavior, Chicago: The University of Chicago Press, 1967 
(SCCB) 


204 Washington a déli faji szegregációt közvetlenül, frontálisan nem támadta, elvetette a radikális politizá- 
lást. A négerek gazdasági és kulturális felemelkedését kívánta, egy önálló fekete infrastruktúra kiépítését 
szorgalmazta (elfogadva a déli uralkodó csoportok "egyenlő, de külön" ideologikus önigazoló elvét). Célja az 
volt, hogy elősegítse a néger népesség önerőből való gazdasági felemelkedését, az erős, önálló néger farmer- 
népesség kialakulását, többek közt az oktatás révén. Ezt szolgálta a különböző filantróp szervezetek által is 
támogatott Tuskegee Institute Alabama államban. 

35 Az előadásokon többször úgy jelent meg, hogy a fülén még ott száradt a borotvahab. Nevezetes törté- 
net, hogy egyszer előadás közben az egyik hallgató kiment hozzá a katedrára, és megkötötte kibomlott nyak- 
kendőjét, miközben ő tovább beszélt. Értekezletekről könnyen elfeledkezett, viszont könnyen bele tudott fe- 
ledkezni valamelyik érdekes szociológiai kérdés megvitatásába, úgy hogy otthon hiába várták ebédre. 

206 Idézi Turner, Ralph H.: Introduction, in: Park, Robert E.: On Social Control and Collective Behavior, Chi- 
cago: The University of Chicago Press, 1967, XVI. 

Park ötvenéves volt, amikor szociológiai működése elkezdődött, a következő egy 
évtized volt tudományos munkásságának legintenzívebb időszaka. Önálló monográfi- 
át azonban ekkor sem írt. Tanári, kutatásirányítói szerepe volt igazán jelentős. Míg 
Small idején a szociológiai department együttműködött a szociális munkás departmenttel, 
az általuk működtetett settlementtel, Park befolyása alatt ez a kapcsolat meglazult. Elta- 
nácsolta a hallgatókat attól, hogy szociális munkával kapcsolatos kurzusokat vegyenek 
fel. Park arra törekedett, hogy a szociológiát mint önálló és a gyakorlati kérdésekre irá- 
nyuló elmélkedésektől független szaktudományt művelje. Ennek ellenére írásait sok- 
szor ugyanaz az impresszionizmus és publicisztikus hangvétel jellemezte, mint a társa- 
dalomreformerek írásait. Módszertanilag is sokat emelt át az újságírásból a szociológi- 
ába. A chicagói iskola a szociológiai hagyomány és az újságírás sajátos hibridjének te- 
kinthető. 


m Ernest W. Burgess 1886-ban Kanadában született, de Közép-Nyugaton nőtt fel. Apja lel- 
kész és tanár volt. 1908 és 1912 között tanult Chicagóban, 1913-ban szociálpszichológiai 
témában szerzett PhD fokozatot ugyanott. A University of Kansason és az Ohio State 
Universityn való tanárkodás után 1916-ban lett assistant professor Chicagóban, majd associ- 
ate, és végül 1927-ben teljes jogú professzor. 1946 és 1951 között ő volt a tanszékvezető. 
Fontos szerepet játszott a  társadalomtudományi kutatást támogató szervezetekben (mint 
a már említett LCRC és SSRC). Közreműködött a népszámlálások módszertani  előkészíté- 
sében. Az ASS-nek a húszas években titkára volt, az AJS-nek a harmincas években szer- 
kesztője, emellett még számos társaság és bizottság tagja. Önállóan elsősorban családszo- 
ciológiával és kriminológiával foglalkozott. Burgess reformer szellemű volt. A II. világhá- 
ború után — többek között amerikai-szovjet barátsági szervezetekben végzett tevékenysé- 
ge miatt — több vizsgálat is folyt ellene. 1952-ben vonult nyugalomba. 1966-ban halt meg. 


e Főbb elemzett művei: 

A városfejlődés: hipotézisek egy kutatási javaslathoz (1923), in: Szelényi Iván (szerk.): Vá- 
rosszociológia, Budapest: Közgazdasági és Jogi Könyvkiadó, 1973,147-160. (VHK) 

(társszerzők Robert Ezra Park — Roderick D. McKenzie): 7he City, Chicago: The University 
of Chicago Press, 1925 

(társszerző Leonard S. Cottrell jr.): Predicting success or failure in marriage, New York: 
Prentice Hall, 1939 

On Community, Family, and Delinguency, Chicago: The University of Chicago Press, 1973. 


Burgess ötletgazdagsága és elméleti felkészültsége nem volt a Parkéhoz mérhető. 
Bevallottan eklektikus, egyesek szerint naiv, földhözragadt empirikus volt. Értett vi- 
szont ahhoz, hogyan kell módszeresen megszervezni egy kutatást. Jó adminisztrátor és 
ügyes vezető volt, ennélfogva az ilyen jellegű feladatok is rá maradtak. Az impulzív 
Parkkal szemben tartózkodóbb, a formákra sokat adó ember volt. Adottságaik szeren- 
csésen egészítették ki egymást abban a másfél évtizedben, amelyet együtt töltöttek a 
chicagói egyetemen. 


A Zöld Biblia 


Park elődeitől eltérően már nem törekedett önálló, átfogó szociológiai rendszer kidol- 
gozására. Burgess-szel közösen szerkesztett tankönyve, a "Zöld Biblia néhány kulcsfo- 
galom köré rendezve a szociológiai tudás állapotáról akart áttekintést adni. A fő fogal- 
mak a változás, a mobilitás, a társadalmi folyamatok (és nem a társadalmi struktúra) és 
a Ross által előtérbe helyezett társadalmi ellenőrzés voltak. E fogalom bevezetése során 
az irodalom áttekintése után Park és Burgess Durkheimhez kapcsolódtak. Durkheim 
A vallási élet elemi formái című munkájából vett terjedelmes idézethez kapcsolódva kije- 

lentették, hogy a Durkheim által említett ideálok, vallási szimbólumok, társadalmi kon- 
venciók, röviden: a kollektív reprezentációk a szociológia tárgyát alkotó kulturális fo- 
lyamat legfontosabb részei, s ennélfogva a szociológiai magyarázatban is elsősorban 
ezekre kell támaszkodni. (ISS 34-35.) Park a szociológia fő kérdésének a társadalmi erők 
és az emberi természet társadalmi ellenőrzésben játszott szerepét tartotta. (ISS 785.) 

Ahogy a társadalmi erők" terminus is jelezte, Park bizonyos fokig megőrizte a 
Smalltól eredő holisztikus szemléletet: a szociológia feladatát inkább a csoportfolyama- 
tok és nem az egyéni viselkedés magyarázatában látta. A csoportok közti érintkezést 
szerinte egy négy lépésből álló ciklussal lehet leírni. Az első szakasz a versengés (com- 
petition), ami ,,... szigorúan véve, társadalmi kapcsolat (contact) nélküli interakció." (ISS 
506.) A második szakaszban ,,... a versengés tudatos és személyes konfliktussá válik. 
Az átalakulás folyamatában a versengők riválisokká és ellenségekké válnak." (ISS 575.) 
A konfliktus kiegyezésbe (accommodation) torkollhat: , A kiegyezés során az ellenséges 
elemek antagonizmusa egy időre szabályozott lesz, a konfliktus eltűnik mint nyílt cse- 
lekvés, bár latensen megmarad mint lehetséges erő." (ISS 665.) A záró szakasz asszimi- 
láció, amely ,,... az interpenetráció és egyesülés folyamata, amelynek során a csoportok 
és egyének elsajátítják más személyek és csoportok emlékeit, érzelmeit és attitűdjeit, s 
azáltal, hogy közös tapasztalataik és történetük lesz, egy közös kulturális életbe tago- 
lódnak." (ISS 735.) Az a jelenség, amelyet e ciklus leírni hivatott, az etnikai és "faji 
(racial) csoportok közti viszony alakulása volt. Ez a ciklus az irodalomban mint Park 
"faji kapcsolatciklusa" (race relations cycle) ismert. Park nem tételezte fel, hogy a folyamat 
szükségképpen az asszimilációban végződik. Úgy fogta fel, hogy ez a séma hasznos 
eszközként szolgálhat a fajok!" és etnikai közösségek közti viszonyok leírása során. 

Park fontos megkülönböztető vonásnak tartotta a látható "faji jegyeket (mint a japá- 
nok arcformáját vagy a feketék bőrszínét), s ezért úgy gondolta, hogy teljes asszimilá- 
ció nem lehetséges. Ezért elképzelhetőnek tartotta, hogy Amerikában végül kétfajú 
(biracial) szegregált társadalom alakul ki (ebben a feltételezésében Booker Washington 
nézetei is megerősíthették). Az etnikai és "faji kapcsolatok iránti érdeklődését követve 
vállalta az 1923 és 1925 között a Csendes-óceán parti államokban a japán bevándorlók- 
kal szembeni beállítottságokkal foglalkozó nagyszabású és befejezetlen kutatás irányí- 
tását. E kutatás volt az eredménye a társadalmi távolságok mérésére hivatott, Park ösz- 
tönzésére Emory S. Bogardus (1882-1973) által kidolgozott skála, amelynek újabb vál- 
tozatait a szociológiai kutatásban máig használják. 

Park és Burgess "Zöld Bibliája. nemcsak pedagógiailag hasznos sémái miatt volt je- 
lentős és sikeres, hanem azért is, mert bizonyos fokig standardizálta a szociológia okta- 
tását. A korábbi tankönyvszerű munkák mind a szerző-professzor sokszor meglehető- 
sen idioszinkratikus elképzeléseit tükrözték, ezért kevés rokonság volt a Giddingsnél, 
Rossnál és a Cooley-nál tanult szociológia közt. Park és Burgess azzal, hogy széles kör- 
ből válogatott szemelvényekből építették fel a könyvüket, megpróbáltak egy közös mi- 
nimumot kialakítani.07 Ez a "szintéziskísérlet ugyan nem volt hosszú életű, de megte- 
remtette a későbbi szociológia-tankönyvek mintáját. 


207 A legtöbb szemelvénnyel érthetően maga Park szerepelt, de rögtön utána következett Simmel 10 (ami 
részben magyarázza nagy befolyását az 1945 előtti amerikai szociológiára), Sumner és Small 4-4, Thomas 3, 
Durkheim és Spencer 2-2 szemelvénnyel (de Durkheimről az összekötő szövegekben többször is esett szó). 
Weberről a kötet nem vett tudomást. A magyar szociológusok közül a Huszadik Század köréhez tartozó 
Leopold Lajos szerepelt a presztízsről írt könyve egy részletével. 

Kutatásszervezés 


Park nem tankönyve miatt szerepel az amerikai szociológia történetének jelentős alak- 
jai között, hanem azért, mert egyrészt egyik létrehozója volt a humán ökológiának, más- 
részt mert elindította és irányította a chicagói városkutatásokat. Mint említettem, Park- 
nak igen nagy szerepe volt abban, hogy Thomas kényszerű távozása után Chicagóban 
kialakult az első olyan szociológiai iskola, amely nemcsak empirikus kutatásokat foly- 
tatott, hanem a kutatási adatokat maga szerezte be, állította elő. Chicagót Park egy 
már közhasználatban levő metaforával egyfajta szociológiai laboratóriumnak! tekintet- 
te, tehát úgy gondolta, hogy a gyorsan növekvő város különösen kedvező feltételeket 
teremt a társadalmi folyamatok megfigyeléséhez.?98 

Park maga nem végzett a mai értelemben vett empirikus kutatásokat: szerepe az 
kodva. Az újságírás (és maga Park is mint újságíró) a megelőző évtizedekben igen sok 
ismeretet halmozott fel a társadalomról (és mindenekelőtt a városokról) anélkül, hogy 
ez találkozott volna az egyetemi társadalomtudomány munkájával. A Park által ösztön- 
zött szociológiai empirikus munkák egyszerre támaszkodtak a jellegzetes újságírói mód- 
szerekre (interjúk, személyes megfigyelések, az újságok adatainak felhasználása) és az 
egyetemi hagyományra. Park bizalmatlan volt a statisztikai jellegű tudás szociológiába 
való beemelésével szemben. A szociológiai kutatásokat azért tudta hatékonyan ösztönöz- 
ni, mert hatalmas újságírói tapasztalata mellett figyelemreméltó egyetemi (filozófiai) fel- 
készültséggel is rendelkezett. A Park által ösztönzött empirikus szociológia két különbö- 
ző tevékenységforma összeolvasztásából nőtt ki (ahogy Thomasnál az antropológiai kuta- 
tási módszerek és a szociológia összekapcsolásából). A chicagói empirikus szociológia 
egyfajta hibridizáció eredménye volt (ahogy a későbbi, survey-központú is). 

Park (Burgess-szel közösen) szervezett kutatószemináriumainak témáiról jó képet 
ad egy 1918-as tartalmi összefoglaló (syllabus): , A népesség mobilitása, területi eloszlá- 
sa és szegregációja Chicago városi és elővárosi körzeteiben; a különböző osztályok, fa- 
ji, foglalkozási és helyi csoportok kulturális különbségei és viszonylagos elkülönülése; 
az ebből eredő változások az intézményekben, pl. a családban, az egyházban stb.; a pi- 
henés formáiban, a szabadidő felhasználásában, a közvélemény megszerveződésében 
és kifejeződésében, a társadalmi ellenőrzés hagyományos formáiban."9 Hallgatóitól 
azt várta el, hogy közelről ismerjék meg a vizsgált társadalmi létszférát, szerezzenek 
közvetlen tapasztalatokat róla. 


Human ökológia 


A humán ökológia problémai és fogalmai nem jelentek meg sem Park első városszocio- 
lógiai írásaiban 29 sem a Zöld Bibliában. Az ökológiai szemléletmód és a hozzá tarto- 
zó fogalmi készlet a húszas években, az empirikus kutatásokkal párhuzamosan alakult 
ki. Park, mint egy levelében írta, "használható fogalmakat (working concepts) keresett, 
nem felméletet. A megfelelő fogalmak" megtalálásában nagy szerepe volt Roderick D. 


208 Mint mondta, , ha kalandot keresünk, miért mennénk az Északi-sarkra vagy másznánk meg az Everes- 
tet, amikor itt van Chicago?" Idézi Raushenbush, Winifred: Robert E. Park: Biography ofa Sociologist, Durham: 
Duke University Press, 1979,122. A "város mint szociológiai laboratórium" megjelent a Columbia szociológia 
tanszékének korábban idézett 1894-es programjában, és Small is használta a kifejezést 1895-ben. 

209Idézi: Bulmer, Martin: The Chicago School of Sociology. Institutionalization, Diversity, and the Rise of 
Sociological Research, Chicago: The University of Chicago Press, 1984, 95. 

J0Lásd Park, Robert E.: The City: Suggestions for the Investigation of Human Behavior in the Urban 
Environment. (HC 13-51.) 


484 


McKenzie-nek (1885-1940), egy korábbi chicagói diáknak. Ő a következőképpen defini- 
álta a humán ökológiát: , az emberi lények térbeli és időbeli viszonyainak a kutatása, 
amennyiben azokat a környezet szelekciós, elosztó és alkalmazkodó aspektusai 
befolyásolják."21! 

A humán ökológia, mint ahogy az a szociológia történetében oly gyakori, biológiai 
analógiával dolgozott. A társadalmat az olyan természeti életközösségekhez hasonlítot- 
ta, mint az erdő, amelyekben számos különböző faj populációja él együtt kölcsönös füg- 
gőségben. A társadalmi rend az ökológiai modell szerint a különböző csoportok inkább 
biológiai (biotic), mint kulturális együttélését jelenti. A biológiai modellben szereplő 
"fajok" funkcionális megfelelői a társadalmi csoportok. Az ökológia első lépésben ezek 
Community as a Spatial Pattern and Moral Order című,1925-ös ASS-elnökként elmondott 
beszédében hangsúlyozta. (HC 166.) A cél természetesen nem önmagában a térbeli el- 
oszlás, pl. a népsűrűség és a népességnövekedés leírása. , A közösség növekedésével 
többek közt a társadalmi kiválasztódás és szegregáció jár együtt, egyfelől természetes 
társadalmi csoportok, másfelől természetes társadalmi övezetek megteremtődése." (HC 
170.) Azt ugyan Park nem világította meg, hogy miért tekinthetők a társadalmi csopor- 
tok természetesnek! (igazi elméleti képzete a társadalmi struktúráról nem volt), de a te- 
rületi szerveződés "természetességéről sokat írt. , Egy körzetet természetes övezetnek" 
tekintünk, mert előzetes terv nélkül jön létre, és mert egy funkciót teljesít, legyen bár ez 
a funkció ellentétes mindenki szándékával, például a nyomornegyed (s/lum) esetében. 
Természetes övezet, mert természettörténete van." (HC 79.) 

A városokra vonatkozóan a humán ökológia legfontosabb állítása az volt, hogy a tár- 
sadalmi-térbeli tagozódásban a szándékosság, a tervek nem játszanak szerepet. Ez igen 
erős állítás volt, és természetesen megkívánta azoknak a természeti módon ható erők- 
nek az azonosítását, amelyek az övezetek elkülönítését eredményezték. Ezt az erőt a vá- 


KA 


Az ökológiai városmodell 


Burgess 1923-ban egy előadás keretében mutatta be az ökológiai városmodellt, Chicago 
esetére alkalmazva. Egy város sematikus térképét vázolta fel, koncentrikus körök for- 
májában, ahol a belvárost egy átmeneti övezet, majd ipari munkások lakóterülete, aztán 
a felsőbb osztályok lakóterülete, végül a kertváros övezi. (VHK 150-151.) A körkörös 
szerkezet az expanzió eredményeképpen jött létre, mert ,az expanzió során minden 
egyes belső övezet területét a hozzá legközelebb eső külső övezet elfoglalásával igyek- 
szik kiterjeszteni. Az expanziónak ezt a vonatkozását — a növényökológiában használt 
désből következett, hogy a központból kivezető utak olyan "gradiensek", amelyek men- 
tén az egyes társadalmi jelenségeket (szegénység, válás, termékenység, lakástulajdon) 
mérő indikátorok szabályszerű változást mutatnak. 

Az expanzió természetesen a népesség megfelelő eloszlásához vezet, az egyes öve- 
zetekben különböző csoportok találhatók, így a városi népesség szegregálódik. (VHK 
153-154.) Ez a szegregáció alapvetően természetes és funkcionális. 


211! McKenzie, R. D.: The Ecological Approach to the Study of the Human Community, American Journal of 
Sociology, 30, (1924), 288. Lásd még Robert E. Park: Human Ecology. (HC 145-158.) 

5 A természetes gazdasági, kulturális csoportosulások ilyen differenciálódása ad for- 
mát és jelleget a városnak. A szegregáció a csoportnak és így a csoportot alkotó egyé- 
neknek helyet és szerepet biztosít a városi élet egész szervezetében. A szegregáció 
bizonyos irányokban korlátozza a fejlődést, de más irányokban meg is könnyíti azt." 
(VHK 154.) 


Park Human Ecology című írásában így jellemezte ezeket a szegregálódott csoportokat: 


AZ így felfogott közösség lényeges vonásai a következők: (1) területileg szervezett 
népesség, (2) amely többé-kevésbé tökéletesen be van gyökerezve az elfoglalt talaj- 
ba, (3) s egyedi egységei a kölcsönös függőség viszonyában élnek, amely inkább 
szimbiotikus (abban az értelemben, ahogy ez a terminus az emberi lényekre alkal- 
mazható), mint társias." (HC 148.) 


Az expanzió következtében a szegregáció sosem végleges: az egyes természetes öve- 
zetek mindig ki vannak téve újabb csoportok inváziójának, így az egyes területeken a 
csoportok szukcessziója figyelhető meg. (VHK 151.) A Park-tanítványok a társadalom ta- 
gozódását elsősorban mint térbeli tagozódást látták. A modellbe belefért az a megfigye- 
lés, hogy egy-egy övezetben több társadalmi csoport is található (mint ahogy egy-egy 
élőhelyen is több faj populációja), de nem alakítottak ki eszközöket arra, hogy a társa- 
dalmi csoportok (osztályok) tagozódásának nem-térbeli jellemzőit megragadják (szem- 
ben a későbbi struktúramodellekkel, amelyekből viszont a térbeliség tekintetbevétele 
hiányzott). 

Burgess sokat idézett cikke csak futólag utalt arra, hogy milyen erő mozgatja a vá- 
ros természetes övezetekre oszlását. Ez a természeti erő módjára ható tényező — mint 
azt Park és Burgess más írásaikban jelezték — a telekárak emelkedése, tehát egy piaci 
gazdasági erő. A városi lakosság gyarapodása következtében a központi övezetben ki- 
fejtett gazdasági tevékenység erősödik, egyre többen törekszenek oda, egyre erősebb a 
verseny. A telkek ára nő. A központ ilyen értelmű növekedése inváziós nyomást gyako- 
rol a szomszédos övezetre (vagyis várható a központban végzett tevékenységek beha- 
tolása oda). McKenzie így írta le ezt a folyamatot: 


AZ invázió kezdete általában a telkek értékének a változásában mutatkozik meg. Ha 
az invázió a használat megváltozását jelenti, a telkek értéke általában emelkedik, az 
építményeké esik. Ez a körülmény képezi a dezorganizáció alapját. A normális felújí- 
tásokat és javításokat általában elhagyják, a tulajdonost a gazdasági ösztönzők arra 
késztetik, hogy az építményt átmeneti és parazita szolgáltatásoknak adja bérbe ..,".?!? 


Az eredeti lakónépesség elhagyja ezt a területet, s ez egyrészt a s/lum kialakulására ve- 
zet a központot övező "átmeneti övezetben, másrészt létrehozza az ezen túl fekvő terü- 
leteken az újabb és újabb városi övezeteket (munkáslakások zónája, a középosztályi la- 
kások övezete, az elővárosok). Ezt a központ és a környező övezetek közti viszonyt ne- 
vezte Park — szintén az ökológiából vett kifejezéssel — a dominancia viszonyának.?! 
Burgess és Park városfejlődési modellje nem leíró, hanem dinamikus modell, amely a 
város belső strukturálódását meghatározó tényezőket ragadja meg. A koncentrikusan 
elhelyezkedő természetes övezetek nem figyelhetők meg más városokban még annyira 
sem, mint Chicagóban. Ez azonban önmagában még nem érvényteleníti a dinamikus 


212 McKenzie i. m. 299. 
213 Lásd Dominance című cikkét: HC 159-164. 

magyarázó modellt. Ez ugyanis kiegészíthető olyan kiinduló feltételekkel, amelyek a 
városfejlődést eltérítik az egyszerű körkörös szerkezettől. Ilyen például a domborzat 
(mint Burgess írja, síkságon a legjobb" városrészek a legtávolabbiak, hegyes vidéken a 
legmagasabban fekvők), a meglevő úthálózat stb.?!§ 

Burgess, aki maga sem gondolta, hogy említett sematikus vázlata közvetlen empiri- 
kus érvényességre tarthat igényt, sokat foglalkozott Chicago leíró modelljének megal- 
kotásával is. Komolyan érdeklődött a statisztika iránt. (Hamis az az elterjedt hiedelem, 
hogy a chicagóiak szinte kizárólag kvalitatív módszereket használtak  volna.)2!5 
Az 1910-es és 1920-as népszámlálás körzeti (census tracts) adatai alapján definiált új kör- 
zeteket, majd ezeket összevonva olyan közösségi övezeteket, amelyek a környezetüktől 
elhatárolható, közös jellemzőkkel leírható szomszédsági egységnek, közösségnek vol- 
tak tekinthetők. A több kutatásban is használt közösségi övezetek száma 85 és 75 között 
ingadozott, mert kutatási megfontolásokból olykor egyeseket összevontak.?!6 


Természeti és kulturális 


Sem Park, sem Burgess nem foglalkozott mélyebben azzal a kérdéssel, hogy a ter- 
mészetes övezetek" vajon valóban szándék és akarat nélkül létrejött képződmények-e. 
Burgess rövid cikkében is szembetűnő, hogy a "természetes" övezetekre példaként 
olyan kulturálisan-etnikailag meghatározott városrészeket említett, mint a Gettó, Kis 
Szicília, a Görög Város stb. (VHK154.), de Park is természetes társadalmi övezeteknek! 
(natural social areas) nevezte azokat a körzeteket, amelyek nyelv és kultúra tekintetében 
különböző csoportokat foglalnak magukban. (HC 170.) A kulturális különbségeket ered- 
ményező természetes folyamatok jellemzésére, a kulturális és "csaknem természeti té- 
nyezők közti viszony elméleti elemzésére azonban nem került sor. Park maga is látta, 
hogy e tekintetben sok kérdés maradt nyitva, hiszen egy 1933-ban, az akkor még terve- 
zett ökológiai könyvhöz készített feljegyzésben megfogalmazta a tisztázandó kérdést: 
, Miként lehet különbséget tenni azok között a viszonyok között, amelyek szimbiotiku- 
sak és ökológiaiak, s azok között, amelyek politikaiak és morálisak, azaz szűkebb érte- 
lemben társadalmiak?"?!7 

A természeti, kvázi-biológiai alapon létrejövő csoportok és a kulturális azonosság, a 
tudatosan vállalt értékek alapján kialakuló csoportok természete között nyilvánvaló és 
elméletileg reflektálandó különbség van. Park 1936-os Human Ecology című cikkében 
úgy vélte, hogy a társadalmat éppen e két szempont (nem teljesen tisztázott) egyesíté- 
se alapján kell elgondolni. 


24 Lásd Burgess, Ernest W.: Urban Areas, in: Smith, Thomas V. — White, Leonard D. (eds): Chicago. An 
Experiment in Social Science Research, Chicago: The University of Chicago Press, 1929,113-138. 

215 Burgesst nemcsak a népszámlálások és a leíró statisztika érdekelte. Próbált megismerkedni a modern, 
brit statisztikai módszerekkel. A családszociológiában máig számon tartják azt a (Leonard S. Cottrell, jr.-ral 
közös) kísérletét, hogy előre jelezze a családi alkalmazkodás sikerét, a házasság boldogságát. Burgess ehhez 
egy, a harmincas évek elején kidolgozott kérdőívet használt, s a válaszok alapján kidolgozta a boldogság" mé- 
résének módszerét, s megjelölte azokat a változókat, amelyek a "boldogsággal összefüggésben voltak, s ame- 
lyek mérésével a "boldogság! előre jelezhető. Mind az alkalmazott módszerek tekintetében, mind a kutatási 
logika tekintetében ez a kutatás beleillett a szociológiában a harmincas években elkezdődött változásokba. 
(Lásd Burgess, Ernest W. — Cottrell, Leonard S. jr: Predicting Success or Failure in Marriage, New York: Prentice 
Hall, 1939) Burgess természetesen megőrizte kötődését a régi chicagói kvalitatív, esettanulmányokat hasz- 
náló módszerhez is. 

216 Burgess, Ernest W.: Basic Social Data, in: Smith, Thomas V. — White, Leonard D. (eds): Chicago. An 
Experiment in Social Science Research, Chicago: The University of Chicago Press, 1929, 47-66. Bulmer i. m. 
159-160. 

217 Idézi Raushenbush, Winifred: Robert E. Park: Biography of a Sociologist, Durham: Duke University Press, 
1979,160. 

, Az állati társadalmakkal szemben az emberiekben a versengést és az egyén szabad- 
ságát a biotikus feletti valamennyi szinten korlátozza a szokás és a konszenzus. 
A szokás és konszenzus révén a természetes társadalmi rend felett gyakorolt többé- 
kevésbé önkényes társadalmi ellenőrzés hatása bonyolítja a társadalmi folyamatot, 
de nem változtatja meg alapvetően ... Úgy tűnik, az a helyzet, hogy az emberi tár- 
sadalom, a növényi vagy állati társadalommal szemben, két szinten szervezett, a 
biotikuson és a kulturálison." (HC 156-157.) 


A természeti és kulturális kettőssége természetesen az amerikai szociológiát végig- 
kísérő kettősség. Olykor ez egymásról tudomást nem vevő megközelítésekben (Sumner 
és Ward), olykor a két szemlélet képviselői közti vitában (Small és Giddings) mutatko- 
zott meg. Park és tanítványai esetében a két megközelítés békés egymás mellett élése a 
jellegzetes. Park például, miután 1925-ben az ASS elnökeként elmondott beszédében 
hosszan fejtegette, hogy a város morfológiai, természeti jelenség, a beszéd végén mégis 
a következőket állapította meg: , Végső soron a társadalom, amelyben élünk, minden 
esetben morális rendnek bizonyul, amelyben az egyén helyzetét, akárcsak önmagáról 
kialakított képét... a többi egyén attitűdjei és a csoport által támogatott szabályok ha- 
tározzák meg." (HC 177.)218 

A Park által ösztönzött kutatások relevanciája részben abból fakadt, hogy a városnak 
az az implicit modellje, amely az iskolában kialakult, lehetővé tette mind a természeti 
szükségszerűséggel lezajló, mind a kulturális folyamatok tekintetbevételét, és — ami 
ugyanilyen fontos — azt is, hogy ebben az ökológiai-kulturális keretben, a városkutatá- 
sok keretében értelmezzék a társadalmi változási folyamatokat, ahogy azt éppen a "1lab- 
oratóriumról szóló cikkben Park kiemelte. , A társadalmi probléma alapvetően városi 
probléma. Arról van szó, hogy miképpen lehet biztosítani a városra jellemző szabadság 
mellett egy ahhoz hasonló társadalmi rendet és társadalmi ellenőrzést, mint amely a 
családban, a nemzetségben és a törzsben természetesen alakult ki." (HC 74.) Hiszen ez 
volt a legfontosabb kérdés: miként változott meg a társadalom az iparosodás és városi- 
asodás miatt, a közösségi ellenőrzés meggyengülése következtében. Még a reformigye- 
kezetet kigúnyoló Park is ezt látta a legfontosabbnak, tehát ő is fel kellett tegye magá- 
nak a kérdést, hogy miként lehet mindezen változtatni. 


A régi rend szokáson és hagyományon alapult, abszolút és szent volt. Emellett bi- 
zonyos fokig természeti jellege volt, növekedett, az emberek mint adottat fogadták 
el, mint az éghajlatot és az időjárást, mint a dolgok természetes rendszerének a ré- 
szét. Az új társadalmi rend viszont többé-kevésbé mesterséges termék. Nem abszo- 
lút, nem szent, pragmatikus és kísérleti. ... A társadalomtudomány az érdekmentes 
megfigyelés és kutatás módszereivel... most keresi azt, hogy miképp ellenőrizhet- 
né az ember önmaga sorsát." (HC 74-75.) 


Burgess és Park megközelítésében benne rejlett egyfajta szelíd társadalomkritika lehe- 
tősége. A társadalmi ellenőrzés régi rendjét az új rend dezorganizációjával szembeállít- 
va a figyelmet arra irányították, hogy milyen új lehetőségei vannak a társadalmi integ- 
rációnak. Ebből pedig az következett, hogy a városfejlődést a maga természetes öveze- 
teivel mégsem értelmezhették teljesen természeti evolúciós folyamatként. Természet és 


28 Az emberek általában nem azért élnek együtt, mert hasonlóak, hanem mert hasznosak egymás szá- 
mára. ... Másfelől minden közösség valamilyen fokon független kulturális egység, amelynek megvannak a 
saját mércéi, a saját felfogása arról, hogy mi a helyénvaló, illendő és tiszteletreméltó" — olvasható a város-la- 
boratóriumról szóló cikkben. (HC 80.) 

kultúra kontrasztja és a kritikának a kulturális következményekre való korlátozása egy- 
ben azt is biztosította, hogy e kritika szelíd" marad. 

Noha a város az ökológiai szemlélet szerint természetes képződmény volt, a chica- 
gói kutatók az erkölcsi és kulturális szétesés jelenségeire figyeltek elsősorban. Park 
Thomasnak az ifjúkori bűnözésről írott könyvét kommentálva az individualizálódás fo- 
lyamatát emelte ki mint jellegzetes modern folyamatot. , De a társadalom vagy a közös- 
ség felől nézve ez társadalmi dezorganizáció. Az individualizáció és a társadalmi dezorga- 
nizáció korában élünk. Minden az izgatottság állapotában van — mintha minden változá- 
son menne keresztül. A társadalom látszólag nem sokkal több, mint társadalmi atomok 
halmaza és véletlen összerendeződése." (HC 59.) Ebből a szemléletből az következett, 
hogy erkölcsi tekintetben felértékelődött a régi kisváros, a régi farmer közösség. 
Ez összhangban volt azzal a szemlélettel, amely az iparosodás utáni, nagyvárosi világot 
szembeállította a XIX. század elejének idealizált képével. A dezorganizáció volt az a fo- 
galom, amelyben Park a modernitás sajátosságait meg tudta ragadni. Minthogy a de- 
zorganizáció fogalma sugallja az értékelést, a Park által ösztönzött szociológia mégsem 
volt annyira objektív és szenvtelen, mint ahogy azt maga Park többször állította. Ez a 
szociológia — ugyanúgy mint az előtte járó szociális szándékú survey-k vagy Thomas 
kutatása — a társadalmi változásra, a kapitalista ipari társadalom és város kialakulása 
miatt jelentkező problémákra! figyelt. 


Chicagói empirikus kutatások 


A chicagói iskolának mint szociológiai programnak a sikerében az egyik legfontosabb 
tényező az volt, hogy a lazán megfogalmazott modellt működőképes kutatási eljárás- 
mód egészítette ki. Ez főként Parknak volt köszönhető. Az általa inspirált kutatások el- 
sősorban leíró-feltáró jellegűek voltak. Azokat az "emberi dokumentumokat" keresték, 
amelyek segíthettek egy-egy jellegzetes környezet megvilágításában. Hangsúlyozták az 
esettanulmányok fontosságát. Burgess írta 1927-ben: 


5 A jó eseti dokumentum fő jellegzetessége, hogy feltáró jellegű, hogy behatol az alá 
a konvencionális álarc alá, amelyet minden ember visel, hogy szabad bejárást bizto- 
sít a másik emlékeinek és kívánságainak, félelmeinek és reményeinek a belső rejte- 
kébe. A titkos napló, a intim önéletrajz, a személyes levél, a bizalmas interjú az, 
amelynek révén osztozhatunk a másik legbensőbb érzelmeiben és  gondo- 
lataiban."219 


Parkot (Burgess-szel ellentétben) különösebben nem érdekelte a szociológiai kutatás 
tételes módszertana, és tanítványai sem fordítottak sok gondot állításaik dokumentálá- 
sára, módszereik gondos kimunkálására.20 Úgy gondolta, hogy a legfontosabb a vizs- 
gált csoport vagy környezet életének közvetlen megtapasztalása. Arra biztatta a hallga- 
tókat, hogy járjanak sokat a városban, és figyeljék, ami körülöttük történik. Mint az em- 
lékezők írták, szívesen megállt hallgatóival az utcasarkon, és hosszan magyarázta ne- 
kik, hogy abban, amit látnak, mi az érdekes és figyelemre méltó. Park, aki valaha váro- 


219 Burgess, Ernest W.: On Community, Family, and Delinguency, Chicago: The University of Chicago Press, 
1973, 285. 

220A mai értelemben vett módszertani kultúra hiánya is hozzájárult a chicagói iskola 1930-as évekbeli ha- 
nyatlásához. A kutatási stílus túlságosan személyes volt, amit az is mutat, hogy a legfontosabb monográfiák 
szerzőinek egy része, miután elkerült Park környezetéből, a későbbiekben érdemlegeset nem produkált. 

si riporter volt, nem győzte az újságírói módszerek hasznosságát sulykolni. A jó ripor- 
ter, mondta, a terepen, munka közben tanulja meg, hogyan kell a dolgokat megfigyel- 
ni. A hallgatótól is ezt várta: menjen ki a terepre, figyeljen, s így lassan elsajátítja a meg- 
figyelés művészetét. , Rövidre fogva, uraim, menjenek és koptassák fényesre a nadrág- 
juk fenekét igazi kutatásban.?! A kultúra vagy életforma szempontjából különös terü- 
letek leírására buzdított, mint amilyen a hobo (a vándormunkás) világa, a bűnbandáké, 
az etnikai közösségeké és a gettóé vagy a taxi dance hallé (ahol lányokat lehetett "bérbe" 
venni egy táncra). A városnak mint szimbiotikus természeti közösségnek a kvázi-elmé- 
lete ehhez tulajdonképpen csak a hátteret képezte. 

A Park és Burgess irányítása alatt folyó empirikus kutatásokat — mint a fejezet beve- 
zetőjében említettem — több intézmény támogatta, így az 1923-ban alakult Local 
Community Research Committee, illetve a Laura Spelman Rockefeller Memóriái alapítvány. 
Ezek fedezték a szociológiai terepmunkák költségét, s a támogatásnak köszönhetően 
egyfajta adattárat is ki tudtak alakítani. Kiadtak Vivien Palmer szerkesztésében egy 
módszertani tankönyvet,?2? és fedezni tudták az elkészült monográfiák megjelentetésé- 
nek költségeit. Az iskola összetartozását erősítette az 1920-ban alapított Society for Social 
Research, amely a chicagói tanárokat és az eredeti kutatómunkát végző egykori diáko- 
kat fogta össze. E társaság léte is hozzájárult az amerikai szociológián belüli chicagói 
dominanciához, amely ellen 1935-ben többen fellázadtak. 

A Chicago University Press Sociological Series-e volt a chicagói típusú szociológia fő 
publikációs fóruma. Itt jelent meg a már említett Park-Burgess-féle tankönyv is. A soro- 
zatban megjelent kötetek közül 14-et tart számon a szociológiatörténet, mint a szorosab- 
ban vett chicagói iskola termékeit. Több, az iskolához számítható munka a sorozaton kí- 
vül jelent meg.3 A chicagói városszociológia eredményeit az oktatásban használható 
formában Anderson és Lindeman Urban Sociology című tankönyve terjesztette el.224 

Tematikailag az empirikus munkák két csoportra oszthatók. Vannak, amelyek egy- 
egy természetes övezet vagy közösség szociológiáját írták meg (Wirth, Zorbaugh, 
Young). A munkák másik, nagyobb csoportja egy-egy érdekesnek, problematikusnak 
tartott intézménnyel vagy viselkedésformával foglalkozott (Mowrer, Thrasher, Cavan, 
Cressey, Reckless, Hayner, Landesco). A munkák egy része természetesen e szempont 
szerint besorolhatatlan. Park tanítványa volt Everett Cherrington Hughes (1897-1983) 
is, akit a II. világháború után a chicagói hagyomány egyik legfontosabb képviselőjének 


21 Idézi Lindner, Rolf: The Reportage of Urban Culture. Robert Park and the Chicago School, Cambridge: 
Cambridge University Press, 1996,82. Az újságírói technikára Lásd Park, Robert E.: Society. Collective Behavior. 
News an Opinion. Sociology and Modern Society, Glencoe: The Free Press, 1955, 105-114. Érdekes, hogy a Park 
által használt fordulat férfire és ülő megfigyelőre, nem nőre és mozgó kutatóra utal. 

222 Palmer, Vivien M.: Field studies in Sociology. A Students Manual, Chicago: The University of Chicago 
Press, 1928,185. 

2233 A sorozatban jelent meg: Nels Anderson: 7he Hobo, 1923; Ernest T. Hiller: The Strike as Group Behavior, 
1924; Robert E. Park — Ernest W. Burgess — Roderick D. McKenzie: The City, 1925; Ernest Mowrer: Family 
Disorganization, 1927 és The family, its organization and disorganization, 1932; Frederick Thrasher: The Gang, 1927; 
Lyford Edwards: The Natural History of a Revolution, 1927; Louis Wirth: The Ghetto, 1928; Ruth Shonle Cavan: 
Suicide, 1928; Harvey Zorbaugh: The Gold Coast and the Slum, 1929; Franklin E. Frazier: The Negro Family in Chi- 
cago, 1932; Pauline V. Young: The Pilgrims of Russian-Town, 1932; Paul Cressey: The Taxi-Dance Hall, 1932; Walter 
C. Reckless: Vice in Chicago, 1933. A sorozaton kívül jelent meg: Clifford Shaw (Henry McKay-vel): Delinguent 
Areas, 1929; uő.: The Jack-Roller, 1930; uő. (Maurice E. Moore-ral): The Natural History of a Delinguent Career, 
1931; Norman Hayner: Hotel Life, 1936; John Landesco: Organized Crime, 1929. A szerzők közül többen szocio- 
lógusként folytatták a pályájukat (így a kriminálszociológus Shaw, a szociológiai szervezetekben fontos sze- 
repet játszó Wirth, vagy Frazier, Cavan, Young, Anderson), másoknak ez a könyv volt az egyetlen tudomá- 
nyos teljesítményük, mint Landescónak, Haynernek. 

224 Anderson, Nels — Lindeman, Eduard C: Urban Sociology. An Introduction to the Study of Urban 
Communities, New York: F. S. Crofts k C, 1930. Park maga az iskola teljesítményeit 1929-ben Sociology, 
Community and Society címmel foglalta össze. (HC 178-209.) 

tekintettek. Az ő doktori dolgozata (The Growth of an Institution. The Chicago Real Estate 
Board) 1931-ben csak sokszorosított formában jelent meg.??5 

Annak ellenére, hogy Park nem győzte hangsúlyozni a jóakaratú reformerekkel 
szembeni ellenszenvét, már a címekből is látható, hogy a kutatások (függetlenül attól, 
hogy témájuk "közösség" vagy probléma" jellegű volt-e) általában valami különös, re- 
formot kívánó jelenségre irányultak, a normális" világ peremén levő jelenségekkel fog- 
lalkoztak. Bizonyos fokig az iskola munkáiban is tükröződött az amerikai élet morális 
kettőssége. Nem csupán a tömeges deviancia és a tisztes" polgári jóakarat és reform- 
szándék egymás mellett élésére gondolok. A chicagóiak morális kritikája az uralkodó 
erkölcsi mércéktől szembetűnően elütő jelenségekre irányult, s alig foglalkoztak azok- 
kal a morális dilemmákkal, amelyek maguknak a normáknak a következményei voltak. 
Néhány kérdés feltűnően hiányzott az egész chicagói kutatásból. Senki sem vállalkozott 
az egész város felett gazdasági és társadalmi értelemben uralkodó Loopnak, a belváros- 
nak a vizsgálatára (noha az ökológiai modell szerint ennek dinamikája határozta meg 
az egész városfejlődést). Az ipari munkásságról, amely a szociológia előtti társadalom- 
kutatás legfontosabb produktuma, a Pittsburgh Survey leírásainak a fő tárgya volt, a chi- 
cagói munkákban alig esett szó. 

Lehetetlen nem észrevenni Thomas tartós hatását a fiatalabb chicagói szociológusok- 
ra. Újra és újra idézték A lengyel parasztot, Thomas későbbi könyveit. A dezorganizáció, az 
életszerveződés fogalmai mind kutatásvezérlő szempontok voltak. Szinte minden mun- 
ka szembeállította Thomas (és Cooley) alapján az egykori jól szervezett, az egyént ellenőr- 
ző hagyományos világot a városi társadalom individualizálódó, laza ellenőrzés alatt levő 
világával, amelyben az életszerveződés erőssége megbomlani látszott. 


Az empíria módjai 


A felsorolt munkák összetett empirikus kutatáson alapultak. Chicagóban az elsődleges 
eszköz a térkép volt, mégpedig a spot map. Ezen bejelölték a vizsgálat szempontjából 
fontos jelenségek előfordulásának a helyét (alkoholisták, elvált házaspárok, öngyilkos- 
ok stb. lakhelyét), az adatokat körzetenként összegezték, az egyes térképek egymásra 
helyezése pedig kirajzolta a város társadalmi struktúráját. Ahogy Vivien Palmer írta: ,,A 
társadalmi jelenségek térképen való elhelyezése előfordulási helyük szerint nagy szám- 
ban előforduló esetek osztályozásának egyik statisztikai formája." 25 Nehezen volt el- 
képzelhető, hogy valaki Chicagóban sikeresen doktoráljon, ha nem készítette el a maga 
térképét. Zorbaugh szemléletes térképein a megfigyelt jelenséget reprezentáló pontok 
sűrűsödése egy pillanat alatt megmutatta az adott jelenség térbeli elhelyezkedését: a 
Social Registerben szereplő személyek lakhelye kirajzolta a Gold Coast határát; az 
1919-1922 közötti öngyilkosok lakcímei a társadalmi dezorganizáció elhelyezkedését 
mutatták, a bűnözés elterjedését pedig egy olyan térkép, amelyre a letartóztatottak lak- 
címét vitték fel. 

A népszámlálási statisztikák használata magától értetődő volt, és e tekintetben az, 
hogy Burgess kezdeményezésére egy egységes körzeti szisztémában kezelték ezeket az 
adatokat, nagyobb fokú tudományosságot tett lehetővé. Kiterjedten használták a bíró- 
sági, rendőrségi statisztikákat és részben a különböző civil és jótékonysági szervezetek 


225 Ez a munka minden tekintetben elütött a többitől: egy intézmény működését, felépülését, működésé- 
nek dinamikáját mutatta be, ahhoz hasonlóan, ahogy a német történeti gazdaságtan elemezte az intézménye- 
ket (Hughes Sombartra és Webernek a tőzsdéről írt munkájára hivatkozott is). Talán az ökológiai és dezorga- 
nizációs szemlélet teljes hiánya miatt nem került a sorozatban kiadásra. 

226 Palmer i. m. 185. 

által összeállított jelentéseket. Amikor Shaw azt akarta bizonyítani, hogy a fiatalkorú 
bűnözés elsődleges oka nem a felbomlott családban, hanem a környezetben, a társas 
kapcsolatokban található, a Burgess-féle körzetekre lebontott bűnözési statisztikákat 
használta. Frazier ugyancsak a Burgess-féle körzetek statisztikái segítségével bizonyí- 
totta, hogy a dezorganizációs jelenségek nem a körzet faji összetételétől, hanem a vá- 
rosszerkezetben elfoglalt helyéből következnek. 

A Parkról szóló visszaemlékezések mind hangsúlyozták a közvetlen megfigyelés, a 
kutatott közösség, miliő életében való részvétel fontosságát. Szokták mondani, hogy a 
chicagói szociológia a résztvevő megfigyelés" módszerét alkalmazta, de az egyetlen, 
aki valóban frésztvett a kutatott csoport életében, Anderson maga is inkább vándor- 
munkás (hobo), mint szociológus volt. 


mum Nels Anderson (1889-1986) fiatalkorában elhagyta szüleit, hobo volt, majd egy mormon 
család befogadta, iskoláztatta. Huszonhat évesen egy tehervonaton (ahogy a hobók utaz- 
tak) érkezett Chicagóba. Egy Ben L. Reitman nevű orvos karolta fel, akinek a rendelőjé- 
ben, a hobo és bohém világ metszéspontján, mindkét környezetből megfordultak emberek, 
s ahol a Hobo College keretében szociológus hallgatók is tartottak előadásokat. Reitman 
szerzett egy kis ösztöndíjat Andersonnak, lakást a körzetben. Az elkészült munkát meg- 
mutatta Burgessnek, az továbbadta Parknak, aki a szerző tudta nélkül, kicsit belejavítva 
továbbadta a kiadónak, s a sorozat első darabjaként jelent meg. Anderson Chicagóban MA 
fokozatot szerzett — a vizsgán Small azt mondta: , Maga jobban tudja a kinti szociológiát, 
mint mi, de a bentit nem ismeri." 1930-ban New Yorkban doktorált, különféle segélyszer- 
vezeteknél dolgozott, majd 1945 és 1953 között Németországban a szakszervezeti mozga- 
lom újjászervezésében segédkezett, s csak élete végén tanított egyetemen.??7 


A mai értelemben vett kérdőív Chicagóban ismeretlen volt. Módszeres kutató újság- 
írásnak lehet nevezni, amit csináltak. Leginkább Zorbaugh leírásai készültek a várost já- 
ró újságíró módszerével, de Thrasher, Cressey, Hayner is használt ilyen anyagot. Wirth 
könyve teljesen nyilvánvalóan személyes emlékekre és benyomásokra épített. Voltak vi- 
szont olyanok, amelyekből ez a fajta anyag teljesen hiányzott (pl. Reckless). 

Dokumentumok használata 4 lengyel paraszt után természetesnek tűnt. Ahogy 
Thomas és Znaniecki munkájának egyik kötete is egy önéletírás, ugyanúgy Shaw két 
könyve (The Jack-Roller, The Natural History of a Delinguent Career) is önéletrajz, szocioló- 
gusi kommentárokkal. A hivatalos (rendőrségi, bírósági) iratok, szociális munkások 
esettanulmányai és a kutató számára készített feljegyzései, újságcikkek mellett a vizs- 
gált személyekkel készült interjúkra is támaszkodtak. Ekkor még nem sokat törődtek 
azzal, hogy megpróbálják nyelvileg is pontosan visszaadni, amit hallottak, így aztán fi- 
atalkorú bűnözők szép angolsággal megfogalmazott közlései illusztrálták a következte- 
téseket. Csak Frazier törekedett arra, hogy ne irtsa ki a néger szleng nyomait.?2§ 

Zorbaugh könyve, The Gold Coast and the Slum volt az, amely leginkább megfelelt a 
városkutatás Park és Burgess által megfogalmazott modelljének. Nem véletlen, hogy 
ezt szokták leginkább példaként idézni. Ez volt az egyik legsikeresebb is: első kiadása 
tíz hét alatt elfogyott. 


227 Lásd Raffale Rauty: Introduction, in: Anderson, Nels: On Hobos and Homelessness, Chicago: The 
University of Chicago Press, 1998,1-17. 

228 Lásd az előzőekre Platt, Jennifer: Chicago methods: reputations and realities, in: Tomasi, Luigi (ed): The 
Tradition of the Chicago School of Sociology, Aldershot: Ashgate, 1998, 89-103. 

mum Harvey Warren Zorbaugh 1896-ban Clevelandben született. Előbb a Vanderbilt egyetemen 
tanult, majd Chicagóban 1923 és 1926 között. Ezután a New York Universityn a tehetséges 
gyermekek társadalmi  beilleszkedésének a specialistája lett. Később a kereskedelmi tele- 
víziózással is foglalkozott. 1965-ben halt meg. 


e Elemzett műve: 
The Gold Coast and the Slum. A Sociological Study of Chicagos Near North Side, Chicago: The 
University of Chicago Press, 1929 (GCS) 


Zorbaugh műve Chicago egyik városnegyedének leírását adja: a Near North Side-ét. 
Ez a városrész közvetlenül Chicago központjától, a Looptól északra, a Chicago River ka- 
nyarulatában fekszik, és Burgess leegyszerűsített modelljében az átmeneti övezethez 
tartozik. Nagyjából négyszög alakú terület, egyszer másfél mérföld kiterjedésű, és a 
vizsgálat idején nagyjából 90 000 ember lakta. Zorbaugh három nagyobb természetes 
övezetet különböztetett meg: a Gold Coastot a tó partján, Chicago legelegánsabb, legdrá- 
gább lakókörzetét, a kiadó szobák" (rooming house, a panziónál /boarding house/ alacso- 
nyabb státusú, bútorozott szobákat kínáló intézmény) övezetét, ahol számos egyedülál- 
ló, lakását gyakran váltogató fiatal ember, férfi és nő lakott, és a főleg bevándorlók által 
lakott slumot Az egyes övezeteken belül is megkülönböztetett körzeteket, így a Kis- 
Olaszországon belül a beszélő nevű Kis-Szicíliát és Kis-Poklot, a slum déli peremén a 
Towertownt, a régi víztoronyról elnevezett bohém körzetet, vagy a tulajdonképpeni Gold 
Coast déli részén a nagyvárosi Michigan Avenue vidékét. Világos, hogy minden ter- 
mészetes övezet" csak megfelelő távolságból szemlélve tűnt homogénnek, s minél rész- 
letesebben merült el Zorbaugh az egyes övezetek életében, annál több és egyre kisebb 
"övezetet" fedezett fel. 

Zorbaugh szemében valamilyen módon mindegyik övezet problematikus volt, de 
mindegyik másképp. A Gold Coast a régi, öröklött társadalmi státuson alapuló felső osz- 
tályt felváltó új társaság! világa, egy társasjátéké, amely a társadalmi presztízsért, be- 
folyásért és pozícióért folytatott intenzív harc terepe. A kapcsolatok sűrűsége ellenére a 
Gold Coast sem közösség. (GCS 47,56, 65.) 

A "kiadó szobák" intézménye Zorbaugh szemében a társadalmi dezorganizáció csú- 
csa. A régi panziókkal szemben — írta — ahol kialakulhatott bizonyosfajta társadalmi 
élet, a kiadó szobák" világában ez hiányzik: a tulajdonos sem ismeri vendégeit, a bér- 
lők nagyon sokszor költözködnek, s maguk a háztulajdonosok is nagyon gyorsan vál- 
toznak. , A kiadó szobák világát anonim viszonyok jellemzik. Az ember nem ismer sen- 
kit, és őt sem ismeri senki." (GCS 75.) Mindez teljes elmagányosodáshoz és a személyi- 
ség dezorganizációjához vezet. 

A dezorganizáció okát Zorbaugh a nagyfokú mobilitásban látta (a chicagóiak mobi- 
litáson általában vett mozgást, változást értettek). Burgess így írt a mobilitásról: , A vá- 
rosi élet mobilitása az ingerek számát és intenzitását növelve demoralizáló hatással jár 
együtt. Az erkölcs és a személyes morál egyik fő jellemzője a konzisztencia, amely az el- 
sődleges csoportok társadalmi kontrolljában adott. Ahol a mobilitás különösen nagy, és 
ezért megszűnik az elsődleges kontroll — mint a modern városok leromló zónájában - 
ott virágzik a demoralizáció, a promiszkuitás és a bűn." (VHK157-158.) A charity gir? 
története (aki egy kisvárosból művészi álmokat kergetve került Chicagóba, és családjá- 
val minden kapcsolata megszakadt) e mobilitás erkölcsi következményeinek a példája. 


229 A prostituáltak nyelvéből származó kifejezés az olyan lányokra, akiknek több szexuális kapcsolata 
van, de egy időben csak egy férfival és sosem pénzért. (UG 119.) 

Teljes elmagányosodás várt a lányra, miután kiderült, hogy művészi ambíciói megvaló- 
sításához hiányzott a tehetsége. A magány elől erkölcsi komolyság nélküli, futó szerel- 
mi kapcsolatokban keresett menedéket. Zorbaugh, miután elmondott egy másik meg- 
indító történetet is egy nőről, akinek egy papagáj maradt az egyetlen társa, a tanulságot 
így összegezte: 


A bútorozott szobák világa ,,... mozgékony, anonim, individualizált világ, a meghi- 
úsult vágyak, a kielégítetlen kívánságok, az állandó nyugtalanság világa, olyan vi- 
lág, amelyben az egyének, mert élni akarnak, olyan eszméket formálnak ki, amelyek 
megszabadítják őket a rögzített, kemény és elnyomó közönséges hagyománytól; 
olyan világ, amelyben a városi életre annyira jellemző individualizáció a személyes 
és társadalmi dezorganizáció szélsőségéig jutott." (GCS 86.) 


Zorbaugh legjellemzőbbnek a "nyugtalanságot" látta, ez az oka a megfelelő ellenőr- 
zés hiányának. 


E világ túlzott mozgékonyságának és meghökkentő személytelenségének jelentős 
következményei vannak a közösség élete szempontjából. Ahol az emberek állandó- 
an jönnek-mennek, ... ahol senki sem ismer senki mást a házban, ... ahol nincsen 
semmiféle csoport — tehát ahol ez a helyzet, világos, hogy nem lehet semmiféle ha- 
gyományközösség vagy közös szituációdefiníció, semmiféle közvélemény, semmifé- 
le informális társadalmi ellenőrzés." (GCS 82.) 


Ebben az idézetben a chicagói szemlélet számos eleme együtt van: a szituációdefiníció 
Thomas által kialakított fogalma, az a felfogás, amely az interakcióban látta a közös szi- 
tuációdefiníciók kialakításának legfontosabb forrását, s ezért fontosnak tartotta a kom- 
munikáció tanulmányozását a megfelelő kvalitatív módszerekkel és a társadalmi ellen- 
őrzés kérdésének az előtérbe állítása. 

Zorbaugh könyve a nagyváros kritikája, mégpedig ki nem mondottan konzervatív 
kritikája. Látszik ez abból, hogy a felső osztály esetében a stabil hierarchiát, a fiatalok 
által lakott bútorozott szobák világában az erkölcsi ellenőrzést hiányolta, de abból is, 
ahogy az avantgárd művészek vagy magukat művésznek gondolok, az értelmiségiek 
által lakott Towertown körzetét bemutatta. Ez az egocentrikusok, pozőrök és minden- 
áron feredetinek! látszani akarók, a "szabad szerelem! világa. (GCS 87 sk.) Nem volt jó 
véleménye a nyomornegyedek lakóiról sem. ,A slum a szabadság és az individualiz- 
mus terepe." Ezt úgy kell érteni, hogy a bérházak körzete , az emberi roncsok dzsunge- 
le", az olcsó lakások ,a gazdaság kudarcot vallottjaival vannak tele." (GCS 128-129.) 
5 AZ e családokról készített feljegyzések mind ugyanazt a történetet mondják el: gazda- 
sági balszerencse vagy kudarc, testi alkalmatlanság, iszákosság, kábítószer vagy szeren- 
csejáték, képtelenség a megkapaszkodásra, s végül olyan attitűdök, amelyek a családot 
hozzáigazítják a slumhoz és izolálják." (GCS 132.) 

Az egyetlen hely, ahol a régi közösség maradványait Zorbaugh megtalálta, a főleg 
szicíliaiak által lakott Kis-Olaszország volt. , A telepen (colony) az egyén együttérzésre, 
megértésre és biztatásra számíthat. Találkozhat honfitársaival, akik megértik szokásait 
és elvárásait, akikkel megoszthatja élettapasztalatát és nézeteit. A telepen van egy meg- 
határozott státusa, a csoportban van valamifajta szerepe." (GCS 141.) Zorbaugh termé- 
szetesen felfigyelt arra, hogy a fiatalkorúak "bandáiban ez a közösségi ellenőrzés is 
meglazult, mert ők a kötelező iskolázás miatt ki voltak téve az amerikanizáló hatások- 
nak. 

, Rögtön megjelennek a kulturális konfliktusok; lehet, hogy csak puszta elvadulás és 
nyugtalanság, de gyakran meghatározott személyes viselkedésproblémák. A nor- 
mális hazai közösségben a család és a közösség megbirkózik a gyermek ilyen prob- 
lémáival. De az idegenben a család és közösség erre nem képes teljes mértékben 
vagy sikeresen. Ha megkísérlik, akkor igen valószínű, hogy a gyermeket az amerikai 
törvény szemében bűnözővé teszik." (GCS 154.) 


Ez a kulturális konfliktus Zorbaugh szerint a mobilitás és a vele járó dezorganizáció kö- 
vetkezménye. 

Könnyű felfedezni azt a mércét, amelyet Zorbaugh a város elemzésében használt: a 
kisváros vagy falu ez, a szilárd erkölcsök, a társadalmi ellenőrzés világa, amely a sza- 
bályok betartása esetén biztonságot nyújtott az egyénnek: az a világ, amelyből a charity 
girl menekülni próbált. , A faluban a templom, az iskola és a városi gyűlés" vagy a po- 
litikai szervezet mint politikai intézmények léteznek és közösségi szankcióknak alávet- 
ve működnek." (GCS 182.) Zorbaugh mint Park tanítványa realista volt, s ebben a szel- 
lemben bírálta azokat a törekvéseket, amelyek a városokban próbáltak közösségeket lét- 
rehozni. 


, Egy terület csak úgy válik közösséggé, ha a rajta élő embereknek közös tapasztala- 
tai vannak, amelyek révén kulturális csoporttá válnak, hagyományokkal, érzelmek- 
kel, attitűdökkel és közös emlékezettel... amelyek a hiedelmek, érzések és cselekvé- 
sek központját alkotják. A közösség tehát olyan terület, ahol az emberek ugyanazt a 
nyelvet használják, ugyanazon szokásoknak engedelmeskednek, többé-kevésbé 
ugyanúgy éreznek és ugyanolyan attitűdöknek megfelelően cselekszenek." (GCS 
222-223.) 


Márpedig ezeket a feltételeket a városban nem lehet megteremteni. 

Annak ellenére, hogy ő maga írta le a Gold Coast néhány lakója által 1919-ben kezde- 
ményezett Lower North Community Council teljes csődjét, s azt, hogy a Gold Coast hogyan 
akadályozott meg néhány, az érdekeit sértő városi szabályozást (GCS 221 sk.), a város 
problémáinak a megoldását mégis a Gold Coast arisztokráciájától várta, amely úgymond 
érdekelt a városi ügyekben, s amelynek a szerepe , jelentékenyebb lehet, mint a 
Bughouse Sguare [baloldali radikális] utcai gyűléséé, a Towertown manzárdjaiban [a 
bohémek közt] zajló vitáké vagy a Romano borbély üzlete feletti [olasz bevándorolt] po- 
litikai klubé." (GCS 279.) 


Clifford R. Shaw 


m Clifford R. Shaw Indianában született 1895-ben, egy farmer fiaként. Előbb lelkésznek ta- 
nult, 1918-ban kezdett szociológiát hallgatni. Chicagóban, míg egyetemre járt, egy  settle- 
ment lakója volt. Nem doktorált, hanem gyakorlati pályára lépett. Előbb feltételesen sza- 
badlábra bocsátott bűnözőkkel foglalkozott. 1926-tól az Institute for Juvenile Research szo- 
ciológiai kutatásvezetője lett. 1957-ben halt meg. 


e Főbb elemzett művei: 

(Zorbaugh, Frederick M. — McKay, Henry — Cottrell, Leonard S. társszerzőkkel): Delin- 
guency Areas. A Study of the Geographic Distribution of School Tiruants, Juvenile Delin- 
guents, and Adult Offenders in Chicago, Chicago: The University of Chicago Press, 1929 

(Moore, Maurice E. társszerzővel: 7he Natural History of a Delinguent Career, Chicago: The 
University of Chicago Press, 1931 (NH) 

The Jack-Roller, Chicago: The University of Chicago Press, 1930 (JR) 

Clifford R. Shaw munkái a "devianciával" foglalkozó, önállósulni kezdődő "kötőjeles 
szociológia" termékei. Shaw gondos — a chicagói iskolában a leggondosabb — statiszti- 
kus és ökológus volt. Delinguency Areas című könyvében Chicago bűnözési térképét raj- 
zolta meg. A vizsgálat nyersanyagát a fiatal bűnözőkre vonatkozó bírósági és rendőrsé- 
gi statisztikák képezték. Ezekből térképeket szerkesztett, és a különböző "devianciák" 
közti korrelációt vizsgálta körzetenként. Adatai azt mutatták, hogy ,a város növekedé- 
se során a lakóközösségekbe történő ipari és üzleti invázió a közösségnek mint a társa- 
ónak ebben az állapotában a közösségi ellenállás alacsony szintű. A szabálysértő és bű- 
nöző minták ugyanúgy keletkeznek és adódnak át, ahogy bármely más kulturális és 
társadalmi mintát is átadnak."230 

Legérdekesebb könyvei élettörténeti, önéletrajzi anyagon alapulnak. Azt az ötletet, 
hogy kiválasztott személyekkel önéletrajzokat írasson, Thomastól vette át. A Shaw által 
közelről ismert bűnözők, álnevükön Stanley és Sidney?! hosszú ideig dolgoztak az ön- 
életrajzukon. Shaw több interjút készített velük, a megíratott életrajz első változatát 
visszaadta, megjelölve, hogy mit milyen vonatkozásban kellene teljesebbé tenni. (JR 
22-23.) Nem csoda, hogy például Stanley sok mindent átvett a hivatásos kriminológus 
nézőpontjából, "szituációdefinícióiból . 

Az életrajzok Shaw szerint azért hasznosak, mert rámutatnak annak a szükségessé- 
gére, , hogy a törvénysértő viselkedésének egész folyamatát tekintetbe vegyük, amikor 
meg akarjuk érteni sajátos törvényszegő cselekvését. Ebből a szempontból a bűnözést 
nem elszigetelt cselekvésnek tekintjük, hanem a törvényszegő mentális és fizikai álla- 
potával, életének egész folyamatával való összefüggésében, annak a társadalmi és kul- 
turális helyzetnek a keretében, amelyben a bűnöző viselkedés végbement." (NH 8.) Er- 
re éppen szubjektív voltuk miatt alkalmasak. Úgy kell őket elkészíteni, , hogy a történet 
tükrözze személyes attitűdjeit és értelmezéseit, mert éppen ezek a személyes tényezők 
a fontosak az eset tanulmányozásában és kezelésében. Éppen ezért a racionalizációk, ki- 
talált történetek, előítéletek és túlzások épp olyan értékesek, mint az objektív leírások." 
(JR 3.) Az életrajzokban Shaw a szubjektív, személyes és környezeti tényezők kölcsön- 
hatását vélte megragadhatónak. Úgy vélte, hogy segítségükkel , nemcsak a lakókörze- 
tek, intézmények, családok, bandák és játszótéri csoportok hagyományait, szokásait és 
erkölcsi mércéit lehet tanulmányozni, hanem azt a módot is, ahogy ezek a kulturális té- 
nyezők beépülnek a gyermek viselkedési tendenciáiba." (JR 7.) Más szóval: az életrajz- 
ok a thomasi értelemben vett szituációdefiníciók megragadására adnak módot. 

Shaw szorosan kapcsolódva Thomashoz egyrészt a család dezorganizációját hang- 
súlyozta (Stanley alkoholista, nemtörődöm apja és mostohaanyja miatt, Sidney súlyos 
alkoholista apja miatt menekült el otthonról), másrészt a környezet hatását. , Fiatalkori 
bűnözői tapasztalatai és a fiatal és felnőtt bűnözőkkel való folyamatos kapcsolata révén 
Sidney egyre inkább azonosult a bűnözővilággal, és saját életfilozófiájában ugyanazo- 
kat az erkölcsi értékeket fejezte ki, amelyek uralkodtak a vele kapcsolatban levő bűnö- 
zőcsoportokban." (NH 228.) Ez annak volt a következménye, hogy , egyik leginkább le- 
romlott és dezorganizált részében élvén" élvén , nem nagyon jutott hozzá a konvencio- 
nális társadalom kulturális örökségéhez, s nem hatottak rá azok a konstruktív és korlá- 


230 Shaw, Clifford Robe — Zorbaugh, Frederick M. — McKay, Henry — Cottrell, Leonard S.: Delinguency 
Areas. A Study of the Geographic Distribution of School Truants, Juvenile Delinguents, and Adult Offenders in Chica- 
go, Chicago: The University of Chicago Press, 1929, 206. 

31 Stanley és Sidney sorsa eltérő volt: Stanley, a jack-roller, azaz a részegek kifosztására szakosodott kis 
bűnöző még a kapcsolattartás ideje alatt visszatért a "rendes" életbe, és ügynökként búcsúzhatunk el tőle. 
Az átlagon felüli intelligenciájú Sidney kis bolti lopásoktól a betöréseken át jutott el addig a rablásig és erő- 
szakos közösülésig, amelynek eredményeképp húsz évre becsukták. Élettörténetét a börtönben írta meg. 

tozó befolyások, amelyek a gyermeket a város erősebben integrált és konvencionális la- 
kókörzeteiben körülveszik." (NH 229.) Ezekben a megjegyzésekben szembetűnő a chi- 
cagói iskolában népszerű "dezorganizációs szemlélet hatása. A "dezorganizáció" hang- 
súlyozása sok esetben nyitott utat a moralizáló megítélés felé (hiszen az "lorganizált a 
fogalom szemantikája miatt már eleve magasabb rendű). Shaw-nál már egy másik meg- 
közelítés csírái is felfedezhetők. Ez a később népszerűvé váló szemléletmód a hangsúlyt 
a csoportnormákra, értékekre tette, arra a folyamatra, amelyben az egyén elsajátítja eze- 
ket az értékeket. Ebből a szempontból tekintve a konvencionális" és a bűnöző! értékei 
különböznek ugyan, de nem abban a tekintetben, hogy az egyik "organizáltabb" lenne, 
mint a másik. Shaw megközelítésében már benne rejlett egyfajta értékrelativizmus, 
amely a későbbi szubkultúra-kutatásokban erőteljesen megjelent. Shaw ebben a folya- 
matban egy közbeeső állomást jelentett. 


Louis Wirth 


A későbbi szociológia szemében Louis Wirth esszéje, Az urbanizmus mint életmód volt a 
chicagói városszociológia legfontosabb tanulságainak summázata. 


m Louis Wirth 1897-ben egy németországi kisvárosban, Gemündenben született. Szülei 
zsidó származású kereskedők voltak. 1911-ben, 14 éves korában egyik nagybátyja testvé- 
rével együtt magával vitte az Egyesült Államokba, Nebraskába. Előbb orvosi tanulmá- 
nyokat végzett, szociális munkát tanult, majd szociológiát Chicagóban; közben időről idő- 
re dolgozott, hogy finanszírozni tudja tanulmányait. 1926-ban szerzett PhD-fokozatot a 
gettóról írt művével. A fokozat megszerzése után ketten pályáztak egy chicagói álláslehe- 
tőségre: Herbert Blumer és ő — az állást Blumer kapta meg, noha Park Wirth-et nagyon 
kedvelte. Rövid ideig tanított Délen, 1929/30-ban Németországban volt tanulmányúton. 
Itt ismerkedett meg Karl Mannheimmal, Sombarttal és Leopold von Wiesével. 

1930-ban végül állást kapott Chicagóban, ahol haláláig tanított. A szociológiai társa- 
ságban titkárkodott, az AJS szerkesztője volt, emellett igen élénken vett részt a szakmai és 
kulturális közéletben. Talán ennek tulajdonítható, hogy a gettóról írt munka után újabb 
nagyobb monográfiát nem publikált. Neki köszönhető, hogy Mannheim Ideológia és utópia 
című műve — Edward Shils fordításában — 1936-ban megjelent angol nyelven: segített ki- 
adót szerezni, gondozta a fordítást, és előszót írt. 1952-ben halt meg. 


. Fő elemzett művei: 
The Ghetto (1928), Chicago: Lhe University of Chicago Press, 1956 (GH) 
Az urbanizmus mint életmód (1938), in: Szelényi Iván (szerk.): Városszociológia, Budapest: 
Közgazdasági és Jogi Könyvkiadó, 1973, 41-63. (UE) 


A gettó 


Wirth doktori dolgozatában a fő hangsúly nem a szimbiotikus, természeti módon lezaj- 
ló folyamatokra, hanem a kulturális közösségképződésre esett. Mint a könyv bevezető- 
jében írta: , Ez a tanulmány kísérlet arra, hogy megértsük egy hosszú történettel bíró 
csoport kulturális életének néhány részletét." (GH 1.) Történeti munkákra, közvetlen 
megfigyelésre, önéletrajzi beszámolókra, újságcikkekre és egyesületi dokumentumokra 
támaszkodva írta meg (az európai zsidó gettók történetének rövid áttekintése után) a 
Chicagóba történt zsidó bevándorlás alakulását, a zsidók letelepedését és egy (főleg 
oroszországi zsidó bevándoroltak által lakott) gettó kialakulását a West Side-on a XIX. 
század végén. Bár (elsősorban a könyv végén) kitért a gettó alakulásával kapcsolatos 
ökológiai folyamatokra is, Wirth elsősorban a Park-féle race relation cycle fogalmi kész- 

letét használta az elemzésben. Annak ellenére, hogy a bevándorlás és az amerikai viszo- 
nyokhoz való alkalmazkodás bemutatása során számos közvetlen kapcsolódási pont kí- 
nálkozott volna Thomas és Znaniecki munkájához, Wirth meg sem említette ezt az ak- 
kor már jól ismert művet. A gettó kialakulásában a Park-féle kiegyezés" példáját látta, 
vagyis azt, hogy két csoport identitásának elvesztése nélkül él egymás mellett. (GH 
283.) Intézményes formák vagy közvetlen kényszer híján ezt az elkülönülést a vallási at- 
titűúdök és érzelmek eredményezték. ,A gettó kulturális közösség, amelyben közös 
örökség, közös hagyományok és érzelmek készlete fejeződik ki." (GH 289.) 

Wirth hangsúlyozta, hogy a kiegyezésre" nem következik feltétlenül az asszimilá- 
ció. , A gettó felemelkedése és hanyatlása ciklikus mozgásnak tűnik. Ahogy a zsidó ki- 
emelkedik a gettóból, és a külső világban az általános emberi arcát ölti magára, a gettó 
hanyatlik. De amikor, általában a túl tömeges vagy túl gyors előrehaladás következté- 
ben, ezt a szabadságot korlátozzák, a zsidók és a nem zsidók között távolság alakul ki, 
és megkezdődik a gettóba való visszahúzódás." (GH 279.) Ez a ciklikus mozgás abból 
adódik, hogy a gettó szűkös, de meleg világából kilépő zsidók előtt megnyílnak a na- 
gyobb lehetőségek, de egyben kontfliktusossá is válik az életük, és a környezet ellensé- 
gessége újbóli bezárkózást eredményezhet. (GH 267.) A gettóból kilépő , egyszerre két 
világban él, és nincs otthon egyikben sem. Énje az elhagyott és a róla semmit sem tud- 
ni akaró világ között oszlik meg." (GH 265.) Vagy az történik vele, mint azzal a fiatal 
kievi zsidóval (nem tudható, hogy valóságos személy vagy kitalált példa — GH 241.), aki 
a pogromok elől kivándorol Amerikába, üzletet alapít a gettóban, viszonylagos jólétre 
tesz szert, míg felnőtt fia rá nem beszéli, hogy költözzenek el a West Side-ról Lawndale- 
re, ahol kereskedőből ingatlanügynökké lép elő — s aztán azt találja, hogy Lawndale is 
zömében zsidók által lakott (de a "kiegyezés! útján előrébb tartó) negyed lesz. (GH 250.) 

A könyv leginkább szociológiai jellegű elemzései azt a közösségi világot mutatják 
be, amely a kulturális hagyomány és a szigorú vallásosság alapján a századfordulóra a 
litvániai és oroszországi eredetű zsidók által lakott negyedekben kialakult. Hangsú- 
lyozta, hogy a gettót a közösségi ellenőrzés ereje tartotta fenn. Mint általában a chica- 
góiak, általános megállapításait ő is (gyakran névvel és hellyel konkretizált) példákkal 
támasztotta alá, vagy irodalmias leírásokkal (pl. a Maxwell Street vándor árusairól — GH 
231 sk.). Az általa bemutatott közösség fölött elsősorban a vallási intézmények gyako- 
rolták az ellenőrzést, ezért a könyvben nagy helyet foglal az ortodox, "konzervatív" és 
"reformer! vallási irányzatok jellemzése. 


A gettó teljes világ, de kicsi és szűk világ. Megvannak a maga értelmiségiéi, de ér- 
élete az érzelmek mélységével, a családi és közösségi kötelékek erejével, a hagyo- 
mányhoz, a formákhoz és az érzelmekhez való ragaszkodással pótolja." (GH 222.) 


Wirth leírásában nem hiányoznak a nosztalgikus elemek. A könyvben ugyan nem em- 
lítette meg, hogy ő maga is ahhoz a csoporthoz tartozik, amelyről írt, de ez a kötődés 
bizonyára befolyásolta szemléletét. A közösség, amelyről az előbbi idézetben is szólt, 
talán a gyermekkor németországi kisvárosi zsidó közössége. A közösségből kilépő pe- 
dig, aki két világ között partra vetettnek érzi magát, ő maga. Wirth nem volt vallásos, 
és társadalmi értelemben is kilépett a zsidó közösségből (keresztény felesége volt). 
Wirth korában azonban még élénken éltek a zsidóellenes előítéletek az amerikai egye- 
temeken. Talán zsidó származása miatt kellett Park protekciója ellenére három évet vár- 
nia a chicagói állásra. 

Mint chicagói kutató Wirth is tudta, hogy az igazi szociológiai téma a változás. Né- 
ha ugyan a gettóról adott leírása olyan, mintha egy stabil világról szólna. Valójában, 

mint mondja is (GH 226.), egy szukcessziós folyamat egyik pontját rögzítette. A könyv 
írásának időpontjában a West Side-ra megkezdődött a feketék bevándorlása. , Az átme- 
net és a gettó közösségének a leromlása olyan sebességgel halad előre, hogy a terület ar- 
culata napról napra változik." Az új felirat: African Methodist Episcopal csak rosszul fedi 
el a korábbit: Kosher Butchershop, az alatt pedig lehet még látni a Deutsche Apotheke ma- 
radványait. (GH 231.) 

A könyv jelentős siker volt — elsősorban az amerikai zsidó közösségekben. Wirth 
számos meghívást kapott előadásokra, kikérték a véleményét. A könyv egyfajta identi- 
tásértelmező és identitásteremtő funkciót is betöltött. A szociológiai szakma viszonylag 
hűvösen fogadta. Talán éppen azért, mert tudományon túli feladatokat is vállalt. 


Az urbanizmus elmélete" 


Az urbanizmusról írt rövid, de a könyvénél jóval ismertebb tanulmánya már akkor szü- 
letett, amikor a chicagói tradíció hanyatlani kezdett, Park távozása és a kutatások hát- 
terét biztosító alapítványi támogatás megvonása után, 1938-ban. Ismerve, hogy a chica- 
gói áramlat egyik reprezentánsa írta a cikket, kissé furcsának tűnik, hogy a tanulmány- 
ban kétszer is leszögezte: ,,... hiába kutatnánk egy a városra mint társadalmi egységre 
vonatkozó ismereteinket módszeresen összefoglaló urbanizmus-elmélet után." (UE 47, 
63.) A kevés hivatkozás között nem szerepelnek a chicagói iskola jellegzetes termékei, 
csak a vékonyka The City című kötet, amelyet Burgess kapcsán említettem. Igaz ugyan, 
hogy szólt az urbanizmus-kutatás ökológiai perspektívájáról (UE 58-59.), de a tanul- 
mány egészében eltérő szemléletmód érvényesült. Ennek forrását könnyű felismerni: 
Simmelnek a dolgozatban is hivatkozott írását, 4 nagyváros és a szellemi élet címűt (NSÉ) 
követte meglehetősen szorosan, és A gettó tanulságai is megjelennek a tanulmányban. 
A város meghatározásában Wirth a hangsúlyt a kulturális vonatkozásokra helyezte. 


ezer 


és sűrűn lakott település, de e két kritériumot a városok kialakulásának és létezésé- 
nek általános kulturális összefüggéseibe kell behelyeznünk, és e két tényező szocio- 
lógiailag csak annyiban releváns, amennyiben a társadalmi élet kondicionáló ténye- 
zőiként fogjuk fel őket." (UE 45.) 


Ezt a megközelítést fejezte ki a tanulmány címe is. Láttuk, hogy a kulturális összefüg- 
gések Park elmélkedéseiben is szerepet játszottak — Wirthnél csak annyi történt, hogy 
Park naturalisztikus gondolatai eltűntek, s ezzel a hangsúly teljesen áttevődött arra a 
chicagói iskolában kezdettől meglevő megközelítésmódra, amely a társadalmi dezorga- 
nizációt állította előtérbe. Igaz persze, hogy Wirth írása formális tagolódás tekintetében 
még az objektivista hagyományt követte: az turbanizmus elmélete" címszó alatt taglal- 
ta a városi aggregátum méretét, a népsűrűséget és a heterogenitást, a "szociológiai 
kutatás" alfejezetben pedig az ökológiai, társadalomszerveződési és a kollektív viselke- 
déssel kapcsolatos megállapításokat különítette el. A szöveg azonban lényegében csak 
egyetlen általános témával foglalkozott: ez a városi élet személytelensége és ennek az 
emberre és a társas kapcsolatokra gyakorolt hatása. 

A város mérete miatt — írta — egyre többen lépnek egymással interakcióba, ugyanak- 
kor a városok lakói egyre több különböző csoportba tartoznak. Ennek egyik következ- 
ménye a , rokonság és szomszédság" kötelékeinek meggyengülése, ,a verseny és a for- 
mális ellenőrzés mechanizmusai helyettesítik a szolidaritásnak a népi társadalmat egy- 
beforrasztó kötelékeit." (UE 51.) Ennek következménye ,az emberi kapcsolatok szeg- 

mentalizációja", hiszen a városlakó képtelen arra, , hogy e kapcsolatokban teljes szemé- 
lyiségével vegyen részt". (UE 51.) Ez az állítás Simmel tanulmányának egyik gondola- 
tát parafrazálta.3? A városi életforma Wirth által felsorolt jellegzetességei mind e szeg- 
mentalizálódásból következnek. 

A kapcsolatok a városban úgymond másodlagosak (az elsődleges és másodlagos 
csoportok közti megkülönböztetés értelmében), , személytelenek, felületesek, átmeneti- 
ek és részlegesek". (UE 52.) Ez ugyan ahhoz vezet, hogy az egyének kifinomultabbak, 
racionálisabbak és szabadabbak, de ugyanakkor az egyén , elveszti a társadalomba in- 
tegrált életből fakadó spontán önkifejezés, erkölcs és részvétel értelmét", amely 
anómiához vezet. (UE 52.) Simmel is a nagyvárosi élet intellektuálisabb jellegéről be- 
szélt, s az ebből fakadó szenvtelenségről, amely következtében nem érzékelik a dolgok 
minőségi különbségeit. (NSÉ 545, 548-549.) Csakhogy Simmelnél a személytelenség és 
szenvtelenség nemcsak védőmechanizmus, amely megóv attól, hogy a városi kapcsola- 
tok sokasága túlterhelje és elviselhetetlenné tegye az életet, hanem egy általánosabb 
"szellemi lényeg" formája: ,, A személyes szabadság olyan mértékét és fajtáját biztosítja 
ugyanis az egyénnek, amelyre más viszonyok esetében nem találunk analógiát ...". 
(NSÉ 551.) Simmel tanulmánya a nagyvárosi kultúra és az individualizmus ellentmon- 
dásos és történetileg kivételes jellegét elemezte — Wirthé a nagyváros negatív kulturális 
és társadalmi hatásait emelte ki: a pénzviszonyokból következő kapzsiságot és érdek- 
vezéreltséget, a versenyt, a hatalmaskodást és kizsákmányolást, az elmagányosodást, a 
befolyásolhatóságot, a különcségei és az elszemélytelenedést, a személyiség és a társa- 
dalmi ellenőrzés felbomlását. (UE 52, 55-56, 60-62.) Logikus tehát, hogy a tanulmány 
végén az , urbanizmus elmélete" kiszabadul a városszociológia keretei közül: , Az ur- 
banizmus várható változásai nem csupán a várost, hanem az egész világot érintik." (UE 
62-63.) Wirth a maga sajátos szempontjából ugyanúgy a modern civilizációt írta le, mint 
Simmel. 

Simmel és Wirth perspektívájának a különbsége jól érthető: Simmel a nagyváros ka- 
pitalista világában az egyéniségnek a rendies kötődések alóli ellentmondásos emanci- 
nagyváros problémáit a társadalmi ellenőrzés közösségi formái felől próbálta megérte- 
ni, és a nagyváros dezorganizációs jelenségeire figyelt. Az, ahogy Wirth a Simmelnél ol- 
vasottakat lefordította, láthatóvá teszi a klasszikus amerikai gondolkodás bizonyos ke- 
reteit, előfeltevéseit, amelyeket csak megerősített a nagy válság dezorganizációs hatása- 
inak tapasztalata (bár Wirth ezekre explicit módon nem tért ki). 

A nagyváros Wirth-féle értelmezése azonban a chicagói szociológia elméleti eszköze- 
inek a jellegére is fényt vet. Ez a szociológia a társadalmasodás mechanizmusainak elem- 
zésében még mindig a (közösségi) társadalmi ellenőrzés" fogalmi eszköztárát használ- 
ta, kiegészítve azt az elsődleges és másodlagos csoportfolyamatokra vonatkozó fogalmi 
készlettel. Ez az elemzés a csoport-egyén viszonyra figyelt (ami megfelelt annak a kuta- 
tási módszernek, amely a megfigyelés, az ökológiai kutatás és korlátozottabb mértékben 
a statisztikai adatok használata révén az egyén feletti jellemzőkhöz tudott elsősorban 
hozzáférni, és kevésbé tudta a szociológiába asszimilálni a pragmatizmusból eredő 
meadi interakcionista szemléletet). Amikor Wirth cikke megjelent, már a könyvpiacon 
volt Parsonsnak az a munkája, amely felvázolt egy, az individuum normatív kötődései- 
ből, a cselekvés normatív szabályozásából kiinduló elméletet, s ezzel háttérbe szorította 
az inkább holista, csoportfolyamatokat elemző chicagói nézőpontot. A közvélemény- 


232 Ha a számtalan emberrel történő állandó külső érintkezést éppennyi belső reakciónak kellene kísér- 
nie — mint a kisvárosban, ahol csaknem mindenkit ismerünk, akivel csak találkozunk, és mindenkihez pozi- 
tív viszonyunk van -, akkor az emberek belsőleg teljesen atomizálódnának, és elképzelhetetlen lelkiállapotba 
kerülnének." (NSÉ 550.) 

kutatásban és piackutatásban pedig már működött az a vizsgálati technika, amely ígé- 
rete szerint képes volt az egyéni normatív orientációk, attitűdök megragadására. 

Mind Wirth írásaiban, mind a chicagói hagyományban az ipari átalakulás, a városi- 
asodás nagy problémái jelentek meg. A szociológiát arra használták, hogy megértsék 
ezt a hosszú távú változást. A kérdés mindig az volt: mi különbözteti meg a jelent a 
múlttól, a városi zsidók mai helyzetét a régi gettótól, a nagyvárost a kisvárosi közösség- 
től? Wirth tanulmánya, bármennyire is hiányzik belőle az ökológiai szemlélet, még őriz- 
te ezt a fajta változásra figyelő megközelítést. Az új szociológiában ez a szemlélet már 


elcsökevényesedett. 
xx 


A harmincas években a chicagói szociológiai iskola hanyatló ágba került. Park visz- 
szavonulása után se Burgess, se Wirth nem tudták a szerepét átvenni. A kutatásokat fi- 
nanszírozó Rockefeller-alapítvány a chicagói tanszék szemére vetette, hogy kutatásaik 
nem eléggé interdiszciplinárisak, és nem járultak eléggé hozzá a modern társadalmi fe- 
szültségek megoldásához. Ezért a támogatást csökkentették. 

A chicagói kutatások plasztikusan és meggyőzően mutatták be a nagyvárosi társa- 
dalomnak a növekedésből, bevándorlásból, a társadalmi ellenőrzés zavaraiból fakadó 
feszültségeit, vagyis a modernitás sajátos városi problémáit. Mindig konkrétak voltak 
abban az értelemben, hogy sosem feledkeztek meg arról a tér-idő összefüggésről, 
amelyben a vizsgált jelenségek elhelyezkedtek. 

A chicagói iskolának gyakran szemére vetették, hogy elméleti értelemben deficites 
volt. Kétségtelenül igaz, hogy ezen a talajon nem jöhetett létre az a fajta nagy" elmélet, 
amely magyarázatot kívánt adni a társadalmasodás alapvető szerkezeteire. A chicagói 
stílusú kvalitatív kutatások azonban nem tűntek el. Számos későbbi és Chicagóhoz is 
kötődő kutató (W. Lloyd Warner, Everett Hughes, Erving Goffman, David Riesman) bi- 
zonyította az ilyen jellegű szociológia termékenységét. A chicagói stílusú szociológia 
súlyvesztése inkább azzal függött össze, hogy ez a fajta kutatás nem tudta kialakítani a 
szociológián belül és a szociológia közönségében (szervezetekben, támogatókban és ol- 
vasókban) azt a benyomást, hogy eredményei egymásra épülve egyre közelebb visznek 
a világ pontosabb megértéséhez. A XX. század közepi tudománynak kumulatívnak kel- 
lett lennie, azaz az eredményeknek halmozódniuk kellett, a megállapításoknak egyre 
pontosabbaknak kellett lenniük. Erre a chicagói módszer alkalmatlan volt. Ahhoz, hogy 
a szociológia is ebben az értelemben "modern" tudomány legyen, az ismeretszerzés más 
módjának kellett kialakulnia. A "nagy" elmélet — amely Chicagóban valóban hiányzott 
— csak ennek az újfajta ismerettermelési módnak a kiegészítője lehetett. Az ismeretszer- 
zés új módja nemcsak azt jelentette (mint ezt a történet végének ismeretében tudjuk), 
hogy nagyobb súlyt kellett adni a kvantitatív kutatásnak. A chicagóiaktól nem állt távol 
a kvantitativitás. A döntő a kvantitatív kutatás módja volt. Ez az újfajta, kumulatív, a tu- 
dományosság ígéretét végre megvalósító szociológiai kutatás és a hozzá kapcsolódó 
"nagy! elmélet a keleti parton, a Harvardon és a Columbián jött létre — ahogy ezt majd az 
Epilógusban bemutatom. 


Az antropológus hibridek 


Az antropológia és a szociológia a XIX. században még nem vált el egymástól. A XX. 
század első harmadában ez az elválás már végbement (bár éppen Chicagóban a húszas 
évek elején a department még közös, szociológiai és antropológiai volt). A húszas-har- 
mincas években több olyan szociológiai munka született, amely a terepmunkával, az 

első kézből való ismeretszerzéssel korábban megbarátkozó antropológia hatását mutat- 
ta. Ez a fajta antropológiai ihletésű empirikus kutatómunka egymástól többé-kevésbé 
független munkacsoportokban jött létre. Az ilyen típusú kutatások is két kutatási irány 
összeolvasztását, egyfajta "hibridizációt jelentettek. Az antropológus terepmunka olyan 
A harmincas évek végén még úgy tűnhetett, hogy az antropológiai ihletésű kutatástí- 
pus az empirikus szociológiai kutatás egyik vezető ága lesz. Az 1940-es évek közepére 
az iparszerűbb kutatási módszerek mögött második vonalba szorult. 

Az antropológiai megközelítés egyik sajátossága, hogy kisebb, de egészükben tekin- 
tett társadalmi egységek vizsgálatát kedvelte. Az amerikai szociológiában is népszerű- 
ek lettek a több-kevesebb antropológiai módszert alkalmazó community studies, azaz 
(többnyire kis) városok, települések sok kvalitatív elemet tartalmazó leírásai, elemzé- 
sei.233 Az antropológiai "ihlet mellett ezek a kutatások kapcsolódhattak a századelő 
social survey movement-jéhez is. Fontosabbnak tűnik viszont azoknak a hivatásos antro- 
pológusoknak a hatása, akik a primitívek" közti tapasztalataikat hozták vissza Ameri- 
kába. 


Robert S. Lynd és Middletown 


AMiddletown Thomas és Znaniecki monumentális műve mellett a legtöbbet hivatkozott 
amerikai empirikus szociológiai munka húszas évekből. A Middletown-kutatás sokban 
hasonlít a szociológiai szaktudományon kívüli, filantróp eredetű social survey-hez. 
Módszerét tekintve azonban inkább a kialakuló antropológiához kötődött, a vizsgálatot 
vezető személy pedig egyetemi szociológus lett. 


m Robert S. Lynd 1892-ben, Indiana államban született. Princetonban végzett egyetemi ta- 
nulmányokat, később teológiát is tanult. Nem egyetemi pályán indult el: előbb a könyv- 
kiadószakma lapjánál dolgozott, majd különböző New York-i alapítványokban volt tiszt- 
viselő. 1927 és 1931 között a társadalomkutatásokban nagy szerepet játszó Social Science 
Research Council titkára volt. A  Middletown-vizsgálatot a Rockefeller által támogatott 
Institute of Social and Religious Research finanszírozta, amelynek több kapcsolata volt a régi 
social survey mozgalommal (bár aztán a könyv kiadásától a Giddings-tanítványok nyomá- 
sára visszalépett, mert a könyv úgymond "érdektelen, nem vallásos és nem statisztikai, 
vagy Ogburn szavaival: ,túl érdekes ahhoz, hogy tudomány legyen).?8t Lynd 1931-ben 
mégis PhD-fokozatot szerzett a Columbia egyetemen, majd ugyanott lett professzor. Aktív 
szerepet játszott abban, hogy 1941-ben Lazarsfeldet kinevezték a  Columbiára. 1970-ben 
halt meg. 


. Fő elemzett műveit: 
(társszerző: Lynd, Helen Merrell): Middletown. A Study in American Culture, London: 
Constable k Company, 1929 (M) 
(társszerző: Lynd, Helen Merrell): Middletown in Transition. A Study in Cultural Conflicts, 
New York: Harcourt £ Brace, 1937 (MT) 
Knowledge for What? The Place of Social Science in American Culture (1939), Princeton: 
Princeton University Press, 1967 (KW) 


233 Ezekre lásd Stein, Maurice R.: The Eclipse of Community. An Interpretation of American Studies, Princeton: 
Princeton University Press, 1960. 

234 Idézi Bulmer, Martin: The Chicago School of Sociology. Institutionalization, Diversity, and the Rise of 
Sociological Research, Chicago: The University of Chicago Press, 1984,182. 

Middletown 


Lynd és felesége munkája közvetlen megfigyelésen alapuló, túlnyomórészt kvalitatív 
adatokat használó Városszociológia, akárcsak a vele egyidős chicagói munkák. A két- 
féle "városkutatás" között azonban nem volt kapcsolat. A chicagói kutatások a ttár- 
sadalmi problémákra" figyelő újságírás bizonyos módszereit hozták be a szociológiába. 
Ebből következett, hogy sosem egy város egészét, hanem mindig annak egy szeletét (te- 
rületét vagy problémáját) elemezték. A Middletown viszont egy egész város teljes leírása 
kívánt lenni. Ihletője egyrészt az ekkor felvirágzó empirikus antropológiai kutatás és a 
társadalmi problémákra irányuló survey-mozgalom volt. 

A könyv nem árulta el, de azóta tudni lehet, hogy a bemutatott város Indianában, 
Lynd szülőföldjén található. A neve Muncie, az 1925-ben befejezett terepmunka idején 
35 000 lakosa volt, ezek 85970-a Amerikában született fehér. A bevándorlásnak és a faji 
kérdésnek ezért semmiféle figyelmet nem szentelt a kutatás. 

A Lynd-házaspár a W. H. R. Rivers brit antropológustól átvett sémát használta a meg- 
figyelések és a leírás során, mely szerint a számtalan részletvariáció ellenére végül is az 
emberek csak hatféle dolgot csinálnak: megszerzik, amiből élnek, kialakítják otthonukat, 
felnevelik a fiatalokat, valahogy eltöltik a szabadidejüket, vallási és közösségi gyakorlato- 
kat folytatnak. (M 4.) E hat tevékenységi forma leírása adja a könyv szerkezetét. 

A Lynd házaspár könyve azért nem ennyire sematikusan empirikus. Kísérletet tet- 
tek arra, hogy a terepmunka során rekonstruálják a város 1890-es állapotát, vagyis fel- 
mérjék a 30 év alatt bekövetkezett változásokat. Pontosabban: az igazi változás 
Middletown/Muncie-ban 1886-ban kezdődött, amikor földgázt fedeztek fel a környé- 
kén. A mezőgazdasági központból ipari város lett. A könyv az iparosodás hatásairól 
szól, és egyfajta leszámolás a kisvárosi-közösségi illúziókkal. 

A városi társadalomban Lyndék megkülönböztették a munkásosztályt és az üzleti osz- 
tályt. , Az első csoport tagjai tevékenységüket nagyjából véve a dolgoknak szentelik, azok 
segítségével keresik meg a kenyerüket; materiális eszközök segítségével dolgokat készí- 
tenek és szolgáltatásokat látnak el. A második csoport viszont az embereknek szenteli tevé- 
kenységét: dolgokat, szolgáltatásokat és eszméket ad el, reklámoz nekik."?5 (M 22.) Ezek 
nem a klasszikus gazdaságtan vagy Marx osztályai: a munkásosztály itt azonos a két- 
kezi munkát végzők csoportjával, függetlenül attól, hogy mi az egyén gazdasági státu- 
sa, az üzleti osztály pedig a kishivatalnoktól, tanítótól és fodrásztól a bankárig terjedő 
tarka egyveleg. Lyndék fő tézise az, hogy ez az osztálykülönbség az élet meghatározó 
tényezője Middletownban, ,a dolgozó és üzleti osztályra való felosztás húzza meg 
Middletownban a legfőbb választóvonalat. Az a puszta tény, hogy valaki e két osztály 
között durván meghúzott vonal egyik vagy másik oldalán született — az egyén egész 
életét meghatározó, jellemző egyedülálló kulturális tényező." (M 23-24.) Ez az állítás 
nagyon erős, és a Middletown/Muncie-ról adott extenzív leírás nem nagyon támasztja 
alá. Csakhogy bármennyire is különbözött Lyndék osztályfogalma és -elemzése az eu- 
rópai radikális gondolkodókétól, önmagában az akármilyen értelemben vett osztály- 
meghatározottság tézise annyira szemben állt a domináns társadalomtudományi felfo- 
gással, hogy e könyv — a szerzők szándékaitól függetlenül — besorolódott a kritikai szo- 
ciológiai hagyományba. (Lyndék radikális állításokat csak következő könyvükben tet- 
tek, de az már teljesen más ideológiai légkörben jelent meg.) 


2355 A könyv négy fejezete magyarul megjelent egy nehezen hozzáférhető jegyzetben. (Lynd, Robert S. - 
Lynd, Helen Merrell: Middletown, in: Huszár Tibor — Somlai Péter (szerk.): Szociológiatörténeti szöveggyűjte- 
mény, Budapest: Nemzeti Tankönyvkiadó, 1993, 279-327.) Az idézeteket e fordítás alapján adom meg, de az 
angol eredetire hivatkozom. Szükség esetén a fordítást módosítottam. 

A kenyérkereset módjainak leírása során természetesen részletesen dokumentálha- 
tó, hogy e két osztály egészen másként végzi munkáját. Hogy a változást bemutassák, 
Lyndék antropológiai részletességgel írták le például, hogyan folyt a munka az 1890-es 
években Middletown/Muncie egyik vezető iparágában, az üveggyártásban, amikor az 
még nagyobbrészt kézi munkán alapult, s ez hogyan változott meg az automatizálással. 
Az osztályrend másik oldalán azt ábrázolták, hogyan szorította ki a készpénzes gazda- 
ságot a hitelen alapuló. (M 40-42., 45-46.) De hogyan érinti a kenyérkereset módja a két 
társadalmi osztályt? Miért dolgoznak az emberek olyan keményen — kérdezték a ke- 
nyérkeresettel foglalkozó rész utolsó fejezetében. Természetesen a pénzért. , A munká- 
ért kapott pénz jelentőségét nem közelíti meg a kenyérkereset semmiféle velejárója sem 
a munkás, sem az üzleti osztály számára. A munkának ez a jövőre irányuló, instrumen- 
tális jellege és nem a vele járó eredendő kielégülés az, ami miatt Middletownban olyan 
keményen dolgoznak ...". (M 80.) 

A helyzet mégsem azonos a két osztályban. A munkásosztály már nem talál kielégü- 
lést sem a szolidaritás érzésében, sem a mesterségbeli tudásban!" (crafismanship), a jövő- 
re vonatkozó kilátásaik elvesztek. , Ha a többi élettevékenységet tekintjük, fontos emlé- 
keznünk arra a tényre, hogy a számszerűen többségben levő munkásosztályi csoport 
egy olyan világban él, amelyben családfőinek sem a jelenben, sem a jövőben nem lát- 
szik annyi esélye arra, hogy a munkában uralkodó helyzetbe jusson, vagy hogy szemé- 
lyes erőforrásainak további kifejlesztését elérhesse, mint az üzleti csoporthoz tartozók- 
nak." (M 80.) A munkásosztály nagy része az iparosítás következtében veszített státu- 
sából. Ez azonban nem járt együtt — ez volt Lyndéknek különösen a második könyvben 
hangsúlyozott radikális következtetése — a változás tudatosításával és az üzleti osztály- 
tól származó ideálok elvetésével. 

A mű a többi tevékenységformát is részletesen leírta, mintha egy nemcsak az ameri- 
kai, hanem a modern ipari kultúrában is teljesen járatlan idegennek kellene bemutatni 
ezt a világot. Itt már az osztályokról kevésbé esett szó. Alapos részletességgel mutatták 
be ugyan, milyenek a lakások ebben a tipikus, 8690-ban többnyire családi (fából épült) 
házakból álló kisvárosban — végigvezetve az olvasót például először a szegény munkás 
kicsi, piszkos házán, majd sorban a jobban kereső munkásén, a könyvelőén, az üzletem- 
berén, egész a gazdag családoknak az East Enden levő kőházaiig, amelyek bejáratát két 
kőoroszlán őrzi. (M 99-102.) A nevelésről és iskoláról szóló részben nagyobb figyelmet 
kaptak az iskolában tanított tantárgyak (M 188 sk.), mint az a kérdés, hogy vajon az osz- 
tályhelyzet befolyásolja-e a továbbtanulást. Természetesen igen: ezt interjúkkal alátá- 
masztották. (M 186.) Ahogy azonban a munka világától távolodunk, úgy halványult el 
az osztályról szóló bevezető tézis, és a szabadidő kapcsán már egyértelműen a személy- 
gépkocsi és a mozi megjelenéséből eredő kulturális változások bemutatása a legfonto- 
sabb. (M 257 sk.) A kritikai hang csak a közigazgatásról szóló fejezetben jelent meg új- 
ra, ahol a régebbi "progresszív" újságíráshoz hasonló megközelítésben foglalkoztak a 
, politikával szembeni ellenszenvvel", a közügyek iránti növekvő érdektelenséggel és 
korrupcióval. (M 420-421.) 

A könyv befejező fejtegetése a változás és nem az osztálykülönbség problémájához 
tért vissza. A leíró részekben sok szó esett az anyagi javak, a szokások és intézmények 
tekintetében beállott változásokról, az ezek kapcsán fellépő feszültségekről. Itt ezt álta- 
lánosították olyan módon, amely Ogburnnek az 1920-as évek elején megjelent (és len- 
tebb elemzendő) kulturális változáselméletét idézte. 


, Minthogy a társadalmi problémák" megjelenése nem kis részben a társadalmi in- 
tézmények egyenetlen, nem szinkronizált mozgására vezethető vissza, ezért annak 
a jobb megértése, hogy az intézményes szokások miként fejlődnek és változnak ... 

a legfontosabb kérdés lehet azok számára, akik hatékonyabb tervezést és ellenőrzést 
szeretnének megvalósítani Middletown életében. Az előző oldalakon egyik eset a 
másik után mutatta meg, hogy Middletown gyorsabban tanulja meg az anyagi dol- 
gokkal szembeni viselkedés új módjait, mint azokat az új szokásokat, amelyek a sze- 
mélyekre és a nem-anyagi intézményekre vonatkoznak." (M 499.) 


Middletown válságban 


Middletown/Muncie békés világát a könyv megjelenésének évében, 1929-ben megza- 
varta a válság, nagy ipari üzemei bezártak. Lyndék visszatértek első kutatásuk helyszí- 
nére. Második Middletown-könyvük kevésbé extenzív és leíró, sokkal elemzőbb — és a 
szociológia történetében sokkal kevesebbet emlegetik. A könyv alapgondolata meg- 
egyezik az előző könyv zárógondolatával: a problémák egyik forrása a kultúra elemei 
közötti konfliktus, az, hogy , kultúránk bizonyos helyeken kőkorszaki baltákat használ 
a modern ipari gépek mellett." (MT XIV.) De ezt a tézist radikalizálták, és összekapcsol- 
ták az osztályfogalommal (ami az előző könyvben nem történt meg), az osztály elemzést 
pedig némileg differenciáltabbá tették. Most már hat "osztályt  különböztettek meg: a 
gazdag gyárosokból, bankárokból álló felső osztályt, az új és régi középosztályt, amely ki- 
sebb gyárosokból, kereskedőkből és a jobban fizetett alkalmazottakból áll, a hivatalno- 
kokból, kereskedelmi alkalmazottakból, köztisztviselőkből álló (név nélküli) köztes 
osztályt, amelyik viszont nagyon szeretne az üzleti osztályhoz tartozni, a munkásarisztok- 
ráciát, a munkásosztály zömét alkotó szakképzett és betanított munkásokat és a szegényeket 
(akik jelen esetben bevándorolt fehérek Kentucky és Tennessee hegyeiből). (MT 
459-460.) 

A munkásosztály, amely a válság fő áldozata volt, Lyndék szerint attól is vagy első- 
sorban attól szenved, hogy képtelen a helyzetének megfelelő osztálytudat kialakításá- 
ra. Middletown kultúrája úgymond tagadja az osztályok létét, , és a munkásosztály 
nem akar mást, mint egy olyan állást, hogy megfizethesse a lakbért, fenntartsa a kocsi- 
ját, és elmehessen a moziba." (MT 449.) A munkásosztály kultúrája nem tartott lépést a 
megváltozott gazdasággal, és ebből vezették le Lyndék a munkásosztály tehetetlensé- 
gét: , Minthogy a Munkának a kapitalista gazdaságban elfoglalt helyére vonatkozóan 
hiányzik egy kemény és makacsul védelmezett racionalizációs rendszer, a middletowni 
munkások jellegzetesen amerikai módra nem rendelkeznek az osztálytudat hajtóerejé- 
vel. Nincsenek dinamikus és az üzleti osztállyal szembeállított szimbólumaik; a sajtó, 
az iskola, az egyház és a hagyomány pedig azt tanítja, hogy sajátjukként fogadják el az 
üzleti osztály hivatalos szimbólumainak felhígított változatait." (MT 455.) 

A hatalom és politika esetében Lyndék a diagnosztizált problémát kapcsolták az 
előbbi könyvükben megállapított jelenségekhez. Szelíd formában már ott is utaltak a 
politika (a helyi igazgatás és önkormányzat) kérdései iránti érdektelenségre. Most en- 
nek a veszedelmes következményeit mutatták fel. Azt tapasztalták ugyanis, hogy a vál- 
ság éveiben az üzleti életben domináns X család a városi igazgatást is kezébe vette. Er- 
re úgymond azért volt képes, mert a politika intézményei lemaradtak a gazdasági vál- 
tozás mögött. Kétféle kulturális intézményhalmaz áll egymással szemben: 


,... egyfelől, a lemaradó politikai intézmények halmaza, amelyek rossz hírbe keve- 
redtek, mert azok az emberek, akik pénzügyileg kifizetődőnek tartják, hogy ver- 
sengjenek a városi hivatalért, csekély képességűek, és mert a működésüket nagyfo- 
kú pazarlás és korrupció kíséri; másfelől a gazdasági intézmények, amelyekben a 
férfi népesség legjobb képességű tagjai szolgálnak, valamivel hatékonyabbak és kö- 

zelebb állnak az ipari közösséget elsősorban érdeklő ügyekhez." A gazdasági intéz- 
mények vezetői nem törődnek túl sokat a politikaiakkal, de , arra van gondjuk, hogy 
a helyi politika zűrzavarában elég ellenőrzésre tegyenek szert az elviselhetően ala- 
csony szintű adózás biztosításához ...". (MT 89.) 


A politikai intézmények tehetetlensége és az felső osztály befolyása egyébként ahhoz 
vezetett, hogy Middletown önrendelkezése megszűnt: a könyv részletesen bemutatta, 
hogy a szociális problémák szorítása miatt hogyan nőtt meg az állami és szövetségi be- 
folyás, a munkahelyek hiánya miatt hogyan lett gazdasági szempontból a város a 
General Motors függvénye. 

Amerika problémáját Lyndék mindkét könyvben (az egyikben szelídebben, a másik- 
ban kétségbeesettebben) jelentős mértékben kulturális problémának látták. Ebben a 
, megvásárolható új dolgok túlduzzadt folyama által hipnotizált" kultúrában az egyéni 
problémák , csillapító orvossága az egyre több birtokolt dolog" (MT 46-47.), s ha az 
egyének egyszer csak zsákutcában találják magukat, nincs kizárva, hogy a társadalom 
, visszafojtott szorongását az affirmáció roppant ujjongásában oldja majd fel, ha megjön 
a megfelelő egyén, és a szimbolikus hazafias frázisok révén kellő bizonyosságot kölcsö- 
nöz annak." (MT 509.) Ez természetesen az amerikai fasizmus lehetőségének a felvillan- 
tása. E fasizmus a kulturális tehetetlenségből táplálkozhat, s ellenszere is csak az lehet, 
ha a kulturális deficitek felszámolódnak — például a munkásosztály nagyobb kulturális 
kohézióra és önállóságra tesz szert. 


A társadalomtudomány reformjáért 


A Middletown in Transition már a szó valódi értelmében kritikai szociológiai munka volt. 
A társadalomtudományokra vonatkozó konzekvenciákat Lynd 1939-ben a Knowledge 
Jfor What? című munkájában dolgozta ki, amely összekötő kapcsot képez Veblen és 
kritikusa között. 

Lynd a tudományban két összefüggő problémát látott: egyrészt azt, hogy a társada- 
lomtudományok képtelenek az amerikai kultúrát és társadalmat fenyegető bajok felis- 
merésére és elemzésére, másrészt azt, hogy e tudományok többek közt azért is képtele- 
nek erre, mert egymástól elszigetelve dolgoznak: 


5 Az elkülönült tudományos diszciplínák régi bevett kényelmes eljárásmódja, az, 
hogy mindegyik a saját centrumából kifelé növekedik a társai irányába, így töltve fel 
a réseket, vagy nem működik, vagy nem elég gyors ahhoz, hogy létre tudja hozni azt 
a társadalomtudományi tudást, amelyre a küszködő világ támaszkodhat." (KW 17.) 


Lynd a szaktudományok helyett, illetve mellett — egy azóta is divatos formulát választ- 
va — "problématerületek" kutatását javasolta, mint amilyenek például a munkáskérdés, 
a politikai viselkedés vagy a család. E vonatkozásban utalt a Rockefeller-alapítványok- 
hoz közel álló (fentebb már említett) Social Science Research Council sikertelen próbálko- 
zásaira (amelyekben mint titkárnak neki is szerepe volt) (KW 166-169.). Ami a szocio- 
lógiát illeti, Lynd általánosságban nagyon súlyos kifogásokat hangoztatott, kemény sza- 
vakkal bírálta pl. a statisztikai eljárásokat, konkrét kritikát azonban alig fogalmazott 
meg. Tett egy-két csípős megjegyzést a chicagói kutatásokra, amelyek legnagyobb prob- 
lémája úgymond a városi övezetek kijelölése lett volna (KW 185.); alighanem az Ogburn 
szerkesztette és még említendő kötetre gondolva marasztalta el a jelenbeli tendenciák 

olyan kutatását, amely úgy jár el, mint "az árukészletét leltározó kiskereskedő" (KW 4.), 
de a harmincas években megjelenő új tendenciákat nem ismerte fel. 

A szaktudományok egymáshoz való viszonyának kérdésénél Lyndet jobban izgatta 
az, hogy (szaktudományosán vagy problémaorientáltan) mit kellene a társadalomtudó- 
soknak kutatni és mondani a válsággal küszködő világban. A társadalomtudományok- 
nak mindenekelőtt meg kell szabadulniuk az uralkodó intézmények kiszolgálásától, 
mert , a ténylegesen létező intézményes rendszer" közvetlen szükségletei gyakran túl 
korlátozottak, esetlegesek és torzítóak ahhoz, hogy a társadalomtudomány kritika nél- 
kül elfogadja őket vonatkoztatási keretként... a társadalomtudománynak mégiscsak tö- 
rekednie kell arra, hogy felszabadítsa magát egy független és átfogóbb vonatkoztatási 
rendszerhez illeszkedő felfedező munkára." (KW 203.) Lynd a legfontosabbnak e vonat- 
kozásban azt tartotta, hogy lerombolja az értékmentes tudomány mítoszát. Csak így le- 
het a társadalomtudomány szemtelen, , bonyodalmak forrása, hogy bizonytalanná te- 
gye a dolgok szokássá vált rendjét, amely szerint valahogy eléldegélünk, s megmutas- 
sa, hogy lehetséges egy kielégítőbb irányba tartó változás." (KW 181.) Lyndnek az érté- 
kelés kérdésével kapcsolatos és a német szociológiában annyiszor körbejárt filozófiai 
bonyodalmakról feltehetőleg nem volt tudomása (legalábbis ennek nincs nyoma a 
könyvében). Egészséges pragmatizmussal viszonyult a dolgokhoz, s mint a fentebbi 
idézet mutatja, nem értékmentesség és értékelés, ténymegállapítások és értékelő kijelen- 
tések, hanem az adott állapot szokásszerű vagy opportunista elfogadása és az adott ál- 
lapot problematizálása között tett különbséget. (Felfogása a megismerés pragmatista 
felfogásában gyökerezett: ebben ugyanis nem az érzékelés vagy tapasztalás, hanem a 
helyzet problematikus volta vagy azzá válása a megismerés kiindulópontja, amely en- 
nélfogva mindig érdekelt.) 

A kutatásban fontos a jelentős, "szignifikáns" problémák kiválasztása. (KW 183.) 
Lynd szerint el kell tekintenünk a kultúra hallgatólagosan uralkodó szempontjaitól.??6 
Ehhez a kiindulópontot Lynd számára egy lazán körvonalazott antropológiai séma 
szolgáltatta. Ennek kellett volna útmutatást adni nemcsak a jelentős tények kiválasztá- 
sához, hanem azok értékeléséhez is. 

Lynd szerint vannak bizonyos univerzális emberi értékek vagy vágyak, amelyek 
minden intézmény megítéléséhez alapot adnak: vizsgálható ugyanis az, hogy az intéz- 
mények mennyiben elégítik ki vagy nyomják el ezeket. Ő nem négy ilyen vágyat talált, 
mint Thomas, hanem kilencet. Ezek: éljen az ember a saját ritmusának megfelelő életet, 
valósítsa meg lehetőségeit, legyen az élete értelemteli, meglegyen benne a biztonság, az 
újdonság, a versengés, a kölcsönösség, a koherencia, és végül legyen szabad. (KW 
191-197.) Ezek a vágyak adnák meg Lynd szerint az alapot az intézmények megítélésé- 
hez. 

Lynd előadott több "botrányos" (outrageous) és "felforgató" (subversive) hipotézist, 
amelyekből egy átfogó radikális reformprogram körvonalai olvashatók ki. Első helyen 
a tervezés?" szükségességét emelte ki (KW 209.), másodszor a demokrácia kiterjeszté- 
sét, egyrészt a demokratikus kultúra tervezésével, másrészt az egyén és a politikai rend- 
szer csúcsán levők közötti kapcsolat megteremtésével. Ezzel összefüggésben tért vissza 
arra az amerikai politikai gondolkodásban egyébként sűrűn emlegetett és a 
Middletownban is tárgyalt problémára, hogy a politika adott rendszere a másodrangú 
képességeket vonzza csak. (KW 214-218.) Meggondolandónak tartotta a magánkapita- 


236 Érdekes kérdés lehet, hogy Lynd hogyan élte meg saját kettős szerepét: egyfelől a harmincas években 
már erősen kritikai beállítottságú kutató volt, másfelől az establishment részét képező Social Science Research 
Council tisztviselője. 

237 Lynd programszerű "hipotézisei mutatnak némi hasonlóságot Mannheim 1935-ben megfogalmazott 
reformprogramjával, de ezt a német nyelven megjelent könyvet Lynd aligha ismerte. 

lizmus megrendszabályozását, valamiféle köztulajdon megteremtését. (KW 220 sk.) 
A társadalomtudománynak szerinte sokkal inkább foglalkoznia kellene az osztályok 
kérdésével, az egyéni képességek különbözőségéből és a társadalmi helyzetből fakadó 
egyenlőtlenségek viszonyával, a társadalmi irracionalitással, a háború kérdésével stb. 
(KW 227, 228, 234, 240.) 

Lynd problémakatalógusa és javaslatai a II. világháború után — nem az Egyesült Ál- 
lamokban, hanem Nagy-Britanniában — megvalósult jóléti kapitalizmus szociáldemok- 
rata színezetű reformprogramját tartalmazzák. Könyve azonban az amerikai szocioló- 
giai tradícióban a második vonalba szorult. Ennek oka volt egyrészt az, hogy ami Euró- 
pában mérsékelt baloldalnak számított, az az Egyesült Államokban túlzott radikaliz- 
musnak látszott. Ami a szociológiát illeti, bírálata kívülről jött. Lynd a társadalomtudo- 
mányokat támogató alapítványok rendszerét ugyan jól ismerte, de a szociológiának a 
peremén maradt. Ennek ellenére a könyv címében is felvetett kérdés — mire való a tu- 
dás? — nagyon fontos volt. Erre azonban megnyugtatóbb, a radikalizmus gyanújától 
mentes választ kínált Lynd egyik utóda a Columbián: Robert K. Merton. Merton is úgy 
gondolta, hogy a vizsgált intézmény belső szempontjai mint kiindulópontok nem alkal- 
masak az intézmény tudományos kutatására. Minden kicsit is önálló gondolkodású 
szociológus ugyanígy látta. A manifeszt és latens funkciókról adott elemzése azonban 
"megnyugtató" megoldást kínált: eszerint ugyanis a szociológus feladata nem a mani- 
feszt, az intézmény által vallott célok megvalósulásának kutatása, hanem a latens 
funkcióké, azaz azoké a következményeké, amelyeket senki sem akart.?8 Ezzel 
bizonyos fokú kritikai szerepet játszik (az intézmény hivatalos szóvivőivel szemben), 
de a kritika alapját az értékmentes módon — a funkcionális elemzés módszereit használ- 
va — azonosítható latens funkciókra vonatkozó ténymegállapítások képezik. Lynd 
könyve szándéka ellenére nem egy újfajta szociológia hírnöke, hanem egy alárendelt 
tendencia dokumentuma maradt. 


A hawthorne-i kísérlet és Elton Mayo 


Az antropológiai szemléletből származó elemek megjelentek a gazdasági szervezetek 
kutatásában is. Az az intézmény, amelynek ebben kulcsszerepe volt, nem tartozott az 
1920-as évekre kialakult szociológiai intézményi rendszerhez. A Harvard Graduate School 
of Business Administration keretében létrejött Department of Industrial Research a közgaz- 
dász-menedzser képzést volt hivatva alátámasztani, s csak laza személyi szálak kötöt- 
ték össze a Harvard egyes szociológusaival (a tanszékvezető Sorokinnal pedig semmi- 
lyen). Egy időben ennek az intézménynek volt a vezetője Elton Mayo. 


mum Elton Mayo 1880-ban Ausztráliában született, s kalandos ifjúság, befejezetlen orvosi tanul- 
mányok után harmincéves korában szerzett pszichológus diplomát  Adelaide-ben. 
Brisbane-ben kezdett el pszichológiát tanítani. A világháború alatt a fronton szerzett pszi- 
chológiai sérülésekkel foglalkozott. "Találkozott a modern antropológia két nagy  klasszi- 
kusával,  Malinowskival és  Radcliffe-Brownnal. 1922-ben, megunva Ausztrália szűk  szel- 
lemi horizontját, átköltözött az Egyesült Államokba. 1926-ban hívták meg a Harvardra, az 
említett department vezetésére. Itt a Laura Spelman Memorial Foundationtól nagyvonalú tá- 
mogatást kapott a modern társadalom emberi problémáinak vizsgálatára (ez volt az a kér- 
déskör, amely már Ausztráliában is érdekelte). Mayo ,kalandor volt az eszmék 
területén"? Nem volt szisztematikus kutató. Szerepe inkább az volt, hogy személyes be- 


238 Merton, Robert K.: Társadalomelmélet és társadalmi struktúra (1949), Budapest, Osiris, 2002,142-163. 
239 Roethlisberger, F. J.: The Elusive Phenomena, Boston: Division of Research Harvard Graduate School of 
Business Administration, 1977, 50. 

szélgetések során mások eredményeit, feltevéseit kommentálta, emellett a modern ipari 
társadalomról és a tudományról filozofált a befolyásos orvos-filozófussal, L. J. 
Hendersonnal, és mint munkatársa, Roethlisberger írta, , mágiát űzött", elvarázsolva az 
alapítvány tisztviselőit is, munkatársait is. 

Mayo nevével egy olyan kutatás kapcsolódott össze, amelyet nem ő kezdeményezett, 
nem ő foglalt össze könyvben, s amely nem is róla van elnevezve: a Hawthorne kutatás. 
Mayo munkái inkább általános filozofáló hátteret rajzoltak a kutatás mögé. 1949-ben halt 
meg. 


e A Hawthorne-kutatáshoz kapcsolódó fő munkák: 

Mayo, Elton: The Human Problems of an Industrial Civilization (1933), Boston: Division of 
Research Graduate School of Business Administration, 1946 (HPD 

Whitehead, T. North: The Industrial Worker, Cambridge: Harvard University Press, 1938 

Roetblisberger, F. J. — Dickson, William J.: Management and the Worker (1939), Cambridge: 
Harvard University Press, 1966 (MW) 

Roetblisberger, F. J.: Management and Morale (1941), Cambridge, Mass.: Harvard University 
Press, 1976 

Mayo, Elton: The Social Problems ofan Industrial Civilization with an Appendix on the Political 
Problem, London: Routledge £ Kegan Paul, 1949 


A Hawthorne-kutatás nem szociológiai kutatásként indult. A Western Electric 
Company (az ATT óriásvállalat egyik egysége) hawthorne-i (Chicago közeli) telepén 
1924-ben a helyi menedzserek (William J. Dickson, Harold A. Wright, Mark L. Putnam) 
kezdtek egy vizsgálatba, amely a fáradtságnak és a munka fizikai feltételeinek a telje- 
sítményre gyakorolt hatását volt hivatott felmérni. Ez akkoriban a pszichológiában és 
az üzemgazdaságtanban is sokat tárgyalt kérdés volt, és — a hawthorne-i kutatástól füg- 
getlenül — érdekelte a Harvard fiziológusait (Hendersont) és a School of Business 
Administration egyes munkatársait. (A következőkre lásd MW és HPI 53 sk.) Előbb a vi- 
lágítás teljesítményre gyakorolt hatását mérték (Relay Assembly Test Room), de a vizsgá- 
lat paradox eredményekhez vezetett, mert a munkásnők teljesítménye egy ideig a meg- 
világítás erősségének növelésétől vagy csökkentésétől függetlenül javult (végül a mun- 
kásnők olyan megvilágítás mellett dolgoztak, ami a tiszta holdvilágos éjszakának felelt 
meg). 

A kísérletezők rájöttek, hogy a baj az előfeltevésükkel van, , azzal a képzettel, hogy 
egyszerű, közvetlen ok-okozati kapcsolat van a munkás környezetében bekövetkező 
meghatározott fizikai változások és a munkásoknak e változásokra adott válasza 
között. 241927-ben indították a másik kísérletet (Mica Splitting Test Room), amelyben öt 
munkásnő dolgozott egy külön teremben, és vizsgálták, hogy a munkaidő hossza, a 
szünetek megléte vagy hiánya stb. hogyan hatott a pontosan mért teljesítményre. Kide- 
rült, hogy akár javítják, akár rontják a munkakörülményeket, a teljesítmény javul vagy 
szinten marad. Minthogy az eredmények ellentmondóak voltak, a kísérlet kezdett el- 
halni, amikor 1927-ben, pontosan nem ismert körülmények közt, Mayo kapcsolatba ke- 
rült a kísérlet vezetőivel. Mayo maga a szó szoros értelmében nem kutatott Hawthorne- 
ban, szokása szerint inkább csak társalgott az üzem vezetőivel és a kísérletezőkkel, 
bűvölte" őket. 

1928-ban kezdődött a kutatás harmadik, interjú-fázisa, amelyben már nemcsak a kí- 
sérleti alanyokat, hanem a gyár szinte minden dolgozóját megkérdezték (összesen há- 
rom év alatt 21 126 interjú készült). Az interjúk nagy részét a helyi középszintű vezetők 
végezték (Mayo munkatársa, Fritz Roethlisberger is interjúzott, de keveset). Az interjú- 


40 Roethlisberger, F. J.: Management and Morale (1941), Cambridge, Mass.: Harvard University Press, 
1976. 11. 

zás célja gyakorlati volt: a vezetés problémáinak megoldása, de a kutatás szükségletei- 
hez is hozzáigazították. 1931-ben kezdődött az utolsó kísérlet, a csoport teljesítményre 
gyakorolt hatásának vizsgálata (Ban Wiring Observation Room). 

1932-ben véget ért a kutatás, a válság miatt amúgy is elbocsátották a munkások egy 
részét. Egy teherautón az egész anyagot átvitték Bostonba, T. North Whitehead, 
Roethlisberger és Dickson nekiláttak a kutatást összefoglaló könyvek megírásának. 
A legfontosabb könyv, a Management and the Worker 1939-ben jelent meg (a Western 
Electric vezetői három évig ültek a kéziraton), és azonnal nagy siker lett. Az antropoló- 
giai terepmunkáról szóló beszámolókhoz hasonlóan a könyv a legkisebb részletekig be- 
számolt a kutatás egészéről, a látszólag triviális részleteket sem kihagyva, egyfajta ún. 
"sűrű! leírást nyújtott. 

A kísérlet eredetileg behaviorisztikus feltevésekből indult, a munkásnők a kísérleti 
állatok szerepét játszották, teljesítményüket is egy, a pszichológiai kísérletekben hasz- 
nálatoshoz hasonló automatikus eszközzel mérték. Mayo szerint a változás a kísérlet- 
ben 1928-ban akkor kezdődött, amikor az egész szituációt kezdték vizsgálni, lemondva 
az egyes változók kísérleti teszteléséről. (HPI61.) Ez az "antropológiai megközelítés bi- 
zonyára összefüggött Mayónak a munkába való bekapcsolódásával. Így jöttek rá úgy- 
mond arra, hogy a kísérlet során nem a változtatott feltételek a fontosak, hanem az, 
hogy a csoport számára az ipari szituáció mint olyan változott meg. (HPI 70.) A mun- 
kásnők — tévesen — úgy érzékelték, hogy nincsenek szigorú felügyelet alatt, munkafel- 
tételeiket kellemesebbnek találták, érdekeltté váltak a kutatásban, úgy érezték, hogy ér- 
demben részt is vesznek a feltételek alakításában (ami nem volt igaz), a csoport társa- 
dalmi egységgé vált. (HPI 67-75.) Ez a csoportra irányuló szemlélet ösztönözte azt a fel- 
ismerést, , hogy az üzemi részlegekben a társadalmi csoportok igen erős ellenőrzést ké- 
pesek gyakorolni egyedi tagjaiknak a munkában tanúsított viselkedése felett." (MW 
379.) A csoport meg tudja akadályozni, hogy a vezetés által bevezetett ösztönzökre vá- 
laszul a csoport egyes tagjai az elfogadott , egy napi munka informális normája" (MW 
517.) fölé tornázzák teljesítményüket. Ennek alapján pedig úgymond be lehet látni az 
uralkodó gazdasági szemlélet két tévedését: , először azt, hogy a munkást elsősorban 
gazdasági érdekek motiválják, és másodszor, hogy a munkában tanúsított viselkedés lo- 
gikus és racionális." (MW 532.) 

A munkavégzés során kialakuló viszonyok, amennyiben nem racionálisak és 
logikusak", a társadalmi tényezők által meghatározottak. Mint Mayo írta, az interjú-fá- 
zisban sem az volt fontos, amit ténylegesen megtudtak a munkástól, hanem az, hogy 
önmagában az interjúzás megváltoztatta a munkások attitűdjét: , a felügyelőkön és az 
alkalmazottakon is látni lehetett a lelkesedést. Gyakran lehetett hallani olyan megjegy- 
zéseket, hogy "ez a legjobb, amit a cég valaha is csinált vagy "a cégnek ezt régen meg 
kellett volna tennie." (HPI 88.) Erre a tapasztalatra alapozta Mayo azt a megállapítását, 
hogy az ipari viszonyokban a problémák forrása , nem a felügyelet valamiféle hibája, 
nem is a könnyen változtatható munkafeltételekben található, ez valami közvetleneb- 
bül emberi, valami mélyebb." (HPI 94.) 

A kutatást összefoglaló munka ezzel összhangban az eredményeket a latens ténye- 
zők, a szervezettel szembeni attitűdök felfedezésében látta. (MW 265-266.) A személyek 
közötti kapcsolatok, interakciók kutatása vezetett el a kutatás fontos fogalmi újításához, 
a formális és informális szervezet megkülönböztetéséhez. A formális szervezetet ,, az 
üzem rendszere, céljai, szabályai és előírásai alkotják, s ezek juttatják kifejezésre, hogy 
milyennek kell lenniük a személyek közötti viszonyoknak ahhoz, hogy leghatékonyab- 
ban valósítsák meg a termelés elé állított technikai feladatokat." (MW 558.) Ez a rend- 
szer azonban , nem tudja számításba venni a társadalmi szervezeten belüli érzelmeket 
és értékeket, amelyek segítségével az egyéneket és az egyének csoportjait informálisan 

megkülönböztetik, rendezik és integrálják. ... Informális csoportokat alkotnak, és ezek 
kereteiben az egyének meghatározott státusokra és pozíciókra tesznek szert." (MW 
559.) Ezért arra van szükség, hogy az ipari szervezetben kialakult problémákat újra kell 
fogalmazni , az üzem konkrét emberi viszonyainak megfelelően." (MW 578.) A kutatás- 
nak az az eredménye, hogy sajátos, a felügyeletre és ellenőrzésre nem redukálható tár- 
sas viszonyok alakulnak ki az ipari szervezetekben, természetesen kézenfekvő felisme- 
rés volt — a XIX. század filantróp kutatói már tudták is, a korai szociológia azonban el- 
felejtette. Újrafelismerése és a felismerés gyakorlati használhatósága (Roethlisberger és 
Dickson könyve megoldási javaslatokat is tartalmaz a Hawthorne-ban tapasztaltakhoz 
hasonló problémákra!) magyarázza ennek az emberi viszonyokról (Human Relations) elne- 
vezett kutatásnak a sikerét. 

Mayo a kutatás gyakorlati részleteit munkatársaira hagyta. Viszonylag széles körű 
olvasottságával "bűvölte" környezetét, a terepen végzett kutatáshoz meglehetősen lazán 
kapcsolódott. Mayo az össztársadalmi válság megoldásáról spekulált, a hawthorne-i kí- 
sérletekben a világméretű bajok megoldásának a kulcsát kereste. Némileg rendezetlen 
és olykor meghökkentően felszínes gondolatait a brit antropológusokra (Malinowski, 
Radcliffe-Brown), Le Play-re, Durkheimre, Halbwachsra, Paretóra, a chicagói szocioló- 
gusokra, Freudra, Piaget-ra hivatkozva adta elő. Károsnak tartotta az egész klasszikus 
gazdaságtant, nem is merült el annak részleteiben. Az utilitárius szemléletű vál- 
lalkozók2!! mellett a szakszervezetekben is a megoldás akadályait látta. A modern kort 
Durkheimtől átvett és némileg átértelmezett terminussal anómikusnak tartotta. Az em- 
beri együttműködés ugyanis , fenntarthatósága tekintetében mindig is egy nem logikus 
társadalmi normarendszertől függött, amely szabályozta a személyek közötti viszonyo- 
kat és egymás iránti attitűdjeiket." (HPII16.) A modern korszakban (a korábbi "megál- 
lapodott" (established) társadalommal szembeállított alkalmazkodó (adaptive) társada- 
lomban — SPIII.) a társadalmi ellenőrzés gyengülése miatt szükség lenne az értelmes 
önellenőrzésre, de ugyanezen fejlemények miatt az egyén nem képes megérteni társas 
környezetét. (HPI 123-124.) A csoportok állandó változása miatt nem alakulhat ki a baj- 
társiasság érzése, az egyén ürességet érez maga körül. (SPI 67.) Másfelől a túl gyors 
technikai változás, ami lehetetlenné teszi a társadalomnak a megváltozott feltételekhez 
való alkalmazkodását, az említett nem logikus előírásokat irracionálissá teszi. (HPI 
158-159.) Hiányoznak tehát az ellenőrzéshez és együttműködéshez szükséges megfele- 
lő társadalmi készségek (social skills). (SPI 21.) 

Mayo az ipari viszonyokban is megmutatkozó dezintegrációban látta az alapvető 
problémát, nem a politikai viszonyokban és nem is a tulajdonviszonyokban. Az egész 
hawthorne-i kutatás és leginkább az interjú-fázis eredményét akként értékelte, hogy ez 
volt az első alkalom (!) az ipari forradalom óta, amikor , hatékony és tiszta szívből jövő 
együttműködés alakult ki az igazgatás és a dolgozói csoportok között az iparban." (HPI 
171.) Mayo úgy gondolta, hogy a kutatás megmutatta azokat a technikákat, amelyek se- 
gítségével a modern korszak anómiáját ellensúlyozni lehet, éppen ott, ahol az anómia 
forrása van: az ipari viszonyokban. 

A modern kor válságából szerinte Hawthorne mutatta meg a kiutat. Egyfelől ugyan- 
is úgymond bebizonyosodott, hogy a munkás nem az érdekek tiszta logikáját (black- 
board logic) kívánja követni. , Közelebbről azt lehet mondani, hogy szüksége van egy 
módszerre, amelynek megfelelően másokkal való társas viszonyában élhet, másodszor 
ennek részeként arra, hogy a csoport számára értékkel és gazdasági funkcióval bírjon." 


A Szokás Mayo és csoportja megközelítését szembeállítani Frederick Taylor "tudományos menedzsment 
irányzatával vagy a "fordizmussal, amely a munka megszervezésének kérdését egyszerű technikai raciona- 
lizálási és gazdasági ösztönzési kérdésnek látta. Mayo könyveiben sehol nem említi sem Taylort, sem Fordot. 


511 


(HPI173.) Ahhoz persze, hogy a munkás úgy érezhesse, hogy értelmes funkciót tölt be 
a szervezetben, az ellenőrzésnek is hozzáértőnek kell lenni. Mayo azt vetette az ipari ve- 
zetők szemére, hogy nem ismerték fel az emberi tényezők szerepét, s nem méltányolták 
a munkások ilyen igényeit. , A jelen égető problémája az, hogy adminisztratív elitünk 
néhány specialista tanulmányainak a rabja lett, és oktalanul figyelmen kívül hagyta az 
ipari szervezet emberi és társas vonatkozásait." (HPI 175.) A tudósnak tehát a nagy 
szervezeteket, az ipari vezetőket kell az "emberi viszonyok", a csoportkapcsolatok fon- 
tosságára ráébresztenie. Ebben a megközelítésben — a Middletown-kutatástól eltérően — 
nem a szociológia kritikai funkciói kerültek előtérbe, hanem az a lehetőség, hogy ez a 
tudomány is elhagyhatja az egyetem szféráját, és hasznos, gyakorlatias alkalmazott tu- 
dománnyá válhat. 


Warner és Yankee City 


A Mayo körül szerveződő kutatásba bekapcsolódott egy Ausztráliából visszatért antro- 
pológus is, W. Lloyd Warner, aki korábban a murngin törzs körében végzett kutatásai 
alapján írt egy munkát.2? Ezt a brit szociálantropológiához kapcsolódó módszert kíván- 
ta az Egyesült Államokban is alkalmazni — így született meg Yankee City Series. 


mum Warner 1898-ban született Kaliforniában. 1927 és 1929 között az Amhem-földön dolgozott 
Ausztráliában. Vizsgálata elsősorban a rokonsági rendszerre irányult.  Megállapításai 
nagy vitát váltottak ki, amelynek hullámai mai napig elhúzódnak. 1929 és 1935 között a 
Harvardon tanított, 1935-től 1959-ig Chicagóban. A Yankee City-kutatást a harmincas 
években végezte. 1959-től a Michigan State University-n tanított. 1970-ben halt meg. 


e A Yankee City Series kötetet: 

(társszerző Lunt, Paul S.): The Social Life ofa Modern Community (1941), Westport, Conn.: 
Greenwood Press, 1973 (YCSL) 

(társszerző Lunt, Paul S.): The Status System ofa Modern Community (1942), New Haven: 
Yale University Press, 1947 

(társszerző Srole, Leo): The Social Systems of American Ethnic Groups, New Haven: Yale 
University Press 1945 

(társszerző Low, losiah Orne): 7he Social System of the Modern Factory. The Strike: A Social 
Analysis, New Haven: Yale University Press, 1947 

The Living and the Dead; A Study of the Symbolic Life of Americans, New Haven: Yale 
University Press, 1959 


A Yankee City kötetei világosan elárulják az antropológiai indíttatást. A kutatás hát- 
terében az a meggyőződés állt, hogy a modern amerikai társadalmat is viszonylag kis 
közösségek vizsgálatával lehet megközelíteni, mert a kis közösségekben mint mikro- 
kozmoszban tükröződik a nagy egész. Egy későbbi kutatása kapcsán írta Warner, hogy 
, aki Jonesville-t vizsgálja, Amerikát vizsgálja.?8 Ez természetesen bizonyítatlan előfel- 
tevés volt, amelynek az volt a funkciója, hogy legitimálja az antropológiai eszközök 
használatát. Az antropológiai eszközöket hatékonyan kis, áttekinthető közösségekben 
lehetett használni. Mint az első Yankee City kötetben írták, , ajánlatosnak látszott egy 
olyan közösséget kiválasztani, amelynek a társadalmi szervezete hosszú időszakon át 
egyetlen, koherens hagyománnyal rendelkező csoport uralma alatt fejlődött." (YCSL 5.) 


A Warner, W. Lloyd: A Black Civilization; A Social Study of an Australian Tribe, New York, London, Harper 
£ Brothers, 1937. 
243 Idézi Gordon, Milton M.: Social Class in American Sociology (1958), New York: McGraw-Hill, 1963, 89. 


512 


Minthogy a kutatás megszervezhetősége azt is megkívánta, hogy a kiválasztott közös- 
ség ne legyen messze a Harvardtól, csakis egy kisebb új-angliai városka jöhetett szóba: 
ez a Massachusetts állambeli Newburyport lett. 

A kutatás — Lyndék vállalkozásával összehasonlítva — igen nagyméretű volt: 1930 és 
1935 között összesen 30 személy vett benne részt, közülük 18-an végeztek terepmunkát, 
s mint fentebb látható, négyen írták a könyveket. Ebben a tekintetben a vállalkozás már 
a II. világháború utáni nagy kooperatív kutatásokat előlegezte meg, de csak ebben a te- 
kintetben, mert egyébként zömmel a hagyományos antropológiai módszereket alkal- 
mazták (megfigyelés, genealógiák, családfák készítése), emellett interjúkat készítettek, 
feldolgozták a városra vonatkozó dokumentumokat és statisztikákat; folytattak kérdő- 
íves vizsgálatot is, de a könyvből ennek pontos módszere nem derül ki. A fő informá- 
cióforrást a személyesen megismert helybeliek jelentették. 

A kutatás programja az antropológia univerzális funkcionalitás elvéből indult ki, va- 
gyis abból a feltevésből, hogy a társadalomban minden hiedelemnek, intézménynek, 
gyakorlatnak stb. határozott szerepe van az élet reprodukciójában. Szándékuk szerint 
minden viszony a teljes közösség része, és minden rész kölcsönösen függ az összes töb- 
bi résztől." (YCSL 14.) A megvalósításban azonban az osztályrendszer elemzése került 
az előtérbe. 

Warner az osztályokat nem pusztán statisztikai kategóriáknak, hanem valóságos 
csoportoknak tekintette. 


, Osztályokon az emberek két vagy több olyan rendjét értjük, akikről az a hiedelem 
él, hogy társadalmilag alacsonyabb vagy magasabb pozíciót foglalnak el, s akiket en- 
nek megfelelően rangsorolnak a közösség tagjai. ... Az osztálytársadalom a jogokat 
és kiváltságokat, a kötelezettségeket és terheket egyenlőtlenül osztja el alacsonyabb 
és magasabb fokozatai között. A kasztrendszertől eltérően az osztályrendszer saját 
értékei révén lehetővé teszi a felfelé vagy lefelé való mozgást a társadalmi ranglét- 
rán." (YCSL 82.) 


Warner. osztályfogalmának tehát a következő fontos elemei vannak: az osztályrendszer 
társadalmi egyenlőtlenséget jelent, az osztályok hierarchikusan helyezkednek el egy- 
más felett, az osztályrend lehetővé teszi a társadalmi mobilitást. Az osztályrend fontos, 
ha nem a legfontosabb eleme az, hogy az emberek egymást osztályokba sorolják. Mint- 
hogy az egyénnek a saját és mások viszonylagos helyzetére vonatkozó megítélése lé- 
nyeges része ennek az osztályfogalomnak (és, mint látni fogjuk, az osztályba sorolás 
alapját a státus becslése képezte), Warner osztályai inkább státuscsoportok. 

Yankee City osztályrendjének (státusrendjének) megismerésében a kiindulópont az 
egyénnek a saját és mások viszonylagos helyzetére vonatkozó megítélése volt. Warner 
azt írta, hogy minden lakosról felfektettek egy kartotékot, amelyen feljegyezték az ő stá- 
tusára vonatkozó másoktól származó becsléseket. (YCSL 70.) Elvileg azt kellett volna 
tennie, hogy mindenkit megkérdez mindenki viszonylagos osztályhelyzetéről, s vala- 
miképpen ezeket a becsléseket összesíti. De ezt még egy 17 000 lakosú kisvárosban sem 
lehetett megtenni. Nem lehet ezért tudni, hogy mi történt, hogy pontosan kiknek a stá- 
tusbecslése alapján sorolták be az egyéneket az egyes státuscsoportokba (mert minden- 
kit besoroltak). Warnernek az osztályszerkezet becsléséről való beszámolója a sorozat 
első kötetének leghomályosabb része. 

Az osztály idézett meghatározásából az következik, hogy az osztályok nem statisz- 
tikai halmazok, hanem mint képzetek, konstrukciók reálisan léteznek a társadalom tag- 
jainak tudatában. De Warner is azt írta, hogy , nem szabad azt hinni, hogy Yankee City 

minden lakosa pontosan tudatában van mindazoknak a finom megkülönböztetéseknek, 
amelyeket e könyvben teszünk." (YCSL 91.) Természetesen merül fel tehát az a kérdés, 
hogy kiknek a képzetei irányadók a státuscsoportok meghatározásában, és milyen fokú 
egyezést kell feltételeznünk a társadalom tagjainak a képzetei között, hogy valósnak te- 
kinthessük a státuscsoportokat. Arról, hogy Yankee City lakói mennyire vannak tuda- 
tában a Warner szerint ténylegesen létező hierarchikus osztályrendnek, nem sokat tu- 
dunk meg. 

A kutatók — mint említettem — a város teljes lakosságát osztályokba sorolták — hat 
osztályba, amelyek három nagyobb csoportba vonhatók össze. Eszerint a felső-felső 
osztályba tartozott a lakosság 1,490-a, az alsó-felsőbe 1,690-a, a felső-középbe 10,290-a, az 
alsó-középbe 28,1 90-a, a felső-alsóba 32,690-a, az alsó-alsóba 25,290-a. (YCSL 88.) Ez az 
osztályszerkezetről alkotott kép még nem a középosztályok túlsúlyát mutatta, hiszen az 
alsó két osztály a lakosság több mint felét tette ki. Nem szabad elfeledni, hogy a terep- 
munkát a nagy válság idején végezték. Yankee City ipari város volt, a legtöbb munkást 
a cipőipar foglalkoztatta. 

Warner osztályai lakóhely, lakástípus, származás, foglalkozás és jövedelem tekinte- 
tében nagy különbségeket mutatnak (az adott osztályba azonban nem ezek alapján so- 
rolták be az egyéneket). Az első kötet adatai (és a második, a szó szűkebb értelmében 
vett státust, azaz a társasági kapcsolatok rendszerében elfoglalt helyet vizsgáló kötet- 
nek az eredményei) alapján úgy tűnik, hogy a két felső csoportot egyfajta régiség" kü- 
löníti el: a felső-felső osztály hagyományos, tisztán vankee származású, de gazdasági te- 
kintetben kevésbé sikeres csoport, amely a város legmagasabb státusú részeiben lakik, 
míg az alsó-felső osztály egy feltörekvő, gazdaságilag sikeresebb csoport, amelyben 
már bevándorolt származásúak is találhatók. Mindkét felső osztály tagjai túlnyomó- 
részt professionals (azaz ügyvédek, orvosok stb.), de a felső-felsők közt több a hivatal- 
nok, az alsó-felsők közt pedig kereskedők is vannak, akik a felső-felsők közt nem talál- 
hatók. A két alsó osztály természetesen többségében bevándoroltakból és betanított 
munkásokból állt. Foglalkozás tekintetében a két középső osztály között mutatkozott 
erős különbség: a felső-középsők közt elég jelentős a professionals aránya, és kevés a 
munkás, az alsó-középsők zöme hivatalnok és munkás volt. A jövedelem tekintetében 
az 1930-as években a skála az alsó-felsők egy főre eső 2652 dollárjától az alsó-alsók 154 


dollárjáig terjedt. 
Warner a szociológia történetében erről a — mint látható, nem igazán szilárd lábakon 
álló — "osztályelméletről" lett ismert. Mint irodalmi produktum és társadalomelemzés 


sokkal élvezhetőbbek a sorozat későbbi kötetei, különösen az ipari konfliktusról szóló 
negyedik és a szimbolikus világról írt ötödik — mindkettő már 1945 után íródott és je- 
lent meg, de a harmincas évek kutatásain alapult. Az utóbbi világosan árulkodott arról 
a hatásról, amelyet Durkheim gyakorolt Warnerre. A városi élet közösségi-politikai rí- 
tusaiban a (végső soron a státusrendszert is megalapozó) kollektív reprezentációkat be- 
mutató kötet elsikkadt a diadalát ülő újfajta szociológia felméréstömegében. 


24 Lásd kézikönyvét: Warner, W. Lloyd — Meeker, Marchia — Eells, Kenneth: Social Class in America, 
A Manual of Procedure for the Measurement of Social Status, Chicago: Science Research Associates, 1949. 

A "statisztikusok" a "kemény módszerekért" 


Noha maga Giddings igazán nem értett sem a kvantitatív adatok gyűjtéséhez, sem a 
korszerű statisztikai módszerek alkalmazásához, tanítványai — a Giddings boys: William 
Fielding Ogburn, Howard W. Odum és Stuart F. Chapin — jelentősen hozzájárultak ah- 
hoz, hogy a "kemény" módszerek alkalmazása elfogadott és uralkodó eljárássá vált.2$ 
A Sstatisztikai irányzat erősödésében jelentős szerepet játszott a pozitivista George 
A. Lundberg, a Cooley-tanítvány Read Bain és a Chicagóban doktorált Luther Lee 
Bemard is (akinek legfontosabb teljesítménye az volt, hogy 1924-ben megjelent 7he 
Instincts című könyvében végzetes kritikai csapást mért az ösztönelméletekre). Chapin 
adta ki 1920-ban az első modernnek tekinthető módszertani tankönyvet (Field Work and 
Social Research). 

A kvantitatív eljárások alkalmazása megerősítette a szociológia tudományos jellegét, 
elősegítette a szociális reformer törekvésektől való elhatárolódását, amire egyébként, 
mint láttuk, a chicagói iskola inspirátora, Park is törekedett. Ogburn Parkhoz nagyon 
hasonlóan nyilatkozott a világjavító törekvésekről. 1929-ben a következőket írta: 


5 A szociológiát mint tudományt nem érdekli, hogyan lehetne a világot egy jobban 
élhető hellyé tenni, nem erősíti meg a hiedelmeket, nem terjeszt információkat, nem 
forgalmaz híreket, nem az életről kialakított benyomásokat terjeszti, nem vezeti a s0- 
kaságot, és nem irányítja az állam hajóját. A tudományt csak egy dolog érdekli, tud- 
niillik az új tudás felfedezése."216 


Olyasvalaki részéről, aki matematizálni akarta a társadalomtudományt, ez sokkal hihe- 
tőbben hangzott, mint a puha" eszközöket előnyben részesítő és az újságírói módsze- 
reket megőrző Parktól. 

A kvantitatív módszerek fontosságát hangsúlyozó Giddings-tanítványok és társaik 
az empirikus szociológia kialakítását a chicagóiaktól eltérő úton kezdték meg. A chica- 
góiak elsősorban arra törekedtek, hogy minél több első kézből, közvetlen megfigyelés- 
ből és a társas életre vonatkozó dokumentumból származó használható tapasztalati 
anyagra tegyenek szert, és az anyag feldolgozásában meglehetős szabadsággal jártak el. 
Mint láttuk, következtetéseik helytálló voltáért elsősorban a kutató maga szavatolt (eb- 
ben a régi újságírói módszer élt tovább), csak töredékesen alakultak ki azok a módsze- 
rek, amelyek interszubjektív bizonyosságot kölcsönözhettek az eredményeknek. 

A Giddings-tanítványok fontosabbnak tartották a megbízható statisztikai módszerek 
alkalmazását, mint a tapasztalatszerzés módjának átalakítását. Alapvetően a rendelkezé- 
sükre álló statisztikai anyagra, a már korábban kialakult adatgyűjtési eljárásokra támasz- 
kodtak. Az empirikus adatok megszerzésének módjában működésük nem jelentett igazi 
változást. (Láttuk, hogy a chicagóiak éppen ebben a tekintetben voltak úttörők.) Az az 
újabb nagy változás, amely a szociológiai tapasztalás és a statisztikai elemzési eszköztár 
összekapcsolásához, a szociológiai tudás újfajta "termelési módjához vezetett, az 
1930-as években és a Giddings-tanítványok körétől távol következett be. 

Giddings tanítványai közül Ogburn tett szert a szakmában a legnagyobb tekintély- 
re, alapvetően azért, mert több mint húsz évig Chicagóban működött, és így hatéko- 
nyan tudta befolyásolni a harmincas években fellépő új nemzedék szemléletét. Ogburn 


245 Minthogy ez a könyv nem foglalkozik a statisztika történetével, és a statisztikai elemzési módszerek 
megítélése tekintetében nem is érzem magam kompetensnek, ezért részletesen nem foglalkozom azzal, hogy 
milyen elemzési eljárásokat és milyen eredménnyel használtak. 

246 Idézi Bulmer, Martin: The Chicago School of Sociology. Institutionalization, Diversity, and the Rise of 
Sociological Research, Chicago: The University of Chicago Press, 1984,182. 

Chicagóba kerülése az intézményi logika meghatározó szerepét mutatja. Az, hogy 
Ogburn másképp fogta fel a szociológiát, mint Park, aki akkor volt befolyása csúcsán, 
mindenki előtt világos volt a húszas években. Ráadásul Ogburn a rivális Columbia egye- 
temen tanult, ami még  valószínűtlenebbé tehette volna a meghívását. A  chicagóiakat 
azonban sokkal inkább az intézmény érdeke mozgatta, nem a doktrinális szempontok. 
Ogburnt azért hívták meg (tulajdonképpen a Columbia orra elől halászták el), mert lát- 
ták, hogy a chicagói iskola elsősége az amerikai piacon csak akkor őrizhető meg, ha 
minden területen a legjobbat tudják nyújtani, márpedig statisztikában (Burgess említett 
törekvései ellenére) nem voltak a legjobbak. Ogburn Chicagóban fontos szerepet ját- 
szott abban, hogy a szociológusoknak a harmincas években felnőtt generációja sokkal 
jobban látta a kvantitatív elemzési módszerekben rejlő lehetőségeket, mint a megelőző 
nemzedék. 


William Fielding Ogburn 


m William Fielding Ogburn 1886-ban született Georgia államban. Egy helyi college-ban kez- 
dett tanulni, rövid ideig középiskolában tanított, majd a Columbián szerzett diplomát 
1909-ben és doktori fokozatot 1912-ben. Doktori dolgozata és korai írásai is azt mutatják, 
hogy a társadalmi reform kérdései nagyon érdekelték, nézetei radikálisak voltak, rokon- 
szenvezett a szocializmussal. 1951-ben, nyugalomba vonulása alkalmából is büszkén em- 
legette, hogy a könyvtárában meglevő háromkötetes Marx-válogatást az Industrial Workers 
egyre szkeptikusabb lett, de mindvégig liberálisnak számított a terminus amerikai értel- 
mében. 

Az I. világháború alatt a National War Labor Board és a Bureau of Labor Statistics munka- 
társa volt. Itteni statisztikai működése (családi költségvetésekkel és árindexekkel foglal- 
kozott) alapozta meg szakmai tekintélyét, a statisztikai társaság folyóiratának szerkesztő- 
je lett. Oregonban, egy kisebb college-ban tanított, majd a Columbián. 1927-ben hívták meg 
a chicagói egyetemre, ahol a szociológia oktatásában az egyik vezető személyiséggé vált. 
Kormányzati megbízatásokat is vállalt Hoover és F. D. Roosevelt elnökök számára. 
1952-ben vonult nyugalomba. 1959-ben, halála évében jelent meg tanítványával, M. F. 
Nimkoff-fal közösen írt Handbook of Sociology, a korszak egyik sokat használt tankönyve. 


. Fő elemzett művei: 

Social Change with Respect to Culture and Original Nature, New York: Huebsch, 1922 (SC) 
(szerkesztett mű:) Recent Social Trends in the United States. Report of the Presidents 
Research Committee on Social Trends, New York: McGraw-Hill, 1933,2 kötet. 

On Culture and Social Change, Chicago: The University of Chicago Press, 1964 


Ogburnt, mint láttuk, elsősorban statisztikai munkássága miatt hívták meg Chicagó- 
ba. Statisztikai szemléletét a statisztika brit iskolája, Karl Pearson és George Udny Yule 
határozták meg. Már a tízes évektől publikált statisztikai írásokat, amelyekben ezeknek 
az új módszereknek az alkalmazását javasolta. Egy levelében azt írta, hogy ,ha rajtam 
múlna, én azt javasolnám, hogy az erőfeszítéseket néhány szűk területre kell korlátoz- 
ni, mint a statisztikai felmérések, a népesedési tanulmányok és a vitális statisztika".248 

Legfontosabb és legismertebb munkája, a Social Change azonban alig tartalmaz kvan- 
titatív . adatokat, ennek megfelelően finomabb statisztikai elemzéseket sem lehet benne 
találni. . Általános  társadalomelméleti problémákat tárgyalt. Ogburn, ahol állításait  szá- 


247 Minderre lásd Bulmer, Martin i. m. 170-171. 
248 Idézi Odum, Howard W.: American Sociology. The Story of Sociology in the United States through 1950, 
New York: Longmans, Green and C, 1951,150. 

mokkal is alá kívánta támasztani, a statisztikai szolgálatok által rendelkezésre bocsátott 
anyagokat használta és elemezte. Bármennyire hangsúlyozta is a bevezetőben, hogy ,a 
bonyolult témák elemzése valamilyen mértékben a tényektől függ, s ezért minél telje- 
sebbek az adatok, annál jobb az elemzés" (SC VII.), az alapvető statisztikai információk 
mellett közismert történeti tényekre és antropológiai munkák megállapításaira támasz- 
kodott. Ogburn tehát hűséges maradt a klasszikus szociológia első korszakának domi- 
náns kutatási eljárásához, amennyiben mások (más intézmények) által gyűjtött anyago- 
kat felhasználva művelte a szociológiát. Ogburn és tanítványa, Stouffer vagy Lazarsfeld 
között az volt a különbség, hogy míg az utóbbiak a kérdőíves vizsgálat útján nyert 
egyéni szintű adatokat használtak, addig Ogburn megmaradt a statisztikai szolgálatok 
által rendelkezésére bocsátott aggregált adatoknál. (Ennek megfelelően elméleti írásai- 
ban is a makroszintű jelenségekre koncentrált, érzéketlen maradt a mikroszintű, cselek- 
véselméleti problémák iránt.) Ogburn statisztikája sokkal modernebb volt, mint a 
Durkheimé, de a kutatási módja nem különbözött tőle. Ennélfogva bármennyire is ha- 
ladottabbnak tűnik Ogburn, mint a sokszor az újságírásból származó módszereknél 
megmaradó Park vagy az egyszerű statisztikai kereszttáblák szintjén alig túllépő 
Burgess, egy és nagyon lényeges vonatkozásban elmaradt tőlük: szociológiája alapvető- 
en másodkézből vett anyagokkal dolgozott. 

Ogburn nevével leginkább a kulturális lemaradás" (cultural lag) elmélete fonódott 
össze. Noha az ebben felhasznált elméleti irodalom meglehetősen szűkös (az antropo- 
lógusok és néhány pszichoanalitikus munka mellett csak Comte, Spencer és Giddings 
szerepel), az előző évtizedek általános elméleti traktátusaitól jótékonyan megkülönböz- 
teti az, hogy egy viszonylag jól körülhatárolt témát taglal, valamint az, hogy az érvelé- 
sen látszik, hogy elméje a matematikai statisztikán művelődött. 

A könyv címe ugyan egy klasszikus evolucionista feltevésre utalt, de érdemben nem 
tért ki arra, mi az evolúció. Ogburn egész életében evolucionista maradt. 1940-ben egy 
kéziratában leszögezte: , A társadalmi evolúció tény." Szilárd meggyőződése volt, hogy 
az evolúció problémája meg van oldva, és bizonyára ez vezette akkor, amikor felesle- 
gesnek ítélte a fogalom részletes taglalását. Nem tételezte fel Spencer módjára, hogy 
megfigyelhető egy általános, nagy evolúciós folyamat. A társadalmi, pontosabban kul- 
turális evolúció — írta — részeire bontható, a városok, családok, a művészet, a tudomány 
fejlődésére. Ezek azok a társadalmi trendek, ,a jelentős időszakra kiterjedő, azonos 
irányba tartó társadalmi mozgások", amelyek elemezhetők.?? 

A könyv címe ellenére a kulturális és nem a társadalmi változásról szól — a terminu- 
soknak az Ogburn által vett értelmében. A társadalmat Ogburn pszichológiai terminu- 
sokkal vélte leírhatónak: , szociabilitás, társiasság, társulás, az azonos fajúaktól szárma- 
zó ingerekre adott válasz és az együvé tartozás tudata". (SC 59.) Eléggé egyértelműnek 
tűnik, hogy ezekkel a terminusokkal volt tanárának, Giddingsnek a társadalomfogal- 
mára utalt. A kultúrát , az emberi társadalom felhalmozott termékei alkotják" alkotják, 
s ezek közé tartoznak , az anyagi javak használatának módjai ugyanúgy, mint a társa- 
dalmi intézmények és a dolgok megtételének társadalmi módjai." (SC 58.) Míg az ame- 
rikai szociológia egyik jelentős áramlata éppenséggel a "pszichológiai terminusokkal! 
jellemzett társiasság alaposabb elemzése és a szociológiai érdeklődés középpontjába he- 
lyezése felé tartott, Ogburn — a klasszikus antropológiai kultúrafogalomhoz kapcsolód- 
va — sokkal inkább az intézmények és kulturális objektumok, tárgyak elemzését tartot- 
ta fontosnak (a materiális tárgyak a későbbi szociológiában ritkán kerültek annyira a 
középpontba, mint Ogburnnél). A kulturális változások között Ogburn kiemelt jelentő- 


249 Lásd Duncan, Otis Dudley: Introduction, in: Ogburn, William Fielding On Culture and Social Change, 
Chicago: The University of Chicago Press, 1964, XVII-XVIII. 

séget tulajdonított az anyagi kultúra szelektíven kumulatív jellegének (SC 73,76.), azaz 
annak, hogy a kulturális formák megőrződnek és újak adódnak hozzájuk. Tulajdonkép- 
pen ez a kumulativitás Ogburn ki nem fejtett fejlődésfelfogásának a lényege. 

A kulturális változás központi mozzanata az újítás. Ogburn feltehetőleg nem ismer- 
te Tarde-nak a korszakban nagyon népszerű újításelméletét, és csak általánosságban vi- 
tatkozott azzal az elképzeléssel, hogy az újítás az elmebeli képességek függvénye len- 
ne. A kumulativitás már kifejtett elvére támaszkodva úgy vélte, a releváns kérdés az 
,hogy egy adott kulturális alap mennyiben határozza meg sajátosan az egyes újításo- 
kat". (SC 83.) Minthogy az újítás, a feltalálás a kulturális alap függvénye, nagyon való- 
színű, hogy egyszerre többen fedezik fel ugyanazt (hiszen azonos a kulturális alapjuk). 
Ogburn ezt azzal igazolta, hogy összeállította a párhuzamos felfedezések 148 tételből 
álló listáját. (SC 90-102.) A párhuzamos felfedezések ténye Ogburn szerint igazolja a 
kultúra meghatározó szerepét a felfedezésekben. (SC 84.) 

Értelemszerűen nem lehetne kumulativitás, ha az újítások nem a már adott kulturá- 
lis, materiális bázistól függnének. A függés módjával kapcsolatban Ogburnnek nem 
volt igazán részletes kifejtett elképzelése. Az az állítás persze plauzibilis, hogy az anya- 
gi kultúra mérete, az tárgyi felszerelések nagysága befolyásolja az újítások számát és ez- 
által a változás sebességét. (SC 104.) Ogburn úgy látta, hogy az újítások tekintetében 
gyorsulás figyelhető meg. Ezt az Egyesült Államokban évente benyújtott szabadalmak 
számának növekedésével illusztrálta (SC 113.) — ez a könyvben található kisszámú adat 
egyike. 

Ogburn újításelméletének magva néhány plauzibilis általánosság. Az újítások aka- 
dályaira vonatkozó elemzése hasonlóan plauzibilis, de sajnos néhol ellentmond az újí- 
tás magyarázatának. Így például a változás lassulását a hasznosnak bizonyuló régi kul- 
turális elemek továbbélésének tulajdonította. (SC 159, 193.) Ebből viszont az adódik, 
hogy a nagyobb méretű anyagi kultúra (amelynek a hasznossága is nagyobb) egyszer- 
re magyarázza az újítások gyorsulását és lassulását. 

A könyv általános magyarázatot kínált néhány megfigyelt társadalmi problémára. 
Ez a magyarázat a lemaradás" (lag) nevezetes teóriája. Alapja az a feltevés, hogy a vál- 
tozás a kultúrában nem mindenütt megy végbe azonos sebességgel. Fentebb már láttuk, 
hogy Ogburn tulajdonképpen nem evolúcióról, hanem fevolúciókról, azaz a különbö- 
ző társadalmi és kulturális részterületeket érintő változásokról beszélt. Másrészt láttuk, 
hogy az újítást a meglevő kumulált kulturális készlettől tette függővé. (A változás aka- 
dályainak elemzése e tekintetben nem volt különösebben instruktív.) A két feltevésből 
következik, hogy két kulturális részterület változása nem lehet azonos ütemű. Mint- 
hogy pedig , a gyors változás kultúránk egyik részében további változások révén bekö- 
vetkező alkalmazkodást kíván a kultúra különböző, a megváltozott résszel összefüggő 
elemeiben" (SC 201.), az ütemkülönbség csak hibás alkalmazkodáshoz (maladjustment) 
vezethet. 

A két, Ogburn által megkülönböztetett kulturális részterület , az élet anyagi feltét- 
elei", azaz , házak, gyárak, gépek, nyersanyagok, késztermékek, élelmi cikkek és más 
anyagi tárgyak" (SC 202.), másfelől , az adaptív kultúra", , például a szokások, hiedel- 
mek, filozófiák, törvények, kormányzatok." (SC 202.) Igaz ugyan, hogy például a csa- 
lád Ogburn szerint is tartalmaz anyagi és adaptív elemeket egyaránt, de egészében 
eléggé megalapozottnak tartotta ezt a megkülönböztetést. Ogburn általában sokkal 
több dolgot tart magától értetődőnek, mint amit egy matematikailag iskolázott elmétől 
elvárnánk. Így például sem azt nem vizsgálta, hogy miért kellene alkalmazkodnia az 
"alkalmazkodó kultúrának" az anyagihoz, sem azt, hogy pontosan miben állna ez az al- 
kalmazkodás. Minthogy — láttuk — Ogburn még öreg korában is büszkélkedett három- 
kötetes Marxával, feltételezhető, hogy a kétféle kultúra megkülönböztetésében és abban 

a feltevésben, hogy a kettőnek illeszkednie kellene egymáshoz, az alap és felépítmény 
fogalmaival kapcsolatos Marx-reminiszcenciák is szerepet játszhattak. 

Általános tézisként szögezte le, hogy , az anyagi kultúrában bekövetkező változások 
megelőzik az adaptív kultúra változásait" (SC 211.), s ezt az "adaptív kultúra" csak bizo- 
nyos késéssel követi. Ezt a tézist két részre lehet bontani: egyfelől a késés oka lehet az 
adaptív kultúra változásainak a lassúsága, másfelől a materiális kultúra változásainak a 
gyorsasága. Ogburn ezeket külön vizsgálta meg. Az adaptív kultúra lemaradásának okai 
között különösebb logikai rend nélkül többet is felsorolt. Például a következőkre gondolt: 
az újítások ritkák az adaptív kultúrában; a társadalmi heterogenitás akadályozza a válto- 
zást; az adaptív kultúra távol van az anyagi kultúrától, és közel van a nem adaptív kultú- 
rához (talán az értelmiségi, filozófiai, esztétikai kultúrára gondolt); bizonyos értékek aka- 
dályozhatják a változást. (SC 256-265.) Az akadályozó tényezők közül a heterogenitást 
érdemes kiemelni, mert e címszó alatt Ogburn az osztály ellentéteket tárgyalta. 


5 Az adaptív kultúra változásai olykor megfelelnek az egyik csoport érdekeinek, de 
ellentétesek egy másik csoportéval. Számos napjainkban javasolt reform azon osztá- 
lyok jobb alkalmazkodását szolgálja, amelyek nem gazdagok és hatalmasok. ... 
Az adaptív kultúra bizonyos változásaival szembeni ellenállás forrása ezért a mo- 
dern társadalom osztály viszonyaiban található." (SC 260-261.) 


Az anyagi kultúra változásának nagyobb sebessége következik a kumulativitás fel- 
tevéséből: míg az adaptív, nem anyagi kultúra kisebb mértékben kumulatív (mert keve- 
sebb tárgy, tárgyakhoz köthető eljárás halmozódik fel benne — ez a helyzet például a val- 
lás esetében), addig az anyagi nagymértékben az. , Lehetséges ezért, hogy kulturális 
alap kiterjedése, amely a felfedezések vagy változások létrejöttében közvetlen szerepet 
játszik, inkább jellemző az anyagi kultúrára, mint a nem anyagi kultúrára." (SC 273.) 

Lehet-e a lemaradást" mérni? Ogburn természetesen arra törekedett, hogy mindent 
mérhessen. Kvantitatív példaként a munkások baleseti kárpótlásának törvényi szabá- 
lyozását választotta. (SC 213 sk.) Az anyagi kultúrában bekövetkezett és mérhető válto- 
zás ebben a kísérletben a gépi nagyipar növekedése volt, illetve a munkahelyi balesetek 
ezzel párhuzamos növekedése. Az adaptív kultúrában bekövetkezett változást a törvé- 
nyi szabályozásnak a munkások számára kedvező megváltoztatása jelentette (a mun- 
káltató felelősségének kiterjesztése arra az esetre is, ha a munkásnak is felróható a bal- 
eset bekövetkezése). Ogburn a két változás időkülönbségét kereste. Az anyagi kultúra 
változásának kezdetét, minthogy a munkahelyi balesetekre nem voltak jó adatai, a vas- 
útépítés 1850 és 1870 közötti fellendülésével azonosította. Azt állította, hogy az adaptív 
kultúrát az adott vonatkozásban akkor lehet megváltozottnak tekinteni, amikor az álla- 
mok többsége már törvénybe iktatott valamilyen, a munkásoknak többé-kevésbé ked- 
vező szabályozást. Úgy látta, hogy a balesetbiztosítás szabályozásának általánossá vá- 
lása 1915-re tehető. Így megkapta a lemaradás mértékét: 45-65 évet. (SC 236.) 

Az elemzésre kiválasztott példa is azt sugallja, hogy Ogburn 1922-ben még nem fe- 
lejtette el ifjúsága szocialista vonzalmait és az IWW-től kapott Marxot. A kulturális 
"lemaradás! elemzését lezáró bekezdés ugyanerre enged következtetni. 


, Ha az anyagi kultúra növekvő gyorsaságú felhalmozódása és változása folytató- 
dik, úgy tűnik, hogy a kulturális lemaradások is sokkal jobban felhalmozódnak, 
mint ma. Ez a fejlemény komoly feladványt jelent azok számára, akik irányítani sze- 
retnék a társadalmi haladás menetét, azt a feladatot róva rájuk, hogy kiküszöböljék 
a hibás alkalmazkodást az anyagi változásokhoz való gyorsabb idomulás révén. 
Elképzelhető, hogy a kulturális elmaradások felgyülemlése elér egy olyan pontot, 

hogy valami módon egészükben lehet őket megváltoztatni. Ebben az esetben talán 
a forradalom szó írja le azt, ami történni fog." (SC 280.) 


Ogburn elemzése — szerzője szándékával ellentétben — sokkal inkább ideológiai, 
mint tudományos igényeket elégített ki. A "kulturális lemaradás" elmélete eléggé álta- 
lános és kevéssé meghatározott volt ahhoz, hogy a legkülönfélébb jelenségekre alkal- 
mazni lehessen, mint ahogy a konzervatívok és a radikálisok is saját szükségleteikhez 
igazíthatták. A könyvben és a benne bemutatott megejtően egyszerű sémában még ele- 
venen élt a klasszikus amerikai szociológia törekvése a nagy társadalmi változás értel- 
mezésére. Szándékolt ideológia- és értékmentességében azonban már egy újabb felfo- 
gásmód előkészítését is lehet látni. 

Ogburn nem a változásról írott könyvvel teremtett iskolát, hanem a statisztikát fel- 
használó megközelítés intézményes pozícióinak erősítésével. Ehhez járult hozzá a szer- 
kesztésében 1933-ban kiadott Recent Social Trends is. A két vastag kötet számos (polito- 
lógus, geográfus, közgazdász és szociológus) kutató közreműködésével készült állapot- 
felvétel az Egyesült Államokról a nagy válság előtti időszakban. A két kötetben semmi- 
féle közös elméleti keretet nem lehet felfedezni, ennek kialakítására feltehetőleg nem is 
törekedtek. A bevezetőben ugyan Ogburn röviden felvázolta saját kulturális 
lemaradás" elméletét, 29 de az egyes tematikus fejezetekben ez már nem került elő 
(még az általa írt, az innovációról és a családról szóló két fejezetben sem). A tanulmá- 
nyok leíró jellegűek voltak, és a rendelkezésre álló statisztikák minél teljesebb kiakná- 
zására törekedtek. A szociológiai jellegű fejezetek is statisztikai bázisra épülnek, a hú- 
szas évek újabb empirikus módszerei nem jelentek meg a két kötetben.! 


Howard W. Odum 


Ugyancsak Giddings iskolájából került ki és a Recent Social Trends létrejöttében is szere- 
pet játszott Odúm, aki Ogburnhöz hasonlóan az induktív eljárások, a statisztikai mód- 
szerek erőteljesebb szociológiai használatát propagálta, s emellett a "déli szociológia 
egyfajta vezéralakja kívánt lenni. 


um Howard W. Odum 1884-ben Georgiában született, anyai ágon egykori ültetvényes rab- 
szolgatartó családból. Szülőföldjén és Mississippi államban tanult, klasszikus irodalmat és 
pszichológiát, . majd doktori fokozatot szerzett a Clark Universityn  pszichológiából, 
Giddingsnél 1910-ben szociológiából a  Columbián. Déli college-okban eltöltött évek után 
1920-ban került a Chapel Hillben levő University of North Carolina szociológiai tanszékére, 
amelyet a déli regionális kutatások központjává kívánt tenni. 1922-ben megalapította a 
Social Forces-t, a harmadik amerikai szociológiai folyóiratot. A  SSRC-ban, noha nem volt a 
Council tagja, jelentős szerepet játszott véleményezéseivel. Számos adminisztratív  felada- 
tot vállalt, a szociológiai közéletnek is egyik szereplője volt, emellett — erre nagyon büsz- 
ke volt — díjat nyert szarvasmarha-tenyészete volt. 1954-ben halt meg. 


e Fő elemzett művei: 
(társzerző  Jocher, Katharine): An Introduction to Social Research, New York: Henry Holt and 
Company, 1929 


250 Recent Social Trends in the United States. Report of the Presidents Research Committee on Social Trends, 
New York: McGraw-HIilI, 1933,1. k. XIII. 

251 Jól mutatja a harmincas évek eleje és a negyvenes évek eleje szociológiai megközelítései közti különb- 
séget, hogy az attitűdökről szóló fejezet (i. m. I. k. 382742.) a népszerű magazinok összesített tárgymutatójá- 
nak (Readers Guide to Periodical Literature) elemzése alapján mutatta be az attitűdváltozásokat. A pszichológi- 
ában már használt attitűdskálák még nem jelentek meg a szociológiában. 

American Sociology. The Story of Sociology in the United States through 1950, New York: 
Longmans, Green and Co., 1951 
Folk, Religion, and Society, Chapel Hill: The North Carolina Press, 1964 


Odum a Giddings által kezdeményezett, önmagát tudományosnak tekintő szocioló- 
giai irányzat képviselőjeként írta áttekintő kutatásmódszertani kézikönyvét. Ebben alig 
vett tudomást a rivális chicagói szociológiai kutatásokról: Thomas és Znaniecki Lengyel 
parasztját éppen csak megemlítette, s egy kurta mondatban szólt arról, hogy Chicagó- 
ban humánökológiai kutatások folynak. Park és Burgess Zöld Bibliája egy hivatkozást 
érdemelt. A könyv az akkori szociológia legfontosabb fejleményének a "tudományos 
módszertan" erősödését tekintette. A tudományos módszertan veleje pedig a statisztika 
alkalmazása. , A statisztikát, akár a társadalmi adatokra alkalmazzák, akár más szaktu- 
dományban alkalmazzák, a pontos mérés tudományos eszközének lehet tekinteni, 
amely — ha a társadalomtudományok különböző kutatási módszereivel gyűjtött kvanti- 
tatív adatokra megfelelőképpen alkalmazzák — ezeknek az adatoknak az értékét és ér- 
vényességét növeli, mert objektivitást, pontosságot, precizitást és tömörséget kölcsönöz 
nekik."252 Ami az adatgyűjtést illeti, Odúm azokat a módszereket sorolta fel, amelyek a 
mányi, a kísérleti és a régi értelemben vett, azaz konkrét közösségekre irányuló survey 
módszert), azaz nem érzékelte azt az újdonságot, amit a chicagói kutatások az adatok 
megszerzésének módja tekintetében jelentettek. 

Odúm mint déli szociológus a "faji kérdés egyik specialistájának, "néger-szakértő- 
nek" számított. Fiatalkorától gyűjtött és publikált néger népköltészetet, néger tárgyú 
szépirodalmi műveket írt. 1910-ben jelent meg Social and Mental Traits of the Negro című 
könyve, amely a "faji különbségek akkor még széles körben elfogadott biológiai interp- 
ezért úgy vélte, hogy képességei kifejlesztését a fehérekétől külön utakon kell biztosíta- 
ni — magyarul a faji szegregációt ajánlotta. Bár már az 1913-ban a philadelphiai városi 
iskolák néger tanulói között folytatott, a hagyományos survey-k módszereit alkalmazó 
vizsgálatában is óvatosabban fogalmazott, és kiemelte a környezet fontos szerepét, ké- 
sőbbi írásaiban is óvatos formában a szegregáció és a kkétfajú" (biracial) déli társadalom 
hívének mutatkozott. Ez érezhető legalábbis egy 1939-ben írott cikkében, ahol úgy vél- 
te, hogy lehetséges lesz , egy realisztikusabb testvériség a néger nép és a fehér nép kö- 
zött, amennyiben a normális társadalmi folyamatok, a fejlődés és a bővülés folytatód- 
nak. Ez azt jelenti, hogy visszaszorulnak a lehetőségekről, az egyenlőségről és igazsá- 
gosságról folytatott naiv viták és veszekedések, és egyenesen elismerik, hogy az egyen- 
lőség, a lehetőségek és az igazságosság már adottak az amerikai demokráciában és a né- 
gerek képességeiben."253 

Odum a regionális kutatások és a kulturális regionalizmus propagátora volt, ebben 
a témában több könyvet publikált (Southern Regions of the United States, 1936; American 
Regionalism, 1938). A regionalizmus a helyi csoport jelentőségét emelte ki az egészhez 
képest, a népi (folk) és helyi kultúra jelentőségét, s azt, hogy a régió ismerete lehet min- 
denfajta tervezés kiindulópontja. Odúm, noha ismerte és áttekintette a régiók körülha- 
tárolására és meghatározására vonatkozó irodalmat, tehát tisztában volt a régiók meg- 
határozásának nehézségével, a régióban valami szubsztanciálisat látott. , A régió szer- 
ves egység, nemcsak a természeti tájat tekintve, hanem a kulturális fejlődés szempont- 


252 Odum, Howard W. — Jocher, Katharine: An Introduction to Social Research, New York: Henry Holt and 
Company, 1929, 291. A statisztika általában való dicsérete mellett a kézikönyv érdemben nem tért ki a statisz- 
tikai módszerek jellemzésére. 

253 Odum, Howard W.: Folk, Religion, and Society, Chapel Hill: The North Carolina Press, 1964, 44. 

jából is, amelyben ősidők óta négy elem működik együtt — azaz a föld és a nép, kultu- 
rálisan az időbeli és térbeli viszonyok által meghatározva." A Dél természetesen eb- 
ben az értelemben volt régió Odúm számára. Regionalizmusa volt az a tudományos el- 
járás, amellyel megerősítette a Dél partikuláris sajátosságaihoz való ragaszkodását 
(amely a faji kérdésben is befolyásolta álláspontját). 


George Andrew Lundberg 


mum — 1895-ben, North Dakota államban született. Tanított Stockholmban, Hawaiiban, végül a 
University of Washingtonon. 1966-ban halt meg. 


e. Fő elemzett művei: 
(társszerzők Bain, Read — Anderson, Nels) (eds): Trends in American Sociology, New York: 
Harper £ Brothers, 1929 
Social Research. A Study in Methods of Gathering Data, New York: Longmans, Green and Co., 
1929 (5R) 


Lundberg a naivitásig menő következetességgel képviselte a pozitivista módszer- 
tant — a pozitivista szó filozófiai értelmében. Kiindulási pontja a tudományok módszer- 
tani alapú egysége volt. 


Az a kísérlet, hogy a tudományt a tárgyterületének megfelelően határozzák meg, 
csak zavart okozhat. Igen fontos hangsúlyozni azt a gondolatot, hogy a tudomány 
egy egységet alkot, és hogy a különböző tudományok csak ennek az egységnek a 
célszerű osztatai, azoknak a különböző problémáknak megfelelően, amelyekre ezt a 
közös módszert alkalmazzák." (SR 3.) 


Lundberg tehát elvetette a klasszikus (Comte- vagy Durkheim-féle) pozitivizmus kísér- 
leteit a tudományok tárgyterület szerinti osztályozására (és a szociológia terrénumnak 
ez úton való meghatározására), de megőrizte azt a gondolatot, hogy a tudományos el- 
járás mindenütt azonos vagy hasonló. Ebben a tekintetben Lundberg álláspontja hason- 
ló a kortárs logikai pozitivizmuséhoz vagy neopozitivizmuséhoz, de Lundberg minden 
valószínűség szerint nem ismerte ezt az irányzatot. Filozófiai vezetője a statisztikában 
is jelentős szerepet játszó Karl Pearson volt. 

Módszertanilag egy nem túlbonyolított induktivizmust és behaviorista operacional- 
izmust képviselt. Ami az elsőt illeti: a kutatás menete szerinte négy lépésből áll. Az el- 
ső a hipotézisalkotás, amely nem törvényhipotézisek, hipotetikus oksági összefüggések 
megfogalmazását jelentette nála, hanem csak a vizsgálati terület körülhatárolását. 
A második lépés az adatgyűjtés, a megfigyelés, a harmadik az adatok osztályozó ren- 
dezése, a negyedik az általánosítás, a tudományos törvények" megalkotása. (SR 4-5.) 
Lundberget nem zavarták meg a kortárs neopozitivisták megfigyeléssel, indukcióval és 
igazolhatósággal kapcsolatos tűnődései, amelyek végül teljesen aláásták az indukció- 
ban való bizalmat. 

Lundberg (filozófiailag megint csak alá nem támasztott) operacionalizmusa a kuta- 
tásban használatos fogalmak meghatározásával kapcsolatos. Igazi pozitivista módjára 
fölöttébb bizalmatlan volt az olyanféle homályos tartalmú fogalmakkal szemben, mint 
ész, "elme" "tudat vagy "társadalmi erők". Ezek szerinte megfigyelhetetlen, objektív 
módon leírhatatlan entitások. A szociológiának úgymond a behaviorista pszichológiá- 


254 I. m. 156. 

ban már bevált irányba kell haladnia, azaz , újra kell definiálnia a fogalmakat az objek- 
tíve megfigyelhető és mérhető viselkedés terminusaiban, és fel kell adnia mint tudomá- 
nyos fogalmakat azokat a terminusokat, amelyeket nem lehet valamilyen módon mér- 
ni." (SR 63.) Operacionalistának azért nevezzük ezt az álláspontot, mert a használt fo- 
galmakat a mérésükre alkalmazott eljárások segítségével határozta meg. 

Lundberg szerint a jól meghatározott fogalmak teszik lehetővé az értelmes kutatást. 
Számára a megfigyelhető viselkedés terminusaiban való meghatározás hasznossága, a 
kutatást elősegítő volta miatt preferálandó, a kérdést tehát filozófiai értelemben nem fe- 
szegette. Ezért nem derül ki, hogy pontosan mit jelent a mérhető viselkedés" terminu- 
saiban való meghatározás, mint ahogy az sem, hogy miként kell érteni a "tudományos 
törvény" fogalmát, ha csak viselkedési terminusokat használhatunk. Lundberg részlete- 
sen és elismerően foglalkozott az attitűdmérés különböző eljárásaival anélkül, hogy 
tisztázta volna, miként értendő ebben az esetben viselkedési terminusok segítségével 
történő fogalommeghatározás. Ebből úgy tűnik, hogy operacionalizmusa ugyanolyan 
felületes filozófiai megfontolásokon alapult, mint induktivizmusa. 

Lundberg természetesen az értékmentes tudomány híve volt. A tudomány öncélú, 
ezért nem etikai természetű. A tudósnak , tisztáznia kell elméjében, és világossá kell ten- 
nie mások számára, hogy mikor foglalkozik azzal, ami "van, és mikor azzal, aminek 
lennie kell." (SR 36.) Lundberg azonban abban is hitt, hogy a tudománytól várható a 
társadalmi problémák megoldása. A társadalomtudós , talán az egyetlen személy, aki ké- 
pes arra, hogy megmondja, a fennálló feltételek milyen megváltoztatása fog elvezetni a 
konfliktusok kiküszöböléséhez, és melyek azok a feltételek, amelyek valamilyen okból 
úgy tekinthetők, mint amelyek akadályozzák a közösség által kívánt célok elérését 
(s hogy ez a törekvés helytelen vagy helyes, arról a tudósnak mint emberi lénynek lehet 
véleménye)." (SR 36.) Mint könyve bevezetőjében írta, a fizikai tudományoknak a fizikai 
világ feletti ellenőrzésben elért sikere reményt ad arra, hogy az egyszer már bevált mód- 
szerek alkalmazásával a társadalmi viszonyok is megérthetők és ellenőrizhetők lesznek. 
(SR 9.)25 Az a kérdés, hogy a társadalom feletti tudományos eszközök felhasználásával 
megvalósított ellenőrzés összeegyeztethető-e a tudomány értékmentességének tételével, 
Lundberg számára nem merült fel. Ebben az értelemben szcientizmusa naiv volt (mon- 
dani sem kell, hogy Max Weber vonatkozó fejtegetései ismeretének nincs nála nyoma). 

A fentebbi, Lundbergre vonatkozó értékítélet annyiban nem helyénvaló, hogy az ő 
célja nem általános metodológiai traktátus írása volt, a tudományosság mibenlétére vo- 
natkozó fejtegetései csak azt voltak hivatva alátámasztani, hogy a statisztikai eljáráso- 
kat kell alkalmazni a társadalomtudományokban is. 


5 A statisztikai módszer a mintavétel és az átlagok módszere révén képes kezelni a 
társadalmi jelenségek hatalmas számából és változékonyságából származó, látszat- 
ra leküzdhetetlen nehézségeket. A korreláció módszere révén rendelkezik egy olyan 
technikával, amellyel mérni tudja a társadalmi jelenségek közti konzisztencia fokát. 
... Meg kell jegyezni, hogy a statisztikai módszerhez kell fordulnunk a társadalom- 
tudományokban, ha el akarjuk kerülni a szociológiai kísérletezés pontos módszere 
előtt álló látszatra leküzdhetetlen akadályokat." (SR 47.) 


Mint írta, a fejlett statisztikai módszerekhez képest az adatgyűjtés sokkal fejletlenebb és 
megbízhatatlanabb. (SR 50.) Lundberg ezért keményebb munkára kívánta nevelni a 
szociológusokat. 


255 Tudomány hitének jellegzetes dokumentuma egy háború utáni brosúrája: Can Science Save Us? (New 
York: Longmans, Green and C, 1947). Lundberg válasza természetesen: igen. 

Lundberg könyvének szűkebben módszertani fejezetei jó bepillantást nyújtanak az 
elvileg ekkor rendelkezésre álló eszköztárba. A mai szociológus számára természetes, 
hogy talál egy fejezetet a mintavételről (s bár megállapíthatja, hogy akkor még az esz- 
közök fejletlenebbek voltak, ez a fejezet nem lesz idegen számára). (SR 96 sk.) Hogy az 
esettanulmány a pozitivista-statisztikus Lundberg számára legfeljebb kiegészítő jelen- 
tőségű lehetett, az természetes. (SR 168 sk.) Az attitűdmérésről szóló fejezetből látni 
fogja, hogy a nagy technikai-módszertani újítások a könyv írása idején még nem jelen- 
tek meg, de a Lundberg által tárgyalt problémák azért ismerősek lesznek. (SR 197 sk.). 
A mai olvasó nem fogja érteni, hogy miért nem foglalkozott a matematikai statisztikai 
elemzési módszerekkel az ezeket nagyra tartó Lundberg, de be kell látnia, hogy megfe- 
lelő számítási kapacitás híján ezekkel úgyse jutott volna sokra akkor a szociológus. [Ide- 
genül a VI. és VII. fejezetben fogja érezni magát (The Schedule as an Instrument of 
Observation; Field Work: The Interview and Social Survey — SR 113 sk.). Azzal könnyen meg 
lehet barátkozni, hogy a survey Lundberg számára még a régi típusú, a közösségek ál- 
tal reformer célokból készített felméréseket jelentette (s ezeket nem sokra tartotta). (SR 
161 sk.) Az interjúval kapcsolatos megjegyzésekben ma is ismerős és megfontolandó 
gyakorlati tanácsokat fog találni. (SR 150 sk.) Ami zavaró, az az, hogy Lundbergnél még 
összefolyik a hivatalos statisztikai adatszolgáltatás a maga (személyi és intézményi) űr- 
lapjaival, a terepen mozgó megfigyelő számára készített szempontlista (schedule, a pél- 
da egy gyárfelügyeleti jegyzőkönyv), a vizsgálni kívánt jelenségről információkkal ren- 
delkező személyek megkérdezését szolgáló kérdőív és végül a vizsgálni kívánt szemé- 
lyek megkérdezését szolgáló kérdőív (és nincs szó a hagyományos kérdőív és az atti- 
tűdmérést szolgáló skála összekapcsolásáról, amely később az igazi nagy újdonság 
lesz). (A könyv 1942-es kiadásában Lundberg már elválasztotta ezeket a különböző 
módszereket.) Vagyis ezek a fejezetek a szociológiai ismeretek "termelési módjának" a 
régi állapotát tükrözik. Hiába van meg már számos elem külön-külön: a mintavétel, az 
attitűdskála, a kérdőív (és lappangva a matematikai statisztikai eszköztár). Ezek nem 
álltak össze azzá a hatékony "ismerettermelési móddá, amely lehetővé tette a modern 
szociológiát. 


A Sstatisztikusok! történeti helyét a Lundberg kézikönyvében is megfigyelhető hi- 
ány jelölte ki. Hiába voltak ők egy későbbi, matematikai eszközöket használó szocioló- 
gia előfutárai, minthogy nem jöttek létre azok az intézményi feltételek, amelyek ezek- 
nek az eszközöknek az új módon történő használatát lehetővé tették volna, kezdemé- 
nyezéseik nem voltak igazán termékenyek. A "chicagóiak" és a velük rokon törekvések 
jobban megőrződtek a szociológia kollektív emlékezetében, mert egy lényeges vonatko- 
zásban, az önálló adatszerző eljárások természetessé tételében sok mindent megelőle- 
geztek a modern szociológiából. 


Elméleti kísérletek 


A szociológiaelmélet szempontjából a húszas évek és a harmincas évek eleje nem volt 
különösebben termékeny az Egyesült Államokban. A jelentős újítások nem az elmélet 
terén történtek. Az elmélet szempontjából hosszú távon legjelentősebb esemény, Geor- 
ge Herbert Mead főművének (PÉT) posztumusz megjelentetése 1934-ben egy olyan 
gondolatvilágot tett hozzáférhetővé, amelynek körvonalai még az I. világháború előtt 
alakultak ki. 

Természetesen számos szociológus lépett fel az elméletalkotás igényével. Az a há- 
rom, akit itt kiemelek (véletlenül mindhárman az Egyesült Államokon kívül születtek 
és működtek pályájuk egy szakaszán) más-más módon példázza az elméleti tevékeny- 
ség sikertelenségét. A mai szociológiai hagyományban igazán csak Znaniecki él, s ő sem 
annyira elméleti teljesítménye, mint inkább a lengyel szociológia megteremtésében ját- 
szott szerepe miatt. Az 1930-as években a szociológiai intézményrendszerben Sorokin 
is, MacIver is központi helyet foglalt el. Ennek ellenére egyikőjük sem gyakorolt tartós 
hatást a szociológia történetében. Ennek talán az az oka, hogy elméleti kísérleteik sem 
a húszas évekre jellemző, sem a harmincas évek végi új típusú szociológiai kutatáshoz 
nem kapcsolódtak. A századelő törekvéseit folytatták akkor, amikor a szociológiai gya- 
korlat kezdett megfordulni. 


Pitirim Sorokin 


Az amerikai szociológusok között Sorokin élete volt a legkalandosabb — legalábbis ami 
az első harminc-egynéhány évet illeti. 


m Pityirim Alekszandrovics Szorokin 1889-ben született Vologda tartományban egy ikonké- 
szítő és -javító orosz iparos és egy komi parasztlány gyermekeként. Anyja korán meghalt, 
apja vándoréletet élt. Pityirim és bátyja nem tűrvén apjuk alkoholizmusát, amikor az if- 
jabb fiú tízéves volt, megszöktek tőle. Ekkor kezdett Pityirim iskolába járni, majd mint te- 
hetséges gyerek, egy egyházi tanítóképző növendéke lett. Itt ismerkedett meg az eszer for- 
radalmi eszmékkel. 1906-ban letartóztatták. Szabadulása után Pétervárra ment, ahol egy- 
részt az egyetemi felvételre készült, másrészt folytatta forradalmi tevékenységét. 1909-től 
fiziológiát és pszichológiát tanult (Behtyerevtől és Pavlovtól, akik a korai behavioriz- 
mushoz hasonló nézeteket képviseltek), jogot és szociológiát (de  Robertytől és 
Kovalevszkijtől, akik a francia pozitivizmushoz álltak közel). Emigráció és börtön tették 
változatosabbá az egyetemi éveket. A háború alatt Szorokin doktorátusára készült, de 
közbejött az 1917-es forradalom. 

Szorokin az eszer párt jobbszárnyán állt, az Ideiglenes Kormány vezetőjének, 
Kerenszkijnek a titkára volt. A bolsevik hatalomátvétel után letartóztatták, majd szabadu- 
lása után Arhangelszkbe ment a bolsevik hatalom elleni felkelést szervezni. A felkelés bu- 
kása után megint letartóztatták, s a kivégzéstől egykori iskolatársa, a bolsevik Pjatakov 
közbenjárása mentette meg. 1918 végén visszatért Pétervárra, doktorált, az egyetemen 
kezdett szociológiát tanítani, megjelentette A szociológia rendszere című könyvét. A rendőr- 
ség zaklatta, ezért 1922-ben emigrált. Egy prágai év után Ross hívására az Egyesült Álla- 
mokba utazott. 

A forradalom szociológiájáról tartott (határozottan antibolsevista) előadásokat, majd 
1924-ben a University of Minnesotán (Minneapolis) kapott állást. A húszas évek második 
felében a társadalmi moblitásról, a rurális szociológiáról, a társadalomelméletekről írt mű- 
vei gyorsan ismertté tették nevét, de az, ahogy kortársairól (így például a chicagóiakról) 
írt, sokakat bosszantott, és rendkívül fejlett önbecsülése is konfliktusokat okozott. 

Könyveinek köszönhette, hogy 1930-ban meghívták a Harvard akkor alapított szocio- 
lógiai tanszékére. Amilyen gyorsan vált Sorokin ismertté és elismertté, olyan gyorsan lett 
probléma a Harvard számára. 1937-ben publikált Social and Cultural Dynamics című több- 
kötetes, inkább történetfilozófiai, mint szakszociológiai munkáját a szociológusok többsé- 
ge keményen kritizálta, tudománytalannak tartotta. Az egyetemen belül is kétségek me- 
rültek fel Sorokin tudományos teljesítményével szemben, a diákok is egyre többet panasz- 
kodtak rá (agresszivitása, önkényes osztályozási módszerei és kérdéses szakmai hasznú 
kurzusai miatt). A Harvard szociológia tanszékét nem sikerült igazán fontos országos köz- 
ponttá tennie. (Igaz, nem dönthetett önállóan, kit hívjon meg, ráadásul külső tagokkal - 
például a fiziológus Lawrence Hendersonnal, Parsons pártfogójával, vagy Edwin B. 
Wilson statisztikussal — rakták tele a tanszékét, akik bármikor leszavazhatták). Egyre több 


525 


konfliktus alakult ki közte és a tanszék egy fiatalabb oktatója, Talcott Parsons között (aki 
körül egyfajta szakmai közösség alakult ki a doktoranduszokból). 1944-ben az egyetem 
vezetése felmentette a tanszékvezetés alól, helyére Parsonst nevezte ki. Sorokin ettől kezd- 
ve — sűrű egymásutánban publikált könyveiben — a modern civilizáció és a szerinte rossz 
irányba tartó szociológia bírálatával foglalkozott (1941-ban kijelentette, hogy  Durkheim, 
Simmel, Weber, Pareto és de Roberty óta nem jelentkezett szociológus, aki érdemes lenne 
a figyelemre), s azon töprengett, miképpen lehetne az altruista szellem és az idealista be- 
állítottság révén a közelgő katasztrófát elhárítani?6 1956-os Fads and Foibles in Modern 
Sociology című könyvében az egész amerikai szociológiával leszámolt. 1959-ben vonult 
nyugalomba az egyetemről. Az 1960-as években bizonyos fokig kibékült a szakmával és a 
szakma is vele, 1965-ben megválasztották az ASA elnökévé. 1968-ban halt meg. 


. Fő elemzett műveit: 
Social Mobility, New York: Harper £ Brothers, 1927 (SM) 
Contemporary Sociological Theories Through the First Ouarter of the Twentieth Century (1928), 
New York: Harper gk Row, 1964. 
(társszerző Zimmerman, Carle C): Principles of Rural-Urban Sociology, New York: Henry 
Holt, 1929 
Social and Cultural Dynamics, 3 kötet, London: George Allen £ Unwin, 1937 (SCD) 


Sorokin roppant termékeny szerző volt. 30, többnyire több száz oldalas könyvet 
publikált. Az amerikai szociológiában a minnesotai években írt három könyve alapoz- 
ta meg a tekintélyét. Ezek közül a Social Mobility elméleti hatása volt a legmaradandóbb. 
A könyv bevezetője a régi típusú szociológiai spekulációval való szakítást hirdette meg. 


A spekulatív szociológia elmúlóban van. Az objektív, tényszerű, behaviorista és 
kvantitatív szociológia sikeresen kiszorítja. ... Ebben a könyvben nem sok spekula- 
tív pszichologizálás és filozofálás van. ... Ahol szert lehetett tenni megbízható kvan- 
titatív adatokra, inkább ezeket használtam a tisztán kvalitatív leírások helyett. Igye- 
keztem elkerülni az "illusztráló" módszert, amelyben az állítást egy-két megerősítő 
állítással szemléltetik." (SM IX-X.) 


Ezt a programot örömmel olvashatták a "Giddings-fiúk". Sorokin ekkor még a szigo- 
rúan szakszerű, pozitivista szociológia képviselőjének látszott. 


Mobilitás 


Sorokin természetesen nem dolgozhatott a mai mobilitáskutatásban használatos (főleg 
kérdőíves vizsgálatokból származó) adatokkal, minthogy azokat csak az ötvenes évek- 
től kezdték előállítani. Egyrészt a rendelkezésre álló statisztikai adatokkal (a népesség 
foglalkozási kategóriák, iskolázottság stb. szerinti megoszlásáról) dolgozott, s ezekből 
szerkesztett (bizonyára a gyors munka miatt olykor kusza vagy értelmezhetetlen) táb- 
lákat, amelyekkel téziseit illusztrálta. Összeszedte mindazokat az elszórt vizsgálatokat 
is, amelyekben apa és fiú foglalkozása egyaránt szerepelt, és ezek alapján próbálta fel- 
becsülni a modern társadalmak foglalkozási mobilitását (SM 414-417.). Maga is végzett 
egy vizsgálatot saját egyetemének hallgatói és helyi üzletemberek egy csoportja között 
a foglalkozási és gazdasági mobilitásra vonatkozóan. (SM 416-417, 463.) Az adatok 


256 Egész szabad időmet a halálos krízisből kivezető utak és azon eszközök vizsgálatának szeretném 
szentelni, amelyek megakadályozhatják az emberi faj küszöbönálló megsemmisülését" — írta. Idézi Johnston, 
Barry V.: Pitirim A. Sorokin. An Intellectual Biography, Lawrence: University Press of Kansas, 1995,175. 

esetlegességén túl módszertanilag a könyv alapproblémája az volt, hogy bevezető tézi- 
sével szemben a könyvben az adatok mégis főleg illusztrálásra szolgáltak. Sorokin rit- 
kán kísérelte meg, hogy segítségükkel elméleti kérdéseket döntsön el, állításokat igazol- 
jon vagy elvessen, és amikor ezt megtette, nem mindig a legszerencsésebb téziseket vá- 
lasztotta ki (hosszan foglalkozott például a társadalmi rétegződés és a testi sajátosságok 
összefüggésével, s meggyőzőnek tartotta a XIX. század végi koponyaméréseket, ame- 
lyek azt bizonyították volna, hogy a magasabb társadalmi csoportba való tartozás oka 
a magasabb intelligencia). (SM 224 sk.) Sorokin a bevezetés magabiztos programjával 
ellentétben a régi típusú szociológia kedvenc eljárásáról, az összefüggéseikből kiraga- 
dott történeti és etnológiai tények szemléltető felsorakoztatásáról sem mondott le. Bő- 
ségesen használta a kínai, indiai, görög és római történet másodkézből vett tényeit. 
A bevezetés lendületes programja így csonka maradt. 

Sorokin legmaradandóbb teljesítménye a mobilitásfogalom értelmének megváltoz- 
tatása. A kortárs szociológia a mobilitás szót eredeti jelentésének megfelelően az általá- 
ban vett mozgás, helyváltoztatás jelölésére használta. Így használták a chicagóiak, akik 
a mobilitás mérésére például a telefonhívások, a villamoson tett utazások és a kézbe- 
sített levelek számának a vizsgálatát javasolták. Sorokin is használta ebben az általá- 
nos értelemben a szót: , Társadalmi mobilitás alatt egyének, vagy társadalmi objektu- 
mok vagy értékek ... egyik társadalmi helyzetből egy másikba való átmenetét értjük." 
(SM 133.)57 A modern társadalmi mobilitás bemutatását is az ezt a régimódi mobilitás- 
fogalmat illusztráló adatok felsorakoztatásával kezdte. (SM 381 sk.) A munka nagy ré- 
szében azonban sem a társadalmi tárgyak" (például levelek), sem a személyek fizikai, 
térbeli mozgásával nem foglalkozott, hanem figyelme a személyek és csoportok társa- 
dalomszerkezeti helyek közti mobilitására összpontosult.?§ , Vertikális mobilitás alatt 
azokat az összefüggéseket értjük, amelyek egy egyénnek (vagy társadalmi tárgynak) az 
egyik társadalmi rétegből a másikba való áthelyeződésének következményei. Az áthe- 
lyeződés iránya szerint a társadalmi mobilitás két típusa létezik: az emelkedő és a süly- 
lyedő, avagy felfelé vagy lefelé történő." (SM 133.) 

A meghatározás ellenére, amelyben Sorokin csak egyénekről beszélt, valójában a 
mobilitásnak két formáját különböztette meg. , Az emelkedés áramlatai két formában 
tapasztalhatók: az egyik eset az egyénnek az alacsonyabb társadalmi rétegből a létező 
magasabba való beszivárgása; a másik esetben az ilyen egyénekből csoport keletkezik, amely 
beilleszkedik a magasabb rétegbe, vagy a réteg létező csoportjainak a helyére, vagy azokkal egy 
szintre. " (SM 133-134.) Ugyanígy írt leszálló egyéni és csoportmobilitásról. 

A csoportmobilitás feltételezése ellenére Sorokin jobbára csak az egyéni mobilitás 
elemzésének fogalmi kereteit dolgozta ki. Ebben az összefüggésben beszélt a mobilitás 
csatornáiról (hadsereg, egyház, iskola, politikai csoportok, szakmai egyletek stb. — SM 
164 sk.). Más metaforákat is használt ezek jellemzésére: lyukak" ezek a rétegeket elvá- 
lasztó falakon, lépcsőházak", "felvonók". Ez utóbbi metaforák arra utaltak, hogy ezek 
az intézmények eljárásaikkal elősegítik az egyének mozgását (például az egyházak az- 
zal, hogy a paraszt fiából főpapot, az iskolák azzal, hogy egy vándor ikonkészítőéből 
egyetemi tanárt faragnak). Töredékes adatai alapján arra is rámutatott, hogy a legtöbb 


257 A könyv egy fejezete magyarul megjelent: Sorokin, Pitirim: Társadalmi mobilitás, in: Huszár Tibor- 
Somlai Péter (szerk.): Szociológiatörténeti szöveggyűjtemény, Budapest: Nemzeti Tankönyvkiadó, 1993,253-278. 
A vonatkozó részek magyar szövegét e fordítás alapján, de az angol mű oldalszámával adom meg. Szükség 
esetén a fordítást módosítottam. 

2588 A Sorokinnal foglalkozó irodalomból nem lehet megtudni, hogy miért éppen a mobilitással kezdett 
foglalkozni. Elképzelhető, hogy az Oroszországban átéltek (amelyekről könyvet is írt) befolyásolták a téma- 
választását. A könyvben ismételten emlegeti az orosz példát, egyrészt arra, hogyan tud megváltozni hirtelen 
és erőszakosan egész csoportok társadalmi helyzete, másrészt arra, hogy ez az átalakulás nem társadalmi 
egyenlőséget, csak az uralkodó csoportok kicserélődését jelentette. 

mozgás a rétegek közt kis lépésekben, a szomszédos rétegek közt történik, kevés a nagy 
"ugrás". (SM 472.) Javasolta, hogy a mobilitást azzal mérjék, a fiúk hány százaléka örök- 
li az apa foglalkozási státusát (SM 415.), felismerte a különbséget a mai értelemben vett 
kilépési és belépési mobilitás között. (SM 435.) 

Az említett csatornák vonatkozásában Sorokin rámutatott arra, hogy ezek (jótékony 
hatású) szűrők is, ellenőrzik az egyének bejutását az egyes társadalmi pozíciókba. ,,En- 
nek az ellenőrzésnek a lényegi célja az egyének olyan elosztása, hogy mindegyikőjük 
képességeinek megfelelő helyre kerüljön, és sikeresen töltse be társadalmi funkcióját." 
(SM 182.) A mobilitás-könyv tele van józan ésszel belátható állításokkal? amelyeket 
látszatra nem kell és nem lehet sem igazolni, sem cáfolni, csak illusztrálni. Némelyik la- 
pos általánosság azonban komoly elméleti feltevéseket rejtett, mint például a képessé- 
gek és a társadalmi helyek viszonyára vonatkozó, amely Sorokin struktúraképének 
egyik fontos vonatkozására utalt. 


Struktúra 


Aki — mint Sorokin — magasabban vagy alacsonyabban elhelyezkedő rétegekről beszél, 
annak rendelkeznie kell valamiféle általános struktúraképpel. Sorokin elméletileg kö- 
vetkezetes módon nem is a mobilitás elemzésével kezdte a könyvét, hanem a társadal- 
mi rétegződés vázlatos elméletével. Sorokin elképzelésében a meghatározó mozzanat a 
különféle terminusokkal (stratum, layer, class) jelölt csoportok közti hierarchia, egyenlőt- 
lenség volt. 


A társadalmi differenciálódás az adott népesség hierarchikusan egymás felé helye- 
zett osztályokba való elkülönülését jelenti. Alsó és felső rétegek létében mutatkozik 
meg. Alapja és lényege a jogok és privilégiumok, kötelezettségek és a felelősség, a 
társadalmi értékek és a nélkülözés, a társadalmi hatalom és befolyás egyenlőtlen el- 
osztása a társadalom tagjai között." (SM 11.) 


Az egyenlőtlenségnek konkrétabban három dimenzióját különböztette meg: a gazda- 
ságit, a vagyonosok és szegények közti különbséget, a politikait, amelyről akkor van szó, 
ha ,a csoporton belül a társadalmi rangok hierarchikusan helyezkednek el tekintély és 
presztízs, megtiszteltetés és címek tekintetében, ha vannak kormányzók és kormány- 
zottak ..." (SM 11.), és a foglalkozásit, amelyről akkor beszélhetünk, ha ,,a társadalom 
tagjai különböző foglalkozási csoportokra differenciálódnak, s e foglalkozások némelyi- 
két tiszteletreméltóbbnak tekintik, mint a többit ..." (SM 11.) A háromféle rétegződés 
Sorokin szerint ugyan , szorosan összefüggő, de ez a korreláció nem tökéletes. (SM 12.) 

Sorokin legfontosabb állítása a rétegződéssel kapcsolatban az volt, hogy az univer- 
zális: vagyis nincs (és nem lehetséges) olyan társadalom, amely ne lenne e három di- 
menzióban rétegzett. Az egyenlőség megvalósíthatatlan. 


5 AZ orosz kommunizmus kudarca csak egy pótlólagos példa a hasonló kísérletek 
sorában, amelyeket olykor kisebb, olykor nagyobb méretekben, néha békésen, mint 
egyes vallási szekták esetében, néha erőszakosan, mint a múlt és jelen társadalmi 
forradalmaiban próbáltak megvalósítani. Ha a rétegződés számos formáját egy pil- 


259 Tautológiákkal is: , az alsó és felső osztályok bemutatott fizikai és elmebeli különbségei egyaránt kö- 
vetkeznek az öröklött és a környezeti tényezőkből..." (SM 317.) — minthogy az öröklött és környezeti feltéte- 
lek a befolyásoló tényezők összességét jelentik, az állítás igazi tartalma meglehetősen sovány. 

lanatra szét is rombolják, az szabályszerűen újra megjelenik régi vagy új formában, 
s gyakran az egyenlősítők maguk építik azt újjá." (SM 15-16.)260 


Mi több: azt is bizonyítva látta, hogy sem a gazdasági, sem a politikai rétegződés te- 
kintetében nem figyelhető meg semmiféle hosszabb távú, egyenletes tendencia, sem a 
különbségek növekedése, sem a csökkenése, csak egy hullámzás (fluctuation). Ezt alátá- 
masztandó hivatkozott barátja, az orosz közgazdász Kondratyev cikluselméletére. Va- 
lójában azonban Sorokin még a ciklikusságot is tagadta. Teljesen rendezetlen változást 
látott. (SM 63, 93.) Más szavakkal: szerinte nem létezik sem a feltételezett haladás egy 
egyenlőbb társadalom felé, sem az ellentétes hosszú távú tendencia. 

Az egyenlőtlenség szükségszerűségének tézise többet kíván meg, mint pusztán az 
egyenlőtlenségek meglétének történeti illusztrálását. Sorokin szerint a foglalkozások 
egyenlőtlenségét két tényező határozza meg, , elsőként, a foglalkozás fontossága a cso- 
port mint egész túlélése és léte szempontjából, másodsorban annak az értelmi képesség- 
nek a foka, amely a foglalkozás sikeres gyakorlásához szükséges." (SM 100-101.) 
Amennyiben egy foglalkozás az említett szempontból fontos (funkcionálisan szüksé- 
ges), akkor , a megfelelő foglalkozási csoport a maga számára a kiváltságok és a hata- 
lom maximumát képes biztosítani." (SM 101.) Ennek azonban az a feltétele, hogy a fog- 
lalkozás elvégzéséhez szükséges intelligenciával rendelkezők és csak ők juthassanak be 
a foglalkozási csoportba — s mint láttuk, a mobilitási csatornákra mint szűrőkre hárul 
ennek a biztosítása. Illusztrációképpen Sorokin bemutatta a foglalkozások hierarchikus 
osztályozását a megkívánt intelligencia szerint, ahol legalul — mint sejthető volt — a sze- 
métszállító munkás, legfelül az egyetemi tanár helyezkedett el. (SM 103.) Sorokin lénye- 
gében megfogalmazta a későbbi funkcionalista rétegződéselmélet alaptéziseit,26! így 
nem csoda, hogy úgy érezte, Parsons és tanítványai tőle plagizáltak. 

Sorokin mobilitás- és struktúrafogalmára nagy hatással voltak a század eleji elitelmé- 
letek. Pareto és Michels a legtöbbet hivatkozott szerzők közé tartoznak művében. Telje- 
sen paretói szellemben írta a felső rétegek lelki sajátosságairól, hogy , a hanyatlás idősza- 
kát kivéve a felső rétegek olyan személyekből állnak, akik erős ambícióval rendelkeznek, 
merész és vállalkozó természetűek, találékony elméjűek, nyersek és nem érzelmes ter- 
mészetűek, bizonyos értelemben cinikusak, akarják az uralmat és a hatalmat." (SM 308.) 
Noha a munka előszavában indulatosan kelt ki az értékelő kijelentésekkel teli, prédiká- 
cióhoz hasonló szociológia ellen, önmagának masszív értékeléseket is megengedett. 
Sorokin hajlott arra, hogy túlbecsülje a saját teljesítményeit, de első monográfiája tényleg 
hozzájárult a szociológia folyamatban levő átalakulásához, mert — mint bebizonyosodott 
— empirikus használatra alkalmas módon alakította át a mobilitásfogalmat. 

Kétségesebb másik két, Minneapolisban írt könyvének a hozadéka. A Zimmerman- 
nal közösen kiadott, a vidék-város (rural-urban) különbséggel foglalkozó mű egy léte- 
ző, de presztízzsel nem rendelkező empirikus kutatási irány felértékelését eredményez- 
te. Sorokinék bevallottan egyfajta összegzés elkészítésére törekedtek, a rendelkezésre 
álló statisztikai anyag tematikus bemutatásával. A könyv legérdekesebb következtetése 
az volt, hogy a rurális-városi differenciálódás feltehetőleg elérte csúcspontját, egy köl- 
csönös rurbanizáció" fog bekövetkezni, hiszen egy tisztán urbánus civilizáció nem ma- 
radhat fenn. Ezt a következtetés már a harmincas évek Sorokinjának pesszimista 


260 Ezen a helyen Sorokin, aki kelet-európai értelmiségi létére igen sokat olvasott, a saját orosz forrada- 
lomról írott műve mellett Leopold Lajosnak a presztízsről írt és ebben az időben igen nagy megbecsültségnek 
örvendő művére hivatkozott. 

261 Lásd Davis, Kingsley — Moore, Wilbert E.: A rétegződés néhány elve (1945) (fordította: Szalai Éva), in: 
Angelusz Robert (szerk.): A társadalmi rétegződés komponensei, Budapest: Új Mandátum, 1997,10-23. 

262 Sorokin, Pitirim — Zimmerman, Carle C: Principles of Rural-Urban Sociology, New York: Henry Holt, 
1929, 612 sk. 

kultúrfilozófiáját vetítette előre. A kortárs elméletekről írt nagy könyvével,2€? olvasott- 
ságával ugyan elképesztette kortársait, de a munka nagyobbrészt Sorokinnak még a XX. 
század első évtizedében kialakított szociológiaképét tükrözte. Csekély figyelmet szen- 
telt új francia és német szociológiának, de az új típusú empirikus szociológiáról alig vett 
tudomást. 


A kultúra dinamikája 


A Harvardra érkező Sorokin hatalmas és nagy kudarccal végződött vállalkozásba kez- 
dett. Alapítványi támogatással a kultúra egészének dinamikáját próbálta felmérni. 
Munkatársait, köztük számos orosz emigránst, de például az akkor doktori disszertáci- 
óján dolgozó Mertont is azzal bízta meg, hogy tekintsék át számára egyes kulturális te- 
rületek történéseit — az egész emberi történelemben. Mertonra például az a feladat há- 
rult, hogy a tudományos és technikai felfedezések alakulását foglalja össze — a klasszi- 
kus görög kultúrától a XX. század elejéig. Ráadásul ezt az áttekintést kvantifikálnia kel- 
lett: fél és negyed évszázadonként összesítve a találmányok és felfedezések számát. 
Sorokin gondosan eltitkolta munkatársai előtt, hogy mihez kellenek neki az adatok. Félt 
volna, hogy nagy felismeréseit elorozzák, vagy inkább attól tartott, hogy ha a vállalko- 
zás egészét megismerik, visszalépnek? 

A Social and Cultural Dynamics az emberi kultúra egészének a felmérésére vállalko- 
zott. Mint ilyen még a XX. században sem állt egyedül: nem egészen két évtizeddel ko- 
rábban jelent meg a Sorokin által keményen bírált Oswald Spengler A Nyugat alkonya cí- 
mű könyve,26t nagyjából Sorokin művével egy időben kezdte megjelentetni Arnold 
Toynbee sokkötetes A Study of Historyját55 (Sorokin és Toynbee kölcsönösen nagyra be- 
csülték egymást). Sorokin könyve mint szociológiai mű volt egyedülálló: azt a hagyo- 
mányt újította fel, amelyet az amerikai szociológusok többsége Spencer és Ward csilla- 
gának letűntével halottnak tartott. Sorokin a szociológiát újra a XIX. századi szupertu- 
domány formájában akarta művelni. 

A könyv már módszertanilag is meghökkentő. A bevezetőben Sorokin bírálta az ok- 
sági és funkcionális kultúraelemzést. A helyesnek tartott módszert logikai-értelmező- 
nek (logico-meaningful) nevezte. 


, tt azonban a rendező elem nem a töredékes változók közti viszonyok egyformasá- 
ga, hanem a jelentés azonossága vagy a logikai egyesülés. A kulturális komplexum em- 
pirikusan különböző, látszólag kapcsolatban nem álló töredékei mögött a jelentés 
azonossága rejlik, amely konzisztens stílusokba, tipikus formákba, jelentéssel bíró min- 
tákba rendezi azokat." (SCD I: 23.) 


Az olvasó ezek után az elsősorban a német kultúrtudományokban igen kifinomultan al- 
kalmazott megértő módszert várná, a kultúrák finom diszkurzív elemzését. Ehelyett 
táblák sokaságával találkozik. Sorokin korszerű szociológus akart lenni, ezért minden 
jelenséget kvantifikálni kívánt, statisztikai mutatókat próbált szerkeszteni minden kul- 


263 Contemporary Sociological Theories Through the First Ouarter of the Twentieth Century (1928), New York: 
Harper £ Row, 1964. 

264 Spengler, Oswald: 4 Nyugat alkonya: a világtörténelem morfológiája (1918-1922) (fordította: Juhász Anikó 
és Csejtei Dezső), Budapest: Európa, 1995. 

265 Toynbee, Arnold: 4 study of history, 1-12. kötet, London: Oxford University Press, 1934-1959. Részle- 
tek magyarul: Toynbee, Arnold: Válogatott tanulmányok (fordította: Mesterházi Márton)/ Budapest: Gondolat, 
1971. 

turális jelenség időbeli alakulására. Az eredményül kapott táblákat már a kortársak is 
vagy banálisnak, vagy értelmezhetetlennek találták. 

Nem meglepő például, hogy a több tízezer osztályozott francia műalkotás között a 
XII. században egyetlen naturalistát sem talált, a XVI. században ezek aránya már 259, 
a XIX. század első felében 10090, míg a XX. század első negyedében 2490. (SCD I: 391.) 
Az is várható volt, hogy a Merton által gyűjtögetett adatok a technikai találmányok ug- 
rásszerű szaporodását mutatták a XIX. században. (SCD 2:133-143.) Mit lehet kezdeni 
azzal az adattal, hogy az osztályozott pápák közül 4096 volt erősen "eszmei beállított- 
ságú (feltéve, hogy tudjuk, hogy mi lenne az "eszmei" beállítottság), míg az orosz, oszt- 
rák, angol és francia uralkodók közül csak 2096? (SCD 1:106.) Ráadásul Sorokin osztá- 
lyozásai gyakran követhetetlenek voltak. Arra vállalkozott, hogy a klasszikus antikvi- 
tástól a modern korig tartó filozófiai fejlődést úgy kvantifikálja, hogy az egyes áramla- 
tokhoz tartozó filozófusok számát megszorozza befolyásuk, jelentőségük értékével, 
amelyet 12-es skálán mért a róluk szóló irodalom nagysága alapján. (SCD 2: 5 sk.) A fi- 
lozófiai irányzatokat három különböző osztályozás szerint rendezte, amelyek között 
egyértelmű megfeleltetéseket nem alakított ki (a három osztályozás: eszmei — érzéki - 
idealista; empirikus — vallási és idealista racionalista — misztikus — szkeptikus; fideista- 
idealista — materialista) 

Sorokin munkáját egy történetfilozófiai tézis vezérelte, a statisztikai pszeudoempíria 
csak ezt akarta (teljesen sikertelenül) a szociológusok számára is elfogadhatóvá tenni. 
Sorokin legfontosabb állítása az volt, hogy csak két logikailag egységes kulturális típus 
létezik. 

Az leszmei" (ideational) jellegzetességei a következők: , (1) A valóságot mint nem-ér- 
zéki és nem-anyagi, örökké fennálló Létet (Sein) fogják fel; (2) a szükségletek és célok 
főleg szellemiek; (3) kielégítésük mértéke a lehető legnagyobb és szintje a legmagasabb; 
(4) a beteljesítésük vagy megvalósításuk módszere a fizikai szükségletek legtöbbjének 
minimalizálása vagy kikapcsolása, és pedig a lehető legnagyobb mértékben." (SCD I: 
72-73.) Az "eszmeivel" ellentétes az "érzéki (sensate) kultúra: , Az érzék feletti valóság- 
ban nem hisz, és azt nem is keresi; legfeljebb felhígult formájában, agnosztikus attitű- 
döt mutat az érzékek mögötti egész világgal szemben. Az Érzéki valóságot a Keletke- 
zés, Folyamat, Változás, Áramlás, Evolúció, Haladás, Átalakulás formájában gondolja 
el. Szükségletei és céljai főleg fizikaiak, s e szükségletek lehető legteljesebb kielégítését 
keresi. Megvalósításuk módszere nem a kultúrát alkotó emberi egyedek megváltoztatá- 
sa, hanem a külső világ megvalósítása vagy kizsákmányolása." (SCD 1: 73.) Sorokin fel- 
tételezett vegyes típusokat is, ezek között a legkiegyensúlyozottabbnak az "idealistát" 
tartotta. A vegyes típusok beiktatásával az osztályozását cáfolhatatlanná tette. Könnyen 
látható, hogy a két kultúrtípus egy klasszikus európai dichotómia, a szellemit/eszmeit 
az anyagi/érzékivel szembeállító megkülönböztetés terméke. Plauzibilitását is az adja, 
hogy ezek a terminusok előhívnak számos olyan asszociációt, amelyek az európai kul- 
túrában magától értetődőnek tűnnek. Ezt a dichotómiát tehát könnyű ráilleszteni az 
európai kulturális fejlődésre. Sorokin azonban nem reflektált tipológiája kulturális meg- 
határozottságára, így arra sem, hogy a tipológia miként alkalmazható a nem európai 
kultúrákra vagy az antikvitásra. 

Sorokin célja az volt, hogy a különböző kulturális területek "statisztikai elemzésé- 
vel bemutassa az leszmei" és "érzéki elemek váltakozását. Ebben a tekintetben elutasí- 
totta mind az egyenes vonalú vagy elágazó fejlődés, mind a ciklikus változás (Spengler 
és Toynbee által propagált) elméletét. A szabálytalan változás gondolatát fogadta el: 
,.. Mindenféle új alakulást látunk, amely a megelőzőtől minőségileg különbözik, és 
nem lehet visszavezetni egy lineáris formára; a megszakítatlan társadalmi folyamatokat 
nem lineáris trend jellemzi, hanem fordulatokat, irányeltolódásokat, ismétlődéseket, 

emelkedést és süllyedést, közelítést és távolodást, különféle formában bekövetkező 
megújulást láthatunk." (SCDI:188.) Ezt a feltevést természetesen az is támogatta, hogy 
a sajátos eszközökkel nyert statisztikai idősorokban egyértelmű szabályosságot nem le- 
hetett mindig felfedezni. 

Sorokinnak a lineáris fejlődésfogalom és a ciklikus változáselmélet elleni jogosult 
polémiáját némileg gyengítette, hogy végső soron ő is egyfajta domináns trendet pró- 
bált felfedezni — s a felfedezett trend jó ismerőse lehetett azoknak, akik tájékozottak vol- 
tak az európai eszmetörténetben. A társadalmi kapcsolatok tekintetében Sorokin a tí- 
pusváltozás határozott mintáját látta meg. A VIII-XII. században ezek a kapcsolatok fő- 
leg családias" (familistic) jellegűek voltak, azaz mindent átfogóak, intenzívek, szolidári- 
sak, és kisebb mértékben kényszerítők (antagonisztikusak és egyenlőtlenek). A XII. szá- 
zadtól fokozatosan nőtt a kényszerítő és a szerződéses (kevéssé extenzív, korlátozott 
tartamú, egoisztikus) kapcsolatok aránya, majd a XVIII. századtól csökken a kényszerí- 
tőké, és uralkodóvá váltak a szerződéses kapcsolatok. Az I. világháborútól kezdve 
Sorokin a szerződéses kapcsolatok csökkenését, a kényszerítők növekedését konstatál- 
ta (SCD 3: 24-38,123-124.) Ezt a Maine-re vagy Tönniesre emlékeztető változásmodellt 
Sorokin ezúttal nem statisztikákkal, hanem az európai történelem nagyvonalú áttekin- 
tésével támasztotta alá. 

Mindezek a változások Sorokin modelljében azonban csak felszíniek voltak egy 
nagy, évezredes trendhez képest. A harmincas évek válsága szerinte általános jellegű. 


, Láthatóan két korszak között vagyunk: nagyszerű tegnapunk haldokló Érzéki kul- 
túrája és a kreatív holnap közeledő Eszmei kultúrája között. A fényes hatszáz éves 
Érzéki nap végén élünk, gondolkodunk és cselekszünk. A Nap ferde sugarai még 
megvilágítják az elmúlt korszak dicsőségét. De a fény tűnik, és a mélyülő árnyékban 
egyre nehezebb világosan látni és biztonságosan tájékozódni a félhomály zűrzava- 
rában. Az átmeneti kor éjszakája előtt állunk mi is és a jövő generációk is, rémálmok- 
kal, szörnyű árnyakkal és szívet tépő iszonyatokkal. Ezeken túl azonban a nagy Esz- 
mei kultúra várja talán, hogy a jövő emberét üdvözölhesse." (SCD 3: 535.) 


Eléggé nyilvánvaló, hogy ez a gondolat vezette a könyv írását — de ezt a jóslatot semmi- 
féle statisztika nem támaszthatta alá. 

Ugyanabban az évben, amikor Sorokin balsikerű, Minneapolisban megszerzett 
presztízsét gyorsan aláásó történetfilozófiája megjelent, publikált egy másik, ugyancsak 
spekulatív és nagyon elvont értekezést is: Parsons (később tárgyalandó) munkája. Ez vi- 
szont a szerzőjét néhány év alatt a szociológia egyik vezéregyéniségévé tette. Nem a 
spekulativitással volt tehát a baj Sorokin esetében. A szociológus szakma szívesen 
fogadta az elvont elméleti műveket, még ha nem is nagyon értette őket. A balsikerű 
empíria mellett az is Sorokin ellen szólt, hogy munkájából a modern tudományosság hi- 
ábavalóságára és ezen belül a szociológia értéktelenségére lehetett következtetni. A szo- 
ciológia — és különösen a harmincas évek végén alakuló empirikus szociológia — a ha- 
nyatló "érzéki korszak tartozéka volt. Sorokin ennek megfelelően mint értéktelent 
elutasította. Parsons elvont elmélete viszont azt demonstrálta, hogy szükség van a tár- 
sadalmi cselekvés szigorú és empirikus szaktudományára (noha maga a parsonsi mű 
nehezen lenne e szaktudományba sorolható). Sorokin pesszimista történetértelmezése 
(függetlenül attól, hogy tudományosan milyen értékű) leszámolás volt az egész "érzé- 
ki kultúrával, így a szociológiával is. A munka tudományos abszurditásai csak meg- 
könnyítették, hogy a szociológusok jó lelkiismerettel szabaduljanak meg Sorokintól. 

Robert M. MacÍver 


m Robert M. MacIlver 1882-ben a Skócia partjai előtti Hebridák egyik szigetén született. Ap- 
ja farmerből lett kereskedő volt, s családját a skót presbiterianizmus szigorúan kálvinista, 
puritán és vallásos szellemében irányította. A fiatalember számára nagy megkönnyebbü- 
lés volt, amikor Edinburgh egyetemén tanulhatott, s élete nem volt már olyan apróléko- 
san szabályozva. Klasszikus tanulmányokat folytatott, majd Oxfordba ment, ahol 
1907-ben doktorált. Mint szigorú skót kálvinista ellenérzéssel figyelte az angol elit public 
school-jaiból kikerült társait. Inhkább Durkheim, Simmel és Lévy-Bruhl munkáit olvasta. 

Egyetemi oktatói pályáját Aberdeenben, Skóciában kezdte, ahol politikai tudományt 
tanított, de 1911 és 1915 között Skóciában elsőként már szociológiát is. Főnökével való 
összeütközései miatt 1915-ben Kanadába költözött, a toronto-i egyetemen lett a  politika- 
tudomány tanára. 1927-ben New Yorkba költözött, gazdaságtant, szociológiát és  politika- 
tudományt kezdett tanítani a Columbián. Nem sokkal később, 1929-ben felkérték, hogy a 
nyugalomba vonuló Giddings után legyen a szociológiai department vezetője. Új pozíció- 
jával együtt járt az, hogy számos bizottság és testület tagja lett, majd az ASS elnöke is. 
Az 1940-es évek elején lemondott a tanszékvezetésről, 1950-ben nyugalomba vonult, de 
továbbra is intenzíven publikált, írta könyveit. 1970-ben halt meg. 


e Főbb elemzett művei: 
Community. A Sociological Study Being an Attempt to Set Out the Nature and Fundamental 
Laws of Social Life (1914), London, Macmillan, 1920 (COM) 
Social Causation, Boston: Ginn and Company, 1942 (S0C) 
On Community, Society and Power, Chicago: The University of Chicago Press, 1970 


Maclver igen termékeny szerző volt. 22 könyve jelent meg, némelyik több kiadás- 
ban. Egyaránt írt szociológiai és politikatudományi munkákat — e két területet munkás- 
ságában nem lehet elkülöníteni. Könyvei mind elméleti jellegűek voltak: a szaktudomá- 
nyi fejtegetések filozófiai megfontolásokkal, moralista elmélkedésekkel keverednek. 
Noha pályája második szakaszában az új empirikus szociológia közvetlen környezeté- 
ben működött, annak szelleme egyáltalán nem érintette meg. 

, Bizonyos tekintetben Robert MaclIvert az utolsó igazi skót moralistának lehet tekin- 
teni. Ha így vesszük, akkor ezzel kiemeljük vonzódását az olyan nagy XVIII. századi 
társadalmi gondolkodókhoz mint  Steuart, Ferguson, Adam Smith, Hume és 
Monboddo. Maclver szociológiája erkölcsi és politikai filozófia is."266 MacIver liberális 
volt, a szó XIX. századi értelmében. , A rend kialakítása és a személyiség tisztelete - 
ezek az állam lényegi pozitív és negatív feladatai..." — írta 1926-ban.267 Munkáinak na- 
gyobb része a politikatudomány körébe tartozott — a régimódi, liberális normatív poli- 
tikafilozófia körébe, nem pedig abba az újabb (Charles Beard, Charles Merriam, Walter 
Lippman által képviselt) amerikai politikatudományi körbe, amely a politikatudo- 
mányt tapasztalati alapokra építő és saját elmélettel rendelkező társadalomtudomány- 
nak fogta fel. Ez a beállítottság MacIvert némileg idegenné tette az amerikai közegben. 
Nem azért, mert spekulatív elméletet épített, hiszen ilyen szociológusok még az 1930-as 
években is szép számmal akadtak. Nem is azért, mert fejtegetései nagyon normatívak 
voltak, hiszen az értékmentesség gyakori emlegetése ellenére az egész klasszikus ame- 
rikai szociológiát áthatotta egy nem is nagyon rejtett értékelő beállítottság. Elsősorban 
azért volt idegen, mert "skót moralista" beállítottsága miatt nem igazán érzékelte az 
amerikai szociológia (és elsősorban a spekulatív elméletképzés) alakulását befolyásoló 
két nagy élményt: egyrészt a darwinizmusnak és ezzel a természettudományos ismere- 


266 Bramson, Leon: Introduction, in: MacIver, Robert M.: On Community, Society and Power, Chicago: The 
University of Chicago Press, 1970, 23. 
267 Maclver i. m. 71. 

teknek a hagyományos hiedelmeket megrendítő hatását, másrészt annak megtapaszta- 
lását, hogy az újfajta, elsősorban német egyetemi tudományosság mennyivel hatéko- 
nyabb a régi társadalomfilozófiánál. MacIver természetesen hallott Darwinról és olvas- 
ta a németeket. írásai mégis úgy hatnak, mintha valaki Adam Smith Edinburgh-jéből 
csöppent volna a Columbia campusára, a Morningside Heights-re, s így magyarázná hall- 
gatóinak, miként kell a közösséget és az államot értelmezni. 

Maclver számára, mint aki egy személyben volt politikatudós és szociológus, úgy 
tűnik, a legfontosabb kérdés állam és társadalom viszonyának a kérdése volt. Minthogy 
azonban valamiképpen az állam is a társadalmon "belül van (ez a szociológustól szár- 
mazó belátás), másfajta fogalmi sémát kellett kidolgoznia. Első és legtöbbet hivatkozott 
munkája a közösségről ezt a fogalmi sémát mutatta be.268 A munka központi, Tönniest 
idéző fogalompárja a közösség és társulás (association) volt. MacIver a két fogalmat in- 
kább egymást kiegészítőnek, mint ellentétesnek látta. 


5A közösség a társadalmi élet központja, a társadalmi lény közös élete; a társulás a 
társadalmi élet szerveződése, amelyet határozottan azzal a céllal hoztak létre, hogy 
egy vagy több közös érdeket megvalósítsanak. A társulás részleges, a közösség tel- 
jes. ... a közösség valamilyen módon szélesebb és szabadabb, mint akár a legna- 
gyobb társulás; a tágabb közös élet az, amelyből a társulások kiemelkednek, amely- 
be a társulások rendet visznek, de amelyet a társulások nem tudnak teljesen kitölte- 
ni." (COM 24.) 


Noha a közösség és társulás fogalompárja a Cooleynál látott elsődleges és másodlagos 
csoport fogalmaira is emlékeztet, MacIver nem tett kísérletet arra, hogy a saját megkö- 
zelítését összekapcsolja ezzel, az amerikai szociológiában akkor már elég népszerű kon- 
ceptualizációval. A falu, a város, a törzs, a nemzet, az ország nála egyaránt közösség, és 
némileg meglepő módon nemcsak az egyház, az állam, a szakszervezet, hanem a csa- 
lád is: társulás. Úgy tűnik, hogy közösség minden olyan képződmény, amely a beletar- 
tozó egyének valamennyi releváns kapcsolatát átfogja, társulás az, amely csak ezek egy 
részét. A város közösség, mert a városi ember élete minden vonatkozásában a városban 
folyik, míg a család csak az egyén életének egy szeletét jelenti. 

Az állammal mint társulással szemben a közösség , a lények közös élete, akik vezér- 
lése lényegileg belülről, aktívan, spontán, szabadon történik ... egymáshoz viszonyul- 
nak, maguk számára szőve a társas egység bonyolult hálóját." (COM 34.) Itt természe- 
tesen a közösséggel kapcsolatos közkeletű elképzelések tolakodtak be Maclver szöve- 
gébe. Ő azonban annyira csak a saját maga által kialakított fogalmi hálóban tudott gon- 
dolkodni, hogy nem is próbált reflektálni a "spontán, "aktív", "szabad" jelzők által imp- 
likált közösségképre. Annak ellenére fenntartotta, hogy a falu és város azonos értelem- 
ben közösség, hogy a szociológiai irodalom és a publicisztika már tele volt a városi élet 
mesterséges voltáról szóló, az antikvitástól kezdve felbukkanó közhelyek tudományo- 
sabb variánsaival. Az a javaslata sem számíthatott sikerre, hogy a család éppúgy társu- 
lás, mint a párt, amikor a szociológiai munkák éppen e kétfajta társulás" különbségé- 
nek elemzésére összpontosították figyelmüket. 

A társulások Maclvernél bizonyos szempontból a közösség szervei. (COM 130.) Ezt 
a tézist az állam vonatkozásában úgy pontosította: a közösség (ez lenne talán a nemzet) 
az állam előtt is létezett, s az állam ennek a közösségnek a legteljesebb szerve. (COM 
130.) Ez lehet a fogalmi vázlat tulajdonképpeni értelme. Absztrakt fogalmi szinten ez az 


268 Park szerint a munka , homályos, híg, kézenfekvő és ártalmatlan", s ezzel bizonyára éppen erre a tisz- 
tán fogalom-meghatározó jellegére utalt. Lásd Bramson i. m. 3. 

elmélet azt állítja, hogy a közösség (társadalom) elsődleges az államhoz képest, ennél- 
fogva annak uralmi igényei vele szemben jogosulatlanok. Ez közismert liberális alapelv. 
Arra nézve viszont, hogy miképpen kellene érteni azt, hogy például az üzleti vállalko- 
zás a város vagy ország mint közösség szerve, MacIvernél nem nagyon található tám- 
pont. 

Maclver egy ponton, meglehetősen váratlanul és ad hoc módon bevezette az intéz- 
mény fogalmát is. , Az intézmények formák, társadalmi lények közötti viszonyformák, 
mint amilyen a rang intézménye, ha e lények egymás közti viszonyáról van szó, vagy 
amilyen a tulajdon intézménye, ha a külső tárgyakkal kapcsolatos viszonyról van szó. 
A társulás több mint forma; létrehozó is és létrehozott is, a társulás az intézmények for- 
rása." (COM 155.) Ezt a hármasságot aztán megtartotta: a közösség az átfogó, a társu- 
lás a részleges és az intézmény az eszköz. Ebbe a sémába is lehetett volna életet önteni, 
MaclIver számára azonban megnyugvást jelentett, hogy ezek szerint fogalmilag megala- 
pozatlanok az állam túlzó igényei. 

Maclver a szociológiát mint a közösség tudományát határozta meg (COM 48.), míg 
a többi speciális társadalomtudomány úgymond a társulások különböző változatait ta- 
nulmányozza (a tudományok helyének kijelölésére az intézményfogalom bevezetése 
előtt került sor, így bizonytalan maradt az azokra vonatkozó tudományos jogok kérdé- 
se). Ebből következően nála a szociológia egyfajta általános társadalomtudomány is - 
ebben a kor igen sok szociológusa egyetértett volna MacIverrel, bár ezt az igényt más- 
hogy alapozták volna meg. E szociológia magvát egy alapvető törvényben találta meg: 
,A társiasulás (socialisation) és az individualizálódás egyetlen folyamat két oldala." 
(COM 219.) 

Több, inkább tankönyv jellegű áttekintő mű után 1942-ben jelent meg a Social 
Causation. Ebből a munkából látható, hogy MaclIver korábbi elméletének sterilitása bi- 
zonyos fokig elszigeteltségéből, a szociológiai munka centrumaitól való távolságából 
eredt. Az okság kérdése 1942-re centrális elméleti kérdéssé vált. Az előző két évtized 
empirikus kutatásai, a statisztikai módszerek ismertté válása, a reprezentatív mintavé- 
telen alapuló kérdőíves kutatások megjelenése nagyon aktuálissá tették azt a problé- 
mát, hogy milyen alapon lehet a megfigyelt jelenségek között oksági kapcsolatot felté- 
telezni. Egyáltalán: mit jelent az okság, meg lehet-e állapítani a cselekvések okait? 
Maclver ezúttal már nem elszigetelt töprengő volt. Közvetlen közelében, a Columbia 
szociológiai tanszékén jelentek meg az új eljárások és módszerek. A könyvben Maclver 
többször egyetértően idézte az okság kérdésével ugyancsak foglalkozó Lazarsfeld 
cikkeit. Az okság kérdésének ha nem is eredeti, de megfontolt és plauzibilis következ- 
tetésekre vezető tárgyalásában MacIver felhasználta, bőven idézte a korábbi évtizedek 
empirikus kutatásait is. 

Magának az okság kérdésének a hosszas tárgyalása nem hozott igazán meglepő 
eredményt, s nem is oldotta fel az okság filozófiai paradoxonjait. Az a pragmatikus 
jótanács, hogy az okság kutatása során azt a helyzetet, amelyben a vizsgált jelenség elő- 
fordul, össze kell hasonlítani azokkal a helyzetekkel, amelyekben nem (SOC 251.), nem 
tekinthető sem új, sem igazán mély belátásnak. 

MaclIver a természettudományos okságtulajdonításokkal szemben a társadalomtu- 
dományban szükségesnek tartott egyfajta "megértő, az ő szóhasználatával "rekon- 
strukciós" megközelítést. , A rekonstrukcióhoz való folyamodás sajátos szerepet játszik 
a társadalmi vizsgálatban. A veszélyei ellenére a társadalmi jelenségek teleológiai in- 
terpretációjához nagyon is szükséges, és igencsak jól illik." (SOC 262.) Ennek a rekonst- 
rukciónak a modelljét Webernél találta meg, éspedig a marathoni" példában. (GT1 43.) 
Ebben az esetben arról van szó, hogy tény ellenes feltevések segítségével (mi követke- 
zett volna, ha a perzsák győznek Marathonnál...) kell meghatározni egy-egy valós té- 

nyező elképzelhető hatását. Ezt a műveletet nevezete Maclver képzeletbeli rekon- 
strukciónak". Erre úgymond azért van szükség, mert e nélkül a statisztikai táblák nem 
sokat mondanak; nem adnak választ például a "házas boldogság! (marital happiness) 
okára, amely ez időben sokat elemzett kérdés volt, és a problémát Maclver is tárgyalta. 
(SOC 150 sk.) 

A szituáció képzeletbeli rekonstrukciója" akkor igazán hatékony elemzési eljárás, ha 
feltételezhető, hogy a valóságos cselekvők is valamiféleképpen mérlegelik a lehetséges 
kimeneteleket. Maclver a cselekvő leírására nem az utilitarista modellt alkalmazta, 
amelyben a lehetséges hasznosság alapján választanak az emberek, s nem is az akkor 
már megfogalmazott parsonsi modellt, amely az utilitarista cselekvőt megfejelte egy ér- 
tékszempontok alapján választó cselekvővel. Egy nem túl pregnáns példa alapján beve- 
zette a [dinamikus mérlegelés" fogalmát. Ennek lényeges eleme, hogy a választás min- 
dig folyamat, amelyben a cselekvő mérlegeli a szituáció elemeit. A szituáció sosem a tel- 
jes tényleges szituáció, , nem az, ahogy a szituáció megjelenhetne egy mindentudó és 
érdektelen tekintet számára ..." Nem is az a szituáció, , amely magában foglalná mind- 
azokat a feltételeket és aspektusokat, amelyeket maga a résztvevő megfigyelhetne vagy 
meg is figyelt. ... A szituáció, amelyet mérlegel, az, amelyet ő határozott meg, szelektív 
módon, tapasztalatának, választási szokásainak, értelmi felfogóképességének és érzel- 
mi elmélyültségének megfelelően. A dinamikus mérlegelés azáltal korlátozza a szituá- 
ciót, hogy kizárja mindazt a számtalan aspektust, amelyet nem tekintenek az alternatí- 
vák közti választás szempontjából érdekesnek." (SOC 295-296.) Ez nagyon emlékeztet 
arra, ahogy Thomas használta a szituációdefiníció fogalmát a szociológiai elemzésben - 
ahogy ezt maga MaclIver is megemlítette. (SOC 372.) A különbség a dinamikus jelzőben 
van. Ezt a dinamikát Maclver feltételezte, de igazán következetesen nem elemezte. 
Mintha magától értetődőnek tekintette volna, hogy ez mindenki számára világos. Egy 
zárójeles megjegyzésben tért ki rá: , A társadalmi változás szempontjából a mérlegelt 
szituáció dinamikus. A mérlegelés mindig azt jelenti, hogy átrendezik az eszközöket a 
céloknak megfelelően, a célokat a feltételeknek megfelelően, átigazítják a különböző té- 
nyezőket pusztán már akkor is, ha egyetlen új tényező lép be a szituációba, s úgy lehet 
tekinteni, hogy ez eredményezte a változást." (SOC 377.) 

A [dinamikus mérlegelés" lehetséges alkalmazására a válási statisztikák példáit em- 
lítette. Ezek a statisztikák zavaros képet mutatnak, mert a válások gyakoriságának nö- 
vekedése nem az iparosodással függ össze (gyorsabban nő Oregonban, mint New York- 
ban), viszont az egyes régiókon belül összefügg az urbanizáltsággal. A katolikusok 
ugyan általában kevésbé válnak, mint a protestánsok, de a katolikus osztrákok inkább, 
mint a protestáns angolok stb. Maclver szerint a magyarázatot akkor lehet megtalálni, 
ha bevonjuk az elemzésbe azt, ahogy az emberek a házasságot értelmezik, és megnéz- 
zük, hogyan változik meg az egyes tényezők súlya a mérlegelésben. (SOC 336-337.) 
Vagyis az oksági magyarázatban figyelembe kell venni azt, hogy a társadalmi élet részt- 
vevői folyamatosan hozzáigazítják elképzeléseiket a helyzet megváltozásához, a "szi- 
tuációdefiníciók! állandóan változnak. 

Maclver sok tekintetben nem tudott túllépni régimódi társadalomfilozófiáján. Nem 
tartotta igazán problematikusnak, hogy miként lehet áttérni az egyéni cselekvő néző- 
pontjáról a csoportszintű "dinamikus mérlegelésre. Ez összefüggött azzal is, hogy a 
nyilvánvalóan lehetséges érintkezési pontok ellenére nem kapcsolódott az akkor kiala- 
kulóban levő szimbolikus interakcionizmushoz. Meadre ugyan hivatkozott, de éppen a 
saját problémája szempontjából irreleváns filozófiai írásokra. A "dinamikus mérlegelés" 
a rá való ismételt utalás ellenére tulajdonképpen "fekete doboz" maradt a könyvben, 
leginkább azért, mert MacIver nem rendelkezett azokkal az elméleti eszközökkel, ame- 
lyek a doboz kinyitását lehetővé tették volna. 

Maclver nem tudott kitörni abból a pozícióból, amelybe mint "elméleti! ember ke- 
rült. A sok jó belátás, releváns kritika ellenére könyvét azzal a bölcsességgel zárta, hogy 
oksági hipotéziseinket nem tudjuk véglegesen igazolni, mindig marad valami bizony- 
talanság, hiszen a világ dinamikus, és azt nem tudjuk igazán megragadni. (SOC 392.) 
Ez természetesen nem elégíthette ki azokat, akik lelkesedtek az újfajta kutatási eszkö- 
zök iránt, és valami határozottat vártak az elmélettől, és nem lehetett ösztönző annak a 
kisebbségnek sem, amely az új keretek között egy kvalitatív megközelítést keresett. Éle- 
te utolsó két évtizedében MacIver már idegen volt a szociológiában. 


Florian Znaniecki 


Znaniecki ugyan aktív tudományos munkásságának felét Lengyelországban töltötte, s 
az új empirikus szociológiát bevezető 4 lengyel paraszt megírásában játszott szerepe mi- 
att nem is tekinthető tisztán "elméleti szociológusnak, de a kezdeti empirikus munka 
után, eredeti hajlamait követve ő is a régi típusú "karosszék" szociológiához tért vissza. 
Lengyelországi működése ellenére 1918 után sem szakadt el az amerikai szociológiától, 
1939 után pedig végképp az Egyesült Államokban telepedett le. 


m Flórian Witold Znaniecki olyan lengyel nemesi családban született 1882-ben, amely őseit 
a XV. századig visszamenően nyilvántartotta. A család egykor Porosz-Lengyelországban 
volt birtokos, s tagjai közül többen szolgáltak tisztként a porosz hadseregben. A birtokot 
azonban már nagyapja elvesztette, így apja Orosz-Lengyelországba átköltözve jószág- 
igazgatóként élt. A fiatal Znaniecki az arisztokratáknál szokásos nevelést kapta, német és 
francia házitanítókkal. A varsói egyetemen kezdte tanulmányait, ahol rögtön összeütkö- 
zésbe került az orosz hatóságokkal, ezért 1904-ben Genfbe emigrált, de onnan egy szerel- 
mi csalódás miatt kalandos körülmények között eltűnt (ruháit a tó partján hagyta, ezért 
családja is azt hitte, hogy öngyilkos lett). A francia idegenlégióban szolgált rövid ideig. Se- 
besülés miatti leszerelése után különféle szellemi munkákból tartotta fenn magát, majd 
1905 végétől újra Genfben, Zürichben, rövid ideig Párizsban tanult, s végül 1910-ben 
Krakkóban doktorált filozófiából. Minthogy egyetemi állást nem remélhetett, Varsóban 
a varsói szellemi élet ismert alakja lett. Itt találkozott 1913-ban Thomasszal, és segített ne- 
ki az anyaggyűjtésben. 

Az I. világháború kirobbanása napjaiban családostul Amerikába menekült, s egy fillér 
nélkül megjelent Chicagóban, Thomas nagy meglepetésére (Znaniecki úgy emlékezett, 
hogy Thomas meghívta őt, az viszont nem tudott erről). Mindenesetre Thomas szerzett 
neki valami pénzt — így kezdődött 4 lengyel paraszt írása. 

1918, a könyv befejezése és Thomas Chicagóból való eltávolítása után Znanieckinek 
volt reménye arra, hogy valahol állást kap Amerikában, ő azonban az új lengyel kormány- 
zat hívását követte, hazament a poznani egyetemre, ahol az elnyert filozófiai tanszéket át- 
alakította szociológiaivá, s elkezdte a rendszeres szociológiai képzést. Lapot és szociológi- 
ai intézetet alapított, kilenc szociológiai doktort nevelt fel — kulcsszerepe volt a lengyel szo- 
ciológia megteremtésében. Tanítványaival folytatta a szubjektív dokumentumok (önélet- 
rajzok, levelek) gyűjtését (az anyag nagy része a II. világháborúban megsemmisült), de ő 
maga eredeti hajlamait követve általános szociológiai műveket írt (szociológiai bevezetést, 
nevelésszociológiát). 1932 és 1934 között, valamint 1939 nyarán egyik volt tanítványa meg- 
hívására a Columbián tanított. 1939 augusztusában az intések ellenére hazaindult, de sze- 
rencséjére nem jutott tovább Angliánál. Onnan visszatért Amerikába, 1940-ben a University 
of Illinois alkalmazta. Itt maradt nyugdíjazásáig és 1958-ban bekövetkezett haláláig. 


e Fő angol nyelvű művei (A lengyel paraszton kívül): 
The Methodology of Sociology, New York: Rinehart x Company, 1934 (MSO) 
The Social Role of the Man of Knowledge (1940), New York: Octogon Books, 1965 (SRMK) 
On Humanistic Sociology, Chicago: The University of Chicago Press, 1969 

A lengyel paraszt után Znaniecki előbb egy kisebb jelentőségű szociálpszichológiai 
munkával, majd The Methodology of Sociology című könyvével jelentkezett. A mű filozófus 
alkotása, aki — mint már Thomas megmondta — mindig rendszeres! akart lenni. Alapve- 
tő szándéka, hogy a szociológiai megismerés mibenlétét tisztázza (ezért is szerepel a cím- 
ben a módszer" szó egyes számban). A szociológia Znaniecki szerint alapvetően kultúr- 
tudomány — ez a könyv e tudomány alapkérdéseit kívánta tisztázni. 

Znaniecki bírálta ugyan a régi szociológusokat is, akik absztrakt elméleteket építettek 
spekulációikra, de a kortársak kvantifikáló igyekezetét is. Bírálata azonban azt a chicagói 
szociológiát is érinti, amelynek megteremtésében ő maga is részt vett. A szociológusok 
, hatalmas "felméréseket készítenek, leírják az egyes közösségeket és szomszédságokat, 
első és másodkézből származó információkat gyűjtenek a nemzetiségekről, a fajokról, az 
osztályokról és bonyolult viszonyukról, ezerszámra töltetik ki a kérdőíveket, milliárdnyi 
személyes és családi dokumentumot gyűjtenek össze, milliónyi embert kérdeznek meg." 
A kritikai elemzés azt mutatja azonban, hogy mindez roppant erőpocsékolás csak. (MSO 
27-28.) Nem vették ugyanis úgymond megfelelően figyelembe azt a humanista koeffi- 
cienst", amely a szociológia tárgyát alkotó kulturális rendszereket jellemzi. 


, Általában szólva, minden kulturális rendszer, amelyet a kutató előtalál, egyes tu- 
datos és aktív történeti alanyok számára létezik, azaz egy adott, az emberi világ egy 
bizonyos részén és egy meghatározott kulturális időszakban élő népesség, egyének 
és kollektivitások tapasztalati és cselekvési körén belül létezik. Ebből következően a 
tudós számára e kulturális rendszer valójában és objektívan úgy létezik, ahogy adott 
vagy adva volt azoknak a történeti szubjektumoknak a számára, akik megtapasztal- 
ják vagy megtapasztalták, akik aktívan megküzdenek vagy megküzdöttek vele." 
(MSO 36-37) 


A kulturális rendszernek ebből a felfogásából az következik, hogy a szociológiának 
szerinte úgy kell értelmeznie tárgyát, ahogy az a rendszer résztvevőinek megjelenik, va- 
gyis számításba kell vennie ezt a humanista koefficienst. , Minden elem, amely a kultu- 
rális rendszer egy összetevője lesz, olyan, amilyennek a vele aktívan foglalatoskodó em- 
berek tapasztalatában megjelenik, s a kutató csak akkor ismerheti meg, ha megbizonyo- 
sodik arról, hogy nekik miként jelenik meg." (MSO 39.) A kulturális rendszereknek ez a 
felfogása megnyithatná az utat mind egyfajta megértő szociológia, mind a jelentéskonst- 
ruáló cselekvők perspektíváját alkalmazó szimbolikus interakcionizmus irányába. Ezért 
vannak is, akik Znanieckit szimbolikus interakcionistának tartják. 

Znaniecki szociológiai elméletét azonban erőteljesen meghatározta a szociológusi kor- 
szaka előtt kialakított értékfogalom (amellyel már A lengyel paraszt elemzése kapcsán ta- 
lálkoztunk). Az elmélet magva a dolog és az érték filozófiai megkülönböztetése , Az érték 
abban különbözik a dologtól, hogy van egy adott tartalma, amely mint empirikus tárgyat 
megkülönbözteti más tárgyaktól, és egy jelentése, amely révén más tárgyakra utal — olya- 
nokra, amelyekkel aktívan kapcsolatban volt a múltban; a dolognak viszonyt nincs jelen- 
tése, csak tartalma, és önmagában áll. (MSO 41.) Az értéknek ez a definíciója a figyelmet 
nem a cselekvőre, hanem az értékek közötti összefüggésekre, azaz a kulturális rendsze- 
rekre irányítja. A kultúra kutatója Znaniecki szerint ,a tevékenységet nem a cselekvőre te- 
kintettel nézi, hanem a rendszer vonatkozásában, amelyet a tevékenység létrehozni 
igyekszik...". (MSO 67.) A cselekvés perspektívájának kikapcsolását Znaniecki maga leg- 
egyértelműbben az értékkel kapcsolatos irodalom elemzése kapcsán fogalmazta meg. Fél- 
revezetőnek tartotta azt az elemzést, amely a hangsúlyt az "értékelés" (valnation) pszicho- 
lógiai folyamatára irányította. , Amikor az értéket mint olyan tárgyat vesszük, amelynek 
objektíve és minden pszichológiai szubjektumtól függetlenül jelentése van, s amely ezért 

különbözik a jelentéssel nem bíró természeti dologtól, akkor csak az értékeknek az embe- 
ri tapasztalásban meglevő lényegi vonását fejezzük ki." (MSO 85.) Znaniecki nem tekint- 
hető szimbolikus interakcionistának, mert nem az értékeknek (szimbólumoknak) az inter- 
akcióban játszott szerepe érdekelte, hanem az értékek összefüggése, a kulturális rendszer. 
Ezzel teljesen összhangban volt az, hogy az emberek értékeléseit, véleményeit kutató szo- 
ciológiát nem tartotta sokra. 

Znaniecki látta azonban azt is, hogy a cselekvőt nem lehet a szociológiából kizárni. 
Mint 4 lengyel paraszt társszerzője, ezt nem is tehette meg. A cselekvés jellemzésére 
használta a szituációdefiníció és az attitűd Thomas-féle fogalmait is (MSO 58-61.), de 
ezeket háttérbe szorította nála a tendencia" fogalma. A tevékenység ugyanis a cselekvő 
szemszögéből , arra irányuló tendencia, hogy megvalósulása során az értékek egy rend- 
szerét hozza létre." (MSO 59.) A tendenciat megkülönböztető vonása az, hogy vala- 
mely kulturális rendszerhez kapcsolódik. A kulturális rendszer definiálja a cselekvést. 
Nem a cselekvés magyarázza a kulturális rendszert, hanem fordítva. 


Nem kell megmagyaráznunk, hogy egy adott pillanatban az adott cselekvő miért 
törekszik egy kulturális rendszer megalkotására, s erre a magyarázatra nincs is 
szükség. ... A zárt rendszer fogalma használatának a fő oka éppen az, hogy elkerül- 
jük ezt a megoldhatatlan problémát. A tendencia létezik, és adottnak kell venni; s 
minthogy a tendencia meghatározása értelmében egy kulturális rendszer konstruá- 
lására irányuló tendencia, e rendszer konstrukciója a tendencia elsődleges és ereden- 
dő megnyilatkozása." (MSO 63.) 


Módszertanilag ebből az következik, hogy a kulturális rendszereket nem a cselekvé- 
sek terminusaiban kell magyarázni, hanem a tendenciákat alkotó elemek és az elemek 
közötti kapcsolatok terminusaiban. Znaniecki e tekintetben önkritikával élt, hiszen - 
mondta — korábban úgy hitte, hogy a "vágyak", "érzések", "attitűdök" a kulturális rend- 
szerek alkotórészei, és a rendszerek ezek függvényében értelmezhetők. Ez szerinte hiba 
volt. (MSO 263-264.) Ellenkezőleg: a szociológiának vizsgálati tárgyait (a társadalmi 
cselekvéseket, társadalmi viszonyokat, társadalmi személyeket és társadalmi csoporto- 
kat) mint kulturális rendszereket kell tekinteni. (MSO 130-131.) Znaniecki tehát arra tö- 
rekedett, hogy a "tendencia" fogalmára támaszkodva a cselekvéseket is az értékek rend- 
szerének terminusaiban értelmezze. 

Znaniecki az érték fogalmából kiindulva egyfajta kulturális rendszerelméletet vázol 
fel. A vázlat egyik alapproblémája, hogy a rendszer fogalmát Znaniecki nem elemezte 
igazán alaposan. Egyetlen helyen foglalkozott vele, ahol leszögezte, hogy a rendszer 
nem határozható meg az elemeivel (ami magától értetődik), valamint , a rendszer össze- 
tételét struktúrája határozza meg, létezésének feltétele pedig az összetétele." (MSO 
266-267.) A rendszer így a struktúra fogalmára utal — ennek elemzése pedig végképp 
hiányzik. Hasonló nagyságrendű probléma az, hogy a kulturális rendszerek elemzése 
nincs összeegyeztetve Znaniecki szociológiai alapelvével, a humanista koefficienssel. 
Ez utóbbiból az következne, hogy a kulturális értékek jelentése a cselekvők értelemadó 
tevékenységétől függ. Az objektív értékek által alkotott kulturális rendszerek fogalma 
ezt kizárta. Igaz viszont, hogy Znaniecki nem volt következetes. Egyes megfogalmazá- 
sai azt sejtetik, hogy mégis a cselekvők értelemadó tevékenységéből magyarázhatók a 
rendszerek. Például: ,A kulturális rendszer konstrukciója egy már létező rendszer 
puszta reprodukciója, ha a résztvevőknek ez a szándéka, még akkor is, ha a másolat na- 
gyon különbözik az eredetitől; új rendszer létrehozása, ha ez volt a szándék, és így is te- 
kintik, még akkor is, ha a rendszer pontosan hasonlít a már létezőhöz." (MSO 79) 
Znaniecki ezt azért szögezte le, mert így vélte megoldhatónak a kulturális rendszerek 

identitásának kérdését.29 De ha a rendszeridentiítás a résztvevők szándékaitól függ, 
akkor nem tartható az a másik állítás, hogy a kulturális tevékenységet a rendszer (és 
nem a cselekvő) szemszögéből kell tekinteni. 

Znaniecki, ha nyilatkoznia kellett róla, a szociológiát egyértelműen empirikus tudo- 
mánynak tekintette. (MSO 217-218.) Poznani tanítványai, a lengyel szociológia vezető 
alakjai (Jozef Chalasinski,7" Jan Szczepanski, Stanisjaw Kowalski) vagy a külföldön mű- 
ködők (Theodor Abel, Stanislaw Andreski) valamennyien empirikus szociológiát művel- 
tek. Znaniecki maga rendkívül kritikus maradt a "statisztikai módszer" iránt (amelyet 
láthatólag nem ismert igazán). (MSO 225-235.) Thomas módszerének dicséretébe is ke- 
vert némi lebecsülést,?"! s a legjobb módszernek a szociológiában azt tekintette, ha a szo- 
ciológus saját személyes élettapasztalatát elemzi. (MSO 157-167.) Az "analitikus induk- 
ció, amely szerinte az igazi tudományos módszer a szociológiában, néhány egyszerű 
filozófiai elv (a kauzalitás és a strukturális függőség elve) alkalmazása. (MSO 262.) 

A kultúrtudományi szemlélet hatotta át azt a munkát is, amely nevét az angolszász 
világban leginkább fenntartotta: 1939-es előadásainak 1940-ben The Social Role of the 
Man of Knowledge címen publikált szövegét. A munka ismertségéhez hozzájárult, hogy 
Mannheim lIdeológia és utópiájának amerikai kiadása után jelent meg, többször utalt is ar- 
ra, s kínált egy alternatív, bár tudományosan terméketlen felfogást a tudományos értel- 
miségi szerepéről, amely az egyetemi ideológia számára elfogadhatóbb volt, mint 
Mannheim relativizmusa. 

A könyv alapgondolatát jól kifejezte a cím, amelyben mind a "szerep", mind a tudós! 
szavak egyes számban szerepelnek, vagyis körvonalazhatónak tartott egy ideális és egy- 
séges tudósi szerepet. Ehhez a szerephez típusok sorozatán keresztül jutott el. A típusok 
egy sajátos kulturális logika szerint rendeződtek sorba. Znanieckit az érdekelte, hogy mi- 
lyen társadalmi szerepekben jelenhet meg a tudós, a felfedező mint a kultúra alakítója. 
Ez összhangban van Znanieckinek azokkal a megjegyzéseivel, amelyekben elutasította a 
tudásszociológia" terminust. Ez ugyanis azt sugallja, hogy a tudás szociológiai elemzés 
tárgya lehet, holott a társadalmi rendszerek fő komponensei interakcióban levő egyének, 
, míg a tudás rendszerei, az elméletek .... nyilvánvalóan nem társadalmi rendszerek." 
(SRMK 3.) Znaniecki legitimnek csak azt a szociológiai vizsgálatot tartotta, amely a tudás- 
rendszereknek csak a történeti, empirikus létét elemzi, vagyis a tudás érvényességének a 
kérdését másra (nyilvánvalóan a filozófiára) hagyja. (SRMK 10.) 

Az előadássorozat nem történeti és nem empirikus. Znaniecki, miközben három lé- 
pésben kialakította tudóstípusait, elszórt és inkább tudománytörténeti utalásokon kívül 
nem törekedett arra, hogy rámutasson, hol figyelhetők meg a kortárs valóságban e tu- 
dóstípusok. A tipológia három szakasza valójában a kultúra három "szintjét mutatta 


29 Ez a probléma minden rendszerelméletet kísér. Ha a rendszert elsődlegesnek tekinti az elmélet a cse- 
lekvőhöz képest, akkor a rendszer azonossága megállapítható egy olyan (külső) nézőpontból, amely telje- 
sen eltekint a rendszerben cselekvők értelmezéseitől. Ekkor a legkézenfekvőbb támpontnak a túlélési kritéri- 
um tűnik: a rendszer addig azonos önmagával, amíg képes határait fenntartani. A probléma az, hogy így tel- 
jesen elvész mindenfajta kapcsolat az értékekkel, amelyek pedig a kulturális rendszerek fő alkotóelemei, a 
rendszer a dolgok" természeti rendszereihez válik hasonlóvá. Adódna egy másik lehetőség: ha létezik az ér- 
tékeknek egy olyan világa, hierarchiája, amely független minden egyes kulturális rendszertől, akkor ennek 
szempontjából megállapítható, meddig azonos egy kulturális rendszer önmagával. Znaniecki bizonyára érzé- 
kelte, hogy ez a szociológiának egy értékfilozófia alá való rendelését jelentené, s bár ez feltételezhetően nem 
állt távol hajlamaitól, mint szociológus következetesen nem vállalhatta. Ha viszont, mint a fenti idézetben, a 
rendszer azonosságát a rendszerben részt vevők értelmezéseiből kiindulva tudjuk megállapítani (a rendszer 
addig azonos önmagával, míg a részt vevők azonosnak tekintik), akkor átléptük a rendszerelmélet határait. 

210 Legfontosabb munkája, az 1938-ban megjelent Mlode pokolenie chlopów (Fiatal parasztgeneráció) sokkal 
inkább követte 4 lengyel paraszt empirikus hagyományát, mint mestere spekulatív írásait. 

21 Thomas, úgymond, nem absztrakt módszertani megfontolásokból indult ki: , Őt pusztán élénk szelle- 
mi érdeklődése és a különös esetek iránti kíváncsisága vezette, amely a szignifikáns konkrét adatok kiválasz- 
tásában és interpretálásában megmutatkozó összehasonlíthatatlan zsenialitással párosult." (MSO 238.) 

be: az alkalmazott tudás vagy technológia, a teoretikus tudás vagy az iskola és a felfede- 
zés szintjét. 

A technológiai tudás a gyakorlati életben alkalmazott tudás, és a tudás kezelői itt 
többféle szerepet tölthetnek be. A technológiai vezető (SRMK 38 sk.) az ipari szervező, 
aki az emberek munkáját tudását használva koordinálja. A technológiai szakértő 
(SRMK 47 sk.) speciális tudást bocsát a vezető rendelkezésére. Az ipari kapitány", a me- 
nedzser és a mérnök mintájára elgondolt típusokat Znaniecki kellő távolságtartással, 
azaz a kortárs valóságra való utalásokat kerülve mutatta be. Ugyanígy járt el a feltalá- 
ló esetében (SRMK 55 sk.), bár itt legalább Edison példáját megemlítette. 

A kultúra területén is van technológiai jellegű tudás. Ezt a bölcsek (sage) kezelik és 
alkalmazzák. A bölcs alapvetően az, akit ideológusnak szoktunk nevezni. , A bölcs ere- 
deti státusa egy pártban található, és eredeti funkciója az, hogy racionalizálja és igazol- 
ja értelmileg a párt kollektív tendenciáit. Kötelessége az, hogy tudományos" érvekkel 
Iizonyítsa, hogy pártjának igaza van, az ellenfél pedig téved." (SRMK 72-73.) A bölcs 
lehetőségeinek határát az jelzi, hogy a technológiai szakértőhöz hasonlóan ő sem nélkü- 
lözhet egyfajta objektív tudást — a kulturális valóság empirikus ismeretét. (SRMK 87.) 

A technológiai tudással szemben az önmagáért való tudás művelői az iskolákban 
működnek. Az "iskola megkülönböztető vonása, hogy nem érdekli a tudás gyakorlati 
alkalmazása. (SRMK 92.) Technológiai és iskolai tudás viszonyában kétfajta kulturális 
logikáról van szó. Znanieckitől távol állt, hogy típusaiban valamiféle történeti fejlődést 
modelláljon: az iskola éppúgy, mint a technológia, a kultúra alapformái közé tartozik. 
Az iskolai tudás jellemzője mindenekelőtt, hogy nem az egyes tudós a birtokosa, hanem 
az iskola maga. (SRMK 100.) Alapformáját Znaniecki az olyan "szent iskolákban! látta, 
mint a középkor teológiai iskolái. Úgy tűnik azonban, hogy az egyetemi tudást is ebbe 
a típusba tartozónak látta, hiszen az iskolai tudás szelíd iróniával megrajzolt típusaiban 
az egyetemek jellegzetes professzoraira lehet ismerni: az igazság felfedezői, a rendsze- 
rezők, a továbbfejlesztők (contributors), az igazság harcosai, a tudománytörténészek, a 
népszetűsítők. (SRMK 117,122,127,135,148,149.) 

A technológiai és az iskolai tudás típusai Znanieckit csak azért érdekelték, hogy a 
hátteret képezzék az igazi tudósok számára, akik felfedezők (explorer), újítók, akik , sa- 
játos szerepeikben többet tesznek, mint amit társadalmilag elvárnak tőlük." (SRMK 
165.) A tudás emberének, a felfedezőnek ezek szerint az a társadalmi szerepe, hogy ki- 
bújjon minden szerepelvárás alól. A felfedezők között is van valamiféle (érték)rangsor. 
Legalul áll a tények felfedezője, aki , szabadon kóborol a váratlant keresve, nincs helye 
a jól szabályozott hagyományos szerepek szerint élő tudósok közt. Lehet, hogy magá- 
nyos, független egyén, akit nem érdekel a hivatás hagyománya, vagy a megállapodott 
szellemi tekintély elleni lázadó." (SRMK 173) A következő lépcsőn áll a problémák fel- 
fedezője, az induktív elméletalkotó (SRMK 178 sk.), majd a természettudós, aki nem ad- 
ja fel , az abszolút biztos racionális igazság logikailag tökéletes rendszerének vezéresz- 
méjét". (SRMK 190.) Végül jön a kulturális adatokat kutató tudós, aki történetileg, ál- 
landó változásában látja a kulturális világot. Egyértelmű, hogy Znaniecki szerint övé az 
a szerep, amelyre a könyv címe utalt. Erről a tudósról írta: , Alkotó ő, akinek a műve, a 
múlt és a jövő közti egyedi és visszavezethetetlen kapcsolat az emberiség teljes, örökké 
növekvő tudásának dinamikus komponense. ... JA tudós-felfedező] egyike azoknak, 
akik kooperatív erőfeszítésük révén megteremtik a viszonylagos igazságok emberfelet- 
ti világát, amely lehetséges gazdagságát tekintve végtelen és tökéletesedési tendenciája 
miatt csodálatra méltó ...". (SRMK 198-199.) 

Sorokinhoz hasonlóan Znaniecki is messze túljutott az empirikus szociológián és 
egyáltalán a szociológián. Sorokintól eltérően ő ezt is akarta tenni. Könyvéből, amely az 
igazi tudás társadalomfüggetlenségét tanítja, az egyetemi ünnepek rituáléja jóval töb- 
bet meríthet, mint a tudományos hagiográfiát kritikusan néző szociológia. 


Epilógus. Egy új szociológia kezdetei 


A klasszikus szociológia története az Egyesült Államokban ért véget, ezért a kötetet le- 
záró Epilógus is elsősorban amerikai fejleményekről szól. Németországban és Francia- 
országban döntően külső tényezők miatt szakadt meg (1933-ban, illetve 1940-ben) a 
klasszikus szociológia keretében kialakult iskolák tevékenysége. Az Egyesült Államok- 
ban a klasszikus szociológia intézményrendszerén belül olyan átalakulás ment végbe, 
amely egy újfajta, modern, a mai olvasók számára ismerős szociológia kialakulásához 
vezetett. 

Az amerikai szociológia történetében olykor ennek a változásnak a kezdetét a neve- 
zetes 1935-ös puccsban! látják, amikor az ASS kongresszusán a chicagóiakat kiszavaz- 
ták a társaság elnökségéből, és a Chicagóban szerkesztett American Journal of Sociology el- 
lensúlyozására létrehozták (a társaság közlönyét folyóirattá alakítva) a közvetlenül a tár- 
saság felügyelete alatt szerkesztett American Sociological Review-t!. 1936-ban ugyanis újra 
bekerültek "ehicagóiak" a vezető pozíciókba — de az epizód jelezte (amit más módon is 

Fontosabb tényező volt az európai szociológiai hagyomány beépítése az egyesült 
államokbeli szociológiába. Ebben szerepet játszott egy kisebb New York-i intézmény. 
Még 1919-ben jött létre a New School for Social Research, a Columbia egyetemen belüli és 
a New Republic című folyóirat szerkesztőségében kialakult viták nyomán. Az eredeti cél 
az volt, hogy létrehozzák a fábiánusok által alapított London School of Economics ameri- 
kai változatát. Fennállása első évtizedében olyanok tanítottak itt, akik valamilyen okból 
az egyetemi rendszer peremére kerültek — a szociológusok közül W. I. Thomas, W. E. B. 
Du Bois, Thorstein Veblen, de a "deviánsnak" nem számító John Dewey is. 1933-ban a 
New School alapításában is szerepet játszó Alvin Johnson közgazdász (1874-1971), a 
nagyszabású Encyclopaedia of the Social Sciences kiadója magánadományok segítségével 
létrehozta a New School-hoz kapcsolódó University in Exile-t, azzal a céllal, hogy előse- 
gítse a német társadalomtudósok beilleszkedését az amerikai tudományos életbe. A be- 
fogadott német társadalomtudósok zömmel közgazdászok és politológusok, a szocioló- 
giában szerepet játszottak között volt a heidelbergi Emil Lederer és Hans Speier, a köl- 
ni Albert Salomon, a frankfurti Carl Meyer és a legismertebb, a tanításba fokozatosan 
bekapcsolódó Alfred Schütz. A német társadalomtudósok számára életfontosságú volt, 
hogy megpróbálják megismertetni az Egyesült Államokban azt a kulturális hagyo- 
mányt, amelyben ők otthonosan mozogtak — ekkor már elsősorban Max Weber munkás- 
ságát. 

1937-ben jelent meg a Harvard egyetemen alakuló szociológuskör domináns képvi- 
selőjének, Talcott Parsonsnak a könyve, The Structure of Social Action. A könyv valóban 


IA "puccsban! jelentős szerepe volt a személyi ellentéteknek és klikkharcoknak. Fő szervezője nem a leg- 
újabb szociológiai irányzatok képviselője, hanem a személyében sértett és frusztrált Luther Lee Bemard volt 
(Thomas eltávolítása után ugyanis nem őt, hanem Ellsworth Farist hívták meg Chicagóba). Lásd Patrícia 
Madoo Lengermann: The Founding of the American Sociological Review: The Anatomy of a Rebellion, 
American Sociological Review, 44 (1979), 185-198. 

jelentős elméleti újdonságokat tartalmazott (ezekről lesz még szó), de önmagában még 
nem jelentette volna a szociológia egy újabb korszakának a kezdetét, annál is inkább, 
mert kezdetben ennek a kifejezetten elméleti és nem könnyen olvasható műnek elég 
korlátozott volt a hatása. Jelentőségét inkább az adta, hogy legitimált egy tőle függetle- 
nül végbement átalakulást. 

A szociológiai kutatási mód megváltozott a harmincas évek végén, a negyvenes 
évek elején. Egy újfajta, modern szociológia jött létre. Újabb, a két évtizeddel korábbi chi- 
cagóihoz képest sokkal jelentősebb hibridizáció történt módszerek és intézmények vo- 
natkozásában is. Lényeges mértékben megváltozott a szociológiai tudás termelési mód- 
ja. Ennek a változásnak a jelentősége csak a szociológia mintegy fél évszázaddal koráb- 
bi egyetemi intézményesüléséhez mérhető. 


A kérdőíves kutatás, az új "termelési mód" 


A chicagói stílusú kvalitatív és a kvantitatív statisztikai módszerek mellett, amelyek az 
1920-1930-as évek fordulóján az amerikai szociológiában uralkodóak voltak, léteztek 
másfajta társadalomkutatási technikák is." A tudományon kívülre szorult social survey 
típusú munkákat most mellőzve két tendenciát kell megemlíteni: egyrészt a húszas 
évektől kezdve egyre népszerűbbé váló pszichológiai attitűdkutatásokat, másfelől az 
üzleti alapú piackutatásokat. 

Az attitűdkutatás, az attitűdmérés a húszas években már meglehetősen ismert volt. 
Vizsgálati alanyai mindenekelőtt az egyetemi hallgatók voltak (akiket arra tanítottak, 
hogy legyenek attitűdjeik). Floyd H. Allport már 1925-ben közölt tanulmányt, amely- 
ben attitűdskála segítségével mérte a politikai véleményeket. Ugyancsak 1925-ben dol- 
gozta ki Emory S. Bogardus (Park ösztönzésére) a társadalmi távolság" mérésére neve- 
zetes, inkább szociológiai kiindulású skáláját, és az általa szerkesztett folyóirat 
(Sociology and Social Research) rendszeresen közölt is ezzel az eszközzel végzett vizsgá- 
latokat. A húszas évek második felében dolgozta ki Chicagóban (de nem a szociológiai, 
hanem a pszichológiai departmentben) Louis León Thurstone (1887-1955) a nevéről el- 
nevezett, máig ismert attitűdmérési módszert. 1930-ban Chicagóban Ogburn egyik ta- 
összehasonlítsa a kvalitatív esettanulmány módszerét Thurstone attitűdmérési módsze- 
rével. A hallgatók szesztilalommal kapcsolatos attitűdjét kellett mérni egyfelől esszék 
elemzése, másfelől egy 15 perc alatt kitölthető és kiértékelhető attitűdskála segítségével. 
Mindkét módszer jónak bizonyult — de az attitűúdmérés gyorsabb és olcsóbb volt.? To- 
vább egyszerűsítette az attitűdmérést Rensis Likért (1903-1981) 1932-es újítása. Likért a 
végleges skálába kerülő itemeket a próbafelmérésben kapott válaszok belső konziszten- 
ciájának elemzése alapján választotta ki, míg a Thurstone-módszer szerint szakértő 
Irírákat" kellett erre a célra felkérni. Az 1930-as évek elején tehát rendelkezésre állt már 
több eszköz, amelyekkel viszonylag gyorsan meg lehetett állapítani, hogyan vélekedik 
egy nagyobb népesség a vizsgálni kívánt kérdésekről. 

Piackutatás nagyon régen folyt. 1895-ben már vizsgálták a hirdetések hasznosságát, 
az 1910-es évektől megjelentek az iparban az első fogyasztói szokások vizsgálatával 
foglalkozó részlegek, 1911-től a Harvard School of Business már kínált órákat piackutatás- 


2 Az alábbiakra lásd Converse, Jean M.: Survey Research in the United States. Roots and Emergence 1890-1960, 
Berkeley: University of California Press, 1987 

3 Az, hogy mindkét módszer "jó" volt, mindössze azt jelentette, hogy mindkettő alapján meg lehetett ál- 
lapítani, hogy ki ellenzi és ki helyesli a szesztilalmat. Az esszék természetesen számos további információt 
tartalmaztak, de ezek Stouffert nem érdekelték. 

ról. A válság előtt a piackutatás már meglehetősen fejlett iparág volt, de nem fordítot- 
tak különösebb gondot például a minták kialakítására (csak elég nagy legyen), a kér- 
dőívek standardizálását sem tartották nagyon fontosnak. 

Közvélemény-kutatások is folytak a század elejétől — meglehetősen kezdetleges 
színvonalon. De a chicagói politikatudományi tanszéken Harold Gosnell már 1924-ben 
és 1927-ben próbálkozott választási felmérések lefolytatásával. A sajtót kiszolgáló köz- 
vélemény-kutatás területén az 1930-as években három nevezetes közvélemény-kutató 
(pollster) dolgozott: Archibald Crossley, aki 1926-ban alapította saját cégét, és vezető sze- 
repet játszott a rádióhallgatók vizsgálatában, 1936-ban a Hearst-lapok számára végzett 
választási felméréseket; Elmo Roper, a csődbe ment gyémántkereskedő, aki 1934-ben 
szállt be ebbe az "iparba, és elsősorban a Fortune magazinnak végzett piackutatást, de 
politikai közvélemény-kutatással is próbálkozott; George Gallup (1901-1984), aki 1928- 
ban az újságolvasás vizsgálatából doktorált az iowai Állami Egyetemen, később újság- 
írást is tanított. Gallup az egyetemi és üzleti világ közti szférában mozgott. 1932-től egy 
hirdetési ügynökségnél dolgozott, emellett foglalkozott politikai közvélemény-kutatás- 
sal, és rendszeresen publikált erről különböző magazinokban. 1935-ben Princetonban, 
az egyetem épületével szemközt megalapította az American Institute of Public Opiniont 
(AIPO — a mai Gallup cégek elődjét). 

Minden közvélemény-kutató ismeri a híres 1936-os történetet: 1936 júliusában Gal- 
lup egy újságcikkben megjósolta, hogy a Literaty Digest (amely akkor a legtekintélye- 
sebb országos választási előjelzéseket produkálta) milyen közvélemény-kutatási előre- 
jelzést fog közölni ősszel az elnökválasztásról, és azt is, hogy tévedni fog. Gallup 
ugyanis ismerte az LD mintavételi eljárását és annak hibáját, mert az AIPO részben 
ugyanazon mintából dolgozott (telefonon bonyolították e megkérdezést, ennek követ- 
keztében a mintában a módosabbak felül voltak reprezentálva). Gallup is tévedett (ki- 
sebb arányú győzelmet jósolt Rooseveltnek, mint amit az elért), de a LD még inkább, 
mert Roosevelt ellenfelét hozta ki győztesnek. (A másik két pollster is azt mérte, hogy 
Roosevelt fog győzni, de nem merték az eredményt közölni.) Ez az eset megnövelte a 
hivatásos közvélemény-kutatók tekintélyét, bizalmat ébresztett a kérdőívekkel történő 
vizsgálati módszer iránt. 

Újdonságot jelentett, hogy több kutatónak köszönhetően együttműködés jött létre az 
különböző kompetenciák összekapcsolását, a felhalmozott ismeretek és eljárásmódok 
cseréjét. Ezen az úton az egyetemi tudományosságba bevonult egy addig ott ismeretlen 
vagy használaton kívüli technika. Így alakult ki a modern értelemben vett survey, a mun- 
kamegosztást, "ipari jellegű eljárások alkalmazását kívánó kérdőíves kutatás. Kérdőíve- 
ket természetesen már korábban is használtak. Ezek célja alapvetően az volt, hogy azok- 
tól szerezzenek információkat, akik annak birtokában voltak. Ugyanolyan jó információ- 
forrásnak tekintették azokat, akik státusuknál fogva ismerték a vizsgálni kívánt csoportot 
(pl. a szociális gondozókat), mint a vizsgálni kívánt csoport tagjait. Ebből következően az 
alkalmazott kérdőívek eléggé nyitottak, a kérdések meglehetősen általánosak voltak, a 
megbízható mintavételi eljárás nem volt igazán fontos. A kereskedelmi célú kérdőíves 
vizsgálatokban viszont igen hamar nyilvánvalóvá vált, hogy az igazán fontos dolog an- 
nak megállapítása, hogy a vizsgálni kívánt személyek miként reagálnak adott ingerekre. 
Ezért egyre inkább törekedtek a kérdések standardizálására. Másrészt, minthogy a meg- 
rendelőt a népesség meghatározott csoportjainak (nőknek, fiataloknak vagy éppen az idő- 
seknek, vidékieknek vagy ellenkezőleg: a városiaknak) az adott árura mint ingerre való 
reakciója érdekelte, fontos lett a megbízható mintaválasztás. Ugyanez igaz a politikai cé- 
lú véleménykutatásra is. A pszichológiai attitűdkutatás pedig megteremtette annak az 
eszközeit, hogy rekonstruálni lehessen a közvetlenül meg nem ismerhető attitűdöket is. 

Ezeknek az eljárásoknak a szociológiába való bevonása újfajta kutatási módot jelen- 
tett. Az új eljárások standardizálhatok voltak. Jóval nagyobb volumenű kutatásokra 
nyílt lehetőség. Alkalmazni lehetett az egyetemi tudományban is a modern statisztika 
eljárásait, az új közvéleménykutatás szervezeti formáit és nem utolsósorban a modern- 
nek számító adatkezelési technikákat. Az újfajta kutatás termelékenysége" nem volt 
összehasonlítható a régiével. Nem pusztán arról volt szó, hogy az eszközök megbízha- 
tóbbá váltak (sokan így fogták fel), hanem arról is, hogy az eszközök átalakulása, bővü- 
lése megváltoztatta a vizsgálatot végzőt is és a vizsgált objektumot is. 

A kérdőíves technika tette igazán lehetővé, hogy az elemzési egység az egyén és an- 
nak reakciói legyenek. A korábbi empirikus szociológia, részben módszertani kényszer- 
ből, a környezetet, a csoportot és a tipikus vagy reprezentatívnak tartott egyént vizsgál- 
ta. Az új vizsgálati technika a figyelmet az egyénre irányította, aki a maga attitűdjeivel, 
véleményeivel és az azok hátterében meghúzódó mentális struktúrákkal a csoportban 
cselekszik. A kontextusról a figyelem átkerült az egyénre. Az adatoknak az eredeti kon- 
textusból való kiemelése megkönnyítette a statisztikai elemzést — de éppen ezért ez az 
elemzés már nem arról szólt, amiről az előző korszak legjobb elemzései. A változás nem 
értelmezhető az ismeretek egyszerű gyarapodásaként. Maga a megismerés tárgya vál- 
tozott meg. A konkrét hely és a konkrét idő, amely a régebbi stílusú kutatás számára 
fontos volt, most bizonyos értelemben láthatatlan lett. Az új szociológia a "változók 
szociológiája" (sociology of variables) lett. 

Az új típusú kutatás szemszögéből végképp archaikus személy lett a régi stílusú pro- 
fesszor. Két vonatkozásban kell szemügyre venni ezt a változást. Egyrészt az új kutatási 
technika kooperatív munkát kívánt. Nagyszámú segéderő alkalmazása vált szükségessé 
(kérdezőbiztosok, adatrögzítők stb.). De egy igazán komoly kutatás megkívánta több, 
különböző kompetenciával rendelkező kutató együttműködését is. Mindezek miatt a 
kutatás sokkal költségesebb is lett. A magányos, karizmatikus próféta szerepében tet- 
szelgő professzort ideális esetben a vállalkozónak, szervezőnek kellett felváltania. 

A változás másrészt nem hagyta érintetlenül a szociológia kognitív tartalmát. Az al- 
kalmazott adatfelvételi, statisztikai eljárások standardizáltak voltak — ha nem is olyan 
mértékben, mint az új eljárások elszánt hívei kívánták volna. Ez erősen korlátozta a 
házisütetű elméletek gyártását. Az új tudományosságnak nemcsak önmagukban kohe- 
rens tételek sorozatát kellett gyártania, hanem — a haladottabb! tudományosságot mímel- 
ve — kapcsolódnia kellett a "már elért eredményekhez:". A szociológiából kooperatív vál- 
lalkozás lett, ahol az egyes kutatócsoportok versengve-vállvetve építik a tudás tornyát. 
Ez a torony persze még mindig inkább Bábel tornyához hasonlított, a szigorú tudomá- 
nyosság művelőinek bánatára. Az azonban, hogy a szociológiát nem lehetett az "egységes 
tudomány! alvállalkozásává tenni, nem változtat azon, hogy a továbbra is erősen anarchi- 

A Bevezetésben jellemzett "professzori szociológiai termelési móddal összevetve 
lesznek igazán szembeötlőek a változások. Míg a korai korszak szociológia professzora 
a tudás egyetlen hivatott és karizmatikus hordozója, a modern szociológiában együtt- 
működő munkacsoportot lehet látni, ahol mindenki egy-egy részterület specialistája. 
A régi professzor az egész szaktudományt képviselte, az új kutató-tanárok bevallottan 
csak részleges szaktudással rendelkeznek. A régi professzor akkor is szuverén kutató 
volt, ha valójában másokkal kooperált, az új kutató akkor is a kooperáció látszatát 
igyekszik kelteni, ha a saját idioszinkretikus ötleteit hajszolja. Az új szociológia képvi- 
selője az egyetemen nem egyetlen személy, hanem egy szervezet. 


4§ Lásd erre Abbott, Andrew: Department £ Discipline. Chicago Sociology at One Hundred, Chicago: The 
University of Chicago Press, 1999,193 sk. 

A szervezeti kérdés igen lényeges: az új szociológia létrejöttét megkönnyítette az 
egyetemen kívüli szervezetek benyomulása az egyetemre. Ez a változás összefüggött a 
finanszírozás új technikáival, amelyre égető szükség is volt, hiszen az újfajta kutatást a 
"professzori szociológia" szerény anyagi termelőeszközeivel nem lehetett volna folytat- 
ni. A szociológia ugyan végül zömében — legalábbis a XX. század végéig — az egyetemi 
szervezeten belül maradt, de az átalakulásban a külső szervezetek és a nem-klasszikus 
finanszírozási kísérletek fontos szerepet játszottak. 

Az új szociológia kialakulásához vezető folyamat Paul Lazarsfeld pályája kapcsán 
szinte ideáltipikus tisztaságban tanulmányozható. 


Paul Lazarsfeld 


mum Paul Lazarsfeld 1901-ben született Bécsben. Apja jogász, anyja pszichológus, a revizionis- 
ta freudista Alfred Adler követője volt. A család barátai voltak az osztrák szociáldemok- 
rácia vezetői: Viktor Adler és fia, Friedrich Adler, Karl Renner, Ottó Bauer, Rudolf 
Hilferding. Mint Paul Lazarsfeld később mondta, születése okán lett szocialista. Termé- 
szettudományt tanult, ugyanakkor a szocialista ifjúsági mozgalomban dolgozott (a szoci- 
alista mozgalom balszárnyán). 1925-ben Einstein relativitáselméletének matematikai vo- 
Elégedetlen lévén a középiskolai tanítással, a bécsi egyetem pszichológiai intézetét veze- 
tő házaspár, Charlotte és Karl Bühler munkatársa lett 1928-ban, statisztikát oktatott (de hi- 
vatalos állása az egyetemen nem volt), és laza formában együttműködő barátaiból 
1931-ben megszervezte a Wirtschafispsychologische Forschungsstelle nevű intézetet (Karl 
Bübhler nominális igazgatása alatt), amely piackutatást és akkor még nem így nevezett mé- 
diakutatást végzett (az osztrák rádió számára). Ez az intézet végezte el a nevezetes 
Marienthal-kutatást (a könyvet Lazarsfeld munkatársai írták). Lazarsfeld egész életében 
lázas szervezőtevékenységet fejtett ki. Intézeteit Bécsben is, New Yorkban is "eredeti 
módszerekkel finanszírozta: a rendelkezésre álló források és kutatási elképzelései sosem 
voltak összhangban, a folyó kutatások állandóan a pénzügyi összeomlás szélén álltak, a 
lyukakat a később elvégzendőkre felvett előlegekből foltozta be. 

Lazarsfeld 1933-ban a Rockefeller Foundation révén ösztöndíjat kapott az Egyesült Álla- 
mokba. Minthogy az 1934. februári bécsi polgárháború után kialakult jobboldali diktatú- 
rában semmi jóra nem számíthatott, úgy döntött, hogy Amerikában marad. Még egy év- 
re kapott ösztöndíjat, majd kutatási megbízásokból élt. Robert Lynd javaslatára kapott 
kinevezést a Columbia egyetemre — ugyanakkor, amikor Robert K. Merton. A Lazars- 
feld-Merton páros személyesítette meg az új, az egész világon terjedő szociológiát. 
Lazarsfeld hírnevét elsősorban nagy empirikus kutatásai alapozták meg (így az 1944-ben 
Bemard Berelsonnal és Hazel Gaudet-vel együtt az 1940-es választásról írt The Peoples 
Choice vagy az 1954-es, ugyancsak a választási kampányról szóló Voting). A háború után 
már egyértelműen az amerikai szociológia vezetői közé tartozott: 1950-ben Robert K. 
Mertonnal együtt adták ki a Stouffer-féle The American Soldier módszertani tanulságait 
elemző kötetet, amely a némileg fésületlen anyag elemzése kapcsán kodifikálta a kérdő- 
íves kutatás alapeljárásait. 1955-ben a Morris Rosenberggel együtt kiadott The Language of 
Social Research című kötete adott áttekintést a hegemóniára szert tett kutatási módszer me- 
todológiai problémáiról. Lazarsfeld egyben a nemzetközi szociológiai "vállalkozó" is lett, 
közvetlen szerepe volt az új típusú szociológia európai elterjesztésében, a megfelelő intéz- 
mények létrehozásában és az empirikus kutatói gárda kinevelésében. Jellemző, hogy a vi- 


ték fel. 1976 nyarán, rövid betegség után hunyt el. 


e Fő elemzett művei: 
(társszerzők: Jahoda, Marie — Zeisel, Hans): Marienthal. Szociográfiai kísérlet a tartós munka- 
nélküliség hatásairól (1933) (fordította: Mesés Péter), Budapest: Uj Mandátum, 1999 
(MA) 

(társszerzők: Berelson, Bemard —  Gaudet, Hazel: The Peoples Choice, New York: Colum- 
bia University Press, 1944 

(társszerzők: Berelson, Bemard — McPhee, William N.): Voting, Chicago: The University of 
Chicago Press, 1954 

(társszerző: Rosenberg, Morris) (eds): 7he Language of Social Research. A Reader in the 
Methodology of Social Research, Glencoe: The Free Press, 1955 

On Social Research and Its Language, Chicago: The University of Chicago Press, 1993 (SRL) 


Lazarsfeld bécsi működése során nem tekintette magát szociológusnak — és még so- 
káig Amerikában sem. Társadalomkutató működését a pszichológia és szociálpszicho- 
lógia körébe sorolta még akkor is, amikor a fiatalok pályaválasztásáról szerkesztett egy 
kötetet (Jugend und Beruf; 1931), vagy amikor első piackutatásait végezte. Egy szívesen 
ismételt mondása szerint ,a közelgő forradalomnak mindenekelőtt nemzetgazdászok- 
ra van szüksége [utalás a háború előtti szocialista irodalomral;... a győztes forradalom 
a mérnökökre támaszkodik [utalás Oroszországra]; ... az elbukott forradalom szociál- 
pszichológusokat csinált belőlünk." (MA 13.) Az utalás egyértelmű: a vizsgálandó kér- 
dés az, miért viselkednek az emberek úgy, ahogy látható, miért azt választják, amit 
(konkrétan: miért csak Bécsben választják a demokratikus forradalmat akaró szociálde- 
mokratákat, és másutt miért nem) — vagyis Lazarsfeld abban az értelemben kívánt szo- 
ciálpszichológiát művelni, amennyiben a cselekvéseket vezérlő döntéseket akarta meg- 
érteni. Az említett, a fiatalok pályaválasztásával foglalkozó könyv előkészítése kapcsán 
figyelt fel arra, hogy a pályaválasztási döntések okaira adott válaszok mennyire sokér- 
telműek voltak: volt, aki a döntését befolyásoló tényezőkre, volt, aki a választott foglal- 
kozás vonzó voltára utalt. Ez indította arra, hogy a "miért" kérdésére irányítsa a figyel- 
mét. (SRL 258.) 

Egyik önéletrajzi írásában azt írta, hogy eredetileg az érdekelte, hogyan választanak 
az emberek a politikai pártok között, de nem látta, ezt hogyan lehetne kutatni. Másrészt 
viszont (a Wirtschafispsychologische Forschungsstelle működése során) azt a kérdést kel- 
lett vizsgálnia, hogy miért választják az emberek az egyik szappanfajtát, és nem a má- 
sikat. , Ez volt bécsi piackutatásaim kiindulópontja: a szocialista szavazási döntés és a 
szappanvásárlás így adódó módszertani ekvivalenciája." Lazarsfeld úgy látta, hogy 
maga a döntés és a belőle következő cselekvés szerkezetét tekintve a legkülönbözőbb 
területeken hasonló, ezért vizsgálható egy olyan tudomány által, amely eltekint a kü- 
lönböző cselekvési szférák specifikus tartalmaitól, egy általánosan alkalmazható kuta- 
tási módszertant alkalmaz. Ebben az értelemben a "szappan-probléma" a Lazarsfeld- 
paradigmához vezető út kiindulópontja volt. 


Marienthal 


Lazarsfeld bécsi működésével leginkább a klasszikus Marienthal-kutatás, egy csaknem 
kizárólag munkanélküliek által lakott falu szociográfiája kapcsolódott össze. A gazda- 
sági válság mélypontján, a közép-európai politikai válság kezdetén folytatott kutatás 
politikai indíttatása teljesen egyértelmű, és erre a kutatás résztvevői egybehangzóan 
emlékeztek. Marie Jahoda így írt erről: , Sokan azt remélték — vagy attól féltek -, hogy 
ez a helyzet forradalomhoz vezet; mások azt állították, hogy a munkanélküliség aláás- 


5 Lazarsfeld, Paul E: Eine Episode in der Geschichte der empirischen Sozialforschung: Erinnerungen 
(1969), in: Parsons, Talcott — Shils, Edward — Lazarsfeld, Paul E: Soziologie — autobiographisch, Stuttgart: Enke, 
1975,155. 

sa a politikai akaratot ... A módszertani gyengeségek ellenére a tanulmány általános 
eredménye — a munkanélküliség rezignációhoz, nem forradalomhoz vezet — az akkori 
helyzetben nekem igaznak tűnik ..."§ Ez a tézis maradandóan igaznak bizonyult. 

A kutatásra bizonyos fajta politikai megbízást is kaptak: a szociáldemokrácia egyik 
vezetője, Ottó Bauer Lazarsfeldnek arra a javaslatára, hogy a munkások szabadidős te- 
vékenységét vizsgálnák, úgy reagált, hogy helyénvalóbb lenne, ha a kényszerű szabad- 
idő, értsd a munkanélküliség hatásait kutatnák. Mindenesetre a kutatás nem csak párt- 
feladat volt: a Bühler-intézeten keresztül a Rockefeller Foundationtól is kaptak kisebb tá- 
mogatást. 

A köztudat (és a könyv újabb kiadásai) ugyan Lazarsfeld nevével kapcsolták össze 
ezt a kutatást, de tulajdonképpen nem ő a könyv szerzője. A kutatás a Wirtschafts- 
psychologische Forschungsstelle tevékenységéhez kapcsolódott, de maga Lazarsfeld a te- 
repmunkában nem vett részt. Az előzetes és Lazarsfeld által is alakított elképzelések 
eléggé általánosak voltak." Lazarsfeld szerepe leginkább az volt, hogy azokat a heti 
rendszerességgel megtartott megbeszéléseket vezesse, ahol a terepen dolgozók számol- 
tak be tapasztalataikról. A terepmunkában számosan vettek részt, a könyvet magát 
Marie Jahoda és Hans Zeisel írták. 


mum Marie Jahoda 1907-ben született Bécsben. Tanítónői, majd pszichológusi képesítést szer- 
Zett. A szociáldemokrata ifjúsági mozgalom aktív résztvevője volt. Itt ismerkedett meg 
férjével, Paul  Lazarsfelddel (akitől 1934-ben vált el).  Lazarsfeld munkatársa volt a 
Wirtschafispsychologische . Forschungsstellében. . Az 1934-es polgárháború után illegális  politi- 
kai tevékenységet folytatott, letartóztatták, majd kiutasították az országból. Előbb  Angli- 
ában élt, 1945-ben áttelepült az Egyesült Államokba. 1949-1958 között New Yorkban, 
1958-tól Angliában volt egyetemi tanár. 2001-ben halt meg. 


mum Hans Zeisel 1905-ben született Csehországban. Jogot és államtudományt tanult Bécsben. 
Még diákkorában belépett a szociáldemokrata pártba. 1930 és 1932 között volt a 
Lazarsfeld által alapított  Wirtschafispsychologische  Forschungsstelle "munkatársa, majd  ügy- 
védként dolgozott. 1938-ban emigrált az Egyesült Államokba. 1943-tól tanított különféle 
egyetemeken, 1953-tól a szociológia professzora volt Chicagóban. 1992-ben halt meg. 


Az első kiadás előszava, Lazarsfeld akkori nézeteivel összhangban, a könyvet pszi- 
chológiai, szociálpszichológiai műként mutatja be. (MA 9.) Ezt a megközelítést erősíti a 
Bevezetés, ahol a vizsgálat fő kérdéseit a szerzők két nagy csoportra bontották: hogyan 
viszonyulnak az emberek a munkanélküliséghez (valójában: milyen módon reagált az 
egyén a munkanélkülivé válásra), és melyek a munkanélküliség hatásai (a csoportok 
szintjén). (MA 34-35.) Ezek a kérdések a munkanélküli egyént (illetve családot) állítot- 
ták a középpontba. E kérdésekből az következett, hogy a munkanélküliség társadalmi 
hatásaival kapcsolatos (fentebb Jahodától idézett) kérdést úgy lehet megválaszolni, ha 
megnézik, hogyan hatnak a társadalmi-gazdasági történések az egyének választásaira 
és a választásokból következő viselkedésformákra. Ez tulajdonképpen Lazarsfeld 


6 Jahoda, Marie: Aus den Anfüngen der sozialwissenschaftlichen Forschung in Österreich, Zeitgeschichte, 
8 (1981), 4. sz. 140. Ez az eredmény leginkább a könyv A megfáradt közösség című fejezetében fogalmazódik 
meg, de a szerzők óvakodtak attól, hogy olyan direkt politikai formában fogalmazzák meg következtetései- 
ket, ahogy Jahoda később tette. 

7 Sem tartalmilag, sem módszertanilag nem volt világos tervünk. Marienthal abból nőtt ki, hogy akar- 
tuk a tudást, hogy a politikai mozgalomban kapcsolataink voltak a munkanélküliekkel, ötletes improvizáci- 
ókból nőtt ki, egy, az ifjúsági mozgalomban gyökerező munkaközösségből, amelyen belül nem lehetett sem 
formális munkamegosztás, sem rendszeres könyvelés; a világnézetünkből nőtt ki és abból az intellektuális 
szakmából, amelyet fokozatosan, egyetemi tanulmányaink során és a piackutatásban elsajátítottunk. A mód- 
szerek a problémára való összpontosításból nőttek ki, nem öncélúak voltak." Jahoda i. m. 139. 

"szappan-problémája. A könyv tehát jól beleillik Lazarsfeld ekkor formálódó társada- 
lomkutatási elképzeléseibe. 

A könyv pontos válaszokat adott a Bevezetés kérdéseire: bemutatta az anyagi hely- 
zetet (MA 43-61.), a munkanélküliek magatartástípusait (rezignáltak, töretlenek, két- 
ségbeesettek és apatikusak) mint komplex (részben időben egymásra következő, rész- 
ben a személyiségtől függő) reakciókat a munkanélkülivé válásra (MA 80-82.), a reak- 
cióknak a viselkedésben megmutatkozó jeleit (az időhöz való viszonyban: MA 93 sk.). 
Az időről szóló fejezet a könyv egyik legjobban sikerült része. A munkanélküliség kö- 
vetkeztében megnőtt szabadidő — írták — , tragikus ajándéknak bizonyul" a marien- 
thaliak számára: , szabályozott egzisztenciájukból lassacskán a kötetlenbe, a semmibe 
csúsznak le." (MA 93.) Ezt a filozofikus színezetű megállapítást azzal igazolták, hogy 
bemutatták, hogyan esik szét a férfiak napja a kényszerű semmittevés miatt: jelentékte- 
len tevékenységek órákat vesznek igénybe, a napi tevékenységről készített beszámolók- 
ban lyukak tátongnak, a mozgás is lelassul, ,,a marienthaliak az időélmény primitívebb, 
differenciálatlanabb formájához tértek vissza: nem az új viszonyokat igazítják a meg- 
szokott időkeretekhez, hanem a történések és igények szegényedő világának megfele- 
lően új, szegényesebb időbeosztás szerint élnek." (MA 103.) 

Ettől a szociálpszichológiai megközelítéstől más pontokon eltért a könyv, ameny- 
nyiben vizsgálata tárgyaként , a munkanélküli falut s nem a munkanélküli egyént" ha- 
tározza meg. (MA 28.) Hihetnénk ezt alkalmi kisiklásnak, ha egy egész fejezet nem ez- 
zel az egyén feletti realitásként felfogott Marienthallal foglalkozna. , Megfáradt közös- 
ségként" jellemzik Marienthalt, ahol a látogatónak , feltűnik a fásult egyformaság." 
(MA 63.) Ezt az egyformaságot a korábbi állapottal állítják szembe, amikor , maga 
Marienthal is életteli volt": mulatságok, rendezvények követték egymást, a politikai 
szervezetek serénykedtek, az emberek olvastak, vitatkoztak. A gyár a társadalmi élet 
centruma volt. A munkanélküliség következtében azonban az életmegnyilvánulások 
összezsugorodtak, minden tekintetben nőtt az érdektelenség, a politikai aktivitás, a po- 
litikai vita a kulturális szintről primitívebb fokra csúszott vissza, az egyesületi tagság a 
puszta érdekérvényesítés eszköze lett. (MA 64-70.) Ebben a fejezetben az egészként fel- 
fogott faluról van szó, az adatok a csoportszintű viselkedést írják le. Marienthal nem 
egyszerűen munkanélküliek lakóhelye, hanem sorssal bíró makroszubjektum. 

Már a könyv előszavában feltűnik, hogy a szociálpszichológiai jelleg mellett a szer- 
zők könyvüket , szociográfiai kísérletnek" is tartották. (MA 9.) A szociográfia szó, úgy 
tűnik, arra utalt, hogy nemcsak az egyének viselkedését, hanem a viselkedésekből ösz- 
szeálló, de új típusú egészet is le akarják írni. 

A két megközelítés békésen megfért egymás mellett, bizonyos szempontból ki is 
egészítette egymást. A kettősség arra utal, hogy a könyv írása közben nemcsak 
Lazarsfeldnek az individuális döntésre és cselekvésre irányuló szemlélete érvényesült, 
hanem egy másik megközelítés is, amelyet Zeisel függelékszerű tudománytörténeti át- 
tekintése is támogatott. 

A könyvet sokszor emlegetik mint módszertanilag úttörő művet. Maga Lazarsfeld is 
így gondolta, hiszen 1960-ban írt új előszava szerint , a bécsi kombináció előfutára volt 
annak, amivé mára a szociológia vált" (MA 15.), és , az amerikai empirikus szociológia 
váltja valóra ma azokat a vágyainkat, melyekben 1930 körül német nyelvterületen re- 
ménykedtünk." (MA 21.) Pontosabb azt mondani, hogy e könyv vonzereje — feltehető- 
leg anélkül, hogy szerzői ennek pontosan tudatában lettek volna — abból adódott, hogy 
megismételhetetlen módon tudta kombinálni a régi és az új empirikus társadalomkuta- 
tás megközelítésmódját. 

Könnyebb felismerni a régies elemeket. Ezek kapcsolódnak ahhoz a nagy empirikus 
kutatási hagyományhoz, amelyet a könyv szerzői jól ismertek, hiszen függelékként 

Hans Zeisel igen tanulságos áttekintést írt róla (megemlítette a brit politikai aritmetikát, 
a statisztika kezdeteit, a brit parlamenti és királyi vizsgálóbizottságokat, Le Play mun- 
kásságát, Booth kutatásait, az amerikai survey-mozgalmat).§ Ezek a kutatások sosem 
voltak a lazarsfeldi értelemben "szociálpszichológiaiak. Mindig valamiféle egyénfelet- 
ti egységre irányultak, az egyéni cselekvéseket ezeken keresztül, ezekben a keretekben 
értelmezték. A marienthali kutatás több vonatkozásban ennek az empirikus kutatási 
hagyománynak a felújítását jelentette. Rokonította vele a kutatás egyértelmű társada- 
lomreformeri szándéka; a strukturálatlan megfigyelések kiterjedt használata; a megfi- 
gyelés és a segítés kombinálása (orvosi rendelést, ruhaosztást szerveztek pl.), a kvalita- 
tív elemzés nagy súlya, a helyi informátorokra (pap, boltos, tanító) való (túl sok ered- 
ményt nem hozó) támaszkodás. Ugyancsak a korábbi empirikus törekvésekkel rokon 
vonás a természetes társadalmi egységnek, a falunak mint a kutatás tárgyának az elő- 
térbe állítása. Egyértelmű, hogy a marienthali kutatás idején — bármit hallott is Lazars- 
feld az amerikai piackutatásokról — a résztvevőknek még nem volt érdemi tudomásuk 
sem az attitűdmérési technikákról, sem pedig a közvélemény-kutatások eljárásairól - 
tehát azokról a tényezőkről, amelyekből az új típusú survey kialakult. 

Miben állt akkor a marienthali kutatás tagadhatatlan modernsége? Bizonyosan nem 
a statisztikai apparátus kifinomultságában, mert egyszerű százalékos megoszlások ki- 
számolásánál nem jutottak tovább (igaz, nem is volt nagyon mit számolgatni). A szó 
mai értelmében vett kérdőívet nem használtak. A híres Lazarsfeld-paradigma elemeit is 
hiába keresnénk. Tagadhatatlanul újszerű vonása a kutatásnak, hogy a korábbi társada- 
lomvizsgálatok többségének merev sémáival szemben itt minden eszközt kipróbáltak, 
hátha ad valamiféle információt — és a legtöbb esetben meg is találták az adatokban rej- 
lő információt. Ezt a módszertani sokszínűséget, kvantitatív és kvalitatív megközelíté- 
sek fesztelen váltogatását szokták a könyv legnagyobb erényeként emlegetni. A maga- 
tartástípusokat például kvalitatív információk összegzése alapján alkották meg — más- 
részt viszont sincs arról tudomásunk, milyen alapon sorolták be az egyes egyedeket az 
egyes típusokba. Ez a fajta típusalkotás a kvalitatív jelleg és a bizonytalanság ellenére 
mégis a későbbi, attitűdskálákon alapuló tipizálási eljárások felé mutat. 

A marienthali kutatás igazi hibrid. Módszertanilag nagyon sok kötötte össze a régi 
(XIX. századi) empirikus társadalomvizsgálattal, szinte annak a felújítása volt. Művelői 
azonban már nem tekintik magukat amatőröknek, mint a régiek. Ha — rajtuk kívül álló 
okokból — csak lazán kötődtek is az egyetemi tudományossághoz, későbbi munkássá- 
gukat annak keretében gondolták el. Az intézményes forma is, amelyben dolgoztak, 
modern: az egyetemhez valamilyen formában kapcsolódó, de az egyetemi kereteken kí- 
vül működő kutatóintézet (egyelőre annak csírája). 

A marienthali kutatást vezető tézis kézenfekvő volt ugyan, de ők voltak az elsők, 
akik igazolták. Értékét azonban nemcsak az adja, hogy hosszabb távon is tartható meg- 
állapításokhoz vezetett. Nem is önmagában a sokat emlegetett módszertani sokszínű- 
ség. Kivételes a helyzete a történelemben. Akkor született, amikor küszöbön állt a szo- 
ciológiai munkamódszer megváltozása — a kutatásban részt vevőknek köszönhetően. 
Egy pillanatra, egyetlen műben egységben jelent meg a régi, de már egy új keretben és 
átalakítva. Régi és új ilyen egységét Lazarsfeld későbbi írásaiban hiába keresnénk. 


8 Lazarsfeldet később Amerikában foglalkoztatta az empirikus társadalomkutatás története, tanítványait 
(Anthony Oberschallt, Bemard Lécuyer-t) ösztönözte ennek kutatására; Zeisel tanulmánya volt ehhez a kiin- 
dulópont. Lazarsfeld legfontosabb ilyen tárgyú írása: Notes on the history of guantification in sociology - 
trends, sources and problems, Isis, 52 (1961), 277-333. 

Lazarsfeld (aki 1933 és 1935 között még nem emigráns, hanem ösztöndíjas volt), először 
a marienthali, "szociografikus" kutatás komplex módszertani elvei iránt próbált Ameri- 
kában érdeklődést kelteni, de úgy tűnik, nem járt sok sikerrel. Végleges emigrálása, 
1935 után egyetemi kapcsolatokat keresett Chicagóban és a Columbián, de kezdetben 
statisztikai szakértelmére sem tartottak igényt. Így nem maradt más hátra, mint hogy a 
már Bécsben is kipróbált piackutató munkát végezze. A Galluppal is kapcsolatba ke- 
rült. Az első igazi nagy lehetőség a Princeton Radio Research Project volt, amelyet (Rocke- 
feller-alapítványi támogatással) a Galluppal ugyancsak jó viszonyban levő Hadley 
Cantrillal együtt indítottak el 1936-ban.? 1939-ben ebből a vállalkozásból nőtt ki az 
Office of Radio Research, majd a Bureau of Applied Social Research (BASR). Jelentős fejle- 
mény volt, hogy Lazarsfeldnek fokozatosan sikerült valamiféle laza kapcsolatot kiala- 
kítani a Columbia egyetemmel (ahogy a bécsi Forschungsstelle is laza formában kapcso- 
lódott az egyetemi Bühbhler-intézethez). 1941-ben Lazarsfeld Lynd javaslatára kinevezést 
kapott a Columbiára ugyanakkor, amikor a Lynddel ellenségesen szembenálló MaclIver 
javaslatára Robert K. Merton került oda. Lazarsfeld és Merton a rossz előjelek ellenére 
jó barátok lettek, Lazarsfeld bevonta kollegáját a BASR munkájába. Ezzel a tudományos 
kutatás új intézményi formája jött létre. Az egyik összetevő az egyetemi department volt, 
amely a tudományos képzést végezte. Ehhez kapcsolódott a jelentős részben megren- 
delésre folyó kutatást végző, félig önálló kutatóintézet (amely egyúttal a doktorandus- 
zok számára is érdemi munkalehetőséget adott). A személyi kapcsolatok biztosították, 
hogy a két, különböző elvek szerint szerveződő intézménytípus súrlódásmentesen 
együttműködjön. Lazarsfeld teljes mértékben tisztában volt a kutatás intézményi szer- 
kezete és a kutatás kognitív aspektusai közti szoros kapcsolattal, látta, hogy a többek 
közt általa kezdeményezett kutatási stílus milyen intézményi és kognitív újdonságokat 
jelent. Más szavakkal: képes volt arra, hogy saját szociológiai tevékenységét is szocioló- 
giai reflexió tárgyává tegye — ezt mutatja 1962-ben az ASA elnökeként mondott beszé- 
de. (SRL 257-274.) 

Lazarsfeld vállalkozásával egy időben több hasonló kezdeményezés történt az egye- 
temi és a piacra dolgozó, megrendeléses kutatást végző szervezetek összeillesztésére. 
Ilyen intézmény volt a Princeton Office of Public Opinion Research, amelyet Hadley Cantril 
még 1940-ben, a Lazarsfelddel történt összeütközése után hozott létre. Jelentős, egyete- 
mi és piackutató hagyományokat egyesítő intézmény volt a szövetségi Department of 
Agriculture egyik részlege, a Division of Program Surveys néven működő kutatócsoport is 
Rensis Likert vezetése alatt. A háború alatt számos megbízást kaptak például olyan kér- 
dések vizsgálatára, mint az élelmiszerjegyekkel vagy a háborús kötvények vásárlásával 
kapcsolatos beállítottságok vizsgálata. Ez a csoport Survey Research Center néven a há- 
ború után a University of Michigan (Ann Arbor) mellett működött. Az Egyesült Államok 
háborúba való belépése további lehetőségeket nyitott meg az új típusú survey előtt. 
A National Opinion Research Center 1941-től működött, jelentős kormányzati megrende- 
lésekkel, előbb Denverben, majd 1947-től Chicagóban, az egyetemhez kapcsolódva. 
1941-ben létrejött a hadsereg kötelékében a Research Branch of the Division of Morale, a 
már említett Sámuel Stouffer vezetésével (akiben Ogburn alakította ki a kvantitatív, a 
statisztikai módszereket nagyra becsülő szociológiai felfogást, akit ugyancsak Chicagó- 
ban Thurstone vezetett be az attitűdmérés eljárásaiba, majd aki Angliában, Pearsonnál, 
Fishernél, Yulenál és Bowleynál tanulta meg a statisztika brit iskolájának legfrissebb el- 


9) A kutatásba Lazarsfeld bevonta a frankfurti emigráns Theodor Wiesengrund Adornót is, de az együtt- 
működés az empirikus és kritikai-frankfurti megközelítés közötti nagy összeütközésbe és szakításba torkol- 
lott. 

járásait). A hadügyminiszter, Henry Stimson ugyan 1941-ben kifejezetten megtiltotta a 
kérdőíves vizsgálatokat a hadseregben,!0 de a parancs feledésbe merült. Így roppant 
mennyiségű, bár nagyon vegyes jellegű kérdőíves felvétel, számos attitűdvizsgálat ké- 
szült, sokszor a hadszíntéren, a hadsereget érdeklő kérdésekről (élelmezés, hangulat, fa- 
ji feszültségek stb.). Ezek eredményeit Stouffer 1949-ben adta ki!! — a kérdőíves kutatá- 
si módszer első nagyszabású bemutatkozásaként. Maga a Research Branch azonban nem 
élte túl a háborút. 

A háború után a közvetlen kormányzati támogatás ugyan megcsappant, de a kuta- 
tás új módja már megszilárdult. Három jelentős központja New Yorkban, Chicagóban 
és Ann Arborban folyamatosan készített új és új felméréseket, és jelentős módszertani 
munkák is születtek.!? Lazarsfeld úgy gondolta, hogy piaci megrendelésekkel finanszí- 
rozni lehet az állandóan növekvő létszámú (1945-ben már 35 főt foglalkozató) BASR 
működését, de ez (nem csak Lazarsfeld "egyéni finanszírozási módszerei miatt) illúzi- 
ónak bizonyult. Az újfajta kutatási mód csak állami támogatással tudott fennmaradni - 
az Egyesült Államokban ezt alapvetően az 1950-ben megszervezett és egyre növekvő 
költségvetésű (de a szociológiát csak az évtized közepétől támogató) National Science 
Foundation biztosította. A nagy kérdőíves vizsgálatokat végző szervezetek általában 
/4-/3 arányban támaszkodtak szövetségi, magánalapítványi és piaci forrásokra. A kér- 
dőíves vizsgálatok jelentősége a szociológiában gyorsan növekedett. Míg 1939-1940-ben 
a három vezető szociológiai folyóirat cikkeinek csak 17,690-a használt kérdőíves vizsgá- 
latból származó adatokat, ez az arány 1959-60-ban már 42,6, 1964-65-ben 54.896 volt 
(messze több, mint a politológiában, közgazdaságtanban és szociálpszichológiában). 

A Lazarsfeld, Stouffer és mások közreműködésével kialakult survey-ken alapuló em- 
pirikus szociológia nem egyszerűen abban különbözött a korábbi empirikus szociológi- 
áktól, hogy a kutatás nagyobb méretekben, nagyobb szervezetekben és több pénz fel- 
használásával folyt. Máshogy termelték! a tudást. 

Megváltozott a "nyersanyagbeszerzés. A "valóság korábban vagy az állami és he- 
lyi közhatalmi szervek által gyűjtött statisztikák, vagy a közvetlen élettapasztalatból 
származó, kevéssé formalizált technikák (megfigyelés, interjú stb.) közvetítésével jelent 
meg a szociológiában. Az újfajta kérdőívezés egyrészt felhasznált laboratóriumi, tehát 
nagyobb mérési pontosságot lehetővé tevő technikákat (attitűúdmérés) úgy, hogy kivitte 
ezeket a laboratóriumból a terepre, mintegy laboratóriummá változtatva magát a tere- 
pet (pl. ez történt, amikor Stoufferék a bevetés után pihenő katonákat gyűjtették össze 
egy sátorba, hogy a csoporttal kapcsolatos attitűdjeiket mérjék). Másrészt felhasználva 
a kereskedelmi piackutatás eszközeit, a hagyományos interjúban rejlő lehetőségeket 
bontották ki. Ugyancsak a kereskedelmi piackutatás volt a forrása az új mintavételi 
technikáknak, amely megoldani látszott a társadalomkutatás megbízhatóságának prob- 
lémáját. 

Megváltozott természetesen a feldolgozás módja. A kérdőívezés alkalmassá vált 
nagy mennyiségű, jól elemezhető adat szolgáltatására. Ez azt a reményt keltette a szo- 
ciológusokban, hogy végre megszabadulhatnak attól a rossz alternatívától, hogy vagy 
megbízható, de érdektelen, a lényeges problémákat nem érintő statisztikai vizsgálato- 
kat, vagy releváns, de megbízhatatlan kvalitatív vizsgálatokat végeznek. A reprezenta- 


10 A név nélkül megfogalmazott vélemény vagy kritika, legyen jó vagy rossz, destruktív hatású ..." Idé- 
zi Lyons, Gene M.: The Uneasy Partnership. Social Science and the Federal Government in the Twentieth Century, 
New York: Russell Sage Foundation, 1969,104. 

" Stouffer, Samuel et al.: The American Soldier, Princeton: Princeton University Press, 1949. 

12 Jahoda, Marie — Deutsch, Morton — Cook, Stuart W.: Research Methods in Social Relations, New York: 
Dryden Press, 1951; Goode, William J. — Hatt, Paul K.: Methods in Social Research, New York: McGraw-Hill, 
1952; Festinger, Leon — Katz, Daniel (eds): Research Methods in the Behavioral Sciences, New York: Holt, Rinehart 
and Winston, 1953; Hyman, Herbert: Survey Design and Analysis, New York: Free Press, 1955. 

tív minta megkérdezése alapján előállított adathalmaz mindkét megközelítés pozitív 
vonásait megőrizni látszott, a hátrányok nélkül: egyszerre volt objektív, megbízható és 
releváns is. A kérdőíves vizsgálati technika azt ígérte, hogy az elméleti megfontolások 
alapján felmerülő problémák megoldásához tetszés szerint lehet adatokat szerezni. 
A kérdőívszerkesztés gyakorlati technikájának finomodása (ez a probléma Lazarsfeldet 
nagyon érdekelte) azt ígérte, hogy előbb-utóbb minden elméleti kérdés vizsgálhatóvá 
lesz.!3 

Egy 1944-ben írott tanulmányában Lazarsfeld részletesen szemügyre vette a részle- 
tes, kvalitatív interjú és a kérdőíves kutatás előnyeit és hátrányait. Türelmesen áttekin- 
tette az interjúk feltételezett előnyeit, s arra az eredményre jutott, hogy hat tétel közül 
négyben léteznek a standardizált közvéleménykutatásokban (polls) is használható alter- 
natívák: a megkérdezett válaszának értelmét megfelelően fel lehet tárni egymást kiegé- 
szítő kérdésekkel, a vélemény fontos vonatkozásait listák (check lists) segítségével lehet 
megközelíteni, a komplex attitűdök vizsgálatára vannak megfelelő skálák, a motiváció 
projektív tesztek segítségével megismerhető. Egy vonatkozásban elismerte az interjú 
helyettesíthetetlenségét: ez pedig a statisztikai kapcsolat értelmének a feltárása. A lehet- 
séges befolyások körének felderítése tekintetében pedig (mint külső megbízásokon dol- 
gozó kutató) azt jegyezte meg, hogy szerencsére a kérdőíves vizsgálatok többnyire a 
közvetlen, felszíni befolyásokat kutatják. A végső konklúzió tehát a kétféle kutatási 
módszer kombinációja. (SRL 109-130.) Annak, hogy Lazarsfeld korlátozott keretek kö- 
zött elismerte a kvalitatív interjúk fontosságát, egyik oka az volt, hogy ő, mint ezt len- 
tebb bemutatom, igen fontosnak tartotta a cselekvés értelmének, jelentésének a "miért 
kérdések segítségével való feltárását. 

A tanulmány végén Lazarsfeld megemlített egy mozzanatot, amely jelezte, hogy a 
módszer kérdése elválaszthatatlan a kutatás intézményi szervezetétől. Utalt arra, hogy 
a kvalitatív interjú hívei okkal támadták a leegyszerűsített kérdőíveket. De nem a tere- 
pen dolgozó kérdezőbiztosok szintjén kell keresni a megoldást. , Csakhogy az egymás- 
sal kapcsolatban levő, az előző nyitott kérdésekkel dolgozó interjúkból átalakított kér- 
déssorozatok gondolata a problémát a terepmunkások szintjéről a központi irodába he- 
lyezi át. A közvéleménykutatások vezetőit kell megtámadni, ha nem szántak időt és 
erőt arra, hogy strukturálják a problémát, kialakítsák azt az összefüggő kérdésstruktú- 
rát, amelyet a terepen levők képesek kezelni." (SRL 128.) Vagyis: míg a nyitott interjú si- 
kere a kérdezőbiztos személyén múlott, a kérdőíves vizsgálat megtakarította a képzett 
munkaerőt, és létrehozta a kutató és a segéderőnek számító kérdezőbiztos közti ipari 
jellegű munkamegosztást. 

Nem hanyagolható el az adatfeldolgozás technikájának a háború idején még előre 
nem látható megváltozása. Az 1930-1940-es évek survey vizsgálatait Hollerith típusú 
lyukkártyás szortereken dolgozták fel (e technika nélkül értelmetlen lett volna maga a 
kérdezés). A negyvenes évek, a szorterek kora óta persze újra átalakult a kutatás tech- 


BA széles körben ismert vonatkoztatási csoport-elmélet — Stouffer és Merton találmánya (ld. Robert K. 
Merton: Társadalomelmélet és társadalmi struktúra, Budapest: Osiris, 2002,308-470.) — az újfajta kutatás jellegze- 
tes terméke: egy olyan kérdéskörre vonatkozik, amelyet korábban a kvalitatív, megfigyeléseken, interjúkon, 
dokumentumokon. alapuló "chicagói típusú kutatások vizsgáltak; a megoldás kérdőíves felvételek adataira 
előzze a hipotézis megfogalmazása, ezt követi az empirikus kutatás megtervezése) — más céllal készült adat- 
felvételek másodelemzésére támaszkodik. 

4 Lazarsfeld írásaiban ismételten megjelent a lyukkártya mint metafora a társadalmi jelenségek leírásá- 
ra. Például a tulajdonságtér, a társadalmi objektumok többdimenziós leírása kapcsán is ez jutott eszébe: , Gon- 
doljanak például egy IBM kártyára, amelyen az embereket nemük, fajuk, képzettségük stb. szerint írják le." 
(SRL 260.) De ugyanígy fogalmazott 1955-ben a híres módszertani kézikönyvben: Introduction to Section II: 
Multivariate Analysis, in: Lazarsfeld, Paul F. — Rosenberg, Morris (eds): The Language of Social Research. 
A Reader in the Methodology of Social Research, Glencoe: The Free Press, 1955,111. 

nikai bázisa. Az a kérdés, hogy ez vajon mennyiben befolyásolja a tudomány kognitív 
szerkezetét, megválaszolatlan — de Lazarsfeldék példája arra int, hogy ez távolról sem 
mellékes. 


A miért" kérdése 


Lazarsfeld maga nem számít elméletalkotónak, helye hagyományosan a módszertan 
(nagyon hiányosan megírt) történetében van. Végképp nem lehet azonban szűk látókö- 
rű empirikusnak tartani: jó filozófiai érzéke, éles analitikus elméje és kiterjedt történeti 
érdeklődése volt. Kutatásai hátterében egy markáns elméleti váz húzódott meg, ebből 
vezethetők le módszertani gondolatai. 

Mint bécsi működése kapcsán is említettem, Lazarsfeld önmagát sokáig (a negyve- 
nes évekig) nem szociológusnak, hanem pszichológusnak, a legjobb esetben szociál- 
pszichológusnak tekintette. Feladatának az emberi viselkedés, az emberi döntések 
magyarázatát tartotta — s minthogy ez számára pszichológiai kérdésnek tűnt, ezért gon- 
dolta, hogy ő pszichológiát művel. Amerikai működése kezdetén a piackutatásban is 
nélkülözhetetlen általános (elméleti) feltevéseket kifejtve vázolta fel alapvető cselekvés- 
koncepcióját. A modell meglehetősen egyszerű: megkülönbözteti a cselekvőt motiváci- 
óival és cselekvési mechanizmusaival (ez utóbbiak közé tartoznak az érzéki és motori- 
kus képességek, intellektuális adottságok) és a cselekvő környezetét (például az adott 
jószágot, a megvásárlására irányuló és az egyéb befolyásokat). (SRL 55-57.) A piackuta- 
tó és a szociológus feladata az, hogy az egyes tényezők viszonylagos súlyát megbecsül- 
je: vajon mi a szerepe a cselekvésben (vásárlásban) az adott jószággal (egyfajta szappan- 
nal) szembeni attitűdnek (motiváció), illetve az adott márka ismeretének (mechaniz- 
mus). A kérdést bonyolultabbá teszi a történet: hogyan, milyen szituációban ismerte 
meg a kérdéses márkát a személy, hogyan alakultak attitűdjei, milyen sorrendben kö- 
vették egymást azok a lépések, amelyek a vásárláshoz (vagy annak elmaradásához) ve- 
zettek? A "miért" tehát nem egyszerű kérdés még a szappan esetében sem: Lazarsfeld az 
idézett cikkben 10 különböző "miért-kérdést sorolt fel azzal kezdve, hogy egyáltalán 
miért vásárolnak szappant az emberek, egészen addig, hogy miért épp az adott személy 
(és nem valaki más) vásárol szappant. (SRL 61.) Ismert, hogy milyen fontosnak tartotta 
Lazarsfeld egyrészt annak pontos tisztázását, hogy az adott kutatás pontosan melyik 
"miért-kérdésre keresi a választ, másrészt azt, hogy megtalálják azt a technikát, kérdés- 
formát, amely az adott miért -kérdésre valóban választ ad. 

A "miértre" való koncentrálás hátterében annak a belátása húzódott meg, hogy sem 
a manifeszt módon vallott normák (Parsons), sem a ráfordítás-nyereség-kalkulációk 
(Homans) nem magyarázzák meg önmagukban a viselkedést. Lazarsfeld számára a cse- 
lekvés értelmének, jelentésének feltárása a kutatás elsőrendűen fontos része volt, és ezt 
(a weberiánus hagyományban szubjektívnak nevezett) értelmet a kérdőíves kutatás 
technikájának segítségével általában megragadhatónak is tartotta. (A Lazarsfeldhez 
kapcsolódó szakirodalom ezt az eljárást interpretációnak nevezi.) Ezért érthető, hogy 
— mint fentebb bemutattam — a kvalitatív interjúkat módszertanilag bizonyos szempont- 
ból nélkülözhetetlennek tartotta. A statisztikailag megállapított összefüggéseket ugyan- 
is mindaddig nem tartotta véglegesnek, amíg az összefüggés értelmét nem sikerült 
megmutatni (azaz amíg a "miért megválaszolatlan maradt). Így például fontosnak tar- 
totta a deviáns, azaz az adott populációban domináns típustól eltérő esetek elemzését - 
például kvalitatív interjúkkal. Ezek az esetek ugyanis arra is fényt vethetnek, hogy mi 
a többségnél megfigyelhető összefüggés értelme. 

A cselekvésmodellből és a "miért fontosságából következett Lazarsfeld gyanakvása 
a hamis tényezőkkel (spurious factors) szemben. Említett korai cikkében ezt a később 
mindig újra tárgyalt (a közbejövő és előzmény típusú változók problémájának nevezett) 
kérdést a tejfogyasztás kapcsán világította meg. Azt találták ugyanis, hogy a legalább 
college végzettségűek közt többen vannak a tejivók, mint az alacsonyabb végzettségűek 
között. Csakhogy kiderült, hogy a tejfogyasztás a kor függvényében is változik: az idő- 
sebbek kevesebb tejet isznak. Minthogy pedig a vizsgálat időpontjában a fiatalok közt 
sokkal több volt a legalább college végzettségű, mint az idősek közt, a tejfogyasztás és 
az iskolai végzettség közti összefüggés hamisnak bizonyult. (SRL 63-64.) 

Lazarsfeld az empirikus társadalomkutatás "nyelvének" a változók nyelvét, céljának 
a változók közti összefüggések megragadását tartotta. A kérdőív által lehetővé tett ku- 
tatási technika teljesítőképessége ebben a vonatkozásban összehasonlíthatatlanul na- 
gyobb volt, mint a chicagói típusú, a vizsgálat tárgyát mint egészet megragadó leírás 
vagy a statisztikai adatokra támaszkodó elemzés. A teljesítőképesség biztosítéka az 
volt, hogy a fogalmak közti feltételezett összefüggéseket (a háttérben meghúzódó cse- 
lekvésmodell elemeit) pontosan fordítsák le a változók közti összefüggésekre. A tej 
problémája végső soron fordítási probléma: nem történt meg kielégítő módon a cselek- 
vés (a tejivás) és a meghatározó egyéni tényezők, motívumok és mechanizmusok (kor, 
iskolai végzettség) közti lehetséges kapcsolatok számbavétele. A "fordítás nem más, 
mint azoknak a megfigyelhető jegyeknek a megtalálása, amelyek igazolható módon 
kapcsolatban állnak a cselekvés egyes elkülöníthető összetevőivel: ez az indikátorkép- 
zés Lazarsfeld írásaiban állandóan előkerülő problémája (SRL 236-254.), amely egyszer- 
re kíván elméleti fogalomelemzést és gyakorlati találékonyságot. 

Miután a cselekvés (a vásárlási döntés) számos tényező függvénye, automatikusan 
vetődik föl a kérdés, hogy a kérdőíves kutatás hozzá tud-e férni közvetlenül valameny- 
nyi tényezőhöz, képes-e megtalálni a megfelelő indikátorokat. A válasz természetesen 
csak az lehetett, hogy nem. (Lazarsfeld minden problémát, az episztemológiaiakat is a 
kutatási gyakorlat felől vetett fel. Nemcsak az volt a kérdés, hogy mit lehet megkérdez- 
ni, hanem az is, hogy a megkérdezett feltételezhetően tud-e válaszolni a kérdésre.) A lá- 
tens struktúrák elemzésének később, az ötvenes években megfogalmazódó koncepció- 
ja erre a problémára keresett megoldást. 

A szappanvásárlás kapcsán felvázolt cselekvésmodellben fontos szerepet kapott a 
vásárláshoz vezető egyes lépések időbeli struktúrája: nem volt mindegy például, hogy 
a cselekvő mikor jutott bizonyos (a különböző márkák előnyeire és hátrányaira vonat- 
kozó) információk birtokába, milyen információkkal rendelkezett, amikor belépett egy 
szituációba (az illatszerboltba), és kapcsolatba került másokkal (az eladókkal). Az idő 
jelentőségére vonatkozó belátásokból következett annak a vizsgálati technikának a pri- 
vilegizálása, amely lehetővé tette ugyanazon személyek több egymást követő időpont- 
ban való megkérdezését: ez a paneltechnika, amelyet Lazarsfeld az 1940-es választáso- 
kat elemző The Peoples Choice-ban alkalmazott. Ismét olyan kutatási technikáról van 
szó tehát, amely nemcsak gyakorlati megfontolásokból, hanem a cselekvés szerkezeté- 
re vonatkozó általánosabb elképzelésekből is táplálkozott. 

A szociológiai módszertani irodalomban Lazarsfeld nevéhez szokás kötni a kontex- 
tuális elemzés eljárásainak kialakítását. Tanulságos az elemzés logikájának átgondolá- 
sa. Lazarsfeld egy 1959-ben írt módszertant áttekintő esszéjében több példa között fel- 
idézte azt a sokféleképpen hasznosított megfigyelést Stoufferék kutatásából, hogy — pa- 


5 Lazarsfeld írásaiban számos hasonló gyanús összefüggést említett; közülük némelyik, például a gólyák 
száma és az újszülöttek száma vagy a káresetnél megjelent tűzoltóautók száma és a kár nagysága közötti ösz- 
szefüggés a szociológiai folklór részévé vált. 

radox módon — azok a katonák voltak elégedettebbek az előmeneteli lehetőségekkel, 
akiknek fegyvernemében viszonylag alacsony volt az előléptetések aránya. Ebben az 
esetben az egyéni viselkedés egyik oka egy olyan változó volt, amely az intézmény egé- 
szére, a kontextusra vonatkozott. , Számomra úgy tűnik, hogy az ilyen empirikus felis- 
merések egészen közel jutnak annak a megragadásához, amire a társadalomelmélet 
művelői gondolnak, amikor a teljes szituáció tekintetbevételét sürgetik, vagy a struktú- 
rák fontosságát hangsúlyozzák az empirikus kutatások atomisztikus megközelítésével 
szemben." (SRL 249.) 

Bármennyire emlegette is Lazarsfeld, hogy az empirikus kutatás is hozzá tud férni 
ama struktúrákhoz, bármennyire kifinomult analitikus képességei voltak, az általa is 
képviselt új típusú szociológia nem sok sikerre számíthatott volna az egyetemi tudomá- 
nyosságban megfelelő attribútumokkal rendelkező elméleti díszítmény nélkül. Ezt a 
funkciót eléggé valószínűtlen módon egy olyan elméleti konstrukció látta el, amelyet 
szerzője teljesen a régi típusú professzori szociológia" eljárásainak megfelelően alkotott 
meg. 


Az elméleti legitimáció: Talcott Parsons 


nem választható el a Harvard szociológiai tanszékének a felemelkedésétől. Ez a szocio- 
lógiai tanszék meglehetősen későn, csak 1928-ban jött létre. Vezetésével 1930-ban — mint 
volt róla szó — az orosz emigráns Pitirim Sorokint bízták meg. Ő egyfajta XIX. századi 
szociálfilozófiát és nem az akkori értelemben vett empirikus vagy elméleti szociológiát 
művelte. A Harvard — sorozatos véletlenek és egyfajta sodródás eredményeképpen — az 
1940-es évekre mégis az amerikai szociológia egyik legjelentősebb központja lett. Két 
"véletlen" történésről, a Business Schoolban dolgozó Elton Mayo működéséről és az 
ausztráliai murnginok tanulmányozásáról Newburyport Massachusetts állambeli kis- 
város kutatására átváltott W. Lloyd Warnerről már volt szó. 

A Harvard mint szociológiai központ felemelkedésében fontos szerepe volt 
Lawrence Joseph Hendersonnak (1878-1942). Henderson kutatóorvos volt. A vérkerin- 
géssel és a vér élettani szerepével foglalkozott. Egy olyan pontra jutva, ahol az akkori 
eszközökkel megoldhatatlan problémák jelentek meg a kutatásában, témát váltott, és 
1927-től a Harvard Business School Fatigue Laboratoryjában vizsgálta a fáradtság hatását a 
teljesítményre. Közben Mayóval elmélkedett mindenféle kérdésről. Henderson fontos 
szerepet játszott az egyetemi politikában. Meghatározó szerepe volt abban a bizottság- 
ban, amely az új szociológiai tanszéket felügyelte, s amely megkötötte Sorokin kezét. 
Henderson a szociológia tekintetében egykönyvű ember volt: az akkor a szociológiában 
nagyjából ismeretlen Vilfredo Pareto meggyőződéses híve volt. Meg is hirdetett több 
éven át egy szociológiai előadást, amely Pareto elméletének használhatóságát volt hi- 
vatva demonstrálni. Lakásán a harmincas évek elején rendszeresen tartott privát szemi- 
náriumokat. Ezt a szemináriumot számos fiatal és beérkezett tudós látogatta: Joseph 
Schumpeter közgazdászprofesszor; Elton Mayo és kollégái, Fritz Roethlisberger és 
T. North Whitehead; egy fiatal asszisztens Sorokin tanszékéről, aki frissen érkezett visz- 
sza Heidelbergből, Max Webernek az Egyesült Államokban akkor még kevéssé ismert 
elmélete iránti lelkesedve, Talcott Parsons; Parsons egyik végzős hallgatója, Robert K. 
Merton; egy fiatal történész-szociológus, George C. Homans.!§ 


16 Erre és a későbbiekre lásd Homans, George Caspar: Coming to My Sense: The Autobiography of a 
Sociologist, New Brunswick: Transaction Books, 1985. 

rendszerek belső egyensúlyi feltételeit központba állító elképzeléseit ismerhették meg, 
hanem Mayo közvetítésével Bronislaw Malinowski és Radcliffe-Brown antropológiai 
funkcionalizmusát is. Ehhez a harvardi körhöz számíthatók Parsons tanítványai is: az 
említett Merton mellett Robin Williams, Kingsley Davis, Wilbert Moore, John és Matilda 
Riley. Az egyetemi órák mellett Parsons az Adams House-ban hozzá közel álló tanítvá- 
nyainak egy vitakört, magánszemináriumot is szervezett. A harmincas évek harvardi 
szociológus körének névsora szinte azonos az ötvenes évek vezető szociológusainak 
névsorával. 


m Talcott Parsons 1902-ben született Colorado Springsben. Apja lelkész és tanár volt egy col- 
lege-ban. 1920-tól előbb biológiát, majd gazdaságtant tanult a jónevű Amherst College-ban. 
1924-25-ben Londonban, az LSE-n volt ösztöndíjjal, többek közt Bronislaw  Malinowskit 
hallgatta. 1925 és 1927 között Heidelbergben közgazdaságtant tanult, az utolsó német ta- 
nulmányútra menő amerikai diákok egyikeként. Itt ismerkedett meg Max Weber és 
Werner Sombart munkásságával, a doktori értekezését is róluk írta. Az, hogy Parsons 
Heidelbergben Max Weberben találta meg a legjelentősebb szociológust, nem volt magá- 
tól értetődő: a húszas években Németországban Max Webert nem tartották annyira jelen- 
tős szociológusnak, mint amilyennek Parsons látta. 

Amerikába visszatérve előbb az Amherst College-ban volt tanár, majd 1927-ben a Har- 
vardon lett tanársegéd (instructor), s a ranglétrán lassan előrejutva (csak 1944-ben lett tel- 
jes jogú professzor) ott is tanított 1973-as nyugalomba vonulásáig. Az ötvenes években 
Parsons már a legjelentősebb amerikai szociológusok közé számított, és világhírnévre tett 
szert. Az ő személyével kapcsolták össze — nem teljesen jogosan — a kialakuló modern szo- 
ciológia pozitív vagy elvetendő vonásait. 

Tudományos pályáján a  harmincas-negyvenes években túlnyomó  cselekvéselméleti 
érdeklődést az ötvenes évektől rendszerelméleti orientáció váltotta fel. Nevét többnyire a 
strukturalista-funkcionalista . rendszerelméletet kifejtő munkáival kapcsolták össze (ezek 
tárgyalására itt nem kerül sor). Amikor 1979-ben Münchenben egy németországi előadó- 
kőrút közben meghalt, sokan már túlhaladottnak tartották. 


e Fő műve (a jelen könyv szempontjából): 
The Structure of Social Action. A Study in Social Theory with Special Reference to a Group of 
Recent European Writers (1937), New York: Free Press, 1949 (SSA) 


Parsons közgazdászból lett szociológus. Korai pályáját ez egyértelműen megha- 
tározta.!" Szándéka az volt, hogy megtalálja azt a szociológiai elméleti modellt, amely 
versenyképes és egyenrangú lehet a közgazdászok neoklasszikus modelljeivel. (Ez ma- 
gyarázza például, hogy első nagy műve egy olyan, a harmincas években már rég kano- 
nizált neoklasszikus közgazdász, Alfred Marshall nézeteinek az elemzéséből indult ki, 
aki sem akkor, sem később nem számított szociológusnak.) Ugyanakkor meg kívánta 
őrizni a közgazdaságtanban akkor fokozatosan visszaszoruló institucionalista szemlé- 
let elemeit. Ezt a törekvését erősítette az, hogy a Németországban megismert szocioló- 
gusok, Max Weber és Werner Sombart közel álltak az amerikai institucionalizmus for- 
rását jelentő történeti gazdaságtanhoz. Doktori dolgozatában is éppen a kapitalizmus- 
nak az amerikai fővonalbeli közgazdaságtanban egyáltalán nem bevett, de Németor- 
szágban annál fontosabb szerepet játszó fogalmával foglalkozott. 

Parsons igazi elméleti szociológusként vezette be az amerikai szociológiába Paretót, 
Durkheimet és Webert. Munkáikban egy egységes és természetesen az ő modellje felé 
tartó elméleti fejlődésvonalat látott. Ebben az elméleti orientációban teljesen figyelmen 


17 Camic, Charles. Reputation and Predecessor Selection: Parsons and the Institutionalists, American 
Sociological Review 57 (1992), 421-445. 


557 


kívül hagyta az amerikai szociológiai hagyományt, de a kortárs európai szociológiát is. 
Könyve alcímében ugyan azt ígérte, hogy a jelenbeli (recent) európai szerzőkről szól, de 
a könyv megjelenése idején már mindegyik tárgyalt szerző rég halott volt. 

Parsons (hosszú távon sikertelen) törekvése egy, a közgazdaságtannal versenyképes 
szociológia kialakítására elméletileg volt jelentős. Fontos szerepe volt az európai szoci- 
ológia amerikai megismertetésében. Önmagában ebből azonban még nem érthető, mi- 
ért éppen ő lett a modern amerikai szociológia elméleti reprezentánsa. Ez érthető lesz 
akkor, ha közelebbről megnézzük korai cselekvéselmélete néhány alapállítását. 

Parsons szerint , egy "cselekvés" logikailag a következőket foglalja magába: (1) imp- 
likál egy ágenst, egy "eselekvőt. (2) Definíciós okokból kell hogy legyen a cselekvésnek 
célja, a dolgok jövőbeli állapota, amely felé a cselekvés folyamata irányul. (3) Egy olyan 
"szituációból kell kiindulnia, amelynek a fejlődési irányai különböznek egy vagy több 
fontos szempontból a dolgok azon állapotától, amelyre a cselekvés irányul, azaz a cél- 
tól." (SSA 44.)!8 A szituáción belül megkülönböztette Parsons a cselekvés feltételeit és 
eszközeit. A megkülönböztetés kritériuma a cselekvő által gyakorolt ellenőrzés: amit 
képes ellenőrizni, az az eszközök közé tartozik, minden más a szituációhoz. A cselek- 
vés ismertetett meghatározásából következik, hogy a cselekvő számára társai is csak 
eszközök vagy szituációs elemek lehetnek. Ez a cselekvésfogalom Weber cselekvésfo- 
galmának az ismeretében fogalmazódott meg, de ahhoz képest erősen leegyszerűsített- 
nek és magától értetődőnek tűnik. A magától értetődőség látszat. Parsons nem számolt 
azzal, hogy célkövetőnek csak a cselekvések egy részét lehet tekinteni. Mint a maga he- 
lyén ezt jeleztem, Weber kifejezetten utalt arra, hogy a cselekvések nagy része rutinsze- 
TŰ, indulati stb. 

A Parsons szempontjából lényeges állítás ezután következett. A definícióban felso- 
rolt (formálisan három, valójában négy) elem összekapcsolódási módja a cselekvés 
egyik legfontosabb vonása. , A cselekvő ellenőrzési területén belül az alkalmazott esz- 
közökről általában nem mondhatjuk sem azt, hogy azokat véletlenszerűen választják, 
sem azt, hogy kizárólag a cselekvés feltételeitől függnének, hanem egy bizonyos érte- 
lemben alá vannak vetve egy független, meghatározott szelektív tényező hatásának ..." 
Ez a szelektív tényező a cselekvés normatív orientációja, és , a normatív orientáció kü- 
lönböző lehetséges módjainak a megkülönböztetése a legfontosabb kérdések egyike, 
amellyel ez a tanulmány szembe fog nézni." (SSA 44-45.) Parsons az emberi cselekvés 
megkülönböztető elemét ebben a normatív vezéreltségben látta. Ez különbözteti meg 
szerinte a társadalmi cselekvés általa kidolgozott fogalmát az utilitarista elképzeléstől, 
amely a költség-haszon-elemzéssel dolgozik. (SSA 51 sk.) Minthogy az emberi cselek- 
vés normavezérelt, nem értelmezhető a neoklasszikus közgazdaságtan modelljeivel: ezt 
kívánta Parsons hangsúlyozni. A társadalmi cselekvés azonban normavezéreltsége 
folytán különbözik a természeti értelemben determinált cselekvésektől is, hiszen a cse- 
lekvőnek céljainak megfelelően normáknak engedelmeskedve választania kell. Parsons 
ezért vetette el a cselekvés pozitivista-determinista értelmezéseit. (SSA 60 sk.)!? 

Parsons modellje szerint a szociológia , úgy foglalkozik a jelenségekkel, a dolgokkal 
és eseményekkel, ahogy azok annak a cselekvőnek a nézőpontjából megjelennek, akinek a 


IS A The Structure of Social Action II. fejezetének legfontosabb részletei Molnár Attila fordításában 1985-ben 
megjelentek egy könyvárusi forgalomba nem került kiadványban (Válogatás Talcott Parsons cselekvéselméleti 
írásaiból, Budapest: MM Marxizmus-Leninizmus Főosztálya, 1985,17-38.). — Az idézetek szövege, ahol lehet- 
séges, ezt a kiadványt követi, de az angol eredeti oldalszámát adom meg; ND. 

19 Parsons modellje is "determinista", különösen kései változataiban. A normatív komponensek, előírások, 
tapasztalási és értékelési modellek, értékek oly mértékben "behálózzák" a cselekvőt, hogy cselekvése "túlde- 
terminált" lesz. Nem véletlen ezért, hogy a Parsonstól eredő modellt a ftúlszocializált ember modelljének te- 
kintették a kritikusok. Parsonsnak azonban igaza van abban, hogy ez a "determinizmus" más, mint a termé- 
szeti determinizmus vagy a racionális választás kényszere. 

cselekvését analizáljuk és szemléljük." (SSA 46.) Ezt nevezte Parsons a séma "szubjek- 
tív" jellegének. Könnyű felismerni itt annak a weberi gondolatnak a hatását, hogy a szo- 
ciológiának a szándékolt" és nem a cselekvőtől független, a cselekvőhöz képest "objek- 
tív" értelmet kell kutatnia. Ebben az értelemben mondta azt Parsons, hogy az elmélete 
"voluntarista" de nem a szó eredeti értelmében, azaz a cselekvést nem a cselekvő deter- 
minálatlan, önkényes, ebben az értelemben "szabad" akaratára vezette vissza. Nem von- 
zódott semmilyen formában az éppen a könyv megjelenése idején kialakuló egziszten- 
cialista vagy szürrealista szemlélethez. "Voluntarista" volt ez az elmélet, mert arra irá- 
nyította a figyelmet, ahogy a normatív tényezők vezérlik a cselekvő tényleges választá- 
sait, "akaratát". 

Parsons könyve nagy részében azt mutatta be, hogy alakul ki a jelenkori európai 
szociológusok gondolkozásában ez a normatív modell. Ebben a mindmáig igen tanul- 
ságos és mély elemzésben egymásra épülő lépcsőfoknak látszanak Pareto, Durkheim és 
Weber elméletei (bár egyikük sem ismerte a másik munkásságát). Parsons nem empiri- 
kusan közvetlenül tesztelhető elméletet látott sémájában, de nem is egy weberi értelem- 
ben vett ideáltípust (amely mellé oda lehetne állítani egyenrangú típusokként az util- 
itárius, az indulati, a hedonisztikus stb. cselekvés sémáit). Saját sémájának metaem- 
pirikus érvényességet tulajdonított. A cselekvéssémáról ezt mondta: , Ez az a közös fo- 
galmi keret, amelyben a cselekvésmező minden változása és folyamata megragadtatik." 
(SSA 733.) 

Parsons könyve nem lett olyan értelemben a szociológiai kutatás kézikönyve, mint 
a Lazarsfeldé vagy társaié. Túl igényes és túl "európai volt ahhoz, hogy a "mezei szo- 
ciológus számára használható legyen. Maga Parsons nem is volt különösebben sikeres 
a szociológiai intézményépítésben. Egy olyan ember, mint ő, persze nem igazán volt al- 
kalmas empirikus kutatómunkára (egyetlen ismert empirikus kutatása az orvosi szak- 
mára irányult, amelynek eredményeit 1951-ben megjelent The Social System című mun- 
kájában hasznosította). De az általa vezetett tanszék a Harvardon sem volt probléma- 
mentes. Parsons, miután elérte Sorokin leváltását, és maga lett a tanszékvezető, kezde- 
ményezte, hogy az egyetem antropológiai, pszichológiai és szociológiai tanszékeinek 
összevonásával hozzák létre az interdiszciplináris Department of Social Relations-t, a Szo- 
ciológiára pedig nevezzék ki az elméleti érdeklődésű George Caspar Homanst 
(1910-1989) és az empirikus kutató Stouffert. Ez az interdiszciplinaritás nem volt tartós. 
Az antropológusok és pszichológusok, Henry Murray, Clyde Kluckhohn a saját érdek- 
lődésüknek megfelelő kutatásokat folytatták ahelyett, hogy a Parsons által nekik kijelölt 
keretbe illeszkedtek volna. A szociológián belül Parsons és Stouffer nem tudott úgy 
együttműködni, mint Merton és Lazarsfeld. Homans Parsonsétól gyökeresen eltérő el- 
méleti megközelítést kezdeményezett. 

Parsons mégis a modern szociológia, az újfajta tudástermelési mód" emblematikus 
elméleti figurája lett. Erre mindenképpen alkalmas is volt. Mindenekelőtt igazi elméle- 
ti ember volt, olyan mértékben, ahogy az addig ismeretlen volt Amerikában. Ez roppant 
tekintélyt kölcsönzött a vele összekapcsolható törekvéseknek. Funkciója sok tekintetben 
"díszítő" jellegű volt. Elméleti munkái megfelelő alkalmat nyújtottak tudós hivatkozá- 
sok számára. Ebben a tekintetben még Parsons híresen nehéz stílusa is szerencsés volt. 
írásainak és a rá hivatkozóknak ez egyfajta szakrális jelleget kölcsönzött. Még azok az 
állításai is, amelyek egyszerű, köznapi józan ésszel belátható tételek voltak, a körmön- 
font megfogalmazás miatt mély elméleti felismeréseknek tűntek. 

Cselekvésmodellje is, bármennyire absztrakt és olykor túlzottan leegyszerűsítő volt, 
nagyon jól illeszkedett az újfajta kutatási módhoz. Parsons modellje — ez az eddigiekből 
is kiderülhetett — a cselekvőből és nem az interakcióból indult ki. E tekintetben Parsons 
nagyon európai volt. Cselekvésmodellje "monologikus, azaz a modell, a séma meg- 

konstruálásához a "másik"! nem szükséges. A cselekvő számára a másik a cselekvési me- 
zőben megjelenő tárgy, ahogy Weber számára is. Az új kutatási modell a maga domi- 
náns technikájával, a kérdőívvel éppen ezt a monologikusan cselekvő egyént vette cél- 
ba (és nem a szituációt, a valamilyen értelemben vett legészet, mint a chicagói stílusú 
kutatások.)9 Másrészt a parsonsi cselekvésséma a cselekvésben éppen azokat a vonáso- 
kat emelte ki, amelyek a kérdőíves technikával jól kutathatók: a cselekvési szituációt, 
ahogy a cselekvő látja, a cselekvést vezérlő normákat, ahogy a cselekvő a maga számá- 
ra verbalizálja azokat, illetve ahogy azok az attitűdkutatás technikáival hozzáférhetők. 
Parsons rendkívül absztrakt elmélete és Lazarsfeld igen gyakorlatias megfontolásai 
között a kutatási metaszinten egyfajta "választó vonzódás" volt. Nem lehet arról beszél- 
ni, hogy Lazarsfeld értékelte volna a parsonsi stílusú munkákat azok irodalmi megjele- 
nési formájában; arról sem volt szó, hogy Parsons akárcsak értette volna a kutatásnak a 
lazarsfeldi iskolában kialakult finom technikáit. A kettő azonban a szociológia mint ku- 
tatói vállalkozás, mint ismerettermelő rendszer szintjén jól illeszkedett. Ha akadt vala- 
ki, aki a parsonsi modellt aprópénzre tudta váltani, mint Robert King Merton 
(1910-2003), Sorokin és Parsons tanítványa, Lazarsfeld kollégája, akkor ebből olyan 
munkák születhettek, mint az idézettségi listákat sokáig vezető Társadalomelmélet és tár- 
sadalmi struktúra. 


Egy másik lehetőség: 
Blumer és a szimbolikus interakcionizmus 


Nagyjából egy időben azzal, hogy Parsons a chicagói hagyományt mellőzve megterem- 
tette az újfajta szociológiát legitimáló elméleti hátteret, történtek kísérletek arra, hogy a 
szociológiának ezt a régi fajta működésmódját megőrizzék. Ezek közül a Herbert 
Blumer nevéhez köthető "szimbolikus interakcionizmust" mutatom be.?! Ennek a meg- 
közelítésnek — nem a Blumer által propagált formában, hanem a Schütz-féle fenomeno- 
lógia hatásait és nyelvészeti megfontolásokat beépítve — a későbbiekben volt bizonyos 
jelentősége a szociológia alakulásában. 


m Herbert Blumer 1900-ban született St. Louis-ban. A University of Missourin szerzett diplo- 
mát, majd ott tanított. Doktorálni Chicagóba ment, ahol tanulmányai alatt hivatásos (ame- 
rikai) futballista volt. A doktori fokozat megszerzése után 27 évig Chicagóban működött. 
1952-ben a University of California-Berkeley akkor megszervezett szociológia tanszékének a 
vezetője lett. Foglalkozott faji előítéletekkel, az iparosodás hatásaival. 1987-ben halt meg. 


e Fő elemzett művei: 
Symbolic  Interactionism. Perspective and Method, Berkely: University of California Press, 
1969 (SD 
A társadalom mint szimbolikus interakció (1962) (fordította: Pál Eszter), in: Felkai Gábor 
—  Némedi Dénes — Somlai Péter (szerk.): Szociológiai irányzatok a XX. században, Buda- 
pest: Uj Mandátum, 2000, 323-331. (TSD 


20 Természetesen a chicagóiak is ismerték a cselekvőt, Parsons és a kérdőívező kutatók is a csoportot. A lé- 
nyeges különbség abban van, hogy kit tekintenek kiindulópontnak. Parsons a másikhoz és a csoporthoz csak 
a cselekvő szubjektív, "voluntarista" nézőpontjából tudott eljutni. 

2 Mead nézeteinek népszerűsítésében, és így Blumer fellépésének előkészítésében Ellsworth Faris 
(1874-1953) is játszott bizonyos szerepet. Texasban végzett felsőfokú tanulmányai után misszionárius lett, 
Belga-Kongóban működött, majd Texasban tanított filozófiát 1904 és 1911 között. 1911-ben feleségével és négy 
gyermekével Chicagóba ment, hogy ott szerezzen doktorátust filozófiából, Dewey-nál és Meadnél. Thomas 
eltávolítása után mint szociálpszichológust hívták meg a szociológia tanszékre, amelynek 1925-től vezetője is 
volt. 

Blumer arra törekedett, hogy úgy maradjon meg a szociológia emlékezetében, mint 
aki Mead belátásait felhasználva alakított ki egy használható szociológiai kutatási mo- 
dellt. Blumer (kortársaihoz képest igen szerény terjedelmű) munkásságának nagy része 
vita: igen kevés önálló kutatást végzett, elméleti" cikkei általában a konkurrens elméle- 
tek gyengeségeit taglalták. Sikerült is önmagát Mead örököseként megjelenítenie. En- 
nek az irányzatnak a megjelölésére ő vezette be és fogadtatta el a "szimbolikus interak- 
cionizmus! terminust. 

Blumer nagy visszhangot kiváltott cikkekben fordult szembe a szociológiai kutatás 
új módjával. 1948-ban a közvéleménykutatás előfeltevéseit támadta. Nem túl mély 
megjegyzései azóta is a közvéleménykutatás kritikájának standard elemét képezik. Ar- 
ra utalt, hogy a közvélemény formálódásában ,az egyének nem rendelkeznek egyenlő 
befolyással, és a tagok számát tekintve egyforma nagy csoportok befolyása sem ugyan- 
akkora." (Sí 200.) Márpedig ha így van, a társadalmat egymástól független egyének hal- 
mazának vevő mintavételi eljáráson alapuló kutatás nem adhat reális képet. (Sí 202.) 
A közvéleménykutatás úgymond nem veszi figyelembe a közvélemény alakulásának 
keretét és működésmódját. (Sí 204.) Blumer közvélemény-felfogásának a magva az volt, 
hogy ,a közvélemény kialakulása és kifejeződése, amely a hatékony közvéleményt 
eredményezi, nem elszigetelt, egyenlő súllyal rendelkező egyénekből összetevődő né- 
pesség műve, hanem a strukturált társadalom funkciója, amely különböző fajta csopor- 
tok és egyének hálózatává különül el, amelyek különböző súllyal és befolyással bírnak, 
és különböző stratégiai pozíciókat foglalnak el."?2 (Sí 205.) 1956-ban az ASS elnökeként 
azzal sokkolta hallgatóságát, hogy frontális támadást intézett a "változók" ellen. Nem 
egészen konzisztens módon egyrészt azt vetette a szociológia szemére, hogy a kutatá- 
sok változói nem általános változók, azaz nem absztrakt fogalmakat képviselnek, más- 
részt azt, hogy a kutatás nem veszi figyelembe azt az interpretációs folyamatot, amely 
minden társadalmi helyzetben megfigyelhető, s amelynek a választott változók is alá 
vannak vetve. (Sí 129,134.) 

Komolyan kétségbe vonható, hogy Blumer elméleti értelemben valóban Mead örökö- 
sének tekinthető-e. A harmincas években publikált tanulmányai? nem tettek említést 
Meadről, noha olyan kérdéseket tárgyaltak, amelyekben Mead gondolatainak lett volna 
relevanciájuk. Ezekben az írásokban inkább a szintén említetlenül maradt Park követő- 
jének tűnt Blumer — Park mély terepismerete nélkül. Blumer a negyvenes-ötvenes évek- 
ben kezdett Meadre hivatkozni mint az ő szociológiafelfogását alátámasztó szerzőre. 

Blumer a koncepcióját konzisztens módon a hatvanas években fejtette ki. Egyik rövid 
írásában a társadalmi interakció legfontosabb jellegzetességének azt tartotta, hogy ,az 
emberek értelmezik és "definiálják egymás cselekvéseit ... "Válaszukat nem közvetle- 
nül egymás cselekvéseire adják, hanem e válaszok mindig a másik cselekvésének tulaj- 
donított jelentésen alapulnak." (TSI323.) Elméletileg az értelmezés (interpretation) hátte- 
rét a Mead-féle én-elmélet átfogalmazása jelentette. Blumer azt emelte ki, hogy Mead fel- 
tételezése szerint az ember önmaga cselekvésének tárgya lehet. Az egyén jelzéseket ad 
önmagának (self-indication), , saját maga számára kimutatja, milyen különböző dolgokat 
kell cselekvése során figyelembe venni." (TSI 325.) Az egyén viselkedése tehát , nem a 
környezeti nyomások, ingerek, indítékok, attűúdök és gondolatok, vagy ehhez hasonlók 
következménye, hanem abból a módból ered, ahogyan ezeket a dolgokat értelmezi és ke- 


22 A stílus az ember. A különböző! (different, differential) szó kényszeres ismételgetése azt fedi el, hogy 
Blumer érdemben semmit sem mondott e különbözőségről. 

23 Science Without Concepts (1930) SI 153-170; Social Attitudes and Nonsymbolic Interaction, Journal of 
Educational Sociology, 9 (1936), 515-523.; Social Organization and Individual Disorganization, American Journal 
of Sociology, 42 (1937), 871-877. 

zeli az általa felépített cselekvés során." (TSI 325.) Az én ilyen értelmezése ugyan nem 
azonos azzal, ahogy Mead felfogta me és / viszonyát, de nem is ellentétes azzal. 

Blumer felfogása abban tér el a Meadétől, hogy míg Mead az interakcióból, a közös 
jelentések kialakulásából vezette le az én modelljét, addig Blumer éppen fordítva járt el: 
az önmagának jelzéseket adó énből vezette le az interakciót. A , világgal a saját magá- 
nak adott jelzések révén" érintkező ember koncepciója magyarázza az interakciók leg- 
fontosabb sajátosságát, az értelmezést: , egy másik ember cselekvéseinek értelmezése 
azt jelenti, hogy az ember saját maga számára kimutatja, milyen értelme vagy jellege 
van a cselekvésnek." (TSI 324.) 

A társadalom vagy társadalmi kontextus mint szimbolikus interakció egyéni értelme- 
zésekből épül fel: , az egyéni cselekvés konstrukció, nem pedig egyszerű történés, hiszen 
a cselekvést az egyén építi fel a helyzet jellemzőinek megfigyelése és értelmezése révén; 
a csoportos vagy kollektív cselekvés egyéni cselekvések igazodásából áll, s ez úgy jön lét- 
re, hogy az egyének értelmezik vagy figyelembe veszik egymás cselekvéseit." (TSI 326.) 

A cselekvéseknek és az interakciónak ez a felfogása megalapozta, hogy miért fontos 
a társadalomkutatásban a chicagói hagyományban oly jelentős szerepet játszó "kvali- 
tatívv módszerek megőrzése. A keveset kutató Blumer módszertani ajánlásaiban egyfaj- 
ta naiv empirizmust képviselt, az empirikus valósághoz való közvetlen hozzáférést sür- 
gette, a társadalomtudományi fogalmaktól azt várta, hogy közvetlen empirikus vonat- 
kozással rendelkezzenek. (Sí 32-34.) Ahol a homályos általánosságokon túljutott, ott a 
Park-féle módszert, a vizsgált terület életében való minél mélyebb részvételt ajánlotta. 
A kutatónak közel kell kerülnie a kutatási tárgyterületén tevékenykedő emberekhez, 
számos szituációban kell velük találkoznia, fel kell ismernie problémáikat és azt, hogy 
miként oldják meg ezeket stb. (Sí 37.) Blumer egyetemi óráin is ezt sulykolta, s valóban 
hozzájárult ahhoz, hogy kisebbségi áramlatként ez a kutatási megközelítés fennmarad- 
jon. Azok, akik ténylegesen kutattak is (mint Erving Goffiman, Howard S. Becker és má- 
sok), túljutottak a Blumer-féle általánosságokon. 

Szembetűnő, hogy a negyvenes években kialakult újfajta szociológia cselekvésképe 
és a Blumer-féle szimbolikus interakcionizmus cselekvésképe nem zárja ki egymást, ha- 
nem összeegyeztethető. Mindkettő a monologikus cselekvőből indul ki, az interakciót 
mindkettő abból magyarázza, ahogy a cselekvők várakozásaikat és cselekvésterveiket 
egymáshoz igazítják. A Parsons által kialakított modellben a cselekvők készen találnak 
bizonyos normatív elemeket, a Blumerében aktívan alakítják ezeket. Fontos különbség, 
de az egyik nem zárja ki a másikat. 

Blumer befolyása nem volt Parsonséhoz mérhető. Ez elsősorban azzal magyarázha- 
tó, hogy makacsul és rossz érvekkel védett egy régiesnek minősített kutatási módszert, 
tudástermelési módot. Az sem vált előnyére, hogy mellőzte mindazt, amivel a saját tudo- 
mányos produkcióját és az általa képviselt irányzatét tiszteletre méltóvá tehette volna: se 
konkrét empirikus kutatási eredményekre, se tekintélyes szerzőkre nem hivatkozott 
(még szövegszerű Mead-hivatkozások sem találhatók műveiben). Irodalomjegyzék nél- 
küli monomániás monológjait a mai folyóiratok aligha fogadnák el közlésre. 


A Lazarsfeld-Parsons-féle szociológia már az ötvenes évektől sok ellenféllel találta 
magát szembe, és nemcsak a chicagói hagyomány őrzői részéről. A különféle konflik- 
tuselméletek, a kritikai szociológiák, a Durkheimtől és Mausstól levezethető struktura- 
lista megközelítések, a német kultúrszociológiát felújítani igyekvő törekvések és még 
sok más kisebb jelentőségű irányzat a hetvenes évekre áttekinthetetlenné tették a szocio- 
lógiai elméleti mezőt. Ez azonban nem vezetett ahhoz, hogy a szociológiai tudás terme- 

lésének azt a módját, amelynek az intézményesítése a század közepén az Egyesült Ál- 
lamokban végbement, valami más váltotta volna fel. A XX. század végén a szociológia 
elméletileg dezintegráltabb, mint valaha, ugyanakkor a tudás termelési módját tekint- 
ve kuhni értelemben is "normális" tudomány képét mutatja. Léteznek kodifikált, tan- 
könyvekben rögzített, standardizált módon alkalmazható kutatási eljárások. A legtöbb 
területen a kutatás egyre jobban hasonlít a normalitás jellegzetességének tartott 
rejtvényfejtő" eljáráshoz. A kutatási beszámolók jelentős része a természettudományos 
modellhez hasonlóan korábbi eredmények módosított feltételek közt elvégzett 
"felülvizsgálatáról számol be. Létezik, ha pénzügyi válságtól gyötörtén is, egy nagy, in- 
tézményes kutatási apparátus. Mindez persze a kutatás homlokzata, amely sokszor 
anarchikus barkácsolást takar — de fontos homlokzat. 

Ez a könyv az Epilógusban már átlépett a modern szociológia területére. Arra azon- 
ban nem vállalkozott, hogy érdemben tárgyalja is azt. Csak az új tudományos termelé- 
si mód" körvonalait kívántam felvázolni azzal a céllal, hogy világosabban felismerhető 
legyen az, amiben a klasszikus szociológia termelési módja" a későbbitől különbözött. 

